
Haxthausens  Samlinger .  165. 

Mindegave  til  den  nordiske  Udstillings  Præsi¬ 
dent  Hs.  Exe.  Lensgreve  Frijs .  168. 

Hannover ,  E. :  Emile  Gallés  Glas .  192. 

En  Gulddaase  med  Diamanter .  197. 


Mindre  Meddelelser....  35,  63,  95,  129,  169,  198. 


II.  Afbildninger. 


Arbejder  i  Ler:  Fig.  42,  Gruppe  fra  Tokio; 
—  Fig.  43,  Figur  fra  Takatori;  —  Fig.  97 — 98, 
Vase  sa'igon,  fond  celedon,  gravure  et  relief  (Sév- 
res);  —  Fig.  99,  Vase  Dalou,  grosse  porcellaine, 
figures  en  relief  (S&vres);  —  P'ig.  100,  Vase  étrus- 
que,  pate  tendre,  peinture  polychrome,  décor  en  or 
(Sevres);  —  Fig.  105,  »Paafuglevase«  fra  Royal 
Worcester  Works;  —  Fig.  106,  Vase  fra  Haviland 
&  Cie ;  —  Fig.  I07,  Terrin  fra  Haviland  &  Cie; 

Fig.  1 18,  Terrin  fra  den  kgl.  Porcellænsfabriks 
første  Aar;  —  Fig.  119,  Minerva  og  Flora,  gammel 
Gruppe  fra  den  kgl.  Porcellænsfabrik ;  ■ —  Fig.  120, 
tFad  fra  den  kgl.  Porcellænsfabriks  første  Aar;  — 
Fig.  1 2 1 ,  Porcellænsvase  fra  den  kgl.  Porcellæns¬ 
fabrik. 

Arbejder  i  Sten  og  Stuk:  Fig.  63.  Sokkel  fra 
Barbarakirken  i  Kuttenberg;  —  Fig.  64,  Fyldinger 
fra  Raadhuset  i  Halberstadt;  —  Fig.  65,  Fra  Lieb- 


frauenkirche  i  Halberstadt;  —  Fig.  68,  Fra  Dom¬ 
kirken  i  Stendal. 

Arbejder  i  Glas:  Fig.  144 — 145,  Glasarbejder 
af  Emile  Gallé. 

Arbejder  i  Guld  og  Selv:  Fig.  83,  Sølvforgyldt 
Løve,  dansk  Arbejde,  i  Orushejnaja  Palata  i  Mo- 
skov ;  —  Fig.  84,  Sølvforgyldt  Røgelsekar;  —  Fig. 
8g,  Sølvforgyldt  Ørn  af  Christoph  Jamnitzer;  - — 
Fig.  86,  Sølvforgyldt  Konfektskaal;  — •  Fig.  87, 
Sølvforgyldt  Bordopsats;  —  Fig.  88,  Perlemoders- 
skaal  paa  en  sølvforgyldt  Fod;  —  Fig.  89,  Bord¬ 
opsats;  —  Fig.  102,  Sølvopsats,  Gave  til  Gladstone 
fra  amerikanske  Beundrere  (Tiffany);  —  Fig.  103 — 4, 
Sølvkander  i  japansk  Stil  (Tiffany);  —  Fig.  III, 
Sølvvase  fra  Christofle  &  Cie.;  —  Fig.  112,  Sølv¬ 
terrin  fra  Christofle  &  Cie;  —  Fig.  1 13,  Sølvservice 
fra  Christofle  &  Cie;  —  Fig.  1 14,  Sølvvase  fra 

Tiffany  &  Co.;  • —  Fig.  1 15,  Sølvkjedel  (repoussée) 
fra  Tiffany  &  Co.;  —  Fig.  122 — 124,  Sølvskilte  fra 
Bager-Velkomster;  —  Fig.  125,  Malmø  St.  Knuds- 
gildes  store  Pokal;  —  Fig.  129,  Udskjænkspokal  af 
drevet  Sølv;  — Fig.  1 30,  Kjøbenhavns  Bagersvendes 
Velkomst;  —  Fig.  1 3 1 ,  Laagkrus  i  drevet  Sølv;  — 
Fig.  122,  Kbhvns.  Møllersvendes  Sølvskilt;  —  Fig. 
133,  Sølvskilt  fra  Kbhvns.  Tobakspindersvende;  — 
Fig-  x34 — :35>  Sølvskilte  fra  Kbhvns.  Bagersvendes 
Velkomst;  —  Fig.  146,  Gulddaase  med  Diamanter. 


Arbejder  i  Emalje:  Fig  1,  Brudstykke  afFoden 
paa  en  emaljeret  Kalk  fra  1333 ;  —  Fig.  2 — 3, 
Dronning  Dagmars  Kors;  —  Fig.  4,  Emaljeret 
Guldmedaljon,  Bagsiden;  —  Fig.  5,  Fra  et  emal¬ 
jeret  Bæger  paa  Rosenborg;  —  Pig.  6,  Emaljeret 
Relikviegjemme ;  —  Fig.  7,  Evangeliebogbind,  Li- 
mogesarbejde ;  —  Fig.  8,  Emaljeret  Alterkande;  — 
P'ig.  9,  Emaljeret  Fad  af  Susanne  deCourt;  —  P'ig. 
io,  Portræt  af  Konfessionarius  Leth  (P.  Prieur) ;  — 
Fig.  il,  Moderkærligheden  (Barbette);  —  P'ig.  12, 
Emaljeret  Snusdaase  (Brecheisen);  —  Fig.  13,  Chri¬ 
stian  IV’s  emaljerede  Kalk;  —  P'ig.  14,  Frøken 
Anna  Catharinas  Bønnebog  med  emaljeret  Guldbind  ; 
—  Fig.  15,  Emaljeret  Alterkalk  fra  Christian  V’s 
Tid;  —  Fig.  16,  Kaarde  med  emaljeret  Hefte. 


Arbejder  i  Træ,  Horn:  P'ig.  44,  Vase  af  Kurve- 
magerarbejde  (Japan);  —  Fig.  47,  Kovsken  fra  St. 
Knudsgilde  i  Kallundborg;  —  Fig.  48,  Biisurn 
Brandgildes  Horn;  —  Fig.  49,  Ølkumme  fra  Smede¬ 
lavet  i  Odense;  —  Fig.  50,  Øløse  fra  Haastrup; 

—  Fig.  51,  Svømmer  fra  Haastrup  Gildet;  —  Fig. 
52,  Drikkestob  fra  Kjøbenhavns  gamle  Slot;  — 
Fig-  53,  Dobbelthalset  Svømmer  fra  Røldal  i  Norge  ; 

—  Fig.  54,  Etøret  Kovsken  fra  Røldal;  —  Fig.  55, 
Snipskaal  fra  Røldal;  —  Fig.  56 — 57,  Standkar  fra 
Island;  —  Fig.  62,  Overdel  af  et  Egetræsskab;  — 
P'ig.  66,  Pergamentsornamenter  fra  Træfyldinger  i  Lii- 
beck;  —  Fig.  67,  Bjælkeværk;  —  Fig.  69,  Parti  af 
en  Træbænk;  —  Fig.  70,  Dør  fra  Raadhuset  i 
Ltineburg;  - —  Fig.  71,  Træfylding;  —  Fig.  108, 
Seng  fra  Ch.  Jeanselme;  —  Fig.  109,  Indlagt  Bord 
af  Nødde-  og  Blommetræ  (Emile  Gallé);  —  Fig. 
1 10,  Kabinetsmøbel  fra  Graham  &  Biddie;  —  Fig. 
138,  Kbhvns.  tyske  Tømmersvendes  Snusdaase;  — 
Fig.  140,  Ramme  til  Kridtpiber  med  2  indtegnede 
Kridtpibehoveder;  — Fig.  143,  Hovstok  fra  Dybæk. 

Arbejder  i  Jern:  Fig.  72,  Jernlysestage. 

Arbejder  i  Bronce  og  Messing:  Fig.  23,  Metal¬ 
hane  med  Arion,  fra  Tyge  Brahes  Uranienborg;  — 
Fig.  24 — 26,  Tre  gamle  Broncestatuer;  —  Fig.  45, 
Gammel  japansk  Broncevase 


Arbejder  i  Kobber:  Fig.  1 27,  Kbhvns.  Blikken¬ 
slagersvendes  Zechbrædt ;  —  Fig.  128,  Kobber¬ 

velkomst. 

Arbejder  i  Tin:  Fig.  58,  Kjøbenhavns  Karet¬ 
magerlavs  Fikserkande;  --  Fig.  59,  Kjøbenhavns 
Blytækkersvendes  Lavsstage;  -  Fig.  1 16,  Tinfad 
fra  Jules  Brateau;  —  Fig.  126,  Kbhvns.  Drejer¬ 
svendes  Tinvelkomst ;  —  Fig.  136,  Kbhvns.  Tømmer¬ 
svendes  Skjænkekande  fra  1673;  —  Fig.  137,  Kbhvns. 
Malersvendes  Tinkande;  —  Fig.  139,  Kbhvns.  To¬ 
bakspindersvendes  Tobakstallerken;  —  Fig.  141, 
Roskilde  Smedelavs  Tinrorchen  med  dobbelt  Bund 
til  Tærningspil. 

Vævede  Stoffer ,  Broderier  m.  in.:  Fig.  31,  Fra 
Kristian  VIII’s  Kroningsbenklæder;  —  Fig.  32 — 33, 
Fra  Kristian  IV’s  perlestukne  Ridetøj  1634;  — 

Fig-  34 1  Skarlagenrød  guldbroderet  Klædeskjole 
(Kristian  V);  —  Fig.  35,  Blaa  Atlaskes  Kjole  med 
Guldbroderi  (Kristian  V);  —  Fig.  36,  Falkehætte 
fra  Kristian  V’s  Tid  ;  —  Fig.  37,  Krave  fra  Kristian 
V’s  graa  Stridshandske;  —  Fig.  38,  Ærmeopslag 
fra  Frederik  IV’s  saakaldte  Bryllupsdragt,  rødt 
Fløjel  med  Sølv;  —  Fig.  39,  Af  Frederik  V’s  Bryl¬ 
lupsdragt,  hvidt  Sølvmor  med  Guld;  —  Fig.  40, 
Kristian  VII’s  Kaardegeliæng ;  —  Fig.  73,  Point  de 
France,  1670 — 1700;  —  Fig.  74,  Koralmos  (Havfrue¬ 
knipling);  —  P'ig.  75,  Lacis;  —  Fig.  76,  Italiensk 
point  coupé,  1530 — 1600;  —  Fig.  77,  Italiensk  point 
coupé  1580 — 1660;  —  Fig.  78,  Moderne  point 

coupé  efter  en  Knipling  fra  det  16de  Aarhundrede; 

—  Fig.  79,  Point  plat  (fra  Spanien):  —  Fig.  80, 
Point  de  Venise  (point  de  relief),  1660 — 1700;  — 
Fig.  81,  Point  de  France  (point  de  relief),  1670 — 
1700;  —  Fig.  82,  Kniplet  Point  de  France,  1670  — 
1 73° ;  —  Fig.  96,  Kunst  og  Videnskab  i  Oldtiden 
(Les  Gobelins). 

Arbejder  i  Læder:  Fig.  20,  Bogbind  fra  Kong 
Frederik  II’s  Tid;  — -  Fig.  28,  Snittet  paa  Kjøb- 
stædernes  Album;  — Fig.  29,  Kjøbstædernes  Album, 
Bindets  Ryg  og  Forside,  Lædermosaik  (J.  L.  Flyge 
og  Arn.  Krog);  —  Fig.  30,  Pergamentsbind  fra  de 
konservative  Klubbers  Adresse  (Imm.  Petersen  og 
N.  P' ristrup). 

Lakerede  Arbejder:  Fig.  41,  Kam,  dekoreret 
med  Wistaria-Blomster. 

Grafiske  Arbejder:  Fig.  19,  Dronning  Sofies 
Skrift  paa  den  indvendige  Side  af  Bindet  Fig.  20; 

—  Fig.  21,  Papir-Vandmærke  fra  1582;  —  Fig.  28, 
Snit  paa  Kjøbstædernes  Album  til  Kristian  IX’s 
Jubilæum. 

Vignetter ,  Vuer  og  desl.:  Fig.  17,  Brønd  i  Niirn- 
bergs  Raadhusgaard  (Pancras  Labenwolf);  —  P'ig. 

1 8,  Brønden  i  Kronborg  Slotsgaard  (Georg  Laben- 
wolf);  —  Fig.  22,  Fra  en  Fontæne  i  Altdorf  (Georg 
Labenwolf);  —  Fig.  27,  Brønd  fra  Prag  (Benedikt 
Wurzelbauer) ;  —  Fig.  46,  Vignet  efter  Olaus  Magnus : 
Historia  de  gentibus  septentrionalibus ;  —  Fig.  60, 
Gavl  med  Maaswerk,  Stefanskirken  i  Wien;  — Fig. 
61,  Gesims  fra  det  Nassauske  Hus  i  Niirnberg;  — 
Fig.  90,  Galerie  de  trente  métres  (Verdensudst.  i  Pa¬ 
ris);  —  Fig.  91,  Eiffeltaarnet  set  fra  Industripaladsets 
Balkon  (do.);  —  P'ig.92,  Dorne  central  (do.) ;  —  Fig.  93, 
Et  romersk  Hus  og  et  Hus  fra  Middelalderen  (do.); 
—  Fig.  94,  Urmagerafdelingens  Port  i  Galerie  de 
trente  mfetres  (do.) ;  —  Fig.  95,  Fra  Keramik-  og  Mo¬ 


saikafdelingens  Port  (do.);  — Fig.  101,  Vignet  med 
Portræt  af  C.  L.  Tiffany;  —  Fig.  142,  »-Hvegehors« 
efter  Olaus  Magnus. 

Af  P.  Brock. 

filerede  i  Oldtiden  kjendte  man  den  Kunst  at  pryde  Metalarbejder  med  paasmeltet, 
farvet  Glas  eller  Emaille,  saaledes  som  det  fremgaar  af  forskjellige  ægyptiske, 
græske  og  etrusciske  Sager.  Det  antages,  at  man  har  anvendt  slige  Prydelser 
omtrent  lige  fra  Glassets  Opfindelse  af,  men  iøvrigt  vides  der  Intet  nærmere  herom,  idet  de 
formentlige  Hentydninger  til  Kjendskab  om  Emaille,  hvilke  forekomme  hos  forskjellige  af 
Oldtidens  Forfattere,  f.  Ex.  Homer,  Hesiodus,  Sophocles,  Aristophanes,  Profeten  Ezechiel, 
i  ægyptiske  Hieroglyfindskrifter  samt  hos  Vergil  og  Plinius,  ere  for  ubestemte  til,  at  der 
kan  bygges  videre  herpaa.  Nogle  mene,  at  det  græske  Ord  Elektron ,  latiniseret:  Electrum, 
der  baade  betegner  »sølvblandet  Guld«  og  »Rav«,  dengang  —  ligesom  senere  i  Middel¬ 
alderen  —  tillige  kan  have  været  benyttet  om  Emaille ,  medens  andre  antage,  at  dette 
Ord  i  Oldtiden  nærmest  har  været  brugt  i  digterisk  Betydning  om  en  vis  mystisk  Giands. 
I  den  romerske  Kejsertid  synes  Kunsten,  ifølge  den  ældre  Philostrat,  at  have  været 
udøvet  i  Britannien  og  Gallien  af  »Barbarerne  ved  Okeanos«,  men  ogsaa  herom  hersker 
der  megen  Tvivl  og  Usikkerhed.  Enkelte  Gjenstande  fra  denne  Periode  i  Museet  for  de 
nordiske  Oldsager  vise,  at  slige  Sager  have  fundet  Vej  her  til  Norden;  muligvis  ere  de 
endog  udførte  her  eller  i  Nabolandene.  s  Imidlertid  har  Emaillen  i  Oldtiden  neppe  været 
anvendt  i  noget  betydeligt  Omfang,  og  Kunsten  stod  forsaavidt  paa  et  lavt  Standpunkt  i 
Sammenligning  med  senere  Tiders  Frembringelser,  som  man  dengang  ikke  forstod  at  lade 
Farverne  gaa  over  i  hverandre,  men  disse  stode  skarpt  adskilte  hver  for  sig.  Det  er 
egentlig  først  i  den  byzantinske  Kejsertid,  at  Emaillen  fremtræder  for  Alvor  og  faar  virkelig 
Betydning  for  Dekorationen  af  Metalgjenstande  og  berigjennem  udvikler  sig  til  en  selv¬ 
stændig  Kunst. 

Det  er  den  saakaldte  Celleemaille  ( émail  cloisonni),  som  er  karakteristisk  for  den 
byzantinske  Periode.  Paa  en  Guldplade  (Excipienten)  blev  der  langs  med  Omridsene  af 
den  Figur,  som  skulde  fremstilles  i  Emaille,  lodret  befæstet  tynde  Guldstrimler,  og  i  de 
herved  frembragte  Rum  eller  Celler  blev  Glasmassen  anbragt.  Det  er  i  Virkeligheden  en 
Art  Glasmosaik,  omgiven  af  en  smal  Guldkant.  De  Farver,  som  de  byzantinske  Emaillører 
anvendte,  vare  Hvidt,  Sort  og  Lyseblaat,  til  hvilke  der  altid  brugtes  en  uigjennemsigtig  (opak) 
Glasmasse,  medens  der  til  Purpurrødt,  Rødbrunt,  Mørkeblaat,  Lysegrønt,  Gult,  Violet  og 
Kjødfarve  ofte  brugtes  gjennemsigtige  (translucide)  Masser,  gjennem  hvilke  Underlaget 
(Excipienten)  glimrede.  Hver  Farve  holdtes  for  sig  i  sin  Celle,  adskilt  fra  de  øvrige  ved 
Guldstrimlerne,  kun  i  Kjødpartierne  forekommer  der  forskjellige  Farver  uden  Adskillelse 
ved  Metallinier.  De  emaillerede  Guldplader  brugtes  navnlig  til  Prydelse  af  kirkelige 
Gjenstande  af  forskjellig  Slags,  endvidere  til  Kroner,  Vaaben,  ja  endog  til  Klædningsstykker. 

Af  mere  bekjendte  Celleemaillearbejder  af  byzantinsk  Oprindelse  skal  fremhæves 
den  lombardiske  Jernkrone  fra  det  syvende  Aarhundrede,  den  ungarske  Stephanskrone, 
fra  det  ellevte  Aarhundrede  samt  den  berømte  Altertavle  Pala  d' oro  i  Marcuskirken  i 
Venezia,  hvilken  for  de  ældste  Partiers  Vedkommende  skriver  sig  fra  det  tiende  Aar- 


Fig.  2  og  3.  Dronning  Dagmars  Kors.  Fundet  i  Dronningens  Grav.  '/i-  (Oldn.  Mus.) 


hundrede.  I  vort  oldnordiske  Museum  findes  en  interessant  Prøve  paa  udmærket  smuk 
byzantinsk  Emaillekunst,  nemlig  det  i  Dronning  Dagmars  Grav  fundne  Kors  (Fig.  2  og  3), 
paa  hvis  ene  Side  ses  den  korsfæstede  Frelser,  paa  den  anden  5  Medailloner  med 
Brystbilleder,  blandt  hvilke  i  Midten  Christus.  Det  antages,  at  dette  Pragtstykke  skriver  sig 
fra  det  niende  Aarhundrede. 

Celleemaillen  holdt  sig  gjennem  hele  Middelalderen  ved  Siden  af  de  andre  Arter 
af  Emaille,  som  senere  skulle  blive  omtalte ;  i  Rosenborgsamlingen  findes  saaledes  en 
Gulclmedaillon  (Fig.  4),  der  antages  at  have  henhørt  til  Insignierne  af  en  ældre,  muligvis  den 
af  Kong  Hans  baarne  Hosebaandsorclen,  og  paa  hvis  ene  Side,  der  indeholder  en  Frem¬ 
stilling  i  fladt  Arbejde  af  Joseph  og  Maria  knælende  ved  Christusb arnets  Krybbe,  Celle¬ 
emaille  delvis  synes  at  være  anvendt;  paa  Forsiden,  der  er  kantet  med  Rubiner  og 
Smaragder,  findes  en  overordentlig  fint  og  smukt  udført  emailleret  Fremstilling  i  ophøjet 
Arbejde  af  Set.  Georgs  Kamp  med  Dragen.  Selv  ind  i  den  nyere  Tid  vedblev  man  at 
anvende  Principerne  for  Celleemaille,  saaledes  som  det  ses  af  vedføjede  Afbildning  af  et 
Parti  af  et  Bæger  (Fig.  5)  paa  Rosenborg,  hvilket,  paa  Grund  af  det  i  Laaget  anbragte 
meklenborgske  Vaaben,  maaske  skriver  sig  fra  Frederik  den  Andens  og  Dronning  Sophies  Tid  ; 

det  bestaar  af  en  graaagtig  Stenmasse  og  hviler  paa  tre  forgyldte  Metalfødder,  dannede 
af  figurer,  som  holde  Vaabenskjolde ;  udvendig  paa  Bægrets  nederste  Del  findes  en  Ring, 
der  ved  Metalstykker  er  afdelt  i  Celler,  hvori  forskjelligfarvet  Emaille  er  anbragt;  en 
lignende  mindre  Ring  omslutter  Bægrets  Midte. 

Om  Fremgangsmaaden  ved  Udførelsen  af  Celleemaille  findes  der  nogle  interessante 
Oplysninger  i  et  gammelt  latinsk  Skrift  fra  Middelalderen,  som  indeholder  Efterretninger 
om  de  forskjellige  Kunster,  der  vare  kjendte  paa  Forfatterens  Tid.  Skriftet,  der  hedder: 
Diversarum  artium  schedula  eller:  et  lidet  Blad  om  forskjellige  Kunster,  tilskrives  en  Munk 


Fig.  4.  Einailleret  Guldmedaillon,  Bagsiden.  6/G.  (Rosenborg). 

Iheophilus  eller  Rugerus,  der  antages  muligvis  at  have  levet  i  Begyndelsen  af  det  tolvte 
Aarhundrede.  Ligesom  man  imidlertid  intet  Sikkert  veed,  hverken  om  Forfatterens  egentlige 
Navn  eller  hans  Levetid,  saaledes  hersker  der  ogsaa  Uvished  om,  i  hvilket  Kloster  han  har 
tilbragt  sine  Dage,  idet  der  snart  nævnes  Reichenau  ved  Bodensøen,  snart  Hildesheim, 
snart  Helmarshausen  i  Hessen.  Dette  har  imidlertid  kun  underordnet  Betydning,  da  det 
i  ethvert  Fald  dog  er  sikkert,  at  Skriftet  hidrører  fra  en  Periode,  i  hvilken  den  paagjældende 
Kunstart  stod  i  sin  fulde  Blomstring,  og  det  har  sin  Interesse  af  disse  gamle,  paa  sine 


P'ig  5.  Fra  et  emailleret  Bæger  paa  Rosenborg.  n/ 12. 


Steder  noget  ubehjælpsomt  affattede  Optegnelser  at  se,  at  det  i  Hovedsagen  er  den 
samme  Fremgangsmaade,  der  endnu  den  Dag  idag  anvendes  ved  Udførelsen  af  slige  Arbejder. 

Theophilus  giver  først  Regler  for  Anbringelsen  af  Guldkonturerne  paa  Fxcipienten, 
idet  han  siger,  at  man  ved  Hjælp  af  Maalestok  og  Lineal  skal  udskjære  srnaa  Strimler 
af  et  saa  tyndt  Guldblad  som  muligt  og  med  en  fin  Tang  forme  disse  i  Overensstemmelse 
med  de  Figurer,  der  skulle  fremstilles  i  Emaille,  f.  Ex.  Cirkler,  Sløjfer,  Blomster,  Fugle, 
Dyr  og  Menneskeskikkelser;  med  stor  Forsigtighed  og  Omhu  maa  ethvert  af  disse  smaa 
Stykker  anbringes  paa  sin  Plads  paa  Guldpladen  og  befæstes  ved  Hjælp  af  udrørt  Mel 
over  Kulild.  Naar  nu  alle  Guldstrimlerne  ere  bievne  anbragte  paa  Fxcipienten,  skulle  de 

paaloddes,  hvilket  maa  ske  med  stor  Forsigtighed,  for  at  Konturerne  af  Figurerne  ikke 
skulle  komme  i  Uorden,  og  det  tynde  Guld  ikke  skal  smelte.  Herefter  skal  man  af  hver 
af  de  forskjellige  Glasmasser,  som  man  vil  anvende  til  Emailleringen,  tage  et  lille  Stykke 
og  lægge  disse  paa  en  Kobberplade  uden  at  blande  dem  sammen;  Kobberpladen  sættes 
derefter  over  Ilden,  og  omkring  den  og  ovenover  den  anbringes  ligeledes  Kulild,  som 
maa  holdes  vedlige  ved  Blæsebælg;  hvis  nu  alle  Glasstykkerne  samtidig  smelte,  kunne  de 
alle  bruges;  hvis  et  enkelt  af  dem  smelter  mindre  let  end  de  øvrige,  maa  den  Slags  ikke 
anvendes.  Man  bringer  derpaa  hver  af  de  saaledes  undersøgte  Glasmasser  for  sig  over 
Ilden,  og,  naar  de  ere  bievne  hvidglødende,  kommer  man  dem  i  et  Kobberkar  med  Vand 
i;  de  ville  da  gaa  i  mindre  Stykker,  hvilke  man  derefter  skal  knuse  med  en  rund  Hammer, 
til  de  blive  meget  smaa  (med  andre  Ord:  nran  pulveriserer  Glasmassen);  derpaa  skyller 
man  denne  Masse  og  anbringer  den  i  en  ren  Muslingskal,  som  maa  tildækkes  med  et 
uldent  Stykke  Tøj.  Saaledes  bærer  man  sig  ad  med  Hensyn  til  enhver  især  af  de  farvede 
Glasmasser.  Derpaa  tager  man  Guldpladen,  som  skal  emailleres,  og  befæster  den  paa  et 
glat  Bord  paa  to  Steder  med  Vox.  Med  en  Gaasefjeder,  der  er  tilskaaret  ligesom  en 
Skrivepennefjeder,  men  dog  med  længere  Spids  og  uden  Split,  tager  man  nu  noget  af  en 
af  de  farvede  pulveriserede  Glasmasser,  som  maa  være  fugtig,  og  med  et  langt  Stykke 
Kobbertraad,  der  maa  ende  i  en  Spids,  tager  man  denne  Masse  behændigt  af  Fjederen 
og  fylder  med  den,  saadan  som  man  anser  for  passende,  den  Celle,  som  man  vil 
emaillere.  Resten  kommes  tilbage  i  Muslingskallen  og  tildækkes,  og  paa  denne  Maade 
bliver  man  ved  med  Hensyn  til  enhver  især  af  de  farvede  Glasmasser,  der  skulle  anvendes 
til  Emailleringen,  indtil  hele  det  Stykke,  som  man  har  under  Behandling,  er  fyldt.  Efter 
at  Voxet,  som  fastholder  Guldpladen  til  Bordet,  er  blevet  borttaget,  bliver  denne  sat  paa 
en  Plade  med  kort  Haandtag  og  tildækket  med  en  Slags  Jernklokke,  der  er  gjennem- 
boret  paa  Ydersiden  med  smaa  Huller;  disse  udvide  sig  paa  Indersiden  til  større,  glatte 
Aabninger,  men  ere,  som  bemærket,  snævrere  paa  Ydersiden,  hvor  de  danne  Ujevnheder, 
som  kunne  tilbageholde  Asken,  hvis  der  tilfældigvis  skulde  falde  noget  heraf  paa  Klokken. 
Denne  maa  øverst  være  forsynet  med  en  lille  Ring,  ved  Hjælp  af  hvilken  man  kan  sætte 
den  paa  og  tage  den  af.  Naar  man  er  kommen  saa  vidt,  tager  man  store  og  lange 
Kulstykker  og  antænder  dem;  i  Midten  maa  der  da  med  en  Trækølle  dannes  en  jevn 
Flade  til  den  nævnte  Plade,  som  maa  holdes  i  Haandtaget  med  Tænger.  Naar  Pladen 
er  bleven  sat  med  Omhu  paa  dette  Sted,  tildækket  med  Jernklokken,  skal  der  lægges 
Kul  helt  omkring  og  over  den,  og  man  skal  tage  Pusteren  med  begge  Hænder  og  blæse 
fra  alle  Sider,  indtil  Kullene  brænde  ens.  Man  bør  derhos  have  en  hel  Vinge  af  en 
Gaas  eller  af  en  hvilkensomhelst  anden  stor  Fugl,  udfoldet  og  befæstet  til  et  Stykke  Træ; 
eir  saadan  vil  tjene  til  at  sætte  Luften  i  Bevægelse  og  til  at  blæse  stærkt  fra  alle  Sider, 
indtil  man  kan  se  igjennem  Kullene,  at  Hullerne  i  Jernklokken  ere  bievne  hvide  indvendig, 
idet  man  da  skal  høre  op  med  at  blæse.  Efter  omtrent  en  halv  Times  Forløb  bør 
Kullene  lidt  efter  lidt  løsnes  og  tilsidst  helt  borttages.  Man  venter,  til  Hullerne  i  Jern¬ 
klokken  atter  ere  bievne  sorte  indvendig,  og  naar  dette  er  Tilfældet,  tager  man  Pladen 
i  Haandtaget  og  sætter  den,  bedækket  med  Jernklokken,  i  en  Krog,  indtil  Klokken  er 
bleven  helt  kold.  Den  tages  derpaa  af,  og  det  emaillerede  Stykke  vaskes.  Da  det 
hænder,  at  Emaillen  svinder  i  Ilden,  maa  man,  naar  man  ser,  at  den  efter  Brændingen 
staar  nedenfor  Guldkanterne,  gjentage  Fyldningen  af  Cellerne  og  Brændingen  ganske  paa 
samme  Maade  som  første  Gang  og  vedblive  dermed,  indtil  Stykket  er  efter  Ønske. 

Naar  Emaillen  kommer  ud  af  Ilden,  frembyder  den  ofte  Ujevnheder  og  trænger 
til  at  poleres ;  det  kan  ogsaa  hænde  sig,  at  den  har  bredt  sig  ud  over  Guldkonturerne 
og  skjult  dem.  Om  Fremgangsmaaden  ved  Poleringen  giver  Theophilus  følgende  Regler: 
Naar  dette  er  sket,  skal  man  tage  et  Stykke  Vox  af  en  halv  Tommes  Længde  og  indfatte 

det  emaillerede  Stykke  heri  saaledes,  at  Voxet,  i  hvilket  man  skal  holde  det,  indeslutter 
det  paa  alle  Kanter;  man  gnider  derpaa  omhyggelig  Emaillen  paa  en  vaad  Sandsten, 
indtil  Guldet  viser  sig  ligeligt  paa  hele  Overfladen.  Derpaa  gnider  man  det  længe  paa 
en  haard  og  jevn  Slibesten,  indtil  det  faar  Giands.  Paa  den  samme  Sten,  fugtet  med 
Spyt,  skal  man  derpaa  gnide  et  Stykke  brændt  Ler,  som  man  kan  finde  mellem  Levningerne 
af  gamle  Kar,  indtil  Spyttet  bliver  rødt  og  tykt;  med  dette  skal  man  besmøre  en  Plade 
af  glat  Bly,  paa  hvilken  man  gnider  Emaillen  saalænge,  indtil  Farverne  blive  gjennem- 
sigtige  og  skinnende.  Derpaa  gnider  man  paany  Potteskaaret  paa  Slibestenen  med  Spyt 
og  smører  dette  paa  et  Bukkeskind,  der  er  befæstet  paa  et  Stykke  Træ,  og  som  har  en 
glat  Overflade.  Paa  dette  Stykke  Skind  gnider  man  Emaillen,  til  den  bliver  fuldstændig 
skinnende,  saaledes  at  man,  naar  den  ene  Halvdel  af  den  er  vaad  og  den  anden  tør, 
ikke  kan  skjelne  den  tørre  Del  fra  den  vaade. 

Som  ovenfor  bemærket  er  det  i  det  Væsentlige  den  samme  Fremgangsmaade, 
som  endnu  den  Dag  idag  anvendes  af  Emaillørerne,  dog  med  den  Forskjel,  at  der 
istedetfor  den  af  Theophilus  omtalte  Jernklokke  ved  Brændingen  anvendes  en  Muffel.  En 
Følge  af  Kemiens  Fremskridt  i  vor  Tid  er  det,  at  man  nu  raader  over  et  langt  større 
Antal  af  Farver  end  tidligere.  De  kemiske  Stoffer,  som  anvendes  til  at  farve  Glasmasserne, 
der  bruges  ved  Emaillering,  ere  forskjellige  Metalilter;  man  farver  saaledes  Glasmassen 
blaa  med  Kobaltilte,  violet  med  Manganilte,  rød  med  Kobber-  eller  Jernilte  eller  Svovlsølv 
eller  Guldpurpur,  brun  med  Manganilte,  Chrom  og  Jernilte,  okkergul  med  rød  Zinkmalm, 
gul  med  Chlorsølv  eller  antimonsurt  Bly  og  Zinkilte,  voxgul  med  antimonsurt  Jerntveilte, 
grøngul  med  Jernilte,  grøn  med  Chromilte,  gulliggrøn  med  antimonsurt  Kobber,  søgrøn 
med  Kobberilte,  lys  smaragdgrøn  med  Nikkelilte,  flaskegrøn  med  Jernilte,  mørkegrøn  med 
antimonsur  Kobalt.  Den  sorte  Farve  faar  man  ved  Sammenblanding  af  Mørkeblaat, 
Grønt  og  Violet,  den  hvide  ved  Hjælp  af  Tinilte  1. 

Medens  der,  som  tidligere  nævnt,  kan  opkastes  Tvivl  om,  hvorvidt  i  Oldtiden 
Ordet  Elektrum  har  været  brugt  om  Emaille,  frembyder  det,  naar  det  forekommer  hos 
'Iheophilus,  ingen  Vanskelighed  i  saa  Henseende,  i  det  det  efter  Sammenhængen  og 
Fremstillingen  i  Texten  kun  kan  betyde  Emaille.  Det  forekommer  ogsaa  i  samme  Be¬ 
tydning  hos  en  tydsk  Krønikeskriver,  som  omtaler  Bindet  af  en  Evangeliebog,  som  Kejser 
Henrik  den  Anden  forærede  Biskoppen  af  Merseburg,  men  det  blev  dog  ikke  nogen 
almindelig  Betegnelse  for  Emaille,  idet  det  fortrængtes  af  det  middelalderlig-latinske  Ord 
smaltum  eller  esmalium,  hvilket  tydeligt  er  af  germansk  Oprindelse  og  kan  gjenkjendes  i 
vort  »smelte«.  Slægtskabet  mellem  esmaltum  og  det  franske  émail  er  let  paaviseligt. 
Man  ser  i  denne  Kamp  mellem  de  to  Benævnelser  electrum  og  smaltum  ligesom  Grund¬ 
trækkene  i  Emaillekunstens  Historie  i  Middelalderen;  i  den  tidlige  byzantinske  Periode  blev 
Kunsten  nemlig  kun  udøvet  i  det  græske  Kejserrige  eller  i  ethvert  Tilfælde,  saalænge 
Andre  ikke  havde  lært  Hemmeligheden  ved  den  at  kjende,  af  Kunstnere,  der  bleve 
hentede  derfra,  og  da  Materialet,  der  dannede  Grundlaget  for  disse  fine  Arbejder,  var 
det  kostbare  Guld,  blev  det  græske  Ord  Elektron,  der  jo  betegner  en  vis  Slags  Guld, 
tillige  anvendt  om  det  Arbejde,  som  frembragtes  ved  den  her  omhandlede  Proces;  i 
Tidernes  Løb  lærte  man  imidlertid  ogsaa  i  Occidenten,  navnlig  i  Tydskland,  at  anvende 
smeltet  Glas  til  Prydelse  paa  Metalarbejder  saavel  paa  den  byzantinske  Maade  —  hvilket 
blandt  Andet  fremgaar  af  Theophilus,  der,  efter  den  ovenfor  givne  Fremstilling  af  hrem- 


1.  Jvfr.  i  det  Hele  taget  Darcel ,  Notice  des  émaux,  Laborde ,  Notice  des  émaux,  Bruno  Bueher ,  Geschichte 
der  technischen  Ktinste,  Jules  Labarte ,  Histoire  des  arts  industriels,  Jakob  Falke ,  Kunstindustriens 
Grundsætninger.  Forskjellige  Oplysninger  skyldes  bl.  A.  d’Hrr.  Justitsraad  Herbst,  Professor  C.  Nyrop , 
Dr.  phil.  Muller ,  Dr.  phil.  F.  J.  Meier.,  Dr.  phil.  H.  Topsøe  og  Emaillør  Theodor  Ericsson, 

gangsmaaden  ved  Udførelsen  af  Celleemaille,  maa  have  været  fuldstændig  fortrolig  med 
Kunstens  Hemmeligheder  —  som  ogsaa  paa  en  fra  den  byzantinske  forskjellig  Maade 
som  Grubeemaille ;  ved  denne  sidste  anvendtes  der  Plader  af  uædelt  Metal,  hvori  Ind¬ 
gravering  traadte  istedetfor  Anbringelse  af  Celler,  og  da  Grundlaget  her  var  mindre 
kostbart,  blev  Vægten  fortrinsvis  lagt  paa  Udførelsen,  nemlig  Smeltningen  af  Glasset,  og 
dette  gav  saaledes  Produktet  Navn. 

I  den  nyeste  Tid  er  der  fremkommet  en  Mængde  hidtil  saagodtsom  ukjendte 
Celleemaillearbejder,  der  ere  beslægtede  med  de  gamle  byzantinske,  nemlig  de  chinesiske 
og  japanske ;  de  førstnævnte  ere  især  bievne  bekjendte  i  Europa,  efter  at  Vinterpaladset  i 
Peking  var  blevet  plyndret  af  Franskmændene  under  Hertugen  af  Palikao  i  Aaret  1860. 
Disse  Celleemaillearbejder  ere  i  det  Væsentlige  udførte  paa  samme  Maade  som  de 
byzantinske,  kun  med  den  Forskjel,  at  der  istedetfor  Guld  er  anvendt  Kobber  saavel  til 
Excipienten  som  til  Cellevæggene,  ligesom  man  ogsaa  i  Japan  forstaar  at  anbringe  Celle¬ 
emaille  umiddelbart  paa  Porcelæn.  Det  er  jo  rimeligt,  at  der  er  en  vis  Forbindelse 
mellem  Byzantinernes  og  de  østasiatiske  Folkeslags  Celleemaille,  men  det  vides  ikke,  om 
det  er  de  sidstnævnte,  der  have  lært  Kunsten  af  Byzantinerne  eller  omvendt.  Chineserne 
mene,  at  de  i  sin  Tid  have  faaet  den  fra  Araberne ;  fra  China  er  den  derpaa  kommen 
til  Japan.  En  ehinesisk  Forfatter  fra  det  syttende  Aarhundrede  giver  i  et  kunstteknisk 
Skrift,  der  senere  er  oversat  paa  Fransk,  nogle  Oplysninger  om  Fremgangsmaaden  ved  Udfø¬ 
relsen  af  Celleemaille,  hvilke  ganske  stemme  med  Theophilus’  Anvisninger  i  saa  Henseende. 
De  ældre  af  disse  chinesiske  Emaillearbejder,  navnlig  de,  der  ere  udførte  under  Dynastiet 
Ming,  1368 — 1616,  udmærke  sig  ved  en  overordentlig  Finhed  og  Harmoni  i  Farverne; 
disse  ere  i  den  Periode  væsentlig  mørkere,  særlig  er  Blaagrønt  fremherskende.  Senere 
hen  i  Tiden  faa  lysere  Farver  Overhaand,  men  paa  Harmoniens  Bekostning,  og  i  det 
syttende  Aarhundrede  skal  Emaillekunsten  i  China,  ligesom  alle  andre  Kunster,  være 
kommen  i  Forfald.  Man  fik  imidlertid  allerede  i  det  følgende  Aarhundrede  en  Renæssance¬ 
periode,  i  hvilken  man  søgte  tilbage  til  Fortiden  og  gjenoptog  dennes  Frembringelser  som 
Forbilleder.  Det  er  en  Selvfølge,  at  vort  righoldige  ethnografiske  Museum  indeholder 
Prøver  paa  forskjellige  yngre  og  ældre  chinesiske  og  japanske  Phnaillearbejder. 

Det  er  ovenfor  omtalt,  at  »Barbarerne  ved  Okeanos«  i  Oldtiden  anbragte  Emaiile 
paa  forskjellige  Gjenstande,  men  Kunsten  synes  derefter  ikke  at  være  bleven  udøvet  i  et 
længere  Tidsrum,  i  det  Mindste  ikke  i  Frankrig  og  de  nærmest  tilgrændsende  Egne,  idet 
der  hverken  fra  den  merovingiske  eller  den  carolingiske  Periode  kan  paavises  saadanne 
Gjenstande,  og  samtidige  Forfattere,  naar  de  omtale  Guld-,  Sølv-  og  lignende  Arbejder, 
iagttage  fuldstændig  Taushed  med  Hensyn  til  emaillerede.  Først  i  det  tolvte  Aarhundrede 
fremblomstrer  Kunsten  paany  i  Rhinegnene.  Der  anvendtes  da  istedetfor  det  kostbarere 
Metal  Guld  som  Excipient  forgyldt  Kobber  eller  Bronce,  i  hvilket  der  ved  Hjælp  af 
Gravstik  blev  indgraveret  Fordybninger,  der,  ligesom  Cellerne  ved  de  byzantinske  Arbejder, 
skulde  optage  Glasmassen.  Man  plejede  at  kolorere  Baggrunden  og  Indfatningerne  med 
Emaillefarver,  medens  man  lod  de  menneskelige  Figurer  i  det  Væsentlige  blive  staaende 
i  Metallet,  graverede  Enkelthederne  i  disse  med  Gravstik  og  hist  og  her  udfyldte  dem 
med  blaa,  sort  eller  rød  Emaiile  for  bedre  at  fremhæve  dem.  Glasmassen,  som  anvendtes, 
var  enten  i  tør  og  pulveriseret  eller  i  clejgagtig  Tilstand,  i  hvilket  sidste  Tilfælde  den  var 
blandet  med  Vand  eller  en  eller  anden,  klæbrig  Vædslce.  Smeltningen  og  Poleringen  foregik 
paa  lignende  Maade  som  ved  Celleemaille.  Denne  Art  af  Emaiile  kaldes  Grubeemaille 
( émail  chaviplevi);  den  gjør  ikke  det  glimrende  Indtryk  som  den  byzantinske  Celleemaille 
med  sine  gjennemsigtige  Farver  paa  Guldgrund,  idet  Farverne  ved  Grubeemaille  ere 
uigjennemsigtige  og  mere  ensformige,  væsentlig  blaa,  gule  og  grønne ;  men  der  findes 
udført  langt  betydeligere  Arbejder  i  denne  Art  af  Emaiile,  fordi  Grundlaget,  det  uædle 

Metal,  er  mindre  kostbart;  som  Exempler  kunne  nævnes  Kejser  Carl  den  Stores  Kiste  i 
Domkirken  i  Aachen  og  de  hellige  tre  Kongers  Relikvieskrin  i  Domkirken  i  Køln.  En 
anden  Fordel  har  Grubeemaillen  endvidere  fremfor  Celleemaillen,  nemlig  at  Farverne  ikke 
ere  adskilte  ved  Metalstykker,  men  paasmeltede  umiddelbart  ved  Siden  af  hinanden. 

Skjøndt  man  fra  fransk  Side  har  villet  hævde  Opfindelsen  af  Grubeemaillen  for 
Frankrig,  særlig  for  Limoges,  synes  der  dog  ikke  at  kunne  være  nogen  Tvivl  om,  at  det 
er  Frankrig,  som  har  faaet  Kunsten  fra  Tydskland.  Den  store  Kunstelsker  Abbed  Suger , 
der  var  Fudvig  den  Tykkes  og  Fuclvig  den  Syvendes  Minister,  og  som  styrede  Abbediet 
Saint-Denis  fra  Aaret  1122  til  sin  Død  1152,  indkaldte  i  Begyndelsen  af  Aaret  1145 
Emaillører  fra  Udlandet,  navnlig  fra  Lothringen,  for  at  udføre  Arbejder  til  Abbediets 
Kirke.  Dette  vilde  han  neppe  have  gjort,  hvis  der  paa  den  Tid  havde  været  Emaillører 
i  Frankrig  og-  navnlig  i  Limoges;  her  havde  han  nemlig  opholdt  sig  otte  Aar  iforvejen, 

i  1137,  da  han  ledsagede  Ludvig  den  Tykkes  Søn, 
som  rejste  til  Bordeaux  for  at  ægte  Hertug  Vilhelm  af 
Aquitaniens  Datter  Eleonora,  og  han  kunde  da  ikke  have 
været  uvidende  om  Tilværelsen  af  en  saadan  Kunst¬ 
industri  her,  hvis  denne  da  havde  existeret.  Den 
ældste  skriftlige  Optegnelse  om  Limusiner-Emaille  an- 
gaar  et  Bind  til  en  Evangeliebog  og  forekommer  i  et 
Brev  fra  en  Munk  Johannes  til  Prioren  i  Set.  Victors  Kloster 
i  Paris  Richard,  hvilket  Brev  sandsynligvis  er  fra  Aaret 
1 1  70.  Det  er  rimeligst  at  antage,  at  Fabrikerne  i  Limoges 
først  ere  opstaaede  henimod  det  nys  nævnte  Aar,  men 
det  er  dog  først  efter  1 1 8 1 ,  at  man  kan  paavise  større 
Arbejder  herfra.  Medens  de  ældste  tydske  Emaille- 
arbejder  frembyde  saavel  Celle-  som  Grubeemaille  ved 
Siden  af  hinanden  og  saaledes  tyde  paa  en  Overgangs¬ 
periode  fra  den  byzantinske  til  den  rhinske  Teknik, 
ere  de  første  Limusiner-Arbejder  alene  udførte  som 
Grubeemaille  og  vise  sig  herved  at  være  yngre  end 
de  tydske. 

Der  er  selvfølgelig  endel  Lighed  mellem  de  rhinske 
og  de  limusinske  Emaillearbejder,  men  de  frembyde 
naturligvis  ogsaa  flere  indbyrdes  Forskjelligheder.  Disse 
fra  Tiondhjems  Domkirke  (?)  Oldn.  Mus.  hidrøre  væsentlig  fra,  at  de  førstnævnte  sædvanligvis 

ere  udførte  i  Klostre,  medens  de  sidstnævnte  skylde 
Lægfolk  deres  Oprindelse.  Der  er  derfor  større  Nøjagtighed  i  de  tydske  Arbejder  baade 
med  Hensyn  til  den  symbolske  Fremstilling  og  med  Hensyn  til  de  latinske  Indskrifter, 
hvis  Betydning  de  lærde  Emaillører  selv  forstode,  end  i  de  franske,  idet  de  i  boglig 
Lærdom  ukyndige  Arbejdere  i  Limoges  sjældent  forstode  at  gjengive  de  dem  opgivne 
Indskrifter  uden  Fejl.  Grundtonen  i  de  rhinske  Emailler  er  grønlig  blaa,  medens  den  i 
de  franske  er  mere  dybblaa. 

Foruden  de  tydske  og  franske  Grubeemaillearbejder  forekommer  der  nogle  enkelte 
andre,  som  tilskrives  italienske,  spanske,  ungarske  eller  siebenbiirgske  Kunstnere. 

Grubeemaillen  ophører  i  Slutningen  af  Middelalderen,  og  selv  Erindringen  om 
den  var  saagodtsom  forsvunden  i  Begyndelsen  af  dette  Aarhundrede;  da  begyndte 
imidlertid  Archæologerne  at  fremdrage  den  af  Forglemmelsen,  og  i  vore  Dage  er  den 
atter  kommen  til  Ære  og  Værdighed  og  reproduceres  efter  de  mange  smukke  Forbilleder, 
som  endnu  ere  opbevarede.  I  det  oldnordiske  Museum  findes  ikke  faa  Gjenstande 

saavel  af  rhinsk  som  af  Limusiner-Emaille,  og  af  disse  ere  et  Par  Stykker  gjengivne  i 
vedføjede  Afbildninger.  Af  utvivlsom  rhinsk  Oprindelse  er  Relikviegjemmet  (Fig.  6),  der 
antages  at  hidrøre  fra  Trondhjems  Domkirke,  og  som  har  indeholdt  en  Relikvie  af  Set. 
Olaf.  Evangeliebogbindet  (Fig.  7),  der  hidrører  fra  Island,  antages  at  være  udført  i 
Limoges.  Alterkanden  (Fig.  8)  er  muligvis  af  italiensk  Oprindelse;  den  blev  i  Aareti55g 
overrakt  Kong  Frederik  den  Anden  af  Dithmarskerne  efter  Landets  Erobring  og  blev 
senere  tilligemed  den  dertil  hørende  emaillerede  Kalk  (Fig.  i)  og  Disk,  paa  hvilken  sidste 
læses  Aarstallet  1333,  af  Dronning  Sophie  i  Aaret  1584  skjænket  til  Mariakirken  i  Hel¬ 
singør  ;  nu  findes  samtlige  tre  Stykker  i  det  oldnordiske  Museum. 


Fig.  7.  Evangeliebogbind,  Limogesarbejde.  :/3  (Oldn  Mus.). 

I  den  ældre  Renæssancetid,  i  hvilken  man  vendte  tilbage  til  Studiet  af  Oldtiden 
og  særlig  dennes  plastiske  Værker,  opstod  der  i  Italien,  henimod  Midten  af  det  fjortende 
Aarhundrede,  en  ny  Art  af  Emaillearbejder,  hvis  Grundlag  var  Relieffet.  Det  var  især  de 
store  Guldsmede  i  denne  Periode,  som  anvendte  denne  Udsmykning  paa  deres  Arbejder. 
Man  udgraverede  eller  udskar  i  en  Sølvplade  et  Relief,  over  hvilket  der  blev  smeltet  en 
tynd  gjennemsigtig  Glasmasse,  der  helt  dækkede  Relieffet  og  foroven  dannede  en  jævn, 
glat  Flade.  Gjennem  Glasmassen  skinnede  da  Relieffet  og  de  blanke  Snitflader,  saa  at 
de  Partier,  der  vare  mest  fordybede,  fremtraadte  med  mørkere  Toner  paa  Grund  af  den 
tykkere  Emaille,  medens  de  andre,  hvor  Relieffet  var  højest  og  Glasmassen  tyndest,  viste 

sig  lysere.  I  denne  Art  Arbejder  forekommer  der  ingen  hvide  Farver,  da  disse  altid  ere 
uigjennemsigtige,  hvorfor  Kjødpartierne  fremtræde  med  fai'veløs  eller  svag  violet  Emaille, 
men  iøvrigt  anvendes  der  saagodtsom  alle  andre  Farver:  grønne,  røde,  violette,  lyseblaa, 
graa,  sorte  og  flere  Slags  brune.  Den  berømte  Kunstner  Benvenuto  Cellini  har  efterladt  os 
nogle  Oplysninger  om  Maaden,  hvorpaa  disse  Arbejder  bleve  udførte.  Metalpladen,  som 
skulde  emailleres,  blev  ved  Hjælp  af  Varme  fastgjort  paa  et  Stykke  Stuk,  sammensat  af 
Beg  og  knust  Mursten,  blandet  med  en  Smule  Vox;  efterat  der  paa  Pladen  var  blevet 
afsat  Omridsene  af  det  Parti,  som  skulde  emailleres,  blev  hele  det  paagjældende  Stykke 
fordybet  ved  Hjælp  af  en  firkantet  Gravmejsel  saameget,  som  Emaillelaget  skulde  være 


Fig.  8.  Emailleret  Alterkande.  */2  (Oldn.  Mus.). 


tykt.  Kunstneren  tegnede  da  paa  det  fordybede  Stykke  af  Pladen  den  Gjenstand,  der 
skulde  gjengives,  og  graverede  den  derpaa  med  meget  fine  Redskaber  som  Relief  ved  at 
fordybe  Grunden  rundt  omkring,  og  navnlig  maatte  Omridsene  fremtræde  skarpt.  Relieffet, 
der  ikke  maatte  være  højere  end  to  sædvanlige  Blade  Papir  tilsammen,  blev  naturligvis 
meget  fladt.  De  forskjellige  Emaillefarver  maatte  fremfor  Alt  være  pulveriserede  i  Vand, 
rensede  for  Fedtstoffer  og  udskyllede;  Vandet  blev  derpaa  udpresset  med  Omhu;  thi 
Emaillen  maatte  ved  den  Slags  Arbejde  være  tørret  saa  meget  som  muligt.  Naar  man 
havde  iagttaget  disse  Forsigtighedsregler,  kunde  man  begynde  at  emaillere  Basrelieffet; 
man  tog  Emaillefarven  med  en  lille  Kobberspatel  og  udbredte  den  lidt  efter  lidt  i  et 


lo 


Tidsskrift  for  Kunstindustri. 


meget  tyndt  Lag  paa  Graveringen,  idet  man  med  Smag  fordelte  de  forskjellige  Farver; 
det  anbefaledes  at  anvende  megen  Omhu  ved  Anbringelsen  af  dette  første  Lag,  for  at 
Farverne  skulde  blive  rene  og  ikke  blandede  med  hverandre,  og  for  at  de  kunde 
faa  Udseende  af  et  Miniaturmaleri.  Stykket  skulde  derpaa  sættes  paa  en  Jernplade  for 
at  bringes  i  Ilden,  men  man  maatte  sørge  for  at  nærme  det  lidt  efter  lidt  til  Ovnens  Munding, 
for  at  det  efterhaanden  kunde  blive  opvarmet.  Naar  det  var  tilstrækkeligt  opvarmet,  skulde 
man  sætte  det  midt  i  Ovnen,  idet  man  med  Opmærksomhed  iagttog  det  Øjeblik,  da 
Emaillen  begyndte  at  blive  flydende;  man  skulde  da  tage  det  tilbage,  idet  Emaillen  ikke 
maatte  smelte  helt.  Naar  Stykket  var  blevet  koldt,  bedækkede  man  det  med  et  nyt  Lag 
Emaille  ligesaa  tyndt  som  det  første,  og  bragte  det  paany  i  Ovnen,  hvorfra  man  tog  det 
ud  ligesom  første  Gang,  naar  Emaillen  begyndte  at  blive  flydende.  Naar  det  atter  var 
blevet  afkølet,  sleb  man  Emaillen  paa  en  Sten,  indtil  den  var  bleven  tilstrækkelig  gjennem- 
sigtig,  og  polerede  den  til  Slutning  med  Trippelse. 

Fra  Italien  synes  Reliefemaillen  at  være  kommen  til  Frankrig,  muligvis  ved 
Italienere,  som  fulgte  Paverne,  da  disse  opsloge  deres  Residents  i  Avignon;  i  ethvert 
Tilfælde  er  det  vist,  at  der  blev  udført  Reliefemaille  i  Frankrig  under  Frants  den  Første, 
men  snart  efter  vege  disse  Arbejder  Pladsen  for  det  egentlige  Limusiner-Emaillemaleri. 

Medens  ved  de  hidtil  omtalte  Emaillearter  Metallet  spillede  en  væsentlig  Rolle 
som  en  Del  af  selve  Kunstværket,  idet  det  traadte  frem  for  Beskueren  enten  ved  at  danne 
Omridsene  af  Tegningen  eller  ved  at  skinne  igjennem  Glasmassen,  bliver  dets  Betydning- 
ved  Emaillemalerierne  mere  underordnet,  idet  det  ikke  længer  er  synligt  som  saadant, 
men  kun  danner  Underlaget  for  Billedet  ligesom  Lærred  eller  Træ  ved  Oliemalerier. 
Metalpladen  bliver  først  forsynet  med  et  Lag  af  Emaille  og  det  paa  begge  Sider,  for  at 
Pladen  ikke  skal  bøje  sig  i  Ilden  eller  ved  Afkølingen;  til  Emaillen  paa  Bagsiden,  hvilken 
benævnes  Contre-émail,  anvendes  i  Reglen  en  farveløs  eller  gjennemsigtig  Glasmasse,  for 
at  man  kan  se,  hvilket  Metal  der  er  anvendt.  Paa  denne  saaledes  emaillerede  Under¬ 
grund  males  derpaa  videre  med  de  egentlige  Farver.  I  Midten  af  det  sextende  Aar- 
hundrede,  da  Limusiner-Emaillemaleriet  stod  paa  Højdepunktet,  blev  Pladen  først  forsynet 
med  et  temmelig  tykt  Lag  sort  eller  mørk  Emaille,  hvorpaa  der  da  blev  lagt  hvide 
Farver  i  tykkere  og  tyndere  Lag,  eftersom  disse  skulde  være  lysere  eller  mørkere,  ligesom 
man  ogsaa  anvendte  Skravering  for  at  frembringe  Forskjellene.  En  saadan  Plade  kom 
gjentagne  Gange  i  Smelteovnen,  første  Gang  med  det  mørke  Underlag,  dernæst  med  det 
hvide  Lag  og  atter  med  de  derefter  yderligere  paasatte  Farver.  Skjøndt  det  maa  antages, 
at  Emaillemaleriet  er  opfundet  i  Limoges  og  ikke  kommet  dertil  fra  Italien,  idet 
Benve?mto  Cellini  slet  ikke  omtaler  det,  ere  Fremstillingerne  i  den  ældre  Tid  dog  væsentlig 
Gjengivelser  efter  den  tydske  Malerskoles  Billeder  af  den  bibelske  Historie  eller  Helgen¬ 
historien,  men  da  Frants  den  Første  havde  indkaldt  de  italienske  Kunstnere  Rosso  Rossi 
og  Primaticcio  til  sit  Hof,  kom  den  italienske  Renæssance  herved  til  at  udøve  sin  Indflydelse 
paa  Limusiner-Emaillemaleriet,  idet  de  nævnte  Kunstnere  gjorde  Udkast  til  mythologiske 
og  lignende  Fremstillinger,  som  da  af  Emaillørerne  anbragtes  paa  forskjellige  Gjenstande; 
dette  har  givet  Anledning  til,  at  man  har  troet,  at  de  omtalte  italienske  Kunstnere  selv 
have  givet  sig  af  med  Emaillemaleri,  hvilket  ikke  synes  at  have  været  Tilfælde. 

I  Museet  for  de  nordiske  Oldsager  opbevares  fire  fortræffelige  Emaillearbejder  fra 
den  gode  limusinske  Periode ;  om  det  ene  af  disse,  en  oval  Kobberplade  med  en 
mythologisk  Fremstilling,  anføres  det  i  Inventarierne,  at  det  er  udført  i  Limoges  af 
Primaticcio,  hvilket  efter  det  nys  Anførte  formentlig  bør  rettes  derhen,  at  Fremstillingen  er 
udført  efter  dennes  Tegning;  det  oplyses,  at  dette  Stykke  i  Aaret  1790  er  kommet  til 
Kunstkammeret.  En  noget  beskadiget  Kobberplade  med  en  Fremstilling  af  Christi 
Himmelfart  angives  at  være  kjøbt  paa  en  Auktion  i  Leipzig  efter  General  Minutoli.  Det 

tredie  og  fjerde  Stykke  have  i  sin  Tid  været  opbevarede  paa  Rosenborg,  hvorfra  de  i 
1824  bleve  afgivne  til  Kunstmuseet,  fra  hvilket  de  derefter  ere  komne  til  det  oldnordiske 
Museum.  Det  ene  af  disse,  en  Skaal  med  en  Fremstilling  af  en  Ruin,  hvori  forskjellige 
Personer,  der  bære  Frugter,  er  signeret,  idet  det  bærer  Aarstallet  1552  og  Bogstaverne 
P  R  o:  Pierre  Reymond.  Denne  Kunstner,  hvis  tidligste  Arbejde  er  udført  1534,  og  som 
endnu  var  i  Virksomhed  i  1582,  var  den  frugtbareste  af  alle  de  limusinske  Emaillører, 
men  hans  Frembringelser  ere  af  meget  forskjellig  Værdi,  idet  han  ikke  alene  var  egentlig 
Kunstner,  men  tillige  en  stærkt  optagen  Fabrikant;  de  mange  Medhjælpere,  som  han  havde, 
betegnede  deres  fabrikmæssige  Arbejder  med  hans  Forbogstaver,  saa  at  det  altid  bliver 
noget  usikkert,  hvad  der  hidrører  fra  hans  egen  Haand,  og  hvad  der  skyldes  hans  Svendes, 
løvrigt  skriver  han  sit  Navn  paa  flere  forskjellige  Maader,  snart  som  REXMON,  snart  som 
REXMOND  eller  RAYMO ;  det  er  imidlertid  almindeligt  at  kalde  ham  Reymond.  Den  her 


Fig.  9.  Emailleret  Fad  af  Susanne  de  Court.  x/4  (Oldn.  Mus.), 


omtalte  Skaal  hidrører  fra  hans  bedste  Periode.  Hans  Tegning  er  i  Almindelighed  noget 
haard;  han  maler  mest  Graat  i  Graat  med  Kjødfarver,  sjældnere  med  flere  eller  livligere 
Farver.  I  Begyndelsen  kopierer  han  tydske  Kunstnere,  senere  italienske  og  paa  Slutningen 
franske  og  hollandske.  Det  fjerde  Stykke,  et  paa  begge  Sider  emailleret  ovalt  Kobberfad 
(Fig.  g)  med  en  Fremstilling  af  Parnas  efter  en  Tegning  af  Raphaels  Elev  Lucas  Penni,  antages 
at  være  udført  af  Susanne  de  Court,  om  hvem  der  kun  vides  een  Ting  med  Sikkerhed, 
nemlig  at  hun  i  Aaret  1600  boede  i  Forstaden  Bougerie  ved  Limoges;  hun  anses  for  den 
betydeligste  Repræsentant  for  Limusiner-Emaillemaleriet  i  dettes  begyndende  Forfaldsperiode, 
da  der  ikke  længere  blev  arbejdet  for  egentlige  Kunstkjendere  og  Rigmænd,  men  for  det 
store  Publikum,  der  forlangte  glimrende  Farver.  Kunstnerindens  Tegning  lader  adskilligt 
tilbage  at  ønske,  men  Farveglandsen  i  hendes  Arbejder  og  den  overordentlige  Omhu,  der 

er  anvendt  paa  Udførelsen,  medfører,  at  hendes  Emaillesager  ere  højt  skattede  af 
Samlere  og  Museer. 


Allerede  i  Midten  af  det  16.  Aarhundrede  havde 
en  af  de  berømte  Limusiner-Emaillører  Leonard  Limos  in 
forsøgt  at  anvende  hvid  istedetfor  mørk  Undergrund  til 
sine  Malerier,  idet  han  over  den  mørke  Grund  lagde  et 
hvidt  Lag,  hvori  han  indgraverede  Tegningen,  saaledes 
at  den  fremtraadte  som  sort,  hvorpaa  han  farvede  den 
let  med  Emaillefarver ;  men  han  gjorde  ingen  Lykke 
hermed.  Først  et  Aarhundrede  senere  brød  denne  Art 
Emaillemaleri  igjennem,  idet  en  Guldsmed  fra  Chåteaudun 
Jean  Toutin ,  støttet  ved  de  Fremskridt,  Kemien  imidler¬ 
tid  havde  gjort,  som  det  antages  i  Aaret  1632  opfandt 
en  Methode,  ved  hvilken  der  kunde  males  paa  en  hvidt 
eller  svagt  farvet  emailleret  Guldplade  med  Emaille¬ 
farver,  saaledes  at  den  tidligere  anvendte  besværlige 
Bortgravering  og  Skravering  af  de  tyndere  Lag  og  den 
derpaa  følgende  Paasætning  af  Emaillefarver  bortfaldt. 
Toutin  traadte  i  Forbindelse  med  en  berømt  Pastel-Portrætmaler  Lsak  Gribelin ,  og  disse 
udførte  i  Fællesskab  Miniaturportræter  paa  den  angivne  Maade.  De  fik  talrige  Elever  og 
Efterlignere,  blandt  hvilke  skal  nævnes  Morliire  fra  Orleans,  der  arbejdede  i  Biois,  og 
som  blev  berømt  for  sine  Emaillemalerier  paa  Ringe  og  Uhre,  og  dennes  Elev  Robert 
Vauquer  i  Biois  (død  1670),  som  overtraf  sin  Læremester  med  Hensyn  til  Farvernes  Skjønhed; 
men  den  berømteste  er  Genferen  Jean  Petitot,  Elev  af  Jean  Toutins  Søn  LIenry  Toutin. 
Hans  Fader,  der  var  Billedskærer,  var  Franskmand,  men  havde,  efter  at  være  gaaet  over 
til  Protestantismen,  bosat  sig  i  Genf,  hvor  han  fik  Borgerret,  og  hvor  Sønnen  Jean  blev 
født  den  12.  Juli  1607.  Jean  Petitot  uddannede  sig  først  som  Emaillør  hos  en  Juveler, 
men  kastede  sig  senere  udelukkende  over  Emaillemaleriet.  Efter  at  han  havde  bragt  i 
Erfaring,  at  Kong  Carl  den  Første  af  England  var  en  stor  Kunstelsker,  begav  han  sig  til 
dette  Land  og  kom  i  Tjeneste  hos  Kongens  Guld¬ 
smed  ;  da  hans  Arbejder  vandt  Bifald,  tog  Kongen 
sig  af  ham  og  satte  ham  i  Forbindelse  med  sin 
Læge  Theodor  Mayerne,  der  var  en  dygtig  Kemi¬ 
ker,  og  som  skaffede  Petitot  flere  Farver,  som  han 
hidtil  havde  manglet.  Ogsaa  van  Dyck  blev  af 
Kongen  opfordret  til  at  yde  Petitot  Hjælp  og  Raad, 
for  at  han  udelukkende  kunde  hellige  sig  til  Por¬ 
trætmaleriet.  Petitot  begyndte  da  at  emaillere  Por¬ 
træter  af  Kongen  og  Kongehusets  Medlemmer  efter 
van  Dycks  Billeder;  han  forenede  sig  senere  med 
en  Landsmand,  Genferen  Jacques  Bordier,  der  var 
Guldsmed  og  Emaillør,  og  som  ligeledes  var  i 
Kong  Carls  Tjeneste;  de  delte  Arbejdet  saaledes, 
at  Petitot  malede  Ansigterne,  medens  Bordier  ud¬ 
førte  Haaret  og  Klæderne.  Efter  Carl  den  Førstes 
Henrettelse  1649  bosatte  de  sig  begge  i  Paris,  og 
i  Aaret  1651  blev  de  besvogrede  med  hinanden, 
idet  Bordier  ægtede  Magdalene  Cuper  og  Petitot  hendes  Søster  Margrethe  Cuper.  De  to 
saaledes  yderligere  til  hinanden  knyttede  Kunstnere  vedbleve  at  leve  i  den  bedste  Forstaaelse 


Fig.  11. 

Moderkjærliglieden.  '/i-  Emailleret  af 
Barbette.  (Rosenborg.) 


Fig.  10. 

Portræt  af  Konfessionarius  Leth.  */,„ 
Emailleret  af  P.  Prieur.  (Rosenborg.) 

mecl  hinanden  og  at  arbejde  i  Fællesskab  ligesom  tidligere.  Petitots  Ry  som  Kunstner  var 
ogsaa  naaet  til  Frankrig,  før  han  kom  til  dette  Land,  og  alle  Fornemme  skulde  have  deres 
Portræter  malede  af  ham.  Han  blev  Ludvig  den  Fjortendes  Maler  og  fik  især  det  Hverv  at 
udføre  de  Portræter  af  Kongen,  som  dengang  —  istedetfor  de  nu  brugelige  Ordensdekora¬ 
tioner  —  bleve  skjænkede  til  Gesandter  fra  fremmede  Hoffer,  naar  disse  havde  Afskeds- 
audients  hos  Kongen.  Bordier  døde  1 684,  og  efter  Tilbagekaldelsen  af  det  nantiske  Edikt 
ønskede  Petitot,  der  var  ivrig  reformert,  at  forlade  Frankrig  og  begive  sig  tilbage  til  sin 
Fødeby  Genf,  men  den  8oaarige  Mands  Begjæring  herom  blev  besvaret  med,  at  han  blev 
kastet  i  Fængsel,  hvoraf  han  først  kom  ud,  efter  at  han  havde  afsvoret  den  ealvinistiske 
Lære;  ikke  saasnart  var  han  imidlertid  kommen  til  Genf,  før  han  erklærede,  at  han  var 
bleven  tvungen  til  at  afsværge  sin  Tro,  og  han  gik  atter  over  til  den  protestantiske  Kirke. 
Han  døde  1691,  84  Aar  gammel.  Af  de  17  Børn,  han  havde  i  sit  sene  Ægteskab  med 
Margrethe  Cuper,  var  den  ældste  Søn,  der  var  født  1653  og  ligesom  Faderen  førte 
Navnet  Jean,  den  eneste,  som  blev  Emaillemaler ;  han  begyndte  i  en  ung  Alder  at  lære 
hos  Faderen,  og  allerede  fra  hans  16de  Aar  Ejendes  der  et  Arbejde  af  ham.  Otte  Aar 
senere  førte  Faderen  ham,  der  da  allerede  var  bleven  en  dygtig  Kunstner,  til  England. 


Fig.  12.  Emailleret  Snusdaase  af  Brecheisen.  3/(  (Rosenborg). 


hvor  han  hos  Kong  Carl  den  Anden  fik  den  samme  Stilling,  som  Faderen  havde  havt 
hos  Carl  den  Første,  og  hvor  han  udførte  forskjellige  Portræter  af  Medlemmer  af  Konge¬ 
huset.  Han  vendte  efter  fem  Aars  Forløb  tilbage  til  Frankrig  og  giftede  sig  det  følgende 
Aar  med  Magdalene  Bordier,  Datter  af  Faderens  Medarbejder  og  Svoger  [acques  Bordier, 
og-  efterfulgte  sin  Svigerfader  som  Agent  for  Republiken  Genf.  Efter  at  Faderen  havde 
trukket  sig  tilbage  til  Genf,  fortsatte  han  dennes  Gjerning  og  blev  højt  anset  som  Kunst¬ 
ner;  hans  Portræter  fra  denne  Periode  hæve  sig  til  samme  Højde  som  Faderens  bedste 
Arbejder.  Han  vendte  tilbage  til  England  1695,  men  man  kjender  ikke  hans  Dødsaar. 

Skjøndt  der  i  vore  Museer  ikke  haves  emaillerede  Portræter  udførte  af  Petitot  pére  eller 
fils,  kan  jeg  dog  ikke  undlade  at  gjøre  opmærksom  paa,  at  der  paa  Rosenborg  findes  et  smukt 
udført  Miniaturportræt  paa  Pap,  paa  hvis  Bagside  staaer  skrevet  med  en  aabenbart  fra  det 
syttende  Aarhundrede  hidrørende  Haandskrift:  Pelitol  fedt  og  et  noget  utydeligt  Aarstal,  der 
kan  læses  enten  som  1671  eller  1681.  I  Slottets  Tilgangsfortegnelse  findes  anført,  at 
Billedet  er  erhvervet  ved  Kjøb,  og  at  det  er  opgivet,  at  det  fremstiller  Griffenfeldl, 
men  der  er  baade  ved  Petitot  og  ved  Griffenfeldt  sat  et  Spørgsmaalstegn.  Der  findes 
desværre  ingen  nærmere  Oplysning  om,  hvorfra  Billedet  skriver  sig. 


T4 


Tidsskrift  for  Kunstindustri. 


At  denne  Art  Miniaturmaleri  ogsaa  fandt  Vej  til  Danmark  i  Slutningen  af  det 
syttende  Aarhundrede,  da  fransk  Indflydelse  kan  spores  næsten  allevegne,  er  en  Selvfølge, 
og  vi  træffe  derfor  ogsaa  her  i  Frederik  den  Tredies  og  Christian  den  Femtes  Tid  et 
Tar  Franskmænd  ivrigt  sysselsatte  med  Udførelsen  af  slige  Gjenstande,  af  hvilke  ikke  faa 
endnu  ere  opbevarede  i  Rosenborgsamlingen.  Den  ene  af  disse  Kunstnere  var  Paulus 
Prieur,  hvis  ældste  Arbejde,  et  større  Portræt  af  Frederik  den  Tredie  paa  mørkeblaa 
Grund  og  med  lyseblaa  Contreemaille,  er  udført  1663;  endvidere  har  han  i  Aarene  1666, 
1 668  og  1 66g  emailleret  1 6  lignende,  mindre  Portræter  af  samme  Konge ;  fra  sidstnævnte 
Aar  haves  fra  hans  Haand  endvidere  to  Portræter  af  Kong  Carl  den  Anden  af  England 


Fik-  1 3*  Christian  IV’s  emaillerede  Kalk.  1/2  (Rosenborg). 


og  »hans  Inclination  Madam  Castlemain«,  fra  1670  et  Billede  af  Michael  VVisniowiecki  af 
Polen,  fra  1671  en  større  Plade  med  Fremstillinger  af  de  fem  ældste  af  Frederik  den 
Tredies  Børn,  med  gul  Contreemaille,  fra  1673  et  større  Billede  af  Griffenfeldt,  fra  1674 
et  mindre  af  Christian  den  Femte,  fra  1675  et  mindre  af  Griffenfeldt  samt  et  noget  større 
af  Konfessionarius  Leth  (Fig.  10),  foræret  denne  af  Kongen  og  i  1886  testamenteret  Rosenborg 
af  afdøde  Etatsraad,  forhenværende  Justitssekretær  i  Højesteret  C.  P.  Schønning,  der  var  i 
Slægtskab  med  Leth.  Samtlige  her  nævnte  25  Stykker  emaillerede  Arbejder  af  Prieur 
opbevares  paa  Rosenborg.  Weilbach  nævner  endvidere  som  udførte  af  denne  Kunstner 
Portræter  af  Christopher  Gabel  (fra  1666)  og  Simon  Paulli  (fra  1675),  hvilke  begge  tilhørte 
Klevenfeldt,  et  Billede  i  Braceletstørrelse  fra  1681,  solgt  ved  Overkonduktør  Meyers 

Auktion  1758,  og  et  stort  Skilderi,  for  hvilket  Prieur  1674  fik  400  Rdlr.  Det  kan 
imidlertid  ikke  tydeligt  ses ,  om  disse  have  været  Emaillebilleder.  I  de  kongelige 
Regnskaber  for  den  første  halve  Snes  Aar  af  Christian  den  Femtes  Regering  forekommer 
Prieurs  Navn  gjentagne  Gange,  saaledes  bl.  A.  1678  for  et  Lod  Guld,  som  skal  bruges 
til  kgl.  Majestæts  Ivonterfej.  Prieur,  der  indgav  Regning  til  Griffenfeldts  Bo  for  adskillige 
Portræter  udførte  i  1675,  har  formodentlig,  ligesom  dén  Skildrer  Coffre,  der  maatte  finde  sig 
i  en  betydelig  Afkortning  for  leverede  Arbejder,  ikke  faaet  Beløbet  fuldt  ud.  —  Den  anden 
af  de  her  nævnte  franske  Kunstnere  var  Josias  Barbe//e,  der  var  født  i  Strassborg  omtrent 
1660;  i  Regnskaberne  for  de  senere  Aar  af  Christian  den  Femtes  Regering  benævnes 
han  »Konterfejer  Barbette«,  »den  fransøske  Skildrer  Barbette« ,  »den  liden  Fransos 
Barbette«,  og  hans  Navn  forekommer  endnu  i  Regnskaberne  langt  hen  i  Frederik  den 
Fjerdes  Tid.  Han  var  Calvinist  og  omtales  i  Aaret  1700  som  Medlem  af  den  reformerte 
Menigheds  Bestyrelse.  Barbette  levede  endnu  i  1728,  da  han  i  trange  Kaar  boede  tilleje 


Fig,  14.  Frøken  Anna  Catharinas  Bønnebog  med  emailleret  Guldbind.  9/10  (Rosenborg). 


i  Antonistræde  hos  Bøsseskæfter  Hendrik  Erlebruch.  Paa  Rosenborg  opbevares  8  Arbejder 
af  ham,  hvilke  ere  samlede  i  Montren  i  Christian  den  Femtes  Kabinet  i  Stueetagen. 
Det  ældste,  et  udmærket  smukt  udført  Brystbillede  af  en  ubekjendt  yngre  Mand,  er  fra 
1691  ;  fra  1693  haves  et  Portræt  af  Christian  den  Femte  og  et  andet  af  Prindsesse  Sophie 
Hedvig,  hvilket  sidste  omtales  i  Regnskaberne,  fra  1 694  en  stor  Plade  med  det  danske 
Rigsvaaben,  ligeledes  omtalt  i  Regnskaberne,  fra  1 695  fire  ovale  Medailloner  med  Frem¬ 
stillinger  af  Religionen,  Klogskaben,  Moderkjærligheden  (Fig.  il)  og  Retfærdigheden ;  disse 
sidstnævnte  høre  rimeligvis  til  den  Suite  af  »7  Stykker  af  Dyderne«,  for  hvilke  han  ifølge 
Regnskaberne  for  bemeldte  Aar  fik  100  Rdlr.;  Gjennemsnitsprisen  for  mindre  Portræter 
synes  at  have  været  c.  20—25  Rdlr.  Foruden  de  her  nævnte  signerede  Emaillearbejder 
af  Prieur  og  Barbette  indeholder  Rosenborgsamlingen  adskillige  andre  lignende  fra  samme 
Tid,  som  ikke  ere  betegnede  med  vedkommende  Kunstners  Navn  eller  Aarstal,  og  som 
derfor  blot  skulle  nævnes  her  i  al  Almindelighed. 

Ligesom  det  paa  den  her  omhandlede  Tid  var  Mode,  at  fyrstelige  og  fornemme 
Personer  beskjæftigede  sig  med  at  dreje  (hvorom  henvises  til  en  tidligere  Afhandling  af 

mig  i  dette  Tidsskrifts  2det  Bind)  og  med  at  lakere  (paa  Rosenborg  findes  forskjellige 
Arbejder,  der  angives  at  være  lakerede  af  Frederik  den  Fjerdes  Dronninger,  Louise  og 
Anna  Sophie  Reventlow),  saaledes  har  ogsaa  Emaillekunsten  fundet  sin  Udøver  i  Konge¬ 
familien,  idet  en  blandt  Frederik  den  Fjerdes  Sager  opbevaret  Stok  er  forsynet  med  en 
Knap,  der  angives  at  være  emailleret  af  Prindsesse  Sophie  Hedvig-;  Emaillen  paa  bemeldte 
Stokkeknap  er  hvid  med  chinesiske  Fremstillinger  i  Blaat;  øverst  findes  Frederik  den 
Fjerdes  dobbelte,  sammenslyngede  Navnechiffer,  omgivet  af  to  sammenbundne  Laurbær- 
greiie,  i  rød,  blaa  og  grøn  Farve,  kronet  af  en  Amor  i  Guldrelief.  Da  Barbette  i  sin 
I  id  har  udført  Sophie  Hedvigs  Portræt  og  i  en  lang  Aarrække  vedblev  at  arbejde  for 
ongehuset,  er  det  maaske  ikke  urimeligt  at  antage,  at  han  har  vejledet  Prindsessen  i 


sin  Kunst,  idet  der  samtidig  med  ham  ikke  synes  at  have  været  nogen  anden  Emaille- 
maler  her,  og  de  Emaillører,  der  endvidere  omtales  i  Regnskaberne,  Christoffer  Foltmar, 
Vigilias  Erichsen,  Jørgen  Gylding,  Hans  Jacob  Schrader  og  JoseJ'  Brecheisen,  først  virkede 
langt  senere  hen  i  Tiden.  Det  synes  nemlig,  som  om  Emaillesager  ere  gaaede  noget  af 
Mode  i  Slutningen  af  Frederik  den  Fjerdes  og  under  Christian  den  Sjettes  Regering  og 
først  under  Frederik  den  Femte,  under  hvem  de  sidstnævnte  Kunstnere  alle  virkede,  oe- 
fra  hvis  Regeringstid  der  haves  en  Mængde  slige  Gjenstande,  at  være  komne  til  Ære 
og  Værdighed  paany. 

Af  de  nysnævnte  fem  Kunstnere  fra  Frederik  den  Femtes  Tid,  som  ifølge  Regn¬ 
skaberne  have  udført  Emaillearbejder,  er  JoseJ  Brecheisen  den  eneste,  hvis  Navn  hidtil  er 
truffet  paa  Gjenstande  af  denne  Art.  Rosenborgsamlingen  besidder  saaledes  to  af  ham 

udførte,  signerede  Arbejder ,  nemlig  en 
Snustobaksdaase  fra  1757  med  et  ypperligt 
Portræt  af  Frederik  den  Anden  af  Preussen 
indvendig  i  Laaget  (omtalt  i  Regnskaberne) 
og  et  Brystbillede  af  Arveprinds  Frederik  fra 
1760.  Et  tredie  Stykke  med  hans  Navn 
blev  fundet  1886  hos  en  Antikvitetshandler 
i  Kjøbenhavn  og  erhvervet  af  Pastor,  Lic. 
theol .Fenger;  det  er  fra  1761  og  fremstiller 
en  kvindelig  Skikkelse  i  Hyrdindedragt,  som 
det  formodes  Prindsesse  Charlotte  Amalie, 
Frederik  den  Fjerdes  Datter. 

Stykker  skrive  sig ,  som 
det  vil  ses,  alle  fra 
det  Tidsrum  (1757 — 

1765),  i  hvilket  Brech¬ 
eisen,  der  i  det  først¬ 
nævnte  Aar  var  bleven 
indkaldt  fra  Tydskland 
til  Kjøbenhavn,  virkede 
her  i  Landet;  i  Aaret 
1765  vendte  han  til¬ 
bage  til  Tydskland. 

Fra  Frederik  den 
Femtes  Tid  findes 
iøvrigt  paa  Rosenborg 
et  ikke  ringe  Antal 
emaillerede  Snustobaks¬ 
daaser  med  forskjellige 
ganske  interessante 
Fremstillinger,  men 
uden  Angivelse  af  de 
vedkommende  Kunst¬ 
neres  Navne. 

I  Christian  den 
Syvendes  Tid  ophørte 
Interessen  for  Emaille- 
portræter  saagodtsom  ganske ;  der  gjordes 
vel  i  Aaret  1776  herfra  Forsøg  paa  at 
knytte  den  duelige  Emaillemaler  Christopher 
Ruch,  der  var  født  i  Kjøbenhavn  1 736,  og 
som  var  bleven  ansat  i  London  ved  en  stor 
Fabrik  paa  meget  fordelagtige  Vilkaar,  til 
Danmark,  men  da  han  kom  tilbage  til  sit 
Fædreland,  vilde  man  ikke  holde,  hvad  der 
var  stillet  ham  i  Udsigt.  Ruch  forlod  der¬ 
for  atter  Danmark  og  gik  til  Indien,  hvor¬ 
fra  han  dog  senere  vendte  tilbage  for  at 
bosætte  sig  i  Vedbæk;  men  hans  Virk¬ 


somhed  som  Kunstner  var  da  imidlertid 
forbi;  han  døde  i  Aaret  1804.  En  Emaillør, 
om  hvem  ingen  Oplysninger  hidtil  har  kun¬ 
net  tilvejebringes,  er  C.  F.  Schrader,  som 
virkede  i  Kjøbenhavn  i  Christian  den  Syven¬ 
des  Tid;  paa  Rosenborg  opbevares  et  af 
ham  udført  Portræt  af  bemeldte  Konge  i 
hvid  Emaille  paa  brun  Grund. 

Der  staar  endnu  tilbage  at  nævne  den 
særegne  Anvendelse  af  Emaille  paa  Guld¬ 


samme  Crone  var  12.  serdeelis  Spidse,  dog 
med  Høyhed  ocLauhed,  Bredden  oc  Smal¬ 
hed,  hver  anden  atskillige.  Paa  den  frem¬ 
meste  oc  høyeste,  som  var  ret  for  oiver 
Ansictet  stod  en  Pelican  ofver  sine  Vnger, 
som  hackede  Blod  aff  sit  Bryst  med  Nebbed, 
giort  aff  Guld,  oc  med  kostelige  Demanter 
beprydet  ,3  ved  hvilcken  Fugel  (som  mand 
vel  veed)  betegnes  icke  alleeniste  vor  HERRE 
Christus,  men  ocsaa  all  Christelig  Øffrighed, 
som  er  redebon  til  at  lade  sit  Blod  for  sine 


De  omtalte  tre 


Kaarde  med  emailleret  Hefte. 
(Rosenborg). 

ofvermaade 


smedearbejder,  hvilken  hidrører  fra  Renæs¬ 
sancetiden  og  den  nærmest  derpaa  følgende 
Tid,  og  som  bestaar  i 
Udsmykning  af  Figurer 
og  Ornamenter  med 
Emaillefarver.  Rosen¬ 
borgsamlingen  besid¬ 
der  en  Mængde  for¬ 
trinligt  udførte  Kunst¬ 
sager  af  denne  Art, 
blandt  hvilke  særlig 
skal  fremhæves  Christian 
den  Fjerdes  Krone, 
som  er  et  Arbejde  af 
Guldsmed  Didrik  Fiu- 
ren.  Den  beskrives  af 
en  gammel  Forfatter 
saaledes:  »Cronen  (udi 
hvilcken  var  foruden 
allehaande  dyrebar 
Steene  oc  Perler  970. 
oc  nogle  fieere  herlige 
Demanter)  var  icke 
alleeniste  for  det  hun 
T  kostet  hafde,  men  ocsaa 

for  det  Kosterlige  oc 
Mesterlige  Arbeyd  skyld, 
kostelig.  Thi  ofven  omkring 

tro  Vndersaatte.  Paa  den  anden  høye  Spitz  stod  Justitia,  Retfærdighed  en  aff  de  besynder¬ 
ligste  Dyder,  som  en  Konge  oc  Regenter  bør  at  hafve.  Paa  den  tredie  en  Pelican 

ligesom  den  første.  Paa  den  fierde  CLaritas,  Kierlighed,  som  en  Christelig  Regentere, 
nest  hos  Retfærdighed,  skal  legge  Vind  paa.  Paa  den  femte  atter  en  Pelican,  lige  saadan 

som  de  andre.  Paa  den  siette  Fortitudo,  Mandelihed,  uden  hvilcken  en  Konge  oc 

Regentere  iclce  til  Gaffnlighed  sine  Riger  kand  forsvare.  Omkring  Zarien  eller  Krantzen 
stod  12.  skiønne  Engle,  oc  hver  aff  dennem  haffde  en  dyrebar  Ædel  Steen  udi  Haanden, 
oc  var  imellem  hver  To  Engle  en  Stierne  aff  Demanter:  Ved  hvilcke  smuckt  vel  be¬ 
tegnes  oc  udtydes,  at  alle  gode  Gaffver  oc  Dyder,  som  en  Christen  Konge  skal  være 

med  begaffvet,  med  hvilcke  hånd  rneere  end  Almues  Folck  kand  liuse  oc  skinne,  skulle 

her  ofven  aff  ned  fra  Himmelen  skenckes  oc  bekommes.«  Den  her  beskrevne  Krone 
er  afbildet  paa  tvende  paa  Rosenborg  opbevarede  Portræter  af  Kongen,  som  ere 
malede  af  Peter  Isachs.  —  Blandt  Afbildningerne  vil  man  bemærke  Christian  den  Fjerdes 
pragtfulde  Alterkalk  (Fig.  13)  og  en  ypperligt  emailleret  Bønnebog  (Fig.  14),  hvilken  sidste 
vil  være  mange  Læsere  bekjendt  fra  Carl  Andersens  smukke  Fortælling  »Den  gyldne  Bog«. 
Naar  Andersen  imidlertid  lader  Frantz  Rantzau  overrække  Frøken  Anna  Catharina  den 
nævnte  Bog  en  Sommeraften  1632  paa  Rosenborg,  da  er  dette  neppe  mere  end  en  digte¬ 
risk  Fortælling;  Bladene,  paa  hvilke  Anna  Catharina  har  afskrevet  nogle  franske  Psalmer, 
ere  nemlig  skjævt  tilskaarne  i  Forhold  til  Skriften,  der  hidrører  fra  Tiden  efter  Rantzaus 
Død,  saa  at  det  herefter  maa  antages,  at  Bindet  først  senere  er  forfærdiget.  Det 

er  derfor  rimeligere  at  formode,  at  man  efter  Anna  Catharinas  Død  har  fundet 

det  lille  Hefte,  hvori  hun  har  nedskrevet  Psalmerne,  og  til  et  kjærligt  Minde  om 

den  saa  tidligt  bortkaldte  unge  Pige  har  givet  denne  fra  hendes  sidste  Tid  hid¬ 

rørende  Erindring  den  prægtige  Indfatning  med  de  om  Døden  mindende  Indskrif¬ 
ter  og  Symboler,  fremfor  at  fomrode,  at  Rantzau  selv  paa  en  Tid,  da  Alt  saae 

saa  lyst  ud  for  det  unge  Par,  skulde  have  givet  sin  Forlovede  en  Gave  med 

saa  triste  Fremstillinger  som  et  Dødninghoved  og  et  Timeglas.  Tiden  for  det  nævnte 
Bogbinds  Tilblivelse  lader  sig  i  ethvert  Tilfælde  temmelig  nøje  bestemme,  idet  der  paa 
Ryggen  findes  Norges,  Slesvigs,  Oldenborgs,  Delmenhorsts,  Holstens,  Stormarns  og 
Dithmarskens  Vaabner;  da  det  nu  først  var  i  1629,  at  Frøken  Anna  Catharinas  Moder 
Fru  Kirsten  Munk  fik  Titelen  af  Grevinde  af  Slesvig  og  Holsten,  kan  Arbejdet  ikke  være 
ældre  end  det  nævnte  Aar,  og  efter  hvad  der  ovenfor  er  anført,  vil  jeg  anse  det  for  sandsynligst, 
at  det  først  er  udført  efter  Anna  Catharinas  Død  1633.  I  Inventariet  fra  Christian  den 
Femtes  Tid,  hvilket  i  sin  Tid  blev  aftrykt  i  Aargangene  177 2  og  1773  af  den  i  Anledning 
af  Revolutionen  den  17.  Januar  1772  paabegyndte  Kjøbenhavns  Aftenpost  og  senere  er 
udgivet  særskilt  et  Par  Gange  af  Agent  Holck,  tillægges  den  nævnte  Bønnebog  Christian 
den  Fjerdes  Dronning  Anna  Catharina,  hvilket  efter  det  Anførte  er  fuldstændigt  urigtigt.  — 
Noget  nærmere  Kriterium  for  Rigtigheden  af  Henførelsen  af  Alterkalken  med  Bjergprædikenen 
(Fig.  15)  til  Christian  den  Femtes  Tid  end  Stilen  i  det  Hele  taget  lader  sig  vist  ikke  frem¬ 
drage,  men  der  er  efter  denne  vist  ikke  nogen  synderlig  Tvivl  herom.  Derimod  er  det 
maaske  ikke  saa  ganske  sikkert,  at  Kaarden  med  Slangen  (Fig.  16),  der  har  et  rødt  emailleret 
Pljerte  i  Munden,  hører  til  Christian  den  Femtes  Tid,  idet  Stilen  vistnok  peger  noget  længere 
tilbage  i  Tiden.  Dertil  kommer,  at  den  tilligemed  en  anden  til  Christian  den  Femtes  Tid  henført 
Kaarde  med  et  emailleret  Dragehoved  og  med  Solingersmeden  Peter  Miinichs  Navn  paa  Klingen 
i  det  ovenfor  nævnte  Inventarium  fra  Christian  den  Femtes  Tid  angives  at  være  baaren  af»Kron- 
prinds  Christian,  som  kaldtes  den  Femte«,  altsaa  af  den  udvalgte  Prinds  Christian.  Nu  er 
bemeldte  Inventarium,  saaledes  som  nyligt  paavist  med  Hensyn  til  Frøken  Anna 
Catharinas  Bønnebog,  ganske  vist  ikke  videre  paalideligt,  men  det  skulde  dog  paa  den 
anden  Side  være  mærkeligt,  om  man  paa  dets  Affattelsestid  c.  1698  skulde  have  forvexlet 

den  da  regerende  Konges  Sager  —  af  hvilke  mange  nævnes  —  med  hans  for  et  halvt 
Aarhundrede  siden  afdøde  Onkels,  tilmed  da  Fortegnelsen  formentlig  er  affattet  af  eller 
under  Medvirkning  af  den  daværende  Slotsforvalter  Hans  Eilersen  Koch,  som  tidligere 
havde  været  Kongens  Livkarl  og  passet  hans  Vaaben,  og  som,  hvor  ukyndig  han  end  kan 
have  været  i  historiske  og  kunstneriske  Spørgsmaal,  dog  vel  maatte  vide  Besked  med 
Hensyn  til  Kongens  Vaaben.  Hertil  maa  endvidere  føjes,  at  den  Peter  Milnich,  som 
har  udført  den  anden  Kaarde,  der  angives  at  have  tilhørt  den  udvalgte  Prinds  Christian, 
ikke  vides  at  have  arbejdet  saa  sent  som  i  Christian  den  Femtes  Tid;  ifølge  Cronaus 
Geschichte  der  Klingenindustrie  Solingens,  Stuttgart  1885,  var  bemeldte  Vaabensmed 
Borgermester  i  Solingen  1649;  i  det  historiske  Museum  i  Dresden  forekommer  hans  Mærke 
sammen  med  Aarstallet  1650,  og  i  Tøjhuset  i  Kjøbenhavn  findes  et  bredt  tveægget  Sværd 
med  hans  Navn  og  Mærke,  hvilket  Vaaben  i  sin  Tid  har  været  paa  Rosenborg,  hvorfra 
det  blev  afgivet  i  Aaret  1804  med  den  Oplysning,  at  det  under  Kjøbenhavns  Belejring 
1659  i  et  Udfald  er  frataget  de  Svenske  af  Kong  Frederik  den  Tredies  Livkarl.  Ifølge 
Hr.  Oberstlieutenant  Bioms  Mening  er  der  Intet  til  Hinder  for  at  antage,  at  bemeldte  Peter 
Munich  kan  have  arbejdet  en  rum  Tid  før  Prinds  Christians  Død  1647,  samt  at  en  anden 
Kaarde  i  Tøjhusets  Samling  med  den  samme  Klingesmeds  Navn  (Katalogen  S.  107  B  296) 
urigtigt  kan  være  henført  til  Christian  den  Femtes  Tid;  den  sidstnævnte  Kaarde  er 
ligeledes  i  Aaret  1804  afgiven  fra  Rosenborg  til  Tøjhuset,  men  uden  nærmere  Oplysning 
om,  til  hvilken  Tid  den  hører.  Der  er  som  Følge  heraf  vistnok  Grund  til  at  henføre 
Kaarden  med  Slangen  med  det  emaillerede  Hjerte  i  Munden  til  Midten  af  det  17de 
Aarhundrede. 


Kronborgfontænen. 

Af  F.  R.  Friis. 


Den  Skik  at  pryde  Gaardsrum  og  Pladser  med  Springvand  er  meget  gammel 
og  uden  Tvivl  først  opstaaet  i  de  østlige  og  sydlige  Lande,  hvor  Springvandet  ikke  blot 
kunde  tjene  til  Prydelse,  men  desuden  gjøre  Nytte  ved  at  forfriske  og  afkjøle  Luften. 

Formodentlig  har  man  fra  først  af  mest  tilsigtet  den  praktiske  Nytte,  og  derefter  tilføjet 

en  eller  anden  Dekoration,  der  efterhaanden  er  kommen  til  at  udgjøre  hele  Grupper  af 
Mennesker  og  Dyrefigurer,  hvorfra  Vandstraaler  udsprang,  eller  af  flade  Skaale,  hvori 
Vandet  samlede  sig  og  flød  over  Randen  og  ned  i  et  større  Bassin  o.  s.  v.  Da  man 
saa,  at  Fontænerne  kunde  gjøre  saa  god  dekorativ  Virkning,  blev  det  almindeligt  at 
anbringe  dem  i  Gaarde,  Haver  og  paa  offentlige  Pladser,  hvor  de  dog  tidt  ere  mere  til 
Pynt  end  til  Nytte.  I  de  sydlige  Lande  findes  de  ikke  alene  paa  de  offentlige  Pladser, 
men  selv  i  ganske  smaa  Gaarde,  saavel  i  de  nyere  som  i  de  ældre,  og  i  Forening  med 

smukke  arkitektoniske  Omgivelser  kunne  de  unegtelig  bidrage  meget  til  at  frembringe  et 

malerisk  og  tiltalende  Interiør.  Som  enkelte  spredte  Exempler  kan  nævnes  Fontænerne  i 
Pompeji  og  Alhambra,  og  den  smukke  Fontæne  i  den  lille  Gaard  i  Palazzo  vecchio  i 
Florens.  De  passe  jo  godt  til  den  italienske  Bygningsstil,  og  da  denne  Stil  i  det  16de 
Aarhundrede,  om  end  ad  Omveje  og  i  en  meget  modificeret  Skikkelse  naaede  til  Dan¬ 
mark,  indrettedes  her  ligeledes  Fontæner  eller  »Brønde«,  som  man  kaldte  dem. 

Kong  Frederik  II  lod  indrette  saadanne  Brønde  ved  flere  af  sine  Slotte;  men 
den,  der  fik  Plads  paa  Kronborg,  var  vistnok  uden  Sammenligning  den  største  og  præg¬ 
tigste  af  dem  alle.  Paa  den  Tid  var  det  især  Broncestøberne  i  Niirnberg  og  Augsburg, 
der  forsynede  omtrent  hele  det  nordlige  Europa  med  kunstige  Brøndværker,  og  det  var 
hos  en  af  disse  Mestere  at  Kong  Frederik  II  gjorde  sin  Bestilling,  nemlig  hos  Georg 
Labenwolf  i  Niirnberg.  Georg  Labenwof  var  Søn  og  Lærling  af  den  noget  mere  bekjendte 
Pancraz  Labenwolf ,  der  var  udgaaet  fra  den  berømte  Peter  Fischers  Skole  og  bl.  A. 


Fig,  17.  Brønd  i  Niirnbergs  Raadhusgaard,  formentlig  af  Pancraz  Labenwolf. 


antages  at  have  forfærdiget  den  bekjendte  »Gånsemånchen«  i  Niirnberg  og  Fontænen  i 
Raadhusgaarden  i  samme  By  (Fig.  1 7). 

Kronborgfontænen  var  vistnok  et  af  Georg  Labenwolfs  betydeligste  Arbejder ;  men 
kun  Skade,  at  den  for  længe  siden  er  saa  godt  som  sporløst  forsvunden,  saa  at  man  kun 
ved  Hjælp  af  gamle  Afbildninger  og  Beskrivelser  kan  gjøre  sig  et  Begreb  om,  hvorledes 
den  har  set  ud.  En  kortfattet  Beskrivelse  og  en  »mindre  god  kobberstukken”Afbildning 
af  den  findes  i  Doppehnayrs  »Nachrichten  von  den  Niirnbergischen  Mathematicis  und 


Kronborgfontænen. 

Kiinstlern»,  Niirnberg  1730  i  Folio*).  Desuden  er  den  bleven  aftegnet  af  Wolfgang  Jakob 

v.  Stromer  (f.  1560),  der  fra  1589  til  sin  Død  1614  var  Stadsbygmester  i  Niirnberg. 

Tegningen  er  lidt  over  1  Alen  høj,  og  findes  i  Stromers  Skizzebog,  der  nu  tilhører  Arki¬ 
tekt  og  Godsbesidder  Freiherr  v.  Stromer  til  Griinsberg  i  Omegnen  af  Niirnberg.  Sidst¬ 
nævnte  har  for  længere  Tid  siden  havt  den  Godhed  at  tilstille  mig  en  Kalkering  af  Teg¬ 
ningen,  og  denne  er  med  hans  Tilladelse  gjengivet  her  i  noget  formindsket  Maalestok 

(Fig.  18).  Endvidere  ses  en  meget  lille  Afbildning  af  Fontænen  paa  det  lille  Billede  af 

Kronborg,  der  findes  i  Braunii  Theatrum  urbium. 

Brønden  bestod  af  en  rund  Søjle,  der  var  oprejst  midt  i  et  sexkantet  Bassin,  og 
besat  med  en  Mængde  Figurer,  ordnede  i  fire  Afdelinger  eller  Etager  ovenover  hinanden, 
Karyatider,  allegoriske  Statuer,  Havfruer,  Drenge,  ridende  paa  Delfiner  o.  s.  v.,  og  paa 
Toppen  stod  et  Billede  af  Neptun  med  tre  Havheste.  Paa  Bassinets  Hjørnepiller  stode 
Billeder  af  Skytter  i  knælende  Stillinger,  de  tre  med  Bøsser  og  de  tre  med  Buer,  og 
forestillende  forskjellige  Nationer.  Neptunsbilledet  og  Havhestene  drejede  sig  rundt,  og 
af  alle  Figurerne  udsprang  en  Mængde  Vandstraaler.  Doppelmayr  angiver,  at  der  i  Alt 
var  36  Figurer;  at  det  Hele  vejede  200  Centner,  og  at  Højden  op  til  Neptunsbilledet  var 
over  20  Fod.  Indfatningen  omkring  Bassinet  var  uden  Tvivl  dannet  af  en  Slags  sort 
Marmor,  den  saakaldte  »Dutzesten«,  og  Tegningen  viser,  at  den  ligeledes  var  dekoreret 
i  Datidens  Stil.  De  to  runde,  landkortagtige  Figurer  skulle  rimeligvis  forestille  Øresundet 
og  Hellespont,  som  en  Hentydning  til,  at  Øresundet  ogsaa  kaldtes  det  danske  Hellespont. 

Om  Tilblivelsen  af  dette  betydelige  Arbejde  findes  udførlige  Efterretninger  i 
mine  »Samlinger  til  dansk  Bygnings-  og  Kunsthistorie«,  og  derfor  maa  det  her  være  nok 
at  meddele  et  kort  Uddrag  og  nogle  nyere  Tillæg.  I  Aaret  1576  blev  Labenwof  kaldt 
til  Danmark  for  at  akkordere  med  Kongen,  og  Raadet  i  Niirnberg  anmodedes  om  at 
lade  ham  rejse.  Han  kom  til  Kronborg  samme  Aar,  og  der  sluttedes  en  Kontrakt,  som 
dog  ikke  kjendes,  men  som  uden  Tvivl  har  indeholdt  Bestemmelser  om,  naar  Arbejdet 
skulde  være  færdigt,  og  om  at  Labenwolf  skulde  have  Penge  i  Forskud,  efterhaanden 
som  det  skred  frem.  Det  varede  imidlertid  meget  længe,  inden  Arbejdet  blev  færdigt, 
og  dette  gav  Anledning  til  en  meget  vidtløftig  Brevvexling  mellem  Kongen  og  Labenwolf 
og  Andre,  som  fik  med  Sagen  at  gjøre.  Kongen  sendte  ikke  Pengene  direkte,  men 
benyttede  forskjellige  Mellemmænd,  saasom  Faktorerne  Hans  Rose?iow  og  Johan  Reuter  i 
Lybek,  sidstnævntes  Broder  Henrik  Reuter  og  Handelsmand  Simon  Steinhauser  i  Niirnberg 
og  flere,  og  Udbetalingen  synes  at  være  foregaaet  temmelig  uregelmæssigt.  Naar  Kongen 
klagede  over,  at  det  gik  for  langsomt  med  Arbejdet,  undskyldte  Labenwolf  sig  med,  at 
han  ikke  fik  Forskud  i  rette  Tid  og  kun  fik  altfor  smaa  Summer  ad  Gangen.  I  Slut¬ 
ningen  af  Aaret  1579  lod  Kongen  skrive  til  Raadet  i  Niirnberg  om  at  tilholde  Labenwolf 
at  gjøre  Arbejdet  færdigt,  saa  at  det  kunde  komme  hertil  inden  St.  Hansdag  i  det 
seneste;  kom  det  ikke  til  den  Tid,  skulde  Labenwolf  selv  beholde  det  og  tilbagebetale 
de  2000  Rd.,  han  efterhaanden  havde  faaet  i  Forskud.  Raadet  tog  sig  af  Sagen,  og 
Labenwolf  afgav  en  udførlig  Forklaring,  der  atter  blev  sendt  til  Kongen.  Labenwolf 
skriver,  at  trods  gjentagne  Anmodninger  havde  han  ikke  før  i  August  1577  faaet  de 
første  100  Rd.,  og  at  en  stor  Del  af  hvad  han  efterhaanden  havde  faaet  var  gaaet  med 
til  Udlæg  til  Malere  og  Billedhuggere  og  andre  Medhjælpere.  Der  var  dog  hidtil  bleven 
støbt  70  Stykker,  der  tilsammen  vejede  70  Centner  og  kunde  anslaas  til  x/3  Rd.  pr. 
Pund.  Fremdeles  var  der  formet  endnu  4  store  Billeder,  der  tilsammen  vilde  veje 


')  Hvorefter  den  er  gjetigiven  i  Illustreret  Tidende,  XVII,  Nr.  848  (S.  142). 

omtrent  8  Centner,  og  de  kunde  snart  blive  støbte,  naar  blot  Steinhauser  vilde  gjøre 
videre  Udlæg.  Hele  Arbejdet  kunde  da  gjøres  færdigt  i  Løbet  af  et  Aar,  og  vilde 
formodentlig  komme  til  at  udgjøre  omtrent  100  Centner.  Kongens  Taalmodighed  blev 
dog  fremdeles  sat  paa  Prøve,  men  efter  en  fornyet  Paamindelse  til  Raadet  og  en  ny 
Erklæring  fra  Labenwolf  bekvemmede  Kongen  sig  til  at  vente  endnu  længere  og  at  give 
et  yderligere  Forskud  af  1500  Rd.  Raadet  tilbød  selv  at  gjøre  Udlæg  og  paatog  sig  at 
føre  Tilsyn  med  Arbejdet,  hvortil  det  udvalgte  Simon  Steinhauser.  I  Decbr.  1581  fik 
Labenwolf  Meddelelse  om,  at  Brønden  paa  Kronborg  kunde  give  16  Tønder  Vand  i 
Timen,  og  at  Straalen  kunde  naa  en  Højde  af  18  Alen,  men  at  Kongen  dog  ikke  for¬ 
langte,  at  Vandet  skulde  hæve  sig  mere  end  6  Alen.  Kongens  Bud  medbragte  et  Maal 
paa  6  sjællandske  Alen,  samt  Tegninger  af  Kongens  og  Dronningens  Vaabener,  der 
skulde  anbringes  paa  Brønden.  Kongen  ønskede  at  faa  Brønden  opstillet  i  den  tilstun¬ 
dende  Sommer,  og  vilde  gjerne  med  Budet  have  et  Afrids  af  den,  med  nøjagtig  Angivelse 
af  Størrelsen. 

Henimod  Slutningen  af  Aaret  1582  var  Brønden  endelig  bleven  færdig,  og  blev 
foreløbig  opstillet  i  Stadsgraven  i  Nurnberg  for  at  prøves.  Her  stod  den  i  tre  Dage,  og 
blev  i  Begyndelsen  af  1583  ført  til  Lybek,  hvorfra  et  af  Kongens  Skibe  førte  den  til 
Kronborg.  Med  Brønden  fulgte  to  af  Labenwolfs  Svende,  der  sørgede  for  Opstillingen, 
og  Labenwolfs  Søn  er  vistnok  kommen  noget  senere.  Efter  Doppelmayr  skulle  de  alle 
tre  være  døde  endnu  samme  Aar,  kort  efter  hinanden;  men  dette  er  neppe  rigtigt,  da 
der  endnu  1585  udbetaltes  Penge  til  Labenwolfs  Søn,  som  kom  paa  Faderens  Vegne. 
Georg  Labenwolf  døde  1585.  —  Kongen  var  uden  Tvivl  meget  tilfreds  med  Brønden. 
Han  betalte,  hvad  der  endnu  skyldtes  for  den,  samt  endel  Extraregninger,  som  efter- 
haanden  indløb,  og  flere  af  de  Mænd,  der  havde  havt  med  Sagen  at  gjøre,  fik  ret 
anseelige  Foræringer  i  Penge  og  Guldkjæder.  —  Noget  senere  ønskede  Kongen  at  faa 
en  af  de  Svende,  der  havde  været  med  ved  Brøndens  Forfærdigelse,  til  at  føre  stadigt 
Tilsyn  med  den,  og  en  Christian  Holzer ,  som  meldte  sig  til  denne  Tjeneste,  er  for¬ 
modentlig  bleven  antaget. 

Kongen  havde  i  Tide  sørget  for  nye  Vandledninger  til  Kronborg,  og  for  Sten¬ 
huggerarbejdet  til  det  sexkantede  Bassin.  Den  11.  Februar  1583  skrev  han,  at  Brønden 
paa  Kronborg  skulde  være  af  »Dutzesten«  og  ikke  af  den  blaa  Sten  fra  Malmø,  som 
Lensmanden  Johan  Taube  havde  foreslaaet. 

Kronborgfontænen  giver  endnu  Anledning  til  at  berøre  Spørgsmaalet  om,  hvor¬ 
vidt  det  sammenslyngede  FS,  der  findes  paa  saa  mange  Ting  fra  Frederik  IPs  Tid  ',  skal 
betyde  Fridericus  Secundus  eller  danne  Begyndelsesbogstaverne  af  Kongens  og  Dronning 
Sofies  Navne.  Langebek  og  flere  have  troet,  at  det  skal  betyde  Fridericus  Secundus; 
derimod  har  Werlauff  med  sin  sædvanlige  Grundighed  sammenstillet  en  Mængde  Data 
for  at  vise,  at  det  snarere  skal  betyde  Frederik  og  Sofie.  Han  omtaler  i  »Det  kgl. 
Biblioteks  Historie«,  at  det  ikke  forekommer  paa  Ting,  der  ere  ældre  end  Kongens 
Giftermaal,  1572,  og  at  man  da  strax  er 
bleven  opmærksom  paa,  at  Bogstaverne 
ikke  blot  kunde  betyde  Kongens  og  Dron¬ 
ningens  Navne,  men  tillige  paa  en  sym¬ 
bolsk  Maade  hentyde  til  Navnenes  Betyd¬ 
ning  (Fred  og  Visdom).  Bogstaverne 


Se  saaledes  paa  hans  Tronhimmel  fra  Kron¬ 
borg  (forr.  Aarg.  S.  54  og  55). 

Fig.  19.  Dronning  Sofies  Skrift  paa  den  indvendige 
Side  af  Bindet  Fig.  20. 

findes  paa  Bindene  til  forskjellige  Bøger,  som  have  tilhørt  Kongen  og  Dronningen  (s. 
Fig.  i  g),  og  paa  en  af  disse  Bøger  (Fig.  20),  som  nu  findes  i  det  store  kongelige 
Bibliotek  (Lehr,  Trost,  Beicht  und  Gebetbuchlein,  von  P.  Glaser,  1575).  kan  man  mdenl 
Bogstaverne  F  og  S  se  Begyndelsesbogstaverne  til  Ordene  henholdsvis  i  Kongens  og 
Dronningens  Valgsprog:  »Mem  Hoffnung  zu  Gott  allein«,  og  »Gott  verlåsst  die  Seinen 
nicht*.  Forsiden  af  Bindet  er  her  gjengiven  i  c.  */4  af  Originalens  Størrelse.  Hertil  kan 
nu  bemærkes,  at  blandt  nogle  Vers,  som  bleve  skrevne  i  Anledning  af  Kronborgfontænens 
Opstilling  1583,  forekommer  følgende: 


Fig  20.  Bogbind  fra  Kong  Frederik  II’s  Tid.  6  lom.  højt,  3 '/o  lom.  bredt. 

(Det  store  kgl.  Bibliotek.) 


In  nexum  Regiarum  literarum. 

Quam  bene  conveniunt  FRIDERICI  grammata  Regis 
ET  SOPHIÆ  dignos  digna  corona  decet 
Aduena  quid  sentis?  Pax  et  Sapientia  regnant, 

Heic  ubi  juncta  Fides,  heic  ubi  juncta  Sålus. 

Det  sammenslyngede  FS  ses  endnu  flere  Steder  paa  Kaminer  og  over  Døre  paa 
Kronborg,  og  hertil  sigter  vel  følgende  Bemærkning  i  et  Brev  af  11.  Oktober  1635  fra 
Kong  Christian  IV  til  Lensmanden  Frederik  Urne:  »De  Stykker,  som  kom  sidst  af  Hol- 

land,  hvorudi  de  Børn  ere  malede,  som  have  de  Navne  i  Hænderne,  skal  saa  vidt  for¬ 
andres,  at  det  første  skal  have  i  Hænderne  min  Hr.  Faders  og  Fr.  Moders  Navne,  saa- 
som  det  allevegne  s/aar  paa  Huset,  det  andet  mit  Navn  og  det  tredie  min  Gemals  salige 
Navn  og  det  fjerde  Prinsens  og  hans  Gemals  Navne.« 

I  den  nyeste  Tid  vil  man  dog  have  fundet  det  sammenslyngede  FS  paa  Ting, 
der  ere  ældre  end  1572,  og  har  derfor  ment,  at  det  oprindelig  maatte  betyde  Fridericus 
Secundus.  Men  af  saadanne  Gjenstande  er  man  nok  ikke  i  Stand  til  at  paavise  mere 
end  en  eneste,  nemlig  et  Knivskaft,  som  nu  findes  paa  Rosenborg.  Paa  dette  ser  man 
ganske  vist  Aarstallet  1570,  og  i  Midten  det  sammenslyngede  FS.  Men  Bogstaverne  og 
Tallene  synes  ikke  at  være  af  samme  Støbning,  og  det  er  vist  ikke  usandsynligt,  at  Bog¬ 
staverne  ere  anbragte  her  i  Stedet  for  et  ældre  Navn  eller  Mærke,  uden  at  man  har 
tænkt  paa,  at  herved  fremkom  en  Anakronisme,  som  kunde  lede  Historieskriverne  paa 
Vildspor.  Indtil  videre  bliver  det  vel  altsaa  det  sandsynligste,  at  Bogstaverne  oprindelig 
skulde  betyde  Frederik  og  Sofie. 

Endnu  skal  det  blot  tilføjes,  at  jeg  for  ikke  længe  siden  har  fundet  et  Papir- 
Vandmærke,  som  her  gjengives  formindsket  (Fig.  21),  og  som  ligeledes  indeholder  det 
sammenslyngede  FS.  Bogstaverne  i  Omkredsen  skulle  vistnok  betyde:  »Mein  Hoffnung 
allein  zu  Gott«,  altsaa  Kong  Frederik  II’s  Valgsprog  i  en  Form,  der  afviger  lidt  fra  den 
sædvanlige.  Mærket,  hvis  yderste  Kreds  er  23/4  Tomme  i  Diameter,  findes  i  flere  af 

Bilagene  til  Rentemesterregnskaberne  for  1582  og  hidrører  sikkert 
nok  fra  Kong  Frederik  II’s  Papirmølle  ved  Hvidøre  (Jvfr.  »Strand¬ 
møllen«  af  C.  Nyrop,  1878,  S.  IX — X). 

I  et  af  Brevene  til  Frederik  II  anfører  Labenwolf  til  sin 
Undskyldning,  at  i  Henhold  til  Kontrakten  havde  han  ikke  villet 
paatage  sig  andet  Arbejde,  førend  Kronborgfontænen  var  færdig, 
undtagen  forsaavidt  som  han  havde  forfærdiget  et  lille  Brøndværk 
til  Byen  Altorf;  men  det  var  kun  et  mindre  Arbejde,  og  da  Bestil¬ 
lingen  var  kommen  fra  hans  Øvrighed,  havde  han  ikke  kunnet  und- 
slaa  sig.  Professor  F.  Bergau  i  Nurnberg  har  forfulgt  det  her 
givne  Spor  videre  og  været  saa  heldig  at  forefinde  den  lille  Fon¬ 
tæne  vel  bevaret  i  den  gamle  Universitetsbygning  i  Altorf  i  Franken.  Han  har  meddelt 
en  Beskrivelse  og  Tegning  af  den  i  Kunstgewerbeblatt  (I,  1885,  S.  139). 

Bergau  henregner  denne  Brønd  til  de  smukkeste  Renæssancearbejder  fra  den 
Tid  i  Tyskland  og  beskriver  den  paa  følgende  Maade:  En  Skaal  af  drevet  Kobber, 

2  Meter  i  Gjennemsnit  og  forsynet  med  Piber,  hviler  paa  et  smukt  profileret  Sten¬ 
underlag  og  bæres  af  tre  Smedejerns  Støtter  med  Ornamenter.  Fra  Skaalens  Midte 
hæver  sig  en  rund  Pille,  der  nu  er  ganske  glat,  men  vistnok  tidligere  har  havt  Orna¬ 
menter,  og  paa  denne  hviler  en  rigt  dekoreret  og  kunstfærdigt  dannet  Opsats  af  Bronce 
(Fig.  22).  Dennes  nederste  Del  bestaar  af  en  Trefod  med  Løvefødder  og  Akantusblade 
og  med  tre  smukt  udarbejdede  Vædderhoveder,  mellem  hvilke  findes  Muslingsskaller. 
Herover  hæver  sig  en  smukt  profileret  Søjle,  omgiven  af  3  Delfiner  med  dobbelte  Haler. 
Søjlen  er  en  Meter  høj,  dens  Kapitæl  er  prydet  med  3  Nurnberger  Vaabener,  Muslings¬ 
skaller,  Blomster  o.  s.  v.,  og  der  ovenpaa  staar  en  0,58  Meter  høj  Statue  af  Minerva 
med  Skjold  og  Landse.  Den  hele  Opstilling  hviler  paa  3  Trin  og  er  omgiven  af  et 
Smedejerns  Gitter  med  8  Piller,  som  bære  Niirnbergske  Patricierfamiliers  Vaabener.  Den 
hele  Opstilling  med  sine  smukke  og  tiltalende  Former  er  meget  omhyggeligt  udført  i  alle 
Pinkelthederne,  og  flere  af  disse,  især  de  vandudstraalende  Delfiner  og  Vædderhoveder, 
minde  endel  om  den  bekjendte  smukke  Brønd  i  Raadhusgaarden  i  Nurnberg  (Fig.  1 7), 
der  jo  er  udført  af  Pancraz  Labenwolf,  Georgs  Fader.  Brønden  blev  opstillet  i  Altorf  1576. 

Af  de  ovennævnte  Breve  ses  endvidere,  at  Labenwolf  og  Tyge  Brake  maa  have 
kjendt  hinanden.  Bekjendtskabet  er  uden  Tvivl  bleven  stiftet  i  Aaret  1 5 75 >  Ty ge 

Brahe  var  i  Tyskland,  og  maaske  under  hans  Besøg  hos  Landgrev  Wilhelm  IV  i  Kassel. 
Landgreven,  der  interesserede  sig  meget  for  Kunster  og  Videnskaber,  og  bl.  A.  selv  dyrkede 

Astronomien,  havde  nogle  Aar  tidligere 
paabegyndt  en  gjennemgribende  Om¬ 
dannelse  af  Residensslottet  i  Kassel 
med  de  dertil  hørende  Anlæg.  Haverne 
bleve  efter  Datidens  Skik  prydede  med 
Lysthuse,  Gallerier  og  Springvande ;  men 
alle  disse  Herligheder  ere  forlængst  for¬ 
svundne,  og  man  veed  kun  lidt  om 
deres  Tilblivelse  og  Udseende.  Af 
gamle  Regnskaber  seer  man  dog ',  at 
Jørgen  Labenwolf  i  Niirnberg  og  Markus 
Labenwolf  i  Augsburg  havde  støbt  nogle 
hertil  hørende  Figurer ,  tildels  efter 
Modeller,  som  vare  skaarne  i  Træ  af 
Billedhugger  Poul  Kremer  i  Niirnberg, 
samt  at  Maleren  Hans  Schrore  ligeledes 
havde  havt  med  disse  Arbejder  at  gjøre. 
De  samme  Kunstnere  have  maaske 
leveret  Modeller  og  Tegninger  til  flere 
af  Georg  Labenwolfs  Arbejder.  Frem¬ 
deles  seer  man,  at  der  1579  var  Tale 
om,  at  Landgreven  vilde  bestille  endnu 
et  Par  lignende  Arbejder  i  Niirnberg 
eller  Augsburg,  dog  ikke  med  »om¬ 
løbende  Værk«,  der  saa  let  kom  i 
Uorden;  men  det  vides  ikke,  om  de 
virkelig  bleve  udførte,  og  endnu  min¬ 
dre  hvorvidt  Georg  Labenwolf  støbte 
dem.  Det  sidste  er  vel  neppe  sand¬ 
synligt,  og  det  er  maaske  netop  hertil, 
Labenwolf  sigter,  naar  han  i  et  af 
Brevene  til  Kong  Frederik  II  siger,  at 
han  i  Henhold  til  sin  Kontrakt  havde 
maattet  frasige  sig  andet  Arbejde,  hvor¬ 
ved  han  ellers  kunde  have  fortjent 
nogle  Tusinde.  Det  var  maaske  netop 
Tyge  Brahes  Besøg  i  Kassel  og  Land¬ 
grevens  Anbefaling,  der  gav  Anledning 
til,  at  Georg  Labenwolf  kom  til  at 
arbejde  for  Kong  Frederik  II.  For¬ 
øvrigt  havde  Tyge  Brahe  selv  bestilt 
noget  Arbejde  hos  Georg  Labenwolf,  uden  Tvivl  i  Aaret  1575,  men  som  nok  heller  ikke 
blev  hurtigt  færdigt.  Da  Tyge  Brahes  Ven  og  fordums  Hovmester  Anders  Sørensen  Vedel 


Fig.  22.  Fra  en  Fontæne  i  Altorf  (Franken) 
af  Georg  Labenwolf. 


1  Se  de  interessante  Meddelelser  af  C.  A.  v.  Drach  i  Bayrische  Gewerbe  Zeitung  1 888,  Nr.  13. 


Kronborgfontænen. 

i  Aaret  1579  stod  i  Begreb  med  at  rejse  til  Tyskland,  hvilket  imidlertid  ikke  skete,  vilde 
Tyge  Brahe  have  anbefalet  ham  til  sine  derværende  lærde  Venner,  og  skrev  flere  Gange 
til  ham  i  den  Anledning.  Saaledes  skrev  han  den  15.  Avgust  1579,  at  naar  Vedel  kom 
til  Niirnberg,  kunde  han  gjøre  et  Besøg  hos  Labenwolf  for  at  see,  hvorledes  det  gik  med 
Arbejdet  til  Kongen,  og  tillige  bemærke,  at  Brahe  inden  Vinteren  ønskede  at  faa  de 
Ting,  som  han  havde  bestilt  til  sin  Vandledning.  Det  er  saaledes  meget  sandsynligt,  at 
det  var  Labenwolf,  der  havde  forfærdiget  den  lille  Fontæne  (med  bevægelige  Figurer), 
der  fik  Plads  i  Korsgangen  paa  Uraniborg,  og  flere  herhenhørende  Sager,  og  i  saa 
Fald  har  man  vistnok  endnu  en  lille  Rest  af  Labenwolfs  Arbejde  i  det  historiske  Museum 
i  Lund.  Her  opbevares  nemlig  et  Par  Metalhaner,  forestillende  Arion  siddende  paa 
Ryggen  af  en  Delfin  (Fig.  23),  hvilke  tilligemed  et  Par  Stykker  Blyrør  m.  m.  bleve  fundne 
ved  Adjunkt  Ekdahls  Udgravninger  af  Uraniborgs  Ruiner  1823.  Tyge  Brahe  ejede 
ligeledes  en  bevægelig  Merkurstatue,  »støbt  efter  en  antik  Model«,  hvilken  han  overlod 
til  Hertug  Henrik  Julius  af  Brunsvig,  der  besøgte  ham  1590  og  førte  den  med  sig  til 
Wolfenbiittel,  men  hvorfra  den  var  kommen,  og  hvor  den  siden  blev  af,  vides  ikke. 

Der  existerer  maaske  endnu  flere  Arbejder  af  Georg  Labenwolf,  men  Kronborg¬ 
fontænen,  der  uden  Tvivl  var  det  betydeligste  af  dem  alle,  er  for  længe  siden  ødelagt. 


Fig.  23.  Metalhane  med  Arion,  fra  Tyge  Brahes  Uraniborg. 
(Det  hist.  Museum  i  Lund.) 


Man  har  længe  vidst,  at  Svenskerne  under  Krigen  1659 — 60  havde  borttaget  de  store 
Fontæner  fra  Slottene  Kronborg  og  Frederiksborg;  men  først  i  den  nyeste  Tid  har  man 
faaet  udførligere  Underretning  om  disse  Kunstværkers  senere  Skjæbne.  Af  Dr.  J.  Bot/igers 
indholdsrige  og  smukt  udstyrede  Værk:  »Bronsarbeten  af  Adrian  de  Fries  i  Sverige«  seer 
man,  at  den  største  Del  af  Broncefigurerne  fra  Frederiksborgfontænen  endnu  existerer  i 
vel  bevaret  Tilstand,  men  at  i  al  Fald  mange  af,  om  ikke  alle,  Figurerne  fra  Kronborg¬ 
fontænen  ere  bievne  omsmeltede.  I  Kongsgaarden  Drottningsholms  Inventarium  af  1 744 
nævnes  »et  Mandsbillede  2  Alen  højt,  med  et  Horn  i  Munden«,  og  »en  stor  Fod  af 
Metal  med  tre  Hestehoveder«.  Disse  Figurer,  hvoraf  den  første  omtales  som  stærkt 
beskadiget,  henføres  rigtignok  til  to  forskjellige  Fontæner,  men  umuligt  er  det  vel  ikke, 
at  de  dog  have  hørt  til  Kronborgfontænen.  De  bleve  uden  Tvivl  senere  førte  til  Stok¬ 
holm  og  omsmeltede.  I  et  Dokument  af  10.  Oktober  1702  omtales  6  Statuer  af  den 
»tyske,  swabiske,  spanske,  riiske,  ungerske  og  turske  Nation«,  der  noget  før  den  Tid  vare 
bievne  afleverede  fra  Drottningholm  til  det  kongelige  Støberi,  og  der  kan  neppe  være 
Tvivl  om,  at  det  har  været  de  6  Figurer  fra  Kronborgfontænen.  Der  omtales,  at  Statuerne 
vare  sønderslagne  og  »udbrændte«,  men  at  alle  de  tilhørende  Stykker  forefandtes,  og  at 
det  Hele  vejede  19  Skippund.  F.t  Par  Haandværksmestere  havde  erklæret,  at  Metallet 
var  stærkt  blandet  med  Bly. 

4* 

Foran  Ny  Carlsbergs  Bygning  paa  den  store  nordiske  Industri-  og  Kunstudstilling 
i  Kjøbenhavn  1888  var  der  opstillet  4  gamle  Broncestatuer,  der  tilhørte  Guldsmed  Hammer  i 
Stockholm,  og  hvoraf  de  tre  (Fig.  24 — 26)  efter  Ejerens  Mening  skulle  have  hørt  til 
Kronborgfontænen.  Dr.  Bottiger  var  tidligere  af  samme  Mening,  men  antager  nu,  at  de 
have  hørt  til  en  eller  anden  af  de  mange  Fontæner,  som  Svenskerne  under  Trediveaars- 
krigen  havde  borttaget  fra  Tyskland.  I  en  Afhandling,  trykt  som  Tillæg  til  »Meddelande 
från  Nationalmuseum  Nr.  8«,  meddeler  lian,  efter  Upplands  Fornminnesforeningens  Tids¬ 
skrift,  utgifven  af  C.  A.  Klingspor,  XII,  S.  289,  følgende  to  Klokkeindskrifter: 


Paa  den  store  Klokke  i  Munsø  Kirke: 

»Hwad  forr  wid  Drottningholm  bland  bildar  månde  kalias 
En  Juno  Venus  med  Diana  så  ock  Pallas. 

Tlietta  låt  af  gudligt  nit  wår  Sweries  Drottning  stora 
och  landzens  bulda  mor  Ulrica  Eleonora 
Til  Munsø  Boers  tienst  omgiuta  til  en  klocka 
at  them  til  Herrans  Huus  och  sielfwa  himlen  locka.« 

Paa  den  lille  Klokke:  »Drottning  Eleonora  skånkte  år  1719  sondrige  statyer  och 
bilder  ur  Drottningsholms  park,  af  hwilke  både  jag  och  stora  klockan  åro  gjutne«. 

Dr.  Bottiger  mener  nu  (tværtimod  sin  i  »Adrian  de  Fries«  S.  56  udtalte  Formod¬ 
ning),  at  det  var  Gudindestatuerne  fra  Kronborgfontænen,  der  bleve  omstøbte.  Det  er 
meget  sandsynligt,  at  han  har  Ret,  men  vist  er  det  dog  ikke,  og  som  han  selv  bemærker, 
var  det  ikke  den  eneste  Gang,  at  Sverig  lod  hedenske  Gudebilleder  omstøbe  til  prote¬ 
stantiske  Kirkeklokker. 


Kronborgfontænen. 

En  Sammenligning  mellem  de  tre  endnu  bevarede  Statuer  og  Stromers  Tegning 
(s.  Fig.  18)  giver  heller  ikke  noget  ret  tilfredsstillende  Resultat.  Minervastatuen  svarer 
nogenlunde  til  Tegningen,  dog  er  der  nogen  Forskjel,  især  med  Hensyn  til  den  højre 
Arms  Stilling  og  Draperiet,  men  de  to  andre  Statuer  passe  aldeles  ikke  til  Tegningen. 
Forøvrigt  veed  man  ikke  engang,  hvor  mange  Gudindestatuer  der  var  paa  Fontænen. 
Efter  Tegningen  at  dømme  synes  det,  at  der  foruden  de  3  Statuer  af  Venus,  Juno  og 
Minerva  maa  have  været  Plads  til  3  andre  ved  den  modsatte  Side  af  Søjlen ;  de  endnu 
bevarede  Statuer  eller  i  al  Fald  de  to  af  dem,  kunde  saaledes  have  staaet  paa  den  Side 
af  Fontænen,  der  ikke  ses  paa  Tegningen.  Dog  vilde  det  hele  Antal  af  Figurer  paa 
Fontænen  endnu  neppe  kunne  bringes  op  til  36,  som  det  efter  Doppelmayr  skal  have 


Fig.  27.  Brønd  fra  Brag  (1599)  af  Benedikt  Wurzelbauer. 


udgjort.  Men  da  de  tre  gamle  Statuer  vistnok  forestille  Venus,  Juno  og  Minerva,  og  da 
Tegningen  viser  ganske  andre  Fremstillinger  af  de  samme  Gudinder,  kan  man  neppe  tro, 
at  Statuerne  have  hørt  til  Kronborgfontænen,  og  Spørgsmaalet  om,  hvorfra  de  egentlig 
hidrøre,  maa  saaledes  indtil  videre  henstaa  uafgjort. 

Derimod  kunne  vi  give  nøjagtigere  Besked  om  det  fjerde  af  de  udstillede  gamle 
Broncebilleder,  nemlig  en  Gruppe,  der  forestiller  Venus  og  Amor,  og  det  er  atter  Dr. 
Bottiger,  vi  have  at  takke  derfor.  Vi  ville  her  meddele  et  kort  Uddrag  af  hans  oven¬ 
nævnte  Afhandling  i  det  svenske  Nationalmuseums  Aarsberetning  for  1886.  Gruppen, 
der  er  1,23  Meter  høj,  forestiller  en  nøgen  Kvinde,  der  udstrækker  Armene  mod  en  lille 
paa  en  Delfin  staaende  Amor.  Den  er,  tilligemed  de  ovenfor  omtalte  3  Statuer  kjøbt 
paa  en  Auktion  ved  Steninge,  og  er  formodentlig  bleven  bragt  til  dette  Gods  af  Greve 

Carl  Gyllenstjerna  (f  1723),  der  byggede  Slottet  efter  Nicodemus  J'essin  den  yngres  Planer. 
Gyllenstjerna,  der  skrev  sig  Greve  af  Steninge,  var  i  mange  Aar  i  Enkedronning  Hedevig 
Eleonoras  Tjeneste  og  stod  højt  i  hendes  Naade;  det  er  derfor  meget  sandsynligt,  at 
han  havde  faaet  disse  Kunstværker  af  Enkedronningen,  og  at  de  have  hørt  til  Kunstrovet 
fra  Prag.  Gruppen  er  et  Arbejde,  hvis  hele  Karakter  lader  formode,  at  den  hidrører  fra 

en  af  de  tyske  Mestere,  der  ved  Slutningen  af  det  1 6de  Aar- 
hundrede  forsynede  en  stor  Del  af  Europa  med  Fontæner, 
prydede  med  Billeder  af  hedenske  Guder  og  kristne  Dyder. 
Blandt  disse  Mestere  indtager  Bejiedict.  Wurzelbauer  i  Nfirn- 
berg  en  fremragende  Plads.  Han  var  født  i  Niirnberg  1548 
og  var  en  Dattersøn  af  Pancraz  Labenwolf  og  døde  1620.  Af 
Doppelmayrs  bekjendte  Værk  seer  man,  at  han  nogle  Aar 
efter  1589  havde  støbt  nogle  Billeder,  forestillende  Venus, 
Cupido  og  en  Delfin,  der  tilsammen  vejede  26  Centner,  og 
dertil  et  stort  Bassin  eller  Bækken,  der  vejede  24  Centner, 
altsammen  til  en  ny  Brønd ,  der  blev  opstillet  i  Prag  Aar 
1600.  Da  man  nu  tillige  formodede,  at  Gruppen  var  tagen 
i  Prag,  var  der  jo  meget,  der  tydede  paa,  at  den  kunde  være 
et  Arbejde  af  Benedict  Wurzelbauer.  Men  nu  veed  man  med 
Vished,  at  dette  er  Tilfældet,  da  Gruppeir  er  gjengiven  i  en 
samtidig  Tegning  med  Paaskrift.  Tegningen  findes  i  den 
ovenfor  omtalte  niirnbergske  Stadsarkitect  W.  J.  v.  Stromers 
Skizzebog.  En  lille  Kopi  af  den  (Fig.  27)  er  aftrykt  i  R. 
Bcrgaus  Afhandling  om  de  niirnbergske  Broncestøbere  i  Zeit- 
schrift  fiir  bildende  Kunst,  XV,  1880  og  i  Dr.  Bottigers  oven¬ 
nævnte  Afhandling,  'hegningen  er  32  Centimeter  høj,  og  har 


V 


følgende 


samtidige  Paaskrift:  Dieser  Gegenwertige  Brunnen 


mi 


ist  durch  Benedict  Wurtzelbaurn  Rotschmidt  alhier  gegossen 
worden  Anno  1599;  gehort  Christofen  Poppel  von  Lockowitz, 
Lanndthoffmeister  zue  Prag.  Ist  fiber  den  Diametrum  das 
Beckenit  8  Schueh,  8  zol,  unnd  13  zol  tief.  Die  Hoh  mit  den 
zweijen  Postamenten  unnd  dem  bildt  10 1/2  Schueh,  wigt  sam- 
mentlich  54  Cenntner,  Jrat  ungeuerlich  in  die  2000  guiden  cost«. 


De  kongelige  Adresser  ved  Industriforeningens 
Jubilæumsudstil  ling. 

Fig.  28.  Snittet  paa  _ 

Kjøbstædernes  Adresse. 

J_^et  er  en  rig  Samling  af  loyale  og  taknemlige  Følelser, 
som  aander  op  af  de  i  Industriforeningen  i  Januar  udstillede 
68  Adresser  til  Majestæterne  i  Anledning  af  Kongens  7oaarige  Fødselsdag  og  det  25aarige 
Regeringsjubilæum  den  8de  April  og  15de  November  ifjor.  Og  Adresserne  lade  det  ikke 
blive  ved  at  udtale  Følelserne  i  hengivenhedsfulde  Ord,  de  fleste  af  dem  møde  desuden 
i  festlig  Dragt  med  tegnede  og  malede  Initialer,  nred  komponerede  Rammer  og  Billeder 
og  med  smukke  Bind,  ja  enkelte  af  dem  ledsages  af  kunstnerisk  udstyrede  Albums,  inde- 


De  kongelige  Adresser  ved  Industriforeningens  Jubilæumsudstilling. 

holdende  fotografier  fra  de  Landsdele,  hvis  Beboere  have  sendt  vedkommende  Adresse. 
Det  er  saaledes  I  ilfældet  med  Adressen  fra  69  Kjøbstæder  og  Handelspladser  og  med 
Adresserne  fra  de  vestindiske  Kolonialraad,  og  de  to  Albums  med  henholdsvis  danske  og' 
vestindiske  Prospekter,  som  herved  ere  fremkomne,  ere  Samlingens  Pragtstykker,  ja  i  det 
forste  er  der  skabt  et  virkelig  fremragende,  enestaaende  Stykke  Kunstindustri. 


P  ... 


|'eSD-.6  VDjFORÆRvv 
OG-R2T  •,-/  ; 


Fig.  29.  Kjøbstædernes  Album,  Bindets  Ryg  og  Forside,  Lædermosaik  (omtr.  '/4). 
(J.  L.  Flyge  efter  Arn.  Krogs  Tegning). 


Det  møder  med  Akvareller  af  Malerne  Th.  Niss,  H.  A.  Brendekilde,  God/r.  Chri¬ 
stensen  og  Chr.  Zacho  som  Indledninger  til  Albumets  4  Afdelinger  for  Sjælland,  Fyn, 
Jylland  og  Øerne,  med  malede  Forsatser  ved  Bindets  For-  og  Bagside,  forestillende  Ager¬ 
dyrkning,  Industri,  Handel  og  Skibsfart,  af  Kunstmaler  C.  N.  Overgaard,  med  et  Læder- 

mosaikbind  fra  Bogbinder  J.  L.  Flyge  og  med  Sølvspænder  i  Løveskikkelse  modellerede 
af  Billedhugger  F.  Hammeleff,  begge  Dele  efter  Tegning  af  Arkitekt  Arnold  Krog,  der 
ogsaa  har  tegnet  de  hos  Hoffensberg  åf  Trap  trykkede  Kartoner,  Titelbladene  og  Slut¬ 
ningsvignetten.  Fig.  2 g  viser  Bindets  Forside  og  Ryg,  ligesom  Fig.  28  viser  dets  Snit, 
og  paa  samtlige  disse  Dele  liar  Kunstmaler  F.  Rondahl  været  virksom.  Han  har  tegnet 


Fig.  3°.  Pergamentsbind  til  de  konservative  Klubbers  Adresse  (omtr.  ‘/ti- 
(Imm.  Petersen  efter  N.  Fristrups  Tegning). 


Vaabenmærkerne  i  Pen  og  Tone  paa  Bindet,  ligesom  han  har  malet  Snittet,  det  danske 
Yaaben  paa  Ryggen  og  Byvaabnene  paa  Kartonerne  inden  i  Bogen. 

Det  er  en  Række  Kunstnere  og  Haandværkere,  som  her  have  arbejdet  sammen, 
og  det  gode  Resultat,  der  er  naaet,  maa  i  væsentlig  Grad  tilskrives  Kunsthandler  Frnst 
Bojesen,  der  har  lagt  Planen  til  Albumet  og  samlet  Medarbejderne,  der  have  frembragt 

et  smukt,  stemningsfuldt  Hele.  Skulle  vi  gjøre  en  Bemærkning  er  det  den,  at  Kongens 
paa  Bindets  Forside  anbragte  Valgsprog  muligvis  burde  have  været  noget  stærkere  og 
kraftigere. 

Det  vestindiske  Album  har  et  karakteristisk  Lædermosaikbind  —  ligesom  det  forrige 
fra  Bogbinder  J.  L.  Flyge  —  efter  en  Tegning  af  Kunstmaler  R.  Christiansen,  der  ogsaa 
har  malet  Kartonerne  om  Albumets  Fotografier.  Bindet  er  af  sort  Kalveskind,  gjennem- 
brudt  af  flere  kraftige,  grønne  Sukkerrørsstængler  med  Dyrestaffage,  og  tilven'stre  ses  paa 
hvid  Bund  de  kronede  Begyndelsesbogstaver  til  Kongens  og  Dronningens  Navne  og  der¬ 
under  3  Løver  og  9  Hjærter  i  et  Skjold,  Alt  i  smuk  Lædermosaik,  der  saaledes  synes  at 
skulle  erobre  sig  en  alt  mere  og  mere  bemærket  Plads.  Ogsaa  dette  Album  er  udgaaet 
fra  Ernst  Bojesen. 

Ved  Siden  af  disse  Albums  spille  de  øvrige  Bind  eller  Mapper  en  som  oftest 
mindre  fremtrædende  Rolle.  De  ere  som  Regel  teknisk  godt  udførte  i  den  Maner, 
i  hvilken  saadanne  Bind  efter  Skik  og  Brug  udføres,  d.  v.  s.  uden  væsentlig  nye  Ideer. 
Midt  paa  Bindet  er  anbragt  et  kronet  Navnetræk,  en  Indskrift  eller  lign.,  som  oftest  i 
Guldtryk,  og  derom  som  Regel  en,  to  eller  flere  Rammer  i  Guldtryk  eller  i  paalagt  guld¬ 
trykt  Skind.  Som  et  af  de  stilfuldere  i  denne  Retning  kan  Pergamentsbindet  fra  de  kon¬ 
servative  Klubber  nævnes.  Det  er  efter  Kunstmaler  N.  Fristrups  Tegning  gjort  af  Bog¬ 
binder  Imm.  Peterseti ;  indenfor  den  guldtrykte  Skindramme  med  det  danske  Vaaben  i 
Hjørnerne  er  Bindet  oversaaet  med  Kløverblomster  i  Guldtryk  (s.  Fig.  30).  Paa  den 
blaa  Fløjelsmappe  fra  »Foreningen  af  23de  April  1882«  er  det  kronede  Navneciffer 
omgiven  af  25  Sølvstjerner,  hver  med  et  Aarstal,  og  her  skal  endelig  ogsaa  nævnes  den  af 
Arkitekt  Erik  Schiødie  komponerede  Ramme  om  det  danske  Vaaben  som  Midtpunkt  paa 
den  røde  Marokinsmappe  til  det  nordiske  Oldskriftselskabs  Adresse. 

Der  er  imidlertid  ogsaa  Undtagelser  fra  den  her  nævnte  Regel,  saaledes  Map¬ 
perne  fra  Borgere  i  Kolding  og  Ribe,  de  to  Kjøbstæder,  der  ikke  kom  med  mellem  de 
6g,  og  en  paa  sin  Vis  ganske  kvik  Undtagelse  er  ogsaa  Rejsestipendieforeningens  Mappe 
af  Guldbrokade  med  tre  blaa  Løver  og  ni  røde  Hjærter  i  Broderi;  over  den  midterste 
Løve  er  broderet  Kongens  kronede  Navneciffer,  medens  et  Stykke  Sølvbrokade  med  bro¬ 
derede  Blomster  og  Fugle  danner  Hjørnet  nederst  tilhøjre.  Mappen  er  fra  Hof-Bogbinder 
Carl  Petersen  og  Broderiet  fra  Wessel  cr  Vett  efter  Tegning  fra  Bernh.  Schrøder,  Nielsen 
&  Ffans  en. 

Som  det  af  Ovenstaaende  vil  ses,  er  det  ofte  dygtige  Kunstner-  og  Haanclværker- 
kræfter,  der  her  have  samvirket,  men  det  maa  ikke  overses,  at  det  langtfra  er  i  alle 
Tilfælde,  at  man  har  ønsket  eller  villet  fremkalde  noget  særligt  Fremtrædende,  og  Grun¬ 
den  hertil  er  let  forstaaelig.  Hovedvægten  ligger  andensteds,  og  hvad  enten  Adresserne 
fremtræde  i  pragtfuldt  ydre  Udstyr  eller  i  en  noget  tarvelige  Festdragt,  er  det  den  samme 
Følelse,  der  stommer  igjennem  dem.  Professor  H.  Olrik  har  illustreret  den  i  en  stem¬ 
ningsfuld  Ramme  omkring  Kunstakademiets  Adresse:  »Kunstens  Skytsengel  lader  Aarenes 
Række  skride  frem  for  Kongens  Blik,  mens  Danmark  rækker  Kongen  Lavrbærkransen  og 
Smaaengle  hygge  om  Kongen  og  Tronen«. 

I  en  af  Industriforeningen  udgiven  lille  Katalog  ere  samtlige  Adresser  kort 
beskrevne  ligesom  de  ved  samme  Lejlighed  udstillede  Bannere  og  Faner  fra  en  Række 
industrielle  Foreninger  og  Etablissementer. 

Tidsskrift  for  Kunstindustri 


Hamburgs  Museum  for  Kunstindustri. 


1  Lmburgs  Museum  filr  Kunst  und  Geiverbe  er  en  forholdsvis  ny  Institution.  Det 
aabnedes  den  25de  September  1877  i  en  af  Byen  Hamburg  for  en  Haandværksskole,  en 
Realskole  og  for  Museet  opført  Bygning,  og  her  har  det  med  Dr.  Justus  Brinckmann  som 
Direktør  hurtigt  opnaaet  en  betydningsfuld  Stilling.  Med  sin  næsten  utrolige  Energi  har 
han  ikke  alene  rejst  for  Museet,  kjøbt  Gjenstande  til  det,  ordnet  dem  og  opstillet  dem, 
men  holdt  talrigt  besøgte  Foredrag  over  dem.  I  enkelte  Vintre  har  han  holdt  indtil  3 

Søndag  Formiddag  Foredrag  i  Forbindelse 
Kunstnere  om  den  tekniske  og  historiske 


Rækker  Foredrag,  f.  Ex.  Vinteren  i879/80: 
med  praktiske  Øvelser  for  Haandværkere  og 
Bestemmelse  af  kunstindustrielle  Frembringelser,  Mandag  Aften  Foredrag  for  Damer  om 
Stilarternes  og  Smykkets  Historie  og  endelig  Onsdag  Aften  for  en  snævrere  Kreds  Fore¬ 
drag  om  enkelte  kunstindustrielle  Brancher.  Og  disse  Foredrag  vare  ikke  døde  akademiske 
Præstationer,  de  søgte  at  komme  Livet  saa  nær  som  muligt  og  fulgtes  med  voxende 
Interesse.  I  Vinteren  1 8 80/81  indtegnede  ikke  mindre  end  500  Damer  sig  til  at  høre  de 
for  dem  annoncerede  Foredrag. 

Dr.  Brinckmann  har  imidlertid  ikke  øvet  Indflydelse  blot  som  Foredragsholder, 
han  ei  kommen  i  direkte  Forbindelse  med  de  enkelte  Industrigrene;  Georg  Hulbes  Til¬ 
virkning  af  Lædermosaik,  der  vakte  Opsigt  ifjor  paa  Udstillingen  her,  skylder  saaledes 
ham  meget,  og  lignende  Kjendsgjerninger  ville  i  rigt  Maal  komme  frem  ved  den  Industri¬ 
udstilling,  som  til  Sommer  skal  afholdes  i  Hamburg.  Det  er  atter  Dr.  Brinckmann,  som 
her  staar  Ledende  i  Spidsen,  og  det  vil  derfor  ganske  sikkert  blive  af  Betydning  for  Ham¬ 


burgs  kunstindustrielle  Udvikling,  at  Dr.  Brinckmann 


med  stadig  voxende  Interesse  har 
Hans  i  December  f.  A.  udkomne 


kastet  sig  over  Studiet  af  den  japanske  Kunstindustri. 

Bog  Kunst  und  Handiuerk  in  Japan  (iste  Del)  viser  det,  men  et  endnu  kraftigere  Indtryk 
heraf  faar  man  ved  at  gjennemvandre  hans  Museum  under  hans  personlige  Ledelse. 
Hans  store  Kundskabsfylde  og  hans  energiske  Personlighed  virker  overbevisende.  Det  er 
herefter  let  at  forstaa,  at  Byen  Hamburg  i  1884  for  afgjørende  at  knytte  ham  til  sig  for¬ 
øgede  hans  aarlige  Gage  med  ikke  mindre  end  6000  Rmk.  Lige  fra  han  ved  en  Artikel 
i  et  hamburgsk  Blad  i  Maj  1866  havde  givet  det  endelige  Stød  til  Museumstankens 
Gjennemførelse,  har  han  med  forholdsvis  Lidt  bragt  saa  mærkværdigt  store  Resultater,  at 
det  nok  fortjente  en  Paaskjonnelse.  ' 

Følgende  Tal  kunne  give  en  Forestilling  om,  hvorledes  Museet  har  virket  (de  5 
forste  Rubrikers  Tal  betyde  Reichsmark): 


Lønninger. 

Daglig  Drift. 

Indkjøb. 

Bibliotek. 

Udgift  i  Alt. 

Besøg. 

Besøg 

i  Læseværelset. 

1877 

13,000 

6,922 

17,909 

37,831 

21,611 

» 

1878 

14,000 

7,000 

24,813 

» 

45-813 

38,376 

» 

1879 

14,000 

7434 

16,222 

» 

37, 356 

68,351 

» 

1880 

14,200 

7d97 

18,106 

» 

39>5°3 

86,547 

» 

1881 

14,500 

7,000 

25,852 

» 

47,352 

108,335 

» 

1882 

14,937 

6,996 

69,158 

4,500 

95- 591 

109,884 

1,922 

I8S3 

1 5>5°° 

7,299 

18,838 

4,500 

46,137 

107,445 

2,336 

1884 

15,500 

7,800 

15,000 

4,500 

38,800 

101 ,429 

2,674 

1885 

19.500 

7,798 

I  5,000 

3.000 

45,298 

115,858 

2,281 

1886 

24,000 

7,798 

15,000 

3,000 

49,798 

97,480 

2,067 

1887 

2 1 ,000 

10,800 

28,500 

3,000 

62,300 

79,391 

1,679 

Mindre  Meddelelser. 

Efter  Ovenstaaende  har  Museet  i  de  1 1  Aar  fra  1877  til  1887  kostet  545, 7719 
Kmk.  Hertil  maa  dog  endnu  lægges,  hvad  Museet  har  kostet  fra  1869  til  1877,  i  hvilke 
Aar  det  langsomt  dannedes  under  en  i  den  Anledning  sammentraadt  Komite,  nemlig 
150,252  Rink.,  saaledes  at  den  samlede  Sum  bliver  696,031  Rmk.  —  Ved  Rubriken  Ind- 
kjøb  er  at  mærke,  at  det  aarlige  Tilskud  fra  Byen  Hamburg  paa  denne  Konto  er  15,000 
Rmk.,  der  imidlertid  ved  særlige  Lejligheder  ere  bievne  extraordinært  forhojede,  f.  Ex.  i  1882 
og  1887,  hvor  det  gjaldt  om  Indkjøb  af  storre  Samlinger,  der  vare  til  Salg,  og  hertil  er 
næsten  stadig  kommen  ikke  ubetydelige  private  Tilskud  ved  enkelte  mærkelige  Kjøb,  for 
hvilke  Dr.  Brinckmann  vakte  Interesse.  —  I  Anledning  af  den  nu  forestaaende  hamburgske 
Udstilling  vil  der  udkomme  en  af  Dr.  Brinckmann  udarbejdet  og  med  stor  Omhu  i 
en  Aarrække  forberedt  illustreret  Katalog  over  Museet '. 


Mindre  Meddelelser. 


Bergens  Kunst  1  or ening  i  femti  Aar  er  Navnet 
paa  en  til  Ære  for  den  nævnte  Forenings  Jubilæum 
udkommen  Bog  af  Johan  Bøgh.  Foreningen  stiftedes 
paa  Foranstaltning  af  den  i  Bergen  fødte  Landskabs¬ 
maler  J.  C.  C.  Dahl ,  og  det  ses  i  det  Hele,  at  Ber¬ 
gen  har  spillet  en  betydelig  Rolle  i  den  norske 
Kunstudvikling.  Bogens  første  Afsnit  omhandler 
»Bildende  Kunst  i  Bergen  for  Kunstforeningens 
Stiftelse«  og  oplyser  bl.  A.,  at  to  »kunstdygtige« 
Bønder  i  Slutningen  af  forrige  Aarhundrede  vakte 
Opmærksomhed  som  Natur  genier:  Postjager  Jorgen 
Garnæs  snittede  dygtigt  i  Elfenben  og  en  John  fra 
Findaas  Præstegjæld  virkede  som  Billedhugger  og 
Stenskjærer.  Allerede  1790  var  der  af  J.  G.  Muller, 
der  havde  besøgt  Kunstakademiet  i  Kjøbenliavn, 
oprettet  en  Tegneskole  i  Bergen.  Bogen  slutter 
med  en  Række  fyldige  »Biografiske  Meddelelser 
om  bergenske  Malere  i  dette  Aarhundrede«. 

Af  Meddelanden  från  Svenska  Stb/dfbreningen 
er  Heftet  for  1888  udkommet  under  Dr.  L.  Loo- 
stroms  Redaktion  og  indeholder:  Bokbindare  och 
bokband  i  Sverige  till  år  1720  af  C.  Eichhorn ; 
Om  lodning  af  A.  E.  Lundberg ;  Hvad  ar  fornnor- 
disk  stil?  af  Hans  Hildebrand ;  Svenska  Slojdfor- 
eningen  på  den  nordiska  utstallningen  i  Kopenhamn 
af  L.  L, ;  Bokanmalingar ;  Ur  Svenska  Slojdforenin- 
gens  handlingar  1888  (129  S.). 

Svenska  Slojdfbreningen  har,  som  det  ses  af 
den  ovenfor  nævnte  Aarsberetning,  med  Iver  taget 
sig  af  den  svenske  Kunstindustris  Repræsentation 


paa  forrige  Aars  nordiske  Udstilling.  Det  af  For¬ 
eningen  udstillede  Værelse  var  ordnet  efter  Arkitekt 
Oscar  Lindbergs  Tegning,  der  valgtes  eft.r  en 
forudgaaet  Konkurrence.  Motivet  til  Værelsets 
Panel  var  taget  fra  Hertug  Karls  Sengekammer 
paa  Gripsholms  Slot,  Loftets  Inddeling  var  hentet 
fra  Drabantsalen  i  det  samme  Slot.  En  Tegning  af 
Hertug  Karls  Sengekammer  findes  i  de  af  Slojdfbr- 
eningen  for  1887  udgivne  Monster  for  Kunstindustri 
och  Slbfd.  I  den  for  nyligt  udkomne  Aargang  for 
1888  findes  nogle  af  de  udstillede  Møbler  efter 
Arkitekt  Lindbergs  Tegning. 

I  Stokholm  er  begyndt  at  udkomme  Ornamen¬ 
tets  bok.  En  Samling  stilfulla  Ornament  från  alla 
konstperioder.  Forklarende  text  af  H  Dolmetsch  i 
bearbetad  ofversattning  af  G.  Upmark ,  intendent  vid 
Nationalmuseum  (R.  Biædel  &  Kp.’s  forlag).  Bogen 
udkommer  i  20  Hefter  å  1  Kr.  25  Øre. 

Paa  en  Kalk  af  Guld  tilhørende  en  kirkelig 
Skat  fra  1625  i  Klosterneuburg  fandt  man  sidst  i 
forrige  Aar  ved  et  Tilfælde  følgende  Indskrift : 
Hans  Melchior  Sibmacher  di.  K.  May.  Hofgolt- 
Arbeiter  in  Wien  Man  gjætter  paa,  at  denne  Ha  ns 
Melchior  Sibmacher  er  en  Søn  af  den  i  Ntirnberg 
1 6 1 1  døde  Guldsmed  Hans  Sibmacher ,  der  i  1  590 
udgav  en  Samling  Udkast  til  Guldsmedearbejder 
(1879  paany  udgivne  af  Dr.  Otto  Schorn  i  Ntirn- 
berg).  Imellem  disse  Udkast  og  den  paagjældende 
Kalk  skal  der  være  stor  Lighed.  (Efter  Mitth.  d. 
k.  k.  oesterr.  Mus.  f.  K.  und  I.).  —  12te  Hefte  af 


1  Museets  rige  Indhold  er  skitseret  af  Emil  Hannover  i  en  lille  Artikel  i  Industriforeningens  Tids¬ 
skrift  1888,  S.  7  flg.  (jfr.  ogsaa  forr.  Aarg.  af  nærvær.  Tidsskr.  S.  206). 

Mindre  Meddelelser. 


Bliitt  f.  Kunstgew.  for  ifjor  bringer  en  fotografisk 
Gjengivelse  af  en  sølvforgyldt  Kalk  fra  1337  ogsaa 
fra  Klosterneuburg. 

Gazette  des  beaux-arts  bringer  i  sit  December- 
IIefte  paa  et  særligt  Blad  et  i  Kromotypi  udførtRelief- 
tryk  af  et  lille  Bogbind  fra  det  16de  Aarhundrede. 
Bindets  brune  Kalveskind  og  ciselerede  Sølvbeslag 
ere  ypperligt  gjengivne.  Tidsskriftet  vil  i  Aar  levere 
flere  saadanne  Billeder,  nren  forlrøjer  saa  ogsaa  sin 
aarlige  Abonnementspris  med  10  Frcs.,  saaledes  at 
Tidsskriftet  fremtidigt  koster  68  Frcs.  om  Aaret. 

Det  samme  Hefte  af  Gazette  des  beaux-arts 
gjengiver  i  Heliogravure  en  polykrom  Buste  i 
Terrakotta  fra  Museet  i  Briigge  (Belgien),  der  skri¬ 
ver  sig  fra  det  16de  Aarhundredes  Begyndelse  og 
formentlig  forestiller  Kejser  Karl  V  som  ung.  Det 
er  navnlig  et  1519  af  Albrecht  Dirrer  (eller  maaske 
rettere  Lucas  Cranach)  udført  Portræt  af  Kejseren, 
der  slaaende  skal  godtgjøre,  at  Busten  forestiller 
ham. 

Et  nyt  fransk  Værk  af  Betydning  er  Les  manu- 
factures  nationales :  les  Gobelins ,  la  S.ivonnerie , 
Sévres,  Beauvais  af  Henry  Havard  og  Marius 
Vachon  (Paris,  Georges  Decaux,  1889)  paa  ikke 
mindre  end  632  Sider  og  med  mange  Afbildninger. 

Ifjor  begyndte  en  af  Assistenterne  ved  Museerne 
i  Louvre  Emile  Molinier  en  Række  Foredrag  i 
Ecole  nationale  des  beaux-arts  over  Guldsmedekun¬ 
sten  oplyst  ved  Louvre  Museets  rige  Samlinger.  I 
Aar  skulle  disse  Foredrag  over  P'rankrigs  Kunst¬ 
industri  fortsættes  i  Louvre  selv,  og  det  er  Menin¬ 
gen  at  søge  vakt  Interesse  for  dem  ikke  blot  hos 
Kunstnere,  men  hos  Kunstindustridrivende  og  kunst¬ 
industrielle  Arbejdere. 

Alt  forbereder  sig  for  Tiden  i  Paris  til  den 
store  Udstilling.  Præsident  Carnot  har  for  nylig 
aflagt  et  Besøg  i  Sévres ,  hvor  han  særlig  var  op¬ 
mærksom  paa,  hvad  Fabriken  skulde  vise  ved  Ud¬ 
stillingen;  i  Gobelins  fabriken  arbejdes  der  udover 
de  reglementerede  Arbejdstider,  Statsmosaikfabriken 
er  ogsaa  virksom,  og  et  nyanlagt  Museum  i  Auteuil 
skal  være  færdigt  til  Maj.  Den  forste  Etage  skal 
omfatte  en  Række  Skulpturer,  der  illustrere  Paris’ 
Historie,  i  den  anden  skal  der  udstilles  en  Række 
pragtfulde  Tæpper,  som  tilhøre  Byen  Paris. 

Dresdens  Kunstgeu'erbehalle  har  udsat  to  Præ¬ 
mier,  hver  paa  100  Mk.,  for  henholdsvis  det  smag- 
fuldeste  Møblement  til  en  Dagligstue  og  et  Sove¬ 


værelse,  det  forste  maa  ikke  koste  mere  end  500 
Mk.,  det  sidste  ikke  mere  end  400  Mk.  De  præ¬ 
mierede  Møblementer  kjøbes  af  den  nævnte  Kunst- 
gewerbehalle  til  de  nævnte  Priser.  De  konkurre¬ 
rende  Møbler  skulle  indsendes  inden  den  iste  Marts. 

Den  af  det  østerrigske  Museum  i  Wien  saa 
stærkt  støttede  Renæssancestil  synes  at  trues  ikke 
alene  af  Rokokoen  (se  forr.  Aarg.  S.  273),  men 
ogsaa  af  Gotiken.  En  af  A/b.  I/g  forfattet  Anmel¬ 
delse  i  Museets  » Mittheilungen«  af  et  lille  Skrift 
»Die  katholische  Kirche  und  die  Renaissance.  Von 
Joh.  Graus«  gjør  det  klart,  at  den  ledende  øster¬ 
rigske  Gejstlighed  for  Tiden  foretrækker  og  anbe¬ 
faler  Gotiken  som  den  eneste  »kirkelige«  Stil.  Ug 
roser  det  Mod,  som  Forfatteren,  der  er  Præst,  har 
lagt  for  Dagen  ved  at  træde  i  Skranken  for  Renæs¬ 
sancen  ;  Skriftet  betegnes  som  en  Begivenhed  (»eine 
That«). 

Wiens  Kunstgewerbe-  Verein  er  meget  utilfreds 
med,  at  den  østerrigske  Regering  tænker  paa  at 
anvende  i3/4  Million  Gylden  paa  Nybygninger  til 
Statsbogtrykkeriet.  Den  herved  tilsigtede  Udvidelse 
vil  efter  Foreningens  Mening  i  høj  Grad  trykke  den 
private  Bogtrykvirksomhed  ikke  alene  ved  at  be¬ 
røve  den  Arbejde  men  ogsaa  ved  at  formindske 
Udsigten  for  den  til  god  kunstindustriel  Udvikling. 

I  Magdeburgs  Domkirke  er  der  for  nyligt  ble¬ 
ven  opsat  et  stort  malet  Vindue,  der  er  udført  af 
det  kgl.  Glasmaleri-Institut  i  Charlottenburg.  Det 
er  »stiftet«  af  det  forste  Magdeburger  Infanteri¬ 
regiment  i  Anledning  af  dets  75aarige  Jubilæum. 
Vinduet  viser  F'relseren  under  en  gotisk  Baldakin 
med  Engle  ved  Siden,  omgiven  af  Emblemer,  Ind¬ 
skrifter,  Vaabner  o.  s.  v.,  Alt  i  tidlig  Renæssance  Stil. 

»  Wiirtembergs  kirchliche  Kunstalte rthiimer«  er 
Navnet  paa  en  ifjor  i  Trillingen  udkommen  Bog 
(76  +  500  S.)  af  Professor,  Dr.  Paul  Keppler ,  der 
roses  meget  for  Fuldstændighed  og  Overskuelighed. 

Den  i  forr.  Aarg.  S.  287  antydede  Lyst  i  Tysk¬ 
land  til  at  kaste  sig  over  at  studere  Naturen  for 
paany  at  benytte  og  stilisere  de  der  fundne  Former 
viser  sig  i  en  for  nylig  udkommen  Bog:  Ornamen¬ 
tale  Pflanzenstudien  auf  dem  Gebiete  der  heimischen 
Flora.  Eine  Anregung  frir  Lelrrende  und  Lernende 
in  Bild  und  Wort  (Berlin,  Ch.  Claesen)  af  Ferdinand 
Moser.  Et  andet  lignende  Værk  er  af  Jean  Slauf- 
facher :  Studien  und  Kompositionen.  Stilistische 
und  naturalistische  Pflanzen-  und  Blumenzeichnungen 
(St.  Gallen  u.  Ziirich). 


Nogle  faa  Efterretninger  om  danske  l’erlestikkere 

Fra  Kristian  VIII’s  Kronings-Knæbenklæder,  (Rosenborg). 


Nogle  faa  Efterretninger  om  danske  Perlestikkere. 

Af  F.  J.  Meier. 

Der  existerer  nok  i  vore  Dage  saakaldte  Perlestikkere ,  men  Perlestikker- 
herligheden  fra  fordums  Dage  er  forlængst  forbi,  og  vender  næppe  nogensinde  mere 
tilbage.  For  at  denne  Kunstindustri,  —  som  vi  nu  sige,  —  skulde  blomstre  op  igjen  i 
hele  sin  Glans  efter  i  over  et  Sekulum  at  have  saa  godt  som  hvilet  i  Graven,  maatte 
baade  den  straalende  Renaissancetid  med  dens  uendelige,  brogede,  glimrende  Luxus  i 
Mands-  og  Kvindedragter  og  de  i  mange  Henseender  barokke  og  dog  i  mange  andre 
Henseender  saa  maleriske  og  pikante  Dragter  fra  Ludvig  den  14. s,  Regentens  og  Ludvig 
den  15. s  Dage  vende  tilbage,  —  og  det  er  der  næppe  stor  Sandsynlighed  for  nogen¬ 
sinde  vil  ske.  Perlestikkerkunsten  eller  Perlestikker-Kunstindustrien  har  forlængst  skudt 
sine  sidste  Udløbere:  i  Stedet  for  egentlige  Perlestikkere  have  vi  nu  Guldtrækkere, 
Ordensjuvelerere  og  Kunstbroderere. 

Om  end  Baldyring  med  Guld-  og  Sølvtraade  lige  saa  lidt  var  ubekjendt  i 
Middelalderens  mørke  og  vankundige  Tider  som  Udsmykning  af  Ridderes  og  Adelfruers 
Dragter  med  Perler  og  Ædelstene,  er  det  dog  først  i  Renaissancens  Dage,  da  man  be¬ 
gyndte  at  aflægge  det  barske  Harnisk  og  den  tunge  Hjælm  for  at  vise  sig  ved  Hove 
eller  paa  Adelens  Slotte  i  den  kostelig-baldyrede  Kjortel,  den  korte,  ligeledes  baldyrede 
Silke-  eller  Fløjels  Kappe  og  med  den  af  Perler  og  Ædelstene  funklende  Baret  paa 
Hovedet,  at  der  for  Alvor  begynder  at  blive  Tale  om  Perlestikkere  og  Perlestikkerkunst. 
Og  først  da  Feudaliteten  definitivt  var  sunken  i  Graven,  først  da  Ridderne  og  Herrerne 
forlode  deres  Lehn  og  Allodier  og  ved  deres  Ridderfruers  og  Døttres  Side  vandrede  til 
Hoffet  for  at  forøge  dettes  Glans  og  sole  sig  i  de  fra  Tronen  udgaaende  Straaler,  først 
da  opstod  der  egentlig  Hofluxus,  egentlig  Adelsluxus,  først  da  søgte  Prinser  og  Hertuger 
og  Prælater  og  simple  Adelsmænd  —  og  selvfølgelig  ikke  mindre  Prinsesser  og 
Hertuginder  og  Adelsfruer  —  at  overbyde  hverandre  i  raffineret  Pragt  og  Ødselhed, 

baade  i  Levemaade  og  Klædedragt;  i  disse  og  senere  Dage,  da  »Adelen  opaad  sine 
Slotte  og  Herregaarde  og  bar  sine  Møller  og  Bøndergaarde  paa  Nakken«,  som  en  elsk¬ 
værdig  vert  galant  af  Konge  sagde,  herskede  der  paa  alle  Omraader  en  Ødselhed  og 
Overdaadighed,  som  vi  nu  knap  nok  kan  gjøre  os  Begreb  om,  —  og  selvfølgelig  ikke 
mindst  i  Klædedragten.  Da  spillede  allerede  Perlestikkerkunsten  og  Perlestikkerne  en 
betydelig  Rolle,  og  det  ikke  alene  i  de  store  Kulturlande  Frankrig,  England,  Spanien, 
Tyskland,  Flandern  og  Italien,  men  ogsaa  i  vort  lille  og  fattige  Fædreland. 

I  de  første  oldenborgske  Kongers  Tid  har  Perlestikkeriet  uden  Tvivl  ikke  havt 
synderligt  at  betyde  her  hjemme  og  er  derhos  fremtraadt  under  en  vistnok  temmelig  raa 
Form.  Den  Gang  bar  man  til  daglig  endnu  den  forholdsvis  tarvelige  nedertyske  Hofdragt, 
—  her  er  selvfølgelig  kun  Tale  om  Fyrster,  Riddere  og  Hofmænd  eller  høje  Prælater,  — 
og  denne  Hofdragt  tenderede  mere  til  Anvendelse  af  kostbare  Pelsværker  end  af  Perle¬ 
stikkeri  og  Guld-  og  Sølvbaldyring.  Og  til  Gallafester  og  Ridderspil,  ved  Kroninger  og 
højtidelige  Optog  bar  man  endnu  stedse  Harnisket,  paa  det  kunstfærdigste  damasceret 
og  ciseleret  i  Milanos  Vaabensmedier.  I  Kristian  den  2. s,  Frederik  den  i.s  og  Kristian 
den  3. s  Dage  begyndte  derimod  franske,  engelske  og  tyske  Moder  at  bane  sig  Vej  til 
Danmark,  og  i  Frederik  den  2. s  Tid  trængte  de  definitivt  igjennem  her  hjemme. 
Rustningen,  som  i  øvrigt  forlængst,  ved  Skydevaabnenes  Indførelse,  havde  udspillet  sin 
Rolle,  blev  hængt  paa  Knagen  og  kun  tagen  ned,  og  endda  kun  til  Dels  og  mest  for 
Stads  og  som  et  Adelsprivilegium,  naar  dens  Ejer  drog  i  Felten,  og  snart  havde  man 
her  hjemme  en  Hof-  og  Adelsdragt,  ganske  som  man  havde  det  i  de  store  toneangivende 
Lande.  Hos  os  var  den  maaske  af  et  noget  plumpere  Snit  og  tarveligere  Smag,  og 
nogle  Aar  bag  efter  kom  man  jo  ogsaa  her  hjemme,  naturligvis,  men  i  Henseende  til 
Pragt  og  Kostbarhed  stod  man  hos  os  ikke  tilbage  for  noget!,  og  Sølv-  og  Guldbaldyring 
og  Perlestikkeri  og  Ædelstensagrafer  og  karfunkelsmykkede  Kaardegehæng  manglede  det 
ingenlunde  paa  her  hjemme,  og  vore  Perlestikkere  havde  alle  Hænder  fulde. 

Det  var  selvfølgelig  kun  Kongen,  hans  Hus  og  Hof  og  de  privilegerede  Stænder, 
de  arbejdede  for,  ikke  for  Folket,  end  ikke  —  endnu  —  for  Borgerstandens  højeste 
Tinder.  Borgerne  gik  endnu  i  den  solide  gammeldags  Kofte  og  med  Kabuds  eller 
Hætte  eller  sid  Hat  paa  Hovedet,  og  om  deres  Hustruer  og  Døttre  end  ved  festlige 
Lejligheder  paa  tysk  Vis  bar  »Witt  und  Tipp«  og  Hovedguld  og  »Wafftich«  (guldbaldyrede 
Bælter)  og  gyldne  Spange,  var  dette  dog  meget  langt  fra  den  overdaadige  Luxus,  som 
f.  Ex.  udfoldedes  af  Kvinderne  i  det  rige  Flandern,  og  som  gav  Anledning  til,  at  en  vis 
Prinsesse  ved  sit  Indtog  i  Gent  eller  Briigge  udraabte:  Jeg  troede  at  være  den  eneste 
Prinsesse  her,  og  jeg  ser  nu,  at  hver  en  Borgerkone  her  er  det ! 

Men  arbejdede  de  danske  Perlestikkere  ikke  for  »de  ufrie  Stænder«,  havde  de 
saa  meget  mere  at  gjøre  for  »Rigets  Herrer«.  Til  disse  hørte  i  den  katholske  Tid  jo 
ogsaa  de  høje  Prælater,  og  hvilken  Rigdom  af  Perlestikkerarbejde  der  var  at  se  paa  disse 
fromme  Fædres  Mitraer  og  Stolaer  og  Messedragter  og  Chasubler  og  Handsker  og  Tøfler 
og  øvrige  Pontificalia,  faar  man  endnu  en  klar  Idé  om  ved  at  overvære  Episkopalmesserne 
i  Sydens  store  Byer.  Gejstlighedens  og  Gudstjenestens  Pragt  forsvandt  ved  Reformationens 
Indførelse,  men  Kongemagtens  og  Adelens  tiltog  og  det  meget  betydeligt.  Allerede 
Frederik  den  iste  havde  1528  fundet  det  nødvendigt  at  udgive  en  Forordning  mod 
Adelens  Luxus  i  Klædedragt:  det  forbødes  Adelsdamerne  at  gaa  til  daglig  i  Gyldenstyks¬ 
eller  perlestukne  Kjoler,  at  bære  perlestukne  Huer  og  Bindiker  (Hovedbaand)  osv.,  og 
lignende  Edikter  udstedtes  ikke  sjældent  af  de  senere  Konger.  Selv  i  Frederik  den  3. s 
første  Tid,  da  Rigets  Tilstand  var  saa  grænseløs  elendig,  maatte  der  udgaa  Forbud  mod 
Guld-  og  Sølv-  og  Perlebaldyring  paa  Klæder,  mod  Ædelstene  og  Perler  paa  Huer  og 
Hovedtøj  osv.  Selvfølgelig  vare  Kongerne  og  Hoffet  og  Adelens  højeste  Tinder  de 

første,  der  overtraadte  disse  Edikter,  og  det  er  ikke  uden  Indignation,  at  man  —  med 
Edikterne  og  Danmarks  ynkværdige  Tilstand  efter  dets  taabelige  Indblanding  i  Trecliveaars- 
krigen  for  Øje  —  f.  Ex.  læser  om  den  ganske  uforsvarlige  Ødselhed  og  Luxus,  Kristian 
den  4de  udfoldede  ved  sin  Søns  Bryllup  1634  og  ved  flere  andre  Lejligheder. 

Efter  denne  —  maaske  noget  lange,  men,  som  jeg  tror,  nødvendige  Indledning 
vender  jeg  mig  til  Perlestikkeriet  her  hjemme  i  Almindelighed  og  saa  til  Perlestikkerne  i 
Særdeleshed. 

Perlestikkerne  »exercerede  deres  Kunst«,  for  at  bruge  et  gammeldags  Udtryk, 
naturligvis  først  og  fremmest  paa  Klædningsstykker ,  baade  Mænds  og  Kvinders.  De 
arbejdede  i  Stoffer,  medens  deres  i  kunstindustriel  Forstand  nærmest  beslægtede,  Guld¬ 
smede  og  Juvelerere,  arbejdede  i  ædle  Metaller.  Til  at  virke  i  havde  Perlestikkerne  et 
stort  Udvalg  af  Beklædningsstoffer,  af  hvilke  vi  nu  kun  lejende  en  Del  af  Navn  alene 
eller  fra  Malerier  og  gamle  Kobberstik,  medens  ikke  faa  af  dem  forlængst  ere  gaaede 
ud  af  Fabrikationen  og  kun  findes  svagt  repræsenterede  i  Musæer  og  Samlinger:  Gylden¬ 
styk  (o :  Silkestof  med  tæt  ivævede  Guldtraade),  Bliant  eller  Sølvmor,  Kapsa,  Lustrin, 
eoquelicotfarvet,  ferskenfarvet,  kolombinblommet  Fløjel,  Damask,  Armassin ,  Gros  de 
Tours,  Gros  de  Naples  osv.;  stundom  stak  de  ogsaa  i  Skind  eller  tyndt  Læder.  Over 

alle  disse  til  Rober,  Kapper  og  Kjortler,  til  Hætter,  Huer  og  Baretter,  til  Axelskjærf  og 
Sværdgehæng,  til  Pragtskabraker  og  Baldakiner,  til  Handsker,  Sko  og  Tøfler  anvendte 
Stoffer  udgød  Perlestikkerens  kunstfærdige  Haand  snart  en  Regn  af  Ædelstene  og  Perler, 
runde,  »trinde«,  ovale,  —  snart  et  yppigt  Flor  af  indvirkede  Guld-  og  Sølvblomster  eller 
Buketter,  af  fint  slyngede  Guirlander  og  Arabesker,  ofte  saa  tæt,  at  Stoffet  formelig 
stivnede  derved,  snart  et  helt  tæt  og  tykt  Lag  af  Guldbroderi  med  iflættede  Perler  og 
dyre  Stene,  undertiden  ordnede  med  den  fineste  og  reneste  Smag,  ofte  ogsaa  —  navnlig 
i  sildigere  Tider  —  kun  imponerende  ved  det  gyldnes  Massevirkning  '.  Særlig  var  det 
paa  Kjolens  eller  Kappens  eller  Kjortelens  Sømme,  Opslag,  Halskrave,  paa  Overslaget 
over  Lommerne,  paa  begge  Sider  af  Brystet  haandbredt  ned  langs  Knapper  og  Knap¬ 
huller,  at  Arbejdet  var  tættest  og  kosteligst,  medens  i  øvrigt  Resten  af  Klædningsstykket 

ikke  savnede  rigelig  Prydelse  af  samme  Slags'.  Men  foruden  paa  egentlig  Klædnings¬ 
stykker  anvendtes  der  ogsaa  i  rigt  Maal  Perlestikkerarbejde  paa  mangfoldige  andre 

Gjenstande:  Bindiker,  Strømpebaand ,  Haand-  og  Knæmanchetter,  mangfoldige  daglige 
Brugsgjenstande,  Halvstøvler,  Nathuer,  Kalotter  struttede  stundom  af  kostelig  Baldyring, 
to  af  Kristian  den  5. s  Kalotter,  som  endnu  ere  at  se  paa  Rosenborg,  ere  til  den  Grad 
prydede  med  Perlestikkerarbejde,  at  de  se  ud  som  to  kosteligt  ciselerede  Stykker 
Guldsmedarbejde.  Ridetøj,  Dækkener,  Sadler,  Stigbøjleremme,  Tømmer,  Pistolhylstre 
osv.  var  det  samme  Tilfældet  med,  selv  Jagthundenes  Halsbaand,  Jagtfalkenes  Hætter, 
Jagttasker,  Rejsetasker,  Neceasairer,  Sengetæpper,  Sengeomhæng,  Stadskarosser  osv.  osv. 
vare  i  større  eller  mindre  Grad  udstyrede  med  Perlestikkerarbejde. 

Som  F.xempel  paa  de  nys  berørte  kostbare  Dragter  fra  fordums  Dage  vil  jeg- 
nævne  Kristian  den  4.S  Kroningsdragt :  Guldbrokade  indvirket  med  Sølvblomster  og  besat 
med  Sølvkniplinger,  der  over  en  sort  Kappe,  som  er  »paa  Opslag  tvers  og  endelangs  saa 
og  neden  om  stukken  med  idel  skiønne  trinde  Perler,  en  gandske  Haand  bred«,  —  ved 
sin  Søns  nys  berørte  Bryllup  var  Kristian  den  4de  klædt  fra  Top  til  Taa  i  Sølvmor  med 

>•  Vagten  af  en  saadan  perlestukken  Dragt  var  ofte  betydelig.  Da  den  preussiske  Kong  Frederik  I's 
Datter  af  første  Ægteskab  saaledes  i  1700  blev  viet  til  Arveprindsen  af  Hessen-Gassel,  trykkedes 
Bruden  næsten  i  Knæ,  hvert  Skridt,  hun  gjorde,  under  Vægten  af  sin  Brudekjole,  der  var  saa  rigt 
udstyret  med  Baldyring  og  I’edestikkerarbejde,  at  den  vejede  ét  Centner.  —  Hvilke  Byrder  kunne 
ikke  stundum  jordisk  Glans  og  Herlighed  lægge  paa  Skuldrene  af  os  arme  Dødeligel 

indvirkede  Guldblomster,  —  en  af  samme  Konges  langskødede  Trøjer  (paa  Rosenborg) 
er  af  Guldmor  med  indstukne  Sølvbuketter  osv.  Og  et  Sæt  Ridetøj,  som  har  tilhørt 
Kristian  den  4de,  og  som  blev  forfærdiget  i  Anledning  af  Kongesønnens  Bryllup  1634, 
er  uden  Sammenligning  det  kostbareste  og  pragtfuldeste,  der  existerer  her  til  Lands  af 
Perlestikkerarbejde.  Det  er  af  sort  Fløjel  med  uforligneligt  Guldbroderi  en  relief,  i 
hvilket  paa  det  kunstfærdigste  og  smagfuldeste  er  indfattet  en  Del  farvede  Ædelstene  af 
forskjellig  Slags  og  et  overvættes  stort  Antal  Perler  af  til  Dels  betydelig  Størrelse.  Jeg 
anser  det  for  hævet  over  enhver  Tvivl,  at  denne  i  det  mindste  her  hjemme  ganske  ene- 


Fig.  32. 

Perlestukket  sort  Fløjels  Pistolliylster;  fra  Kristian  IV’s  Ridetøj  ved  Prins  Kristians  Bryllup  1634. 

Sandsynligvis  af  Gert  Osserin.  (Rosenborg). 


staaende  Ride-Ekvipage  er  et  Værk  af  Kristian  den  4. s  Hofperlestikker  Gert  Osserin,  om 
hvem  mere  siden.  Hosstaaende  Afbildninger  Fig.  32  og  33  give  desværre  kun  et  svagt 
Begreb  om  disse  Arbejders  uforlignelige  Pragt  og  Herlighed. 

Som  man  sér,  kunde  den  gode  gamle  Kristian  den  4de  optræde  med  Glans  og 
Pragt,  klæde  sig  med  sardanapalsk  Luxus  lige  saa  vel  som  hans  kronede  Efterfølgere 
lige  nede  til  Frederik  den  6te,  men  det  skal  villig  indrømmes,  at  han  gjorde  det 
betydelig  mindre  hyppigt  end  disse. 

Selvfølgelig  udfoldede  HofFets  og  Adelens  Damer  paa  deres  Vis  en  lige  saa  stor 
Luxus  i  Henseende  til  Klædedragt.  De  mødte  ved  de  store  Ploffester  i  Sølvmors  o» 

Gyldenstyks  Kjoler  overbaldyrede  med  Perler  og  med  Huer  og  Bindiker,  der  struttede  af 
Guld,  Perler  og  Ædelstene.  Om  det  saa  var  de  rige  Borgerkoner,  vare  de  allerede 
komne  godt  med,  de  bare  - —  melder  den  franske  Gesandt  Grev  d’Avaux  —  perlestukne 
Huer  og  Guld-  og  Sølvbælter  besatte  med  Ædelstene. 

Adelen  mødte  —  f.  Ex.  ved  Frederik  den  2dens  og  ved  Kristian  den  4des  Kroning, 
ved  Kongesønnens  Bryllup  og  mange  andre  Leiligheder  —  »med  vel  udflyede  og  ud- 
stafferede  Folk  og  Heste,«  i  sølv-,  guld-  og  perlebroderede  Kjortler,  dens  Heste  med 
perlestukne  Silke-  eller  Fløjels  Dækkener,  juvel-  og  perlebesatte  Skabraker,  straalende 
Pandesmykker  og  »skiønne  Plumatzer  og  Fier  paa  Hovedet  og  Rumpen.«  Føj  saa  til 
al  denne  Glans  og  Pragt  Adelsdrenge  og  Pager  i  baldyrede  og  perlebesatte  Dragter, 
Herolderne  i  deres  Vaabenkjortler  med  Rigernes  Vaaben  kostelig  baldyret  i  Guld  og 
Perler  paa  Brystet,  Officerer  og  Drabanter  og  Partisandragere,  —  om  det  saa  var  de 
kongelige  Spyddragere,  havde  de  perlestukne  Stormhuer  paa  Hovederne,  —  og  det  vil 
let  ses,  at  H.  M.  Kong  Kristian  den  4.S  Hofperlestikker  Mester  Gert  Osserin  og  de,  som 
arbejdede  hos  ham  eller  for  ham  eller  samtidig  med  ham,  have  havt  nok  at  tage  vare. 

Perlestikkeriet  —  i  Osserins,  hans  nærriieste  Forgængeres  og  Efterfølgeres  Dage  — 
kan  nærmest  karakteriseres  som  Guld-  og  Sølvbroderi  en  relief  med  ivirkede  Ædelstene 
og  Perler,  —  og  da  det  er  en  meget  konservativ  Kunst,  virker  det  i  vore  Dage  omtrent 
paa  samme  Maade  og  med  samme  Midler  —  Perlerne  og  Ædelstenene  undtagne  — 
som  i  fordums  TicL  Broderiets  Relief  var  snart  saa  højt,  at  det  nærmede  sig  til  Haut- 
relief,  snart  fladere;  i  senere  Tider  og  i  vore 
Dage  som  Regel  næsten  ganske  fladt.  Relieffets 

større  eller  mindre  Højde  bevirkes  ved  et  Underlag 
af  forskj ellig  Højde  og  Beskaffenhed,  over  hvilket 
Stikningen  foregaar;  til  simplere  Sager  stikkes  der 
over  et  Underlag  af  udklippet  Pap  eller  Karton, 

—  som  let  brækker,  —  til  finere  benyttes  der  et 
Underlag  af  Pergament,  til  meget  højt  Relief,  som 
ofte  anvendtes  i  Renaissancetiden,  var  Underlaget 
af  Skind  eller  Klæde  i  flere  Lag,  saaledes  til¬ 
klippet,  at  Lagene  stedse  aftog  i  Størrelse  op 
efter.  Der  virkedes 
og  virkes  endnu  med 
Silketraade  af  for- 
skjellige  Farver ;  med 
ægte  Guld-  og  Sølv- 
traad  af  forskjellig 
Finhed.  Syguld  er 
en  Guldtraad  af 
ringere  Finhed,  med 
den  sys  der  helt 
igjennem  Stoffet ; 

Fintguld og  det  yderst 
fine  Haarguld  stikkes 
der  ikke  igjennem 
med,  hvad  der  lige¬ 
ledes  gjælder  om 
den  hyppigt  an¬ 
vendte  krusede  Gu/d- 


Fig.  33’  Hjørne  af  et  perlestukket  sort  Fløjels  Saddeldækken; 
fra  Kristian  IV’s  Ridetøj  ved  Prins  Kristians  Bryllup  1634. 
Sandsynligvis  af  Gert  Osserin.  (Rosenborg). 

Iraad,  frisé.  Disse  to  Traadsorter  anvendes  kun  paa  Overfladen  af  Broderiet,  til  forskellig¬ 
artet  Schattering  i  Mønsteret.  Endvidere  anvendtes  og  anvendes  endnu  i  rigt  Maal  det 
saakaldte  Lahn,  en  flad,  blank  Guldtraad  af  to  til  tre  Millimeters  Brede;  i  forrige  Tider 
anvendtes  Lahn  af  fire  Millimeters  Brede.  Lahnet  bruges  til  blankt  Broderi  og  stikkes 
ikke  igjennem  Stoffet,  men  trækkes  inden  for  de  afstukne  Grænser  frem  og  tilbage  hen 
over  dette,  saa  at  Lahnstriberne  komme  til  at  ligge  paralelle  og  tæt  op  til  hverandre, 
som  Planker  i  et  Stuegulv.  Der  benyttes  baacle  glat  eller  blankt  Lahn  og  Kruslahn, 
hvilket  sidste  er  mere  eller  mindre  dybt  riflet  paa  tværs  af  Traaden.  Dernæst  anvendes 
der  i  Perlestikkeriet  smaa  og  fine  Guld-  og  Sølvpailletter ;  som  Regel  brugtes  disse  dog 
ikke  i  fordums  Dage,  hvor  Stikkeren  havde  større  og  kostbarere  Midler  at  virke  med 
end  nu,  paa  de  egentlige  Klædningsstykker,  men  des  rigere  paa  Sadler,  Saddeltæpper 
o.  1.,  i  vore  Dage  finde  de  derimod  megen,  næsten  for  megen  Anvendelse  paa  alle 
Omraader;  —  videre  Kantiller  af  meget  forskjellig  Finhed  og  Beskaffenhed;  der  haves 
baade  matte,  blanke,  stive  og  krusede  Kantiller  og  af  disse  sidste  igjen  baacle  mat- 
krusecle  og  blankkrusede;  Endvidere  benyttes  i  rigt  Maal  de  saakaldte  Sølv-  og  Guld¬ 
perler,  som  i  vore  Dage  hovedsagelig  træde  i  Stedet  for  fordums  Dages  ægte  Perler  og 
Ædelstene;  de  blive,  alt  efter  Størrelsen,  drevne  eller  slagne  med  Stempel  ud  af  en  tynd 
Plade,  ere  runde,  ovale,  endog  firkantede  hule,  aabne  for  neden  og  forsynede  med  en 
smal  Rand,  som  ofte  ombøjes  af  Perlestikkeren  selv,  og  i  hvilken  der  gjøres  fine  Eluller, 
gjennem  hvilke  »Perlen«  stikkes  fast  paa  Underlaget.  Naar  »Perlen«  er  paastukken, 
lægges  der  uden  om  nævnte  Rand  en  fin  Kantille  for  at  skjule  Stingene.  Folie  af  for- 
skjellige  Farver,  udslagne  med  Stempel  i  forskjellig  Størrelse  og  Form  anvendes  ligeledes 
i  vore  Dage,  om  end  kun  sjældent  og  i  simplere  Arbejder,  i  Stedet  for  Fortidens  ægte 
Stene.  Saaclanne,  og  navnlig  ægte  Perler,  som  forhen,  for  tre  eller  fire  hundrede  Aar 
siden,  anvendtes  saa  hyppigt,  at  en  hel  Kunst  eller  Kunstindustri  fik  Navn  efter  dem, 
ere  i  vore  Dage  saa  godt  som  fuldstændig  gaaede  af  Brug,  og  allerede  for  langt  over 
et  Aarhundrede  siden  fortjente  Perlestikkeriet  for  saa  vidt  ikke  mere  sit  Navn,  som  Perler 
og  Ædelstene  allerede  den  Gang  vare  næsten  helt  forsvundne  fra  Guld-  og  Sølv¬ 
baldyringens  Omraade. 

Skjønt  Naturen  ikke  alene  frembringer  forskjelligt  farvede  Ædelstene,  men  ogsaa 
Perler  af  forskjellige  Farver,  hvide,  sorte,  blyfarvede,  arbejdedes  der  dog  saa  godt  som 
udelukkende  kun  med  førstnævnte  Slags.  De  anvendtes  i  alle  Størrelser  og  Former,  fra 
ganske  bitte  smaa  til  en  Bønnes  Størrelse  eller  derover,  undertiden  brugtes  aflange,  æg¬ 
formede,  rørformede  Perler,  men  mest  var  det  dog  runde,  »trinde«  Perler,  der  kom  til 
Anvendelse.  Da  Perlerne  og  Ædelstenene  forsvandt,  og  Baldyringens  Relief,  som  be¬ 
standig  blev  fladere  og  fladere,  desuden  umuliggjorde  eller  i  det  mindste  vanskeliggjorde 
Anbringelsen  af  dem,  traaclte  dels  de  nys  beskrevne  saakaldte  Guldperler  i  de  ægtes  Sted, 
dels  blev,  allerede  i  Slutningen  af  det  syttende  Aarhundrede,  den  Plads,  Perlen  eller 
Ædelstenen  skulde  have  optaget  i  Stikningen,  og  hvor  Øjet  unægtelig  mangen  Gang  baade 
søger  og  savner  dem,  udfyldt  med  paraleltløbende  Lahnlameller,  et  tarveligt  Surrogat, 
som  kun  lidet  tiltaler  Øjet,  og  som  bærer  Vidnesbyrd  om,  at  det  egentlige  Perlestikkeri 
allerede  den  Gang  var  i  stærk  og  betænkelig  Tilbagegang. 

Der  arbejdedes  stundom  paa  forskjelligfarvet  Grund  og  hyppig  indvirkedes  der 
Mellemværk  af  forskjelligfarvet  Silke  i  Mellemrummene  mellem  de  forskjellige  større  eller 
mindre  Partier  af  Guldbroderiet,  alt  som  Omstændighederne,  Æmnet  og  Stoffets  Be¬ 
skaffenhed  dertil  kunde  give  Anledning.  Den  indvendige  Kallot  i  Kongekronen,  den 
heraldiske  Løves  eller  Leopards  Tunge,  Blodet,  der  flyder  af  Pelikanens  Bryst  frem¬ 
stilledes  saaledes  ved  skinnende  rød  Silkesyning,  rød,  blaa,  grøn  Syning  af  samme  Slags 
anvendtes  i  forskjellige  Felter  af  perlestukne  Rigs-  eller  Adelsvaaben  osv.  Herved 


Nogle  faa  Efterretninger  om  danske  I’erlestikkere. 


43 


stræbte  man,  ikke.  uden  Held,  at  forøge  Arbejdets  Effekt  og  Samvirken,  og  den  forskjelligt 
farvede  Grund  og  Mellemværket  spillede  da  i  Perlestikkeriet  noget  nær  den  samme  Rolle 
som  Emailleringen  i  den  moderne  Guldsmedkunst. 

Alt  Arbejdet  udførtes  —  og  udføres  endnu  den  Dag  i  Dag  —  med  Haanden, 
stundom  maaske  ogsaa  delvis  i  Haanden;  til  Stikningen  brugtes  og  bruges  temmelig 
lange  og  meget  fine  Naale,  men  ellers  intet  særligt  Værktøj,  som  fortjener  Omtale. 
Stoffet,  hvorpaa  og  hvori  der  skulde  virkes,  udspændtes  paa  en  Træramme  og  strammedes 
paa  denne  saa  stærkt  som  muligt;  paa  Retsiden  af  Stoffet  overførtes  med  Kridt,  Bly  eller 
Kul  den  for  det  forehavende  Arbejde  udkastede  Tegning,  og  oven  paa  den  saaledes 
overførte  Tegning  fastgjordes  stykkevis  det  efter  Arbejdstegningen  i  Forvejen  forfærdigede 


Fig.  34.  Skarlagenrød  guldbroderet  Klædeskjole  (Kristian  V).  Rosenborg, 


og  foran  beskrevne  Underlag  af  Pergament,  Skind  eller  Klæde,  over  hvilket  Stikningen 
skulde  foregaa.  Paa  Stoffets  Vrangside  fastgjordes  der  med  Ri-Sting  et  Stykke  Lærred 
af  samme  Størrelse  som  Stoffet  selv;  Stikningen  af  Syguldet  foregik  derpaa  gjennem  Stof 
og  Lærred,  og  Lærredets  stærke  Traade  fastholdt  det  Virkede  troligt  og  sikkert.  For 
yderligere  at  forøge  Baldyringens  Paalidelighed,  fastholde  Traadene  og  Traadenderne  og 
give  det  Stukne  en  vis  Stivhed  overdroges  hint  Lærredsunderlag  paa  den  ind  ad  mod 
Legemet  vendende  Side  med  et  tyndt  Lag  af  Klister  med  nogen  iblandet  Lim,  hvilket 
Overdrag  hverken  - — •  paa  Grund  af  det  mellemliggende  Lærredslag  —  kunde  skade  Stof 
og  Broderi,  eller  —  paa  Grund  af  Underfor  og  Vattering  —  de  under  det  perlestukne 
Stof  baarne  Klædningsstykker. 

Perlestikkerne  fremstillede  ikke  alene 
Blade  og  Blomster,  —  snart  saa  naturtro, 
som  Stof  og  Materiale  tillod  det,  snart  mere 
eller  mindre  stiliserede,  —  Buketter,  Guir¬ 
lander,  Arabesker,  men  ogsaa  Menneske- 
og  Dyreskikkelser, 
heraldiske  og  alle¬ 
goriske  Figurer,  ade¬ 
lige  Vaabenskjolde, 
hele  Rigsvaaben, 

Kroner,  Sceptere  og 
forskjellige  andre  af 
Kongemagtens  og 
Adelsmagtens  Insig¬ 
nier:  snart  er  det 
halve  eller  hele  Men¬ 
neskeskikkelser, snart 
blot  Masker,  snart 
Løver  og  Leoparder, 
snart  Drager  og  Lind¬ 
orme,  snart  Griffe  og 
Pelikaner,  som  mætte 
deres  Unger  med 
eget  Blod ,  —  vel 
snarere  en  Allegori 
paa  Kongemagtens 
Forsorg  for  Under- 
saatterne  end  paa 
Kristendommens  for 
Synderne,  —  snart 
andre  Fugle,  snart 
Fiske,  Slanger  o.  U 
Med  Hensyn  til  Stilen 
i  deres  Arbejder,  da 
er  den  selvfølgelig, 
for  saa  vidt  disse 
formaa  at  udtrykke 
den,  den  Tids  Stil,  ' 
hvori  de  paagjæl- 
dende  Mestere  le¬ 
vede:  i  det  1 6de 
Aarhundrede  er  det 
Renaissancemotiver, 

der  spille  Hovedrollen,  i  det  i  7de  er  Barok¬ 
stilens  noget  djærve  og  plumpe,  men  allige¬ 
vel  ikke  uskjønne  Former  det  fremherskende, 
i  det  1 8de  Rokokoperiodens  elegante  og 
gratiøse,  men  blødagtige  og  maniererede 
Stil.  Enhver  er  Barn  af  sin  Tid,  og  det 


Fig.  35.  Blaa  Atlaskes 
(Kristian  V). 


var  Fortidens  Perlestikkere  ogsaa.  Smagen 
i  deres  Arbejder  er  ikke  altid  dadelløs,  det 
gjælder  særlig  for  de  seneres  Vedkommende, 
og  Overlæsselse  i  Dekorationen  formaar  ikke 
at  raade  Bod  herpaa.  De  ældre  betydelige 

Perlestikkere ,  som 
Osserin,  Harder,  Pr- 
mundinger ,  Hurras, 

—  for  saa  vidt  som 
de  Arbejder,  vi  tro 
at  kunne  tillægge 
dem,  virkelig  skrive 
sig  fra  deres  Haand, 

—  vare  derimod 
utvivlsomt  Mænd 

med  Smag  og  rig 
Opfindsomhed  i  at 
variere  Anvendelsen 
af  det  noget  ens¬ 
artede  Materiale, 
hvormed  de  virkede 
paa  et  i  og  for  sig 
temmelig  snevert 
kunstnerisk  Felt,  lige¬ 
som  Udførelsen  af 
deres  Arbejder  gjen- 
nemgaaende  er  end¬ 
og  særdeles  god, 
hvad  der  ikke  altid 
kan  siges  om  deres 
Efterfølgere. 

Om  Perlestikkere 
fra  Aarhundredet  før 
Kristian  den  4de  har 
jeg  kun  overmaade 
lidt  at  berette.  Det 
er  allerede  store 
Sager,  at  man  kjen- 
der  Navnene  paa 
dem  eller  paa  en 
Del  af  dem,  deres 
nærmere  Livs- 
omstændighéder  ere 
indhyllede  i  et  Mørke,  som  jeg  ikke  har 
kunnet  gjennemtrænge,  og  Arbejder  af  dem 
kan  næppe  mere  paavises. 

I  Kong  Hans’,  Kristian  den  2dens  og 
Frederik  den  førstes  Tid  levede  og  virkede 
i  Kjøbenhavn  Mes/er  Tønne  Perlestikker. 


Kjole  med  Guldbroderi. 
Rosenborg. 

Han  nævnes  1510  som  boende  i  »Moens  Laurentsens  rodermaall«,  det  senere  Frimands 
Kvarter,  og  ligeledes  samme  Aar  i  en  Fortegnelse  over  Byens  vaabenføre  Mænd.  I  1528 
nævnes  hans  Navn  i  en  Fortegnelse  over  Herberger.  Hans  Perlestikker  boede  15 10  i 
Østre  Rodemaal,  altsaa  sagtens  paa  Østergade  eller  i  Egnen  der  omkring.  I  Kristian 
den  3dies  Dage  synes  Mester  Jacup  eller  Jakob  Perlestikker  at  have  været  en  af  de  be¬ 
tydeligste  Mænd  i  sit  Fag.  I  1539  boede  han  i  Østre  Rodemaal,  og  16de  Maj  1543 
lejede  ban  af  Frite  Kirkes  Værger  et  Hus  paa  Østergade  for  otte  Mark  aarlig  og  for 


Livstid  for  sig,  Hustru  Buolde  (Bole)  Jakobsdatter  og  Arvinger.  Snart  efter  maa  han 
have  mistet  sin  Bole,  thi  2den  Februar  1545  'lejer  han  med  Hustru  Mette  Nielsdatter  af 
nys  nævnte  Kirkes  Væger  sex  Huse  og  Boliger  paa  Østergade,  tre  paa  hver  Side  af 
Gaden  og  ned  ad  det  nuværende  Kongens  Nytorv  til.  Den  25de  April  1547  undertegner 
han,  paa  et  Skødebrev,  og  10de  Juli  s.  A.  faar  han  Nedsættelse  paa  Jordskylden  af  sin 
Bolig  og  af  sex  Boder  i  Østre  Rodemaal.  Han  har  saaledes  utvivlsom  været  en  agtet  og 
velhavende  Mand. 

Det 'samme  har  vistnok  været  Tilfældet  med  den  noget  senere  Klaus  Perlestikker. 
I  1544  og  45  underskriver  Menter  Klaus  som  \  idne  paa  et  Pantebrev  og  et  Lejebre\, 

o  g  i  1558,  paa  St.  Andreas  Apostels  Dag,  bliver  han  Raadmand  i  Kjøbenhavn.  I  1562 
kjøbte  han  af  Borgemester  og  Raad  en  Have  ved  Volden  bag  St.  Gertruds  Kirke,  og 
Langfredag  den  31te  Marts  1564  gik  han  til  sine  Fædre.  Hans  Kollega  Kristofer  Perle¬ 
stikker  synes  ligeledes  at  have  staaet  sig  godt,  han  ejede  1581  en  skjøn  Have  Norden 
for  Vesterport. 

De  to  sidstnævnte  Perlestikkeres  Virksomhed  strakte  sig  ud  over  en  betydelig 
Del  af  Frederik  den  2dens  Regeringstid.  Denne  Monarks  Hofperlestikker  var  Mester 
Pieter  eller  Peter.  Om  Mester  Pieter  end  maaske  ikke  havde  nogen  større  fast  Pengeløn 
af  sin  kongelige  Herres  Kasse,  saa  havde  han  desto  mere  i  »fetallie«.  Der  udvistes  ham 
nemlig  aarlig  af  Kongens  Forraadskamre  én  Oxe,  otte  Lam,  ti  Gæs,  tre  Svin,  tre 
Fjerdinger  Sild,  én  Fjerding  Smør,  ti  Skæpper  Humle  osv.  osv.,  saa  man  kan  vistnok 
trøstig  paastaa,  at  han  døde  hverken  af  Sult  eller  Tørst. 

Af  Perlestikkere  i  Kristian  den  4des  Tid  maa  først  og  fremmest  nævnes  denne 
Monarks  tidligere  gjentagne  Gange  omtalte  Hofperlestikker  Gert  Osserin  (eller  Oserin, 
Oseryn,  Gierdt  Oseryn,  som  han  selv  kalder  sig).  Der  haves  dog  kun  tarvelige  Efter¬ 
retninger  om  ham.  Han  omtales  ikke  ganske  faa  Steder  i  Kristian  den  4des  egen¬ 
hændige  Breve,  som  i  vore  Dage  ere  bievne  offentliggjorte,  og  til  hvilke  vi  maa  nøjes 
med  at  henvise.  I  Oktober  1609  havde  han  i  Højbrostræde  en  »Krambenck«,  det  er: 
Krambod,  til  Leje.  I  Jordebogen  af  1620  omtales  han  som  boende  paa  Østergade. 
Uden  for  Nørreport  ejede  han  en  Have,  som  efter  hans  Død  blev  kjøbt  af  en  Hr. 
Mathias  Brask.  Den  24de  August  1627  underskriver  han  paa  et  Dokument  om  Vagt¬ 
tjenestens  Omordning.  Han  synes  at  være  død  henad  1640  til,  i  al  Fald  ikke  før  Decbr. 
1635,  og  han  kan  saaledes  hel  vel  have  stukket  Pragtdragten  til  Kongesønnens  Bryllup 
1634;  da  han  derhos  maa  regnes  som  den  betydeligste  Perlestikker  i  Danmark  paa  sin 
Tid  og  tilmed  var  kongelig  Hofkunstner,  er  det  vistnok  hævet  over  enhver  Tvivl,  at 
Arbejdet  paa  det  tidligere  omtalte  i  Anledning  af  nys  berørte  Bryllup  forfærdigede  Pragt- 
skabrak  paa  Rosenborg  skyldes  ham.  Formodentlig  var  Jakob  Osserin,  hvis  Stand  ikke 

omtales,  men  som  ved  Juledrikningen  1614  i  det  danske  Kompagni  (o:  det  endnu 

existerende  Skydeselskab  og  danske  Broderskab)  optoges  til  Medlem  af  dette,  hans  nære 
Slægtning,  mulig  hans  Broder.  Denne  Jakob  fik  siden  af  Kristian  den  4de  en  stor 
Byggegrund  paa  Kristianshavn  og  var  endnu  i  Live  1 646. 

Der  var  i  øvrigt  i  Kristian  den  4des  Tid  en  anden  Gert  Perlestikker  i  Kjøben¬ 
havn,  nemlig  Gert  Busch  »Pellesticker«.  Han  nævnes  omtrent  1620  som  »forer«  af  en  af 
Byens  fire  Fænniker  Borgermilits,  og  har  altsaa,  som  saa  mange  andre  af  hans  Stands¬ 
fæller  været  en  agtet  og  anset  Mand.  -Dette  ses  ogsaa  af,  at  han  allerede  1574  var 
Medlem  af  Skydeselskabet,  som  - — •  foruden  mange  Adelsmænd  — -  kun  talte  Byens  bedste 
og  rigeste  Borgere  i  sin  Midte.  Han  var  endnu  i  Live  den  15de  Juni  1620.  Ogsaa 
Kaspar  Perlestikker ,  som  1633  boede  paa  Østergade,  maa  antages  at  have  været  en  agtet 
og  velhavende  Mand,  og  det  samme  gjælder  Frederik  Frederiksen  Perlestikker,  som  ved 
Juledrikningen  1637  tillige  med  nogle  Adelsmænd  og  Bedsteborgere  blev  Medlem  af  det 

danske  Kompagni.  Han  boede  1645  i  Snaregade,  var  gift  og  holdt  en  Karl  og  to 

Tjenestepiger.  Heller  ikke  Peder  Perleslikker,  som  var  død  før  1607,  og  hvis  Enke 
Barbara  ved  Testamente  det  nævnte  Aar  skjænkede  Kjøbenhavns  Fattige  200  Daler,  kan 
have  været  en  fattig  Mand.  Mindre  heldigt  stillede  have  vistnok  følgende  været:  Jørgen 
Strich,  i  1645  Perlestikker  i  Skindergade,  Hans  Jørgensen,  til  samme  Tid  og  i  samme 
Gade,  Jakob  Perlestikker,  1645  boende  i  Anders  Sværdfejers  Gang  (ved  Rosengaarden)  og 
Kristian  Perlestikker  i  Kristenbernikovstræde,  i  »Byens  Tjeneste«  (1645). 

Skjønt  jeg  ikke  kjender  andre  eller  flere  end  disse  ni  Perlestikkere  fra  Kristian 
den  4des  Tid,  er  der  dog  næppe  Tvivl  om,  at  der  har  været  flere.  Perlestikkeri  laa  til 

den  Grad  i  Tidens  Smag,  at  der  endog  i  Kristian  den  4des  første  Tugthus,  o;  Tvangs- 
arbejdshus,  —  som  laa  mellem  Graabrødre  Torv  og  Helliggjæsts  Kirke,  i  Nærheden  af 
den  senere-  Gade  »Tugthusporten«  —  blandt  de  26  Haandværksmestre,  som  skulde  op¬ 
lære  de  der  indespærrede  Drenge  og  Løsgængere  i  alskens  nyttig  Dont,  fandtes  en 
Perlestikker,  - —  og  et  halvt  Aarhundrede  senere  var  endog  Gardisternes  og  Kongens 
Tømmermænds  Huer  perlestukne,  selvfølgelig  i  al  Tarvelighed  og  med  uægte  Materialier. 

At  der  i  Tvangsarbejdsanstalten  undervistes  i  Perlestikkeri,  kunde  synes  at  tyde 
paa,  at  forfængelig  Pyntesyge,  Leven  over  Ævne  og  Overdaadighed  i  Klædedragt  allerede 
den  Gang  var  trængt  ned  til  Samfundets  lavere  Lag.  Dette  var  dog  ingenlunde  Tilfældet. 
Den  jævne  Borgermand  var  enfoldig,  simpel  og  tarvelig,  som  hans  Forfædre  havde  været 
det.  Det  var  kun  det  højere  Bourgeoisie,  som  i  Frederik  den  3dies  Dage  spillede  en 
saa  betydningsfuld  og  - —  naar  henses  til  Enderesultatet  —  saa  flov  Rolle  som  nogen¬ 
sinde,  der  efter  Ævne  kappedes  med  Rigens  Herrer  i  Pragt  og  Overdaadighed.  Perle- 


Fig.  37.  Krave  af  Kristian  V's  graa  Stridshandske,  med  Guld-  og  Sølvbaldyring. 

(Rosenborg). 


stikkeriet  var  nu  ikke  alene  en  Kunst  for  Stormændene,  men  ogsaa  for  de  rige  og  forfængelige 
Borgere,  Skildrere  og  Contrefeyere  og  >. Bildthuggere«  kunde  man  kjøre  paa  Porten; 
dem  kunde  man  undvære,  da  man  nu  dog  en  Gang  ikke  kunde  ophænge  eller  opstille 
sine  Ahners  Billeder  i  sin  Storstue,  —  men  Perlestikkeren  kunde  man  ikke  undvære, 
hvorledes  skulde  man  uden  ham  kunde  optræde  med  lidt  Glans,  hæve  sig  over  de 
ringere  og  fattigere  Borgere?  Ligesom  derfor  de  egentlige  Kunstnere,  paa  ganske 
enkelte  Undtagelser  nær,  allerede  den  Gang,  ligesom  nu,  kæmpede  med  Trang  og  Nød, 
tjente  Perlestikkerne  Penge  og  vare  næsten  alle  velhavende  og  derfor  ansete  Mænd.  De 
boede  paa  Byens  fornemste  og  rigeste  Strøg,  »paa  Strøget«,  som  vi  nu  sige,  og  i  de 
tilstødende  Gader  Lille  Kongensgade  og  Kristenbernikovstræde,  som  den  Gang  hørte  til 
Byens  anseligste  Hovedgader,  de  ejede  næsten  alle  deres  eget  Hus,  ofte  ogsaa  deres 
egen  Lysthave  uden  for  .Portene,  de  vare  Medlemmer  af  Byens  fornemste  Gilde,  det 
danske  Kompagni,  og  om  de  end  ikke,  som  adskillige  af  deres  Forgængere,  havde  Sæde  i 
Byens  Raad,  hørte  de  dog  til  Byens  Bedsteborgere,  og  de  rigeste  og  dygtigste  af  dem 

regnedes  sikkert  nok  for  lige  med  Hofkunstnerne,  hvad  der  jo  altid  var  meget  respektabelt 
for  en  Borgermand. 

Den  forøgede'  Glans,  som  efter  Enevældens  Indførelse  omgav  Kongemagten,  og 
som  i  Kristian  den  5tes  Tid  ved  Oprettelsen  af  den  nye  og  højere  Adel,  Fornyelsen  af 
ældre  og  Indstiftelsen  af  nye  Ridderordener  og  hele  den  noget  komiske  Stræben  efter  at 
efterligne  det  mægtige  franske  Hofs  Glans  og  Herlighed  fik  et  nyt  Stød  fremad,  var 
—  om  end  i  højeste  Cmid  ugunstig  for  Landet  og  de  skatteydende  Borgere  —  fordelagtig 
i  det  mindste  for  Perlestikkerne.  Der  blev  stukket  et  mægtigt  Antal  Ordensstjærner  saa 
store  som  Tallerkener,  at  bære  paa  de  perlestukne  Ordenskapper,  og  ved  Festlighederne 


Fig.  38.  Ærmeopslag  af  Frederik  IV’s  saakaldte  Bryllupsdragt; 
rødt  Fløjel  med  Sølv.  (Rosenborg). 


i  det  gamle  Kjøbenhavns  Slots  uanselige  Sale  eller  ved  Ringridningerne  i  den  snævre  og 
uregelmæssige  Slotsgaard  lynede  og  gnistrede  det  fra  alle  Kanter  af  kostelige  Guld-  og 
Sølv-»Bordyringer«  med  indvirkede  Perler  og  Ædelstene,  af  mægtige  Ordensstjærner,  af 
perlestukne  Kaardegehæng  og  Knæbaand.  Hin  Tids  Perlestikkere  lede  saaledes  næppe 
Nød.  Vi  nævne  af  dem  Nikolaj  Harder,  som  døde  1689  og  den  16de  Septbr.  nævnte 
Aar  jordfæstedes  i  Petri  Kirkes  søndre  Korsgang;  videre  Claes  Harder,  Frederik  den 
3dies  Hofperlestikker,  hvem  uden  Tvivl  det,  der  fra  den  nævnte  Konges  Tid  af  sligt 
Arbejde  er  bevaret  i  de  offentlige  Samlinger,  i  det  mindste  for  en  stor  Del,  maa  til¬ 
skrives;  Claes  Harder  var  desuden  en  yderst  kunstfærdig  Broderer  i  Silke  og  har  bl.  a. 
broderet  et  Portræt  af  Kristian  den  4de,  hvilket  Portræt  endnu  opbevares  paa  Rosenborg 

Peter  Wick,  der  1689  ejede  sit  eget  Sted  i  Lille  Kongensgade,  —  der,  som  nys  berørt, 
den  Gang  var  en  af  Byens  anseligste  Hovedgader,  —  Frederik  den  3dies  Hofguldtrækker 
Hans  Skr ceder,  som  i  1668  ligeledes  boede  i  Lille  Kongensgade,  som  uden  Tvivl  er 
Faderen  til  Guldsmeden  Kristian  Schrader  paa  Østergade  Nr.  16  (1722)  og  en  nær 
Slægtning  til  den  senere  Guldsmed  og  Emaillemaler  Hans  Jakob  Schrader  (c.  1750),  og 
hvem  jeg  nævner  her,  fordi  han  uden  mindste  Tvivl  ogsaa  befattede  sig  med  Perle¬ 
stikning,  —  og  endelig,  eller  først  og  fremmest,  »kongl.  Mayt.s  Perrellsticker  og  Drabant« 
Hentiing  Ermandinger. 

Det  var  ikke  saa  daarlig  en  Bestilling  i  de  Dage  at  være  kongelig  Drabant. 
Mange  af  dem  ejede  Gaarcl  og  Hus  i  Byen,  og  enkelte  havde  ved  Siden  af  deres 
Drabantbestilling  andet  indbringende  Embede,  som  Didrik  Drabant,  der  tillige  var  »kgl. 


Fig.  39.  Af  Frederik  V’s  Bryllupsdragt.  Pividt  Sølvmor  med  Guld.  (Rosenborg). 


l\Iayt.s  «  Boldmester,  og  til  hvis  Begravelse  Kristian  den  5te  den  7de  Februar  1673 
skjænkede  tyve  Daler  L  Ogsaa  Henning  Drahant  og  Perlestikker  var  vel  aflagt  og  blev 
mægtigt  sysselsat.  Gjennem  de  kgl.  Regnskaber  fra  hans  Tid  kan  man,  i  det  mindste 
til  Dels,  følge  hans  Virksomhed,  og  der  er  ingen  Ende  paa  de  Ordensstjærner  og  »be- 
stichte  Sadeler  og  Dechener«  og  Gehæng  og  Knæbaand  og  »bordyrede  Dechener«  osv., 
som  udgik  fra  hans  kunstfærdige  Haand.  Der  var  de  Aar,  f.  Ex.  167 2,  hvor  han  fik 


1.  Kristian  den  5te  havde  i  det  hele  en  rund  Haand  om  end  kun  yderst  ringe  Smag  og  Forstand  paa 
Kunst  og  Videnskab,  og  mange  Gange  studser  P’orskeren,  naar  han  i  de  kgl.  Regnskaber  fra  denne 
Konges  Tid  finder  Data  som:  »Conterfeyren  for  Kongl.  Mayt.  Conterfey  til  hest  udj  Perlemoer  20 
Rdl. «  —  Gyldenløves  Tjener  i  Drikkepenge  20  Rdl.,  —  den  franske  »Comedianter«.  Fadderpenge 
20  Rdl.  —  en  Billedhugger  for  »Dronningens  Conterfey  udj  Elfenbeen«  30  Rdl.,  —  »en  Karl  som 
spilled  med  en  Pick«  (Spyd)  50  Rdl.,  —  Claus  Bellachin  for  sex  Miniaturmalerier  ialt  20  Rdl.  (o:  3 
Rdl.  2  Mark  for  Stykket),  —  »Springeren  (en  Gøgler)  som  sprang  paa  Slotsgaarden  50  Rdl.«  osv. 

over  2,000  Rdl.  ■ —  nu  i  Værdi  omtrent  25,000  Kr.  —  udbetalt  af  Kongens  Kasse  for 
leveret  Arbejde,  og  saaledes  gik  det  omtrent  lige  til  hans  Død.  Hans  sidste  Arbejde 
var  et  baldyret  Krucifix  paa  en  Messehage]  til  Kjøbenhavns  Slots  Kirke.  Han  arbejdede 
selvfølgelig  ogsaa  for  alle  Stormænd,  deriblandt  for  Griffenfeldt,  i  hvis  Bo  han  indgav 
Regning.  Intet  Under  derfor,  at  han  var  en  rig  Mand.  Af  Grundtaxten  for  1689  ses 
det,  at  han  ejede  et  anseligt  Sted  i  Pilestræde.  Omtrent  1670  maa  han  have  ægtet  sin 
Hustru  Cecilie  eller  Cæcilie  eller  Sidsel,  thi  allerede  1696  var  han  Bedstefader,  idet  hans 
Datter  Helene  og  hendes  Mand,  »kongl.  Mayt'.8  Laqvej«  Johan  Banner,  der  uden  Tvivl 
var  Broder  til  den  berømteste  af  alle  Klokkere  og  Regnebogsforfattere  Søren  Mathiesens 
Hustru  Maren  Nielsdatter  Banner,  det  nævnte  Aar  lode  en  Datter  døbe  i  Nikolaj  Kirke; 
han  maa  vel  saaledes  være  født  omtrent  1640.  I  1691  faar  han  af  Kongen  12  Rdl.  i 
Fadderpenge.  Den  20de  Oktober  1674  havde  han  allerede  kjøbt  et  Gravsted  for  sig  og 
sine  i  Pctri  Kirke,  og  her  jordedes  han,  da  han  i  1693  gik  til  sine  Fædre.  Hans  Enke 
Cæcilie  havde  Stol  i  Petri  Kirke  til  sin  Død  1709.  Hun  jordedes  8de  Marts  nævnte  .Aar 
ved  sin  Husbonds  Side.  Deres  Gravsted  er  under  Kirkegulvet,  lige  midt  i  Kirkens 
Centrum.  Gravstedet  blev  tilmuret  i  1 733,  men  snart  efter  fornyet  af  Sønnen  Hatis 
Henrik  Ermandinger,  for  hvem  det  aabnedes  i  1742.  I  1790  hjemfaldt  det  til  Kirken  og 
er  ventelig  forlængst  tilkastet  eller  tilmuret. 

Skjønt  denne  store  Perlestikkers  Afkom  ikke  vare  Perlestikkere  eller  komme 

Perlestikkeriet  ved,  være  det  dog  mig  tilladt  at  sige  et  Par  Ord  om  hans  .Søn  Hans 
Henrik  Ermandinger.  Han  var  født  1682,  studerede  Lovkyndighed  og  blev  Prokurator. 
Han  vilde  dog  være  hensunken  i  haabløs  Glemsel,  hvis  ikke  hans  Ægteskab  med 

Margrethe  Trolle  i  sin  Tid  havde  gjort  ham  meget  omtalt.  I  1714  lykkedes  det  ham 
snedigen  at  besnære  den  44aarige  Margrethe  Trolle,  hvisaarsag  dennes  Fader,  Oberst 
Anders  Trolle  til  Hellestrup,  gjorde  et  farligt  Staahej,  der  endog  affødte  Kong  Frederik 
den  qdes  Indblanding.  Bisp  Kristen  Worm  fik  kongelig  Ordre  til  at  tildele  Præsten 
Dyrkop  ved  Petri  Kirke  en  alvorlig  Irettesættelse,  fordi  Dyrkop  havde  ægteviet  Frøken 
Trolle  og  Hans  Henrik  Ermandinger,  »der  paa  en  underfundig  maade  haver  tilpractiseret 
sig  en,  Hr.  Anders  Trolles  daatter  Margrethe  Trolles,  affection,  forlokket  hende  af  hans 
(Faderens)  huus  hid  til  staden  og  i  tydske  Cancellie  tilsneget  sig  et  copulations  brev  ved 
at  fordølge  hendes  familie-navn  og  alleene  nævnt  hende  Margrethe  Anders  daatter,  saa 
og  ude  lugt  sit  eget  før  brugte  og  endnu  brugende  stamme-nafn  og  aleene  ladit  sig 

nævne  Hans  Henrich  Henningsen.«  Hvilken  forfærdelig  Mesalliance!  Det  hele  endte 

dog  uden  Blodsudgydelse,  Parret  levede  længe,  maaske  ogsaa  lykkeligt,  og  forplantede 
den  Ermandingerske  Slægt,  som  dog  nu,  —  i  det  mindste  paa  Sværdsiden,  —  forlængst 
er  uddød.  Hans  Henrik  Ermandinger  blev  en  rig  Mand  og  drev  det  endog  til  Højesterets¬ 
advokat.  Han  ejede  en  stor  Gaard  paa  Slotsholmen,  Matr.  Mr.  11,  hvori  under  Byens 
Brand  1728  baade  Kaspar  og  Thomas  Bortholin  optoges,  og  holdt  ogsaa  Husholdning 
paa  Hjortespring.  Han  døde  i  1742  og  blev  27de  Septbr.  nævnte  Aar  jordfæstet  i  sine 
Forældres  Grav.  Hans  Hustru  begravedes  samme  Sted  26de  Juni  1743.  Endnu  skal  jeg 
kun  tilføje,  at  Hans  Henrik  Ermandinger  er  den  »Ermandinger«,  som  omtales  i  den 
saakaldte  Nøgle  til  Peder  Paars,  og  hvem  Holberg,  efter  denne  »Nøgle«,  skal  have  sigtet 
til,  hvor  han  i  det  nævnte  Heltedigts  2den  Bog  3die  Sang  melder  om  Jens  Poulsen 
Sognefoged  og  hans  letfærdige  Kvinde. 

I  Frederik  den  4des  Tid  var  der  baade  Krig  og  Pest  og  Oversvømmelse,  Dyrtid 
og  Ildsvaade,  og  alskens  Ulykker  hærgede  Landet.  Dog  var  der  ingen  Mangel  paa 
Perlestikkere.  Trods  sin  almindelig  lovpriste  Sparsomhed  var  Kongen  dog  ikke  nogen 
Hader  af  Pragt,  og  ved  højtidelige  Lejligheder  gik  det  lige  saa  straalende  til  ved  Hove 
som  i  Kristian  den  5tes  Tid.  En  endnu  større  Glans  og  Pragt  og  Luxus  herskede  der 

imidlertid  ved  Hove  i  Kristian  den  6tes  Dage,  og  Dronning  Sofie  Magdalene  forstod 
endnu  langt  bedre  end  hendes  kongelige  Ægtefælle  at  sysselsætte  Juvelerere  og  Guld¬ 
smede,  »Bordyrere«  og  Perlestikkere.  Adelen  og  de  høje  Embedsmænd,  som  varmede 
sig  i  Hofsolens  Straaler,  traadte  af  al  Magt  i  det  pragtelskende  Fyrstepars  Fodspor,  og 
Borgerstandens  høje  Tinder  vare  allerede  forlængst,  som  tidligere  berørt,  komne  godt 
med.  Imidlertid  var,  allerede  ved  Begyndelsen  af  det  attende  Aarhundrede,  Perle¬ 
stikkeriet.  undergaaet  meget  i  Øjne  faldende  Modifikationer  og  stod  allerede  den  Gang 
Gert  Osserins  Kunst  temmelig  fjernt.  Broderiets  Relief  var  bleven  lavt,  næsten  fladt, 
ligesom  udvisket,  men  havde  Baldyringen  tabt  i  Højden,  var  den  tiltagen  i  Breden,  og 
en  næsten  til  det  latterlige  gaaende  Overlæsselse  af  Guld-  og  Sølvbroderi  er  karakteristisk 


Fig.  40. 


Kristian  VII’s  Kaardegehæng.  (Rosenborg). 


for  Midten  af  forrige  Aarhundrede.  Stilen  i  Arbejdet  havde  forladt  Renaissancen, 
gjennemløbet  Barokken  og  stod  nu  allerede  under  Indflydelse  af  den  frembrydende 
Rokoko.  Smagen  sank  her,  som  i  alle  andre  Kunstarter,  bestandig  dybere  og  dybere, 
og  Udførelsen  kunde  paa  ingen  Maade  længere  tage  det  op  med  tidligere  Tiders.  Og 
hvad  nu  Ædelstenene  og  særlig  Perlerne,  som  havde  givet  Kunsten  Navn  og  spillet  en 
rig  Rolle  i  den,  angaar,  da  vare  de  saa  godt  som  fuldstændig  forsvundne;  de  trak  sig 
maaske  tilbage  til  Orienten,  deres  egentlige  Fædreland,  hvorfra  de  ere  komne,  Smagen 
havde  forandret  sig  og  vendt  dem  Ryggen,  deres  Plads  i  Broderiet  udfyldtes  af  de  saa- 
kaldte  Guldperler  og  af  lidet  tiltalende  Rosetter  eller  Prydelser  af  Lalmlameller,  og  kun 
i  Ny  og  Næ  anvendtes  de  endnu  paa  særlig  kostbare  Luxusarbejder.  Men  Guldbroderiet, 

der  saaledes  lidt  efter  lidt  traadte  i  den  egentlige  gamle  Perlestiknings  Sted,  ■ —  og  som 
unægtelig  egnede  sig  bedre  til  Anvendelse  paa  Tidens  forholdsvis  korte  og  tætsluttende 
Klædedragt  —  Ballonskjørterne  undtagne  —  end  Besætning  af  Perler  og  Ædelstene, 
snoede  og  vred  og  vendte  sig  endnu  i  et  halvt  Aarhundrede  i  Rokokoens  bugtede  og 
svejfede  og  forvredne  Linier,  rigt  og  kostbart,  men  fattigt  paa  Smag  og  Kunstfærdighed, 
indtil  endelig  Revolutionens  barske  Dage  gjorde  Ende  ogsaa  paa  denne  Luxus  og 
Herlighed.  Vel  existerede  der  endnu  i  lange  Tider  hos  os  Hof-Perlestikkere,  og  de  ere 
endnu  ikke  helt  forsvundne,  men  af  den  egentlige  gamle  Perlestikkerkunst  fra  fordums 
Dage  var  der  ved  Slutningen  af  forrige  Aarhundrede  lidet  eller  intet  tilbage,  den  maa 
allerede  da  betragtes  som  faktisk  opløst  i  to  eller  tre  beslægtede  Industrier :  Guldtrækkeri, 
Kunstbroderi  og  Juvelerekunst,  hvilke  alle  tre  hver  for  sig  have  fundet  og  finde  rig 
Anvendelse  ikke  alene  ved  Udsmykning  af  Hofdragter,  Pragtrober,  Uniformer  o.  lign., 
men  ogsaa  overhovedet  ved  de  bestandig  stigende  Fordringer  til  Livet  og  den  deraf 
følgende  stigende  Luxus  i  Klædedragt,  Bohave  og  huslige  Omgivelser. 

Af  Perlestikkere  i  det  attende  Aarhundrede,  som  paa  et  Par  enkelte  Undtagelser 
nær  synes  at  have  været  lidet  betydende,  vil  jeg  nævne  Anton  Samboer,  Mathias  Kuhi,  Johan 
Sander ,  alle  tre  virksomme  i  Begyndelsen  af  nævnte  Aarhundrede,  og  Jakob  Harras,  der  virkede 
til  hen  imod  Midten  af  det.  Harras  synes  at  have  været  en  velhavende  og  anset  Mand; 
han  ejede  sit  eget  Sted  i  Stormgade,' var  gift,  med  ét  Barn,  og  holdt  i  1728  femSvende, 
et  for  den  Tid  meget  betydeligt  Antal,  hvad  der  tyder  paa,  at  han  maa  have  siddet  i 
en  stor  Bedrift.  Jeg  antager,  at  man  tør  tilskrive  ham  som  uden  Tvivl  den  betydeligste 
Perlestikker  her  hjemme  paa  den  Tid  Arbejdet  paa  Frederik  den  4des  røde  Fløjels 
Bryllupsdragt  (Fig.  38),  som  opbevares  paa  Rosenborg.  Fra  en  meget  senere  Tid  maa 
nævnes  Johan  Fran/s  Josef  Genelli  (1724 — 92),  en  af  de  ypperste  Kunstbroderere  og 
Perlestikkere,  der  nogensinde  har  levet,  og  Medlem  af  det  danske  Kunstakademi.  Men 
her  hjemme  forstod  man  ikke  at  knytte  ham  til  Danmark,  hvisaarsag  han  gik  til  Berlin, 
hvor  man  modtog  ham  med  aabne  Arme,  og  hvor  han  i  1774  blev  kongelig  preussisk 
Hof-Kunstperlestikker.  Peter  Møller  var  Hofbroderer  og  Hofperlestikker  for  Frederik  den 
5te  og  Kristian  den  7de;  i  1769  kjøbte  han  Gravsted  paa  Petri  Kirkes  Urtegaard  og 
ligger  begravet  der.  Johan  Ernst  Busch,  formodentlig  en  Descendent  af  Perlestikkeren 
Gert  Busch  (se  S.  46),  og  Nikolaj  Jensen  Barch,  født  1703,  død  1776,  vare  begge  Hof- 
broderere  og  Hofperlestikkere  i  Slutningen  af  forrige  Aarhundrede.  Ved  Slutningen  af 
forrige  og  til  Dels  ind  i  det  nærværende  Aarhundrede  levede  og  virkede  Medeltung  Barch, 
Idofperlestikker  og  —  Danselærer,  —  man  ser,  hvor  Jorden  glipper  under  Fødderne  paa 
Perlestikkerne,  —  Søn  af  foran  nævnte  Nikolaj  Barch  og  Broder  til  den  i  sin  Tid 
fordelagtig  bekjendte  Danser  Barch  ved  det  kgl.  Theater,  endvidere  Georg  Ernst  Posselt, 
Knud  Brondt  o.  a. 

Af  Perlestikkere  fra  dette  Aarhundrede  vil  jeg  kun  nævne  Kristian  Gregorius 
Hjelm,  kongelig  Hofperlestikker,  hans  Hustru  Kristiane  Hjelm,  født  Hummel  (død  1855), 
som  i  en  meget  lang  Aarrække  fortsatte  sin  afdøde  Mands  Bedrift,  og  som  var  Tante  til 
den  nuværende  Hofperlestikkerinde  Frøken  Christiane  Hummel,  en  Søster  til  afdøde 
Etatsraad  Hummel.  Ogsaa  Firmaet  Fyrwald  éf  Co.  fortjener  at  nævnes,  af  dets  Arbejder 
vil  jeg  særlig  nævne  Krucifixet  paa  Messehagelen  i  Holmens  Kirke.  En  stor  Del  af 
Perlestikkerarbejdet  paa  Kristian  den  8des  Kroningsdragt  er  udført  af  Fru  Erasmine 
Elisabeth  Kemp  (født  Decbr.  1801)  og  Enkepastorinde  Doris  Wedel,  begge  endnu  i  Live 
og  Søstre  af  den  bekjendte  Blomstermaler  Professor  Jensen. 

Fig.  41.  Kam,  dekoreret  med  Wistaria-Blomster. 

Gave  fra  Hr.  S.  Bing  til  det  vordende  Kunstindustrimuseum  i  København. 

Anmeldte  af  Karl  Madsen. 


L.  Gonse:  L’art  japonais.  —  W.  Anderson:  The  pictorial  arts  of  Japan.  —  (F.  E.  Fenollosa:  Review 
of  the  chapter  of  painting  in  l’art  japonais  by  L.  Gonse).  —  J.  Brinckmann:  Kunst  und  Handwerk  in 

Japan.  —  S.  Bing:  Le  Japon  artistique. 


IMoge  Mænd  har  spaaet,  at  der  efter  den  varme  Interesse,  Europa  i  nogen  Tid 
har  vist  for  den  japanske  Kunst  og  det  japanske  Kunsthaandværk,  hurtigt  vilde  komme  en 
Reaktion,  der  dømte  Japan  og  hvad  Japans  er  til  Baal  og  Brand  eller  i  alt  Fald 
genvandt  for  den  dannede  Verden  tidligere  Tiders  Ringeagt  for  alt  det  østasiatiske 
Væsen.  Som  Hvermand  ved,  er  disse  Spaadomme  ikke  slaaede  til.  I  de  sidste  Aar  er 
Antallet  af  den  japanske  Kunsts  Venner  blevet  mange  Gange  fordoblet  og  Udstillingen 
sidste  Sommer  gav  os  gode  Oplysninger  om,  hvorledes  den  japanske  Smag  —  trods  alle 
advarende  Røster  —  sniger  sig  ind  og  gør  sig  til  Herre  i  hele  Europas  Kunstindustri. 

Det  er  da  heller  ikke  nu,  —  som  for  ti  Aar  siden  —  en  vanskelig  Sag  gennem 
den  europæiske  Litteratur  at  faa  fyldige  Oplysninger  om  Japans  Kunst  og  Kunsthaandværk, 
at  lære  deres  Historie  at  lejende  og  indvies  i  den  japanske  Æstetiks  ret  forunderlige 
Mysterier.  Der  er  i  Løbet  af  de  sidste  Aar  fremkommen  en  anseelig  Række  —  delvis 
meget  omfangsrige  —  Værker,  der  indeholder  saa  stor  en  Rigdom  af  Oplysninger  om 
disse  Æmner,  at  man  hverken  kan  vente  eller  forlange,  at  Fremtiden  skal  bringe  os 
synderligt  flere. 

Størsteparten  af  den  Litteratur  om  japansk  Kunst,  som  ligger  forud  for  det  store 
Pragtværk  af  Louis  Gonse:  L' art  japonais,  der  udkom  1885  i  to  rigt  illustrerede  Kvartbind, 
maa  nu  anses  for  forældet1.  Gonses  Bog  var  vel  ikke  den  første;  der  gav  virkelig 
japansk  Kunsthistorie,  men  det  var  dog  den  første  europæiske  Bog,  der  gav  en  klar  og 


i-  Dette  gælde'r  ogsaa  det  pragtfuldt  udstyrede  Værk  i  to  Foliobind  af  Andsley  og  Bowes:  Keramic 
art  of  Japan ,  der  findes  paa  det  kgl.  Bibliothek. 

fyldig  Oversigt  over  den  historiske  Udvikling  paa  alle  Omraader  af  japansk  Kunst,  og 
den  støttede  denne  Oversigt  ved  oplysende  og  højst  fortrinlige  Gengivelser  efter  udvalgte 
Prøver  af  japansk  Kunst  og  Kunsthaandværk  fra  franske  Samlinger.  Alene  Heliogravurerne 
fra  Dujardin  og  de  udmærkede  Tegninger  og  Raderinger  af  Guérard,  —  som  desværre 
senere  er  bleven  en  lidet  fornøjelig  Hastværkstegner,  - — -  giver  Gonses  Værk  et  blivende 
Værd.  Den  glimrende  velskrevne  Tekst  er  overordentlig  godt  egnet  til  hos  Læseren  at 
vække  alvorlig  Interesse  for  det  Emne,  den  omhandler,  og  selv  om  den  har  adskillige 
Unøjagtigheder  i  Enkelthederne,  giver  den  dog  korrekt  de  store  Hovedlinjer  i  Kunstens 
Historie  i  Japan. 

Som  man  vil  se  af  Bogen,  ejer  Forfatteren,  der  er  Redaktør  af  Gazette  des  Beanx 
Arts,  en  stor  og  smuk  Samling  af  japanske  Billeder  og  Kunstgenstande.  Han  henviser 
meget  ofte  til  denne  Samling,  hvor  man  vil  finde  de  største  Vidundere  af  japansk  Kunst 
fra  alle  Tider.  Han  ejer  i  Sandhed  udmærkede  Ting,  men  han  har  dog  vel  meget  ladet 
den  begejstrede  Samler  føre  det  store  Ord  i  Bogen.  Han  giver  heller  ikke  nogen  egentlig 
Karakteristik  af  japansk  Kunst,  forsøger  ikke  at  gøre  Rede  for  dens  Fortrin  og  dens 
Mangler,  forsøger  ikke  at  bestemme  dens  Ejendommelighed,  det,  hvorved  den  adskiller 
sig  fra  al  anden  Kunst  i  Verden.  Han  indskrænker  sig  til  Lovtaler  over  de  enkelte 
Kunstnere  og  deres  Værker,  og  anfører  til  Stadighed  saa  mange  rosende  Tillægsord,  at 
man  hvert  Øjeblik  tror  sig  stillet  overfor  den  højeste  Fuldkommenhed,  det  i  denne 
syndige  Verden  er  muligt  at  naa.  Men  kunde  Bogen  uden  Skade  haft  mere  af  kritisk 
Analyse,  saa  har  Forfatteren  i  hvert  Fald  den  gode  Egenskab,  at  han  fuldt  ud  forstaar 
at  skatte  Værdien  af  den  japanske  Kunst,  at  nyde  og  beundre  det,  der  er  Beundring 
værd ;  trods  at  Bogen  indeholder  faa  æstetiske  Betragtninger  og  megen  positiv  Historie, 
føler  man  stærkt,  at  dens  Forfatter  ikke  er  nogen  lærd  Pedant,  men  en  varmt  kunst¬ 
elskende  og  fint  kunstforstandig  Mand.  Og  skøndt  L' art  japonais  efter  Værkets  Indhold  vel 
neppe  kunde  være  beregnet  paa  noget  stort  Publikum,  er  der  maaske  ingen  Bog,  som 
ved  Tekst  og  Billedstof  i  højere  Grad  har  virket  til  at  udbrede  Kendskab  og  Kærlighed 
for  Japans  Kunst. 

En  ny,  meget  billig  Udgave  af  Gonses  Bog  med  enkelte  Udeladelser  og 
Ændringer  udkom  1887  i  det  hos  Quantin  udgivne  Biblioih'ejue  de  /’ enseignement  des  Beaux- 
arts.  Selvfølgelig  er  der  her  langt  færre  Billeder,  man  savner  mange  af  de  bedste  fra  det 
store  Værk,  til  Gengæld  er  der  Afbildninger  af  et  Par  senere  gode  Forøgelser  af  den 
Gonseske  Samling.  I  samme  udmærkede  Serie  af  billige  Bøger  om  Kunstens  og  Kunst- 
haandværkets  Historie  er  Gonses  Bog  kort  efter  bleven  suppleret  med  M.  Paléologues 
L'art  chinois,  en  noget  tør,  men  aabenbart  paalidelig,  og  i  hvert  Fald  længe  savnet 
Oversigt  over  den  kinesiske  Kunst,  hvis  store  Fortjenester  hidtil  neppe  har  faaet  den 
Paaskønnelse,  paa  hvilken  de  rettelig  kan  gøre  Krav.  Afbildningerne  efter  de  kinesiske 
Billeder  viser  i  hvor  høj  en  Grad  de  japanske  Malere  har  vandret  i  deres  Fodspor;  hvad 
Porcellænet  angaar,  staar  Kina  jo  ubestrideligt  højt  over  Japan. 

1886  udkom  i  fire  store  Foliomapper  et  nyt  Hovedværk  over  japansk  Kunst: 

William  Andersons  The  pictorial  arts  of  Japan. 

Forfatteren  har  i  længere  Tid  opholdt  sig  i  Japan  som  Statslærer  i  Lægevidenskab 
ved  Universitetet  i  Tokio.  Efter  at  have  faaet  Interesse  for  den  japanske  Kunst  har  han 
der  taget  Undervisning  i  japansk  Kunsthistorie  hos  japanske  Lærde  og  erhvervet  sig 
overordentlig  grundige  Kundskaber  i  denne  vanskelige  Videnskab.  Han  opholdt  sig  i 
Japan  paa  en  Tid,  hvor  det  hverken  var  vanskeligt  eller  bekosteligt  at  skaffe  sig  en  rig¬ 
holdig  Samling  af  gamle  japanske  Billeder.  Den  Samling,"  han  der  har  dannet,  omfatter 
omtr.  2000  Stykker  og  har  Repræsentanter  for  saa  godt  som  alle  Japans  berømte 
Kunstnere ;  den  er  senere  indkøbt  til  British  Museum,  men  har  til  for  kort  Tid  siden 


Nye  Værker  om  japansk  Kunst. 


55 


været  ganske  utilgængelig.  Efter  hvad  en  fremragende  Kender  af  japansk  Kunst  har 
fortalt,  er  det  rent  kunstneriske  Udbytte,  som  et  Studie  af  Dr.  Andersons  Samling  giver, 
dog  paa  ingen  Maade  saa  betydeligt  som  man  skulde  tro.  Der  er  ganske  vist  højst 
udmærkede  Billeder  imellem,  men  Hensynet  til  hvad  der  i  rent  kunstnerisk  Henseende 
var  godt  og  fornøjeligt,  har  øjensynligt  ikke  været  ene  bestemmende  for  Samlingens 
Sammensætning. 

Andersons  Værk  er  heller  ikke  skrevet  af  nogen  forblindet  Enthousiast,  men  af 
en  Videnskabsmand,  der  samvittighedsfuldt  gør  nøje  Rede  for  alt,  hvad  der  vedrører  den 
japanske  Malerkunsts  Historie  og  Teknik;  han  skyer  ikke  den  største  Vidtløftighed  i 
temmelig  uinteressante  Enkeltheder,  som  Sammensætningen  af  japansk  Papir  og  Tusch, 
Optællingen  af  de  brugelige  Farver  og  Pensler  o.  1.  Hvis  jeg  tør  bruge  et  mere  be¬ 
tegnende  end  smukt  Udtryk  vil  jeg  sige,  at  dette  Værk  forsøger  at  skrabe  indtil  Bunden 
af  Bøtten.  Jeg  behøver  neppe  at  fremhæve,  i  hvor  høj  Grad  denne  Egenskab  maa 


Fig.  42.  Gruppe  fra  Tokio  (moderne). 


anbefale  det  til  Enhver,  som  ønsker  at  tilegne  sig  en  solid  baseret  Opfattelse  af  den 
japanske  Kunsts  Væsen  og  Karaktér.  Jeg  skal  kun  fremføre  en  dybt  følt  Beklagelse  over, 
at  det  overordentligt  fortjenstfulde  - —  men  desværre  meget  kostbare  —  Værk  ikke  er 
anskaffet  til  et  af  vore  offentlige  Bibliotheker,  hvor  det  i  endnu  højere  Grad  end  Gonses 
har  sin  berettigede  Plads. 

•  Den  Fremstilling,  Anderson  har  givet  af  den  japanske  Malerkunsts  Historie,  af¬ 
viger  ikke  i  det  væsentlige  fra  den,  der  findes  hos  Gonse  eller  i  min  lille  Bog  Japansk 
Malerkunst,  om  hvilken  jeg  vel  med  god  Samvittighed  tør  sige,  at  den  endnu  kan  være 
en  ganske  god  Lærebog  for  Begyndere.  Hvor  Afvigelser  findes,  fortjener  Anderson 
absolut  Tiltro  fremfor  Gonse.  Den  trange  Konveniens,  af  hvilken  al  japansk  Kunst  er 
præget  —  og  som  Gonse  i  sit  Værk  neppe  har  berørt  — ,  har  Anderson  ubarmhjertigt 
eftervist  i  et  af  det  store  Værks  interessanteste  Afsnit.  Han  gennemgaar  nøje  de  japanske 
Maleres  Forhold  til  Perspektivlæren  og  den  maleriske  Skyggevirkning,  han  paapeger  de 
traditionelle  Læreregler,  der  stadigt  har  holdt  Genfremstillingen  af  Landskaber,  Dyr  og 

Mennesker  tilbage  fra  at  naa  absolut  Natursandhed ;  denne  anses  dog  af  Flertallet  blandt 
de  japanske  Æstetikere  for  at  være  ganske  uforligelig  med  god  Kunst.  Jeg  skal  senere 
komme  tilbage  til  nogle  af  de  i  høj  Grad  lærerige  Oplysninger,  Anderson  meddeler  om 
dette  væsentlige  Punkt.  Kun  én  —  rigtignok  ikke  uvæsentlig  —  Anke  forekommer  mig  be¬ 
rettiget  mod  det  Andersonslce  Værk.  Afbildningsstoffet  er  ikke  saa  udsøgt,  som  det  burde 
være.  Mellem  de  store  Helsidestavler  med  Fotogravurer  og  ofte  meget  smukke  (dog  ikke 
overalt  lige  heldige)  Kromolithografier  fra  Greve  i  Berlin  findes  adskillige  Billeder,  der 
ikke  har  nogen  Adkomst  til  at  præsenteres  i  et  Udvalg  af  den  japanske  Malerkunsts 
Perler.  Gengivelserne  efter  de  raatskaarne  Træsnit  i  gamle  japanske  kunsthistoriske 
Værker  kunde  have  været  færre,  de  burde  have  været  meget  formindskede  og  indsatte  i 
Teksten.  At  det  store  rigtillustrerede  Værk  —  der  er  80  Helsidetavler,  foruden  140 
Billeder  i  Teksten  —  indeholder  mange  overordentlig  fornøjelige  og  udmærkede  Prøver 
paa  japansk  Malerkunst,  er  en  Selvfølge. 

I  det  sidste  Aar  er  Litteraturen  om  japansk  Kunst  ble  ven  forøget  med  en  Række 
Afhandlinger  om  japansk  Kunsthaandværk  i  Art  Journal1,  med  de  første  10  Hefter  af  Fir. 
V.  Bings  udmærkede  Billedværk  Le  Japon  artistique  og  første  Bind  af  Dr.  Justus  Brinck- 
manns  Kimst  und  Handwerk  in  Japan.  Den  dygtige  Leder  af  det  kunstindustrielle  Museum 
i  Hamburg  har  her  givet  en  grundig  og  ypperlig  Vejledning  til  Forstaaelsen  af  japansk 
Kunst.  Lige  saa  sikkert  som  det  er,  at  der  baade  i  teknisk  og  rent  kunstnerisk  Hen¬ 
seende  er  mangen  god  Lærdom  at  hente  for  vort  Kunsthaandværk  i  den  opstaaende  Sols 
Rige,  lige  saa  vist  er  det  ogsaa,  at  der  ikke  er  megen  virkelig  Ære  for  Europæerne  at 
høste  ved  slavisk  at  følge  Japanernes  Spor  og  indføre  de  flyvende  Traner,  de  blomstrende 
Blommetræsgrene  og  den  røde  Sol  over  Havet  som  Hovedelementer  i  Udsmykningen  af 
vore  Hjems  Brugsgenstande.  Dr.  Brinckmann  mener  —  sikkert  med  Rette  — -  at  det 
bedste  Middel  til  at  modvirke  slige  Misforstaaelser  er  at  paapege,  hvorledes  alle  Japans 
kunstneriske  Frembringelser  er  betingede  af  Folkets  aandelige  Liv  og  den  japanske 
Kulturs  historiske  Udvikling.  Han  har  skrevet  sin  Bog  med  dette  Maal  for  Øje. 

Den  begynder  med  et  Afsnit  af  den  japanske  Natur,  omtaler  Planteverdenen, 
Dyreriget,  derefter  Mennesket,  giver  en  udmærket  instruktiv  Beskrivelse  af  Japanernes 
Bolig  og  gaar  saa  over  til  Tempelarkitekturen,  Havekunsten,  Husgeraadet,  Dragten, 
Rustninger  og  Vaaben.  Om  alt  faar  man  nøjagtig  og  fyldig  Besked.  De  mange  (22 5) 
Illustrationer,  der  ledsage  Teksten,  er  den  en  udmærket  og  vistnok  uundværlig  Støtte; 
det  bør  maaske  bemærkes,  at  de  heller  ikke  har  noget  Maal  ud  over  dette,  de  tilsigter 
ikke  at  give  en  Prøvesamling  paa  japansk  Kunst,  efter  hvilke  man  kan  værdsætte  dens 
Egenskaber.  Egentlig  er  Bogen  i  høj  Grad  lagt  an  paa,  at  Læseren  selv  vil  gøre  sig 
den  Ulejlighed  at  opsøge  det  store  Billedstof  for  Teksten,  der  findes  i  Musæer,  Privat¬ 
samlinger  og  andre  illustrerede  Værker  om  japansk  Kunst;  kun  den,  der  virkelig  lidt 
alvorligt  vil  beskæftige  sig  med  Emnet,  kan  have  fuld  Glæde  og  Nytte-  af  de  utallige 
præcise  Oplysninger,  det  ved  en  overordentlig  Flid  og  Ihærdighed  er  lykkedes  Dr.  Brinck¬ 
mann  at  samle.  Det  er  ikke  nogen  magelig  Sofalekture,  som  man  kan  lægge  fra  sig 
med  en  salig  Bevidsthed  om,  at  nu  ved  man,  hvad  den  Mand  mener  om  den  Ting;  det 
er  et  Værk,  til  hvilket  man  vil  søge,  hver  Gang  man  ønsker  nøjagtig  Besked  om  et  eller 
andet  vedrørende  det  Emne,  den  omhandler. 

Den  ene  —  sidste  —  Halvdel  af  det  foreliggende  første  Bind  handler  udelukkende 
om  den  japanske  Malerkunst  og  de  trykte  Billeder  og  Billedværker.  Til  sin  Fremstilling 
af  Malerkunstens  Historie  har  Brinckmann  foruden  de  nævnte  Værker  af  Gonse  og 
Anderson  benyttet  en  meget  mærkelig  Bog,  som  jeg  oftere  har  set  anført  og  hørt  omtale, 


u  De  er  samlede  i  en  lige  udkommen  Bog:  Japan  and  its  arts,  by  Marcus  B.  Huish. 

men  som  det  ikke  er  lykkedes  mig  at  faa  i  Hænde,  nemlig  en  i  Japan  udkommen  Kritik 
over  Gonses  Værk  af  den  der  naturaliserede  Amerikaner  F.  E.  Fenollosa. 

Beundringen  for  den  japanske  Kunst  har  ført  Fenollosa  til  at  anlægge  en  kolossal 
Samling  af  japanske  Billeder,  der  tæller  over  5000  Kakemonoer,  til  at  fæste  Bo  i  Japan, 
til  at  lade  sig  naturalisere  i  Japan  og  til  at  lade  sig  adoptere  af  Kano-Familjen,  den  ene 
af  de  to  i  Japan  endnu  existerende  gamle  Kunstnerslægter.  Hair  er  bleven  Japaner  med 
Hud  og  Haar  og  fuldstændig  ortodoks  Japaner  i  sine  Anskuelser  om  Kunst.  Han  bøjer 
sig  i  dybeste  Ærbødighed  for  den  gamle  japanske  Kunst,  men  kan  ikke  finde  tilstrækkeligt 
kraftige  Udtryk  for  sin  Foragt  for  den  mere  frigjorte  og  naturalistiske  Kunst  af  nyere 
Datum,  som  har  vakt  størst  Glæde  i  Europa. 

I  fire  i  Japan  opbevarede  Billeder  af  den  japanske  Malerkunsts  Patriark,  Kanaoka, 


Fig.  43.  Figur  fra  Takatori  (18de  Aarh.). 


der  levede  i  Slutningen  af  det  9de  Aarhundrede  efter  Kr.,  ser  Fenollosa  det  storladneste 
og  ypperste,  den  japanske  Malerkunst  nogensinde  har  frembragt.  Dog  ogsaa  i  de  nærmest 
følgende  Tider  er  der  malt  kolossale  Gudebilleder,  som  efter  Fenollosas  Sigende  »ved 
Opfattelsens  Mægtighed  er  værdige  til  at  staa  ved  Siden  af  Michel  Angelos  Værker.« 
Til  denne  ophøjede  Kunst  regner  Fenollosa  sagtens  det  berømte  Billede  af  Kanaokas 
Sønnesøns  Søn,  Hirotaka,  der  grufuldt  og  gribende  fremstiller  alle  Helvedes  Pinsler.  En  af 
Anderson  refereret  japansk  Legende  fortæller,  at  Hirotaka,  da  han  begyndte  sit  Billede, 
anede  en  snarlig  Død  og  neppe  havde  fuldført  sit  Værk,  før  han  segnede  til  Jorden. 

Andre  af  de  af  Fenollosa  højest  skattede  Kunstnere  høre  til  en  Art  Renaissance 
i  Slutningen  af  det  14de  og  i  det  15de  Aarh.,  hvor  den  japanske  Malerkunst  paany  optog 
stærke  og  brugbare  Impulser  fra  Kina.  Om  Maleren  Me'isho  (1351 — 1427)  siger  Fenollosa, 
at  en  Budhist  maatte  tro,  den  gamle  Kanaoka  i  ham  paany  var  født  til  Verden.  National- 

bibliothelcet  i  Christiania  købte  for  faa  Aar  siden  13  japanske  Hefter  med  haandmalte 
Kopier  efter  Billeder  af  gamle  japanske  Mestere.  Meisho  var  her  meget  rigt  repræsenteret 
med  en  Række  ejendommeligt  stilfærdigt  højtidelige  Gudebilleder,  som  virkeligt  havde 
megen  Stemning  og  Skønhed.  Endnu  flere  Kopier  fandtes  der  efter  Maleren  Se/shiu 
(f.  1420,1  1506),  som  Fenollosa  kalder  »den  Midtsol,  om  hvilken  de  ringere  Lys  gik  deres 
Baner,  den  aabne  Dør,  gennem  hvilke  alle  de  øvrige  Malere  saa  ind  i  den  kinesiske 
Kunsts  syvende  Himmel.« 

Setshiu  var  en  meget  alsidig  Kunstner.  Der  findes  i  den  norske  Samling  af 
Kopier  efter  ham  Landskaber,  hvor  fantastiske  Bjergformationer  taarner  sig  op  over 
Skylag,  Vinterbilleder  med  et  Par  tilsneede  Hytter  i  en  øde  Egn,  Fremstillinger  af  Guder 
og  Mennesker,  Drager,  Tigre,  Spurve  paa  gyngende  Bambus,  selv  en  stor  Guldsmed  paa 
en  blomstrende  Gren.  En  stor  Del  af  disse  Billeder  udmærker  sig  ved  et  overordentligt 
intensivt  Liv.  Saaledes  en  lurende  Tiger,  der  med  krummet  Ryg  og  hævet  Pote  sniger 
sig  ud  af  et  Bambuskrat,  men  især  en  mægtig  Drage,  der  skyder  sit  Hoved  med  de 
luende  Øjne  frem  fra  mørke  Skyer,  gennem  hvilke  den  skællede  Krop  snor  sig  i  ilsomme 
Bugtninger.  Det  var  en  saadan  Drage,  Setshiu  malte  med  en  Fejekost,  dyppet  i  Tusch,  i 
Kejseren  af  Kinas  Palads,  og  som  lod  hans  Navn  og  hans  Ry  flyve  gennem  hele 
Kejserriget  h 

Anderson  fortæller  følgende  karakteristiske  Anekdote  om  ham:  »Medens  Setshiu 
var  i  Præstelære,  blev  han  til  Straf  for  sin  Dovenskab  bunden  til  en  Tempelpille.  Da 
Præsten  kom  for  at  se  til  ham,  forfærdedes  han  ved  at  se  en  Mængde  af  Rotter  paa 
Gulvet  ved  Setshius  Fødder  og  vilde  jage  dem  bort.  Men  de  rørte  sig  ikke,  den  lille 
Setshiu  havde  malt  dem,  idet  han  brugte  sine  Taarer  som  Tusch  og  sin  Taa  som  Pensel.« 

»Før  Setshiu  begyndte  et  Billede,«  beretter  et  gammelt  japansk  Værk,  »plejede 
han  at  spille  en  Melodi  paa  Fløjte  og  fremsige  et  Vers.  Han  gav  sig  da  i  Lag  med  sit 
Arbejde  saa  fyrig  som  en  Drage,  der  har  dukket  sig  i  sit  sande  Element.«  Denne  over¬ 
ordentlige  Fyrighed  præger  i  høj  Grad  en  original  Kakemono  af  Setshiu,  der  sammen 
med  et  Par  andre  authentiske  Billeder  af  Japans  bedste  Kunstnere  er  bleven  mig  skænket 
af  min  højtærede  Ven  Hr.  S.  Bing  i  Paris.  Den  viser  Djævlebetvingeren  Shoki,  der  med 
store  truende  Øjne  skridter  afsted  paa  Jagt  efter  Offre.  Der  er  en  saa  mageløs  Fart 
og  saa  sprudlende  et  Liv  i  denne  Figur,  malt  med  ganske  faa,  men  fuldendt  mesterlige 
Penselstrøg,  at  sikkert  ingen  europæisk  Kunstner  evner  at  gøre  noget  lignende. 

Et  saadant  Billede  vilde  imidlertid  hos  en  japansk  Kender  vække  Beundring  ved 
helt  andre  Egenskaber  end  dem,  der  falder  os  i  Øjnene.  Gode  gamle  Skønskriftsprøver 
agtes  i  Japan  for  at  være  gode  gamle  Billeder  ganske  lige  i  Værd,  det  er  ikke  det  rige, 
store  og  dybe  Syn,  der  betegner  Mesteren,  det  er  Penselsvingets  Sirlighed  eller  Kraft  og 
den  tro  Overensstemmelse  med  de  klassiske  Regler  for  Konturtegningen.  Anderson 
meddeler  en  meget  kuriøs  systematisk  Inddeling  for  Figurbilleder  i  ti  Grupper  efter  Stilen 
i  Penselføringen.  Et  Brud  paa  disse  Regler  ansaas  for  et  utilladeligt  Kætteri,  og  for  hvert 
Skridt,  de  japanske  Kunstnere  gjorde,  søgte  de  gennem  lange  Tider  ængsteligt  Raad  hos 
de  gamle  Mestere  eller  i  den  klassiske  kinesiske  Kunst.  Den  japanske  Betegnelse  for  de 
smaa  japanske  Kunsthaver  og  alle  Landskaber  betyder  ordret  oversat  »Bjerge  og  Vand«, 
den  ene  og  vistnok  største  Halvdel  af  det  japanske  Landskabsmaleri  fremstiller  Floder, 
cler  rinder  i  det  himmelske  Rige,  og  Bjerge,  hvis  Konturer  er  gjengivne  efter  gamle 
kinesiske  Billeder.  Malerne  søgte  ideligt  til  disse  Mønsterbilleder  for  at  se,  hvorledes 
Frær  og  Staffage  og  alt  andet  rettelig  skulde  behandles,  og  der  fortælles,  at  en  Maler, 


'•  JaP-  Malerkunst  S.  88.  Den  der  afbildede  flyvende  Trane  er  ikke  et  af  Setshiu  selv  opfundet  Motiv. 
Originalen  skyldes  en  gammel  kinesisk  Mester. 

som  en  Dag  fik  en  Bestilling  paa  at  male  et  Prospekt  fra  Kioto,  uden  videre  befolkede 
den  gode  gamle  japanske  By  med  lutter  Kinesere.  —  Hvilke  Taabeligheder  Beundringen 
for  vore  Klassikere  kan  have  ført  os  til,  et  Billede  med  togaklædte  Helte  paa  Kongens 
Nytorv  har  vi  dog  ikke  set. 

Hvor  berettigede  Krav  de  gamle  japanske  Klassikere  fra  fjerne  Aarhundreder  kan 
have  paa  vor  Agtelse  og  undertiden  paa  vor  Beundring,  vil  vi  dog,  saa  længe  vore  Øjne 
ikke  er  bievne  helt  skæve,  vanskeligt  indrømme,  at  den  betydeligt  mere  frigjorte  Maler- 


Fig.  44.  Vase  af  Kurvemagerarbejde. 


kunst  fra  senere  Tid  staar  under  den  gamle  i  virkelig  Værd.  Maleren  Okto  (f.  1 733> 
f  1795)  begyndte  som  alle  med  at  kopiere  de  gamle  Mestere,  men,  efter  hvad  et  japansk 
Værk  beretter,  »Studiet  af  dem  gav  ham  ingen  Tilbøjelighed  for  at  følge  deres  Regler, 
og  han  opfandt  en  ny  Stil  ved  at  tegne  Fugle,  Blomster,  Planter,  firføddede  Dyr,  Insekter 
og  Fisk  efter  Naturen.  I  Billeder  af  Landskaber  og  Figurer  viste  han  ligeledes  sin 
Begavelse,  og  han  var  en  dygtig  Kolorist,  saa  at  hans  Ry  vakte  stort  Røre  i  hele  Riget. 
Alle  lærte  af  hans  Eksempel,  og  der  skete  en  hel  Omvæltning  i  Lovene  for  Malerkunst  i 
Kioto«  (Anderson,  S.  87). 

Det  er  Okios  Indflydelse,  der  præger  alle  de  Billeder,  i  hvilke  vi  finde  det 
skønneste  Udtryk  for  det  særligt  japanske.  En  Del  af  de  gamle  Malere  (Setshiu,  Kano- 
Skolen)  var  saa  stærkt  paavirkede  fra  Kina,  at  deres  Værker  ikke  er  synderligt  væsens¬ 
forskellige  fra  den  kinesiske  Kunst,  en  anden  Del  (Tosa-Skolen)  stod  vel  paa  national 
Grund,  men  kan  neppe  siges  at  have  været  Kineserne  overlegen.  Med  Okio  og  de  lige¬ 
sindede  Kunstnere,  der  stod  ham  nær,  bemægtiger  den  japanske  Malerkunst  sig  for  Alvor 
sit  eget  Rige,  den  japanske  Natur  uden  kinesiske  Bjerge  og  Floder,  og  Dyrelivet  i 
denne  Natur,  som  de  kærligt  og  omhyggeligt  har  udspejdet.  Efter  den  Gade,  i  hvilken 
Okio  boede,  fik  Tilhængerne  af  hans  kunstneriske  Principer  Navnet  Shijo-Skolen.  Af 
dennes  Virksomhed  vil  man  baade  i  Andersons  Værk  og  i  Bings  Le  Japon  artistique  finde 
overordentligt  fornøjelige  Prøver. 

Men  selv  om  Fordringen  til  et  alvorligt  Naturstudium  blev  stillet  paa  Okios  Tid 
fra  mange  Sider,  saa  er  det  sikkert  nok,  at  ogsaa  de  nyere  japanske  Malere  har  beholdt 
adskilligt  af  de  ældre  Slægters  Konveniens.  Der  indrømmedes  kun  Ret  for  et  vist 
Kvantum  af  Naturiagttagelse,  altfor  grundig  maatte  den  ikke  være.  De  gamle  japanske 
Æstetikere  glemmer  ikke  at  fremhæve,  at  det  ikke  er  den  større  eller  mindre  Natursandhed, 
der  betinger  et  Billedes  Værd.  En  af  Anderson  citeret  Kunstkritiker  nævner  det  som  »en 
Fejl  ved  de  europæiske  Billeder,  at  de  stikker  altfor  dybt  i  Virkelighedsfremstillinger  og 
gengiver  mange  Enkeltheder,  som  det  var  bedre  at  udelade.  »AV  saadani  Værk  er  kun  en 
Samling  af  Ord;  det  japanske  Maleri  bør  stræbe  at  give  et  Digt  i  Tegning  og  Farver .«  At 
gaa  Tingen  virkeligt  alvorligt  ind  paa  Klingen,  har  aldrig  været  de  japanske  Maleres 
Hensigt,  deres  Maal  har  kun  været  at  kryste  en  duftende  Essens  af  Emnerne;  de  vogter 
sig  vel  for  at  fjerne  et  vist  poetisk  Drømmeslør,  for  at  lade  Virkeligheden  træde  helt 
haandgribelig  frem.  Men  netop  derved  kan  de  naa  en  saa  betagende  Stemning  som  i 
de  to  i  Andersons  Værk  gengivne  Landskaber  af  den  1878  afdøde  Maler  Bunrin,  en 
stille  Maaneskinsnat  ved  Biwa-Søen  og  en  taaget  Foraarsmorgen  ved  en  Flod,  hvor  man 
beruses  i  Anelser. 

Principerne  for  den  europæiske  Kunst  har  i  tidligere  Tid  end  ikke  formaaet-at 
afvinde  Japanerne  synderlig  Interesse.  For  100  Aar  siden  udkom  et  Værk,  der  søgte 
at  fremstille  for  Japanerne  den  europæiske  Kulturs  Mærkværdigheder,  og  indeholdt  Af¬ 
bildninger  af  europæisk  Dragt,  af  en  Elektricermaskine,  et  Mikroskop  o.  1.  Et  af  Hefterne 
gengav  Uddrag  af  europæiske  Tegnebøger,  især  Lairesses  »Schilderboeck«,  efter  hvilken 
der  var  gengiven  en  Række  Studier  over  det  menneskelige  Legemes  Proportioner.  Bogen 
er  ikke  bleven  ubemærket  af  de  japanske  Kunstnere,  thi  Hokusai  har  af  den  taget  An¬ 
ledning  til  adskillige  lystige  Indfald,  som  f.  Eks.  at  omdanne  Æg  til  Kyllinger,  Cirkler  til 
Løver,  Sexkanter  til  Vinblade,  Firkanter  til  Høns  og  saa  fremdeles  konstruere  en  Uende¬ 
lighed  af  Dyr  og  Mennesker  fra  geometriske  Figurer.  Ret  paafaldende  er  det  ogsaa,  at 
de  japanske  Malere  ikke  har  interesseret  sig  synderligt  for  at  faa  Rede  paa  Perspektiv¬ 
læren,  skøndt  det  —  gennem  Hollænderne  - — ■  var  dem  let.  De  forstaar  hverken  at  give 
eller  at  paaskønne  en  omhyggelig  Redegørelse  for  Fænomenet,  et  heldigt  Indfald,  en 
aandfuld  Antydning  er  dem  langt  mere  værd.  En  dannet  Japaner  udtalte  i  Paris  som 
sin  Opfattelse  af  Forholdet  mellem  europæisk  og  japansk  Malerkunst,  at  Europæerne  vel 
brugte  en  meget  lang  Tid  til  at  male  et  Billede,  men  til  Gengæld  slet  ikke  syntes  at 
have  nogen  Tid  fornøden  til  at  overveje  det,  inden  det  blev  malt,  medens  Japanerne  nok 
malte  Billederne  hurtigt  og  uden  Fanden,  men  saa  ogsaa  kunde  ryge  adskillige  smaa 
Piber,  medens  de  overvejede  en  Komposition  eller  afventede  en  lykkelig  Inspirations 
Komme.  (Det  maa  ikke  glemmes,  at  de  japanske  Maleres  Materiale  næsten  umuliggør 
Ændringer  og  tvinger  dem  til  at  være  sikkre  i  deres  Sag,  før  de  begynder  at  arbejde). 

Alle  europæiske  Forfattere  have  været  enige  om  at  hylde  Hokusai (j.  1760,  f  1849) 

som  den  rigest  begavede,  den  videst  om¬ 
fattende  og  den  dybest  gaaende  af  alle 
japanske  Kunstnere.  Fenollosa  regner  ham 
derimod  for  en  ganske  ubetydelig  Fusker. 
Man  vidste  vel,  at  den  Skole  af  »Folkelivs¬ 
malere«,  hvortil  Hokusai  hører,  kun  nyder 
ringe  Anseelse  blandt  japanske  Kendere, 
men  at  en  Amerikaner,  selv  om  han  er 
naturaliseret  i  Japan,  vilde  tiltræde  en  Dom, 
der  staar  i  absolut  Mod¬ 
strid  med  vore  europæiske 
Begreber  om  Kunstner¬ 
værd  ,  var  sikkert  mere, 
end  man  kunde  vente. 

At  Hokusai  er  en  dygtig 
Tegner,  at  han  er  den 
mest  uudtømmeligt  iderige 
og  opfindsomme  af  alle 
japanske  Kunstnere  og  i 
langt  højere  Grad  end 
alle  andre  har  haft  Øjnene 
aabne  for  det  Liv,  der 
omgav  ham,  det  benægter 
Fenollosa  ikke.  Men  efter 
denne  Forfatters  Anskuelse 
mangler  hans  Pensel- 
føring  al  kalligrafisk  Skøn¬ 
hed,  hans  Gudebilleder  lig¬ 
ner  forklædte  Lastdragere 
eller  Fjælebodsgøglere, 

Menneskene  ser  ud  som 
Pøbel ,  Kvinderne  som 
Skøger,  endog  hans  Fugle 
»bærer  Hovedet  som  Kur¬ 
tisaner  og  Skuespillere, 
thi  han  saa  kun  Livet 
med  simple  Øjne.« 

Saa  urimelig  og  uret¬ 
færdig  denne  Fordømmel¬ 
sesdom  end  er,  saa  er 
det  sandt,  at  Hokusai  har  sin  Begrænsning. 
Hans  Gudefremstillinger  kan  ikke  maale  sig 
med  de  gamle  Mesteres,  hans  Dyrebilleder 
ikke  med  Okios  eller  Sosens.  Fenollosas 
Bemærkning  om  Hokusais  Fugle  er  ikke 
ganske  ugrundet,  se  f.  Eks.  Omslaget  om 
andet  Hefte  af  »Le  Japon  artistique«  eller 
de  mange  i  dette  Værk  gengivne  Fugle¬ 
billeder  af  Hokusai.  Men  alligevel  er  Hokusai 


ubetinget  den  japanske  Malerkunsts  største 
—  som  dens  frodigste  —  Talent,  hans 
uhyre  Produktion  giver  en  frisk  og  original 
Behandling  af  hele  det  japanske  Motiv- 
forraad,  som  han  mere  end  nogen  anden 
har  forøget;  udgaaet  fra  selve  Folket,  har 
han  bedre  end  sine  Forgængere  iagttaget 
og  forstaaet  det,  hans  Spejl  viser  os  dets 
gode,  leende  Ansigt  saa  levende,  at  han 
har  større  Krav  paa  vor 
Paaskønnelse,  end  alle  det 
japanske  Kenderaristokra¬ 
tis  kanoniserede  Mestere. 
Dr.  Brinckmann  minder  i 
Anledning  af  Hokusai  om 
Gothes  Ord:  »Das  Leben 
ist  die  schonste  Erfindung 
der  Natur.« 

Ogsaa  hos  os  er 
Hokusais  Billedbøger  al¬ 
mindelige  og  let  tilgænge¬ 
lige  ;  Ethnografisk  Museum 
ejer  de  betydeligste  blandt 
dem.  Enhver,  der  inter¬ 
esserer  sig  for  det  ja¬ 
panske  Væsen,  vil  have 
stort  Udbytte  af  at  gen- 
nemgaa  dem  med  Dr. 
Brinckmanns  grundige  og 
detaljerede  Forklaringer 
ved  Siden.  I  gamle  Dage 
var  Titler  i  Smag  med 
»Japans  Hemmeligheder 
afslørede«  meget  i  Mode. 

Dr.  Brinckmanns  Bog- 
kunde  med  Rette  have 
baaret  en  saadan  Titel. 
En  bedre  Ledetraad  fol¬ 
den,  der  vover  sig  ind  i 
den  japanske  Kulturs  vild¬ 
somme  Labyrinth,  kan  ikke  tænkes. 

Navnet  paa  Udgiveren  af  »Le  Japon 
artistique«  er  vel  kendt  hos  os  fra  Udstil¬ 
lingen  i  Sommer.  Det  er  den  japanske 
Kunsts  trofaste  Apostel,  Hr.  S.  Bing  i  Paris, 
hvis  store  Forretning  i  Rue  Chauchat  spreder 
karakteristiske  Prøver  paa  de  gamle  Ja¬ 
paneres  vidunderlige  Dygtighed  ud  over 
hele  Europa,  og  som  selv  er  en  kræsen 

Samler  og  en  fin  Kender;  hans  Afhandling  om  den  japanske  Keramik  i  »L’art  japonais« 
er  en  af  dette  Værks  solideste  Dele.  Oprindeligt  Porcellænsfabrikant,  blev  han  greben 
af  en  lidenskabelig  Beundring  for  det  japanske  Kunstha  andværk  og  foretog  i  1880  en 
længere  Rejse  til  Japan,  hvor  han  gjorde  en  rig  Høst  og  »som  en  Orkan«  bortførte  alt, 
hvad  der  efter  hans  Skøn  var  værdigt  til  at  blive  bortført1.  Takket  være  ham,  var  Japan 
jo  overmaade  smukt  repræsenteret  paa  den  store  Udstilling  i  Sommer,  og  af  de  hidsendte 
Sager  har  Hr.  Bing  ædelmodigt  skænket  en  lille  Samling  udmærkede  Ting  til  det  »Museum 
for  Kunstindustri«,  som  længe  har  været  paatænkt  og  maaske  engang  virkeligt  bliver  op¬ 
rettet.  Gengivelser  efter  nogle  af  disse  Sager  ledsager  denne  Artikel. 

Keramiken  var  vel  nok  den  Del  af  det  japanske  Kunsthaandværk,  der  var  bedst 
repræsenteret  paa  Udstillingen,  og  mellem  de  mange  gode  Ting  fra  forskellige  Tider  og 
Steder  har  Kunstindustrimuseet  erhvervet  nogle,  der  ikke  hørte  til  de  daarligste,  et  Par 
Krukker  fra  Shitoro  og  Seto,  et  Par  store  Vaser  fra  Akahada  og  Shigaraki,  en  Kumme 
fra  Idzumo  og  den  nydelige  lille  Porcellænsskaal  fra  Imado  med  nedadflydte  violetlige 
Farver,  som  alle  Keramikens  Venner  har  bemærket  og  beundret.  En  udmærket  Repræsen¬ 
tant  for  den  fornøjelige  Takatori-Fabrik  har  Museet  faaet  i  den  her  (Fig.  43)  afbildede 
Figur  af  et  Havvæsen,  den  smukke  Metallustre  er  opnaaet  ved  en  Indblanding  af  Jernoxyd  i 
Glasuren.  Den  er  fra  forrige  Aarhundrede.  Ganske  moderne,  endog  dateret  fra  Firserne 
er  derimod  den  lille  Gruppe  af  to  japanske  Piger  ved  deres  Arbejde  (Fig.  42),  men  den 
er  jo  alligevel  et  beundringsværdigt  lille  Kunstværk,  der  staar  højt  over  vore  Terrakotta¬ 
fabrikanters  sørgelige  Kram. 

Nogle  gode  Broncevaser  —  derimellem  en  enkelt  ganske  fortrinlig  (Fig.  45)  — 
vil  i  Musæet  vise  os  den  Fantasi  og  Skønhedssans,  som  Japanerne  ogsaa  i  Tilvirkningen 
af  disse  Sager  viser.  I  gamle  Dage  vilde  maaske  nok  Ordet  Skønhedssans  nævnt  i  For¬ 
bindelse  med  japanske  Sager  have  faaet  adskillige  til  at  rynke  Panden;  nu  er  vel  nok 
erkendt,  at  Skønheden  ingenlunde  er  dem  saa  fremmed  og  fjern,  som  man  tidligere  har 
ment.  Blandt  de  til  Musæet  skænkede  Laksager  er  her  (Fig.  41)  afbildet  en  Kam,  hvis 
frie  og  friske  Dekoration  med  Blaaregnsblomster  minder  noget  om  den  geniale  Korins 
Stil.  En  god  Prøve  paa  den  højeste  —  den  ufatteligste  —  tekniske  Fuldkommenhed, 
Japanerne  paa  dette  Omraade  kan  præstere,  er  givet  os  i  et  stort  Panneau  med  Fasaner. 
Denne  Fuldkommenhed  kan  det  være  godt  for  vore  Øjne  at  se,  men  tilegne  os  den  vil 
vi  dog  aldrig  formaa.  Derimod  kan  vistnok  Studiet  af  de  japanske  Kurvemagerarbejder, 
af  hvilke  Hr.  Bing  har  skænket  os  en  Samling,  være  vore  Kurvefiettere  meget  at  anbefale 
(Fig.  44). 

Le  Japon  artistiqiie  —  den  tyske  Udgave  har  den  mindre  vellydende  Titel 
Japanischer  Formetischa/z  —  udkommer  fra  Maj  1888  i  maanedlige  Hefter  til  en  virkeligt 
fabelagtig  billig  Pris 2.  Udgiverens  Hensigt  er  at  udbrede  Kundskab  og  Kærlighed  til 
den  japanske  Kunst  fra  de  svundne,  gode  Tider  gennem  tro  og  omhyggelige  Gengivelser 
af  gode  Originaler.  Hos  mange  Mennesker  er  endnu  Forestillingerne  om  japansk  Kunst 
og  Kunsthaandværk  knyttede  til  de  moderne  Eksportvarer;  de  gamle  Sager  er  jo  baade 
sjeldne  og  kostbare.  Gennem  det  i  Le  Japon  artistique  samlede  Billedstof  vil  man  kunne 
danne  sig  en  korrekt  Forestilling  om  de  gamle  Japaneres  kunstneriske  og  dekorative  Evner. 

Blandt  de  i  dette  Værk  gjengivne  japanske  Billeder  udmærker  sig  især  den  i 
1  ode  Hefte  afbildede  Kalcemono  af  Ganku,  Okios  Medbejler  og  den  eneste  af  de  nyere 
Kunstnere,  der  finder  Naade  for  Fenollosas  Øjne.  Den  viser  en  grum  Tiger,  der  slikker 


'•  Se  »Kunstbladetn  1888  Nr.  9  &  10. 

-■  Hovedkommissionen  for  Danmark  er  givet  til  d’Hrr.  Winkel  &  Co.,  Østergade  18  (Subskription: 
18  Kr.  aarligt). 

sit  venstre  Forben,  og  det  er  virkeligt  et  kongeligt  Dyr  at  se  til.  I  første  Hefte  findes 
et  af  Sosetis  berømte  Abebilleder,  i  andet  et  af  Shijo-Skolens  poetiske  og  taageslørte 
Landskaber,  i  syvende  og  niende  to  udmærkede  Billeder  fra  samme  Skole  af  et  japansk 
Yndlingsmotiv,  Spurvene,  der  gynger  paa  Bambusrør,  et  Motiv,  som  iøvrigt  er  uover¬ 
træffeligt  mesterligt  behandlet  i  en  i  Andersons  Værk  gengiven  Kakemono,  hvor  Hundreder 
af  kvidrende  Spurve  flagrer  om  i  Udkanten  af  et  Bambuskrat.  Helt  impressionistiskt  er 
det  i  femte  Hefte  givne  Billede  af  en  Flok  Smaafugle,  der  »ved  Daggry  med  et  for¬ 
færdeligt  Vingesus  flyver  fra  Reden«.  Et  stort  Antal  Reproduktioner  viser  os  Billeder  af 
»Folkelivsmalerne«,  fremfor  alle  Hokusai;  den  Delikatesse  i  Tonerne,  der  udmærker  de 
gamle  japanske  Farvetryk,  er  det  beundringsværdigt  godt  lykkedes  at  gengive.  Endvidere 
har  Le  Japon  artistique  bragt  Afbildninger  af  japansk  Keramik,  —  derimellem  en  udmærket 
Skaal  af  den  uforlignelige  Mester  Kenzan ,  —  Broncevaser,  Masker,  Parerplader  og  andre 
af  Kunsthaandværkets  gamle  Herligheder. 

En  forholdsvis  stor  Plads  optager  Gengivelser  af  Stofprøver  og  japanske  Mønstre. 
De  er  ogsaa  udmærket  vel  egnede  til  at  oplyse,  hvor  Japanerne  søger  deres  dekorative 
Motiver  og  hvorledes  de  anvender  dem.  Vi  Europæere  har  al  Aarsag  til  en  skamfuld 
Misundelse,  naar  vi  ser,  hvorledes  en  utrættelig  Agtpaagivenhed  overfor  Naturen  har 
forsynet  dem  med  en  uendelig  Rigdom  af  Dekorationsmotiver,  hvorledes  et  Edderkoppe¬ 
spind,  et  Par  Blade,  en  Fuglesværm  eller  nogle  Guldsmedes  Flugt  over  lidt  mudret  Vand 
for  deres  Øjne  har  dannet  sig  til  henrivende  Ornamenter;  vi  banker  os  paa  Panden  og 
spørger,  hvor  det  vel  kan  være,  at  vi  er  saa  græsseligt  dumme  og  slet  ingenting  kan 
finde  dér,  hvor  Japanerne  kan  finde  alt.  Maaske,  hvem  véd,  er  der  Haab  endnu.  Men 
finder  den  europæiske  Kunstindustri  virkeligt  noget  ad  den  Vej,  har  den  i  alt  Fald  den 
japanske  at  takke  for,  at  Øjnene  er  bievne  den  opladte. 

Billederne  er  ledsagede  af  en  udmærket  beskrivende  og  forklarende  Tekst.  Selve 
Afhandlingerne  er  jo  af  langt  mindre  Betyning  end  Billederne,  de  har  været  meget  gode, 
men  kun  en  enkelt  —  Edm.  de  Goncourts  Artikel  om  de  47  Roniner  —  aldeles 
glimrende.  I  sidste  (10de  Hefte)  har  Ph.  Burty  begyndt  en  interessant  Afhandling  om 
de  japanske  Sabler. 


Mindre  Meddelelser. 


Til  Skitsekonkurrencen  for  Tilvejebringelsen  af 
Tegninger  til  et  nyt  Raadhus  i  Kjøbenhavn  (s.  forr. 
Aarg.  S.  160)  var  der  ved  Fristens  Udløb  den  1. 
Marts  indleveret  15  Arbejder. 

I  Den  cimbriske  Mercur ,  1822  Nr.  6,  findes 
»Plan  og  Indbydelse  til  en  offentlig  Kunstudstilling 
i  Aalborg«,  undertegnet:  C.  J.  M.  Bruun ,  Tegne¬ 
lærer,  og  dateret  Aalborg  d.  28.  Januar  1822.  Der 
er  heri  et  nyt  Bevis  for,  at  i  alt  Fald  Enkelte  i  hin 
Tid  havde  Øjet  aabent  for  Kunstindustrien.  Det  er 
nemlig  ikke  mindst  den,  Indbydelsen  tager  Sigte 
paa.  Udstillingens  egentlige  Øjemed,  hedder  det, 
er  »at  udbrede  Kunst-Sands  og  Kunst-Smag  og  at 
fremvirke  hos  Publikum  Følelse  for  Kunstens  egent¬ 
lige  Værd  som  en  Grundvold  til  dets  Opkomst  og 
Forædling.«  Godt  var  det,  hedder  det  videre, 


»om  der  ved  Siden  af  de  indenlandske  Arbejder 
kunde  sættes  udenlandske  af  samme  Slags«  til 
Sammenligning.  Ved  Siden  af  Udstillingen  skulde 
der  »desuden  to  Gange  aarlig  holdes  en  Forsam¬ 
ling,  hvorved  det  maatte  tillades  Kunstnere  og 
PIaandværkere  at  mødes  for  at  gjøres  opmærksomme 
paa  Alt,  hvad  der  kunde  udvide  Nationalindustrien«. 
—  Udstillingen  kom  ikke  i  Stand,  men  det  er 
ganske  mærkeligt  allerede  i  1822  at  finde  det  Pro¬ 
gram  fremsat,  som  først  blev  gjennemført  i  1888. 

Foreningen  for  Boghaandværk  har  i  Aar  holdt 
Møde  den  første  Søndag  i  hver  Maaned.  For¬ 
eningens  Formand,  Xylograf  F.  Hendriksen ,  har  i 
dem  foranstaltet  Forevisninger  af  smukt  Bogtryk  og 
Illustrationstryk,  og  Justitsraad,  Dr.  phil.  Chr.  Bruun 
har  holdt  Foredrag.  Foreningen  forbereder  f.  T. 

9* 

Udgivelsen  af  en  Udsigt  over  Bogtrykkets  første 
Historie  af  Justitsraad  Bruun;  Bogen  bliver  i 
Kvartformat  og  udstyres  smukt.  Det  er  fornøje¬ 
ligt  at  se,  med  hvilken  Interesse  Typograferne 
følge  Foreningens  Virksomhed  • —  Ny  typografisk 
Tidende  for  2.  Februar  i  Aar  viser  det  bl.  A.  — 
og  forhaabentlig  vil  Interessen  voxe  ud  i  videre 
Kredse. 

Bruno  Bueher  har  i  første  Hefte  af  Blatter 
f-ur  Kunstgewerbe  underoverskriften:  »Ein  Veteran 
des  Kunstgewerbes«  meddelt  en  sympatetisk  Udsigt 
over  Hof-Guldsmed  J.  B,  Dalhofs  Liv  og  Virksom¬ 
hed  væsentlig  efter  Artiklen  om  ham  i  forrige  Aar- 
gang  af  nærværende  Tidsskrift. 

C.  A.  v.  Drach  giver  i  Kunstgewerbebl.  ( 1 8 8 8/8 9 , 
S.  71  flg.)  en  Meddelelse  om  en  1753  i  Munden  i 
Hessen  anlagt  Fajancefabrik,  og  i  den  hedder  det 
bl.  A.:  »Ølkrus  med  danske  Indskrifter  bleve  regel¬ 
mæssigt  bestilt  til  Danmark.  Dens  hvidt  og  blaat 
malte  Fade  vare  en  yndet  Prydelse  paa  Væggene  i 
Nordens  Bondehuse.  Norden  var  i  det  Hele  Fa¬ 
brikens  Hovedafsætningssted.«  Dens  Mærke  var  3 
Halvmaaner,  to  i  een  Række  foroven,  den  tredje 
midt  under  dem. 

Professor  Ed.  Er  slevs  ifjor  udkomne  Bog : 
»London,  set  med  et  dansk  Øje«  har  et  Kapitel, 
der  handler  om  den  engelske  Arkitekt  Inigo  Jones, 
hvis  Navn  ofte  er  nævnt  sammen  med  Frederiks¬ 
borg  og  Rosenborg.  Prof.  Erslev  viser,  at  Kristian 
IV  virkelig  har  kaldt  Jones  hertil  1604,  men  til¬ 
lige,  at  han  umuligt  kan  have  givet  Tegning  til 
noget  af  de  nævnte  Slotte. 

I  det  sidst  udkomne  Dobbelthefte  (Nr.  3 — 4)  af 
Svensk  Konstslojd  findes  en  Nekrolog  over  Stifteren 
af  det  Stockholmske  Bogbinderfirma  F.Beck&son. 
Frantz  Beck  var  født  i  Rhinpfalz  d.  24.  Marts  1814, 
kom  1840  til  Stockholm  og  døde  her  efter  en  rig 
og  fortjenstfuld  Virksomhed  d.  5.  Maj  1888. 

Gazette  des  beaux  arts  indeholder  i  sit  Januar- 
Numer  en  lidt  spydig  Artikel  om  den  Maade,  hvorpaa 
en  af  Municipalraadet  udnævnt  talrig  Komite  fore- 


Nogen  Enhed  eller  Helhed  bliver  der  ikke  i  De¬ 
korationen.  Hovedhensynet  synes  at  have  været  at 
faa  saa  mange  Kunstnere  som  muligt  i  Gang,  alle 
Skoler ,  alle  Kunstarter  ere  repræsenterede ,  En 
maler  Loftet,  Andre  Væggene  o.  s.  v. 

Til  Konkurrencen  om  Diplomet  til  Pariserudstil¬ 
lingen  i  Aar  fremkom  der  i  Alt  158  Projekter,  og 
mellem  de  5  af  disse,  der  ere  bievne  belønnede, 
er  der  nu  truffet  et  endeligt  Valg.  P.  V.  Galland, 


der  er  Lærer  ved  l’Ecole  des  arts  décoratifs,  er 
bleven  den  sejrende:  Fremskridtet  kjører  paa  en 
Vogn  trukken  af  Løver  og  fulgt  af  Alverdens 
Nationer. 

Jules  Martha  har  hos  Firmin-Didot  udgivet  en 
smuk  Bog  (600  S.  40)  med  mange  oplysende  Bil¬ 
leder  om  den  etrusciske  Kunst  (L’art  Etrusque)\  — - 
den  roses  meget  i  forskjellige  franske  Anmeldelser. 

Edmond  Bonnafé  giver  i  Chronique  des  arts 
(Nr.  1)  yderligere  Oplysninger  om  den  keramiske 
Virksomhed  i  Saint-Porchaire,  det  Sted,  hvorfra 
Oiron  eller  Henrik  IT  s  Fajancer  efter  hans  Op¬ 
dagelse  skriver  sig  (s.  forr.  Aarg.  S.  102;  naar  det 
her  siges,  at  Bonnaffés  Hovedartikel  herom  findes 
i  Révue  des  arts  dec.,  er  der  her  sket  en  Fejl¬ 
tagelse,  den  staar  i  Gazette  des  beaux  arts,  April 
1888). 

Ved  Siden  af  den  niirnbergske  Billedskærer 
Veit  Stoss  {i.  1438,  f  1533)  maa  som  dygtig  Kunstner 
hans  Søn  Stanislaus  Stoss  nævnes.  Efter  en  Artikel 
i  Zeitschr.  f.  bild.  Kunst  (1888 — 89,  4.  Hefte)  er 
han  født  i  Krakau  omtr.  ^64,  hvor  hans  Fader 
boede  i  19  Aar.  Her  kom  han  i  Guldsmedelære 
og  etablerede  sig  som  Guldsmed  vistnok  1495  i 
Brudergasse,  i  det  Kvarter  af  Krakau,  hvor  Guld¬ 
smedene  særlig  boede.  Senere  blev  han  som 
Faderen  Billedskærer,  var  i  flere  Aar  Oldermand 
for  det  forenede  Maler-,  Billedskærer-  og  Glar- 
mesterlav  og  drog  1527  til  Nlirnberg,  hvorhen  Fa¬ 
derens  sørgelige  Skæbne  formentlig  kaldte  ham; 
her  døde  han  senest  1530. 

Kunstindustrimuseet  i  Berlin  begyndte  i  Januar 
følgende  3  Forelæsningsrækker  for  Kvartalet:  Dr. 
Hartwig  (10  Timer)  om  den  klassiske  Oldtids 
»Kleinkunst«  ;  Dr.  Jessen  (10  Timer)  om  det  franske 
Barok-  og  Rokoko-Ornament  og  Dr.  Falke  (8  Timer) 
om  Orientens  Kunstindustri  og  dens  Indflydelse  paa 
Okcidenten.  Adgangen  til  Foredragene  er  fri. 

Den  tyske  kunstindustrielle  Udstilling  i  Miinchen 
ifjor  har  givet  et  Underskud  paa  170,000  Mk. 
LIeraf  dækker  Bayren  og  Miinchen  150,000  Mk., 
Resten  søges  dækket  ad  privat  Vej. 

Albert  Hofmann  i  Reichenberg  meddeler  i 
Bayer.  Gewerbe-Zeit.  Nr.  2  et  interessant  Foredrag 
om  den  franske  Kunstindustris  Stilling  og  Udvikling 
i  de  sidste  20  Aar.  Han  tager  sit  Udgangspunkt  i 
Napoleon  III’s  stolte  Ord  ved  Prisuddelingen  1867 
ved  Verdensudstillingen  i  Paris  og  viser  med  Tal, 
hvorledes  Frankrigs  Kunstindustri  siden  den  Tid 
har  tabt  Terræn,  men  han  viser  tillige,  hvorledes 
P'ranskmændene  ere  opmærksomme  herpaa  og  søge 
at  bekæmpe  den  truende  Fare. 


Danske  Lavssager. 


Danske  Lavssager. 

Af  Bernhard  Olsen. 


I3en  ældste  bekjendte  danske  Haandværksskraa  blev  given  for  de  kjøbenhavnske 
•Skrædere  i  1275.  Af  de  Brudstykker,  som  ere  levnede  af  den,  synes  det  imidlertid,  som 
om  selve  Forbundet  ingenlunde  var  nogen  Nydannelse,  Snarere  peger  dens  udarbejdede 
Bestemmelser  om  mangfoldige  Lavsforhold  hen  paa  en  forudgaaet  Udvikling,  der  nu  blev 
lovfæstet  og  anerkjendt.  Ingen  trængte  dengang  mere  til  at  samle  sig  til  Værn  om  fælles 
Interesser  end  Haandværkeren.  Han  hørte  til  den  »fattige  Almue«,  var  i  Byerne  ude¬ 
lukket  fra  de  allerede  eksisterende  Gilder,  som  de  styrende  eller  besiddende  Klasser 
havde  taget  for  dem  selv,  og  var  saaledes  berøvet  det  Magtmiddel,  som  Sammenslutning 
af  mange  fælles  Interesser  gav  Betydning.  Han  var  den  Yngste  i  Staten,  næsten  en 
hjemløs  og  retløs  Mand,  som  ingen  af  de  ældre  Samfundsklasser  vilde  kjendes  ved,  og  de 
første  Haandværksgilders  Stiftelse  var  derfor  nærmest  et  Forsøg  paa  at  erobre  noget  af 
Landets  Jord  tilbage,  at  faa  fast  Grund  under  sine  Fødder. 

Vor  Middelalders  Gilder  vare  ikke,  som  man  har  antaget,  en  fra  ældre  Kultur¬ 
lande  laanl  Institution.  De  bundede  i  Hedenold  i  det  snævrere  Samfund,  som  dannedes 
■Yed  Jordfællesskab.  Bylaget  dyrkede  sit  Fang  i  Sameje  og  var  oprindelig  en  med  nære 
Slægtskabsbaand  sammenknyttet  Stamme,  der  i  alle  Forhold  optraadte  mod  Omverdenen 
som  en  sluttet  Kreds.  Som  den  dyrkede  sin  Jord  i  Fællig,  dyrkede,  den  ogsaa  sine 
Guder.  Dens  Offerhøjtider  havde  det  samme  Præg  af  Fællesskab  i  de  Maaltider,  som 
afsluttede  dem  og  som  holdtes  paa  Offerdyrenes  Kjød.  Her  blev  Minnesskaaler  drukne 
for  Guderne,  og  selve  Maaltidet  og  Drikken  var  et  helligt  Offer,  en  Guddommen  vel¬ 
behagelig  Handling,  som  den  usynlig  tog  sin  Part  i.  Forestillingen,  at  Spisen  og  Drik 
under  dette  Forhold  var  et  højere  Formaal  til  Ære,  er  uudsletteligt  præget  i  Middel¬ 
alderens  Gildevæsen  „og  holdt  sig  for  Drikkens  Vedkommende  med  stor  Sejghed  ned  til 
sene  Tider.  Kristendommen  rørte  saa  godt  som  ikke  ved  Gildernes  inderste  Væsen.  Her 
som  andre  Steder  nøjedes  den  med  at  bygge  sin  Kirke  i  den  hedenske  Stat  og  søgte 
♦  10 

blot  at  dække  de  brugelige  Skikke  med  kristne  Navne.  I  Stedet  for  Odins  Skaal  drak 
man  Vorherres,  Treenighedens  og  Helgenes,  og  Goden  blev  i  de  gejstlige  Gilder  til 
Provsten  (præpositus),  i  de  verdslige  til  Oldermanden  eller  Skraaherren. 

Det  er  værdt  at  lægge  Mærke  til  den  store  Betydning,  som  Olans  Magnus ’ 
Historia  de  gentibus  septentrionalibus  (CXVI.  16)  tillægger  Gilderne  i  politisk  Henseende. 
Han  ser  i  dem  en  uhyre  Kraft,  som  i  Middelalderen  jævnlig  brød  frem  i  Almueoprør, 
og  som  Kongerne  derfor  bestandig  holdt  mistænksomt  Øje  med.  Skønt  Regenterne, 
siger  han,  vedbleve  med  at  forbyde  deres  Stævner,  passede  Brødrene  dog  ad  andre 
Veje  at  enes  om  deres  fælles  Bedste,  at  frigjøre  sig  for  Trældommen,  hvilket  sker  paa 
Thingsteder,  ved  Bryllupsgilder  og  Gravøl,  paa  Markeder  eller  paa  Jagterne,  naar  de 
samlede  jage  vilde  Dyr.  Men  seer  de,  at  de  ikke  paa  fredelig  Maade  kunne  komme 
nogen  Vej,  optændes  de  af  ufordragelig  Vrede,  vise  sig  som  aabenbare  Fjender  og 
Oprørere  og  høre  ikke  op  med  at  rase,  før  end  deres  Tyranners  Slotte  og  faste  Borge 
ere  jævnede  med  Jorden. 

Olaus  Magnus  giver  samme  Sted  en  udførlig  Skildring  af  Skikkene  ved  den  ældre 
Middelalders  Gilder,  saaledes  som  de  vare  nedarvede  indtil  hans  Tid.  I  sammentrængt 
Uddrag  lyder  den  som  følger:  Efter  Gejstlighedens  Anordning  holdtes  Gildets  Adeldrik 
i  de  tre  Pinsedage  og  ved  Fastelavn.  Fra  hvert  Bylag  bragte  de  deres  Mad  og  Drik 
efter  Hjonelagets  (Husstandens)  Formue  til  Sognepræsten.  Gildeslaget  holdtes  i  et  stort 
Hus,  bygget  til  dette  Brug  tæt  ved  Kirken.  Folket  sad  til  Bords  efter  Alder,  Stand, 
Anseelse  eller  Slægt.  Drikken  var  01,  som  de  lang  Tid  i  Forvejen  havde  brygget  for 
Gildets  Regning.  Før  de  tre  Dages  Drik  begyndte,  gik  Gildesfolket  i  Kirke  for  at  forrette 
sin  Andagt.  Der  bad  de  til  Gud  for  deres  Forældre  og  Venner,  de  levende  og  de  døde; 
der  ofrede  de,  for  at  Gud  skulde  skænke  dem  Fred,  Helbred  og  al  Livets  Nødtørft  og 
deres  fremfarne  Frænder  sin  Naade.  Naar  de  senere  kom  i  Gildesstuen,  brugtes  følgende 
Skikke :  Oldermanden,  Stolsbrødrene  og  de  Ældste  af  Slægterne  bleve  af  Gerdemænd 
iførte  hvide  Stolaer ',  derpaa  bragtes  der  dem  store  Horn  fyldte  med  god  Drik.  Det 
første  skulde  efter  gammel  Skik  tømmes  til  højeste  Mi?ine  for  den  Hellige  Trefoldighed, 
det  andet  for  Guds  Moder,  det  tredie  for  Gildets  Skytshelgen.  Derefter  oplæste  Older¬ 
manden  fra  en  Forhøjning  Gildeskraaen,  der  handlede  om,  hvorledes  man  skulde  te  sig  i 
Ærbarhed  til  enhver  Tid,  og  om  Bøderne,  der  skulde  svares,  hvis  disse  Bud  overtraadtes, 
nemlig  i  Voks  til  Lysene,  hvilket  solgtes  paa  Alteret. 

Efter  endt  Lag  gik  man  atter  over  i  Kirken  og  fortsatte  med  Bønner  og  Paa- 
kaldelse  for  egne  og  Brødres  Sjæle. 

Denne  Skildring  passer  paa  det  nøjeste  sammen  med  de  Efterretninger,  vi  kunne 
samle  om  vore  ældste  Haandværksgilder  ud  af  deres  Skraaer.  Her  ere  strængt  religieuse 
Bestemmelser  ligeligt  parrede  med  Ordningen  af  Haandværkets  Anliggender.  Der 
gaves  Lav,  f.  Ex.  de  roskildske  Smede,  som  endnu  kort  før  Reformationen  ordnede  sig 
med  sin  særskilte  Gudstjeneste  (s.  Nyrop:  Fra  Roskilde  Smedelavs  Lade).  Gildet  holdt 
en  Skraapræst,  der  var  »fuld  Broder«  i  Lavet,  med  samme  Forpligtelser  som  de  øvrige 
Medlemmer,  men  som  skulde  holde  Messe,  Dagen  efter  at  »Kost«  var  gjort,  og  desuden 
en  Gang  om  Ugen  »St.  Leonis  (vistnok  en  Fejlskrift  for  St.  Loye,  alle  Smedes  Helgen) 
til  Hæder  og  Ære.«  Helliglegems  Dag  og  Trinitatis  Søndag  blev  her  som  i  mange 
andre  Lav  Monstransen  baaren  i  »Proces«  under  Lavets  »Pell«  .(Baldakin)  rundt  om 
Kirken  og  med  Lavets  Lysestager  foran  i  Toget. 


*•  Stola  er  et  3  Alen  langt,  4  Tommer  bredt  Baand,  som  de  katholske  Præster  .bære  over  Skuldrene 
med  Enderne  hængende  frit  ned  foran.  I  Billedet,  som  ledsager  Teksten,  ses  to  Personer  med 
smalle  Klæder  om  Skuldrene  og  Lys  i  Hænderne  staa  ved  Bordenden. 

Hellig  Trefoldigheds  Gilde  i  Odense  havde  ogsaa  en  »Kapellan«,  som  skulde 
»leies  hvert  Aar  for  tredive  Mark,  naar  Gildet  vorder  saa  rigt,  at  det  kan  formue  saa 

meget  ud  at  give  til  Løn.«  Han  skulde  holde  Messe  hver  Dag  »Gud  til  Lov  og  Jomfru 

Maria  og  alle  Guds  Helgen  til  Hæder  og  alle  kristne  Sjæle  til  Hjælp  og  Trøst.« 
Andagten  blev  i  Lavsgilderne  ledet  af  Oldermændene  med  samme  Højtidelighed  som  i 
Kirkerne. 

I  de  kjøbenhavnske  Smedes  Skraa  af  1512  befales  det,  at  Brødrene  skulde  rejse 

sig  og  tage  deres  Hætte  af,  naar  der  bankedes  op  til  Bøn  for  at  bede  Gud  om  Fred  og 

Naade  for  alle  kristne  Sjæle.  I  Roskilde  Smedes  bydes  det  samme,  »naar  vi  kvæde  St. 
Trinitatis  Minne  og  Jomfru  Marias  og  St.  Leonls«.  I  de  stockholmske  Drageres  Skraa  af 
1502  siges,  at  naar  en  Broder  skal  kvæde  Minne,  skal  »den,  som  Minnet  sjunger,  paa 
Gulvet  staa  med  Minnes  Bæger;  han  skal  sit  Bælte  om  sig  have  aabenbart  uden  paa 
Kjortlen.«  I  et  Manuskript  paa  Skokloster  (Nr.  156  in  Folio)  er  optegnet  fire  saadanne 
Kvad.  Vi  meddele  her  et  Vers  af  St.  Annas  Minne: 


Sancta  Anna,  moder,  moder  Christ, 
bidhjom  vy  til  henne,  tha  hjælper  hon  os  visth, 
at  hon  nadhe  sik  at  bidhia  for  alt  hjonalagh, 
at  de  gøra  Gudz  vylia  bodhe  nath  og  dagh, 

Sancta  anna  etc. 

Der  blev  sunget  Salmer  af  hele  Gildesfolket,  naar  Minnet  var  drukket.  Kun  en 
eneste  i  Gotlands  Maal,  som  blev  sunget  der  i  Hellig  Trefoldigheds  Gilde,  er  opbevaret 
(Buræus:  Collectanea).  Den  gjengives  her  paa  dansk: 


Vi  have  os  et  helligt  Minne, 
det  stander  her  oppaa  vor  Haand. 
Løs  os  Gud  Fader  i  Himmelrige 
og  Søn  og  den  hellige  Aand!. 

Du  Sancta  Trinitas,  du  stat  os  bi! 
En  vældiger  er  vor  Gud. 


Christ  stod  op  af  Død,' 
han  løste  os  al  Verden  af  Nød; 
derfor  vi  os  alle  glæder 
og  lover  Vor  HeTre  alle  steder! 
Kyrieeleison ! 


Ved  et  heldigt  Træf  er  en  eneste  Strofe  af  en  dansk  Gildesang  bleven  opbevaret. 
Biskop  Palladius  skriver  i  sin  Visitatsbog  (Svend  Grundtvigs  -Udg.;  S.  35):  »Tidende  gaaer 
om  en  Udø,  hvor  de  skulde  sunget  i  deres  Gilde : 


Hjælp  os  nu  det  hellige  Kors 
og  saa  det  blakkede  Hors 
og  den  Aaleglib  (o;  Net) 
som  Gilden  gjorde  rig 
Kyrieeleis ! 

hvoraf  vi  kunne  tage  og  føle  paa,  hvad  Blindhed  og  Vildfarelser  vi  have  været  udi  under 
Paven  og  Munke.« 

Der  blev  drukket  Minneskaaler  for  Gud,  Treenighed  og  Helgener  og  tillige  for 
Konge  og  Øvrighed.  I  den  danske  St.  Eriks  Lavsskraa  bydes  det,  at  Gildefolket  skulde 
læse  Herrens  Bøn  og  »sjunge  hans  Lov  med  smukke  Lovsange«  først  og  siden  »bede  for 
alle  Konger  og  Herrer  og  al  kristelig  Øvrighed,  Konning  Erik  selv  og  alle  kristne  Sjæle.« 
Den  samme  Ærbødighed  vistes  Øvrigheden  i  svenske  Gildeslag:  »De  holde  det  for  en 
kristelig  og  andægtig  Handling  at  drikke  Skaaler  til  Helgeners  og  Fyrsters,  Ære,  de  umage 
sig  af  alle  Kræfter,  såa  de  svede  derved,  for  i  et,  to  eller  tre  Drag  at  tømme  et  stort  - 
Ko-usken.«  (Olaus  Magnus  XIII,  38). 

Naar  Bønnen  var  holden  og  Minnesskaalerne  drukne  af  Oldermand  og  Stolsbrødre, 
blev  Hornet  fyldt  paa  ny  og  bragt  ned  til  Gildesfolket.  Drikken  skete  efter  gammel 

vedtagen  Skik;  hvo,  der  brød  den,  maatte  bøde.  Den  gik  for  sig  i  »Hverv«,  og  denne 

10* 

Ceremoni  hængte  saa  fast  i  Forestillingen 
om  alt  Gildevæsen,  at  den  endog  skaffede 
Gilderne  et  Øgenavn.  I  Biskop  Jens  Krags 
Stadsret  af  1294  forbyder  han  alle  de  Gilder, 
»som  i  Folkemaalet  kaldes  hwirwing«.  Hverv¬ 
drikken  foretoges  paa  den  Maade,  at  en 
drak  ad  Gangen,  og  Drikkekarret  gik  fra 
ham  til  Sidemanden,  fra  venstre  til  højre 
eller  samme  Led,  som  Solen  paa  Himlen 
og  Viserne  paa  Uret.  Denne  Bevægelse 
hed  paa  gammelt  Dansk:-  solsinds  eller  ret- 
sinds  i  Modsætning  til 
andsols,  naar  det  gik 
den  omvendte  Vej, 
hvilket  var  af  det  Onde 
og  gav  Magt  ved  hem¬ 
melige  Konster,  Be¬ 
sværgelser  o.  s.  v.  I 
de  kjøbenhavnske  Ba¬ 
gersvendes  Gildes- 
skraa  af  1403  siges: 

»Naar  vi  drikke  til¬ 
sammens  ,  da  skal 
ingen  Broder  anden 
til  drikke  over  Bord 
(tvers  over  Bord).  Hvo, 

.  som  det  gjør,  han  give 
en  hvid  Penning,  men 
er  der  Gjæster,  cfem 
maa  tildrikke,  hvo  vil, 
og  ret  gjøre,  hvo  som 
vil ;  men  Brødrene 
skulle  drikke  hver 
ande7i  til  retsinnigs  om. « 


Man  drak  sin  Nabo 
til,  idet  man  rejste  sig 
med  Karret  i  Haand, 
sagde:  »Skaal  Broder, 

godt  Aar!«  1,  drak  en  Slurk,  lukkede  Laaget, 
hvis  Karret  havde  et  saadant,  og  gav  det  til 
Sidemanden,  som  staaende  havde  modtaget 
Skaalen  og  nu  sagde  »Tak!«  og  besvarede 
den.  At  drikke  ham  forbi  var  en  blodig 
Fornærmelse.  Det  var  god  Skik  at  drikke 


Fig.  47- 

Kovsken  fra  St.  Knuds  Gilde  i  Kallundborg 
(Old.  Mus.).  '/„• 


1  »Godt  Aar!«  er  den  rette  Form,  »Godtaar!«  en 
Forvanskning,  Skaalformularen  er  paa  plattysk 
graveret  omkring  et  Horn  paa  Museet  for 
nordiske  Oldsager:  »Gut  jarl  Dank!« 


ligesaa  meget  som  Tildrikkeren,  og  for  at 
konstatere  dette,  vare  Karrene  indvendig 
afdelte  efter  Højden  med  »Pæle«,  smaa 
Stifter,  som  markerede  Ølstanden.  Heraf  at 
»drikke  til  Pæls,  Pæl  om  Pæl«  o.  s.  v. 

Hvem,  der  havde  Ævne  dertil,  nøjedes 
ikke  med  denne  magre  Formular,  men  led¬ 
sagede  den  med  et  rimet  Kvad,  enten  et 
gammelt  Tankesprog  eller  et  selvgjort  Drikke¬ 
sprog.  Palladius  anbefaler  at  drikke  hin¬ 
anden  til  med  et  »Ærinde«  (Citat)  af  en- 

høvisk  Vise.  Tysken 
vrimler  af  disse  Rime- 
rier,  formodentlig  fordi 
Kunstindustrien  længe 
har  havt  Brug  for  dem. 
Vore  egne  ere  endnu 
ikke  dragne  frem. 
Muligvis  vil  der  blandt 
de  mange  Rimsprog, 
som  findes  i  skrevne 
Samlinger,  men  som 
endnu  ikke  have  naaet 
til  samme  Ære  som 
Ordsprogene,  at  blive 
udgivne  i  Tryk,  findes 
adskillige,  som  stamme 
fra  Gildernes  Tid. 
Hvad  der  findes  af 
Indskrifter  paa  Horn 
og  Drikkekar  i  vore 
Museer  og  som  kan 
formodes  at  stamme 
fra  Gildeskikke,  vil  her 
blive  meddelt. 

Museet  for  nordiske 
Oldsager  ejer  vistnok 
en  af  de  største  Sam¬ 
linger  af  middelalderlige  Drikkehorn,  og  der 
er  Grund  til  at  antage,  at  de  fleste  ere 
Gildeshorn,  som  ere  bievne  bevarede  til  vor 
Tid,  fordi  de  have  tilhørt  konservative  Sam¬ 
fund.  Som  authentiske  kan  dog  kun  nævnes 
to,  nemlig  den  store  »Kousken«,  som  har 
tilhørt  St.  Knuds  Gilde  i  Kallundborg,  og 
Biisurn  Brandgildes  Horn.  - — ■  Det  første 
(Fig.  47)  er  et  stort  Trækar  skaaret  ud  i  Masur- 
træ  (Birkerod),  som  blev  valgt,  fordi  dets 
krusede  Aarer  dannede  smukke  Figurer  og 

vel  ogsaa  ydede  et  holdbart  Materiale.  Ørerne  ere  her  voksede  op  til  Kjæmpe- 
størrelse  og  lukke  sig  foroven  i  en  Plade,  udskaaren  sofn  Løvværk.  Middelalderen 
tænkte  sig  dog  snarere,  at  det  skulde  ligne  Hjortetakker.  Paa  Foden  er  skaaren,  vist 
med  yngre  Haand,  I.  R.  S.  NORDBØY  1600.  -  Det  har  sikkert  været  Gildets  fornemste 
Bæger,  Minnesbægeret. 

Disse  gigantiske  Bægere,  som  gav  Middelalderens  Drikkelag  et  eget  faunagtigt 
Præg,  naar  de  brugtes  i  Mængde,  omtales  udførligt  af  Olaus  Magnus  (XIII.  37,  38).  Han 
kalder  dem  Kosaque,  et  andet  Sted:  cosa  fiiinonica,  og  fortæller,  at  Finnerne  vare  ud¬ 
mærkede  Bægermagere  og  forsynede  Sverig  med  saadanne  Kar.  I  en  Vignet  (Fig.  46)  fremstiller 
han  et  Drikkegilde,  hvor  Gjæsterne  ere  ivrigt  beskæftigede  med  at  tømme  deres  rummelige 
Indre  og  skriver,  at  her  »sees  Mænd,  som  om  de  havde  Kroner  paa,  at  drikke  ud  'af  Kar 
i  saadan  Skikkelse,  at  den  mulig  kan  forundre  dem,  der  ikke  have  set  den  før,  men  endnu 
vidunderligere  vilde  det  være  at  se  de  Svende,  som  i  lang  Række,  den  ene  efter  den 


Fig.  48.  Busum  Brandgildes  Horn.  (Oldn.  Mus.),  ’/b- 


anden,  drage  frem  som  kronede  Pljorte  og  frembære  saadanne  Kar  fyldte  med  01  for 
Gjæsterne  til  at  drikke  af.  Med  dette  ere  de  dog  ikke  færdige.  D'e  ville  bagefter  bevise 
deres  Ædrulied  ved  at  sætte  disse  høje  Kar  fyldte  med  Drik  paa  Hovedet  og  danse 
dermed  frem  og  tilbage  uden  at  turde  spilde  en  Draabe.« 

Samme  Sted  bemærkes,  at  Grunden,  hvorfor  Drikkekar  af  Træ  holdt  sig  saa 
længe  i  Sverig,  efter  at  Glas  forlængst  var  indført,  var  alene  »for  de  fulde  Folks  Skyld.« 
Glas  slog  de  -straks  itu  for  Tidsfordriv  og  faldt,  saa  om  i  Skaarene  med  Fare  for  Liv  og 
Lemmer,  hvilket  ikke  vovedes  med  Træet. 

Paa  Dansk  betød  Kos,  Kaas,  Kovs  eller  Kovsken  et  fladbundet  Drikkekar  med  et 
eller  to  Ører,  men  uden  Ben  og  Tud.  Man  kjender  ogsaa  Kovser,  men  kun  med  et 
Horn  (Hyltén-Cavallius :  Wårend  och  Wirdarne  II,  S.  197).  De  brugtes  som  Øløser. 

Det  andet  authentiske  Gildehorn  har  sidst  tilhørt  Busum  Brandgilde  (Fig.  48)  i 
Ditmarsken,  et  Pragtstykke  med  gotisk  Sølvbeslag.  Paa  den  senere  tilsatte  Ring  om 
Mundingen  fortælles  dets  Historie: 

Dat  Witman  Slacht  Hans  Hesk  mi  koft  Itzt  de  Brandgild. 

in  groter  Acht  ock  Hudman  klofft  mi  betert  mild 

mi  lanng  Tidt  heft  geholden.  wolden  mi  nicht  beholden.  bi  der  wil  ik  vorolden  Anno  1604. 

• 

Hornet  har  gaaet  i  Arv  i  Slægten  Wittigmann,  hvor  det  var  Gjenstand  for  adskillig 
Overtro.  Sølvbeslaget  skal  være  givet  af  Præsten  i  Busum,  Andreas  Brusz.  Det  kjøbtes 
senere  af  Hans  Hescke  og  Hudmann  Klofft  og  solgtes  til  Brandgildet. 

Der  er  Grund  til  at  antage,  at  andre  Horn  i  Museet,  som  bære  de  hellige  tre 
Kongers,  Vor  Frues  og  Helgeners  Navne,  have  været  Gildeshorn.  Flere  af  Indskrifterne 
tyde  paa  Gildesbrug:  Nr.  122  (funden  paa  Graabrødi;e  Kirkegaard  i  Flensborg);  help  got. 
ut  not  drinck  ik  nicht  so  starv  (ik  tot?).  Nr.  617:  Hilf  gott  und  Maria  und  si.  Olaf. 
Nr.  10545  (norsk  Horn);  help  Maria  oc  henne  son.  Nr.  10547:  Help  gott  unde  Maria  dat 
ivi  gott  ere.  Nr.  2446:  Elskid  gud  heidrid  kongin.  Srngium  liod  Gledium  thiod  Guds  menn 
giorum  os  nu  kata.  Den  sidste  Indskrift  er  et  Citat  ud  af  en  skøn  og  lystig  Salme. af 
Digteren  Stefan  Olafsson  (f  1688),  hvorved  altsaa  Hornets  Ælde  nogenlunde  bestemmes. 
Den  lyder  i  sin  Helhed  saaledes: 

Gletøum  tøod  gudsmenn  gjorum  oss  nu  kåta.  pessi  hijod  tvo  tvenn  temprid  rith  i  mata 

Syngjum  ljod  sætt  enn  sist  er  vert  at  grata  sætt  samman  lata. 

(Paa  Dansk:  Guds  Mænd,  nu  villé  vi  glæde  Folket  og  gjøre  os  selv  lystige.  Vi  ville 
synge  Sange,  men  liflige,  mindst  er  det  værd  at  græde.  Denne  Dobbeltsang  rettelig 
stemt  lyder  smukt  sammen).  At  denne  Sang  kan  være  ypperlig  til  Salme,  kan  ikke  be¬ 
nægtes,  men  der  er  ogsaa  god  Gildesklang  i  den. 

Den  samme  høres  i  Indskriften  paa  Hornet  Nr.  MCMLXI:  Drenger  fromer  dreckid 
af  digdmanlega  i  einu  (o:  Fromme  Mænd!  drikker  redelig  af  i  eet  Drag!).  Nr.  4142  er 
et  godt  Drikkesprog:  Amor  vicid  omnia.  Kerlich  winer  altinck.  Nei  sagde  penninck. 

Landsdommer  facob  Bircherod  i  Odense,  der  i  Begyndelsen  af  forrige  Aarhundrede 
skrev  om  sin  Bys  Gilder  i  Middelalderen,  fortæller,  at  i  hans  Tid  fandtes  der  endnu  paa 
Lavshusene  »de  forrige  Tiders  Redskab,  som  store  Drikke-Stobe  og  store  malede  Træfade 
med  Navn  paa.«  Alt  dette  er  nu  forsvundet  paa  en  eneste  Træskaal  nær,  som  gjengives 
i  Fig.  49.  Den  findes  nu  paa  Odense  Museum,  der  velvillig  har  udlaant  den  til  Afbildning 
og  Læsning.  Paa  Skaalens  indre  Rand  staar  malet  en  halvt  udslettet  Indskrift,  som  efter 
Formodning  er  suppleret  med  indklamrede  Ord  og  Bogstaver:  ANNO  :  1600  :  PINDTZ : 
DAGH:  GAF :  ERLIGH :  OCH :  WELACHT :  HANS: (NIELSEN:  L) AND TZ:  TH1NG: 
SCHRIEFVER  :  OCH  :  BISID( DDE )R  :  WDI :  SMEDELA  VGIT :  DENNE:  SKAAL  : 
WDI :  LA  VGET:  (GVD)  :  THIL  :  ÆRE :  O  CH :  HAN  NEM:  (  THIL :  I )HOK  OM  MEL  SE. 

At  Raadmand  Hans  Nielsen  er  den  rette  Giver,  fremgaar  med  Vished  af,  at  der 
i  St.  Knuds  Kirke  i  sin  Tid  laa  en  Ligsten  med  Indskrift:  Hans  Nielsen,  fordum  Lands- 
thingsskriver  og  Raadmand,  død  den  iste  Marts  1607  (gift  med  Sophie  Søfrensdatter).  Det 
er  saa  sjældent  at  træffe  Landsthingsskrivere  blandt  Odense  Borgere,  at  Forveksling  er 
umulig  her. 

Det  var  en  gammel  Skik,  at  hver  Broder  i  Smedelavet  skulde  ved  sin  Igang 
»give  en  Skaal  i  Lavet,  saa  god  som  1  Skilling.«  Hans  Nielsen,  som  var  Raadmand  og 
tilforordnet  Bisidder  i  Smedenes  Lag,  har  herved  opfyldt  en  Broderpligt. 

Det  er  det  eneste  authentiske  »Redskab«  fra  et  Haandværkslav,  som  er  levnet  os 
fra  de  fjærne  Tider,  da  Tin  og  Sølv  endnu  ikke  havde  fortrængt  de  forrige  Tiders  Trækar. 
Det  er  det  ældste  Minde  fra  en  Tid,  da  Lavene  endnu  bevarede  de  gamle'  Gilders  Tilsnit. 
Alt  Tilbehøret  mangler  til  Skaalen,  men  heldigvis  kan  denne  Mangel  nogenlunde  suppleres 
andet  Steds  fra. 

Dansk  Folkemuseum  ejer  i  sin  righoldige  Samling  af  Minder  fra  Bylagene  et 
komplet  Sæt  »Gildestøj«,  som  stammer  fra  Haastrup  Gildet  (Svendborg  Amt),  hvor  det  har 

været  i  Brug  indtil  vore  Dage.  Det  bestaar  af  en  Træskaal  lig  den  ovenfor  afbildede  og 
har  et  komplet  Udstyr  af  Træbægere  og  Øløsér  (Svømmere),  s.  Fig.  50  og  51.  Paa 
Skaalens  ydre  Rand  er  malet  Navnene  .  paa  Bymændene  i  Aaret  1722,  Øløserne  ere 
mærkede  1771  og  1793.  Svømmerne  ere  fra  samme  By,  men  have  ikke  været  i  Brug  ved 
Gildet.  Denne  Form  for  en  Øse  var  almindelig  til  Øldrik  over  hele  Landet,  ja  er  vel 


ikke  endnu  helt  forsvunden.  I  Folkemuseets  sjællandske  Stue  staar  paa  øverste  Bord  en 
Ølpotte,  hvori  en  And  svømmer  til  Stadighed.  Af  det  kjøbenhavnske  Tømmerlavs 
Inventarielister  sees,  at  de  have  været  til  Stede  i  Masser  ved  Drikkegilderne. 

Af  Lavsskraaerne  fremgaar,  at  foruden  Hornbægere  og  Skaale  hørte  der  til  Gildets 
Inventar  Kande  og  Stop.  Begge  vare  forsynede  med  Hank  og  Laag,  og  Forskjellen 
bestod  i,  at  Kanden  havde  en  Pibe,  som  udgik  et  Stykke  over  Bunden  (Pibekande,  Dsk. 


Fig.  50.  Øløse  fra  Haastrup  (Svendborg  Amt).  /3.  Dsk.  Folkemus.  Nr.  IV,  42. 


Folkemus.  Nr.  II,  64)  eller  en  Tud  i  den  øverste  Rand  (Tudekande).  Stopets  øvre 
Rand  var  glat. 

Museet  for  nordiske  Oldsager  ejer  to  Træ  -  Drikkestop ,  som  bleve  fundne  i 
Fundamenterne  til  Kjøbenhavns  Slot,  da  Frederik  IV  lod  det  nedbryde.  Det  er  vel  ikke 
Lavssager,  men  da  Beholderen  er  et  Stop,  og  da  den  utvivlsomt  er  det  ældste  eksisterende 
og  viser  den  Form,  som  før  og  ved  Reformationstiden  var  i  Brug  ved  Gilderne,  afbilde? 
den  her  i  Fig.  52. 

Apparatet  er  bestemt  til  Lutendrank,  en  Drik, 
som  i  det  16de  Aarhundrede  lavedes  af  Vin  kogt 
sammen  med  Kanel,  Muskat,  Ingefær  og  —  Smør. 
Der  stilledes  et  Bæger  hen  under  Kanden,  tryk¬ 
kedes  paa  Knappen  i  Fodbrædtet,  hvorefter  Drikken 
strømmede  ud  af  et  Hul.  Dette  gamle  Drikkekar 
er  Forbilledet  for  det  16de  Aarhundredes  Fon- 
tainer,  der  kom  til  at  spille  en  Rolle  i  Lavenes 
Sammenkomster,  hvorom  senere  vil  blive  talt. 

Da  det  vel  næppe  er  muligt  fra  vort  eget 
Land  at  fremskaffe  flere  Minder  om  Middelalderens 
Lavsdrik,  har  Dansk  Folkemuseum  været  betænkt  paa  fra  vore  Nabolande  at  supplere  det 
lidet,  vi  have.  Drikke-  og  Spisekarrene  af*  Træ  vare  omtrent  ens  hele  Norden  over,  men 
.  have  i  nordligere  Figne  holdt  sig  uforandrede  gjennem  Tiderne,  og  vi  kunne  trøstig  andet 
Steds  fra  hente  os,  hvad  vi  mangle  selv.  Da  der  for  en  kort  Tid  siden  blev  tilbydt  en 
Række  fortrinlige  norske  Drikkekar  fra  Roldal,  betænkte  Museet  sig  derfor  heller  ikke  paa 
at  erhverve  dem  (Fig.  53 — 55).  Fig.  55  er  en  saakaldet  Snippeskaal,  hvis  Rand  træder 

frem  i  fire  retvinklede  »Snipper«  (sammenlign:  Snip  paa  et  Klæde),  der  have  tjent  som 
Ører.  Denne  Form  paa  Kar  er  godt  kjendt  i  Skaane,  hvor  den  har  været  i  Brug  indtil 
for  en  Tid  siden. 

I  Folkemuseets  islandske  Samling  findes  et  højst  interessant  Drikkekar  (Standkar) 
fra  Keldur  paa  Island  (det  er  afbildet  i  Fig.  56).  Provst  Edvardsen  Friis,  der  skrev  i 
Begyndelsen  af  forrige  Aarhundrede,  fortæller  (Skelskørs  Beskrivelse),  at  der  paa  Byens 
Raadhus  fandtes  en  'mægtig  Trækande,  som  kaldtes  '»den  store  Fjellepose«.  Det  maa 
sagtens  have  været  et  Sidestykke  til  den  islandske,  som  er  interessant  ikke  ene  ved 
sin  Størrelse,  men  ogsaa  ved  det  nydelige  og  stilfulde 
udskaarne  Laag  (Fig.  57).  Disse  store  »Fjelleposer«  vare 
saa  uhaandterlige,  at  de  ikke  kunde  gaa  Bordet  rundt  fra 
Haand  til  Haand,  men  benyttedes  til  at  tappe  01  i  fra 
Tønden  og  at  fylde  i  Skaalene,  som  stode  paa  Bordene. 

Paa  mange  Billeder  af  middelalderlige  Drikkegilder  ere 
disse  mægtige  Reservoirs  henstillede  ved  Bordet,  eller 
Tjenerne  ses  at  slæbe  dem 'ind  (se  Figuren  tilvenstre  paa 
Vignetten  Fig.  46).  I  Almuens  Sprog  kaldtes  de  S/andkar. 

Endnu  maa  nævnes  e't  Slags  Drikkekar,  som  ikke 
kom  frem  til  daglig  Brug,  men  kun  en  Gang  imellem, 
naar  en  naiv  Broder  skulde  optages.  Det  var  de  saa- 
kaldte  »Fixerkar«.  Museet  for  nordiske  Oldsager  ejer  to 
Exemplarer,  det  saakaldte  Margretebæger,  og  et  Horn,  hvis 
Rande  er  afdelt  "i  buede  Udladninger,  der  sende  Drikken 
ud  til  højre  og  venstre,  naar  de  sættes  for  Munden. 

Dansk  Folkemuseum  opbevarer  et  langt  yngre  Tinstop, 
som  har  tilhørt  Hjul-  og  Karetmagernes  Svendelag  i  Kjøben- 
havn  (Nr.  IV  d)  med  Indskrift:  Aller  Ehrlichen  Rad  Und 
Stel  Macher  Gesellen  Ficksier  Kanne.  1 748  (Fig.  58). 

Hvilke  uhyre  Masser  af  Drikkekar,  der  ophobedes  hos 
Lavene  i  den  Tid,  det  var  Brug  at  give  Skaaler  og  Bægere 
ved  Igang,  ses  i  Nyrops  »Kjøbenhavns  Tømmerlav«.  I 
1630  modtog  Stolsbroderen  52  Svømmere  og  Smaaskaale 


Fig.  52.  Drikkestob 
fra  Kjøbenhavns  gamle  Slot. 
(Oldn.  Mus.).  ‘/4. 


Fig.  51.  Svømmer  fra  Ilaastrup  Gildet 
(Dsk.  Folkemus.  IV,  66).  1/s . 

samt  8  store  Skaale.  I  1 648  fandtes  73 
Skaale,  6  Svømmere  samt  64  Drikkekander, 
der  synes  at  være  indført  i  Mellemtiden. 

I  1651  mærker  man-  den  nyere  ziinftige 
Tid:  3  Velkomster,  3  store  Kander,  58 
Drikkekander  med  »Giecker«  (Fremspringet 
paa  Laaget,  hvormed  Tommelfingeren 
aabner  det),  53  Skaale,  3  Stobe,  13  store 
Skaale,  7  Svømmere.  Man  drak  baade  af 
nye  og  ældre  Kar. 

Gildeslagene  begyndte  meget  skønt 
med  Messe,  Bøn,  Mindesdrik  og  gudelige  Sange,  og  det  synes,  som  om  Hvervdrikken  ved 
Siden  af  at  slukke  en  moderat  Tørst  maatte  garantere  mod,  at  Broderskabet  fik  for  meget 
af  de  gode  Varer,  især  da  Gildet  kun  varede  fra  Kl.  6 — 9.  Villien  til  det  gode  var 
efter  Bogstavet  til  Stede:  »I  Navn  Faders,  Søns  og  den  hellig  Aands,  Amen!  Brødre 'og 
Søstre!  Det  maa  være  eder  vitterligt,  at  dette  Lav  er  ikke  indstiftet  for  Driks  Skyld, 
men  den  ene  Broder  skal  hielpe  og  undsette  den  anden«  (St.  Olufs  Skraaen).  Men  det 

gik  aldrig  efter  Skraaernes  Ønske.  Det  ses 
bedst  af  den  Takst,  der  er  sat  i  dem  alle 
uden  Undtagelse,  at  der  ikke  var  nogen 
Voldshandling  lige  til  Manddrab,  som  ikke 
gik  for  sig.  At  føre  Vaaben  med  i  Gildet 
blev  strængt  straffet,  men  man  hjalp  sig  med 
Naturens  Midler.  Bødetariffen  indeholder  en 
hel  Ordbog  over,  hvad  der  kan  skades  med 
Næverne:  Kindhest,  Pust,  blaat  og  blodigt, 
Haardræt,  Slag  paa  Kind  og  Tænder,  at  »tage 
Broderidelig  om  hans  Næse«  o.  s.  v.  Der  var 
sat  forsigtige  Regler  om,  hvorledes  Slagsmaal 
skulde  tages.  Odense  Skomagersvendes  Skraa 
forbyder  Brødre,  naar  »Svenne  drages  paa  Gulvet«,  at  skille  dem  ad  »uden  Skafferens 
Lov«,  da  Følgen  ellers  vilde  være,  at  Slagsmaalet  bredte  sig.  Der  var  Straf  for  paa 
Hjemvejen  at  gaa  og  »wawre  paa  Gaden«,  at  »gore  sig  galen  om  Aften,  og  løbe  eller 
gaa  og  hugge  i  Stene  med  Sværd,  eller  slaa  med  Spyd  paa  Folkedøre  eller  Vindue« 
(Odense  Skomagersvendes  Skraa). 

Der  synes  heller  ikke  at  have  eksisteret  nogen  Art  af  Uvornhed  eller  Griseri  fra  Broder¬ 
skabets  Side,  som  kunde  komme  uventet,  at  dømme  efter  Tariffernes  rigt  varierede  Muligheder. 
At  »wrensle«  i  Hus  og  Gaard(Gaardsrummet), 
i  Stue  og  Forstue,  paa  Gulv,  Borde,  Bænke, 
ja  selv  at  »lade  syt  want  vp  paa  thenn 
andthenn«,  at  slaa  med  »Skaale  og  Bægerøl«, 
vælte  Tønder,  slaa  Drikkekar  itu,  »bryde 
Lys«,  puffe  Oldermanden  af  Stolen  o.  s.  v. 

Dog  maa  det  siges,  at  alle  disse  Ekstra¬ 
vagancer  ventes  kun  at  komme  fra  Brødre. 

Det  eneste  Lav,  som  forudsaa,  at  en  Søster 
kan  gjøre  noget  saa  »ublu«,  er  de  ros- 
kildske  Smede  (1491),  der  sætte  Straf  for, 
at  en  Søster  gjør  sit  Sæde  paa  Bænken 


Fig.  55-  Snipskaal  fra  Roldal  i  Norge. 
(Dsk.  Folkemus.).  l/4. 

1 1 


Fig.  54. 

Etøret  Kousken  fra  Roldal  i  Norge. 
(Dsk.  Folkemus.).  1/2 . 


Fig.  53- 

Dobbelthalset  Svømmer  fra  Roldal  i  Norge.  '/8. 

utækkeligt.  Det  kan  derimod  ikke  nægtes, 
at  de  stockholmske  Lavsskraaer  ikke  see 
synderlig  Forskjel  paa  Kjønnene  i  denne 
Henseende.  Den  kvindelige  Skødesynd  at 
ville  trænge  sig  ind  paa  et  fornemmere 
Sæde  end  der  bør  indtages,  har  særlig  gaaet  i 
Svang.  Man  ser,  at  de  har  »æltet«  hinanden 
af  Sædet  og  oven  i  Kjøbet  været  »ukvemme« 
bagefter  mod  Oldermanden,  der  skulde 
stifte  Fred. 

Stort  Bryderi  voldte  det  at  blive  af 
med  visse  Brødre,  naar  Gildet  var  sluttet. 
Somme  sov  saa  haardt, 
at  de  ikke  vaagnede, 
om  der  end  »blev  rørt 
tre  Gange  ved  dem,« 
og  det  skete  dog  vist 
ikke  blidt;  andre  yndede 
at  sidde  og  »vraffle«  i 
Gildesstuen,  naar  Ger- 
demænd  og  Skaffere 
gjerne  vilde  til  Ro. 

St.  Knuds  Gildeskraa 
(Odense)  opgiver  rent 
Ævret :  » Om  nogen 

dyrves  (føler  den  Nød¬ 
tørft)  at  sidde  efter  alle, 
da  skulle  Gerdemænd 
sætte  for  hanlrem  en 
Spand  fuld  med  01  og 
et  lidet  Lys.« 

Der  gaves  dog  Gil¬ 
der,  som  forstod  at  skaffe 
sig  af  med  sine  ubehage¬ 
lige  Brødre  paa  summa¬ 
risk  Maade.  De  kjøben- 
havnske  Bagersvendes 

Skraa  (1403)  byder,  at  »er  der  nogen,  som 
gjør  Ustyr,  og  vil  han  ikke  give  sig  til 
Freds,  da  skal  han  udskydes  af  fire  Karle.« 
I  det  kjøbenhavnske  Helligtrefoldigheds  Gilde 
havde  man  fra  Middelalderen  arvet  en 
Eksklusionsform  af  stor  pantomimisk  Virkning 
mod  Brødre,  som  engang  vare  straffede: 
»djærves  nogen  i  Lavet  at  gaa  igjen  med 
Hoffart,  han  skal  rulles  ud  af  Lavet  paa  1 
Tønde.«  Skraaen  af  1620  tilføjer  betænk¬ 
somt:  »den  samme  Ret  være  og  om  Snylte- 
gjæster.«  Saadanne  lystige  Eksekutioner  ere 


Fig.  56.  Standkar  fra  Island 
(Dsk.  Folkemus.  X,  226].  1/6. 


dog  bortfaldne,  siden  det  gamle  Lav  for¬ 
svandt  i  »det  kongelige  Skydeselskab  og 
danske  Broderskab.« 

Det  er  muligt  nogenlunde  at  danne  sig 
et  Billede  af  Lavshuset  i  den  ældste  Tid, 
naar  man  samler  de  Oplysninger,  som  ere 
spredte  i  de  forskjellige  Skraaer.  Det  var 
Lavene  magtpaaliggende  at  give  sig  Anseelse 
ved  smukke  Gildehuse,  og  vi  vide,  at  mange 
Steder  hørte  de  til  Byernes  mest  monumentale 
Prydelser.  Flos  os  er  intet  mere  levnet. 
For  nogle  Aar  siden  stod  endnu  Skomagernes 

Lavssal  i  Odense  i  sin 
gamle  Skikkelse  med  en 
Suite  af  malede  Ruder. 
(De  findes  nu  paa 
Byens  Museeum.)  I 
Flensborg  staaer  den 
gamle  Kompagnisal 
urørt,  men  forfalden. 
Liibeck  har  derimod 
stadig  bevaret  den  præg¬ 
tige  Gildesal  paa  Skip¬ 
pernes  Lavshus  i  sin 
oprindelige  Indretning, 
og  man  bruger  den 
endnu,  som  den  har 
været  i  fordums  Tid, 
méd  sine  Rækker  af 
Lavsborde  og  Bænke. 
Der  ses  endnu  foran 
Salens  Gavlvæg  den 
Forhøjning,  som  Olaus 
Magnus  omtaler,  hvor 
Oldermand  og  Stols¬ 
brødre  sade  sammen 
paa  en  kort  Bænk,  og 
hvorfra  Gildet  blev  tiltalt  og  Minnet  kvædet. 
En  lignende  fandtes  i  Helligtrefoldigheds 
Gilde  i  Kjøbenhavn  ind  i  det  17de  Aar- 
hundrede  og  i  Malmø  Knutsal  ind  i  vort 
Aarhundrede.  Den  har  vistnok  været  bygget 
i  alle  Huse,  som  vare  indrettede  til  fast 
Brug  for  Gildet.  Her  stod  Højbordet,  hvor 
Borgmestre  og  Raad  sade  paa  Bagbords¬ 
bænken,  »Gavlbænken«,  naar  de  vare  gjæst- 
budne.  Her  stod  Gildets  Alter  eller  i  alt 
Fald  et  Billede  af  dets  Helgen.  I  det 
kjøbenhavnske  Helligtrefoldigheds  Gilde 

Fig.  57. 

Laag  til  Standkar  Fig.  56. 


findes  kort  før  Reformationen  et  Billede  (vistnok  udskaaret)  af  Si.  Søren,  »som  staaer  i 
den  nørre  Ende,  som  Borgmestre  og  Raad  sidder.«  Hos  de  stockholmske  Beltesvende 
(Gjørtlere)  fandtes  et  Aarh undrede  før  en  »Taffle«  (St.  Michael?).  Paa  Gulvet  stod  langs 

med  Væggen  nagelfaste  Bænke  og  foran  dem  Langborde.  Paa 
deres  ydre  Side  var  en  anden  Bænkerække,  Forsædet.  Her  sade 
Brødre  og  Søstre  jævnsides  efter  den  Orden,  hvori  de  vare 
igaaede  Gildet.  De  yngste  sade  paa  Forsædet  og  rykkede  efter- 
haanden  over  paa  Bagbordsbænken.  Modtoges  Gjæster,  fik  de 
Hæderspladsen  bag  Bordet,  og  Værten  sad  selv  paa  Forsædet. 
Stuen  var  til  Højtider  pyntet  med  Løv,  Græs  og  Blomster  efter 

Aarsens  Tid  og  Gulvet  strøet  med  Halm  eller  Grønt.  Sandsyn¬ 

ligvis  vare  Væggene  i  de  mere  velhavende  Gilder  dragne  med 
»Klæder«,  lange,  vævede  Duge,  som  i  den  Tid  forfærdigedes  af 

flittige  Kvindehænder.  I  Roskilde  Smedes  Skraa  (1491)  er  det 

antydet,  at  den,  som  gjør  »Kost«,  skal  forsyne  Stuen  med  »Klæder«  og  med  Bænke¬ 
hynder.  I  Helligtrefoldigheds  Gilde  i  Kjøbenhavn  var  det  forbudt  enhver,  der  ikke  var 

af  Adel,  at  lade  Huset  drage  anderledes,  end  det  havde  været  fra  gammel  Tid  (Kbhvns. 

Dipi.  VI,  S.  165).  Dette  Arbejde  forrettes  altid  af  Kvinder,  »Dragekvinder«,  formodentlig 
fordi  det  var  deres  flittige  Hænder,  som  havde  virket  Tapeterne.  Olaus  Magnus 

fortæller  om  de  skjønne  Lærredsduge  med  Afdelinger  af  himmelblaa  Tegninger,  som 

Kvinderne  i  hans  Land  vare  Mestre  i  at  væve.  Vore  egne  stode  dengang  ikke  tilbage 
for  de  svenske,  men  Vævekunsten  have  de  nu 
for  længst  lagt  paa  Hylden.  I  Skaane  vedligeholdt 
den  sig  derimod  paa  en  mærkelig  Højde.  Et  af 
Dansk  Folkemuseums  skjønneste  Stykker  er  en 
Drægtedug  fra  Ingelstorp  mrkt.  1762,  36  Fod  lang 
og  5  Fod  bred  (Nr.  VII,  224).  Den  er  som  de 
Tapeter,  Olaus  Magnus  omtaler,  vævet  i  Lærred 
med  blaat  Mønster  og  i  Ornamenter,  der  i  Stilen 
gaa  endnu  længere  tilbage  i  Tiden  end  den,  som 
han  har  set  blive  til. 

Til  Gildestuen  hørte  endnu  en  Ting,  som  var 
en  ren  Nødvendighed  paa  en  Tid,  da-  Gafler  vare 
ukjendte  og  alle  spiste  med  Fingrene.  Det  var 
Haandtvætsredskaberne,  en  Kande  eller  Ivjedel, 

»Mullingen«  (Mundlaugsfadet) ,  og  Haandklædet. 

Det  ses  af  Testamenter,  at  Gilderne  ofte  betænktes 
med  sidstnævnte  Stykke. 

Der  fandtes  sikkert  nok  desuden  en  Mængde 
Lysestager  og  Kroner.  Forbruget  af  Vokskjerter 
var  meget  betydeligt  og  en  stor  Del  af  Gildernes 
Bøder  bestod  derfor  i  Voks.  Det  var  enorme 
Lys,  der  brugtes  dengang.  Processionslysene  vare,  Fig.  58. 

i  det  mindste  i  Nordtyskland,  saa  store,  at  én  Mand  Kjøbenhavns  Karetmagerlavs  Fikserkande. 
ikke  mægtede  at  bære  dem  (Pabst:  Die  Volksfeste  (Dsk.  holkemus.).  1ji. 

des  Maigrafen,  S.  6).  Ogsaa  Olaus  Magnus  af¬ 
bilder  og  omtaler  disse  Festlys,  som  vare  alenlange.  De  vare  enten  runde  eller  »vredne« 
(»Tortiser«)  af  flere  Voksvæger,  og  at  arbejde  dem  til  Husbrug  var,  som  det  fremgaaer 
af  vore  Folkeviser,  Kvindegjerning.  I  Gildesstuen  brændte  de  viede  Kjerter,  medens 

Drikken  stod  paa,  hvad  enten  det  'var  mørkt  eller  lyst,  og  medens  Gildets  Lys  vare 
tændte,  var  det  Helligbrøde,  hvis  fraværende  Brødre  eller  Søstre  foretoge  sig  noget 
Arbejde  ude  i  Byen. 

Ideen  om  Lysets  og  Ildens  overnaturlige  Magt  hørte  til  en  Religion,  som  var 
langt  ældre  end  Asatroen.  Den  hører  til  Menneskehedens  ældste  Forestillinger.  Som  saa 
meget  andet  tog  Kristendommen  imod  den  og  vendte  den  til  sin  egen  Fordel,  men  den 
gamle  hedenske  Overtro  blev  staaende  lige  uforvansket.  Vokslcjerterne  viedes  af  Bisperne. 
Vi  se  af  Olaus  Magnus,  hvorledes  Brødrene  kjøbte  Lysene  paa  Kirkens  Alter,  og  vi  høre 
ham  videre  fortælle  om  den  Vidunderkraft,  man  tillagde  dem:  »De  have  den  Tro,  at  efter 
der  er  talt  med  Guds  Ords  vældige  Kraft  over  dem,  ere  de  godfe  til  at  fordrive  Torden 
og  Lyn,  medens  de  brænde.  De  tændes  ogsaa  mod  Pestilens,  naar  Luften  er  svanger  eller 
ondt  Vejr  frygtes,  og  de  bæres  rundt  i  Procession,  for  at  de  skadelige  Elementer  skulle 


fordrives  ved  Ildens  Kraft.«  Han  fortæller  endvidere,  at  efter  Processionen  bleve  Lysene 
lagte  paa  Højalteret,  og  naar  Messen  var  sluttet,  fik  hver  Mand  Stykker  for  at  fordele 
dem  mellem  sine  Folk,  som  hver  bar  sit  hjem.  I  Hjemmet  samlede  Børnene  sig  knælende 
for  Faderen,  hver  med  sit  Lys  i  PIaanden.  Han  talte  Velsignelsen  over  dem  og  sved 
deres  Issehaar  korsvis.  Af  Røgen  fra  de  udpustede  Lys  spaaede  man  saa  Børnenes  Skæbne. 

I  St.  Knuds  Lav  blev  Eden  svoret  paa  viede  Lys,  og  i  alle  gamle  Skraaer  var 
der  sat  strænge  Bøder  for  at  »bryde«  Gildets  Lys,  slukke  dem  eller  paa  anden  Maade 
handle  ilde  med  dem.  Det  viede  Lys  gik  gjennem  alle  Middelalderens  Skikke,  baade  i 
Kirke,  Gildehus  og  paa  Thinge.  Der  »lystes«  Minne,  Fred  og  Forbandelse;  Bryllup, 
Daab.og  Jordefærd  foregik  med  Kjærter  i  Hænderne  eller’ ved  deres  Skin.  I  Sproget 
er  sat  saa  uforgængelige  Mærker  heraf,  at  vi  endnu  lade  »lyse  til  Bryllup«. 

Det  kjøbenhavnske  Tømmerlav  bevarede  endnu  i  det  syttende  Aarhundrede  sine 
gamle  Jærnlysekroner  (Nyrop:  Kjøbenhavns  Tømmerlav),  som  formodentlig  -  stammede  fra 

Tiden  før  Reformationen.  Hvad  der  senere  anskaffedes  af  Belysningsmateriel  i  Lavene, 
tjente  kun  til  rent  praktisk  Brug  i  almindelig  brugelig  Form. 

Dansk  Folkemuseum  ejer  et  Par  Malmstager,  som  have  tilhørt  Bagernes  Mesterlav 
i  Holbæk,  de  kjøbenhavnske  Bagermesteres  Lavskrone  (Katalog  Nr.  IV,  224),  som  i  sin 
Tid  har  prydet  deres  Sal  og  er  skænket  Lavshuset  i  1782  af  Oldermanden  Andreas  Floor, 
samt  de  kjøbenhavnske  Blytækkersvendes  Tinstage  (Fig.  59).  Deres  Lav  var  stærkt  anlagt 
for  poetiske  Indskrifter  og  har  forsynet  næsten  alle  sine  Lavssager  med  Rimerier,  der  dog 
ikke  alle  ere  meget  let  fattelige.  Paa  deres  Stage,  som  er  fra  1769,  staaer  der  saaledes: 

Es  seiridt  zwei  unser  drei  so  bleibt  doch  dabei 

7,u  diese  drei  Geschenke  stets  unser  ein  gedenke. 

Fortsættes. 

Af  Chr.  V.  Nielsen. 


Fig.  60.  Gavl  med  Maaswerk. 
Stefanskirken  i  Wien. 

tilhører  Hertuginden  af  Cumberland  h 
den  strængere  og,  om  man  vil,  mere 


Da  jeg  i  Aaret  1848  som  ganske  ung  Elev 
havde  været  saa  heldig  at  faae  en  Plads  i  Arki¬ 
tekten  Professor  He/schs  Atelier,  havde  den  gamle 
Mester  et  stort  Foretagende  for;. han  var  nemlig, 
tilligemed  et  Par  af  Eleverne,  i  Arbeide  med  at 
udskygge  den  store,  af  Moller  udgivne  Facade- 
tegning  af  Domkirken  i  Koln  og  vilde  derved  lige¬ 
som  holde  et  600  Aars  Jubilæum  for  Grundlæggelsen 
af  denne  mægtige  Kirke  som  et  af  Gothikens 
Hovedværker.  Ved  denne  Leilighed  holdt  Profes¬ 
soren  for  en  større  Kreds  af  Kunstnere  og  Elever 
nogle  Foredrag  over  den  gothiske  Arkitektur,  hvor 
han  fremhævede  for  os  den  store  Consequents, 
hvormed  denne  blev  gjennemført  i  alle  den  Tids 
Kunstformer.  Disse  Foredrag  vakte  hos  os  Yngre 
en  vis  Begejstring  for  denne  Arkitektur,  og  bragte 
os  til  med  Iver  at  sætte  os  ind  i  Stilens  Karaktér 
ved  at  studere  de  Modeller  og  Kobberværkér,  som 
vi  dengang  havde  til  Raadighed. 

Ligeledes  foranledigede  det,  at  jeg  valgte 
denne  Stil,  da  det  nogle  Aar  efter  blev  mig  over¬ 
draget  at  udføre  Tegninger  til  et  stort  Bogskab, 
som  skulde  være  et  Pragtmeubel,  udføres  i  Egetræ, 
og  som  var  bestemt  for  Pariserudstillingen  og  nu 
Det  var  efter  bedste  Overlæg,  at  jeg  dertil  valgte 
kirkelige  og  opadstræbende  Gothik,  istedetfor  den 

tarveligere  Stil,  som  vi  kjende  af  de  meget  faa  og  for  det 
meste  raat  udførte  Skabe,  vi  have  tilbage  fra  Middelalderen, 
thi  den  Form,  som  saadanne  Skabe  have,  vilde  være  altfor 
tung  til  et  Meubel  af  næsten  syv  Alens  Høide,  og  for  uanseelig 
til  at  kunne  gjøre  sig  gjældende  paa  en  Verdensudstilling. 

Jeg  havde  da  ogsaa  den  Tilfredsstillelse,  at  Bogskabet 
vakte  en  vis  Opsigt  i  Udlandet,  hvor  det  har  været  udstillet 
flere  Gange,  og  hvor  man  bedre  kjendte  den  gothiske  Stils 
Eiendommeligheder  end  herhjemme,  hvor  man  ikke  før 
havde  seet  synderligt  deraf. 

Jeg  tegnede  nu  i  de  følgende  Aar  en  Del  andre 
Meubler  og  Udstyrelser  i  samme  Stil,  saaledes  til  Enke¬ 
dronning  Caroline  Amalies  Bibliotheksværelse,  til  Kammer¬ 
herre  Wichfeld  til  Engestofte  o.  fl.  a.,  og  jeg  blev  i  London 
tilkjendt  Sølv-  og  Broncemedaille  for  Tegninger  til  gothiske 
Meubler,  men  herhjemme  vilde  denne  Stil  ikke  ret  slaa  an, 
den  Stod  i  altfor  stærk  Modsætning  til  de  snirklede  og 
polstrede  magelige  Rococomeubler,  som  man  syntes  at  ville 
foretrække.  Den  gothiske  Stil  havde  dertil  et  altfor  tysk 
Særpræg,  mod  hvilket  der  dengang  netop  herskede  en 
stærk  Modvillie,  og  dette  troer  jeg  bidrog  til,  at  den  stødte 
de  nationale  Rørelser,  der  kort  efter  bragte  den  saakaldte 
»Christian  den  Fjerdes  Stil«  i  Mode. 

Naturligvis  fremtræder  en  saa  rig  Stilart  som  den  gothiske  i  mange  Nuancer,  og 
i  Kirkerne  og  pa.a  Slottene,  hvor  der  var  høit  til  Loftet,  havde  den  sin  rette  Tumleplads; 
ganske  vist  finder  man  noget  modificerede  Former  i  den  lave  Krostue  eller  det 
tarvelige  Borgerhus,  men  Karakteren  i  Stilen  er  aldeles  den  samme,  hvor  den  saa  findes, 
og  enten  Udførelsen  sker  i  Sten,  Træ  eller 
Metal. 

Skjøndt  den  gothiske  Stil  ikke  kunde 
faae  Fodfæste  hos  os  i  den  nyere  Tid,  saa¬ 
ledes  som  i  Tyskland,  hvor  den  er  mere 
lcjendt,  og  hvor  der  er  meget  mere  tilbage 
fra  Middelalderen  baade  i  Kirker,  Klostre  og 
Slotte,  og  desuden  rige  Museer  i  Niirnberg, 

Miinchen  og  flere  andre  Steder,  saa  kunde 
det  dog  maaske  have  sin  Interesse  at  be¬ 
tragte  dénne  Stils  Eiendommeligheder  noget 
nærmere,  thi  hvem '  veed,  om  ikke  ogsaa  dens 
Tid  endnu  kan  komme. 

I  den  gamle  Stad  Koin  herskede  alle¬ 
rede  tidlig  i  Middelalderen  en  storartet  Kunst¬ 
virksomhed,  opmuntret  og  beskyttet  af  mæg¬ 
tige  og  rige  Kirkefyrster,  som  Erkebiskop 
Conrad  af  Hochstaden,  der  i  Aaret  1248  efter 
en  Brand  i  den  gamle  Kirke  lod  paabegynde 
den  nuværende  Domkirke,  et  af  den  gothiske 
Kunsts  Kæmpeværker,  der  først  efter  ■  sex 
Aarhundreders>  Forløb  er  bleven  færdig,  og  i 

denne  By  fremstod  ogsaa  to  af  den  gothiske 
Malerkunsts  største  Mestre,  nemlig  den  be¬ 
rømte  Mester  Vilhelm  og  hans  Elev  Stephan 
Lochner,  der  udførte  det  bekjendte  »Kolner 
Dombild«. 

Hvem  der  har  været 
Mester  for  det  første  Udkast 
til  den  storartede  Kirke  i 
Koln ,  er  endnu  uopklaret, 
nogle  Steder  nævnes  en 
Mester  Heinrich  Sunere,  andre 
Forskere,  deriblandt  Heide- 
loff,  mene,  at  Albert  den 
Store  maa  have  været  med- 
virkepde  ved  det  første  An¬ 
læg,  men  allerede  i  Aaret 
1255  bliver  Mester  Gerhard 
von  Rile  angivet  som  Byg¬ 
mester  for  Domkirken.  —  Albert  den  Store, 
eller  som  han  paa  Latin  kaldes  Alberlus 
Magnus,  var  Greve  af  Bollstådt,  studerede 
i  Italien  og  traadte  i  Aaret  1 223  ind  i 
Dominikanerordenen,  virkede  som  Lærer  i 
Hildesheim,  Regensburg  og  Koln,  blev  Bi¬ 
skop  i  Regensburg,  men  nedlagde  dette 
Embede  efter  to  Aars  Forløb  for  ganske  at 
leve  for  Videnskaben  i  sin  Klostercelle  i 
Koln;  han  forklarede 
de  græske  Forfatteres 
Skrifter,  navnlig  Aristo- 
teles,  og  var  meget  be¬ 
rømt  for  sine  Kund¬ 
skaber  i  Kemi,  Mathe- 
matik  og  Mekanik,  og 
døde  i  Aaret  1280. 

I  et  gammelt  Skrift 
fra  det  sextende  Aar- 
hundrede  hedder  det 
om  denne  Mand:  »Al¬ 
bert,  som  var  den  dyg¬ 
tigste  Bygmester ,  lod 
opføre  Koret  af  Præ¬ 
dikerkirken  i  Koln  efter 
Bygningskunstens  Reg¬ 
ler  og  i  den  Skikkelse, 
hvori  det  endnu  er  at  se.«  Vist  er  det,  at 
indtil  det  tolvte  Aarhundrede  var  Bygnings¬ 
kunsten  i  Norden  ganske  i  Hænderne  paa 
Munkene  og  de  Geistlige,  men  disse  havde 


rigtignok  mest  arbeidet  i  den  romanske 

Bygningsstil  med  Rundbuen  som  Grund¬ 
element;  nu  gaaer  Kunsten  efterhaanden 

over  til  Lægfolk  og  udøves  i  Førstningen  af 
Broderskaber,  de  i  Tyskland 
saakaldte  »Bauhiitten«, hvoraf 
senere  Frimurerselskaberne 
udviklede  sig.,  og  man  be¬ 
gynder  at  hvælve  Kirkerne 
med  Spidsbuer,  som  i  Løbet 
af  det  trettende  Aarhundrede 
aldeles  fortrængte  Rundbuen. 

I  den  romanske  Arkitek¬ 
tur  havde  Gothiken  altsaa 
allerede  sit  Fundament,  og 
herfra  udgik  Anvendelsen  af 
Krydshvælvingen  og  af  Cir¬ 
kelslaget  som  Hovedelement 
for  Stilens  Former,  men  den  brugte  et  helt 
Aarhundrede  for  at  udvikle  sig  til  den  or¬ 
ganiske  Helhed,  som  vi  kjende  i  dens 
bedste  Værker. 

I  Frankrig  er  sandsynligvis  den  nye 
Stil  »Gothiken«  begyndt  at  udvikle  sig  i  det 
tolvte  Aarhundrede.  Den  har  derfra  ud¬ 
bredt  sig  til  de  øvrige  Lande,  og  karakteri¬ 
stisk  for  den  er  den  storslaaede  Maade, 

hvorpaa  man  fra  først 
af  anlagde  Værkerne, 
saaledes  at  de  behøvede 
flere  Aarhundreder  for 
at  fuldføres. 

Det  synes,  som  om 
Spidsbuen  fra  først  af 
har  tilhørt  den  arabiske 
Bygningskunst,  men  som 
organisk  udviklet  Stil 
med  denne  Bue  til 
Grundelement  frem¬ 
træder  den  først  i  de 
nordlige  Lande  i  det 
trettende  Aarhundrede, 
muligvis  har  dog  alle¬ 
rede  Normannerne  efter 
Erobringen  af  Sicilien 
ført  Kjendskabet  til  den  arabiske  Spidsbue 
mod  Nord. 

Spidsbuen,  der  bestaaer  af  to  Cirkel- 
Segmenter,  som  berøre  hinanden  i  Buens 


Fig,  63. 

Sokkel  fra  Barbarakirken  i 
Kuttenberg. 

Fig.  64. 

Fyldinger  fra  Raadhuset  i  Halberstadt. 

Spidse,  -  er  den  Grundform,  hvorpaa  hele  den  gothiske  Stils  Organisation  beroer;  den 
fremtræder  i  den  første  Periode  noget  sværere,  og  hæver  sig  kun  lidt  over  Halvcirklen, 
men  i  den  bedste  Tid  dannes  den  i  Almindelighed  over  en  ligesidet  Trekant  og  gaaer 
først  i  Slutningen  over  til  mere  steile  og  spidse  Buer.  Ved  Betragtningen  af  Gothikens 
Værker  bliver  denne  Stils  opadstræbende  Karaktér  strax  iøinefaldende ;  den  lodrette  Linie 
er  den  fremtrædende,  som  overalt  forsøger  at  fortrænge  den  vandrette,  og  alle  Gesimser 
spille  en  underordnet  Rolle;  det  er  -Spidsbuen  og  Taarnet  og  alt,  som  peger  tilveirs,  der 
er  det  herskende,  hvorved  fremkommer  den  ligesom  vegetabilsk  fra  Jorden  opvoxende  Karaktér. 


Fig.  6$.  Fra  Liebfrauenkirche  i  Halberstadt. 


Den  gothiske  Spidsbuehvælvings  Ribber,  der  voxe  op  fra  den  slanke  Søile  eller 

« 

Pille  og  sprede  sig  hen  under  Hvælvingens  Kapper,  minde  om  Træet  med  sine  opad- 
voxende  Grene;  og  de  høie,  med  gjennembrudte  Forsiringer  prydede  Vinduer,  de  mange 
spidse  Gavle  og  slanke  Taarne,  som  anbringes  i  Mængde,  alt  peger  opad. 

I  den  gothiske  Stils  Forsiringer  træde  to  Elementer  tydeligt  frem,  nemlig  det 
geometriske  og  det  fra  Planteverdenen  laante ;  de  geometriske  Figurer  danne  Grundlaget 
for  det  saa  hyppigt  anvendte  Gitterværk,  der  forekommer  dels  gjennembrudt,  dels  paa 
Grund  som  Fyldingsdekoration,  og  fra  Plante-  og  Dyreverdenen  udgaaer  hele  Ornamen- 
tiken  mere  eller  mindre  stiliseret.  Da  Kirken  paa  den  Tid  havde  den  største  Magt  i 
Samfundet,  er  det  jo  naturligt,  at  Gothiken  især  maatte  blive  en  Kirkestil ;  derfor  frem- 


Fig.  66.  Pergamentsornamenter  fra  Træfyldinger  i  Ltibeck. 


træder  ogsaa  Kirketaarnet  med  en  overvældende  Pragt  og  med  en  Høide  og  Dristighed  i 
Konstruktionen,  som  forbauser  os;  man  behøver  blot  at  tænke  paa  Kirker  som  de  i 
Strasburg, .  Koln,  Ulm,  Regensburg  o.  m.  a.  for  at  mindes,  som  Kugler  siger:  »at  den 
gothiske  Arkitektur  feirede  sin  Triumf  i  Taarirbygningen. « 

Og  ligesom  de  store  Taarne  vare  dominerende  ved  Bygningen  af  Kirker  og 
Raaclhuse,  saaledes  anbragtes  mindre  Taarne  og  spidse  Gavle  overalt,  hvor  der  paa 
nogen  Maade  var  Plads  dertil,  og  hvor  der  ikke  var  Plads,  der  bøjede  man  undertiden 
Taarnspidsen  uden  videre  nedad,  som  ved  Adam  Krafts  berømte  Sakramenthus  i  Lorens- 

kirken  i  Niirnberg,  livor  den  øverste  taarnagtige  Spids, 
der  vilde  støde  mod  Hvælvingerne,  er  krummet  sammen 
som  en  Bispestav. 

En  lignende  Rolle  spille  de  gjennembrudte  spidse 
Gavle,  som  man  ligeledes  finder  anvendte  med  stor 
Rigdom,  paa  Kirkerne  udførte  i  Sten,  paa  Munkestole 
og  andre  Meubler  udførte  i  Træ,  hvoraf  vi  have  et 
ganske  smukt  Exempel  paa  oldnordisk  Museum  i  Abbed¬ 
stolen  fra  Esrom  Kloster,  men  man  finder  de  samme 
Gavle  i  formindsket  Maal  udførte  i  Metal  paa  Mon¬ 
stranser,  Bispestave  og  mange  andre  Ting,  hvoraf  vi 
ogsaa  have  Exempler  i  det  samme  Museum. 

Paa  Torvepladsen  i  Niirnberg,  i  Nærheden  af 
»Frauenkirche«  staaer  den  saakaldte  »Schone-Brunnen« 
udført  omtrent  1390  af  Stenhuggerne  Georg  og  Frilz 
Rupprecht ,  og  denne  Stadens  berømteste  Brønd  er 
prydet  med  en  næsten  30  Alen  høi  sirlig,  gjennembrudt 
Pyramide  i  gothisk  Stil,  hvilken  fuldkommen  har' Ka¬ 
raktér  af  et  Kirketaarn,  som  dog  ikke  kan  tænkes  at 
have  noget  med  en  Brønd  at  gjøre.  Gothiken  hår 
ingen  særlig  Karaktér  for  hvert  forskjelligt  Materiale, 
den  benytter;  man  kan  finde  de  samme  Former  ud¬ 
førte  i  Sten,  Træ  og  Metal.  Den  i  Fig.  62  afbildede 
Overdel  af  et  Egetræesskab  frembyder  saaledes  et  »Sten¬ 
motiv«  udført  i  Træ;  det  er  Ridderborgens  eller  Fæst¬ 
ningens  Murkrone  med  Skydeskaarene,  som  her  gaaer 
igjen  i  et  andet  Materiale,  og  som  kun  har  Betydning 
som  et  dekorativt  Udtryk  for  den  ridderlige  og  krigerske 
Aand,  som  var  mere  fremtrædende  i  Middelalderen 
end  nutildags. 

Derimod  vil  den  ovfr.  gjehgivne  Sokkel  af  en  Kirke¬ 
pille  (Fig.  63)  og  de  fire  Vinduesfyldinger  (Fig.  64)  vise 
gode  Exempler  paa  »Træmotiver«,  som  ere  udførte  i 
Sten;  det  er  nemlig  det  i  Gothiken  saa  hyppigt  an¬ 
vendte  Motiv  af  profilerede  Stave,  hvoraf  den  ene 
stikkes  igjennem  den  anden,  aldeles-  som  om  det  kunde 
være  udført  af  Træ,  og  hvorved  der  dannes  sirlige 
Rammer  eller  kunstigt  Gitterværk  med  den  i  Gothiken 
saa  almindelige  Variation  i  Tegningens  Mønstre. 

Men  denne  Stil,  som  fra  først  af  stod  i  Kirkens 
Tjeneste  og  skulde  forherlige  denne  med  sin  himmel¬ 
pegende  Karaktér,  maatte  naturligvis  lide  mange  Ind¬ 
skrænkninger,  naar  den  skulde  afpasses  efter  borgerlige 
Forhold  og  komme  til  Anvendelse  i  de  profane  Byg¬ 
ninger,  thi  ved  borgerlige  Bygningsværker  kunde  natur¬ 
ligvis  Karaktéren  af  det  opadstræbende  ikke  altid  faae 
det  samme  Udtryk  som  ved  Kirkerne,  men  Bestræbelsen 
derefter  var  dog  altid  tilstede ;  man  søger  -at  undgaae 
den  horisontale  Afslutning  foroven  ved  en  Gesims,  og 


Fig.  67. 

Bjelkeværk  (Magdeburg). 


Fig.  68. 

Fra  Domkirken  i  Stendal. 

anvender  hellere  Skydéskaar  eller  Aftrap¬ 
ninger,  uden  at  disse  have  anden  Betydning, 
end  en  ren  dekorativ;  saaledes  finder  man 
Marienburg  Slot  i  Preussen  bekronet  paa 
denne  Maade,  ligeledes  det  saakaldte  Nas- 
sauske  Hus  i  Ntirnberg  (Fig.  61)  o.  m.  a. 

Med  Hensyn  til  disse  Forhold  udtaler 
Kugler  sig  i  sin  »Geschichte  der  Baukunst«  om 
Gothiken  paa  følgende  Maade :  »Husbygnings¬ 
kunsten  for  offentlige  Øiemed  og  for  Privatlivet 
vidste  at  tilegne  sig  de  Former,  som  Tidens 
aandelige  Drift  havde 
fremkaldt,  og  med  Dyg¬ 
tighed  at  bringe  dem  til 
en  eiendommelig  og  be¬ 
tydningsfuld  Virkning  i  en 
kraftig  omsluttende  Vin¬ 
duesarkitektur,  og  med 
sine  Karnaper,  Altaner, 

Gallerier  og  Smaataarne, 
som  oftest'  med  en  Bue¬ 
gang  i  Stueetagen,  og  i 
de  nordligere  Lande  med 
de  luftige,  tilspidsede 
Gavle.  Der  laa  dog  i 
Betingelserne  for  disse 
Anlæg  den  naturlige  og 
meget  bestemte  Modsæt¬ 
ning  til  det  idealistiske 
Princip,  som  var  bestem¬ 
mende  ved  Kirkebygnin¬ 
gen  og  med  denne  for 
Stilens  Grundprinciper. 

Naar  det  Dekorative  blev 
overført  herfra,  saa  maatte 
dog  i  disse  Bygningers 
hele  Anlæg  gjøre  sig  egne 
Love  gjældende  og  give 
Anledning  til  Uddannelsen  af  flere  særegne 
Former.  Simple  firkantede  Vinduer,  hvis 
Omramning  dog  beholdt  den  gothiske  Pro¬ 
filering,  kom  hyppigst  til  Anvendelse;  svagt 
stigende  Buer,  trykkede  Spidsbuer,  Fladbuer 
og  Halvcirkler  træde  istedetfor  den  skarpt 
opstigende  Spidsbue.« 

Naar  vi  tænke  os  de  gamle  Klerke  og 
Munke  i  deres  dunkle  Klosterceller  forskende 
i  arabiske,  mathematiske.  og  astronomiske 
Skrifter  eller  grublende  over  Pythagoras  og 


Platos  Værker,  er  det  ikke  til  at  undres 
over,  at  en  vis  Mystik,  begrundet  paa  Tal¬ 
lenes  Sammenstilling  og  paa  de  mathema¬ 
tiske  Figurer,  kom  til  at  spille  en  Rolle  i 
den  Bygningskunst,  som  fra  først  af  sikkert 
er  udgaaet  fra  Klostrene,  og  hvis  Regler 
senere  opbevaredes  og  udbredtes  ved  de  i 
Tyskland  saakaldte  »Steinmetzenbuchlein«, 
der  udarbeidedes  af  »Bauhiitterne«. 

I  Spidsen  for  en  saadan  »Bauhiitte« 
stod  en  »Mester«',  som  var  den,  der  ud¬ 
kastede  Planen  til  Byg¬ 
ningsværket,  og  under 
ham  stod  igjen  en  »Par¬ 
lirer«,  og  derpaa  en  hel 
Skare  af  Svende  og  Lær¬ 
linge,  alle  underkastede 
visse  religiøse  og  sædelige 
Forskrifter  og  -forpligtede 
til  at  bevare  »Hiittens« 
Kunsthemmeligheder. 

Den  ovennævnte  Al- 
bertus  tilskrives  visse  sym¬ 
bolske  Figurer,  som  skal 
være  lagt  til  Grund  for 
den  gothiske  Stils  Udvik¬ 
ling;  saaledes  hedder  det 
i  de  gamle  Bøger:  »at 
bygge  paa  albertisk 
Maade«  eller  efter  »Al- 
bertusSystem«.  Han  vilde,, 
for  at  skille  den  kristne 
Kirke  fra  den  hedenske, 
lægge  otte.  hellige  Tal  af 
Skriften  til  Grund  for  Sy¬ 
stemet,  idet  han  dannede 
den  saakaldte  » Achtort« 
ved  at  stille  to  Kvadrater 
i  hinanden,  saaledes  at  den  ene  stod  overex, 
hvorved  der  fremkom  en  Ottekant,  hvilken 
er  en  af  Gothikens  vigtigste  Grundfigurer, 
en  Hovedform  for  Korslutninger,  for  Pillernes 
Gjennemsnit  o.  s.  v. ;  thi  fire  var  jo  Tallet 
paa  Bogstaverne  i  Guds  'Navn  (Gott)  og  fire 
var  Tallet  paa  Evangelisterne. 

Ganske  naturligt  maatte  de  geometriske 
Figurer  komme  til  at  spille  en  stor  Rolle 
'ved  Udformningen  af  denne  Stils  Enkelt¬ 
heder,  og  det  er  bestandigt  Cirkelslaget, 

som  efterligner  Kløverbladet,  med  tre  eller  fire  Buer,  der  er  et  Hovedelement  i  de 
gjennembrudte  Forsiringer,  ja  selv  det  fra  Naturen*  hentede  Ornamentblad  maa  indordnes 
i  Kvadratens  Yderform  (Fig.  65).  —  Af  de  gamle  Slotte  og  Borge  ere  de  fleste  forlængst 
sunkne  i  Grus,  ødelagte  i  de  idelige  Krige,  som  have  hærget  Landene,  og  med  dem  er 

næsten  alt,  hvad  de  indeholdt,  forsvundet,  og  især  hos 
os  er  der  saa  godt  som  intet  tilbage  af  den  indre  Ud¬ 
styrelse  og  Meublementet ;  hvad  man  endnu  har  af  bedre 
Arbeider  fra  Middelalderen,  skriver  sig  fra  Kirkerne, 
hvor  Ærefrygt  for  Religionen  har  beskyttet  dem,  desuden 
enkelte  simple  Skabe  og  Kister  fra  Raadhuse  eller  pri¬ 
vate  Boliger,  men  disse  Meubler  ere  af  en  yderst  tarve¬ 
lig  Karaktér  og  Udførelse  og  kunne  ikke  give  os  noget 
Begreb  om  den  gothiske  Stils  Rigdom. . 

Desuden  maa  man  erindre,  at  Danmark  med  Hen¬ 
syn  til  middelalderlig  Kunst  aldrig  kom  paa  Høide  med 
Udlandet,  hvilket  er  iøinefaldende,  naar  man  seer  tilsvarende  Sager,  som  findes  i  de  store 
Kirker  eller  i  de  udmærkede  Museer  andetsteds,  og  det  er  vistnok  rigtigt,  som  Worsaae 
siger:  »At  Levningerne  fra  dette  Tidsrum  (1 300 — 1536),  som  overhovedet  fra  den  kristelige 
Middelalder  i  Danmark,  ingensinde  synes,  endog  kun  forholdsviis,  at  have  været  saa  an¬ 
seelige  som  de  tilsvarende  Mindesmærker  i  det  vestlige  og  sydiige  Europa.« 

løvrigt  er  det  en  Selvfølge,  at  en  ringere  Bekostning  og  deraf  følgende  hurtigere 
og  nemmere  Udførelsesmaade  ogsaa  let  kan  medføre  et  helt  andet  Udslag  af  Stilen, 
saaledes  at  altsaa  de  tarvelige  Meubler,  som  fandt  Anvendelse  i  Borgerhusenes  smaa  og 
lave  Rum,  naturligvis  ofte  maatte  undvære  de  for  Stilen 
karakteristiske  spidse  Gavle,  Smaataarne  og  andre  saa- 
danne  Prydelser,  hvortil  der  hverken  var  Plads  eller  Raad. 

Det  arkitektoniske  Motiv,  som  mest  kan  siges  at  til¬ 
høre  en  tarveligere  Gothik,  altsaa  vel  nærmest  til  Ud¬ 
førelse  i  Træ,  hvori  det  jo  ogsaa  har  sin  konstruktive 
Betydning,  er  de  saakaldte  Fyldinger,  en  større  Flade  af 
tyndere  Materiale,  som  er  indsat  i  en  smal,  men  tykkere 
Ramme,  der  ved  sin  større  Stivhed  forhindrer  Fyldingen 
fra  at  krummes  eller,  som  det  hedder,  at  »kaste«  sig; 
men  dette  Motiv  findes  ogsaa  i  Gothiken  anvendt  til 
Udførelse  i  Sten,  ja  der  findes  endog  hele  Kirkefac^ader, 
hvor  det  er  fremherskende,  som  ved  Domkirken  i  Meissen. 

Men  den  gothiske  Stil  holder  ikke  af  tomme  Fyl¬ 
dinger,  den  pryder  dem  med  kunstigt  Fletteværk,  hvis 
Sammensætninger  ere  udledte  af  mathematiske  Figurer, 
helst  hvor  saadanne  Tal  kunne  anvendes,  som  Rave 
symbolsk’  religiøs  Betydning,  eller  ogsaa  med  Araaben- 
skjolde  og  deraf  fremvoxende  Planteslyngninger,  og  ved 
rigere  Gjenstande  med  figurlige  Skulpturarbeider. 

Det  Motiv,  hvormed  Fyldingerne  for  det  meste 
prydes,  er  det  dekorative  Gitter,  som  er  gaaet  over  fra 

Vinduesarkitekturen  og  Balconen  til  Brystningen,  og  derfra  til  andre  Fyldinger,  og  som 
bestaaer  af  det  i  Haandværkssproget  saakaldte  Maaswerk,  der  dannes  af  profilerede  Stave, 
som  flettes  i  et  Netværk  af  Rosetter  og  Buer,  for  hvis  Kombination  Cirkelslaget  er  lagt 
til  Grund,  og  som  i  den  gothiske  Stil  fremtræder  lige  fra  de  simpleste  Mønstre  til 

12* 


Fig.  72.  Jernlysestage. 
(Nationalmus.  i  Miinchen). 


Fig.  71.  Træfylding. 
(Nationalnuls.  i  Miinchen). 

saadanne  med  overvældende  Rigdom,  men  udførte  aldeles  eens  i  Sten  og  i  Træ.  Oven- 
staaende  Afbildninger  vise  Anvendelsen  af  »Maaswerk«  udført  i  Sten  paa  en  Fylding  . 
over  et  Kirkeportal  (Fig.  68)  og  udført  i  Træ  paa  Bjelkeværket  af  et  Borgerhus  (Fig.  67) 
samt  paa  en  Bænk,  bestemt  til  at  belægges  med  Hynder  (Fig.  6g).  Et  andet  Motiv,  som 
i  Middelalderen  blev  meget  anvendt  til  at  pryde  Fyldingerne  med,  tilhører  jo  rigtignok 
igjen  et  helt  andet  Materiale,  det  er  nemlig  de  saa  hyppig  forekommende  Papir-  eller 
Pergamentsoprulninger  eller  ogsaa  Baand,  som  ere  lagte  i  kunstige  og  ornamentale 
Slyngninger  og  som  udføres  oftest  i  Træ,  men  ogsaa  undertiden  i  Sten,  for  Baandenes 
Vedkommende  benyttede  til  Anbringelsen  af  Inskriptioner  med  Navne  og  Aarstal  eller  til 
religiøse  Sententser.  Af  Pergamentbladet  anvendt  som  Udfyldning  og  Prydelse  finder 
man  fra  Middelalderen  en  Mængde  Variationer,  altid  i  smukke  symmetrisk  fordelte  Folder 
og  med  sirlige  Udklipninger  og  Vendinger  eller  Sammenrulninger  i  den  øverste  og 
nederste  Kant,  men  for  det  meste  kun  udført  i  et  meget  svagt  Relief. 

Skulde  man  nævne  noget  Motiv,  som  den  gothiske  Stil  fortrinsvis  benytter  til  De¬ 
koration  af  Træfyldinger,  da  maa  det  vel  være  den  her  omtalte,  hvoraf  jeg  i  ovenstaaende 
Afbildninger  viser  et  Par  karakteristiske  Exempler,  som  ere  udførte  i  Egetræ,  dels  paa 
Døre,  dels  paa  Kirkestole  (Fig.  66  og  70).  Men  hvad  der  især  karakteriserer  Udførelsen 
i  Træ  af  Gothikens  Forsiringsmotiver,  er  den  fladere  og  mere  silhouetteagtige  Maade, 
hvorpaa  disse  for  det  meste  fremtræde,  idet  jo  nemlig  den  tynde  Trætykkelse  ikke  tillader 
noget  dybere  Relief,  hvorfor  man  har  søgt  ved  finere  og  livligere  Mønstre  at  frembringe 
den  Virkning,  som  ikke  kunde  naaes  ved  stærkere  Fremspring;  saaledes  viser  Fig.  71 
Dekorationen  af  en  Træfylding,  hvor  »Maaswerk«  er  efterlignet  paa  en  simpel,  lineær 
Maade,  og  hvor  Grundene  ere  malet  med  stærke  røde,  blaa  og  sorte  Farver  for  at  frem¬ 
bringe  den  rigere  Virkning,  som  Forsiringens  Fladhed  ikke  formaaede.  At  man  ogsaa  i 
Jern  efterlignede  Former,  der  tilhørte  andre  Materialier,  sees  af  omstaaende  Afbildning 
af  en  Lysestage  (Fig.  72),  hvor  Borgens  Murkrone  med  sine  smaa  runde  Skydetaarne  igjen 
er  benyttet  som  Forsiringsmotiv. 

Den  gothiske  Kunst  kan  vel  siges  at  have  hersket  i  omtrent  tre  Aarhundreder  og 
har  havt  mange  berømte  Udøvere,  Kunstnere  som  Erwm  von  Steinbach,  Adam  Kraft, 
Veit  S/oss  og  Peter  Vischer  have  foreviget  deres  Navne  baade  i  Sten,  Træ  og  Metal;  men 
endeligt  havde  ogsaa  denne  Kunststil  overlevet  sig  selv,  og  da  de  store  Mestre  i  Italien 
spredte  derés  glimrende  Lys  over  Kunsten,  og  Mænd  som  Brunelleschi,  Ghiberti,  Leonardo 
og  Rafael  bleve  berømte  over  hele  Europa,  droges  ogsaa  de  nordiske  Kunstnere  uimod- 
staaeligt  til  Italien  og  vendte  tilbage  som  den  mere  livsfriske  Renaissances  Apostle,  og 
da  var  Gothikens  Tid  forbi. 

Fig.  73.  Point  de  France,  1670 — 1700. 


Notitser  om  Point  de  Venise  og  Point  de  France. 

.  Af  Sara  Rasmussen. 

»Kniplingen«,  siger  Albert  I/g  i  sin  Af¬ 
handling  Geschichte  und  Terminologie  der 
alten  Spitzen,  »er  et  Barn  af  den  glade, 
kunstvenlige  Renaissancetid  i  Italien,  en 
Frembringelse  af  den  nye  Tid,  af  den  Pe¬ 
riode,  der  siden  Oldtidens  Dage  er  rigest 
paa  Kunst.«  Lidt  længere  henne  siger  han, 
at  det  dog  ikke  dermed  skal  være  sagt,  at 
denne  nye  Kunstart  er  sprungen  helt  færdig 
ud  af  de  forandrede  Forhold  i  Kulturlivet 
ligesom  den  fuldt  rustede  Pallas  Athene  af 
Zeus’  Pande.  Fra  en  ældre  Tid  foreligge 
Arbejder,  der  for  største  Delen  ere  bievne  til 
i  Klostrene,  og  hvis  Teknik  i  det  mindste 
har  været  Forbillede  for  Renaissancetidens  Kniplekunst.  Nogle  af  disse  Forbilleder  skulle 
nævnes  her,  nemlig  for  saa  vidt  de  danne  en  Overgang  til  Point  de  Venise  og  Point  de 
France,  som  her  nærmest  skal  omtales. 


Fig.  74.  »Koralmos«  (Havfrueknipling). 

For  det  Første  er  der  da  Filet,  som  rimeligvis  stammer  fra  de  tidligste  Tider,  og 
som  stadig  har  været  brugt  til  Fremstilling  af  Jagt-  og  Fiskeredskaber.  Nettet,  som 
dannes  af  Traade,  der  ere  knyttede  sammen  i  symmetriske  Firkanter,  blev  allerede  i  det 
4de  og  5te  Aarhundrede  udsyet  af  Nonnerne  i  de  forskjellige  Klostre  med  stor  Kunst¬ 
færdighed  og  anvendt  til  Udsmykning  af  Kirkeklæder.  Samtidig  med  dette  Arbejde  findes 
Lacis,  der  ligeledes  bestaar  af  et  Slags  Netværk.  Disse  to  Arbejder  maa  dog  ikke  for- 
vexles  med  hinanden,  de  have  vel  enkelte  Ligheder,  men  ere  dog  vidt  forskjellige.  For 
at  danne  Nettet  til  lacis  ( punto  a  maglia)  blev  der  i  hvilket  som  helst  fint  Stof  trukket 
Traade  ud  baade  paa  Længden  og  paa  Bredden  med  bestemte  Mellemrum,  saaledes  at 
at  der  fremkom  en  Bund  af  aabne  symmetriske  Firkanter.  Traadene,  som  bleve  staaende 
i  Tøjet  mellem  disse,  befæstede«  enten  med  forskjellige  Sting  eller  snoedes  ind  i  hverandre 
og  dannede  ligesom  faste  Rammer  om  Firkanterne.  Disse  kunde  være  store  eller  smaa, 
alt  efter  som  det  udfordredes  til  det  Mønster,  man  ønskede  at  brodere.  Mønstret  blev 


udført  med  Stoppesting  ( point  de  reprise).  Fig.  75  viser  et  Stykke  Lacis  med  et  Mønster, 
hvori  Tegningen  er  et  kristeligt  Sindbillede;  det  har  rimeligvis  været  anvendt  til  Kirke¬ 
brug.  Lacis  danner  ligesom  en  Overgang  til  til  point,  coupé.  Fra  ganske  tarvelige  Ting 
udviklede  der  sig  mere  og  mere  komplicerede  Mønstre.  Man  nøjedes  ikke  mere  med  de 
lige  Linjer.  I  Luften  udspændtes  mellem  Tremmerne  i  Nettet  Traade,  der  dannede  skraa 
Linjer  og  Buer,  og  disse  Traade  syedes  over  med  Knaphuls-,  Kaste-  eller  Stoppesting. 
Mellem  alle  disse  Linjer  udførtes  saa  senere  Stjerner,  Takker,  Cirkler  o.  s.  v.  i  et  bestemt 
Mønster,  der  gjentog  sig  med  regelmæssige  Mellemrum.  Fig.  76  er  et  smukt  Exemplar 
af  italiensk  point  coupé,  syet  i  Tidsrummet  mellem  1550  og  1600. 

Allerede  mod  Slutningen  af  det  16de  Aarhundrede  tegnedes  Mønstret  paa  et 
Stykke  Lærred,  der  blev  riet  oven  paa  det  i  lige  store  Kvadrater  inddelte  Stykke  Tøj". 
Konturerne  af  Mønstret  syedes  med  Knaphulssting,  og  det  øverste  Lag  Lærred  blev 
klippet  bort  langs  disse.  Derpan  blev  Tremmerne  syede  over  med  de  forskjellige  Sting, 

og  tilsidst  bleve  alle  de  smaa  Enkeltheder  i  Tegningen  udførte  med  Knaphuls-  eller 
Kastesting,  som  bleve  syede  i  Luften.  Det  var  imidlertid  et  møjsommeligt  Arbejde  at 
trække  alle  Traadene  ud,  og  Fantasien  blev  paa  Grund  af  alle  de  lige  og  skraa  Linjer 
meget  begrænset  med  Hensyn  til  Valget  af  Mønstre'.  Lidt  efter  lidt  indsaa  man,  at  det 
jo  var  langt  lettere  at  danne  Grundlaget  til  dette  Arbejde  ved  at  spænde  Traade  langs 
Tegningens  Linjer  i  Stedet  for  at  spilde  Tiden  med  at  trække  de  overflødige  Traade  ud 
af  Lærredet.  Det  er  egentlig  først  fra  dette  Øjeblik  af,  at  man  kan  tale  om  syede  Knip¬ 
linger,  thi  først  nu  kan  Kanten  omdannes  til  Takker,  til  en  bordure  dentelée.  Det  er  ikke 


Fig.  76.  Italiensk  point  coupé,  155°  — 1600.- 


længere  et  Broderi,  men  et  fuldstændigt  Arbejde  for  sig  selv,  hvori  Konturerne  saa  vel 
som  Væven,  hvad  enten  den  er  mat  eller  klar,  kun  opstaar  og  arbejdes  ved  Hjælp  af 
JSIaalen.  I  Fig.  77  ses  en  Knipling,  hvis  Tegning  fuldt  ud  viser,  hvilken  Grad  af  taalmodig 
Opfindsomhed  det  16de  Aarhundredes  Mestre  vare  i  Besiddelse  af,  naar  det  gjaldt  om  at 
komponere  Kniplemønstre. 

Det  er  Venedig,  Opfindelsen  af  point  coupé  saa  vel  som  af  point  de  Venise  skyldes. 
Næsten  i  ethvert  Hus  i  Venedig  syedes  i  det  16de  og  17de  Aarhundrede  point  coupé, 
punto  iagliato.  Ypperlige  Mønstre  til  disse  Kniplinger  findes  i  de  Mønsterbøger,  som 
Federigo  de  Vinciolo,  efter  hvad  der  siges,  udgav  påa  Opfordring  af  Katharina  af  Medici  i 

Aaret  1587,  og  som  Cesare  Vecellio,  en  Slægtning  af  Tizian,  udgav  i  1594.  Omendskjønt 
en  vis  Ensartethed  er  fremherskende  i  disse  Mønstre,  hvor  det  samme  Emne  hyppigt 
kommer  igjen,  udmærke  de  sig  dog  ved  en  kunstnerisk  Skjønhed  og  ved  stilfuld  Tegning. 
Paa  Grund  af  Arbejdets  Finhed  og  de  prægtige  gothiske  Mønstre  egnede  disse  Kniplinger 
sig  især  til  Prydelse  paa  Kirkeklæder,  saasorn  Alterduge,  Alber  og  Rochetter.  Lidt  efter 
lidt  blev  det  imidlertid  almindeligt,  at  man  ogsaa  udenfor  Klostrene  syede  disse  Knip¬ 
linger,  og  nu  bleve  de  anvendte  i  det  daglige  Liv  til  Pynt  paa  Klædedragter  og  •  til  Be¬ 
sætninger  paa  Linned.  Disse  Kniplinger  vare  overordentlig  smukke.  Af  Afbildningen 
Fig.  78,  der  er  en  Tegning  af  en  point  coupé ,  som  i  vor  Tid  er  kopieret  efter  en 
Model  fra  det  16de  Aarhundrede  af  Nonnerne  i  St.  Maria  Klosteret  i  Puy,  ses  hele  den 
Ynde’  og  Elegance,  der  var  egen  for  disse  Kniplinger,  som  i  alle  deres  Enkeltheder  vare 
formede  i  den  reneste  gothiske  Stil. 


Point  de  -  Venise  eller  point  plat  er  den  Knipling,  der  lidt  efter  lidt  fortrængte  ' 


P>g'  77-  Italiensk  point  coupé,  1580 — 1660. 


Brugen  af  point  coupé,  der  fuldstændig  gik  af  Mode,  og  nu  træffes  kun  enkelte  Exemplarer 
af  dette  ypperlige  Arbejde  i  gamle  Klosterkirker  i  Italien,  i  enkelte  Museer  og  rnaaske  hos 
Antikvitetshandlere  i  Paris  og  London,  der  for  Spotpris  have  kjpbt  dem  i  Italien.  Om 
point  de  Venise' s  Oprindelse  fortæller  forøvrigt  Sagnet,  at  den  skyldes  en  ung  Pige,  der 
med  megen  Kunstfærdighed  og  Taalmodighed  afbildede  noget  Koralmos,  som  hendes 
Kjæreste,  en  ung  Sømand,  havde  bragt  hjem  til  hende.  Uagtet  hun  passede  Planten  med 
megen  Omhu,  visnede  den  dog.  For  at  have  et  synligt  Minde  om  Kjærlighedsgaven 
efterlignede  hun  da  med  Naal  og  Traad  Plantens  elegante  Former,  og  paa  denne  Maade 
opnaaede  hun  med  sin  kunstfærdige  Haand  at  fremstille  den  Knipling,  der  endnu  staar 
uovertruffen  i  Skjønhed  og  Elegance.  Fig.  74  er  et  Stykke  »Koralmos«,  hvis  lette  Former 
altsaa  egentlig  have  været  Forbillede  til  point  de  Venise.  Fig.  79  er  et  ypperligt  Exemplar 
af  point  plat  eller,  som  Italienerne  kaldte  den,  punto  in  aria,  som  udmærker  sig  ved  Rigdom 
i  Mønstret  og  .ved  en  sjælden  Lethed  Og  Elegance.  Tegningen  til  point  plat  blev  overført' 

paa  Pergament.  Først  syedes  Konturerne,  og  disse  udfyldtes  da  afvexlende  med  klare  og 
tætte  Grunde.  Paa  Afvexlingen  i  disse  Grunde  beroede  meget  Kniplingens  Skjønhed. 
Naar  Konturerne  vare  udfyldte,  bleve  de  enkelte  Smaapartier  i  Kniplingen  forbundne  med 
hinanden,  ved  brides.  Stiger.  Det  er  Traade,  som  spændes  fra  den  ene  Figur  til  den 
anden  og  oversys  med  tætte  Knaphulssting.  Som  oftest  vare  disse  brides  prydede  med 
smaa  picots,  Løkker.  I  det  17de  Aarhundrede  blev  Tegningen  i  denne  Knipling  temmelig 
bizar,  idet  Mønstret  taber  sig  i  en  fuldstændig  Uregelmæssighed,  og  ofte  blandes'  Figurer 
af  Mennesker  og  Dyr  sammen  med  Arabesker  og  Blomstergrene.  Af  point  de  Venise  ud¬ 
viklede  point  de  relief  ( punto  a  fogliami)  sig.  Omridsene  af  de  store  Blomsterblade,  hvor- 
paa  fantastiske  Blomster  i  storslaaet  Stil  bleve  anbragte,  vare  syede  en  relief.  Det  vil 
sige,  at  disse  bleve  lagte  under  med  mange  Lag  Traad,  som  bleve  oversyede  med 
Knaphulssting-,  saaledes  at  Kanterne  vare  ophøjede.  Blomsterne  saavel  som  Løvværket  i 


Fig.  78. 


Moderne  Point  coupé  efter  en  Knipling  fra  det  16de  Aarhundrede. 

disse  Kniplinger  bleve  ogsaa  udførte  med  Konturer  i  Relief.  Undertiden  syedes  flere 
Partier  ejt  relief  ovenpaa  hverandre,  og  dette  frembringer  en  ypperlig  \  irkning.  Tegningen 
i  disse  Kniplinger  bestaar  for  det  meste  i  Ornamenter  af  Blade  og  Blomster  i  ubunden 
Frihed,  men  de  danne  dog  altid  et  malerisk  Hele.  Konturerne,  der  bleve  riede  først, 
udfyldtes  med  de  mest  forskjellige  Grunde,  den  ene  smukkere  og  mere  effektfuld  end 
den  anden.  Tilsidst  syedes  den  ophøjede  Knaphulsstings  Kant,  der  yderligere  var  udsyet 
med  smaa  Picots,  som  med  geometrisk  Regelmæssighed  dannede  ligesom  en  Række  Perler 
om  Konturerne.  Fig.  80  er  et  ypperligt  Exemplar  af  point  de  relief  eller,  som  den  ogsaa 
kaldes,  point  de  rose. 

I  Musée  de  Cluny  i  Paris  findes  en  Krave  af  point  de  relief,  der  har  tilhørt  en 
venetiansk  Adelsmand,  og  den  er  ganske  fortrinlig  vel  vedligeholdt.  Det  er  et  fuldendt 
Mesterværk  i  sit  Slags.  Man  forbavses  over  den  Fuldendthed  i  Tegningen  saavel  som 
over  den  Kunstfærdighed  og  Taalmodighed,  der  udkræves  til  at  udføre  et  saadant  Arbejde. 

Hver  Gang  jeg  har  besøgt  Musée  de  Cluny,  er  jeg  atter  og  atter  gaaet  tilbage  til  den 
Montre,  hvori  dette  Pragtværk  er  opbevaret,  og  stadig  har  jeg  opdaget  nye  Skønheder. 
Sammesteds  opbevares  ligeled.es  et  Stykke  point  de  rose,  syt  med  creme- Silke.  Det  er 
ogsaa  et  lille  Mesterstykke.  Det  har  været  anvendt  som  Prydelse  paa  en  Palla.  Pallaen 
er  den  lille  Firkant,  som  ved  den  katholske  Messe  anbringes  over  Patenen,  naar  denne 
er  lagt  over  Kalken.  Det  synes,  at  creme- Silke  og  creme- Traad  paa  et  Tidspunkt  har  været 
et  meget  moderne  Materiale  ved  Forfærdigelsen  af  disse  Kniplinger.  Thi  en  stor  Mængde 
points  de  rose  i  gullig  Tone  ere  efter  de  politiske  Forandringer  i  Italien  gaaede  til  Paris 
og  bievne  solgte  der.  Point  de  rose  er  maaske  den  mest  fuldendte  af  alle  Kniplinger. 
Den  var  som  hugget  ud  i  Marmor  eller  Elfenben,  og  derved  fik  denne  Knipling  noget 
storslaaet  over  sig,  der  gjorde  den  skikket  til  at  fuldstændiggjøre  Venetianernes  grandiose 
Toiletter.  Og  dog  var  der  over  point  de  relief  en  Fløjelsblødhed  og  Smidighed,  der  lige¬ 


som  gjorde  den  levende,  og  som  det  ikke  er  muligt  for  nogen  Pen  at  beskrive.  Punto 
dei  vermicelli  er  point  de  relief,  der  yderligere  er  prydet  med  smaa  Ornamenter  en  relief, 
som  ligne  Orme,  og  derfra  stammer  Navnet. 

I  Venedig  vaagede  man  med  Skinsyge  over  Kunsten  at  sy  point  de  Venise,  der 
fra  Aar  1654  bruges  som  Fællesnavn  for  de  forskjellige  Kniplinger  i  denne  Genre. 
Monopolet  paa  Forhandlingen  af  disse  Kniplinger  var  selvfølgelig  indskrænket  til  Venedig, 
der  omtrent  aarlig  udførte  for  2  Miil.  Kroner  af  denne  Artikel.  De  smukkeste  bleve 
utvivlsomt  syede  i  Klostrene  af  Nonnerne,  der  med  ubeskrivelig  Opofrelse  og  Taalmodighed 
anvendte  al  deres  Fritid  til  at  sy  Kirkekniplinger.  Intet  Offer  var  dem  for  stort,  intet 
Arbejdø  uoverkommeligt,  naar  det  gjaldt  om  at  smykke  Guds  Hus.  Senere  solgte  de 
disse  Kniplinger  for  at  bidrage  deres  til  Opholdet  i  Klostret.  Fra  Klosterverdenen  for¬ 
tælles  følgende:  Dogen  aflagde  hvert  Aar  et  Besøg  i  Klosteret  della  Virgini,  og  hvert  Aar 
overrakte  Abedissen,  der  i  Spidsen  for  Nonnerne  modtog  ham  i  Modtagelsesværelset,  ham 

en  kostbar  Blomsterbuket  i  en  Guld-Buketholder,  som  var  besat  med  de  fineste  points  de 
Venise,  forarbejdede  i  Klostret'. 

Da  point  de  Venise  mere  og  mere  fik  Anvendelse  i  det  daglige  Liv,  beskjæftigede 
største  Delen  af  de  fattige  .Familj er  i  Venedig  sig  med  at  sy  denne  Knipling,  der  ligesom 
fuldstændiggjorde  den  rige  Dragt,  som  Datidens  Venetianere  bare.  Den  stod  ypperligt  i 
Samklang  med  de  prægtige  Stoffer  og  det  bløde  Fløjel,  hvoraf  Klædedragten  hovedsagelig 
bestod.  Point  de  Ve?iise  anvendtes  ogsaa  paa  Linnedet  og  til  Sengeudstyr,  omendskjønt 
dette  var  et  Felt,  hvortil  den  flade  point  coupé  bedre  egnede  sig.  Forbruget  af  pomt  de 
relief  dalede  noget,  da  den  franske  Minister  Colbert  lod  udgaa  Forbud  mod  Indførelsen 
af  udenlandske  syede  og  kniplede  Kniplinger  og  oprettede  de  store  Kniplefabrikker  i 
Frankrig,  omendskjønt  de  endnu  i  lang  Tid  en  masse  bleve  smuglede  ind  over  Grændsen 
og  solgte  i  Frankrig.  Efterhaanden  som  Moden  i  Tidernes  Løb  forandrede  sig,  gik  denne 


Fig.  80.  Point  de  Venise  (point  de  relief),  1660 — 1700. 


prægtige  Knipling  af  Brug  og  Fabrikationen  holdtes  egentlig  kun  vedlige  gjennem  enkelte 
Slægter  og  i  enkelte  Egne  af  Italien. 

Efter  at  Moden  omtrent  1660  havde  flyttet  sin  Trone  fra  Italien  til  Paris,  ud¬ 
viklede  Knipleindustrien  sig  især  i  Frankrig.  Colbert,  der  længe  med  Misfornøjelse 
havde  set  paa,  at  en  Mængde  Penge,  der  anvendtes  til  Indkjøb  af  points  de  Venise  og 
andre  italienske  Kniplinger,  vandrede  ud  af  Landet,  indforskrev  italienske  og  belgiske 
Arbejdersker.  Han  lod  kjøbe  i  Belgien  og  Italien  en  Del  Kniplingef,  som  skulde  anvendes 
som  Forbillede  i  de  franske  Fabrikker.  I  lang  Tid  famlede  man  om  mellem  de  for- 
skjellige  Mønstre,  men  lidt  efter  lidt,  da  mange  franske  Kunstnere  beskjæftigede  sig  med 
at  tegne  Modeller  og  Mønstre,  fremkom  et  ejendommeligt  nationalt  Fabrikat,  som  senere 
er  blevet  berømt  under  Navn  af  point  de  France.  Denne  Knipling  er  saavel  i  Tegningen 
som  i  Arbejdsmethoden  paavirket  af  point  de  Venise.  Da  Tegningen,  som  ovenfor  omtalt, 
blev  udført  af  Datidens  første  Malere,  var  det  intet  Under,  at  point  de  France  i  høj  Grad 
nærmede  sig  kunstnerisk  Fuldkommenhed.  Disse  Kniplinger  vare  desuden  ogsaa  meget 

fine  i  Arbejdet  og  udførte  med  sjælden  Omhyggelighed.  Hvilke  næsten  uoverkommelige 
Vanskeligheder  Colbert  har  havt  med  at  faa  det  nye  Arbejde  indført  i  de  Fabrikker,  som 
allerede  vare  i  Gang  i  Frankrig,  og  i  dem,  som  han  selv  stiftede,  ses  bedst,  naar  man 
læser  den  udstrakte  Korrespondance,  igjennem,  som  han  har  ført  om  disse  Sager.  Der 
existerer  en  Række  Breve,  som  omhandle  dette  Emne,  og  som  findes  i  »Corre- 
spondance  administrative  de  Colbert«.  Autoriteternes  Ligegyldighed  og  Arbejderskernes 
Stædighed  med  at  indføre  de  nye  Kniplingssting  beredte  ham  længe  en  Masse  Ærgrelser, 
men  tilsidst  kroriedes  dog  hans  Bestræbelser  med  Held.  Ifølge  Lov  af  5te  August  1665 
blev  det  forordnet,  at  point  de  France  skulde  forarbejdes  i  Du  Quesnoy,  Arras,  Rheims, 
Sédan,  Chåteau  Thierry,  Loudun,  Alengon,  Aurillac,  Argentan  o.  s.  v.  Ifølge  Forordning 
af  2 1  de  Oktober  1665  blev  det  forbudt  at  forulempe  disse  Fabrikker  i  deres  Arbejde, 
saa  længe  de  havde  Eneret  herpaa.  Det  fremgik  af  en  Forordning  af  16de  Februar  1675, 
at  dette  Monopol  var  udstedt  paa  9  Aar,  og  ifølge  denne  bekræftede  og  forlængede 
Ludvig  den  14de  alle  de  Forrettigheder,  som  de  kongelige  Kniplingsfabrikker  allerede 
tidligere  havde  faaet. 

Mrs.  Bury-Palliser  fortæller  i  History  of  Lace  (1869),  at  Colbert  paa  Slottet  Lonray 


Fig.  81.  Point  de  France  (point  de  relief),  1670 — 1700. 


tæt  ved  Alen^on  stiftede  en  Kniplingsfabrik.  En  Madame  de  Gilbert  skal  have  forestaaet 
denne  Virksomhed,  hvortil  hun  fik  en  Subvention  af  250,000  Kroner.  Efter  kort  Tids 
Forløb  kom  Madame  de  Gilbert  til  Paris  med  de  første  Prøver  af,  hvad  der  var  bleven 
forarbejdet  paa  Lonray.  Kniplingerne  bleve  smagfuldt  arrangerede  og  hængte  op  paa 
Væggen  i  et  Værelse,  der  var  betrukket  med  højrødt  Silkedamask,  og  hvor  de  toge  sig 
udmærket  godt  ud.  Ludvig  XIV  tog  denne  Udstilling  i  Øjesyn  og  udtalte  sin  Tilfredshed 
hermed.  Han  gav  Kniplingen  Navn  af  point  de  France  og  udtalte  det  Ønske,  at  Hoffet 
for  Fremtiden  vilde  bære  disse  Kniplinger.  Hermed  var  Kniplingens  Lykke  gjort,  thi  alle 
kappedes  naturligvis  om  at  opfylde  Kongens  Ønske.  I  sit  Værk  La  Dentelle  (1875)  udtaler 
dog  Joseph  Seguin  en  Tvivl  om,  at  Fabrikken  paa  Lonray  nogen  Sinde  har  været  til.  Han 
paastaar  tvertimod,  at  point  de  France  kun  blev  syet  i  selve  Alenc^on,  og  at  Ledelsen  af 
Fabrikken,  der  var  overladt  dl  'Madame  Marie  Fillesac,  som  var  sat  paa  denne  Post  af 
Madame  Cathérine  de  Marge,  der  tillige  med  Jean  Pluymers  og  Paul  de  Marge  var 
Ihændehaver  af  Monopolet  paa  de  kongelige  Kniplingsfabrikker. 

•  Fig.  81  viser  en  point  de  relief,  der  er  forarbejdet  i  Frankrig.  Den  adskiller  sig 
fra  sit  italienske  Forbillede  ved  at  Tegningen  er  mindre,  friere  og  langt  lettere.  I  Fig.  73 
er  Tegningen  om  muligt  endnu  lettere  og  finere.  Det  er  et  Stykke  point  de  France,  som 


Notitser  om  Point  de  Venise  og  Point  de  France. 


93 


er  arbejdet  uden  Bund,  réseau,  og  hvori  de  enkelte  Partier  i  Kniplingen  forbindes  med 
hverandre  med  Blomster  og  Bladranker.  Kun  ganske  tynde  Traade,  der  ere  prydede 
med  picots  eller  med  smaa  Takker,  forbinde  atter  disse  med  hverandre.  Disse  Traade 
ligne  Sommerfuglenes  Følehorn.  Paa  andre  Mønstre  af  point  de  France  ses  ogsaa,  hvor¬ 
ledes  Figurer,  Dyr  o.  lign.  ligesom  i  point  de  Venise  plat  ere  anbragte  mellem  de  mest 
forskjellige  Ornamenter.  Man  efterlignede  ogsaa  i  Frankrig  med  Held  punto  dei  vermicelli. 
De  kaldtes  der  dentelle  des  fleurs  vo/ants  eller  point  de  chenille. 

Fig.  82.  Kniplet  Point  de  France,  1670 — 1730. 


Ifølge  gammel  Sædvane  hørte  der  18  Arbejdersker  til  at  forfærdige  disse  Knip¬ 
linger.  Enhver  syede  kun  det  for  hende  bestemte  Stykke  af  Kniplingen  og  opnaaede 
derved  en  Færdighed,  der  kun  vanskelig  lader  sig  beskrive.  Det  er  næsten  umuligt  at 
give  et  tydeligt  Billede  af  denne  pragtfulde  Knipling,  der  saavel  udmærker  sig  ved 
Tegningens  Formfuldendthed  som  ved  Udførelsens  Ypperlighed.  Der  blev  lavet  hele 
Kjoler,  Kaaber,  Slør  og  Alterduge  af  point  de  France,  hvori  hver  lille  Enkelthed  var  udført 
med  en  Kunstfærdighed  og  Dygtighed,  der  trodser  al  Beskrivelse.  —  Frabrikationen  af 
point  de  France  var  i  Frankrig  skjærmet  af  Monopolet,  og  da  der  stadig  fremkom  Forbud 

mod  Indførsel  af  udenlandske  Kniplinger,  blev  samme  den  dominerende  paa  hele  Verdens¬ 
markedet.  Det  franske  Hof  bar  næsten  udelukkende  point  de  France  ved  alle  Hoffester, 
ja  selv  ved  dagligdags  Sammenkomster.  Det  var  nok  til  at  sikre  den  et  fast  Fodfæste 
ved  alle  udenlandske  Hoffer,  der  næsten  uden  nogen  som  helst  Kritik  optoge  alle  de 
franske  Moder.  Der  udførtes  Masser  af  disse  Kniplinger  til  alle  Hofferne  i  Evropa,  og 
derfor  toge  Ihændehaverne  af  Monopolet  aldrig  i  Betragtning,  om  de  endogsad  maatte 
udgive  fabelagtige  Summer  til  Fabrikationen,  naar  kun  Arbejdet  var  godt. 

Der  fremkom  i  Sandhed  ogsaa  rene  Vidundere  af  Skjønhed  og  Kunst  i  point  de 
France.  Den  ophævede  Kant  i  disse  Kniplinger  var  lettere  og  mindre  fremspringende 
end  i  point  de  Venise;  de  bleve  ofte  i  Frankrig  lagte  under  med  Hestehaar  i  Stedet  for 
tykke  Traade.  Ligesom  i  Italien  saaledes  ogsaa  i  Frankrig  bleve  de  ypperligste  Knip¬ 
linger  forfærdigede  i  Klostrene,  hvor  Nonnerne  ligesom  i  Italien  arbejdede  dels  for  at 
smykke  Herrens  Alter,  dels  for  at  bidrage  deres  til  Klostrenes  Underhold.  Endnu  den 
Dag  i  Dag  maa  man  søge  de  bedste  Exemplarer  af  gamle  Kniplinger  i  Kirkerne. 

South  Kensington  Museet  i  London  ejer  flere  smukke  Stykker  point  de  France, 
der  ere  særdeles  vel  vedligeholdte.  Fra  Kniplingsfabrikkerne  udgik  især  de  Kniplinger, 
som  anvendtes  ude  i  Livet  ligefra  Besætning  paa  Daabskjoler  til  Kanten  om  Ligklædet. 
Alt  var  besat  med  Kniplinger.  Der  dreves  en  ubeskrivelig  Luxus  med  point  de  France; 
hele  Formuer  ødsledes  bort  for  at  skaffe  sig  dem. 

Der  fortælles  om  Ludvig  XIV,  at  han  beredte  Damerne,  som  en  Gang  vare  ind¬ 
budte  til  at  tilbringe  en  Dag  paa  Eremitagen  i  Marly  hos  ham,  den  store  Overraskelse, 
at  de,  da  de  skulde  klæde  sig  om  til  Taflet,  hver  forefandt  en  fuldstændig  Kjole  af 
point  de  France  i  deres  Toiletværelse,  som  den  galante  Konge  havde  ladet  bestille  til 
Damerne.  Datidens  Mode,  at  Damerne  bare  Haaret  højt  opsat  efter  Madame  La  Fontange, 
udartede  til,  at  der  af  Kniplinger  blev  dannet  en  taarnhøj  Haarpynt,  der  kaldtes  la 
Fontange,  og  den  var  udstyret  med  al  tænkelig  Pragt.  Herrerne  stode  ikke  tilbage  for 
Damerne.  Alt  var  besat  med  Kniplinger.  Selv  deres  Halstørklæde  ( la  cravate  de  Stein- 
kerque )  var  dels  helt  lavet  af  Kniplinger,  dels  syet  af  let  Stof  besat  med  Kniplinger,  helst 
med  point  de  France.  La  Fontange  og  la  cravate  de  Steinkerque  holdt  sig  længe  i  Mode. 

Forbruget  af  points  de  France  forøgedes  stadig.  Da  de  vare  meget  kostbare, 
prøvede  man  at  kniple  dem  efter,  og  efter  adskillige  Forsøg  fremkom  en  kn-iplet  Knipling, 
der  lang  Tid  gjorde  stor  Lykke.  Disse  Kniplinger  faldt  i  bløde  Former  og  kunde  an¬ 
vendes  som  Besætning  paa  lettere  og  tyndere  Stoffer.  Fig.  82  er  et  smukt  Exemplar  af 
en  kniplet  point  de  France,  hvori  der  findes  to  Medailloner  med  Ludvig  XIV’s  og  hans 
Dronnings  Billeder.  Over  Medaillonerne  ses  den  franske  Kongekrone.  Dette  Stykke 
Knipling  tilhører  Museet  i  South  Kensington,  hvor  jeg  i  Aaret  1884  beundrede  det. 

Syede  points  de  France  holdt  sig  i  Mode  til  omtrent  Marie  Antoinettes  Tid.  Da 
hun  foretrak  lette  og  tynde  Stoffer,  maatte  Kniplingen  forandre  Natur,  saa  at  den  kunde' 
komme  til  at  staa  i  Samklang  med,  hvad  den  skulde  bruges  til.  I  det  18de  Aarhundrede 
fremstod  point  d’ Alenf  on  som  en  selvstændig  Knipling.  Blomsterbuketter  og  enkelte 
Blomster,  saasom  Roser,  Violer  o.  s.  v.  danne  Mønstret  heri.  Bunden  er  syet  med  aabne 
Knaphulssting  og  ligner  herved  noget  en  kniplet  Bund.  Endnu  indtil  vore  Dage  har 
point  d'  Al  ene  on  forstaaet  at  hævde  sit  Ry.  Paa  den  internationale  Udstilling  i  Wien  1873 
blev  den  første  Præmie  tilkjendt  en  Kjole  af  point  d' Aletifon,  som  var  forarbejdet  efter 
en  gammel  Knipling,  der  har  tilhørt  Madame  Pompadour. 

I  det  igde  Aarhundrede  have  d’PIrr.  Lef  tbure  i  Bayeux  med  meget  Held  forsøgt 
at  indføre  point  de  relief  i  Frankrig.  De  ophøjede  Konturer  ere  udmærket  smukt  udførte, 
og  Pieoterne  ere  gjengivne  med  stor  Nøjagtighed.  At  opdage  Fremgangsmaaden  ved 
Udførelsen  af  de  gamle  Kniplinger  har  været  et  højst  møjsommeligt  Arbejde.  Disse  efter- 

syede  Kniplinger  have  faaet  Navn  af  point  de  Colbert  efter  den  Minister,  som  egentlig  har 
befæstet  Kniplingsindustrien  i  Frankrig.  Kniplingerne,  som  d’Hrr.  Lefébure  havde  udstillet 
paa  Verdensudstillingen  i  Paris  1867,  bleve  præmiebelønnede  og  vakte  en  almindelig  og 
vel  fortjent  Opmærksomhed. 

Paa  Burano,  en  lille  0  i  Nærheden  af  Venedig,  sy  endnu  nogle  Kvinder  Knip¬ 
linger.  Det  var  indtil  for  nogle  Aar  siden  den  eneste  Levning  af  den  store  Industri  med 
point  de  Venise.  1872  satte  Fyrstinde  Giovanelli  Chigi  og  Grevinde  Adriana  Marcello  en 
Skole  i  Gang,  hvis  Opgave  det  er  at  kopiere  de  gamle  points  de  Venise.  Dronning  Mar- 
ghuerita  af  Italien  er  Patronesse  for  denne  Skole.  En  gammel  Kone,  Cencia  Scarpagliola, 
der  ejede  nogle  ypperlige  gamle  Kniplinger,  hun  selv  havde  syet  i  sin  Ungdom,  blev  ud¬ 
nævnt  til  Direktrice.  I  ganske  kort  Tid  oplærte  hun  mere  end  200  unge  Piger.  Det 
vigtigste  Arbejde,  som  er  udgaaet  fra  denne  Skole,  er  en  Reproduktion  af  Pave  Clemens 
XIII’s  berømte  Kniplinger,  som  ejes  af  Dronningen  af  Italien,  for  hvem  det  var  en  Glæde 
at  kunne  laane  dem  ud  til  Forbillede  ved  Gjenindførelsen  af  de  Kniplinger,  der  staar 
som  noget  endnu  uovertruffet  i  Retning  af  Fuldkommenhed  og  Skjønhed. 


Mindre  Meddelelser. 


Foreningen  til  Hovedstadens  For skjonnelse  holdt 
sin  aarlige  Generalforsamling  den  29  Marts;  Med¬ 
lemstallet  var  gaaet  ned  til  679,  men  Foreningen 
ejede  nu  1 2,000  Kr.  Arkitekt  M.  Nyrop  havde  ud¬ 
arbejdet  en  smuk  Plan  for  den  til  et  Springvand 
paa  Hojbroplads,  og  den  arbejdede  nu  paa  at  faa 
denne  Plan  gjennemført. 

Foreningen  for  Boghaandvark  har  i  April  d.  A. 
stillet  tre  Opgaver,  en  for  Sættere,  en  for  Trykkere 
og  en  for  Bogbindere;  for  det  bedste  Arbejde  i 
hVer  Retning  er  der  udsat  en  Pengepræmie  paa 
35  Kr.  Kun  Medlemmer  af  Foreningen  kunne 
deltage  i  Løsningerne,  der  skulle  være  indsendte 
til  Foreningens  Formand  (Xylograf  F.  Hendriksen) 
indén  Udgangen  af  September  d.  A. 

Den  9  Maj  afsløredes  i  Nyboder  et  Monument 
for  Sejerherren  ved  Helgoland ,  afdøde  Admiral  E. 
Suenson.  Suensons  Buste  er  anbragt  p'aa  en  Granit¬ 
sokkel,  ved  hvis  Fod  der  ligger  en  Bronceløve 
med  et  Indskriftsskjold ;  Sokkelens  Sider  ere  prydede 
med  Skibssnabler.  Professor  Th.  Stein  har  givet 
Udkast  til  det  og  udført  dets  plastiske  Dele.  Det 
er  afbildet  i  lllustr.  Tid.  for  den  19  Maj  (XXX, 
Nr.  33). 

En  meget  betydelig  Samling  af  japanske  Bil¬ 
leder  og  Farvetryk  har  i  Begyndelsen  af  Maj  Maa- 
ned  været  udstillet  i  Kunstforeningen.  Blandt  de 
47  Kakemonoer  hørte  ganske  vist  endog  en  Del  af 
dem,  der  bar  meget  berømte  Kunstnernavne,  ingen¬ 
lunde  til  de  fornøjeligste  Prøver  paa  japansk  Kunst, 


til  Gjengjæld  var  der  en  halv  Snes  af  dem,  som 
vilde  være  til  Pryd  for  en  hvilken  somhelst  nok 
saa  udsøgt  Samling.  Som  de  betydeligste  maa 
nævnes  Tcliokuans  majestætiske  Billede  af  et  Pat 
Ørne  paa  en  ensom  Klippe  véd  det  oprørte  Hav, 
Setschius  i  Karl  Madsens  sidste  Artikel  her  i  Tids¬ 
skriftet  omtalte  Billede  af  Djævlebetvingeren  Shoki 
—  begge  fra  det  15de  Aarh.  —  den  geniale  Knrins 
dekorative  Billede  af  Valmuer,  et  avtentisk  Abe¬ 
billede  af  den  berømte  Sose?i  og  en  storladen  og 
stemningsfuld  Kakemono  af  Tani  Bunscho ,  et  ja¬ 
pansk  Vinterbillede  med  et  Tempel,  dækket  af  Sne 
og  omringet  af  Skyer  og  Taager.  Fra  et  kunst¬ 
industrielt  Synspunkt  vare  Billedernes  Indramning  af 
mønstrede  Silkestoffer  vel  værd  at  bemærke.  Ja¬ 
panernes  frodige  Opfindsomhed  o-g  fine  P’arvesans 
gjor  mange  af  disse  Indramninger  i  hoj  Grad  be¬ 
undringsværdige.  For  en  Tapetfabrikant,  hvis 
Mønsterforraad  er  udtømt,  er  der  Motivskatte  nok 
at  hente  i  de  nydelige  Stofmønstre,  af  hvilke  Bings 
»Le  Japon  artistique«  har  gjengivet  udmærkede 
Prøver.  Fem  af  de  udstillede  Kakemonoer  tilhørte 
den  kgl.  Porcellansfabrik  og  fortalte  klart  om  de 
meget  betydelige  Impulser,  Fabriken  under  sin  nye 
Ledelse  har  hentet  fra  den  Kant.  —  En  anselig 
Række  af  P’arvetryk  viste  denne  Kunstarts  Historie 
i  Japan  fra  dens  første  Tid,  da  den  særligt  an¬ 
vendtes  til  Skuespillgrportræter  og  Kurtisanebilleder, 
til  den  seneste  Nutid,  repræsenteret  ved  et  Billede 
af  et  stort  Dampskib,  som  viste  en  meget  bedrøve¬ 
lig  Indflydelse  fra  evropæiske  Plakater,  og  et  Land¬ 
skab  med  en  ganske  korrekt  Perspektiv,  i  hvilket 
en  japansk  Maler  saas  i  Færd  at  gjøre  Frilufts- 

studier  ved  et  evropæisk  Staffeli.  De  smukkeste 
Farvetryksblade  er  fra  Slutningen  af  forrige  Aar- 
hundrede.'  Til  Udstillingen  var  der  udarbejdet  et 
net  udstyret  »ræsonnerende«  Katalog. 

Om  Almueudskæring  af  N.  C.  Rom  er  Titelen 
paa  en  lille  Bog,  der  har  samlet  en  Del  Oplysninger 
om  Udskæring  i  Træ  om  .det  af  Fru  Hages  Hus¬ 
flidsskole  paa  Oremandsgaard  ved  Præstø  ifjor  paa 
.den  nordiske  Udstilling  udstillede  Møblement  i  Al¬ 
muestil  (s.  ovfr.  IV,  S.  276).  Det  oplyses,  at  det 
var  »Dansk  Husflidsskab«,  der  efter  Hr.  Roms  Ini¬ 
tiativ  har  ladet  Arkitekt  O.  V.  Rosendal- Langballe 
udføre  Tegningerne  til  det,  og  at  Tegningerne  der¬ 
efter  overgaves  til  den  nævnte  Husflidsskole,,  som 
under  Skovrider  C.  Rosthois  Ledelse  derpaa  udførte 
Møblementet. 

Hos  A.  Asher  år*  Kp.  i  Berlin  er.  udkommet 
»Gamle  norske  Tæpper  i  Kunstindustrimuseet  i 
Kristiania,  udgivne  af  Museets  Bestyrelse.  Med 
Text  af  H.  Grosch ,  Konservator.«  Tidsskriftets  Læsere 
træffe  her  gamle  Bekjendte  i  ny,  skjøn  Dragt.  Det 
er  nemlig  Hr.  Grosch’s  Afhandling  her  i  Tidsskriftet 
om  norske  Tæpper  (III,  1887,  S.  33  flg.),  som  ligger 
til  Grund  for  den  nævnte  smukke  Publikation,  med 
hvilken  man  maa  ønske  det  norske  Kunstindustri¬ 
museum  til  Lykke.  Farvetrykkets  Overvægt  over  Af¬ 
bildninger  i  kun  Sort  og  Hvidt  viser  sig  her  tyde¬ 
ligt.  Af  Værkets  9  Tavler  er  de  3,  der  vise  tigur- 
lige  Scener,  udførte  i  Lystryk  hos  A.  Frisch  i 
Berlin,  de  andre  ere  udførte  af  Kristiania  litogra¬ 
fiske  Aktiebolag.  De  ere  alle  smukt  og  harmoniskt 
fremstillede,  og  Værket  vil  kunne  gjøre  udmærket 
praktisk  Nytte. 

Illustrirter  Katalog  der  Ornamentstichsammlung 
des  k.  k.  oesterr.  Museums  fur  Kunst  und  Industrie 
von  Franz  Ritter;  Die  agyptischen  Textilfunde  im 
k.  k.  Oesterr.  Mus.,  Charakteristik  und  Katalog, 
von  Alois  Riegl ;  Die  alten  Zunft-  und  Verkehrs- 
ordnungen  der  Stadt  Krakau  von  Bruno  Blicher  og 
Das  k.  k.  oesterreich.  Museum  frir  Kunst  und  In¬ 
dustrie,  ein  Ritckblich  auf  seine  Geschichte,  ere  4 
af  det  nævnte  Museums  Direktion  til  dets  25aarige 
Jubilæum  den  31  Marts  d.  A.  udgivne  Skrifler. 
Samme  Dag  skulde  en  Jubilæumsudstilling  med 
Glans  have  været  aabnet,  men  paa  Grund  af  Sorgen 
for  Kronprins  Rudolf  aabnedes  den  uden  Fest;  der 
afholdtes  kun  et  udvidet  Møde  i  Museets  Konsisto¬ 
rium,  i  hvilket  dets  Formand  Gr evEdmondZichy  holdt 
en  kort  Jubilæumstale.  I  Dagens  Anledning  havde 
Museet  ladet  udføre  et  Portræt  af  dets  Protektor, 
Erkehertug  Rainer,  og  en  Buste  af  Grev  Zichy. 
Der  fandt  endelig  forskjellige  Udnævnelser  Sted,  og 
mellem  dem,  der  den  Dag  optoges  som  Museets 
korresponderende  Medlemmer,  kan  nævnes  Konser¬ 


vator  H.  Grosch  i  Kristiania  og  Professor  C.Nyrop 
i  Kjøbenhavn. 

Mandag  den  6  Maj  aabnedes  Verdensudstillingen 
i  Paris,  den  fjerde  i  Rækken  dér,  og  Alt  synes  at 
tyde  paa,  at  den  i  alle  Retninger  vil  blive  impone¬ 
rende.  Eiffeltaarnet,  der  rager  op  som  et  af  Ver¬ 
dens  Vidundere,  viser  Beundringen  Vej.  Selvfølge¬ 
lig  var  Udstillingen  dog  ikke  færdig  ved  Aabnings- 
festen,  men  det  forhaandenværende  Stof  er  allerede 
saa  righoldigt,  at  der  foreligger  mindst  to  illustre¬ 
rede  Udstillingstidsskrifter:  L' Exposition  de  Paris  de 
iS8g ,  der  udkommer  i  Numre  a  50  Centimer,  og 
Revue  de  l' Exposition  Universelle  de  188 g,  hvoraf 
der  bebudes  40  Hefter  til  en  samlet  Abonnements¬ 
pris  af  50  Frcs.  for  Abonnenter  i  Udlandet  (et  enkelt 
Hefte  2  Frcs.);  navnlig  det  sidste  Tidsskrift  synes 
at  ville  blive  rigt  og  godt.  De  findes  begge  i  In¬ 
dustriforeningen.  Et  tredje  Værk  er  Glucq:  Album  de 
l' Exposition  188 g,  der  skal  omfatte  100  Fotogra- 
vurer  fra  Udstillingen  og  i  Alt  koste  80  Frcs.  — 
Over  Danmarks  Deltagelse  i  Udstillingen  er  der 
udkommet  en  illustreret  Katalog ,  som  efter  den 
danske  Udstillingskomites  Foranstaltning  er  ud¬ 
arbejdet  af  Professor  C.  Nyrop. 

Den  10  April  aabnedes  i  Louvre  en  Udstilling 
af  historiske  Minder  fra  den  store  franske  Revolu¬ 
tion,  Revolutions-Museet.  Det  indeholder  en  Række 
interessante  Gjenstande,  der  væsentlig  alle  ere  i 
Privatbesiddelse.  — I  Trocadero  findes  en  ved  An- 
tonin  Proust’s  Initiativ  skabt  rig  Udstilling  af  fran¬ 
ske  Kirkers  Skatte,  f.  Ex.  fra  Kirkerne  i  Reims, 
Sens,  Limoges,  Conques,  og  Verdensudstillingen  i 
Aar  vil  i  det  Hele  faa  en  særlig  Betydning  ved  de 
betydelige  retrospektive  Samlinger,  som  ere  eller 
ville  blive  satte  i  P'orbindelse  med  den. 

Fyrstinde  Pauline  Metternich  har  i  Fyrst 
Schwarzenbergs  Palæ  i  Wien  foranstaltet  en  saa 
righoldig  Udstilling  af  Guldsmedearbejder,  som 
muligvis  ingensinde  for  er  set.  Den  indeholder  bl. 
A..en  Krone,  en  Række  massive  Sølvborde,  Sølv¬ 
stole,  Spejle  i  Sølvrammer  o.  s.  v.,  tilhørende  den 
rige  »Welfenschatz«,  som  Hertugen  af  Cumberland 
raader  over,  Huset  Nassaus  Guld-Toiletservice,  Fa¬ 
milien  Andrassys  Diademer  o.  m.  m.  Den  aabnedes 
den  22  April  og  lukkes  den  15  Juni;  Indtægten 
tilfalder  velgjørende  Formaal.  Den  er  bl.  A.  om¬ 
talt  i  Kunstchronik  for  16  Maj  (Nr.  32). 

Naar  de  kjøbenhavnske  Skræderes  Skraa  ovfr. 
S.  65  nævnes  som  den  ældste  danske  Haandværks- 
skraa  og  henføres  til  1275,  er  dette  sket  i  Overens¬ 
stemmelse  med  Kjøbenhavns  Diplomatarium.  I 
Hist.  Tidsskr.  (5  R.  VI)  har  imidlertid  Professor 
Johs.  Steenstrup  oplyst,  at  den  formentlig  er  yngre 
og  snarere  maa  henføres  til  1415  end  til  1275. 


Danske  Sølvarbejder  i  Rusland. 

Fig.  83.  Sølvforgyldt  Løve,  dansk  Arbejde,  i  Orushejnaja  Palata  i  Moskov. 


Danske  Selvarbejder  i  Rusland. 

Af  C.  Nyrop. 


ikndskjont  Peter  den  Store  i  Begyndelsen  af  forrige  Aarhundrede  gjorde  St. 
Petersborg  til  Ruslands  Hovedstad,  er  Moskov  for  en  stor  Del  af  den  russiske  Befolkning 
dog  stadig  Landets  væsentlige  By.  Den  er  dets  »hvide  Moder«  eller  dets  »hellige  Moder 
med  de  hvide  Volde«,  og  dette  gjælder  særlig  Moskovs  inderste  Bydel  Kreml.  Trods 
Belejringer,  Ildebrande  og  andre  Ulykker  omslutter  Kremis  lange  Mur  med  sine  18 
Taarne  og  5  Porte  endnu  en  væsentlig  gammelrussisk  By  med  et  i  høj  Grad  øster¬ 
landsk  Præg.  Rækker  af  Bojarpaladser  udfolde  her  en  ejendommelig  massiv  Pragt, 
og  ved  Siden  af  det  gamle  Czarpalads  ligger  da  ogsaa  en  forøvrigt  moderne  Bygning, 
der  forst  er  fuldendt  i  1851,  det  saa  kaldte  Rustkammer-Palads  (Orushejnaja  Palata)  med 
Ruslands  uudsigeligt  kostbare  Rigsklenodier. 

Her  gjemmes  bl.  A.  1 1  af  Diamanter  funklende,  mægtige  Guldkroner,  6  prægtige 
Troner  og  en  Mængde  andre,  næsten  lige  saa  uvurderlige  Kostbarheder.  Ruslands  for¬ 
underligt  brogede  Kunstindustri  kan  studeres  her,  men  skjont  Samlingen  i  de  -sidste  Aar 
er  bleven  ordnet  og,  som  det  siges,  godt  ordnet  af  dens  Direktør,  Gehejmeraad  Filimonojf , , 
synes,  den  dog.  slet  ikke  anlagt  paa  at  blive  studeret.  Ejendommelige  russiske  Forhold 
gjore  sig  her  gjældende  i  endog  hoj  Grad.  Adgang  faas  kun  ved  Kort,  som  skal  erhverves 
hos  Byens  Kommandantskab,  og  hvert  Skab  i  Samlingen  er  lukket  med  to  Laase  og  saa 
desuden  forseglet.  Et  uendeligt,  livreklædt  Tjenerskab  er  overalt  tilstede,  men  dog  er, 

som  antydet,  den  civile  Direktør  med  hans  store  Stab  ikke  den  eneste  befalende.  Hver 
Gang  Samlingen  har  været  aaben,  møder  ved  Lukningstiden  en  militær  Vagt,  der  uddriver 
den  civile  Betjening  og  omhyggeligt  lukker,  laaser  og  forsegler  Indgangen. 

I  denne  rige,  vel  bevogtede  Samling  vilde  der  imidlertid  kunne  studeres  Andet  end 
russisk  Kunstindustri,  ti  ved  Siden  af  de  indenlandske  kostbare  Frembringelser  gjemmer 
den  en  uendelig  Skat  af  vestevropæiske  Guld-  og  Sølvarbejder,  navnlig-  fra  det  16de  og 
17de  Aarhundrede.  Der  er  saa  mange,  skriver  Julius  Lessing,  der  i  1887  besøgte 
Samlingen ',  at  alene  Arbejderne  af  tysk  Oprindelse  udgøre  mere  end  de  tilsvarende 
Arbejder  i  samtlige  tyske  Museer.  Han  talte  henved  200  Stykker  fra  Niirnberg,  og  paa 
lignende  Maade  er  en  Række  andre  Byer  repræsenterede.  Det  er  for  det  Meste  Gaver, 
som  Evropa  sendte  det  mægtige,  men  tillige  frygtede  moskovitislce  Hof  næsten  som  en 
Tribut.  Een  Gang  rettelig  studerede  ville  de  sikkert  i  hoj  Grad  forøge  vor  Kjendskab 
til  Datidens  Kunstindustri  i  Evropas  forskjellige  Lande. 


Fig.  84.  Sølvforgyldt  Røgelsekar 


Som  allerede  tidligere  her  i  Tidsskriftet  nævnt  (I,  S.  63  og  II,  S.  160),  findes  der 
ogsaa  danske  Guldsmedearbejder,  og  for  saa  vidt  Omstændighederne  tillade  det,  skulle 
vi  nedenfor  søge  at  gjøre  nærmere  Rede  for  disse  Gjenstande,  idet  vi  dog  forst  maa 
bringe  den  danske  Konsul  i  Moskov,  Hr.  Statsraacl  Thor  Lange  en  hjertelig  Tak  for  den 
imødekommende  Velvilje,  hvormed  han  har  givet  en  Række  forskjellige  Oplysninger  og 
besørget  Tegningerne  til  Fig.  83  og  85.  Ved  Siden  heraf  skal  som  her  benyttede  trykte 
Kilder  nævnes  det  store  Pragtværk  Antiquités  de  f  Empire  de  Russie,  der  findes  paa  det 
store  kgl.  Bibliotek,  samt  Le  Trisor  de  Moscou  (Moskov  1861)  af  A.  Weltmann  og  South- 
Kensington  Haandbogen  Russian  Art  and  Art  in  Russia  (London  1884)  af  Alfred  Maskeli. 
Begge  de  sidste  Bøger  findes  i  Industriforeningens  Bibliotek. 


'•  Julius  Lessing:  Die  Kunstsammlungen  in  Moskou  (Deutsche  Rundschau,  LI  il,  Oktbr.  —  Decbr.  1887, 

s.  363—384)- 

Den  største  Del  af  de  i  Rusland  værende  Guldsmedearbejder  skriver  sig  fra 
Ki istian  IV  s  lid.  Rusland  og  Danmark  saa  den  Gang  hen  til  hinanden  som  ønskelige, 
gjensidige  Hjælpere  i  Kampen  mod  henholdsvis  Polen  og  Sverige,  og  da  Czaren  Mikael 
f  eodorovitsch  af  Huset  Romanov  i  1641  sendte  et  Gesandtskab  til  Kjøbenhavn  for  at 
opnaa  en  Overenskomst  herom  og-  stillede  et  Giftermaal  i  Udsigt  mellem  sin  Datter 
Prinsesse  Irene  Michailowna  og  Kristian  I\  ’s  Son  Grev  Valdemar  Kristian,  var  man  herfra 
lutter  Øre.  Kongen  glædede  sig  over  de  forundrede  Miner,  den  svenske  Regering  vilde 
gjore,  naar  den  blev  bekjendt  med  Sagen.  Den  letsindige  Kongeson  drog  i  Juli  1641 
til  det  moskovitislce  Hof,  og  at  han  ikke  kom  tomhændet,  kan  ses  af  hvad  Orushejnaja 
Palata  i  Moskov  endnu  opbevarer  som  Gaver  fra  ham  ved  denne  Lejlighed.  I  Le  Trésor 
de  Moscou  nævnes  foruden  nogle  Pokaler  følgende  større  Gjenstande:  Tre  sølvforgyldte 
Bjerge  med  gotiske  Slotte  paa  Toppen  og  med  Aarstallet  1640;  det  forste  vejer  50  Pd., 


Kig.  85.  Sølvforgyldt  Ørn  (i'/4  Alen  hoj)  af  Christoph  Jamnitzer. 


det  andet  (Fig.  84)  48  Pd.  og  det  tredje  40  Pd.  Det  er  Bordprydelser,  der  tillige  tjene 
som  Røgelsekar.  —  To  sølvforgyldte  Pantere  med  Aarstallet  1640;  den  ene  vejer  71  Pd. 
og  den  anden  70  Pd.  24  Lod.  —  En  sølvforgyldt  Ørn  (Fig.  85),  der  vejer  22  Pd.  6  Lod. 

Som  man  ser,  er  det  ikke  Smaating,  og  hvad  der  her  er  nævnt,  er  ganske  sikkert 

kun  et  tilfældigt  Udvalg,  men  man  faar  i  ethvert  Tilfælde  ikke  Indtryk  af,  at  Kristian  IV 
ved  denne  Lejlighed  specielt  har  ladet  Noget  gjore,  Tidens  Knaphed  forbød  det  maaske. 
Han  har  taget,  hvad  der  var  ved  Haanden,  og  er  saaledes  kommen  til  at  sende  i  alt 
Fald  een  Ting,  som  han  selv  tidligere  havde  modtaget  .som  Gave.  Den  ovenfor  nævnte 

Ørn,  der  $r  et  kolossalt  omtrent  1  */4  Alen  hojt  Stykke,  bærer  paa  Foden  følgende  Ind¬ 

skrift:  »Dem  Koen.  May.  zu  Denmarcke  und  Norwegen  Christiano  dem  4  etc.  Ihrem 
aller  gnedigsten  Koenig  und  Herrn  hat  die  Landschaft  auf  Ozel  dis  Trinckgeschir  aus 
scliuldigen  Treuen  unterthenigst  verehret  in  dem  1 595  iare  und  wunschen  ihrem  Koen. 

Mayt.  langes  gesundes  Leben  und  gluckse- 
lige  Reg. «  Man  ser  altsaa,  at  Ørnen,  der-, 
naar  Hovedet  tages  af,  er  et  vældigt  Drikke¬ 
kar,  er  en  Gave  fra  Øsel  til  Kristian  IV, 
og  den  er  derfor  ganske  naturligt  ikke 
noget  dansk  Arbejde.  Den  er  gjort  i  Nurn- 
berg  og  tillægges  Guldsmeden  Christoph 
Jamnitzer,  der  vel  maa  skjelnes  fra  sin  mere 
bekjendte  Fader  Wenzel  Jamnitzer,  som  for¬ 
øvrigt  ogsaa  er  repræsenteret  i  Orushejnaja 
Palata.  Om  Wenzel  Jamnitzer  kan  ses  i 
Bruno  Buehers  Værk : 

Geschichte  der  tech- 
nischen  Kunste  (II, 

S.  323  flg.). 

I  Modsætning  til 
Ørnen  ere  de  sølv¬ 
forgyldte  Bjerge,  efter 
hvad  der  forlyder, 
afgjort  danske  Ar¬ 
bejder,  men  de  blive 
ikke  roste,  i  alt  Fald 
ikke  af  Julius  Lessing, 
saaledes  som  det 
fremgaar  af  følgende 
fra  lians  Afhandling 
om  Samlingerne  i 
Moskov  tagne  Linier : 

»Ved  Siden  af  Sølv¬ 
arbejderne  fra  Ntirn- 
berg  og  Augsburg 
fremtræde  de  mindre 
tyske  Værksteders 
Frembringelser 
endnu  ret  stateligt; 
stærkt  repræsenteret 
er  især  Danzig,  da 
denne  By  i  det  1  7de 
Aarhundrede  under  polsk  Herredomme 
tilfredsstillede  det  polske  Flofs  og  den 
polske  Adels  Behov.  Man  sporer  dog  i 
Massen  af  de  her  opstillede  Arbejder  fra 
Danzig,  Liibeck,  Rostock  o.  s.  v.  tydeligere 
end  i  de  tyske  Museers  enkelte  Stykker 
disse  Værksteders  provinsielle  Karakter  over¬ 
for  det  ledende  Augsburg.  Endnu  føleligere 
er  dette  ved  Arbejderne  fra  Danmark,  der 
her  findes  i  overraskende  Mængde,  medens 
man  i  Kjøbenhavns  Slotte  næsten  kun  finder 


tyske,  mest  Augsburger  Frembringelser.  I 
Moskov  har  man  af  dansk  Arbejde  bl.  A. 
tre  kolossale  Røgelsekar,  forestillende  danske 
Slotte,  en  Gave  fra  Kristian  IV,  ved  hvilke 
man  ikke  ved,  om  den  halvt  barbariske 
Smag  mest  skal  skrives  paa  Giverens  eller 
paa  Modtagerens  Regning. « 

I  een  Ting  tager  Jul.  Lessing  her  fejl. 
Det  er  efter  Fig.  84  at  domme  ikke  danske 
Slotte,  som  ses  paa  Bjergenes  Toppe,  og 
som  han  her  tager  fejl,  kunde  han  rnaaske 

tage  fejl  i  Mere. 
Det  kan  godt  være, 
at  de  danske  Guld¬ 
smedearbejder  gjen- 
nemsnitlig  ikke  ere 
prægede  af  fin  Kunst, 
men  mærkeligt  skulde 
det  dog  være,  om 
en  Tid,  der  har 
frembragt  et  saadant 
Kunstværk  som  den 
endnu  existerende 
Kristian  IV’s  Krone, 
ikke  skulde  have  sat 
sig  et  eneste  godt 
Vidnesbyrd  i  en  saa 
stor  Samling  som 
den,  der  nu  findes  i 
Orushejnaja  Palata. 
Der  er  her  henved 
250  danske  Guld¬ 
smedearbejder  væ¬ 
sentlig  fra  det  1  7de 
Aarhundrede.  Det 
vilde  utvivlsomt  være 
af  Interesse,  om  et 
sympatetisk  Øje,  der 
var  udrustet  med  de  fornødne  Forudsætninger, 
kunde  faa  Lejlighed  til  nøjagtigt  at  gennem- 
gaa  Samlingen  for  Danmarks  Vedkommende. 
Som  Lessing  rigtigt  bemærker,  er  der  nemlig 
her  i  Landet  bevaret  sorgeligt  lidt  af  hin 
Tids  danske  Guldsmedekunst. 

Rejsen  i  1641,  fra  hvilken  Grev  Valdemar 
kom  tilbage  i  April  1642,  var  kun  foreløbig. 
Han  fik  paa  den,  efter  østerlandsk  Skik, 
ikke  en  Gang  sin  tilkommende  Brud  at  se. 
Men  nu  skred  de  diplomatiske  Forhandlinger 

mod  deres  Afslutning,  og  Alt  forberedtes  til 
en  endelig  og  afgjørende  Rejse.  Vi  kunne 
læse  om  det  i  Kristian  IV’s  endnu  bevarede 
egenhændige  Breve.  Der  gjøres  »Kister« 
til  Grevens  Toj,  der  sys  Liberier  til  hans 
Folk,  og  det  befales,  at  der  skal  medgives 
ham  og  Gesandterne  »nogle  Packfoder  med 
Silbergeschirr,  hvoraf  Halvdelen  skal  præsen¬ 
teres  Grotfyrsten  og 
den  anden  Halvdel 
Grotfyrstens  Datter.« 

Ikke  at  tale  om,  at 
der  forberedes  særlige 
Gaver  til  Prinsesse 
Irene.  I  den  Anled¬ 
ning  indkjøbes  der 
Safirer,  da  »Safirer 
over  andre  Stene  esti¬ 
meres  der  i  Landet,« 
og  Kristian  1\T  skriver 
yderligere,  at  han  sær¬ 
lig  har  lovet  Grev 
Valdemar  »et  car elle¬ 
net  item  tvende  Arm- 
baand  og  Øregeheng 
til  hans  Frøken.« 

Der  er  ingen  Tvivl 
om,  at  der  ved  denne 
Lejlighed  har  været 
forberedt  særlige  Ga¬ 
ver,  der  maa  kunne 
vise  Højdepunktet  af 
vor  datidige  Guld¬ 
smedekunst,  og  et  lille 
hollandsk  Flyveblad 
(Moscovitische  Tijdin- 
gen.  Plxtract  schrijven 
uyt  de  Schanse  te 
Nyen  de  Dato  den 
26  April  1644,  s’Gra- 
venhage  1 644)  kan  da  ogsaa  meddele  en 
lang  Fortegnelse  paa  herlige  Gaver,  som 
Grev  Valdemar  og  hans  Gesandter  over¬ 
rakte  i  Moskov  i  Januar  1644.  Foruden 
sex  skjonne  brune  Kjoreheste  med  silke- 
broderede  Tæpper  overbragte  de: 

20  store  og  middelstore  sølvforgyldte  Pokaler, 

1  forgyldt  Haandfad  med  tilhørende  Kande, 

2  forgyldte,  kosteligt  drevne  Kander, 


1  stor  forgyldt  Skaal,  hvori  en  »Plumagie« 
af  Diamanter, 

18  forgyldte  Konfektskaale, 

4  forskjellige  Perlemodersarbejder  paa  for¬ 
gyldte  Fødder1, 

1  stor  forgyldt  Konfektskaal  med  et  Æble 
i  Midten  og  sex  forgyldte  Æbler  i 
Randen  (Fig.  86), 

1  Løve  af  Sølv  med 
et  Blækhus  foran  i 
Hovedet, 

8  forgyldte,  kosteligt 
drevne  Haandfade, 
1  Enhjørning  af  Sølv, 
1  Svane  af  Sølv, 

1  Hjort  af  Sølv  (alle 
3  Stykker  kosteligt 
udførte  og  drevne), 
forskjellige  for¬ 
gyldte  Pokaler,  ud¬ 
førte  med  Kunst, 
'kræ  af  Sølv,  hvor¬ 
under  en  Cupido, 
en  Fortuna  og  en 
Bacchus,  hver  med 
en  Konfektskaal  i 
Haanden,  og  des¬ 
uden  med  nogle 
Konfektskaale  paa 
Stammen, 

1  Koralgren  paa  en 
Klippe  med  vilde 
Dyr  og  øverst  paa 
Grenen  en  Porcel- 
lænsskaal  (Fig.  87), 
7  dybe  forg.  Skaale  og 
1  temmelig  stor  Kon¬ 
fektskaal  (»Opin 
Confect«),  hvori 
nogle  Rariteter. 

Her  er  nævnt  ikke  mindre  end  1 1 4 

forskjellige  Stykker,  men  selvfølgelig  har 

Grev  Valdemar,  som  det  jo  ogsaa 

fremgaar  af  Kristian  IV’s  Breve,  medbragt 

endnu  mere,  hvad  man  Ijojlig  maa  undres 

i-  Den  hollandske  Text  lyder  »stående  op  d’am- 
plieur  en  verguide  voeten«,  mei^  det  maa  staa 
hen,  hvad  der  skal  forstaas  ved  »amplieur«. 

over,  ti  denne  Sendelse  skete  midt  under  Kongens  sidste,  ulykkelige  Krig  med  Sverige 
(1643 — 45),  men  paa  den  anden  Side  maa  det  ogsaa  erindres,  at  Sendeisens  sidste  Maal 
jo  ogsaa  var  at  faa  en  Allieret  imod  de  Svenske.  »Der  vil  i  Synderlighed  gives  Agt  paa 

deres  Miner,  naar  de  mærkej  at  Grevens  Rejse  sættes  stærkt  fort«,  skriver  Kristian  IV 

1643.  Hvormeget  og  hvad  Grev  Valdemar  bragte  som  Gaver  til  Moskov,  vil  dog  umuligt 
kunne  oplyses  uden  nærmere  Undersøgelser  i  eller  Meddelelser  fra  Orushejnaja  Palata. 
Uden  saadanne  kan  det  her  kun  oplyses,  hvilke  danske  Gjenstande  Le  Trisor  de  Moscou 

og  Antiquitis  de  /’ Empire  de  Russie  omtale  eller  endog  afbilde.  I  den  forste  af  disse 


Fig.  88.  Perlemodersskaal  paa  en  sølvforgyldt  Fod. 

Bøger  nævnes  forskjellige  sølvforgyldte,  ciselerede  Bægere  af  forskjellig  Form  og  derefter 
følgende  7  storre  Gjenstande :  Et  sølvforgyldt  Dobbeltbæger  med  ophojet  Ciselering  og 
med  Kristian  IV’s  Navnetræk,  et  Bryllupsbæger  med  Indskriften:  »Honorabile  inter 
conjugium  et  torus  impollutus.  Hebrae.  XIII  cap.«,  en  sølvforgyldt  Kumme  med  en  lang 
Tud  og  med  Kong  Kristian  IV’s  Navnetræk,  en  Perlemoders-Skaal  i  sølvforgyldt  Ind¬ 
fatning,  en  Perlemoders-Skaal  prydet  med  kostbare  Stene  og  endelig  to  Stykker,  som 
beskrives  udførligere,  nemlig  en  sølvforgyldt  Skaal  i  Form  af  en  Melon  paa  et  Fad  fuldt 
af  Frugter  og  baaren  af  en  Ceres,  paa  Skaalens  Bund  en  Indskrift,  der  angiver,  at  den 

vejer  5  Pd.  15  Lod,  og  at  den  er  overrakt 
den  enevældige  Czar  den  28.  Januar  1644 
som  en  Gave  fra  Kristian  IV,  samt:  en 
Porcellænsskaal  paa  en  Koralgren,  prydet 
med  Vindrueklaser  i  sølvforgyldt  Arbejde, 
Foden  er  formet  som  et  Bjerg  med  for- 
skjellige  Fugle,  Krybdyr  og  andre  Dyr  samt 
en  Brændehugger,  en  Jæger,  en  Hyrde  og 
en  Rytter ;  ved  Bjergets 
Fod  findes  et  Kors  med 
nogle  Bogstaver,  som  sy¬ 
nes  ikke  at  kunne  tydes, 
og  Aarstallet  1 630. 

Vende  vi  os  herefter 
til  Aniiquités  de  l'  Empire 
de  Russie, .  da  finde  vi  her 
de  to  sidste  Stykker  af¬ 
bildede  (Fig.  86  og  87)*  1 
ligesom  den  ene  af  de  i 
Le  Trésor  nævnte  og  skitse¬ 
mæssigt  aftegnede  Perle- 
modersskaale  (Fig.  88).  I 
Værkets  ganske  udfør- 
Beskrivelser  er  der 


lige 


imidlertid  kun  meget  lidt 
Nyt.  Det  ses  dog,  at 
Ceres-Skaalen  oprindelig 
har  haft  et  Laag,  saaledes 
at  dens  Vægt  uden  det 
nu  kim  er  4  Pd.  18  Lod, 
og  at  det  samme  har 
været  Tilfældet  med  Ko- 
ralgrens-Opsatsen ;  den  har 
ogsaa  oprindelig  haft  et 
Laag,  ligesom  der  oprinde¬ 
ligt  har  siddet  nogle  nu 
manglende  Fugle  paa  Ko¬ 
ralgrenene  ;  endelig  gjores 
det  usikkert,  om  »Porcel- 
lænsskaalen«  ikke  blot  er 
en  Fajanceskaal.  Vende  vi  os  dernæst  til 
Perlemodersskaalen,  da  omtales  den  sammen 
med  tre  andre  lignende,  men  mindre  kost¬ 
bare  Skaale,  og  medens  det  bestemt  siges 
om 'disse,  at  de  ere  overrakte  Czar  Mikael 
Feodorovitsch  af  den  danske  Kongeson 


1.  Fig.  86  findes  ogsaa  afbildet  hos  Bruno  Bueher 

i  Geschichte  der  technischen  Kiinste,  II,  S.  393. 


Valdemar  den  23.  Januar  1644,  hedder  det 
om  den  kostbare,  her  afbildede  Skaal,  at 
det  er  ubekjendt,  fra  hvem  den  skriver  sig. 
Naar  den  dog  er  medtaget  her,  er  det, 
fordi  den  hollandske  Fortegnelse  nævner  fire 
Perlemodersskaale,  og  fordi  Le  Trésor,  der 
som  ovenfor  nævnt,  skitsemæssigt  afbilder 
den,  bestemt  henfører  den  til  de  fra  Prins 
Valdemars  Besøg  stam¬ 
mende  Gaver. 

Tilsidst  skal  her  endnu 
omtales  Fig.  83.  Denne 
Løve  med  en  Skaal  paa 
Ryggen  er  ikke  særlig 
omtalt  i  den  hollandske 
Fortegnelse,  der  dog  har 
en  Sølvløve,  men  rigtignok 
»med  et  Blækhus  'foran  i 
Plovedet«.  At  den  imidler¬ 
tid  hører  til  de  i  Orushej- 
naja  Palata  opbevarede 
danske  Sølvarbejder,  er 
givet  derved,  at  Statsraad 
Thor  Lange  har  udtaget 
den  til  Afbildning  som  et 
af .  den  danske  Afdelings 
smukkeste  Arbejder,  og 
dernæst  findes  ogsaa  det 
danske  Vaaben  (3  Løver) 
smukt  udarbejdet  i  Skaa- 
lens  Bund.  Ogsaa  den 
har  derfor  rnaaske  hørt 
til  de  Gjenstande,  som 
den  levelystne  Grev  Val¬ 
demar  førte  med  paa  sin 
uheldige  Brudefærd  til 
Moskov.  Skjont  modtaget 
med  stor  og  festlig  Pragt, 
blev  han  nemlig  kort  "efter 
sin  Ankomst,  da  han 
vægrede  sig  ved  at  gaa  -over  til  den  græsk¬ 
katolske  Lære,  holdt  tilbage  under  Bevogt¬ 
ning,  stadig  uden  at.  Trave  set  Prinsesse 
Irene.  Forst  i  Avgust  1645  blev  han  fri¬ 
given,  men  kun  for  strax  at  tiltræde  sin 
Tilbagerejse.  Lykken  tilsmilede  ikke  Kristian 
IV’s  Politik  i  hans  sidste  Aar.  Grev  Valdemar 
fik  ingen  Brud  og  Kristian  IV  ingen  Allieret; 
men  —  Moskoviterne  beholdt  de  af  Grev 

Valdemar  overrakte  Gaver.  ■ —  Det  er  dog  ikke  blot  ved  denne  Lejlighed,  at  der  er 
kommet  danske  kostbare  Gjenstande  til  Rusland.  Der  findes  i  de  russiske  Samlinger 
Kostbarheder,  der  skrive  sig  fra  andre  Lejligheder.  Alfred  Maskeli  nævner  (Russian  Art, 
S.  249  og  2 66),  at  der  i  Tzarskoé-Selo  findes  et  udskaaret  dansk  Drikkehorn  fra  det 
13de  Aarhundrede  (?),  og  at  der  i  Uspenski  Sabor  opbevares  et  dansk  Sølvdrikkekar 
(Bolle)  med  Aarstallet  1660  under  det  kjøbenhavnske  Sølvmærke. 

Vi  behøve  imidlertid  ikke  at  forlade  Orushejnaja  Palata  for  at  træffe  Gjenstande 
fra  Danmark,  der  ere  saavel  ældre  som  yngre  end  Gaverne,  der  staa  i  Forbindelse  med 
Grev  Valdemars  mislykkede  Bryllup.  Her  opbevares  saaledes  en  stor  vævet  Silkedug,  som 
de  russiske  Sendebud  Fyrst  Alexis  Michailovitsch  Lwoff  og  Diakonen  Schipow  1622  med¬ 
bragte  til  Moskov  som  Gave  fra  Kristian  IV.  Dugen  er  omtrent  6  72  Alen  lang  og  halvt 
saa  bred,  og  paa  sin  teglstensrøde  Bund  synes  den  at  have  samlet  et  broget  Indhold. 
Dens  store  Midtparti  viser  Fade  og  Tallerkener  med  forskjellige  Retter,  navnlig  Fisk, 
Knive,  Gafler,  Frugter  o.  s.  v.  I  dens  fire  Hjorner  ses  Genier  med  Kornax,  Vindruer 
o.  lign.,  og  mellem  Genierne  paa  Dugens  korte  Sider  findes  Kristian  IV’s  Navnetræk  i 
store  kronede  Skjolde  omgivne  af  14  mindre  Skjolde  med  de  enkelte  danske  Landsdeles 
Vaabner,  og  under  Skjoldene  læses :  Christian  IV  van  Ghodes  Ghenaden,  Fris  (?)  in  alle 
sinne  Dåden.  Anno  1622.  Bordene  paa  de  korte  Sider  ere  altsaa  ens,  men  ikke  saaledes 
Bordene  paa  Dugens  Langsider.  I  dem  ses  til  den  ene  Side  en  Stad  ved'  Havet  med 
en  Flaade  under  Opsejling  og  til  den  anden  Side  et  bjergfuldt  Landskab  med  et  Slot, 
en  Kirke  og  en  Vejrmølle  sanff  (i  Forgrunden)  en  Jagtscene:  Riddere  til  Hest,  Klappere 
tilfods,  Hunde  og  Harer.  Dugens  nf  Felter  (Midtpartiet,  de  fire  Hjorner  og  de  fire 
Border)  ere  skilte  ved  Rækker  af  knælende  vingede  Genier,  der  to  og  to  bære  et  Skjold 
med  den  stadigt  tilbagevendende  Indskrift:  Gloria. 

Beskrivelsen  af  denne  Dug,  der  kort  omtales  i  Indledningen  til  5te  Afdeling  af 
Antiquités  de  { Empire,  de  Russie ,  skyldes  Statsraad  Thor  Lange,  der  omtaler  Dugen 
som  et  meget  interessant  Stykke,  men  ved  Siden  af  den  kan  endnu  nævnes  et  Par  i  Le 
Trésor  omtalte  Sølvgjenstande.  Et  ciseleret  Bæger  med  to  Rækker  udhamrede,  buede 
Facetter  fra  1648  og  en  som  en  Globe  formet  Opsats,  der  bæres  af  en  Neptun  paa  en 
Hvalfisk,  den  er  i  Juni  1676  overrakt  Czaren  af  den  kgl.  danske  Resident  i  Meskov. 
Denne  Opsats  (Fig.  89)  er  afbildet  i  Antiquités  de  /’ Empire  de  Russie,  og  er  Pendant  til  en 
anden  lignende  Opsats,  paa  hvilken  Himmelkuglen  bæres  af  en  Herkules.  De  veje  hver 
omtrent  14  Pd.,  og  Globerne  kunne  aabnes,  saaledes  at  den  underste  Halvdel  af  dem 
bliver  en  stor  Skaal  med  den  øverste  Halvdel  som  Laag.  Tegningen  viser,  at  den 
afbildede  Globe  har  mistet  sin  øverste  Afslutning. 

Orushejnaja  Palata  i  Moskov  er  efter  det  her  Meddelte  rigt  paa  kostbare  danske 
Cruldsmedearbejder,  som  det  formentlig  vilde  lonne  sig  at  faa  undersøgt  noje.  Der  vilde 
sikkert  ved  en  saadan  Undersøgelse  findes  eri  Rigdom  af  Stempler  og  Mærker,  der,  een 
Gang  bestemte,  vilde  kunne  være  en  god  Vejledning  i  mange  andre  Tilfælde.  Her  er 
med  andre  Ord  et  nyt,  ikke  hidtil  lcjendt  Felt  til  Oplysning  om  dansk  Kunstindustris 
Udvikling  i  en  bevæget  Fortid,  som  det  vilde  være  ønskeligt  at  faa  lagt  aabent.  I 
Forbindelse  hermed  skal  det  imidlertid  ikke  lades  uomtalt,  at  Kunstgeuierbehlatt  allerede 
i  1885  (II,  S.  59)  har  meddelt,  at  der  foreligger  et  omhyggeligt  russisk  Katalogarbejde 
over  Samlingen  i  Orushejnaja  Palata,  hvori  bl.  A.  ogsaa  de  forskjellige  Gjenstandes  Mærker 
noje  ere  gjengivne  —  Arbejdet  skal,  nævnes  der,  have  kostet  endog  40,000  Rubler  — 
men  dette  kun  haandskrevne  Værk  venter  stadig  paa  at  blive  offentliggjort.  Der  er  ingen 
Tvivl  om,  at  det  engang  udgivet  vil  blive  modtaget  med  Glæde  og  Paaskjonnelse  mange 
Steder,  og  Danmark  vil  være  et  af  disse  Steder. 

Kig.  90.  Galene  de  trente  metres. 

Af  Adolf  Bauer. 


Det  første  Indtryk,  man  modtager  af  Udstillingen,  er  et  festligt.  Den  er  ikke 
blot  storartet  og  skjøn,  men  den  er  ogsaa,  hvad  Franskmændene  kalde  gat. 

Man  forberedes  allerede  dertil  i  Paris  selv.  Paa  de  offentlige  Pladser  er  der 
rejst  store,  høje  Mastestænger,  dekorerede  med  Flag  og  Skjolde,  paa  hvilke  læses  Ind¬ 
skriften:  Exposi/ion  universelle.  De  ere  bievne  Byens  Symboler  for  i  Sommer.  Man  havde 
dog  ikke  behøvet  dem  for  at  erindres  om,  at  der  iaar  holdes  Udstilling  paa  Marsmarken. 
Byen  selv  minder  levende  derom.  Den  er  hver  Dag  klædt  som  til  Fest.  I  tætte  Rækker 
hænge  Flagene  fra  Husenes  Fapader  ud  over  Fortovene,  saa  at  de  naa  over  til  Træerne 
paa  den  modsatte  Side,  og  der  dannes  dfcrved  et  Tag  af  Løv  og  Faner,  under  hvilket 
Butikkerne  udfolde  sig  i  deres  fulde  Pragt.  Byen  holder  ligesom  Udstilling  for  sig.  Ogsaa 
den  søger  ved  alle  Midler  at  tiltvinge  sig  Publikums  Opmærksomhed.  Aldrig  har  maaske 
Franskmændenes  Evne  til  at  arrangere  og  udstille  deres  Varer  viist  sig  i  fuldere  Maal 
end  iaar  i  Butikkerne  i  Hovedgaderne.  Omkring  dem  samler  sig  da  ogsaa  de  Skuelystnes 
store  Flok,  medens  en  ustandselig  Strøm  af  Fodgængere  ■  bevæger  sig  langs  Fortovene,  og 
Kjøretøjer  i  Hundredvis  og  af  de  forskjelligste  Arter  flyve  hen  ad  Kjørevejen.  Om  Aftenen 

forener  det  elektriske  Lys  sig  med  Gassen  for  i  en  Mangfoldighed  af  Variationer  at 
skjænke  dette  Liv  en  Glans,  der  forstærker  det  festlige  Indtryk. 

Saaledes  forberedt  naaer  man  de  Pladser,  hvor  Udstillingen  afholdes,  fem  Gange 
større  end  det  Terræn,  der  raadedes  over,  da  der  i  1867  første  Gang  var  Udstilling  paa 
Marsmarken,  og  over  tre  Gange  større,  end  da  man  i  1878  havde  forenet.  Trocacléro- 
terrænet  med  Marsmarken.  Ialt  bedækker  Udstillingen  127  Td.  Land,  .  hvoraf  omtrent 
39  Td.  Land  optages  af  dens  Bygninger.  En  Jernbane  paa  6  Kilometres  Længde 
løber  rundt  om  dens  Terræn,  40  Mili.  Kilo  Jern  er  der  medgaaet  til  dens  Bygninger, 
omtrent  43  .Mili.  Francs  har  det  kostet  at  kalde  det  mægtige  Foretagende  til  Live,  og 
ikke  mindre  end  32  Dampmaskiner,  hvoraf  en  alene  paa  1000  Hestes  Kraft,  arbejde  i 
dens  Tjeneste.  Men  endda  er  dens  Storartethed  ikke  det  stærkeste  Indtryk,  man  mod¬ 
tager  af  den.  Det  er  dens  Festlighed. 

Marsmarken  er  Centrum  herfor.  Aldrig  har  der  ved  en  Udstilling  været  holdt 
saa  mange  Fester  som  ved  denne,  men  heller  aldrig  har  en  Udstilling  budt  en  saadan 
Festplads  som  denne.  Det  har  sin  Betydning  at  undersøge,  hvad  det  er,  som  giver  Ud¬ 
stillingen  dens  festlige  Karakter.  Derigjennem  lettes  Forstaaelsen  af  dens  Ejendommeligheder. 

Tre  Gange  efter  •  hverandre  har  der  med  11  Aars  Mellemrum  været  afholdt 
Verdensudstillinger  paa  Marsmarken.  Den  første  af  disse,  den  i  1867,  havde  den  be- 
kjendte  cirkelrunde  Bygning,  der  blev  sammenlignet  med  et  Gasometer,  og  som  theoretisk 
frembød  saa  megen  Interesse  ved  sin  Orclningsmaade.  En  Række  af  cirkelrunde  Gallerier, 
det  ene  udenom  det  andet,  indeholdt  hvert  sin  bestemte  Art  af  Frembringelser  og  inde¬ 
sluttede  en  indre  Have,  som  laa  gjemt  for  Tilskueren,  der  betragtede  det  Hele  ude  fra, 
som  en  kostelig  Blomst  inden  i  det  ene  Lag  af  Indpakning  efter  det  andet.  Den  næste 
Gang,  i  1878,  var  den  runde  Bygning  bleven  strakt  ud  til  en  Rektangel,  der  atter  fyldte 
hele  Marsmarken  med  en  stor  kompakt  Masse,  som  i  sit  Indre  skjulte  den  fortryllede 
Have.  Denne  Gang  er  det  anderledes.  Fæstningsfirkanten  fra  1878  er  bleven  sprængt. 
Forsiden  af  Marsmarken  ud  mod  Seinen  er  fri,  og  gjennem  Eiffeltaarnets  mægtige  Buer 
ser  man  som  gjennem  en  uhyre  Portal  ind  i  det  pragtfulde  Haveanlæg  med  dets  Fontæner 
og  Statuer,'  der  opfylder  hele  Parkens  Midterparti  og  paa  de  tre  andre  Sider  omsluttes  af 
Udstillingsbygningernes  Ramme.  At  se  Udstillingen  saaledes  maatte  have  været  Noget 
for  hin  gamle  japanske  Kunstner  Hokusai ,  der  malede  Vulkanen  Fuji  Yama  vel  de 
hundrede  Gange  og  hver  Gang  forstod  at  finde  et  nyt  Udsigtspunkt,  fra  hvilket  der  lod 
sig  afvinde  Billedet  en  ny  Ynde.  Plan  vilde  ikke  være  kommen  i  Forlegenhed  her.  Som 
ægte  Japaner  vilde  han  vel  vistnok  til  at  begynde  med  have  valgt  Eiffeltaarnets  Buer  som 
Portalen,  gjennem  hvilken  man  skuer  ind  mod  Tryllelandet  indenfor.  Netop  det  er 
et  ægte  japansk  Prospekt,  og  man  kan  ikke  forlange  bedre  Fxempel  paa,  hvorledes 
Japanernes  Synsmaade  efterhaanden  har  vundet  Indgang  i  Europa,  end  at  dette  Prospekt 
i  Farvetryk  pryder  Omslaget  paa  et  af  de  illustrerede  Tidsskrifter  over  Udstillingen.  Men 
Kunstneren  vilde  ogsaa  have  kunnet  finde  talrige  andre  Standpunkter,  hvorfra  det  lønnede 
sig  at  betragte  Udstillingen.  Han  vilde  have  kunnet  stige  op  paa  Altanen  paa  Trocadéro- 
paladset,  hin  halvt  orientalske  Bygning,  der  ligger  paa  den  modsatte  Side  af  Seinen,  og 
derfra  have  set  ud  over  Kaskaden  med  de  forgyldte  Statuer,  som  i  Terrasser  sænker  sig 
ned  fra  den,  over  hele  det  skraanende  Trocadéroterræn  med  dets  prægtige  Haveanlæg, 
over  Floden  med  dens  talrige  Dampere,  over  Kajerne  med  deres  lange  Rækker  af  for- 
skjelligartede  Bygninger,  ligefra  pragtfulde  Paladser  og  til  plumpe  Lokomobiler  og  Kraner, 
og  derfra  til  Marsmarken  selv  med  Taarnet.i  Forgrunden  med  utallige  Bygninger  fra  alle 
Tider  og  Lande  ved  dets  Fod  og  over  mod  Haven  og  dens  Paladser  i  Baggrunden. 
Eller  han  vilde  have  kunnet  vælge  det  diametralt  modsatte  Standpunkt.  Plan  vilde  have 
kunnet  begive  sig  til  den  midterste  af  de  tre  Bygninger,  hvis  Fløje  indeslutte  Marsmarken, 


Studier  paa  Verdensudstillingen  i  Paris. 


107 


den,  hvis  store  Kuppel  kroner  Udstillingens  Hovedportal  og  danner  Hovedindgangen,  ikke 
blot  til  de  egentlige  Udstillingsbygninger,  men  ogsaa  til  den  store  bag  ved  liggende 
Maskinhal,  Og  han  vilde  fra  dens  fremspringende  Altan  have  kunnet  nyde  Skuet  i  omvendt 
Orden,  lige  til  Blikket  fangedes  af  Trocadéropaladsets  som  lange  Arme  udstrakte  Side¬ 
gallerier.  Og  hvilke  Standpunkter  byder  ikke  selve  Eiffeltaarnet  for  Udsigter  over  denne 
brogede  Verden,  Udsigter,  der  vexle  for  hver  ny  Platform,  man  bestiger,  idet  man  faar 
et  stedse  videre  Syn  over  det  af  Højder  omgivne  Pariser-Bassin,  hvor  Taarne  og  Kupler 
dukke  op  af  Verdensbyens  Hushav,  og  hvor  det  altid  stærkt  .pulserende  Liv  i  Øjeblikket 
'netop  banker  stærkest  i  Udstillingen. 

At  man  saaledes  har  lagt  det  egentlige  Udstillingsterræn  aabent  for  Alles  Blikke, 
er  den  ene  Hovedgrund  til  den  Art  af  Virkning,  Udstillingen  •  gjør.  Den  anden  maa 
søges  i  dens  Bygningers  Karakter. 

Allerede  efter  een  Dags  Oversigt  over  Udstillingen  fik  jeg  det  Indtryk,  som  jeg 
andetsteds  har  udtrykt  saaledes,  at  denne  Udstillings  Betydning  ligger  ikke  saa  meget  i 
dens  Indhold  som  i  dens  Bygninger.  Jeg  har  senere  faaet  dette  Indtryk  bekræftet  saavel 
i  Skildringer  af  Udstillingen  som  af  Sagkyndiges  Udtalelser.  Man  misforstaa  ikke  denne 
Dom.  Det  skulde  være  mærkeligt,  om  der  ikke  paa  en  Udstilling  af  et  saadant  Omfang 
som  den  parisiske  skulde  findes  adskilligt  Nyt  og  Betydningsfuldt.  Men  i  Hovedsagen  er 
dens  Indhold  en  videre  Udvikling  af  det  allerede  Kjendte,  fuldkomnere  end,  hvad  man 
tidligere  har  seet  - —  undertiden,  men  ikke  altid  —  større,  end  hvad  man  hidtil  har  kjendt, 
men  dog  stadig  nærmest  at  betragte  som  en  Fortsættelse  og  en  Forbedring.  Og  dette 
siges  i  Hovedsagen  at  forholde  sig  saaledes  baade  for  Maskinindustriens  og  Kunst¬ 

industriens  Vedkommende,  men  maa  naturligvis  stadig  forstaas  med  fornøden  Reservation. 
Anderledes  forholder  det  sig  med  dens  Bygninger.  Her  er  noget  Nyt,  og  det  tilmed  i 
flere  Retninger. 

Alverden  veed  allerede,  at  Eiffeltaarnet  og  den  store  Maskinhal  i  Udstillings¬ 

pladsens  Baggrund  ere  to  af  den  moderne  Tekniks  Vidundere.  Det  ene  er  den  højeste 
Bygning,  der  endnu  er  opført,  det  andet  det  største  uden  Understøttelse  i  Midten  over¬ 
spændte  Rum  —  720,000  Kvadratfod  —  og  begge  betegne  betydelige  Fremskridt  i 
Anvendelsen  af  Jernkonstruktioner.  Men  til  den  Triumf,  det  moderne,  endnu  saa  unge 
Bygningsmateriale  Jernet  i  dem  fejrer,  kommer  endnu  en  anden.  Det  er  Jernets  Ophøjelse 
i  de  dekorative  Bygningsmaterialers  Række  og  dets  Anvendelse  i  Forening  med  andre 
dekorative  Materialer  i  de  øvrige  Hovedbygninger. 

Først  et  Par  Ord  om  disse  i  Almindelighed.  Marsmarken  danner,  som  rnaaske 
bekjendt,  en  regelmæssig  Firkant,  dobbelt  saa  lang  (ca.  2,700  Fod),  som  den  er  -bred. 
Den  ene  Side  af  den  vender  mod  Seinen,  over  hvilken  Jenabroen  fører  til  7 rocadéro- 
pladsen;  den  modsatte  Side  vender  mod  Ecole  militaire,  for  hvilken  Marsmarken  plejer  at 
tjene  som  Exercerplads.  Paa  de  to  andre  Sider  begrænses  Pladsen  af  to  store  Avenuer; 

den,  der  ligger  tilhøjre  for  Jenabroen  og  længst  borte  fra  Paris,  hedder  Avenue  de 

Suffren,  den  tilvenstre  for  Broen,  nærmest  ind  mod  Byen:  Avenue  de  la  Bourdonnai. 
Den  trefløjede  »Hestesko«  ligger  med  sine  to  Sidebygninger  langs  de  nævnte  Avenuer, 
medens  Tverbygningerne,  der  forbinde  dem,  strække  sig  langs  Ecole  militaire-Siden. 

Midterpartiet  af  disse  sidste  ligger  i  den  Axe,  som  fra  Broen  fører  tvers  under 
Taarnet  og  deler  Haven  i  to  lige  store  Dele.  Linien  rammer  Udstillingens  Hovedportal, 
kronet  foroven  af  en  igo  Fod  høj  Kuppel,  som  dækker  over  den  kirkelignende  runde 
Forhal:  Dorne  central.  Den  Bygning,  hvori  denne  Forhal  findes,  bestaar  af  sex  Gallerier, 
parallele  med  Ecole  militaire  og  indeholdende  den  franske  Industris  Arbejder.  Den  er 
det  egentlige  Industripalads,  opført  af  Bouvard,  og  benævnes  Palais  des  Industries  dive)  ses. 

Den  skæres  i  to  Halvdele  ved  en  30  Metres  bred,  30  Metres  høj  og  180  Metres  lang 

Hal,  som  strækker  sig  tvers  igjennem  den  og  fører  Navn  af  Galerie  de  Irente  metres.  Dette 
Galleri  (Fig.  go)  er  i  Virkeligheden  Udstillingens  Hovedhal,  dens  Æressal,  som  fra  Domen  fører 
tvers  gjennem  det  nævnte  Palais  des  Industries  diverses  og  ind  til  den  bag  ved  dette  liggende 
langt  større  og  mægtigere  Maskinhal,  som  afslutter  Bygningskomplexet  paa  denne  Side  af 
Marsmarken.  Fra  begge  Ender  af  Industripaladset  udgaa  Sidebygningerne  lodret  paa 
det  og  langs  de  to  nævnte  Avenuer.  Disse  Sidefløje  bestaa  hver  af  to  Halvdele.  Paa  hver 
Side  er  den  Halvdel,  der  ligger  Palais  des  indusiries  diverses  nærmest,  kun  at  betragte  som 
en  Slags  Fortsættelse  af  dette,  bestemt  til  de  fremmede  Landes  industrielle  Udstillinger. 
Af  og  til  kunne  disse  endog  strække  sig  ind  i  Palais  des  indusiries  diverses,  naar  Frankrig 
ikke  helt  har  kunnet  fylde  Pladsen  i  dettes  forskjellige  Gallerier.  Den  anden  Halvdel  af 
Sidebygningerne  bestaar  af  to  nye  »Palaier«,  hinanden  fuldstændig  lige  i  det  Ydre  og 


Fig.  91.  Eiffeltaarnet  set  fra  Industripaladsets  Balkon. 


opførte  at  samme  Bygmester,  Arkitekten  Formigi.  Det  tilvenstre  hedder  Palais  des  beaux- 
arls  og  indeholder  Kunstudstillingen,  det  tilhøjre  kaldes  Palais  des  arts  libéraux  og  inde¬ 
holder  Udstillingens  store  retrospektive  Afdelinger,  der  begynde  med  Menneskeslægtens 
ældste  Historie  og  fortsættes  gjennem  en  Række  Samlinger  til  Arbejdets  og  Opfindelsernes 
Historie.  For  Fuldstændigheds  Skyld  bør  endnu  tilføjes,  at  begge  Sidebygninger  have 
paa  hver  Side,  saavel  mod  den  indre  Have  som  mod  Avenuerne,  aabne  Gallerier,  ind¬ 
rettede  dels  til  Promenader,  dels  til  internationale  Restauranter  og  Kafeer,  og  at  disse 
Gallerier  mod  Haven  ogsaa  fortsættes  langs  Tverbygningen,  saa  at  der  løber  en  overdækket 
Gang  rundt  om  Udstillingen  paa  de  tre  Sider.  Foran  Sidegallerierne  ligger  en  bred 
I  errasse,  og  fra  denne  føre  paa  begge  Sider  Trin  ned  til  den  store  Midterhave.  Det 
er  den  eneste  Afvexling,  som  findes  i  Terrænet,  men  den  er  ogsaa  tilstrækkelig.  Andet- 
stéds,  under  mindre  Forhold,  søger  man  netop  at  skaffe  sig  et  saa  afvexlende  Terræn 
som  muligt  og  opnaar  ved  at  gruppere  de  forskjellige  Udstillingsbygninger  i  dette  ofte 

fortræffelige  Virkninger.  Her  ligger  Udstillingspladsen  som  en  samlet  Helhed  for  Be¬ 
skuerens  Blik,  men  i  dette  Tilfælde  er  det  netop  et  Fortrin  og  bidrager  til  den' Virkning, 
den  frembringer. 

Det  er  i  de  to  Sidepalaier,  at  den  omtalte  Anvendelse  af  Jernkonstruktionerne  er 
sket.  Omtrent  ved  1840  kan  man  regne,  at  Jernets  Anvendelse  i  Bygningskonstruktionerne 
har  taget  sin  Begyndelse,  og  den  har  hurtig  naaet  et  betydeligt  Omfang.  Jernbjælker  og 
Jernbuer  danne  nu  Skelettet  i  de  moderne  Bygninger,  men  som  Regel  skjules  de  saa 
omhyggelig  som  muligt;  man  beklæder  dem  med  andre  Byggematerialer,  eller,  naar  man. 
lader  Jernet  træde  frem,  forsøger  man  ved  en  saa  stærk  Ornamentering  som  muligt  at 
bringe  Beskueren  til  at  glemme,  hvilket  Materiale  han  har  for  sig.  Anderledes  i  de  her 
nævnte  Bygninger.  Her  har  Jernet  faaet  Lov  til  at  være  sig  selv.  Det  giver  sig  ikke  ud 
for  Andet  end  for  Jerrisøjler,  Bjælker  og  Dragere,  med  hvilke  Huset  er  bygget,  som 
have  bevaret  den  Form,  hvori  de  ere  komne  fra  Fabrikken;  man  kan  i  dem  se  hvert 

Søm  og  hver  Nagle,  hvormed  de  ere  befæstede  til  hverandre.  Tidligere  vilde  man 

udenom  dette  Gitterværk  have  lagt  en  Skal,  som  kunde  have  beklædt  det  og  skjult 
for  Tilskuerne,  hvoraf  Bygningens  egentlige  Materiale  bestod.  Nu  har  man  baaret  sig 
anderledes  ad.  Man  har  udfyldt  Mellemrummet  mellem  Søjlernes  Gitterbaand  med 
Terrakottafliser;  man  har  givet  Jernet  selv  en  blaa-lig-grøn  Farve,  hvis  Anvendelse  i  og 

for  sig  maa  betragtes  som  et  heldigt  Fund,  og  det  er  derved  lykkedes  at  skabe  en 

Helhed,  der  gjør  en  fortrinlig  Virkning.  Derpaa  har  man  givet  sig  til  yderligere  at  ud¬ 
smykke  disse -Bygninger.  Man  har  givet  dem  Portaler,  i  hvilke  Jernet  og  Terrakottaen 
vedblivende  ere  Grundelementerne,  men  som  desuden  ere  dekorerede  med  Majolika, 
Forgyldning,  Statuer  o.  Lign.  Man  har  paa  det  af  Jernpillerne  baarne  Underparti  lagt 
en  Attik,  hvori  atter  de  nævnte  Elementer  forene  sig  med  Grundstofferne  i  nye  Dekorations- 
virkninger,  og  der  er  næsten  intet  af  de  Materialer,  som  anvendes  til  Udsmykningen  af  Bygninger, 
som  man  ikke  har  vidst  at  kombinere  med  Jernet.  Over  hver  af  Bygningernes  Midter¬ 
partier  er  der  dernæst  opført  Kupler,  lavere  end  Centraldomens  og  afvigende  fra  denne 
ved  de  Skifter  af  Majolikafliser,  hvormed  de  ere  belagte,  i  blaalig-grønlige  Farver,  svarende 
til  Jernets,  og  endende  foroven  i  en  stor  forgyldt  Knap.  De  »blaa«  Paladser,  pom  de 
to  Sidebygninger  kaldes,  give  Udstillingen  dens  dominerende  Farve.  Ikke  for  Intet  har 
derfor  ogsaa  en  af  Udstillingens  populære  Førere  taget  Farve  og  Navn  derefter  og  kalder 
sig  Giiide  bleu  *.  Men  det  Væsentlige  i  den  Karakter,  disse  Bygninger  give  Udstillingen, 
er  selvfølgelig  ikke  Farven;  det  er  deres  Anvendelse  af  Jernet  paa  den  beskrevne  Maade 
og  den  stærke  Benyttelse  af  Majolikaeri  som  Byggemateriale,  der  er  gjort  i  deres  Kupler, 
idet  der  er  medgaaet  over  100,000  Fliser  til  hver  Kuppel,  hvis  Fladeindhold  er  omtrent 
1 2,000  Kvadratfod. 

Det  er  ikke  en  Tilfældighed,  at  Jernet  saaledes  under  forskjellige  Former  er 
kommet  til  at  spille  Hovedrollen  i  Udstillingens  Bygninger.  Man  kunde  med  et  Forsøg 
paa  at  være  flot  søge  at  klare  Sagen  ved  at  erklære,  at  vi  leve  i  »Jernalderen«,  og  at 
Intet  altsaa  var  naturligere  end  denne  udstrakte  Anvendelse  af  Jernet.  Men  til  en  virkelig 
Forstaaelse  af,  hvad  Pariserudstillingen  betyder,  hjælper  dette  ikke.  Man  behøver  blot  at 
se  paa  Eiffeltaarnet  for  at  faa  Følelsen  heraf.  Dette  fremhæves  altid  som  et  af  den 


1.  Alle  ere  enige  i  at  rose  den  opnaaede  Virkning.  Vi  vide  nu  —  skriver  en  Forfatter  i  Journal  des 
Debats  —  hvilket  festligt  Indtryk  der  frembringes  af  Terrakottaens  røde  Farve  i  Forbindelse  med 
Jernets  himmelblaa.  Gonse  kalder  det  i  Gazette  des  beaux-arts:  Un  bleu  persan,  qui  joue  adorablement 
avec  le  rose  des  terres  cuites  dans  d' exquises  harmonies  et  vibre  delicieusement  sous  le  soleil.  Og 
den  samme  Opfattelse  har  Lauth,  den  tidligere  Direktør  for  Sévres,  naar  han  skriver:  Cet  alhage 
intime  de  la  céramique  et  du  fer  communique  å  l'édifice  une  physionomie  joyeuse ,  claire  et  ligere , 
dont  les  yeux  sont  enchantis  en  mime  temps  que  l  esprit. 

moderne  Tekniks  Underværker  og  er  det  selvfølgelig  ogsaa.  Men  hermed  er  Taarnets 
Ejendommelighed  langt  fra  udtømt.  Det  virker  ikke  blot  som  et  teknisk  Kunststykke; 
man  maa  tillige  beundre,  hvor  let  og  gratiøst  disse  Millioner  af  Pund  Jern  ere  anvendte. 
Buerne  forneden  hvælve  sig  saa  let  og  flot,  og  den  svage  Heldning,  der  er  givet  dem, 
frembringer  et  Indtryk,  som  om  de  vare  gratiøst  henkastede  paa  de  massive  Stensokler. 
Og  op  over  dem  hæver  sig  den  gjennembrudte  Jernsøjle  saa  luftig  og  fin,  at  man 
kommer  til  at  tænke  paa  »Kniplinger  i  jern«  som  Gothikkens  Ornamenter  ere  bievne 
kaldte  »Kniplinger  i  Sten«.  Intetsteds  noget  Indtryk  af  Massivitet  eller  Plumphed.  Derfor 
er  ogsaa  den  Protest,  som  franske  Kunstnere  med  Meissonier  i  Spidsen  ved  Planen  om 
Taarnets  Opførelse  fremsatte  mod  det,  fordi  det  tænktes  kun  at  ville  virke  trykkende  og 
tungt,  falden  betydningsløs  til  Jorden.  Hvad  enten  man  staar  under  Taarnet  og  ser  op 
mod  det,  eller  man  fra  en  af  Højderne  i  Paris’  Omegn  iagttager  den  Virkning,  det  gjør 

i  Totalbilledet  af  Byen,  vil  Indtrykket  blive  det  samme.  Man  forstaar,  at  en  Arkitekt  her 

har  samvirket  med  Bygmesteren,  og  at  af  deres  forenede  Anstrengelser  er  denne  moderne 
Bygning  fremgaaet  i  al  sin  Ynde. 

Ja,  moderne  Bygning  —  det  er  netop  det,  som  Eiffeltaarnet  og  de  blaa  Palaier 
ere.  De  ere  et  Udtryk  for  det  Nye  i  Tiden,  maaske  den  saa  meget  efterspurgte  nye 

Stil.  Allerede  for  længere  Tid  tilbage  har  man  i  Tyskland  gjort  opmærksom  paa,  at  her 

var  der  noget  Nyt  i  Opvæxt.  Man  har  henledet  Opmærksomheden  paa,  hvorledes  de 
amerikanske  Jernværktøjer  og  Redskaber  efterhaanden  havde  antaget  Former,  der,  om  de 
end  maaske  ikke  alle  kunde  siges  at  være  skjønne,  dog  vare  originale  og  ejendommelige 
Udtryk  for  noget  Nyt,  der  ganske  naturlig  brød  frem  af  Jernets  udstrakte  Anvendelse  i  det 
daglige  Liv.  Og  i  den  seneste  Tid  er  noget  Lignende  blevet  paavist  for  Bygningskunstens 
Vedkommende.  De  moderne  Jernkonstruktioner  ere  et  Udtryk  for  Jernets  Forlangende 
om  Frihed  og  Selvstændighed.  Det  vil  ikke  mere  lade  sig  skjule  bag  et  Dække  af  andre 
Byggematerialer;  det  vil  frem  og  gjøre  sig  gjældende  som  det  selvstændige  Materiale,  paa 
hvilket  Bygningen  hviler;  det  simple  Dragersystem  kræver  den  Ære,  der  tilkommer  det, 
og  det  er  kommet  til  sin  Ret  i  Sidepalaiernes  Bygninger  som  i  Eiffeltaarnets  vældige 
Masse,  .der  staar  som  »det  første  kolossale  Sindbillede  paa  en  selvstændig  Jernarkitektur, 
en  Arkitektur,  der  bryder  med  alle  Overleveringer,  og  som  af  selve  det  smidige  Jern 
skaber  sig  sin  Form,  ikke  blot  beregnet  paa  Brobygninger  eller  andre  nye  tekniske  Op¬ 
gaver,  men  paa  en  Opgave  af  monumental  Virkning«. 

En  større  Triumf  har  Frankrig  vanskelig  kunnet  fejre  end  den  for  første  Gang 
at  kunne  vise  Verden  en  Udfoldning  af  de  moderne  dekorative  Jernkonstruktioner,  ikke 
blot  i  en  enkelt  Form,  men  i  flere  forskjellige.  Og  det  er  gjort  saa  storslaaet,  saa  sikkert 
og  dygtigt,  at  man  ikke  skulde  tro,  at  man  her  stod  overfor  noget  væsentlig  Nyt,  men 
snarere  at  man  her  saae  Kulminationen  af  mange  og  lange  forudgaaende  Arbejder.  Man 
veed  snart  ikke,  om  man  mest  skal  beundre  den  Inspiration,  der  ad  forskjellige  Veje  har 
ledet  de  forskjellige  Bygmestre  og  Arkitekter  til  hver  paa  sin  Vis  og  uafhængige  af 
hverandre  at  finde  disse  beundringsværdige  Udtryk  for,  hvad  der  rører  sig  i  Tiden,  eller 
om  Beundringen  skal  ydes  til  den  Dygtighed  og  det  Talent,  hvormed  Ideerne  ere  virkelig¬ 
gjorte.  Aldrig  har  maaske  Franskmændenes  dekorative  Evne  fejret  større  Triumfer  end 
ved  denne  Udstilling.  Man  kommer  til  at  tænke  paa  de  Ord,  hvormed  Gonse  i  en  Artikel 
i  Le  Japon  artistique  betegner  japanerne:  Les  premiers  décorateurs  du  monde.  —  De  lade 
sig  med  lige  saa  stor  Føje  anvende  paa  Franskmændene,  efter  hvad  de  have  præsteret 
her  paa  Udstillingen. 

Denne  dekorative  Virkning  er  den  anden  Hovedgrund  til  det  Indtryk,  Udstillingen 
gjør.  Alle  disse  mægtige  Bygninger  ere  tillige  i  deres  Sammenstilling  saa  fortrinlig 
ordnede  og  grupperede,  at  man  kun  ved  en  Detailundersøgelse  faar  Indtrykket  af,  hvor 

anselige  de  i  Virkeligheden  ere.  Udstillingen  overvælder  ikke  trods  sine  storslaaede 
Dimensioner,  naar  man  ser  den  som  Helhed ;  den  virker  da  netop  i  høj  Grad  harmonisk 
og  tiltrækkende.  Man  har  her  ikke  behøvet  at  ty  til  de  sædvanlige  Dekorationsmidler 
for  at  frembringe  Indtrykket  af,  at  man  befinder  sig  paa  en  Festplads.  Det  kan  saaledes 
anføres  som  et  betegnende  lille  Træk,  at  paa  Udstillingens  Hovedbygninger  mindes  jeg 
kun  at  have  set  et  eneste  Flag;  det,  der  vajer  fra  Eiffeltaarnets  Top.  Ellers  naar  man 
betragter  en  Udstillingsplads,  som  f.  Ex.  den  hamborgske  eller  vor  egen  ifjor,  er  det 
netop  Flagprydelserne,  der  minde  -om,  at  der  afholdes  Fest. 

Hvad  der  her  er  sagt  om  Hovedbygningerne  og  den  Virkning,  som  gjennem 
deres  Gruppering  er  tilvejebragt,  lader  sig  ogsaa  anvende  paa  hele  den  Samling  af  for- 
skjellige  Bygninger,  der  omgive  dem  som  Drabanter.  Enhver  Udstilling  er  jo  en  Art 
Verdenssystem,  i  hvilket  der  om  de  store  Kloder  samler  sig  mindre  Drabanter,  snart 
beskedne  Pavilloner,  saaledes  som  paa  vor  Udstilling  ifjor,  snart,  som  paa  Verdens¬ 
udstillinger,  Bygninger  af  alle  Størrelser,  lige  fra  mægtige  Paladser  og  til  tarvelige  Kiosker. 
Det  er  tvivlsomt,  om  nogen  Verdensudstilling  har  havt  en  saadan  Mangfoldighed  af 
Annexbygninger  at  opvise  som'  den  parisiske,  men  det  er  utvivlsomt,  at  ingen  har  havt 
saa  mange  Pragtbygninger  blandt  disse  som  den.  Det  er  blevet  anført,  at  medens  den 
egentlige  Udstilling  med  dens  Bygninger  har  kostet  43  Mili.  Francs,  kommer  man  ved 
at  regne  alle  de  særskilte  Udstillingsbygninger  med  til  det  Resultat,  at  Udstillingens  Bygninger 
alene  repræsentere  en  Værdi  af  150  Miil.  Francs.  For  blot  at  nævne  nogle  Exempler 
kan  det  anføres,  at  der  paa  Quai  d’  Orsay,  som  forbinder  de  to  Udstillingsterræner: 
Invalideesplanaden  og  Marsmarken,  og  hvor  Agerbrug  og  Næringsmidler  have  deres  to 
lange  parallele  Haller,  ud  mod  Floden,  findes  to  saadanne  Pragtbygninger  som  det 
portugisiske  med  flere  Taarne  forsynede  Palads  og  de  franske  Handelskamres  anselige 
Bygning.  Langs  Avenue  de  la  Bourdonnai-Siden  af  Marsmarken  findes  der  en  hel  Række 
storslaaede  Bygninger:  de  franske  .Akvarelmaleres  Udstillingsbygning  —  Pastellisterne  have 
atter  et  andet  Sted  deres  særegne  Bygning  —  Pressens  toetages  Pavillon,  Post-  og 
Telegraf  bygningen,  Udstillings-Administrationens  Bygning  —  et  stort  Beboelseshus  —  en 
Edisonsk  Centralstation,  den  Capske  •  Diamantudstilling  og  en  hel  Række  betydelige 
Udstillinger  af  fransk  Industri,  saasorn  det  Cailske  Kanonstøberi,  Forges  du  Nord  m.  fl. 

Der  er  imidlertid  et  bestemt  Strøg  af  Marsmarken  - —  og  det  er  den,  hvorom  her 
i  Særdeleshed  er  Tale  ■ —  hvor  disse  Bygninger  fornemmelig  ere  samlede.  Med  vel- 
beraad  Hu  har  man  i  det  Væsentlige  holdt  hele  den  af  »Hesteskoen«  indesluttede  indre 
Have  fri  for  Noget,  der  kunde  svække  Indtrykket  af  selve  Hovedbygningerne.  Her  ligge 
kun  nogle  smaa  Kiosker,  hvori  der  drives  Handel  med  Kataloger,  Fotografier  og  Udstillings¬ 
nips,  og  saa  to  Pavilloner,  der  benyttes  til  Byen  Paris’s  egen  Udstilling.  Naar  man  mindes 
den  pragtfulde  Pavillon,  hvori  den  franske  Hovedstad  udstillede  i  1878,  og  som  fik  en 
saa  sjelden  Tiltrækning  ved  Decks  dejlige  Fajancer,  hvormed  dens  Facader  vare 
dekorerede,  forbavses  man  noget  over  den  Tarvelighed  i  det\dre,  hvormed  Byen  denne 
Gang  fremtræder.  Men  har  man  Blik  for  Totaliteten  i  Udstillingens  Anlæg,'  forstaar  man 
det.  Disse  Pavilloner  svække  ikke  de  store  Virkninger,  der-  skulle  opnaas,  og  i  Haven 
selv  lægger  man  væsentlig  kun  Mærke  til  de  talrige  Statuer,  der  rundtom  ere  udstillede  i 
den,  og  til  Coutans  store  figurrige  Fontæne,  der  forestiller  Frankrigs  Genius,  staaende  i 
en  rigt  smykket  Skibsstavn  —  Frankrigs  Skib  —  som  den,  hjulpen  af  alle  gode  Kræfter, 
styrer  frem  til  Lykke  og  Held,  medens  der  foran  denne  Hovedgruppe  breder  sig  et  140 
Fod  langt  af  talrige  større  og  mindre  Straaler  opfyldt  Bassin.  Ogsaa  paa  den  firkantede 
Plads,  der  indesluttes  af  Eiffeltaarnets  Fodstykker,  findes  der  en  stor  Fontæne,  men  denne 
trykkes  af  den  vældige  Kolos,  som  taarner  sig  op  over  den,  og  gjør  derfor  kun  \  irkning, 
naar  man  staar  tæt  ved  den. 


I  I  2 


Tidsskrift  for  Kunstindustri. 


For  saaledes  at  faa  hele  Rummet  paa  Marsmarken  frit  har  man  maattet  samle  alle 
de  Bygninger,  som  dels  enkelte  Lande  og  Stater,  dels  private  Udstillere  have  opført,  -paa 
den  Side  af  Marsmarken,  som  vender  ud  mod  Floden.  Tilhøjre  og  tilvenstre  for  Eiffel- 
taarnet  ligge  de  her  i  lange  Belter  som  mindre  Legemer  tiltrukne  af  Taarnet.  Man 


Fig.  92.  Dorne  central.  Indgang  til  de  industrielle  Afdelinger. 


kommer  næsten  til  at  tænke  paa  en  Flesteskomagnet,  om  hvis  Poler  Jernfilspaanerne 
samle  sig;  thi  saaledes  have  Bygningerne  lagt  sig  i  to  Strimer  larigs  Taarnets  højre  og 
venstre  Side.  Der  er  en  sand  Trængsel  af  Bygninger  langs  denne  Side  af  Marsmarken  ;  den 
ene  store  Bygning  ligger  formelig  klinet  op  ad  den  anden,  saa  at  man  har  Besvær  med 
at  komme  frem  imellem  dem,  og  desuden  trykkes  alle  disse  Bygninger  af  Taarnet.  Der 

er  anselige  Pragtbygninger  mellem  dem,  og  særlig  kan  maaske  strax  fremhæves  den  Rolle, 
som  de  mellem-  og  sydamerikanske  Republikker  spille  paa  dette  Sted.  De  ere  her  næsten 
allesammen:  San  Salvador,  Nicaragua,  Ecuador,  Mexiko,  Venezuela,  Chile  og  Argentina, 
og  de  have  grebet  sig  stærkt  an  til  denne  Lejlighed.  Hvad  enten  dette  nu  skyldes,  at  de 
mene  som  Republikker  at  burde  være  med  til  at  fejre  den  franske  Republiks  Hundredaars- 
fest  saa  storartet  som  muligt,  eller  de  blot  have  villet  gjøre  sig  bemærkede,  saa  er  det 
sikkert,  at  det  er  veritable  Paladser,  som  de  med  store  Bekostninger  have  opført  paa 
denne  Del  af  Terrænet.  Det  Indre  —  det,  der  er  udstillet  i  Bygningerne,  —  staar 
ikke  altid  i  Højde  med  disses  Pragt  og  Størrelse,  men  den  opnaaede  Virkning  er  saa 
betydelig,  at  den  er  et  af  de  karakteristiske  Træk  i  Udstillingens  Fysiognomi,  og  der 
kvitteres  da  ogsaa  pligtskyldigst  herfor  fra  fransk  Side,  idet  Republikkens  Præsident  kom 
tilstede,  hver  Gang  en  af  disse  Bygninger  indviedes. 

Skjønt  man  kan  beklage,  at  saa  meget  Arbejde  og  saa  store  Ofre,  som  de  her 
omtalte  Bygninger  have  krævet,  ikke  komme  til  deres  fulde  Ret,  kan  man  dog  heller  ikke 
overse,  at  det  er  med  velberaad  Hu,  at  de  ere  samlede  saaledes  i  Bunke.  Man  kommer 
til  at  tænke  paa  Dværgene  ved  Kæmpens  Fejd,  naar  man  ser  dette  Mylr  omkring  Eiffel- 
kolossens  Ben;  men  det  giver  et  Liv  og  en  Bevægelse  paa  dette  Sted,  som  er  af  for¬ 
trinlig  Virkning.  Man  behøver  blot  at  kaste  et  Blik  paa  en  af  de  næsten  overalt  udstillede 
Afbildninger  af  Eiffeltaarnet  for  at  forstaa,  hvilken  Virkning  det  gjør,  at  Menneskene 
saaledes  have  opslaaet  deres  talrige  Boliger  ved  det  moderne  Babels  Fod.  Men  hvad 
ingen  Afbildninger  kunne  forklare,  det  er  det  Liv,  som  rører  sig  paa  dette  Sted  af 
Udstillingen,  og  som  bidrager  Sit  til,  at  den,  der  betræder  Marsmarken  paa  dette  Punkt, 
strax  faar  Indtrykket  af  Udstillingens  festlige  Karakter.  Allerforrest  paa  begge  Sider 
af  Taarnet  ser  man  hollandsk  klædte  Piger  med  brede  Guldspænder  over  Panden  arbejde 
med  Vaffeljernene  saa  hurtig,  som  om  de  betjente  en  Dampmaskine;  lidt  derfra  ser  man 
Opvartere  i  Dragter,  der  skulle  skrive  sig  fra  Clodevigs  Tid,  servere  moderne  01  i  en 
Bygning  fra  samme  Konges  Tid;  Damer,  klædte  i  venetianske  Kostumer  fra  den  store 
Republiks  Tid,  opfordre  til  at  aflægge  et  Besøg  i  den  italienske  Renaissance-Bygning, 
hvori  der  arbejder  Efterkommere  af  de  venetianske  Glasmagere  fra  Murano,  som  af  le  noble 
roy  Henri  II  blev  indkaldte  til  Frankrig  og  fik  Lov  d' y  exercer  leur  art  et  d' en  faire 
connaistre  les  procedes.  Fra  de  anselige  Theatre,  som  findes  her,  lyder  der  Sang  og  Musik, 
Mængden  stimier  sammen  foran  det  hollandske  Diamantsliberi  som  omkring  det  norske 
Træhus,  hvori  Søljerne  tilvirkes.  Paa  de  festlig  smykkede  Restaurationsbygningers 
Verandaer  sidde  Gjæster  og  fryde  sig  ved  Tilværelsen,  medens  de  nyde  Udsigten  over 
det  skjønne  Udstillingsterræn;  i  Dammen  ved  Bygningens  Fod  svømme  Svaner,  og  paa 
dens  modsatte  Side  ligger  et  tætbevoxet  Buskads,  hvor  man  pludselig  som  ved  Troldom 
er  flyttet  bort  fra  det  brogede,  støjende  Liv  til  næsten  fuldstændig  Ensomhed.  Her  ligger 
de  franske  Telefonselskabers  storartede  Pavillon ;  her  er  en  ikke  mindre  anselig  Bygning, 
udstyret  af  parisiske  Gasselskaber,  medens  man  paa  den  modsatte  Side  finder  »Børnenes 
Paradis«,  Palais  des  enfants,  med  alle  mulige  Forlystelser  for  Børn,  og  ved  Siden  af  det 
en  Bygning,  som  indeholder  en  Fremstilling  af  Jordkloden  i  formindsket  Maalestok,  og 
derpaa  atter,  indsprængt  mellem  alle  disse  og  endnu  mange  flere  forskjellige  Bygninger, 
de  exotiske  Paladser,  som  repræsentere  de  sydamerikanske  Republikker  ved  deres  ældre 
Søsters  Jubilæum.  Og  endelig  har  man  ligesom  i  et  Bælte  for  sig,  adskilt  fra  det  her 

nævnte  ved  en  Gadestrækning,  over  hvilken  der  fører  talrige  Luftbroer,  den  Række  af 

mærkelige  Konstruktioner,  ved  hvilke  den  pariske  Operas  bekjendte  Arkitekt  (  har/es  Garnier 
har  søgt  at  give  en  Fremstilling  af  den  menneskelige  Boligs  Historie  fra  de  ældste  1  ider 
og  hos  de  forskjellige  Folk  (s.  Fig.  93)-  At  det  ikke  er  lykkedes  ham,  derom  ere  nok 

saa  temmelig'  alle  Sagkyndige  enige,  men  at  han  har  tilført  Udstillingen  et  karakteristisk 

Element,  at  de  talrige  Udskjænkninger  og  Udsalg,  som  —  temmelig  anakronistisk  —  ere 
indrettede  i  disse  historiske  og  forhistoriske  Bygninger,  bidrage  yderligere  til  at  give 
Udstillingen  Liv  og  Kolorit,  kan  ikke  benægtes.  Men  samtidig  vidner  det  om  det  fortrin¬ 
lige  Blik  for  Arrangementet  hos  den  eller  dem,  der  have  ordnet  Udstillingen,  at  man  har 
faaet  hele  dette  Komplex  samlet  saaledes,  at  det  kun  faar  Lov  til  at  gjøre  sig  gjældende 
som  et  stort  Kor  af  mange  Røster,  der  vel  har  sin  Betydning  i  Ensemblet,  men  dog  ikke 
maa  svække  Virkningen  af  de  store  Solostemmer. 

Der  er  endnu  en  Side  af  Udstillingen,  som  ikke  maa  overses,  naar  der  er  Tale 
om  det  festlige  Indtryk,  den  gjør.  Den  kan  ikke  iagttages  til  enhver  Tid,  men  Ingen, 
der  ikke  har  set  den,  kan  sige,  at  han  har  nydt  Udstillingen  fuldt  ud  eller  kjender  deirs 
Karakter  tilfulde.  Det  er  det  Skue,  som  Udstillingen  byder,  naar  den  illumineres  om 
Aftenen,  og  naar  de  store  Fontæner  springe  i  elektrisk  farvet  Belysning.  Denne  Illumination 
og  les  fontaines  lumineuses  ere  i  den  Grad  en  integrerende  Bestanddel  af  Udstillingen,  at 
de  finde  Sted  hver  Aften,  og  den  lidt  mere  udvidede  Illumination,  der  kaldes  Fete  de 
nuit,  benyttes  hver  Søndag  Aften  og  ellers,  saa  snart  der  er  den  mindste  Anledning  dertil. 
At  Gassen  har  sin  passende  Andel  i  Illuminationen,  er  en  Selvfølge  —  Eiffeltaarnet  og 
Centralddmens  store  Kuppel  illumineres  saaledes  paa  denne  Maade  —  men  den  langt 
overvejende  Rolle  spiller  selvfølgelig  Elektriciteten.  Man  kan  dømme  derom,  naar  man 
hører,  at  de  paa  Udstillingen  anvendte  elektriske  Blus  repræsentere  en  Lysstyrke  af 
170,000  Carcelblus,  og  at  der  til  dem  behøves  Damp  paa  3,000  Hestes  Kraft  foruden 
de* 300  H.  K.,  der  benyttes  til  de  elektriske  Springvand.  Og  atter  her  faaer  man  det 
samme  Indtryk  som  ved  Jernkonstruktionerne.  Frankrig  er  gaaet  banebrydende  i  Spidsen, 
og  det  opnaaede  Resultat  er  væsentlig  af  dekorativ  Art.  Det  er  et  af  de  interessanteste 
Indtryk,  man  kan  tage  med  sig  fra  Udstillingen. 

Det  var  i  1877 — 78,  at  Russeren  Jablochkoff  i  Avenue  de  l'  Opéra  i  Paris  først  viste, 
at  det  elektriske  Lys  ikke  blot  lod  sig  bruge  i  Undtagelsestilfælde,  men  ogsaa  som  stabil 
Belysning.  Den  Æra  for  elektrisk  Belysning,  som  vi  nu  opleve,  indviedes  ogsaa  i  Paris, 
der  afholdt  den  første,  banebrydende  Udstilling  i  1881.  Og  endelig  fejrer  det  elektriske 
Lys  en  dekorativ  Triumf  saa  storartet,  som  ingensinde  før,  paa  den  nuværende  Udstilling. 
Man  tænke  sig  Udstillingen  en  Aften!  Et  Kanonskud  lyder,  og  som  ved  et  Trylleslag 
bliver  den  indre  Have  og  de  den  omgivende  Bygninger  illuminerede.  Centralddmen 
straaler  i  gylden  Pragt,  Stjerner  og  Friser  saavel  som  dens  Plovedlinier  trækkes  op  med 
guldgule  Illuminationslamper.  Under  Buerne  i  de  mange  Sidepalaier  brænde  i  Rækker 
store  elektriske  Lys,  og  ser  man  ind  under  deres  Galleriers  Lofter,  synes  de  at  være 
stjernebesatte;  i  hvert  enkelt  Felt  tændes  der  en  Glødelampe.  I  de  lange  teltoverspændte 
Gallerier  i  Haven  brænder  der  elektriske  Blus,  Havens  samtlige  Parterrer  indfattes  i 
Rammer  af  Glødelamper,  og  i  Træerne  brænde  srnaa  kulørte  elektriske  Blus.  Eiffel- 
taarnets  Buer  trækkes  op  med  Gasblus,  hver  af  dets  Platformer  markeres  med  en  tre¬ 
dobbelt  Række  af  Blus,  medens  Taarnets  store  Masse  ligger  halvt  skjult  mellem  disse 
ligesom  i  Luften  svævende  Lyskvadrater.  Og  derfra  ser  man  over  til  Trocadéropaladset. 
Ogsaa  dets  buede  Hovedbygning  er  trukken  op  i  Linier  af  Ild,  og  den  store  Kaskade 
foran  den  med  de  forgyldte  Statuer  funkler  i  Lys;  det  er  som  en  rindende  Strøm  af  Ild, 
der  vælter  sig  ned  over  dens  Afsatser.  Fra  Eiffeltaarnets  Lanterne  skyder  der  pludselig 
et  Par  mægtige  Straalebundter  ud.  De  ere  saa  tætte  og  tykke,  at  man  synes,  de  formelig 
maa  kunne  feje  Alt  tilside.  De  repræsentere  ogsaa  den  mægtigste  elektriske  Lyskraft, 
som  hidtil  er  præsteret,  og  Mørket  viger  besejret  for  deres  Magt.  Den  ene  farer  rundt 
over  Paris,  synlig  i  mange  Miles  Afstand  og  rammende  med  voldsom,  blændende  Kraft 
overalt,  hvor  den  træffer.  Den  anden  gaar  i  skraa  Retning  ned  paa  Udstillingsterrænet. 
Den  træffer  der  den  store  Hovedgruppe  i  Coutans  Fontæne  og  oversaar  den  med  Lys, 

saa  at  den  synes  at  blive  transparent.  Vandet,  som  vælder  ud  ved  Gruppens  Fod, 
gjennem  Overflødighedshorn,  Urner,  Delfingab  o.  Lign.,  illumineres  indefra  i  Farver;  som 
en  blaalig  eller  rødlig  glødende  Strøm  styrter  det  samtidig  ud  i  det  store  Bassin.  Og  i 
dette,  fra  de  talrige  Grupper,  som  fylde  det,  fra  de  vældige  Aakander,  som  synes  at 
svømme  paa  dets  Vande,  stiger  der  pludselig  Straaler  op,  magisk  belyste  med  elektriske 
Farvespil:  rislende  Guld,  flammende  Rødt  og  andre  næsten  feagtige  Lyseffekter,  der 
ligesom  kulminere  i  Bassinets  forreste  Del,  hvor  et  mægtigt  Straalebundt  af  skiftende  Farver 
spiller  omkring  Midterpartiet.  Og  saa  tilsidst  fyldes  hele  Eiffeltaarnet  ligesom  af  et  blod¬ 
rødt  Skjær.  Det  gløder  eller  brænder,  de  elektriske  Lys  paa  Toppen  kunne  trods  al 
deres  Vælde  ikke  faa  Bugt  med  dette  blodrøde  Lys,  som  fylder  Kolossen,  og  man  kan 
ofte  i  Luften  ligesom  se  Kampen  mellem  de  dirrende  hvide  Lysstraaler  og  de  røde  Skyer. 

Naar  man  vil  studere  den  Betydning,  Kunstindustrien  har  i  Frankrig,  og  hvor¬ 
ledes  den  giver  sig  et  Udtryk  paa  Udstillingen,  er  man  nødt  til  at  dvæle  ved  de 


Fig.  93.  Et  romersk  Hus  og  et  Hus  fra  Middelalderen  (Charles  Garnier). 


Anvendelser,  Elektriciteten  har  faaet.  I  teknisk  Flenseende  finder  man  vel  her  den  største 
og  fuldkomneste  Udvikling  af  elektrisk  Kraft  og  Lys,  som  endnu  nogensinde  har  været 
set,  men  dette  er  jo  en  Sag  for  sig  og  vilde  ikke  have  Betydning  i  denne  Sammenhæng, 
hvis  ikke  de  opnaaede  tekniske  Resultater,  saaledes  som  skildret,  vare  tagne  i  Skjønhedens 
Tjeneste  og  benyttede  til  dekorative  Virkninger,  der,  hvad  enten  man  undersøger  dem 
detailleret  eller  som  Helhed,  ere  lige  interessante  og  imponerende.  Derved  er  da  den 
elektriske  Belysning  bleven  en  Faktor,  der  bidrager  til  Udstillingens  festlige  Karakter,  og 
et  af  de  Vidnesbyrd,  som  denne  giver  om  Franskmændenes  dekorative  Evner. 

Under  dette  Synspunkt  lader  det  sig  derimod  vanskeligt  gjøre  at  henføre  et  Par 
andre  Sider  af  Udstillingen,  der  imidlertid  spille  en  saa  væsentlig  Rolle  paa  denne,  at  de 
ialtfald  bør  nævnes.  Den  ene  af  disse  er  dens  retrospektive  Afdelinger,  den  anden 
Kolonialafdelingen. 

Udstillingens  retrospektive  Afdelinger  danne  ikke  noget  sammenhængende  Hele. 
Til  dem  kan  man  jo  saaledes  henføre  den  før  nævnte  Samling  af  Typer  paa  Menneske¬ 
slægtens  Boliger;  dertil  hører  ligeledes  en  stor  Samling  ai  kunstneriske  Frembringelser  fra 

det  13de  Aarhundrede  og  til  Nutiden,  der  er  bleven  arrangeret  i  en  Fløj  af  Trocadéro- 
paladset,  og  endvidere  liar  det  franske  Krigsministerium  i  sin  Bygning  paa  Invalideesplanaden 
en  interessant  retrospektiv  Afdeling.  Men  Hovedsædet  for  den  retrospektive  Udstilling  er  i 
Palais  des  arts  liberaux,  hvor  der  inden  i  den  egentlige  Bygning  er  opført  et  helt  Pavillon¬ 
system  af  Bygninger,  i  hvilke  man  begynder  med  en  antropologisk  Udstilling  og  successive 
faar  Lejlighed  til  at  gjøre  Bekjendtskab  med  de  forskjellige  Opfindelsers  Historie  paa  en 
i  det  Hele  temmelig  fyldestgjørende  Maade. 

Kolonialudstillingen  har  sit  Hovedsæde  paa  Invalideesplanaden,  det  iaar  tilkomne 
nye  Udstillingsterræn.  Der  mødes  Frankrigs  forskjellige  Kolonier  og  Skytslande  med 
hverandre:  Algier,  Tunis,  Madagaskar,  Anam  og  Tonkin,  Kongo,  Guadeloup  og  Mar- 
tinique,  Guayana,  fransk  Indien,  Kina,  Øen  Réunion,  Senegambien,  ja  selv  Tahiti  og 
Ny  Kaledonien.  Og  disse  fjerne  Egne  ere  ikke  blot  repræsenterede  ved  deres  Frem¬ 
bringelser.  Først  og  fremmest  har  man  lagt  an  paa  at  give  Indtrykket  af  deres  Be¬ 
byggelse;  man  er  i  nogle  Tilfælde  endog  gaaet  saa  vidt,  at  man  har  opført  hele  eller 
halve  Landsbyer;  man  har  befolket  disse  med  talrige  Indfødte,  man  lader  de  indfødte 
Haandværkere  arbejde,  der  spilles  anamitisk  Komedie  og  opføres  javanesisk  Dans,  medens 
et  Par  hundrede  Tonkinesere  gjøre  'Tjeneste  ved  de  Kjørestole,  som  kaldes  Pousse-pousse. 
Og  saaledes  har  man  paa  den  nævnte  Esplanade  skabt  et  Stykke  exotisk  Liv,  hvis  Over¬ 
førelse  til  Udstillingen  vel  nok  tildels  skyldes  politiske  Grunde,  men  som  er  et  af  Ud¬ 
stillingens  store  Tiltrækningsmidler  og  bidrager  i  høj  Grad  til  dennes  Karakter  af  en 
Verdensudstilling.  Ogsaa  Rue  de  Ca'ire,  der  ligger  langs  Avenue  Suffren-Siden  af  Mars- 
marken,  med  dens  tildels  ægte  gamle  Faqader,  dens  Handlende  og  Haandværkere,  med 
Udsalg  af  mere  eller  mindre  ægte  Arbejder,  dens  ægyptiske  Æseldrivere,  dens  Kafeer 
og  Boder  er  - —  alt  Gjøglet  fraregnet  —  ligeledes  en  interessant  Forøgelse  af  Ud¬ 
stillingens  Tiltrækningsmidler. 

Der  er  sagt  om  en  af  de  ældre  Verdensudstillinger  —  om  jeg  mindes  ret  var 
det  den  parisiske  i  1867  — -  at  dens  Betydning  navnlig  laa  i  den  Paavirkning,  som  den 
fremkaldte  af  Orientens  Kunstindustri  paa  Europas.  For  første  Gang  deltog  da  Orienten 
i  større  Udstrækning  i  et  af  de  moderne  store  Verdensstævner,  og  dens  Ejen¬ 
dommelighed  og  Farverigdom  blev  opladt  i  et  Omfang  som  maaske  ingensinde 
tidligere  for  Europæernes  undrende  Øje.  Hvor  mægtig  den  Indflydelse,  der  derigjennem 
er  øvet  paa  europæisk  Smag  og  Kunsthaandværk,  har  været,  ville  Alle  vide,  og  den  er 
sikkert  nok  endnu  ikke  afsluttet;  thi  hvad  er  Japanismen  Andet  end  en  Konsekvens  deraf, 
men  umuligt  er  det  ikke,  at  Kolonialudstillingen  i  Paris,  skjøndt  tilvejebragt  med  ganske 
andre  Formaal  for  Øje,  atter  vil  blive  en  Biflod  til  den  store  Strøm,  der  fra  Verdens  for¬ 
skjellige  Egne  og  Folk  flyder  ind  i  Europas  mægtige  Legeme  og  tilfører  dette  ny  Kraft. 

Muligen  vil  man  engang  i  Tiden  kunne  pege  paa  Verdensudstillingen  i  1889  som  den, 

fra  hvis  Kolonialudstilling  nye  Impulser  skrive  sig. 

Men  indtil  den  Tid  kommer,  vil  hele  Verden  have  Nok  endnu  at  lære  af  Frankrig. 
Hvad  der  i  det  Foregaaende  er  anført  som  de  væsentligste  Ejendommeligheder  ved  Ud¬ 
stillingen  og  dens  Hovedbygninger,  gjenfindes  i  hele  Udstillingen  —  man  kan  sige  til  de 
mindste  Detailler.  Det  er  atter  og  atter  den  smagfulde,  dekorative  Ordning,  uudtømmelig 
paa  Ideer,  arbejdende  næsten  med  et  hvilketsomhelst  Materiale,  ikke  frygtende  for  nogen¬ 
somhelst  Opgave,  der  gjenfindes  i  Stort  som  i  Smaat.  Man  har  sagt  om  Italienerne,  at 
selv  det  simpleste  Gadeopløb  hos  dem  ordnede  sig  til  en  virkningsfuld  Gruppe;  man  kan 

med  ligesaa  stor  Ret  sige  om  Franskmændene,  at  hvad  de  røre  ved,  ordner  sig  til  et 

virkningsfuldt  og  smagfuldt  Arrangement. 

Man  tage  f.  Ex.  den  store  Hovedindgang  til  Ddme  central  (Fig.  92).  En  mere  broget 
Samling  af  Materialer  end  den,  der  er  anvendt  til  denne  Portal,  .  kan  næppe  tænkes.  I 

den  store  Bue,  der  danner  Rammen  om  den  af  mægtige  Glasruder  sammensatte  Indgang, 
er  der  benyttet  Terrakotta,  »Staff«  —  en  ny  Form  for  Stuk,  hvor  Gibsen  støbes  sammen 
med  Lærred  —  farvede  Majolikaer,  Billedhuggerarbejder,  Bronce,  Forgyldning  efter  en 
storartet  Maalestok;  foran  den  staa  hver  til  sin  Side  de  to  mægtige  Statuer:  Chapu’s 
Dampen  og  Barrias’s  Elektriciteten. 

Ikke  Alle  ere  lige  begejstrede  for  denne  Hovedportal  til  Domen,  for  hvilken 
Arkitekten  Bouvard  derfor  ogsaa  har  maattet  høre  adskillig  Kritik,  men  Ingen  kan  nægte,  at 
tiltrods  for  alle  Indvendinger,  der  kunne  gjøres,  er  der  dog  ogsaa  her  skabt  et  virknings¬ 
fuldt  Hele,  og  at  Portalen,  navnlig  set  paa  Afstand,  træder  frem  af  Bygningskomplexet 
paa  en  saadan  Maade,  at  man  strax  faar  Indtrykket  af,  at  man  her  har  Udstillingens 
Hovedparti  for  sig.  Hertil  bidrager  ogsaa  den  store,  guldgule  Kuppel,  det  højeste  Parti 
af  alle  Bygningerne,  paa  hvis  Top  troner  D elaplanche s  27  Fod  høje  forgyldte  Statue  af 


Fig.  94.  Urmager-Afdelingens  Port  i  Galerie  de  trente  metres. 


Frankrig,  der  uddeler  sine  Kranse  til  Verden.  Den  Farve,  Kuppelens  Glas  har  faaet,  gjør 
navnlig  sin  Virkning  inde  i  Domens  Hal.  Lyset  falder  med  et  gyldent  Skjær  ned  paa 
dennes  brogede  Farvepragt.  Rundt  om  Kuppelens  nederste  Del  løber  en  stor  figurrig 
Frise  af  Lavastre,  forestillende  Folkeslagene,  som  klædte  i  deres  Nationaldragter  indfinde  sig 
hos  Frankrig;  over  Søjlerne,  der  bære  Kuppelens  Buer,  hvile  Marmorgenier,  medens  for¬ 
gyldte  Bronceornamenter  indfatte  de  Skjolde,  hvorpaa  Navnene  paa  Frankrigs  Berømtheder 
læses.  Der  er  Landsmænd,  som,  naar  Orgelets  Toner  lød  fra  det  tilstødende  Galleri,  erklærede, 
at  de  fik  et  Indtryk  her,  som  om  de  befandt  sig  i  en  Kirke,  men  i  Frankrig  selv  harman  ikke 
været  ubetinget  tilfreds  med,  hvad  Arkitekten  her  har  skabt.  Det  maa  dog  alligevel  ind¬ 
rømmes,  at  selv  om  Opgaven  ikke  er  fuldstændig  heldig  løst,  er  der  dog  ogsaa  her  viist 
saa  megen  dekorativ  Dygtighed  og  opnaaet  saa  megen  Virkning,  at  man  vel  kan  nævne 
ogsaa  dette  Bygningsparti  som  et  Exempel  paa,  hvad  Franskmændene  i  denne  Retning 
kunne  præstere.  Alene  den  guldgule  Farve,  som  man  har  givet  Kuppelen,  er  et  hund, 

der  næsten  er  ligesaa  heldigt  som  den  blaa  Farve  til  Jernet  i  Sidepalaierne,  og  som  især 
om  Aftenen,  naar  Kuppelen  er  oplyst  og  illumineret,  gjør  en  henrivende  Virkning. 

Og  dermed  er  den  Opfindsomhed,  som  har  raadet  paa  Udstillingen,  endnu  langt¬ 
fra  udtømt.  Hele  det  paafølgende  Galerie  de  trente  viltres  vidner  derom.  Denne  Ud¬ 
stillingens  Hovedhal  (Fig.  go)  —  paa  en  Gang  en  storartet  Vestibule,  et  Forbindelsesled 
med  Maskinhallen  og  en  Æressal  —  der  skyldes  Arkitekten  Paul  Sedille,  gjør  en  udmærket 
Virkning.  Og  dog  er  den  sammensat  af  de  mest  uensartede  Bestanddele.  Tilhøjre  og 
tilvenstre  i  den  findes,  som  før  nævnt,  Indgangene  til  de  forskjellige  franske  Gallerier,  og 
disse  har  man  havt  den  Ide  at  gjøre  til  en  Række  Portaler,  hvortil  Materiale  og  Motiver 
hentes  fra  de  Gjenstande,  som  det  paagjældende  Galleri  rummer  (s.  Fig.  94  og  95).  Det 
kan  her  strax  bemærkes,  at  hvert  Galleris  Udstillere  have  forpligtet  sig  til  at  foretage 
deres  Installationer  —  og  hvilke  Installationer!  —  i  Fællesskab,  saaledes  at  de  danne  et 
ensartet  og  værdigt  Hele.  Derved  blev  der  endnu  mere  Mening  i  at  give  Indgangene  til 
disse  Gallerier  et  saa  pompøst  og  storladent  Præg  som  muligt.  Ved  Forlangendet  om, 
at  Portalerne  skulde  udtrykke  Beskaffenheden  af  de  Gjenstande,  som  fandtes  indenfor 
dem,  blev  der  stillet  de  forskjellige  Arkitekter  højst  interessante  Opgaver,  og  det  faldt 
derved  i  deres  Lod  at  vise  Verden  Benyttelsen  af  nye  dekorative  Materialer. 


Fig.  95.  Fra  Keramik-  og  Mosaikafdelingens  Port. 

En  saadan  Række  imponerende  Portaler  strækker  sig  paa  begge  Galleriets  Sider, 
og  hvor  forskjellig  den  ene  end  er  fra  den  anden,  er  det  Hele  dog  sammenstillet  paa 
en  saadan  Maade,  at  det  bliver  virkningsfuldt.  Men  sin  væsentlige  Pryd  faar  Galleriet 
fra  de  1 1  store  Opstilllinger,  som  findes  i  det.  Ud  for  hvert  Sidegalleri,  som  udmunder 
i  det,  har  man  stillet  en  Repræsentant  for  den  paagjældende  Industri.  Derved  bliver 
Galerie  de  trente  metres  Ærespladsen  i  Udstillingen,  og  de  1 1  Udstillere  skulle  repræsentere 
Blomsten  af  Frankrigs  Industri.  Det  er  ret  betegnende,  hvor  forskjellig  man  bar  sig  ad 
i  1878.  Dengang  blev  den  forreste  af  Palaiets  fire  Plovedfløje  benyttet  til  Æreshal,  men 
den  var  da  delt  i  to  Halvdele.  Den  ene  af  disse  havde  man  indrømmet  England,  der 
her  gav  Møde  med  Prinsen  afWales’  rige  indiske  Skatte,  som  denne  havde  hjembragt  fra 
sin  Rejse  faa  Aar  iforvejen.  Herimod  havde  Frankrig  stillet  det  Bedste,  det  mente  at 
have:  Frembringelserne  fra  sine  Statsfabrikker,  de  to  nationale  Industrier:  Sévres  og  les 
Gobelins.  Denne  Gang  har  man  stillet  disse  alene  for  sig  selv,  og  det  er  den  private 
franske  Industri,  som  helt  og  holdent  gjør  Plonnørs  i  Æreshallen. 

Og  hvorledes  løser  den  ikke  denne  sin  Opgave!  Man  imponeres  af  Rigdommen 
og  Mængden;  thi  hvad  der  er  udstillet  paa  dette  Sted,  repræsenterer  Millioner,  og  den 
enkelte  private  Fabrikant  møder  undertiden  som  i  den  store  Bronceopstilling  fra  det 

hundredaarige  Firma  Tliiebaut  fréres  med  Hundreder  af  imponerende  Statuer  o.  Lgn.  Men 
endnu  mere  bedaares  man  af  Kunsten  og  Skjønheden  i  de  udstillede  Gjenstande.  Maa 
det  her  være  tilladt  blot  at  nævne  et  enkelt  Firma,  der  rigtignok  efter  min  Mening  har  præ¬ 
steret  noget  af  det  Ypperste,  som  findes  af  Kunstindustri  paa  Udstillingen!  Det  er  Emile 
Gallé  i  Nancy,  der  ifjor  udstillede  i  Kjøbenhavn.  Men  ligesom  man  ikke  gjerne  maa  be¬ 
dømme  fransk  Kunstindustri  efter  den  Mundsmag,  som  fandtes  paa  vor  Udstilling,  saaledes 
kan  man  heller  ikke  bruge  det  nævnte  Firmas  Udstilling  hos  os  som  Maalestok  for,  hvad 
det  kan  præstere.  Firmaets  Ihændehaver,  Emile  Galle,  synes  nærmest  at  være  Tegner  og 
som  saadan  en  højest  original  Aand.  Der  tilvirkes  i  hans  Værksteder  baade  Møbler,  Porcellæn 
og  Krystal,  og  paa  alle  tre  Omraader  søger  han  at  skabe  noget  Selvstændigt.  Den  af  de  tre 
Genrer,  hvori  han  er  naaet  højst,  er  Krystalfabrikationen.  I  en  Pavillon,  bygget  af  Træ 
efter  hans  egen  Tegning  i  den  her  omtalte  Hal,  har  han  udstillet  sine  Krystalsager,  der  trods 
de  høje  Priser  ere  bievne  revne  bort.  Han  vælger  helst  en  Blomst  til  Forbillede,  sædvanlig 
en  Orchidé  —  der  for  Tiden  er  Modeblomsten,  som  engang  Tulipanen  var  det  —  og  af 
tynde  Krystalhinder,  lagte  udenom  hverandre,  gjengiver  han  da  en  saadan.  Men  mellem 
disse  Lag  lægger  han  andre  af  farvet  Krystal,  snart  med  stærke,  snart  med  svage  Farver; 
han  frembringer  derved  de  forskjellige  Skatteringer,  og  det  lykkes  ham  paa  denne  Maade 
at  give  sine  Vaser,  Kander,  Skaale,  Glas  o.  s.  v.  en  Farve  og  Tinter,  der  kappes  med 
Ædelstenenes  i  Rigdom  og  Glans.  Og  dog  er  det  maaske  uretfærdigt  at  ville  tildele  ham 
alene  Æresprisen,  naar  der  er  Tale  om  Farver  og  Skjønhed;  thi  naar  man  gaar  hen  til 
den  nærstaaende  Opstilling,  hvori  de  lyonske  Silkevævere  have  udstillet  deres  pragtfulde 
Arbejder,  saa  ser  man  her  Skjønheden  under  en  ny  Form  og  maa  erkjende,  at  hvad  her 

er  præsteret,  hæver  sig  saa  højt  over  Væverstolens  sædvanlige  mekaniske  Arbejde,  at  det 

bliver  til  virkelig  Kunst. 

Allevegne  i  det  store  Palads,  som  den  franske  Industri  næsten  udelukkende  har 
taget  i  sin  Besiddelse ,  faar  man  det  samme  Indtryk  af  dens  overvældende  Højde. 
Franskmændene  have  lagt  Beslag  paa  Rigdommen  og  Smagen  ikke  blot  i  deres  eget 
Land,  men  ogsaa  hos  alle  andre  Nationer,  for  derved  at  skabe  sig  de  Naturbetingelser, 
paa  hvilke  deres  Kunstindustri;  stærk  ved  gamle  Traditioner,  medfødt  Smag,  Iderigdom 
og  stor  Dygtighed,  har  udviklet  sig  til  sit  nuværende  Højdepunkt.  Naturligvis  have  de 

Konkurrenter  rundt  0111  i  Verden,  snart  i  et  Fag,  snart  i  et  andet.  Selvfølgelig  kunne  de 

ikke  i  Alt  hævde  deres  Supremati,  og  ligesaa  selvfølgelig  vil  man  finde  Omraader,  hvor 
man  synes,  at  de  maatte  kunne  naa  højere  eller  ikke  have  gjort  Fremgang.  Men  som 
Helhed  taget  er  der  ingen  Nation  i  Verden,  der  vil  kunne  præstere,  hvad  Frankrig  her 
har  præsteret.  Den  Dom  bekræfter  Udstillingen  i  1889  som  den  øverste  Domstol,  at 
Franskmændene  ere  og  blive  det  første  kunstindustrielle  Folk  i  Verden. 

DE  NATIONALE  FABRIKKER. 

Gobelinsvæverier  og  Mosaikker . 

Lykkelige  Frankrig,  der  er  rigt  nok  til  at  kunne  bevare  sine  manufactures 
nationales!  Hvad  dets  pragtelskende  Konger  skabte  til  Forherligelse  for  sig  selv,  har 
den  franske  Stat  under  skiftende  Regeringer  og  Systemer  bestandig  opretholdt.  Økonomer 
have  der  som  andetsteds  paavist,  hvor  lidet  disse  Statsfabrikker  betalte  sig;  Udgifterne 
til  dem  ere  snarere  stegne  end  aftagne  i  Aarenes  Løb.  Smaa  Revolutioner  indenfor  den 
Verden,  de  udgjøre  i  sig'  selv,  have  afstedkommet  Forandringer  i  Ledelsen  og  undertiden 
endog  i  de  Principper,  hvorefter  de  styredes.  Men  man  har  dog  altid  fastholdt,  at  Landet 
var  rigt  nok  til  at  bevare  disse  Luxusindustrier,  hvis  væsentligste  Tilvirkning  gaar  til 
Udsmykningen  af  Landets  egne  Paladser  eller  til  Hædersgaver  til  fremragende  Personer, 

disse  Industrier,  som  aldeles  ikke  betale  sig,  men  hvis  Indflydelse  er  saa  betydelig,  baade 
fordi  de  ere  Læreanstalter,  hvori  der  uddannes  dygtige  Kræfter,  og  fordi  de  give  hele 
den  franske  Industri  et  Exempel  paa  Kunstens  og  Haandværkets  intime  Samarbejde  med 
det  Formaal  at  opnaa  et  saa  fuldkomment  Produkt  som  muligt. 

Hvad  der  først  og  fremmest  giver  disse  Fabrikker  deres  Betydning  i  Fransk- 
mændenes  Øjne  er,  at  de  ere  nationale.  Derfor  finder  man  dem  sjeldent  betegnede  som 
Statsfabrikker,  men  selv  i  deres  officielle  Titler  føre  Sévres,  Gobelinsvæverierne  og  den  yngre 
Mosaikfabrik  Ordet  »national«.  Deres  Arbejder  ere  en  stadig  Gjenstand  for  Publikums 
Interesse,  som  holdes  vaagen  for  dem,  ikke  blot  gjennem  deres  Udstillinger,  men  derved, 
at  deres  Tilvirkning  er  Gjenstand  for  jevnlig  Omtale  saavel  i  selvstændige  Skrifter  som  i 
Tid  skrifter  og  i  Blade.  Og  den  stadige  Kritik,  som  øves,  tager  ikke  Ordet  for,  at  disse 
Anstalter  skulle  nedlægges,  fordi  de  ikke  betale  sig,  men  den  gaar  ud  fra,  at  netop  fordi 
de  udgjøre  en  Bestanddel  af  Nationens  Liv,  skulle  de  naa  saa  højt  som  vel  muligt. 


Fig.  96.  Kunst  og  Videnskab  i  Oldtiden  (Les  Gobelins). 


Kritikken  har  i  de  senere  Aar  i  Særdeleshed  havt  travlt  med  Sévres,  paa  hvis  Liv 

den  derved  har  øvet  en  betydelig  Indflydelse.  Men  ogsaa  de  berømte  Væverier  les 

Gobelins  og  Beauvais  have  i  det  siden  Udstillingen  1878  forløbne  Tidsrum  undergaaet 
vigtige  Forandringer.  Derfor  er  disse  Fabrikkers  Optræden  paa  Udstillingen  iaar  af  særlig 
Interesse,  og  man  mærker  da  ogsaa  der  paa  mange  Maader  Dønningerne  af  den  Storm, 
som  har  hjemsøgt  Sévres. 

De  to  nationale  Anstalter  gjorde  oprindelig  Krav  paa  en  Særstilling.  De  vilde 
have  en  Pavillon  for  sig  selv,  hvori  de  kunde  udstille,  adskilte  fra  alle  Konkurrenter  i  den 
franske  Privat-Industri.  Man  synes  først  at  have  været  tilbøjelig  til  at  indrømme  dette, 
men  senere  blev  Spørgsmaalet  løst  paa  en  anden  Maade.  De  blev  ikke  alene,  og  dog 
kom  de  ikke  sammen  med  de  andre.  I  DcSme  central,  før  Opstillingen  i  Galerie  de 

trente  metres  tager  sin  Begyndelse,  fik  de  deres  Plads.  Tilhøjre  og  tilvenstre  for  Rotunden 

med  Indgang  fra  denne  ligger  der  to  Saloner.  Høje  Marmorsøjler  med  forgyldte  Orna- 

menter  begrænse  Indgangene,  og  mellem  Søjlerne,  ud  mod  Rotunden,  er  der  som  en 
Udsmykning  af  selve  denne  anbragt  paa  hver  Side  et  mægtigt  Gobelin.  Sévres  deltager 
i  Rotundens  Udsmykning  med  nogle  af  sine  største  Vaser,  medens  det  forøvrigt  benytter 
Salonen  tilvenstre,  som  det  har  fyldt  med  sin  righoldige  Udstilling.  I  Salonen  tilhøjre 
findes  Arbejderne  fra  Basse-lisse-Fab ri kk e n  Beauvais,  medens  de  egentlige  Gobelins  have 
deres  omfattende  Udstilling  i  et  Galleri,  der  løber  rundt  om  Rotunden.  Endelig  har 
Manufacture  nationale  de  mosa'ique,  der  oprindelig  var  knyttet  til  Sevres,  men  nu,  hvis  jeg 
er  rigtig  underrettet,  staar  under  Ledelsfe  af  Direktøren  for  Gobelinsvæverierne  Gerspach, 
faaet  Plads  ved  Indgangen  til  Galerie  de  trente  metres.  Der  er  her  opført  en  Portal,  hvis. 
Sider  ere  beklædte  med  Mosaikarbejder,  to  legemsstore  Figurer  udførte  paa  blaa  Bund 
efter  Tegninger  af  Olivier  Mer  son.  De  ere  en  Slags  Kompliment  til  de  ældre  Søskende. 
Den  ene  Figur  forestiller  en  Kvinde  i  antik  Dragt,  der  betragter  en  græsk  Vase,  og  den 
fører  Navnet  Céramique.  Den  anden  forestiller  en  Kvinde  ligeledes  i  antik  Dragt,  som 
holder  en  Spole,  og  dens  Titel  er  7 apisserie.  Jeg  tilstaar,  at  disse  Arbejder  ikke  have 
gjort  noget  stærkt  Indtryk  paa  mig,  og  at  der  i  de  ikke  faa  private  Værksteders  Ud¬ 
stillinger  fandtes  Arbejder,  som  tiltalte  mig  nok  saa  meget. 

Det  er  tydeligt,  at  Gobelinsvæveriet  er  i  Tilbagegang  i  Europa.  Det  er  nylig 
blevet  oplyst  af  Direktøren  for  de  franske  Statsfabrikker  Gerspach,  at  denne  Industri  ialt 
beskæftiger  8 — 900  Personer.  Deraf  er  atter  Hovedmængden  sysselsat  i  Frankrig.  Der 
findes  nogle  ganske  smaa  Gobelinsvæverier  i  Rom  og  Madrid;  Dronning  Victorias  Søn, 
Hertugen  af  Albany,  gjorde  i  1876  et  Forsøg  paa  at  forplante  Industrien  til  Windsor  ved 
Indkaldelsen  af  franske  Arbejdere,  men  efter  hans  Død  ophørte  Virksomheden.  Endelig 
er  der,  som  bekjendt,  Gobelinsfabrikker  i  Belgien.  Men  alle  disse  Væverier  udenfor 
Frankrig  beskjæftige  ialt  kun  50 — 60  Personer.  Heller  ikke  den  pri’vate  Virksomhed  i 
Frankrig  udenfor  Statsfabrikkerne ,  som  har  sit  Sæde  i  Departementet  la  Creuse ,  er 
betydelig,  og  Hovedmængden  af  Arbejdere  falder  saaledes  paa  les  Gobelins,  der  er  et 
Haute-lisse-Væveri  —  det  eneste,  der  existerer  - —  og  Beauvais ,  hvortil  Anstaltens  Basse- 
lisse-Væveri  henlagdes  i  1825. 

Er  der  saaledes  Tilbagegang  i  Antallet  af  Arbejdere,  som  denne  Industri  benytter, 
er  der  uheldigvis  Fremgang  paa  et  andet  Punkt,  nemlig  i  Udgifterne.  Det  er  andetsteds 
blevet  oplyst  af  Gerspach,  hvor  langt  dyrere  et  vævet  Tapet  nu  er  Anstalten  end  tidligere, 
og  maaske  er  dette  Forklaringen  paa,  at  dens  Afsætning  er  saa  overordentlig  ringe. 
Privatfolk  kunne  nemlig  med  Ministeriets  Samtykke  gjøre  Bestillinger  hos  Fabrikkerne, 
men  i  Løbet  af  de  sidste  20  Aar  er  der  paa  denne  Maade  ikke  afsat  mere  end  for 
50,000  Francs. 

Og  dog  veed  man,  at  de  store  rige  Samlere  hele  Verden  over  ere  villige  til  at 
betale  fabelagtige  Summer  for  gamle  Gobeliner.  Der  fortaltes  jo  endog  herhjemme,  at 
en  fransk  Rigmand  efter  Arveprinsesse  Carolines  Død  var  villig  til  at  kjøbe  hele  hendes 
Palais  i  Bredgade  blot  for  at  komme  i  Besiddelse  af  de  i  en  enkelt  Sal  af  dette  anbragte 
Gobeliner.  Dette  hænger  vel  noget  sammen  med  den  almindelige  1  ilbøjelighed  til  nu  at 
samle  paa  »gamle«  Ting,  selv  om  det  maa  erkjendes,  at  Nutidens  Industri  er  istand  til  at 
præstere  ligesaa  smukke  Arbejder,  men  tillige  med  den  Dom,  man  ofte  hører  udtalt  om 
de  moderne  Gobeliner,  at  de  paa  ingen  Maade  kunne  maale  sig  med  de  gamle.  Og 
dog  har  man  vanskeligt  ved  at  tro  dette,  naar  man  seer  de  udstillede  Arbejder. 

Den  væsentligste  Betydning,  som  de  iaar  udstillede  Arbejder  have,  er  imidlertid 
den,  at  de  vise  et  nyt  Stadium  i  Fabrikkernes  Udviklingshistorie.  Over  et  Aarhundrede 
have  de  maattet  kæmpe  for  at  komme  ud  af  et  falsk  Spor,  hvori  de  vare  bievne  førte 
ind.  Grerspach  betegner  endogsaa  hele  det  Tidsrum,  de  tilbagelagde,  medens  dette 
stod  paa,  som  en  Krise  for  Fabrikkerne.  Faren  laa  deri,  at  man  ikke  vilde  gjøre 

Gobelinsvævningen  til  en  Kunst  for  sig,  virkende  med  sine  egne  Midler  paa  en  selvstændig 
Maade.  Man  stillede  den  saavelsom  Tilvirkningen  i  Sévres  og  Mosaikfabrikken  den  Opgave 
væsentlig  at  kopiere  Malerier.  Man  søgte  paa  denne  Maade  at  opnaa  en  dobbelt  Fordel. 
Man  sparede  Udgiften  til  selvstændige  Tegnere  til  Fabrikkerne,  og  man  fik  derigjennem 
de  bedste  Kunstneres  Arbejder  bevarede  i  et  uforgængeligt  Materiale.  Med  1775  — 
under  d’ Angiviller  ■ —  begynder  denne  Periode  af  Gobelinsfabrikkernes  Historie,  hvori  man 
væsentlig  af  Sparsommelighedshensyn  forlangte,  at  de  skulde  indskrænke  sig  til  at  kopiere 
berømte  Malerier,  og  først  i  Nutiden  er  Fabrikken,  som  sagt,  bleven  løst  fra  dette  Baand. 
Selvfølgelig  nægter  den  sig  ikke  at  kopiere  et  eller  andet  berømt  Kunstværk,  hvis  den 
synes,  at  dette  ligger  indenfor  dens  Maal  og  Midler,  men  den  Kunst,  som  den  dyrker, 
skal  først  og  fremmest  være  sig  selv,  virke  ved  sine  egne  Midler  paa  den  Maade,  hvorpaa 
disse  ere  istand  til  at  udfolde  sig  selvstændig,  og  med  de  Opgaver  for  Øje,  som  Kunstnere, 
der  forstaa  og  kjende  dens  Virkemidler,  give  den. 

Det  vil  efter  det  Foregaaende  ikke  undre,  at  hvad  Gobelinsfabrikkerne  udstille, 
næsten  Alt  er  Arbejder,  som  ere  bestemte  til  offentlige  Bygninger  i  Frankrig.  Der  stilles 
jo  i  Pienseende  til  Udsmykningen  af  disse  ganske  anderledes  P'ordringer  i  Frankrig  end  i 
de  fleste  andre  Lande,  og  paa  Grund  af  den  bekjendte  Langsomhed,  hvormed  Gobelins¬ 
fabrikkerne  arbejde,  tager  det  Tid  at  faa  Arbejderne  udførte.  To  store  Panneauer  fra 
Væverierne:  le  Manuscrit  —  en  Kvinde,  der  læner  sig  til  en  Pult  og  tænker  over, 
hvad  hun  har  læst  ■ —  og  /’ Imprimerie  —  en  Kvinde,  der  med  den  ene  Arm  støtter  sig 
til  en  Bogtrykkerpresse,  medens  hun  holder  et  færdigtrykt  Blad  i  den  anden  PIaand  — - 
begge  efter  Tegninger  af  Hermann,  har  man  saaledes  været  fire  Aar  om  at  udføre.  De 
største  Arbejder,  Fabrikkerne  udstille,  ere  de  to  store  Tapeter,  der,  som  før  omtalt, 
vendes  ud  mod  Centraldomens  Rotunde.  Det,  der  sidder  paa  Væggen  mod  Sévres  Sal, 
er  efter  Ehrmann  og"  forestiller  les  leitres,  les  Sciences  et  les  arts  (Fig.  96)  og  er  bestemt  til 
Nationalbibliotheket  i  Paris.  Paa  den  modsatte  Væg  findes  et  Arbejde  af  den  for  ikke 
længe  siden  afdøde  Mazerolle  —  der  ogsaa  var  repræsenteret  i  Kjøbenhavn  ifjor  - — 
betitlet  la  filleule  des  fées;  ogsaa  det  er  bestemt  til  Nationalbibliotheket.  I  den  elegant 
udstyrede  Salon  indenfor  har  Beauvais  sine  Arbejder,  medens  man  paa  det  omkring 
Rotunden  løbende  Galleri  dels  finder  Elevarbejder  fra  Fabrikkernes  Skoler,  dels  de  øvrige 
Arbejder  fra  les  Gobelins.  Her  er  f.  Ex.  det  store  Billede  af  Henri  IV,  bestemt  til 
Galerie  d' Apollon  i  Louvre,  fire  Landskaber  til  den  store  Trappe  i  Senatets  Palais,  sexten 
Panneauer  til  Præsidentens  Bolig  i  Palais  Elysée  osv.  Man  ser,  at  det  ialtfald  ikke 
mangler  Fabrikkerne  paa  Opgaver. 

Sevres. 

Manif acture  nationale  de  Sh'res  staar  der  over  Indgangen  til  den  verdensberømte 
Fabriks  Udstilling  med  Aarstallet  1669  paa  den  ene  Side,  1889  paa  den  anden.  Til  enhver 
Tid  har  Sévres  været  Franskmændenes  Stolthed,  Yndlingen  mellem  dets  Statsanstalter,  men 
paa  Intet  Tidspunkt  har  den  Interesse,  hvormed  man  har  beskjæftiget  sig  med  Sévres, 
været  større  end  nu.  Med  sand  Spænding  har  man  imødeset  dets  Optræden  paa  Ud¬ 
stillingen  iaar,  og  efterat  det  har  aabnet  sin  Sal  —  omtrent  en  Maanedstid  efter  selve 
Udstillingens  Aabning  —  er  den  Kamp,  der  har  staaet  om  Anstalten  i  det  sidste  Par  Aar 
ikke  bleven  formindsket. 

Spørgsmaalet,  hvorom  der  kæmpes,  er  heller  ikke  her,  om  Anstalten  skal  bestaa 
eller  ikke.  Det  gjælder  kun,  om  Sévres  løser  sin  Opgave,  som  den  skal,  eller,  rettere  sagt, 
om  det  er  den  første  Anstalt  i  Verden;  thi  det  og  intet  Mindre  forlange  Franskmændene 
af  de  Statsindustrier,  som  de  med  saa  store  Ofre  vedligeholde.  Sévres  har  et  Verdens¬ 
navn,  den  har  i  lange  Tider  staaet  som  den  ledende  Porcel lænsfabrik,  den  er  udrustet 

med  alle  de  tekniske  og  kunstneriske  Hjælpemidler,  som  hertil  behøves,  men  saa  forlanges 
det  ogsaa  til  Gjengjæld  —  maaske  lidt  for  fordringsfuldt  —  at  den  skal  vedblive  at  være 
Nummer  Et.  Men  denne  Strid  om  Sévres’s  Stilling  har  selvfølgelig  ogsaa  sine  personlige 
Sider,  og  man  har  paa  Udstillingen  Lejlighed  til  ligeledes  at  lære  dem  at  kjende. 

Spørgsmaalet,  om  Sevres  vedblivende  stod  i  første  Række,  blev  egentlig  aktuelt  ved 
Pariserudstillingen  1878.  Paa  den  ene  Side  viste  Fajancen  her  for  første  Gang  de 
glimrende  kremskridt,  den  havde  gjort,  og  som  for  hele  den  paafølgende  Aarrække  skulde 


Fig.  97.  Vase  saigon,  fond  celedon,  gravure  et  relief  (Sévres). 

give  den  en  saa  dominerende  Stilling  i  den  keramiske  Industri.  Paa  den  anden  Side  havde 
de  engelske  Porcellænsfabrikker,  særlig  Minion,  taget  et  saadant  Opsving,  at  de  efter  mange 
Kjenderes  Mening,  om  ikke  overgik  Sevres,  saa  dog  ialtfald  præsterede  Arbejder,  som  stod 
i  Højde  med  dennes.  Naturligt  vendte  Misfornøjelsen  sig  mod  Sévres’s  ledende  Mænd. 

Krisen  kom  dog  først  til  Udbrud  i  1887.  En  indre  Strid  i  Anstalten,  et  Spørgs- 
maal  om  Opfattelsen  af  de  medvirkende  Kunstneres  Stilling  som  Arbejdere  i  Anstaltens 
Tjeneste,  antog  efterhaanden  saadanne  Dimensioner,  at  det  blev  Aarsagen  til,  at  den 
hidtil  værende  Direktør  Ch.  Lauth  fjernedes  eller  tog  sin  Afsked.  Istedetfor  ham  valgtes 
Théodpre  Deck ,  et  Valg,  der  vakte  megen  Opsigt,  men  ogsaa  megen  Tilfredshed. 

Sévres  har  til  »Administratorer«  —  saaledes  lyder  den  officielle  Titel  —  afvexlende 
havt  fremragende  Teknikere  eller  ansete  Kunstnere.  Med  Deck  kom  den  forhenværende 
Arbejder,  der  ved  sin  Dygtighed  har  hævet  sig  til  en  selvstændig  og  anerkjendt'  Stilling, 
til  Roret.  Man  fortæller,  at  ved  et  Besøg,  som  Deck  gjorde  i  den  danske  Afdeling  af  Ud¬ 
stillingen,  blev  en  dansk  Fajancefabrikant  forestillet  fo'r  ham.  Beskedent  sagde  denne  da, 
at  han  egentlig  kun  var  en  simpel  Ovnmager.  »Jeg  selv  er  ogsaa  begyndt  saaledes«,  var 
Decks  Svar,  og  der  er  over  den  undersætsige  kraftige  Skikkelse  med  det  af  en  Løvemanke 
omgivne  Hoved  og  det  tilbageholdne  Væsen  Noget,  der  ogsaa  nok  betegner  ham  som  en 
af  det  legemlige  Arbejdes  Mænd.  Men  var  det  allerede  i  og  for  sig  mærkeligt,  at  man 
i  Frankrig  —  der  ikke  i  alle  Forhold  er  saa  demokratisk,  som  det  undertiden  har  Udseende 
af  —  valgte  en  Mand  udenfor  den  Kreds,  hvorfra  Lederne  af  Anstalten  som  Regel  toges, 
saa  var  det  dobbelt  opsigtvækkende,  at  Valget  faldt  paa  en  privat  Fabrikant,  om  hvem 
det  ikke  engang  kunde  siges,  at  han  havde  faaet  sin  Uddannelse  i  Anstalten.  Men  Sagen 
var  den,  at  Deck  var  Frankrigs  første  Navn  paa  det  keramiske  Omraade,  rigtignok  dog 
kun  som  Fajancefabrikant.  Den  Ære,  Frankrig  havde  høstet  paa  dette  Omraade  i  1878, 
skyldtes  Decks  dejlige  dekorative  Arbejder,  store  pragtfulde  Fajancevægge,  hvormed  han, 
som  tidligere  omtalt,  havde  beklædt  Byen  Paris’s  Pavillon.  Hans  Bog  la  Faience  anses 
ogsaa  som  et  Hovedværk  i  denne  Gren  af  Literaturen,  om  han  end,  som  i  Reglen  Fransk- 
mændene,  kun  veed  nøje  Besked  med,  hvad  der  præsteres  i  hans  eget  Land. 

Med  Decks  Ansættelse  var  Striden  i  Fabrikken  øjeblikkelig  bilagt,  og  ogsaa  det 
store  Publikum  syntes  at  modtage  Budskabet  om  hans  Ansættelse  med  Tilfredshed. 
Spørgsmaalet  var  nu,  om  han,  der  navnlig  er  Fajancens  Mand,  var  istand  til  at  hæve  den 
egentlige  Porcellænstilvirkning  til  en  ny  Højde  og  derigjennem  den  Fabrik,  for  hvilken 
han  var  stillet  i  Spidsen.  Med  Forventning  imødesaa  man  Udstillingen,  fordi  man  der 
ventede  Svar  paa  dette  Spørgsmaal. 

Dette  er  egentlig  for  fordringsfuldt.  Knap  i  to  Aar  har  Deck  været  administrateur, 
og  selv  om  han  i  dette  Tidsrum  har  kunnet  foretage  vigtige  Reformer  el.  Lgn.  i  Anstaltens 
Drift,  kan  man  ikke  forlange,  at  han  i  Løbet  af  saa  kort  Tid  skal  kunne  vise  nye 
Resultater  af  omfattende  Betydning.  Ialtfald  maa  man  huske,  at  en  Anstalt  som  Sévres 
forbereder  sig,  naar  den  er  ledet  som  den  skal,  gjennem  mange  Aar  til  sin  Deltagelse  i 
en  Udstilling  som  den  nærværende,  og  dens  »Salon«  maa  derfor  for  en  væsentlig  Del 
komme  til  at  indeholde  Arbejder,  der  allerede  ere  paabegyndte  under  Forgængeren. 

Saaledes  forholder  det  sig  ogsaa.  Hvad  der  iaar  er  præsteret  af  Nyt  i  Sévres, 
det  saa  meget  omtalte  »nye  Porcellæn«,  er  i  Virkeligheden  forberedt  gjennem  lange  Tider. 
I  den  Beretning,  som  Anstaltens  Tilsynsraad,  en  Slags  Censurkomite,  afgav  i  Anledning  af 
en  lille  keramisk  Udstilling,  der  afholdtes  i  1887  i  Paris,  og  hvori  adskillige  af  Sévres’s 
Arbejder  kritiseredes  ret  alvorlig,  pegede  det  allerede  hen  paa  de  nye  Opfindelser,  som 
vare  gjorte  af  Kemikerne,  og  om  hvilke  det  udtaltes,  at  disse  i  Forbindelse  med  de 
kunstneriske  Talenter  i  Fabrikken  vilde  give  Keramikken  nye  Impulser  og  lod  haabe  en 
hel  ny  Æra  for  Sévres.  Denne  Bestræbelse  for  at  finde  det  nye  Porcellæn  hænger  sammen 
med  den  Bevægelse,  der  for  Tiden  er  oppe  paa  det  keramiske  Omraade. 

Intet  Land  har  havt  en  saa  mægtig  Indflydelse  paa  Porcellænstilvirkningen  i  Europa 
som  Kina.  Ligesom  det  er  derfra,  at  de  Impulser  udgik,  som  fremkaldte  Fabrikationen 
i  Europa,  saaledes  synes  det  i  Nutiden  at  skulle  give  Anledning  dels  direkte,  dels  indirekte 
til  en  Gjenfødelse  af  Porcellænsindustrien.  Da  Plyndringen  af  Sommerpaladset  havde  bragt 
Masser  af  kinesisk  Porcellæn  til  Europa,  da  Bekjendtskabet  til  Kina  og  Japan  blev 
intimere,  og  man  derved  i  Europa  lærte  at  kjende  ikke  blot  disse  Landes  moderne  Handels¬ 
varer,  men  ogsaa  Pragtstykkerne  fra  tidligere  Tider,  da  var  det,  ligesom  der  faldt  Skjæl 
fra  Europæernes  Øjne.  De  forlangte  nu  noget  Andet  og  Mere,  end  de  hidtil  havde  fordret 

af  deres  Porcellæner.  Først  og  fremmest  vilde  man  have  disse  dybe,  stærke,  skjønne 
Farver,  »Oxeblod«  og  »Hestelunge«,  der  høre  til  den  kinesiske  Keramiks  ældgamle 
Hemmeligheder,  og  da  samtidig  Fajancen  viste,  hvad  den  formaaede  at  præstere  i  Retning 
af  Farverigdom,  maatte  Porcellænsfabrikanterne  anstrenge  sig  for  ikke  at  give  tabt. 

Derfor  se  vi  rundt  om  i  Landene,  at  der  paa  forskjellig  Maade  arbejdes  mod 
det  store  Maal.  Den  kgl.  Por cellænsf abrik  i  Kjøbenhavn  nøjes  ikke  med  sine  smukke  Under¬ 
glasursfarver,  men  henter  tillige  Forbilleder  for  selve  Dekorationen  hos  Japanerne. 


Fig.  98.  Vase  sai'gon,  fond  celadon,  gravure  et  relief  (Sevres). 


Ved  den  kgl.  Porcellænsfabrik  i  Berlin  lykkes  det  Forstanderen  for  dettes  teknisk-kemiske 
Forsøgsanstalt  i  Charlottenburg,  Professor  Seeger,  at  naa  nogle  af  Kinesernes  Farve  virkninger 
i  det  efter  ham  opkaldte  »Seeger-Porcellæn«,  hvoraf  vi  saae  Prøver  i  den  tyske  Afdeling 
paa  vor  Udstilling  ifjor.  Den  private  franske  Fabrikant  Chapelet,  om  hvem  der  senere  vil 
blive  nærmere  Tale,  sætter  et  helt  Liv  ind  paa  at  opnaa  et  lignende  Resultat.  Og  for  Sévres 
har  det  i  en  Række  af  Aar  været  Opgaven  at  naa  det  samme  Maal.  Det  er  stadig 
Kinesernes  Farvestyrke  og  Farvepragt,  man  vil  efterligne,  men  som  Betingelse  derfor  maa 
man  kunne  fremstille  en  Porcelænsmasse  lig  deres. 

Der  arbejdes  derpaa  i  Sévres  lige  fra  det  Øjeblik,  Brogniart  efter  47  Aars  Regering 

nedlagde  sit  Scepter.  For  ham,  den  højtfortjente  Kemiker,  var  Porcellænet  kun  et  Grundlag, 
der  skulde  benyttes  til  Dekorering.  Saa  megen  Dekoration  som  mulig  syntes  at  være 
hans  Valgsprog.  Massen  selv  burde  ikke  ses  eller  lejendes,  men  ganske  vist  skulde  den 
være  saa  fortrinlig  og  navnlig  saa  haard  som  mulig,  thi  den  skulde  tage  Konkurrencen 
op  med  Marmoret  og  byde  for  Malerens  Pensel  et  Materiale,  der  var  langt  varigere  og 
uforgængeligere  end  dette.  Under  ham  forsøger  man  sig  derfor  ogsaa  paa  kolossale 
Opgaver:  Templer  og  Søjler  f.  Ex.  af  mægtige  Dimensioner.  Det  er  Eftervirkningen  af  denne 
Tendens,  man  finder  i  den  kæmpemæssige  Paafugl,  siddende  paa  en  Skaal,  en  flere  Alen 
høj  Gruppe,  modelleret  af  Cain  og  bestemt  til  Palais  Elysée,  der  paa  Udstillingen  staar  for  Midter¬ 
væggen  i  Sévres’s  Salon.  Skjøndt  den  førnævnte  Komité,  som  i  1887  bedømte  Sévres’s  Arbejder, 
udtrykkelig  fraraadede  Fabrikken  at  indlade  sig  paa  slige  store  Biskvit-Grupper,  har  man 
dog  ikke  kunnet  modstaa  Fristelsen  til  at  vise,  hvad  man  kan  præstere  i  den  Retning,  og 
den  tekniske  Dygtighed,  der  er  udfoldet  i  dette  Stykke,  fortjener  selvfølgelig  al  Anerkjendelse. 

Men  da  Sévres  i  1847  fik  en  ny  Direktør  efter  Brogniart,  opgav' man  det  af  ham 
indtagne  Standpunkt.  Man  var  naaet  saa  vidt,  man  kunde,  i  Dekoreringen  af  Porcellænets 
Overflade;  man  trættedes  herved  og  ønskede  noget  Nyt,  hvorved  Porcellænets  sande  Natur 
kunde  komme  til  sin  Ret.  Thi  det  er  det  haarde  Porcellæns,  det  »ægtes«  Ejendom¬ 
melighed,  at  man  gjennem  Glasuren  ligesom  skal  kunne  se  ind  til  den  rene  hvide  Masse. 
Farverne  maa  ikke  sidde  uden  paa  Glasuren  som  et  Overtræk,  en  Skal,  der  dækker  denne 
og  berøver  den  dens  Gjennemsigtighed.  De  maa  selv  være  translucide,  som  Fransk- 
mændene  kalde  det,  for  at  Lyset  ligesaavel  kan  trænge  gjennem  dem  som  gjennem  Glasuren. 

Ved  et  mærkeligt  Tilfælde  modtog  Sévres  netop  samtidig  fra  to  forskjellige  Sider 
Prøver  af  Kinas  Porcellæn  og  af  de  dertil  benyttede  Raamaterialer.  Derved  faldt  det  som 
Skjæl  fra  Øjnene,  at  her  var  netop,  hvad  man  ønskede.  Kineserné  forstod  at  opnaa  de 
Virkninger,  man  søgte.  Og  saa  begyndte  den  Søgen,  der  er  bleven  fortsat  lige  til  Nutiden, 
og  som  paa  Udstillingen  har  ført  til  saa  mærkelige  Resultater. 

Allerede  undervejs  havde  man  Fleld  med  sig.  Man  indførte  Brændingen  med 
Stenkul  og  opnaaede  derved  betydelige  Besparelser.  Endel  af  Opgaven  blev  endvidere  løst, 
idet  man  førte  Fremstillingen  af  Underglasurfarver  frem  til  en  større  Fuldkommenhed,  end 
man  tidligere  havde  opnaaet.  Netop  derved  fik  man  endel  af  den  Gjennemsigtighed  og 
Dybde  i'  Farven,  som  man  ønskede.  Iaar  møder  Sévres  med  et  Bleu  royal  af  ukjendt 
Skjønhed,  og  dets  Celadonfarver  paa  Udstillingen  roses  ligeledes.  Men  endnu  var 
der  svære  Vanskeligheder  tilbage  at  overvinde,  før  det  egentlige  Maal  var  naaet. 
Det  haarde  Porcellæn,  Fabrikkens  berømte  Tilvirkning,  vilde  ikke  lade  sig  bruge  som 
Undergrund  for  de  Farver,  man  ønskede.  Forgjæves  prøvedes  alle  Veje,  forgjæves  forsøgte 
man  at  udrøre  Mineralfarver  i  Massen  og  derpaa  male  med  denne  for  ad  denne  Vej  at 
naa  det  ønskede  Resultat.  Dette  udeblev  stadig,  og  tilsidst  var  der  ikke  Andet  at  gjøre 
end  at  forlade  det  hidtilværende  haarde  Porcellæn  og  slaa  ind  paa  den  Vej,  .  Kineserne 
fulgte;  med  andre  Ord:  finde  et  Porcellæn,  der  i  sin  Sammensætning  var  ligt  deres. 

Det  er  det,  Seeger  i  Charlottenburg  har  gjort.  Det  er  ogsaa  det,  som  Sévres  har 
gjort.  Derfor  er  Hovedsagen  i  dets  Udstilling  iaar,  det,  hvorom  Alt  drejer  sig,  naar  man 
besøger  denne  eller  der  tales  eller  skrives  om  Fabrikken:  »Det  nye  Porcellæn«,  la  nouvelle 
pate,  den  Masse,  som  hverken  er  påle  dure  eller  pate  tendre,  men  et  Tredie,  der  ikke  har 
nogen  af  de  andres  Mangler.  Det  er  —  for  at  tale  med  Alkymisterne  - —  det  nye  »store 
Magisterium«,  om  Æren  for  hvis  Opfindelse  to  Mænd  strides,  den  forhenværende  Direktør 
Lauth  og  den.  nuværende  Direktør  Deck. 

Medens  man  hidtil  for  at  give  transparente  Farver  den  fornødne  Dybde  og 
Skjønhed  har  søgt  at  faa  Farver,  som  kunne  brændes  under  Glasuren,  behøves  dette  ikke 
ved  det  nye  Porcellæn.  Her  kan  man  ligesom  tidligere  male  ovenpaa  denne,  men 

rigtignok  ikke  med  tykke,  uigjennemsigtige  Farver.  Allerede  nu  er  Smagen  mærkelig 
forandret.  Det  Nye  har  saa  hurtig  vundet  Indgang,  at  man  i  mange  Tilfælde  med 
Utilfredshed  vender  sig  bort  fra  det  sædvanlige  »dekorerede«  Porcellæn,  disse  med 
Prospekter,  Bygninger  eller  Portrætter  bemalede  Fade,  Tallerkener  eller  Kopper,  paa 


Fig.  99.  Vase  Daion,  gross.e  porcellaine,  figures  en  relief  (Sévres). 


hvilke  man  ligesom  kan  se  Penselstrøgene,  der  ere  førte  ovenpaa  Glasuren.  Nu  vil  man 
have  Gjennemsigtighed  og  Dybde  i  Farverne;  de  skulle  minde  om  Ædelstenenes  ejen¬ 
dommelige  Glans,  og  dette  opnaas  for  det  nye  Porcellæns  Vedkommende  ved  Anvendelsen 
af  farvede  Emailler;  thi  disse  kan  man  i  Brændingen  faa  til  at  hefte  paa  det  nye 
Porcellæn. 

Da  jeg  en  Dag  af  Deck  blev  indbudt  til  at  bese  Sévres’s  Udstilling,  før  denne 
endnu  var  aabnet  for  Publikum,  bad  jeg  ham  vise  mig  de  Arbejder,  Fabrikken  havde 
udført  i  den  Tid,  han  havde  været  dens  Leder.  Han  førte  mig  da  hen  til  et  stort  Skab, 
anbragt  paa  en  fremtrædende  Plads  i  Salen,  og  pegede  paa  en  Række  Vaser,  der  stod 


Fig.  I  oo.  Vase  étrusque,  pate  tendre,  peinture  polychrome,  décor  en  or  (S^vres). 


paa  den  øverste  Hylde.  Der  var  omtrent  en  halv  Snes  Stykker  eller  maaske  et  Par  flere, 
alle  af  ens  Form,  vel  henved  halvanden  Fod  høje,  og  uden  at  der  var  lagt  Vægt  paa  at 
give  dem  nogen  særlig  kunstnerisk  Udsmykning.  Hver  Vase  var  af  forskjellig  Farve;  det 
var  en  hel  Skala  af  forskjellige  Farver,  man  havde  for  sig,  naar  man  oversaa  Rækken: 

Lapis,  Jade,  Gult,  Celadon,  Malakit,  Camelia  og  flere  andre  Farver,  hvis  Navne  kun 
ere  kjendte  af  Specialister.  .Men  Hovedsagen  var  Farvernes  Skjønhed  og  Liv,  deres 
Dybde  og  Fløjlsblødhed.  -  Hver  Vase  havde  saa  at  sige  sine  specielle  Egenskaber,  der 
lod  dens  Farve  fremtræde  med  en  sjelden  Fuldkommenhed.  Det  forekom  mig  næsten, 
som  om  der  tindrede  et  Udtryk  af  Faderglæde  i  Decks  Øjne,  da  han  saae  paa  dem. 

Han  maa  ogsaa  have  Berettigelse  hertil,  thi  hvad  enten  han  nu  er  den  første 
Ophavsmand  eller  ej,  saa  har  han  sin  store  Andel  i  det  opnaaede  Resultat.  Han  har 
allerede  i  1875  som  Medlem  af  Fabrikkens  Tilsynsraad  peget  paa  den  Vej,  der  skulde 
følges :  Remplacer  les  pates  de  couleur  par  des  émaux  colorés  et  créer  une  porcellaine  analogue 
å  celle  de  la  Chine,  propre  å  etre  recouverte  par  des  couleurs  de  fond  demi  gra?id  feu.  Det 
nye  Porcellæn ,  der  i  sin  Sammensætning  staar  »det  engelske-  Porcellæn«,  pate  fendre , 
nærmest,  var  maaske  allerede  fundet  i  sine  væsentlige  Bestanddele  af  hans  Forgænger, 
men  Decks  Fortjeneste  bestaar  særlig  i  de  nye  Farver,  les  émaux  colorés,  der  anvendes  til 
det,  og  at  han  maa  være  sikker  i  sin  Prioritetsret,  fremgaar  af  den  iøvrigt  ret  mærkelige 
Omstændighed,  at  man  i  hairs  Udsalg  bag  den  store  Opera,  som  han  har  bevaret  fra  sin 
private  Virksomhed,  ogsaa  finder  et  Par  Exemplarer  af  disse  Varer  udstillede. 

Sévres’s  Udstilling  er  iaar  meget  omfattende.  Medens  Fabrikken  i  1878  kun  var 
repræsenteret  ved  175  Numre,  møder  den  iaar  med  7 — 800.  Det  er  naturligt,  at 
der  herimellem  findes  en  Mæiigde  Repræsentanter  for  de  ældre  Arbejds-  og  Smagsformer, 
thi  selvfølgelig  er  det  ikke  Meningen,  at  Fabrikken  skal  opgive  de  Maader,  hvorpaa  den 
hidtil  har  virket,  fordi  mail  haaber  at  have  fundet  noget  Nyt,  hvorpaa  der  lader  sig  bygge 
i  Fremtiden.  Frankrig  vilde  vel  endog  netop  være  det  sidste  Land,  hvori  Sligt  var 
tænkeligt;  dertil  holdes  der  i  det  altfor  stærkt  paa  Traditionen.  Sevres’s  omfattende  Ud¬ 
stilling  iaar  er  derfor  netop  en  Slags  Prøvekort  paa  det  udstrakte  Omraade,  hvorover  det 
spænder.  Man  finder,  kan  man  gjerne  sige,  Alt  her,  de  Former,  de  Farver,  hvormed  det 
i  tidligere  Tider  vakte  Beundring,  og  hvori  det  saa  ofte  har  været  den  øvrige  Verdens 
Læremester,  de  smaa  Bislcvitfigurer  og  Statuetter,  der  engang  vare  saa  yndede ;  det  har 
udstillet  de  fineste  Smaagjenstande  saavel  som  mægtige  Vaser  paa  indtil  g  Fods  Højde, 
og  det  lægger  overalt  for  Dagen,  hvilken  Sum  af  Dygtighed  og  dekorativ  Sans  det 
raader  over.  Der  er  maaske  private  Udstillere,  som  i  en  eller  flere  Retninger  staa  ligesaa 
højt  som  Sévres;  men  der  er  Ingen,  som  naaer  højere. 

Af  de  nye  Arbejder,  der  ere  udførte  til  Udstillingen,  er  det  ved-  Decks  Velvillie 

blevet  Tidsskriftet  muligt  at  bringe  de  hosstaaende  Afbildninger  (Fig.  97 — 100). 

Ved  den  i  Begyndelsen  af  Juni  Maaned  sted¬ 
fundne  Præmiering  af  de  i  Skitsekonkurrencen  til 
Kjøbenhavns  nye  Rhadhus  (s.  forr.  Aarg.  S.  160) 
deltagende  15  Projekter  uddeltes  der  i  Alt  6  Be¬ 
lønninger  2  paa  2400  Kr.  til  Arkitekterne  M.  Nyrop 
og  V.  Kock  og  4  paa  1800  Kr.  til  Arkitekterne 
Professor  V.  Dahlerup  år  Georg  E.  IV.  Møller ,  L. 
Clausen ,  Viggo  Bertram  år  Julius  Schmidt  samt  E. 
IV.  En  gi  i  s  h. 


Midt  i  Avgust  foretoges  en  Prøve  med  det  af 
Taarnurfabrikant  Bertram  Larsen  her  i  Byen  til 
Frederiksborg  Slot  forfærdigede  Klokkespil;  det 
prøvedes  imidlertid  ikke  paa  selve  de  28  Klokker, 
der  allerede  ifjor  ere  førte  til  Frederiksborg,  men 
paa  et  Klaviatursystem  af  særlig  stemte  Staalblade. 
Prøven  faldt  heldig  ud.  Det  er  afdøde  Kaptajn  J. 
C.  Jacobsen,  der  har  bestilt  Klokkespillet,  og  som 
S  i  sin  Tid  sendte  Hr.  Bertram  Larsen  til  Udlandet,, 

for  at  han  der  nærmere  kunde  sætte  sig  ind  i  for- 
skjellige  store  Klokkespils  Konstruktion. 

Torsdag  den  15  Avgust  afsløredes  i  Prinsens 
Palæ  et  Mindesmærke  for  afdøde  Kammerherre 
J.  J.  A.  Worsaae.  Det  aflange  Broncerelief  med 
Worsaaes  Portrætmedaljon  i  Midten,  over  hvilken 
to  Figurer,  den  halvt  tilhyllede  Fortid  og  den  med 
Oldforskningens  aabne  Bog  forsynede  Nutid,  række 
hinanden  Haanden,  er  komponeret  af  Billedhugger 
S.  Sinding,  idet  dog  Portrætmedaljonen  er  udført 
af  Professor  Th.  Stein.  Mindesmærket  er  støbt  af 
Hof-Zink-  og  Metalstøber  L.  Rasmussen. 

I  det  ved  Indenrigsministeriets  Foranstaltning 
trykte  dygtige  "Værk  »Englands  og  Tysklands  Lov¬ 
givning  for  Arbejdere  i  Industri  og  Haandværk«  af 
Direktør  Ludvig  Bramsen  kommer  denne  i  et  af 
sine  »Tilbageblik«  ogsaa  til  at-  omtale  Kunstindu¬ 
strien.  Han  gaar  ud  fra,  at  det  egentlige  Haand- 
værk  trods  alle  Anstrængelser  mere  og  mere  maa 
•komme  til  at  give  tabt  i  Kampen  mod  Storindustriens 
Maskiner,  og  anser  det  for  ikke  usandsynligt,  at 
den  tyske  Rigsdagsmand  Dr.  Baumbach  havde  Ret, 
da  han  i  1880  betegnede  Kunstindustrien  som  den 
eneste  fremtidige  Mulighed  for  Haandværket.  Den 
nævnte  Rigsdagsmand  anbefalede  Statshjælp  til 
Fortsættelsesskoler ,  Tegneskoler,  Fagskoler  og 
Lærlingeværksteder,  idet  han  i  Sammenhæng  her¬ 
med  henviste,  »til  den  Haandværkerretning ,  som 
drager  Grænsen  imellem  den  lille  og  den  store  In¬ 
dustri  paa  den  Maade,  at  hin  bliver  den,  hvor  Ar¬ 
bejdernes  Individualitet  faar  Lov  til  at  gjøre  sig 
gjældende,  medens  den  chablonmæssige  Produktion 
henvises  til  den  store  Industri,  .  .  .  selv  betydelige 
Kunstnere  have  ikke  forsmaaet  at  gaa  Haandværket 
tilhaande  med  Tegninger  og  Udkast,  og  jeg  mener, 
at  denne  Bestræbelse  efter  at  ophjælpe  Haand¬ 
værket,  derved  at  man  bringer  det  i  Forbindelse 
med  Kunsten,  ganske  sikkert  fortjener  en  særlig 
Opmærksomhed«. 

Ved  Randers  tekniske  Skoles  Aarfest  d.  7  April 
d.  A  holdt  Borgemester  G.v.  Stemann  en  Tale  om 
»Samfundets  Pligter  overfor  Kunstindustrien«,  som 
senere  er  udgivet  som  Manuskript  af  den  jyske  Af¬ 
deling  af  »Fællesrepræsentationen  for  dansk  Industri 
og  Haandværk«.  Det  er  Tidsskriftet  en  Fornøjelse 
at  kunne  henlede  Opmærksomheden  paa  dette  livlige 
lille  Skrift,  hvori  Forfatteren,  efter  at  have  paavist, 
hvorledes  først  den  katolske  Kirke,  saa  de  mægtige 
Handelsstæder  og  derefter  de  enevældige  Konger 
have  støttet  Kunstindustrien,  viser,  at  Staten  i  vid 
Forstand  nu  er  den,  hvem  denne  Opgave  paahviler. 
Den  danske  Stat*  har  ikke  endnu  i  denne  Ret- 
ning  gjort  Fyldest,  og  Forfatteren  slutter  saa- 
ledes :  »Derfor  maa  Enhver  for  sig  arbejde  hen  til, 
at  det  mere  og  mere  gaar  op  for  samtlige  offentlige, 
kommunale  saavel  som  Stats-Institutioner,  at  der 


paahviler  dem  en  Forpligtelse  til  paa  alle  Omraader 
og  ved  alle  Lejligheder  at  støtte  Kunstindustrien, 
som  ikke  blot  arbejder  for  egen  Fordel,  men  ogsaa 
for  Statens  Værdighed.« 

I  Beldringe  Kirke  ved  Præstø  er  der  i  Juni 
Maaned  fundet  betydelige  Kalkmalerier,  og  omtrent 
samtidigt  er  der  gjort  et  lignende  Fund  i  Bælum 
Kirke  Syd  for  Aalborg.  De  i  Tingsted  Kirke  (Nord 
for  Nykjøbing  paa  Falster)  ifjor  opdagede  Kalk¬ 
malerier  ere  i  Aar  bievne  restavrerede,  men  de  i 
Kjøge  Kirke  fundne  Kalkmalerier  ville,  efter  et 
over  dem  taget  Syn,  kun  i  meget  ringe  Grad  blive 
bevarede. 

Efter  det  tekniske  Selskabs  Skoles  Aarsberetning 
for  18 88/89  har  dens  Kunstinduslriskole  i  Aarets  Løb 
været  besøgt  af  16  Elever  (imod  14  i  18 87/88), 
nemlig  13  Malere,  1  Snedker,  1  Tømrer  og  1  Murer. 
Af 'de  for  1888  udsatte  kunstindustrielle  Prisopgaver 
(s.  forr.  Aarg.  S.  126)  blev  kun  en  besvaret  /lemlig 
af  Bogbinder  yakob  Baden;  det  af  ham  indsendte 
Bind  blev  belønnet  med  Sølvmedalje  i  Forbindelse 
med  et  Pengebeløb. 

De  af  det  tekniske  Selskabs  Skole  for  Aaret 
i880/90  udsatte  Prisopgaver  ere:  For  Guldsmede ,  et 
Kvindesmykke;  — -  for  Bogbindere ,  et  rigt  smykket 
Bogbind;  —  for  Gravører ,  Stempler  til  et  Bogbind 
eller  en  graveret  Bakke;  —  for  Snedkere ,  et  mindre 
Skab  (Sølvskab)  eller  Skrin  til  Opbevaring  af  kost¬ 
bare  Husgeraadssager;  —  for  Malere ,  Et  Stykke  af 
en  Frise  smykket  med  Ornamenter,  graat  i  graat, 
eller  et  malet  Møbel;  —  for  Modellerere ,  en  deko¬ 
rativ  Vase,  bestemt  til  at  udføres  i  brændt  Ler;  — - 
for  Smede ,  et  Ildtøj  til  en  Kamin ;  —  for  Ciselerer , 
en  ciseleret  Gjenstand  hørende  til  Borddækning;  — 
for  Stenhuggere ,  en  dekorativ  Bygningsdel;  —  for 
Vævere,  en  Dug  med  6  Servietter  med  eller  uden 
farvet  Bort.  —  “Besvarelserne  skulle  indsendes  inden 
den  1  April  1890;  til  .Prisbelønningerne,  der  bestaa 
i  Sølvmedalje  eller  Hæderlig  Omtale,  vil  der  kunne 
føjes  et  Pengebeløb  som  Bidrag  til  de  med  Arbejdets 
Udførelse  hafte  Udgifter. 

I  Revue  des  arts.  décoratifs  (6  —  8  Hefte  for  i 
Aar)  har  Marius  Vachon  skrevet  en  lille  Artikel 
om  den  kgl.  Porcellænsfabrik  i  Kjøbenhavn.  Den 
er  fuld  af  Sympati  og  Anerkjendelse  overfor,  hvad 
dette  Etablissement  har  præsteret  navnlig  ved  den 
nordiske  Udstilling  ifjor,  saa  at  man  let  tilgiver  de 
Fejl  i  Henseende  til  P'abrikens  hele  Stilling  og  Hi¬ 
storie,  som  Artiklen  saa  elskværdigt  begaar.  I  Tilslut¬ 
ning  hertil  er  det  glædeligt  at  kunne  meddele,  at 
det  gode  Omdømme  fra  ifjor  følger  Fabriken  ved 
Udstillingen  i  Aar  i  Paris.  Dens  der  udstillede 
Gjenstande  ere  udsolgte  til  forholdsvis  høje  Priser, 
og  Le  Figaro  for  den  13  Juli  indeholder  en  varm 
Lovtale  over  dens  Præstationer. 

Kjøbmand  P.  Simonsens  bekjendte  Samling  i  * 
Kristiania  er  nu  foé  en  stor  Del  opløst.  Krisiiania 
Kunstindustrimuseum  har  for  37,000  Kr.  kjøbt  en 
Del  af  den  (gamle  norske  Sølvarbejder,  norske  Glas 
samt  en  Del  Skabfe,  Kabinetter,  Kister  og  Skrin). 
En  anden  Del  er  for  50,000  Kr.  bleven  kjøbt  af  en 
Privatmand  for  muligvis  at  havne  i  det  nyoprettede 
Kunstindustrimuseum  i  Bergen. 

Meddelanden  från  Nationalmuseum  Nr.  IO,  der 
for  kort  siden  er  udkommet,  indeholder  en  udførlig 
Udsigt  over  de  svenske  Statskunstsamlingers  Til- 
væxt  og  Forvaltning  i  1888  samt  som  Bilag  et  af 
Intendent  G.  Upmark  under  *31  December  1888  til 
Kong  Oskar  indgivet  Forslag  om  Ordningen  af 
Samlingerne  paa  Gripsholms  Slot  og  om  Publikums 
Adgang  til  dem. 

Svensk  Konstslojd  (1889  Nr.  1)  oplyser,  at  den 
Gjengivelse  af  en  frisisk  Stue  fra  H.  Sauermann  i 
Flensborg,  som  vakte  stor  Opmærksomhed  paa 
Udstillingen  i  Mltncheri  ifjor,  er  bleven  kjøbt  af  Dr. 
Hazelius  til  Nordiska  Museet  i  Stockholm.  En  tysk¬ 
født  Borger  i  Stockholm  har  stillet  den  nødvendige 
Sum  (3000  Rmk.)  til  Museets  Raadighed. 

Blåtter  fur  Kunstgewerbe  anmelder  i  sit  7de 
Hefte  for  i  Aar  den  af  Professor  C.  Nyrop  ud¬ 
arbejdede  Katalog  over  den  danske  Afdeling’  af 
Verdensudstillingen  i  Paris.  Anmeldelsen  er  vel¬ 
villig -Qg  anerkjendende,  og  det  udtales,  at  »hier  zum 
ersten  Male  die  vervielfaltigende  Kunst  fiir  einen 
Katalog  von  gewerblichen  Ausstellungsgegenstånden 
in  Ausprucli  genommen  ist.«  Det  givne  Exempel 
vil  imidlertid  efter  Bladets  Mening  næppe  undlade 
at  fremkalde  Rækker  af  illustrerede  Udstillings¬ 
kataloger. 

Til  Oplysning  om  Kunstindustrien  paa  Verdens¬ 
udstillingen  i  Paris  har  The  Art  Journal  i  sit  Maj- 
Hefte  begyndt  en  Række  rigt  illustrerede  Artikler, 
der  fortsættes  i  hvert  Flefte,  og  Revue  des  arts  dé- 
coratifs  har  som  Tillæg  paabegyndt  Udgivelsen  af 
et  særligt  Album  med  ypperlige  fototypiske  Gjen- 
givglser  af  en  stor  Mængde  franske  Udstillings- 
gjenstande. 

Aprilheftet  af  Revue  des  arts  décoratifs  inde¬ 
holder  en  sympatetisk  Nekrolog  over  den  Mand, 
som  har  stiftet  l'  Union  centrale  des  beaux-arts 
appliqués  å  l’industrie  og  var  dens  første  Præsident, 
Dekorationstegneren  Auguste  Desiré  Édouard  Gui- 
chard.  Han  var  født  1815  og  døde  i  Februar  i  Aar. 
Allerede  i  1845  foretog  han  de  første  Skridt  til  at 
fremkalde  et  kunstindustrielt  Selskab,  men  først  i 
1863  lykkedes  hans  udholdende  og  uegennyttige 
Bestræbelser. 

Da  Præsident  Carnot  i  Marts  Maaned  var  i  ! 
Caen  og  gav  Kur  i  Byens  Raadhus,  var  et  tilfældigt 


fundet  gammelt  Gobelin,  6  m.  langt  og  4  m. 
hojt,  lagt  som  Tæppe  paa  Gulvet.  Til  saadant  Brug 
vil  det  imidlertid  næppe  mere  blive  benyttet.  Kjen- 
dere  lagde  nemlig  Mærke  til  det  og  værdsatte  det 
hojt.  Det  forestiller  Æneas  hos  Dronningen  af 
Kartago  og  synes  forfærdiget  i  den  sidste  Halvdel 
af  det  i^de  Aarhundrede.  Det  blev  senere  høj¬ 
tideligt  udstillet  paa  Caens  Raadhus  ophængt  paa 
en  Væg  i  det. 

Revue  des  arts  décoratifs  gjør  i  et  af  sine 
sidste  Hefter  opmærksom  paa  den  i  de  senere  Aar 
saa  glædeligt  voxende  kunstindustrielle  Litteratur 
og  henleder  derpaa  Opmærksomheden  paa  en 
Række  herhen  hørende  franske  Skrifter,  der  ere 
udkomne  i  Begyndelsen  af  indeværende  Aar,  som 
f.  Ex.  Ger  main  Bapst:  Histoire  des  joyaux  de  la 
Couronne  de  France;  Jane  Dieulafoy :  A  Suse, 
Journal  des  fouilles,  1884 — 1886;  Henry  Havard: 
Dictionnaire  de  l’ameublement;  Edouard  de  Gon- 
court:  La  Société  sous  la  Révolution;  Paléologue: 
Art  chinois;  E.  Babelcm  Manuel'  d’archéologie 
orientale;  Henry  Havard  og  Marius  Vachon:  Les 
Manufactures  nationales,  les  Gobelins,  la  Savonnerie, 
Sévres  et  Beauvais.  Det  første  og  det  tredje  Værk 
findes  i  Industriforeningen. 

Museet  i  Louvre  har  gjort  en  lille  Erhvervelse, 
der  omtales  som  særlig  fremtrædende.  Det  er  et 
33  cm.  hojt  Trækrucifix  med  en  Kristusfigur  -af 
Terrakotta,  et  fortrinligt  Kunstværk,  som  formenes 
udført  i  Spanien,  vistnok  Sevilla,  i  flamsk  Stil  i  det 
17de  Aarhundrede.  Paa  forskjellige  Kirker  i  Sevilla 
findes  der  en  Række  ypperlige  Terrakottaarbejder. 
• 

Watteau  synes  at  skulle  blive  moderne  for 
Tiden.  Ifjor  udkom  her  en  Studie  over  denne 
»Galanteriets  Maler«  af  Emil  Hannover.  I  de 
forste  Hefter  af  Gazette  des  beuux  arts  for  i  Aar 
har  Paul  Mantz  skrevet  en  længere  Artikel  om 
ham,  og  i  Tyskland  udkommer  for  Tiden  hos  Ernst 
Wasmuth  et  rigt  udstyret  Værk  »Dekorationen  und 
Malereien  von  Antoine  Watteau«. 

Bruno  Buehers  ovfr.  S.  96  nævnte  Bog  »Die 
alten  Zunft-  und  Verkehrs-Ordnungen  der  Stadt 
Krakau«  giver  gode  Oplysninger  om  Haandværks- 
livet  i  Krakau  i  det  14de  og  15de  Aarhundrede. 
Naar  dette  for  en  væsentlig  Del  var  tysk,  skriver 
det  sig  fra ,  at  Boleslaus  V ,  da  hans  Land  var 
lagt  øde  af  Mongolerne,  midt  i  det  13de  Aarhun¬ 
drede  indkaldte  en  stor  Mængde  Tyskere;  den 
polske  By  Krakau,  der  fik  Magdeburgs  Stadsret, 
blev  herefter  en  Tid  væsentlig  tysk.  De  korrekt 
og  godt  trykte  Lavsskraaer  m.  m.  ere  gjengivne 
efter  en  af  Balthazar  Behem  i  det  16de  Aarhun- 
dredes  første  Aar  skreven  Codex  picturatus ,  der  nu 
!  findes  paa  Krakaus  Universitetsbibliotek,  og  dette 
Haandskrift  faar  forhøjet  Interesse  derved,  at  det, 

som  dets  latinske  Navn  antyder,  er  forsynet  med 
en  Række  Miniaturmalerier :  et  større  Titelbillede 
(Kristus  paa  Korset),  Krakaus  Vaaben  og  saa  25 
Billeder,  der  hvert  angaa  et  bestemt  Lav  og  enten 
give  en  Scene  af  dets  Haandværksliv  eller  dets 
Vaaben.  Disse  i  flere  Retninger  karakteristiske 
Miniaturer  ere  godt  gjengivne  i  Bogen  i  Lystryk. 
—  Efter  disse  Oplysninger  om  tysk  Haandværkslivs 
Udbredelse  til  Polen  og  Krakau,  kan  det  forstaas, 
at  den  ntirnbergske  Billedskærer  Veit  Stoss  (s.  ovfr. 
S.  64)  en  Tid  opholdt  sig  i  Krakau. 

En  nyttig  for  nylig  udkommen  og  af  Museet  i 
Wien  fremkaldt  Bog  er  »Illustrirter  Katalog  der 
Ornamentstichsammlung  des  k.  k.  osterreich.  Mu¬ 
seums  fiir  Kunst  und  Industrie«  af  Frantz  Ritter. 
De  fra  Fortiden  saa  rigt  overleverede  kobberstukne 
Ornament-  og  Dekorationsblade,  som  Kobberstik¬ 
samlingerne  tidligere  saa  dybt  ned  paa,  blive  nu 
omhyggeligt  samlede  og  ordnede.  Bogen  omfatter 
Museets  Erhvervelser  i  denne  Retning  siden  1871, 
idet  de  tidligere  Erhvervelser  ere  beskrevne  af  Franz 
Schestag  i  hans  i  1.87 1  udkomne  Katalog.  Ritters 
Bog  er  langt  rigere  illustreret  og  derved  til  større 
Nytte. 

For  nylig  er  udkommet  »Beschreibung  des 
historischen  Museums  und  der  kgl.  Gewehrgaleri 
zu  Dresden«  af  Museets  Direktør  Dr.  Albert  Erbstein. 
Den  omtales  som  den  første  kritiske  Beskrivelse  af 
Museet,  den  hviler  paa  grundige  Studier  og  betegnes 
som  en  god  Fører  i  Museet. 

Kunstindustrimuseet  i  Berlin  har  begyndt  at 
udgive  en,  efter  det  Udkomne  at  dømme,  meget 
fortjenstfuld  Række  Afbildninger  fra  Museets  Sam¬ 
linger:  Vorbilder-Hefte  aus  dem  kgl.  Kunstgewerbe- 
Museum  zu  Berlin  herausgegeben  von  Jul.  Lessing 
(Wasmuth).  De  4  første  Hefter  omfatte  Rammer, 
de  to  næste  Stole.  Bladene  ere  Fotogravurer  i 
stor  Format,  de  ere  tydelige  og  skarpe,  og  Gjen- 
standene  ere  .  valgte  med  Omhu.  Værket  findes  i 
Industriforeningens  Bibliotek. 

I  Frankfurt  am  Main  har  der  været  en  Udstil¬ 
ling  af  Ure,  og  i  Forbindelse  med  den  udgaves: 
»Die  Marfels’sche  Uhrensammlung,  umfassend  inter¬ 
essante  Taschenuhren  seit  Erfindung  derselben.  In 
48  Lichtdrucktafeln  nebst  erlauterndem  Text  (20  M.).« 
I  Kunstgewerbeblatt  (18 88/8S,  Nr.  6)  bar  F.  Luthmer 
i  Tilknytning  hertil  skrevet  en  rigt  illustreret  Ar¬ 
tikel  »Graveurarbeiten  am  Taschenuhrwerken«. 

I  Schweiz  rører  der  sig  for  Tiden  ivrige  Be¬ 
stræbelser.  for  at  faa  oprettet  et  Centralmuseum, 
der  skulde  give  et  samlet  Billede  af  Landets  hele 
Kultur-  og  Kunstudvikling.  Siden  1886  har  For- 


'  bundsraadet  hvert  Aar  bevilget  50,000  Frcs.  til  Ind- 
kjøb,  og  Spørgsmaalet  om,  hvor  Museet  skal  ligge, 
er  nu  blusset  stærkt  op.  Bern,  Basel,  Zurich  og 
Luzern  ere  ivrige  Konkurrenter;  men  det  vil  for¬ 
mentlig  blive  enten  Bern  eller  Zurich,  der  gaar  af 
med  Sejren. 

Til  Oplysning  af  Spørgsmaalet,  om  Marie  Stuart 
var  en  Skjønhed,  findes,  en  Artikel  i  The  Art  Jour¬ 
nals  Januar  Hefte  med  9  Portrætter  af  Dronningen. 
I  samme  Hefte  findes  Begyndelsen  af  en  interessant, 
rigt  illustreret  Artikel,  om  Skjønhedstyperne  i  Re¬ 
næssancens  og  Nutidens  Malerkunst. 

I  Strassburg  er  i  indeværende  Aars  Foraar  op¬ 
rettet  et  Industrimuseum  under  Ledelse  af  Dr. 
Schricker.  Museet  vil  sikkert  særlig  lægge  Vind 
paa  tyske  Forbilleder,  ti  det  er  Indtrykket  af,  at 
de  Industridrivende  i  Elsass  og  Lotringen  »endnu 
staa  under  den  franske  Hovedstads  Formynderskab«, 
der  har  ladet  det  blive  til. 

Albert  I/g  giver  i  Mittheil.  des  k.  k.  oesterr. 
Mus.  (IV,  Nr.  41)  en  længere  Meddelelse  om  Glas¬ 
'sliberen  Caspar  Lehmann ,  der  var  Kejser  Rudolf 
II’s  »Cammer-Edelstein-  und  Glasschneider«,  og  som 
1609  ved  et  kejserligt  Privilegium  fik  en  vis  Eneret 
til  at  udøve  sin  Kunst.  At  Lehmann  gjøres  til 
Gjenstand  for  Omtale,  skyldes  den  Omstændighed, 
at  der  er  dukket  et  Glas  frem,  der  ikke  alene  er 
signeret  af  ham,  men  ogsaa  dateret.  Det  er  fundet 
paa  Fyrst  Schwarzenbergs  Slot  Frauenberg  i  Bohmen. 

I  en  Artikel  i  Kunstgewerbeblatt  om  den  i  Nord7 
Bohmen  fra  omtr.  1650  bekjendte  Iifdustri  med 
»bohmiske  Stene«  d.  v.  s.  navnlig  bohmiske  Gra¬ 
nater,  men  ogsaa  uægte  Stene,  vises  det,  hvorledes 
den  østerrigske  Regering  har  troet  det  rigtigt  at 
komme  denne  af  Verdenskonkurrencen  stærkt  med¬ 
tagne  Industri  til  Hjælp  ved  Oprettelsen  af  en  Fag¬ 
skole.  1885  oprettedes  en  Fagskole  for  Behandling 
af  Ædelstene  i  Turnau,  og  den  har  allerede  tilført 
Industrien  en  Række  gode  friske  Kræfter,  der  se 
bort  fra  de  nedarvede  Former,  hvorunder  Industrien 
hidtil  blev  dreven  til  stor  Skade  for  dens  Evne  til 
at  tage  det  op  med  navnlig  den  amerikanske  Kon- 
kurrence.- 

Den  i  fjor  til  Direktør  for  et  Kunstindustri¬ 
museum  i  Koln  valgte  Arthur  Pabst  har  i  Kunst¬ 
gewerbeblatt  (Nr.  10)  givet  en  med  Billeder  oplyst 
Udsigt  over  det  nye  Museum,  og  han  ser  Alt  lys’t 
og  let.  Kolns  Borgere  have  været  yderst  gavmilde 
imod  det-,  saa  at  det  hurtigt  har  vundet  et  solidt 
Grundlag.  Han  haaber,  at  en  lykkelig  Stjerne 
stadig  vil  lyse  ovCr  det. 

.  .  .  Tiffanys  Navn  kjendtes  vel  udenfor 
Unionen  for  en  Snes  Aar  siden,  men  det  var 
den  forrige  Pariserudstillling  (1878),  der  skulde  gjøre 
ham  bekjendt  i  kunstindustrielle  Kredse  i  Kuropa. 

Han  havde  nemlig  brugt  sine  Øjne  saa  godt  paa 
Philadelphia-Udstillingen  to  Aar  tidligere,  hvor  Japan  for 
første  Gang  paa  en  imponerende  Maade  viste  sin  Metal¬ 
industri,  at  han  i  Virkeligheden  kom  til  at  creere  en  ny 
Smagsretning  paa  sit  specielle  Omraade.  Ordet  martele  i 
Betydning  af  Sølvarbeide,  paa  hvilket  Mærkerne  af  Hammer¬ 
slagene  sees,  er  jo  nemlig  kun  1  1  Aar  gammelt  og 
synonymt  med,  hvad  den  ægte  Yanke  med  et  Kjælenavn 
kalder  »Tiff«.  Amerikanernes  Trang  til  »originale«  Former 
d.  v.  s.  saadanne  Former,  som  de  ikke  havde  seet  før  hos 
deres  gode  Venner  og  Bekjendte, 
afgav  en  frodig  Jordbund  for 
Japaneseriet  med  dets  gode  og 
med  dets  daarlige  Sider.  Det 
gik  Tiffany,  som  det  er  gaaet 
saa  mange  andre  i  lignende 
Tilfælde  - —  Ideen  synes  at 


være  opstaaet  samtidig  flere 
Steder  —  i  al  Fald  vil  Læsere 
af  Revue  des  aris  décorati/s  neppe 
have  glemt  den  interessante 
Debat,  der  førtes  mellem  Guld¬ 
smede-Matadorerne  Chrisiofle  og 
Tiffany,  om  hvilken  af  disse  Æren 
burde  tilkomme  for  det  rige 

F'ig.  102.  Sølvopsats,  Gave  til  Gladstone  fra  amerikanske  Beundrere  (Tiffany). 

Charles  L.  Tiffany,  der  nu  er  en  rask  og  rørig  Mand  paa  77  Aar  med  et 
distingveret  Ydre,  livlige  og  elskværdige  Træk  —  hans  Portræt  findes  øverst  tilvenstre  paa 
S-  133  og  hans  Underskrift  nederst  paa  samme  Side  - —  laante  i  1837  sammen  med  sin 
Svoger  John  B.  Young  1000  Dollars  og  begyndte  en  beskeden  Forretning  med  Galanteri¬ 
varer  paa  Hjørnet  af  Broadway  og  Warren-Street.  Juleaftens  Dag  samme  Aar  solgte  han 
i  sin  Boutik  for  236  Dollars.  For  nogle  Aar  siden  (han  er  en  forsigtig  Mand  og  siger 
ikke  hvilket  Aar)  solgte  han  paa  den  samme  glædelige  Dag  for  236,000  Dollars  eller 
omtrent  goo, 000  Kroner.  Unægtelig  Tal,  der  give  Anledning  til  Eftertanke. 

Fund,  Europæerne  og  deres  yngre  Stamfæller  hinsides  Oceanet  havde  gjort  i  Japan  (jfr. 
ovfr.  II,  S.  1 78  fig.)  - — ■  et  Fund,  der  ydede  rigelig  Erstatning  for  de  Frugter  af  den 
yngste  Cultur,  Japaneserne  hentede  og  endnu  den  Dag  i  Dag  med  Iver  hjembringe  fra  de 
hvide  Mæncls  Verdensdele.  Tiffany  trak  sig  ud  af  den  nævnte  Debat  med  Palmerne  i 
Hænderne,  men  gjør  man  sig  bekjendt  med  hans  forholdsvis  korte,  men  rastløse  og  stærkt 
progressive  Virksomhed,  ligger  det  nær  at  antage,  at  han  i  sin  stadige  Higen  efter  at  tilføre 
Kjæmpe-Forretningen  paa  Union-Square  nye  Tillokningsmidler  tilfældigt,  om  man  vil,  er 
slaaet  ind  paa  den  nævnte  Retning,  uden  at  ane  dens  exempelløse  Rækkevidde. 

Da  Tiffany  havde  været  Galanterihandler  i  7  Aar,  grundlagde  han  Juveleer- 
forretningen  og  endelig  i  1849,  altsaa  for  40  Aar  siden,  tog  han  fat  paa  Sølvvare- 
forretningen,  der  i  en  saa  fabelagtig-  kort  Tid  har  udviklet  sig  til  den  største  i  A  erden 
med  Arbejdsstof  til  1200  Personer.  Dette  er  Talstørrelser,  som  kun  New-York  kan 
opvise,  og  som  repræsentere  en  Virksomhed  og  en  Alsidighed,  man  ingen  Forestilling 
gjør  sig  om  uden  ved  Selvsyn  —  vel  et  Besøg-  værd,  selv  om  det  kræver  6  Dages  Ocean¬ 
fart.  Forretningens  næste  Udvidelse  træffe  vi  i  18741  liffany  optager  Fabrikationen 
af  Electroplet-Varer.  Saa  kommer  Aaret  efter  Uhrfabrikation,  korarbeidelse  af  fine  Læder¬ 
varer  og  »stationery«  d.  v.  s.  Luxuspapir  med  rigt  graverede  Monogrammer,  A  isitkort, 
Menu’s  og  lignende  Gjenstande.  Alt,  hvad  her  er  nævnt,  fabrikeres  enten  paa  Umon- 
Square  i  de  to  øverste  Etager,  der  ikke  benyttes  til  Lager  og  Udsalg,  eller  i  de  egentlige 
Sølvværksteder  i  Princess-Street,  hvor  vi  i  Paranthes  bemærket  træffe  adskillige  Danske  i 
gode  Stillinger. 


Fig.  103.  Sølvkande  i  japansk  Stil  (Tiffany). 

Men  Tiffany  indfører  ogsaa  fremmede  Varer;  vi  træffe  i  de  musæumsagtige 
Udstillingssale  Porcellain-,  Glas-  og  Broncevarer  fra  bekjendte  europæiske  Huse.  Fra  de 
to  Hovedqvarterer,  det  bekjendte  Hjørnested  i  Avenue  de  l’opéra,  hvor  Goupils  Billeder 
stadig  trække  Skuelystne  til  Stueetagen,  og  Argyll  Place  i  London,  holde  aarvaagne 
Agenter  stadigt  Øje  med  de  Nyheder,  »den  gamle  Verden«  dog  muligvis  endnu  maatte 
see  sig  istand  til  at  kunne  interessere  Broder  Jonathan  med.  De  aflægge  deres  regel¬ 
mæssige  Besøg  i  Hotel  Drouot  —  det  store  Auctionslokale  i  Paris  —  og  1  iffanys  Agenter  ere 
aldrig  beskedne  i  deres  Valg.  Det  Bedste  er  ikke  for  godt.  Størsteparten  af  de  franske 
Kronjuveler  vandrede  i  1887  til  New-York.  Men  der  skal  ogsaa  meget  til  at  mætte  de 
Krav  der  stilles.  Ved  3—4  Tiden  er  det  enorme  Rum  1  Magasinets  Stueetage  saa  fu  c  t 
som  ’i  Louvre  eller  Bon-Marché,  og  de  to  Elevatorer,  der  forbinde  de  forskjellige  Etager, 

ere  i  uafbrudt  Gang.  * 

.  .  .  Besøget  paa  Værkstederne  var  meget  interessant.  Et  Par  Ord  fra  den  ene  af 
Tiffanys  nuværende  Compagnons  Mr.  Cooke  underrettede  os  om,  at  vi  vilde  være  velkomne 
i  Princess-Street  Kl.  g  om  Morgenen.  Bygningen,  der  ligger  i  New-Yorks  »downtown«  med 
sit  rastløse  Arbeids-  og  Handelsrøre,  gjorde  udenfra  et  tarveligt  Indtryk  og  bar  Præg  af 
at  være  voxet  ved  idelige  Kjøb  af  Naboejendomme.  Det  Indre  tilfredsstillede  imidlertid 
den  nyeste  Tids  Fordringer,  og  som  det  var  at  vente,  var  Anvendelse  af  Maskiner  indført 
i  en  Udstrækning,  jeg  ikke  har  seet  overtruffet  andetsteds.  De  underste  Etager  benyttedes 
til  Smelteri,  Støberi,  Valsning,  Prægning,  kort  sagt  til  Metallets  første  grove  Behandling. 
I  de  øvrige  Etager  fandt  man  hele  Compagnier  siddende  Side  om  Side  i  lyse,  velventilerede 
Lokaler,  ordnede  med  gjennemført  Forstaaelse  af  Arbeidets  Deling,  Hammerarbeiderne  for 
sig  med  rigelige  Hjælpemidler  i  enhver  Retning,  Loddeapparaterne  betjentes  af  andre 

Specialister,  Ciseleurer  for  sig  o.  s.  v.  Hver 
af  Bygningens  6  Etager  var  forsynet  med 
sit  Contoir,  der  førte  nøie  Control  med, 
hvad  der  gik  ind  og  ud.  Hvad  der  havde 
særlig  Interesse,  var  det  righoldige  Biblio- 
thek.  De  smukkeste  og  bedste  Værker 
over  Naturfrembringelser ,  der  overførte 
kunne  være  af  decorativ  Virkning,  fore¬ 
fandtes  her.  Den  umiddelbare  Gjengivelse 
af  Naturen  som  Decoration  er  vel  den 
japanske  Metalindustris  Eiendommelighed, 
som  Tiffany  med  større  eller  mindre  Held 
exploiterer.  En  betydelig  Stab  af  Kunstnere, 
Tegnere,  Ciseleurer  behandler  dette  rige 
Materiale  efter  de  foreliggende  Tilfælde 
— -  ja  de  nøies  end  ikke  med  billedlige 
Hjælpemidler,  et  ikke  saa  ganske  ubetyde¬ 
ligt  botanisk-zoologisk  Musæum  staaer  til 
deres  Raadighed.  Hvad  Tiffatiy  lægger 
Vægt  paa  i  disse  Ateliers,  er,  at  der  ar- 
beides  med  Uafhængighed ,  og  at  den 
Enkeltes  Individualitet  kommer  frem  — 
»kun  derigjennem  skabes  der  noget  nyt«. 

Her  er  det  dog  maaskee  paa  sin  Plads 
at  indskyde,  hvad  G.  de  Léris  siger  i  sin 
Afhandling  L'habitation  americaine :  »Man 
er  ikke  veget  tilbage  for  yderliggaaende  Bizarrerier  selv  med  Forsyndelser  mod  Form¬ 
renhed,  Farvesands  o.  s.  v.,  blot  for  at  opnaa  Effect,  for  at  vise  Originalitet.  Men  selve 
disse  Vildfarelser  bevise  Tilstedeværelsen  af  et  bevidst  Overlæg  om  at  komme  bort  fra  de 
gamle  udtraadte  Spor,  om  end  dette  skulde  skee  i  Strid  med  samtlige  autoriserede 
Kunstner-Dogmer.  Lidt  efter  lidt  ville  disse  excentriske  Udslag  tabe  sig,  og  Muligheden 
er  ikke  udelukket  for,  at  der  vil  udvikle  sig  en  interessant  Stil  af  denne  »Hottentot«- 
Produktion.  Denne  Benævnelse  hidrører  fra  Amerikanerne  selv,  der  herved  have  villet 
demonstrere  deres  »Kasten  Bro  af«  fra  a'  akademisk  Overlevering«. 

En  god  Tumleplads  for  deres  Opfindsomhed  fremkommer  ved  de  talrige  Sports¬ 
præmier,  paa  hvilke  Amerikanerne  anvende  Summer,  der  vel  sagtens  lettere  glide  ned, 
naar  de  nævnes  i  Dollars.  I  Europa  —  selv  i  England  —  kjendes  disse  Forhold  ikke. 
Der  raades  selvfølgelig  over  ligesaa  gode  tekniske  Kræfter  i  Paris  som  i  New-York  — 


Fig.  104.  Sølvkande  i  japansk  Stil  (Tiffany). 


Ddgbogsnoter  fra  New-York. 

maaske  er  en  dygtig  Tegner  eller  Ciseleur  snart  det  ene  Sted,  snart  det  andet.  Men 
ingen  Forretning  i  Verden  har  det  Opland  og  den  Støtte  af  rige  Kunder,  som  Tiffany  — 
ja  ikke  alene  rige  Kunder,  men  Kjøbere,  som  have  tjent  deres  Penge  let  og  hurtigt,  og 
derfor  ere  mindre  paaholdende  ved  deres  Bestillinger.  Amerikanerne  have  fremdeles  den 
Eiendommelighed,  at  de  nødig  seer  en  kunstindustriel  Gjenstand  af  Betydning  copieret  et 
Utal  af  Gange  —  man  vil  helst  have  noget,  som  Naboen  ikke  har,  og  som  han  helst  ikke 
maa  kunne  skaffe  Mage  til  eller  endog  bedre. 

.  .  .  Før  jeg  forlader  Værkstedet,  vil  jeg  dog  fastholde  en  lille  Erindring.  Mr.  Cooke 
gjør  mig  opmærksom  paa  et  ungt  Menneske,  der  sidder  ivrigt  beskjæftiget  med  sit  Arbeide. 
Da  vi  have  talt  lidt  med  ham  og  beundret  Arbeidets  Skarphed  og  Accuratesse,  gaa  vi 
videre.  Cooke  fortæller  da,  at  Manden  for  nogle  Aar  siden  kom  til  Tiffany  som  ganske 
ubemidlet  Lærling.  For  et  Aars  Tid  siden  traf  han  saa  til  at  arve  en  halv  Million 
Dollars.  Man  ventede  nu,  at  han  skulde  »trække  sig  tilbage«.  Men  nei !  Han  sidder 
med  om  mulig  endnu  større  Iver  ved  sit  Arbeide.  Det  er  dog  vist  kun  i  Amerika,  man 
træffer  en  ung  Mand  med  2  Millioner  Kroner  i  Lommen  siddende  8  å  10  Timer  daglig 
paa  et  Værksted. 

.  .  .  Tiffany  sælger  alt,  hvad  han  kan  producere,  i  sin  Butik  paa  Union-Square, 
han  har  ingen  Mellemhandlere,  hvad  der  i  høi  Grad  illustrerer  den  enorme  New-Yorker 
Omsætning.  Hans  nærmeste  Concurrent  Gorham  Manufacturing  Cie  har  foruden  sine 
store  Salgslocaler  i  New-York  (se  nederst  tilhøire  S.  133)  Mellemhandlere  i  de  fleste  af 
Unionens  Byer.  Man  traf  dette  Firma  som  Tiffanys  vis-å-vis  paa  Udstillingen  i  Paris  iaar, 
og  man  kan  ingenlunde  frakjende  Firmaet  fremragende  teknisk  Dygtighed,  Benyttelse  af 
god  kunstnerisk  Hjælp  —  men  Valget  af  Former  er  mere  udviklet  hos  Tiffany,  der 
aabenbart  kjender  sit  Pubikum  og  ikke  længere  famler  i  sit  Valg. 


Studier  paa  Verdensudstillingen  i  Paris. 

(Fortsættelse.) 

Af  Adolf  Bauer. 


Den  private  keramiske  Industri. 

Keramiken  er  en  af  Tidens  Yndlinge.  Det  er,  som  om  Mennesket,  der  selv  er 
dannet  af  Ler,  har  en  særlig  Glæde  af  at  se,  hvorledes  dette  Ler  kan  formes  og  drejes, 
brændes  og  dekoreres,  saa  at  det,  alt  efter  sin  Art  og  den  Kunst,  som  er  anvendt  paa 
det,  kan  antage  forunderlige  eller  skjønne  Former.  Samlere  kaste  sig  med  brændende 
Iver  over  fordums  Tiders  Frembringelser;  de  dele  det  rige  Materiale  imellem  sig,  og 
Stentøj,  Fajancer  og  Porcellæner  fra  alle  Perioder  og  alle  Lande  tjene  til  Tilfredsstillelsen 
af  deres  Lyst.  Dechifreringen  af  Mærker  forsyner  deres  Tilbøjelighed  med  et  særligt  lille 
Krydderi;  »Mærkebøgerne«  blive  deres  Bibel,  ved  hvilken  de  sværge,  og  kun  altfor  ofte 
glemme  de,  hvor  stor  Kunst  og  Kundskab  der  hører  til  at  udtyde  Mærker  ret,  og  hvor 
usikker  vor  Viden  endnu  er  —  saa  usikker,  at  en  Autoritet  har  kunnet  erklære,  at  i  det 
Mindste  en  Fjerdedel  af  de  bekjendte  Mærker  ere  galt  læste.  Til  den  virkelige  For- 
staaelse  af  Fortidens  eller  fjerne  Landes  Frembringelser  paa  det  keramiske  Omraade 

hører  der  saavel  Smag  og  Skjønhedssans  som  et  indgaaende  Kjendskab  til  de  historiske 
og  tekniske  Forudsætninger  for  deres  Tilbliven.  Det  er  i  de  enkelte  Tilfælde  næsten  en 
Videnskab  for  sig.  Men  nu  er  Keramiken  bleven  Mode,  og  det  viser  sig  ikke  mindst  i 
de  nægte  Samleres  Kjærlighed  til  »gamle«  Ting  og  den  Overlegenhed,  hvormed  de  se 
ned  paa  moderne  Frembringelser. 

Heldigvis  have  disse  dog  ogsaa.  deres  Venner,  hvis  Antal  tilmed  er  stort.  Man 
behøver  ikke  at  gaa  saa  vidt  i  sin  Begejstring  for  de  keramiske  Frembringelser  som  den 
tidt  nævnte  Lauth,  naar  han  erklærer,  at  Kunsten  at  behandle  og  tildanne  Leret  er  den 
første  af  alle  saavel  kronologisk  taget  som  fra  et  teknisk  Standpunkt.  C' est  le  plus  puis- 
sanl,  le  plus  délicat  et  le  plus  solide,  siger  han,  idet  han  derved  tænker  paa  de  utallige 
Anvendelser,  der  kunne  gjøres  af  Lervareindustriens  Frembringelser,  fra  tarvelige  Brugs- 
gjenstande  og  til  de  fineste  og  skjønneste  Kunstværker,  fra  simple  Brolægningsmaterialer 
og  til  de  moderne  polykrome  Byggematerialer.  Der  er  intet  Sted,  hvor  man,  som  paa  en 
V erdensudstilling  har  Lejlighed  til  at  se,  hvad  der  præsteres  paa  det  keramiske  Omraade ; 
thi  netop  der  naaer  Kappestriden  sit  Højdepunkt,  og  Medbejlerne  fra  de  forskjellige  Lande 
anstrenge  sig  til  det  Yderste  for  at  vise,  hvor  højt  de  ere  naaede  i  den  skjønne  Kunst. 

Paa  Udstillingen  i  Paris  fornyes  atter  Kampen  mellem  Frankrig  og  Pingland  paa 
dette  Omraade.  Der  er  næppe  nogen  anden  Gren  af  Kunstindustrien,  hvori  de  to  Med¬ 
bejlere  have  saa  god  Lejlighed  til  at  maale  sig  med  hinanden.  Engelske  Møbler  og 
franske  Møbler  kunne  —  i  Almindelighed  taget  —  vanskelig  sammenstilles,  engelske  og 
franske  Guld-  og  Sølvarbejder  ligesaa  lidt!  Men  naar  som  iaar  Wedgewood-Fabriklcerne, 
mærkeligt  nok,  blive  helt  borte,  saa  har  man  væsentlig  engelske  Udstillere  tilbage,  hvis 
Frembringelser  netop  særlig  egne  sig  til  Sammenligning  med  franske  Udstilleres.  Fra 
begge  Sider  har  man  havt  sine  bedste  Kræfter  i  Ilden.  England  møder  med  Arbejder  fra 
nogle  af  sine  første  Fabriker,  Frankrig  tildeler  blandt  de  private  Udstillere  Haviland  i 
Limoges  Ærespladsen  i  det  store  Galleri  og  stiller  ham  derved  op  som  det  franske  poterie' s 
første  Mand. 

Den  engelske  Afdeling  har  ogsaa  givet  sine  Porcellæner  en  fremtrædende  Plads. 
I  den  Fællesramme,  som  omslutter  hele  den  engelske  Afdelings  ellers  saa  forskjelligartede 
Frembringelser,  har  man  i  et  langt  Galleri  ud  mod  Hovedindgangen  anbragt  de  keramiske 
Udstillere.  Uheldigvis  møde  Fabrikerne  ikke  som  selvstændige  Udstillere,  saaledes  som 
de  gjorde  i  1878.  De  ere  hovedsagelig  repræsenterede  ved  de  to  londonske  Handelshuse, 
Goode  og  Daniell,  som  forhandle  deres  Produkter,  og  som  Følge  deraf  træffer  man  dels 
den  enkelte  P'abriks  Arbejder  spredte  hos  flere  Udstillere,  dels  findes  de  enkelte  Fabrikanters 
Arbejder  sammenblandede,  hvad  der  gjør  Undersøgelsen  noget  vanskelig.  Man  mærker 
herpaa  som  paa  saa  mange  andre  Maader,  at  de  fremmede  Landes  Deltagelse  i  Udstillingen 
som  oftest  ikke  er  officiel,  men  skyldes  privat  Initiativ. 

De  engelske  keramiske  Arbejder  ere  af  meget  forskjellig  Art.  Der  er  en  langt 
større  Uniformitet  over  den  tilsvarende  franske  Afdeling,  en  Egenskab,  man  i  det  Hele 
maa  være  forberedt  paa  at  finde  i  de  franske  Gallerier.  I  Englands  keramiske  Afdeling 
træffer  man  et  Uhyre  som  den  store  Opsats  fra  Broivnfield  a?id  Sons  i  Cobridge  i  Stafford- 
shire.  Det  er  en  Slags  »Kæmpetyr«,  hvis  Mage  ikke  hidtil  skal  være  forevist.  En  stor 
Globus,  forestillende  Jorden,  som  af  den  frugtbare  Natur  modtager  dens  Gaver  i  en  Over¬ 
flod  af  Blomster,  Frugter  og  Korn.  Paa  Globens  Sider  findes  store  Figurer,  forestillende 
de  fire  Aarstider,  og  paa  dens  Fod  ser  man  et  stort  Relief  med  omtrent  60  Figurer, 
forestillende  en  Procession  af  Arbejdets  forskjellige  Repræsentanter.  Plovedfarven  i  Opsatsen 
er  celadongrøn,  Figurerne  derimod  ere  hvide,  idet  de  dels  ere  Biskvit,  dels  forsynede 
med  hvid  Glasur.  Det  Interessanteste  ved  Stykket  er,  at  man  har  kunnet  lave  det  saa 
stort,  og  naar  man  har  erfaret  dette,  gaar  man  glad  videre  med  sin  saaledes  erhvervede  Viden. 

Der  er  ogsaa  meget  store  Stykker  i  den 
franske  Afdeling,  saaledes  - —  foruden  de 
tidligere  nævnte  Arbejder  fra  Sévres  —  en 
Vase  fra  Gien.  Men  der  er,  om 


mægtig 


man  saa  tør  sige, 
mere  Mening  i 
dem  end  i  den 
engelske  Kæmpe¬ 
præstation.  De 
ere  nøjere  i  Slægt 
med  de  alminde¬ 
lige  Bestræbelser, 
der  udfoldes  i 
Landet  paa  dette 
Omraade,  medens 
man  derimod  i 
den  engelske  Af¬ 
deling  kan  træffe 
de  mærkeligste 
Ting,  forbavsende 
at  se  fra  et  Land, 
hvor  andre  Ud¬ 
stillere  i  samme 
Fag  kunne  naa 
saa  højt.  Saa¬ 
ledes  kan  nævnes 
de  saakaldte  Bret- 
by  -  Fajancer ,  et 
Fantasinavn,  som 
Forhandleren  har 
opfundet.  Det  er 
en  Forretning, 
som  faar  sine  Va¬ 
rer  fra  Fabriker  i 
Stoke  upon  Trent, 
og  som  udeluk¬ 
kende  søger  a.t 
spekulere  i  det 
store  Publikum, 
og  derfor  varierer 
Karakteren  af  sine 
Frembringelser 


Fig.  105.  »Paafuglevase«  fra 
Works. 


Royal  Worcester 


saa  meget  som 
muligt.  Der  fin¬ 
des  endnu  i  den  nogle  Rester  af  flammede 
og  lustrede  Vaser,  af  Heimburger  Majolika 
m.  m.,  men  alt  dette  er  ikke  mere  Mode. 
Til  Udstillingen  iaar  har  man  maattet  finde 
paa  noget  Nyt  og  møder  i  den  Anledning 


med  en  Række  forøvrigt  fortrinlig  udførte 
Kopier  af  — ■  japanske  Broncevaser.  De 
gjøres  i  Haanden  og  sælges  for  halvhundrede 
Francs  Stykket. 

Vil  man  have 
Prøver  paa,  hvad 
man  kan  kalde 
national  engelsk 
Keramik,  maa 
man  —  siden  der 
ingen  Wedge- 
woodvarer  findes 
—  gaa  til  Dotil- 
ion  fra  Lambeth 
og  til  Copeland. 
Den  Førstnævnte 
har  inde  i  den 
engelske  Afdeling 
en  stor  Opstilling, 
foran  hvilken  han 
har  anbragt  en 
Terrakotta-Statue 
af  South  Kensing- 
tons  bekjendte 
Direktør,  Sir  Phi¬ 
lipp  Cunliff-  Ozuen, 
og  i  hvilken  der 
findes  en  betyde¬ 
lig  Samling  af  det 
bekjendte  blaa  og 
graa  engelske 
Stentøj.  Men  hans 
Hovedudstilling 
findes  ligesom  Co- 
pelands  i  den 
der 
den 


Hovedgan 


ligger 


O  f 

foran 


engelske  Afdeling. 


rigtig 


Her  er  der 
Række  af 
gode  engelske 
Stotiewares,  af  Fa¬ 
jance  -  Ovne  og 
Kaminer  og  ogsaa 
af  Terrakottaer,  f.  Ex.  en  stor  og  smuk 
Døbefont  af  dette  Materiale  lig  den,  der 
findes  i  den  engelske  Kirke  i  Kjøbenhavn, 
og  som  er  en  smuk  Prøve  paa  en  Specialitet, 
for  hvilken  Doulton  er  berømt.  Copeland  i 

Stoke  upon  Trent  udstiller  store  Fajancearbejder,  nærmest  i  en  Slags  Empire-Stil,  f.  Ex. 
Trefødder  og  mægtige  Jardiniere-Kasser.  Disse  sidste  ere  rnaaske  lidt  plumpe  med  deres 
storladne  Former  og  Knapperne  paa  Hjørnerne,  de  hvide  Rammer  til  den  ægte  engelske 
vandgrønne  eller  dybe  blaa  Bund,  fra  hvilken  store  hvide  Ornamenter  hæve  sig  op,  men 
de  ere  ganske  karakteristiske  alligevel  for  engelsk  Produktion. 

Copeland  er  imidlertid  ogsaa  repræsenteret  paa  anden  Maade  i  Afdelingen,  og 
sammen  med  Minton  og  Royal  Worcester  Works  danner  han  det  store  Triumvirat,  hos 
hvem  man  kan  hente  den  rette  Forestilling  om,  hvorledes  Englands  Keramik  staar  i  Øje¬ 
blikket.  Det  er  da  ogsaa  ganske  interessante  Resultater,  man  kan  læse  sig  til  hos  disse 
Tre.  De  vise,  at,  naar  saadanne  Specialiteter  som  de  foran  nævnte  undtages,  gaar  den 
engelske  Keramik,  repræsenteret  af  de  største  Firmaer,  ingen  selvstændige  Veje  for  Øje¬ 
blikket.  Den  henter  sine  Impulser  —  ligesom  i  1878  —  andetsteds  fra,  og  da  fornemmelig 
fra  Frankrig.  Dens  Forbillede  er  især  Sévres,  men  den  har  selvfølgelig  ogsaa  andre 
Mønstre:  Limoges,  Japan  —  der  dog  er  stærkt  paa  Retur  —  og  Persien.  Den  savner 
meget  et  originalt  Præg ;  men  hvad  den  har  laant  hos  Andre,  det  tilegner  den  sig  og 
udfører  med  en  Dygtighed,  der  i  flere  Tilfælde  endog  overgaar  Forbilledets.  Særlig 
gjælder  dette,  efter  hvad  det  forekommer  mig,  om  de  fra  Minton  udstillede  Pates  sur 
Pates.  Man  veed,  at  allerede  i  1878  stod  Minton  saa  højt  heri,  at  Mange  mente,  at 
denne  Fabrik  overgik  Sévres.  Grunden  dertil  var  vel  væsentligt  den,  at  Fabriken,  der  i 
det  Hele  ofte  anvendte  franske  Kunstnere,  havcie  forskaffet  sig  den  dygtigste  Kunstner  i  dette 
Fag  Marc  Solon,  som  under  den  fransk-tyske  Krig  forlod  Paris.  Iaar  synes  man  i  Sévres 
at  være  halvvejs  kjed  af  denne  langsomme  og  besværlige  Kunst,  der  minder  Noget  om 
Tilvirkningen  af  de  japanske  Lakarbejder.  Man  veed,  at  Påten  maa  lægges  lagvis  paa 
og  tørres  hver  Gang,  forinden  der  paaføres  et  nyt  Lag.  Man  har  derfor  i  Sévres  det 
Mundheld,  ar  naar  der  skal  fremstilles  Pate  sur  Pate,  saa  giver  man  Gjenstanden  un  coup 
de  pinceau,  spaserer  til  St.  Cloud,  og  naar  man  kommer  tilbage  derfra,  saa  er  det  Tid 
at  lægge  det  næste  Lag  paa.  Englænderne  ere  maaske  et  taalmodigere  Folkefærd  end 
Franskmændene.  Vist  er  det,  at  de  holde  ved  endnu  med  Kunsten,  og  at  der  i  denne 
Genre  er  udstillet  fuldendt  dejlige  Arbejder.  Man  vil  næppe  kunne  naa  videre  end  til, 
hvad  her  er  præsteret. 

Forresten  er  det  karakteristisk  for  de  tre  her  nævnte  engelske  Udstillere,  at 
medens  de  saaledes  alle  give  det  samme  Totalbillede  af  en  Række  forskjellige  moderne 
og  importerede  Stilarter,  har  hver  af  dem  en  Specialitet,  hvori  han  er  særlig  fremtrædende 
paa  Udstillingen,  og  som  endog  er  forskjellig  for  den  enkelte  Fabrikant,  alt  eftersom  han 
udstiller  hos  den  ene  eller  den  anden  Forhandler.  Worcester  Works  have  saaledes  en 
Række  forskjellige  Arbejder,  nogle  fortrinlige,  andre  kun  jævnt  gode,  men  derhos  findes 
der  fra  dem  et  Skab,  helt  fyldt  med  Limoger:  Vaser,  Kopper,  Kander  osv.  samt  en  Plade 
efter  Boucher,  Alt  aldeles  fortrinligt.  Hos  Copeland  er  det  et  stort  Service,  komponeret 
over  »En  Skjærsommernatsdrøm«,  der  er  Pragtstykket.  Figurerne  ere  i  Reglen  hvide  og 
bedækkede  med  den  bløde  Fajanceglasur,  der  er  saa  almindelig  i  England,  hvor  vi  bruge 
Biskuit.  Dekorationen  anvendes  paa  Figurernes  Drapperier,  de  Blomster  og  Blade,  hvoraf  de 
omgives,  osv.  Man  har  her  været  mere  eller  mindre  heldig,  alt  eftersom  man  har  dekoreret 
lidt  eller  meget.  Jo  stærkere  Dekoration  der  var  anvendt  paa  et  Stykke,  desto  uheldigere 
fremtraadte  i  Reglen  den  hvide  Figur.  Derfor  var  Hovedstykket  ogsaa  det  mindst  vel¬ 
lykkede.  Det  fremstillede  Titania  drømmende  i  Skoven  paa  et  Blomsterleje.  Over  hende 
hævede  der  sig  et  Skræppeblad,  og  paa  dette  havde  Puk  taget  Plads.  Mærkeligt  nok 
finder  man  derimod  hos  Copeland  kun  meget  Lidt  af  Parian,  hvori  han  ellers  excellerer. 

Hos  den  store  londonske  Forhandler  Goode  har  Minton  som  sin  Produktions  Perler 
henstillet  et  Par  mindre  Gjenstande.  Det  er  en  Kande  og  en  Æske,  begge  Kopier  af 

Henri  Il-Fajancer,  eller  Oiron-Fajancer,  en 
Genre,  hvori  han  alt  havde  udstillet  i  1878. 
Kunstneren  skal  være  en  Mand  ved  Navn 
C.  Toft,  der  har  forpligtet  sig  til  kun  at 
levere  Unica,  og  de  to  Arbejder  vare  for¬ 
trinlige.  Selvfølgelig  er  Prisen  meget  høj, 
Kanden  skulde  koste  22 l/2  Pd.  Sterl.,  medens 
Æsken  var  noget 
billigere.  Men  de 
vare  efter  min  Me¬ 
ning  endda  ikke  det 
Bedste  af,  hvad  Min- 
ton  iaar  har  præste¬ 
ret.  Naar  man  veed, 
hvor  udstrakt  det 
Omraade  er,  hvor¬ 
over  han  spænder  — 

Noget,  som  Udstil¬ 
lingen  ingenlunde 
giver  den  rette  Fore¬ 
stilling  om  —  vil 
man  ikke  forundres 
ved  at  høre,  at  han 
ogsaa  tilvirker  dette 
lidt  gullige  engelske 
Porcellæn,  der  er  i 
Slægt  med  Parian, 
og  som  man  paa 
Grund  af  dets  Lig¬ 
hed  med  Elfenben 
betegner  som  Ivory- 
ware.  Det  Højeste, 
han  har  naaet  i 
denne  Genre,  fand¬ 
tes^’ imidlertid  ikke 
hos  Goode,  men  hos 
den  anden  london- 
ske  Forhandler  Da¬ 
niel! 

Den  i  Fig.  J05 
afbildede  Paafugle- 

Vase  giver  kun  en  ufuldkommen  Forestilling 

o 

om  et  af  Pragtstykkerne  i  denne  Genre. 
Man  maa  tænke  sig  Vasen  selv  med  den 
lidt  sygelige  gullige  Tone,  der  er  ejendom¬ 
melig  for  Massen,  og  dertil  Paafuglen  straa- 
lende  af  Farver,  særlig  dens  Hale  glitrende 
af  Guld  og  Blaat.  I  det  samme  Materiale 
og  med  lignende  Dekorationer  har  han 


Fig.  106.  Vase  fra  Haviland  &  Cie. 


endvidere  udført  en  Række  tekniske  Kunst¬ 
stykker,  der  ere  overmaade  vanskelige.  Han 
fremstiller  saaledes  fine  flettede  Kander  og 
gjør  ovenikjøbet  Kineserne  det  Kunststykke 
efter,  inden  i  disse  lukkede,  med  snævre 
Halse  forsynede  Beholdere  at  anbringe  en 
Terning.  Hans  Flovedstykke  i  dette  Materiale 

er  et  Par  Kopper, 
der  ere  stillede  paa 
Hæderspladsen  i  Ska¬ 
bet,  lige  foran  Paa- 
fuglevasen.  For  at 
give  en  Forestilling 
om  dem  kan  det 
anføres,  at  Under¬ 
koppen  bestaar  af 
en  hvid  Midterplade ; 
derpaa  udenom  den 
en  Ringiperlemoers- 
skinnende  Farver,  og 
derpaa  følger  atter 
den  ydre  Ring,  be- 
staaende  afFletværk, 
hvis  Masker  blive 
mindre  og  mindre 
fra  Randen  og  ind¬ 
adtil. 

Den  samme  For- 
kjærlighed  for  den 
elfenbensagtige  Far¬ 
ve,  som  findes  i  dette 
Porcellæn ,  er  for¬ 
øvrigt  ogsaa  kom¬ 
men  til  Orde  i  de 
engelske  Glasvarer. 
Det  store  Firma  Th. 
Webb  i  Stourbridge, 
der  i  det  Hele  har 
præsteret  udmærkede 
Arbejder  af  Glas, 
møder  med  en  Række 
Arbejder,  der  fuldstændig  ligne  Ivory-Por- 
cellænet.  I  teknisk  Pienseende  er  Præsta¬ 
tionen  fortrinlig,  og  dette  er  formodentlig 
Grunden  til,  at  Musée  des  arts  décoratifs  har 
kjøbt  en  hel  Suite  af  det. 

Naar  man  i  sit  Hjem  efter  endt  Ud¬ 
stillingsbesøg  gjennemlæser  sine  Notitser  og 
søger  at  sammenfatte  sine  Indtryk,  saa  synes 

man,  at  den  Taalmodighed,  hvormed  man  i  den  store  franske  Afdeling  er  gaaet  fra 
Udstiller  til  Udstiller  og  samvittighedsfuldt  har  gjennemgaaet  de  enkelte  Stykker,  i  Grunden 
ikke  har  lønnet  sig.  Der  er  saa  Meget,  om  hvilket  man  i  det  Højeste  kan  sige,  at  det 
er  godt  gjort,  men  at  man  har  set  det  samme  mange  Gange  før,  sommetider  noget 
bedre,  sommetider  ikke  fuldt  saa  godt.  Og  i  dette  store  Hav  af  Keramik,  hvori 
Franskmændenes  medfødte  Smag  og  Dygtighed,  hjulpen  paa  saa  mange  Maader,  har 
fundet  Afløb,  drukne  næsten  de  øvrige  Indtryk.  Man  begynder  at  ræsonnere  over,  at 
Englænderne  dog  ikke  have  et  Sévres,  der  arbejder  for  dem  og  gratis  meddeler  dem  sine 
Erfaringer,  at  de  store  engelske  Fabriker  række  over  næsten  alle  Keramikens  forskjellige 
Afskygninger,  og  at  de  alligevel  have  præsteret  ypperlige  Ting  i  de  foran  nævnte  Genrer. 
Men  husker  man  saa  blot  paa,  hvorledes  Sévres  staar,  hvad  Haviland  formaar  i  sin 
omfattende  Virksomhed,  og  hvorledes  Chapelet  arbejder  paa  sit  lille  begrænsede  Virkefelt, 
saa  kan  man  aldrig  være  i  Tvivl  om,  hvilken  Rolle  Frankrig  i  Virkeligheden  spiller  paa 
det  keramiske  Omraade.  I  de  Bygninger,  hvori  det  i  større  Udstrækning  end  nogensinde 
før  har  proklameret  de  polykrome  Fajancers  Anvendelse  i  Bygningskunsten,  der  residerer 
det  ogsaa  som  det  første  Land  paa  Keramikens  Omraade.  Lad  os  da  blot  holde  os  til, 
hvad  de  to  sidstnævnte  Udstillere  præstere. 

Haviland  i  Limoges  har,  som  før  berørt,  faaet  Ærespladsen  i  Galleriet  foran  den 
egentlige  keramiske  Afdeling.  I  den  store  Pavillon,  han  har  opført  der,  finder  man 
næsten  alle  Genrer  repræsenterede  og  som  oftest  med  overlegen  Dygtighed,  Her  er 
Vieux  Sévres,  Limoges,  Pdle  sur  pate,  men  han  efterligner  ikke  blot,  han  gaar  ogsaa  sine 
selvstændige  Veje.  Som  Exempel  herpaa  kan  nævnes  en  stor,  fortræffelig  gjort  Gruppe 
i  hans  Opstilling,  der  minder  om  Bronce,  ligesom  den  er  kommen  fra  Støbningen.  Af 
større  Interesse  er  det  imidlertid  at  se,  at  ogsaa  i  denne  Fabrik  experimenteres  der  — 
og  med  Held  —  paa  Fremstillingen  af  de  tidt  omtalte  farvede  kinesiske  og  japanske 
Glasurer,  hvorover  Keramiken  nu  synes  at  have  kastet  sig.  For  det  egentlige,  til 
praktisk  Brug  bestemte  Porcellæns  Vedkommende  synes  han  mig  at  have  naaet  højest  i  et 
Par  Servicer,  det  ene  med  drejede  Rande,  udførte  med  overordentlig  Dygtighed;  det 
andet  helt  hvidt,  hvorpaa  der  i  Randen  var  lagt  ganske  fine  tynde  Ornamenter,  som  vare 
bievne  let  forgyldte.  Det  var  to  virkelig  smagfulde  og  med  stor  Kunstfærdighed  udførte 
Arbejder. 

Naar  man  forlader  Haviland  for  at  begive  sig  ind  i  Afdelingen,  passerer  man  den 
særlige  Portal  til  denne,  tilvejebragt  ved  en  Forening  af  alle  Udstillerne  efter  Tegning  af 
Arkitekten  Desligniéres.  Opgaven  var ,  efter  hvad  der  er  sagt ,  her  at  vise ,  hvilke 
Anvendelser  Arkitekturen  kan  gjøre  af  Keramiken,  og  Arkitekten  har  jo  i  saa  Flenséende 
havt  Nok  at  raade  over.  Murværket  er  væsentlig  holdt  i  rød  Terrakottafarve,  men  derpaa 
er  der  saa  anbragt  Majolikareliefs,  Mosaikfriser  o.  L.  I  Nicherne  staa  Majolikastatuer,  og 
der  er  i  det  Hele  næppe  noget  Materiale,  som  indbefattes  under  det  omfattende  Begreb 
»Keramik«,  der  ikke  har  ydet  sit  Bidrag  til  denne  Portal  (jvfr.  Fig.  195). 

Den  originaleste  Udstiller  inde  i  Afdelingen  er  den  før  nævnte  Chapelet.  Det  er 
ikke  nogen  stor  Montre,  han  har,  ej  heller  staar  den  paa  nogen  iøjnefaldende  Plads,  men 
har  man  Interesse  for  Keramik,  vil  man  hurtig  faa  Øje  paa  den.  De  mest  ansete  Samlere 
og  Kjendere  have  der  aflagt  deres  Visitkort  og  skyndt  sig  at  erhverve  nogle  af  disse 
smaa  Vaser,  Krukker,  Kander  o.  desl.,  beskedne  i  deres  Former,  som  Chapelet  har 
bedækket  med  saa  skjønne  Glasurer.  Maaske  det  her  maa  være  mig  tilladt  at  indskyde 
en  Bemærkning  af  almindelig  Natur.  Paa  Verdensudstillingerne  erfarer  man  først  ret, 
hvor  stort  et  kunstforstandigt  og  kjøbelystent  Publikum  Verden  i  Virkeligheden  besidder. 
Saasnart  en  Udstilling  frembyder  Arbejder  af  høj  Rang  og  selvstændigt  Kunstværd,  blive 
de  opdagede,  hvor  de  saa  findes  skjulte,  og  strax  erhvervede.  Jeg  mindes,  at  paa 

Udstillingen  1878  vare  Italieneren  Luigi  Frullini  s  dejlige  Træskærerarbejder  som  revne 
bort,  og  iaar  har  jo  vor  kongelige  Porcellænsf abrik  gjort  lignende  Erfaringer.  Prisen 
spiller  ingen  Rolle,  forudsat  at  Arbejdet  virkelig  er  skjønt  og  dygtig  gjort  —  en  god 
Lære  for  et  lille  Land,  hvis  Kunstindustri  vil  søge  ud  paa  det  store  udenlandske  Marked. 

Men  tilbage  til  Chapelet  og  hans  Montre.  Vare  hans  Arbejder  interessante,  saa 
var  Manden  det  ikke  mindre.  Den  høje,  lidt  forover  bøjede  Skikkelse  med  den  skaldede 
Pande  og  det  hvide  Skjæg  opholdt  sig  næsten  hver  Dag  ved  sin  3  itrin.  Det  var  umuligt 
at  forvexle  ham  med  den  almindelige  Klasse  af  Sælgere,  der  fandtes  rundt  om  i  de 
forskj ellige  Udstilleres  Boxer.  Den  sorte,  ham  lidt  uvante  Klædning,  hvori  han  optraadte, 
tydede  paa  Arbejderen,  der  ikke  plejer  at  være  pyntet  til  daglig,  men  først  og  fremmest 
var  det  dog  den  usigelige  Interesse,  som  strax  lyste  af  hans  Blik,  naar  man  spurgte  ham 
om  hans  Arbejde,  der  vakte  Opmærksomhed.  Den  var  saa  langt  fra  den  sædvanlige  Sælgers 
Forekommenhed  som  vel  muligt ;  det  var,  som  om  Manden  strax  fik  Interesse  for  den,  der  viste 
blot  den  flygtigste  Lyst  til  at  lære  hans  Arbejder  at  kjende.  Thi  denne  Mand  er  en  Illummat, 
han  har  kun  een  Ide,  og  for  den  ofrer  han  Alt  i  Verden:  den  at  fremstille  de  skjønne 
farvede  Glasurer  i  hele  deres  Ædelhed  og  Dybde.  For  den  har  han,  det  gamle  franske 


Fig.  107.  Terrin  fra  Haviland  &  Cie. 


Pottemageris  Tradition  tro,  forladt  den  betydelige  Plads,  han  havde  hos  Firmaet  Haviland, 
00-  nedsat  sig  i  Choisy  le  Roi,  hvor  han  ved  Forsøg  paa  Forsøg  har  stræbt  at  naa  det 
Maal,  han  har  sat  sig.  Der  er  Noget  af  en  Bernard  Palissy  i  ham,  og  som  Palissy  stræ  rnr 
han  kun  at  naa  Maalet  for  Sagens  egen  Skyld.  Helt  kan  det  vel  ikke  siges,  at  han 
har  gjort  det;  jeg  underskriver  gjerne  en  Landsmands  Udtalelse,  at  »det  er  ige  vec  a 
være  helt  godt,  men  det  er  det  endnu  ikke  ganske«,  skjønt  forøvrigt  et  Par  af  de 
udstillede  Gjenstande  virkelig  synes  mig  at  have  naaet  det  satte  Maal.  Den  ene  af  esse 
er  en  lille  grøn  Krukke,  der  har  det  iridiserende  Spil  af  Farver,  som  f.  Ex.  Glas  faar, 

naar  det  har  henligget  i  Jorden. 

Der  er  nok  af  keramiske  Arbejder  ogsaa  fra  de  andre  Lande  paa  Udstillingen. 
Det  vilde  kun  være  en  betinget  Ros  for  det  danske  Porcellæn  at  sige  at  det  indtager 
den  første  Plads  blandt  dette.  Det  har  sin  Særstilling  og  kan  1  fornem  Overlegenhed  tag 
imod  den  Hyldest,  der  er  bragt  det.  I  Danmark  veed  man  fra  Udstillingen  ifjor,  ved 
hvilke  Egenskaber  det  har  gjort  sig  fortjent  til  den  Opsigt,  det  har  vakt  paa  anser 
udstillingen,  og  her  vil  det  altsaa  være  Nok  at  notere  den  Lære,  som  deraf  kan  drages 

for  vor  Kunstindustri,  naar  denne  sætter  sig  virkelige  Opgaver. 

I  den  østerrigsk-ungarske  Afdeling  findes  der  saadanne  Masser  af  den  saakale 

»ungarske  Majolika«,  at  man  kan  have  god  Grund  til  at  beklage  sig  derove^  (t  en 

Artikel,  der  maa  nydes  med  stor  Maade,  og  efterat  man  nu  i  nogle  Aar  er  bleven  over¬ 
mættet  med  den,  er  det  lidt  ufordøjeligt  at  skulle  have  saa  Meget  af  den  paa  een  Gang 
som  det,  der  bydes  paa  Udstillingen.  Det  er  ogsaa  omtrent  den  eneste  Art  af  Keramik, 
der  findes  i  denne  Afdeling;  en  af  de  store  Fabriker,  der  have  udstillet  disse  Varer,  har 
desuden  et  Par  Kopier  af  store  kinesiske  Vaser,  der  ere  ualmindelig  slet  udførte,  og  fra 
det  bekjendte  Porcellænslager,  tilhørende  Ernst  Wahliss  i  Kårnthnerstrasze  i  Wien,  hvor 
Facaden  er  dekoreret  med  Fajanceplader,  findes  der  et  nydeligt,  i  japanesisk  Stil  udført 
Service  til  et  Lavabo  af  rosenrød  Farve,  dekoreret  med  Guldblomster.  Det  er  bestemt 
til  Dronningen  af  Portugal  og  er  udført  af  Zsolnay  i  Fiinfkirchen,  den  berømte  Fabrik, 
som  tilvirker  de  ejendommelige  Fajancer  med  blyfri  Glasur,  man  i  Frankrig  kalder 
demi-porcelaine. 

De  ungarske  Majolikaer  kunne  se  sig  i  Spejl  hos  deres  schweiziske  Navne.  Kun 
ved  en  fortsat  Udvikling  og  Bestræbelse  for  at  præstere  noget  virkelig  Godt  have  saadanne 
Specialiteter  en  Fremtid.  Den  schweiziske  Bondemajolika,  der  paa  Udstillingen  i  1878 
gjorde  saa  stormende  Lykke,  er  iaar  outreret  og  har  fuldstændig  udspillet  sin  Rolle. 
Dengang  pristes  den  overalt  som  et  Exempel  paa,  hvorledes  man  i  Nutiden  ved  en 
hensigtsmæssig  Transfusion  kunde  bringe  nyt  Liv  i  gamle  hensygnende  Industrier.  Den 
ejendommelige  Lervaretilvirkning,  der  har  sit  Sæde  i  Heimburg  ved  Thun  i  Kanton  Bern, 
kan  føres  langt  tilbage  i  Tiden.  Det  skyldes  den  tidligere  Direktør  for  Kunstindustri¬ 
skolen  i  Karlsruhe,  Keller-Leutzinger,  at  den  i  Nutiden  blev  ført  ind  i  et  nyt  og  bedre 
Spor  og  blev  udviklet  til  en  større  Grad  af  Fuldkommenhed.  Første  Gang  man  fik 
Lejlighed  til  at  se  Resultaterne  af  Virksomheden  i  dens  nye  Form,  var  paa  Udstillingen  i 
Miinchen  1876,  men  dengang  udstilledes  der  endnu  kun  faa  Gjenstancle.  I  Paris  1878 
fik  det  store  Publikum  først  ret  Lejlighed  til  at  se  denne  originale  og  vellykkede  Industri 
i  hele  dens  Friskhed,  og  den  gjorde  stormende  Lykke.  Der  var  arrangeret  en  Kollektiv¬ 
udstilling  af  tre  Forretninger  i  Heimburg,  og  Publikum  valfartede  formelig  til  den.  Hele 
Samlingen  blev  gjennemsnitlig  solgt  fra  5 — 10  Gange;  der  var  enkelte  Stykker,  som 
solgtes  30 — 40  Gange,  og  snart  var  hele  Befolkningen  i  Heimburg  ifærd  med  at  lave 
Majolika.  Maaske  har  den  tarvelige  Landsbyskjønhed  ikke  kunnet  taale  saaledes  at 
komme  til  Ære  og  Værdighed.  Den  har  i  alle  Tilfælde  kulmineret,  og  de  Ruiner,  hvor¬ 
med  den  endnu  søger  at  fængsle  Publikum,  vække  kun  Ynk.  Atter  og  atter  prædiker 
Udstillingen  den  Lære,  at  paa  det  dekorative  Omraade  er  man  sikrest  paa  at  vinde 
Publikum  ved  at  stræbe  saa  højt  som  muligt. 


\ 

MØBELKUNST. 

Den  franske  Møbelkunst  paa  Udstillingen  har  givet  de  franske  Forfattere,  som 
have  beskjæftiget  sig  med  den,  Noget  at  tænke  paa.  Der  er  virkelig  Anledning  dertil. 

Det  Samme  er  ogsaa  Tilfældet  med  os  Andre.  Hvor  forskjellig  er  ikke  denne 
Afdeling  af  Udstillingen  fra,  hvad  en  tilsvarende  dansk  vilde  være.  Der  er  for  det  Første 
lagt  langt  mindre  Vægt  paa  Rummets  Udstyrelse,  end  man  i  lignende  Tilfælde  vilde  gjort 
hos  os.  Naar  det  i  det  Foregaaende  er  sagt,  at  Udstillerne  i  de  forskjellige  Afdelinger 
have  forenet  sig  om  at  tilvejebringe  fuldstændig  ens  Installationer  og  gjøre  disse  saa 
smukke  og  hensigtsmæssige  som  muligt,  saa  gjælder  dette  naturligvis  ogsaa  i  Møbel¬ 
afdelingen.  Men  dette  udelukker  selvfølgelig  ikke,  at  man  i  enkelte  Afdelinger  har  gjort 
Mere  ud  af  Lokalernes  Indretning  og  Udstyrelse  end  i  andre.  Saaledes  er  der  f.  Ex.  i 
Juvelerafdelingen  og  i  det  i  Fortsættelse  af  Møbelgalleriet  liggende  Galleri  for  Dekoratør- 
arbejder  anvendt  Betydeligt  paa  Lokalernes  Indretning.  Men  man  maatte  være  daarligere 

Arrangører,  end  Franskmændene  ere,  for  ikke  at  passe  paa,  at  Installationen  underordnede 
sig  de  udstillede  Gjenstande  og  ikke  kom  til  at  gjøre  sig  gjaldende  paa  deres  Bekostning. 
Det  har  man  sørget  for  i  den  keramiske  Afdeling,  og  ganske  det  samme  Hensyn  har  man 
taget  for  Møblernes  Vedkommende. 

Derfor  er  Installationen  i  denne  Afdeling  forholdsvis  tarvelig,  og  derfor  finder 
man  heller  ikke  de  »Kabinetter«  og  »Køjer«,  hvori  det  i  de  senere  Aar  er  blevet  Skik  i 
Tyskland  og  hos  os  at  anbringe  Møbler  i  Udstillings-Interiører.  Paa  begge  Sider  af 
Møbelgalleriet  strækker  der  sig  en  lav  Forhøjning,  afdelt  ved  Vægge  i  Rum  af  passende 
Størrelse,  der  ere  bievne  fordelte  mellem  de  forskjellige  fremtrædende  Udstillere,  og  i 
cjisse  Lokaler  ere  saa  Møblerne  henstillede.  Men  det  er  meget  sjældent,  at  den  samme 


Fig.  108.  Seng  fra  Ch.  Jeanselnie. 

Udstiller  har  leveret  et  komplet  Møblement  til  eet  bestemt  Værelse;  1  Reglen  mødei 
han  med  Møbler,  der  ikke  passe  til  at  anbringes  i  samme  Værelse,  men  selv  naar  det 
Førstnævnte  undtagelsesvis  er  Tilfældet,  anvendes  der  ikke  noget  specielt  Arrangement  for 
at  skabe  en  Helhed.  Gulvet  belægges  ikke  med  Tæpper,  Væggene  dækkes  ikke  med 
Drapperier,  der  hænges  ingen  Lysekroner  i  Loftet,  og  der  opstilles  ikke  Bibelots  paa 
Møblerne,  saaledes  som  man  i  lignende  Tilfælde  vilde  gjøre  hos  os  eller  paa  tyske 

Udstillinger. 

Men  dette  er  kun  ydre  og  underordnede  Forskelligheder.  Hodvedforskjellen  er, 
at,  hvad  der  findes  i  den  franske  Møbelafdeling,  gjennemgaaende  er  Pragtstykker.  Det  er 
Møbler,  som  danske  Formuer  i  Reglen  ikke  vilde  kunne  betale  og  danske  Hjem  ikke 
vilde  have  Plads  for.  Heller  ikke  i  Frankrig  selv  er  der  forholdsvis  Mange,  for  hvem  de 

egne  sig.  Den  store  velhavende  Klasse,  der  ønsker  smukke  og-  kunstnerisk  udførte  Møbler, 
vil  heller  ikke  der  have  Brug  for  disse  Udstillingsnumre,  som  kræve  en  Plads,  optræde 
med  Pretensioner  og  koste  Summer,  der  ikke  passe  for  det  almindelige  velhavende 
Publikum.  Den  overvejende  Del  af  disse  Pragtmøbler  kunne  knapt  nok  nøjes  med  Godser, 
men  kræve  Slotte  som  deres  Hjem.  Det  er  da  ogsaa  et  af  de  Forhold,  som  franske 
Forfattere,  der  have  undersøgt  denne  Afdeling,  ikke  have  kunnet  lukke  Øjet  for.  Hvorfor 
ere  alle  disse  glimrende  og  interessante  Bestræbelser,  som  ses  paa  Udstillingen,  kun 
udfoldede  for  de  Riges  og  Mægtiges  Skyld,  spørger  en  Kjender  af  Møbelkunst  som  Henry 
Havard.  Og  han  tilføjer:  Den  Opgave,  som  vore  dygtigste  Snedkere  burde  løse,  er  at 
fremstille  gode,  smagfulde  Arbejder,  inspirerede  af  de  bedste  Forbilleder,  og  desuagtet 
overkommelige  for  almindelige  Formuer.  Her  var  der  en  smuk  Opgave  for  Udstillingen, 
og  jeg  er  bleven  meget  forundret  over,  at  de  store  Forretninger,  som  ellers  have  saa 
megen  praktisk  Sans,  ikke  have  forsøgt  at  finde  paa  en  heldig  Løsning  af  den. 

Der  er  imidlertid  endnu  en  Side  af  Udstillingens  Karakter,  som  vækker  de 
Fremmedes  Forundring  og  Franskmændenes  Betænkelighed.  Det  er  den  Ejendommelighed, 
at  Udstillingen  henter  Motiverne  til  sine  Møblementer  alle  andre  Steder  fra  end  fra  vor 
Tid.  Den  søger  baade  til  andre  Perioder  og  til  fjerne  Lande,  men  der  er  paa  den  saa 
godt  som  ingen  Vidnesbyrd  om,  at  dens  Arbejder  ere  bievne  til  i  vor  Tid  eller  under 
vore  Forhold. 

Man  forstaa  dette  ret.  Der  er  naturligvis  rent  moderne  Ting  som  Stole  af 
praktiske  Konstruktioner,  paa  hvilke  der  er  anbragt  Dukker,  som  vise,  hvor  rank  man  kan 
komme  til  at  sidde,  ved  Hjælp  af  disse  Stoles  Konstruktion.  Der  skal  ogsaa  findes  Penge¬ 
skabe  med  Revolverskud,  dækkede  af  Boule- Arbejder.  Men  alle  disse  og  lignende  Gjen- 
stande  have  selvfølgelig  Intet  med  Møbelkunst  at  gjøre.  Dernæst  er  der  naturligvis  ogsaa 
adskillige  Arbejder,  der  ligesom  i  alle  andre  Lande  ere  holdte  i  en  bestemt  Tidsperiodes 
Stil,  men  ere  udførte  efter  moderne  originale  Tegninger.  Men  mellem  dem,  og  i  saa  stor 
en  Mængde,  at  de  dominere,  findes  der  en  Række  Pragtstykker,  der  ere  ligefremme 
Kopier  af  tidligere  Tiders,  ældre  Stilretningers  bedste  Arbejder,  saaledes  som  de  op¬ 
bevares  i  Slotte  og  Samlinger.  Man  har  ikke  fundet  noget  Bedre  at  anvende  Nutidens 
udviklede  Kunstfærdighed  paa,  end  disse  Mobiliers  de  siyle.  Det  er  ikke  et  enkelt  Firma, 
som  dyrker  denne  Retning,  men  en  hel  Mængde,  og  man  holder  sig  ikke  til  en  enkelt 
Periode,  men  benytter  hele  det  store  Mobilier  national,  fra  Henri  II,  Louis  XIV,  Louis  XV, 
Louis  XVI  og  Napoleon  I,  baade  de  udskaarne  Møbler  og  de  talrige  med  Marketteri 
indlagte  og  med  Bronceornamenter  besatte  Gjenstande,  som  høre  til  denne  gamle  franske 
Kunstindustris  bedste  Arbejder.  Det  er  i  og  for  sig  forstaaeligt  nok,  naar  man  tænker 
paa  den  Række  ypperlige  Kunstnere,  som  den  ældre  franske  Møbelindustri  har  havt  at 
opvise,  og  paa  den  Tradition,  som  er  en  væsentlig  Faktor  i  fransk  Kunstindustri,  men 
Forholdet  er  ikke  desto  mindre  ganske  mærkeligt. 

Der  er  f.  Ex.  Beurdely,  som  lige  ved  Indgangen  til  Galleriet  tilvenstre  har  udstillet 
en  Række  Arbejder  i  den  Grad  overlæssede  med  forgyldte  Bronceornamenter,  at  man  skulde 
synes,  de  snarere  hørte  hjemme  i  Bronceafdelingen  —  lutter  Kopier.  Hos  Drouard  staar 
der  en  udmærket  Seng  med  rigt  Billedskærerarbejde  og  smukke  broderede  Drapperier  — 
det  er  en  Kopi  (til  10,000  Francs)  efter  en  Seng  af  Du  Cerceaux,  som  findes  i  Cluny. 
Firmaet  anfører  endog  paa  sit  Adressekort,  at  dets  Specialitet  er:  Reproduction  des  meubles 
du  Musée  de  Cluny.  Paa  samme  Vis  præsenterer  Firmaet  Quignon  —  hvis  Udstilling  jeg 
dog  ikke  fik  Lejlighed  til  at  se  —  sig  som  Fournisseur  du  Mobilier  tialional.  Hos  Lexcellent 
staar  der  Bureaux  å  cylindre,  Borde,  Boulemøbler  —  Alt  Kopier.  Muller  Audovnaud  å? 
de  har  hentet  sine  Forbilleder  i  Fontainebleau,  saasom  til  det  smukke  lille  Bord  af 
Amaranthtræ  med  rød  Fløjels  Plade  og  Sidestykker  med  Indlægning  af  rødligt  Violtræ 

samt  talrige  Bronceornamenter,  der  koster  1250  Francs.  Og  saaledes  kunde  man  blive 
ved.  Der  er  foruden  de  her  nævnte  endnu  en  Række  af  Snedkere,  hvis  Virksomhed 
udelukkende  gaar  i  Retning  af  Kopier  efter  berømte  Mønstre. 

Naar  der  dernæst  er  Tale  om  fremmede  Lande,  hvis  Indflydelse  spores  paa 
Møbel-Udstillingen,  saa  er  det  egentlig  kun  et  Par  enkelte,  der  kan  nævnes:  Kina  og 
Japan.  Hvad  det  førstnævnte  af  disse  angaar,  da  spiller  det  en  saa  særegen  Rolle,  at 
den  fortjener  en  særlig  Omtale,  medens  Japans  Indflydelse  er  den  ikke  længere  ubekjendte, 
der  ytrer  sig  dels  i  en  direkte  Kopiering,  dels  - —  men  sjældnere  —  som  en  Paavirkning 
af  de  japanske  Ideer. 

Begge  Retninger:  den,  der  søger  sine  Forbilleder  i  Fortidens  Møbelfrembringelser, 
og  den,  der  henter  dem  hjem  fra  det  østlige  Asien,  have  samme  Ophav.  Man  ønsker  i 
begge  Tilfælde  at  skabe  sig  Omgivelser,  der  henflytte  En  til  en  anden  Tid  eller  til  et 
andet  Land  end  der,  hvor  man  i  Virkeligheden  hører  hjemme.  Moden  kan  selvfølgelig 
have  nogen  Indflydelse  herpaa,  men  den  egentlige  Aarsag  maa  dog  ligge  dybere.  Det 
er  da  ogsaa  et  Spørgsmaal,  som  netop  i  høj  Grad  sysselsætter  de  franske  forfattere, 


Fig.  109.  Indlagt  Bord  af  Nødde-  og  Blommetræ  (Emile  Galle). 


hvorfor  Møblementet  i  mindre  Grad  end  de  fleste  andre  Kunstindustrier  er  et  Udtryk  for 
vor  Tid  Vore  Kunstnere,  vore  Digtere  —  siges  der  —  tænke  og  arbejde  jo  anderledes 
end  deres  Forgængere,  Alt  omkring  os,  lige  til  vor  Klædedragt,  er  jo  forandret  fra,  hvad 
vore  Forfæclre  havde,  hvorfor  skulle  da  vore  Møbler  vedblive  at  være  som  deres?  Møble¬ 
mentet  fulgte  engang  med  i  den  almindelige  Udvikling  og  svarede  til  tidligere  Tiders 
Behov.  Direktoriets  eller  Empiretidens  Borde,  Stole,  Senge  osv.  passede  for  den  Tids 
Franskmænd,  og  det  Samme  gjælder  om  Møblementet  i  Restaurationens  første  Aar.  Men 
saa  standser  Udviklingen  pludselig,  og  idet  Romantiken  med  dens  Forkjærhghed  for 
Middelalderen  og  Gothiken  kommer  til  Højsædet  i  den  franske  Literatur,  gjør  Møblementet 
et  Tilbagetog,  og  Menneskene  søge  at  skabe  sig  et  Hjem,  der  kan  harmonere  med  de 
Ideer,  hvoraf  de  leve  i  Literaturen.  Efterhaanden  fremkaldes  derved  1  stedse  højere  Grad 
Interessen  for  Fortidens  Liv;  man  erhverver  sig  et  virkeligt  Fjendskab  til  dette,  Museer 
og  Samlere  yde  en  væsentlig  Støtte  herfor,  og  saa  begynder  den  store  Jagt  efter  »ægte« 
Sager,  Mobiliers  de  t epoque,  efter  Renæssancetidens  kunstfærdige  Billedskærerarbejder  som 
efter  det  attende  Aarhundredes  med  saa  stor  Smag  og  Dygtighed  indlagte  Arbejder. 
Til  sidst  kan  den  stedse  stigende  Efterspørgsel  ikke  tilfredsstilles,  og  da  begynder  le 

7 ruquage,  den  kunstfærdige  Eftergjørelse,  der  navnlig  i  Frankrig  har  naaet  en  saa  høj 
Grad  af  Fuldkommenhed,  men  forøvrigt  ogsaa  trives  godt  i  mange  andre  Lande,  og  som 
vel  ogsaa  har  sin  Andel  i  de  her  nævnte  mærkelige  Forhold,  som  den  franske  Møbel¬ 
afdeling  opviser. 

Men  denne  Fremstilling  —  der  væsentlig  skyldes  franske  Forfattere  —  er  kun 
Bidrag  til  Forklaringer.  Som  et  saadant  maa  ogsaa  opfattes  en  anden  Omstændighed, 
jeg  har  set  anført.  Den  franske  Møbelkunst  —  siges  der  —  var  for  et  halvhundrede 
Aar  siden  i  Forfald.  Baade  som  Billedskærearbejde  og  som  Ebenisteri  stod  den  lavt. 
Man  søgte  at  bøde  paa  den  manglende  Kunstfærdighed  ved  Anvendelsen  af  kostbare 
Træsorter:  Palisander,  Mahogni  og  Lign.  Men  efterhaanden  gjorde  der  sig  en  Bestræbelse 
gjældende  for  atter  at  hæve  Kunstfærdigheden.  Man  opgav  de  fremmede  Træsorter  for 
at  anvende  indenlandske:  Nøddetræ,  Egetræ,  sort  Pæretræ  og  Lign.  Samtidig  opstod  der 
en  Skole  af  dygtige  Billedskærere  og  Ebenister,  som  uddannede  sig  efter  de  gamle  For¬ 
billeder.  Derfor  er  Indflydelsen  fra  disse  bleven  bevaret,  og  før  Nutidens  Dygtighed  i 
disse  Grene  af  Kunsten  er  naaet  op  i  Højde  med  Fortidens,  kan  der  ikke  være  Tale  om 
at  skabe  noget  Nyt,  noget  for  vor  Tid  Ejendommeligt.  Dette  Tidspunkt  mener  man 
imidlertid  nu  er  kommet,  og  det  mangler  derfor  ikke  paa  Opfordringer  til  de  franske 
Snedkere  om  at  tage  fat  og  skabe  et  Indbo,  der  svarer  til  Tidens  Fordringer,  som  Vest 
og  Benklæder  svare  til,  hvad  man  i  Nutiden  ønsker  sig  af  Beklædningsgjenstande. 

Det  er  nemlig  ret  tydeligt,  at  Udstillingens  stærke  Tendens  til  at  kopiere  For¬ 
tidens  Frembringelser  —  der  er  langt  mere  fremtrædende,  end  den  var  baade  i  1867  og 
i  1878  —  ikke  behager.  Det  mindste  Gran  af  Opfindsomhed  vilde  have  været  langt  at 
foretrække,  siger  Havard,  og  en  anden  Forfatter,  Philippe  Dary  l,  erklærer,  at  man  »slæber 
sig  ynkelig  hen  i  en  servil  Efterligning  af  Fortiden«.  Og  dog  vilde  man  efter  min  Mening- 
have  endnu  mere  Grund  til  at  klage  over  et  andet  Forhold,  som  muligen  staar  i  direkte 
Forbindelse  med  det  her  anførte.  Det  er  Tilbagegangen  i  rent  faglig  Henseende. 

Det  er  en  bekjendt  Sag,  at  man  ikke  skal  se  franske  Møbler  altfor  nøje  efter  i 
Sømmene.  Den  Omhu,  der  hos  os  anvendes  paa  Kehlinger,  Gæringer  og  andre  under 
Træets  Behandling  henhørende  Arbejder,  er  vistnok  i  Frankrig  temmelig  sjælden.  Man 
stiller  ikke  der  de  samme  Fordringer  til  et  Stykke  Snedkerarbejdes  almindelige  Behandling 
som  hos  os.  Men  det  forekommer  mig  —  og  jeg  støtter  mig  i  saa  Henseende  til  dygtige 
Fagmænd  —  at  der  paa  Udstillingen  iaar  endog  er  en  Tilbagegang  i  denne  Retning. 
Der  findes  paa  den  Vidnesbyrd  om  stor  kunstnerisk  Dygtighed,  saaledes  som  denne 
lægger  sig  for  Dagen  i  det  gode  Forhold,  der  finder  Sted  mellem  Møblernes  enkelte  Led, 
i  Billedskærerarbejdet,  Dekupørarbejdet  eller  i  Broncebeslagene,  men  dette  er  ikke  det 
Samme  som  den  faglige  Dygtighed  i  "Præets  Behandling.  Man  behøver  blot  at  kaste  et 
Blik  paa  den  pragtfulde  Pavillon,  som  et  af  Paris’s  største  Firmaer:  Krieger  ( Damon  &  Cie.) 
har  opstillet  i  Møbelgalleriets  Centrum,  et  baade  storartet  og  kostbart  Arbejde,  for  at 
forbavses  over  den  Nonchalence,  hvormed  det  er  udført.  Materialet  er  væsentlig  upoleret 
Mahogni ;  en  imponerende  Dobbelttrappe  fører  op  til  Pavillonens  øverste  Parti,  og  der  er  i 
det  Hele  anvendt  stor  Bekostning  og  meget  Arbejde  paa  denne.  Paa  Trappens  Afsatser  er 
der  anbragt  store  Figurer,  udskaarne  i  Mahogni  af  G.  Deloye,  men  sammenføjede  med  en 
Ligegyldighed,  som  man  skal  søge  om  Magen  til.  En  lignende  Sjudskethed  gjenfindes  i 
mange  andre  Dele  af  Arbejdets  Udførelse.  Og  naar  man  gaar  hele  den  franske  Møbel¬ 
afdeling  igjennem  for  at  undersøge  den  fra  dette  Synspunkt,  vil  man  kunne  gjøre  mange 
mærkelige  Erfaringer.  Ligesaa  megen  Vægt,  som  der  lægges  paa  den  kunstneriske  Side 
af  Arbejdet,  ligesaa  ringe  synes  der  i  Reglen  at  lægges  paa  den  faglige.  Der  findes  vel 
i  Paris  i  det  Mindste  een  Fagskole  for  Snedkere  - — •  hvis  Arbejder,  da  den  understøttes 
af  Kommunen,  have  faaet  Plads  i  en  af  Byen  Paris’s  Pavilloner  —  men  efter  de  fore- 

liggende  Resultater  at  dømme,  synes  den 
ikke  at  have  øvet  nogen  stor  Indflydelse. 

Der  er  dog  selvfølgelig  ogsaa  Firmaer, 
hvor  Arbejdets  Udførelse  staar  fuldstændig  i 
Højde  med  det  kunstneriske  Ensemble.  Et  af 
Paris’s  første  Firmaer,  Ch. Jeans  elme,  glimrer 
netop  i  denne  Retning.  Dets  Udstilling 
faaet  en  Hædersplads 
i  Møbelgalleriet  til¬ 
højre  ved  Indgangen 
til  dette  og  fortjener 
det  fuldkomment. 

Det  er  et  overordent¬ 
lig  kostbart  og  smukt 
Sovekammermøble- 
ment  af  lyse  Træ¬ 
sorter,  udført  med 
overlegen  Dygtighed 
i  Behandlingen  af 
Træet.  Den  store 
Dobbeltseng  (Fig. 

108)  har  Fyldinger 
af  lysegult  Citrontræ, 
udført  som  en  Art 
Marketteri  med  Tær- 
ninger,  der  vise  for- 
slcjellige  Strukturer, 
idet  de  ere  fremstil¬ 
lede  ved  skiftevis  at 
lægge  Trætærninger- 
ne  paa  forskjellig 
Led.  I  Plovedstykket 
er  der  øverst  indsat 
en  Medaillon  ud- 
skaaren  i  en  Bux- 
bom  lignende  Træ¬ 
sort,  og  fra  denne 
udgaar  der  fine  for¬ 
gyldte  Baand  —  med 
Guldet  anbragt  paa 
selve  Træet  —  langs 
begge  Stykkets  Sider.  Endelig  er  der  tværs 
over  Flovedstykkets  Tærningflade  lagt  en 
Guirlande  af  Roser  og  Blade  udførte  i  Ma¬ 
hogni,  og  skjønt  der  dertil  yderligere  kom¬ 
mer  grønne  Silkedrapperier ,  er  det  dog 
lykkedes  at  tilvejebringe  en  god  Harmoni 
mellem  alle  disse  forskjellige  Farver.  Møble¬ 
mentet  kompletteres  med  et  1  oiletbord,  en 


Kanapé  og  Stole,  som  svare  til  den  her 
beskrevne  Seng. 

Naar  der  derefter  spørges,  om  Udstil¬ 
lingen  slet  ikke  besidder  Arbejder,  der  vise 
en  virkelig  Originalitet,  og  som  ligge  uden¬ 
for  de  ovennævnte  Genrer,  saa  kan  der 
til  den  før  nævnte  Emile 
Galle  fra  Nancy.  Han 
er,  som  allerede 
fremhævet,  repræsen¬ 
teret  baade  med 
Glas,  keramiske  Ar¬ 
bejder  og  Møbler. 
Men  det  er  ganske 
vist  lidt  vanskeligt 
at  paaberaabe  sig 
ham ;  thi  vel  gaar 
han  i  hver  af  disse 
Genrer  sine  egne 
Veje,  men  de  ere 
ligesom  spærrede  for 
Uvedkommende. 
Hans  Arbejde  er 
nemlig  af  en  helt 
og  holdent  personlig 
Karakter.  Han  vil 
netop  være  ander¬ 
ledes  end  alle  Andre, 
og  skjønt  der  maa- 
ske  er  Flere  end  ham, 
der  kunde  have  Lyst 
dertil ,  er  Opgaven 
dog  ikke  saa  let,  at 
han  har  fundet  Efter¬ 
lignere.  Højest  er 
han  unægtelig  naaet 
i  Krystalglassets  Be¬ 
handling  ;  derimod 
forekomme  hans  Ar¬ 
bejder  i  Træ  mig  at 
være  mere  originale 
end  egentlig  tiltalende.  Man  faar  Indtrykket 
af,  at  Manden  er  en  Kunstner,  der  først  af 
Alt  vil  undgaa  at  være  banal,  og  derfor  søger 
ad  alle  mulige  Veje  at  opfinde  noget  Nyt 
og  Selvstændigt.  Han  tyer  da  —  saaledes 
som  vi  allerede  saae  det  af  de  japanske 
Smaaborde,  han  havde  udstillet  hos  os  ifjor 
- —  til  Ejendommeligheder  ved  Materialet, 

21 


har  ganske  vist  henvises 


Fig.  1 10.  Kabinetsmøbel  fra  Graham  &  Biddie. 

for  ved  Hjælp  af  disse  at  faa  nye  Virkninger  frem.  Et  stort  Skab  er  saaledes  lavet  af 

graableg  Moseeg;  paa  flere  Smaaborde  var  en  forvreden  Nøddetræes-Maser  benyttet  til 

Fremstilling  af  smaa  Alpelandskaber,  der  derpaa  indfattedes  i  en  Ramme  af  indgraverede 
Alpeblomster.  I  Kunstafdelingens  Æressalon  havde  han  ligeledes  udstillet  et  Bord,  hvis 
store  Plade  afgav  Grundlag  for  en  figurrig  allegorisk  Gravering. 

Gallé  er,  som  man  let  vil  forstaa,  en  Specialist,  som  følger  sin  egen  Smag,  og 

som  er  saa  heldig  at  leve  og  virke  i  et  Land,  hvor  der  findes  Kjøbere  for  alle  Genrer 

af  Frembringelser.  Men  han  kan  ikke  anføres  som  et  Exempel  paa,  at  der  er  noget  Nyt, 
som  er  ifærd  med  at  arbejde  sig  frem,  tilmed  da  han  selv  ofte  er  kjendelig  paavirket  af 
Japan.  Hvad  dette  Land  angaar,  saa  er  dets  Indflydelse  paa  fransk  Møbeltilvirkning  i  det 
Hele  i  Tilbagegang.  Det  er  som  en  Mode,  man  er  kommen  ud  over,  og  man  søger  nu 
efter  noget  Nyt.  Der  er  naturligvis  endnu  Møbler  i  japansk  Genre  paa  Udstillingen, 
tilmed  smukke  Sager,  men  de  Huse,  som  arbejde  for  at  tilfredsstille  en  tilfældig  Smags 
Lyster,  have  forladt  Japan  og  gjort  det  nærliggende  Skridt  til  Kina. 

Det  lyder  underligt,  men  det  forholder  sig  i  Virkeligheden  saaledes,  at  det  Nyeste, 
der  findes  i  den  franske  Møbeludstilling,  er  Arbejder  i  kinesisk  Genre.  Men  endnu  for¬ 
underligere  er  det  dog  at  se  disse  Møbler.  To  eller  tre  Firmaer  have  samtidig  faaet  den 
ganske  vist  ikke  fjernt  liggende  Tanke,  at  siden  Japan  var  udspillet,  maatte  det  være  paa 
Tiden  at  gaa  til  Kina,  og  de  møde  derfor  med  nogle  rene  Uhyrer,  der  gjøre  et  fra¬ 
stødende  Indtryk.  Jeg  mindes  en  større  Udstilling,  hvis  Ejers  Navn  jeg  dog  ikke  fandt 
det  nødvendigt  at  notere,  hvor  man  saae  Skabe  af  de  mest  fortvivlede  Faconer  og  en  stor 
plump  Gjenstand,  nærmest  lignende  et  Ottetal,  mellem  hvis  Buer  der  var  anbragt  Skuffer. 
At  man  anvender  kinesiske  Former  og  Ornamenter,  er  der  i  og  for  sig  intet  Forunderligt 
i,  og  selvfølgelig  kan  der  ogsaa  i  denne  Genre  faas  mange  smukke  Arbejder.  En  Ud¬ 
stiller  viste  mig  saaledes  et  nydeligt,  med  virkelig  Smag  og  Dygtighed  udført  Haandspejl, 
hvis  Ramme  vistnok  var  en  Kopi  af  kinesiske  Ornamenter.  Men  noget  Andet  er  det 
udenvidere  at  overføre  kinesiske  Former  paa  store  Brugsgjenstande,  der  skulle  anvendes 
i  vore  sædvanlige  Boliger.  Det  er  ligsaa  uskjønt  som  enhver  anden  tankeløs  og  plump 
Kopiering  af  en  os  fremmed  Civilisation  paa  vore  hjemlige  Brugsgjenstande.  Og  naar 
allerede  de  Kritikere  have  Ret,  der  beklage,  at  man  altfor  tankeløst  og  direkte  har  villet 
indpode  Japanismen  i  vor  Kunstindustri,  saa  er  der  saa  meget  mere  Grund  til  at  beklage 
sig  over  det  moderne  »Kineseri«,  der  ikke  har  nogensomhelst  anden  Grund  end  et  Forsøg 
paa  at  byde  et  ukritisk  Publikum  noget  Nyt.  Det  har  ingen  Betydning  ud  over  den 
øjeblikkelige  Fordel,  det  kan  skaffe  Fabrikanten,  og  det  fortjener  egentlig  kun  at  noteres 
som  et  karakteristisk  Exempel  paa,  hvor  stort  og  forskjelligartet  et  Publikum  det  franske 
Marked  arbejder  for. 

Hvad  de  fremmede  Lande  havde  udstillet  af  Møbler,  var  ikke  meget  og  gjennem- 
gaaende  heller  ikke  godt.  Højest  stod  vel  nok  England,  hvor  der  fra  Graham  &  Comp. 
fandtes  nogle  meget  smukke,  men  overordentlig  sarte  Arbejder.  Afbildningen  (Fig.  110)  kan 
tjene  til  at  give  en  Forestilling  om  disse.  De  efterlignede  franske  Forbilleder,  medens  en 
virkelig  fyldig  Fremstilling  af  engelsk  Møbelkunst  vilde  have  kunnet  vise,  hvilken  Udvikling 
de  »engelske«  Møblers  ejendommelige  Stil  i  Nutiden  havde  undergaaet,  og  hvorledes  de 
forholdt  sig  i  Landet  selv  til  Paavirkningen  fra  Japan.  Fra  Italien  var  der  som  sædvanlig 
Billedskærerarbejder,  men  Frullini  var  ikke  mødt,  og  det  Meste  af,  hvad  der  fandtes, 
stod  under,  hvad  han  præsterer.  Undertiden  var  der  endog  Anledning  til  at  beklage  de 
uheldige  Opgaver,  Billedskæreren  havde  stillet  sig.  Man  saae  saaledes  hos  en  italiensk 
Udstiller  en  i  naturlig  Størrelse  udskaaren  Mefistofeles,  bag  hvilken  der  var  anbragt  et  stort 
Spejl.  I  dette  saae  man  ikke  Ryggen  af  Mefistofeles,  men  derimod  en  Margrethe,  der 
viste  Publikum  et  ligesaa  yndigt  og  smilende  Ansigt,  som  Mefistofeles’s  var  djævelsk  og 

forvredent.  Man  forstod  i  Begyndelsen  ikke  ret,  hvor  den  Margrethe  fandtes,  hvis  Træk 
man  saaledes  saae  i  Spejlet,  indtil  det  tilsidst  gik  op  for  Tilskueren,  at  Mefistofeles  og 
Margrethe  vare  to  Sider  af  en  og  samme  Figur. 

Hvis  man  skulde  dømme  efter  det  Par  Udstillere  af  Møbler,  der  fandtes  i  den 
østerrigsk-ungarske  Afdeling,  maatte  det  staa  meget  slet  til  med  Møbeltilvirkningen  i  dette 
Land.  Et  Mahogni-Sovekammermøblement  fra  Aug.  Knoblauchs  Nachfolger  i  Wien  var 
baade  fra  Tegningens  og  Arbejdets  Side  ualmindelig  uheldigt.  Det  er  kjedeligt  for  et 
Land,  hvis  Industri  er  istand  til  at  præstere  saa  smukke  Møbler  som  det  nævnte  Monarkis, 
at  være  afhængigt  af  slige  Tilfældigheder,  og  man  kan  kun  være  glad  over,  at  den  danske 
Møbeltilvirkning  havde  saa  smukke  Repræsentanter  som  Tilfældet  var.  Som  Helhed  maa 
det  imidlertid  siges,  at  de  ikke  franske  Landes  Deltagelse  paa  dette  Omraade  saa  godt 
som  ikke  gav  nogen  Forestilling  om  deres  Møbelkunst. 


FRANSK  OG  FREMMED  GUEDSMEDKUNST. 

Den  franske  Guldsmedkunst  har 
faaet  en  Hædersplads  paa  Udstillingen. 
Ligesom  Guldsmedene  i  fordums  Tid  i 
Frankrig  indtog  en  anset  og  betroet 
Stilling,  og  deres  Lav  gik  i  Spidsen  for 
alle  de  andre  parisiske  Korporationer, 
saaledes  have  de  ogsaa  paa  Udstillingen 
faaet  Plads  foran  Udøverne  af  alle  de 
andre  franske  Industrigrene.  Ved  Ind¬ 
gangen  fra  Centralddmen,  hvor  Galerie 
de  trente  mitres  aabner  sine  Sidegallerier 
tilhøjre  og  tilvenstre,  har  den  franske 
Guldsmedkunst  taget  det  første  tilhøjre 
i  Besiddelse,  medens  de  beslægtede  Fag, 
hvis  Opgave  er  at  fatte  Diamanter  og 
andre  ædle  Stene  til  de  pragtfulde 
Smykker,  som  særlig  de  franske  Kvinder 
elske  saa  højt,  indtage  det  tilsvarende  Galleri  tilvenstre. 

Det  er  imidlertid  ikke  blot  ved,  at  de  ere  bievne  stillede  i  første  Række,  at  Kunstnerne 
i  det  ædle  Metal  i  Frankrig  minde  om,  at  deres  Kunst  bunder  i  Fortiden.  Der  er  næppe 
nogen  anden  Afdeling  paa  Udstillingen,  hvor  man  i  den  Grad  føler  dette  som  netop  hos 
Guldsmedene.  ja,  selv  det  blaa  Fløjel  med  den  lidt  falmede  Tone,  hvormed  Salens 
forgyldte  Piller  ere  beklædte,  og  som  løber  i  Drapperier  langs  dens  Sidegallerier,  bidrager 
hertil  ved  at  frembringe  et  Indtryk,  som  om  man  befandt  sig  i  et  rigt  gammelt  Hus,  der 
udstillede  sine  Sølvskatte.  Men  det  er  dog  først  og  fremmest  selve  Karakteren  af  de 
udstillede  Gjenstande,  disse  talrige  massive  og  imponerende  Sølvarbejder,  for  en  væsentlig 
Del  udførte  i  ældre  Tiders  Stilarter,  som  frembringer  dette  Indtryk.  Man  faar  her  ligesom 
i  Møbelafdelingen  ret  tydelig  og  stærkt  Følelsen  af,  hvorledes  disse  gamle  franske  Kunst¬ 
industrier  ere  voxede  op  i  Landet  selv,  hvorledes  de  have  en  rig  og  betydningsfuld 
Historie  at  se  tilbage  paa,  og  hvorledes  man  i  Frankrig  baade  kunstnerisk  og  teknisk  set 
har  vanskelig  ved  at  komme  bort  herfra.  Naturligvis  ere  de  moderne  Kunstretninger  og 
Impulser  langtfra  gaaede  sporløst  hen  over  de  franske  Guldsmede,  men  de  ere  dog  det 
Underordnede,  de  ere  Moder,  som  man  underkaster  sig  for  at  tilfredsstille  et  tilfældigt 


Fig.  III.  Sølvvase  fra  Christofle  &  Cie. 

og  som  oftest  vel  endog  et  udenlandsk  Publikums  Smag.  Helst  fortsætter  man  eller 
vender  tilbage  til  de  Stilarter,  som  franske  Konger  have  givet  Navne,  som  en  rig  og 
mægtig  Adel  og  Gejstlighed  har  baaret  oppe,  og  hvis  ypperste  Frembringelser,  lige 
udmærkede  ved  deres  Værd  og  Skjønhed,  udgjøre  en  national  Skat,  hvori  de  franske 
Guldsmede  søge  deres  Forbilleder. 

Naar  man  gjennem  den  store  Portal,  dannet  af  imiterede  Stensorter  med  indlagte 
—  ligeledes  imiterede  —  Ædelstene,  baaren  af  Lapis  lazuli-farvede  Søjler  med  forgyldte 
Kapitæler  og  omvundne  med  blaalig  grønne  Drapperier,  træder  ind  i  Afdelingen,  vil  man 
maaske  forbavses  over  den  tilsyneladende  Tarvelighed  i  dennes  Ordning.  Paa  begge 
Sider  ligge  Gallerier,  hvis  enkelte  Rum  adskilles  fra  hverandre  ved  Piller,  tildels  beklædte 
med  blaat  Fløjel,  og  langs  hvert  Galleri  løber  foroven  et  blaat  Fløjelsdrapperi,  i  hvilket 
Navnene  paa  de  enkelte  Udstillere  ere  anbragte  over  hvers  Afdeling.  Indvendig  ere  de 
enkelte  Rum  i  Reglen  betrukne  med  Rødt  baade  paa  Vægge  og  Gulv.  Midt  i  Salen 
staar  der  desuden  en  Række  forholdsvis  lave  Vitriner,  hvori  mindre  Samlinger  ere 
udstillede.  Men  hvor  tilsyneladende  tarvelig  denne  Udstyrelse  end  er,  saa  opfylder  den 
dog  fortrinlig  sin  Hensigt,  idet  den  først  og  fremmest  lader  de  udstillede  Gjenstande 
fremtræde  og  virke  ved  deres  egen  Størrelse  og  Skjønhed.  De  talrige  Sølvarbejder,  ofte 
af  betydeligt  Omfang  eller  imponerende  ved  deres  Mængde,  skulle  netop  selv  gjøre  sig 
gjældende  og  kræve  i  det  Højeste  kun  et  Underlag  eller  en  Baggrund ,  der  kan 
flattere  dem. 

Man  maa  tage  sit  Parti  overfor  disse  Arbejder.  Man  maa  være  paa  det  Rene 
med,  om  man  af  sit  Hjertes  Tilbøjelighed,  sin  personlige  Smag  eller  af  andre  Motiver 
føler  sig  mere  hendragen  til  den  moderne  Udvikling  paa  Guldsmedkunstens  Omraade, 
om  man  kræver  nye  Former,  nye  Motiver,  Benyttelsen  af  de  betydelige  Hjælpemidler,  som 
Elektroteknilcen  har  givet  ogsaa  Guldsmedene  i  Hænde,  eller  om  man  sympathiserer  mere 
med  de  historiske  Forudsætninger,  de  Traditioner,  ud  fra  hvilke  de  franske  Guldsmede 
- —  og  ogsaa  de  franske  Møbelkunstnere  —  i  alt  Væsentligt  holde  sig  paa  den  hjemlige 
Jordbund  og  de  Stilarter  og  .  Former,  som  have  slaaet  Rod  der.  Det  er  et  Valg,  som 
helst  maa  gjøres,  —  men  man  maa  ialtfald  se  de  franske  Guldsmedes  Arbejder  fra  det 
Standpunkt,  de  selv  have  valgt.  Man  træffer  her  som  paa  saa  mange  andre  Omraader 
den  ejendommelige  Modsigelse,  der  er  i  Franskmændenes  Karakter:  paa  den  ene  Side 
deres  revolutionære  Aand,  rig  paa  nye  Ideer,  hvad  Udstillingen  giver  tilstrækkelig  Lejlighed 
til  at  iagttage ;  paa  den  anden  den  stærke  Konservatisme,  som  bringer  dem  til  trofast  at 
holde  paa,  hvad  Landet  selv  gjennem  mange  Slægtled  har  opelsket  og  udviklet. 

For  Guldsmedkunstens  Vedkommende  maa  det  nu  erindres,  at  der  ikke  blot  i, 
hvad  Fortidens  Kunstnere  have  frembragt  af  ypperlige  og  kostbare  Sager,  findes  en  rig 
Anledning  for  Fagets  nuværende  Udøvere  til  ikke  at  forlade  de  gamle  Spor,  men  at  der 
ogsaa  i  Nutiden  er  stærke  Baand  tilstede,  som  holde  dem  fast  til  Overleveringen.  Udstillingens 
Indhold  falder  i  to  ret  skarpt  adskilte  Grupper:  det  religiøse  og  det  profane  Guldsmed¬ 
arbejde.  Begge  stille  de  Guldsmedene  og  deres  Medhjælpere  store  og  betydelige  Opgaver. 
Trods  alle  Angreb,  der  i  Nutiden  ere  bievne  rettede  mod  den  katholske  Kirke  i  Frankrig, 
staar  denne  endnu  saa  mægtig,  støttet  af  saa  megen  Rigdom,  at  den  vel  kan  give  dem, 
der  arbejde  for  den,  anselige  Opgaver  at  løse.  Der  er  endnu  betydelige  Bestillinger  at 
udføre,  hellige  Kar  at  levere,  som  i  Udsmykning  og  Skjønhed  ikke  skulle  staa  tilbage  for, 
hvad  Fortiden  har  præsteret;  der  er  endnu  i  Frankrig  en  Adel  og  et  Bourgeoisie,  som  ere 
rige  og  offerberedvillige  nok  til  at  skjænke  Paven,  deres  Gejstlighed  og  deres  Kirker 
kostbare  Gaver  i  Form  af  Altere,  Krucifixer,  Helgenbilleder,  Kalke,  Helgenskrin,  Messe¬ 
bøger,  Lysestager  og  alle  de  mangfoldige  andre  hellige  Kar  og  Gjenstande,  som  den 
katholske  Kirke  benytter,  rigt  forarbejdede  af  Guld,  smykkede  med  kunstneriske  Arbejder 

og  besatte  med  sjældne  og  kostbare  Ædelstene.  Men  for  alle  disse  Arbejder  er  Linien 
strengt  afstukken;  de  Arkitekter,  Kunstnere  og  Guldsmede,  som  komponere  og  udføre 
disse  Værker,  have  at  holde  sig  til  de  Former  og  Forbilleder,  som  engang  ere  givne,  og 
det  gaar  ikke  an  her  at  ville  forsøge  nye  Veje. 

Man  faar  paa  Udstillingen  et  stærkt  Indtryk  af,  hvilket  stort  Omraade  alene  den 
kirkelige  Kunst  byder  den  franske  Haandværker,  naar  man  ser  de  Rigdomme,  som  de 
Firmaer,  hvis  Specialitet  det  er  at  arbejde  for  Kirken,  udstille.  Hvad  man  allerede  faar 
en  Forestilling  om,  naar  man  passerer  Kvarteret  i  Nærheden  af  Kirken  Saint  Sulpice  paa 
venstre  Seinebred,  hvor  de  kirkelige  Leverandører  have  deres  Butikker,  det  udfolder  sig 
her  i  sin  Rigdom  og  Pragt,  naar  man  betragter  Udstillinger  som  dem,  der  findes  alene  fra 
de  to  Hovedrepræsentanter  for  den  kirkelige  Guldsmedkunst:  Poussielgue- Rusand  i  Paris 
og  Armand  Calliai  i  Lyon,  og  endda  ere  de  ikke  de  eneste  Udstillere  i  denne  Retning. 

Fra  Poussielgue  er  det  mægtige  forgyldte  Alter,  henved  35  Fod  højt  og  18  Fod 
bredt,  som  staar  ved  Indgangen  til  Galerie  de  irenie  metres,  umiddelbart  efter  Mosaik¬ 
fabrikkens  Portal,  og  altsaa  har  den  forreste  Plads  blandt  de  private  Udstillere  i  Galleriet. 
Det  er  et  Hovedalter,  udført  efter  Arkitekten  Sauvageot' s  Tegning  og  bestemt  til  Kirken 
Saint  Ouen  i  Rouen.  Men  det  er  ikke  det  eneste  Alter,  som  dette  Firma  har  udført; 
inde  i  dets  Afdeling  i  Galleriet  staar  der  endnu  et  andet,  mærkelig  nok  ligeledes  bestemt 
til  Rouen,  en  Gave  fra  Erkebiskoppen  af  Cahors  til  Kirken  Roe  Amadour.  Alene  to  saa- 
danne  samtidige  Bestillinger  vise,  hvor  frodig  en  Jordbund  den  kirkelige  Kunst  byder  de 
franske  Guldsmede,  og  endda  ere  disse  to  ikke  de  eneste  Altere,  som  ere  udførte  paa 
Bestilling  og  findes  paa  Udstillingen.  Men  hertil  kommer  saa  hele  den  lange  Række  af  andre 
Opgaver,  større  og  mindre  Bestillinger,  som  de  have  faaet  at  udføre.  For  blot  at  holde 
os  til  de  her  nævnte  To,  der  ingenlunde  ere  de  eneste  kirkelige  Guldsmede  paa  Ud¬ 
stillingen,  kan  det  anføres,  at  hos  Poussielgue  finder  man  foruden  mange  andre  Arbejder: 
et  Ostensoir,  paa  hvilket  der  er  anbragt  for  over  100,000  Francs  Ædelstene,  et  Vievands¬ 
kar,  Kopi  efter  et,  der  har  tilhørt  Maintenon,  en  Kalk,  udført  efter  Forbillede  af  en 
saadan,  der  findes  i  Domkirken  i  Reims,  en  Bønnebog  i  Henri  II’s  Stil,  besat  med  ædle 

Stene,  et  stort  Kors,  forskjellige  Vievandskar  af  massivt  Guld,  hvori  er  anbragt  Emailler, 

foruden  mange  andre  beslægtede  Gjenstande.  Armand  Calliat  i  Lyon,  en  Kunsthaandværker 
i  gammeldags  Stil,  af  hvis  Liv  Melchior  de  Vogue  giver  en  saa  sympathetisk  Skildring  i 

Revue  des  deux  mondes,  naar  han  fortæller,  hvorledes  Calliat,  omgiven  af  sine  Elever  og  Med¬ 

hjælpere,  fører  et  tilbagetrukket  Liv,  fordybende  sig  i  og  hentende  sine  Inspirationer  fra 
gamle  kirkelige  Legender,  har  udstillet  en  Række  af  Arbejder,  udførte  til  Guds  og  Kirkens 
Ære.  Hovedstykket  blandt  dem  er  vel  det  store  Relikvieskrin,  bestemt  til  den  Kirke  i 
Karthagena,  som  den  i  den  sidste  Tid  saa  meget  omtalte  Kardinal  Lavigerie  lader  opføre 
paa  det  Sted,  hvor  Ludvig  den  Hellige  døde.  To  knælende  Engle,  den  ene  med  Hjelm 
paa  Hovedet  og  Scepter  i  Haanden,  formodentlig  som  Repræsentant  for  l'église  militante, 
den  anden  med  Diadem  og  en  Tornekrone  i  Haanden  som  Repræsentant  for  den  lidende 
Kirke,  bære  i  deres  højt  opløftede  Hænder  en  Kopi  af  den  Kirke:  Sainte  Chapelle,  som 
den  nævnte  Konge  lod  opføre,  og  hvori  der  nu  skal  indesluttes  det  Eneste,  der  er  tilbage 
af  hans  jordiske  Levninger,  efterat  Revolutionen  havde  strøet  dem  for  alle  Vinde.  Det 
er  hans  Hjerte,  som  er  blevet  opbevaret  i  den  sicilianske  Kongefamilie,  og  som  Kongen 
af  Neapel  har  skjænket  Kardinal  Lavigerie.  Paa  Fodstykket,  hvorpaa  Englene  knæle,  og 
som  selv  bæres  af  otte  Drager,  ses  i  Relief  Fremstillinger  af  Kongens  Liv. 

Der  er  her  dvælet  ved  den  kirkelige  Kunsts  Frembringelser,  og  endda  kun  ved 
nogle  af  dens  Hovedstykker,  for  derigjennem  at  vise,  hvilke  Betingelser  den  byder  for 
det  her  omtalte  Kunsthaandværks  Blomstring,  og  hvilke  Forudsætninger  den  giver  dette 
ogsaa  i  Nutiden.  Betragter  man  derefter  den  profane  Kunst,  vil  man  finde,  at  Forholdet 


154 


Tidsskrift  for  Kunstindustri. 


ikke  er  meget  forskjelligt.  Atter  her  ser  man  som  paa  saa  mange  andre  Omraader,  hvor 
langt  rigere  og  større  de  Opgaver  ere,  der  findes  for  den  franske  Guldsmed  fremfor  hans 
Kolleger  i  de  fleste  andre  Lande.  Fra  alle  Verdens  Egne  samles  de  største  Kjøbeevner 
i  Paris,  og  det  er  da  ikke  forunderligt,  at  man  der  finder  Værker  og  Arbejder,  som  man 
kun  faa  andre  Steder  faar  Lejlighed  til  at  frembringe.  Men  dertil  kommer  for  Guldsmed¬ 
kunstens  Vedkommende  et  særligt  Forhold.  Fra  gammel  Tid  af  have  Flof,  Adel  og  Gejst¬ 
lighed  været  Guldsmedenes  bedste  Kunder.  Det  første  findes  ikke  mere  i  Frankrig,  men 
ved  Siden  af  Gejstligheden  spiller  endnu  Adelen  en  stor  Rolle  som  Kunde,  og  med  den 
følger  ogsaa  hele  det  rige  og  store  Bourgeoisie,  som  holder  sig  nær  op  ad  den,  og  hvis 
Døttre  ikke  blot  i  Romanerne  bringe  deres  Millioner  i  Medgift  til  Opforgyldning  af  de 
gamle  Adelsskjolde.  Men  som  Helhed  holder  Faubourg  St.  Germain  og  Adelen  rundt  om 
i  Landet  vistnok  fast  ved  de  gamle  Traditioner,  ialtfald  for  Sølvarbejdernes  Vedkommende, 
og  den  er  rig  og  talrig  nok  til  at  kunne  gjøre  store  Bestillinger.  Det  vilde  være  inter¬ 
essant  at  se  en  Fortegnelse  over,  hvor  mange  af  de  store  Sølvarbejder  paa  Udstillingen, 
der  ere  bestilte  af  adelige  Familier,  eller  hvor  mange  af  disse  der  efter  at  være  bievne 


Fig.  1 12.  Sølvterrin  fra  Christofle  &  Cie. 


udstillede  have  faaet  et  med  en  Greve-  eller  Marquiskrone  prydet  Visitkort  anbragt  ved 
Siden  af  sig  for  at  betegne,  at  de  ere  bievne  erhvervede  af  adelige  Kjøbere.  Listen  vilde 
sikkert  blive  lang  og  vise,  hvor  stor  en  Rolle  denne  Art  Kunder  spille  for  de  franske 
Guldsmede,  hvilke  anselige  Arbejder  de  give  dem  Lejlighed  til  at  udføre,  og  hvilke 
Fordringer  de  stille  til  Arbejdets  Karakter. 

Tag  engang  en  Udstiller  som  f.  Ex.  Odiol,  der  har  sin  Samling  lige  ved  Ind¬ 
gangen  til  Guldsmedenes  Galleri.  Man  finder  der  et  enormt  Bordservice  med  en  anselig 
Surtout  de  table,  mangegrenede  Kandelabre  osv.,  Alt  kunstnerisk  forarbejdet,  Pris:  120,000 
Francs.  Tæt  ved  staar  et  Juvelskrin  i  Renaissancestil,  paa  hvis  Sider  der  findes  en  Frem¬ 
stilling  i  Relief  af  de  syv  Dødssynder:  Pris  20,000  Francs.  Dernæst  findes  der  i  Samlingen 
en  Mængde  andre  store  Servicer:  nye  Bordopdækninger,  Thestel,  Toiletservicer  —  alle 
bestaaende  af  en  Mængde  enkelte  Stykker  —  og  alle  til  meget  høje  Priser.  Og  hvad 
Tilfældet  er  hos  den  her  nævnte  Udstiller,  gjentager  sig  endog  i  forøget  Grad  hos  de 
store  Firmaer  Froment-Meurice,  Boin-Taburet  og  mange  andre.  For  blot  at  tage  et  eneste 
Exempel,  kan  det  anføres,  at  der  hos  den  Førstnævnte  af  disse  findes  en  Sølvvase  af 
saadanne  Dimensioner,  at  den  er  bleven  sammenlignet  med  de  Kasser,  hvori  Orange- 

træerne  i  Versailles  ere  plantede.  Det  er  væsentlig  »store  Stykker«,  som  der  er  lagt  an 
paa  saavelsom  paa  dertil  svarende  store  Priser.  Man  forstaar  derigjennem  yderligere 
Arten  af  det  Klientel,  de  franske  Guldsmede  tør  paaregne. 

Naar  der  da  herved  paatrykkes  Guldsmedenes  Arbejder  en  væsentlig  Del  af  deres 
Karakter,  maa  det  ikke  overses,  at  Tilbøjeligheden  til  at  forme  de  anselige  og  kostbare 
Metalmasser  i  de  Former,  foregaaende  Slægtled  have  benyttet,  desuden  bestyrkes  ved 
andre  Omstændigheder.  Den  ene  af  disse  er  den  moderne  Sans  for  at  samle  paa  saa- 
danne  Gjenstande,  der  tilhøre  Fortiden,  en  Tilbøjelighed,  som  i  Frankrig  næres  af  de 
store  private  Samlere,  hvis  Samlinger  ere  Gjenstand  for  jævnlige  Beskrivelser,  som  naar 
de  komme  under  Hammeren  —  og  tidligere  eller  senere  sker  dette  jo  dog  med  de  fleste 
Samlinger  —  beskrives  udførlig  i  Bladene  og  ved  Auktionen  i  Hotel  Drouot  hidlokke  et 
talrigt  kjøbelystent  Publikum.  Der  er  franske  Blade,  der  have  faste  Kronikører  til  at 
skrive  om  disse  Æmner,  de  »berømteste«  Auktioner  over  kunstindustrielle  Arbejder,  der 
have  fundet  Sted  i  de  senere  Aar,  ere  skildrede  i  et  Værk  af  Paul  Eudel,  som  selv  har 
været  en  betydelig  Samler,  navnlig  af  Sølvarbejder,  og  man  kan  sige,  at  det  hører  til  god 
Dannelse  i  Frankrig  at  have  visse  kunstindustrielle  Forudsætninger.  Den  anden  Omstændighed, 
som  bidrager  til  at  holde  de  franske  Guldsmede  fast  paa  den  nævnte  Vej,  er  den  Sikkerhed, 
hvormed  de  kunne  bevæge  sig  paa  denne.  Her  gjør  den  stærke  Tradition,  der  er  en  af 
Franskmændenes  Fordele,  sig  i  høj  Grad  gjældende.  Den  er  forplantet  gjennem  mange 
Slægtled,  maaske  lige  fra  de  Kunstnere,  der  have  arbejdet  i  det  16de,  17de  og  18de 
Aarhundrede,  thi  de  store  franske  Kunsthaandværkere  vare  Mestre,  der  dannede  Skole, 
og  hvis  Elever  forplantede  Traditionen  videre.  Man  føler  denne  Traditionens  Magt  ogsaa 
i  Behandlingsmaaden  af  de  udstillede  Arbejder.  Disse  store  Sølvarbejder  —  thi  det  er 
væsentlig  Sølv,  hvormed  den  profane  Guldsmedkunst  arbejder  —  ere  behandlede  med  en 
Virtuositet,  der  røber  en  gammel,  nedarvet  Kunst,  ligesom  de  franske  Digteres  Behandling 
af  deres  Sprog  har  til  Forudsætning  den  stærke  Gjennemarbejdning,  dette  har  været 
Gjenstand  for.  Det  kan  da  tilføjes,  at  det  ogsaa  kun  er  rent  undtagelsesvis,  at  Sølvet  i 
disse  Arbejder  præsenterer  sig  som  det  blanke  hvide  Metal,  det  er,  naar  det  kommer  ud 
af  Smeltediglen.  For  med  mere  Værdighed  at  kunne  iføre  sig  Fortidens  Dragt  har  det 
antaget  graalige,  mørke  Farver,  der  give  det  en  passende  Ælde.  Niello  eller  ialtfald  et 
mat  Graat  ere  de  fremherskende  Farver. 

Der  er,  naar  man  gjennemgaar  de  franske  Guldsmedes  righoldige  Udstillinger, 
næppe  nogen  af  de  ældre  Stilarter,  som  ikke  findes  repræsenteret.  Hyppig  vil  man  hos  de 
større  Firmaer  kunne  faa  enhver  Smag  i  disse  Retninger  tilfredsstillet.  Alligevel  er  det 
blevet  paastaaet  fra  sagkyndig  Side,  at  den  Stil,  som  de  franske  Guldsmede  for  Øjeblikket 
særlig  dyrke,  er  Louis  XV.  Falize,  der  paa  forskjellige  Steder  har  skrevet  om  den  franske 
Guldsmedudstilling,  hævder  dette  med  stor  Styrke;  han  paastaar  endog,  at  Maintenon  og 
Dubarry,  hvis  de  kom  paa  Udstillingen,  af  den  Grund  vilde  føle  sig  som  hjemme  der. 
At  Rokokoen,  der  saa  vel  egner  sig  til  Bordets  festlige  Udmykning  og  ikke  mindre  godt 
passer  til  Materialet,  maa  spille  en  stor  Rolle,  er  selvfølgelig,  men  den  er  ialtfald  ikke 
eneherskende.  Hos  Fr oment- Meurice  kan  man  finde  alle  andre  Stilarter  lige  til  Japan,  hos 
Boin-Taburet,  der  betegnes  som  den,  der  mere  end  nogen  Anden  har  dyrket  Rokokoen, 
træffer  man  tillige  baade  Louis  XIV  og  Louis  XVI,  Boucheron  excellerer  i  Arbejder,  der 
kunne  henføres  til  Louis  XIII,  osv.  Det  er  egentlig  kun  paa  disse  Omraader  og  indenfor 
disse  Traditioner,  at  de  franske  Guldsmede  og  de  med  dem  samvirkende  Kunstnere  føle 
sig  rigtig  hjemme,  men  her  bevæge  de  sig  ogsaa  med  en  Sikkerhed  som  Folk,  der  føle  sig 
indenfor  deres  egne  Døre.  Hvorledes  de  uvilkaarlig  søge  at  bringe  det  Nye,  der  bydes 
dem,  til  at  falde  ind  under  de  givne  Formler,  derpaa  er  netop  den  her  afbildede  Terrin 
(Fig.  1 1 2)  med  Plateau,  udført  af  det  bekjendte  Firma  Christofle ,  et  lærerigt  Exempel. 

Den  ovennævnte  Falize  havde  faaet  den  Ide  til  Præmier  ved  en  Havebrugs¬ 
udstilling  at  benytte  Motiver,  hentede  fra  Gartneriet.  Han  valgte  Køkkenurterne  og 
anvendte  disse,  ikke  som  Ornamenter  paa  de  af  ham  forfærdigede  Gjenstande,  men  i  det 
Væsentlige  som  Former  for  disse.  Det  var  altsaa  en  lignende  Tanke  som  den,  der 
ligger  til  Grund  for  den  bekjendte  Model  til  et  Springvand  paa  Højbroplads.  Hans  Ide 
slog  ikke  an  hos  Komiteen,  der  skulde  vælge  Arbejderne,  men  der  var  dog  En,  som 
havde  faaet  Kig  paa  Falize  s  Model,  og  det  var  Bouillet,  Lederen  af  det  bekjendte  Firma 
Christofle.  Han  saae,  at  her  var  noget  Nyt,  og  paa  Grund  af  sit  Venskab  med  Falize  bad 
han  denne  om  at  turde  benytte  Ideen.  Han  fik  Tilladelsen,  og  Resultatet  er  blevet  den 

her  afbildede  Terrin  (Fig.  112), 
et  Arbejde  i  Louis  XV’  Stil,  ud¬ 
styret  med  dekorative  Suppeurter. 
Man  forstaar  Falize,  naar  han 
roser  Arbejdet  og  ønsker  Forret¬ 
ningen,  at  den  maa  sælge  det  i 
hundrede  Exemplarer,  medens  han 
selv  vil  være  fornøjet,  naar  han 
kan  fremstille  den  ene  Soupiére, 
som  han  har  tænkt  sig,  og  som  af 
ham  er  bestemt  til  at  være  et 
unique  Stykke. 

Det  her  anførte  Tilfælde  fører 
mig  ind  paa  Omtalen  af  en  Art 
Gjenstande,  hvis  Talrighed  er  saa 
stor,  at  man  allerede  af  den  Grund 
ikke  kan  undgaa  at  lægge  Mærke 
til  dem.  Det  er  den  Mængde 
Præmier,  som  det  falder  i  de 
franske  Guldsmedes  Lod  at  for¬ 
arbejde.  De  ere  af  den  mest 
forskjellige  Beskaffenhed:  Vaser, 
Kander,  Skaale  og  Pokaler;  man 
finder  Gjenstande  til  saa  praktisk 
Brug  som  den  nævnte  Terrin,  og 
man  træffer  endelig  ogsaa  Statuer 
og  Lign.  Hos  Chrislofle  findes 
Fig.  1 13.  Sølvservice  fra  Christofle  et  Cie.  der  en  Række  af  de  sidstnævnte, 

til  hvilke  Modellerne  ere  udførte 
af  berømte  Billedhuggere  som 
Coulan,  Gautherin,  Falguilre,  Delaplanche  o.  Fl.  Hos  Frometii-Meurice  findes  der  en  hel 
Række  Arbejder,  der  ligeledes  ere  udførte  med  samme  Bestemmelse  for  Øje,  og  af 
hvilke  maaske  særlig  kan  fremhæves  den  tiltalende  Sølvstatuette  Pourquoi?  af  Marceau,  der 
staar  foran  i  hans  Udstilling:  en  Kvinde,  der  sænker  Fanen  med  den  ene  Haand  som 
Tilkjendegivelse  af,  at  Væddekampen  er  forbi,  medens  hun  med  den  anden  peger  opad 
for  at  angive  Kampens  Maal.  Det  er  formodentlig  en  Præmie  til  et  Væddeløb,  ligesom 
det  store  Bæger  med  en  Neptun  paa  Laaget,  der  ogsaa  findes  hos  dette  Firma,  er  Prisen 
ved  en  Kapsejlads.  Hvis  man  søger  efter,  vil  man  sikkert  ogsaa  hos  andre  franske  Guld¬ 
smede  kunne  finde  adskillige  saadanne  Præmier,  og  selv  udenfor  den  specielle  Guldsmed¬ 
afdeling  støder  man  paa  saadanne.  Ved  Indgangen  til  den  store  Hal  paa  Quai  d’Orsay, 

hvor  Agerbrugsudstillingen  findes,  staar  der  hele  Rækker  af  Sølvarbejder,  der  benyttes 
som  Præmier  ved  Landbrugsudstillinger. 

Der  er  altsaa  rig  Brug  for  saadanne  Præmier  i  Frankrig.  Man  veed,  at  desuden 
ogsaa  Sévres-Arbejder  og  andre  Arter  af  kunstneriske  Frembringelser  end  de,  der  tillige 
have  Metallets  Værdi,  benyttes  paa  denne  Maade.  Men  der  er  noget  Mere.  Der  er  en 
Lyst  til  at  gjøre  disse  Arbejder  saa  kunstnerisk  fuldendte  som  muligt,  der  har  sin  Betyd¬ 
ning.  Der  udskrives  Konkurrencer  om  disse  Præmier,  Kunstnere  og  Haandværkere  i 
Forening  bestræbe  sig  for  at  deltage  i  disse,  og  det  lykkes  da  at  faa  Præmier  af  virkelig 
kunstnerisk  Art,  hvorved  man  ikke  blot  forøger  Værdien  af  den  Belønning,  man  giver 
Sejrherren,  men  tillige  bidrager  til  at  sprede  Forstaaelse  og  Kjendskab  til  smukke  Frem¬ 
bringelser  ud  i  vide  Kredse.  Man  kan  med  dette  Forhold  for  Øje  ikke  lade  være  at 
spørge,  hvorfor  danske  Guld-  og  Sølvarbejder,  der  benyttes  til  Præmier,  i  Reglen  ere  saa 
rædsomme.  Det  er  ingenlunde  altid,  fordi  de  skulle  være  billige,  thi  netop  saadanne 
Præmier,  paa  hvilke  der  anvendes  Mest,  og  som  forarbejdes  med  en  bestemt  Anvendelse 
for  Øje,  ere  ofte  herhjemme  de  værste.  Man  skulde  dog  synes,  at  netop  i  et  lille  Land, 
hvor  man  forholdsvis  sjældent  har  Lejlighed  til  at  kunne  virke  gjennem  Bestillinger,  burde 
man  være  allermest  omhyggelig  for  at  faa  saa  smukke  og  fuldendte  Arbejder  som  muligt. 

Det  er  allerede  nævnt,  at  franske  Billedhuggere  —  og  Arkitekter  —  i  stor  Ud¬ 
strækning  arbejde  for  Guldsmedene.  For  at  dokumentere,  hvor  omfattende  og  indgribende 
dette  Samarbejde  er,  maatte  man  gjennemgaa  hele  den  franske  Guldsmedudstilling,  og 
Stykke  for  Stykke  kunde  det  da  paavises,  hvorledes  Tegningen  skyldes  denne  eller  hin 
Kunstner,  hvorledes  den  ene  eller  den  anden  bekjendte  Billedhugger  har  modelleret  snart 
en  hel  Statue,  snart  et  Par  Figurer,  der  danne  Hankene  paa  en  Vase,  eller  maaske 
endog  blot  en  Guirlande  af  Frugter  og  Blomster,  der  slynger  sig  om  et  af  de  udførte 
Arbejder.  Det  er  kun  undtagelsesvis,  at  man  træffer  paa  Folk  som  Grev  Du/resne  de 
Saint  Léon,  hvis  Skab  staar  midt  i  Udstillingen.  Det  er  en  Amatør,  der  driver  Guldsmed¬ 
kunsten  ;  han  tegner  og  former  selv  de  kunstfærdige  Vaser  og  Bægere,  hvori  Marmor, 
Agat,  Krystal  og  Ædelstene  forene  sig  med  Metallet,  de  prægtige  damascerede  Vaaben, 
de  skjønne  Renaissancekar  med  fine  Guldornamenter  paa  den  mørke  Sølvbund.  Som 
ham  findes  der  naturligvis  Flere,  ogsaa  blandt  de  professionelle  Guldsmede,  men  Hoved¬ 
reglen  turde  dog  være  den,  at  der  søges  kunstnerisk  Assistance.  Denne  indskrænkes 
da  ikke  blot  til  Arkitekter  og  Billedhuggere.  Det  er  i  Anledning  af  Udstillingen  blevet 
fremhævet,  hvorledes  Kobberstikkunsten  atter  er  kommen  til  Æ2re  og  Værdighed  hos 
Guldsmedene,  der  i  dens  Arbejder  søge  Motiver,  og  at  ligeledes  Malerne  i  den  senere 
Tid  have  faaet  stor  Betydning  for  Guldsmedene.  Dette  hænger  sammen  med  den  hele 
Bevægelse  i  Retning  af  Anvendelsen  af  Emailler,  der  har  ført  til,  at  man  har  gjenoptaget 
de  gamle  limousinske  Traditioner.  Man  kan  i  det  Galleri,  hvor  vi  her  dvæle,  finde  ad¬ 
skillige  smukke  Exempler  herpaa,  f.  Ex.  Anvendelsen  af  byzantinske  Emailler  i  mange  af 
de  kirkelige  Brugsgjenstande  hos  Armand  Calliat,  men  det  er  dog  hovedsagelig  i  det  lige 
overfor  liggende  Juvelgalleri,  hvor  man  finder  adskillige  Guldsmedarbejder  - —  dette  Ord 
taget  i  dets  strængeste  Betydnig  —  at  man  ret  har  Lejlighed  til  at  dømme  om  de 
franske  Maleres  Forsøg  paa  ligesom  at  male  med  Emailler.  Det  er  et  nyt  Exempel 
paa  dette  gjennemførte  og  udstrakte  Samarbejde  mellem  Kunstnere  og  Haandværkere, 
som  er  en  af  den  franske  Kunstindustris  Støttepiller.  De  To  have  alt  for  længst  fundet 
hinanden,  og  der  er  opnaaet  en  gjensidig  Forstaaelse  mellem  dem,  som  man  andetsteds 
knap  nok  har  faaet  begyndt  paa. 

Vi  have  dvælet  ved  de  to  væsentligste  Former,  hvorunder  de  franske  Guld-  og 
Sølvsmedarbejder  præsentere  sig.  Alligevel  vilde  det  Billede,  man  faar  af  dem,  blive 
mangelfuldt,  hvis  man  slap  dem  hermed.  Det  er  nemlig  ikke  ganske  rigtigt,  naar  en 

Forfatter  i  Revne  des  deux  mondes  bliver  mismodig  over  Udstillingens  stærke  Tendens  til  at 
følge  i  tidligere  Tiders  Spor  og  udbryder:  Ulykken  er,  at  man  kun  giver  os,  hvad  Andre 
allerede  forhen  have  givet  os.  Der  er  ogsaa  i  den  franske  Afdeling  moderne  Bestræbelser 
fremme,  og  det  er  interessant  at  kunne  forfølge  den  Traad,  der  fra  dem  fører  hen  til  de 
fremmede  Afdelinger.  Man  faar  derved  Lejlighed  til  at  se,  hvorledes  to  saa  forskjellige 
Folk  som  Franskmænd  og  Amerikanere  forholde  sig  til  den  samme  Paavirkning. 

Det  vil  ikke  forundre  Nogen,  at  denne  Paavirkning  kommer  fra  Japan.  Man  kan 
tvistes  om,  hvorvidt  den  Indflydelse,  dette  Land  i  Nutiden  har  øvet  paa  den  europæiske 
Industri,  ytrer  sig  stærkest  overfor  den  keramiske  Tilvirknings  mangeartede  Frembringelser 
eller  overfor  den  store  Metalvarefabrikation,  hvis  Udgangspunkt  er  de  ædle  Metaller,  men 
som  tildels  under  denne  Paavirkning  har  draget  Bronce,  Kobber,  Messing  og  andre  ikke 
ædle  Metaller  med  ind  under  sit  Materiale.  Ligesaalidt  vil  det  forundre,  at  man  i  Guld¬ 
smedenes  Galleri  kun  finder  Japan  sparsomt  optrædende  hos  de  Huse,  der  arbejde  i  de 
ældre  Tiders  Spor,  men  det  kan  dog  noteres,  at  det  har  afsat  sine  tydelige  Mærker  f.  Ex. 
hos  et  saa  gammelt  Firma  som  Froment-Meurice. 

Vil  man  have  en  udpræget  Repræsentant  for  Japan  i  den  nævnte  Afdeling,  maa 
vi  gaa  til  Pluset  Christofle  &  Cie.  Det  indtager  en  særlig  Stilling  blandt  de  franske 
Guldsmede.  Man  skulde  næsten  tro,  at  dets  Valgsprog  var:  Intet  Menneskeligt  er  os 
fremmed;  thi  der  er  ikke  nogen  Side  af  Faget,  som  det  lader  ligge.  Det  holder  sig 
ikke  blot  til  Fortidens  Stilarter  paa  fransk  Grund  og  viser  os  dem  i  store  Bordopsatser, 
mægtige  Kandelabre  og  lignende  pompøse  Servicer  som  dets  Kolleger,  det  gjengiver  lige¬ 
som  de  Vaser,  Statuer  og  lignende  Arbejder,  som  de  franske  Billedhuggere  komponere 
for  det;  det  kopierer  f.  Ex.  den  gamle  Hildesheimer  Sølvskat,  og  det  anser  sig  ikke  for 
at  gaa  for  langt  ned  ved  at  fremstille  almindelige  elektropletterede  Brugsgjenstande  som 
Skeer  og  Gafler.  Men  samtidig  har  det  adopteret  de  nye  Former,  som  ere  komne  frem, 
det  betænker  sig  ikke  paa  at  anvende  de  nye  Materialer,  hvori  ædle  og  uædle  Metaller 
bruges  mellem  hverandre,  og  det  har  til  de  ældre  Tiders  Arbejdsmethoder  føjet  de  nye, 
som  navnlig  Galvanoplastiken  har  ydet.  Derfor  finder  man  hos  det  Former,  der  ere 
ejendommelige  for  Kinas  og  Japans  Kander,  Skaale  og  Vaser,  man  ser  store  krakelerede 
Porcellænsgjenstande,  monterede  i  forgyldt  Bronce  som  Fodstykker  for  Lamper  eller 
Kandelabre,  Borde  i  Cioissonné-Emaille,  indfattede  i  Guld,  man  finder  Broncen  indlagt 
med  Guld-  eller  Sølvornamenter,  man  træffer  Sølv,  Bronce,  Kobber,  Messing  anvendt  i 
ejendommelige  Sammensætninger,  og  endelig  finder  man  ikke  mindst  baade  for  Sølvets 
og  Guldets  Vedkommende  en  Række  Farvetoner,  som  man  ellers  forgjæves  kan  søge  om 
i  den  franske  Afdeling.  De  smukke  hamrede  Bakker,  paa  hvis  Sølvflader  fine  Blade  ere 
ligesom  skjødesløst  henkastede,  spillende  i  guldgrønne  Farver,  ere  en  af  Firmaets  Specialiteter, 
men  det  anvender  Guldet  i  alle  Farver  lige  fra  den  stærkest  skinnende  gule  til  den 
kobberrøde,  og  det  er  ikke,  som  de  fleste  andre  franske  Guldsmede,  bange  for  at 
sammenstille  skinnende  blanke  Sølvflader  som  Modsætning  til  de  graalige  eller  niellerede. 
Det  er  i  Kraft  af  disse  Ejendommeligheder,  som  der  ogsaa  var  ret  god  Anledning  til  at 
iagttage  paa  Christofles  Udstilling  i  Kjøbenhavn  ifjor,  at  dette  Firma  indtager  en  Sær¬ 
stilling  blandt  de  franske  Guldsmede.  Det  staar  som  Repræsentanten  for  Fremskridtet, 
som  en  af  dem,  der  ikke  udelukkende  vil  holde  sig  til  de  nedarvede  Traditioner,  men 
ønsker  at  imødekomme  den  menneskelige  Naturs  Trang  til  stadig  at  faa  noget  Nyt. 

Og  dog  har  Christofle  iaar  kun  gjort  dette  i  forholdsvis  ringe  Grad.  Naturligvis 
er  der  nye  Tegninger,  nye  Former,  forbedrede  Methoder  —  kort  sagt  hele  den  Udvikling, 
som  et  saa  stort  Firma,  hvis  det  ikke  skal  gaa  tilbage,  ikke  kan  undlade  at  have.  Men 
selve  det  Skridt,  som  det  gjorde,  da  det  første  Gang  begav  sig  ud  paa  den  moderne 
Japanismes  fantasirige  Veje,  synes  ligesom  at  have  forskrækket  det  og  gjort  det  bange 

for  at  gaa  videre.  Firmaet  staar  i  Hovedsagen,  hvor  det  stod  allerede  i  1878,  og  vil 
man  se,  hvor  langt  man  kan  komme  ved  at  fortsætte  ad  disse  Veje,  maa  man  gaa  til 
den  amerikanske  Afdeling. 

Den  bestaar  af  et  langt  Galleri  med  en  temmelig  tilfældig  og  derfor  ogsaa  ret 
ufuldstændig  Fremstilling  af  amerikansk  Industri.  Men  paa  Midten  udvider  dette  Galleri 
sig  til  en  aaben  Plads,  et  Slags  I  orv,  hvis  fire  Hjørner  bebos  af  et  tilsvarende  Antal 
Repræsentanter  for  amerikansk  Kunstindustri,  og  her  ialtfald  faar  man  en  god  Forestilling 
om,  hvad  Amerika  er  istand  til  at  præstere.  Det  ene  Hjørne  optages  af  en  stor  amerikansk 


Fig.  1 14.  Sølvvase  fra  Tiffany  &  Co. 


Krystalfabrik  Hawkes  s  pragtfulde  Frembringelser;  de  tre  andre  alle  af  Firmaer,  som 
arbejde  i  Metal.  Meriden  Britannia  beskjæftiger  sig  væsentlig  med  galvanoplastiske 
Arbejder,  medens  Gorha?n  Brothers  og  Tiffany  falde  mere  ind  under  det  almindelige 
Begreb  Guldsmede,  dog  saaledes,  at  de  langtfra  udelukkende  holde  sig  til  de  ædle 
Materialer,  og  at  ogsaa  de  galvanoplastiske  Methoder  benyttes  af  dem  i  stor  Udstrækning. 
Der  er  et  Fællespræg  over  disse  tre  Udstillinger,  men  vi  ville  her  holde  os  til  Tiffany 
som  den  ældste  og  betydeligste  Repræsentant. 

Den  Indflydelse,  som  Japan  har  udøvet  paa  den  øvrige  Verdens  Arbejder  i 
Metaller,  har,  som  bekjendt,  hidført,  at  man  forlod  de  strænge  klassiske  Former,  at  man 

lod  Renaissancetidens  rige  Dekorationer  ligge,  og  at  man  valgte  disse  ejendommelige, 
ofte  saa  ubestemmelige  Linier  og  de  ikke  mindre  karakteristiske  Anbringelser  af  Dekora¬ 
tioner,  som  vi  alle  kjende.  Men  dernæst  har  dets  Indflydelse  i  dette  Fag  maaske  ikke 
været  mindre  for  Materialets  Vedkommende.  Japan  har  lært  Folk  ikke  at  sætte  de  to 
ædle  Metaller  som  det  ubetinget  Eneste,  hvorpaa  Kunstneren  og  Haandværkeren  burde 
øve  deres  Talenter;  det  har  viist,  hvorledes  Sammensætninger,  Indlægninger  af  ædle 
Metaller  i  uædle  og  omvendt  kunde  skabe  smukke  og  betydningsfulde  Værker.  Lærdommen 
blev  ikke  frugtesløs. 

Jeg  har  ikke  nogen  Erindring  om,  at  jeg  paa  Pariserudstillingen  i  1867  har  set 
Virkningen  af  denne  Indflydelse.  Desto  stærkere  viste  den  sig  paa  Udstillingen  i  1878. 
Det  Indtryk,  jeg  da  fik  af  Tiffany  s  Udstilling,  kan  kun  gjengives  ved  Ordene:  »Japan 
oversat  paa  Amerikansk«,  medens  man  saa  til  Gjengjæld  gjerne  kan  kalde  Christofle' s 
Udstilling  for  »Japan  paa  Fransk«.  Ved  Tiffanys  Udstilling  slog  det  nemlig,  at  der  ikke 
var  den  Sikkerhed  og  Smag  i  Anvendelsen  af  de  japanske  Former,  som  fandtes  hos 
Christofle,  men  det  er  dog  kun  den  ene  Del  af  det  Indtryk,  som  søges  gjengivet  ved  de 
brugte  Betegnelser.  Der  var  tillige  hos  Tiffany  en  Bestræbelse  for  at  benytte  Galvano- 
plastiken  og  navnlig  Udfælding  af  Guld  i  forskjellige  Lag  og  derfor  af  forskjellig  Farve 
til  Gjengivelsen  af  de  japanske  Dekorationer,  som  ogsaa  vel  kunde  berettige  til  Anvendelsen 
af  Udtrykket:  Japan  paa  Amerikansk.  Forskjellighederne  traadte  allerede  dengang 
kjendelig  frem  mellem  de  to  Firmaer,  Christofle  og  Tiffany,  som  da  stod  som  Repræsen¬ 
tanter  for  Indførelsen  af  japansk  Kunst  i  moderne  europæisk-amerikansk  Guldsmedkunst. 

Det  vil  være  bekjendt,  at  der  senere  udbrød  en  Prioritetsstrid  mellem  de  to 
Firmaer  om,  hvem  af  dem  Æren  for  først  at  have  fulgt  i  Japanernes  Fodspor  tilkom.  Christofle 
henviste  til,  at  han  efter  meget  Arbejde  var  naaet  til  at  fremstille  den  forunderlige  Metal¬ 
blanding  Mokoumé,  der  ligesom  den  tilsvarende  hos  Japanerne  er  sammensat  af  de  for- 
skjelligste  ædle  og  uædle  Metaller  mellem  hverandre,  der  udhamres  eller  udvalses,  men 
herimod  stillede  Tiffany  sit  Moka-Meie,  der  i  alt  Væsentligt  var  en  lignende  Metal¬ 
sammensætning,  som  bearbejdedes  paa  tilsvarende  Maade.  Striden  fortsattes,  og  som 
sædvanlig  holder  hver  Part  paa,  at  han  har  Ret.  Men  hvis  man  skal  have  et  Resultat  ud 
af  Striden,  saa  forekommer  det  mig  at  være  det,  at  man  derigjennem  har  erfaret,  hvilke 
Veje  Japanismen  gaar  under  sin  fortsatte  Tilværelse  paa  europæisk-amerikansk  Jordbund. 

Det  er  maaske  lidt  vanskeligt  at  ville  opstille  Kategorier  her,  men  mit  Indtryk  er 
dog,  at  der  her  kan  paavises  to  forskjellige  Fremgangsmaader,  som  dog  ikke  kunne 
holdes  skarpt  ude  fra  hinanden.  De  parisiske  Guldsmedbutikker  saavelsom  Udstillingens 
Arbejder  have  bestyrket  mig  i  denne  Opfattelse.  Den  ene  Bestræbelse  gaar  i  Retning  af, 
hvad  Franskmændene  kalde  orfhjrerie  martelée,  det  er  det  med  Hammeren  bearbejdede 
Metal  eller  Sammensætninger  af  forskjellige  Metaller,  der  atter  har  hidført  en  stærk 
Benyttelse  af  det  repousserede  Arbejde.  Man  kan  ikke  undgaa  i  Guldsmedenes 
Vinduer  i  Paris  at  lægge  Mærke  til,  hvor  stærkt  repousseret  Arbejde  er  i  Mode,  man 
træffer  det  hos  Fagets  franske  Dyrkere  som  hos  den  amerikanske  Guldsmed  Howard  i 
Avenue  de  l’Opéra,  og  gaar  man  til  det  store  engelske  Guldsmedfirma:  'Ihe  manufacturing 
Goldsmiths  and  Silversmiths  Comp.  paa  Udstillingen,  saa  ser  man  det  atter  der.  Hos 
Amerikanerne  finder  man  det  i  stor  Udstrækning,  og  det  er  værd  at  lægge  Mærke  til, 
hvilken  Anvendelse  det  har  faaet  hos  Tiffanys  Nabo  Gorham  i  den  amerikanske  Afdeling. 
Han  er  naaet  til  —  hvad  Tiffany  forøvrigt  ogsaa  tildels  har  gjort  —  at  benytte  indianske 
Motiver  som  Dekoration,  og  man  gjør  sig  vanskelig  en  Forestilling  om,  hvor  godt  disse 
tage  sig  ud  i  repousseret  Arbejde. 

Den  anden  Vej,  man  er  kommen  ind  paa,  er  den,  som  Franskmændene  betegne 
som  orfevrerie  polychrome,  og  ogsaa  her  staar  Tiffany  som  Hovedmanden.  Han  nøjes  nu 

ikke  længere  med  at  anvende  ædle  og  uædle 
Metaller  i  deres  forskjellige  Farvetoner  imel¬ 
lem  hverandre ;  han  drager  sig  ogsaa  andre 
Materialer  til  Nytte  som  Bjærgkrystal,  sjældne 
Træsorter,  Elfenben  o.  Lign.,  hvorved  jo 
rigtignok  Benævnelsen  »Guldsmed«  mindre 
og  mindre  kommer  til  at  passe  paa  hans 
Virksomhed.  At  Arten  af  hans  Arbejder 
derved  ogsaa  maa  blive  betydelig  udvidet, 
saa  at  man  hos  ham  baade  finder  Ure, 
Revolvere  og  andre 
skjønt  forarbejdede 
Gjenstande,  som  man 
ellers  ikke  er  vant 
til  at  søge  i  Guld¬ 
smedudsalg,  bemær¬ 
kes  her  kun  i  Forbi- 
gaaende.  Og  lige¬ 
ledes  kan  det  maa- 
ske  paa  dette  Sted 
ogsaa  strax  bemær¬ 
kes,  at  man  endnu 
hos  ham  ikke  altid 
kan  være  sikker  paa 
at  undgaa  Extrava- 
gancer.  Der  er  vel 
betydeligt  Fremskridt 
i  saa  Henseende  fra 
1878,  men  et  stort 
Taffelur  af  Bjærg¬ 
krystal,  der  for  mine 
Øjne  tog  sig  mere 
ud  som  et  Lykkehjul 
end  som  nogetsom- 
helst  Andet  i  denne 
Verden,  viser  dog, 
at  han  endnu  ikke 
har  opnaaet  Fransk- 
mændenes  Sikkerhed  i  at  gaa 
Smagløsheder. 

Men  saa  er  der  endnu  et  Materiale, 
der  hos  Tiffany  spiller  en  stor  Rolle  i  hans 
polykrome  Guldsmedkunst.  Det  er  Emaillen. 
Det  er  interessant  at  se,  hvorledes  han  i 
saa  Henseende  følger  en  Retning  i  i  iden. 
Allerede  ovenfor  er  der  talt  om  den 
Tilbagevenden  til  Benyttelsen  af  Emailler, 
som  kan  iagttages  hos  de  franske  Guld¬ 
smede.  Endnu  stærkere  ses  den  hos  de 


franske  Juvelerer,  og  det  er  værd  at  lægge 
Mærke  til,  at  i  sine  Smykker  følger  Tiffany 
de  franske  Guldsmede  lige  til  som  de  at 
anvende  Orkideernes  Former  for  de  ædel¬ 
stenbesatte  og  emailleprydede  Smykker. 
Hvilken  Rolle  Emaillen  spiller  hos  de  rus¬ 
siske  Guldsmede,  er  bekjendt,  og  det  hører 
med  i  denne  Sammenhæng,  at  Anvendelsen 
af  Emailler  er  det  nyeste  Stadium  i  den 
Udvikling,  som  de  norske  Guldsmede  have 

givet  deres  Lands 
gamle  Bondesmyk¬ 
ker.  Men  for  Tif- 
fanys  Vedkommende 
maa  det  endnu  til¬ 
føjes,  at  netop  Email- 
lens  forskjellige  stær¬ 
ke  og  dybe  Farver 
passe  godt  sammen 
med  den  her  karak¬ 
teriserede  polykrome 
Retning.  De  to  Af¬ 
bildninger  af  Tiffanys 
Arbejder,  der  led¬ 
sage  denne  Afhand¬ 
ling  (Fig.  1 1 3  og  1 1 4 
jfr.  ovfr.  S.  134  fig.), 
ere  valgte  som  Prø¬ 
ver  paa  de  to  Ret¬ 
ninger  i  hans  Virk¬ 
somhed  ;  Vasen  gjen- 
giver  —  naturligvis 
højst  ufuldkomment, 
da  Farverne  mangle 
den  polykrome 
Kunst,  Kanden,  der 
er  en  Del  af  det  store 
Service ,  som  staar 
forrest  i  hans  Afdeling,  det  repousserede 
|  Arbejde. 

Ved  de  øvrige  Landes  Repræsentanter 
for  Guldsmedkunst  finder  jeg  ikke  Anledning 
til  at  dvæle  særlig ,  hvad  der  selvfølgelig 
ikke  er  ensbetydende  med,  at  de  ikke  ofte 
have  præsteret  noget  Fortrinligt.  Maaske 
kunde  der  dog  være  Anledning  til  at  notere, 
at  man  i  Schweiz  finder  fortrinlige  graverede 
Arbejder,  der  ere  udstillede  i  Forening  med 
,  Urene,  og  disse  to  Industrier  staa  vel 


Fig.  i>5- 

Sølvkjedel  (repoussée)  fra  Tiffany  &  Co. 
afvejen  for 

ogsaa  der  i  nøje  Sammenhæng  med  hinanden.  Hos  Spanierne  har  Zulago  udstillet  Prøver 
af  disse  fine  damascerede  Arbejder,  af  hvilke  der  allerede  findes  en  Samling  i  Kjøben- 
havn,  bestemt  til  det  vordende  Industrimuseum.  Og  hvad  Kina  og  Japan  angaar,  kan 
det  her  med  det  Samme  bemærkes,  at  naar  disse  to  Landes  egne  Frembringelser  i  det 
Foregaaende  slet  ikke  have  været  Gjenstand  for  Omtale,  er  Grunden  den,  at  de  kun 
delvis  vare  færdige,  da  jeg  besøgte  Udstillingen,  og  at  det  Indtryk,  jeg  da  fik,  og  som 
senere  er  blevet  bekræftet,  gaar  ud  paa,  at  deres  Frembringelser  der  mere  og  mere  falde 
ind  under  Kategorien  rene  Handelsvarer. 

Men,  inden  vi  skilles  fra  den  franske  Guldsmedkunst  og  dens  Værker,  er  der  en 


Fig.  1  1 6.  Tinfad  fra  Jules  Brateau. 


Udstiller,  som  ikke  maa  forbigaas.  Det  er  Jules  Brateau.  Han  har  en  Hædersplads  i  de 
franske  Guldsmedes  Sal,  som  han  med  Rette  fortjener,  og  dog  er  han  ikke  Guldsmed. 
Hans  Kunst  er  orj'evrcrie  d' élain.  Ved  Siden  af  andre  Arbejder  som  udskaarne  Elfenbens¬ 
vifter  og  fint  graverede  Guldsmedstykker  søger  han  at  gjenoplive  det  smukke  gamle  Kunst- 
haandværk  i  Tin,  der  blomstrede  i  det  16de  Aarhundrede,  og  som  hvis  Mester  Franfois 
Briot  staar.  Hvorledes  denne  har  udført  sine  skjønne  figurrige  Arbejder  og  derved  adlet 
Tinnet  til  at  indtage  en  fremragende  Plads  i  Fortidens  Kongesale  og  Adelsborge,  har 
længe  været  en  uopklaret  Gaade,  indtil  nu  endelig  Germain  Bapst  synes  at  have  fundet 
Løsningen.  Men  i  den  lave  Vitrin  ved  Indgangen  til  de  franske  Guldsmedes  Galleri,  hvor 
Jules  Brateau  har  udstillet  sine  Kander,  Bægere  og  Plateauer,  kan  man  se  Sidestykker 

dertil;  thi  Brateau  —  der  forøvrigt  betegnes  som  Sculp/eur  —  arbejder  i  alt  Væsentligt  i 
samme  Spor  som  Briot.  Det  er  udelukkende  pieces  uniques,  han  fremstiller,  og  hans  fine 
rige  Ciseleringer  i  det  graalig  mørke  Metal,  der  snart  har  antaget  Renaissancetidens,  snart 
Rokokoens  Former,  ere  stærkt  søgte  trods  de  høje  Priser.  De  ere  næsten  alle  solgte,  og 
Kjøberne  repræsentere  de  fineste  Navne. 

Det  kunde  være  fristende  endnu  til  Slutning  at  kaste  et  Blik  ind  i  Juvelgalleriet, 
hvor  dels  de  store  Værker,  dels  de  smagfulde  Smykker  og  dels  endelig  —  og  ikke  mindst 
—  de  i  Ordets  egentlige  Forstand  fuldendte  Guldsmedarbejder  samle  Tilskuere  i 
Massevis.  Lejlighedsvis  er  jo  imidlertid  allerede  Karakteren  af  disse  Arbejder  bleven 
angiven,  og  lad  os  da  nøjes  med  blot  til  Slutning  at  kaste  et  Blik  paa  den  Installation, 
som  de  franske  Juvelerer  have  givet  deres  Afdeling,  og  som  er  en  af  de  fineste  og 
smagfuldeste,  der  findes  paa  Udstillingen.  Den  er  ensartet  som  i  alle  den  franske  Afdelings 
Gallerier  og  bestaar  af  en  Hovedgang,  som  fører  midt  igjennem  Galleriet,  og  som  i  dettes 
Centrum  udvider  sig  til  en  stor  aaben  Plads,  paa  hvis  fire  Hjørner  de  berømteste  Firmaer 
i  Faget  have  udstillet  deres  Arbejder  indenfor  store  Spejlglasruder.  Fra  Pladsen,  som  fra 
Hovedgaden,  føre  Tværgader  til  Siderne  og  ud  til  de  to  Rækker  Butikker,  som  ligge  langs 
Salens  Endevægge,  og  Ordningen  er  tillige  saa  praktisk  foretagen,  at  hver  Gren  af  Faget: 
la  joaillerie,  la  bijoutene  og  la  faiisse  lijoulerie  har  faaet  sine  specielle  Gader  anviste  i  dette 
Kvarter  af  Udstillingens  store  By.  Men  Ordningen  er  ikke  blot,  som  man  heraf  vil  se, 
i  høj  Grad  praktisk;  den  er  tillige  ualmindelig  smuk,  idet  Bygningerne  i  Gaderne  ere  hele 
Pavilloner,  udførte  i  Egetræ  med  smukke,  beherskede  Rokokoornamenter,  hvis  kapriciøse 
og  smidige  Former  passe  fortrinlig  til  Karakteren  af  de  i  dem  udstillede  Arbejder.  At 
disse  Pavilloner  ere  saaledes  sammenbyggede,  at  Udstillerne  i  deres  Indre  kunne  have 
deres  Kontorer  og  Jernpengeskabe,  ja,  at  de  endog  afgive  hele  smaa  Saloner,  i  hvilke 
man  f.  Ex.  ved  Præsident  Carnots  Besøg  i  Udstillingen  kunde  servere  en  Dejeuner  for 
ham,  er  et  nyt  Bevis  til  de  mange  andre  paa  den  lykkelige  Maade,  hvorpaa  de  franske 
Udstillere  have  forstaaet  at  indrette  sig  hensigtsmæssig  og  smagfuldt  i  deres  Afdelinger. 


Den  Redegjørelse  for  Udstillingens  Karakter  og  nogle  Sider  af  dens  Indhold,  som 
det  har  været  Hensigten  at  give,  er  hermed  afsluttet.  Det  skulde  være  mærkeligt,  om  den 
i  alle  Punkter  havde  truffet  det  Rette,  og  om  der  ikke  ogsaa  mod  dens  Opfattelse  lod 
sig  fremsætte  berettigede  Indvendinger  og  modsatte  Anskuelser.  Men  i  eet  Punkt  fejler 
den  ikke.  Det  er  i  den  ubetingede  Anerkjendelse  af  det  store  Værk,  Franskmændene  her 
have  skabt,  og  af  den  Livskraft  og  Dygtighed,  de  derved  have  lagt  for  Dagen.  Om 
denne  Opfattelse  er  der  fra  alle  kompetente  Sider  kun  udtalt  een  Mening. 

Udstillingen  i  Paris  1889  har  været  en  Overraskelse  for  Mange.  Man  var  saa 
vant  til  at  høre,  at  Verdensudstillingerne  nu  havde  udspillet  deres  Rolle,  at  man  er  bleven 
ikke  lidet  forbavset  ved  her  at  se  det  Modsatte.  Det  viser  sig  først  og  fremmest  derved, 
at  aldrig  har  en  Verdensudstilling  været  større  og  mere  storartet  end  denne,  aldrig  har 
Besøget  været  saa  talrigt  som  ved  den.  Men  hvor  Meget  dette  end  har  at  betyde,  vilde 
det  dog  ikke  være  Nok  til  at  faa  dem  til  at  tie,  der  mene,  at  denne  enestaaende  Tilslutning 
væsentlig  skyldes  det  Præg  af  Forlystelse,  som  Udstillingen  saa  aabent  bærer  tilskue. 
Hvor  megen  Andel  dette  end  kan  have  i  Succes’en,  er  Sagen  dog  ikke  dermed  afgjort. 
Det  erkjendes  fra  alle  Sider,  at  Udstillingen  er  bleven  en  stor  og  betydningsfuld  Velstands¬ 
kilde  for  hele  Frankrig.  Den  har  ikke  alene  gavnet  alle  de  utallige  Erhverv,  der  ere 
knyttede  til  den ;  den  har  ikke  blot  tilført  Paris  en  Guldstrøm,  saa  rig,  at  de  Klagesange, 
som  i  Begyndelsen  lød  fra  Byens  Næringsdrivende,  forlængst  ere  forvandlede  til  Fryde- 

raab,  men  den  har  gavnet  den  franske  Handel  og  Industri  ved  at  knytte  deres  gamle 
Forbindelser  fastere  til  dem  og  erhverve  dem  mange  nye.  Den  har  belært  Verden  om 
den  Magtstilling,  som  den  franske  Industri  endnu  vedblivende  hævder,  og  en  stærkere 
Anerkjendelse  af,  at  dette  forholder  sig  saaledes,  kan  man  ikke  forlange  end  den,  at 
Begjæringerne  om  en  kommende  Verdensudstilling  i  Berlin  netop  motiveres  med  Nød¬ 
vendigheden  af  at  tage  denne  Konkurrence  op,  for  at  ikke  Frankrig  skal  komme  til  at 
staa  som  den  altfor  overlegne  Konkurrent  i  Handelssamkvemmet  mellem  Landene. 

Det  er  Anerkjendelsen  af  denne  Frankrigs  Magtstilling,  som  de  ved  Eiffeltaarnets 
Fod  samlede  Nationer  have  ydet  det,  der  er  Landets  betydningsfuldeste  Udbytte  af  Ud¬ 
stillingen.  Den  har  fundet  et  saa  meget  desto  stærkere  Udtryk,  som  vistnok  kun  de  Færreste 
havde  ventet  at  se  Frankrig  saa  stærkt.  Hvilken  uafladelig  Uro  har  dette  Land  ikke  levet 
i,  siden  Nederlagene  i  1870  indledede  det  seneste  Afsnit  af  dets  Historie?  Fortsatte  indre 
politiske  Kampe  og  Stridigheder,  jævnlige  større  og  mindre  økonomiske  Kriser  syntes  i 
Forening  at  maatte  have  fortæret  en  stor  Del  af  Landets  aandelige  og  materielle  Livskraft. 
Og  saa  er  Frankrig  dog  istand  til  at  præstere  saadanne  Ideer  og  Arbejder  som  dem, 
hvorom  Udstillingen  med  dens  Bygninger  og  disses  Indhold  bære  Vidnesbyrd,  det  er 
pekuniært  istand  til  paa  Forhaand  at  realisere  de  25  Millioner  Francs,  som  Udstillingen 
forudsættes  at  skulle  give  i  Indtægt,  foruden  de  mange  andre  Millioner,  der  ere  nedlagte 
i  forskjellige  af  dens  Foretagender  —  og  endda  har  det  Raad  til  paa  mange  andre 
Maader  at  lægge  sin  Rigdom  og  sin  Styrke  for  Dagen.  Enhver,  der  med  Opmærksomhed 
har  iagttaget,  hvilken  glimrende  Udfoldelse  af  fransk  Dygtighed  og  Livskraft  denne 
Sommer  har  bragt,  vil  i  Udstillingen  se  Fundamentet  herfor.  Franskmændene  ville  sikkert 
herigjennem  have  faaet  den  Tillid  til  egen  Kraft  og  Dygtighed,  der  er  fornøden  for  at 
udrette  noget  virkelig  Stort;  andre  Nationer  ville  heraf  kunne  lære,  hvilken  mægtig 
Grundpille  et  Lands  Industri  kan  blive  for  dets  Udvikling. 


Avktionen  over  afd.  Kammerherre  Haxtliausens  Samlinger. 

Avktionen 

over 

afd.  Kammerherre  F.  W.  A.  Haxthausens  Samlinger. 

September  1889. 

Staldmesterg aarden  ved  Kristiansborg  Slot  var  i  Septembermaaned  meget  mod 
Sædvane  Gjenstand  for  en  Række  valfartende  Besøg.  Den  stille  Ro,  hvori  den  til  daglig 
Brug  henligger,  var  afbrudt  af  en  livlig  Kommen  og  Gaaen  af  interesserede  Skuelystne. 
Afdøde  Overstaldmester,  Kammerherre  Haxthausens  efterladte  Samlinger  vare  nemlig  til 
Eftersyn;  den  23.  September  skulde  Avktionen  over  dem  begynde. 

Mellem  de  Besøgende  var  Kongefamilien,  vort  Aristokrati,  vore  bekjendte  Samlere 
og  mange  Andre.  Man  vidste,  at  Overstaldmesteren,  der  den  24.  Maj  i  Aar  var  død 
som  en  83aarig  Mand,  efter  ved  en  Tilfældighed  at  være  bleven  Samler  baade  her  og  i 
Udlandet  havde  grebet  enhver  Lejlighed  til  at  erhverve  smukke  og  interessante  gamle 
Gjenstande,  og  at  han  navnlig  i  keramisk  Henseende  havde  gode  Ting;  men  Tilfældet, 
der  lod  ham  blive  Samler,  var  jo  ogsaa,  at  en  Dame  i  Frederiksborg  en  Gang  for  mange 
Aar  siden  formaaede  ham  til  at  kjøhe  en  kinesisk  Craquelé  Vase.  Man  vilde  nu  gjærne  se, 
hvad  han  efterhaanden  havde  samlet,  og  det  var  øjensynligt,  at  de  Besøgende  ikke  følte  sig 
skuffede,  hvad  ogsaa  den  senere  Avktion  bekræftede,  og  dog  vare  nogle  af  hans  bedste 
Stykker  ikke  udstillede,  saa  lidt  som  de  kom  paa  Avktionsbordet.  Den  Afdøde,  der  siden 
1822,  da  han  16  Aar  gammel  udnævntes  til  Ridejunker,  i  stadig  stigende  Stillinger  havde 
været  knyttet  til  det  danske  Hof,  havde  givet  den  Hengivenhed,  han  saa  trofast  nærede 
overfor  vor  Kongeslægt,  et  smukt  Udtryk  i  at  testamentere  forskjellige  Medlemmer  af  den 
sin  Samlings  Perler.  Kongen  modtog  saaledes  et  udmærket  Taffelur,  Dronningen  hans 
bedste  Sévreskopper,  Prins  Valdemar  et  Par  fortrinlige  japanske  Broncevaser  med  højt 

Relief  og  Hertuginden  af  Cumberland  en  fortræffelig  dansk  Porcellænsvase,  forfærdiget  til 
Dronning  Juliane  Marie  i  den  kjøbenhavnsk  Fabriks  første  Tid. 

Som  ovenfor  nævnt  begyndte  Avktionen  Mandag  den  23.  September,  og  de  Lyst¬ 
havende  flokkedes  talrigt.  Sverige  og  Norge  vare  ogsaa  præsenterede.  Det  Ry,  hvormed 
den  Afdødes  Samlinger  var  omgivet  —  og  for  en  Del  med  Rette  —  medvirkede  her, 
men  af  Betydning  var  det  sikkert  ogsaa,  at  Avktionskatalogen  indeholdt  gode  og 
forholdsvis  fyldige  Oplysninger  om  flere  af  de  Gjenstande,  der  skulde  sælges.  Nærværende 
Tidsskrift  har  ved  sin  Omtale  af  tidligere  lignende  Avktioner  (Kammerhere  Sicks,  I,  S.  124  flg., 
og  Etatsraad  Heymanns,  II,  S.  60  flg.)  gjort  opmærksom  paa  dette  Punkts  store  Betydning 


Fig.  1 1  g.  Minerva  og  Flora,  gammel  Gruppe  fra  den  kgl.  Forcellænsfabrik. 


og  kan  derfor  kun  føle  sig  tilfreds  med  det  gjorte  Fremskridt.  At  den  paa  Katalogen 
anvendte  Umage  har  betalt  sig  —  og  altid  vil  betale  sig  —  er  hævet  over  enhver  Tvivl. 
Medens  Vurderingssummen  var  c.  26,000  Kroner,  indbragte  Avktionen  38,285  Kr.  ved 
Budene,  hvortil  endnu  maa  lægges  2297  Kr.,  som  6  pCt.  heraf  i  Omkostninger,  eller  i  Alt 
40,582  Kr. 

Som  det  heraf  vil  ses,  gik  Budene  højt,  og  mærkes  kan  det  saaledes,  at  Egetræs¬ 
skabet  Nr.  69  gik  i  1300  Kr.,  at  et  andet  Egetræsskab  (Nr.  70),  der  gjorde  Indtryk  af 
at  være  en  hel  Del  sammensat,  betaltes  med  1000  Kr.,  et  tredje  (Nr.  71)  med  600  Kr. 
o.  s.  fr.  Folkemuseet,  der  optraadte  som  ivrig  Kjøber,  gav  440  Kr.  for  Palisandertræsskabet 
Nr.  68;  410  Kr.  for  Egetræsskabet  Nr.  72;  469  Kr.  for  Kabinetsmøblet  Nr.  77  og  gi 

Kr.  for  Smykkeskrinet  Nr.  104.  Det  indskrænkede  imidlertid  ikke  sine  Indkjøb  til  Møbel¬ 
afdelingen.  Det  kjøbte  ogsaa,  foruden  nogle  Broncelysestager  (Nr.  143  og  144) 1  og 
Spejlglaslampetterne  Nr.  132  (å  23  Kr.),  de  emaljerede  Lampetplader  (Nr.  136)  fra 
Hørsholm  Slot  for  236  Kr.  Stykket  og  endelig  en  stor  Del  dansk  Porcellæn  (nemlig  to 
store  Vaser  Nr.  160  å  326  Kr.;  to  mindre  Vaser  Nr.  161  å  146  Kr.;  en  Vase  Nr.  166 
21  Kr.;  en  Gruppe  Nr.  174  461  Kr.;  en  Terrin  med  Fad  Nr.  183  201  Kr.;  en  mindre 
Terrin  Nr.  184  56  Kr.  og  et  lille  Fad  Nr.  191  16  Kr.).  Med  Hensyn  til  dette  Porcellæns- 
indkjøb  skal  her  særlig  dvæles  ved  Nr.  174  og  Nr.  183.  Nr.  174  er  en  13  Tommer  høj 
dekoreret  Gruppe,  Minerva  og  Flora  siddende  ved  et  Træ  (s.  Fig.  119),  der  ikke  alene 
er  godt  gjort  men  ogsaa  maa  betragtes  som  vistnok  i  høj  Grad  sjælden,  og  hvad  Terrinen 
og  dens  Fad  angaar  (Fig.  118  og  120),  der  dog  næppe  oprindelig  have  hørt  sammen, 


Fig.  120.  Fad  fra  den  kgl.  Porcellænsfabriks  første  Aar. 


henviser  deres  Form  og  Dekoration  ligesom  deres  hele  Tone  dem  ganske  sikkert  til  den 
kgl.  Porcellænsfabriks  allerførste  Tid. 

De  her  særlig  nævnte  tre  Stykker  bære  selvfølgelig  alle  de  bekjendte  tre  Streger 
som  Mærke,  paa  Terrinen  og  Fadet  ere  de  i  Sort,  paa  Gruppen  ere  de  fordybede  i 
Massen  ligesom  et  under  dem  anbragt  s-formet  Mærke,  det  Samme,  som  findes  i  en  Juno- 
figur,  der  opbevares  paa  Rosenborg  Slot  (s.  mit  lille  Skrift:  Den  danske  Porcellæns- 
fabrikations  Tilbliven,  1878,  S.  40). 

Den  Haxthausenske  Avktion  talte  en  Række  gode  Arbejder  af  gammel  dansk 
Porcellæn,  der  gjennemgaaende  betaltes  godt;  fire  gamle  Flora  danica- Tallerkener  (Nr. 
185  og  186)  betaltes  to  med  42  Kr.  og  to  med  40  Kr.  Stykket.  Paa  lignende  Maade 
gik  det  med  det  sachsiske  og  det  franske  Porcellæn.  Af  det  sidste  betaltes  Nr.  251  (et 


'  Af  disse  er  senere  Nr.  143,  to  smaa  runde  Stager  med  Aarstallet  1640,  der  kjøbtes  for  26  Kr.  Stykket, 
gaaet  over  til  Oldnordisk  Museum.  Prisen  paa  dc  to  Stager  Nr.  144  (Rokoko)  var  59  Kr.  Stykket. 

Stel  bestaaende  af  Bakke  med  to  Par  Kopper,  Sukkerskaal  og  Flødekande)  med  900  Kr., 
en  svejfet  Jardiniere  Nr.  257  med  400  Kr.,  et  Par  firkantede  Urtepotter  Nr.  258  med 
302  Kr.  o.  s.  v.  Af  det  kinesiske  og  japanske  Porcellæn  var  der  ogsaa  flere  Stykker, 
der  opnaaede  høje  Priser.  Et  Par  store  japanske  Vaser  Nr.  327  gik  saaledes  i  800  Kr. 
og  et  Par  kinesiske  Vaser  Nr.  341  i  430  Kr.  I  denne  Afdeling  optraadte  Etnografisk 
Museum  som  Kjøber.  Hvad  det  fik,  var:  Nr.  347,  et  Par  gamle  kinesiske  Vaser  med 
Laag  (94  Kr.),  Nr.  354,  et  Par  bægerformede  kinesiske  Vaser  (24  Kr.)  samt  i  en  tidligere 
Afdeling  Nr.  155,  en  lille  kinesisk  Broncevase  med  Drager  og  Figur  (39  Kr.) 

Blandt  Kjøbere  paa  Avktionen  var  Kjøbmand  P.  Simonsen  fra  Kristiania,  der  efter 
væsentligt  at  have  afhændet  sin  tidligere  store  Samling  (s.  ovfr.  S.  1 31)  altsaa  paany 
begynder  at  samle.  C.  N. 


Mindegave 

til  den  nordiske  Udstillings  Præsident,  Hs.  Exe.  Lensgreve 


C.  E.  Krag-Juel-Wind-Frijs. 


Den  nordiske  Udstilling  i  Ivjøbenhavn  1888  staar 
nu  for  de  Fleste  som  et  kun  fjærnt  Minde.  Udstillings- 
gjenstandene  ere  forlængst  spredte  og  Udstillings¬ 
bygningerne  nedrevne.  Og  dog  er  Udstillingen  ikke 
endnu  noget  afsluttet  Foretagende.  Aldeles  bortset  fra, 
at  selvfølgelig  mangt  et  af  dens  udsaaede  Frøkorn 
endnu  efterhaanden  vil  modnes  og  bære  Frugt,  kan 
der  peges  paa,  at  Udstillingskomiteen  endnu  bestaar, 
hvad  den  formentlig  vil  vedblive  med,  til  det  af  den 
erhvervede  Proklama  udløber  i  Marts  Maaned  næste 
Aar.  Forst  til  den  Tid  vil  dens  Regnskab  kunne 
endelig  sluttes  og  samtidig  den  sidste  Haand  kunne 
lægges  paa  Beretningen  om  den. 

Udstillingskomiteen  bestaar  altsaa  endnu,  men  i 
alt  Væsentlig  er  dens  Gjerning  afsluttet,  og  det  er 
derfor  saa  naturligt,  at  dens  tre  Vicepræsidenter  nu 
i  en  Skrivelse  have  tolket  Komiteens  og  dens  Til¬ 
kaldtes  levende  Tak  til  Hs.  Exe.  Lensgreve  Frijs, 
der  som  Udstillingens  Præsident  paa  en  saa  væsentlig 
Maade  har  bidraget  til  den  gode  Lykke,  der  helt 
igjennem  fulgte  det  store  Fortagende.  Skrivelsen, 
med  hvilken  som  Mindegave  fulgte  den  i  Fig.  121 
afbildede  Porcellænsvase,  lyder  saaledes: 

Deres  Excellence !  Nu  da  den  nordiske 
Udstillings  i  alle  Maader  saa  heldige  Forløb 
ligger  som  en  afsluttet  Kjendsgjerning,  har  Ud- 
stillingskomiteen  og  de,  der  som  Tilkaldte  have 
arbejdet  i  nær  Forbindelse  med  den,  følt  Trang 


Mindegave  til  Hs.  Exe.  Lensgreve  C.  E.  Krag-Juel-Wind-Frijs. 

til  i  agtelsesfuld  Ærbødighed  at  rette  en  hjærtelig  Tak  til  Deres  Excellence  for  Alt, 
hvad  De  saa  beredvilligt  har  virket  for  den. 

Da  Sporgsmaalet  om  Udstillingens  Gjennemførelse  endnu  stod  tvivlsomt, 
traadte  Deres  Excellence  til.  I  fast  Tro  paa  dens  Betydning  for  vort  Fædrelands 
Udvikling  knyttede  De  paa  et  tidligt  Stadium  som  Præsident  Deres  ansete  Navn  til 
den  og  sikrede  derved  dens  Virkeliggjorelse.  Alle  fulgte  tillidsfuldt  den  Fane,  som 
bares  frem  af  Deres  Excellences  sikre  Haand,  og  Deres  Excellences  hdje  Syn,  klare 
Blik  og  elskelige  Fremtræden  har  altid  ladet  det  ofte  vanskelige  Foretagende  i  alle 
Henseender  komme  til  lykkelige  Resultater. 

Udstillingen  skylder  Deres  Excellence  meget,  ja  det  tor  siges,  at  uden 
Deres  Excellences  saa  betydningsfulde  Tiltræden  var  den  nordiske  Udstilling  i 
Kjøbenhavn  1888  ikke  bleven  til. 

I  levende  Erkjendelse  heraf  har  Komiteen  og  dens  Tilkaldte  forenet  sig  om 
at  rette  en  Tak  til  deres  Præsident,  og  de  have  ønsket  at  give  denne  deres  Tak 
et  synligt  Udtryk  i  en  Erindringsgave,  som  vi  undertegnede  Vicepræsidenter  paa 
samtlige  Komitemedlemmers  og  Tilkaldtes  Vegne  herved  have  den  Ære  at 
fremsende. 

Paa  Bidragydernes  Vegne  bede  vi  Deres  Excellence  om  velvilligt  at  ville 
modtage  den  medfølgende  Porcellænsvase,  paa  hvilken  Udstillingens  Hovedbygning 
ses  fremstillet,  som  en  Erindring  om  de  Aar,  i  hvilke  de  have  haft  den  Ære  at 
arbejde  under  Deres  Excellences  Ledelse,  og  som  et  Bevis  paa  den  dybe  Høj¬ 
agtelse  og  taknemlige  Hengivenhed,  hvormed  de  i  den  Tid  have  lært  at  slutte  sig 
om  Dem. 

Vasen  er  et  smukt  og  vellykket  Arbejde  fra  Den  kgl.  Porcellænsfabrik;  dens  Fond 
er  bleu  royal;  paa  udsparede  Felter  ses  foroven  de  tre  nordiske  Landes  Vaabner  samt 
Kjøbenhavns  Vaaben  og  paa  Forsiden  et  Billede  af  Udstillingens  Hovedbygning  under 
Grev  Frijs’  Vaaben.  Kunstneren,  der  har  malet  Vasen,  er  Maler  E.  Or  Ih. 

I  Henhold  til  Lov  af  5.  April  1888  yder  Staten 
500,000  Kr.  til  en  Bygning  for  Ny  Carlsbergs  Glypto¬ 
tek,  naar  Byen  Kjøbenhavn  giver  et  lignende  Beløb 
samt  den  fornødne  Grund.  I  den  Anledning  blev 
der  af  Kjøbenhavns  Borgerrepræsentation  nedsat  et 
Udvalg,  der  den  19.  Juni  i  Aar  har  afgivet  sin  Be¬ 
tænkning.  Den  delte  sig  i  et  tilraadende  Flertals¬ 
forslag  og  et  Mindretalsforslag,  der  kun  vilde  yde 
Grunden.  Den  22.  September  vedtog  Borrepræsen¬ 
tationen  med  25  Stemmer  mod  6  Flertallets  Forslag, 
og  Kjøbenhavn  vil  saaledes  forhaabentlig  i  en  nær 
Fremtid  faa  en  ny  skjøn  Samling.  Ny  Carlsbergs 
Glyptotek  skal  efter  den  ovenfor  nævnte  Lov  være 
en  selvstændig  Stiftelse,  og  Kirke-  og  Undervis¬ 
ningsministeriet  skal  efter  Forhandling  med  Kjø¬ 


benhavns  Kommunalbestyrelse  træffe  den  nærmere 
Ordning  angaaende  Bygningens  Opførelse  og  Be¬ 
styrelsens  Sammensætning  i  Overensstemmelse  med 
de  af  Giverne,  Brygger  Carl  Jacobsen  og  Hustru, 
trufne  Bestemmelser. 

I  Rabbiner  D.  Simonsens  »Skulpturer  og  Ind¬ 
skrifter  fra  Palmyra  i  Ny  Carlsbergs  Glyptotek« 
foreligger  et  nyt,  vægtigt  Bevis  for  den  nævnte 
Samlings  Betydning  og  Værd,  ligesom  for  dens 
forunderlig  hurtige  Væxt.  Da  Forfatteren  første 
Gang  afsluttede  sin  efter  Hr.  Carl  Jacobsens  Op¬ 
fordring  forfattede  Beskrivelse,  talte  Samlingen  16 
Indskrifter  fra  Palmyra;  den  nu  foreliggende  Bog 
omfatter  59.  De  ere  gjengivne  paa  8  zinkograferede 

Tavler,  men  nok  saa  megen  Interesse  liave,  i  alt 
Fald  her,  Bogens  18  Lystryktavler,  der  gjengive 
samtlige  de  i  den  omhandlede  Skulpturer,  navnlig 
Buster  og  Figurer  i  Relief,  der  ligesom  Indskrifterne 
have  haft  deres  Plads  paa  Gravmæler.  I  det  rige 
Palmyra  er  der  i  de  første  Aarhundreder  e.  Chr. 
udført  vistnok  Tusinder  af  saadanne  Skulpturer; 
Kunstværker  i  egentlig  Betydning  ere  de  derfor 
ikke,  men  desuagtet  ere  de  i  flere  Retninger  af  In¬ 
teresse.  Der  er  karakteristiske  Racehoveder  imel¬ 
lem  dem,  og  Personernes  Kostumer  ere  i  høj  Grad 
oplysende. 

Det  af  Brygger  Carl  Jacobsen  stiftede  Legat 
Albertina,  der  tidligere  har  opstillet  en  Række 
Broncestatuer  i  Ørstedsparken,  fik  den  28.  Oktober 
Borgerrepræsentationens  Tilladelse  til  at  opstille  en 
Broncegjengivelse  af  den  franske  Billedhugger  Cains 
Gruppe  »Løver  ved  et  dræbt  Vildsvin«  i  Indheg¬ 
ningen  ved  Jermers  Taarn. 

Arkitekt  J.  B.  Løfjler,  der  i  1884  udgav  »Grav¬ 
stenene  i  Roskilde  Kjøbstad«  og  i  1888  »Grav¬ 
monumenterne  i  Sorø  Kirke«,  har  nu  med  Under¬ 
støttelse  af  Carlsberg  Fondet  fortsat  denne  sin  for¬ 
tjenstlige  Virksomhed  og  til  de  to  nævnte  dygtige 
Værker  føjet  et  tredje  endnu  betydeligere:  »Danske 
Gravstene  fra  Middelalderen«.  Gjennemser  man  de 
54  af  Professor  Magnus  Petersen  godt  kemityperede 
Tavler,  der  følge  med  Værket,  overraskes  man 
næsten  ved  den  Rigdom  paa  afvexlende  Udstyrelse, 
hvormed  de  paa  dem  afbildede  127  Gravstene  frem- 
træde  indenfor  de  tre  i  Tidsrummet  repræsenterede 
Stilarter,  den  romanske,  den  gotiske  og  Renæssancen. 
I  Forfatterens  klare  og  ædruelige  Text  slaas  det 
fast,  at  medens  den  ældre  Middelalders  Gravstene 
væsentlig  vise  Billedarbejde  af  religiøst  Indhold, 
der  fortæller,  at  Stenen  er  lagt  over  en  Kristen, 
lægger  den  yngre  Middelalder  an  paa  det  Individuelle, 
paa  Angivelsen  af  Data,  der  knytte  sig  til  den  be¬ 
stemte  Personlighed.  De  tidligste  Stenes  simple 
Kors  supleres  og  afløses  efterhaanden  af  Ind¬ 
skrifter,  Navne,  Vaaben  o.  s.  v.,  ja  tilsidst  afbildes 
den  Afdøde  i  fuld  Figur.  Der  er  i  dekorativ  Hen¬ 
seende  ikke  lidt  at  lære  af  denne  smukt  udviklede 
Sten-Kunstindustri,  blandt  hvis  Udøvere  hidtil  kun 
to  synes  at  kunne  nævnes  ved  Navn,  Mester  Bo ,  der 
har  gjort  et  kisteformet,  med  Runer  forsynet  Grav¬ 
minde  i  Bregninge  paa  Taasinge,  og  Johannes  Priggel, 
der  1470  huggede  en  Sten  til'  Hr.  Otto  Nielsen 
(Rosenkrands)  til  Bjørnsholm.  Stenen  ligger  i  Horn¬ 
slet  Kirke  (Randers  Amt). 

Den  nylig  udkomne  Fortegnelse  over  det  kgl. 
Kunstakademis  Bibliotek  omfatter  4230  Værker  eller 
omtrent  15,000  Bind  og  giver  en  let  overskuelig 
Udsigt  over  det  navnlig  i  Henseende  til  Bygnings¬ 
kunst  rige  Bibliotek.  Efter  Pli.  IVeilbachs  Forord 
er  det  nu  næsten  dobbelt  saa  stort  som  i  1860,  da 


den  sidste  Katalog  over  det  udkom,  og  det  kan  i  det 
Hele  forfølges  tilbage  til  1754.  Den  nye  P'orteg- 
nelse  har  et  særligt  Afsnit  for  Kunstindustri  (S. 
107— 110  og  1 14).  men  rundt  om  i  dens  andre  Af¬ 
snit  findes  der  selvfølgelig  ikke  faa  Bøger,  der 
have  kunstindustriel  Interesse.  Bogen  giver  som 
Tillæg  en  F'ortegnelse  over  Akademiets  Samling  af 
Iiaandtegninger  og  Kobberstik.  En  Fortegnelse 
over  Bibliotekets  Fotografier  er  i  Arbejde  og  vil 
senere  udkomme. 

Foreningen  for  Boghaandværk  har  i  September 
omdelt  til  sine  Medlemmer  et  i  alle  Henseender 
smukt  Værk  »De  nyeste  Undersøgelser  om  Bog¬ 
trykkerkunstens  Opfindelse«  af  Justitsraad  Dr.  phil. 
Chr.  Bruun.  Denne  lærde  og  grundige  Undersøgelse, 
der  hævder  Johan  Guttenberg  Æren  som  Bogtrykker¬ 
kunstens  Opfinder  og  lægger  Vægt  paa  Skriftstøb¬ 
ningen  som  dennes  væsentlige  Moment,  fremtræder 
i  en  smuk  typografisk  Udstyrelse  fra  Thieles  Bog¬ 
trykkeri  med  Friser,  der  ere  tegnede  af  Plans 
Tegner  og  udførte  i  Ætsning  hos  F.  Hendriksen  <S^ 
Kp.  Man  maa  lykønske  Foreningen  for  Boghaand¬ 
værk  til  hvad  den  her  paa  en  saa  overraskende 
Maade  har  gjennemført.  Oplaget  er  688  Exemplarer, 
hvoraf  38  paa  haandgjort  Papir. 

B'oreningen  for  Boghaandværk  stillede  i  P'or- 
aaret  3  Prisopgaver  for  sine  Medlemmer,  nemlig  1 
for  Sættere,  I  for  Trykkere  og  1  for  Bogbindere. 
Der  indkom  henholdsvis  5,  2  og  5  Besvarelser, 
hvoraf  Bestyrelsen  har  præmieret  et  Satsarbejde  af 
P.  Emil  Sørensen ,  et  Billedtryk  af  Maskinmester  W. 
Hallberg  og  en  Tegning  til  Bind  til  Bogen  »Le 
Danemark«  af  Bogbindersvend  Kyster.  Endvidere 
besluttedes  det  at  give  Bogbinder  Thorvald  Petersen 
Lejlighed  til  at  udføre  det  af  ham  indleverede  For¬ 
slag  til  Bind  for  samme  Bog. 

I  September-Numret  af  Gazette  des  beaux  arts 
slutter  Edouard  Garnier  sin  Omtale  af  den  franske 
Keramik  paa  Verdensudstillingen  i  Paris  med  nogle 
forholdsvis  skarpe  Bemærkninger  om  Udstillingens 
øvrige  evropæiske  Keramik.  Han  finder  ikke,  at 
der  er  Grund  til  at  omtale  den,  hvad  han  kort  be¬ 
grunder  for  den  engelske  og  østerrigske  Keramiks 
Vedkommende.  Men  han  vil  dog,  skriver  han, 
gjøre  en  Udtagelse,  nemlig  med  den  kgl.  Porcel- 
lænsf abrik  i  Kjøbenhavn ,  »hvis  virkelig  skjønne  Ud¬ 
stilling  har  været  en  uventet  Aabenbarelse  og  som 
lader  Kunsten  at  gjøre  Porcellæn  fremtræde  med 
ligesom  en  ny  Karakter«.  Og  dog  bruger  Fabriken, 
fortsætter  han,  kun  yderst  faa  Midler,  nogle  enkelte 
Farver,  »men  dens  blaa  P'arve  er  saa  delikat,  saa 
fin,  ja  man  kunde  sige  saa  fornem,  dens  grønne  og 
røde  Farver  saa  bløde  og  harmoniske,  Massen  saa 
smuk  og  det  Hele  behandlet  med  en  saa  fuldendt 
dekorativ  Forstaaelse,  ikke  at  tale  om,  at  den  an¬ 
vendte  Tegning  er  saa  sikker  og  i  enkelte  Tilfælde 

saa  forbavsende  dristig,  al  den  dygtige  Kunstner, 
der  her  gaar  i  Spidsen,  Hr.  Krog ,  trods  de  som 
sagt  smaa  Midler  har  formaaet  at  frembringe  en 
Række  fremragende  Arbejder,  som  i  lang  Tid  ville 
blive  erindrede  af  alle  de  Mange,  der  interessere 
sig  for  de  Kunstsager,  der  have  bestaaet  Porcel- 
lænsovnens  Ildprøve«.  Denne  velvillige  Omtale  er 
en  saa  meget  større  Hæder  for  Den  kgl.  Porcel- 
lænsf abrik ,  som  Edouard  Garnier  er  en  Avtoritet 
paa  Keramikens  Omraade.  Der  foreligger  et  Hoved¬ 
værk  fra  hans  Haand  Ihstoire  de  la  Céramique , 
og  for  nylig  er  udkommet  isle  Hefte  af  et  nyt 
Pragtværk  af  ham  La  por celaine  tendre  de  Sevres. 
Naar  der  i  den  ovenstaaende  Udtalelse  er  nævnt 
den  ledende  Kunstner  i  Porcellænsfabriken,  skal 
her  endnu  nævnes  Billedhugger  Liisberg ,  hvem  en 
større  Del  af  dens  i  Paris  udstillede  modellerede 
og  malede  Ting  skyldes. 

Den  29  September  bleve  de  ved  Verdens¬ 
udstillingen  i  Paris  tildelte  Udstillingsbelønninger 
offentliggjorte  ved  en  pompøs  Fest  i  Palais  de  l' In¬ 
dustrie.  Som  altid  ved  lignende  Lejligheder  har 
Følgen  været  stor  Misfornøjelse.  Utilfredse  Udstillere 
have  holdt  Møder  i  Paris  og  besluttet  Udarbejdelsen 
af  et  Klageskrift.  —  For  Danmarks  Vedkommende 
har  Belønningsregnen  været  tæt.  "i  den  danske  In¬ 
dustriafdeling  er  der  givet  88  Belønninger  (2  Grand 
prix,  1  dermed  ligestillet,  19  Guldmedaljer,  30  Sølv¬ 
medaljer,  20  Broncemedaljer,  16  hædrende  Omtale) 
til  i  Alt  ca.  125  Udstillere.  De  to  med  grand  prix 
Belønnede  ere  Den  kgl.  Porcellæns fabrik  og  Bryg¬ 
geriet  Ny  Carlsberg. 

I  de  nys  udkomne  Meddelanden  frdn  Svenska 
Slij dforenin gen ,  Ar  j SSg  findes  bl.  A.  følgende 
Afhandlinger:  Franska  statens  konstslojdfabriker  i 
vara  dagor  af  Ludv  Loostrbm ;  Moderna  vaggmål- 
ningar  och  deras  teknik  af  Gustaf  Upmark ;  Ett 
perlstickarearbete  från  Erik  XIV’s  tid  af  C.  A.  Oss- 
bahr  og  Det  svenska  rummet  under  barocktiden  af 
Fredrik  Liljekvist. 

1661  kjøbte  den  svenske  Enkedronning  Hedvig 
Eleonora  Slottet  Drottningholm ,  som  strax  efter 
brændte.  Dronningen  lod  det  imidlertid  paany  op¬ 
føre  af  Nicodemus  Tessin  den  ældre  (f  1681),  og 
denne  dets  Opførelse  med  derpaa  følgende  Ud¬ 
styrelse  skildres  i  »Hedvig  Eleonoras  Drottningholm. 
Anteckningar  till  Slottets  aldra  byggnadshistoria« 
af  Dr,  John  Bøttiger,  der  tidligere  (1885),  som  her 
i  Tidsskriftet  omtalt  (I,  S.  127),  har  udgivet  det 
smukke  Arbejde  »Bronsarbeten  af  Adrian  de  Fries 
i  Sverge«.  I  hans  nye  Arbejde  kunne  vi  følge  de 
paa  Drottningholm  arbejdende  Haandværkere  i 
deres  fornøjelige  Virksomhed  samt  ligesom  se  Slot¬ 
tets  voxende  Udstyrelse,  hvad  der  er  af  stor  kultur¬ 
historisk  Interesse.  I  Sverige  som  i  Danmark  ind¬ 
kaldtes  den  Gang  mange  udenlandske  Haandværkere 

og  Kunstnere.  Overfor  det  Meget,  som  Bogen 
bringer,  er  det  et  Savn,  at  den  ikke  har  den  mindste 
Afbildning  af  Slottet,  som  den  beskriver. 

Artur  Hazelius  har  nylig  udgivet  Aarsberet- 
ningen  for  Samfundet  flir  nordiska  Museets  fråm- 
jande  for  1887.  Samfundets  Indtægt  i  det  nævnte 
Aar  var  58,068  Kr.,  men  dets  Udgift  69,234  Kr., 
saaledes,  at  Aaret  udgik  med  et  betydeligt  Deficit. 
Dette  synes  imidlertid  paa  ingen  Maade  at  afficere 
det  med  saa  stor  Dygtighed  og  Energi  styrede 
Selskab,  hvis  Bygningsfond  ved  Slutningen  af  1887 
ikke  udgjorde  mindre  end  376,550  Kr.  Museet  har 
i  Aarets  Løb  faaet  talrige  Gaver,  og  mellem  Giverne 
ere  flere  Danske,  hvad  der  for  saa  vidt  er  kjede- 
ligt,  som  muligvis  flere  af  de  af  dem  skjænkede 
Gjenstande  sikkert  nok  kunde  have  fundet  Tlads  i 
danske  Museer.  En  Dansk  (Dr.  med.  O.  E.  le  Sage 
deFontenay)  har  skjænket  Museet  et  Gavebrev  paa 
10,000  Kr.  særlig  til  Hjælp  ved  Anskaffelsen  af 
Gjenstande  til  Museets  danske  og  norske  Afdelinger. 
Imellem  de  i  Aarsberetningen  optagne  flere  mindre 
Afhandlinger  findes  en  af  R.  Mejborg  betitlet  »Sym¬ 
bolske  Figurer  i  nordiska  Museet«.  Hr.  Mejborg 
behandler  heri  den  femoddede  Stjerne,  »Livets  Træ«, 
LIagekorset,  et  af  4  Hagekors  sammensat  Llammer- 
tegn  og  »Lykkehjulet«,  der  alle  paavises  brugte 
paa  nordiske  Almuegjenstande. 

Den  stockholmske  Guldsmed  Carl  Frederik 
Carlmann ,  der  stod  saa  godt  paa  den  nordiske  Ud¬ 
stilling  ifjor  (s.  forr.  Aarg.  S.  163),  er  afgaaet  ved 
Døden  den  3.  April  i  Aar,  omtrent  57 1/2  Aar  gam¬ 
mel.  Fra  1849  t'l  1 853  arbejdede  han  i  Paris,  og 
fra  1856  har  han  været  bosat  i  sin  Fødestad  Stock¬ 
holm.  Svensk  Konstsloj d  meddeler  i  sit  Nr.  2  for 
i  Aar  en  kort  Nekrolog  af  ham. 

Beretningerne  for  1888  fra  Handelskamrene  i 
Berlin  og  Wien,  der  begge  for  nogen  Tid  siden 
ere  udkomne,  stemme  overens  i  at  udtale,  at  Tiderne 
ere  daarlige  for  de  to  Byers  kunstindustrielle  Virk¬ 
somheder.  Dels  er  det  de  trykkede  Konjunkturer, 
der  gjøre  sig  gjældende, '  men  dels  ogsaa  Publikums 
Uforstand  overfor  Kunstindustriens  Væsen.  Det  er, 
klages  der  over,  tilbøjeligt  til  at  betragte  den  som 
en  Modesag;  det  fordrer  afvexlende  og  pikante 
Nyheder  til  billig  Pris  af  den.  Det  fremgaar  heraf 
tydeligt,  at  det  ved  Udviklingen  af  en  Kunstindustri 
ikke  er  tilstrækkeligt  at  drage  Omsorg  for  de  Industri¬ 
drivendes  Udvikling;  der  maa  ogsaa  tages  Hensyn 
til  det  store  Publikums  Udvikling.  Producenterne 
maa  have  Kjøbere. 

Den  for  nylig  endte  Konkurrence  angaaende 
et  Nationalmindesmærke  i  Berlin  for  den  afdøde 
Kejser  Vilhelm  I  har  efter  Kunstchronik  i  høj  Grad 
sat  Sindene  i  Bevægelse.  Man  er  hverken  tilfreds 
med  Programmet  for  eller  Dommen  over  de  talrig 

indkomne  Arbejder,  der  for  en  stor  Del  have  givet 
hele  Templer,  i  hvilke  Kejseren  saas  som  Triumfator 
i  klassisk  Dragt.  Det  synes,  som  om  Kejser  Vilhelm 
II  har  afgjort  Sagen  ved  at  udtale  sig  for,  at  Mo¬ 
numentet  bør  være  en  Rytterstatue  foran  det  gamle 
Slot  i  Berlin. 

Den  11. — 13.  Juni  i  Aar  har  der  efter  Svensk 
Konstslojd  fundet  et  Møde  Sted  i  Stockholm  af 
Sveriges  tekniske  Lærere ;  af  30  Skoler  vare  28  re¬ 
præsenterede.  Efter  at  den  med  Mødet  forbundne 
Udstilling  af  Arbejder  fra  Landets  tekniske  Skoler 
var  beset,  gik  man  over  til  en  indgaaende  Diskus¬ 
sion  af  9  paa  Dagsordenen  opstillede  Punkter,  der 
omfattede  de  forskjellige  Tegnefag,  hvori  Skolerne 
give  Undervisning.  Mødet  er  nærmere  omtalt  af 
dets  Formand  Rektor  Victor  Adler  i  »Meddelanden 
från  svenska  Slojdforeningen  1889«. 

Af  Ernst  Maindron  er  udkommet  en  rigt  illu¬ 
streret  Bog,  der  omhandler  Champ  de  Mars’  Histo¬ 
rie.  Dens  Titel  er  Le  Champ  de  Mars  1751— i88g 
(Lille,  Danel),  450  S.  8 

Om  den  ovfr.  S.  64  omtalte  Fajancefabrik  i 
Munden  (Liessen),  der  synes  at  have  staaet  i  livlig 
Forbindelse  med  Danmark,  tindes  der  nærmere  Op¬ 
lysning  i  1 2te  Hefte  af  Kunstgewerbeblatt  for  1888 
-89  (V,  S.  177  flg.). 

Germanisches  Museum  i  Ntirnberg  har  for 
200,600  Rm.  erhvervet  Fyrst  Sulkowskys  Vaaben- 
samling,  en  af  de  største  og  betydeligste  i  Tysk¬ 


land.  Den  fandtes  tidligere  paa  Slottet  Feistritz  i 
Nedre-Østerrig. 

Bldtter  fur  Kunstgewerbe  meddeler  i  sit  8de 
Hefte  et  Brudstykke  af  en  Prædiken  fra  en  Præ¬ 
dikensamling,  som  en  af  Luthers  Disciple  Johann 
Mathesius ,  der  blev  Præst  i  Joakimsthal  i  Bohmen, 
udgav  i  Niirnberg  1562.  Den  har  en  Del  kunst¬ 
industriel  Interesse  og  fører  Titlen:  »Vom  Glas- 
machen  und  wo  dessen  in  der  heiligen  Schrift 
gedacht  wird ,  und  wie  wir  uns  unseres  Leibes 
Gebrecliligkeit  und  kiinftiger  Korper  blerrlichkeit 
daraus  erinnern  konnen«. 

Af  det  pragtfulde  Stof,  hvormed  den  ungarske 
Konge  Mathias  Korvinus'  Trone  har  været  smykket, 
er  der  i  den  senere  Tid  fundet  forskjellige  Stykker. 
1876  blev  der  i  et  Franciskanerkloster  i  Fojnicza 
(Bosnien)  funden  en  Messekaabe,  der  er  tildannet 
af  det,  og  nu  er  der  hos  en  ungarsk  Greve  truffet 
et  helt  med  Bord  forsynet  Tæppe,  der  har  ganske 
samme  Oprindelse.  Stoffet  er  af  Guldbrokade, 
gjennemvævet  med  grønt  Fløjl  og  farvet  Silke  og 
prydet  med  Ungarns  og  Mathias  Korvinus’  Vaaben. 
Kunstgewerbeblatt  (Nr.  11)  afbilder  Fundene. 

I  Orienten  har  man  nogle  Gange  stødt  paa  en 
ejendommelig  Teknik,  nemlig  Indlægning  af  Fajance 
i  Marmor.  Den  skal  findes  paa  et  Gravmæle  over 
Mahmud  Pascha  i  Konstantinopel,  og  er  nu  funden 
paa  en  Dørindfatning  paa  Moskeen  Qua-atel-oula  i 
Damaskus. 


Fig.  122  — 124.  Sølvskilte  fra  Bager- Velkomster.  1j2, 

Det  første  fra  Helsingør,  de  to  sidste  fra  Kjøbenhavn  (Dansk  Folkemuseum). 


Danske  Lavssager. 

(Fortsættelse.) 

Af  Bernhard  Olsen. 

Med  Reformationen  mistede  Lavsgilderne  deres  religiøse  Tilsnit.  De  beskæftigede 
sig  ikke  mere  i  første  Række  med  Brødres  og  Søstres  aandelige  Frelse,  men  kun  med 
Haandværkets,  »Amtets«,  materielle  Anliggender.  Minnesdrikken  og  de  gamle  Sange  bleve 
rent  ud  forbudte,  men  i  Stedet  for  dem  traadte  sikkert  nok  efterhaanden  andre  Ceremonier 
afpassede  efter  den  nye  Tids  Krav.  Disse  Skikke  laantes  udentvivl  fra  Tyskland,  hvor 
Lavene  (paa  sydtysk  »Zunft«,  nordtysk  »Amt«)  allerede  forlængst  havde  ordnet  Sammen¬ 
komster,  Optagelsen  af  Lærlinge,  Svende  og  Mestre,  de  talløse  vandrende  Svendes  Forhold 
o.  s.  v.  paa  omstændelig  og  højtidelig  ceremoniel  Vis.  Intet  blev  her  overladt  til  de 
Handlendes  frie  Ordskifte,  men  bandtes  i  udenadlærte  Taler,  som  maatte  fremsiges 
bogstavret  og  i  flydende  Remse  som  den  fasteste  Børnelærdom,  Fader  Vor.  En  bejl,  en 
Stammen  blev  straffet  med  Bøde,  og  de  omflakkende  Svende,  der  ellers  vare  ubundne 
som  Fuglene,  holdtes  paa  samme  Vis  under  en  jærnhaard  disciplinær  I  ugt,  der  vist  i 
somme  Henseender  kunde  øve  en  Virkning.  At  lejende  disse  ceremonielle  Vedtægter  og 
gjennem  dem  faa  et  Indblik  i  Tidens  Skik  og  Levemaade  er  nok  saa  vigtigt,  som  at  eje 
de  haandgribelige  Efterladenskaber;  at  vide,  hvad  der  blev  talt  ved  Velkomstdrikken,  er 
nok  saa  interessant  som  at  eje  selve  Bægeret,  og  heldigvis  har  Ordene  vist  sig  at  være 
nok  saa  livskraftige  som  det  skønt  formede  Metal,  de  taltes  over. 

Kilden  til  vor  Kundskab  om  Middelalderens  Lavstaler  maa  søges  i  en  Række 
Smaaskrifter  (»Ceremonielle«),  der  i  Tiden  efter  1700  efterhaanden  udgaves  af  Fndericus 
Frtsius,  Konrektor  i  Altenburg  (Groschuffs  Boglade,  Leipzig).  Undersøger  man  disse 
endeløse  Remser  nøjere,  vil  man  tilsidst  finde  Guldkorn  iblandt  af  høj  Ælde  og  Skønhed, 
om  end  forvanskede  ved  Udeladelser  og  senere  plumpe  Tilsætninger,  og  det  vil  ved 
Sammenstillinger  kunne  lykkes  at  finde  en  Kontinuitet,  som  rækker  fra  den  tidligere 

Middelalder  og  indtil  Udgivelsestiden.  De  ældste  ere  sikkert  Grovsmedenes  og  Bødkernes, 
der  vise  hen  til  en  fælles  Kilde,  og  som  sammenholdte  forme  sig  i  god  Harmoni.  At 
to  saa  forskjellige  Lav  have  havt  samme  »Vorsage«,  kan  tyde  paa,  at  den  oprindelig  har 
været  fælles  Formel  for  flere.  Som  den  her  meddeles  i  Freytags  Redaktion  (»Vom  Mittel- 
alter  zur  Neuzeit«),  kommer  det  overraskende  som.  en  Klang  fra  det  Fjærne,  et  gammelt 
Æventyr  i  Folkedigtningens  Tone,  der  ender  med  en  trohjærtig  Skildring  af  de  farende 
Svendes  Færden  paa  Vejene,  i  de  gamle  Byer,  paa  Herberger  og  Værksteder. 

Denne  »Vorsage«  maa  tænkes  holdt  i  Smedien  i  Mesteres  og  Svendes  Paahør, 
naar  en  Læredreng  blev  given  fri  og  gjort  til  Svend.  Ilden  paa  Essen  blev  blæst  op,  og 
»der  Altknecht«  lod  den  »løsgivne«  træde  frem  og  skildrede  for  ham  hans  tilkommende 
Liv  billedligt  og  virkeligt. 

»Lykke  være  med  os!  Gud  være  med  det  ærbare  Lav!  Med  Forlov,  Mestre  og 
Svende,  vær  lidt  stille.  Ungsvend,  jeg  vil  sige  Dig,  hvad  Haandværks  Skik  er,  hvornaar 
det  er  bedst  at  vandre;  mellem  Paaske  og  Pinse,  naar  det  er  lunt  og  godt,  og  naar 
Træerne  give  Skygge,  da  er  det  bedst  at  vandre.  Tag  saa  en  skikkelig  Afsked  med  din 
Mester  Søndag  Middag  efter  Maaltid,  for  det  er  ikke  Haandværks  Brug,  at  man  hører  op 
paa  en  Hverdag.  Sig  saa  til  ham,  [hvis  det  er  din  Læremester:  »Læremester,  jeg  siger 
Eder  Tak,  fordi  I  har  hjulpet  mig  til  et  ærligt  Haandværk,  det  er  min  Pligt  at  gjengjælde 
Eder  og  Eders  i  Dag  eller  i  Morgen.«  Til  Mesters  Kone  skal  Du  sige:  »Jeg  siger  Tak, 
fordi  I  har  holdt  mig  saa  vel  med  Tvæt,  at  jeg  gjerne  vilde  komme  tilbage  i  Dag  eller  i 
Morgen  og  gjengjælde  Eder  det,  om  det  skal  være«.  Hvis  Du  ikke  vil  bære  din  Ransel 
hen  paa  Herberget,  skal  Du  sige  til  din  Mester:  »Mester,  jeg  vil  bede  Eder,  om  I  vil 
gjemme  min  Ransel  i  Nat«.  Derefter  skal  Du  gaa  hen  til  dine  Venner  og  til  Lavs¬ 
brødrene  og  sige  Tak  til  dem  saaledes:  »Gud  bevare  Eder  og  mig  for,  at  I  skal  tale 
ilde  om  mig«.  Saafremt  Du  har  Penge,  skal  Du  drikke  Valet  med  dem,  og  gaa  saa  ud 
af  Porten  med  frisk  Mod. 

Naar  Du  kommer  udenfor  Porten,  skal  Du  tage  tre  Fjer  i  FIaanden  og  puste 
dem  til  Vejrs.  Den  ene  vil  flyve  tilbage  over  Stadens  Mur,  den  anden  ud  over  Vandet, 
den  tredie  lige  ud.  Løb  ikke  Panden  mod  Muren;  og  før  Du  giver  Dig  ud  paa  Vandet, 
skal  Du  kaste  en  Sten  ud;  kan  det  bære  Stenen,  bærer  det  nok  Dig.  Frisk  Mod,  gaa 
lige  frem. 

Naar  Du  gaaer  ud  ad  Vejen,  vil  Du  komme  til  et  tørt  Træ;  paa  det  sidder  tre 
sorte  Ravne,  som  skriger:  »Han  drager  den  Vej,  han  drager  den  Vej«.  Du  skal  gaa  din 
Gang  og  tænke:  »I  sorte  Svende,  I  skal  mig  ikke  Budskab  sende«.  Saa  kommer  Du  til 
en  Landsby,  og  længst  borte  i  den  staar  en  Mølle,  som  gaaer  altid  og  stadig  siger: 
»Vend  om,  vend,  vend,  vend  om«.  Men  Du  skal  gaa  fort  og  sige:  »Mølle,  syng  kun  din 
Sang,  jeg  vil  gaa  min  egen  Gang«.  Og  naar  Du  kommer  et  Stykke  frem,  faaer  Du  se  tre 
gamle  Kvinder,  som  sidder  der;  de  siger:  »Ungsvend  gak  ikke  i  Skoven  ind,  der  blæser 
den  bitterlig  kolde  Vind«.  Men  Du  skal  gaa  videre  og  sige:  »I  grønne  Skov  vil  jeg  gaa, 
der  synger  de  Fugle  store  og  smaa,  med  dem  vil  jeg  synge  omkap«. 

Naar  Du  saa  kommer  i  den  mørke  Skov,  vil  Du  møde  en  Rytter  med  rød  Fløj els 
Kappe;  han  siger  til  Dig:  »Hvorfor  synger  Du  saa  lystig,  Landsmand?«  Saa  siger  Du: 
»Skulde  jeg  ikke  være  lystig?  jeg  har  jo  al  min  Fædrenearv  hos  mig.«  Han  byder  Dig 
saa  at  tuske,  men  det  maa  Du  ikke  gjøre  strax,  heller  ikke  anden  Gang,  men  byder  han 
Dig  det  tredie  Gang,  saa  vær  ingen  Tosse  og  giv  ham  ikke  din  Kjortel,  før  Du  har  faaet 
hans  Kappe.  Naar  Du  saa  er  sluppen  fri  for  ham,  saa  gaa  rask  videre  og  se  Dig  ikke 
tilbage,  for  han  kunde  ride  efter  Dig  og  maaske  tage  dit  Liv. 

Naar  Du  saa  løber  videre,  bliver  Skoven  mørk  og  gruelig  og  vildsom,  og  Du  vil 
ræddes  ved  at  gaa  der.  Saa  synger  de  Fugle  store  og  smaa,  den  kolde  Vind  vil  til 

Benene  gaa,  Træerne  staar  vinkende,  vajende,  knagende, » bragende,  susende,  brusende. 
Det  er  som  om  alt  skulde  ramle  omkuld,  og  Du  vil  tænke:  »Blot  jeg  var  bleven  hjemme 
hos  min  Moder«.  Men  Du 
maa  dog  ikke  vende  om, 
men  vandre  din  Vej. 

Smed,  slaa  et  Slag! 

(Schmied  schlag  hierher!) 

Naar  Du  er  vundet 
ud  af  Skoven,  kommer  Du 
til  en  dejlig  Eng;  der 
staaer  et  Pæretræ  fuldt 
med  smukke  gule  Pærer. 

Kryb  nu  ikke  op  i  det, 
men  ryst  Træet  sagtelig 
og  sank  ikke  alle  de  Pærer 
op,  som  falder  ned,  for 
efter  Dig  kan  der  komme 
en  anden  god  Svend  under 
Træet;  han  har  maaske 
ikke  saa  mange  Kræfter 
som  Du,  og  Du  vil  vise 
ham  en  stor  Tjeneste  ved 
at  levne  noget  til  ham. 

Derefter  kommer  Du  til 
et  højt  Bjerg  og  Du  vil 
tænke:  »Du  gode  Gud, 
hvordan  skal  jeg  komme 
op  med  min  Ransel  paa 
det  høje  Bjerg«.  Bind 
den  nu  ikke  i  en  Snor  og 
slæb  den  efter  Dig,  men 
behold  den  paa  din  Ryg 
og  bær  den  op,  saa  er 
der  ingen,  som  tager  den 
fra  Dig.  Gaaer  Du  saa 
videre,  kommer  Du  til  en 
Brønd ,  og  Du  vil  være 
meget  tørstig,  men  naar 
Du  skal  til  at  drikke,  saa 
maa  Du  lægge  din  Ransel 
fra  Dig  og  ikke  have  den 
paa  Ryggen,  for  at  den 
ikke  skal  tage  Overvægt 
og  drage  Dig  ned.  Læg 
den  dog  ikke  for  langt 
fra  Dig ,  ellers  kan  der 
komme  nogen  og  snappe 
den,  og  saa  er  Du  af  med  din  Ransel.  Mens  Du  drikker,  maa  Du  forholde  Dig  renligen, 

for  der  kan  komme  en  anden  god  Svend  efter  Dig,  som  ogsaa  gjerne  vil  drikke.  Smed, 

Fig.  125.  Malmø  St.  Knudsgildes  store  Pokal  (345  Lod) 
skjænket  det  af  Frederik  II. 

slaa  et  Slag!  —  Tag  saa  din  Ransel  paa  og  gaa  videre,  og  Du  vil  komme  til  en  Galge. 
Du  maa  hverken  glædes  eller  sørge  over,  at  der  hænger  en  i  den,  men  Du  skal  fornøjes 
ved  at  kjende  paa  den,  at  der  maa  være  en  Kjøbstad  i  Nærheden.  Er  Du  naaet  frem  til 
den,  skal  Du  sætte  Dig  ned  en  Stund,  tage  et  Par  pæne  Sko  paa  og  saa  gaa  ind  i  Staden. 

Saa  vil  Portvægteren  raabe  Dig  an:  »Hvor  skal  Du  hen,  Ungsvend?«  Du  skal 
ikke  sige,  at  Du  kommer  langvejs  fra,  men  altid:  »fra  nærmeste  By«,  saa  slipper  Du 
nemmest  ind.  Mangesteds  er  det  nu  Skik,  at  Vægteren  ikke  lader  en  komme  ind  ad 
Porten,  men  man  maa  lægge  sin  Ransel  fra  sig  og  hente  et  Tegn.  Derfor  skal  Du  spørge 
og  sige:  »Gode  Ven,  sig  mig,  hos  hvilken  Mester  er  Herberget?«  Saa  kan  Du  lægge 
Ranselen  og  gaa  paa  Herberget  for  at  hente  Tegnet  hos  Hr.  Fader  (Herbergfaderen). 

Naar  Du  kommer  paa  Herberget,  skal  du  sige:  »God  Dag.  Lykke  herinde.  Gud 
være  med  Haandværket,  Mestere  og  Svende.  Herr  Fader,  vær  saa  god  at  give  mig  et 
Svendetegn,  for  at  jeg  kan  faa  min  Ransel  ind  af  Porten«.  Hr.  Fader  vil  saa  give  Dig 
en  Hestesko  eller  et  Spænde  til  Tegn.  Naar  Du  saa  viser  det  frem,  vil  de  lade  Dig  faa 
din  Ransel. 

Saa  gaaer  Du  tilbage  til  Herberget  og  siger:  »Jeg  takker  venligen,  fordi  I  har 
laant  mig  Tegnet.  Desuden  vil  jeg  forespørge  Jer  paa  Haandværkets  Vegne,  om  I  vil 
herbergere  mig  i  Dag  paa  Bænken  og  min  Ransel  under  Bænken;  jeg  beder,  Pir.  Fader, 
om  ikke  at  sætte  mig  Stolen  (o;  Bænken)  for  Døren,  jeg  vil  skikke  mig  efter  Haandværks 
Brug,  som  det  tilkommer  ærlige  Svende«. 

Saa  vil  Herr  Fader  sige:  »Vil  Du  være  en  from  Søn  efter  Haandværks  Brug,  saa 
gaa  ind  i  Stuen  og  læg  din  Ransel  af  i  Guds  Navn«.  Kommer  Du  saa  ind  i  Stuen  og 
Fru  Moder  er  derinde,  saa  sig:  »God  Aften,  Fru  Moder«;  hæng  ikke  din  Ransel  paa 
Væggen,  men  læg  den  under  Hammerbænken;  mister  Herr  Fader  ikke  sine  Hammere,  vil 
Du  heller  ikke  miste  din  Ransel.  Naar  Du  har  lagt  fra  Dig,  skal  Du  slaa  et  Slag  eller 
to,  saafremt  Broderen  (Svenden  paa  Værkstedet)  arbejder,  og  spørg  saa,  om  det  her  er 
Skik  at  gaa  paa  Skænk. 

Gaaer  Du  paa  Skænk  om  Gave  og  Drik,  gaa  saa  ikke  først  til  nærmeste  Værksted, 
men  gaa  pænt  til  det,  som  er  længst  borte,  saa  at  Du  stadig  kommer  Herberget  nærmere. 
Kommer  Du  saa  for  Skænks  Skyld  paa  et  Værksted  og  der  ligger  et  Stykke  Smedearbejd 
i  Huset,  pas  saa  paa,  at  Du  ikke  træder  eller  spytter  derpaa,  ellers  kunde  Smedene  sige: 
»Mon  han  selv  kan  gjøre  det  saa  godt?«  Naar  Du  saa  har  drukket  en  eller  to  Gange, 
sig  saa,  hvis  Mesteren  er  til  Stede:  »Mester,  jeg  siger  Tak  for  Eders  Skænk  og  Eders 
gode  Villie ;  det  er  min  Sag  i  Dag  eller  i  Morgen  at  gjengjælde  Eder  og  Eders«. 
(Samme  Tale  holdes  til  Svendene  paa  Værkstedet.) 

Naar  Du  kommer  tilbage  paa  Herberget,  vil  Broderen  spørge:  »Hvorledes  gik  det 
Broder?  har  Svendene  ogsaa  givet  Dig  Skænk?«  Svar  saa  altid  »ja«,  selv  om  Du  ingen 
Drik  har  seet. 

Naar  de  gaaer  til  Bords  om  Aftenen,  skal  Du  sætte  Dig  nederst  ved  Døren. 
Siger  Herr  Fader  saa:  »Smed,  kom  her  og  æd  med«,  skal  Du  ikke  strax  fare  derhen, 
men  kan  sige:  »Herr  Fader  skal  have  Tak«;  men  siger  han  det  anden  Gang,  tør  Du 
gaa  hen  og  spise  med.  Naar  Du  er  mæt,  skal  Du  ikke  stikke  din  Kniv  til  Dig,  før  de 
andre  ogsaa  ere  mætte,  ellers  kunde  de  sige:  »Det  er  en  lille  Essesmed,  han  vil  nok 
stikke  en  ud  med  at  spise  saa  lidt«.  Drikker  Herr  Fader  Dig  til,  kan  Du  godt  drikke, 
men  har  Du  Penge,  maa  Du  drikke  ud,  saafremt  der  er  nogen  at  sende  i  Byen,  for  Du 
tør  ogsaa  nok  give  et  Krus  01. 

Naar  det  nu  bliver  Aften,  vil  Herr  Fader  lade  Dig  vise  en  Seng.  Naar  Søsteren 
(Datteren  eller  Pigen  paa  Herberget)  lyser  Dig  op  paa  Loftet  og  Du  bliver  Sengen  var, 
byd  hende  saa  god  Nat  og  sig,  at  hun  kan  gaa  ned  i  Guds  Navn,  D11  skal  nok  finde  til 

Sengs.  Næste  Morgen  staaer  Du  op  i  Tide, 
og  naar  Du  kommer  ned  i  Stuen,  vil  man 
maaske  spørge  om,  hvorledes  Du  har  sovet. 
Saa  skal  Du  fortælle  dem,  hvad  Du  har 
drømt.  —  — 

Med  Forlov.  Jeg  ønsker  Dig  Lykke 
paa  alle  Vidder  og  Veje,  til  Lands  og  til 
Vands,  hvor  hen  den  sode 
Gud  monne  sende  Dis. 

Og  hvor  Du  kommer  i  Dag 
eller  i  Morgen,  hvorLIaand- 
værks  Vedtægt  ikke  findes, 
hjælp  der  til  at  rette  den 
op.  Hjælp  til  at  styrke 
og  ikke  til  at  svække 
Haandværks  Vedtæst. 

Hjælp  hellere  til  at  gjøre 
ti  ærlige  end  en  uærlig, 
hvor  det  kan  ske;  hvor 
det  ikke  kan  ske ,  maa 
Du  hellere  tage  din  Ransel 
og  drage  derfra«. 

Der  er  stærke  Spor 
af,  at  dette  har  været  et 
rimet  Kvæde.  Yngre  i 
Klangen  er  Bøssemagernes 
(en  Underafdeling  af  Sme¬ 
denes  store  Lav)  helt 
igjennem  rimede  »Gesel¬ 
len  Stab«,  hvis  Alder  maa¬ 
ske  kan  sættes  til  Tiden 
næst  efter  1500.  Den  taler 
om  »gjennemstukne«  og 
»gjennembrudte«  Sko,  der 
svare  til  vor  Folkevises 
»udskaarne«  Sko.  Klan¬ 
gen  i  dette  Rimeri  er  dog 
meget  yngre  end  i  Grov¬ 
smedenes  »Vorsaae«  os: 
tilmed  i  sin  Fortsættelse  saa 
spækket  med  senere  Øg¬ 
ninger,  grove  og  usømmelige  Spøgefuldheder, 
at  Frisws  erklærer  sig  ude  af  Stand  til  at 
lade  dem  trykke  »for  zarte  Gemytters  Skyld«. 

At  disse  ældre  Kvæder  have  været  i 
Brug  indenfor  vore  Grænser,  er  ubeviseligt 
men  muligt.  Forbindelsen  med  Tyskland 
gjennem  de  rejsende  Svende  har  været 
levende,  saalænge  Lavsgilder  kjendtes  hos 


Fig.  126. 

Kjøbenhavns  Drejersvendes  Tinvelkomst 
(Dansk  Folkemuseuni). 


os,  og  omtales  allerede  i  de  ældste  Skraaer. 
Hvad  der  er  opskrevet  af  Ceremoniel  ved 
danske  Lav,  er  imidlertid  af  endnu  yngre 
Herkomst  og  falder  i  det  Hele  sammen  med 
de  tyske  Formularer,  som  brugtes  ved  det 
1  7de  Aarhundredes  Begyndelse. 

Ved  et  Tilfælde  er  det  nemlig  blevet 
muligt  at  konstatere  en 
fuldstændig  Overensstem¬ 
melse  mellem  de  danske 
og  tyske  Snedkeres  Be- 
høvlingsceremonier  i  Aaret 
1 73  7  (Sjællandske  Teg¬ 
neiser  1737 — 38).  Den¬ 
gang  klagede  en  pietistisk 
Snedker  til  Kongen  over 
de  grove  og  ugudelige 
Talemaader,  som  faldt  for 
ved  Behøvlingen,  og  i  den 
Anledning  maatte  Older¬ 
manden  rykke  ud  med  en 
Afskrift,  hvori  han  dog  af 
ond  Samvittighed  havde 
udeladt  alt,  som  kunde 
støde.  Klageren  benæg¬ 
tede  Afskriftens  Fuldstæn¬ 
dighed  og  supplerede  efter 
Hukommelsen  og  vistnok 
med  Rødmen  de  ufine 
Steder.  Han  maa  have 
hørt  godt  efter  og  husket 
fortræffeligt,  for  baade  Af¬ 
skrift  og  Supplement  svarer 
ganske  nøje  til  Behøvlings- 
talen  i  Frisii:  »Ceremoniel 
der  Tischer«.  Hvad  Older¬ 
manden  har  udeladt,  er 
meget  drastisk,  men  kan 
desværre  heller  ikke  godt 
gjengives  her. 

Stor  Interesse  har  disse 
endeløse  Remser  heller  ikke.  Over  dem 
alle  hviler  en  almueagtig  Plumphed,  helt 
blottet  for  den  Humor,  som  ellers  kan  gjøre 
ukunstlet  Spøg  saa  tiltalende  frisk.  For  at 
forstaa  Aarsagen  til,  at  deres  Fremsigelse 
plejedes  med  saa  stor  Iver  og  tilsid st  fik 
en  fremtrædende  Plads  i  hele  Lavslivet,  maa 
man  erindre,  at  de  allerede  tidlig  mistede 

al  alvorlig  Betydning  og  bleve  til  ren  Spas.  Hensigten  med  denne  Vidtløftighed  var 
nemlig  tilsidst  kun  at  presse  saa  mange  Drikkevarer  i  Bøder  ud  af  Novicerne  og  de 
fremmede  Svende  som  muligt,  og  naar  de  ikke  kunde  yde  mere,  tog  man  fat  indbyrdes 
med  Runddrik  og  fik  paa  den  Vis  saa  mange  Fortalelser  som  ønskeligt  var.  Bagerne, 
der  synes  at  have  havt  en  ubændig  Lyst  til  mange  og  kostbare  Drikkekar,  drev  det 
videst  med  Remsernes  Uendelighed.  De  havde  mærkeligt  nok  ingen  vidtløftige  Ceremonier 
ved  Lærlingers  »Løsgivelse«,  men  desto  righoldigere  vare  Fremsigelserne  ved  Runddrikken. 
Der  blev  drukket  » Vergleichnisz  Bier«  og  det  paa  to  Maader,  »in  Freud«  og  »in  Leid«. 
Kanden  gik  rundt  efter  følgende  Formular:  »Mit  Gunst,  dasz  ich  hinterm  frommer 
Bruder  Tisch  aufstehe;  mit  Gunst.  Mit  Gunst,  dasz  ich  frommer  Bruder  Vergi  eichnisz- 
Bier  aufhebe  und  zu  mir  nehme.  Mit  Gunst.  Mit  Gunst,  dasz  ich  frommer  Bruder 
Vergleichnisz-Bier  trinke.  Helff  Gott  Bruder«.  Den  Tildrukne  rejste  sig  og  sagde: 
»Gott  segne  dirs,  Bruder«. 

Blev  der  begaaet  en  Fejl  eller  blot  stammet  paa  et  Ord,  skulde  der  gives  Bøder. 
De  noteredes  med  Kridt  paa  »Zechbrædtet«,  der  vistnok  er  det  samme,  som  Bagerne 
kaldte  »Straftisch«.  Dansk  Folkemuseum  bevarer  de  kjøbenhavnske  Blikkenslagersvendes 
Zechbrædt,  en  aflang  Strimmel  Kobber  med  to  Ben  under.  Det  ligner  en  Bænk,  men 
kan  til  Nød  ogsaa  betyde  et  Bord.  Det  var  vistnok  stillet  paa  Bordenden  og  ved  Siden 
af  det  laa  Kridtet,  hvormed  Synderen  noterede  sin  Bøde.  Hos  Bagersvendene  skulde  han 
sige  følgende,  der  vistnok  yderligere  skaffede  ham  en  Række  nye  Forsyndelser  paa 

Fig.  127.  De  kjøbenhavnske  Blikkenslagersvendes  Zechbrædt.  '/0. 

(Dansk  Folkemuseum). 

Brædtet:  »Mit  Gunst,  dasz  ich  hinterm  frommer  Briider  Straf-Tisch  gelie;  mit  Gunst.  Mit 
Gunst,  dasz  ich  mich  hinterm  frommer  Briider  Straf-Tisch  niedersetze ;  mit  Gunst.  Mit  Gunst, 
dasz  ich  hinterm  frommer  Briider  Straf-Tisch  aufstehe;  mit  Gunst.  Mit  Gunst,  dasz  ich 
frommer  Briider  Kreide  auf  frommer  Briider  Straf-Tisch  aufhebe  und  zu  mir  nehme;  mit 
Gunst.  Mit  Gunst,  dasz  ich  mit  frommer  Briider  Kreide  auf  frommer  Briider  Straf-Tisch 
meine  Busze  anschreibe;  mit  Gunst«  o.  s.  v.  Formularen  gaaer  nu  tilbage  i  omvendt  Orden. 

Man  kan  tænke  sig  den  Jubel  og  Latter,  der  har  lydt  over  hver  Bommert  i  denne 
Hukommelsesleg,  og  al  den  i  og  for  sig  uskyldige  Skjemt,  som  den  Art  Selskabelighed 
fremkalder.  Brutalere  vare  derimod  de  egentlige  Optagelsesceremonier,  som  ledsagedes 
af  korporlig  Mishandling  og  raa  Løjer  efter  den  arvede  Skik,  at  Optagelse  i  en  højere 
Klasse  var  en  Fremgang  fra  Vanære  til  Hæder,  og  at  man,  saa  længe  man  endnu  havde 
Lov  dertil,  saa  grundigt  burde  mishandle  Novicen,  at  han  længe  skulde  mindes  det. 
Skikken  er  saa  gammel,  at  Ridderslaget  maa  regnes  med  dertil.  Den  levede  indtil  for 
kort  Tid  siden  i  fuld  Styrke  ved  vort  Søkadetakademi.  Hvor  monstrøst  den  fremtraadte  i 
Tyskland,  vil  senere  blive  omtalt  ved  Legene  i  Bergen. 

Det  blev  til  en  tvingende  Nødvendighed  for  vore  Lav  henimod  det  1 7de 
Aarhundredes  Slutning  at  træde  i  den  inderligste  Forbindelse  med  Tyskland.  Vandre- 
driften  var  arvet  efter  Middelalderen  og  holdt  sig  langt  ind  i  den  nye  Tid  som  Vandre- 
pligt.  For  dem,  der  ikke  havde  opfyldt  denne,  var  ingen  Fremgang  mulig.  Hvor  ringe 
den  farende  Svend  end  var  som  enkelt  Mand,  var  han  gjennem  Tiderne  bleven  en  af  de 
mægtigste  Bærere  for  industrielt  Fremskridt,  en  Budbringer  mellem  Landene,  og  vistnok 

den  virksomste  i  hine  Dage.  Han  repræsenterede  en  mægtig  Kraft,  ikke  som  nu  udgaaende 
fra  de  øverste  Lag,  men  fra  selve  Almuens  Kjærne,  og  hans  Vandring  var  her  i  Norden 
bleven  en  Livsbetingelse  for  Udviklingen  i  Haandværket.  Fremskridtet  kom  Syd  fra,  og 
de  tyske  Svendes  strænge  Lavsskikke  tjente  til  at  bane  Vej  for  deres  Indførelse.  Hvor 
de  ikke  forefandt  dem  og  ikke  kunde  skaffe  dem  Indpas,  droge  de  bort.  De  turde  ikke 
udsætte  sig  for  at  blive  gjort  »uærlige«  ved  Samarbejde  med  ulavsmæssige  Haandværkere. 
Det  samme  gjaldt  for  vore  egne  Svende,  som  vare  nødsagede  til  at  vandre  i  Tyskland. 
Vare  de  ikke  »løsgivne«  fra  et  anerkjendt  Lav,  fik  de  ikke  Arbejde,  men  skyedes  som 
Pestbefængte.  At  holde  denne  dobbelte  Strøm  flydende  mellem  Landene  - —  Stansning 
var  det  samme  for  os  som  Udestængning  af  al  dygtig  Arbejdskraft  —  var  derfor  vore 
Lavs  idelige  Stræben  i  det  17de  og  18de  Hundredaar,  til  Trods  for  at  Kongemagten  ved 
jævnlige  Magtsprog  søgte  undertiden  helt  at  undertrykke  alle  Lav,  undertiden  at  ind¬ 
skrænke  deres  Selvregjering.  De  første  Tegn  paa  direkte  Skridt  til  at  affiliere  sig  under 
de  tyske  Lav,  har  man  hidtil  set  i  de  kjøbenhavnske  Sadelmageres  Skraa  af  1609,  der 
blev  anskaffet  fra  Brunsvig.  Sex  Aar  tidligere  var  der  dog  sket  noget  lignende  fra  det 
helsingørske  Snedkerlavs  Side.  I  1603  ejede  de  allerede  en  tysk  Skraa,  som  endnu  er 
til  i  pynteligt  Kvarthaandskrift  og  findes  paa  Dansk  Folkemuseum.  Hvorfra  den  stammer, 
er  ikke  angivet.  I  1649  besluttede  samme  Lav  atter  at  anskaffe  sig  en  tysk  Skraa,  og 
Oldermanden  Jens  Mortensen  rejste  til  Stralsund  for  at  erhverve  det  derværende  Snedker¬ 
lavs  »Roulle«.  At  Mestere  og  Svende  her  handlede  i  fælles  Interesse  ses  af,  at  de  sidste 
bidrog  10  Rd.  til  Anskaffelsen. 

Gik  saadant  for  sig  i  en  Kjøbstad,  er  det  rimeligt,  at  man  har  handlet  ligedan  i 
Hovedstaden.  Hvad  der  opnaaedes  ved  dette  Kjøb,  bar  dog  ikke  direkte  sine  Frugter 
indad  til,  men  maa  væsentlig  have  gavn  et  i  Samkvemmet  med  Udlandet,  og  hvad  man 
særlig  havde  Brug  for,  var  de  fremmede  Ceremonieller,  der  aldrig  vare  optagne  i  selve 
Skraaen,  men  medfulgte  som  Bilag,  og  væsentlig  den  ved  deres  Overholdelse  tilkjøbte 
Forbindelse  med  de  tyske  Lav  og  deres  Anerkjendelse  af  danske  Haandværkere  som 
jævngode  Brødre. 

I  de  danske  Skraaer,  som  Konge  og  Raad  udstedte  i  Tiden  efter  1600,  særlig 
ved  Aarhundredets  Midte,  findes  ogsaa  mange  Spor  af,  at  den  nyere  tyske  Lavsorden  var 
trængt  ind.  Dens  Bestemmelser  optoges  næsten  ordlydende.  Der  nævnes  Velkomster  og 
Lader.  For  første  Gang  optræder  Ørtensvenden  (Ortjiingeren),  der  forklares  at  være  det 
samme  som  fordum  Skafferne  hos  Svendene.  Der  indrettes  særskilte  Herberger  med 
udhængte  Skilter  for  de  rejsende  Geseller,  hvor  Ørtensvenden  skulde  indfinde  sig,  naar 
det  blev  krævet  for  at  modtage  de  Fremmede,  beværte  dem,  »omskue«  dem,  hvilket  bestod 
i  at  tilbyde  dem  til  Byens  Mestre  i  den  bestemte  Rækkefølge  fra  den  ældste  til  den 
yngste,  hvori  de  vare  opskrevne  paa  »Vallen«,  »Valltavlen«  (Tysk  Wahl-  eller  Walltafel, 
muligvis  Vægtavle,  da  alt  Valg  jo  var  strængt  udelukket). 

Fra  denne  Tid  stammer  »Gruszen«,  de  vandrende  Svendes  Hilsen  og  Ørten- 
svendens  Svar,  som  i  næsten  enslydende  Afskrifter  brugtes  ved  alle  nordiske  Lav  og 
stemmer  med  Formularerne  hos  Frisius ;  de  ere  imidlertid  for  vidtløftige  og  uvæsentlige 
til  at.  meddeles  her. 

Det  var  en  arvet  Skik  hos  vore  Fædre,  at  intet  kunde  gaa  for  sig  uden  Drik. 
Den  var  som  en  Besegling  af  enhver  mindeværdig  Begivenhed,  en  Paamindelse  om,  at 
den  var  foregaaet.  Kom  en  fornem  Fremmed  til  en  By,  blev  han  drukket  til  paa  Raad- 
huset.  I  private  Hjem  blev  man  hilst  af  Husets  Datter  eller  Frue  med  Bæger  i  Haand, 
og  hun  »kredensede«  det  først  for  Gjæsten  x.  Rige  Folk  skænkede  i  Sølv,  fattige  i  Træ 


1  Skikken  er  endnu  til  i  Tyskland,  men  hos  os  er  den  forlængst  gaaet  tabt.  Mindet  om  den  levede 

eller  Tin.  Hos  de  første  bugnede  Kredensbordene  under  Vægten  af  de  kostbare  Kar; 
hos  de  Ringere  stode  Kandebordene  med  de  tarveligere.  At  Gilder  og  Lav,  som  toge 
imod  saa  mange  fremmede  Gjæster,  maatte  besidde  Velkomstbægere,  er  rimeligt,  og  vi 
se  ogsaa,  at  saadanne  anvendtes  som  passende  Gaver  til  dem  fra  høje  Herrer,  der  havde 
nydt  Broderære  hos  dem.  Kristian  den  Tredie  skænkede  Helligtrefoldigheds  Gilde  i 
Kjøbenhavn  en  herlig  Kredens,  hans  Søn  en  lignende  til  Knudsgildet  i  Malmø,  da  de 
gik  ind  i  disse  Lav  som  Brødre.  I  et  Anfald  af  vandalsk  Patriotisme  indsmeltedes  den 

første  som  Offer  paa  Fædrelandets  Alter  i  Frederik  den 
Sjettes  Tid.  Den  anden  har  overlevet  saadanne  An¬ 
fægtelser  og  pryder  endnu  Knudsgildets  Festbord  (se 
Fig.  125).  En  tredie  ligesaa  prægtig  Pokal  gjemmes  i 
Museet  for  nordiske  Oldsager.  (Katalog  Nr.  D  75. 
Den  skænkedes  i  1 740  til  Kunstkammeret  af  Gehejme- 
raad  v.  Holst.) 

Saadanne  fyrstelige  Pragtstykker  bleve  Forbilleder 
for  vore  senere  Lavsvelkomster  og  traadte  i  Begyndelsen 
af  det  1  7de  Aarhundrede  i  Stedet  for  Horn  og  Kander, 
først  udførte  i  malet  Træ  og  senere,  da  Velstanden 
steg,  i  Tin  eller  i  drevet  Kobber.  Paa  Museet  for 
nordiske  Oldsager  opbevares  en  Kobbervelkomst  fra 
1656  (Fig.  128),  som  sikkert  er  det  ældste  Lavskar,  vi 
eje.  Desværre  er  det  ikke  muligt  for  Øjeblikket  at 
henføre  den  til  noget  bestemt  Lav.  Den  blev  i  1878 
skænket  til  Museet  af  del  tekniske  Selskab,  som  ikke  saa 
sig  i  Stand  til  at  opgive  noget  nærmere  om  den.  Senere 
er  det  lykkedes  at  spore  en  Tradition  om,  at  den  tid¬ 
ligere  er  ble  ven  skænket  til  »Institutet  for  Metalarbejdere« 
af  Stadshauptmand,  Kobbersmedmester  Conrad/.  Der  er 
saaledes  en  svag  Mulighed  for,  at  vi  her  have  gjenfundet 
en  af  de  kjøbenhavnske  Kobbersmedes  gamle  Pokaler. 
Kompositionen  er  rig  og  god,  men  Arbejdet  staaer 
ikke  i  Højde  med  den.  Figurerne  paa  Bægeret  ere 
tarveligt  udførte.  Det  samme  gjælder  dog  ikke  om 
Topfiguren  i  ciseleret  Messing,  forestillende  Kong 
Frederik  den  Tredie,  som  vistnok  er  Original  til  lig¬ 
nende  Figurer  i  Tin  paa  to  andre  Velkomster,  der 
senere  ville  blive  omtalte.  Rundt  om  Laagets  Rand 
løber  en  Indskrift  med  tyske  Navne. 

Bergens  Museum  ejer  en  Kobbervelkomst  fra  1622, 
de  bergenske  Skomagersvendes ,  og  en  anden  fra  1655, 
der  har  tilhørt  Bergens  Bagerlav.  Sidstnævnte  er  en 
saa  god  Pendant  til  ovennævnte,  at  de  kunne  antages 
at  have  Slægtskab  i  Oprindelsen.  Endogsaa  Indskrifterne  ere  anbragte  paa  samme  Sted, 
omkring  Laagets  Rand.  Samme  Museum  ejer  en  prægtig  dreven  Sølvpokal  fra  1661,  som 
ligeledes  har  tilhørt  Bergens  Bagerlav. 


Fig.  128. 

Kobberpokal  fra  1656. 
(Oldn.  Mus.). 


senest  i  »det  kongelige  Skydeselskab«,  hvor  en  Gevinst  endnu  kaldes  »Kransen«.  Den  hed  oprindelig 
»Kredensen«  og  bestod  i  en  Tintallerken  til  Brug  ved  Fremsættelsen  af  Velkomstdrikken.  Dansk 
Folkemuseum  ejer  en  hel  Række  graverede  »Kranse«  (Katalog  Nr.  VI  108). 

Saa  mange  gamle  og  statelige  Drikkekar  findes  ikke 
hos  os.  Vort  næstældste  i  Rækken  er  de  kjøbenhavnske 
Drejersvendes  Tinvelkomst  fra  1 665  (Fig.  126),  simpelt  og  smukt 
i  Formen,  men  foruden  disse  to  have  vi  ikke  noget  betydeligt 
at  opvise  fra  det  17de  Aarhundrede.  Hvad  vi  eje  fra  den 
Tid,  er  kun  tarveligt  og  dagligdags  Tingods  uden  synderligt 
Værd  udenfor  det  rent  historiske. 

Bergens  Museum  har  derimod  meget  ældre  og  interes- 
santere  Tinarbejder  at  op¬ 
vise.  Der  findes  blandt 
Andet  et  30  Cm.  højt 
og  smækkert  Tinstob  med 
Indskrift:  Anno  §  Domini 
1554  §  do  §  spelden  § 
de  schomaker  §  goltsme  § 
vnde  §  scin  §  hinners  § 
dat  §  rawel  §  G  §  W 
§  B  §  /  §  E.  Paa 
Foden  findes  Skjolde  med 
Lavenes  Attributer.  I  Mu¬ 
seets  Beskrivelse  kaldes 
denne  Indskrift  »mindre 
tydelig«.  Da  Bogstavernes 
Klarhed  ikke  lader  noget 
tilbage  at  ønske  og  da  de 
ere  rigtig  læste,  maa  der 
Fig.  129.  altsaa  menes,  at  Indholdet 

Udskænkspokal  af  drevet  Sølv.  1/2.  er  dunkelt.  Det  er  dog 
(Dansk  Folkemuseum).  heller  ikke  1  ilfældet,  idet 

Læsningen  snarere  maa 
kaldes  meget  let.  Der  staaer :  A.  D.  1554  legede  Sko¬ 
magerne ,  Guldsmedene  og  Skulderne  Ravel.  G.  W.  B.  I.  E. 
ere  vistnok  Begyndelsesbogstaverne  i  Navnene  paa 
Bægerets  Givere. 

I  Bergen  levede  ligesom  i  andre  nordiske  Stæder 
ved  Siden  af  den  hanseatiske  Handelskoloni  (de  Kon¬ 
torske)  en  Mængde  tyske  Haandværkere.  De  vare  delte 
i  fem  Lav,  af  hvilke  foruden  de  paa  Bægeret  nævnte 
endnu  kjendes  Skrædernes.  Samtlige  Tyskere  dannede 
et  afsluttet  Samfund  med  egne  Love  og  Vedtægter  og 
sloge  sig  ned  i  afspærrede  Kvarterer.  Blandt  deres 
oprindelig  fra  Tyskland  overførte  Skikke  vare  Legene, 
som  brugtes  ved  Drengenes  Optagelse  i  Lavet,  bekjendte 
for  deres  Raahed,  Grusomhed  og  Svinskhed.  Ravel- 
legen  bestod  deri,  at  Novicen  førtes  hen  i  Skos/ræde, 
hvor  de  tyske  Haandværkere  boede,  og  kastedes  i  en 
ni  Alen  dyb  Kule.  Dens  Bund  var  fyldt  med  Affald  Fig.  130. 

fra  Haandværket,  Kalk,  Haar  og  flydende  Uhumskheder.  Kjøbenhavns  Bagersvendes  Velkomst.  llb. 
Naar  Offeret  søgte  at  arbejde  sig  op  af  denne  Pøl,  (Dansk  Folkemuseum). 

blev  han  overdænget  med  Stene,  Kalk,  Skarn  o.  s.  v. 
Det  var  især  Guldsmedenes  og  Sldndernes  (Bundt¬ 
magernes)  Lærlinge,  som  maatte  udstaa  denne 
Tortur.  Hvert  Lav  havde  sin,  og  sommes  vare 
endnu  værre  end  Ravellegen.  Hansestæderne  søgte 
gjentagne  Gange  i  faa  Aar,  senest  i  1554,  at  sætte 
en  Stopper  for  dette  Uvæsen,  der  ofte  kostede 
Menneskeliv,  og  naar  dette  Aarstal  er  sat  paa  et 
tysk  Lavsbæger  fra  Bergen,  er  det  sikkert  for  at 
forevige  en  Trods  overfor  hjemlige  Autoriteter. 

(Herluf  Lauritsson:  Bergens  Fundats  1580 — 83). 

Grunden  til,  at  vi  nu  ere  saa  fattige  paa 

Lavsdrikkekar  fra  ældre  Tid,  er  ikke,  at  vi  ingen 

havde  —  her  var  tvert  imod  Rigdom  —  men  at 

der  i  Aarene  1681  og  82  udgik  fra  vor  unge  Ab¬ 
solutismes  Himmel  et  Lyn,  som  smeltede  hele  vor 
daværende  Lavsskat.  Dengang  afskaffedes  uden 
Naade  alle  gamle  Ceremonier;  nye  meget  nøgterne 
Artikler  traadte  i  Stedet.  Det  forbødes  at  samles 
til  Drik  og  Lystighed  paa  Svendekroerne.  Møderne 
skulde  holdes  i  Oldermandens  Hus  og  alle  Stevner 
være  »fastende«.  Drikkekarrene  vare  især  i  Vejen, 
fordi  de  vare  Symboler  paa  gammel  Magt  og  Ved¬ 
tægt,  og  den  tjenstivrige  Politimester  Claus  Rasch 


Fig.  131. 

Laagkrus  i  drevet  Sølv.  (24I(2  Lod.) 

(Dansk  Folkemuseum). 


forfulgte  dem  som  Kontrabande. 


Alt,  hvad 

han  kunde  komme  over,  blev  beslaglagt 
og  solgt,  Pengene  lagdes  i  Lavenes  Fattig¬ 
bøsser.  Her  gik  sikkert  mange  ypperlige 
Stykker  dansk  Guldsmedkunst  tabt.  Vi  vide 
f.  Ex.,  at  de  kjøbenhavnske  Bagersvende,  som 
synes  altid  at  have  sværmet  for  luxieuse  Drikke¬ 
kar,  voldelig  bleve  tvungne  til  at  udlevere  til 
offentlig  Auktion  alt  deres  ædle  Metal,  Lade 
o.  s.  v.  i  Aaret  1695,  skønt  Krofaderen  Hans 
Hasenberg  forudseende  havde  deponeret  det  i 
Magistratens  Værge. 

Overgangen  fra  de  første  Velkomster  i 
simpelt  til  de  kostbare  i  ædelt  Metal  begyndte 
for  de  store  Lavs  Vedkommende  allerede  i 
det  1 7de  Aarhundrede  og  gjenoptoges  ind  i 
det  næste.  Det  var  Skik,  at  de  unge  Svende, 
som  stededes  til  at  drikke  af  Højtidsbægeret, 


frivillk 


bidroge 


til  at  »zire«  det  ved  at 


Fig.  132. 

Kjøbenhavns  Møllersvendes  Skilt  fra  1648. 
(Dansk  Folkemuseum). 


skænke  enten  et  Sølvskilt  eller  et  Par  Daler 
i  »Skiltpenge«.  Antallet  af  Skilter  voxede 
temmelig  rask,  og  »Ziraten«  øgedes  desuden 
ved  Gaver  af  Emblemer,  Medailler  eller  sjældne 
Sølvmønter,  som  ydedes  i  taknemlig  Plrkjen- 
delse  af  den  Glæde  og  Gavn,  man  havde 

havt  af  Broderskabet  i  den  fremmede  By. 
Det  var  ofte  det  bedste  Stykke,  som  den 
fattige  Svend  ydede ,  enten  en  opsparet 
Sølvpenge,  et  arvet  Stykke, 
givet  ham  med  paa  Rejsen 
af  hans  Kjære  i  Hjemmet, 
som  en  Nødskilling  paa 
Vandringen. 

Hvor  velmente  disse  Ga¬ 
ver  end  have  været,  bleve 
de  dog  ikke  opbevarede  af 
Lavene  med  nogen  synderlig 
Pietet.  Naar  de  sammen 
med  Skiltene  vare  voxede  i 
tilstrækkeligt  Antal,  bleve  de 
indsmeltede  og  omgjorte  til 
en  statelig  Sølvpokal.  Dette 
er  ligefrem  udtalt  paa  de  kjø- 
benhavnske  Smedesvendes  Vel¬ 
komst  af  1753: 

Af  Skilter  en  Pokal  jeg  er 
En  Deel  dem  gav  er  her  ej  meer 
En  Deel  er  ned  i  Graven  lagt 
Dog  lever  de  mig  har  i  Agt. 

Meningen  med  sidste  Linie 


»I  Dreierlauget  her  nu  staaer  |  F.nHvælkomst, 
som  i  mange  Aar  |  I  Laden  haver  voxet 
op  |  Men  nu  har  faaet  sin  fulde  Top  |  Derfor 
vi  siger  dennem  Tak,  |  Som 
har  for  lang  Tid  sagt  Godnat.« 

I  det  1 8de  Aarhundrede 
oprandt  en  fredelig  Tid  for 
Lavene,  og  uden  Hindringer 
fra  oven  ophobedes  allevegne 
Skilte  og  andre  Gaver.  De 
periodiske  Omsmeltninger 
fortsattes,  og  der  anskaffedes 
mere  og  mere  Sølvtøj.  I 
Lav,  hvor  Frekvensen  var 
stærk,  kunde  der  saaledes 
ophobe  sig  hele  Skatte.  De 
kjøbenhavnske  Bagersvende  sy¬ 
nes  at  have  havt  særlig  Sans  for 
denne  Art  Formueforøgelse. 
Deres  Lavssølv  vejer  tilsam¬ 
men  842  Lod  og  indeslutter 
Gjenstande  fra  forrige  Aar- 
hundredes  Begyndelse  og  indtil  vore  Dage. 
Fra  1 743  falder  Rækken  nogenlunde  jævnt 
efter  Aarene  og  vi  have  her  en  god  Lejlighed 


Fig.  133.  Sølvskilt 
fra  Kbhv.s  Tobaksspindersvende.  ]/2. 
(Dansk  Folkemuseum). 


er  tydeligere 


Fig.  134- 

Sølvskilt  fra  Kbhv.s  Bagersvendes  Velkomst.  ]/2. 


Pig-  135- 

Sølvskilt  fra  Kbhv.s  Bagersvendes  Velkomst. 


(Dansk  Folkemuseum). 


udtalt  i  en  tysk  Oversættelse  af  Verset: 
Doch  leben  die  mich  hatt  gemacht. 

Paa  de  kjøbenhavnske  Drejersvendes  Vel¬ 
komst  fra  samme  Tid  staaer: 


til  at  følge  Stil  og  Smag  i  vor  Guldsmed 
kunst.  Som  rimeligt  er,  rager  Velkomsten  fra- 
1743  (Fig.  130)  op  i  dette  Sølvhav,  som  det 
mægtigste  og  kostbareste  Stykke ;  den  er  tillige 

den  anseeligste  og  rigest  forarbejdede  af  Museets  syv  Sølvvelkomster  (Vægten  er  168  Lod) 
og  staaer  vel  omtrent  paa  Højdepunktet  af  sin  Tids  Guldsmedkunst.  Figurerne  ere  godt 
nrodelerede  og  Lysets  Spil  paa  de  vel  varierede  og  rigt  ciselerede  Flader  er  af  stor 


Fig.  136.  Kjøbenhavns  Tømmersvendes  Skænkekande  fra  1673.  V4 ■ 


Virkning.  Paa  Laaget  staaer  en  Figur,  som  er  vel  kjendt  fra  samtidige  Velkomster, 
Svenden  i  Kavalerdragt  med  Kaarde,  trekantet  Hat  og  i  Haanden  en  Fane  —  »Fløjen« 
hed  den  i  Lavssproget  —  der  spillede  en  stor  Rolle  i  Optagelsesceremonien.  Medens 
Ungsvenden  drak  sin  første  Slurk  af  Bægeret,  holdt  Oldgesellen  Laaget  og  svingede  det 

over  hans  Hoved,  saa  at  Fløjen  snurrede  rundt.  At  skænke  Fløjen  til  Velkomsten  og  faa 
sit  Navn  foreviget  paa  den,  var  en  udsøgt  og  efterstræbt  Ære.  Laagets  Baldakin  bæres 
af  fire  Englebørn,  som  holde  i  Hænderne  de  fire  Brødsorter,  som  dengang  vare  de 

lækreste:  Simlen,  Strutten,  Kringlen  og  Stollen  (et 
sammenlagt  og  udtunget  Fladbrød). 

Foruden  den  store  Velkomst  ejer  Lavet  fem  og  tyve 
større  og  mindre  Sølvpokaler  og  Bægre  fra  Aarene 
mellem  1704  og  1838.  Det  ældste  Stykke  er  et  Laag- 
krus  fra  førstnævnte  Aar  (vog  24 */2  Lod),  et  fint  drevet 
og  ciseleret  Arbejd,  dækket  med  Planteornamenter  paa 
alle  ydre  Flader  og  ubetinget  det  bedste  af  alle  danske 
Lavssager  i  Sølv  (Fig.  1 31).  Næst  i  Aarrækken  og  til¬ 
lige  i  kunstnerisk  Værd  kommer  en  Suite  Laagpokaler 
i  forskjellige  Størrelser  og  alle  baarne  af  menneskelige 
Figurer  (s.  Fig.  1  29).  Paa  dem  alle  er  der  anvendt  Omtanke 
for  at  variere  Form  og  Ornamenter  og  tillige  spores  en 
Trang  til  Rigdom  i  den  ydre  Fremtræden,  til  at  imponere 
ved  noget,  der  er  mere  værd  end  Sølvets  Pris,  og  denne 
Bestræbelse  lever  ud  over  Aarhundredets  Midte.  Men 
jo  nærmere  vi  komme  dets  Slutning,  jo  mere  faaer  Stilen 
Tæring  og  døer  tommevis,  indtil  den  i  vort  A århundrede 
Kbhvn.s  Malersvendes  Tinkande,  '/s-  forsvinder  i  den  tomme  og  nøgne  Glathed ,  der  ikke 
(Dansk  Folkemuseum).  kan  erstattes  ved  Stoffets  Masse. 

Et  Sidestykke  til  Bagersvendenes  Velkomst  fra  samme 
lid  (1748)  og  ens  med  den  i  Stilen  er  de  kjøbenhavnske  Hjul-  og  Karetmagersvendes,  »alle 
Erlige  Rad  und  Stelmager  Gesellers  Welckom«,  som  den  paa  sit  utroligt  naive  Lavstysk 
kaldes  af  de  skikkelige  danske  Svende,  der  have  sat  sine  Navne  paa  den.  Laaget  bærer 
en  Kavaler  i  Tidens  Dragt;  i  sin  ud¬ 
strakte  Højre  holder  han  et  »Stel«  til 
en  Karosse.  Pokalens  Vægt  er  1  70  Lod. 

De  kjøbenhavnske  Klejnsmedesvendes 
Sølvvelkomst  fra  1 753  er  mindre  af 
Størrelse,  men  med  sine  rhytmiske 
Folder,  som  vinde  sig  om  alle  de 
buede  Flader,  er  den  et  ret  fint 
Arbejde.  Paa  Laaget  springer  en 
Løve,  som  lader  sin  ene  Pote  hvile 
paa  en  Sølvmønt  med  Frederik  IIFs 
Billede,  medens  den  anden  holder 
en  mægtig  Fløj.  Paa  tysk  og  dansk, 
der  i  hine  Dage  i  Lavene  flød  sam¬ 
men  i  et  Kaudervelsk,  læses  paa  den: 

Til  Erindring  til  de  erinde  Klein 
Smede  Svenne  Deres  Lade  fra  Kroe 
Fader  Johan  Philip  von  Werner  ved  des  Skield  Flyttning  (»bei  ihren  Schild  flutten«)  Kiøben- 
havn  d.  2den  Mey  1785.  Foruden  de  oven  anførte  Vers  er  paa  Bægeret  graveret  Em¬ 
blemer  for  de  under  Klejnsmedenes  Lav  indordnede  fire  Haandværk:  Urmagere,  Bøsse¬ 
magere,  Sporemagere  og  Laasesmede  (Vægten  er  84  Lod).  I  samme  Stil  og  fra  samme 
Tid  er  de  kjøbenhavnske  Drejersvendes  Sølvvelkomst  (vog  1 1 1  Lod).  Den  bærer  ikke  noget 


Fig.  138. 

Kbhvn.s  tyske  Tømmersvendes  Snusdaase.  */g. 
(Dansk  Folkemuseum). 


Fig.  137- 


Tidsskrift  for  Kunstindustri. 


I  86 


Aarstal,  men  foruden  oven  anførte  Vers  en  Mængde  Navne,  ved  Hjælp  af  hvilke  Alderen 
kan  bestemmes  til  henved  1 760. 

Til  Museets  seneste  store  Erhvervelser  hører  de  kjøbenhavnske  Murersvendes  Lavs¬ 
sager,  og  blandt  dem  findes  en  mægtig  Sølvvelkomst  fra  1775,  den  største  vistnok  i 
Norden,  Vægten  er  253  Lod  eller  saa  nær  8  Pund  Sølv.  Dens  største  Interesse  ligger 
imidlertid  i  den  statelige  Stil.  Den  er  fra  en  Tid,  da  man  begyndte  at  trættes  ved 
Aarhundreders  dekorative  Overflod  og  vendte  sine  Øjne  mod  den  Enkelthed,  som  man 
dengang  begejstredes  ved  at  finde  i  Antikens  nøgne  Bygningsruiner.  I  1775  var  man 
dog  endnu  ikke  naaet  saa  vidt  som  i  den  franske  Republiks  Dage,  da  finansiel  Misere  og 
Ophævelse  af  virkelig  Smagsfrihed  skabte  den  Armodens  Stil,  der  har  sat  sin  Forpintheds 
Spor  saa  fast  i  den  følgende  Periodes  Kunstindustri,  at  der  maatte  gaa  lange  Tider,  inden 
vi  forvandt  dem.  Man  laante  i  1775  Former  og  Dekorationer  af  den  romerske  Arkitektur, 
smeltede  dem  sammen  med  noget  af  det  18de  Aarhundredes  Ynde,  og  der  fremgik  af 


Fig. 

denne  Brydning  mellem  Misforstaaelser  af  Antiken  og  forrige  Aarhundredes  Trang  til 
koket  Ynde  en  hybride  Stil,  som  man  har  kaldt  Louis  XVI.  Paa  denne  er  dette 
hjemmegjorte  Stykke  Guldsmedarbejde  en  god  Prøve,  hvor  tungt  og  lidet  gjennemført 
det  ellers  er. 

Laaget  dannes  af  et  romersk  Tempel  med  Kuppeltag,  og  oven  paa  denne  den 
uundgaaelige  Fløjbærer  med  en  Guldfane  i  Haanden.  Den  er  skænket  i  1842  ved  Lavets 
206  Aars  Jubilæum  af  Oldermand  og  1 7  Mestere.  Bægeret  er  dybt  kanelleret  og  behængt 
med  tykke  Guirlander.  Foden  har  spiralvundne  Fordybninger.  Med  sin  Kaskade  af 
Skilte,  Medailler  og  Mønter  —  der  er  i  Alt  140  Stykker  —  danner  dette  prægtige  Stykke 
en  imposant  Masse.  Skiltene  —  hvoraf  de  ældre  ere  sande  Pragtstykker  af  Drivning  og 
Ciselering  —  og  Medaillerne  falde  i  Tiden  fra  1752 — 1889  og  forøges  jævnlig. 

Museet  ejer  endnu  to  store  Velkomster  fra  dette  Aarhundrede,  nemlig  de  kjøben- 
haV7iske  Bødkersvendes  fra  1817  og  de  kjøbenhavnske  Garversvendes  af  1842.  De  veje 
henholdsvis  186  Lod  og  138  Lod. 

Af  Museets  sytten  Tinvelkomster  kunde  flere  lige  saa  fuldt  fortjene  Omtale,  men 
Hensyn  til  Pladsen  nøder  til  at  forbigaa  dem,  endskønt  de  kjøbenhavnske  Blytækker¬ 
svendes  Pokal  af  1751  i  monumental  Henseende  er  den  mest  fremtrædende  i  hele 
Samlingen.  De  kjøbenhavnske  Murersvendes  og  Nagelsmedesvendes  Tinvelkomst  af  1721 
og  1731  have  begge  som  Fløjbærer  den  samme  Figur,  som  findes  paa  den  ovenfor  af¬ 
bildede  Kobberpokal  (Fig.  128),  og  som  vistnok  fremstiller  Frederik  den  Tredie  i  Kostume 
fra  Belejringens  Tid.  Sandsynligvis  stammer  den  fra  ældre  Lavsstykker,  der  kunne  være 
indsmeltede  i  Claus  Rasctis  Tid  og  senere  overførte  paa  nyforfærdigede  Velkomster. 


Fig.  140.  Ramme  til  Kridtpiber  med  to  indtegnede  Kridtpibehoveder.  Nordslesvig  1788.  1/R 

(Dansk  Folkemuseum). 


Skiltene  og  Medaillerne  ere  som  Lavsarkiver,  og  man  læser  i  dem  dels  den 
skiftende  Smags,  dels  det  indre  Personliges  Historie.  Fra  det  1 7de  Aarhundrede  er  des¬ 
værre  kun  frelst  faa  Stykker.  Det  ældste  er  de  kjøbenhavnske  Møllersvendes  fra  1648 
(Fig.  132),  som  giver  dels  et  fortræffeligt  Billede  af  en  Stubmølle  fra  Tiden,  dels  et 
Bevis  for,  at  »Skilt«  kommer  af  Tysk  og  betyder  Skjold.  Omridset  gjentager  ganske 
Renaissancens  heraldiske  Former.  Fra  Helsingør  modtog  Museet  ved  Guldsmed  Sølvers 
Velvillie  en  Samling  af  1 2  SølvskiRe,  hvoraf  de  ældste  falde  fra  1682  og  Tiden  nærmest 
derefter.  Stilen  deri  er  fortræffelig  og  Arbejdet  godt  (Fig.  122).  Det  er  de  eneste 
Skilte,  paa  hvilke  Hustruernes  Navne  ogsaa  ere  opførte  i  deres  Egenskab  af  Søstre  i  Lavet. 

Et  Guldskilt  med  Emaille  hidrører  fra  de  kjøbenhavnske  Bageres  Mesterlav  (Fig.  124). 
Det  er  i  sin  Tid  skænket  af  Daniel  Hel/ms  Kongl.  Maytz.  Hof  og  Reise  Bagger.  Hellrns 
omtales  som  død  før  1 694. 

Det  kommende  Aarhundrede  er  saa  meget  rigere.  De  kjøbenhavnske  Bager¬ 
svende  eje  ikke  mindre  end  38  Stykker  fra  Tiden  mellem  1756 — 1822  med  en  samlet 
Vægt  af  186  Lod.  De  ældste  ere  rene  Pragtstykker  af  Størrelse  og  med  stærkt  drevne 
Ornamenter.  Det  vrimler  med  kronede  Strutter,  Simler  og  Kringler,  med  Bagersvende  i 
Kavalerdragt,  Enhjørninger,  Havfruer  og  Løver  (Fig.  123,  134  og  135).  Det  sidste  Dyr 
er  alle  Bageres  oprindelige  Vaabenmærke.  Efter  en  Lavstradition,  som  Frisius  har 

opbevaret,  hørte  de  i  Middelalderen  til  et  Markus- 
gilde,  og  denne  Helgens  Attributdyr  gik  over  i  det 
Vaaben,  som  Kejser  Carl  IV  skænkede  sine  Bager¬ 
svende,  »die  Lowenschiitzen«,  der  havde  gjort  god 
Gavn  i  Krigens  Tid.  De  kjøbenhavnske  Tobaksspinder¬ 
svende  eje  et  Sølvskilt,  som  maaske  af  alle  de  mang¬ 
foldige  lignende,  som  nu  findes  paa  Folkemuseet  har 
den  største  kunstindustrielle  Interesse  (Fi  g-  133)-  Det 
er  sjælden  godt  drevet  og  ciseleret  i  Sølv,  og  Stilen  er 
saa  fin  og  nydelig,  som  kun  den  bedste  Tid  i  forrige 
Aarhundrede  kunde  frembringe  den. 

Allerede  i  Middelalderen  kjendte  man  et  Stykke 
Husgeraad,  som  senere  kaldtes  Fontainer,  og  som 
havde  sin  Plads  i  et  Hjørne  —  af  dem  ejer 
Dansk  Folkemuseum  Exemplarer  baade  i  Kobber 
og  Fajense  fra  forrige  Aarhundrede,  og  Rosenborg 
ejer  et  Pragtstykke  i  Sølv  —  de  gjorde  Tjeneste 
som  Vandbeholdere  til  Drik  og  til  Tvæt  eller  stilledes 
op  paa  Bordene  ved  Drikkelag  og  fyldtes  med  Vin 
eller  01.  De  kjøbenhavnske  Tømmersvende  ejede 
endog  5  saadanne  i  Tin  og  det  i  Vægt  af  flere  Lis¬ 
pund  for  hver.  Dansk  Folkemuseum  har  fra  de  kjøben¬ 
havnske  Murersvende  modtaget  et  mægtigt  og  vægtigt 
Exemplar  fra  1736.  Da  det  imidlertid  ikke  har  saa 
megen  kunstindustriel  Værd  som  et  lignende,  der 
findes  paa  Tømmerkroen,  gives  der  her  et  Billede  af 
dette  (Fig.  136). 

Krus  og  Kander  af  Sølv  og  Tin  til  Drikkens  videre 
Udskænkning  fandtes  ved  de  fleste  Lav,  men  ere  kun 
opbevarede  i  faa  Exemplarer.  En  prægtig  Sølvkande 
tilhører  de  kjøbenhavnske  Hjul-  og  Karetmagere  (Indskrift:  »Aller  ehrlichen  Rath  und  Stell- 
rnacher  Gesellen  Frisch  Schenck  Kanne«).  Den  har  Form  som  de  nu  brugelige  store 
Flødekander  og  er  udført  med  drevne  Ornamenter  og  med  Rokokoens  rhytmiske  Snoninger 
op  om  alle  Led.  Vægten  er  100  Lod.  (Dansk  Folkemuseum  Katalog  Nr.  IV  225  c.) 
De  kjøbenhavnske  Bødkersvende  eje  en  smuk  Tintudekande  af  god  Form  fra  1665,  der 
altsaa  er  enestaaende  ved  sin  Alder.  Det  eneste  Stykke,  som  endnu  er  i  Behold  af  de 
kjøbenhavnske  Malersvendes  Lavssager,  er  en  stor  og  smuk  Tudekande  af  Tin  fra  1735 
(Fig.  137).  Den  bærer  Malernes  kjendte  Vaabenmærke,  de  tre  Skjolde,  hvori  man  snart 
har  villet  se  de  tre  Hovedfarver,  snart  tre  Malerbøtter;  den  er  ved  et  Tilfælde  bleven 
kjøbt  til  Museet.  Resten  af  Lavets  Ejendele  synes  at  være  bleven  solgt  og  er  vist 


Fig.  141. 

Roskilde  Smedelavs  Glttckrorchen  me 
dobbelt  Bund  til  Tærningspil. 


Danske  Lavssager. 

uigjenkaldelig  gaaet  tabt.  —  Kanderne  og  Bægrene  i  Tin  og  Sølv  ere  til  Stede  i  stort 
Antal,  de  første  dog  mest  fra  en  yngre  Tid  og  af  den  Form,  som  kaldes  Rørchen.  Af 
virkelige  Pragtstykker  findes  de  kjøbenhavnske  Skomagermestres  tvende  Sølvkander.  Den 
ældste  er  fra  1692  og  er  oprindelig  forfærdiget  for  Hindench  Hornemann,  hvis  Vaaben 
den  bærer.  Den  anden  er  fra  1709;  ingen  af  dem  er  oprindelig  Lavssølv,  men  indkjøbte 
af  Mestrene  i  Slutningen  af  forrige  Aarhundrede.  De  veje  henholdsvis  84  og  80  Lod. 

Til  al  den  megen  Drik  hørte  selvfølgelig  Tobaksrøgen,  som  har  sat  sig  Minder  i 
en  Række  Tobakstallerkener  af  Sølv  (de  kjøbenhavnske  Bagersvendes  fra  1782  og  1788, 
Katalog  Nr.  IV  240  d  og  e,  ere  dog  oprindelig  blot  almindelige  gode  Sølvtallerkener)  og 
Tin,  blandt  hvilke  de  kjøbenhavnske  Tobaksspindersvendes  (Fig.  139),  som  rimeligt  er, 
indtager  en  fremragende  Plads.  Saadanne  Tallerkener  brugtes  ved  Udkradsning  af  Asken 
og  ere  derfor  forsynede  med  Pibekradsere  hængende  i  Kjæder.  Indskriften  paa  det 
afbildede  Stykke  er:  »Hvo,  der  vil  røge,  maa  Fadet  forøge.  1773«. 

Man  røg  dengang  af  Kridtpiber,  der  havde  et  meget  langt  Rør  og  et  lille  Floved. 
En  Pibe  gjorde  ikke  Gavn  mange  Gange,  fordi  den  var  baade  skør  og  billig,  og 
Fristelsen  til  at  skifte  har  sat  Mærker  i  de  Fund,  som  ere  gjorte  ved  Gravninger  dels  i 


Fig.  142.  »Ilvegehors«  efter  Olaus  Magnus. 


Kjøbenhavns  Grund,  dels  i  Voldene.  Blandt  de  store  Masser,  der  i  Brudstykker  ere 
komne  for  Dagens  Lys,  findes  flere  i  Museets  Eje,  som  bære  Christian  den  5tes  Navn  og 
Titel.  De  stamme  fra  et  af  de  »tabach  pibe  vercher«,  som  i  hans  Tid  privilegeredes. 
Kridtpiberne  bragtes  ikke  med  paa  offentlige  Steder,  saalænge  de  havde  den  oprindelige 
Længde,  men  kjøbtes  tilligemed  et  »Brev«  Tobak  afVærten,  saaledes  som  Tilfældet  endnu 
er  paa  tarvelige  engelske  Værtshuse.  Inden  man  gik  hjem,  lagde  man  dem  paa  en  Pibe¬ 
ramme,  hvor  de  hvilede  i  tilskaarne  Takker  indtil  de  benyttedes  næste  Gang.  Saadanne 
Møbler  have  sikkert  nok  været  i  Brug  paa  Lavshusene,  men  ingen,  som  hidrøre  derfra 
ere  opbevarede.  Dansk  Folkemuseum  ejer  et  smukt  udskaaret  Exemplar  fra  1 788,  som 
er  kommen  fra  Aabenraa  (Fig.  140). 

Snusen  blev  heller  ikke  forsømt.  At  prise  Tobak  var  en  af  vore  Forfædres  store 
Passioner,  et  Middel,  hvorved  man  tilsigtede  at  distinguere  sig  fra  de  udannede.  Det  gik  for 
sig  efter  et  helt  Ritual,  med  Rækker  af  gratiøst  studerede  Haandbevægelser,  med  Slag  paa 
Daasen  og  Smæld  med  Fingrene  i  visse  Tempi.  Saa  søgt  var  man  vel  ikke  paa  Svende¬ 
kroerne,  men  nøjedes  med  at  lægge  til  Prisernes  Størrelse.  De  tyske  Tømmersvende  have 
efterladt  deres  Snusdaase  (Fig.  138),  en  sarkofaglignende  Ting  med  Rum  for  en  Tobaks¬ 
masse,  som  maa  være  tilstrækkelig  til  at  faa  en  hel  By  til  at  nyse. 

Spil  0771  Pe7tge  var  forbudt  i  de  ældre  Haandværksskraaer.  Særlig  er  Bagernes 
Skraa  af  1403  udførlig  og  stræng  i  sine  Forbud.  Der  siges,  at  hvis  »to  Brødre  lege  til¬ 
sammens  med  Tærninger  og  en  tredie  ser  det,  skal  Spillerne  hver  betale  to  engelske« ; 
dølger  den  tredie,  skal  han  betale  lige  saa  meget;  ingen  Bagersvend  maa  lege  om  Penge, 
medens  han  gaaer  om  og  sælger  sin  Herres  Brød  under  1  Grots  Bøde«.  I  Forbindelse 
med  disse  Bestemmelser  staaer  en  anden,  som  voldelig  er  adskilt  fra  dem  med  nogle 
indskudte  Paragrafer:  »hvilken  Broder,  som  finder  andre  paa  BovepladseTi,  den,  som  funden 
vorder,  give  to  engelske,  og  tier  lian,  som  finder  den  anden,  betaler  han  ogsaa  to  engelske«. 
Om  Betydningen  af  Ordet  Boveplads  har  der  været  megen  Uenighed  og  nogen  tilfreds¬ 
stillende  Forklaring  er  hidtil  ikke  fremkommen.  Bove  (tysk  Bube)  betød  Bedrager,  og 
var  en  fælles  Betegnelse  for  den  sletteste  Del  af  det  farende  Folk,  som  i  Middelalderen 
fyldte  Veje  og  Byer,  levede  af  Almisse  og,  hvor  denne  ikke  rakte  til,  af  Spil  eller  Ran. 
Olaus  Mag7tus  ofrer  dem  et  helt  Kapitel,  af  bilder  deres  Kort  og  Tærningspil  paa  offentlige 
Pladser  og  Straffen  i  Halsjærnet,  som  de  idømtes  (XIV,  26.  Kap.).  Bestemmelsen  i  de 
kjøbenhavnske  Bagersvendes  Skraa  findes  endnu  i  de  kønigsbergske  Kandestøberes  Rolle 
af  1586:  »Soli  kein  Geselle  auf  offentlichen  Spielplatzen,  da  allerlei  Gesinde  spielet,  noch 
in  der  Schenke  keines  weges  spielen  bei  Strafe  eines  Wochen-Lohns«.  At  der  i  vor  Skraa 
er  Tale  om  Lykkespil  paa  Bovepladsen  ses  deraf,  at  Bøden  for  at  findes  der  er  sat  til 


Fig.  143.  Hovstok  fra  Dybæk  (Kopi  af  en  »skarvet«  Stok). 
(Dansk  Folkemuseum). 


»to  engelske«,  den  samme  Straf,  som  skal  ydes  for  at  »lege  med  Tærninger«  ved  Gildets 
Sammenkomster. 

Spil  om  Drikkevarer  har  derimod  altid  været  tilladt,  ja  endog  opmuntret,  naar 
blot  »alt  Vedfæ  kom  til  Lavet«,  »til  alle  Brødres  Nytte«  (o :  blev  opdrukket  i  Fællesskab) 
og  man  havde  Spillebægere,  »Gluckrohrchen«  til  dette  Brug.  I  en  almindelig  Tinrohrchens 
aabne  Bund  blev  indsat  eller  indstøbt  en  gjennemhullet  Skive,  som  lukkede  for  en  Tærning. 
Naar  man  havde  tømt  sit  lille  Krus,  havde  man  Midlet  i  Haand  til  at  vinde  et  nyt 
eller  tabe  to  (Fig.  141). 

Professor  Nyrop  omtaler  i  »Kjøbenhavns  Tømmerlav«  Lavenes  Kransegilder,  Maj¬ 
fester,  Fastelavnsgilder  o.  s.  v.  Der  kan  hertil  føjes,  at  FakkeldaTtseTi  brugtes  i  Hellig 
Trefoldigheds  Gilde  ved  Bryllupper,  og  at  SværddanseTi  opførtes  af  de  kjøbenhavnske 
Smedesvende  ved  Fastelavnsgilderne.  Skraaen  af  1554  bestemmer:  »hvilken  der  slipper 
Haandfanget  paa  Sværdet,  han  bøde  en  Fjerding  01,  men  slipper  han  Odden,  bøde  en 
Skilling,  men  falder  han  over  noget  Sværd,  bøde  og  en  Skilling,  og  taber  han  sin  Hue 
bøde  en  Hvid«.  Olaus  MagTtus  beskriver  og  afbilder  denne  Sværddans.  Det  ses,  at  den 
udførtes  baade  af  Mænd  alene  og  sammen  med  Kvinder,  men  af  Forklaringen  er  det  ikke 
muligt  at  udfinde  den  her  omtalte  Tour. 

I  samme  Værk  findes  (XIII.  34)  et  Billede,  som  utvivlsomt  forklarer  en  Lystighed, 
som  var  almindelig  i  Norden  hele  Middesalderen  igjennem,  lige  til  den  blev  forbudt  efter 
Reformationen.  Det  var  en  saa  populær  Leg,  at  den  sikkert  ogsaa  har  spillet  med  i 

Lavenes  Sammenkomster.  Palladius  angriber  den  i  sin  Visitatsbog:  »Forvarer  Eder,  at  I 
sidde  ikke  Natten  over  og  slemme!  Thi  alle  Nattedrik  og  utilbørlig  Nattevægt,  som  er 
Hvegehors,  Hvidebjørn,  Julebuk,  Huggetønde,  Daaretønde  udi  Bryllup  og  andet  saadant,  er 
alt  sammen  aflagt  til  Landsthing  under  Kongens  Sværd«.  I  Grundtvigs  Udgave  af  Bogen 
siges  om  Hvegehors,  at  Legen  er  ukjendt,  men  maa  betyde  Gyngehest  og  komme  af  old¬ 
nordisk  hvika,  vakle  hid  og  did.  Den  kan  imidlertid  ogsaa  komme  af  Vega,  løfte  i  Vejret, 
og  passer  i  saa  Fald  fortræffelig  paa  Billedet  Fig.  142.  Her  ses  en  Mand,  som  efter 
at  være  bragt  til  Sæde  paa  en  Trapez,  der  har  en  generende  Udvæxt  paa  Midten,  bliver 
trukken  op  under  Loftet,  og  der  gives  ham  et  fyldt  Horn  i  Haanden.  Under  Indtrykket 
af  et  meget  pinefuldt  og  usikkert  Ridt  paa  denne  Pind  maa  han  tømme  sit  Horn,  forinden 
han  atter  fires  ned  paa  Jorden.  Legen  synes  at  være  af  ren  nordisk  Oprindelse,  thi  Olaus 
Magnus,  der  skrev  i  Rom,  tilføjer,  at  hvis  den  var  indført  i  Syden  som  Straf,  vilde  den  være 
passende  at  anvende  mod  Ædere  og  Drankere.  Han  omtaler  den  som  militair  Straf  i 
Sverig,  men  det  er  ikke  godt  at  indse  Forstandigheden  ved  at  give  fulde  Folk  endnu  et 
Horn  at  tømme  under  saa  halsbrækkende  Betingelser  (Olaus  Magnus:  Hist.  de  gent. 
septentr.  XIII.  34).  Som  en  raa  Spøg,  der  gik  ud  over  Liv  og  Lemmer,  er  Legen 
derimod  ganske  i  Middelalderens  Aand  og  falder  vel  ind  under  »Nattedrik  og  utilbørlig 
Nattevægt«.  Sandsynligvis  have  de  andre  Adspredelser,  som  Palladius  nævner,  været  af 
samme  Slags,  Straffe,  som  eksekveredes  paa  dem,  der  havde  forset  sig  i  andre  Lege,  i 
Lighed  med  de  Domme,  der  nu  udtales  over  Syndere  i  Panteleg,  eller  den  er  i  Slægt 
med  de  hanseatiske  Lege  i  Bergen  og  brugtes  som  Indvielse  af  nye  Medlemmer  i  Lavet. 

I  de  Roskildske  Smedes  Skraa  af  1492  er  omtalt  et  Bøderegnskab,  som  førtes 
mellem  Mestere  og  Svende,  og  som  skete  ved  at  skarve:  »hvilken  Broders  Svend,  som 
ligger  ude  af  hans  Gaard  om  Natten,  uden  han  haver  Lov  af  Husbonden,  da  maa  Hus¬ 
bonden  skarve  en  Hvid  med  havi  af  hans  Løn  for  hver  Nat«  o.  s.  v.  Professor  Nyrop, 
som  har  udgivet  denne  Skraa  (»Fra  Roskilde  Smedes  Lade«),  forklarer  i  en  Note  dette 
Verbum  som  »føre  til  Bogs,  holde  Regnskab  med  (et  andet  Verbum  at  skarve  betyder  at 
sammenfælde,  føje  Stykker  til  eller  i  Noget)«.  Begge  Verber  ere  imidlertid  et  og  det 
samme  Ord,  fordi  Bogføringen  skete  paa  et  Instrument,  bestaaende  af  to  Stykker  Træ, 
som  sammenfældede  passede  nøje  i  hinanden,  og  af  hvilke  hver  Part  ejede  et  Stykke. 
Naar  der  skulde  føres  en  Post  ind,  »skarvedes«  Stykkerne,  d.  v.  s.  lagdes  de  sammen  (Smede- 
skraaen  siger  »skarve  med  ham«),  og  over  begges  Sideflade  skares  Snit,  om  hvis  pekuniære 
Betydning  man  forud  maatte  være  enige.  Det  er  Verdens  ældste  Kontrabog,  og  i  visse 
Forhold  tillige  den  bedste,  da  Svig  og  Fejlregning  er  umulig.  Som  saadan  anvendtes  den 
fra  den  graa  Oldtid  og  lever  endnu  i  Paris  som  Afregningsmiddel  med  Mælkemænd.  I 
Hoveriets  Dage  kaldtes  den  »Hovstok«,  og  de  fuldførte  Hovdage  skares  ind  deri. 
Hos  os  er  intet  Exemplar  kommet  for  Dagen,  men  i  Skaane  findes  paa  Dybæk  et  helt 
Knippe  af  de  Halvdele,  som  bleve  i  Ladefogdens  Forvaring.  Ved  Godsejer  Wallis'  Velvillie 
har  Dansk  Folkemuseum  erhvervet  sig  Kopi  deraf  (Fig.  143).  Det  er  tillige  den  ældste  Form 
for  diplomatiske  Kreditiver.  Saxo  fortæller  (14de  Bog  DIIII  i  Vedels  Oversættelse),  at  Kong 
Valdemar  fangede  et  Sendebud  Thormer,  der  gik  mellem  to  af  Kongens  Fiender,  Knud 
og  Karl.  »Thormer  lod  Kongen  se  et  Stykke  Træ,  som  da  var  sædvanligt  her  i  Riget, 
at  gode  Venner  brugte  mellem  sig,  naar  de  vilde  give  hverandre  noget  besynderligt  at 
vide  paa  Tro  og  Love,  som  ikke  hver  Mand  skulde  faa  at  løbe  med.  Dette  Tegn, 
bekjendte  Thormer,  at  ham  var  antvordet  i  Steden  for  et  Brev,  og  Karl  og  Knud  havde 
selv  beholdet  Hælvten  hos  sig  her  af«. 

Fig.  144.  Gallé:  Tegning  til  en  Dekoration  af  et  Glas 
[Musée  des  arts  décoratifs ,  Paris). 


Emile  Gallés  Glas. 

Af  E.  Hannover. 


Umiddelbart  foran  i  Verdensudstillingens  galerie  d'honneur  fandtes  en  lille  Kiosk, 
forarbejdet  med  udsøgt  Smag  af  Træ  og  farvet  Glas. 

Mangen  en  af  Mængden  er  gaaet  den  forbi,  lidet  anende,  at  den  indeholdt  nogle 
af  det  moderne  Kunsthaandværks  ypperste  Frembringelser,  et  Udvalg  af  Gallés  Glas.  Nede 
fra  Gulvet  var  Kioskens  Indhold  usynligt;  en  Trappe  førte  derop,  og  var  der  ti  Mennesker 
samlede  deroppe,  var  der  næppe  Plads  til  flere.  Men  Pladsen  forslog  alligevel  som  Regel, 
thi  de  Vildes  Fjederbuske  og  ikke  Kunsten  trak  Ploben  til  sig. 

Derfor  vilde  der  have  været  tomt  paa  dette  Sted,  hvis  ikke  nogle  enkelte  Andægtige 
jævnlig  havde  tilbragt  Timer  deroppe  og  daglig  var  vendt  tilbage  dertil. 


* 

Emile  Gallé  er  født  1846  i  Nancy.  Hans  Fader  var  bekjendt  for  kunstneriske 
Frembringelser  i  Fayence *  1  og  Glas,  og  Sønnen  fødtes  saaledes  sikkert  nok  med  Kunstner¬ 
blod  i  Aarerne.  Ikke  desto -mindre  hengav  han  sig  i  sin  Ungdom  til  Studierne,  besøgte 
Gymnasiet  i  sin  Fødeby,  gjennemgik  et  fleraarigt  Kursus  i  Rhetorik  og  Filosofi,  opholdt 


1-  Ogsaa  Emile  Gallé  har  forsøgt  sig  i  Fayencen,  uden  at  det  dog  forekommer  mig,  at  hans  Arbejder 

i  den  Retning  kan  maale  sig  med  lians  Frembringelser  i  Glas.  Derimod  bar  han  i  Nancy  oprettet 
en  Møbelfabrik,  hvis  teknisk  fuldendte  Produkter  er  lutter  Poesi.  Jeg  haaber  ved  Lejlighed  at  komme 
tilbage  til  denne  Side  af  hans  Virksomhed. 

sig  et  Aarstid  i  Weimar,  stadig  beskæftiget  med  Litteratur  og  Filosofi  og  ogsaa  med 
Naturvidenskaber,  særlig  Botanik.  Han  skriver  til  mig:  »Havde  jeg  ikke  haft  en  Rædsel 
for  Mathematik,  havde  jeg  maaske  i  dette  Øjeblik  været  en  eller  anden  Apotekerskoles 
beskedne  Lærer  i  Botanik«.  Han  ejer  i  Nancy  en  stor  Blomsterhave,  hvor  Japans,  Nord¬ 
amerikas  og  Frankrigs  Flora  er  systematisk  dyrket  og  ordnet.  Han  er  i  Bestyrelsen  af 
forskj ellige  Havebrugsselskaber,  har  organiseret  flere  Planteudstillinger  og  er  Æresmedlem 
af  Bryssels  Haveselskab.  Som  Borger  i  Nancy,  Lothringens  gamle  Hovedstad,  er  han 
opfyldt  af  et  hæftigt  Had  til  Tyskland,  hvis  Herredømme  i  hans  Fødeby  har  gjort  ham 
mere  fransk,  stærkere  patriotisk  følende. 

*  * 


* 

Han  er  en  Søger.  Han  tilstaaer  ærlig,  han  ønsker  at  være  ny.  Han  beundrer 
nok  Bohmens  og  Venedigs  gamle  Glas,  men  de  tilfredssiiler  ham  ikke.  Det  skærer  ham 
i  Hjærtet,  naar  uforstaaende  Kritikere  siger  ham  den  Kompliment,  at  hans  Glas  har 
mindet  dem  om  \  enedig.  Han  skriver:  »Gaa  for  al  Ting  ikke  hen  og  sammenlign  mig 
med  Venedig,  en  let  og  yndefuld  Fabrikation,  men  uden  Alvor«.  Han  siger  et  Sted: 
»Man  beklager  sig  over  den  udelukkende  Beundring  for  de  gamle  Kunstværker,  der 
kvæler  en  ny  Udvikling ;  jeg  troer,  at  modernt  undfangede  Arbejder,  der  taler  det  franske 
Sprog,  vil  formaa  at  skaffe  os  Anseelse  bedre  end  golde  Klager«.  Og  han  tilføjer:  »Det 
har  været  mig  magtpaaliggende  at  gjøre  Arbejder,  om  hvilke  man  i  kommende  Tider  vil 
sige,  de  har  Udseende  af  at  være  bievne  til  i  den  Tid,  der  er  vor«. 

Derfor  er  antike  og  exotiske  Kunstværker  banlyste  som  Forbilleder  fra  hans 
Værksteder  og  erstattede  med  Blomster  fra  hans  Have,  med  Himlens  Fugle,  Luftens 
Insekter,  Havets  Fisk  og  Jordens  Kryb,  saa  han  kan  sige  med  Stolthed,  at  der  findes  i 
hans  Arbejder  ingen  andre  Reminiscenser  end  dem  fra  Mark  og  fra  Skov.  Med  Rette 
vilde  han  kunne  sætte  som  Motto  for  sin  Kunst  et  lille  Digt,  han  selv  citerer,  og  som 
giver  Gjenlyd  for  alt,  hvad  der  i  hans  Arbejder  findes  af  poetisk  Naturbetragtning : 

No us  ne  ferions  rien  ]ui  vaille 
Sans  l'ormeau,  le  f  rene  et  le  houx ; 
l  Air  nous  aide  el  l'  ois  eau  travaille 
A  nos  polmes  avec  nous. 

*  * 

* 

Og  som  han  er  en  Søger  ude  i  Naturen,  er  han  det  i  sit  Værksted.  En  Alkymist 
kunde  man  kalde  ham,  hvis  halve  Liv  leves  ved  Ovn  og  ved  Digel,  Det  er  rigtignok 
ikke  Guld,  han  vil  vinde,  men  han  vil  have  Glasset  kostbart  og  sjældent  som  Guld  og 
pragtfuldt  som  .Ædelsten.  Han  vil  give  det  de  Farver,  som  lever  i  hans  Indbildning,  — 
sælsomme  Feberfarver  fra  Troldenes  Bjærghule  og  fra  Havfruens  Slot  under  den  dybt 
blaa  Sø.  Han  vil  have  Lavaen  til  at  glide  ned  ad  Halsen  paa  en  Vase,  Underverdenens 
Styx  og  Acheron  til  at  risle  og  Helveds  Dampe  til  at  stige  omkring  Orpheus’  daanende 
Eurydice.  Han  vil  ved  Ildens  og  Kemiens  Hjælp  bringe  alt  det  ud  af  Glasset^  han  troer, 
der  slumrer  i  det,  og  han  føler  sig  som  Ejer  af  en  Tryllestav,  under  hvis  Berøring  Glasset 
føjer  sig  efter  hans  Villie.  Snart  kjærtegner  han  det  derfor  med  blide  Midler,  og  det 
forbliver  klart  og  gjennemsigtigt  som  det  reneste  Vand.  Snart  byder  han  det  med 

almægtige  Kemikalier  at  formørkes,  blive  sort  og  uheldsvangert  dæmonisk  af  Ydre.  Og 
stadig  søger  han  nye  Farvevirkninger,  drager  sig  Erfaringer  ud  af  hvert  nyt  Forsøg.  Og 
selv  af  de  Uheld,  der  er  saa  mange  dér,  hvor  Ilden  er  en  væsentlig  Medarbejder, 
forstaaer  han  at  benytte  sig.  Hans  Fantasi  kredser  omkring  den  Plet  paa  Glasset,  hvor 
Uheldet  er  sket,  til  den  ender  med  at  finde  en  uventet  Form,  en  uanet  Farve,  skikket  til 
at  give  Glasset  en  særegen  Betydning  h 

Men  helst  og  oftest  er  han  Herre  over  Ilden  og  Herre  over  Glasset.  Han  skærer 
det  med  en  Præcision,  som  var  det  en  blød  Konkylie,  skærer  himmeldejlige  nøgne  Kvinde¬ 
skikkelser  ned  i  dets  Overflade,  graver  Guldet  frem,  som  ligger  indebrændt  i  Massen  af 
Glasset,  ciselerer  dette  som  Sølv,  ætser  det  som  Zink,  mejsler  det  som  Marmor,  til  det 
staaer  dér  færdigt  som  et  gaadefuldt  Stof,  tungt  at  holde  i  Haanden,  men  i  Aanden'  og  i 
Sjælen  let  som  et  improviseret  Digt,  som  født  til  Verden  af  en  Genius  og  ikke  af  en 
Menneskehjærne,  der  lider  under  Undfangelsen,  og  af  Hænder,  der  trættes  og  stivner 
under  Arbejdets  Slid  og  Møje. 

*  * 


* 

Det  er  cn  Drømmer,  der  skaber  disse  Glas.  Han  drømmer,  de  skal  have  en 
Karakter  og  et  Fysiognomi,  enten  indsmigrende  og  blødt  eller  rædselsvækkende  og  tragisk. 
Det  sælsomme,  det  uhyggelige,  men  ogsaa  det  glædesstraalende  og  det  henrykkende  i 
Drømmens  knugende  sorte  eller  himmelske  skære  Farver  drager  ham  til  sig.  Mørkets 
slibrige  Kryb,  underlige  Blade  paa  Havets  Bund,  store  kulsorte  Sommerfugle,  men  ogsaa 
svulmende  blegrøde  Roser,  ja  selv  en  Amor,  der  blæser  Sæbebobler,  drager  med  Drømme¬ 
billedets  bløde  Omrids  forbi  hans  Øje  og  formes  og  farves  i  disse  hans  Glas,  der  hvert 
især  er  Stykker  revne  ud  af  hans  drømmende  Sjæl. 

*  * 


* 

Han  er  eti  Romantiker.  Han  ynder  at  bygge  sine  Kompositioner  over  Mottoer 
hentede  fra  den  romantiske  Digtning.  Bløde,  melodiøse  og  stemningsfyldte  Strofer,  Linier 
af  de  Vigny,  Hugo,-  Musset  og  Leconte  de  /'Isle  skriver  han  med  stilfulde  Bogstaver  i 
blinkende  Guld  paa  Fladen  af  sine  Glas.  Han  finder  i  Glassets  Farvestemning  —  saaledes 
som  den  er  frembragt  med  Ild  og  Kemikalier  ■ — •  en  Grundakkord,  der  minder  ham,  den 
Literaturkyndige,  snart  om  et,  snart  om  et  andet  af  disse  sjælfulde,  franske  Smaavers. 
Det  bløde  og  det  aandeagtige,  det  hemmelighedsfulde  og  det  mirakuløse,  det  symbolske 
og  det  allegoriske  drager  ham  sært.  Paa  en  lille  Glaskrukke  fra  hans  Haand  staaer 
der  skrevet: 

Je  récolte  en  seer  et  des  fleurs  mystérieuses. 

(Musset) 

Krukken  er  i  brune  og  i  grønne  inkrusterede  Farver.  Det  er,  som  var  der  grundløst 
dybt  Vand  i  den,  og  som  voxede  der  i  Vandet  underfulde  Væxter,  hér  Tang,  dér  grønne 

t-  »Parfois  méme,  je  m’amuse  å  une  fabrication  d' occidents  qui  deviennent  les  objets  de  jeux  piquants, 
de  petits  problåmes  baroques  posés  par  la  matiåree  bigarré  å  l’imagination.  C’est  ainsi  que  les  regards 
du  malade  transforment  en  mille  figures  étranges  les  marbrures  d’un  papier  de  fantaisie,  on  que  les 
nuages  du  couchant  apparaissent  å  l’enfant  comme  d’immenses  bergeries,  lå  ou  l’oeil  du  marin  voit 
des  caps  dentelés  et  des  plages«.  (Notice  remise  au  jury  sur  la  fabrication  de  verres  et  cristaux  de 
luxe  par  Emile  Galle  a  Nancy.  1889.) 


Gallés  Glas. 

Lilier  med  slimede,  mørktgrønne  Pletter,  med  Blomsterblade,  der  synes  at  gribe  for  sig 
som  febersyge  Fingre.  Og  man  drejer  Glasset,  og  Tangen  voxer  op  mod  Overfladen  1 
bugtende  Ormesving,  og  inde  mellem  Tangen  ligger  blinkende  Guld  i  Glassets  tykke  Masse. 

Og  det  vrimler  af  fantastiske  Insekter,  af  underfulde  Fisk  og  djævelsk  Kryb  paa 
Gallés  Glas.  Her  jager  ned  ad  en  Vase  en  mægtig  Guldsmed  med  opspilede  sorte  Øjne. 
Her  sidder  paa  en  Kande  en  vældig  Oldenborre,  paa  hvis  mørke  Bagkrop  der  er  en  stor 
gul  Plet,  lysende  som  et  Rovdyrøje,  funklende  som  en  ukjendt  Juvel.  Her  er  en  vand¬ 
klar  Flacon,  i  hvilken  der  synes  at  svømme  en  Vandmand,  rød  og  gjennemsigtig,  med 
Flige,  der  spiller  som  Flammer  i  Vandet.  Her  danner  sorte  Slanger  Hank  paa  et  søgrønt 
Glas.  Her  turnerer  to  Græshopper.  Her  skyder  paa  en  Vase  en  mægtig  Fisk  til  Bunds 


Fig.  145.  Glas  af  Galle.  Efter  Originaltegning  fra  hans  Værksted. 


mellem  røde  og  sorte  Tangblade,  isprængte  himmelblaa  Stjærneblomster.  Her  sidder  paa 
blegrøde  Begonier  en  indsovet  mat-sort  Sommerfugl  med  sammenfoldede,  støvede  Vinger, 
—  natlig  og  højtidelig,  dæmonisk  og  ulykkevarslende  som  det  store  Insekt,  der  i  Turgen- 
jeffs  Fortælling  sætter  sig  paa  den  unge  Mands  hvide  Pande. 

*  * 


* 

Men  Gallé  er  eti  Digter  selv,  foruden  at  være  en  Elsker  af  Frankrigs  romantiske 
Poeter.  Jeg  vilde  ønske,  I.  P.  Jacobsen  var  bleven  læst  af  Gallé,  levede  endnu  og  kunde 

se  hans  Glas.  Jeg  troer,  de  to  Mænd  vilde  have  trykket  forstaaende  hinandens  Hænder. 
Saaledes  som  Galle  har  dannet  en  Vase  over  denne  Strofe  af  Skærsommernatsdrømmen, 
hvori  Alfen  siger,  at  den  inden  Morgengry  maa  have  ophængt  en  Ørelok  af  Dug  ved 
hvert  af  Primulaernes  Hoved,  saaledes  vilde  han  hos  Jacobsen  have  fundet  de  herligste 
Mottoer.  Han  vilde  have  komponeret  et  Glas  over  Linien  »der  burde  have  været  Roser«, 
et  andet  over  de  sorte  Skovsnegle,  der  »mavede«  sig  frem,  et  tredie  over  Konvolvolusserne, 
der  »lod  deres  hvide  Kroner  fylde  til  Randen,  klinkede  med  hinanden  og  hældte  Vandet 
i  Hovedet  paa  Nælderne«.  Hvor  rnaatte  ikke  Gallé  have  beundret  de  Linier  af  Jacobsen: 

Du  Blomst  i  Dug! 

Du  Blomst  i  Dug! 

Hvisk  mig  Drømmene  dine. 

Er  der  i  dem  den  samme  Luft , 

Den  samme  sælsomme  Elv  er  landsluf t 
Som  i  mine? 

Og  Jacobsen !  Han  vilde  være  bleven  daaret  af  de  gyldne  Blink  i  de  Galléske  Glas,  af 
deres  herlige  Digte  i  Farver.  Han  vilde  desuden  i  Gallé  have  fundet  et  Temperament  i 
ualmindelig  Grad  beslægtet  med  sit  eget,  en  dyb  og  poetisk  Forstaaelse  af  Insekters 
Skønhed  og  Naturfænomeners  Ynde,  en  Botaniker  og  en  Zoolog  som  han  selv,  med 
hele  en  Naturlærds  Kjendskab  og  hele  en  Digters  Følelse.  Og  han  vilde  desuden  i  Gallé 
have  fundet  al  sin  egen  Vellystfornemmelse  af  Blomstens  Legemlighed,  al  sin  sanselige 
Betragtning  af  den  vegetative  Natur,  og  i  Tilgift  en  Vildskab  i  Fantasien,  der  laa  udenfor 
hans,  den  danske  Digters  Egenskaber.  Sikkert  nok  kjender  Gallé  til  Punkt  og  Prikke  de 
Lilier,  der  voxer  i  hans  Have,  de  Insekter,  der  findes  i  hans  Samlinger,  véd,  hvor  mange 
Støvdragere  og  Bægerblade  og  Kindbakker,  de  har.  Men  hans  Fantasi  regner  ikke  med 
sligt;  den  former  Lilien  stor  og  levende,  gjør  den  fliget  og  brændende  gul  som  slikkende 
Flammer.  Sikkert  nok  véd  Gallé  ogsaa,  hvilke  Blomster  Insekterne  søger,  hvilke  Væxter 
der  voxer  paa  Havets  Bund.  Men  hans  Fantasi  lader  Sommerfugl  og  Guldsmed  flyve 
mellem  sælsomme  Planter  og  Fisken  dykke  mellem  blaa  og  røde  Stjærneblomster,  som 
ingen  Sø  og  intet  Hav  nogen  Tid  har  fostret  i  sit  Dyb. 

For  ham  er  Blomsterne  som  Følelsers  Udtryk.  I  sit  Drivhus  dernede  i  Nancy 
inspirerer  han  sig  til  disse  Poesier  i  Glas,  finder  Vemod  og  Smægten,  Livsglæde  og  Sorg 
i  Blomsternes  Holdning,  Farve  og  Form. 

*  * 


* 

Og  endelig  er  det  ikke  mindst  bestemmende  for  ham,  at  han  er  en  Franskmand. 
Hans  fine,  sikre  Smag,  hans  Hang  til  det  rigt  og  overdaadigt  synende,  hans  lette  Art  af 
Aandfuldhed,  er  i  lige  Grad  fransk.  Der  er  i  hans  Arbejder  en  Filosofi,  som  vejer  uden 
at  tynge  til  Jorden,  en  Filosofi,  der  aldrig  er  moraliserende  som  hos  en  beslægtet  Aand 
som  Max  Klinger,  hos  hvem  Filosofien  og  Moralen  saa  ofte  kuer  det  kunstneriske.  Kun 
som  Gjenstande  til  at  more  Øje  og  Sind  opfatter  Gallé  Kunsthaandværkets  Frembringelser. 

Franskt  er  hans  legende  Lune  saavel  som  den  Pathos,  der  kommer  til  Orde  i 
hans  symbolsk-allegoriske  Fremstillinger  af  lidende  Kvinder.  Der  er  i  de  Billeder  af 
saadanne,  han  har  skaaret  i  Glas,  en  tragisk  Højhed  og  Pathos,  til  hvilken  man  finder 
Sidestykker  paa  den  moderne  franske  Scene. 

Fransk  er  hans  Følelses  høje  Temperatur,  hans  stærkt  sanselige  Fornemmelse  af 
Naturens  Væsener.  Fransk  er  hans  Fantasi  og  hans  Opfindsomhed  med  dens  Rædsel  for 

det  konventionelle  og  dens  Had  til  det  banale,  med  dens  Søgen  og  med  dens  Forsøg, 
med  dens  Modbydelighed  for  de  slagne  og  opstøvede  Veje  og  med  dens  aabenbare  Glæde 
over  at  have  fundet  et  Terræn,  der  er  ny  Jord,  af  hvilken  det  spirer  og  voxer  og  vælder 
med  Indfald,  der  synes  aldrig  at  skulle  slippe. 

Ganske  ene  staaer  han  blandt  det  moderne  Samfund  af  franske  Kunstnere,  —  en 
for  sildig  født  Romantiker,  eller  maaske  rettere:  en  for  tidlig  født  Romantiker  afen  Slægt, 
der  vil  følge  Nutidens  Realister,  saa  sikkert  som  Dag  følger  paa  Nat.  Thi  hans  Romantik 
føles  som  noget  ganske  modernt,  der  rummer  og  tilfredsstiller  Nutidsslægtens  lønligste 
Higen  mod  en  Kunstart,  i  hvilken  Livets  Former  lever  kraftigt  og  blodrigt  uden  derfor  at 
være  blottede  for  Præget  af  en  Kunstners  Sjæl  og  Fantasi. 


En  Gulddaase  med  Diamanter. 

Gave  fra  Hs.  Maj.  Keiseren  af  Rusland. 


Guldsmedkunsten  har,  saa  langt  Historien  viser  tilbage,  havt  Kongemagten  og 
i  den  katholske  Del  af  Verden  Geistligheden  at  takke  for  betydelige  Opgaver.  Vel  er 
det  saa,  at  det  constitutionelle  Monarchi  med  den  begrænsede  Civilliste  har  ladet  Glans¬ 
perioden  culminere  omtrent  for  100  Aar  siden,  men  dog  fremkalder  Nutidens  Fyrsteliv 


Fig.  146.  Russisk  Gulddaase  med  Diamanter  og  Saphirer. 


endnu  smukke  Arbeider,  og  et  saadant  er  det,  vi  i  ovenstaaende  Billede  (Fig.  1 46)  vise 
vore  Læsere. 

Snustobaksdaaserne  —  Tabatiererne  —  have  holdt  sig  lige  op  til  vore  Dage 
som  specifike  fyrstelige  Gaver,  og  den  her  viste  Gulddaase  er  en  Gave  fra  den  russiske 
Keiser,  hidrørende  fra  Fredensborgbesøget  i  Efteraaret.  Daasen  er  udført  i  St.  Petersborg 
med  usædvanlig  Omhu  og  Accuratesse,  hvad  den  af  Keiseren  særlig  yndede  Empirestil  jo 

i  fortrinlig  Grad  udkræver.  A-la-grec- Borden  og  det  eiendommelige  gammeldags 
Ornament  paa  Laaget,  udført  i  Saphirer  og  Diamanter,  er  af  betydelig  teknisk  Værdi. 

I  hvor  høi  Grad  Tabatierer  værdsættes,  og  hvilken  smagfuld  Luxus  der  kan 
udfoldes  i  deres  Udstyrelse,  ses  sikkert  bedst  af  den  i  Louvre  opbevarede  Samling  Lenoir. 
Hr.  og  Fru  Philippe  Lenoirs  efterladte  Samlinger  tilfaldt  i  1874  efter  Givernes  testamen¬ 
tariske  Bestemmelse  Louvre.  De  bestod  af  Emailler,  Miniaturer,  udskaarne  Elfenbens¬ 
sager  o.  s.  v.,  men  frem  for  Alt  af  Snustobaksdaaser.  Ikke  mindre  end  204  som  Regel 
smukke  og  kostbare  Daaser  findes  nu  i  en  af  Louvres  store  Sale,  sirligt  ordnede  i  5 
Grupper  efter  deres  Stof  og  Udstyrelsesmaade  og  omhyggeligt  beskrevne  i  en  udførlig 
Katalog. 


Mindre  Meddelelser. 


I  det  kgl.  nordiske  Oldskriftselskabs  Møde  den 
3  December  foreviste  Dr.  phil.  Henry  Petersen  for- 
skjellige  Gjenstande  fra  Middelalderen  af  kunst¬ 
industriel  Interesse.  Herimellem  var  en  malet  Rude 
fra  Ubberød  Kirke  ved  Odense,  der  efter  de  paa 
den  fremstillede  Vaabner  henførtes  til  c.  1480,  og 
dernæst  tre  prægtige  Kalke  fra  henholdsvis  Strø  Kirke 
ved  Hillerød,  Maribo  Kirke  og  Ørsted  Kirke  ved 
Randers.  Den  første  var  fra  c.  1330,  den  anden  fra 
Dronning  Margretes  Tid,  g  den  tredje  formentlig 
lidt  senere.  Den  antages  gjort  til  Brigittiner- 
Klosteret  Vadstena  i  Sverige,  og  det  kunde  for¬ 
modes,  at  den  ved  dettes  Plyndring  af  de  Danske 
i  1567  var  ført  som  Bytte  til  Danmark.  Den  er 
udstyret  med  Emalje,  Filigranarbejde  og  indfattede 
kostbare  Stene  paa  en  saadan  Maade,  at  den  maa 
betragtes  som  en  af  de  prægtigste  Kalke  her  i 
Landet.  Den  var  ifjor  afgiven  til  oldnordisk  Mu¬ 
seum,  men  da  der  senere  fandtes  en  Indskrift, 
hvorefter  den,  der  har  skjænket  den  til  Ørsted 
Kirke,  den  bekjendte  Fru  Anne  Krabbe,  nedkalder 
Himlens  Straf  og  Forbandelse  over  den,  der  tager 
den  fra  Kirken,  er  den  givet  den  tilbage. 

Kunstakademiet  har  udgivet  en  Aarsberetning, 
der  omfatter  Tidsrummet  fra  1  April  1888  til  31 
Marts  1889.  Der  meddeles  heri  bl.  A.  et  af 
Kirke-  og  Undervisningsministeriet  efter  Forhand¬ 
ling  med  Indenrigsministeriet  og  det  tekniske  Sel¬ 
skabs  Skole  approberet  Regulativ ,  hvorefter  de 
tekniske  Skoler  i  Kjøbenhavn,  Odense  og  Aarhus 
kunne  afholde  Prøver,  der  give  Adgang  til  Afgangs¬ 
prøve  for  Arkitekter  ved  Kunstakademiet,  for  de  to 
første  Skolers  Vedkommende  første  Gang  i  For- 
aaret  1890  og  for  den  sidstes  Vedkommende,  saa 
snart  der  i  den  igjennem  3  Vinterhalvaar  har  været 
etableret  en  nærmere  betegnet  Undervisning  i  Byg¬ 
ningsstatik  og  borgerlig  Bygningskunst.  —  Beret¬ 
ningen  giver  ogsaa  en  Fortegnelse  over  den  Til- 


væxt,  som  Akademiets  Samlinger  af  Antik-Skulptur 
og  Renæssance-Skulptur  have  faaet,  siden  Professor 
Jul.  Langes  Fortegnelse  over  dem  udkom  (s.  ovfr. 
II,  S.  1 9 1 ,  III,  S.  62).  —  De  af  Professor  Hans  J. 
Holm  ledede  Opmaalinger  af  ældre  monumentale 
Bygningsværker,  især  fra  Renæssancetiden,  som  i 
1887  gav  sigUdslag  i  Udgivelsen  af  et  smukt  Værk 
(s.  ovfr.  III,  S.  [99),  fortsættes;  det  er  for  Tiden 
danske  Herregaarde,  som  opmaales  og  tegnes. 

Maler  Soya  Jensen ,  der  er  Lærer  ved  Kunst¬ 
akademiet  i  Akvarelmaling ,  har  udgivet  et  lille 
elegant  Skrift  Akvarelteknik ,  en  kortfattet  Vejled¬ 
ning  i  Akvarelmaling  por  Begyndere.  Forfatteren 
begynder  med  at  sige:  »Selvfølgelig  har  det  ikke 
været  min  Mening,  at  denne  Vejledning  i  Akvarel¬ 
teknik  skulde  være  tilstrækkelig  til  at  lære  Nogen¬ 
somhelst  at  male  Akvarel«,  men  Ingen,  der  vil 
male  Akvarel,  maa  heraf  lade  sig  afholde  fra  at 
gjøre  sig  bekjendt  med  Bogen,  ti  den  giver  tydelig 
og  klar  Besked  om  en  Række  af  de  Hjælpemidler 
og  tekniske  Kunstgreb,  som  Akvarelmaleren  maa 
kjende.  Desuden  er  den  af  Betydning  for  Enhver, 
der  uden  selv  at  ville  udøve  Kunsten,  dog  ønsker 
at  kjende  saa  meget  til  den,  at  han  derigjennem 
paa  rette  Maade  kan  lære  at  skatte  dens  Finesser. 
Det  er  interessant  her  at  støde  paa  den  japanske 
Maleregel:  »Overvej  længe  og  mal  hurtigt.«  Bogen, 
der  er  trykt  paa  haandgjort  Papir  med  maaske  lidt 
for  stor  Margen,  fortjener  at  kjendes.  —  Under  de 
4  Tavler,  der  ledsage  den,  burde  der  formentlig 
have  været  sat  en  forklarende  Text. 

I  Vigersted  Kirke  ved  Ringsted  skal  der  midt 
i  November  efter  Meddelelser  i  Bladene  være 
fundet  gamle,  interessante  Kalkmalerier,  bl.  A.  en 
halvtredje  Alen  høj  Kvindeskikkelse  med  en  Glorie 
om  Hovedet,  formentlig  et  Madonnabillede.  Fundet 
vil  blive  videre  undersøgt.  Samtidig  er  der  i  den 

saa  kaldte  Hjortesal  paa  Gottorp  Slot  fundet  inter¬ 
essante  Væggemalerier  under  et  tykt  Kalklag.  Det 
er  Sortkridtstegninger  af  en  øvet  Haand  i  Renæs¬ 
sancestil  fra  det  16de  Aarhundrede. 

Det  ovenfor  S.  1 8 1  antydede  lille  Arbejde  af 
Johan  Bogh  »Bergenske  Laugsgjenstande  i  Bergens 
Museum.  En  beskrivende  Fortegnelse«  er  Særtryk 
af  »Bergens  Museums  Aarsberetning  1888«,  i  hvilken 
det  udgjør  7de  Afdeling.  Det  er  ledsaget  af  to 
Lystryk,  der  viser  den  ovfr.  S.  180  nævnte  Kobber¬ 
pokal  fra  1655  samt  en  Sølvpokal  fra  1712.  Den 
første  skriver  sig  fra  Bergens  Bagerlav,  den  anden 
fra  Skomagersvendenes  Lav  i  Bergen.  Samlingen 
omfatter  i  det  Hele  8  Lader,  5  Pokaler,  9  Kander 
og  Stob,  12  Signeter  m.  m. 

Revue  des  arts  décoratifs  begyndte  i  Juli 
Maaned  sin  iode  Aargang.  I  den  Anledning  med¬ 
deler  dets  Redaktion,  at  Tidsskriftet  fremtidig  mere 
end  hidtil  vil  beskjæftige  sig  med  den  franske 
Kunstindustris  nye  og  nyeste  Frembringelser.  Der 
klages,  hedder  det,  over,  at  Tiden  ikke  har 
nogen  Stil,  men  man  burde  snarere  klage  over, 
at  den  mangler  et  ensartet  Grundlag  for  sin 
Smag,  et  fast  raadende  Princip  i  saa  Pienseende. 
Nogle  følge  blindt  Fortidens  Forbilleder  i  Dyder 
og  Lyder,  Andre  indbilde  sig,  at  det  blot  gjælder 
om  at  vise  den  størst  mulige,  ofte  rentud  tøjlesløse 
Originalitet.  Alt  er  næsten  kaotisk  rørt  sammen, 
og  derfor  kan  det  være  af  praktisk  Betydning  at 
belyse  og  kritisere  just  de  nye  Frembringelser. 
Ved  at  studere  dem  skarpt  og  strængt,  vise 
deres  Mangler  men  ogsaa  fremhæve  deres  gode 
Sider,  tror  Tidsskriftet  at  kunne  gjøre  god  Gavn, 
og  dette  skal  da  efter  den  fremkomne  Udtalelse 
fremtidigt  være  dets  Maal. 

Pierre  de  Nolhac  har  udgivet  et  lille  Skrift 
»Le  chåteau  de  Versailles  au  temps  de  Marie  An¬ 
toinette,  177° — 1789«  (108  S.  8°),  hvori  han  tager 
Ordet  for  en  Restituering  af  Slottet,  saaledes  som 
det  var  i  Ludvig  XVI’s  Tid,  dets  sidste  glimrende 
Periode. 

I  den  sidste  Uge  af  November  er  der  i  Paris 
under  Præsident  Carnots  Nærværelse  aabnet  et  nyt 
Museum,  Musée  Guimet ,  der  helt  skyldes  en  enkelt 
Mand  Emile  Gnimet.  Han  har  skjænket  det  til 
Byen  Paris.  Museet  skal  i  rige  Samlinger  give  Op¬ 
lysning  om  Alt  vedrørende  de  hedenske,  navnlig 
asiatiske  Religioner. 

Den  6  November  lukkedes  Verdensudstillingen 
i  Paris,  der  helt  igjennem  har  været  en  stor  Sukces. 
Den  er  bleven  besøgt  af  25  ’/2  Million  Mennesker 
og  skal  have  givet  et  Overskud  paa  omtrent  7*4 
Millioner  Frcs.  De  officielle  Udstillingsbygninger 
ville  ikke  blive  nedrevne.  Den  franske  Stat  har 


overtaget  Maskinhallen,  Centraldomen  og  Galerie  de 
trente  metres,  medens  Byen  Paris  for  sit  Vedkom¬ 
mende  faar  le  Palais  des  beaux-arts,  le  Palais  des 
arts  liberaux,  Springvandene  og  Terrasserne.  Champ 
de  Mars  bliver  med  andre  Ord  ikke  mere  den 
gamle  militære  Øvelsesplads. 

I  November-Heftet  af  »Mittheil.  des  k.  k. 
oesterreich.  Museums«  har  Jacob  v.  Falke  begyndt 
at  offentliggjøre  sine  i  det  nævnte  Museum  holdte 
Foredrag  over  Verdensudstillingen  i  Paris.  Det  er 
interessant  at  se,  at  den  samme  Beundring  og  Glæde 
over  Udstillingen,  som  almindelig  er  kommen  til 
Orde  overfor  denne  Verdensbegivenhed,  ogsaa  gjen- 
nemstrømmer  hans,  Østerrigerens,  Udtalelser,  uden 
Hensyn  til  at  Udstillingen  fejrede  Hundredaars- 
jubilæet  for  den  Revolution,  som  blev  saa  sørgelig 
skæbnesvanger  for  den  østerrigske  Erkehertuginde 
Marie  Antoinette. 

Den  i  Aar  i  Hamburg  afholdte  Industriudstil¬ 
ling  har  givet  et  Overskud  paa  400,000  Mark, 
hvoraf  100,000  Mark  ville  blive  stillede  til  Raadig- 
hed  for  Byens  Kunstindustrimuseum,  hvis  dygtige 
Direktør  Dr.  Justits  Brinckniann  var  Udstillingens 
utrættelige  Leder.  —  Ogsaa  i  en  anden  tysk  By  er 
der  for  nylig  stillet  100,000  Mark  til  Raadighed 
for  kunstindustrielle  Øjemed.  Gehejme-Konmerce- 
raad  Gruson  fra  Grusonwerk  ved  Magdeburg  har 
skjænket  denne  By  den  nævnte  Sum  med  dens 
Kunstindustris  Fremme  for  Øje.  Magdeburgs  Ma¬ 
gistrat  har  modtaget  Beløbet,  og  foreløbig  er  den 
halve  Rente  stillet  til  Raadighed  for  Byens  Kunst¬ 
industriforening. 

Søndag  den  3  November  aabnedes  i  Berlin  et 
Museum  for  tyske  Folkedragter  i  Forbindelse  med 
tyske  Husgeraadsgjenstande  o.  s.  v.  eller  med  andre 
Ord  et  Museum  svarende  til  »Dansk  Folkemuseum« 
her  i  Byen.  Professor  Virchow  holdt  ved  denne 
Lejlighed  Indvielsestalen  i  flere  Ministres  Nær¬ 
værelse. 

Kunstindustrimuseet  i  Berlin  begyndte  Løver¬ 
dag  den  2  November  en  i  8  Grupper  faldende 
Textiludstilling.  Jul.  Lessing  har  udgivet  en  »Fører« 
gjennem  den  rige  Udstilling  og  oplyser  den  yder¬ 
ligere  ved  10  Foredrag,  der  holdes  hver  Løverdag 
Kl.  12- — I.  —  Samtidig  er  Museets  nyeste  Erhver¬ 
velser  samlede  i  en  Særudstilling,  der  navnlig  om¬ 
fatter  orientalske  Fliser  og  Stoffer,  en  større  Sam¬ 
ling  kinesiske  Arbejder  samt  Metalarbejder  fra 
Middelalderen  og  Renæssancetiden. 

I  Aarets  Løb  er  udkommet  »Anleitung  zur 
Benutzung  der  Bibliothek  des  Kunstgewerbe-Mu- 
seums  zu  Berlin«  af  Museets  Bibliotekar  Dr.  Jessen. 
Efter  en  kort  Udsigt  over  Bibliotekets  Maal,  Om¬ 
fang  og  Benyttelse  meddeler  han  forskjellige  Sag- 

registre  over  dets  tre  Afdelinger:  dets  Samlermapper 
(Fotografier  og  Afbildninger),  dets  indbundne  Bøger 
og  dets  Ornamentstiksamling,  efter  hvilke  man  let 
og  hurtigt  kan  finde,  hvad  man  søger. 

Det  sidste  Afsnit  i  Dr.  Jessens  ovennævnte 
Biblioteksskrift  er  en  Fortegnelse  over  de  i  Mu¬ 
seets  Læsesal  fremlagte  87  Tidsskrifter,  blandt 
hvilke  ogsaa  nærværende  Tidsskrift  findes.  Fler 
skal  aftrykkes  Titlerne  paa  en  Del  af  dem  (46) : 

B latter  fur  Kunstgewerbe  ;  Der  Formenschatz ;  Ge- 
werbehalle ;  Die  Kunst  fiir  Alle ;  Kunstgewerbeblatt ; 
Zeitschrift  fiir  bildende  Kunst;  Zeitsclirift  des 
Kunstgewerbe-Vereins  zu  Miinchen ;  The  art  ama- 
teur;  The  art  journal;  L'art;  L’art  pour  tous;  Ga- 
zette  des  beaux-arts ;  Le  Japon  artistique  (Japani- 
scher  Formenschatz) ;  Revue  des  arts  décoratifs ; 
Kunstchronik ;  Repertorium  fiir  Kunstwissenschaft ; 
Clironique  des  arts ;  Courrier  de  l’art;  Journal  des  arts ; 
Archiv  fiir  kirchliche  Baukunst;  DerKirchenschmuck; 
Zeitschrift  fiir  christliche  Kunst ;  Revue  de  l’art 
chrétien :  Mittheil.  des  Kunstgewerbemuseums  zu 
Bremen ;  Mittheil.  des  Måhrischen  Gewerbe-Museums 
zu  Briinn  ;  Mittheil.  des  Nordbohm.  Gewerbe-Museums 
zu  Reichenberg;  Mittheil.  des  k.  k.  oesterreich.  Mu¬ 
seums  zu  Wien;  Pallas  Zeitschrift  des  Kunst¬ 
gewerbe-Vereins  Magdeburg;  Verhandlungen  des 
Vereins  fiir  deutsches  Kunstgewerbe  zu  Berlin; 
Chronik  fiir  vervielfaltigende  Kiinste;  Die  graphi- 
sclien  Kiinste ;  Graveur-Zeitung ;  Mittheil.  des  tech- 
nolog.  Gewerbe-Museums  zu  Wien;  lllustrirte 
Schreinerzeitung;  Furniture  -  Gazette ;  Menuiserie, 
ebenesterie  ;  Deutsche  Klempner-Zeitung ;  Der  Me- 
tallarbeiter;  Les  metaux  ouvrés;  Der  Sprechsaal 
(fiir  Thonindustrie) ;  Thonindustrie-Zeitung  ;  Deutsche 
Topfer- Zeitung;  Deutsche  Topfer-  und  Ziegler-  1 
Zeitung;  The  Pottery-Gazette ;  111.  Zeitung  fiir  Buch- 
binderei  und  Kartonnage-Fabrikation;  Centralblatt 
fiir  die  Textilindustrie  o.  s.  v.  —  De  med  Kursiv 
trykte  findes  i  Industriforeningens  Bibliotek. 

En  til  Opstilling  i  Kiel  bestemt  »Prins  Hein- 
richs  Brønd«,  modelleret  af  Professor  V.  Lurssen  og 
støbt  i  Bronce  af  Schåffer  cr>  Walker  i  Berlin,  er 
færdig  til  Opstilling.  Den  7  Meter  høje  Fontænes 
Grundform  er  trekantet;  paa  et  Fodstykke  staar 


den  med  en  Murkrone  bedækkede  »Kilia«,  Fod¬ 
stykket  har  Portrætrelieffer  af  Prins  Fleinrich  og 
hans  Gemalinde  Prinsesse  Irene. 

»Zunftwappen  und  Handwerker-Insignien  -  er 
Titlen  paa  en  i  Frankfurt  a.  M.  i  Aar  af  Alfred 
Grenser  udgiven  Bog,  der  paa  29  Tavler  meddeler 
265  Afbildninger,  der  give  ligesom  en  Haandværkets 
Heraldik. 

Medens  der  foreligger  flere  kunstindustrielle 
Værker  om  tyske  og  schweiziske  Fajenceovne,  har 
der,  saa  vidt  vides,  hidtil  ikke  foreligget  noget  saadant 
Værk  om  Jernovne,  som  paa  Dansk  urigtig  kaldes 
Kakkelovne.  Der  er  imidlertid  nu  i  Marburg  ud¬ 
kommet  et  lille  Værk  af  Konservator  L.  Bickell: 
»Die  Eisenhiitten  des  Klosters  Haina  und  der  daftir 
thatige  Formenschneider  Philip  Soldan  vonFranken- 
berg«,  som  har  begyndt  at  illustrere  de  i  flere  Ret¬ 
ninger  interessante  kunstindustrielle  Produktioner 
paa  » Kakkelovns«-Omraadet.  Bogen  er  forsynet 
med  9  Lystryktavler. 

Som  nye  Bøger,  der  kunne  interessere  Guld¬ 
smede,  skal  her  nævnes:  »Das  Amt  der  Gold- 
schmiede  zu  Wismar«  af  Friedrich  Crull  og  »Der 
Goldschmiede  Merkzeichen«  af  Marc  Rosenberg. 
Navnlig  den  sidste  Bog  er  af  stor  Interesse,  da  den 
giver  alle  hidtil  kjendte  evropæiske  Guldsmede¬ 
mærker  og  er  forsynet  med  omstændelige  Registre. 
Den  har  ogsaa  de  danske  Guldsmedemærker  væ¬ 
sentlig  efter  C.  Nyrops  »Meddelelser  om  dansk 
Guldsmedekunst«,  supleret  med  Oplysninger  fra  den 
ovfr.  S.  97  flg.  nævnte,  ogsaa  paa  danske  Sølvarbejder 
rige  Statssamling  i  Moskov. 

Ovfr.  S.  132  ere  de  af  det  østerrigske  Museum 
i  Wien  udgivne  Kataloger  over  Museets  Ornament¬ 
stik  nævnte.  Nu  er  et  andet  Museum  fulgt  efter  i 
det  angivne  Spor.  Hos  E.  A.  Seemann  i  Leipzig  er 
udkommet  »Katalog  der  Ornamenstichsammlung  des 
Kunstgewerbemuseums  in  Leipzig«  af  Dr.  E.  v. 
Ubiscli ,  og  dette  lille  Værk  roses  meget  for  prak¬ 
tisk  Indretning,  saaledes  at  de  Forbilleder,  man 
ønsker  Oplysning  om,  hurtigt  kunne  findes. 

Nyrop,  C.:  Nogle  Kroner  og  Krone  former.  ...  i 

Side. 

Thiset:  Lidt  om  gamle  danske  Signeter  og  Sig¬ 
netstikkere .  127. 

Friis ,  F.  R.:  Frederiksborgfontænerne .  1 4 1 . 

Klein ,  V.:  National  Kunstindustri .  147. 

Lange,  Jul.:  Om  dekorativt  Farvevalg .  156. 

Bang ,  P.  C.:  Kristian  den  4des  Rosenkartov. .  i6r. 

Johansen ,  P.:  H.  Olrik  og  den  danske  Kunst¬ 
industri  .  165. 

Bing,  Harald:  Heinrich  Hansen .  175. 

Elberling,  Carl:  Brev  fra  en  Bogelsker  (Grolier 
og  hans  Samtid) .  183. 

C.  N.:  Fra  Industriforeningens  Oktober-Fore¬ 
visning  .  197. 

Mindre  Meddelelser  ...  34,  77,  103,  139,  162,  201. 


II.  Afbildninger. 


Arbejder  i  Guld  og  Sølv:  Fig.  3,  Den  lombar¬ 
diske  Jernkrone;  —  Fig.  4,  Den  saakaldte  Karl  den 
Stores  Krone;  — -  Fig.  5,  Den  ungarske  Stefans- 
krone;  —  Fig.  6,  Erik  den  Helliges  Krone;  —  Fig. 
7 ,  Vestgotisk  Votivkrone ;  - —  Fig.  34,  Kong  Kri¬ 
stian  IV’s  Krone  (1596),  Rosenborg;  —  Fig.  35, 
Kong  Kristian  V’s  Krone  (1671),  Rosenborg;  —  Fig. 
36,  Dronning  Sofie  Magdalenes  Krone  (1731),  Ro¬ 
senborg;  —  Fig.  42,  Kristian  III's  Sværd;  —  Fig. 

43,  Guld-Kroningspokal  1653  (Rosenborg);  —  Fig. 

44,  Ludvig  XV’s  Krone  med  Le  Régent ,  Le  Sanzy 
og  fl.  andre  Ædelstene ;  —  Fig.  90.  Guld-Medaillon 
i  en  med  Ædelstene  besat  Indfatning.  (Den  kgl. 
Mønt-  og  Medaillesamling);  —  Fig.  144,  Sølvkande¬ 
laber  (V.  Christesen);  —  Fig.  146,  Sølvopsats  (Jul. 


|  Dideriksen); — Fig.  156,  Sølvbæger  (A.  Michelsen); 
—  Fig.  163,  Sporlspræmie,  Bæger  (A.  Dragsted); 
Fig.  16  p  Sportspræmie,  Bæger  (A.  Michelsen). 

Arbejder  i  Bronce  og  Messing:  Fig.  52 — 57, 
Sex  Broncekandelabre  fra  Industriforeningens  Ud¬ 
stilling;  —  Fig.  58,  Broncestage ;  —  Fig.  j9,  Bronce- 
kandelaber;  —  Fig.  60,  Broncelampe;  —  Fig.  61, 
Bronceopsats;  —  Fig.  62,  Bronceur  med  Biskuitfi¬ 
gur  (Charon);  —  Fig.  63 — 64,  Bronceuro;  —  Fig. 
84 — 85,  Lysekrone  og  Alterstage  i  Helligkorskirken 
(H.  Storck);  —  Fig.  86,  Døbefont  i  Helligkors¬ 
kirken  (V.  Koch);  —  Fig.  126 — 7,  Fontæner  paa 
Frederiksborg;  —  Fig.  128,  Fransk  Renæssance- 
ornament  (Boule-Arbejde.  Grilnes  Gewolbe);  —  Fig. 

137,  Christian  den  4des  Rosenkartov,  tegnet  og 
støbt  af  ham  1601;  —  Fig.  165,  Jardinifere  med 
Broncebeslag  (A.  Dragsted). 

Graverede  Arbejder :  Fig.  2,  Kristian  I’s  Segl; 
Fig.  8 — 17,  Kroneformer  fra  danske  Mynter  og 
Sigiller;  —  Fig.  18  —  27,  Kroneformer  fra  danske 
Kongesigiller ;  —  Fig.  2S,  Krone  fra  Erik  Menveds 
Gravplade;  —  Fig.  29,  do.  fra  Kong  Flans’  Ligsten 
i  Odense;  —  Fig.  30,  do.  fra  Kong  Hans’  Relief 
paa  Kbhvn.s  Slot;  —  Fig.  31,  do.  fra  Kong  Hans’ 
Altertavle  i  St.  Knuds  Kirke  i  Odense ;  —  Fig.  32, 
Kristian  Ifl’s  Krone  paa  Monumentet  i  Roskilde; 

~  Fig.  37,  Den  danske  Greve-Krone  (1671  ;  — 
Fig,  38,  Den  danske-Friherre-Krone  (1671);  —  Fig. 
39,  Den  danske  adelige  Krone;  —  Fig.  40,  Kron¬ 
prinsens  og  Kronprinsessens  Krone;  —  Fig.  41, 
De  Kgl.  Prinsers  og  Prinsessers  Krone;  —  Fig. 
105,  Vendelboen  Christen  Bergs  Segl  (1496); 

—  Fig.  106,  Den  lundske  Erkebiskop  Børges  Segl 
(•SOS);  — Eig.  107,  Nicholaus  Olufsens  Segl  (1327); 

—  Fig.  108,  Gyncelin  Gyncekesens  Segl  (1365  — 

13S0);  —  Fig.  109,  Nikolaus  Mærædsens  Segl  j 

(1327);  —  Fig.  1 10 — ti  1,  Aftryk  af  en  i  Roskilde  j 
funden  Øvelsesplade;  —  Fig.  112—  113,  Aftryk  af 
un  i  Lund  funden  Øvelsesplade;  —  P'ig.  114, 
Magnus  Jensens  Segl  (1459—1581  ;  —  Fig.  115, 
Christoffer  von  Haffns  Segl  (c.  1470);  —  Fig.  116, 
Otto  Clausen  Huitfeldts  Segl  (1517  ;  —  Fig.  117, 
Christine  Eriksdatter  Rosenkrantz’  Segl  (1505);  — 
l'ig.  1 18,  Mads  Eriksen  Bølles  Segl  (1495);  —  Fig. 

1 19,  Claus  Ronnows  Segl  (1466,  1482);  —  P'ig.  120, 
Johan  Bjørnsens  Segl;  —  P’ig.  121,  Bjørn  Johansens 
Segl  (1490);  —  Fig.  122,  Niels  P'riis  Segl  (1434); 

Fig.  123,  Per  Judes  Segl  (1468,,;  —  P'ig.  124, 
Anders  Haks  Segl  (1486);  —  P'ig.  125,  Knud  Sax¬ 
trups  Segl  (1492);  —  Fig.  147,  Medalje  fra  den 
nord.  Udst.  1S72  (H.  Olrik);  —  Fig.  162,  Mærke 
fra  P’rants  I’s  Bøger. 

Galvanoplastiske  Arbejder:  P’ig.  1 40.  ciseleret 
Bordplade  (H.  Olrik);  —  Fig.  141,  Lysestage  (PI. 
Olrik);  - —  P'ig.  142,  Bordbakke  (IT.  Olrik);  —  Fig. 
143,  Kniv  og  Gaffel  (II.  Olrik);  —  P'ig.  145,  Bord¬ 
opsats  (H.  Olrik). 

Arbejder  i  Sten  ag  Stub:  Fig.  45  og  87,  Sand- 
slens-Crucifix  i  Holmens  Kirke  i  Kjøbenhavn;  — 
P'ig.  SS — 89,  Alabasthoved  forestillende  Christian 
IV  (Museet  for  de  nord.  Olds.);  • —  Fig.  91,  Midt¬ 
parti  af  Otto  Banners  og  Ingeborg  Skeels  Epitafium 
i  Voer  Kirke;  —  Pig.  92,  Gravmæle  over  Kobber¬ 
stikkeren  G.  L.  Lahde  (f  1833);  —  Fig.  93,  Grav¬ 
mæle  over  Genralkrigskommissær  M.  Wærn  (f  1796); 

—  P'ig.  94 ,  Det  Bodenhoffske  Gravmæle ;  —  P'ig. 
95,  Gravmæle  over  Gehejmeraad  A.  G,  Carstens; 

(t  1 795)  1  — l’  ig-  961  Gravmæle  over  Billedhuggeren  1 
Wiedewelt  (-j-  1802);  —  P'ig.  97,  Gravmæle  over  j 
Digteren  O.  J.  Samsøe  (f  1796)  og  Kommandør-  ! 


kaptajn  Stibolt  (f  1796);  —  P'ig.  98,  Gravmæle 
over  Maleren  Jens  Juel  (f  1801);  • —  Fig.  99,  Grav¬ 
mæle  over  Kiøbmand  P'ix  (J  1807);  —  Fig.  100,  Grav¬ 
mæle  over  Sukkerrafinadør  H.  Ladiges  (f  1805);  — 
Fig.  101  ,  Gravmæle  over  Generallieutenant  G.  V. 
Chr.  Schmettau  (f  1823);  —  Fig.  102,  Gravmæle 
over  Konferensraad  G.  Nielsen  (j  1797);  —  Fig. 
103,  Gravmæle  over  Redaktør  V.  Topsøe  (f  18S1); 

—  Fig.  104,  Gravmæle  over  Professor  Joh.  Keller 
(t  1884); 

Arbejder  i  Porcellæn :  Fig.  65 ,  Sultkerskaal  og 
Kop  (Kgl.  Porcellænsfabrik);  —  Fig.  66,  Fem  Kop¬ 
per  fra  den  kgl.  Porcellænsfabrik;  —  P'ig.  67, 
Porcellænsvase  (Kgl.  Porcellænsfabrik);  —  Fig.  6S, 
Biskuit-Buste  afFrederik  VI.  (Kgl.  Porcellænsfabrik); 

—  P'ig.  139,  Porcellænsskaal  (Kgl.  Porcellænsfabrik); 

—  Fig.  158,  Porcellæns-Kaffestel  (Bing  &  Grøn- 
dahl);  —  P'ig.  165,  Jardiniére  med  Broncebeslag 
(Kgl.  Porcellænsfabrik). 

Arbejder  i  Træ  og  Horn-,  P'ig.  48,  Panelværk  i 
Ludvig  XVI’s  Stil  (Musée  des  arts  décoratifs);  - 
P'ig.  70,  Hvidlakeret  og  forgyldt  Chaiselongue 
(Amalienborg);  —  Fig.  71,  Mahogny-Kanape  med 
gul  Indlægning  (Prof.  A.  Iversen);  —  P’ig.  72,  Ma- 
hogny-Sofa  med  gul  Indlægning  (Cand,  jur.  E.  de 
Neergaard);  —  P'ig.  73,  Mahognystol  med  Indlægning 
(Fredensborg  Slot);  —  Fig.  74,  Et  Mahognybord  (Fru 
S.  Verdier);  —  P'ig.  75)  Pillespejl  (Kunstmaler  F. 
Sclnvartz);  -  P'ig.  76,  Sekretær  med  indlagt  Ar¬ 
bejde  (Fredensborg  Slot);  —  Fig.  77,  Seng  med  for¬ 
gyldt  Broncebeslag  (Fredensborg) ;  — Fig.  134,  Renæs¬ 
sanceornament  fra  Frederiksborg  Slot;  —  Fig.  135, 
Renæssanceornament  fra  Firenze  (Intarsia- Arbejde); 

—  P'ig.  148,  I-'lygel  i  Citrontræ  (Hornung  &  Møller)  ; 

—  P'ig.  150,  opstaaende  Pianoforte  (Hornung  & 
Møller,  Sev.  &  Andr.  Jensen);  —  Fig.  151  —  152, 
Stol  og  Sofa  (Sev.  &  Andr.  Jensen);  —  Fig.  153, 
Ibentræs  Salonskab  (J.  G.  Lund);  —P'ig.  154  —  155, 
Taburet  og  Stol  i  Citrontræ  (J.  G.  Lund);  —  Fig. 
157,  Armstol  (Sev.  &  Andr.  Jensen). 

Arbejder  i  Læder:  P'ig.  160,  Bind  af  en  Sal- 
lust  (Det  st.  kgl.  Bibi.);  —  P'ig.  161,  Grolier-Bind 
om  Plautus’  Komedier  (Det  st.  kgl.  Bibi.). 

Dekoration ,  Vignetter ,  Vuer  og  desl.:  P'ig.  I, 
Kalkmaleri  fra  Ørslev  Kirke  ved  Skelskør;  —  Fig. 
46,  Plan  af  Gravhvælvingerne  under  Kristian  IV’s 
Kapel  i  Roskilde  Domkirke;  —  Fig.  47,  Orna¬ 
mentik  af  Meissonier ;  —  P'ig.  49,  Trappegang  i 
det  lille  Trianon;  —  P'ig.  50,  Marie  Antoinettes 
Soveværelse  i  det  lille  Trianon;  —  Fig.  51, 
Soveværelse  i  Empirestil.  Efter  l’ercier  og  Fon- 
tailie;  —  P'ig.  69,  Interiør  fra  Industriforeningens 
Udstilling;  —  P’ig.  78  —  83,  Ornamenter  efter  mid¬ 
delalderlige  FIaandskrifter ;  —  P'ig.  126,  Fontænen 
i  P'rederiksborg  Slots  midterste  Gaard ;  —  Fig. 
127,  Løvebrønden  i  P'rederiksborg  Slots  inderste 

Gaard;  —  Fig.  129,  Ornament  fra  et  romersk  Tem¬ 
pel;  —  Fig.  130,  Ornament  fra  Parthenon;  —  Fig. 
13  r,  Domkirken  i  Reims;  —  Fig.  132,  Domkirken 
i  Colin;  —  Fig.  133,  Domkirken  i  Orvieto;  —  Fig. 
136,  E11  Far  vecirkel ;  —  Fig.  159,  Snit  af  Bogen 
Fig.  160. 

Portrætter:  Fig.  138,  H.  Olrik;  —  Fig.  149, 
Heinr.  Hansen. 

Fig.  i.  Kalkmaleri  fra  Ør  slev  Kirke  ved  Skjelskør. 


Nogle  Kroner  og  Kroneformer. 

Af  C.  Nyrop. 


Fig.  2.  Kristiern  I’s  Segl. 


»Urternes  Magt  er  stor,  men  storre  de  ædle  Stenes«, 
skriver  Henrik  Rantzau  1574,  og  hvad  han  herved  antyder, 
er  videre  udført  mange  Steder,  baade  i  Folkeboger  og  i 
Lægebøger.  Der  tillagdes  enhver  Ædelsten  en  særlig  Kraft. 
Smaragden  værnede  mod  Gift  og  forraadte  ægteskabelig 
Utroskab,  Rubinen  beskyttede  mod  tunge  Dronnne,  Safiren 
vakte  Andagt,  Ametysten  mildnede  Vinens  berusende 
Magt  o.  s.  v.  Og  i  sidste  Henseende  var  Henrik  Rantzau 
et  personligt  Vidne.  Han  bar  af  den  nævnte  Grund  altid 
en  stor  Ametyst  paa  sig,  og  »det  forekommer  mig,  at  den 
hjælper«,  siger  han.  Efter  hans  Mening  forhindrede  den 
Væskerne  i  at  stige  til  Hjernen  og  derved  en  Rus  i  at 
virke.  Hvad  der  saaledes  gjaldt  de  ædle  Stene,  gjaldt 
imidlertid  efter  Datidens  Mening  ogsaa  de  ædle  Metaller.  Guld  og  Sølv  havde  Betydning 
for  Sundheden.  Det  var  gavnligt  at  benytte  Drikkekar  af  ædelt  Metal,  og  det  var  gavnligt 
at  slukke  glødende  Guld  eller  Sølv  i,  hvad  man  drak. 

Med  andre  Ord,  det  Sjældne  og  Kostbare  omgaves  med  dyb  Mystik.  Drager 
rugede  efter  Sagnene  over  Skattene,  og  det  kostede  Anstrengelse  at  komme  i  Besiddelse 
af  dem,  men  det  var  dog  ikke  Troen  paa  Ædelstenenes  eller  det  ædle  Metals  hemmelige 
Kræfter,  der  udelukkende  gav  disse  Gjenstande  Værdi.  Man  ønskede  ogsaa  at  forme 
dem  som  Smykker,  der  med  blændende  og  funklende  Glans  lufnde  vidne  om  Fornemhed 
og  Rigdom,  og  som  det  ypperste  af  alle  Smykker  fremstod  da  i  1  idens  Løb  den  kostbare 
Hovedring,  det  lysende  Diadem,  hvormed  Oldtidens  fornemme  Kvinder  i  Grækenland  og 
Rom  prydede  sig,  og  som  i  Middelalderen  ved  festlige  Lejligheder  blev  et  almindeligt 
Smykke  for  Personer  af  fornem  Stand.  Vi  træffe  det  saaledes  i  de  sydlige  Lande  *,  men 


1.  »Quant  aux  cercles  d'or  ornant  la  coiffure  des  nobles  el  des  dames  on  les  voit  figurés  maintes  tois 
sur  les  monuments  a  dater  d  une  époque  tres  ancienne  et  jusqu’au  XVe  siécle  (Viollet-le-Duc:  Dic- 
tionnaire  du  mobilier  frangais,  III,  1874,  S.  321  under  Artiklen  Couronne).  —  »Nul  bourgeois,  tie 

bourgoise,  ne  portera . ne  couronnes  d’or  ne  d’argent«  (( trdontiance  1 283 ;  de  Laborde:  Notice 

tles  émaux,  II,  1853,  S.  197). 

Fig.  4.  Dun  saakaldte  Karl  den  Stores  Krone. 


ogsaa  hos  os  have  i  Middelalderen  fornemme  Mænd 
og  Kvinder  sikkert  ved  given  Lejlighed  baaret 
Kroner.  Et  Kalkmaleri  fra  omtrent  Dronning  Mar- 
gretes  Tid  i  Ørslev  Kirke  ved  Skjelskør  (Fig.  1) 
viser  ni  dansende  Riddere  og  Damer,  og  Damerne 
bære  Kroner,  hvad  der  er  i  god  Overensstemmelse 
med,  at  Kjæmpevisernes  Kvinder  ofte  smykke  sig 
med  »Hovedguld«,  en  Skik,  hvis  sidste  Rest  vel 
nu  foreligger  i  Brudekronen.  Ved  den  svenske 
Kong  Erik  XIV’s  Kroning  i  1561  bar  de  af  ham 
skabte  nye  Grever  og  Friherrer  Guldkroner,  og 
ogsaa  ved  en  dansk  Kroning  er  der  Tale  om 
andre  Kroner  end  den  kongelige  Krone.  Ved 
Dystløbene,  der  afholdtes  i  Forbindelse  med  Kristiern 
Fs  Kroning  (1448),  vare  fire  af  Præmierne  Guld¬ 
kroner  (»ex  auro  textæ  rutilante  coronæ«).  Op¬ 
lysende  er  det  maaske  ogsaa,  at  der  findes  gamle 
danske  Sigiller  (fra  det  14de  Aarhundrede),  hvori 
der  over  et  Bogstav,  Begyndelsesbogstavet  i  Sigil- 
ejerens  Navn,  ses  en  Krone,  Noget,  der  muligvis 
kan  antyde  en  vis  fri  Benyttelse  af  Kronen  —  i 
alt  Fald  som  Mærke.  (Henry  Petersen:  Danske 
gejstlige  Sigiller  Nr.  94,  283  og  380  ) 

Kronen  er  med  andre  Ord  ikke  noget  oprinde¬ 
ligt  Attribut  for  den  hojeste  Herskermagt  i  et 
Samfund.  Men  selvfølgelig  kjendes  den  tidligt  i 
Forbindelse  med  denne,  forst  i  Orienten,  derpaa  i 
Rom  og  saa  i  Byzans,  hvorfra  Skikken  saa  udbredte 
sig  til  de  vestlige  Lande,  og  mærkeligt  nok  skrive 
de  ældste  i  Evropa  existerende  Kroner  sig  alle 
væsentlig  fra  Byzans,  baade  den  lombardiske  Jern¬ 
krone,  den  saa  kaldte  Karl  den  Stores  Krone  og 
den  ungarske  Stefanskrone.  Traditionen,  Ind¬ 
skrifterne  paa  dem  og  Maaden,  hvorpaa  de  ere 
forarbejdede,  vise  tilbage  til  det  østromerske  Rige. 
Der  er  altsaa  en  vis  Ensartethed  tilstede  i  disse 
fra  en  fjern  Tid  levnede,  ærværdige  og  kostbare 
Klenodier,  men  samtidig  kan  der  i  dem  paavises 
en  fremadskridende  Udvikling. 

Jernkronen  (Fig.  3),  hvormed  de  longobardiske 
Konger  og  efter  dem  de  tyske  Kejsere  bleve 
kronede  som  Lombardiets  Flerskere,  er  en  med 
Emalje,  Ædelstene  og  Perler  smykket  lige  Guld¬ 
ring,  inden  i  hvilken  der  ligger  en  Jernring,  som 
har  givet  den  Navn,  og  som  efter  Sagnet  er  smedet 
af  Som  fra  Kristi  Kors ;  den  er  delt  i  syv 1  Afsnit, 


Fig.  6.  Erik  den  Helliges  Krone. 


!•  Mærkeligt  nok  er  det  ikke  givet,  at  dette  Tal  er  rigtigt. 
Jules  Labarte  (Hist.  des  arts  industriels,  2den  Udg.,  I, 

der  adskilles  ved  en  Art  Rammer,  der  hver  prydes 
med  tre  store  Ædelstene.  Det  fortælles,  at  Gregor 
den  Store  (f  604),  for  han  blev  Pave,  skal  have  bragt 
den  fra  Konstantinopel  til  Italien,  hvor  han  skjænkede 
den  til  Longobardernes  fromme  Dronning  Theodolinde 
(f  625),  der  igjen  skjænkede  den  til  Kirken  i  Monza 
ved  Milano,  hvor  den  endnu  opbevares  sammen  med 
flere  Kostbarheder,  der  ogsaa  skrive  sig  fra  den 
nævnte  Dronning.  —  Vende  vi  os  herefter  til  den  saa 
kaldte  Karl  den  Stores  Krone  (Fig.  4)* 1,  da  ere  her  Jern¬ 
kronens  syv  Afsnit  bievne  til  otte  med  Led  forbundne 
Guldplader  af  ulige  Storrelse,  fire  store  og  fire  smaa. 
Og  medens  de  store  ere  rigt  besaaede  med  Ædel¬ 
stene  og  Perler,  ere  de  smaa  prydede  med  emaljerede 
Billeder  af  Salomon,  David,  Ezechias  og  Kristus,  der 
alle  tydeligt  lejendes  som  græske  Arbejder  fra  Slut¬ 
ningen  af  det  1  ode  eller  Begyndelsen  af  det  ilte 
Aarhundrede,  altsaa  fra  en  Tid,  der  ligger  længe 
efter  Karl  den  Stores  Død  (814).  Hele  Kronen  er 
imidlertid  ikke  græsk  Arbejde.  Det  synes,  som  om 
de  græske  Bestanddele  ere  bievne  forenede  af  en 
italiensk  eller  tysk,  mindre  dygtig  Guldsmed,  der  * 
muligvis  ogsaa  har  forsynet  den  med  det  over  den 
forreste  Guldplade  anbragte  Kors  og  med  den  Bue, 
der  bag  dette  forbinder  Kronens  forreste  og  bageste 
Led.  Der  staar  paa  Buen  Chuonradus  dei  gratin 
Romatiorum  imperator  augusttes,  men  om  der  herved 
sigtes  til  Kejser  Konrad  II,  III  eller  IV,  kan  næppe 
med  Sikkerhed  oplyses.  Kronen  opbevares  mellem 
Regalierne  i  Wien. 

Næst  Leddelingen  er  den  nævnte  Bue  det  Karak¬ 
teristiske  ved  den,  men  trods  dens  ovenfor  nævnte 
senere  Oprindelse  tor  en  saadan  Bue  ikke  paa  nogen 

1872,  S.  3 1 1)  har  dette  Tal;  men  den  ovfr.  meddelte  Af¬ 
bildning  (Fig.  3),  der  er  taget  fra  Lui  gi  Chirtanis  nye  Værk 
L’Italia  sotto  l’aspetto  fisico,  storico,  artistico  ecc.,  tyder 
paa  8  Afsnit.  Angelo  Bellani  (La  corona  ferrea  del  regno 
d’ltalia,  Milano,  1819)  har  6  Afsnit  og  Muratorius  (Rer. 
Ital.  Script.  I,  1,  1723,  S.  460)  ligeledes  6. 

1-  I  Apollosalen  i  Louvre  opbevares  en  Gjengi velse  af  en 
anden,  tiaraformet  »Karl  den  Stores  Krone«.  Det  var 
med  denne  Kopi,  at  Napoleon  den  Store  den  2den  Decem¬ 
ber  1804  kronede  sig  selv  i  Notre-Damekirken.  Ilvor 
»Originalen  findes,  er  mig  ikke  bekjendt.  —  En  smuk  Af¬ 
bildning  af  den  i  Fig.  4  gjengivne  Karl  den  Stores  Krone 
findes  hos  Quirin  Leitner:  Die  hervorragendsten  Kunst- 
wercke  der  Schatzkammer  des  oesterreich.  Kaiserliauses, 
Wien,  1870 — 73,  der  ogsaa  har  gode  Afbildninger  af  den 
osterrigske  Kejserkrone  fra  1602  og  af  Stefan  Rotzkays 
tyrkiske  Vasalkrone,  der  betegnes  som  et  gammel-mosko- 
vitisk  eller  et  gammel-polsk  Arbejde. 


Fig.  7. 

Vestgotisk  Votivkrone  Cluny 

Maade  betragtes  som  ugræsk.  Den  formentlig  noget  yngre  Stefanskrone  (Fig.  5),  der  er 
et  pragtfuldt  græsk  Arbejde,  har  endog  to  hinanden  krydsende  Buer.  Otte  store  Safirer 
adskille  paa  denne  Krone  otte  Guldplader  med  Figurer,  af  hvilke  den  ene  viser  den 
ungarske  Konge  Geysa  I  (1074 — 77),  og  bagest  paa  den  forreste  Bue  som  Pendant  til 
det  Billede  af  Frelseren,  der  pryder  Buens  Forside,  findes  et  Billede  af  den  østromerske 
Kejser  Mikael  VII  Dukas  (1071  —  78),  fra  hvem  Kronen,  der  nu  opbevares  i  Budapest, 
formentlig  er  sendt  som  Gave  til  den  nævnte  ungarske  Konge.  Buerne  ere  herefter,  som 
hele  Kronen,  græsk,  og  de  tre  her  nævnte  Kroner  vise  altsaa  en  Bevægelse  i  den  datidige 
Kunstindustris  dygtige  Hjemland,  der  stræber  efter  at  omdanne  den  ring-  eller  baand- 
formige  Krone  til  en  vis  Art  lukket  Krone. 

Naar  de  tre  her  afbildede  Kroner  ovenfor  ere  bievne  kaldte  de  ældste  i  Evropa, 
er  dette  dog-  kun  rigtigt,  for  saa  vidt  der  tænkes  paa  Kroner,  der  kunne  bæres1.  Cluny- 
Museet  i  Earis  ejer  endog  flere  Kroner,  der  i  Alder  kunne  maale  sig  med  den  lombardiske 
Jernkrone,  men  de  ere  alle  saa  kaldte  Votivkroner,  d.  v.  s.  Kroner,  der  som  hellige 
Gaver  ere  skjænkede  til  Kirker  eller  Klostre  og  derfor  indrettede  til  at  tjene  som  Prydelser 
i  disse.  Cluny-Museets  Votivkroner  tilhøre  alle  den  i  1858  og  1860  ved  Guarrazar  i 


Harald  Hein.  Harald  Hein  Knud  den  Hellige 

Fig.  8 — 17  Kroneformer  fra  danske  Mynter  og  Sigiller. 


Spanien,  ikke  langt  fra  Toledo,  opgravede  rige  vestgotiske  Skat  bestaaende  af  ikke  mindre 
end  ni  ringformige  Guld- Votivkroner.  De  fleste  af  disse  ere  saa  smaa,  at  det  med  deres 
Stdrrelse  er  givet,  at  de  fra  forst  udelukkende  have  været  bestemte  til  Votivkroner,  men 
nogle  af  dem  ere  dog  saa  store,  at  de,  hvad  ogsaa  en  Ledforbindelse  i  en  af  dem 

bekræfter,  er  naturligt  at  antage,  at  vi  her  staa  overfor  Brugskroner,  der  senere  ere 

bievne  Votivkroner,  og  dette  gjælder  saaledes  bl.  A.  om  den  her  afbildede  Krone  (Fig.  7), 
der  efter  at  være  bleven  forsynet  med  Ophængningskjæder  nr.  m.  maa  have  været  et 
pragtfuldt  Smykke  ved  det  Altar  eller  Helgenbillede,  som  den  var  skjænket  til.  De  med 
Kjæder  til  Kronen  heftede  Bogstaver  danne  sammenlagte  Indskriften  Reccesvhithus  rex  offeret, 
hvorved  det  oplyses,  at  Kronen  skriver  sig  fra  den  vestgotiske  Kong  Reccesvinth,  der 
regerede  fra  649 — 672  2. 

1  Mærkes  maa  det,  at  en  af  de  mange  i  Moskov  opbevarede,  kostbare  russiske  Kroner  henføres  til 
988,  og  at  ogsaa  den  sættes  i  Forbindelse  med  Byzans.  I  det  nævnte  Aar  skal  den  herfra  være 

bleven  sendt  som  Gave  til  Czaren  Vlademir  I,  den  Store,  der  var  gift  med  en  græsk  Prinsesse.  De 

russiske  Kroner  ere  pragtfuldt  gjengivne  i  forste  Del  af  Antiquité.s  ile  /'empire  de  Russie. 

-  Ferd.  de  I.asteyrie :  Description  du  trésor  de  Guarrazar,  Paris,  1S60.  —  Se  forøvrigt  om  Votivkroner 
hos  ('allier  et  Martin*  Mélanges  d’archéologie,  II,  Paris,  1853,  S.  24  fig. 

Votivkronerne  nær  staar  dernæst  den  saa  kaldte  Erik  den  Helliges  Krone  (Fig.  6), 
der  opbevares  i  Upsala  Domkirke.  Den  bestaar  af  flere  sammennittede,  forgyldte  Kobber¬ 
plader,  der  adskilles  ved  Rammer,  der  hver  ligesom  paa  den  lombardiske  Jernkrone  ere 
smykkede  med  tre  Ædelstene.  Den  har  sikkert  været  baaret  af  et  i  Upsala  Domkirke 
anbragt  Helgenbillede;  den  ligner  i  ethvert  Tilfælde  de  Kroner,  hvormed  Kristusbillederne 
fra  omtrent  1100  ses  smykkede,  og  det  er  næppe  nogen  Grund  til  at  tro,  at  Erik  den 
Hellige  (f  1160)  selv  skulde  have  baaret  den.  —  Som  historisk  Notits  kan  det  her 
nævnes,  at  den  forste  svenske  Konge,  om  hvilken  det  med  Sikkerhed  vides,  at  han  er 
bleven  kronet,  er  Erik  den  Helliges  Sonneson  Erik  X  Knudsen  (12  ro). 

Denne  svenske  Krone  har  ligesom  de  vestgotiske  Votivkroner  en  oprindelig 
Ringform,  og  vende  vi  os  nu  særlig  til  de  danske  Kroner,  da  er  der  al  Grund  til  at  tro, 
at  denne  eller  en  lignende  Form  ogsaa  har  været  den  almindelige  her.  Det  synes  i  alt 
Fald  at  fremgaa  af  de  danske  Mynter  og  de  danske  Sigiller,  som  vi  særlig  ere  henviste 
til  for  at  finde  tidlige  danske  Kroneformer.  Fig.  8 — 27  vise  20  saadanne  fra  Tiden 
mellem  Harald  Hein  og  Kristian  IV,  og  det  ses  af  dem,  at  Kronens  Ring  hurtigt  bliver 
forsynet  med  opstaaende  Prydelser,  der  efterhaanden  faa  bestemt  Karakter  af  Planteblade 


Fig.  18 — 27.  Kroneformer  fra  danske  Kongesigiller. 


(fleurons)  eller  blive  til  Spidser  eller  Takker,  der  ofte  ende  i  Perler.  Pier  skal  endelig 
ogsaa  henvises  til  den  fra  Messingpladen  over  Plrik  Menveds  Grav  i  Ringsted  Kirke 
tagne  Krone  (ffig.  28),  paa  hvilken  der  ses  tydelige  Planteblade. 

At  de  her  afbildede  Kroner  skulde  vise  de  paagjældende  Kongers  virkelige 
Kroner,  tor  nu  dog  paa  ingen  Maade  antages.  De  vise  kun,  hvorledes  den  vedkommende 
Haandværker,  Stempelskærer  eller  Guldsmed  har  tænkt  sig  en  Krone,  og  at  dette  virkelig- 
forholder  sig  saaledes,  fremgaar  formentlig  klart  deraf,  at  lige  saa  mange  Gange  vi  have 
den  samme  Konge  afbildet  bærende  en  Krone,  med  lige  saa  mange  forskjellige  Kroner  ses 
han  prydet.  Et  saa  rigt  Toilette  vilde  nu  ganske  vist  for  den  franske  Konge  Karl  V 
have  været  den  simpleste  ding  af  Verden,  ti  en  1379  optagen  Inventariefortegnelse 
oplyser,  at  han  ejede  ikke  mindre  end  56  Kroner  (couronnes  et  cercles  d’or),  men 
endog  blot  tilnærmelsesvis  at  tænke  noget  Saadant  om  en  nordisk  Konge  er  ikke  muligt. 
Kong  Hans  har  ganske  sikkert  ikke  ejet  tre  Kroner  (Fig.  29 — 31),  og  Kristian  III  har 
næppe  ejet  mere  end  een  Krone,  hans  Forgænger  paa  Tronen,  Frederik  I,  trykkede  sig 
endog  ved  Anskaffelsen  af  den  til  hans  Kroning  nødvendige  ene  Krone. 

Af  Danmarks  Konger  synes  forst  Knud  VI  at  være  bleven  salvet  og  kronet 
men  det  skete,  medens  han  endnu  var  Barn,  og  Valdemar  Sejr 


(1170) 


6 


Tidsskrift  for  Kunstindustri. 


Fig.  28. 

Fra  Erik  Menveds  Gravplade. 


Fig.  29. 

Fra  Kong  Hans’  Ligsten  i  Odense. 


Fig.  30. 

Fra  Kong  lians’  Relief  paa 
Kbhvn.s  Slot. 


Fig.  30 

Kong  lians  paa  Altertavlen  i  St. 
Knuds  Kirke  i  Odense. 


er  formentlig  den  forste  Konge,  der  her  i  Landet  er 
bleven  kronet  efter  Tronbestigelsen,  men  allerede  tidligere 
høre  vi  om  Kroner,  der  som  Gaver  skjænkes  til  forskjel- 
lige  Kirker.  Kortset  fra,  at  Knud  den  Store  skjænkede 
sin  Krone  til  Frelserens  Billede  i  en  engelsk  Kirke,  kan  det 
saaledes  oplyses,  at  Knud  VI’s  Dronning  Gertrude  (f  1 1 96) 
skjænkede  Lunds  Domkirke  en  Guldkrone.  Hvorvidt  der  her 
skal  tænkes  paa  en  virkelig  baaren  Krone,  der  med  ydmyge 
Følelser  overfor  den  jordiske  Magts  og  Pragts  Forgængelighed 
nedlagdes  for  Guds  Fødder,  eller  om  det  her  gjælder  en 
til  dette  Brug  særlig  forarbejdet  Votivkrone,  maa  dog 
staa  hen  *.  Men  Sporgsmaalet  er  løst,  naar  der  mellem 
Erkebiskop  Anders  Sunesons  rige  Gaver  til  Lunds  Domkirke 
(1228)  nævnes  Billeder  af  de  tre  Vise  fra  Østerland  med 
s  maa  Guldkroner  (cum  coronulis  aureis),  og  der  er  formentlig 
heller  ingen  Tvivl  om  den  med  Ædelstene  besatte  Guld¬ 
krone,  som  Dronning  Margrete  1407  skjænkede  den  hellige 
Jomfru  i  Borglum  Kloster;  den  skulde  hver  Festdag  sættes 
paa  den  Helliges  Hoved.  Det  var  derimod  Erik  af  Pom- 
merns  og  Dronning  Filippas  virkelige  Kroner,  som  af  dem 
bleve  skjænkede  til  Vadstena  Kloster. 

Af  disse  to  med  Perler,  Diamanter,  Smaragder,  Safirer 
o.  lign.  Stene  pragtfuldt  udstyrede  Kroner  findes  en  Beskrivelse 
i  en  Vurdering  fra  1451,  og  efter  en  Gjengivelse  af  den  i 
H.  Hildelrands  »Sveriges  Medeltid«  (I,  S.  509)  forekommer 
der  i  den  et  Udtryk,  som  ogsaa  forefindes  i  senere  Beskrivelser 
af  Kroner,  uden  at  det  dog  bliver  aldeles  klart,  hvad  der 
skal  forstaas  derved.  Dronning  Filippas  Krone  har  i  den 
egentlige  Hovedring  10  Stykker,  hvoraf  5  ere  prydede  med 
en  stor  Smaragd  i  Midten ;  Kong  Eriks  Krone  har  4  Stykker. 
Flerefter  skulde  man  tro,  at  »Stykker«  betød  Afdelinger  eller 
Led,  saaledes  som  vi  lejende  det  fra  Jernkronen  og  de 
ovenfor  særlig  omtalte  Kroner.  Dette  kan  da  ogsaa  rimes 


Fig.  32. 

Kristian  III  paa  Hans  Kniepers 
Tapet. 


Roskilde. 


' •  Der  kan  dog  inaaske  her  nærmest  tænkes  paa  den  af  Dronningen 
selv  i  levende  Liv  baarne  Krone,  ti  det  hedder,  at  hun  »efterlod« 
(reliquit)  Kirken  en  Guldkrone.  —  Paa  forskjellige  Brakteater  ses 
Dronning  Sofie  med  Krone  paa  overfor  sin  Gemal,  Valdemar  I 
den  Store,  ogsaa  med  Krone.  —  For  Dronning  Bengærds  Ved¬ 
kommende  er  det  sikkert,  at  hun  ejede  en  Krone.  Mellem  de 
Klenodier,  som  Valdemar  Sejr  efter  Udløsningstraktaten  af  1225 
skulde  udlevere  Grev  Henrik  af  Schwerin,  var  ogsaa  Dronningens 
Smykker  »med  Undtagelse  af  hendes  Krone«  (Medd.  af  Dr.  Henry 
Petersen).  —  Sluttelig  skal  her  nævnes,  at  naar  det  meddeles,  at 
Biskop  Svend  Norbagge  (J-  1 196)  gav  Roskilde  Domkirke  en  »med 
megen  Kunst  og  Bekostning«  forfærdiget  Krone,  er  der  her  mulig¬ 
vis  slet  ikke  Tale  om  noget  Ilovedsmykke,  men  om  en  —  Lyse¬ 
krone.  Biskop  Absalon  (f  1201)  betænker  i  sit  Testamente  Vox- 
lyscne  i  Lundekirkens  to  »Kroner«,  men  paa  den  anden  Side  kan 
det  dog  erindres,  jit  Roskilde  Domkirke  ejede  flere  kostbare  Votiv- 
kroner  (Dsk.  Mindesmærker,  II,  S.  6), 


Nogle  Kroner  og  K roneformer. 

med,  at  Kristian  III’s  Krone  1557  beskrives  saaledes:  »Kongl.  Maj.’s  Krone,  som  er 
nitten  Stykker  med  Ædelstene  og  Perler  udi«,  men  det  synes  ikke  at  passe,  naar  en  1563 
i  Roskilde  Domkirke  opdaget  hengjemt  Votivkrone  omtales  saaledes:  »en  Guldkrone  med 
mange  dyrebare  Stene,  smaa  og  store,  som  vejer  33  Lod,  og  12  Stykker,  som  høre  til 
samme  Krone,  vejer  22 l/g  Lod  I  Kvint«.  I  Danske  Mindesmærker  (II,  S.  6,  jfr.  S.  50) 
læses  der  her  Smykker  for  Stykker,  men  det  er  næppe  givet,  at  denne  Læsemaade  er 
rigtig.  Betydningen  af  Ordet  Stykker  ligger  næppe  endnu  klart  for. 

Sporges  der  nu  nærmere  om  de  her  omhandlede  Kroners  Form,  da  synes  de 
alle  som  Regel  at  have  været  »aabne«,  kun  det  12te  Aarhundredes  Kroner  danne  muligvis 
en  Undtagelse.  Kristian  IV’s  endnu  paa  Rosenborg  bevarede  Krone  er  da  ogsaa  aaben, 


Fig.  34-  Kong  Kristian  IV’s  Krone  (1596).  Rosenborg. 


og  dette  af  Diamanter,  Perler  og  Emalje  funklende  Pragtstykke  (Fig.  34)  er  af  saa  megen 
storre  Værdi  for  os,  som  det  bevisligt  er  gjort  her  i  Landet,  nemlig  i  Odense  af  Kongens 
Guldsmed  Didrik  Fiuren,  der  forøvrigt  ved  Kongens  Kroning  (Avgust  1596)  flyttede  til 
Kjøbenhavn  K  Nu  begynde  imidlertid  lukkede  Kroner  paany  at  vise  sig.  Den  svenske 
Kong  Erik  XIV  blev  1561  kronet  med  en  lukket,  i  Amsterdam  forfærdiget  Krone.  Den 
forsvandt  imidlertid  i  de  hurtigt  paafølgende  urolige  Aar,  men  Dronning  Kristine  lod  en 
ny  gjore  (1650) 2.  Og  i  Danmark  er  den  samme  Bevægelse  tilstede.  Paa  flere  Mynter 

1-  Den  i  forr.  Aarg.  S.  17—18  meddelte  Beskrivelse  af  Kristian  IV’s  Krone  er  tagen  af  J.  L.  Wolffs 
Encomion  regni  Danise,  1654,  S.  195 — 6.  Den  findes  dog  allerede  hos  Aug.  Eric:  Besclireib.  d.  Chr. 
des  Vierten  7.11  Kopenhagen  29  Aug.  1596  geschehenen  Kronung  ( 1 597)* 

2.  B.  Schlegel  og  C.  A.  Klingspor  sige  i  deres  »Svensk  Heraldik«  (Upsala  1874),  at  det  er  denne 
Krone,  der  nu  bevares  mellem  de  svenske  Regalier,  men  H.  Elildebrand  siger  i  sin  At  handling  om 

fra  Kong  Kristians  IV’s  senere  Aar  afbildes  han  med  en  lukket  Krone  af  noget  forskjellig 
Form,  foran  i  den  trykte  Udgave  af  Biskop  Jesper  Brockmanns  latinske  Tale  ved  Frederik 
lH’s  Kroning  i  November  1648  findes  paa  de  i  den  indheftede  Portrætter  af  Kongen  og 
Dronningen  lukkede  Kroner  holdte  over  deres  Hoveder  af  Hænder,  der  komme  ud  af 
Skyer,  og  endelig  bærer  Kristian  V  1671  ved  sin  Salving  i  Frederiksborg  Slotskirke  den 
endnu  paa  Rosenborg  bevarede  lukkede  Krone  (Fig.  35)-  Det  er  sikkert  den  forste  i 
særlig  Betydning  lukkede  Krone,  som  nogen  dansk  Konge  har  baaret.  —  Frederik  III 
blev  kronet  med  Kristian  IV’s  Krone ;  hans  Dronning  Sofie  Amalie  med  en  af  Kaspar 
Herbach  til  hende  forfærdiget  Krone. 

Det  er  den  kongelige  Magts  voxende  Vælde  og  Heraldikens  Udvikling,  der 
herved  lægger  sig  for  Dagen.  I  det  1 6de  Aarhundrede  begyndte  man  at  klassificere 
Kronerne  efter  bestemte  Former  og  med  en  bestemt  Rangfølge.  I  Frankrig  skjelne.de 
man  saaledes  efterhaanden  mellem  en  Baron-,  Vicomte-,  Greve-,  Marquis-,  Hertug-  og 
F'yrstekrone  m.  fl.,  og  medens  den  forste  var  en  slet  og  ret  Hovedring,  var  den  sidst¬ 
nævnte  en  lukket  Krone *  1.  Det  er  Bølgeslaget  fra  denne  Bevægelse,  der  bryder  ind  over 


Fig.  35.  Kong  Kristian  V’s  Krone  14671) 
Rosenborg. 


Fig.  36.  Dronning  Sofie  Magdalenes  Krone  (1731 ) 
Rosenborg. 


Danmark,  og  som  umuligt  kan  lade  den  forste  Konge,  der  her  tiltræder  sin  Regering 
som  Enevoldsherre,  bruge  de  tidligere  danske  Kongers  aabne  Kroner.  Enevoldskangerne 
føle  sig  langt  hævede  over  de  tidligere  Valgkonger.  Man  mærker  det  paa  saa  mange 
Maader,  og  naar  det  f.  Fix.  ved  F'rederik  II’s  Kroning  i  1559  udtales,  at  den  brugte 
aabne  Krone  betyder,  »at  en  Konge  eller  Øvrighed  skal  regeres  af  Gud,  ....  der  ser 
alle  Øvrigheds  Tanker  og  Gjerninger  ligesom  under  aaben  Himmel«,  da  har  dette  en 
anderledes  jævn  Klang,  end  naar  det  ved  Kristian  V’s  Salving  (1671)  hedder,  at  den  hele 
kirkelige  Ceremoni  er  en  »kongelig  Devotionsakt«,  hvorved  Kongen  indgaar  »en  ny, 
hellig  og  ønskelig  Alliancepagt  og  Forbund  med  sin  Gud  og  Herre«. 

Kronens  lukkede  Bojler  faa  ingen  religiøs  eller  symbolsk  Forklaring,  de  ere  kun 
heraldiske,  et  vilkaarligt  Tegn  for  den  arvelige  absolute  Kongemagt,  der  skynder  sig  med  at 
tillægge  den  nye  Adel,  som  den  lader  voxe  op,  bestemte,  selvfølgeligt  aabne  Kroneformer. 

det  svenske  Rigsvaaben  (Antikv.  Tidsler,  f.  Sverige  Vil,  1883 — 85).  at  det  er  Erik  XIV’s  Krone, 
som  endnu  er  til. 

1-  Viollet-le-Duc :  Diction.  du  mob.  frang.  III,  S.  307;  de  Magny:  Traité  de  la  science  des  armoiries,  I, 
l’aris,  1S56,  S.  LXXXV. 

Allerede  for  sin  Salving  fastslog  Kristian  V 
i  Grevernes  og  Friherrernes  Privilegier  (1671) 
de  forskjellige  Kroner,  de  hver  for  sig  maatte 
føre  (Fig.  37  o  g  38),  og  det  synes,  som  om 
han  vilde  være  gaaet  videre.  Paa  Rosen¬ 
borg  findes  i  alt  Fald  et  Maleri,  der  hen¬ 
føres  til  Kongens  sidste  Aar,  hvorpaa  der 
foruden  Grevernes  og  Friherrernes  Kroner 
ogsaa  findes  afbildet  særlige  Kroner  for 
Kronprinsen  og  Kronprin¬ 
sessen  (Fig.  40),  for  de 
øvrige  Prinser  og  Prinses¬ 
ser  (Fig.  41),  for  »de 
Gyldenløver«  samt  for  den 
lavere  Adel  (Fig.  39). 

Samtlige  Prinser  og  Prin¬ 
sesser  føre  lukkede  Kroner, 
men  allerede  »de  Gylden¬ 
løver«,  Kongens  naturlige 
Born,  maa  ndjes  med 
aabne  Kroner.  Forøvrigt 
er  Kronerækken  tildels 
dobbelt,  idet  der  skjelnes 
mellem  en  Krone  »inden 
i  Skjoldet«  og  en  Krone 
»paa  Hjelm  og  Skjold«. 

En  saadan  mærkelig  Fi¬ 
nesse  lader  ane  dyb  he¬ 
raldisk  Indsigt,  og  dog  er 
det  ikke  givet,  at  der  her  er 
nogen  saadan  tilstede.  For 
det  negative  Resultat  tør 
dog  ikke  anføres,  at  den 
her  givne  Grevekrone  ikke 
er  bleven  almindelig  be¬ 
nyttet  som  dansk  Grevekro¬ 
ne.  Mange  have  ganske  vist 
sluttet  sig  til  den  i  Frank¬ 
rig  og  Tyskland  gængse 
Grevekrone,  en  Krone  med  9  (synlige)  perle¬ 
besatte  Spidser— i  Tyskland  har  man  i  det  Hele 
følgende  Trinfølge:  5  Spidser  almindelig  ade¬ 
lig  Krone,  7  Spidser  Friherrekrone,  9  Spidser 
Grevekrone  —  men  der  er  Tegn  til,  at  der 
i  alt  Fald  i  Tyskland  som  almindelig  adelig  og 
Grevekrone  i  tidligere  l  id  har  været  brugt 
lignende  Kroner  som  de,  der  ere  afbildede 
i  Fig.  37  og  39,  og  i  det  Hele  danne  de 
forskjellige  Landes  Rækker  af  adelige  Kroner 


Fig.  38- 

Den  danske  Friherre-Krone  (1671). 


et  meget  broget  Skue  L  I  ethvert  Tilfælde 
ere  de  i  Fig.  37  og  38  givne  grevelige  og 
friherrelige  Kroner  her  i  Landet  de  absolut 
officielle,  de  findes  saaledes  i  Grevernes  og 
Friherrernes  Privilegier  af  1671,  og  det  er 
rimeligvis  ingen  Tilfældighed,  at  Grevekronen 
i  Virkeligheden  har  9  Spidser,  3  beklædte 
med  Blade  og  6  perlebesatte,  de  sidste  af 
vexlende  Form  og  Storrelse. 

Maleriet  paa  Rosen¬ 
borg,  der  gaar  igjen  i 
Jhuras  »Danske  Vitruvius« 
(I,  Tab.  XXVI),  har  end¬ 
videre  for  »hans  kongl. 
Majestæt  og  hendes  Ma¬ 
jestæt  Dronningen«  kun 
een  Krone,  væsentlig  en 
Gjengivelse  af  den  Krone, 
som  Kristian  V  bar  ved 
sin  Salving.  Dette  er  i 
Overensstemmelse  med,  at 
der  klin  findes  een  Krone 
for  Kronprinsen  og  Kron¬ 
prinsessen  og  een  Krone 
for  de  øvrige  Prinser  og 
Prinsesser ,  men  der  er 
dog  det  at  mærke ,  at 
medens  de  sidste  Kroner 
kun  ere  tænkte  Kroner, 
var  der  en  virkelig  udført 
Kongekrone,  og  til  Dron¬ 
ningen  var  der  udført  en 
væsentlig  mindre  frem¬ 
trædende  Krone,  Noget, 


Fig.  39- 

Den  danske  adelige  Krone. 


Miinchen,  1863 


1  Se  herom  de  Magny: 
Traité  de  la  science  des  ar- 
moiries,  I,  Paris  1856;  0.  T. 
von  Hefner:  Handbuch  der 
theoret.  u.  prakt.  Heraldik, 
Dictionary  of  the  pearage  and 
baronetage  of  the  british  empire;  B.  Schlegel  og 
C.  A.  Klingsfior:  Svensk  Heraldik,  Upsala,  1874. 
—  C.  N.  Schwach:  Udsigt  over  de  tre  nord.  Rigers 
Myritvæsen  samt  Grundrids  af  Heraldiken  (Trond- 
hjem,  1842)  giver  kun  ringe  Oplysning,  men  en 
Række  gode  og  vistnok  omhyggelige  Tegninger 
foreligger  i  to  mere  praktiske  end  heraldisk  viden¬ 
skabelige  Værker,  nemlig  Charles  Demengeot-,  Dic- 
tionnaire  du  Chiffre  Monogramme  et  Couronnes 
nobiliaires,  Paris,  1881  og  Martin  Gerlach:  Das 
Gewerbe-Monogram,  Wien,  2den  Udg.  1881. 

der  har  sin  særlige  og  ganske  interessante  Historie.  Dronning  Charlotte  Amalie  deltog 
ikke  i  Kristian  V’s  Salving,  Kongen  blev  salvet  alene.  Forst  ved  Taffelet  mødte  Dron¬ 
ningen  »med  en  mindre  kongelig  Guldkrone  paa  Hovedet«,  og  dette  kan  maaske  nok 
saa  godt  forklares  ved  hele  den  indtraadte  forandrede  Betragtning  af  »Kronens«  Magt 
som  ved  at  henpege  paa  den  Omstændighed,  at  Dronning  Charlotte  Amalie  tilhørte  den 
reformerte  Trosbekjendelse.  Vi  skulle  se  det  lidt  nærmere. 

1648  blev  Frederik  III  kronet,  men  1671  blev  Kristian  V  salvet.  Endnu  1648 
modtog  Kongen  forst  Kronen  i  Kirken.  Den  som  Ordinator  fungerende  Biskop  tog  den 
fra  Alteret,  hvor  den  Rigsraad,  der  havde  baaret  den  til  Kirken,  havde  henlagt  den,  og 
Ordinator  satte  den  paa  Kongens  Hoved,  medens  de  nærmest  staaende  Rigsraader  rorte 
ved  den  og  de  længere  borte  værende  udstrakte  deres  Hænder  imod  den,  eller  ogsaa 
gik  »Rigens  hojvise  Raad«,  saaledes  som  det  skete  ved  Frederik  III’s  Kroning,  en  for 
en  frem  og  rorte  ved  Kronen.  Den  af  Raadet  valgte  Konge  modtog  med  andre  Ord 
Kronen  af  dettes  Medlemmer,  og  derfor  var  Kroningen  det  centrale  Punkt  i  den  kirkelige 
Ceremoni,  ved  hvilken  den  af  Kongen  underskrevne  FIaandfæstning  blev  oplæst  for  og 
besvoret  af  ham.  Men  dette  blev  helt  anderledes  efter  Enevoldsmagtens  Indførelse. 


Fig.  40.  Kronprinsens  og  Kronprinsessens  Krone.  Fig.  41.  De  kgl.  Prinsers  og  Prinsessers  Krone. 


Kongen  indfandt  sig  i  Kirken  med  Kronen  paa  Hovedet,  ti  »ingen  af  Kongens  Under- 
saatter  var  dygtig,  capable  og  suffisant  til  at  sætte  Kronen  paa  Kongen  uden  Kongen 
selv« ;  »formedelst  sin  hdje  kongelige  Arveret  havde  han  strax  tiltraadt  og  antaget  den 
souveraine  Arveregering  og  Enevoldsherredomme«.  Der  var  ikke  Tale  om  nogen  Kroning 
eller  Haandfæstning,  hvorimod  Kongeloven,  der  indskærpede  »alle  Jura  Majestatis,  absolut 
Magt,  Souverainitet  og  alle  kongelige  Herligheder«,  blev  helt  oplæst.  Al  Magt  var  koncentreret 
i  Kongens  Person  lige  fra  hans  Tronbestigelse,  og  derfor  er  det  konsekvent,  naar  Kristian  V 
skriver,  at  »Dronningerne  nu  herefter  ikke  som  udi  forrige  Va/grige  behøve  nogen 
Kronings-  eller  Salvings-Ceremoni,  men  formedelst  deres  Ægteskab  med  en  Arvekonge 
fuldkommen  kronede  og  med  alle  Regalier  zirede  ere.« 

Dronning  Charlotte  Amalie  deltog  i  Overensstemmelse  hermed  ikke  i  Salvingen, 
men  dette  blev  kun  overholdt  denne  ene  Gang.  I  April  1700  blev  saaledes  Dronning 
Louise  salvet  sammen  med  Kong  Frederik  IV.  De  traadte  begge  med  Krone  paa  ind  i 
Kirken,  men  Kongen  havde  paasat  Dronningen  hendes.  »Saa  havde  og  Hendes  Majestæt 
paa  Hovedet  sin  artige  og  dejlige,  nette  liden  kongelige  Guldkrone,  den  Hs.  kgl.  Maj. 
selv  tilforn,  efter  at  den  paa  kongelig  Ordre  og  Befaling  af  hans  hojgrevelige  Excellence, 
Storkansler  Reventlov,  allerunderdanigst  var  bleven  frembaaren,  Hds.  Majestæt  i  Hds.  kgl. 
Majestæts  eget  Kammer  havde  paasat.« 

Denne  »nette  liden« 
blev  baaren  af  endnu  en  Dronnin 
Anna  Sofie  Reventlov ,  som 
Frederik  IV  strax  efter  Dron¬ 
ning  Louises  Død  i  1721  op¬ 
højede  til  Dronning,  men  her¬ 
med  forsvinder  den.  Da  Dron¬ 
ning  Sofie  Magdalene  10  Aar 
senere  skulde  salves  sammen 
med  Kristian  VI,  ønskede  hun 
ikke  at  benytte  de  af  den  adelige 
Dronning  og  Medhustru  besmit¬ 
tede  Regalier,  og  Guldsmed/r  *- 
derik  Fabrilius  forfærdigede  en 
ny  Dronningekrone  (Fig.  36), 
som  endnu  opbevares  paa  Ro- 


Dronningekrone 


nemlig 


senborg. 


Men  ogsaa  denne  kan 


betegnes 


Siden 


som 

af 


net 


Konge- 


Da  Rosenborg-Sam- 


for  Oje,  ti  som  skjont  kunstindustrielt  Ar¬ 
bejde  overgaar  den  langt  de  to  andre  Kroner 
og  har  ganske  sikkert  en  langt 
betydeligere  Værdi.  —  I  For¬ 
bindelse  hermed  kan  det  mu¬ 
ligvis  interessere  at  se  Vurde¬ 
ringssummerne  ogsaa  for  de 
andre  danske  Regalier,  som 
Museumsdirektør  C.  F.  Herbst  i 
Sommeren  1889  har  givet  en 
ny  smuk  og  praktisk  Opstilling  i 
Regaliekamret  paa  Rosenborg. 
Summerne  ere : 


maaske 
lide?i  ved 
kronen 

lingen  i  1858  blev  overleveret 
af  fh.  Slotsforvalter  Stouenberg 
til  Professor  Worsaae,  vurde¬ 
redes  Regalierne,  og  medens 
den  ottebojlede  Kongekrone 
blev  vurderet  til  236,000  Rd. 

(472,000  Kr.),  sattes  den  sex- 
bojlede  Dronningekrone  kun 
til  32,000  Rd.  (64,000  Kr.), 
hvorved  dog  maa  bemærkes, 
at  det  væsentlig  ere  de  paa 
Kongekronen  anbragte  talrige 
kostbare  Ædelstene,  der  her 
gjore  sig  gjældende.  En  stor 
(lad  Safir  paa  den  vurderedes 
til  60,000  Kr.,  en  Dicksten  til 
52,000  Kr.,  en  tyk  Safir  til 
40,000  Kr.,  en  Rubin-Spinel 
til  36,000  Kr.  o.  s.  v.  Det 
var  Juvelererne  Jacob  Prahl  og 
Julius  Diderichsen,  der  foretog 
Vurderingen. 

Ved  Siden  af  disse  Sum¬ 
mer  ser  det  næsten  fattigt  ud, 
naar  Kristian  IV’s  Krone  uden 
nogen  nærmere  Specifikation 
vurderedes  til  100,000  Kr., 
men  Vurderingen  er  naturligvis  ogsaa  kun 
sket  med  dens  virkelige,  materielle  Værdi 

Fig.  42.  Kristian  IIT’s  Sværd. 


Af  de  saaledes  nævnte 
Stykker  er,  næst  efter  de  oven¬ 
for  afbildede  Kroner,  absolut 
Kristian  III’s  Sværd  og  den  saa 
kaldte  Kroningspokal  de  in- 
teressanteste.  Hvad  Sværdet 
(Fig.  42)  angaar,  da  gjor  Tradi¬ 
tionen  det  til  det  Sværd,  som 
ved  Kristian  III’s  Kroning  1537 
blev  baaret  foran  ham ,  og 
efter  hele  sin  Stil  kan  det  sikkert 
henføres  til  denne  Tid.  Det 
drevne  og  ciselerede  Guldhefte 
med  tilhørende  Skede,  der 
begge  ere  rigt  prydede  med 
Ædelstene,  er  et  smukt  Re¬ 
næssancearbejde.  Med  Hen¬ 
syn  til  den  meget  senere  Guld- 
» Kroningspokal«  (Fig.  43)  kan 
det  derimod  bestemt  oplyses, 
at  dette  i  sin  Art  fortrinlige 
Rokokoarbejde  er  forfærdiget 
1653  efter  Frederik  III’s  Ordre 
af  Hans  Conrad  Brechtel  (No- 
rimbergensis)  i  Haag.  Noget 
Tilsvarende  vides  derimod  ikke  om  Sceptret, 
Rigsæblet  og  Rigssværdet.  De  bleve  ligesom 

Kronen  (Fig.  35)  anskaffede  ved  Kristian  V’s  Salving,  saaledes  som  det  staar  at  læse  i 
Biskop  Johan  Wandals  Tale  ved  denne  Lejlighed.  Men  de  Regnskaber,  hvoraf  det  skulde 
ses,  hvilken  Guldsmed  der  gjorde  dem,  synes  tabte.  I  Biskop  Wandals  Tale  berommes 
forøvrigt  særlig  Kronen:  »formedelst  dens  hoje  Værd  og  Pris  skal  næppelig  dens  Lige 
findes  i  noget  Kongerige«  ;  det  er  ufortjent,  men  det  taler  ganske  sikkert  imod  det  Sagn, 


Fig.  43.  Guld-Kroningspokal  1653  (Rosenborg). 


at  Kristian  V  blev  kronet  med  en  forgyldt  Kobberkrone,  da  den  rigtige  Krone  ikke  blev 
færdig  til  Salvingen.  Det  er  utænkeligt,  at  den  forste  enevældige  Konge,  det  var  nidkjær 
for  Enevoldsmagtens  Glans,  skulde  være  gaaet  til  Salvingen  med  en  Kobberkrone  paa 
sit  Hoved. 

Som  det  af  Ovenstaaende  vil  ses,  ere  de  danske  Regalier  ikke  gamle,  og  dog 
have  Regalierne  her  i  Landet  haft  en  blidere  Skjæbne  end  mange  andre  Steder.  Kristian  IV 

pantsatte  vel  sine  Regalier  og  deriblandt  den  endnu  bevarede  Krone,  men  de  indløstes 
paany,  og  der  kan  ikke  berettes  om  nogen  mod  dem  øvet  Vold.  Holbergs  Meddelelse 
om,  at  Leonore  Kirstine,  da  hun  uberettiget  prøvede  Sofie  Amalies  Krone,  tabte  den  og 
derved  tilfojede  den  en  mindre  Skade,  kan  nemlig  ikke  ses  i  dette  Lys,  og  endnu  mindre 
den  lille  Begivenhed,  at  Kristian  VII  ved  sin  Salving  legede  saa  uheldig  med  Sceptret, 
»at  det  øverste  af  samme  faldt  af«.  Og  det  er  Alt,  hvad  der  i  denne  Retning  kan 
oplyses.  De  danske  Regalier  ere  ikke  bievne  truede  af  nogen  Revolution  eller  Krig, 
saaledes  som  det  er  sket  andensteds,  endog  i  temmelig  ny  Tid.  Norges  Rigsklenodier 
forsvandt,  da  den  sidste  katolske  Erkebiskop  i  1537  forlod  dette  Rige;  Englands  gamle 
Regalier  bleve  tilintetgjorte  af  Cromwell  ( 1 64Q) 1 ;  de  ungarske  Regalier  og  herimellem 
Stefanskronen  vare  nær  gaaede  tilgrunde  under  Frihedsbevægelsen  i  1849,  de  bleve  ned- 


Fig.  44.  Ludvig  XV's  Krone  med  Le  Régent,  Le  Sanzy  og  liere  kostbare  Ædelstene. 


gravede,  men  paany  optagne  i  1853  (s.  Illustr.  Zeitung  for  8  Oktober  1853),  og  i  den 
nyeste  did  har  Jernkronen,  da  Østerrigerne  fordreves  fra  Lombardiet,  været  ført  bort  fra 
Monza.  Efter  Slaget  ved  Magenta  (1859)  blev  den  bragt  til  en  østerrigsk  Fæstning,  men 
den  6  December  1866  førtes  den  med  stor  Pomp  tilbage  til  sit  italienske  Hjem.  Mærke¬ 
ligst  er  det  imidlertid  at  se,  hvor  faa  Regalier  der  er  tilbage  i  Frankrig. 

I  dette  forhen  saa  kongemægtige  Land  bevares  nu  Ludvig  XV’s  Guldkrone  med 
eftergjorte  Stene  ved  Siden  af  den  ovfor  S.  3  nævnte  tiaraformede  Kopi  af  en  Karl  den 
Stores  Krone.  De  skiftende  Regimenter  have  ikke  vist  stor  Respekt  overfor  hinandens 
Magtemblemer.  Hvor  er  den  Guld-Lavrbærkrone,  som  Napoleon  den  Store  bar  for  og  efter 
sin  Kroning  i  Notre-Dame  Kirken,  og  hvor  er  den  Krone,  hvormed  han  kronede  Josefine? 


De  skotske  ere  endnu  bevarede  s.  Cassell’s  Okl  and  nevv  Edinburg,  by  James  Grant  (s.  a.)  S.  72. 

Vi  se  dem  begge  paa  Davids  beromte  Maleri  af  denne  Begivenhed.  Hvor  er  Marie 
Louises  Krone?  —  og  saaledes  kunde  vi  blive  ved1.  Svaret  er  imidlertid  ikke  vanskeligt 
og  ligger  klart,  i  hvad  Ger  main  Bapst  fortæller  i  sin  Bog  »Histoire  des  joyaux  de  la 
couronne  de  France«  (1889)  om  Karl  X’s  Krone.  Den  existerede  endnu  i  sin  fulde  Glans 
1854,  men  saa  brød  man  alle  Ædelstenene  ud  af  den,  de  skulde  bruges  andensteds. 
Det  tomme  Guldlegeme  havde  imidlertid  endnu  Kunstværdi,  og  Germain  Bapst  ansøgte 
Finansministeriet  om  at  maatte  kjøbe  det,  han  vilde  forsyne  det  med  efterlignede 
Ædelstene  og  skjænke  den  saaledes  istandsatte  Krone  til  Louvre,  men  hans  Ansøgning 
blev  ikke  besvaret,  Kronen  blev  underhaanden  solgt  til  Smeltning,  efter  at  forst  Embeds- 
mændene  i  Ministeriet  en  Stund  havde  moret  sig  med  at  spille  Bold  med  »Salatkurven«, 
som  de  kaldte  den.  Den  var  udført  af  Frédéric  Bapst  efter  en  Tegning  af  Evrard  Bapst, 
»joaillier  du  roi  et  de  la  couronne«. 

Den  Skjæbne,  som  Karl  X’s  Krone  fik  for  næsten  kun  en  Menneskealder  siden, 
er  talende.  Det  er  en  Selvfølge,  at  Germain  Bapst,  Ætlingen  af  en  bekjendt  og  betydelig 
Guldsmedeslægt,  der  ganske  interessant  kan  opvise  ni  Hof-Guldsmede,  Son  efter  Fader  i 
nedstigende  Linie,  er  oprort  over  denne  barbariske  Fremgangsmaade,  men  han  er  oprort 
over  mere  endnu.  Det  efter  hans  Mening  for  en  stor  Nation  uværdige  Salg  af  de  franske 
Kronjuveler,  som  fandt  Sted  fra  den  12  til  den  23  Maj  1887,  fyldte  ham  med  Sorg. 
Historisk  bekjendte  Ædelstene,  der  havde  smykket  Frankrigs  store  Mænd  og  Kvinder, 
dets  Konger  og  Dronninger  i  festlige  og  betydelige  Timer,  kastedes  bort  til  enhver  som 
helst,  der  blot  kunde  betale,  og  saa  viste  endda  Katalogen  over  Salgseffekterne,  at 
Regeringen  ikke  kjendte  disses  Historie.  Af  syv  som  de  beromte  Mazarins  opførte  og 
solgte  Brillanter  (der  var  oprindelig  18),  oplyser  han,  hørte  kun  een,  siger  og  skriver  kun 
en  eneste,  til  den  Brillantrække,  som  Kardinal  Mazarin  testamenterede  den  franske  Krone. 
Af  disse  syv  blev  Tiffany  i  New-York  Højestbydende  for  de  fires  Vedkommende;  den 
ægte  fik  han  ikke,  men  dog  blev  han  Ejer  af  fire  Mazarins,  idet  fire  andre  Stene,  som 
han  kjøbte,  ham  og  Regeringen  uafvidende  vare  ægte  Mazarins. 

I  sin  Indignation  besluttede  Bapst  at  skrive  sin  Histoire  des  joyaux  de  la  couronne 
de  France ,  som  giver  fyldige,  ja  næsten  minutiøse  Oplysninger  om  de  franske  Kronjuveler, 
om  Le  Regent,  der  til  sin  Tid  alene  er  vurderet  til  12,000,000  Francs  og  nu  opbevares  i 
Louvre,  om  Z«  Cote-de-Bretagne,  hvis  Historie  kan  forfølges  tilbage  til  1530,  da  Frants  I 
grundlagde  den  franske  Stats  Diamantsamling,  om  Le  Sanzy  og  Le  miroir-de- Portugal,  der 
begge  henhørte  til  les  Mazarins  og  begge  bleve  stjaalne  under  den  store  Revolution,  da 
der  i  September  1792  flere  Nætter  i  Træk  øvedes  frække  Tyverier  i  Le  garde  meuble  paa 
Konkordiepladsen,  le  Miroir  for  helt  at  forsvinde,  medens  le  Sanzy,  saa  vidt  vides,  nu 
ejes  af  en  indisk  Rajah,  o.  s.  v.  Han  afbilder  tillige  ikke  alene  den  ovennævnte  Karl  X’s 
Krone,  men  ogsaa  Ludvig  XV’s  (Fig.  44)  og  dennes  Dronning  Marie  Leczinskas  Krone, 
dog  ikke  efter  Virkeligheden,  nej  kun  efter  Tegninger;  Tegningen  til  den  forste  opbeva¬ 
res  i  hans  Slægts  dygtige  Guldsmedeforretning,  der  nu  fører  Firmaet  Bapst  et  Falize. 

Kronerne  ere  nemlig  væsentlig  forsvundne,  men  de  ædle  Stene,  der  have  smykket 
dem,  ere  bevarede  og  bevares  stadig.  De  ere  i  Frankrigs  Eje  gaaede  fra  den  ene 
skjonne  og  imponerende  Indfatning  til  den  anden.  Le  Regent  har  siddet  i  Smykke  efter 
Smykke,  paa  flere  Kroner  og  paa  Napoleon  den  Stores  Sværd.  Og  hvilken  umaadelig 
Tiltrækning  vedblive  disse  lokkende  Stene  ikke  at  øve!  Det  kunde  ses,  da  Frankrig 
besluttede  at  sælge  dem;  hele  Verden  over  vakte  det  Bevægelse,  og  fra  Alverdens  Egne 
samledes  et  stort  Publikum  for  at  deltage  i  den  spændende  Avktion.  De  syv  saakaldte 
Mazarins  indbragte  i  Alt  775,000  Frcs.  og  Avktionen  i  det  Hele  6,864,050  Frcs.,  hvorved 

er  at  mærke,  at  Le  Regent  og  nogle,  dog  kun  faa,  andre  særlig  udtagne  Kostbarheder,  der 
nu  for  storste  Delen  have  fundet  Plads  i  Louvres  Samlinger,  ikke  bleve  solgte.  Hvad  der 
tidligere  var  af  spillende  Glans  i  det  franske  Hofs  Klenodier,  vil  nu  andensteds,  men 
altid  i  funklende  og  lysende  Smykker  øve  sit  fængslende  og  betagende  Trylleri.  Om 
end  paa  nogen  anden  Maade  maa  man  stadigt  med  Henrik  Rantzau  sande  de  ædle 
Stenes  forunderligt  store  Magt. 


Crucifixet  i  Holmens  Kirke. 

Af  L.  Fenger. 


Taa  Væggen  over  Opgangen  til  Prædikestolen  i  Holmens  Kirke  er  anbragt  et 
5/2  Alen  højt  Sandstenscrucifix.  Christusfiguren  er  nu  malet  med  graa  Oliefarve,  som 
man  ved  Kirkens  sidste  Restauration  ikke  fandt  det  raadeligt  at  aftage ;  fra  Først  af  har 
vist  kun  Korset,  som  nu,  været  malet  sort.  Den  traditionelle  Indskrift  INRI  er  anbragt 
med  smukke  forgyldte,  fremtrædende  Bogstaver  paa  en  lille  Marmortavle.  Som  det  af 
omstaaende  Afbildning  vil  sees,  er  Crucifixet  et  for  sin  Tid  efter  vore  Forhold  mere  end 
almindelig  godt  Arbejde.  Fra  et  Kors  med  meget  kort  Tværbjælke  hænger  Figuren  i 
næsten  lodrette  Arme,  støttet  af  en  Klods  under  Fødderne.  Den  røber  et  ikke  ringe 
Naturstudium,  maaske  netop  ved  Stillingen  en  lovlig  stor  Afhængighed  af  Modellen,  men 
fremstillingen  er  dog  værdig  og  maadeholden,  Hovedet  og  dets  Udtryk  tiltalende,  Gjen- 
nemførelsen  efter  Stenens  Art  upaaklagelig,  kun  Arme  og  Hænder  reent  ud  sagt  svage. 

Om  dette  Crucifix  fortæller  Etatsraad  F.  Thaarup  i  hans  Holmens  Kirkes  Beskri¬ 
velse  Pag.  38,  »at  Christian  den  4de  havde  i  levende  Live  ladet  forfærdige  eller  begynde 
paa  sit  Mausolee,  som  var  opsat  paa  Tøjhuset.  Ved  dets  Afbrændelse  blev  Arbejdet 
ødelagt  paa  dette  Crucifix  nær,  som  skulde  have  været  anbragt  ovenpaa  samme,  men  nu 
foræredes  til  denne  Kirke  efter  Forestilling  til  Frederik  den  3die  af  Admiral  Bje/ke. 
Kunstneren,  en  Udlænding  af  den  katholske  Confession,  skal  være  død  af  Sorg  over 
Monumentets  Ødelæggelse.  Kong  Christian  den  4de  tillod  som  et  særdeles  Bevis  paa 
sin  Bevaagenhed,  at  han  maatte  begraves  i  Holmens  Kirke.  (Efter  afdøde  Abrah.  Kalis 
Beretning.)«  Hvor  meget  kan  man  nu  troe  af  denne  Thaarups  formodentlig  efter  Hukom¬ 
melsen  givne  Beretning,  hvad  kan  Abraham  Kali,  som  ikke  plejede  at  fare  med  løs  Snak, 
have  sagt,  og  hvorfra  skulde  denne  Efterretning  om  et  betydeligt  Monument,  som  ellers 
ikke  findes  omtalt,  skrive  sig?  Ved  Fundet  af  Figurerne  fra  Frederiksborg-Fontainen  er 
Interessen  for  de  Billedhuggere,  som  have  arbejdet  for  Christian  den  4de,  jo  blevet  vakt: 
lader  Noget  sig  da  ikke  med  Sikkerhed  oplyse  om  den  ubekjendte  Kunstner,  hvis  Støv 
skal  være  stedt  til  Hvile  i  Holmens  Kirke,  eller  om  det  Monument,  paa  hvilket  han 
siges  at  have  arbejdet? 

Christian  den  4des  Kapel  i  Roskilde  blev  bygget  1614 — 20  af  Lorents  v.  Steenvinkel. 
Den  23de  August  1613  blev  Akkorden  sluttet  paa  Frederiksborg  og  den  29de  Oktbr. 
1614,  skriver  Christian  den  4de  i  en  af  sine  Dagbøger,  »drog  jeg  fra  Frederiksborg  til 
Roeskilde  og  gav  Ordinants,  hvorledes  de  skulde  begynde  med  det  nye  Kapel«.  Anled¬ 
ningen  til  Kapellets  Bygning  var  Dronning  Anna  Catharines  Død  den  29de  Marts  1612, 

i  Frue  ■  have  en  Hædersplads  midt  i  Kapellet  over 


men  Dronningens  Lig  henstod  dog 
Kirke  i  Kjøbenhavn,  hvor  det  var  bisat,  ind¬ 
til  Aaret  1642,  da  det  førtes  til  Roeskilde 
tilligemed  Ligene  af 
nogle  af  Kongens  Børn. 

Christian  den  4de  havde 
nogle  A  ar  forinden  nem¬ 
lig  i  1633  atter  syslet 
med  Tanken  om  Ka¬ 
pellet,  thi  man  har  2 
Breve  fra  ham  i  Sjæl¬ 
landske  Tegneiser,  i 
hvilke  han  skriver,  »at 
en  Hvælving  i  Kapellet 
ikke  er  i  tilbørlig  Stand. 

Da  Hans  Steenvinkel  har 
paataget  sig  at  svare 
til  Broderens  Arbejde, 
skal  han  tilholdes  at 
gjøre  det  i  en  saadan 
Stand,  at  Monumentet, 
der  skal  staa  derpaa, 
kan  bæres.«  Naar 
Steen  Fris  i  hans  »Chri¬ 
stian  den  4des  Kapel« 
mener,  at  dette  Tilhold 
er  efterkommet  ved  at 
Hans  Steenvinkel  har 
gjort  en  Pille  bredere 
i  Kjælderen,  og  derved 
skaffet  et  Fundament  af 
tilstrækkelig  Størrelse, 
maa  dette  beroe  paa 
en  Fejltagelse,  thi,  som 
det  af  den  hosstaaende 
Plan  (Fig.  46)  sees,  er 
der  ikke  Gravkamre 
under  hele  Kapellet, 
men  kun  under  Midten 
af  samme,  og  det  er 
utænkeligt,  at  Funda¬ 
mentet  skulde  have  lig¬ 
get  klods  op  til  Kapellets 
vestre  Væg.  Af  Brevet 
fremgaar.v,  tydeligt,  at 
Kongen  har  paatænkt  et  Monument  i  Lig¬ 
hed  med  hans  Faders  og  Bedstefaders  i 
Christian  den  istes  Kapel,  og  af  Kjælder- 
planen  sees  det,  at  dette  Monument  skulde 


det  midterste  Gravkammer,  dog  om  dets 
Størrelse  giver  Kjælderplanen  ingen  sikker 
Oplysning.  1635  lod 
Kongen  fremdeles,  vel 
ikke  uden  Tanke  om 
Anna  Catharinas  og 
hans  egen  Jordefærd, 
Kongeporten ,  som  i 
vore  Dage  er  flyttet  til 
Holmens  Kirke,  bygge 
af  Geert  Borckmann, 
derimod  er  der  hidtil, 
saa  vidt  vides,  ikke  af 
Breve  eller  Regnskaber 
oplyst  Noget  om ,  at 
Christian  den  4de  i 
levende  Live  har  ladet 
begynde  paa  det  paa¬ 
tænkte  Monument. 

I  Danske  Vitruv  II, 
Pag.  138,  fortæller 
Thura:  »Højsalig  Kong 
Christian  den  Siette 
Lløjlovlig  Ihukommelse 
havde  i  Sinde  at  lade 
opsætte  prægtige  Mo¬ 
numenter  over  disse  to 
store  Konger  af  hans 
Forfædre  (Chr.  IV  og 
Fred.  III)  og  befalede 
mi  g  derudover  at  for- 
fatte  Tegning  til  et 
Mausoleum  over  Høj¬ 
salig  Kong  Christian 
den  Fjerde,  og  i  Hen¬ 
seende  til  det  over 
Kong  Frederik  den 
Tredje  blev  besluttet, 
at  efterfølge  den  samme 
Modeil,  som  denne 
højsalige  Herre  i  le¬ 
vende  Live  selv  havde 
ladet  til  den  Finde  for¬ 
færdige  og  hvilken 
endnu  findes  paa  det  Kongelige  Modell- 
kammer  i  Kjøbenhavn,  men  skjøndt  saa- 
ledes  Forslaget  til  begge  Monumenter  har 
nydt  Allernaadigst  Bifald,  saa  forhindrede 


Fig.  45.  Sandstens-Crucifix 
i  Holmens  Kirke  i  Kjøbenhavn. 


Crucifixet  i  Holmens  Kirke. 

dog  de  mange  store  og  vidtløftige  Bygnin¬ 
ger,  som  Hans  Majestæt  den  Gang  havde 
under  Hænder,  at  dette  berømmelige  For¬ 
sæt  for  det  Første  ej  blev  iværksat,  men 
vil  dog  ventelig  komme  til  Fuldkommenhed.« 

Tøjhusets  Brand,  ved  hvilken  det  om¬ 
talte  Monument  skal  være  gaaet  til  Grunde, 
foregik  den  12te  Februar  1647.  Ilden  op¬ 
kom  ved  at  Ingeniør  Jan  Jansens  Søn  ufor¬ 
sigtigt  fyldte  en  Granat  i  Laboratoriet 
(Archeliet).  Granaten  sprang  og  tændte 
en  Deel  Fyrværkerisager  (Petarder) ,  som 
satte  Ild  paa  hele  Huset. 

Slukning  viste  sig  umu¬ 
lig  ,  flere  Mennesker 
satte  Livet  til,  medens 
den  unge  Jansen  og 
de,  som  havde  været 
sammen  med  ham , 
bleve  uskadte.  Den 
gamle  Konge  kom  selv 
tilstede.  Tøjmesteren 
Oberst  Zernickow,  som 
var  sysselsat  med  at 
redde ,  kaldtes  ud. 

Endelig  kom  han,  faldt 
næsegrus  ned  paa  Jor¬ 
den  og  bad  om  Naade, 
thi  han  vidste  endnu 
ikke,  hvorfra  Ilden  var 
kommen.  Kongen  løb 
i  Vrede  imod  ham  og 
vilde  slaae ,  men  de 
Rigsraader ,  som  vare 
tilstede,  bade  paa  det 
Underdanigste,  at  hans 
Majestæt  ikke  vilde  for¬ 
ivre  sig :  man  kunde  endnu  ikke  vide,  hvem 
derudi  kunde  være  skyldig.  Ved  Ilden  ned¬ 
brændte  Taget  og  det  øverste  Stokværk  med 
Rustkammerbeholdningen ,  et  stort  Antal 
erobrede  Faner  og  sjeldne  Vaaben,  men 
Hvælvingerne  over  Stuen  holdt ,  hvorved 
Kanonerne  m.  m.  frelstes,  Zernickow  blev 
et  Par  Dage  efter  arresteret,  men  efter  en 
Maaneds  Forløb  frikjendt,  skjøndt  han  havde 
tilladt,  at  man  ladede  Granater  i  Labora¬ 
toriet,  hvor  der  var  Ild  i  Kakkelovnen. 

Først  i  1  655  kom  Tøjhuset  atter  under  Tag. 


Frederik  den  3die  fik  efterat  have  be¬ 
steget  Thronen  snart  Andet  at  tænke  paa 
end  Gravmindet  over  hans  Fader.  I  Ge- 
heimearchivet  findes  en  efter  Branden  opta¬ 
gen  Fortegnelse  over  hvad  der  da  fand¬ 
tes  i  Tøjhuset,  men  i  denne  forekommer 
ikke  Spor  af  noget  Monument.  Dette 
maatte  vel  nærmest  tænkes  i  Lighed  med 
Christian  den  3dies,  paa  hvis  Himmel  Kon¬ 
gen  knæler  for  et  Crucifix.  Sammenligne 
vi  imidlertid  Dimensionerne  paa  begge  Cru- 
eifixer,  er  Forskjellen  ret  betydelig.  Medens 

i  Roeskilde  Korsets 
Højde  er  c.  2  Al.  IQV2 
Tom.,  Bredden  1  Al. 
17  Tom.,  er  i  Holmens 
Kirke  Korset  5  Al.  11 
Tom.  højt,  1  Al.  8  Tom. 
bredt.  Korset  i  Hol¬ 
mens  Kirke  med  sin 
meget  korte  Tverarm 
og  sin  noget  skjødes- 
løse  Udførelse  synes 
ikke  beregnet  paa  at 
skulle  staa  frit,  men 
snarere  paa  at  skulle 
indmures,  som  det  er 
bleven.  Heller  ikke 
Materialet  taler  for,  at 
vi  her  have  at  gjøre 
med  en  Deel  af  et 
kongeligt  Gravmæle,  og 
til  at  hænge  paa  Pil¬ 
len  mellem  Vinduerne 
i  Kapellet,  hvor  nu 
Marstrands  opstandne 
Christus  er  malet,  kan 
det  dog  neppe  være  stort  og  anseeligt  nok, 
om  en  slig  Anvendelse  lod  sig  tænke. 

Vende  vi  os  dernæst  til  Holmens  Kirke, 
da  var  denne  1639 — 41  udvidet  og  om¬ 
dannet  til  en  Korskirke,  men  savnede  dog 
Adskilligt,  som  kunde  behøves  til  dens  Ud¬ 
styrelse  :  Glarmesteren  var  ikke  betalt  i  1 650, 
j  uagtet  Fiskalen  1 646  havde  faaet  Ordre  til 
at  afkræve  Kirkens  Tilgodehavende,  dels  for 
;  Gravsteder  (det  kostede  40  Rdl.  at  blive 
begravet  i  Choret),  dels  for  Stolestader. 
Organisten  ved  St.  Nikolai  Jørgen  Loren/s, 


_ tjAlen 


Fig.  46. 

Plan  af  Gravhvælvingerne  under  Kristian  IV’s 
Kapel  i  Roeskilde  Domkirke. 

Samtidens  »Orpheus«,  havde  1646  opsat  et  »Orreværk«  paa  egen  Bekostning,  men  Kir¬ 
ken  maatte  kjøbe  det  af  ham  1653. 

Dog  i  1657  fik  Kirken  en  ny  Kirkeværge  i  Gabriel  Jacobsen  Kyng,  Spisemester 
paa  Bremerholm,  hvis  Billede  endnu  sees  over  Pulpituret  til  Venstre  for  Orgelet.  I  de 
paafølgende  skjæbnesvangre  Aar  og  derefter  udførtes  en  Række  Arbejder  til  Kirkens 
Forskjønnelse.  Denne  fik  saaledes  1657 — 59  sine  første  Lysekroner,  af  hvilke  G.  Jacobsen 
og  hans  Hustru  Ellen  Pedersdatter  skjænkede  den  ene,  1662  og  1665  tilkom  de  andre. 
1658  blev  Choret  »med  Panelet  og  dets  Staffering  beprydet«.  1661  opsattes  Altertavlen, 
til  hvilken  Borgmester  Jørge7i  Nielse?i  havde  givet  75  Slettedaler,  Kongen  gav  (i  1 663) 
1 71  Slettedaler  og  Viceadmiral  Bjørn  (i  1664)  50  Slettedaler. 

1662  opsattes  Prædikestolen,  til  hvilken  Kongens  Overkammertjener  Jakob  Peder¬ 
sen  gav  200  Rdl.  og  Abel  Cathrines  Mand  Hans  Hansen  Oste?i  200  Rdl. 

Chorskrankens  Messingbalustre  ere  skjænkede  deels  af  Embedsmænd  paa  Holmen 
deels  af  kongelige  Betjente  1668.  Det  er  sandsynligt  nok,  at  man  har  anseet  et  Crucifix 
for  et  nødvendigt  Tilbehør  i  en  luthersk  Kirke,  et  saadant  findes  som  Levning  fra  Catho- 
licismens  Tid  i  mange  Landsbykirker,  skjøndt  paa  en  anden  Plads  end  den,  hvor  det 
oprindelig  var  anbragt  ved  eller  over  Chordøren,  og  at  man  altsaa  i  Holmens  Kirke  har 
villet  skaffe  sig  et  saadant  ved  Kiøb  eller  Gave.  Hvad  nu  Begravelserne  angaar,  da 
synes  Niels  Michelsen  Aalborrig,  Holmens  Kirkes  første  Præst  (f  1645)  efter  de  os  levnede 
Optegnelser  at  være  den  Eneste,  som  Christian  den  Fjerde  har  skjænket  fri  Begravelse 
i  Kirken. 

Under  Frederik  den  3die  nyde  flere  denne  Gunst,  saaledes  i  1 658  en  vis  Oluf 
Hansen  og  en  hollandsk  Fændrik  Bodang.  I  1660  gjentog  dette  sig  med  en  italiensk 
Adelsmand  Castiglione,  hvilket  sees  af  2  Breve,  i  hvilke  Kongen  befaler  Kirkeværgerne 
at  lade  aabne  den  Grav  bag  Alteret,  hvorudi  vi  naadigst  have  bevilget  den  italienske 
Castiglians  Lig  at  maa  nedsættes,  og  et  andet  et  Par  Dage  senere  til  Niels  Juel,  i 
hvilket  han  beordrer  denne  at  lade  Holmens  Tømmermænd  dichte  og  igien  tæt  tildrive 
den  Grav  bag  Alteret  udi  Holmens  Kirke,  som  efter  vor  naadigste  Befaling  igaar  blev 
aabnet  til  den  italienske  Castigliones  Lig.  Denne  Castiglione  var  imidlertid  ikke  Kunstner. 

Endelig  skriver  Frederik  den  3die  den  2den  Febr.  1668  til  Henrik  Bjelke  (den 
eneste  Ordre,  som  er  os  levnet  fra  dennes  Embedstid  vedrørende  Holmens  Kirke):  Vider 
at  vi  naadigen  tilfreds  er,  at  afgangne  Jan  Jansens  Lig  maa  udi  Holmens  Kirke  herudi 
vor  Residentsstad  Kjøbenhavn  uden  Betaling  begraves. 

Jeg  skal  nu  overlade  mine  Læsere  selv  at  afgjøre,  hvor  meget  de  herefter  ville 
troe  af  Thaarups  Beretning.  Saa  meget  maa  vel  kunne  slaas  fast:  at  der  ikke  findes 
nogen  paalidelig  samtidig  Beretning  om,  at  Christian  den  4de  har  ladet  sit  Gravminde 
begynde  paa  Tøjhuset,  ikke  heller  om,  at  han  skal  have  givet  en  catholsk  Kunstner  fri 
Jord  i  Kirken,  noget  om  hvilket  der  plejede  at  udstedes  skriftlig  Befaling.  At  vedkom¬ 
mende  Kunstner  i  Løbet  af  et  Aar  skulde  være  død  af  Sorg  over  sit  Værks  Ødelæggelse, 
er  vel  ikke  umuligt,  men  ikke  just  sandsynligt. 

Endelig  findes  der  unægtelig  en  Ordre  fra  Frederik  den  3die  til  Henrik  Bjelke, 
ikke  om  at  anvende  et  ved  Tøjhusets  Brand  sparet  Crucifix,  men  om  at  tilstaae  den 
Ingenieurkapitein  Jan  Jansen,  ved  hvis  Søns  Uforsigtighed  Tøjhusets  Brand  var  foranledi¬ 
get,  fri  Begravelse  i  Kirken.  Heller  ikke  dette  Factum  stemmer  med  Sagnet. 

Kan  imidlertid  Gravmindets  Existens  ikke  historisk  documenteres,  og  taler  Sand¬ 
synligheden  for,  at  et  tiltalende  Kunstværk  i  dette  som  i  andre  Tilfælde  har  vævet  sit 
eget  Sagn  ind  i  den  folkelige  Phantasi,  hvordan  er  da  Etatsraad  Thaarup  kommet  til  at 
lade  Abraham  Kali  holde  Traaden  hertil? 

Det  nye  Museum  for  Kunstindustri. 

Af  Dr.  Sophus  Muller. 

Der  er  vel  Ingen,  som  ikke  med  varm  Interesse  har  gjennemlæst  Prof.  C.  Nyrops 
nylig  fremkomne  Skrift,  hvori  der  med  saa  megen  Energi  og  saa  stærk  en  Overbevisning 
fordres,  at  der  ad  forskjellige  Veie  og  med  kraftige  Midler  skal  virkes  for  den  danske 
Kunstindustris  Fremme 1.  De  betydelige  Mænd ,  der  alt  nu  staa  som  høitfortjente 
Ledere  paa  dette  Omraade,  have  i  vide  Kredse  vakt  Haabet  om,  at  der  ved  udmærket 
Arbeide  er  baade  Guld  og  Hæder  at  vinde  ude  i  den  store  Verden.  Troen  herpaa  er 
almindelig  udbredt,  og  Prof.  Nyrops  smukke  og  indtrængende  Skrift,  som  med  Rette 
hævder,  at  Verden  vindes  ved  Mod  og  Dygtighed,  er  vel  egnet  til  at  drage  de  endnu 
Nølende  fremad. 

Det  vises  klart,  at  der  er  Meget  at  gjøre.  Med  vidt  Syn  peges  der  paa  Alt, 

hvad  der  skal  udrettes,  før  Bunden  kan  siges  at  være  ret  beredt,  for  en  høi  og  blom¬ 

strende  Kunstindustri.  Undervisningen  skal  forbedres  og  Skoler  oprettes;  der  tales  om 
nye  Skrifter,  Foredrag  og  Præmier,  og  det  store  Publikum  skal  opdrages  ikke  mindre 
end  Haandværkeren  selv.  Alle  disse  tiltalende  Planer  ere  dog  kun  fremsatte  antydnings¬ 
vis,  til  Gjennemførelse  efterhaanden,  som  Tid  og  Kræfter  komme.  Hvad  der  derimod 
strax  skal  sættes  i  Værk,  er  et  nyt  Industrimuseum.  Denne  Sag  vil  i  den  nærmeste 
Fremtid  blive  Gjenstand  for  en  endelig  Forhandling,  hvorefter  der  vil  ske  en  Henvendelse 
til  Stat  og  Kommune  om  den  fornødne  Støtte,  og  Prof.  Nyrops  Skrift  indeholder  i  de 
store  Træk  en  fuldstændig  Plan  for  det  nye  Museum. 

Oprettelsen  af  et  offentligt  Museum  er  en  Sag  af  stor  Betydning  og  af  alminde¬ 
lig  Interesse,  og  at  det  herved  er  en  væsentlig  Ting,  hvorledes  Planen  er,  vil  let  indsees. 
Ikke  blot  saalænge  Museet  endnu  er  i  sin  Tilblivelse,  er  Planen  Alt  —  den  rummer 

ogsaa  Museets  Fremtid.  Vistnok  kan  man  skifte  Plan,  om  den  viser  sig  ikke  at  være 

god;  men,  som  det  er  heldigst,  at  den  fra  første  Færd  er  saaledes,  at  der  sikkert  kan 
regnes  paa  den  almindelige  Tilslutning  og  den  store  Støtte,  som  behøves,  saaledes  er 
det  af  Vigtighed,  at  den  fra  Begyndelsen  af,  under  nøie  Omtanke  og  med  al  den  Erfa¬ 
ring,  hvorover  der  raades,  lægges  saaledes,  at  der  Intet  siden  vil  være  at  angre,  ingen 
dyre  Lærepenge  at  beklage  og  ingen  Feil  at  rette.  Der  turde  da  vel  være  Anledning  til 
nærmere  at  belyse  den  foreliggende  Plan,  og  dette  navnlig,  naar  den  paa  væsentlige 
Punkter  synes  ikke  ganske  at  have  truffet  det  Rette. 

Der  tør  gaaes  ud  fra,  som  noget  almindelig  Anerkjendt,  at  et  Museum  for  Kunst¬ 
industri,  en  righoldig  og  gjennemført  Samling  af  udmærkede  Arbeider,  har  en  overordent¬ 
lig  Betydning  baade  ved  i  al  Almindelighed  at  belære  og  udvikle,  ved  at  stille  store 
Maal  og  anvise  Veiene,  ad  hvilke  de  naaes,  og  mere  specielt  ved  at  yde  horbilleder, 
Mønstre  og  selve  de  Elementer,  som  skulle  benyttes.  Herom  vil  der  næppe  kunne  reises 
Tvivl.  Ordet  »Museum  for  Kunstindustri«  har  da  ogsaa  i  de  senere  Aar  lydt  saa  mange 
Gange,  at  der  nu  ikke  mangler  Andet  end  at  faa  det  ja,  og  saa  at  vide,  hvad  det 
skal  indeholde.  Naturligvis  først  og  fremmest  vor  egen  T.  ids  Kunstindustri.  Hvor  stærkt 
det  end  fra  visse  Sider  udtales,  at  der  kun  er  noget  Egentligt  at  lære  af  det  Gamle,  hvor 
sandt  det  end  er,  at  fjærnereliggende  og  afsluttede  Kunstperioder  med  en  klar  og  ren 
Stil  ganske  særlig  egne  sig  for  det  indgaaende  og  grundlæggende  Studium,  som  ikke  ret 


>•  C.  Nyrop :  Et  Indtryk  fra  Verdensudstillingen  i  Paris  1889. 
Kjøbenhavn  1889. 

kan  finde  Hvile  i  vor  egen  alt  Andet  end  rolige  og  simple  Tid,  saa  vil  dog  Ingen  nægte, 
at  det  er  baade  godt  og  nødvendigt  at  kjende  det  Ypperste  af,  hvad  Ens  egen  Tid  kan 
frembringe.  Skomageren  vil  sikkert  ogsaa  sige,  at  det  kan  være  godt  nok  med  de  ara¬ 
biske  Tøfler  og  de  romerske  Sandaler,  men  at  det  nyeste  Pariserfodtøi  har  mere  Betyd¬ 
ning  for  ham;  og  selv  den,  som  med  afgjort  Uvillie  vender  det  forhaabningsfulde  Blik  fra 
vor  Tids  brogede  Stilblandinger  til  »den  nye,  rene  Stil«,  som  kommer,  vil  ikke  kunne 
nægte,  at  denne  efter  Naturens  Orden  maa  skyde  frem  af  Nutidens  Skjød.  Det  var  alt- 
saa  ønskeligt  at  kjende  Samtidens  Frembringelser  i  vidt  Omfang.  Museet  maatte  rumme 
vor  Tids  og  de  kommende  Tiders  bedste  og  skjønneste  Frembringelser  i  alle  Retninger, 
indkjøbte  i  vort  eget  Land  og  hos  Fremmede,  hvor  det  Fortræffelige  end  maatte  findes, 
og  hvad  det  end  maatte  koste.  —  Om  dette  ligger  indenfor  eller  udenfor  Prof.  Nyrops 
Program,  skal  lades  uafgjort.  Der  tales  overhovedet  ikke  om  nogen  Afdeling  for  Nutidens 
og  Fremtidens  Kunstindustri. 

Saa  var  det  jo  ogsaa  herligt,  om  Industrimuseet  kunde  rumme  alle  svundne 
Tiders  bedste  og  skjønneste  Sager,  fra  Assyrien  indtil  den  franske  Rococco,  fra  det  gamle 
Mexico  Jorden  rundt  til  det  moderne  Japan.  Om  der  fra  hver  en  Tid  og  hvert  et  Sted 
paa  Jorden  kunde  samles  det  Ypperste  og  Ædleste,  hvori  den  eiendommelige  Kunst¬ 
følelse  har  givet  sig  et  skjønt  og  kraftigt  Udtryk,  da  vilde  der  sandelig  skabes  et  Museum, 
som  maatte  blive  af  Betydning  for  Enhver,  som  ønsker  at  øse  af  den  rige  og  bredtstrøm- 
mende  Flod,  som  menneskelig  Kunstsnilde  har  bredet  ud  over  Verden  fra  de  ældste 
Tider  til  de  nyeste  og  Jorden  over!  —  Dette  er  det  omtrent,  hvad  der  fordres  i  den 
foreliggende  Plan,  som  ingen  Grænser  kjender  hverken  i  Tid  eller  Rum.  Og  der  kræves 
endog  et  Dobbeltmuseum  ■ —  en  ny  Kategori,  som,  saavidt  jeg  ved,  ikke  har  sin  Mage  i 
Verden.  »Først  en  Række  Værelser,  hvori  de  forskjellige  Stilarter  oplyses,  den  ægyp¬ 
tiske,  græsk-romerske,  irsk-nordiske,  romanske  og  gothiske,  Renaissancen,  Baroken,  Roco- 
coen,  Empiren  o.  s.  v.,  ikke  at  forglemme  den  indiske,  persiske,  japanske  o.  s.  v.« 
Ingen  Antydning  af  Begrænsning!  Og  det  dobbelte  »o.  s.  v. «  viser,  at  det  ingenlunde 
-er  Meningen  at  standse  ved  de  allerede  ret  respectable  Opregninger.  —  At  det  ikke 
tænkes  »altid  at  være  nødvendigt«  i  disse  Sale  at  have  kostbare  Originaler,  skal  nedenfor 
nærmere  blive  omtalt.  —  »Dernæst  følge  de  Værelser,  hvori  de  enkelte  kunstindustrielle 
Fag  ordnes  hvert  for  sig«.  »Keramikeren,  Guldsmeden,  Bogbinderen,  Smeden  o.  s.  v.« 
skulle  her  kunne  følge  Technikens  fremadskridende  Udvikling  og  se  dens  høieste  Stand¬ 
punkt  hos  de  forskjellige  Folkeslag,  og  i  de  enkelte  Lande  og  Tider.  Heller  ikke  her 
findes  nogen  Begrænsning,  skjøndt  »Rækken  er  lang,  og  det  her  gjælder  som  Regel  om 
at  have  ægte  Ting«,  ikke  Afstøbninger  eller  andre  Kopier. 

Det  vilde  i  Sandhed  blive  et  ypperligt  Museum,  vel  værd  at  arbeide  for  og  at 
samle  til,  herligt  at  ty  til  for  Enhver,  som  studerer  Menneskets  Frembringelser.  Der  kan 
sikkert  kun  reises  een  Indvending  imod  en  saadan  Samling,  forsaavidt  den  tænkes  væsent¬ 
lig  bestaaende  af  originale  Arbeider:  at  det  vilde  være  en  Umulighed  at  tilvejebringe 
den.  Dette  skal  her  søges  vist,  og  tillige,  at  det  vilde  være  i  forskjellige  Retninger  sær¬ 
deles  uheldigt  at  forsøge  derpaa,  rent  bortseet  fra,  at  det  altid  er  galt  at  stræbe  efter, 
hvad  der  ikke  kan  naaes. 

Nu  vel!  Der  skal  indkjøbes  udmærkede  kunstindustrielle  Arbeider  fra  forrige 
Aarhundrede,  fra  Renaissancen,  fra  gothisk  og  romansk  Tid.  Men  Sager  af  denne  Art, 
forsaavidt  de  ere  forarbejdede  i  vort  eget  Land  eller  blot  have  været  benyttede  her,  ind¬ 
samles  jo  allerede  til  de  ældre  offentlige  Museer  i  Hovedstaden,  foruden  at  en  Række 
Provindssamlinger  søge  at  forskaffe  sig  Gjenstande  af  samme  Slags.  Den  hele  nationale 
Udvikling,  som  den  afspeiler  sig  i  hjemlige  eller  indførte  Arbeider,  repræsenteres  af 
Museet  for  de  nordiske  Oldsager  og  Folkemuseet,  som  chronologisk  slutte  sig  til  hinanden. 

Ingen  Del  eller  Side  af  Fortidens  Liv  er  udelukket,  bortseet  fra  enkelte  Arter  af  Sager, 
som  efter  visse  Regler  optages  i  Rosenborg-Samlingen  og  Frederiksborg-Museet.  Her  er 
altsaa  intet  Felt  levnet  for  Industrimuseet.  Men  skulde  det  tænkes,  at  det  nye  Museum 
vilde  søge  at  erhverve  Sager  ganske  af  samme  Art  som  de,  der  alt  have  Hjemsted  i  de 
ældre  Samlinger,  da  tør  det  formodes,  at  hverken  Stat  eller  Kommune  vil  finde  det  rig¬ 
tigt  at  støtte  det.  Der  vil  ikke  blive  givet  offentlige  Midler  til  at  grundlægge  en  Kon¬ 
kurrence,  som  ikke  kunde  undgaaes.  Erfaringen  fra  andre  Hovedstæder,  hvor  der  ved 
Siden  af  hverandre  findes  flere  Samlinger  af  saadanne  ældre  Sager,  som  altid  kun  til¬ 
bydes  i  ringe  Antal,  taler  advarende  herimod.  Hidtil  har  vort  offentlige  Museumsvæsen 
været  udviklet  saa  sundt  og  klogt,  at  de  nye  Samlinger  ere  bievne  omhyggelig  indpassede 
imellem  de  ældre,  men  ikke  lagte  ind  over  dem.  Ved  Foreningen  af  Directeurposterne 
for  Oldnordisk  Museum,  Rosenborg-Samlingen  og  Frederiksborg-Museet  i  een  Person  er 
der  yderligere  blevet  sørget  for,  at  de  engang  afstukne  Grænser  nøie  blive  overholdte. 
Mellemværendet  mellem  de  Kgl.  Samlinger  og  Provindsmuseerne  er  ordnet  saaledes,  at 
begge  Parter  kunne  arbeide  fremad  uden  Konkurrence.  Det  tør  da  trygt  udtales,  at  et 
nyt  Museum  ikke  vil  finde  Støtte,  som  er  bestemt  til  at  optage  ganske  de  samme  Sager, 
som  søges  af  alle  de  ældre  nationale  Samlinger. 

Men,  vil  der  maaske  siges:  »der  er  jo  Sager  nok;  naar  de  gamle  Museer  have 
nok,  saa  kan  Industrimuseet  jo  faa  Resten«.  Dette  vilde  være  en  lidet  sagkyndig  Bemærk- 
ning.  For  det  Første  er  I  ilbudet  af  virkelig  værdifulde  Sager  fra  vort  eget  Land  over¬ 
ordentlig  ringe  —  her  tales  jo  ikke  alene  om  gamle  Navneklude  og  broderede  Løierter, 
om  tarvelige  Messingstager  og  ordinære  Hovedvandsæg,  men  navnlig  om  Sager,  som  vise 
»  Technikens  høieste  Standpunkt«  og  ere  charakteristiske  Udtryk  for  de  forskjellige  Tiders 
Stil.  Hvormeget  kommer  der  frem  mellem  Aar  og  Dag  af  fortrinlige  Sager  fra  Danmarks 
romanske  og  gothiske  Tid  —  det  kan  godt  tilføies :  fra  Renaissancetiden  og  senere 
Tider?  Der  kan  heller  ikke  ventes  paa,  at  de  ældre  Samlinger  engang  have  faaet  nok; 
thi  de  blive  aldrig  i  den  Forstand  afsluttede,  at  de  ikke  baade  nu  og  om  hundrede  Aar 
bestandig  ville  møde  med  deres  Fordring  om  at  faa  det  Bedste,  eller  dog  det,  som  er 
bedre  end,  hvad  der  haves  iforveien ;  selv  saa  at  sige  fuldstændige  Samlinger  maa  ved¬ 
blive  at  kjøbe,  idet  de  altid  kunne  forbedres.  De  gamle  Samlinger  ville  vedblivende  gjøre 
Fordring  paa  og  stræbe  at  faa  det  Fortrinlige,  som  kommer  frem,  og  de  bør  have  det 
efter  deres  Indhold  og  Stilling.  Men  da  vil  Industrimuseet  - —  om  det  vil  undvige  en 
Konkurrence  —  kun  opnaa  Sager  af  anden  og  tredie  Rang,  hvad  der  jo  ikke  var  Menin¬ 
gen;  thi  en  Samling  af  denne  Art  vilde  være  en  daarlig  Vinding. 

Lad  saa  være !  —  vil  der  svares  —  Industrimuseet  bør  vel  ikke  optage  Sager,  som 
henhøre  under  vore  ældre  nationale  Samlinger.  Men  saa  er  der  fremmede  Sager.  Vi 
have  jo  intet  Museum,  hvori  fremmed  Kunstindustri  fra  Middelalderen  indtil  nyere  Tider  kan 
finde  en  Plads.  Der  kan  altsaa  kjøbes  herlige  Renaissancearbeider  fra  Italien,  fransk  og 
tysk  Gothik,  skjønne  byzantinske  Emailler — ja!  hvad  kan  der  ikke  kjøbes,  naar  det  over¬ 
hovedet  er  til  at  faa,  og  naar  man  har  Penge.  Men  her  dreier  det  sig  om  ti  og  tyve 
Tusinder  for  et  enkelt  Stykke,  som  har  en  virkelig  Betydning  ikke  blot  i  antiqvarisk  og 
historisk  Henseende,  men  navnlig  med  Hensyn  til  Kunst  og  Technik.  Det  er  jo  alminde¬ 
lig  bekjendt,  hvad  der  betales  for  ældre  Sager  af  denne  Art  i  Udlandet.  Man  har  der 
at  konkurrere  med  en  Skare  af  rige  Privatsamlere  og  med  en  Række  af  vel  aflagte 
Museer,  foruden  med  en  berettiget  Nationalfølelse,  som  nødig  lader  sig  fravriste  de  hjem¬ 
lige  Kunstsager.  Gode  Stykker  vandre  fra  Paris  til  London  og  fra  London  til  Berlin  for 
at  finde  det  høieste  Bud.  Til  Auktionerne  møde  Repræsentanter  for  mange  af  de  store 
Samlinger,  og  specielle  Agenter  reise  fra  By  til  By  med  fyldte  Lommer.  Endog  til  de 
nordiske  Lande  kommer  der  fra  Tid  til  anden  Opkjøbere  fra  flere  tydske  Museer  og  byde 

Priser  for  vore  hjemlige  Sager,  med  hvilke  vore  ikke  længere  karrig  aflagte  Samlinger 
ikke  kunne  hamle  op.  Og  saa  skulde  vi  tænke  paa  at  møde  op  paa  den  fremmede 
Kampplads,  hvor  Guldet  alene  seirer,  og  hvor  —  det  maa  dog  tilstaaes  —  Byttet  med 
Rette  tilfalder  Landets  egne  Børn !  Men  selv  antaget,  at  der  havdes  tilstrækkelige  Mid¬ 
ler,  at  alle  pekuniære  Vanskeligheder  kunde  overvindes  —  og  Intet  vilde  mere  glæde 
Enhver,  som  interesserer  sig  for  Fortidens  Kunstindustri,  end  om  der  aarlig  kunde  bevil¬ 
ges  50  eller  100,000  Kr.  alene  til  denne  Afdeling  af  et  Industrimuseum  —  saa  kan  det 
dog  med  Sikkerhed  siges,  at  det  ikke  nutildags,  selv  i  Løbet  af  hundrede  Aar,  vil  være 
muligt  for  os  at  tilveiebringe  en  Samling,  som  bærer  Helhedens  Præg,  med  dog  nogen 
og  en  nogenlunde  ensartet  Forsyning  paa  de  fleste  væsentlige  Punkter  og  tillige  af  et 
virkeligt  indre  Værd.  Særlige  Vanskeligheder  flyde  af,  at  vi  bo  i  et  afsides  Land,  og  at  vor 
By  er  et  daarligt  Marked;  man  maatte  for  at  kjøbe  stadig  reise  til  de  store  Lande,  hvor 
Sagerne  drages  frem  af  deres  gamle  Skjul,  efterlades  af  Privatmænd  og  samles  hos  Anti- 
quitetshandlere,  og  kun  faa  værdifuldere  Stykker  vilde  sendes  til  Salg  eller  Eftersyn  i 
Kjøbenhavn,  derom  kan  man  være  forvisset.  Men  gode  Sager  ere  overhovedet  sjældne; 
Meget  kommer  saa  at  sige  ikke  mere  for;  det  er  paa  faste  Hænder  eller  anbringes  i  Ud¬ 
landet  under  Forhold,  som  vi  ikke  beherske,  og  under  pekuniære  Vilkaar,  som  maa  siges 
at  være  urimelige.  Saa  vil  man  lokkes  til  og  nødes  til,  for  dog  at  faa  Noget,  at  tage 
Sager  af  ringere  Værd,  hvad  de  Andre  vrage,  Smaating  og  Ubetydeligheder,  Lidt  hist  og 
Lidt  her,  som  Tilfældet  byder,  og  der  vil  skabes  en  Samling,  som  hverken  vil  kunne  syn¬ 
derlig  fremme  vor  moderne  Kunstindustri,  eller  opnaa  en  lignende  hæderlig  Plads  som 
vore  ældre  Samlinger,  endsige  da  svare  til  det  Program,  at  de  specielle  Fagmænd  skulle 
i  det  nye  Museum,  hver  paa  sit  Omraade,  kunne  »følge  Technikens  fremadskridende 
Udvikling  og  høieste  Standpunkt«. 

Lad  os  da  se  bort  fra,  hvad  der  ligger  mellem  Udlandets  Empiretid  og  Byzants. 
Der  bliver  dog  tilbage  baade  Grækenland  og  Ægypten,  Indien  og  Japan  og  ikke  saa 
Lidt  til,  hvoraf  der  nok  kunde  dannes  et  Museum.  Men  Ulykken  er,  at  vi  alt  have 
offentlige  Samlinger,  hvori  der  optages  Sager  fra  disse  Omraader.  Her  kan  der  ganske 
vist  ikke  tales  om  Konkurrence,  da  Indkjøbene  væsentlig  maa  ske  i  Udlandet,  og  For¬ 
bindelserne  ere  mange  og  kunne  være  forskjellige.  Men  der  vilde  dog  ikke  være  Mening 
i  at  danne  —  jeg  gjentager  det:  for  offentlige  Midler  —  en  ny  græsk  eller  indisk  eller 
japanesisk  Sal  i  et  nyt  Industrimuseum,  naar  vi  alt  have  disse  Sale  i  de  ældre  Museer. 
Her  findes  jo,  hvad  der  ønskes.  Kan  der  anvendes  flere  offentlige  Penge  end  nu  paa 
Museumsafdelinger  af  dette  Indhold,  da  bør  de  gives  til  de  gamle  Samlinger,  hvor  der 
overalt  er  Noget,  paa  flere  Punkter  Meget  at  bygge  videre  paa,  men  ikke  bruges  til  at 
kjøbe  om  igjen,  hvad  der  engang  er  anskaffet,  for  at  det  kan  opstilles  paa  et  Sted,  hvor 
der  Ingenting  er,  skilt  fra,  hvad  Staten  allerede  eier  af  beslægtede  Sager.  Og  denne  for 
en  Elelhedsbetragtning  fuldstændig  forkastelige  Indkjøben  af  Doubletter  vil  og  maa  fore- 
gaa,  saafremt  Prof.  Nyrops  Museumsplan  nogensinde  bliver  realiseret,  ja,  man  har  efter 
ringe  Leilighed  alt  begyndt.  Ved  Brygger  Carl  Jacobsens  Gavmildhed  er  der,  for  et 
særligt  Legat,  allerede  gjort  Indkjøb  til  det  nye  Museum,  derimellem,  hvad  jeg  tilfældig 
ved,  nogle  Tøistykker  fra  et  bekjendt  tidlig-christeligt  Fund  i  Ægypten.  Den  Kgl.  Antik¬ 
samling  havde  forud  Tøiprøver  af  samme  Art  fra  samme  Sted,  og  det  beroer  nu  paa  Til¬ 
fældet,  om  det  er  de  samme  eller  forskjellige  Tøier  og  Mønstre,  man  har  faaet.  Dette 
er  nu  en  lidet  bekostelig  Sag ;  men  saadan  kan  det  gaa  paa  alle  Punkter,  og  slige  Dob- 
beltkjøb  kunne  blive  temmelig  ærgerlige.  Det  var  dog  kjedsommeligt,  om  et  af  Museerne 
anstrengte  sig  og  gav  nogle  tusinde  Frcs.  for  en  god  græsk  Terracotta-Statuette,  og  man 
saa  opdagede,  at  den  samme,  presset  i  samme  Form  alt  stod  i  Nabosamlingen.  —  Ja, 
man  maa  næsten  undse  sig  ved  indgaaende  at  omtale  og  at  belægge  med  Exempler 

en  saa  simpel  og  klar  Sag:  at  der  ikke  i  en  lille  By  som  vor  og  i  vort  lille  Land  kan 
være  flere,  for  offentlige  Midler  tilveiebragte  Samlinger  af  ganske  samme  Indhold. 

Om  dette  nu  end  ikke  benægtes,  saa  siges  der  dog,  at  der  er  ganske  ejendom¬ 
melige  Forhold,  egne  Krav  og  særlige  Hensyn,  som  gjøre,  at  den  Kunstindustridrivende 
ikke  som  alle  andre  Statsborgere  kan  nøies  med,  hvad  der  findes  i  de  almindelige  offent¬ 
lige  Samlinger,  men  maa  have  de  samme  Sager  i  sit  eget  Museum.  Dette  er  nødvendigt 
—  ganske  vist  en  beklagelig  og  noget  kostbar  Nødvendighed;  men  for  Nødvendigheden 
maa  man  bøie  sig.  Hvad  der  herom  bemærkes,  er  dog  vistnok  af  den  Art,  at  Enhver, 
som  vil  undersøge  Sagen  tilbunds,  vil  kunne  se,  at  disse  »særlige  Krav«  have  meget  Lidt 
at  sige,  og  Enhver,  som  vil  ofre  tilstrækkelig  Tid  derpaa,  kunde  vise,  at  der  bag  Ordene 
næppe  er  megen  Realitet.  Jeg  skal  nu  ikke  indlade  mig  paa  at  oppille  Enkelthederne; 
thi  dette  vilde  være  meget  kjedsommeligt,  just  fordi  der  næsten  Intet  er  at  pille  med;  men 
jeg  kan  dog  ikke  undlade  at  omtale  Noget  af  det,  som  ligger  nærmest. 

Ordningen  og  Opstillingen  siges  at  skulle  være  noget  ganske  Andet  i  et  Industri¬ 
museum  end  i  andre  Samlinger.  Det  er  vanskeligt  at  opdage,  hvad  der  ligger  bag  disse 
Ord.  Der  fordres,  at  Sagerne  skulle  være  lagte  tilrette  »efter  Folkeslag,  Tidsalder  og 
Stil«  i  »ægyptiske,  græsk-romerske,  irsk-nordiske,  romanske«  o.  s.  v.  Sale.  just  dette 
finder  Sted  i  de  gamle  Museer,  hvor  som  vel  bekjendt  de  chronologiske  og  ethnographislce 
Grændser  overalt  ere  dragne  med  den  største  Omhu.  Hver  Ting  staaer,  forsaavidt  de 
nuværende,  uheldige  og  trange  Lokaler  tillade  det,  paa  sin  rette  kulturhistoriske  Plads  — 
og  er  det  anderledes,  da  er  der  begaaet  en  Feil,  som  kan  rettes.  Man  kan  gaa  lige 
ind  i  de  chinesiske,  tyrkiske  eller  gothiske  Sale,  ganske  sont  det  fordres  for  det  nye 
Industrimuseum ;  thi  Prof.  Nyrop  har  rigtig  Øie  for,  at  kun  større  Sammenstillinger  af 
Arbeider  af  forskjellig  Art  kunne  give  et  fyldigt  Indtryk  af  de  forskjellige  Tiders  og  Ste¬ 
ders  kunstneriske  Særpræg;  dettes  »Aandepust  skal  ligesom  kunne  mærkes«.  I  denne 
Henseende  gjøre  de  gamle  Museer,  bortseet  fra  Lokalerne,  fuldkommen  Fyldest  og  der 
behøves  ikke  noget  nyt. 

Men  ved  Siden  heraf  fordres  der  i  en  anden  Række  af  Sale  en  Ordning  efter 
Arbeidsfag,  saaledes  at  Enhver  skal  kunne  finde  sit  eget  Fag  samlet  i  visse  Rum  og  visse 
Skabe.  Dette  seer  jo  ud  som  Noget,  men  er  ikke  meget.  I  de  ældre  Museer  findes  de 
enkelte  Brancher  samlede  hver  paa  sin  Plads  indenfor  de  store  historiske  Rammer:  »Hr. 
fabrikant,  vær  saa  artig,  i  disse  Skabe  staa  de  antike  Lerkar.  Enhver  af  Deres  Arbej¬ 
dere  vil  uden  at  se  i  Katalogen,  alene  af  Opstillingen  kunne  slutte  sig  til,  at  de  ere 
ordnede  efter  Alder,  saaledes  som  Keramiken  udviklede  sig  i  Løbet  af  de  1500  Aar, 
hvorover  den  antike  Pottemagerindustri  strækker.  Naar  De  er  færdig  her,  vil  De 
finde  de  japanesiske  Fajancer  samlede  under  Japan,  det  chinesiske  Porcellain  paa  sit  rette 
Sted;  de  røde,  tyrkiske  Kar  staa  selvfølgelig  under  Tyrkiet  o.  s.  v.  De  vil  ikke  have 
nogen  Vanskelighed  ved  at  finde,  hvad  De  søger«.  Naar  Metalarbejderen  er  færdig  med 
de  nordiske  Bronzer,  kan  han  gaa  til  de  indiske  Messingarbeider,  til  Japans  prægtige 
Frembringelser  —  hvor  er  Vanskeligheden  for  et  Menneske,  som  overhovedet  kan  bevæge 
sig?  At  det  vilde  være  nogen  Fordel,  set  fra  et  rent  fagmæssigt  Synspunkt,  at  have  hvert 
Fag  opstillet  for  sig,  skal  indrømmes;  men  det  maa  tillige  fremhæves,  at  der  heraf  vilde 
flyde  en  tilsvarende  eller  større  Skavank,  idet  Frembringelserne  fra  de  enkelte  Tider  bleve 
udrevne  af  den  Sammenstilling  og  den  Forbindelse  med  samtidige  og  beslægtede  Sager, 
som  mere  end  noget  Andet  bidrager  til  at  forklare  Enkelthederne  og  til  at  fremkalde  en 
virkelig  og  dybere  Forstaaelse.  For  at  bøde  herpaa  fordres  der  jo  et  Dobbeltmuseum. 
Men  dette  er  dog  vistnok  for  meget  forlangt.  Skjøndt  Fagmanden  i  de  ældre  Museer 
kan  finde  hver  Ting  paa  rette  Plads  efter  Tid  og  Sted,  vil  man  have  et  andet  Museum, 
hvori  han  dels  kan  finde  ganske  de  samme  større  chronologiske  Sammenstillinger  som  hist, 

dels  en  fagmæssig  Ordning  af  de  samme  Sager,  over  hvilke  han  kan  faa  et  Overblik  ved 
i  de  ældre  Museer  at  flytte  sig  lidt  fra  Sal  til  Sal.  Det  kunde  just  heller  ikke  kaldes  en 
Lettelse,  at  den,  som  fremtidig  vilde  se,  hvad  der  haves  af  en  vis  Art  i  de  offentlige 
Samlinger,  først  maatte  gaa  ud  i  Industrimuseet  og  dernæst  op  i  de  gamle  Museer;  thi 
begge  Steder  kunde  der  findes  Sager  af  samme  Art.  Enhver  vilde  vist  foretrække,  som 
det  nu  er,  at  have  Alt  samlet  paa  et  Sted.  Og  tilsidst:  denne  fagmæssige  Ordning  kan 
jo  slet  ikke  gjennemføres.  Den  gamle  Stol  er  betrukken  med  Gyldenlæder,  og  det  ud- 
skaarne  Skrin  har  graverede  Beslag;  skal  det  første  Stykke  tilfalde  Meubelfabrikanten  eller 
Læderarbejderen  og  det  sidste  Billedskjæreren  eller  Graveuren?  Enhver  vilde  i  et  saadant 
fagindrettet  Museum  have  meget  vanskelig  ved  at  finde  Alt,  hvad  der  interesserer  ham 
—  jeg  tænker  med  Medynk  paa  den  stakkels  Decorateur,  som  vil  arbeide  i  Renaissance- 
stil,  og  saa  maa  trave  rundt  gjennem  alle  de  fagmæssige  Opstillinger  uden  Undtagelse 
for  at  sammenpille  de  beslægtede  Ornamenter,  som  han  skal  bruge.  Ved  en  chronologisk 
Opstilling  finder  han  Alt  paa  et  Sted. 

Der  gives  overhovedet  ingen  anden  heldig  Ordning  for  et  stort  Museum  end  den 
chronologiske.  Det  vilde  være  langt  at  documentere  dette  —  men  om  det  fordres,  er 
jeg  dog  beredt  dertil  —  og  det  vilde  være  tungt  at  skulle  gjøre  det  her  i  Danmark,  hvor 
dette  Princip  er  født  og  baaret,  og  hvor  man  har  seet,  at  det  har  skaffet  vore  Museer 
Anerkjendelse  og  Ry.  Jeg  taler  her  kun  om  store  Samlinger.  Enhver  flittig  Museums¬ 
besøger  vil  i  de  sidste  Aar  have  havt  en  interessant  Ledighed  til  at  se,  hvorledes  Ord¬ 
ningen  efter  Tid  og  Stil  bemægtiger  sig  en  Samling,  som  faaer  et  større  Omfang:  Ny 
Carlsberg-Glyptothek  var  først  opstillet  efter  rent  æsthetiske  Hensyn ;  nu  er  det  under  Over¬ 
gang  til  en  fuldstændig  chronologisk  Ordning. 

Og  skulde  man  ville  anføre,  at  der  i  mange  af  Udlandets  Museer,  navnlig  i  de 
nye  »Gewerbemuseer«,  ikke  findes  en  chronologisk  Hovedinddeling?  Dér  har  man  som 
oftest  meget  vel  Øie  for  denne  Feil,  men  mægter  kun  ikke  at  fjærne  den,  som  der  i  det 
Hele  i  de  nye  »Gewerbemuseer«  ere  andre  Forhold,  fremgaaede  af  Anskuelser  som  de 
af  Prof.  Nyrop  udviklede,  som  kunde  gjøres  til  Gjenstand  for  en  alvorlig  Kritik.  Herpaa 
skal  jeg  nu  ikke  komme  ind,  som  jeg  i  det  Hele  vil  undvige  enhver  almindelig  Sammen¬ 
ligning  mellem  danske  og  fremmede  Forhold  —  de  ere  altfor  forskjellige.  Naar  Ham¬ 
burg  og  Nurnberg  have  faaet  »Gewerbemuseer«,  saa  er  det,  fordi  disse  Byer  ikke  havde 
almindelig  kulturhistoriske  Samlinger;  vi  bør  just  ikke  tilstræbe  et  nyt  Museum  ganske  af 
samme  Art  som  de  nævnte  tydske,  fordi  vi  have  alle  de  gamle  Samlinger.  I  Berlin,  Wien 
og  London,  ikke  at  forglemme,  var  der  tilfældigvis  —  anderledes  end  hos  os  —  store 
Omraader,  som  ikke  fandtes  repræsenterede  i  de  ældre  Kongelige  Samlinger,  og  just  der¬ 
for  fremstode  Industrimuseerne.  Og  hvad  Paris  angaaer  —  om  man  endelig  vil  sammen¬ 
ligne  Kjøbenhavn  med  Verdensbyerne  —  da  kan  der  mindes  om,  at  den  franske  Hoved¬ 
stad  uden  at  have  et  Industrimuseum  har  uddannet  sin  fine  Smag  og  sit  sikre  Øje,  og 
hvad  Samlinger  af  ældre  Kunstarbeider  have  bidraget  hertil,  det  have  de  gamle  Museer  i 
Louvre  ydet.  Disse  franske  Forhold,  som  Prof.  Nyrop  just  holder  os  for  Øie,  skulle  ikke 
tilraade  i  Stedet  for  at  udvikle  de  gamle  og  gode  Samlinger  at  oprette  nye  og  utilfreds¬ 
stillende  Institutioner. 

Der  tales  fremdeles  om,  at  der  i  Industrimuseet  ikke  skal  findes  de  uendelige 
Rækker  af  ensartede  Gjenstande,  som  kjede  og  trætte  Beskueren  —  der  skal  være  gjort 
et  skjønsomt  Udvalg  af  de  mest  charakteristiske  Sager  fra  de  enkelte  Lande  og  Tider  — 
Alt  skal  være  overskueligt,  let  at  se  og  let  at  finde.  Ja!  det  er  de  selvsamme  Fordrin¬ 
ger,  som  stilles  til  alle  Museer,  og  de  samme  Maal,  som  overalt  tilstræbes.  Der  er  over¬ 
hovedet  i  disse  Henseender  ingen  særskilte  Krav  at  realisere  for  et  Industrimuseum.  Og 
særlig  hos  os  har  det  fra  Thomsens  Dage  af  stedse  været  fastholdt,  at  de  offentlige  Sam- 

linger  ligesaa  vel  have  et  rent  populært  som  et  videnskabeligt  Maal,  og  at  begge  have 
samme  Krav  paa  Opmærksomhed.  Er  end  ikke  Alt  endnu,  som  det  kunde  ønskes,  da 
er  der  dog  Intet,  som  ikke  kan  ændres,  og  som  ikke  vil  blive  ændret,  da  Alle  ere  enige 
i  Realiteten.  Men  først  og  fremmest  maa  man  holde  de  ældre  Samlinger  noget  tilgode, 
saalænge  de  ere  opstillede  i  overfyldte,  lidet  lyse  og  lidet  heldige  Rum,  og  saalænge 
Inventariet  er  saa  tarveligt,  for  ikke  at  sige  saa  slet  og  ubrugeligt,  som  det  ikke  findes  i 
noget  større  Museum  i  Verden.  Gamle  Skabe,  som  i  Thomsens  Tid  indkjøbtes  efter  en 
falleret  Hattemager,  have  endnu  deres  Plads  i  et  af  Museerne,  og  —  de  skille  sig  ikke 
mærkelig  fra  de  andre. 

Men  der  er  andre  vigtige  Forhold,  i  hvilke  Industrimuseet  skulde  skille  sig  fra 
de  ældre  Samlinger.  »Det  skal  ikke  som  de  fleste  af  Nutidens  Museer  være  til  flygtig 
Betragtning  for  et  stort  Publikum,  men  kun  til  indgaaende  Studium  for  faa  Videnskabs- 
mænd«.  Ja,  ganske  vist  er  der  mange  Folk  i  en  større  By,  som  holde  af  at  løbe  hurtig 
gjennem  et  Museum,  og  ligesaa  vist  er  der  ikke  mange  Videnskabsmænd  i  vort  lille  Land. 
Men  hvorledes  det  nye  Museum  skal  faa  disse  Forhold  forandrede,  er  ikke  let  at  indse, 
løvrigt  kjender  man  daarlig  Forholdene  her  i  Kjøbenhavn,  naar  man  ikke  ved,  at  der  er 
mange  gode  og  stadige  Museumsbesøgende  —  vel  omtrent  de  Samme,  som  vilde  komme 
i  det  nye  Museum,  og  hvad  den  egentlige  Benyttelse  af  Samlingerne  angaaer,  da  kunne 
navnlig  Kunstnere  og  Haandværkere  fortælle  om,  hvad  de  der  have  set  og  lært,  0111, 
hvor  ofte  Oplysning  og  Materiale  er  blevet  søgt  og  ydet.  Skulde  der  peges  paa  noget 
Bestemt,  som  umiddelbart  er  bygget  paa  Studier  i  Oldnordisk  Museum  og  i  Antiksamlin¬ 
gen,  da  kan  der  nævnes  mange  Guldsmedes  Arbeider  i  ældre  Stil  og  Terracottafabrikernes 
græske  og  nordiske  Sager.  Det  tør  vist  ogsaa  siges,  at  det  aldrig  er  hørt,  at  ikke  enhver 
Besøgende  fandt  i  vore  offentlige  Samlinger  al  den  Oplysning  og  Veiledning,  som  han 
søgte,  og  som  kunde  ydes;  ifølge  gammel  Tradition  gives  der  Enhver,  som  alvorlig  arbei¬ 
der,  let  og  uhindret  Adgang  til  Samlingerne  til  extraordinær  Tid,  og  navnlig  maaRedac- 
teuren  af  »Tidsskrift  for  Kunstindustri«  vide,  hvor  stærkt  og  hvor  frit  der  kan  øses  af 
disse  Museer,  idet  han  for  en  meget  væsentlig  Del  henter  Stoffet  til  sit  Tidsskrift  fra  dem. 
Vistnok  kunde  der  gjøres  endnu  mere  for  at  gjøre  Samlingerne  lettere  tilgjængelige  og 
mere  benyttede;  men  der  kan  forsikres  om,  at  der  hos  de  Ledende  paa  dette  Omraade 
ikke  savnes  Sans  herfor.  Med  Tiden,  og  navnlig  naar  der  opnaaes  bedre  Lokaler,  vil 
forhaabentlig  Alt  komme:  en  Foredragssal,  hvori  det  vil  være  muligt  at  samle  en  større 
Kreds,  gode  Arbeids-  og  Studereværelser,  delvis  Oplysning  af  Museerne  om  Aftenen, 
hyppigere  og  længere  Aabningstider,  fyldigere  Kataloger,  belærende  Etiquetter  o.  s.  v. 
Alle  Mangler  i  disse  Retninger  kunne  afhjælpes  og  ville  blive  afhjulpne ;  thi  de  hidrøre 
ikke  fra,  at  Samlingerné  ere  gamle  og  kulturhistoriske  i  Stedet  for  nye  og  kunstindustrielle, 
men  fra  daarlige  Lokaler  og  andre  Forhold,  som  Tid  og  Arbeide  ville  fjærne.  Men  mon 
det  ikke  skulde  være-  lettere  at  ændre  det  Bestaaende  end  at  bygge  noget  helt  Nyt  op 

fra  Grunden  af  uden  rimelig  Udsigt  til  at  opnaa  noget  Bedre? 

Hvad  der  her  er  fremsat,  kan  resumeres  saaledes:  det  synes  ikke  rigtigt  her  i 
Byen  at  paabegynde  et  nyt  Museum  for  ældre,  originale  kunstindustrielle  Arbejder,  fordi 
det  ikke  vil  være  muligt  at  tilveiebringe  en  dog  nogenlunde  tilfredsstillende  Samling  — 
fordi  der  herved  vilde  skabes  en  uheldig  Konkurrence  med  de  ældre  offentlige  Samlinger 
—  fordi  disse  allerede  indeholde,  hvad  man  vilde  samle  i  det  paatænkte  Museum  —  og 
fordi  de  ældre  Samlinger  med  Hensyn  til  Ordning,  Opstilling  o.  s.  v.  i  det  Væsentlige 
kunne  yde  det  Samme,  som  tænkes  opuaaet  ved  det  nye  Foretagende.  Der  kunde  føies 
mangt  et  »fordi«  hertil;  kun  ét  Punkt  skal  dog  endnu  berøres.  Det  vilde  være  umuligt 

at  skabe  et  Museum  af  den  paatænkte  Art,  om  det  ikke  fra  første  Færd  af  —  før  det 

endnu  existerer  —  fik  en  lignende  stor  og  sagkyndig  Stab  som  alle  de  gamle  kultur- 

historiske  Samlinger  tilsammen.  Nutildags  er  det  nemlig  ingen  let  Sag  at  kjøbe  ældre 
Sager  af  kunstnerisk  Værd.  Alt  efterlignes,  dels  for  at  bedrage,  dels  saaledes,  at  de  for¬ 
træffelige  Imitationer  snart  kunne  skuffe.  Det  er  næsten  paa  ethvert  Punkt  kun  Fagman¬ 
den  og  den  særlige  Kjender,  som  formaaer  at  skjelne  Ægte  fra  Falsk,  Nyt  fra  Gammelt, 
ligesom  der  fordres  et  eget  Fjendskab  til  at  vide,  hvad  enhver  af  de  mangfoldige  Sager 
i  Øieblikket  er  værd  —  og  de  Omraader,  som  den  Enkelte  kan  beherske,  ere  i  vore 
Dage  ikke  store.  Man  vilde  ved  det  nye  Museum  ikke  kunne  undgaa  ved  Kjøb  af  Ler¬ 
varer  og  Emailler,  af  Bronzer  og  Guldarbeider,  af  alle  de  mangfoldige  Ting  fra  alle 
Tider  og  Lande,  som  nu  skattes  høit,  at  betale  Nyt  for  Gammelt  —  undertiden  en  kost¬ 
bar  Feiltagelse  —  dersom  der  ikke  var  til  Disposition  en  lignende  stor  Række  af  Func- 
tionærer  som  ved  de  gamle  Samlinger,  særlig  opdragne,  skolede  hver  i  sin  Branche  og 
paavirkede  af  den  gamle  Institutions  Erfaring  og  Tradition.  Thi  at  skjønne  om  Kunststil 
og  Kunstværd  er  ikke  det  Samme  som  at  skjelne  mellem  Falsk  og  Ægte.  Uden  et  saa- 
dant  Personale  er  det  nye  Museums  Udvikling  egentlig  umulig  —  eller  det  vil  blive  en 
kostbar  Tilblivelsestid.  Var  det  dog  ikke  rimeligere,  at  man  lod  Kjøb  for  offentlige  Midler 
foretage  af  dem,  som  bedst  forstaa  det,  eller  af  hvem  man  ialtfald  efter  deres  Stilling 
kan  fordre,  at  de  skulle  forstaa  det?  Hermed  skal  det  selvfølgelig  ikke  være  sagt,  at  der 
ikke  udenfor  denne  Kreds  tilfældig  kan  findes  ligesaa  gode  eller  finere  Kjendere. 

Men  alle  disse  Betragtninger  staa  ikke  fjendtlige  overfor  Ønsket  om  et  Museum 
for  Kunstindustri ;  de  drage  kun  Grænserne,  som  de  formentlig  maa  drages  efter  alle 
foreliggende  Forhold.  Det  Omraade,  som  efterlades,  bliver  stort  nok  endda.  Først  og 
fremmest  skulde  det  nye  Museum,  som  alt  foran  nævnt,  følge  Samtidens  Kunstindustri 
hjemme  og  ude  i  hele  dens  rige  Udvikling.  Hertil  kræves  der  alene  Øie  for  god  Kunst 
og  Skjøn  om  sund  Industri,  de  Gaver  og  Evner,  som  findes  hos  dem,  der  lede  et 
Museum  for  Kunstindustri.  Og  for  alle  ældre  Tider  staaer  der  et  stort  Felt  aabent,  som 
trænger  til  at  fyldes,  og  som  ikke  er  berørt  eller  bør  optages  af  de  ældre  Samlinger, 
nemlig  Alt,  hvad  der  kan  opnaaes  ved  Afstøbningen  og  den  nøie  Kopi  af  ældre  Arbeider, 
ved  galvanoplastiske  Efterligninger,  Gjenfremstillinger  i  det  originale  Materiale,  Afbildnin¬ 
ger  o.  lign.  Dette  er  allerede  Meget.  Alt  nu  kan  der  faaes  mangfoldige  fortræffelige 
Gjengivelser,  saa  Meget,  at  det  kan  danne  et  stort  Museum,  og  mere  vil  bestandig 
komme,  som  Fordringerne  stige  om  at  træde  i  nærmere  Berøring  med  Fortidens  Skatte. 
Et  Museum  af  dette  Indhold  vil  være  af  den  største  Betydning;  det  vil  kunne  tilveiebrin- 
ges  for  de  Midler,  hvorover  der  raades  herhjemme;  det  vil  danne  et  smukt  og  nødvendigt 
Supplement  til  vore  ældre  Samlinger,  og  det  vil  have  sit  eget,  bestemt  afgrænsede  Omraade. 
Det  vilde  fremdeles  omtrent  svare  til  den  ene  af  Afdelingerne  i  det  af  Prof.  Nyrop  fore- 
slaaede  Dobbeltmuseum,  kun  med  den  Forskjel,  at  det  udelukkende  skulde  omfatte  for¬ 
træffelige  Gjengivelser,  ikke  Originaler.  Herpaa  rnaatte  der  lægges  Vægt.  Thi  Enhver, 
som  kjender  Museernes  Historie,  ved,  hvorledes  Museumsmanden,  ved  en  tilsyneladende 
uskyldig  Overskridelse  af  Grænsen  hist  og  her,  ved  Modtagelsen  af  Gaver  og  ved  tilfæl¬ 
dige  Smaaindkjøb,  lokkes  ind  paa  gale  Veie,  som  føre  hen,  hvor  man  ikke  vilde  gaa. 

Dette  er  saa  omtrent,  hvad  der  vedkommer  det  egentlig  Museumsagtige  i  Prof. 
Nyrops  vigtige  og  interessante  Plan.  Den  omfatter  jo  imidlertid  meget  Mere.  Der  tales 
om  et  stort  Bibliothek  med  Billedværker,  ikke  i  eet,  men  i  dobbelte  Exemplarer,  om,  at 
Museet  skal  være  »baade  Samlingssted  og  Drivhjul  for  alle  tilstedeværende  kunstindustrielle 
Interesser«,  og  om  en  egen  »Handels-  og  Exportafdeling«.  Det  er  altsaa  Meningen  at 
oprette  en  Hovedinstitution  for  alle  vedrørende  Interesser;  men  at  kalde  den  for  et 
Museum  er  næppe  i  Overensstemmelse  med  almindelig  Sprogbrug.  Alle  disse  Sider  af 
Planen  have  jo  Intet  direkte  at  gjøre  med  Museet,  og  jeg  skal  selvfølgelig  som  ikke 
Sagkyndig  undlade  at  ytre  mig  om  dem.  Kun  tror  jeg  at  turde  antyde,  at  det  vistnok 

vilde  være  heldigt,  om  den  hele  Institution  fik  en  Dobbeltbestyrelse,  idet  det  ingen¬ 
lunde  er  givet,  at  de  mest  fortræffelige  Ledere  af  et  Museum  bedst  vilde  passe  som 
Hovedaxer  i  det  paatænkte  store  Maskineri  eller  som  Handels-  og  Export-Bestyrere,  lige¬ 
som  da  Lederne  af  Museet,  dette  Ord  taget  i  almindelig  Betydning,  sikkert  vilde  have  fuldt 
op  at  gjøre  med  at  tilvejebringe  og  forøge,  ordne  og  bevare  Samlingen  og  med  at  sørge 
for  dens  Tydning  og  Benyttelse. 

Med  Glæde  vilde  enhver  Ven  af  vor  Kunstindustri,  Enhver  som  med  Interesse 
følger  dens  Udvikling  og  troer  paa  dens  Fremtid ,  hilse  Grundlæggelsen  af  et  eget 
Museum  omfattende  vor  Tids  og  Fremtidens  Kunstindustri  og  for  de  svundne  Tiders  Ved¬ 
kommende  righoldige  og  fuldstændige  Rækker  af  fortrinlige  Gjengivelser  af  enhver  Art. 
Og  med  dobbelt  Glæde  vilde  man  se  hen  til  Opførelsen  af  den  nye  Bygning,  dersom 
den  blev  lagt  saaledes,  at  der  ved  Siden  af  var  Plads  til  et  Handelsmuseum,  et  Industri¬ 
museum  og  et  Ager  dyrknings  museum.  Thi  længe  vil  det  ikke  vare,  før  der  ogsaa  for  disse 
tilstødende  Arbeidsgrene  fordres  offentlige  Samlinger,  som  kunne  varetage  deres  Tarv. 

Den  I.  Januar  1890. 


Om  Oprettelsen  af  et  Museum  for  Kunstindustri. 

Et  Tilsvar  af  C.  Nyrop. 


Forst  og  fremmest  vil  jeg  bringe  Dr.  Muller  en  Tak,  fordi  han  har  taget 
Anledning  af  mit  lille  Skrift  om  Verdensudstillingen  i  Paris  til  at  skrive  foran  staaende 
Artikel.  Selvfølgelig  er  jeg  ikke  enig  med  ham,  men  i  Mangt  og  Meget  vil  den  kunne 
hjælpe  til  at  klare ,  hvorledes  det  kommende  Museum  for  Kunstindustri  bedst  skal 
anlægges  og  indrettes,  og  derfor  har  jeg  ogsaa  troet  det  rigtigt  at  imødekomme  hans 
Ønske  om  at  faa  den  optagen  her  i  Tidsskriftet.  Min  lille  Bog  fulgte  jo  med  dets  sidste 
Hefte  ifjor,  dets  Læsere  tor  antages  særlig  at  interessere  sig  for  Sagen,  og  endelig 
opnaas  derved  den  praktiske  Fordel,  at  den  Komite,  der  ved  Industriforeningens  PIjælp 
forhaabentlig  nu  vil  bringe  Sagen  frem,  i  nærværende  Hefte  med  Dr.  Mullers  Artikel  og 
mit  Tilsvar  strax  kan  faa  et  paa  forskjellig  Maade  vejledende  Materiale  ihænde.  Men 
hermed  vil  jeg  ikke  have  sagt,  at  fremtidige  Udtalelser  om  dette  Emne  ogsaa  kunne  faa 
Plads  her  i  Tidsskriftet  —  tværtimod;  dets  Sider  bor  som  Regel  ikke  optages  af  billed- 
løse,  mere  eller  mindre  polemiske  Artikler. 

Dr.  Mullers  Ord  falde  med  Alvor  og  Kraft,  hvad  jeg  sætter  Pris  paa ;  og  det 

gjdr  Intet,  at  de  undertiden  have  en  lidt  skarp  Klang.  De  udtale  Dr.  Mullers  Over¬ 
bevisning,  og  i  saa  Henseende  vil  jeg  frejdig  træde  i  hans  Fodspor,  thi  jeg  har,  selv 

efter  at  have  læst  hans  Artikel,  ikke  Indtrykket  af  at  have  gjort  noget  saa  forskrækkeligt 

ved  i  min  lille  Bog  at  have  skitseret  en  Plan  til  et  Industrimuseum,  saaledes  som  jeg 
tænker  mig  det  som  et  virksomt  Middel  til  vor  Kunstindustris  Fremme,  uden  i  den  at 
have  nævnt  de  alt  her  i  Landet  bestaaende  Museer.  Hvad  jeg  vilde,  var  at  slaa  virksomt 
til  Lyd,  vinde  Interesse,  sætte  Tanker  i  Bevægelse  om  Sagen  som  et  virkelig  stort  og 
betydeligt  Sporgsmaal.  Men  det  kunde  jeg  kun  daarligt  naa  ved  forsigtigt  at  holde  mig 
indenfor  en  videre  eller  snevrere  slaaet  Streg  med  et  undskyldende  »Om  Forladelse«  paa 

rede  Haand,  hver  Gang  jeg  kom  til  saa  meget  som  at  sætte  Foden  over  eller  blot  paa 
denne  Streg,  og  jeg  kunde  det  saa  meget  mindre,  som  jeg  ikke  erkjender  denne  Stregs 
Berettigelse,  hvorom  nærmere  nedenfor.  Jeg  har  af  Hensyn  til  Sagens  Betydning  skildret 
i  store  og  rige  Træk,  med  Overbevisning  peget  paa,  hvorledes  den  danske  Kunstindustri 
formentlig  fyldigst  og  virksomst  vilde  kunne  støttes  og  fremmes,  men  det  kan  jeg  forsikre 
Dr.  Muller  om,  derfor  er  jeg  ingenlunde  blind  for,  at  den  skitserede  Plan  ikke  saaledes 
udenvidere  helt  vil  kunne  gjennemføres.  Der  skal  mange  Viljer  arbejdes  sammen,  inden 
der  blot  kan  tages  fat;  Hensynene  til  forhaandenværende  personlige  Kræfter,  til  de 
bevilgende  Myndigheder  o.  s.  v.  ville  sikkert  gjore  sig  endog  vægtigt  gjældende.  Jeg  har 
virkelig  tænkt  mig,  at  der  vilde  blive  gjort  Forsøg  paa  at  faa  Planen  baade  beklippet  og 
beskaaren,  og  nu  har  Dr.  Muller  med  endog  stor  Styrke  meldt  sig  paa  de  bestaaende 
Museers  Vegne,  hvad  der  forøvrigt  noget  forundrer  mig,  ti  medens  hans  Museer  ere 
væsentlig  videnskabelige  Museer,  er  det  af  mig  skitserede  Museum  udelukkende  et 
praktisk  Museum. 

Jeg  har  stor  Respekt  for  de  danske  Museer,  der  for  Fortidens  Vedkommende 
lyse  med  Navnene  Thomsen  og  Worsaae,  og  jeg  beder  Dr.  Muller  være  overbevist  om,  at 
jeg  ikke  har  glemt  og  ingensinde  vil  glemme,  hvor  meget  jeg  skylder  den  saa  elskværdigt 
ydede,  dygtige  Vejledning,  jeg  til  alle  Tider  har  mødt  i  dem,  og  —  Redaktøren  af 
»Tidsskrift  for  Kunstindustri«  stemmer  i  saa  Henseende  ganske  overens  med  mig.  Det 
har  da  hellér  ikke  været  min  Tanke  eller  min  Agt  paa  nogen  Maade  at  forulempe  eller 
forulejlige  disse  Museer.  Jeg  havde  tænkt  mig,  at  det  vordende  Industrimuseum  lidt  efter 
lidt  kunde  voxe  op  i  den  bedste  Forstaaelse  med  dem,  tyende  til  dem  som  til  ældre 
erfarne  Raadgivere  i  de  mange  Sporgsmaal,  hvori  deres  Assistance  ganske  sikkert  vilde 
endog  haardt  behøves.  Men  nu  hører  jeg,  at  om  noget  Saadant  kan  der  ikke  være 
Tale,  med  mindre  Industrimuseet  vil  begrænse  sig  til  udelukkende  at  samle  Samtidens 
Kunstindustri  hjemme  og  ude  og  i  Forbindelse  hermed  hojst  anlægge  en  Afstøbnings¬ 
samling  af  ældre  Arbejder.  Jeg  er  gaaet  ud  fra,  at  der  er  en  levende,  stærk  Trang  til, 
at  den  danske  Kunstindustri  faar  et  i  sin  Retning  fyldigt  og  omfattende  Museum,  men  nu 
peger  Dr.  Muller  med  ubojelig  Strenghed  paa  den  for  de  bestaaende  Museer  gjældende 
Plan.  Den  tillader  ikke,  at  den  nævnte  Trang  tilfredsstilles,  ti  —  Museumssystemet 
maa  ikke  krænkes.  Jeg  overser  ikke,  at  Dr.  Muller  samtidig  siger,  at  de  bestaaende 
Museer  godt  kunne  afhjælpe  denne  Trang,  men  jeg  ser  foreløbig  bort  herfra,  ti  som 
jeg  senere  skal  søge  at  vise,  kunne  de,  saavidt  jeg  ser,  ikke  gjore  det  og  skulle  heller 
ikke  gjore  det.  Deres  Opgave  er  formentlig  en  anden. 

Det  forste  Sporgsmaal  bliver  nu :  Kan  det  vordende  Industrimuseum  nojes  med 
den  Opgave,  som  Dr.  Muller  vil  tilstaa  det?  Og  hertil  vil  jeg  svare:  ja  saamænd  kan 
det  saa,  men  vel  at  mærke  til  at  begynde  med.  Jeg  er  ikke  doktrinært  anlagt,  og  skulde 
det  imod  Forventning  blive  Resultatet  af  kommende  Forhandlinger,  at  saaledes  skal 
Museet  være,  saa  vil  jeg  sige:  Vel,  vi  begynde.  Men  jeg  for  mit  Vedkommende  vil 

stadig  tilfoje :  men  det  er  ogsaa  kun  en  Begyndelse.  Og  at  det  maa  være  saaledes,  vil 

sikkert  hurtigt  blive  set  af  dem,  der  maatte  faa  med  Museet  at  gjore,  hvis  det  da  skal 
blive,  hvad  jeg  ønsker,  en  virkelig  Hjælp  for  den  danske  Kunstindustri,  et  Midtpunkt  for 
alle  tilstedeværende  kunstindustrielle  Interesser.  Ved  sin  Biblioteksafdeling,  sin  Samling 
af  Nutidens  Kunstindustri  og  sin  Afstøbningssamling  kunde  Museet  ganske  sikkert  udrette 
en  Del,  gjore  nogen  Nytte,  og  Alt  vilde  saaledes  næsten  være,  som  det  skulde  være,  hvis 

der  nu  med  Virkning  kunde  henvises  til  de  andre  Museer  med  Hensyn  til  Alt,  hvad 

Industrimuseet  ikke  selv  ejede.  Men  nu  kommer  der  en  Dag  en  Mand,  som  ønsker  at 
se  nogle  middelalderlige  Majolikaer.  For  at  løse  et  eller  andet  praktisk  Sporgsmaal  er 
det  ham  om  at  gjore  at  kunne  undersøge  nogle  saadanne  i  Haanden,  og  de  maa  vel  at 

mærke  være  ægte,  han  kan  ikke  nojes  med  Afstøbninger.  Ja  Museet  har  ingen,  det  maa 
ingen  have,  og  de  andre  Museer,  ja  —  skulde  det  nu  ikke  vise  sig,  at  de  heller  ingen 
have.  Og  er  det  herefter  ikke  naturligt,  om  Industrimuseet  søgte  at  faa  Lov  til  at 
anlægge  blot  en  lille  Samling  middelalderlige  Majolikaer,  selvfølgelig  naar  Tid  og 
Lejlighed  gaves,  ti  jeg  ved  meget  godt,  at  de  ikke  forekomme  hver  Dag.  Og  som  det 
gaar  her,  vil  det  kunne  gaa  i  en  Række  Tilfælde.  Hvad  findes  der  i  Dr.  Mullers  Museer 
af  Limoges-Emaljer,  italienske  Møbler,  hollandske  Kniplinger,  spanske  Jernarbejder  o.  s.  v. 
Er  der,  som  jeg  tror,  Trang  til  et  Centrum  for  vor  Kunstindustris  Fremme,  da  maa  det 
have  Lov  til  at  ordne  sig  frit,  som  de  praktiske  Forhold  efterhaanden  kræve  det,  og  det 
maa  ikke  hindres  af  en  Plan  for  nogle  fra  det  forskjellige  Museer.  Men  hertil  siger  Dr. 
Muller,  at  i  saa  Fald  kommer  det  til  at  danne  en  trykkende  Konkurrence  overfor  de 
andre  Museer,  og  det  bliver  tilmed  altfor  stort,  uden  Skygge  af  Begrænsning. 

Navnlig  det  Sidste  har  Dr.  Muller  udtalt  flere  Gange,  og  herved  skulle  vi  da 
dvæle  lidt,  idet  vi  foreløbig  lade  Sporgsmaalet  om  Konkurrencen  ligge.  Min  Plan  har 
ingen  Grænser,  ingen  Antydning  af  Begrænsning,  men  i  saa  Henseende  nærer  jeg  ikke 
den  allermindste  Frygt.  Grænserne  skulle  nok  melde  sig  af  sig  selv.  Og  er  der  Noget, 
jeg  for  mit  Vedkommende  har  Oje  for,  saa  er  det  den  trættende,  upraktiske  og  kostbare 
Vidtløftighed,  jeg  har  truffet  f.  Ex.  i  South-Kensington  Museet,  allerede  da  jeg  for  14  Aar 
siden  besøgte  det,  og  jeg  tvivler  ikke  om,  at  den  nu  er  bleven  endnu  storre.  Hvad  skal 
et  Industrimuseum  med  de  mange  ensartede  Ting  af  væsentlig  samme  Oprindelse,  Række 
°P  °g  Række  ned  ;  de  sløve  Beskuerens  Interesse  og  gjore  kun  i  meget  sjældne  Tilfælde 
nogen  virkelig  Nytte.  Jeg  har  udtalt  det  i  1877  i  et  lille  Skrift  Om  Kunstindustri  og 
kunstindustrielle  Museer ,  og  at  jeg  ikke  har  skiftet  Mening,  kan  ses  af  Industriforeningens 
Tidsskrift  for  ifjor  (1889,  S.  249),  hvor  jeg  i  en  Efterskrift  til  en  Artikel  om  Berlins 
Museum  for  Kunsthaandværk  af  Hr.  Emil  Hannover  udtaler,  at  flere  af  Udlandets  kunst¬ 
industrielle  Museer  ved  at  blive  for  store  ligesom  svigte  deres  Opgave.  Dr.  Muller 
behøver  ganske  sikkert  ikke  i  denne  Henseende  at  være  ængstelig;  i  Kjøbenhavn  vil  der 
af  gode  Grunde  ikke  kunne  dannes  noget  Industrimuseum,  der  blev  et  Alt  slugende 
Danaidernes  Kar,  der  aldrig  vilde  kunne  blive  fuldt. 

Men  Dr.  Muller  vil  maaske  sige,  at  hvad  der  her  er  peget  paa  som  Grænser, 
ingen  Grænser  ere.  Det  er  kun  en  af  vore  smaa  Forhold  tilfældig' paabudt  Begrænsning, 

hvortil  hojt  kommer  et  i  praktisk  Henseende  efter  subjektive  Anskuelser  indgribende 

Skjon.  Men  navnlig  dette  Sidste,  et  af  fornuftige  Hensyn  dikteret  Skjon,  tillægger  jeg 
endog  stor  Betydning.  Det  er  navnlig  i  min  Plans  Stilafdeling,  at  Dr.  Muller  saa  stærkt 
anker  over  Mangel  paa  Begrænsning,  og  det  er  ganske  sandt,  at  naar  han  ser  paa  den 
som  en  Konkurrent  til  det  etnografiske  Museum,  ja  da  vil  den,  hvis  den  fulgte  dette 
Museum  som  Forbillede,  blive  noget  aldeles  urimeligt,  noget  rentud  umuligt.  Den 
enkelte  Stil,  hvad  enten  dette  nu  gjælder  den  japanske,  den  persiske  eller  en  anden, 
skal  ikke  i  Industrimuseet  fremstilles  ved  Gjenstande,  der  fylde  Værelse  efter  Værelse. 
Hvad  det  gjælder  om,  er  at  faa  den  tydeligt  og  slaaende  belyst,  saaledes  at  Beskueren 
kan  lære  at  forstaa  den,  ligesom  føle  dens  Aandepust,  men  det  kan,  saavidt  jeg  skjonner, 
nok  saa  godt,  ja  maaske  bedre  naas  gjennem  en  lille  med  Flid  udsøgt  Samling,  der 
maler  med  faa  fyndige  Træk,  end  gjennem  en  stor,  mere  tilfældigt  sammensat  Afdeling. 

Vore  smaa  Forhold  og  det  fornuftige  Skjon  ere  ubetinget  Grænser.  Jeg  er  over¬ 
bevist  om,  at  Dr.  Muller  ofte  har  følt  det.  Men  nu  komme  vi  til,  at  Industrimuseet 

ogsaa  har  andre  Grænser,  ja  at  det,  ret  beset,  har  endog  meget  snævrere  Grænser  end 
Dr.  Mullers  Museer,  ti  medens  disse  skulle  give  en  kulturhistorisk  Fremstilling  af  de 
enkelte  Folkeslags  Liv,  har  Industrimuseet  en  ganske  anden,  langt  mere  begrænset  og 
beskeden  Opgave.  Dr.  Mullers  Museer  skulle  vise,  hvorledes  de  enkelte  Folkeslag  have 

udviklet  sig,  hvorledes  de  leve  og  dø,  hvorledes  de  dyrke  deres  Gud,  hvorledes  de  ytre 
deres  Glæde  og  Sorg,  hvorledes  de  spise,  drikke  o.  s.  v.  i  rig  Uendelighed  gjennem  de 
forskjellige  Tider,  men  hermed  har  Industrimuseet  Intetsomhelst  at  gjore.  I  Dr.  Mullers 
Museer  kunne  Gjenstande,  der  paa  en  Gang  ere  baade  grimme  og  daarligt  gjorte,  være 
maaske  de  absolut  uundværligste,  de  allerinteressanteste,  men  de  have  afgjort  end  ikke 
hjemme  i  et  Kunstindustrimuseum  eller,  som  jeg  her  for  Kortheds  Skyld  oftest  siger, 
Industrimuseum.  Dettes  begrænsede  Opgave  er  med  Overbevisningens  Styrke  at  raabe  til 
alle  dets  Besøgende,  at  Industrien  forst  ved  Kunstens  Paavirkning  naar  sit  hojeste  Trin, 
og  med  dette  for  Oje  belære  dem  om  Stil  og  Teknik.  Det  kan  kun  bruge  stilfulde  og 
teknisk  dygtigt  gjorte  Gjenstande. 

Herefter  bliver  det  da  Dr.  Mullers  Museer,  der  blive  de  ubegrænsede  —  der  er 
ikke  Skygge  af  Begrænsning  ved  dem,  hvad  der  dog  ikke  paa  nogen  Maade  maa  forstaas 
som  en  Bebrejdelse  imod  dem  —  medens  Industrimuseet  kommer  til  at  staa  med 
faste  og  naturlige  Grænser.  Det  er  berettiget  og  rigtigt,  om  f.  Ex.  Myntkabinettet  samler 
paa  den  samme  Mynt  i  alle  dens  forskjellige  Præg  med  ofte  kun  haarfine  Nuancer,  hvad 
der  særlig  fra  en  Tid,  da  Myntprægningen  var  en  mere  primitiv  Akt,  har  Betydning,  men 
skulde  det  passe  et  Industrimuseum  at  have  en  Myntafdeling,  med  hvilket  lille  Udvalg 
kunde  det  da  ikke  nojes. 

Som  det  heraf  vil  ses,  har  Dr.  Mullers  Museer  imellem  sine  uendelige  Mængder 
af  Gjenstande  selvfølgelig  mange,  som  kunde  faa  Plads  i  et  Industrimuseum,  ja  som 
kunde  danne  et  Industrimuseum,  men  derfor  har  han  dog  næppe  Ret,  naar  han  herfra  vil 
slutte,  at  saa  er  Ønsket  om  et  fyldigt  og  omfattende  Industrimuseum  uberettiget.  Han 
bor  ikke  slaa  sig  til  Ro  med,  at  den  søgende  Fagmand  i  de  ældre  Museer  kan  finde, 
hvad  han  behøver,  blot  han  vil  »flytte  sig  lidt  fra  Sal  til  Sal«  (s.  ovfr.  S.  24);  Tingene 
er  der,  siger  han,  det  gjælder  kun  om  at  finde  dem  efter  deres  Plads  i  Systemet.  Men 
dette  er,  navnlig  for  Lægmænd,  et  Arbejde,  der  ikke  altid  er  let,  ja  ofte  mere  eller 
mindre  umuligt,  men  i  ethvert  Tilfælde  tager  det  Tid,  og  Dr.  Muller  overser  her,  at  som 
Nutiden  for  at  vinde  maaske  endog  kun  Minutter  sætter  kostbare  Jernbanetog  i  Gang,  ja 
bygger  særlige  Baner,  saaledes  har  den  Ret  til  at  fordre  Museer,  der  spare  besøgende 
Fagmænd  Tid.  Det  er  af  Betydning  at  have  det  samlet,  der  i  bestemte  Retninger  kan 
gjore  Nytte.  Ved  Siden  af  det  store  videnskabeligt  ordnede  Centralmuseum,  der  har  saa 
betydelige,  omfattende  Opgaver,  er  det  berettiget  at  fordre  mindre  Fagmuseer,  og  her 
kommer  jeg  til  nærmere  at  berore  Planen  for  Ordningen  i  disse  Museer,  ti  ogsaa  med 
Hensyn  til  den  ser  Dr.  Muller  ganske  vist  fejl. 

Efter  at  have  sagt:  »der  gives  overhovedet  ingen  anden  heldig  Ordning  for  et 
stort  Museum  end  den  kronologiske«,  fortsætter  han  saaledes  (ovfr.  S.  24):  »Det  vilde  være 
tungt  at  (skulle)  dokumentere  dette  her  i  Danmark,  hvor  dette  Princip  er  født  og  baaret, 
og  hvor  man  har  set,  at  det  skaffer  vore  Museer  Anerkjendelse  og  Ry.«  Denne  sidste 
Bemærkning  er  sand,  og  jeg  for  mit  Vedkommende  beundrer  fuldt  ud  den  skarpe 
Iagttagelsesevne,  den  grundige  Lærdom  og  det  smukke  Arrangementstalent,  hvormed  de 
Museer  ere  ordnede,  hvortil  Dr.  Muller,  en  af  disse  Museers  saa  dygtige  Repræsentanter, 
er  knyttet,  men  saa  vist  som  en  for  eet  Sprog  ypperlig  Regel  ikke,  trods  sin  Fortrinlighed, 
udenvidere  kan  overføres  paa  et  andet  Sprog,  saaledes  kan  der  virkelig  gives  Museer, 
hvor  en  anden  Ordningsregel  end  den  kronologiske  maa  være  fremherskende.  Hvorledes 
skulde  i  det  af  mig  skitserede  Museums  Fagafdeling  Fagene  kunne  ordnes  kronologisk? 
Er  Lervaretilvirkningen  mon  ældre  end  Vævekunsten,  eller  er  det  Modsatte  Tilfældet? 
Her  maa  sikkert  vælges  en  vilkaarlig  Gruppering,  og  •  indenfor  de  enkelte  Fag  er  det 
kun,  for  saavidt  Tekniken  har  udviklet  sig  rent  kronologisk,  at  Ordningen  kan  blive 
kronologisk.  Det  er  Tekniken,  der  her  er  det  afgjorende,  og  er  dens  Udvikling  sket  i 

Spring,  vil  den  ældre  i  teknisk  Henseende  dygtigere  Gjenstand  blive  stillet  efter  den  yngre 
mere  ufuldendte.  Den  praktiske  Mand  sporger  ikke  om,  fra  hvilken  Tid  eller  hvilket 
Land,  den  Gjenstand  er,  hvis  Teknik  han  i  praktisk  Ojemed  vil  undersøge,  han  ser  kun 
dens  fagmæssige  Egenskaber,  og  derfor  skal  man  saa  vidt  muligt  komme  ham  imøde. 
Og  nu  Museets  Stilafdeling.  Er  det  ikke,  naar  man  vil  give  en  Fremstilling  af  f.  Ex. 
Rokokoen,  i  Principet  ligegyldigt,  om  de  Gjenstande,  der  her  stilles  sammen,  ere  gjorte 
nu  eller  for  100  Aar  siden,  blot  de  ere  fuldt  i  Stilen,  ligesom  det  her  er  ligegyldigt,  om 
de  ere  fra  England,  t  rankrig  eller  Tyskland.  Men  hermed  skal  det  selvfølgelig  slet  ikke 
være  sagt,  at  man  paa  en  kunstlet  Maade,  med  Vold  og  Magt  skal  sætte  sig  ud  over 
den  altid  betydningsfulde  kronologiske  Ordning;  de  historiske  Stilarter  bor  selvfølgelig  i 
deres  indbyrdes  Rækkefølge  helst  ordnes  kronologisk.  Det  er  blot  min  Mening  her  at 
vise,  at  den  kronologiske  Ordning  ikke  overalt  kan  fordre  at  være  den  eneste  eller  i 
forste  Række  afgjorende. 

Der  maa  med  andre  Ord  efter  min  Opfattelse  maales  med  en  noget  anden  Alen  i  et 
kun  praktisk  Industrimuseum  end  i  vore  ældre  Museer,  og  naar  Dr.  Muller  siger,  at  de  stadige 
Besøgende  i  disse  Museer  vel  omtrent  ville  blive  de  samme,  som  komme  i  det  nye 
Museum,  da  tror  jeg,  at  han  har  Uret.  Blev  det  de  Samme,  var  det  nemlig  ikke  værd 
at  rore  en  Haand  for  et  Industrimuseums  Oprettelse.  Men  jeg  tror  paa,  at  Industrimuseet 
vil  fremkalde  en  hel  ny  Art  Museumsbesøgende,  og  i  saa  Henseende  ser  jeg  ikke  rettere, 
end  at  just  de  Ting,  som  Dr.  Muller  ikke  synes  at  ville  tillægge  nogen  storre  Betydning, 
ville  faa  endog  stor  Vægt.  Hele  det  for  en  særlig  Samfundsklasse  og  dens  Behov  tilrette¬ 
lagte  Apparat,  den  fagmæssige  Ordning  og  den  lette  Adgang,  ogsaa  i  Aftentimer,  skal 
nok  øve  sin  Virkning.  Jeg  vil  ønske,  at  Museet  maa  blive  besøgt  af  mange  Andre  end 
Industridrivende  —  og  de  af  mig  ønskede  Foredrag  ville  nok  i  saa  Henseende  faa  nogen 
Betydning  —  men  for  blot  at  blive  ved  de  Industridrivende  er  det  da  saa  ikke  naturligt, 
at  den  Fabrikant  eller  Haandværker,  Svend  eller  Lærling,  der  ved  —  og  de  bor  alle 
have  det  at  vide  —  at  Alt  her  særlig  er  lagt  tilrette  for  dem,  at  Museet  paa  en  vis 
Maade  er  deres,  at  de  her  kunne  vente  at  træffe  Venner  og  Kammerater,  ville  føle  sig 
ganske  anderledes  knyttede  til  dette  Museum  end  til  ethvert  andet,  der  har  andre,  storre 
og  mere  videnskabelige  Opgaver.  I  Industrimuseet  ville  de  hurtigt  lære  at  bevæge  sig 
forholdsvis  frit,  og  hvor  mange  af  dem  komme  nu  i  de  ældre  Museer?  Jeg  skal  være  den 
Sidste  til  at  kimse  af,  hvad  vor  Industri  har  disse  Museer  at  takke  for,  ikke  faa  Industri¬ 
drivende  have  her  hentet  gode  Forbilleder,  men  hvad  Industrimuseet  skal  tilstræbe,  er 
noget  Andet  og  Mere,  et  inderligt  Samliv,  en  stadig  Paavirkning,  en  idelig  Opmuntring 
til  Fremskridt.  g 

Dette  kunne  Dr.  Mullers  Museer  selv  med  den  bedste  Vilje,  saavidt  jeg  skjonner, 
ikke,  og  de  skulle  det  ikke  heller,  ti  de  maa  ikke  svigte  deres,  forst  og  fremmest  rent 
videnskabelige  Opgave,  men  just  derfor  kan  jeg  ikke  faa  Oje  paa  den  af  Dr.  Muller 
frygtede  Konkurrence.  Der  kan  og  vil  tværtimod  blive  Tale  om  et  Samarbejde,  der  for- 
haabentlig  vil  kunne  blive  gavnligt  ogsaa  for  de  ældre  Museer.  Det  store  kgl.  Bibliotek 
her  i  Byen,  der  er  videnskabeligt  udstyret  i  alle  Litteraturens  Brancher,  føler  sikkert  ikke 
til  nogen  Konkurrence  overfor  hverken  Industriforeningens  eller  Kunstakademiets  Bibliotek, 
og  skjondt  disse  Biblioteker  samle  hver  sit  Publikum  om  sig,  er  det  saa  langt  fra,  at  de 
derved  tage  en  eneste  Læser  fra  det  kgl.  Bibliotek,  at  de  snarere  tilføre  det  nye.  Have 
de  hos  deres  Publikum  vakt  litterær  Interesse,  er  det  ufravigeligt  givet,  at  de  saaledes 
berorte  Personer  ofte  ville  søge  til  det  store,  fuldstændigere  Bibliotek,  og  paa  samme 
Maade  vil  det  ganske  sikkert  gaa  i  Forholdet  mellem  det  kun  ensidigt  udviklede  Industri¬ 
museum  og  de  storre  videnskabelige  Museer.  Disse  sidste  ville  gjennem  hint  kunne  vente 
Kredsen  af  de  Besøgende  i  dem  forøget. 

Og  naar  Dr.  Muller  særlig  taler  om  Konkurrence  ved  Indkjøb  af  Gjenstande, 
skulde  saa  ikke  et  fælles  Museumsraad  her  kunne  træde  ordnende  og  udjævnende  til,  hvis 
der  skulde  komme  Vanskeligheder.  Jeg  tror  det,  ligesom  jeg  tror,  at  Industrimuseet 
gjennem  et  saadant  Raad  bedst  kunde  faa  de  Udlaan  ordnede,  som  jeg  vilde  sætte  Pris 
paa,  at  det  oftere  maatte  kunne  opnaa  hos  de  ældre  Museer  for  at  kunne  etablere 
instruktive,  skiftende  Udstillinger.  Jeg  har  lagt  Vægt  herpaa  baade  i  1877  og  i  mit  lille 
Skrift  ifjor,  ti  er  der  noget,  hvorved  man  kan  faa  Folk  itale,  da  er  det  ved  saadanne 
friere  Udstillinger.  De  drage  mere  end  et  altid  staaende,  tilsyneladende  ubevægeligt 
Museum,  saa  jeg  kunde  endog  godt  tænke  mig,  at  det  vordende  Industrimuseum  ind¬ 
rettede  et  stort  Depot,  hvori  forskjellige  af  dets  Gjenstande  til  sine  Tider  hensattes, 
saaledes  at  f.  Ex.  i  Stilafdelingen  de  forskjellige  Stilarter  ikke  altid  oplystes  af  de 
samme  stereotype  Opstillinger. 

Hvor  kunde  der  ikke  ved  at  sammenstille,  hvad  der  findes  af  f.  Ex.  forskjelligt 
formede  Stole  i  Oldnordisk  Museum,  Folkemuseet,  Rosenborg  og  Nationalmuseet  paa 
Frederiksborg  tilvejebringes  en  rig  og  interessant  Udstilling,  og  det  Samme  gjælder  overfor 
de  i  disse  Museer  samlede  Smykker,  Glas  og  meget  Andet.  Det  skulde  derfor  gjore 
mig  ondt,  om  et  saadant  Samarbejde  ikke  skulde  kunne  finde  Sted  paa  Grund  af 
Museernes  »System«.  Der  kunde  jo  nemlig  blive  sagt:  Et  Museum  har  sin  Plan,  efter 
den  er  det  en  Helhed  for  sig,  og  har  Intet  at  gjore  med  de  andre,  men  i  saa  Tilfælde 
kunde  jeg  fristes  til  med  Axel  i  Bjornstjerne  Bjornsons  De  Nygifte  at  udraabe:  »At  flytte 
den  Sofa  lidt  længere  ind  til  Væggen  eller  den  Stol  bort,  er  det  da  mod  Naturen?  Filler 
er  det  bestemt  fra  Evighed  af,  at  det  Bord  skal  staa  der?«  Jeg  skal  imidlertid  ikke 
fordybe  mig  i  dette  Citat,  men  blot  endnu  tilfoje,  at  som  Axel  kæmper  for  Livets  Ret, 
saaledes  gjor  Tanken  om  et  Industrimuseum  det  ogsaa.  Der  er  her  Tale  om  Livets  Ret 
overfor  en  —  Museumsplan. 

Det  maa  nu  ikke  forstaas  saaledes,  som  om  Industrimuseet  vilde  den  for  Dr. 
Mullers  Museer  gjældende  Plan  tillivs,  tværtimod.  Den  er  som  ovenfor  nævnt  fortrinlig 
for  sit  Omraade.  Men  Industrimuseet  ønsker  blot  ikke  at  blive  stanset  af  den  i  sin  rent 
praktiske  Opgave.  Og  skulde  det  nu  virkelig  være  saaledes,  at  naar  dette  Museum  fik 
Lov  til  at  komme  i  Stand,  blev  det  den  forste  Uregelmæssighed  i  vor  Museumsverden 
overfor  den  saa  ofte  nævnte  Plan.  Jeg  tror  det  næppe.  Jeg  vil  nu  ikke  tale  om,  at  der 
er  Ting  baade  i  oldnordisk  Museum  og  paa  Rosenborg,  som  sikkert  skulde  skifte  Plads, 
en  saadan  Flytning  kan  jo  let  en  Gang  gjores.  Men  hvor  kan  Planen  tillade  to  saadanne 
Fagmuseer  som  Myntkabinettet  og  Tojhusets  Samling?  Burde  de  ikke  strengt  taget 
opløses,  for  at  deres  enkelte  Stykker  kunde  blive  indordnede  paa  deres  kronologisk 
bestemte  kulturhistoriske  Plads  i  de  andre  Museer?  Og  nu  Nationalmuseet  paa  Frederiks¬ 
borg,  for  at  blive  ved  de  Museer,  der  staa  i  Forbindelse  med  Dr.  Mullers  Museer?  — 
Kan  det  mon  altid,  naar  der  kommer  f.  Ex.  et  Møbel  paa  Markedet,  noje  bestemmes, 
om  det  efter  Planen  skal  have  sin  Plads  i  oldnordisk  Museum,  Nationalmuseet  eller 
Folkemuseet,  som  jeg  forøvrigt  af  Dr.  Mullers  Artikel  ser  har  en  videre  Opgave,  end  jeg 
hidtil  har  vidst.  Det  synes  ikke  længer  at  skulle  holde  sig  til,  hvad  der  ligger  i  dets 
Navn.  Industrimuseet  bliver  ganske  sikkert  ikke  den  forste  Uregelmæssighed  i  Museums¬ 
planen,  hvad  der  er  ganske  naturligt,  ti  Livet  gjor  sig  selvfølgelig  altid  gjældende,  og 
det  gaar,  som  bekjendt,  ikke  altid  efter  en  forud  trukken  Snor. 

Jeg  kommer  nu  til,  at  det  i  Dr.  Mullers  Artikel  oftere  hedder,  at  der  ikke  for 
offentlige  Midler  maa  kjøbes  om  igjen,  hvad  der  en  Gang  er  anskaffet;  at  der  ikke  i 
vort  lille  Land  kan  være  flere  for  offentlige  Midler  tilvejebragte  Samlinger  af  ganske  samme 
Indhold.  F'fter  hvad  jeg  ovenfor  har  udtalt,  vil  det  forhaabentlig  være  blevet  klart,  at 
det  ikke  kan  siges,  at  det  vordende  Industrimuseum  vil  optræde  med  det  samme  Indhold 

som  de  ældre  Museer.  Den  med  skjon  Indlægning  dekorerede  Gjenstand,  der  i  Industri¬ 
museet  benyttes  til  at  vise  et  teknisk  Fremskridt,  kan  ikke  udenvidere  betragtes  som 
identisk  med  den  lignende  Gjenstand,  der  i  et  kulturhistorisk  Museum  paa  Grund  af  de 
religiøse  Symboler,  der  findes  i  dens  Dekoration,  tjener  til  at  belyse  det  paagjældende  Folks 
religiøse  Udvikling.  Vort  Samfund  behøver  opdragende  Impulser  i  forskjellig  Retning,  og 
er  det  forst  anerkjendt,  at  et  praktisk  ordnet  Industrimuseum  kan  give  en  gavnlig  Impuls, 
som  vi  have  nødig,  og  som  ikke  kan  faas  andensteds,  da  nærer  jeg  ingen  Tvivl  om,  at 
de  offentlige  Midler,  som  behøves  til  det,  ikke  ville  blive  nægtede,  selv  om  det  for  en 
ydre  Betragtning  skulde  synes,  at  Gjenstandene  efter  deres  Art  alt  findes  i  de  ældre 
Museer.  Gjenstandene  skulle  jo  være  Midler  for  en  forskjellig  Undervisning,  og  til  hvor 
mange  Undervisningsanstalter  med  forskjelligt  Formaal  bevilger  ikke  Staten  nu  endog- 
aldeles  de  samme  Undervisningsapparater. 

3elvfølgelig  kan  der  dog  være  en  Fare,  navnlig  med  Hensyn  til  Anskaffelsen  af 
særlig  kostbare  Gjenstande  - —  det  vilde  være  urimeligt  at  nægte  det  —  men  denne  Fare 
kan  væsentlig  formindskes  ved  det  allerede  tidligere  af  mig  nævnte  Museumsraad,  og 
fremfor  Alt  ved  gjensidig  Hensyntagen,  Imødekommen  og  Fordragelighed.  Det  er  jo 
væsentlig  fra  Industriforeningens  Side,  at  Tanken  om  et  Industrimuseum  er  kommen  frem, 
og  tor  der  sluttes  fra  dens  Optræden,  da  vil  det  ikke  mangle  paa  al  ønskelig  Imøde¬ 
kommenhed  fra  Industrimuseets  Side.  Jeg  skal  pege  paa,  at  da  Industriforeningen  i 
1877  væsentlig  ved  mit  Initiativ  havde  begyndt  at  samle  paa  danske  Lavsgjenstande  — 
jeg  havde  tænkt  mig,  at  disse  Gjenstande  kunde  have  dannet  en  Indledning  til  det 
kommende  Industrimuseum,  en  Indledning,  som  særlig  vilde  have  interesseret  de  Industri¬ 
drivende  —  opgav  den  villigt  denne  Tanke,  da  Indenrigsministeriet  meddelte,  at  Museums- 
avtoriteterne  gjorde  sig  Umage  for  at  samle  disse  Gjenstande  i  Folkemuseet,  ja  Industri¬ 
foreningen  afgav  herefter  strax,  hvad  det  havde  samlet,  til  det  nævnte  Museum  (s.  Industrif. ’s 
Tidsskr.  1887,  S.  227,  355).  Hvad  der  skal  tilstræbes,  er  jo  ikke  Hævdelsen  af  et  eller  andet 
Princip,  ikke  den  klippefaste  Gjennemførelse  af  et  eller  andet  Axiom,  men  Opnaaelsen  af  det 
bedste  Resultat  med  Hensyn  til  at  gjore  vore  Samlinger,  baade  de  tidligere  og  tilkom¬ 
mende,  hver  paa  sin  Maade  nyttige  i  de  bredest  mulige  Lag.  Jeg  tror  paa  et  Industri¬ 

museums  Betydning,  og  derfor  vilde  jeg  ønske,  at  den  Dag  maatte  komme,  da  Dr.  Muller 
med  hele  sin  store  Fagkundskab,  Dygtighed  og  Energi  maatte  kunne  blive  Medarbejder 
ved  Oprettelsen  af  et  i  sin  Retning  fyldigt  og  frit  Industrimuseum,  hans  Udtalelse  ovfr. 
S.  23  om,  at  en  fagmæssig  Opstilling  kan  have  sine  Fordele,  giver  mig  i  saa  Henseende 
et  Haab.  Naar  han  særlig  henviser  til  Forholdene  i  Paris,  hvor  man  hidtil  ikke  har  haft 
noget  Industrimuseum,  da  tror  jeg  tilstrækkeligt  at  have  belyst  disse  Forhold  i  mit  lille 
Skrift,  saa  til  dem  skal  jeg  ikke  komme  tilbage.  Jeg  tror  vedvarende,  at  der  ogsaa  i 
Paris  trods  Museerne  i  Louvre  og  Cluny  er  Trang  til  et  Industrimuseum.  Og  de  af  Dr. 
Muller  som  Exempler  paa  formentlig  særlig  vanskelige  Tilfælde  med  Hensyn  til  den 
faglige  Klassificering,  en  med  Gyldenlæder  betrukken  Stol  og  et  udskaaret  Skrin  med 
graveret  Beslag,  skal  jeg  slet  ikke  opholde  mig  ved,  ti  dem  vil  man  i  Praxis  sikkert 

komme  meget  let  over.  Pin  enkelt  mindre  Misforstaaelse  fra  hans  Side,  af  hvad  jeg  et 

Sted  har  sagt,  skal  jeg  heller  ikke  dvæle  ved;  det  gjælder  jo  ikke  her  om  Uvæsentligheder 
eller  Smaating,  men  om  den  rette  almindelige  Forstaaelse  af  en  efter  min  Mening  ikke 
ubetydelig  Sag. 

Endnu  har  jeg  til  Slutning  kun  en  personlig  Bemærkning.  Naar  jeg  ovenfor  har 
talt  om  »Dr.  Mullers  Museer«,  da  kan  det  ikke  misforstaas,  men  det  kan  misforstaas, 
naar  jeg  saa  ofte  er  kommen  til  at  sige  jeg  og  jeg  i  Forbindelse  med  det  vordende 
Industrimuseum.  Jeg  skylder  derfor  baade  dette  og  mig  selv  klart  at  udtale,  at  det 
Eneste,  jeg  her  staar  i  Kavsalforhold  til,  er  den  af  Dr.  Muller  bekæmpede  Skitse  til  et 

5 


34 


Tidsskrift  for  Kunstindustri. 


Industrimuseum,  medens  selve  Museet  forst  skal  fremgaa  af  den  Komites  Arbejdqr,  som 
Industriforeningen  for  nylig  har  lagt  en  begyndende  Grund  til.  Det  er  altsaa  for  det 
Forste  ikke  paa  nogen  Maade  givet,  at  den  af  mig  skitserede  Plan  vil  blive  fulgt,  men 
dernæst  er  det  heller  ikke  givet,  at  jeg  vil  faa  Nogetsomhelst  med  Museet  at  gjore.  Var 
det  kommet  i  Stand,  da  min  Interesse  for  et  saadant  Museum  blev  vakt,  og  det  var  ved 
Hr.  A.  Bauers  Foredrag  om  dette  Emne  ved  det  nordiske  Industrimøde  i  1872,  ja  da 
havde  jeg  ganske  sikkert  med  al  Kraft  arbejdet  for  at  faa  et  paalideligt  'I'ag  i  det,  men 
nu  stiller  Sagen  sig  noget  anderledes.  Et  Tidsrum  af  snart  18  Aar  gaar  ikke  sporløst 
hen  over  En.  Men  saa  vist  som  jeg  tror  paa  Museets  virkelige  Betydning,  saa  vist  tror 
jeg  ogsaa  paa,  at  de  nødvendige  Kræfter  til  at  føre  det  igjennem  ville  komme  tilstede  for 
lidt  efter  lidt  at  blive  opdragne  og  indøvede.  Livet  finder  altid  Organer  for  sine 
berettigede  Krav. 


Mindre  Meddelelser. 


Som  Læserne  ville  vide,  leveres  nærværende 
Tidsskrift  dem  saa  billigt,  at  det  paa  Forhaand  er 
givet,  at  Industriforeningen  i  Kjøbenhavn,  der 
betragter  dets  Udgivelse  som  en  Del  af  sin  Op¬ 
gave,  aarligt  maa  yde  det  et  væsentligt  Tilskud. 
Det  har  i  de  forløbne  5  Aar  gjennemsnitlig  ud¬ 
gjort  hen  ved  5000  Kr.,  hvortil  endnu  kommer  et 
aarligt  Tilskud  fra  den  Reiersenske  Fond  paa  1000 
Kr.  Overfor  et  fremkommet  Ønske  om,  at  Tids¬ 
skriftet  fremtidig  ogsaa  maatte  kunne  levere,  i  alt 
Fald  nu  og  da,  farvetrykte  Afbildninger  har  Industri¬ 
foreningen  herefter  ikke  troet  selv  at  kunne  over¬ 
tage  Udgiften  herved,  og  den  har  derfor  under  12. 
December  ifjor  indgivet  et  Andragende  herom  til 
Indenrigsministeriet. 

I  December  f.  A.  udsendte  Industriforeningen  i 
Kjøbenhavn  en  Meddelelse  om,  at  den  i  Februar 
Maaned  ønskede  at  afholde  en  særlig  Udstilling  til 
Oplysning  om  Frederik  VI’s  Tid.  Den  opfordrede 
i  den  Anledning  Samlere  og  Andre,  der  maatte  eje 
Gjenstande  fra  denne  Tid,  til  velvilligt  at  komme  den  ! 
imøde  med  Udlaan.  Det  hedder  dernæst  i  Medde¬ 
lelsen:  »Sluttelig  skal  det  endnu  tilføjes,  at  den  her 
nævnte  Udstilling,  der  forbaabentlig  vil  komme  til 
fyldigt  at  vise  Empirestilens  Udvikling,  fra  For¬ 
eningens  Side  tænkes  som  den  første  af  flere  Ud¬ 
stillinger,  der  Tid  efter  anden  skulle  illustrere  for- 
skjellige  Stilarter.  Naar  der  her  er  begyndt  med 
Empirestilen,  er  det  en  medvirkende  Grund,  at 
Frederik  VI’s  Tid  just  afsluttedes  for  50  Aar  siden 
ved  Kongens  Død  i  December  1839«.  —  Ud¬ 

stillingen,  der  synes  at  have  vundet  almindelig 
Tilslutning,  vil  i  et  følgende  Hefte  blive  nærmere 
omtalt. 


I  Slutningen  af  forrige  Aar  nedsattes  i  Industri¬ 
foreningen  en  forberedende  Komite  for  Oprettelsen 
af  et  Industrimuseum.  Den  bestaar  foreløbig  af 
Foreningens  Formand  Direktør  Philip  Schou,  Fabrik¬ 
ejer  Harald  Bin  g ,  Fabrikant  Th.  Hiitte  meier,  Fa¬ 
brikant  Axel  Meyer ,  Hof-Juveler  C.  Michelsen  og 
Foreningens  Sekretær  Professor  C.  Nyrop.  Det 
tør  antages,  at  denne  Komite  i  en  nær  Fremtid  vil 
suplere  sig,  maaske  endog  meget  anseligt  og  her¬ 
ved  faa  sin  endelige  Skikkelse. 

Tegneskolen  for  Kvinder,  der  nu  bærer  Navnet 
Tegne-  og  Kunstindustriskolen  for  Kvinder,  har 
sidst  i  forrige  Aar  udsendt  sin  14de  Aarsberetning. 
Det  ses  af  den,  at  Skolen  i  det  forløbne  Aar  har 
været  besøgt  af  81  Elever  (imod  76  det  foregaaende 
Aar),  og  at  Statens  Bidrag  til  den  er  bleven  for¬ 
højet  fra  7000  til  10,000  Kr. 

Den  2.  Januar  døde  Professor  H.  Olrik ,  ikke 
fuldt  60  Aar  gammel.  Han  debuterede  som  Billed¬ 
hugger,  men  slog  om  og  blev  Maler,  og  har  som 
saadan  foruden  en  talrig  Række  gode  Portræter 
udført  det  betydelige  Alterbillede  i  Mathæuskirken. 
Ved  Siden  heraf  arbejdede  han  ivrigt  i  Kunstindu¬ 
striens  Tjeneste,  og  Tidsskriftet  vil  forhaabentlig 
senere  faa  Lejlighed  til  at  give  en  Fremstilling  af 
hans  Virksomhed  i  denne  Retning. 

Løverdag  den  4.  Januar  fandt  der  under  stor 
Tilslutning  en  Fest  Sted  for  Kunstakademiets  Di¬ 
rektør,  Etatsraad  F.  Aleldahl ,  i  Anledning  af  hans 
25aarige  Jubilæum  som  Professor  ved  Akademiet. 
Festen  afholdtes  i  Hotel  d’Angleterre,  og  her  ind¬ 
fandt  sig  Kl.  9  en  Procession  af  nuværende  og 

forhenværende  Elever  for  at  bringe  ham  deres 
Hyldest.  De  samledes  i  Charlottenborgs  Gaard  og 
drog  over  Kongens  Nytorv  i  et  samlet  Tog  med 
talrige  Lysballoner  og  et  Musikkorps  i  Spidsen. 

I  Borgerrepræsentationens  Møder  den  6  og  27. 
Januar  bevilgedes  19,00  Kr.  til  Ombygning  af  Spring¬ 
vandet  paa  Gammel  torv,  og  i  det  første  Møde  ned¬ 
sattes  et  Fællesudvalg  angaaende  en  Omordning  af 
Højbroplads,  hvor  det  vil  erindres,  at  det  af  For¬ 
eningen  til  Kjøbenhavns  Forskjønnelse  projekterede 
Springvand  forhaabentlig  vil  faa  Plads.  Den  nævnte 
Forening  holdt  sin  aarlige  Generalforsamling  den 
30.  Januar,  ved  hvilken  denne  Sag  diskuteredes. 
Dens  Medlemstal  er  nu  612  og  dens  Formue 
14,163  Kr. 

Søndag  den  19.  Januar  indviedes  den  efter  Prof.  H. 
Storchs  Tegning  byggede  Helligkorskirke  paa  Nørre¬ 
bro.  I  et  følgende  Hefte  vil  Tidsskriftet  bringe  en 
Meddelelse  om  nogle  af  Kirkens  smukke  Inventarie- 
gjenstande.  —  Den  22.  December  f.  A.  toges  Vor 
Frelsers  Kirke  paa  Kristianshavn  paany  i  Brug  efter 
en  under  Professor  Hans  jf.  Holms  Ledelse  fore¬ 
tagen  omfattende  Istandsættelse, 

Professor  Jul.  Lange  har  udgivet  en  Bog : 
»Bastien  Lepage  og  andre  Afhandlinger«,  som  det 
er  fornøjeligt  at  læse,  bl.  A.  fordi  han  her  som 
altid  forstaar  paa  een  Gang  at  tale  baade  aandfuldt 
og  jævnt.  Afhandlingen  om  Bastien  Lepage,  den 
tidligt  døde  franske  Maler,  der  bl.  A.  skabte  det 
store  Billede  »Landsbytiggeren«,  der  saas  paa  Carl 
Jacobsens  franske  Udstilling  her  i  1888,  er  ny,  men 
de  andre  ere  gamle  Bekjendte  fra  forskjellige  Tids¬ 
skrifter,  ogsaa  fra  dette  Tidsskrift,  nemlig  »Nogle 
Sætninger  om  Kunstindustri  i  vor  Tid«  (1885)  og 
Japan — Evropa«  (1886).  Her  skal  Opmærksom¬ 
heden  særlig  henledes  paa  Artiklen  »Studiet  i 
Marken.  Skilderiet.  Erindringens  Kunst.«  Dens 
Moral  kan  nemlig  ogsaa  anvendes  paa  Kunstindu¬ 
strien,  for  hvis  Udvikling  i  Nutiden  Prof.  Lange  i 
Bogens  Slutningsartikel  »Om  at  samle  Gammelt  og 
at  samle  Nyt«  er  en  god  Talsmand.  Han  ønsker, 
at  Nutidens  Rigmænd  langt  heller  vilde  beskjæftige 
deres  Samtids  Industri  end  i  dyre  Domme  kjøbe 
al  Slags  gamle  Sager  af  ofte  tvivlsom  Værdi. 

Hs.  Exe.  Overhofmarskal  Løvenskiold  har  med 
Hensyn  til  den  ovfr.  S.  7  meddelte  Beskrivelse  fra 
1 557  af  Kristian  IXI’s  Krone  henledet  Opmærksom¬ 
heden  paa,  at  denne  Krone  ogsaa  er  beskreven  i  et 
Aktstykke  fra  155  G  hvori  det  efter  en  af  Hs. 
Exe.  tagen  Afskrift  hedder:  »Konn.  Mait.  Kronne 
darzu  XIX  stiicke  von  edlen  steinen  vnd  perlen«. 
Dette  giver  en  væsentlig  Variant  med  Hensyn  til 
Opfattelsen  af  Ordet  »Stykke«.  Det  originale  Do¬ 
kument  fra  1551  har  siden  Kristiansborg  Slots  Brand 
1  1883  været  forlagt  i  Rigsarkivet  og  mangler  altsaa 


for  1  iden.  —  Hs.  Excellence  har  ogsaa  velvilligt 
meddelt,  at  der  med  Hensyn  til  det  S.  9  nævnte 
Maleri  med  forskjellige  Kroner  har  fundet  en  Brev- 
vexling«  Sted  i  1784  mellem  det  danske  Kancelli 
og  den  daværende  Overhofmarskal  C.  F.  Num¬ 
sen.  Denne  vilde  gjærne  vide,  om  Maleriets 
Kroner  turde  betragtes  som  avtentiske,  det  gjaldt 
for  ham  om  Broderingen  af  en  Prinsessekrone  til 
den  afdøde  6  Maaneder  gamle  Prinsesse  Juliane 
Maries  Ligkiste.  I  den  Svarskrivelse,  han  fik,  hed¬ 
der  det,  at  der  ikke  i  Kancelliet  findes  noget  Reg¬ 
lement  desangaaende,  »men  man  skulde  formene,  at 
Deres  Excellence,  hvad  den  berørte  Krone  angaar, 
kunde  rette  sig  efter  den  forbemeldte  paa  Rosen¬ 
borg  værende  Tavle,  og  i  Fald  derpaa  ikke  ex- 
presse  skulde  være  anført  Arve-Prindsernes  Crone, 
da  at  følge  den,  som  mest  nærmer  sig  dertil«. 

Det  svenske  Nationalmuseums  Kunstindustri¬ 
afdeling  bestaar  væsentlig  af  de  rige  Samlinger, 
som  Kong  Karl  XV  testamenterede  det  i  1873  og 
Grev  Axel  Bjelke  i  1877.  Hvor  Kong  Karl  har 
kjøbt  de  Gjenstande,  hvoraf  hans  Samling  bestod, 
og  hvad  han  har  givet  for  dem,  kan  næppe  op¬ 
lyses,  men  efter  Sv.  Konsfsl.  er  der  for  nylig  blevet 
fundet  en  af  Grev  Bjelke  haandskreven  Fortegnelse 
(»Ostindiskt  och  annat  akta  och  oakta  porcellaine 
inkopt  sedan  1848«),  hvori  de  savnede  Oplysninger 
for  hans  Samlings  Vedkommende  findes.  Forteg¬ 
nelsen  omfatter  dog  kun  1900  Gjenstande,  medens 
den  Samling,  Nationalmuseet  arvede  efter  ham, 
omfatter  2300  Numre.  Haandskriftet  er,  navnlig  for 
svenske  Antikvarforhold,  af  stor  Interesse,  og  sær¬ 
lig  hvad  Priserne  angaar  viser  det,  at  hvad  Grev 
Bjelke  i  Aarene  mellem  1850  og  1860  kunde  kjøbe 
for  10  å  30  Ivr.,  nu  koster  fra  50  til  300  Kr.  Sv. 
Konstsl.  sammenstiller  nogle  af  Grevens  Indkøbs¬ 
priser  med  de  Priser,  der  gaves  ved  den  Bomann- 
ske  Avktion  i  Stockholm  1888.  —  Der  foreligger 
fra  L.  Loostroms  Haand  en  udførlig  Fortegnelse 
over  de  Bomannske  Samlinger. 

Antikvaren  H.  Bukowski  i  Stockholm  har  ud¬ 
givet  to  Bøger,  som  fortjene  at  nævnes  her:  »For- 
teckning  ofver  nordiska  silfverskedor« ,  som  be¬ 
skriver  1 12  forskjellige  Sølvskeer,  af  hvilke  de 
ældste  ere  fra  Middelalderen,  og  »Samling  af 
svenskt  och  utlandskt  sedelmynt«  med  et  Tillæg  af 
en  P'ortegnelse  over  svenske  Forordninger,  Bøger 
og  Skrifter  om  Bankvæsen  o.  lign. 

Hr.  E.  Hannovers  Artikel  i  forrige  Aargangs 
sidste  Hefte  om  Emile  Gallés  Glas  var,  som  Læ¬ 
serne  ville  have  set,  illustreret  med  to  interessante, 
originale  Tegninger  fra  dennes  Atelier;  der  kunde 
ikke  henvises  til  andre  Tidsskrifter  med  Hensyn 
til  Afbildninger,  da  Gallés  Glas  kun  synes  at 
være  bievne  afbildede  i  ringe  Grad.  Nu  kan  der 
henvises  til  en  ganske  fyldig  Artikel  i  December- 

Heftet  for  ifjor  af  Gazette  des  beaux  arts  om  Pa¬ 
riser-Udstillingens  Keramik,  Glas  og  Mosaik  af 
Édouard  Garnier.  Den  bringer  to  karakteristiske 
Glas  af  Gallé.  » 

Den  bekjendte  Forfatter  Cliampfleury ,  der  var 
Bibliotekar  og  Konservator  ved  Sévres,  er  død  den 
6.  December  ifjor.  Han  var  født  1821  og  blev 
altsaa  68  Aar  gammel.  Hans  fulde  Navn  var  Jules 
Husson  Fleury,  men  ban  kaldte  sig  Champfleury. 
Han  har  bl.  A.  skrevet  L’histoire  des  fa'iences  pa- 
triotiques  sous  la  Revolution,  Le  violon  de  fai'ence, 
L’histoire  de  la  caricature  o.  s.  v. 

Forskjellige  af  de  Gjenstande,  der  fandtes  paa 
Pariserudstillingens  retrospektive  kunstindustrielle 
Afdeling  i  Trocadéro  ere  bievne  skjænkede  til 
Cluny-Museet.  Baron  Adolphe  de  Rothschild  har 
saaledes  skjænket  det  et  fortrinligt  Broderi  fra  det 
14de  Aarhundrede,  Arkitekt  Boulanger ,  der  efter 
Viollet-le-Duc’s  Plan  har  restavreret  Notre-Dame 
Kirkens  rige  Portdekorationer,  har  skjænket  for¬ 
skjellige  originale  Brudstykker  af  disse  Dekorationer, 
og  endelig  har  E.  Vidal  skjænket  det  en  betydelig 
fransk  Seglsamling  fra  det  17de  og  18de  Aar¬ 
hundrede. 

Kunstindustriforeningen  i  Wien  har  af  det 
Waldheim-Bergmannske  Legat  for  nyligt  uddelt 
nogle  Præmier  for  smukke  billige  kunstindustrielle 
Gjenstande,  der  højst  maatte  koste  10  Fl.  Stykket. 
Bijouterifabrikant  C.  Lustig  fik  den  højeste  Præmie 
(100  Kr.)  for  16  forskjellige  Smykker,  derefter  kom 
Kunstsmed  A.  Schwarz  med  5  Smedejerns  Gjen¬ 
stande  og  Broncefabrikant  E.  Richter  med  en 
Lampe. 

For  en  Del  Aar  siden  gjordes  der  i  Rom  et 
Forsøg  paa  der  at  skabe  et  centralt  italiensk 
Kunstindustrimuseum.  Men  Forsøget  mislykkedes, 
vistnok  fordi  Rom  ikke  kan  betragtes  som  Landets 
økonomiske  Hovedstad,  og  Italien  har  istedenfor 
faaet  tre  Kunstindustri-Museer  i  Rom  (1873),  i  Mi¬ 


lano  (1877)  og  i  Neapel  (1880).  Ved  Siden  af 
disse  findes  der  imidlertid  en  Række  mere  eller 
mindre  private  Museer,  og  i  Milano  aabnedes  saa¬ 
ledes  ifjor  et  lille  Museum  Poldi-Pezzoli,  bestaaende  af 
den  i  1879  afdøde  Greve  Poldi  Pezzoli  d'Albertones 
efterladte  Samlinger.  Der  er  mange  betydelige 
Stykker  i  dette  Museum,  som  for  kort  siden  om¬ 
taltes  næsten  samtidig  i  Gazette  des  beaux  arts  og 
Revue  des  arts  décoratifs. 

Apostlen  Peters  Broncestatue  i  Peterskirken  i 
Rom  er  tidligere  bleven  henført  til  en  tidlig  kriste¬ 
lig  Tid;  det  5te  Aarhundrede  er  bleven  nævnt 
som  dens  Tilblivelsestid.  I  det  nyligt  udkomne 
4de  Hefte  af  Zeitschr.  f.  bild.  Kunst  er  denne  An¬ 
skuelse  bleven  imødegaaet  af  Franz  Wickhoff,  der 
nøje  undersøger  den,  og  Resultatet  af  hans  Under¬ 
søgelse  er,  at  Statuen  formentlig  bør  henføres  til 
det  13de  Aarhundrede,  og  at  den  staar  Arnolfo  di 
Cambio's  Kunst  nær. 

Den  nye  Hof-Vaabensamling  i  Wien  er  den 
9.  November  bleven  aabnet  for  Publikum  i  nye, 
prægtige  Lokaler.  Den  forener  ikke  blot  den  tid¬ 
ligere  Ambrasersamling  i  Belvedere  og  den  tidligere 
Hofvaabensamling  i  Arsenalet,  men  ogsaa  alt  væsentlig 
herhenhørende,  som  var  i  det  østerrigske  Kejserhus’ 
Besiddelse  rundt  om  paa  forskjellige  Slotte.  Det 
er  en  stor  og  pragtfuld  Samling,  der  skal  være 
fortrinlig  ordnet  af  Wendelin  Boeheim ,  der  fornylig 
har  udgivet  en  rigt  illustreret  Handbuch  des  Waffen- 
wesens,  der  roses  som  et  fortræffeligt  Værk. 

Efter  en  Meddelelse  i  Mittheil.  des  k.  k.  oester- 
reich.  Museums  har  man  i  Dresden  gjort  en  Række 
praktiske  Forsøg  med  Hensyn  til,  hvorledes  offent¬ 
lige  Broncemonumenter  bedst  bevares,  saaledes  at 
de  efterhaanden  kunne  faa  en  smuk  Patina.  Resul¬ 
tatet  er  blevet,  at  man  anbefaler  at  rense  dem  to 
Gange  om  Ugen  ved  rigelig  at  oversprøjte  dem 
med  Vand.  Vandstraalen  maa  være  kraftig  og 
helst  virke  lodret  paa  Monumentets  forskjellige  Dele. 

Af  Empirestilens  Forhistorie. 

Af  Emil  Hannover. 

(Nedenstaaende  Afhandling  findes  i  en  paa  enkelte  Punkter  noget  vidtløftigere  og  anden  Form  optagen 
i  h  ebruarhæftet  af  Tilskueren.  Naar  Afhandlingen  altsaa  for  en  Del  gjenoptrykkes  her,  skyldes  det  et 
Ønske  af  nærværende  Tidsskrifts  Redaktion.  Til  Grund  for  Afhandlingen  ligger  det  Foredrag,  Forfatteren 
holdt  i  Industriforeningen  i  Anledning  af  Udstillingen  af  Gjenstande  fra  Frederik  VI’s  Tid.) 

Omkring  det  attende  Aarhundreds  Midte  havde  den  franske  Rococo-Kunst  faaet 
fast  Fod  overalt  i  det  civiliserede  Europa.  Rococoens  Hofvæsen,  dens  dristige  og  dog 
sirlige  Manerer,  dens  Fraser,  dens  Overfladiskhed,  dens  Lunerigdom  kunde  ikke  andet 
end  være  velkomne  ved  det  attende  Aarhundreds  nydelsessyge  Hoffer.  Og  den  blev 
yderligere  velkommen,  fordi  der  ingen  Kunst  gaves  i  Europa  udenfor  Frankrigs  Grænser. 
Kunsten  var  i  det  dybeste  Forfald.  I  Italien  var  den  udartet  og  uddød  med  Carlo 
Marattis  og  Berninis  Elever.  I  Spanien  var  den  knust  og  knækket  af  Despotismen.  I 
Holland  havde  Handelsaanden  faaet  Overtag  over  Kunstneraanden ,  og  Tyskland 
begravede  1714  sin  største  Kunstner,  Andreas  Schliiter. 

Intet  Under  da,  at  den  herskende  Despotisme,  som  til  sin  egen  Forherligelse  og 
Forlystelse  maatte  have  Kunst  omkring  sig,  rettede  Blikket  mod  Frankrig  og  lokkede  dets 
Kunstnere  til  sig  med  Guldets  Glans.  Saa  ser  man  da,  at  i  Tiden  omkring  Aarhundredets 
Midte  er  saa  godt  som  overalt  Hofmalerne  Franskmænd,  Slotsbygmestrene  Franskmænd, 
og  Direktørerne  for  de  nys  oprettede  mangfoldige  Akademier  efter  fransk  Mønster,  — 
ogsaa  de  er  Franskmænd.  I  Dresden  er  det  Silvestre  og  Hu/in,  i  Berlin  Lesueur  og  Pesne, 
i  Stuttgart  Guibal,  i  Wien  van  Schuppen,  i  Madrid  Louis  Michel  Vanloo,  i  St.  Petersborg 
Robert  le  Lorrain  og  den  ældre  Lagrerne,  i  England  J.  B,  Vanloo,  i  Kjøbenhavn  Saly,  — 
ja  selv  i  det  fjærne  Kina  virker  i  det  attende  Aarhundred  tvende  franske  Malere.  Og 

de  enkelte  dygtige  Kunstnere  udenfor  Frankrig  er  fransk-sindede  i  deres  Tilbøjeligheder; 
Rode  og  den  ældre  Tischbein  er  Vanloos  Adepter;  Knobelsdorff,  Sanssoucis  Bygmester, 
kjeder  sig  efter  Noder,  da  han  rejser  i  Italien,  men  begejstres  over  den  franske  Samtids¬ 
kunst,  da  han  fire  Aar  senere,  1 740,  opholder  sig  i  Paris.  Og  i  selve  det  tyske  Kunst- 
centrum,  Dresden,  bygger  den  unægtelig  geniale  Poppehnann  »Zwinger« ,  —  en  Hymne  fra 
en  fransk  dannet  Bygmester  til  en  nydelsesgal  Despot  efter  fransk  Mønster.  I  Tidsrummet 
1758 — 87  besøges  det  franske  Akademi  af  ca.  300  Elever  fra  Udlandet,  hvoraf  alene  76 
fra  Tyskland  (og  g  fra  Danmark). 

Og  gjennem  Ornamentstik  af  Meissonier  og  Oppenord,  gjennem  Gobeliner,  gjennem 
Sévresporcellæn  med  Malerier  efter  Watteau  og  Boucher  og  paa  hundred  andre  Maader 
breder  sig  med  rivende  Hurtighed  over  hele  Europa  fransk  Smag.  Franske  Billeder  efter¬ 
spores  ved  særlige  Agenter  af  Kongen  af  Sverrig,  af  Kejserinden  af  Rusland  og  frem  for 
alle  af  Frederik  den  Store,  der  allerede  som  Kronprins  paa  Rheinsberg  samler  om  sig 
en  Skare  af  franske  Skjønaander  og  senere  hidkalder  Voltaire,  samtidig  med  at  han  er 
døv  for  hver  en  tysk-national  aandelig  Rørelse  og  foragter  sit  eget  Modersmaal. 

Medens  denne  bedaarende  Kunststil,  Rococoen,  udenfor  Frankrig  kun  opstaaer 
paa  Herskerbud  og  næsten  visner,  dér  hvor  den  er  indført,  lige  saa  hurtig  som  den 
blomstrer,  kommer  den  i  Frankrig  op  af  Jorden  af  sig  selv  og  trives  og  voxer  i 
Boudoirernes  lune  Luft.  Den  sætter  sit  Præg  paa  alt;  man  finder  dens  Snirkler  i  et 
Stueuhr,  men  man  finder  dem  aandelig  talt  lige  saa  fuldt  i  Tidens  Væsen,  i  dens 
Romaner,  paa  dens  Theater. 

Rococo-Kunsten  lever  udelukkende  oven  over  Bourgeoisiets  Verden.  Den  lever  i 
bogstavelig  som  i  kunstnerisk  Forstand  af  de  aristokratiske  Klasser,  hvis  Idealer  er  dens 
Æmner  og  hvis  Formuer  er  dens  Ernæring. 

Saalænge  det  franske  Samfund  endnu  er  i  Ro,  saalænge  Aristokratiet  ogVersailles 
ligger  uantastet  og  uafrystelig  som  en  tyngende  Mare  over  Borgerne  og  over  Byen  Paris, 
- —  saalænge  tæller  Rococo-Kunsten  lutter  gode  Dage.  Den  bliver  en  Del  af  dette  Liv  i 
Nydelser,  én  af  selve  Nydelserne ;  den  hører  til  Floffets  Luxus,  den  er  Mode.  Den  er  saa 
uadskillelig  fra  hine  Dages  Liv  som  skjønne  Kvinder  og  gode  Parfymer;  der  er  ingen 
Fest  og  ingen  Stemning  uden  den.  Den  bestyrker  udi  de  smaa  og  blege  Idealer,  idet 
den  skildrer  dem,  den  forlokker  til  den  store  Livsglæde,  idet  den  forherliger  den. 

Men  i  det  Øjeblik,  da  Samfundet  kommer  i  Uro,  da  Smædeviserne  om  la  Pom- 
padour  kvædes  i  Paris,  da  Adelen  lider  Nederlaget  ved  Rosbach,  da  Skamskrifter  i  Snesevis 
daglig  maa  undertrykkes,  da  Borgerne  vækkes  til  Selvtillid,  kaldes  til  Pligt  og  bringes  paa 
Mode  af  Filosofien,  da  Monarkiet  knager  i  alle  Fuger,  —  i  det  Øjeblik,  kort  sagt,  da 
den  store  Revolution  indvarsles,  da  falder  denne  Kunst  med  den  Samfundsklasse,  der  var 
tlens  Grundvold,  dens  Ophav,  dens  Æmne,  dens  Beskytter. 

Da  de  første  Stormklokkers  Lyd  omkring  Aarhundredets  Midte  naaede  Versailles 
fra  Paris,  ringedes  ogsaa  for  Rococo-Kunsten  det  lystige  Frikvarter  ud. 


NATUR,  MORAL,  ANTIK  blev  Løsenet. 

Raabet  paa  Natur  og  Moral  naaede  Frankrig  fra  England,  men  det  blev  Frankrig, 
der  kom  til  at  fortolke  den  engelske  Æsthetik  for  den  samlede  Menneskehed.  I  snævrere 
Forstand  var  det  Encyclopædisterne,  i  snævreste  Forstand  Diderot,  der  var  Tolken.  Lige 
som  det  er  fra  Englænderne  Locke  og  Shaftesbury,  Revolutionsideerne  naaer  de  franske 
Forfattere,  lige  som  Montesquieu  og  Voltaire  er  i  Bolingbrokes  Gjæld,  saaledes  stammer 
Diderots  Kunstanskuelse  i  lige  Linie  ned  fra  det  attende  Aarhundreds  engelske  borgerlige 

Skuespil  og  den  engelske  moralske  Familieroman.  JRichardson  var  i  saa  Henseende 
hans  Ideal. 

Kjærnen  i  Diderots  Forkyndelse  var  den,  at  Kunsten,  inspireret  af  Naturen, 
skulde  arbejde  i  Moralens  Tjeneste,  —  altsaa  er  det  en  Opstand  mod  Rococokunsten, 
der  ene  havde  til  Formaal  at  forsøde  og  forskjønne  Tilværelsen  for  de  fornemme  Klasser. 
Diderot  fremkom  første  Gang  med  sin  Theorie  i  de  dramaturgiske  Indledninger  til  sine 
Skuespil,  men  han  overførte  den  hurtig  paa  Billedkunsten.  Han  forlangte  af  denne,  at 
den  skulde  vende  sig  fra  Mythologien,  Allegorien  og  Elskovslegene  til  Hverdagslivet  og 
dets  Konflikter,  og  at  den  skulde  forherlige  Dydens  Sejr  over  Lasten. 

Samfundet  var  paa  dette  Tidspunkt  ved  at  skifte  Fysiognomi.  Træt  og  mat  af 
overdrevne  Nydelser  gik  det  aandelig  talt  i  Kloster  for  at  angre  og  sone.  Pludselig 
bliver  alle  dev  Saloner,  der  havde  været  Skuepladsen  for  Nationens  aandelige  Liv  tomme, 
og  Landlivet  og  Naturen  prises  som  det  eneste  Paradis. 

Jeg  har  tidligere  i  nærværende  Tidsskrift1  paapeget  denne  Bevægelses  Indflydelse 
paa  Havekunsten.  Jeg  har  omtalt  de  engelske  Forfatteres  Modstand  mod  de  Le  Notreske 
friserede  Haver  og  Chambers  epokegjørende  Skrift  om  de  kinesiske  Stemningshaver,  og 
jeg  har  paavist,  hvorledes  »den  engelske  Have«,  saaledes  som  den  i  Praxis  blev  gjennem- 
ført  af  Kent,  vandt  Indpas  i  Frankrig.  Det  var  den  vilde,  den  til  sig  selv  overladte  Natur, 
man  vilde  gjenfremstille  indenfor  Havegitrene  i  Paris’  umiddelbare  Nærhed.  Og  for 
nøjagtig  at  hensætte  Sjælene  i  den  rette  Stemning,  nøjedes  man  ikke  med  Indskrifter, 
der  paa  Stene  og  Træer  midt  inde  i  Haven  forkyndte,  at  hér  burde  man  le  og  favne 
hinanden  i  ekstatisk  Henrykkelse,  dér  fælde  Taarer  over  Forgængeligheden,  hist  resignere 
ved  Tanken  om  Idealernes  Uopnaaelighed,  men  man  byggede  Smaatempler  og  indviede 
dem  til  Venskabet,  til  Kjærligheden,  til  Dyden,  til  Ensomheden,  til  Sorgen,  til  Gjensynet 
osv.  Og  man  anbragte  Eremiter  af  Vox,  forbrændte  Straahytter,  Eneboerboliger  af 
flettede  Rør,  Pyramider,  Obelisker,  Hermer,  Søjler,  til  hvilke  der  støttede  sig  Genier 
med  sænkede  Fakler,  og  man  opstillede  Dødsurner,  halvt  skjulte  under  Grædepiles 
hængende  Grene. 

Paa  Livsglæden  var  fulgt  Følsomheden,  la  sensibili/é.  Moden  var  ikke  længere  at 
le,  men  at  græde.  Pludselig  vælder  Taarerne  frem;  Exaltationen  kjender  ingen  Grænser. 
Kun  det  taarevækkende  vinder  Behag.  Man  gaaer  i  Theatret  for  at  græde,  Tilskuer¬ 
pladsen  er  hvid  af  Lommetørklæder,  da  Diderots  »Familiefaderen«  opføres,  og  efter 
Opførelsen  falder  Marrnontel  Diderot  grædende  om  Halsen.  Besvimelser  foranledigede  af 
Sindsbevægelser  er  Toppunktet  af  Følsomhed,  og  det  bliver  en  misundelsesværdig  Lod  at 
have  Ævnen  til  at  falde  i  Afmagt. 

Medens  Landskabet,  eller  snarere  »Landet«  i  Aarhundredets  hidtidige  Litteratur 
og  Kunst  er  saa  godt  som  uden  for  Betragtning,  bliver  det  nu  den  eneste  passende 
Baggrund  for  al  Sjælekamp,  og  Rousseaus  Nouvelle  Heloise  (1761)  gjør  i  saa  Henseende 
Epoke.  Denne  sentimetit  du  vert,  som  den  træffende  er  bleven  kaldt  af  Saini-Beuve,  sætter 
sit  Præg  paa  alt,  paa  Livet  som  paa  Kunsten.  Ikke  Paris,  men  Omegnens  Landsbyer 
bliver  fra  da  af  Kunstens  kjæreste  Æmner.  Landsbyerne  lovprises  som  Skjønhedens, 
Dydens  og  Uskyldens  Metropoler,  Floriati  forherliger  den  huslige  Idyl;  Familielivet  gjen- 
fødes,  Ægteskabet  —  det  hidtil  foragtede  og  Latter  vækkende  Ægteskab  —  respekteres 
paa  ny,  Moderværdigheden  prises,  og  det  bliver  skjønt  at  have  mange  og  sunde  Børn  og 
bære  dem  ved  et  stort  og  frugtbart  Bryst. 

Arnen,  —  den  er  Tidens  Symbol. 

Og  saa  lever  man  da  i  den  Tro,  at  nu  reformeres  Samfundet,  nu  bliver  man 

sund  og  frisk  paa  ny  ved  at  leve  paa  Landet,  nu  elsker  man  Dyden,  nu  føler  man  ikke 
slapt  længere,  men  kraftigt  og  lidenskabeligt,  nu  gjør  man  Bod,  og  derfor  er  Bedringen 
sikker,  ?iu  har  Pligtens  Ædelhed  sejret  over  Lystens  Djævelskhed. 

Det  var  i  Virkeligheden  kun  en  Illusion,  understøttet  af  Kunsten,  ikke  mindst  af 
Malerkunsten,  af  den  bekjendte  Greuze.  Netop  den  Omstændighed,  at  det  nye  Samfund 
kaarer  sig  denne  Maler  til  Yndling,  viser,  hvor  lidet  dyb  den  hele  Bevægelse  var.  Havde 
denne  Tilbøjelighed  for  Dyden  og  til  at  forkæle  Borger-  og  Almuestanden  været  oprigtig, 
hvem  vilde  da  mere  have  været  Øjeblikkets  Mand  end  den  endnu  levende  gamle  Chardin. 
Al  den  forherligede  Dyd,  al  den  lovpriste  Renhed,  al  den  besungne  Borgerlighed,  al  den 
huslige  Idyl  lyste  jo  ud  af  disse  smaa  og  ægte  Interieurs  af  denne  fine  og  sjælfulde, 
forstaaende  og  skjønhedselskende  Kunstner,  der  sit  Liv  igjennem  var  bleven  Trediestand 
tro.  Han  havde  ganske  vist  undgaaet  at  skildre  Borgernes  Arbejde  og  foretrukket  at 
skildre  deres  Søndagsliv;  han  elskede  oprigtig  deres  Fordringsløshed  og  simple  Ynde  paa 
en  Tid,  da  Malerkunsten  omkring  ham  var  til  Fals  for  Aristokratiet,  hvis  Lyster  det  var 
dens  Stræben  at  smigre.  Nu,  da  man  skulde  synes,  hans  Tid  maatte  være  kommen,  brød 
man  sig  ikke  om  hans  hyggelige,  stilfærdige  Scener,  og  selv  Diderot,  der  havde  sværmet 
for  Chardin,  skrev  i  sine  berømte  Salonanmeldelser:  Chardin  s  en  va. 

Mod  Greuze  derimod  vendte  sig  alle  og  fremfor  alle  Diderot,  der  i  sine  Salon¬ 
kritiker  stemplede  den  gamle  Boucher  som  en  Skændselens  og  Liderlighedens  Profet.  — 
Greuze  vil  være  Moralist  først  og  fremmest.  All erty deligst  kommer  maaske  hans  Hensigter 
frem  i  det  skrevne  Udkast  til  en  moralsk  Fortælling,  man  har  fundet  i  hans  efterladte 
Papirer.  I  26  Kompositioner  vilde  han  vise  Indvirkningen  af  to  forskjellige  Arter  af 

Opdragelse  paa  tvende  forskjellige  Drenge.  Den  ene  forener  fire  Aar  gammel  sine  iøvrig 
kjærlige  Forældre,  der  i  et  Øjebliks  Ubesindighed  har  været  oppe  at  skændes,  udfører 
den  ene  ædle  Gærning  efter  den  anden  og  belønnes  sluttelig  med  en  dejlig  Brud.  Den 
ande?i,  et  Barn  af  ligegyldige  Forældre,  plukker  sex  Aar  gammel  Fjerene  af  en  levende 
Fugl  og  indvarsler  dermed  en  græsselig  Fremtid!  Han  falder  i  Skøgers  Hænder,  begaaer 
et  Rovmord  og  falder  for  sin  egen  Haand  i  Cachotten,  efter  at  hans  Fader  har  holdt  en 
Straffeprædiken  ■ —  for  sig  selv. 

I  den  groteske  Form  minder  dette  lidt  om  den  store  Bastian,  men  ogsaa  lidt 
om  den  store  Hogarths  Fortællinger  i  Billeder.  Men  medens  Hogarth  er  en  bred  Satiriker, 
er  Greuze  intet  andet  end  en  tom  og  buldrende  Melodramatiker.  Tag  selv  det  bedste 
af  hans  Billeder,  det  der  bærer  Titlen  accordée  de  vil/age  (Louvre).  Det  skildrer  den  Scene, 
der  gaaer  for  sig  i  en  Landsbystue,  da  et  Brudepar  tager  Afsked  med  sin  kjærlige 

Familie.  Man  finder  i  dette  Billed  hele  Melodramaets  Apparat.  Alle  Aldre  og  alle 

Sjælsegenskaber  er  repræsenterede,  — -  faderlig  Godhed,  moderlig  Ømhed,  sønlig  Taknem¬ 

lighed,  kvindelig  Blufærdighed,  søsterlig  Kjærlighed  og  barnlig  Sorgløshed.  Og  alle  disse 
Egenskaber  er  understregede  for  Tydelighedens  Skyld,  for  at  Beskuerens  Tanker  intet 
Øjeblik  skal  fjærne  sig  fra  Malerens  Hensigter.  Man  synes  at  se  en  Text  under  hver  af 
de  talrige  Figurer,  og  man  kommer  til  at  tænke  paa  Haverne  med  de  mange  Mottoer, 
hvis  Opgave  det  var  at  tyrannisere  den  Spadserendes  Stemning.  Greuzes  Billeder  svarer 
til  hine  Haver.  Ligesom  hine  Haver  byggedes  eller  plantedes  for  en  Slægt,  hvis  Følelser 
gav  sig  Luft  ved  den  ringeste  Anledning,  saaledes  er  ogsaa  Greuzes  Billeder  malede  med 
en  Succes  for  Øje,  som  garanteredes  af  Tidens  smægtende  Sentimentalitet.  Foran  de 
samme  Billeder,  over  hvilke  Taarerne  har  strømmet,  staaer  vi  Nutidsmennesker  skeptiske, 
kolde  og  urørte. 

Den  tredie  Del  af  Løsenet  var,  som  allerede  ovenfor  sagt,  ANTIKEN.  Og  jævn¬ 
sides  med  den  nylig  skildrede  Bevægelse  løber  en  anden,  som  skulde  faa  en  større  Leve¬ 
dygtighed.  Det  er  den  Stilretning,  man  kalder  Ny- Klassicismen,  i  sidste  Fase  Empiren, 

Antiken  lever  evig;  den  glemmes  aldrig.  Er  den  til  Tider  ude  af  Kurs  blandt 
de  frie  Kunstnere,  er  der  til  1  ider  blandt  disse  et  stort  Fond  af  moderne  Person¬ 

lighed,  som  ikke  bøjer  sig  for  Antikens  Guder,  er  der  dog  ét  Sted,  hvor  disse  lever  evig, 
uantastede  i  deres  Majestæt,  nemlig  i  Kunstakademierne.  Og  netop  i  det  Tidsrum, 


der  her  beskjæftiger  os,  stiftedes  der  rundt  om  i  Europa  Akademier  i  Mængde.  De 
bidrog  utvivlsomt  til  at  nære  Sansen  for  Antiken,  da  den  først  én  Gang  var  vakt. 

Det  lader  sig  vanskelig  sige,  hvor  og  af  hvem  denne  Sans  for  Antiken  første 
Gang  vaktes.  Sikkert  er  det  dog,  det  ikke  var  af  Winckelmann,  og  Schelling  tager 
afgjort  fejl,  naar  han  om  denne  siger,  »at  intet  Svar,  ingen  Livsytring,  intet  Pulsslag  i 
Videnskabens  store  Rige  kom  hans  Stræben  i  Møde.« 

Snarest  er  det  maaske  Caylus,  hvem  Aarhundredet  skyldte  det  første  Spadestik  i 
den  klassiske  Jordbund.  Han  berejser  i  Aarene  1714- — 16  ikke  alene  Italien,  men  ogsaa 
Lilleasien  og  Grækenland,  hvorhen  Winckelmann  aldrig  naaede.  Caylus’  recueil  d' antiquités 
udkom  1752,  tre  Aar  før  Winckelmanns  første  Arbejde  om  Antiken,  og  Caylus  viser  i  sit 
Forord  tydelig  nok,  at  hans  Publikation  ikke  mindst  tager  Sigte  paa  de  samtidige 

Kunstnere.  Han  skriver  nemlig  deri:  »Omendskjøndt  man  hidtil  kun  i  ringe  Grad  har 
skrevet  om  Antikerne  paa  denne  Maade,  troer  jeg  den  dog  nyttig.  Den  er  i  hvert  Fald 
vel  egnet  til  at  give  Kunstnerne  en  Smule  Forestilling  om  de  smukke  Former  og  til  at 
faa  dem  til  at  føle  Nødvendigheden  af  en  kraftig  Stil,  fra  hvilken  Øjeblikkets  foregivne 

Smag  og  Penslens  falskelige  Glimmer  kun  altfor  ofte  fjærner  dem . «  og  videre: 

»■Kunstneren  vil  udvikle  sit  Talent  ved  en  stærkere  Tilnærmelse  til  den  ædle  og 

simple  Antik.« 

Det  er  som  sagt  i  Aaret  175 2,  Caylus  skriver  dette,  —  d.  v.  s.  i  det  Aar,  da 
Rococostilen  i  Frankrig  har  naaet  sit  sidste  Udviklingstrin  og  er  begyndt  at  karikere  sig 
selv.  Caylus  var  dog  næppe  deri  Autoritet,  heller  næppe  den  polemiske  Natur,  der  kunde 

diktere  nye  Love  for  Skjønhed  og  Smag.  Men  netop  i  samme  Aar  kommer  en  skarp¬ 

sindig  og  talentfuld  Forfatter  Caylus  til  Undsætning,  —  en  Jesuit  ved  Navn  Laugier.  Han 
vil,  at  Kunsten  skal  søge  Naturen,  men  med  paaholden  Haand  af  Antiken,  d.  v.  s.  han 
siger  til  Kunstnerne:  Tag  Antiken  ved  Haanden  og  søg  ved  dens  Hjælp  Naturen.  Det  er 
nøjagtig  det  Løsen,  der  senere  blev  Winckelmanns. 

Det  er  til  Simpelhed,  denne  Jesuit  maner,  og  det  er  af  aabenbar  Betydning,  at 
han  er  en  Jesuit.  Han  finder  enhver  Udsmykning  unødvendig  og  forkastelig,  fordi 
Naturen  er  simpel,  og  det  er  Naturens  Princip,  han  vil  have  indført  i  Kunsten.  Derfor 
maa  ingen  Søjle  svulme  opefter,  thi  Træernes  Stammer  bliver  tværtom  tyndere  i  Højden. 
Af  lignende  Grunde  maa  Søjlerne  ikke  staa  paa  Postamenter.  Han  vil  den  yderste 
Renhed  i  Formen,  forkaster  mangt  og  meget  i  den  romerske  Bygningsmaade  og  taler 
om  dens  Gjæld  til  Grækenland.  Han  aner  saaledes  Parthenons  Skjønhed  uden  at  kjende 
blot  et  Glimt  af  dets  Former,  men  han  har  Sporsans  nok  til  at  gisne  sig  dem  til. 

Den  Bog,  der  indeholder  dette,  Essai  sur  t architecture,  gjør  Revolution  i  Æsthe- 
tikernes  Rækker,  understøttet  kraftig  af  en  Begivenhed,  der  nogle  Aar  forud  var  sket,  og 
som  med  ét  Slag  rettede  hele  det  civiliserede  Europas  Opmærksomhed  hen  paa  Oldtidens 
Kunst :  Fundet  af  Herculanum  og  Pompeji. 

Atter  da  var  Frankrig  i  Spidsen.  En  Franskmand,  Cochin,  udgav  det  første  Skrift 
om  de  fundne  Antikviteter  og  kastede  sig  i  lidenskabelig  Begejstring  for  dem  op  til 
Rococoens  hadefulde  Modstander.  Cochin  bliver  den  lige  Linies,  Rococoens  Antipodes, 
Ridder.  Han  retter  et  hæftigt  Angreb  mod  den  gamle  Ornamentiks  mest  typiske  Repræ¬ 
sentant  Meissonier  og  fraskriver  ham  al  mulig  Smag. 

Saaledes  forener  sig  Omstændighederne  til  i  Frankrig  at  ende  Rococoens  Dage. 
Fra  én  Side  tilraabes  det  Kunstnerne:  inspirerer  Eder  gjennem  Naturen  til  at  arbejde  for 
Moralen!  Og  fra  en  anden  Side:  inspirerer  Eder  gjennem  Antiken  til  at  søge  Naturen. 
Og  samtidig  bortrives  Rococoens  sociale  Grundvold,  Oplysningen  vinder  Sejr;  det  gamle 
Regimente  med  dets  store  Festapparat,  hvoraf  Kunsten  var  en  Del,  gaaer  sin  Undergang 
i  Møde.  —  — 

I  disse  Bevægelser  mod  den  gamle  Stil  og  for  en  Gjenfødelse  af  Kunsten  følger 
de  andre  europæiske  Lande  godt  med,  men  Forholdene  stiller  sig  dér  noget  anderledes 
end  i  Frankrig. 

I  Tyskland  t.  Ex.  optraadte  der  talrige  Modstandere  af  Rococoen,  men  de  sociale 
og  politiske  Forhold  undergik  kun  langsomt  en  Forandring  tilsvarende  til  den  franske. 

Derfor  holdt  Rococoen  sig  længere  i  Tyskland  end  man  skulde  troet,  —  at  dømme  efter 
de  kraftige  Røster,  der  rejste  sig  mod  den. 

Første  Gang  hørtes  de  i  det  tyske  Kunstcentrum  Dresden,  fra  Krubsacius,  paa 
hvem  uden  Tvivl  Poppelmanns  geniale  »Zwinger«  havde  haft  en  afskrækkende  Virkning. 
Allerede  fra  1745  optræder  han  som  Rococoens  Modstander  og  viser  tilbage  til  Antiken. 


Fig.  49.  TrappegangV  det  lille  Trianon. 


Men  hans  Ord  finder  ringe  Gjenklang,  og  Rococoen  blomstrer  dem  tiltrods  frodig  i  Tysk¬ 
land,  i  Dresden,  i  Berlin,  i  Miinchen  og  fremfor  alt  i  Renaissancens  gamle  By,  i  Augs- 
burg.  Selv  da  Winckelmann  senere  (fra  1 755)  optræder  med  sine  mægtige  Formaninger  og 
udtaler  de  berømmelige  Ord,  at  »den  eneste  Vej  for  os  til  at  blive  store,  om  mulig  endog 
uforlignelige,  er  at  efterligne  de  gamles  —  selv  da  blomstrer  Rococoen  fremdeles, 

forgæves  bekæmpet  som  det  argeste  Ukrud  af  talrige  Theoretikere.  Først  da  Carsietis’ 
aandelig  stærke  og  stolte  Person  fremstaaer,  faar  Tyskland  —  eller  er  det  Danmark?  — 
en  i  Sandhed  kunstnerisk  Repræsentant  for  de  ny-klassiske  Ideer,  der  besjælede  Tiden. 
Ogsaa  her  til  Danmark  naaede  disse  Ideer,  endog  forholdsvis  tidlig,  hjemførte  af  Billed¬ 
huggeren  Wiedewelt,  Winckelmanns  Ven.  Wiedewelt  har  i  sit  lille  Skrift,  Tanker  om  Smagen 
udi  Konsterne  i  Almindelighed,  der  udkom  1762,  aflagt  en  kunstnerisk  Troesbekjendelse, 
der  falder  sammen  med  den  Winckelmannske.  Han  skriver  saaledes :  »Naturens  største 
Fuldkommenheder  kan  snarere  opdages  af  de  udvalgte  grækiske  Statuer,  end  udi  Naturen 
alleene,  idet  at  udi  de  første  ere  de  ikke  saa  forstrøede,  men  mere  udi  eet  foreenede, 
end  i  den  sidste.  At  studere  efter  Naturen  alleene  bliver  altsaa  en  længere  og  møysom- 
mere  Vey  til  at  luende  det  fuldkomne,  end  ved  Hielp  af  at  studere  det  Antique«.  Det 
er  med  andre  Ord  det  Laugiersk-Winckelmannske  Løsen:  »Tag  Antiken  ved  FIaanden  og 
søg  ved  dens  Hjælp  Naturen«,  Men  ikke  en  Gang  Wiedewelt  selv  formaaede  at  frigjøre 
sig  for  de  Lærdomme,  han  i  sin  Ungdom  havde  modtaget  hos  Rococo-Billedhuggeren 
Cous/ou  i  Paris>  og  Rococoen  havde  endnu  et  langt  Liv  for  sig  her  i  Danmark. 

I  Frankrig  synes  den  derimod  paa  hint  Tidspunkt  væsentlig  fortrængt  af  Græco- 
manien.  Gabriel  planlægger  1751  Militærskolen  i  Paris,  senere  det  lille  Trianon  og 
garde-meuble.  Soufflot  udkaster  1764  Planen  til  St.  Geneviéve,  det  senere  Pantheon. 
Ingen  ringere  end  selve  »Rococoens  Dronning«,  Me.  Pompadour,  faaer  det  Indfald  at 
interessere  sig  for  den  nye  Stil  og  lader  sin  Broder,  Marquisen  af  Vandieres,  foretage  en 
Rejse  til  Italien  ledsaget  af  Theoretikeren,  Abbed  Leblanc,  Cochin  og  Soufflot.  Man 
troede  at  være  græsk  og  man  var  kun  plumpt  romersk.  Neufforge  repræsenterer  i  sin 
Ornamentik  denne  Stilretning.  Da  første  Bind  af  hans  recueil  élementaire  d’ architecture 
udkom  1757 ,  bar  det  en  å  la  grecque- Bort  rundt  om  Titelbladet,  og  Indholdet  gav 
Billeder  af  en  moderne  Salon,  i  hvilken  den  lige  Linie  og  Cirkellinien  var  absolut  ene- 
raadige,  og  i  hvilken  allehaande  romersk-antike  Reminiscenser  var  tilstede  i  Overflod. 

Men  af  denne  lærde  og  kølige  Rhetorik  udviklede  der  sig  efterhaanden  en  Stil, 
i  hvilken  man  finder  forenet  Resultater  af  det  nye  Samfunds  Ideer  og  Idealer,  • —  en  Stil, 
som  endnu  en  Gang  beviser  os,  hvilken  Grøde  der  er  i  det  franske  Aandslivs  Jordbund, 
der  her  for  anden  Gang  i  Løbet  af  et  Aarhundred  frembringer  en  ornamental-architektonisk 
Form  for  Ideer,  som  ogsaa  kjendtes  og  anerkjendtes  udenfor  Frankrig,  men  som  udenfor 
Frankrigs  Grænser  alene  formaaede  at  forkvakle  Kunsten. 

Denne  Stil  er  den  saakaldte  style  Louis  XVI.  Den  bærer  dette  Navn  uden 
anden  Grund  end  den,  at  den  naaer  sin  Blomstring  under  den  ulykkelige  Ludvig  XVI’s 
Regeringstid.  Som  Stil  betragtet  er  den  unægtelig  fornem  i  sit  Væsen,  men  den  er 
alligevel  udsprungen  af  Rørelser,  der  ikke  udgik  fra  Hoffet,  men  fra  de  Samfunds¬ 
reformatorer,  der  til  syvende  og  sidst  var  det  franske  Monarkis  argeste  Fjender. 

Denne  Stils  fremherskende  Elementer  er  den  lige  Linie  og  Blomsterne.  Den  lige 
Linie,  —  den  er  en  Følge  af  Ny-Klasikernes  mangeaarige  Formaninger  mod  Rococoens 
Snirkler;  Blomsterne,  - —  de  er  en  Følge  af  Filosofernes  Forkyndelse  af  Naturens  Evan¬ 
gelium.  Og  dannet  i  denne  Stil  frembringes  der  da  en  Række  af  mesterlige  Gjenstande, 
som  i  Henseende  til  Ynde  og  Sarthed  er  enestaaende  i  Kunsthaandværkets  Historie. 

Tager  man  til  Exempel  en  Ornamentist  som  Ranson,  slaaer  der  fra  hans  Blade 
En  en  Friskhed,  en  Finhed  i  Møde,  som  tyder  paa  én  Sjælerenhed,  man  skulde  tro 
umulig  i  det  attende  Aarhundreds  Slutning.  Man  kan  se  hans  Ornamentstik  i  Berlins 
Museum  for  Kunsthaandværk,  og  man  kan  se  hans  egenhændige  Aquareller  i  Paris’  musée 
des  arts  décoratifs.  Omkring  et  spinkelt,  ligelinet  Gitterværk  vikler  han  Guirlander  af 
Blomster,  af  røde,  hvide  og  gule  svulmende  Roser  og  blodig  røde  Tulipaner.  Man  kan 
se  paa  hans  Studieblade  i  Paris,  hvorledes  han  har  studeret  Blomsterne  paa  rent  natura- 

listisk  Vis,  med  en  Botanikers  Nøjagtighed  og  skrevet  deres  latinske  Navn  ved  Siden  med 
en  Lærds  hele  Omhu.  Han  har  ved  saadanne  Studier  tilført  den  enerverede  og  slappede 
Ornamentik  den  Holdning,  den  Friskhed  og  den  Sundhed,  til  hvilken  den  trængte  saa 
haardt.  Han  gaaer  ikke  af  V  ejen  for  noget  i  Naturen,  adler  med  en  let  Stilisering  den 
simpleste  Plante  og  den  almindeligste  Gjenstand,  indfører  Kaalhoveder  og  Trillebøre  i 
sin  Ornamentik,  uden  at  den  nogensinde  taber  sin  Fornemhed,  sin  Glans  og  sin  Ynde, 
sin  sarte  Kolorit  og  foraarsagtige  Stemning. 

Og  i  de  ti  Aar,  der  gaaer  forud  for  den  store  Revolution,  fremvoxer  der  i  en 
uendelig  Rigdom  paa  den  Jordbund,  Æsthetiken  og  Filosofien  havde  gjort  frugtbar,  en 
Skare  af  Tegnere  og  Kunsthaandværkere,  hvis  blotte  Navne  det  vilde  være  for  vidtløftigt 


Fig.  50.  Marie  AntoineUes‘  Soveværelse  i  det  lille  Trianon. 


her  at  nævne.  Vil  man  se  et  Dokument  til  Belysning  af  den  Skjønhed,  hin  Tids  Kunst- 
haandværk  kunde  rumme,  maa  man  besøge  det  lille  Trianon  ved  Versailles  (Fig.  49  og  50), 
hvis  Smaaværelser  ejer  en  Friskhed,  en  Ynde  og  en  Smag,  der  er  overordentlig Det 
var  herhen  Riesener  paa  Marie  Antoinettes  Tid  og  under  hendes  Ophold  paa  dette  hendes 
Yndlingsslot  bragte  sine  Skrivepulte  og  sine  Smaaborde  med  de  spidst  tilløbende  Ben  og 
de  sirlige  smaa  Gallerier.  I  Trianons  Værelser  stod  Side  om  Side  Møbler  af  Benemann, 
af  Carlin,  af  Saunier,  af  Scliwerdfeger,  af  Weisiveiler  og  David  Roentgen.  Paa  Sokler  stod 
der  Marmor  af  Houdoti,  paa  Kaminer  Statuetter  af  Clodion  og  Porcellæn  fra  Sévres,  og 
over  Sengene  laa  der  Tæpper  fra  Lyon. 


1 


Se  min  Afhandling  i  nærv.  Tidsskrifts  Aargang  1887  p.  148  og  Tilskueren ,  Febr.  1890. 

Og  over  det  alt  ét  Præg,  et  Præg  af  den  dybe  Indvirkning,  som  den  mange¬ 
sidige  Reaktion  mod  den  gamle  Kunststil  havde  øvet  i  Praxis. 

Men  denne  Ludvig  XVI’s  Stil,  der  synes  fra  den  skjønne  Marie  Antoinette  at 
have  indsuget  Ungdom  og  anstandsfuld  Sorgløshed,  Adel  og  Lunefuldhed,  Natursans  og 
Følelse,  —  den  slettes  ud  med  hendes  Liv,  af  Revolutionen. 

Revolutionen,  der  maalte  sin  Lidenskab  for  Fremskridtet  med  sit  Had  til  det 
Overleverede,  —  Revolutionen,  der  ikke  taalte  at  spille  Kort  med  de  Konge-  og  Knægt¬ 
benævnede  Blade,  —  Revolutionen,  som  ikke  vilde  færdes  paa  Gader  og  Torve,  der  har 
Hofmænds  og  Kongers  Navne,  —  Revolutionen,  der  afsatte  Vorherre  og  vilde  demolere 
den  gothiske  Kathedral  i  Reims,  —  Revolutionen  sønderslog  i  afsindigt  Raseri  Rococo- 
Kunstens  Mindesmærker,  undertrykkede  Akademiet,  satte  Dæmninger  for  Traditionerne  og 
kappede  Hovedet  af  deres  Repræsentanter,  saa  ofte  den  fandt  det  for  godt. 

Kun  en  eneste  Tradition  i  Kunsten  lod  Revolutionen  leve,  —  ikke  af  Pietets¬ 
følelse,  .men  for  at  smykke  sig  med  den. 

Det  var  Ny- Klassicismen.  Revolutionen  lod  den  ikke  blot  leve,  men  satte  den  i 
Højsædet,  rigtignok  paa  Betingelse  af,  at  den  vilde  anlægge  nogle  af  Revolutionens 
Fjedre  og  forresteir  besmykke  dens  Gjærninger  og  være  en  Slave  af  dens  Luner. 

Thi  Revolutionen  stillede  sig  mere  tyrannisk  og  mere  doktrinært  til  Kunsten  end 
noget  Akademi,  nogen  Konge  eller  nogen  Maitresse  havde  gjort  det.  Den  indskrænkede 
sig  ikke  til  —  som  Akademierne  - —  at  foreskrive  en  Behandling  af  Æmnerne,  ikke  heller 
til  —  som  Kongerne  og  Maitresserne  —  at  fordre  Protektoratet  over  Kunsten.  Revolu¬ 
tionen  gav  Kunsten  et  Program,  der  var  det  snævrest  mulige,  og  anerkjendte  ingen 
Kunstydelse,  der  ikke  var  i  Overensstemmelse  med  dette  Program.  Aldrig  løftede 
Theorien  sin  Stemme  højere  end  i  hine  Dage,  og  aldrig  bøjede  Kunsten  sig  lydigere 
under  dens  Aag  end  den  Gang,  da  man  dekreterede  alle  Aag  ud  af  Verden. 

Revolutionen  gjorde  Kunsten  til  sin  ydmyge  Tjener,  gjorde  dens  Udøvere  til 
citoyens  først  og  fremmest  og  fordrede  af  dem,  at  de  skulde  arbejde  med  paa  Menneske¬ 
hedens  Gjenfødelse  ved  ideale  Fremstillinger  af  revolutionære  Bedrifter.  I  et  af  det  ny¬ 
dannede  Kunstnersamfunds  Møder  i  Aaret  1793  udtaler  Jacques  Lebrun:  »Et  folkeligt  og 
republikansk  Selskab  for  Kunst  maa  intet  foretage  sig,  der  ikke  kan  være  nyttigt  for 
Folket  og  dets  Gjenfødelse.  Hvad  formaaer  en  Blomst  eller  et  Landskab  at  indvirke 
paa  Sæderne.« 

Det  daglige  Liv  saa  lidt  som  noget  af  alt  det,  der  var  hændt  før  Revolutionen, 
var  værdigt  til  kunstnerisk  Fremstilling.  Skildringer  af  selve  Omvæltningen  anerkjendtes, 
men  bifaldtes  dog  langt  fra  saa  meget  som  Fremstillinger  af  saadanne  Oldtidsbegivenheder, 
med  hvis  heroisk-republikanske  Karakter  Revolutionen  følte  sine  egne  Mord  beslægtede. 

Fuldt  og  fast  overbeviste  om  at  have  skaffet  til  Veje  de  græsk-romerske  Repu- 
blikers  sociale  og  politiske  Grundlag  tvivlede  Revolutionens  Mænd  ikke  et  Øjeblik  om, 
at  ogsaa  Kunsten  nu  maatte  gjenfødes  i  Oldtidskunstens  Billed.  Skrift  efter  Skrift  udkom 
om  de  Betingelser,  der  havde  frembragt  den  græske  Kunsts  Blomstring,  og  man  efterslog 
de  gamle  Forfattere  for  at  komme  paa  det  rene  med  saa  ligegyldige  Ting  som,  hvorledes 
hine  Republiker  havde  lønnet  kunstnerisk  Gjærning.  »Nationen  behøver  kun  at  ønske 
det,  og  de  samme  Vidundere,  der  have  prydet  Grækenlands  skjønneste  Sekler  vil  gaa 
igjen  i  vor  Midte«,  skrev  man,  »men  for  at  det  skal  ske,  maa  vi  bl.  a.  afføre  os  vor 
elendige  Klædedragt  og  blive  sande  Grækere«.  »Det  nuværende  franske  Kostyme  frem- 
byder  intet  for  Fantasien,  for  Kunstnerens  Pensel  eller  for  hans  Mejsel.  Derfor  er  det 
ogsaa,  at  naar  vore  store  Mestre  have  hengivet  sig  til  store  Kompositioner  og  have  villet 
glimre  med  deres  Talent,  have  de  henlagt  Scenen  til  og  valgt  deres  Figurer  fra  Sparta, 
Athen,  Rom  og  de  østerlandske  Folk«. 

Mere  °S  mere  voxede  Mængdens  Hang  til  ydre  Tegn  paa  det  republikanske 
Sindelag,  og  stadig  var  det  af  Oldtidsminder,  man  øste  disse  Tegn.  Man  pyntede 
sine  Værelser  med  Lycurgs  og  Brutus  Portræter,  og  selv  de  forstandigste  Folk  forlede 
deres  Familienavne  for  at  ombytte  dem  med  Navne  som  Brutus,  Scævola,  Cassius,  Decius, 
Anstides,  Themistocles,  Epaminondas.  Og  selvfølgelig  kunde  Bærerne  af  disse  stolte 
Navne  ikke  gaa  klædt  som  Franskmænd.  Allerede  i  Voltaires  »Brutus«,  som  opførtes 
1782,  optraadte  den  berømte  Talma  for  første  Gang  i  en  romersk  Toga  i  Proculus’ 
Rolle.  Det  fortælles,  hvorledes  en  af  Skuespillerinderne  kom  til  at  sige  ham  en  Kompli¬ 
ment,  idet  hun  udbrød:  »Hvor  han  er  væmmelig!  Han  ligner  en  af  de  gamle  Statuer«. 
I  hi  det  var  netop  disse,  Talma  havde  ønsket  at  ligne.  Men  trods  idelige  Forhandlinger 
til  Fordel  for  det  antike  Kostyme  som  daglig  Klædedragt,  vandt  det  ingen  synderlig 
Udbredelse  mellem  Mændene,  og  selv  en  Model,  der  paa  Velfærdskomiteens  Opfordring- 
blev  tegnet  af  Maleren  David,  blev  kun  baaret  af  nogle  af  hans  Elever,  der  havde  det 
Uheld  at  blive  til  Nar,  da  de  viste  sig  paa  Gaden. 


Fig.  51.  Soveværelse  i  Empirestil.  Efter  Percier  og  Fontaine. 


Kvinderne  derimod,  som  allerede  i  de  sidste  Aar  før  Revolutionen  havde  været, 
klædt  å  la  grecque,  benyttede  sig  af  Øjeblikkets  Strømninger  og  gik  saa  vidt  i  deres 
Græcomani,  at  de  viste  sig  næsten  nøgne  paa  Gaden,  iklædte  Kjoler  af  ganske  tyndt 
og  gjennemsigtigt  Flor  i  et  eneste  Stykke,  uden  Skjørt,  ja  i  en  Uge  —  længere  varede 
Moden  ikke  —  endog  uden  Særk.  Under  Knæerne  bar  de  gyldne  Baand,  Fødderne  bar 
Sandaler,  Tæerne  bar  Ringe.  Derimod  vogte  man  sig  for  at  tilskrive  Græcomanien  den 
korte  Taille.  Den  blev  indført  fra  England,  hvor  den  skyldte  sin  Oprindelse  et  rent 
Tilfælde;  Hertuginden  af  York  befandt  sig  nemlig  i  velsignede  Omstændigheder  og  alle 
Damer  ansaa  det  da  for  loyalt  at  efterligne  hendes  Klædning.  —  — 

Men  det  var  ikke  alene  i  Kostymet  man  skulde  erkjende  Revolutionens  frie  Folk. 
Hver  Gjenstand  skulde  raabe  højt  og  tydelig  om  den  nye  Æra,  der  var  oprunden  for 
Menneskeheden,  og  prise  de  Mænd  og  den  Villie,  der  havde  rystet  Aartusinders  Aag  og 
Fordom  af  sig.  Selv  Børnene  og  de  uvidende,  der  ikke  forstod  at  læse,  skulde  kjende 

Betydningen  af  Revolutionens  Handlinger,  og  Læremidlet  blev  en  vidtdreven  Symbolik. 
Ankret  betød  Haab,  Vægten  betød  Retfærdighed,  Hanen  Aarvaagenhed,  Løven  Kraft, 
Spejlet  Sandhed,  Slangen  Kløgt  etc.  Og  Symboler  som  disse  blev  anbragt  paa  alt:  paa 
Bygninger,  paa  Møbler,  paa  Porcellæn,  paa  Smykker,  Vifter,  Uhrskiver,  Seddelpenge, 
Kobberstik  og  Billeder. 

Iførte  Revolutionens  Kostymer,  omgivne  af  dens  Symboler,  som  de  selv  maatte 
tegne,  levede  Kunstnerne  med  i  Revolutionen,  og  dens  Aand  dalede  ned  i  deres 
Arbejder.  Aanden  var  ikke  gavnlig  for  Kunsten.  Revolutionen  krævede  Brud  med  hver 
Tradition,  lammede  Kunstnernes  Fantasi,  forlangte  Moral  af  Kunsten  paa  Følelsens  Plads 
og  nøjedes  med  Symboler  i  de  ædlere  Udtryksformers  Sted.  Og  først  og  sidst  hævdede 
Revolutionen,  at  Kunsten  var  til  for  hele  Nationen  og  maatte  tale  et  Sprog,  som  alle  forstod. 

Fortolkeren  af  de  antike-symbolske-revolutionære  Ideer  var  i  første  Række  David. 
Det  var  ham,  der  havde  givet  Talrna  Modellen  til  hans  romerske  Toga;  det  var  ham, 
der  tegnede  de  antike  Dekorationer  til  Voltaires  Tragedier;  det  var  ham,  der  blev  raad- 
spurgt,  da  Revolutionens  Mænd  vilde  anlægge  en  uniform  Klædedragt.  Det  var  ham,  der 
gav  Tegning  til  Jacobs  antike  Møbler  og  til  Triumfvognene  i  de  Optog,  hvormed  Revo¬ 
lutionen  forlystede  Folket.  Og  foran  hans  Billeder  af  »Horatiernes  Ed«,  af  »Sokrates 
Død«,  af  »Brutus«,  af  »Sabinerinderne«  og  af  »Leonidas«  indsugede  Mængden  en  stedse 
voxende  Begejstring  for  Oldtidens  Liv  og  de  formentlige  Oldtids-Former.  I  Massevis 
spredtes  Lithografier  af  Enkeltheder  af  disse  Billeder  ud  over  Paris.  Hænder,  Fødder, 
Floveder,  Hjælme,  Sandaler,  Bælter  og  Møbler  vandrede  fra  Lithografierne  over  i  Mode¬ 
journalerne,  og  fornemme  Damer  forlangte  hos  Frisørerinderne  at  koifferes  som  Horatiernes 
Søstre  eller  som  Brutus  Døtre.  —  —  — 

Da  omsider  Revolutionen  er  endt,  Republikens  Dage  talte,  og  Bonapartes  Jærn- 
haand  griber  det  franske  Riges  Tømmer,  møder  Ny-Klassicismen  endnu  en  Gang  sociale 
og  politiske  Forhold,  der  er  den  gunstig.  Thi  Napoleon  den  Store,  hvis  Cæsarismes 
Forbilled  var  den  romerske  Kejserstat,  vilde  skabe  sig  Omgivelser,  der  kunde  fremmane 
for  hans  Fantasi  det  gamle  Rom.  Nu  kunde  Ligheden  med  Oldtidsmindesmærkerne  ikke 
være  stræng  nok.  Man  rensede  Formerne  (i  alt  Fald  efter  egen  Formening),  gjorde  dem 
stramme,  alvorlige,  ranke,  værdige  og  pillede  de  revolutionære  Fjeder  af  dem,  og  den 
Stil,  der  da  fremstod,  —  det  var  Empiren,  benævnt  efter  Frankrigs  første  Kejserdømme. 

Man  plejer  at  fremstille  Empirestilen  som  Blomsten  af  hele  den  Bevægelse,  hele 
den  Reaktion  mod  Rococoen,  der  ovenfor  er  skildret,  og  man  er  vant  til  at  kalde  Ludvig 
XVI’s  Stil  en  Overgangsform  til  Kejserstilen.  Men  det  forekommer  mig  at  være  en  Uret¬ 
færdighed  mod  Ludvig  XVI’s  Stil.  Den  repræsenterer  efter  min  Opfattelse  den  rigeste, 
den  skjønneste  og  den  ædleste  Form  for  Ny-Klassicismen,  medens  Empirestilen  fore¬ 
kommer  mig  at  være  en  Dekadence,  —  ganske  som  Barokken  er  et  Forfald  af  Renais- 
sancen.  Kun  er  der  den  Forskjel,  at  medens  Barokkens  Sygdom  bestaaer  i  Overmættelse, 
i  Formernes  unaturlige  Svulmen  og  opdyngede  Masser,  der  giver  et  Vrængebilled  af 
Renaissancens  Sundhed  og  Renhed,  bestaaer  Empirens  Sygdom  i  en  overvættes  Magerhed 
og  Skarphed,  og  den  er  som  et  Alderdomsbilled  af  den  unge  og  skjønne  s  ty  le  Louis  XVI. 
Empirens  Sprog  er  en  kold  og  tør  Rhetorik.  Den  sætter  Geometrien  højere  end  Lunet 
og  den  skabende  Kunstneraand,  følger  de  snorlige  Landeveje,  snubler  derfor  sjældent, 
men  kommer  heller  aldrig  paa  de  Bjærge,  hvorfra  der  er  det  vide  Syn.  Empirekunsten 
kan  være  skjøn,  hvor  den  direkte  efterligner  sine  skjønne  Forbilleder,  men  den  er  tung 
og  plump  til  at  opfinde.  Medens  den  bliver  kluntet,  naar  den  forsøger  at  anvende  de 
ægyptiske  Former,  der  var  naaet  til  Frankrig  efter  Bonapartes  Tog  til  Ægypten,  har  den 
efter  et  halvt  Flundredaars  forberedende  Øvelser  faaet  et  vist  Greb  paa  at  benytte 
Elementer  af  den  romerske  Kejserstil. 


Af  Empirestilens  Forhistorie. 

Paa  fransk  Grund  finder  den  i  Percier  og  Fontaine  sine  smagfuldeste  og  lærdeste 
Repræsentanter.  De  tegner  for  Kejseren  Omgivelser,  der  passer  til  hans  klassisk  formede 
Hoved;  de  tegner  for  Fyrster  Slotte,  for  Kapitalister  Hoteller,  og  de  bevarer  under 
Verdensbyens  store  Forhold  et  stort  Snit  i  deres  Udkast,  en  Gjennemførthed  i  Stilen,  som 
maa  beundres,  og  til  hvis  stolte  dekorative  Karakter,  man  intet  Sidestykke  kan  finde  uden 
for  Frankrigs  Grænser. 

Overhovedet  er  Ny-Klassicismens  rette  Hjemsted  Frankrig.  Alene  dér  lever  den 
et  naturligt  Liv,  fødes,  voxer,  modnes,  døer  paa  en  historisk  Baggrund.  Og  det  fore¬ 
kommer  mig  da  ogsaa,  at  der  i  ingen  Ny-Klassicisme  i  Europa  findes  saa  megen  sand 
Stil,  som  netop  i  den  franske.  Man  forstaaer  ved  Stil  et  Kunstværks  nøje  og  stramme 
Overensstemmelse  med  dets  Undfangelses,  dets  Fødsels  og  dets  Samtids  Forhold,  og  ingen 
Steder  er  Empirestilen  bedre  i  Overensstemmelse  med  disse  Forhold  end  i  Frankri°- 
Intet  andet  .Sted  bygger  den  saa  solidt  paa  de  sociale  og  politiske  Forhold;  intet 
andet  Sted  fremstaaer  den  som  saa  absolut  en  Konsekvens  af  Tiden;  intet  andet  Sted 
hviler  den  saa  støt  paa  faktiske  Begivenheder,  der  bærer  den  oppe  og  gjør  den  regerende. 

Ude  omkring  i  Europa  vinder  Empire-Stilen  en  Udbredelse  som  én  Gang  Rococoen, 
og  længe  efter  at  den  i  Frankrig  er  falden  med  den  store  Kejser,  lever  den  udenfor 
Frankrig  i  de  Lande,  hvor  Rococoen  omsider  forsvandt  for  den  almindelige  europæiske 
Modstand. 

Men  selvfølgelig  mistede  Empirestilen  udenfor  Frankrig  det  Præg  af  en  Cæsar- 
Stil,  den  havde  haft  i  sit  Hjemland,  og  den  blev  i  det  Tyskland,  der  havde  ligget  under 
ved  Austerlitz  og  Jena,  en  Nøjsomhedens,  en  Fattigdommens  og  en  Borgerlighedens  Stil. 

Ogsaa  her  i  Danmark,  der  i  Harsdorff,  i  Abildgaard  og  Thorvaldsen  har  ejet  nogle 
af  Ny-Klassicismens  bedste  Repræsentanter,  former  Empirestilen  sig  under  Frederik  VI’s 
sparsommelige  Regimente  til  en  Borgerstil.  Tager  man  hin  Tids  danske  Kunsthaandværk 
for  sig,  maa  man  indrømme  det  en  Arbejdets  Fuldkommenhed,  som  er  beundrings- 
og  efterlignelsesværdig ,  og  man  maa  tillige  indrømme ,  at  det  som  oftest  er  frit  for 
Uskjønheder,  udadleligt  i  de  tørre  og  glatte  Omrids.  Men  det  vinder  i  vore  Dage  kun 
vort  Bifald,  fordi  der  er  saa  mange  Rædsler  i  de  Gjenstande,  hvormed  vi  maa  omgive 
os,  at  vore  Øjne  taknemlig  modtager  noget,  der  giver  dem  Fred.  Men  lad  os  ikke  for- 
vexle  den  Fred,  vore  Øjne  finder  i  disse  Gjenstande  med  den  Nydelse,  den  Rus,  den 
salige  Henrykkelse,  den  Kunst  kan  skaffe  os,  i  hvilken  der  lever  en  stor  og  rig  Ivunstnersjæl. 

I  sin  seneste  Udvikling  var  Empirestilen  en  Ideernes,  en  Fantasiens  og  en 
Poesiens  Kirkegaard.  Nuvel!  en  Kirkegaard  kan  være  smuk,  og  en  Vandring  over  den 
kan  skaffe  sørgende  og  forpinte  Sjæle  Fred.  Men  det  er  ikke  dér,  de  nye  Tanker  fødes 
og  faaer  nye  Former. 

Fig.  52—56  Fem  Broncekandelabre  fra  Industriforeningens  Udstilling. 


Bronce  og  Keramik  i  Empiretiden. 

Fra  Industriforeningens  Udstilling  i  Februar. 

Af  Adolf  Bauer. 


13 ro n een  er  Empirens  kjæreste  Materiale.  Den  bliver  det 
væsentligste  Udtryk  for  dens  Pragt,  i  den  overfører  Tiden  de 
Søjler  og  Pilastre,  de  ligeliniede  Former,  der  ere  den  saa  dyrebare, 
i  den  indgraverer  den  sin  Tekniks  Fuldkommenheder,  men  i  den 
naaer  den  ogsaa  det  Højeste  og  Bedste,  som  den  har  præsteret. 
Den  kan  forsynde  sig  mod  andre  Materialer  som  f.  Ex.  Smede¬ 
jernet,  men  den  tager  Oprejsning  i  Broncen.  Derfor  er  det  ogsaa 
i  dette  Materiale,  at  den  overleverer  sit  Minde  til  Efterverdenen,  og 
Materialet  har  været  holdbart.  Selv  paa  en  saa  lille  Udstilling  som 
Industriforeningens  vare  Broncearbejderne  baade  kvantitativt  og 
kvalitativt  de  overlegne. 

Det  er  naturligt,  at  denne  Kjærlighed  ikke  opstod  pludselig. 
Forholdet  er  i  Virkeligheden  saaledes,  at  Empirens  Kjærlighed  til 
Broncen  havde  sine  Forudsætninger  langt  tilbage  i  foregaaende 
Tidsperioder,  og  deri  ligger  Forklaringen  paa  den  Styrke  og  Dygtig¬ 
hed,  hvormed  den  optræder  i  selve  Empiretiden,  da  Interessen  for  den  naaede  sit  Højde¬ 
punkt.  Ingen  Smagsretning  opstaaer  pludselig,  Spirerne  dukke  i  Begyndelsen  ganske 
spæde  og  isolerede  op,  efterhaanden  voxe  de  sig  større  og  tættere,  og  det  skarptsynede 
Øje  opdager  da  allerede,  at  noget  Nyt  er  i  Fremvæxt,  men  først  naar  Skoven  er  tæt  og 
staaer  i  sin  fulde  Pragt,  gaaer  det  op  for  Alle,  at  en  ny  Vegetation  har  afløst  den  gamle. 


Pig-  57- 

Broncekandelaber. 


Bronce  og  Keramik  i  Empiretiden. 

Men  samtidig  maa  man  huske  paa,  at  ligesom  Grænserne  for  det  Nyes  Begyndelse  ikke 
ere  skarpt  dragne,  saaledes  gjælder  det  Samme  for  det  Gamles  Ophør.  Kan  man  for¬ 
følge  Begyndelserne  til  Empiren  langt  tilbage,  endog  til  Tider,  hvor  Ingen  endnu  tænkte 
paa  den,  saa  strækker  det  Gamle  sig  selvfølgelig  ogsaa  et  godt  Stykke  ind  i  den  og  ved¬ 
bliver  at  holde  sig  i  den.  Den  foregaaende  Periodes  Arbejdere  falde  ikke  strax  for 

Leen,  fordi  en  ny  Periode  tager  sin  Begyndelse  og  Sansen  for  dens  Frembringelser 
ligesaa  lidt. 

Hvad  der  her  er  sagt  i  Almindelighed,  gjælder  maaske  ganske  særligt  for  Empire¬ 
tiden.  Derfor  maa  en  Samling  Frembringelser  fra  den  altid  bære  Præget  af  dens  For¬ 
løbere,  og  det  ikke  blot  af  saadanne,  der  virkelig  i  Tiden  ligge  forud  for  den,  men 
ogsaa  af  dem,  der  fra  den  forudgaaende  Periode  ere  fulgte  med  ind  i  den.  Udstillingen 
bar  paa  forskjellige  Omraader  Vidnesbyrd  herom,  men  især  for  Broncens  Vedkommende. 
Det  er  maaske  ikke  engang  overdrevent  at  sige,  at  den  af  Broncer  indeholdt  nok  saa 
mange  Gjenstande  fra  den  forudgaaende  Tid  som  fra  selve  den  egentlige  Empiretid. 
Ved  Betragtningen  heraf  maa  man  da  fastholde,  at  netop  for  dette  Materiales  Vedkom¬ 
mende  gaa  Forudsætningerne  endog  meget  langt  tilbage. 

Empiretiden  gjorde  imidlertid,  hvad  den  kunde  for  at  skaffe  sit  Yndlingsmateriale 
en  saa  fremtrædende  Stilling  som  mulig.  Det  førtes  ind  i  Hjemmene  i  en  Udstrækning 
som  ingensinde  tidligere,  og  det  fik  alle  Hæderspladserne  der.  Begyndelsen  ogsaa  hertil 
var  allerede  gjort  tidligere,  men  Empiretiden  stræbte  trolig  efter  at  gaa  endnu  videre. 
Derfor  bliver  det  forrige  Aarhundrede  le  silde  par  excellence  du  bronce  adopté  å  l’ameuble- 
ment.  Og  idet  man  fastholdt  Broncen  som  et  fornemt  Materiale,  stræbte  man  ogsaa  efter 
at  anvende  den  til  saa  fornemt  Brug  som  mulig.  Derfor  opstillede  man  i  de  store  Pragt¬ 
sale  de  anselige  Broncekandelabre,  som  vi  herhjemme  imiterede  i  Træ  (s.  Aarg.  1888, 
S.  105  og  1 1 2).  Derfor  udførte  man  saadanne  Pragt-Sammenstillinger  af  Broncearbejder 
som  de,  paa  hvilke  Hds.  kgl.  Højhed  Kronprinsessens  »Toilette«  er  et  af  de  skjønneste 
Exempler,  der  vel  overhovedet  findes.  Derfra  skrev  sig  de  store  Bordopdækninger  med 
I  lateauer,  Opsatser,  Skaale,  Kandelabre  osv.,  paa  hvilke  vi  have  en  Samling  smukke 
Exempler  her  i  Landet  i  de  paa  Rosenborg  opbevarede  Servicer  fra  Christian  den  Ottende 
og  C  aroline  Amalie,  fra  Arveprins  Ferdinand  og  Arveprinsesse  Caroline  og  i  det  paa 
Udstillingen  værende  Pendant  til  dette  sidste,  tilhørende  Hds.  kgl.  Højhed  Hertuginde  Vil- 
helmine.  Denne  Tendens  er  det  endelig  ogsaa,  som  kom  til  Udtryk  i  de  i  Frankrig  saa 
almindelige  Sammenstillinger  af  Ure  og  Kandelabre  til  garnitures  des  cheminées. 

Den  bedste  det  vil  sige  den  kostbareste  —  Maade,  hvorpaa  man  kunde 
udtrykke  sin  Respekt  for  Broncen,  var  ved  at  forgylde  den.  Og  det  gjorde  man,  saa  det 
kunde  forslaa.  Forgyldningen  har  staaet  sin  Prøve  lige  til  den  Dag  idag  og  vil  sikkert 
nok  endnu  kunne  holde  adskillige  Slægter  ud.  Man  har  søgt  Forklaringen  paa  denne 
udmærkede,  aldrig  stærkt  skinnende,  men  saa  noble  og  durable  Forgyldning  i  de  den¬ 
gang  anvendte  Arbejdsmethoder.  »Lueforgyldning«  skulde  være  ganske  anderledes  holdbar 
end  de  moderne  galvanoplastiske  Methoder.  Men  den  virkelige  Forklaring  er  den,  at 
man  ikke  sparede  paa  Guldet.  Man  kunde  ikke  faa  Forgyldningen  stærk  nok,  og  derfor 
er  den  heller  ikke  forgaaet. 

Den  blotte  Forgyldning  blev  imidlertid  altfor  ensformig,  og  man  varierede  da 
med  de  forskjellige  mørke  Toner,  som  Broncen  kan  antage.  Sorte,  brune  og  fornemmelig 
grønne  Broncefarver  gav  den  fornødne  Afvexling,  og  den  sidstnævnte  mørkegrønne  Farve, 
bronce  serpentine,  der  laante  sit  Navn  fra  Serpentinstenen,  havde  tillige  det  Fortrin,  at 
den  mindede  om  Antikernes  Patina.  Derved  fremkom  da  Kandelabre  med  Skafter  af 
mørk  Bronce  og  med  Fodstykker  og  Kapitæler  af  forgyldt  Bronce  eller  Ure  med  Piede¬ 
staler  af  forgyldt  Materiale  og  Figurer  i  mørke  Broncer,  saaledes  som  Alle  kjende.  Men 

heller  ikke  herved  blev  man  staaende,  og  gjennem  Kombinationer  af  Broncen  med  Træ, 
Marmor,  Alabast  eller  Biskuit  ■ —  Anvendelser,  der  navnlig  fandt  Sted  ved  Urene  — 
lykkedes  det  at  opnaa  en  ny  Række  af  Variationer  over  det  givne  Thema. 

Kandelabre  og  Ure  ere  Tidens  ypperste  Frembringelser  paa  dette  Omraade,  og 
det  er  interessant  at  se,  hvorledes  de  suksessivt  udvikle  sig  til  de  rene  Empireformer. 

For  de  førstes  Vedkommende  er  det  Søjlen,  der  afgiver  Forbilledet.  Der  fandtes 


Fig.  60.  Broneelampe. 


paa  Udstillingen  enkelte  Exemplarer  af  Stager,  for  hvilke  en  ren  Søjleform  havde  tjent 
som  ligefrem  Model.  Saa  man  nærmere  til,  bemærkede  man,  hvorledes  der  paa 
dem  i  en  Spirallinie  var  indgraveret  en  Række  Ornamenter  langs  hele  Skaftet,  saa  at  man 
derved  uvilkaarlig  kom  til  at  tænke  paa  Vendbmesøjlen  i  Paris  eller  dennes  Forbillede: 
Trajansøjlen  i  Rom  (Fig.  58).  Saavidt  søgte  man  altsaa  at  drive  Ligheden.  Der  fandtes 
imidlertid  forholdsvis  faa  Stager  paa  Udstillingen,  og  maaske  var  dette  ikke  helt  tilfældigt. 


Bronce  og  Keramik  i  Empiretiden. 

Det  var  Kandelabrene,  man  dengang  satte  Pris  paa.  Fra  de  foregaaende  Perioders  kost¬ 
bare  og  pragtfulde  Flambeaux  af  Sølv  havde  man  arvet  Sansen  for  de  store  Pragtstykker, 
for  disse  Chandélabres  af  Bronce,  hvis  Navn  aflededes  af  Lysene,  som  anbragtes  i  dem* 
og  senere  gik  over  til  det  nu  brugelige  Candelabres.  Allerede  det  18de  Aarhundrede 
sværmede  i  den  Grad  for  dem,  at  man  har  kaldt  det  for  »Broncekandelabrenes  Guldalder«, 
og  det  anstrængte  sin  Opfindsomhed  til  det  Yderste  for  at  finde  Variationer  af  det 
bærende  Motiv.  Fra  det  eller  fra  dets  Indflydelse  skrive  sig  alle  de  mange  forskjellige 
Former,  som  man  paa  Udstillingen  havde  Lejlighed  til  at  se  af  Broncekandelabre,  ved 
hvilke  man  ofte  har  gjort  sig  Livet  surt  for  at  finde  nye  Maader,  hvorpaa  man  kunde 
lade  Grenene  udgaa  fra  Stammen.  De  Afbildninger,  som  ledsage  denne  Artikel,  vise  en 
Række  af  disse  Former  (Fig.  52—57)-  Hyppig  anvendes  en  kvindelig  Figur;  Fodstykket 
er  da  i  Reglen  forgyldt,  Figuren  selv  holdt  i  serpentingrøn  Bronce,  og  fra  den  udgaa  atter 
de  forgyldte  Arme.  Snart  er  det  et  Blomsterbæger  eller  et  Overflødighedshorn,  som 
Figuren  holder  foran  sig,  og  fra  hvilket  Grenene  stige  lodret  op,  men  de  kunde  ogsaa 
lægge  sig  ligesom  kjærtegnende  om  Figurens  Hals  og  samle  sig  foroven  over  dens  Floved. 

I  andre  I  ilfælde  ses  Indflydelsen  af  de  stive  ægyptiske  Former  baade  i  selve  Figurens 
Hoved  og  i  den  Maade,  hvorpaa  Blomsterbægrene  holdes.  Man  griber  til  at  væbne 
Figuren  med  en  Bue  og  Pil  for  at.  lade  Armene  udgaa  derfra,  man  tager  sin  Tilflugt  til 
Amoriner,  Sfinxer  og  Lyrer  for  at  finde  bærende  Motiver,  man  anbringer  en  Skaal  eller 
en  Kugle  paa  dens  Hoved  for  at  lade  Grenene  udgaa  fra  den,  og  først  efterhaanden 
kommer  man  i  den  egentlige  Empiretid  til  Søjlerne. 

Da  naaer  man  i  sin  Korrekthed  saa  vidt  som  til  de  mærkelige  Lamper,  der  vare 
udstillede  af  Grosserer  H.  Hirschsprung  (s.  Fig.  60),  og  hvis  rene  Søjleform  oprindelig 
har  været  kronet  foroven  af  de  nu  forsvundne  Astralkupler.  Det  var  Olielampernes  Tid, 
og  hvor  lidt  det  end  syntes  at  passe  at  have  en  Oliebeholder  med  Optrækningsapparat  i 
en  antik  Søjles  Fod,  kunde  man  dog  ikke  lade  være  at  søge  sit  Skjønhedsbegreb  realiseret 
ogsaa  paa  denne  Maade.  Bedre  og  skjønnere  lykkedes  det  ofte  i  Kandelabrene.  Som 
Exempler  derpaa  kan  man  henvise  til  de  af  Lehnsgreve  Moltke  Bregentved  og  Fru  Verdier 
udstillede  anselige  Kandelabre,  Udstillingens  Pragtstykker.  Ogsaa  af  dem  er  der  —  lige¬ 
som  af  Lamperne  —  vedføjet  en  Afbildning  (s.  Fig.  59).  Men  denne  giver  selvfølgelig 
kun  de  ydre  Konturer;  dertil  maa  man  da  tænke  sig  det  mørkegrønne  Søjleskaft  stige 
frem  af  Bladenes  forgyldte  Krans  ved  Fodstykket  for  atter  foroven  at  krones  af  en  Krans 
af  gyldne  Akanthusblade,  fra  hvilke  Grenene  udgaa  sikkert  og  smagfuldt.  Det  er  Arbejder, 
som  enhver  Tidsperiode  kan  være  stolt  af  at  have  frembragt,  og  de  vise,  hvor  højt 
Empirens  dygtige  Mestre  kunde  naa. 

Spørger  man  nu,  om  nogle  af  disse  Arbejder  ere  opstaaede  paa  vor  egen  Jord¬ 
bund,  maa  man  give  et  bestemt  benægtende  Svar.  Ikke  blot  var  Frankrig  den  næsten 
monopoliserede  Leverandør  for  hele  Verden,  hvor  Thomire  og  Ravrio  fortsatte  den 
Tradition,  Gouthitre  i  det  1 8de  Aarhundrede  havde  skabt,  men  Landet  selv  var  ogsaa 
for  fattigt.  Der  blev  vel  af  og  til  udført  enkelte  større  Broncearbejder  herhjemme,  særlig 
af  Brødrene  K.  og  H.  Dalhoff :  nogle  Lampetter,  Lysekroner,  en.  enkelt  stor  Stage, 
Broncebeslag  til  forskjellige  Gjenstande,  men  den  Mængde  af  Kandelabre,  som  fornem¬ 
melig  Hetsch  har  tegnet  til  Kristiansborg  Slots  forskjellige  Sale  (s.  Aarg.  1888,  S.  112),  til  Frue 
Kirke,  til  den  mosaiske  Synagoge  eller  til  rige  Privathuse,  ere  for  største  Delen  udførte  i 
Træ.  Det  er  interessant  at  se,  baade  hvorledes  Motiver  fra  de  egentlige  Broncekandelabre 
gaa  igjen  i  disse,  saavelsom  hvorledes  man  bestræbte  sig  for  at  imitere  Materialet.  Der 
fandtes  saaledes  paa  Udstillingen  en  stor,  fra  Kristiansborg  Slot  frelst  Kandelaber,  hvis 
øverste  Parti:  en  Skaal  eller  Halvkugle,  hvori  Lysepiberne  vare  anbragte,  tog  sig  ud  som 
en  nøjagtig  Kopi  af  en  af  de  mindre  franske  Kandelabre.  Og  hvad  Efterligningen  af 

Materialet  angaaer,  da  holdt  Hetsch  ganske  vist  til  sine  store  Kandelabre  som  Regel  paa 
hvid  Lakering  med  forgyldte  Ornamenter,  men  Udstillingen  besad  dog  ogsaa  et  Par 
Kandelabre,  tegnede  af  ham,  der  viste,  hvorledes  man  havde  søgt  at  kopiere  Broncen  i 
Træ.  Det  var  et  Par  store  Kandelabre,  tilhørende  Kammerherre  Wolf hagen  og  oprindelig 
udførte  til  Nationalbankdirektør,  Konferensraad  Frølichs  Ejendom  i  Ny  Kongensgade. 
Ornamenterne  foroven  og  forneden  paa  disse  Kandelabre  vare  forgyldte,  medens  det 


Fig.  61.  Bronceopsats . 


mellemliggende  Søjleskaft  var  malet  grønt  som  en  Efterligning  af  den  serpentingrønne 
Bronce.  Tiden  var  fattig,  selv  naar  den  vilde  være  flot. 

Man  kan  i  Helschs  Fortegninger  for  Haandværkere  og  Industridrivende,  dette 
Værk,  der  for  Eftertiden  er  blevet  en  Række  værdifulde  Illustrationer  til  vor  hjemlige 
Empires  Historie,  finde  betegnende  Exempler  paa,  hvorledes  der  maatte  spares.  Hvad 
andet  er  det  vel,  der  bragte  ham  til  at  foreslaa,  at  Vaser,  som  vare  bestemte  til  at  frem¬ 
stilles  i  Porcellæn,  skulde  udføres  i  lakeret  Blik,  og  hvor  betegnende  var  det  ikke,  at  han 
tegnede  en  Port  til  den  rige  vestindiske  Planter  Mac  Evoys  Palais  i  Bredgade,  der  nu 

benyttes  af  Hornung  &  Møllers  Pianofortefabrik,  saaledes,  at  dens  ene  Halvfløj  var  frem¬ 
stillet  med  Ornamenter,  den  anden  uden  saadanne,  for  at  vise,  hvorledes  man  ogsaa  kunde 
udføre  Porten  paa  en  mindre  kostbar  Maade.  Det  er  bekjendt,  at  Kongen,  Frederik  den 
jette,  selv  gik  i  Spidsen  for  denne  Tarvelighed,  som  Tidsforholdene  tildels  nødvendig¬ 
gjorde,  og  dog  er  netop  Broncen  et  interessant  Exempel  paa,  at  man  til  andre  Tider 
ikke  var  bange  for  at  være  flot. 

Det  synes  at  være  gaaet  Frederik  den  Sjette  som  saa  mange  andre  til  dagligt 
Brug  sparsommelige  og  tarveligt  anlagte  Mennesker,  der  ikke  ere  bange  for  ved  enkelte 
passende  Lejligheder  at  gjøre  et  alvorligt  Greb  i  Lommen.  Et  Exempel  herpaa  er  netop 
de  tre  ovenfor  omtalte  Bordopstillinger,  af  hvilke  han  forærede  sine  to  Døtre  en  hver  i 
Anledning  af  deres  Bryllup,  medens  den  tredie  udførtes  til  den  daværende  Kronprins 
Christian  Frederik  i  Anledning  af  hans  Formæling  med  Prinsesse  Caroline  Amalie.  De  to 
første  skulle  være  tegnede  af Hetsch,  og  forsaavidt  man  kan  dømme  uden  at  have  set  dem 
ved  Siden  af  hinanden,  synes  de  at  ligne  hinanden  meget.  De  ere  holdte  i  ren  Empire¬ 
stil,  og  som  særlig  betegnende  for  dem  tør  vel  ansees  den  her  gjengivne  Skaal  (Fig.  61) 
med  de  dansende  Amoriner,  der  er  taget  fra  Prinsesse  Vilhelmines  Service.  Det  tredie  af  de 
nævnte  Servicer  har  sit  Særpræg  af  de  Thorvaldsenske  Figurer,  der  ere  benyttede  til  det. 
Men  intet  af  disse  tre  Servicer  er  udført  her  i  Landet;  de  to  første  ere  forarbejdede  i 
Paris  og  rimeligvis  det  sidste  ogsaa. 

Man  faaer  derigjennem  et  Indtryk  af,  at  vor  hjemlige  Broncestøbning  ikke  turde 
binde  an  med  saa  store  Opgaver.  Men  netop  i  den  samme  Periode  fejrer  alligevel 
Broncestøbmngen  en  I  numf  her  i  Landet.  Kunde  vi  ikke  tage  det  op  med  Fransk¬ 
mandene  i  saadanne  dekorative  Pragtstykker  som  de  ovennævnte,  saa  opstod  dog  netop 
til  samme  Tid  herhjemme  en  Mand,  der  viste,  at  Figurstøbning  i  stor  Stil  lod  sig&  udføre 
her  i  Landet  og  derved  forhindrede,  at  man  sendte  den  Række  Thorvaldsenske  Figurer, 
som  netop  da  blev  til  i  Bronce,  til  Udlandet  for  at  støbes  der.  Dengang  var  det,  at  J. 
B.  Balhoff  anlagde  sit  kigurstøberi  i  Adelgade  og  derfra  udsendte  en  Række  af  betyde¬ 
lige  Arbejder,  der  længe  ville  bidrage  til  at  bevare  hans  Navn. 


Ogsaa  for  Urenes  Vedkommende  pegede  Udstillingen  tilbage  til  den  Tid,  der 
gik  forud  for  den  egentlige  Empire.  Dens  Særkjende  var  først  og  fremmest,  at  Urene 
vare  Pendules  å  sujets.  Uret  og  dets  Værk  blev  det  Underordnede,  Indfatningen  og  det 
»Sujet«,  som  den  repræsenterede,  Hovedsagen.  Da  fik  man  —  hvad  Udstillingen  viste 
adskillige  Exempler  paa  —  Vaser,  Overflødighedshorn,  Kurve  o.  Lign.,  hvori  Urskiven  var 
anbragt  ofte  paa  en  højst  umotiveret  Maade.  Efterhaanden  gik  man  videre.  Man 
bestræbte  sig  for  saa  meget  som  muligt  at  skjule  Urskiven,  at  anbringe  den  f.  Ex.  paa 
Hjulet  af  en  romersk  Triumfvogn,  at  gjøre  Tallene  utydelige,  eller  at  fremstille  Ure,  hvor 
I  allene  sad  horisontalt  f.  P.x.  paa  en  Ring,  der  drejede  sig  rundt,  medens  Viseren  sad 
fast.  Udstillingen  viste  et  interessant  Exempel  (Fig.  64)  paa  et  saadant  Ur  fra  det  attende 
Aarhundrede  med  roterende  Cifferskive  og  fast  Viser,  hvilket  her  er  gjengivet  i  en  Af¬ 
bildning.  Man  vilde  have  en  Gjenstand  til  Dekoration  og  ikke  en  Tidsangiver.  Naturligvis 
maatte  den  underordnede  Stilling,  som  man  anviste  Mekanismen,  føre  til,  at  der  blev 
skjænket  dennes  Udførelse  forholdsvis  ringe  Omhu. 

Empiretiden  fastholdt  Sujettets  Anvendelse  til  Urene,  men  den  opgav  en  anden 
Ting,  hvorpaa  dens  Forgjænger  havde  lagt  stor  Vægt.  Det  var  Urene  med  Musikstykker  og 
Klokkespil,  som  Ludvig  XV  havde  indført,  og  for  hvilke  han  nærede  en  sand  Passion. 
Man  havde  drevet  det  overmaade  vidt  i  Retning  af,  hvad  disse  Ure:  les  sonneries  å  carillon 
et  d  musique  kunde  præstere,  men  i  Slutningen  af  det  18de  Aarhundrede  kastede 

efterhaanclen  alle  de  kostbare  og  kombinerede  Apparater  bort.  Tilbage  blev  kun  Sujettet, 
der  dog  snart  undergik  en  væsentlig  Forandring.  Per  rier  og  mange  Andre  ivrede  mod 
denne  Undertrykkelse  af  Uret  selv,  men  man  kan  i  det  Ur,  som  hans  Elev  G.  F.  Hetsch 
tegnede  som  Hædersgave  til  sin  Svigerfader  Arkitekten  C.  F.  Hansen  se,  hvor  stærkt  paa¬ 
virket  han  endnu  var  af  Tidens  Smag. 

Uret  var  hovedsagelig  blevet  til  en  dekorativ  Prydelse,  og  Tilbøjeligheden  til  at 
anvende  det  som  saadan  bestyrkedes  yderligere  ved  den  omtrent  i  Midten  af  det  18de 
Aarhundrede  opstaaende  Mode,  som  harmonerede  udmærket  med  Empirens  Tilbøjelighed 
til  at  anvende  sine  Broncer  til  de  omtalte  store  Pragt-Sammenstillinger.  Ved  1750 
begyndte  man  i  Frankrig  at  dekorere  Pladsen  over  Kaminen  med  et  stort  Spejl,  og  kort 
efter  fandt  man  paa  at  smykke  selve  Kaminhylden  med  et  garniture  de  cheminée,  der  ufra¬ 
vigelig  bestod  i  et  Ur  med  to  Kandelabre  paa  Siderne,  og,  hvis  man  vilde  være  flot,  et 
Par  Vaser  eller  Kander  atter  paa  hver  Side  af  Kandelabrene.  Denne  Mode,  der  har 


Fig.  62.  Bronceur  med  Biskuitfigur  (Charon). 


holdt  sig  til  den  Dag  idag  i  Frankrig,  som  man  kan  træffe  i  ethvert  Hus,  hvor  Fruen  er 
ime  femme,  qui  se  respecte,  som  sees  selv  i  de  tarveligste  Hotelværelser  og  som  i  Kraft  af 
Franskmændenes  konservative  Natur  har  Udsigt  til  at  holde  sig  til  evige  Tider,  blev 
oprindelig  modtaget  med  adskillig  Misfornøjelse.  Mercier ,  den  bekjendte  Forfatter  af  de 
Tableaux  de  Paris,  til  hvilke  man  altid  tyer  tilbage  for  at  lære  det  forrige  Aarhundredes 
Paris  at  kjende,  er  absolut  imod  den  da  nye  Mode,  som  han  betegner  som  une  mode 
lugubre.  I  det  i  1783  udkomne  Bind  af  hans  nævnte  Værk  erklærer  han,  at  der  ikke 
gives  noget  saa  trist  som  stadig  at  have  et  Ur  for  Øje  og  at  se,  hvorledes  Livets  Timer 
flygte  den  ene  efter  den  anden  for  aldrig  mere  at  vende  tilbage.  Men  Tiden  gav  ikke 
den  gode  Mercier  Ret;  den  holdt  paa  sine  Ure  og  gik  endog  videre  i  deres  Anbringelse, 
end  han  havde  tænkt  sig.  Selve  Uret  og  dets  Mekanisme  kom  atter  til  sin  Ret,  thi 
Nutiden  gjør  en  ganske  anden  Opfattelse  gjældende  end  Mercier;  for  den  gjælder  det 
netop,  at  Time  is  money.  —  Man  indskrænkede  sig  imidlertid  ikke  til  at  forme  sine  Sujetter 

i  Bronce  alene.  Der  er  en  stadig  Legen  Bytte  af  Materiale. 
Ligesom  Wedgewood  dekorerede  nogle  af  de  første  Arbejder, 
der  udgik  fra  hans  »Etruria«  som  Broncer,  saaledes  om¬ 
byttede  atter  Urfabrikanterne  enten  helt  eller  delvis  Broncen 
med  Biskuit  eller  Wedgewood.  Industriforeningens  Udstil¬ 
ling  havde  mærkelig  nok  kun  ét  Biskuitur  at  opvise;  det  er 
det  i  Fig.  62  gjengivne  Ur  med  en  Charon,  men  det  er 
værd  at  lægge  Mærke  til,  at  man  ikke  helt  havde  kunnet 
nøjes  med  det  hvide  Materiale  og  derfor  havde  oversaaet  Bi¬ 
skuiten  med  Guldstjerner.  Hos  Havard  findes  et  Fotografi 
af  et  andet  Biskuitur,  der  viser  Kombinationen  af  de  for- 
skjellige  Materialer.  Uret  er  fabrikeret  mellem  1 774  og 
1792  af  Sévres-Biskuit,  prydet  med  ciseleret  og  forgyldt 
Bronce,  og  Soklen  er  af  blaa  Marmor.  Ved  det  danske 
Biskuitur  var  det  dels  interessant  at  lægge  Mærke  til,  hvor 
daarligt  Værket  var  anbragt  i  Figuren,  et  nyt  Exempel  paa 
den  ringe  Vægt,  der  tillagdes  Mekanismen,  dels  til  Glas¬ 
kuplen  over  Uret.  Dengang  kunde  man  endnu  ikke  blæse 
saadanne  Glas  i  eet  Stykke,  og  man  hjalp  sig  da  —  hvad 
ogsaa  andre  af  de 
udstillede  Ure  viste 
Exempler  paa  —  ved 
Fig.  63.  Bronceur.  at  samle  Glasset  af 

flere  Stykker:  en 

hvælvet  Overligger  og  de  forskjellige  Sideflader. 

Disse  samledes  da  i  Lister  af  forgyldt  Spanskrør. 

For  Empiren  vedblev  Uret  at  være  et  Stykke, 
bestemt  til  Værelsets  Dekoration.  Men  den  anvendte 
ogsaa  sine  lige  Linier  paa  det.  Vaserne,  Triumfvognene, 

Klippestykkerne  med  de  derpaa  hvilende  Titaner  fik 
Afskedspas,  og  istedet  kom  man  til  den  noksom 
bekjendte  Type  af  Piedestal-Ure.  Basis  er  en  flad 
Underligger,  paa  hvilken  den  rektangulære  Piedestal 
med  Urskiven  er  anbragt.  Begge  Dele  ere  helt 
forgyldte ;  Underliggeren  som  oftest  prydet  med  et 
Relief.  Ovenpaa  Piedestalen  eller  tillige  støttende 
sig  til  dens  Sider  staa  Figurer,  Buster  eller  Lign., 
næsten  alle  efter  antike  Motiver.  Et  Pragtstykke  af 
denne  Art  er  det  store,  tidligere  her  i  Tidsskriftet 
(1887,  S.  43)  afbildede  Ur,  som  er  indkjøbt  for  Ny 
Carlsbergs  Museumslegat  til  det  vordende  Industri¬ 
museum.  Modsætningen  mellem  den  forgyldte  Bronce- 
piedestal  og  de  dertil  sig  lænende  mørke  Bronce- 
figurer  er  af  fortrinlig  Virkning. 

Ure  af  den  her  beskrevne  Type  ere  saa  al¬ 
mindelige,  at  de  ville  være  kjendte  af  Alle.  Men 
Udstillingen,  der  besad  adskillige  Exemplarer  af 
saadanne  Ure,  viste  tillige  et  Par  Afvigelser  derfra 

af  særlig  Interesse.  Det  ene  af  disse  er  det  i  Fig.  63  Fig.  64.  Bronceur. 

afbildede  Ur,  der  tilhører  Grosserer  Friedlånder,  og  som  er  stærkt  paavirket  af  de  ægyp¬ 
tiske  Motiver,  der  ofte  kunde  gjøre  sig  gjældende  i  Empiretiden,  og  om  hvis  stærke  Ind¬ 
flydelse  ogsaa  et  af  Udstillingens  Møblementer  bar  Vidnesbyrd,  ligesom  deres  Nærværelse 
for  Kandelabrenes  Vedkommende  allerede  er  nævnt  ovenfor.  Den  anden  Afvigelse  frem¬ 
bød  et  Ur,  der  var  udstillet  af  Antikvitetshandler  Nathansen.  Det  er  allerede  anført,  at 
til  disse  Ure  hørte  som  Regel  antikke  Buster,  Figurer  eller  desl.  anbragte  paa  eller  ved 
Piedestalen.  Saa  meget  mere  maatte  det  overraske  paa  det  nævnte  Ur  at  se  en  Elektricer- 
maskine  fra  Aarhundredets  Begyndelse  anbragt  ovenpaa  Piedestalen,  ganske  vist  med  en 
antik  Figur  paa  Siden,  og  paa  Underliggeren  et  Relief,  hvori  Genier  sysle  med  kemiske 
Apparater.  Fn  saadan  Realisme  i  en  pseudo-klassisk  Tid  kan  ikke  andet  end  vække 
Forundring.  Det  laa  nær  at  antage  dette  Ur  for  et  Unicum,  maaske  bestemt  som  Gave 
til  en  eller  anden  bekjendt  Fysiker  eller  Kemiker,  men  det  er  senere  blevet  oplyst,  at 
der  existerer  flere  lignende  Ure,  og  at  man  endog  paa  enkelte  Exemplarer  har  drevet 
Realismen  saa  vidt,  at  Flektricermaskinens  Skive  er  af  Glas. 

Bronceure  af  den  her  beskrevne  Art  fabrikeredes  ikke  herhjemme.  En  af  vore 
Udstillingsberetninger  fra  Fyrrerne  gjør  lidt  trist  opmærksom  paa  dette  Faktum,  idet  den 
forklarer,  at  »kun  hvor  betydelige  Broncefabriker  og  Forgylderværksteder  ere  etablerede, 
kan  en  Fabrikation  af  disse  tænkes  at  ville  florere.«  Det  var  Frankrig,  der  forsynede 
Verden  med  de  mange  smukke  Broncer  af  Kandelabre  og  Ure,  som  endnu  stadig  ere 
stærkt  efterspurgte,  og  som  atter  i  de  senere  Aar  i  overraskende  Mængde  ere  komne  paa 
Markedet.  Derhen  vendte  man  sig  da  ogsaa  herhjemme,  naar  man  ønskede  saadanne 
Ure.  Frederik  den  Sjette  bestilte  gjennem  en  af  Kjøbenhavns  Galanterihandlere  tolv  saadanne, 
hvoraf  Exemplarer  endnu  existere  med  hans  Rytterstatue  ovenpaa  Piedestalen.  I  Christian 
den  Ottendes  Værelse  paa  Rosenborg  findes  et  gjennem  et  andet  kjøbenhavnsk  Galanteri¬ 
firma  i  Frankrig  bestilt  Ur,  hvor  en  Statuette  af  den  nævnte  Konge  i  siddende  Stilling  er 
anbragt  ovenpaa  Piedestalen. 

I  danske  Hjem  fandtes  der  kun  undtagelsesvis  Kaminer,  og  der  var  derfor  heller 
ingen  Anledning  til  at  anvende  Garnitures  des  cheminées.  Ure  skulde  man  imidlertid  have 
i  Værelserne,  og  de  fandt  da  deres  Plads  paa  Konsollen  foran  Spejlet  mellem  et  Par  Vaser 
med  tørrede  Blomster  eller  ovenpaa  Piedestalen  og  Chiffonieren.  Det  harmonerede  godt 
med  den  Plads,  disse  Ure  fik,  at  Materialet  i  dem  hyppig  er  Træ.  Undertiden  gjengive 
de  Piedestaltypen,  som  i  det  Hele  gjentages  i  forskjellige  Materialer,  saasom  hvid  Marmor 
og  Alabast,  undertiden  med  Ornamenter  af  Wedgewood,  hvorpaa  man  har  Exempel  i  et 
Ur  paa  Rosenborg,  der  har  tilhørt  Frederik  den  Sjette.  Andre  af  disse  Ure  bæres  af  fire 
Søjler  og  derover  en  Fronton  med  Urskiven,  hvis  Pendul  bevæger  sig  i  Rummet  mellem 
Søjlerne.  Denne  sidstnævnte  Form  af  Ure  kan  ogsaa  hyppig  træffes  af  forskjelligt  Materiale. 
Ogsaa  i  dem  optræder  f.  Ex.  Marmoret  enten  alene  eller  i  Sammensætninger  med  Træet, 
ligesom  dette  ofte  anvendes  alene  maaske  med  nogle  fine  ciselerede  Bronceringe  om 
Søjlernes  Hoved  og  Fod,  saaledes  som  Tilfældet  er  med  et  nydeligt  Ur  af  denne  Type, 
der  er  opstillet  i  den  store  Sal  paa  Rysenstens  Badeanstalt.  Som  et  andet  smukt  Exempel 
paa  de  af  Træ  udførte  Ure  af  denne  Art  kan  nævnes  et,  der  fandtes  paa  Udstillingen 
og  som  foroven  var  prydet  med  en  forgyldt  Kongekrone.  Paa  dets  Skive  læstes  P. 
Jørgensen,  Kjøbenhavn,  og  det  er  altsaa  et  Exempel  paa  et  herhjemme  tilvirket  Ur.  Da  man 
ikke  turde  tænke  paa  at  fremstille  Bronceure,  holdt  man  sig  til  Ure  med  Indfatning  af 
Træ  eller  som  de  kaldtes  »Foderaler«.  Tilvirkningen  af  disse  sidste  var  endog  en  Spe¬ 
cialitet,  som  dreves  af  »Ur-  og  Foderalmager«  Steinmetz,  der  jævnlig  viste  sine  Frem¬ 
bringelser  paa  Datidens  Udstillinger.  Ogsaa  andre  Exempler  paa  en  saadan  Tilvirkning  have 
Datidens  Udstillingskataloger  at  opvise.  I  1836  havde  saaledes  Urmager  Piehi  udstillet  et 
14  Dages  Taffelur  i  Mahogni-Kasse  og  Urmager  Christensen  i  Næstved  et  Taffelur  med 

Foderal  forfærdiget  af  Blikkenslagermester  Løbbers,  og  i  1844  fandtes  fra  H.  Kvhl  et 
pahsand ermalet  Ur  og  et  pompej ansk  malet  Piedestalur.  Stor  har  Tilvirkningen  dog 
næppe  været,  og  ved  at  gjennemgaa  de  nævnte  Udstillingskataloger  opdager  man  ogsaa 
let,  at  »Taffelurene«  i  det  Hele  kun  i  ringe  Grad  blev  forarbejdede  her  i  Landet.  Deri 
kunde  man  ikke  tage  Konkurrencen  op  med  den  langt  dygtigere  og  heldigere  stillede 
ranske  Produktion.  Til  Gjengjæld  kastede  man  sig  da  over  Lommeure  og  Kronometre, 
og  her  har  Landet  i  det  Mindste  et  fremragende  Navn  at  opvise,  hvis  Arbejder  endog 
vandt  Ry  langt  ud  over  dets  Grænser. 


Man  kan  bebrejde  Empiren  dens  Stilling  til  Keramiken,  men  man  kan  ikke  nægte 
den  sin  Anerkjendelse  af,  hvad  den  har  udrettet  for  den.  Derpaa  ere  Forholdene  i  England 
det  bedste  Bevis.  Den  satte  der  sin  Frugt  blandt  Andet  i  Wedgewoods  skjønne  Arbejder, 
der  endnu  den  Dag  idag  have  bevaret  deres  Særstilling.  Og  ogsaa  her  i  Landet  blev 
den  paa  en  vis  Maade  banebrydende  for  en  hel  ny  Industri,  der  senere  er  voxet  op  til 
at  blive  en  af  vort  Lands  hovedsageligste  Kunst-Industrier. 

Herhjemme  repræsenteredes  den  keramiske  Industri  dengang  udelukkende  af  den 
kgl.  Porcellænsfabrik.  Anlagt  1775  af  et  privat  Interessentskab  var  den  i  177 g  bleven 
»kongelig«  og  havde  forresten  gjennemgaaet  en  Række  af  Vanskeligheder  og  pekuniære 
Kriser,  som  stadig  lod  den  svæve  paa  Afgrundens  Rand.  Imidlertid  havde  den  dog  faaet 
udført  en  stor  keramisk  Bedrift:  det  ejendommelige  Flora  danica- Stel,  der  efter  Sagnet 
oprindelig  var  bestemt  som  Gave  til  en  russisk  Hersker,  men  paa  Grund  af  de  i  Mellem¬ 
tiden  indtraadte  Forandringer  i  Forholdet  mellem  de  to  Lande,  blev  beholdt  af  den 
danske  Kongefamile.  Ejendommeligt  nok  er  det  forøvrigt,  at  Fabriken  aldrig  fik  Betaling- 
for  dette  Stel.  Kongen  stod  debiteret  for  det  i  Fabrikens  Bøger  med  13,224  Rdl.  48  Sk., 
men  en  skjøn  Dag  i  1808  blev  Gjælden  afskrevet  ifølge  en  kgl.  Resolution  paa  Fabrikens 
Obligation  til  Statskassen,  og  den  var  jo  i  Virkeligheden  heller  ikke  værd  at  tale  om,  da 
Pengene  blev  i  Familien. 

Dette  Stels  Fuldførelse  faldt  lige  i  Begyndelsen  af  dette  Aarhundrede.  Det  lige¬ 
som  afsluttede  Fabrikens  første  Periode.  Efter  den  fulgte  en  Række  store  Forandringer, 
der  indlededes  med  tekniske  og  økonomiske  Reformer  og  fortsattes  med  kunstneriske. 
Tiderne  vare  slette  og  der  maatte  spares.  Derom  seer  man  et  Vidnesbyrd  i  det  ringe 
Antal  af  Arbejder,  som  udførtes  i  Aarhundredets  første  Halvdel.  Regnskabet  over  Alt, 
hvad  der  præsteredes  fra  1802 — 31  førtes  i  en  enkelt,  endda  ikke  meget  stor  Protokol. 
Samtidig  med  de  økonomiske  Reformer  fandt  de  tekniske  Sted. 

Den  væsentligste  Aarsag  til  disse  var,  at  man  nu  udelukkende  maatte  arbejde 
med  bornholmsk  Lerjord.  Denne  var  det  oprindelige  Grundlag  for  Fabriken,  men  i  en 
lang  Periode  havde  man  kun  brugt  den  sammen  med  fransk  Lerjord  fra  Limoges.  Idet 
man  nu  vendte  tilbage  ti!  det  hjemlige  Raamateriale,  maatte  der  dels  af  Hensyn  til  det, 
dels  for  i  det  Hele  at  følge  med  Tiden  og  naa  i  Højde  med  Udviklingen  andetsteds, 
foretages  en  betydelig  Række  Forandringer  og  Forbedringer  i  de  praktiske  Fremgangs- 
maader.  Det  er  et  Vidnesbyrd  om,  hvor  gjerne  man  vilde  frem,  at  Fabriken  i  1822  fik 
en  »Farvelaborant«  i  den  senere  saa  berømte  Mineralog  og  Kemiker  /.  G.  Forchhammer. 
Efterat  en  hel  Række  af  saadanne  tekniske  Fremskridt  vare  skete,  satte  Empiren  i  Tyverne 
sit  kunstneriske  Præg  paa  Fabriken. 

Dette  skete,  da  den  til  kunstnerisk  Leder  fik  Helsch.  Han  begyndte  sin  faste 
Virksomhed  ved  Fabriken  1824,  og  den  strakte  sig  da  over  omtrent  40  Aar,  et  Forhold, 
der  ikke  er  uden  Interesse  at  sammenligne  med  det  tilsvarende  ved  Sévres,  hvor  Brogniart 
samtidig  regjerede  omtrent  47  Aar.  Men  allerede  forinden  sin  faste  Ansættelse  havde 

Hetsch  virket  ved  Fabriken.  I  1823  hedder  det  om  ham  og  om  Landskabsmaleren  J.  P. 
Møller,  at  »den  Første  har  leveret  Tegninger  til  smagfulde  Former  og  Dekorering,  og  har 
hjulpet  med  Tilsyn  ved  Udførelsen,  og  den  Anden  har  givet  Tegninger  til  Afkopiering 
paa  Porcellænet  og  har  paaseet  Udførelsen«,  og  det  tilføjes,  at  de  »have  anseet  deres 
Arbejde  hermed  som  et  frivilligt  Offer,  de  ydede  Fædrelandet  til  Smagens  og  de  skjønne 
Kunsters  Udbredelse«.  Møller  virkede  senere  et  Par  Aar  ved  Fabriken,  men  det  var 
Hetsch,  der  kom  til,  kunstnerisk  talt,  at  tage  Haand  i  Hanke  med  den,  og  hans  rnange- 
aarige  Virksomhed  har  da  ogsaa  sat  sig  de  stærkeste  Spor  i  dens  Produktion. 


Fig.  65.  Sukkerskaal  og  Kop  (kgl.  Porcellænsfabrik). 


Ligesom  i  en  tidligere  Periode  begyndte  man  med  at  hente  Inspirationer  fra 
Udlandet.  Under  Rokokoperioden  var  man  gaaet  til  Meissen,  til  Fiirstenberg,  til  Wien, 
og  fra  de  derværende  og  andre  tyske  Fabriker  havde  man  hentet  Motiver  og  Ideer  til 
alle  de  mange  Former  og  Brugsgjenstande,  Figurer  o.  desl.,  som  nu  blev  satte  paa  Loftet. 
Atter  nu  gik  man  imidlertid  først  til  Tyskland.  Dr.  Garlieb,  der  i  1812  var  bleven  ansat 
som  Fabrikens  Administrator,  fortog  i  1818  en  Rejse  til  tyske  Fabriker  og  hjembragte  en 
Række  Modeller  derfra.  Senere  —  i  1823  —  gik  han  til  Sévres,  og  atter  her  erhvervede 


Fig.  66.  Fem  Kopper  fra  den  kgl.  Porcellænsfabrik. 


han  en  Række  Forbilleder,  af  hvilke  flere  existere  endnu  paa  Fabriken.  Thi  —  som  en 
samtidig  Forfatter  skriver  — :  »en  Fabrik,  som  ikke  selv  kan  angive  Tonen,  maa  rette  sig 
efter  dem,  som  dette  er  Tilfældet  med  og  som  vide  at  gjøre  deres  Varer  til  Modens 
Frembringelser. « 

Paa  dette  Tidspunkt  skjelnes  der  da  ogsaa  mellem  to  Hovedformer  af  Fabrikens 
Tilvirkning.  Formerne  ere  »foruden  originale  tillige  efter  franske  og  berlinske  Modeller«. 
Og  en  anden  Gang  hedder  det:  »Tydeligen  sees  iøvrigt  tvende  Hovedformer,  den  ene 
mere  beregnet  paa  Elegants,  den  anden  paa  Nytte;  hine  ere  efter  franske,  disse  efter 

berlinske  Modeller.«  Man  gjenfandt  disse  i  de  udstillede  Kopper  (Fig.  65  og  66). 
»Den  berlinske  Kop«,  som  den  endnu  hedder  paa  Fabriken,  var  maaske  den,  der  var 
svagest  repræsenteret  paa  Udstillingen.  Det  er  en  endnu  ret  almindelig  Kop,  uden  Fod, 
som  staaer  de  strenge  klassiske  Former  temmelig  fjernt.  De  franske  Former  bære! 
derimod  tydelig  de  klassiske  Forbilleders  Indflydelse  tilskue.  De  have  næsten  alle  en 
Vase-  eller  Bægerform,  staa  paa  en  Fod,  bæres  endog  undertiden  af  en  Trefod,  ere 
snart  meget  høje,  saa  at  de  faa  en  fuldstændig  Vaseform,  snart  atter  lavere  og  mere 
runde,  saa  at  de  minde  om  Bægeret,  rundt  om  dettes  Rand  lægges  et  lille  antikt  Baand, 
Hanken  er  hentet  fra  Oldtidens  Vaser,  den  slutter  ofte  til  Gjenstanden  med  et  fladt 
Stykke  prydet  med  en  antik  Maske  eller  et  tilsvarende  Ornament.  Det  Samme  gjenfindes 
i  de  andre  Frembringelser.  Der  er  blandt  de  af  Dr.  Garlieb  fra  Sévres  hjembragte 
Gjenstande  en  Flødekande,  der  er  en  ren  Kopi  efter  en  antik  Vandbeholder,  og  der  er 
forskjellige  andre  Gjenstande :  Saltkar,  Frugtskaale,  Opsatser  m.  m.  af  rent  antike  Former. 

For  at  blive  ved  Kopperne  er  det  morsomt  at  se,  hvorledes  de  to  ovennævnte 
Former  varieres.  Man  kan  ogsaa  gjerne  fremhæve  en  tredie  Form:  den  rent  cylindriske, 
som  fornemmelig  brugtes  til  Chokoladekopper,  men  den  kan  allerede  føres  længere  tilbage 
1  Tiden  end  til  selve  Empiren.  Den  frembyder  sin  særegne  Interesse  ved  de  Forsøg,  der 
ere  gjorte  paa  Kopper  af  denne  Art  med  i  Emailler  indsmeltede  Farver  —  en  Dekorations- 
maade,  som  ellers  ligger  Tiden  ret  fjern.  Der  var  paa  Udstillingen  (fra  Frk.  Leernejer ) 
udstillet  et  Par  Sévres-Kopper  af  denne  Art,  hvor  navnlig  den  blankt  skinnende  Skildpadde¬ 
farve  i  Underkoppen  var  af  fortrinlig  Virkning. 

Som  et  af  de  smukkeste  Exempler  paa  den  bægerformede  Kop  kan  dernæst 
fremhæves  det  Thestel  (Fig.  65),  som  fandtes  fra  Kunstmaler  F.  Schwartz  og  som  var  udført  paa 
den  kgl.  Porcellænsfabrik,  efter  Tegning  af  Hetseh.  Men  dernæst  er  det  morsomt  at  følge 
de  oprindelige  Formers  Udvanding  og  Forgrening  under  Forsøgene  paa  at  skabe  en  stor 
Mangfoldighed  af  Former.  Thi  det  er  ogsaa  en  af  de  Ting,  som  den  tidligere  anførte 
Forfatter  —  Rawert  —  regner  Fabriken  til  Ros,  at  Antallet  af  Former  er  blevet  betydelig 
forøget.  »  Tilforn«  siger  han  —  »havde  Kopperne  f.  Ex.  kun  to  Hovedformer,  en 
overskaaret  og  en  pæreformet  Dannelse.  Nu  er  der  65  Afændringer,  fremkomne  ved 
fortroligere  Bekjendtskab  med,  hvad  der  er  levnet  os  af  de  gamle  Grækeres  og  Italieneres 
Vaser  og  Kar.«  Særlig  er  det  da  værd  at  lægge  Mærke  til  de  næsten  formidable  Dimen¬ 
sioner,  som  Koppen  efterhaanden  kommer  til  at  antage  i  den  store  »Kontorkop«.  Koppen 
er  hvad  enten  man  nu  ynder  de  antike  Formers  Overførelse  paa  et  moderne  Brugs¬ 
redskab  eller  ej  —  ofte  elegant  og  smagfuld,  sit  antikke  Forbillede  værdig,  saa  længe 
den  holder  sig  indenfor  Chokoladekoppernes  mere  beskedne  Former,  men  idet  den 
ophøjes  til  The-  eller  Kaffedrikning  antager  den  de  nævnte  ballielignende  Dimensioner. 
Torklaringen  herpaa  ligger  imidlertid  ikke  fjern.  Den  Kaffe  og  The,  som  Tiden  da  nød, 
var  —  tynd.  Man  havde  endnu  ikke  lært  at  brygge  disse  Drikke  saa  stærke  og  kraftige,  som 
en  mere  nervøs  Nutid  kræver  dem.  Til  Gjengjæld  maatte  man  nyde  et  saa  meget  desto 
større  Kvantum  for  at  opnaa  den  tilsigtede  Virkning.  Allerede  hos  Holberg  træffer  man 
Vidnesbyrd  om  det  betydelige  Antal  Kopper,  man  kunde  drikke  af  denne  ikke  meget 
stærke  Kaffe,  der  endnu  af  og  til  brygges  i  Skaane,  hvorfra  Benævnelsen  »Svensk 
Kaffe«  skriver  sig.  Og  den  The,  der  ved  det  her  omhandlede  Tidspunkt  serveredes 
f.  Ex.  i  »Kehlets  Thehus«  paa  Kongens  Nytorv  i  det  tidligere  Erichsenske  Palais,  har 
næppe  heller  været  stærkere,  end  at  man  godt  kunde  indtage  en  anselig  Kvantitet  deraf 
paa  engang.  I  Sammenhæng  hermed  bør  det  tillige  mindes,  at  The  var  den  Drik,  hvor¬ 
med  man  hovedsagelig  læskede  sin  Tørst.  Det  bajerske  01,  der  spiller  en  saa  stor  Rolle 
i  Nutiden,  existerede  ikke  dengang,  og  med  hvidt  01  omgikkes  man  ret  sparsommelig. 

De  franske  Former  blev  de  bestemmende  for  Fabrikens  Udvikling  i  den  Periode, 

som  der  her  er  Tale  om.  Fra  Frankrig 
modtog  man  Empiren,  og  der  havde  Hetsch, 
Fabrikens  Leder,  indsuget  sin  Kjærlighed  til 
den  pseudo-klassiske  Stil.  Flvad  han  kom¬ 
ponerede  for  Fabriken,  dens  før  omtalte 
»originale«  Modeller,  faldt  sammen  med, 
hvad  der  var  bleven  importeret.  Finten 
kopierede  man  de  fra  Sévres  hjembragte 
Ting  —  hvad  der  fornemmelig  skete  i  Tiden, 
før  Hetsch  tog  Styret  paa  Fabriken  —  eller 
man  udførte  de  af  ham  i  samme  Stil  kom¬ 
ponerede  Arbejder.  I  begge  Tilfælde  gik 
man  imidlertid  et  Skridt 
længere  ned.  De  danske 
Arbejder  blev  massivere 
og  tungere  end  deres 
franske  Forbilleder.  Iøjne¬ 
faldende  er  dette  saa- 
ledes  ved  en  Chokolade¬ 
kande,  hvoraf  baade  den 
franske  Model  og  den 
danske  Kopi  endnu  findes 
i  Fabrikens  Eje.  Den 
sidste  er  bleven  langt 
større  og  plumpere  end 
den  første.  Ogsaa  i 
mange  af  Hetschs  større, 
originale  Arbejder  mær¬ 
ker  man  noget  Lignende. 

Men  billigvis  bør  det 
ogsaa  mindes,  at  der 
ikke  blot  er  Forskjel  paa 
fransk  Gratie  og  dansk 
Soliditet,  men  ogsaa  paa 
Lerjord  fra  Limoges  og 
Kaolin  fra  Bornholm. 

Hvad  der  er  voxet  paa 
fransk  Jordbund  lader  sig  ikke  uden  videre 
omplante  i  dansk  Lerjord. 

Ogsaa  for  Dekorationen  af  Porcellænet 
blev  Sévres  Forbilledet.  Som  før  sagt  sty¬ 
redes  denne  Fabrik  gjennem  hele  den 
franske  Empire  af  Alexandre  Brogniarf,  en 
fremragende  Mineralog  og  Kemiker.  Ud  fra 
disse  Egenskaber  tør  det  vel  forklares,  at 
han,  der  bestræbte  sig  ivrigt  for  at  forbedre 
Porcellænets  Sammensætning,  havde  sine 
egne  og  ret  forunderlige  Theorier  om  dets 
Dekoration.  Han  holdt  paa  dets  stærke 


Forgyldning,  og  allerhelst  skal  han  have  ønsket, 
at  man  slet  ikke  saa  noget  til  Porcellæns- 
massen  selv,  men  at  denne  helt  dækkedes  af 
Guldet.  En  forunderlig  Ide,  men  maaske  i 
ganske  god  Harmoni  med  Kejserdømmets 
Bestræbelser  for  at  udfolde  den  størst  mulige 
Pragt. 

Efter  fattig  Evne  fulgte  man  med  her¬ 
hjemme.  »Med  Formerne  er  og  Dekorationen 
forbedret,«  skriver  Rawert.  Han  tilføjer: 
»Forgyldningen  har  heller  ikke  staaet  til¬ 
og  den  kan  taale  at  sammenlignes 
med  det  Bedre  af  det 
Fremmede«.  Det  er  jo 
muligt,  men  Fabriken 
glemte  dog  ikke,  at  der 
herhjemme  maatte  sættes 
Tæring  efter  Næring. 
Derfor  gives  der  ogsaa 
den  Oplysning:  »Hvo, 
der  ønsker  at  pryde  en 
Buffet  med  Vaser,  Kop¬ 
per  og  Tallerkner,  hvor- 
paa  Maleren  og  For¬ 
gylderen  have  kappedes 
om  at  lade  os  være  uvi¬ 
dende  om,  at  det  er  Por- 
cellæn  vi  se  —  de  ud¬ 
hævede  Ord  pege  direkte 
paa  Anvendelsen  afBrog- 
niarts  Anskuelser  —  kan 
ligesaa  godt  blive  tilfreds¬ 
stillet  som  den,  der  at- 
traaer  et  simpelt,  men 
smukt  Dejeuner  til  dag¬ 
ligt  Brug  og  til  billig  Pris.« 
Den  kgl.  Porcellæns- 
fabrik  kunde  ikke  som  dens  franske  For¬ 
billede  nøjes  med  at  være  en  Luxusfabrik. 
Der  blev  forlangt  af  den  atter  og  atter,  at 
den  skulde  søge  at  bære  sig.  Og  Tiderne 
vare  dengang  fattige  herhjemme.  Derfor 

maatte  den  søge  at  tilfredsstille  F.nhvers 

Smag,  men  netop  den  Omstændighed  skylde 
vi,  at  der  findes  en  Mængde  Arbejder  fra 
den,  hvor  Guldet  ikke  helt  dækker  Porcel¬ 
lænet,  men  hvor  det  er  anvendt  med  For¬ 
sigtighed  og  Smag  som  Dekorationsmiddel, 
saaledes  som  man  navnlig  kunde  se  det 


bage, 


Fig.  67.  Porcellænsvase. 
(Kgl.  Porcellænsfabrik.) 

paa  flere  af  de  udstillede  Vaser.  Naar  det  gjaldt,  kunde  man  imidlertid  godt  være 
flot.  Exempler  herpaa  ere  allerede  tidligere  anførte,  men  de  kunne  forøges  med  til¬ 
svarende  fra  rorcellænsfabriken.  Dette  sees  saaledes  af  det  største  Arbejde,  som  Fabriken 
i  denne  Periode  udførte:  et  mægtigt  af  He/sch  tegnet  Stel  til  det  kgl.  Pragttaffel,  som  nu 
findes  i  det  kgl.  Sølvkammer,  og  hvor  Alt  er  Forgyldning  efter  en  udstrakt  Maalestok. 
Tallerkenerne  skinne  af  Guld,  og  de  store  Opsatser,  dels  baarne  af  »Søløver«,  dels  af 
Delfiner,  ikke  mindre. 

Ved  Siden  af  Forgyldning  anvendte  imidlertid  Fabriken  ogsaa  i  stort  Omfang 
Maleri  som  Dekoration.  Vaser,  Kopper  og  Tallerkener  med  Portrætter  af  »Landsfaderen« 
vare  ret  almindelige,  og  Udstillingen  i  Industriforeningen  savnede  da  heller  ikke  Exempler 
herpaa.  Det  var  en  Mode,  som  dengang  var  lige  almindelig  baade  i  Udlandet  og  her¬ 
hjemme  at  gjengive  de  regjerende  Fyrsters  og  Fyrstinders  Portrætter  paa  Kopper. 
Sjældnere  var  det  vistnok  at  dekorere  disse  med  Ornamenter,  og  man  overraskedes 
ialtfald  ved  paa  Udstillingen  at  finde  en  Kop  fra  denne  Periode  i  Fabriken,  dekoreret 
med  gothiske  Ornamenter.  En  anden  Sjældenhed  paa  Udstillingen  var  en,  forøvrigt  i  en 
fremmed  Fabrik  udført  Kop  i  ren  pompeiansk  Stil  med  Guldornamenter  paa  mørk  Grund. 
Den  stod  som  et  Vidnesbyrd  om  de  forøvrigt  ogsaa  paa  andre  Omraader  —  man  tænke 
paa  Freunds  Dekoration  af  sit  Hjem  i  Materialgaarden  i  Kjøbenhavn  —  udfoldede  Bestræ¬ 
belser  for  at  holde  sig  til  de  forbilleder,  det  gjenfundne  Pompeii  havde  afsløret.  Endelig 
maa  det  endnu  i  denne  Sammenhæng  tilføjes,  at  Hetsch  heller  ikke  paa  Porcellænsfabriken 
formaaede  at  holde  den  Fjende  ude,  som  han  navnlig  bekjæmpede.  Da  Fabriken  deltog 
i  Udstillingen  i  1844,  mødte  den  med  en  stor  Mængde  Gjenstande,  navnlig  Fade  og 
Tallerkener  med  Rokokodekorationer. 

Ved  Siden  af  Forgyldning  og  kongelige  Portrætter  anvendtes  dernæst  navnlig 
Blomster  og  Prospekter  i  stor  Udstrækning  til  Dekoration.  Hele  Suiter  af  saaledes 
dekorerede  Tallerkener  og  Kopper  fandtes  da  ogsaa  paa  Udstillingen.  Nutiden  har  lidt 
vanskelig  ved  at  forlige  sig  med  disse  ovenpaa  Glasuren  malede  Prospekter  af  »Croen- 
borg«  eller  »Friedriksborg«,  saavelsom  med  de  ofte  tunge  Blomsterdekorationer,  men  Op¬ 
gaven  var  jo,  at  Porcellænet  skulde  dækkes,  og  man  tyede  da  til  Kunstnernes  Assistance. 
Der  blev  lagt  Vægt  ogsaa  paa  denne  Side  af  Fabrikens  Virksomhed,  og  man  søgte  at 
skaffe  sig  god  kunstnerisk  Medhjælp.  Blomstermaleren,  senere  Professor  J.  L.  Jensen  fik 
saaledes  en  fast  aarlig  (Tage  fra  Fabriken,  og  daværende  Kommercesekretær  Wiehe  blev 
sendt  til  Sévres  for  at  uddanne  sig  i  Blomstermaling  paa  Porcellæn.  I  1822  havde 
Fabriken  kun  to  »broget  Malere«,  i  1827  var  deres  Tal  voxet  til  7,  hvoraf  4  udelukkende 
arbejdede  for  Fabriken,  og  af  disse  sidste  var  der  een,  »som  nu  i  flere  Aar  ikke  har 
malet  andet  end  Prospekter  af  Kjøbenhavn  og  Fædrelandets  smukkeste  Egne«.  Men  for¬ 
uden  denne  enten  helt  eller  delvis  til  Fabriken  knyttede  kunstneriske  Assistance,  henvendte 
man  sig  ogsaa  i  paakommende  Tilfælde  til  Kunstnere  udenfor  denne,  og  man  finder 
derfor  ogsaa  en  Række  af  de  mest  bekjendte  blandt  disse,  navnlig  Landskabsmalere  og 
Blomstermalere  repræsenterede  med  Arbejder.  Foruden  de  »Medicisvaser«,  som  man 
dengang  yndede,  mødte  Fabriken  derfor  ogsaa  stadigt  ved  de  hjemlige  Udstillinger  med 
store  dekorerede  Vaser.  I  1834  havde  den  ti  saadanne,  malede  som  Porfyr,  Serpentin 
el.  Lign.;  i  1836  mødte  den  med  en  stor  Vase  med  et  islandsk  Prospekt,  og  i  1840 
havde  den  udstillet  24  flade  Desserttallerkener  med  Blomster,  Frugter  eller  Prospekter 
samt  Gulddekorationer. 

I  een  Retning  havde  man  dog  ingen  Betænkelighed  ved  at  lade  Massen  træde 
frem  i  hele  dens  hvide  uplettede  Renhed.  Det  var  i  Biskuitfigurerne.  Allerede  før  den 
her  omtalte  Periode  var  der  fremstillet  Biskuitfigurer  paa  Fabriken,  og  dennes  Samling 
ejer  et  Par  udmærkede  Fxemplarer  fra  en  ældre  Periode,  der  aflægge  Vidnesbyrd  om  den 

Flid  og  Omhu,  der  anvendtes  paa  Frem¬ 
stillingen,  idet  det  er  tydeligt  nok,  at  hvert 
enkelt  Exemplar  er  blevet  efterarbejdet  af 
Modelløren.  Men  i  Empiretiden  tager 
Biskuitfabrikationen  et  stort  Opsving.  Den 
er  Tidens  Surrogat  for  Marmor;  den  gaaer 
ind  som  en  Bestanddel  i  dens  Ure,  hvad 
der  ved  disse  allerede  er  anført  Exempler  paa. 

Men  hvad  der  herhjemme  støtter  Biskuit¬ 
frembringelsen  i  højeste  Grad,  saaledes  at 
denne  er  bleven  en  Specialitet  for  de  to 
danske  Porcellænsfabriker ,  er  naturligvis 
Thorvaldsens  Arbejder,  der  ere  som  skabte 
til  at  gjengives  i  dette  Materiale. 

Det  var  dog  ikke  med 
et  Thorvaldsensk  Arbejde, 
at  Fabriken  begyndte. 

Fremstillingen  af  disse  til¬ 
hører  væsentlig  den  føl¬ 
gende  Konges  Periode, 
men  man  begyndte  alle¬ 
rede  i  1835,  og  den  første 
Figur  af  denne  Art,  man 
da  lavede,  blev  ganske 
naturlig  en  Buste  af  Fre¬ 
derik  den  Sjette  (Fig.  68). 

Den  var  modelleret  af 
Billedhuggeren  G.  Borup, 
blev  pousseret  paa  Fabri¬ 
ken  af  en  italiensk  Arbej¬ 
der  Casani,  som  netop  da 
i  nogle  Aar  var  ansat 
ved  den.  Den  fandtes 
paa  Udstillingen,  og  en 
Gjengivelse  af  den  led¬ 
sager  denne  Afhandling. 

Men  allerede  Aaret  efter  eller  maaske 
samme  Aar  begyndtes  der  paa  et  Thorvald¬ 
sensk  Arbejde.  Det  kaldes  i  Fabrikens  Bø¬ 
ger  en  »Buste«  af  Byron,  men  der  er  næppe 
Tvivl  om,  at  der  herved  skal  forstaaes  en 
Gjengivelse  af  den  bekjendte  Statue,  og  al 
Tvivl  forsvinder  forøvrigt,  naar  man  seer 
Katalogen  fra  den  i  1836  afholdte  Industri¬ 
udstilling.  Her  findes  Biskuitarbejderne  første 
Gang  udstillede,  og  de  noteres:  en  Buste 
af  Kongen  20  Rdl.  og  en  Figur,  Lord  By¬ 
ron,  12  Rdl.  Det  var  de  første  Prøver, 
som  fremstilledes  for  Offentligheden  af  en 


Tilvirkning,  der  senere  skulde  antage  et  saa 
betydeligt  Omfang.  De  vandt  da  ogsaa  for¬ 
tjent  Bifald,  især  Lord  Byron,  der  betegnes 
som  »et  udmærket  heldigt  Arbejde«,  og  der 
tilføjes  det  Haab,  »at  det  vil  blive  Begyn¬ 
delsen  til  en  Række  Biskuitkopier  efter 
Thorvaldsens  Arbejder,  der  udførte  som 
denne  Figur  vilde  sikre  Kjøbenhavns  Fabrik 
en  meget  hæderlig  Plads  blandt  Evropas 
bedste  Porcellænsfabriker.« 

Dette  Haab  gik  ogsaa  i  Opfyldelse. 
Man  forøgede  hurtigt  Rækken  af  de  Thor- 
valdsenske  Biskuitfigurer,  og  det  nærmere 
Bekjendtslcab,  man  stiftede  med  Thorvald¬ 
sens  Arbejder  efter  Me¬ 
sterens  Hjemkomst,  frem¬ 
mede  den  i  høj  Grad. 
Tilvirkningen  af  Thorvald¬ 
sens  Værker  i  Biskuit  til¬ 
hører  derfor  væsentlig  den 
følgende  Konges  Tid. 
Allerede  paa  den  i  1844 
afholdte  Industriudstilling 
finder  man  over  en  Snes 
Thorvaldsenske  Arbejder 
gjengivne,  saavel  Figurer 
som  Buster  og  Basreliefs, 
og  i  Beretningen  om  Ud¬ 
stillingen  fremhæves  det 
udtrykkelig,  hvor  stærkt 
Rækken  af  disse  Arbejder 
ere  voxede,  og  at  de  ere 
»unægte  ligen  de  mest 
ejendommelige  Frembrin¬ 
gelser,  vor  Porcellæns- 
fabrik  har  at  opvise.« 

Med  al  Respekt  for  Biskuiten  kan  der 
dog  sættes  et  stort  Spørgsmaalstegn  herved. 
Men  man  maa  være  billig  mod  Tiden  og 
ikke  forlange,  at  den  selv  skulde  se  dette 
forud.  Den  mest  ejendommelige  Frembrin¬ 
gelse  af  Porcellænsfabriken,  ja  i  hele  den 
danske  Keramik,  den  falder  netop  i  Empire¬ 
tiden  og  har  sit  naturlige  Udgangspunkt  i 
den.  Det  er  Terrakottaen.  Men  det  vilde 
være  for  meget  at  forlange,  at  man  den¬ 
gang  skulde  se,  hvad  der  senere  udviklede 
sig  af  Fabrikens  første  famlende  Forsøg  paa 
at  fremstille  »hetruriske«  Vaser  og  Kar. 


Fig.  68.  Biskuit-Buste  af  Frederik  VI. 
(Kgl.  Porcellænsfabrik). 


Bronce  og  Keramik  i  Empiretiden. 

Det  findes  blandt  Fabrikens  Regnskaber  en  Bog,  der  indeholder  de  Poster,  som 
vedrøre  »Prøve-Pottemageriet«.  Den  kg!.  Porcellænsfabrik  gav  sig  nemlig  foruden  sin 
øvrige  Virksomhed  ogsaa  af  med  i  al  Beskedenhed  at  lave  Urtepotter  af  Ler,  Pibehoveder 
o.  Lign.  Det  blev  Udgangspunktet  for  dens  Forsøg  paa  Terrakottafremstilling,  til  hvilken 
de  etruriske  Forbilleder,  der  spille  en  saa  stor  Rolle  i  Empiretiden,  fortræffelig  egne  sig. 
Paa  den  kjøbenhavnske  Industriudstilling  i  1834  udstillede  den  første  Gang  Arbejder  af 
denne  Art:  dels  Ornamenter  i  Terrakotta,  dels  etruriske  Kar  og  Terrakottavaser.'  Der 
fandtes  paa  Udstillingen  i  Industriforeningen  nogle  af  disse  ældre  Arbejder  af  denne  Art 
fra  Porcellænsfabriken.  De  viste  os  imidlertid  Terrakottaen  med  dens  bekjendte  røde 
Farve,  medens  der  er  nogen  Grund  til  at  antage,  at  de  allerførste  Arbejder  af  denne  Art 
have  været  sort  dekorerede.  De  blev  i  alle  Tilfælde  Begyndelsen  til  den  nu  saa  frodme 
danske  Terrakottafabrikation. 

Denne  tog  dog  først  et  Opsving  efterat  være  bleven  udsondret  fra  Fabriken.  Ved 
dejme  var  der  i  1833  bleven  ansat  en  i8aarig  Lærling  fra  Bornholm,  Rasmus  Peter 
Ipsen,  som  særlig  beskæftigedes  ved  Fremstillingen  af  Terrakottagjenstandene  eller  som 
de  i  Fabrikens  Regnskaber  hyppigt  kaldes  »de  hetruriske  Kar«.  Ipsen  blev  ved  Fabriken 
til  1843,  da  han  under  meget  smaa  Forhold  begyndte  den  selvstændige  Virksomhed,  der 
under  hans  Enke  og  Søn  skulde  voxe  op  til  et  saa  anseligt  Omfang. 

Det  saa  imidlertid  en  Tid  ud,  som  om  en  Anden  skulde  have  været  den,  der 
førte  den  danske  Terrakottatilvirkning  ud  i  Livet  efter  en  større  Maalestok.  Denne 
Anden  var  Dalhojf.  Med  den  ham  egne  Lyst  til  at  tage  fat,  hvor  noget  Nyt  skulde  for¬ 
søges,  havde  han  kastet  sig  over  denne  Tilvirkning,  der  harmonerede  godt  med  den 
Retning,  hvori  hans  kunstneriske  Sands  førte  ham,  og  som  fik  en  yderligere  Tiltrækning 
for  ham,  da  han  saa,  at  den  af  ham  saa  beundrede  Thorvaldsens  Arbejder  ogsaa  egnede 
sig  til  Gjengivelse  1  dette  Materiale.  Han  vandt  en  stor  Sejr,  da  det  lykkedes  ham  i 
Midten  af  Fyrrerne  at  løse  en  Opgave,  som  den  kgl.  Porcellænsfabrik  havde  maattet  fra¬ 
sige  sig.  Det  var  Brændingen  af  den  store  Lergruppe,  forestillende  Okeanos,  omgiven  af 
Havets  Guder  og  Gudinder,  som  endnu  sidder  i  Frontenen  over  Kristiansborg  Slots 
Kongeport.  Arbejdet  var  oprindelig  blevet  overdraget  Porcellænsfabriken,  men  da  det 
ikke  vilde  lykkes  for  den,  fik  Dalhoff  udvirket,  at  Modellerne  i  1841  udleveredes  til  ham, 
og  han  løste  Opgaven,  saa  at  Gruppen  kunde  blive  opstillet  i  1847.  Derefter  gav  han 
sig  i  Lag  med  Brændingen  af  Terrakotta,  og  paa  den  før  nævnte  Udstilling  i  1844,  hvor 
Ipsen  kun  udstiller  en  enkelt  Medaillon  efter  Thorvaldsen,  møder  han  med  Hebe  og 
Thorvaldsens  Buste  samt  »Kjærligheds  Aldre«  i  Terrakotta  foruden  forskjellige  Vaser  dels 
i  1  errakotta,  dels  i  rødt  bornholmsk  Ler. 

Den  kgl.  Porcellænsfabrik  opgav  dog  ikke  saa  snart  sin  Terrakottatilvirkning,  og 
til  Kristiansborg  Slot,  som  da  var  under  Gjenopførelse,  udførtes  i  Fabriken  forskjellige 
større  Arbejder  af  dette  Materiale,  af  hvilke  nogle  antike  Vaser  endnu  ere  bevarecTe. 
Endnu  paa  Udstillingen  i  1852  paa  Kristiansborg  Slots  Ridebane  træffer  man  »forskjellige 
etruriske  Kar«  fra  Fabriken. 

Inden  Døre  i  Frederik  den  Sjettes  Tid. 

Skildringer  fra  Industriforeningens  Februar-Udstilling. 

Af  Ph.  Weilbach. 

Naar  det  fra  flere  Sider,  ogsaa  i  dette  Tidsskrift,  med  Styrke  har  været  gjort 
gældende,  at  der  baade  i  Bygningskunsten  og  i  Værelsernes  Montering,  som  bør  slutte  sig 
umiddelbart  til  Bygningskunsten,  burde  arbejdes  hen  til  at  skabe  en  for  Tidsalderens  Kultur¬ 
standpunkt  og  for  Landets  Ejendommeligheder  særegen  Stil,  saa  giver  den  af  Industri¬ 
foreningen  i  Februar  d.  A.  ordnede  Udstilling  af  Bohave  m.  m.  til  Belysning  af  Frederik 
den  Sjettes  Tid  en  levende  Forestilling  om,  i  hvor  høj  en  Grad  en  vis  Enhed  i  Stil  og 
Motiver,  uafhængig  af  hvilken  Stil  det  er,  virker  behageligt  paa  Øjet,  og  giver  ikke  alene 
et  tiltalende  Præg  af  Hyggelighed  og  Harmoni,  men  gør,  selv  med  forholdsvis  tarvelige 
Midler,  et  Indtryk  af  Kunstskønhed,  ja  endog  af  Rigdom,  som  man  ikke  paa  Forhaand 
har  ventet  sig. 

Hvor  den  valgte  Stil  ovenikøbet,  saaledes  som  ved  den  nævnte  Udstilling,  med 
trofast  Ihærdighed  arbejder  hen  paa  at  sammensmelte  Motiver  fra  en  rig  og  blomstrende 
Oldtidskunst,  der  i  fremtrædende  Grad  havde  forstaaet  ogsaa  at  meddele  Haandværksarbejdet 
sit  Præg,  med  de  Fordringer  til  Livet,  som  andre  klimatiske  Vilkaar,  en  anden  Tidsalders 
Kultur,  andre  Sæder  og  Skikke  have  ført  med  sig,  bliver  der  end  mere  at  henvende 
Opmærksomheden  paa,  end  mere  at  lære  for  den  Beskuer,  som  med  et  alvorligt  Ønske 


Fig.  69.  Interieur  fra  Industriforeningens  Udstilling. 


Inden  Døre  i  Frederik  den  Sjettes  Tid. 

om  at  komme  bort  fra  de  senere  Tiders  Elektisme,  søger  at  finde  Grundlag  for  en 
Sundere  Udvikling. 

Den  klarere,  mere  bevidste  Opfattelse  af  de  forskellige  Tidsalderes  Kunststile, 
som  vor  I  id  med  stedse  stigende  Sikkerhed  og  Grundighed  tilegner  sig,  har  jo  i  Løbet 
af  dette  Aarhundrede,  særlig  dets  senere  Halvdel,  medført  en,  for  saa  vidt  priselig, 
I  endens  til  at  bygge  og  møblere  i  en  bestemt  valgt  Stil.  Friheden  har  dog  i  det  borger¬ 
lige  Liv  saa  snævert  afstukne  Grænser,  at  man  deri  for  længe  siden  burde  have  set  et 
Vink  om,  af  det  dog  muligt  ikke  var  det  heldigste  Spor,  Kunsten  og  Kunsthaandværket 
var  kommet  ind  i.  Selv  om  man  i  flere  engelske  Byer  og  i  enkelte  gammeltyske  Byer 
med  Held  og  ikke  uden  virkelig  Forstaaelse  af  Stilen  har  kunnet  anvende  Gothiken  ikke 
alene  1  Kirker  og  Raadhuse,  Parlamentsbygninger  og  Banegaarde,  men  ogsaa  til  Boliger, 
har  man  her  hjemme  haft  saa  utydelige  Forestillinger  om  Spidsbuestilens  Husbygnings¬ 
kunst,  at  de  faa  Forsøg,  der  er  gjort  i  den  Retning,  ere  faldne  uheldig  ud.  Og  ved 
Anvendelsen  til  Bohave  var  man  i  Førstningen  endog  i  Tyskland  og  lige  til  den  nyeste 
lid  1  Danmark  for  en  stor  Del  paa  Vildspor,  idet  man  tog  Motiver  fra  Kirkebygnings¬ 
kunsten,  som  1  selve  Tiden  aldrig  anvendtes  til  Bohave.  Ren  antik  Bygningsstil  umulig¬ 
gøres  i  Norden  allerede  ved  Klimaet,  selv  om  ikke  Erfaringer  fra  Syden  viste,  at  den  kun 
meget  undtagelsesvis  kan  tilpasses  paa  de  forandrede  Sæder  og  Skikke,  den  hele  forandrede 
Levevis.  I  Husbygningskunsten  se  vi  derfor  ogsaa,  at  i  de  fleste  Lande,  og  saaledes 
ogsaa  her,  er  det  de  forskellige  Stadier  af  Renaissancens  Bygningskunst,  som  med  størst 
Held  reproduceres;  Rokokostilen,  der  uvilkaarlig  kræver  større  Pragt,  optræder  forholdsvis 
sjældnere  hos  os,  men  har  dog  paa  flere  Steder  i  København  ret  smagfuldt  sluttet  sig  til 
de  tilstedeværende  større  Bygninger,  der  allerede  gav  Kvarteret  sit  Grundpræg. 

Kommer  man  i  Husbygningskunsten,  trods  den  herskende  Valgfrihed  i  Stil,  i 
\  irkeligheden  ikke  udover  et  forholdsvis  snævert  afgrænset  Kunstomraade,  hvis  Stilarter 
eller  Stilafvigelser  ret  godt  kunne  staa  sammen  og  ordne  sig  ind  i  Mængden  af  de  stil¬ 
løse  Bygninger,  hvoraf  de  fleste  moderne  Byer  ere  opfyldte,  saa  er  der  til  Gengæld,  hvor 
Pungen  tillader  Tilfredsstillelsen  af  kostbare  Luner,  desto  større  Uro,  for  ikke  at  sige 
Meningsløshed,  paa  Monteringens  Omraade.  Hos  Rigmanden  kan  man  ikke  saa  sjælden 
finde  en  gothisk  eller  pseudo-gothisk  Montering  i  et  Værelse,  Rokoko  i  det  næste,  tyrkisk 
1  det  tredje,  svær  Renaissance  i  Egetræ  i  Spisesalen  og  saa  fremdeles.  Den  mindre 
bemidlede,  der  gærne  vil  være  med,  sætter  en  Rokokokomode  med  Messingbeslag  ind 
mellem  Møbler  i  en  tarvelig  antikiserende  Stil,  ved  Siden  deraf  et  udskaaret  Skab  fra  vor 
danske  Renaissance  (saa  kaldet  »antikt«  Møbel),  maaske  i  samme  Stue  »græske«  Stole, 
ja,  man  ser  endog  hos  Marskandiserne,  for  at  komme  Modesmagen  imøde,  smukke  Møbler 
fra  Frederik  den  Sjettes  Tid  paa  vandalisk  Maade  ødelagte  ved  Rokokobeslag  i  Messing. 
Og  der  er  vel  nok  nogen,  som  køber  dem  i  god  Tro!  Bliver  den  Skik  ved,  skal  man 
ikke  om  ti  Aar  være  i  Stand  til  at  samle  en  Udstilling  som  denne. 

Ligeoverfor  et  saadant  \  irvar  virker  en  Udstilling  som  den  foreliggende  vel¬ 
gørende  som  Balsom  paa  et  aabent  Saar.  Jeg  ved  nok,  at  det  endnu  i  Frankrig  er 
et  utilgiveligt  Kætteri  at  have  lidt  tilovers  for  den  Cxenoptagelse  af  antike  Motiver,  som 
karakteriserer  Slutningen  af  forrige  og  første  Halvdel  af  dette  Aarhundrede,  og  jeg  tror 
endnu  som  før  mere  paa  en  mulig  Tilvejebringelse  af  en  brugbar  Nutidsstil  i  Bohavet 
paa  Grundlag  af  det  16.  Aarhundredes  Renaissance,  end  paa  Grundlag  af  den  antikiserende 
Stil,  som  vi  her  have  for  Øje.  Men  ikke  desto  mindre  er  der  her  meget  at  lære  for 
enhver,  der  har  givet  sig  af  med  denne  Side  af  Kunstindustrien  og  faaet  Øjet  op  for  den 
nuværende  Udviklings  svage  Sider. 

Fn  saare  heldig  Tanke  ved  denne  Udstillings  Anordning  er  de  tilnærmelsesvis 
gennemførte  Interieurer,  som  findes  dels  paa  hver  sin  Side  af  Indgangsdøren,  dels  i  den 

indre  Sal,  foruden  de  forskellige  mindre  Tilløb,  som  have  faaet  Plads  afvexlende  med  de 
store  Gruppeopstillinger.  Et  Hjørne  af  det  ene  af  disse  Interieurer  med  Birketræs  Møbler 
er  gengivet  i  den  virkningsfulde  Vignet  (Fig.  69),  som  indleder  denne  Artikel.  En  vis 
Embarras  de  richesse  har  vel  gjort,  at  der  i  enkelte  af  dem  er  flere  Stole,  end  der  efter 
Tidens  Sædvane  strængt  taget  var  Brug  for,  ti  i  Datidens  Stuer  holdt  Husmoderen  i 
Almindelighed  fast  paa,  at  hver  Stol  havde  sin  bestemte  Plads  ved  Væggen  eller  i  Nøds¬ 
fald  for  Enderne  af  Divanbordet,  og  en  saa  fri  Opstilling,  som  nutildags  yndes,  vilde 
næppe  nogensteds  være  taalt.  Det  havde  været  morsomt  ogsaa  at  have  set  'et  ikke  altfor 
rigt  Sovekammer  indrettet  i  et  sluttet  Rum,  ti  vel  brugte  man  i  bedre  Huse  at  have 
Ægtesengen  med  Himmel  eller  Baldakin  staaende  frit  med  Hovedenden  mod  Væggen 
(som  Udst.-Nr.  646),  men  i  tarveligere  Borgerhuse  var  det  ikke  alene  almindeligt  at  have 
Himmelsengen  staaende  med  Siden  til  Væggen,  men  endog  at  have  Sovekammer,  Daglig¬ 
stue  og  Spisestue  forenet  i  samme,  tidt  ikke  meget  store  Værelse.  I  det  Hele  havde  man 
selv  i  noget  bedre  Huse  snarere  en  »Sal«  end  et  udelukkende  til  Spisestue  møbleret  Værelse. 

Er  det  med  en  vis  vemodig  Følelse,  man  stirrer  ind  i  disse  smukke  Værelser, 


Fig.  70.  Hvidlakeret  og  forgyldt  Chaiselongue  (Amalienborg). 


hvis  Beboere,  trods  det  Præg  af  Liv,  en  henlagt  Hat  eller  Paraply  kan  give  det,  uigen¬ 
kaldeligt  have  forladt  deres  gamle  Hjem,  føler  man  sig  dog  i  høj  Grad  tiltalt  af  det 
venlige,  hyggelige,  propre  Præg,  som  disse  blanke  Møbler  med  deres  harmoniske  Former, 
disse  gamle  Billeder,  disse  fra  Forældres  eller  Bedsteforældres  Stuer  velkendte  Stager, 
Themaskiner,  Kopper  med  mere  giver  Rummene.  Over  de  opstillede  Genstande  oversaa 
vistnok  mangen  Besøgende,  hvilket  betydeligt  Arbejde  Bestyrelsen,  saavidt  vides  ved  Hr. 
Malermester  N.  P.  Rasmussen,  havde  ladet  udføre,  for  at  give  selve  Værelserne  en  fuld¬ 
stændig  historisk  rigtig  Dekoration,  selv  om  den  maatte  være  mere  antydet  end  virkelig. 

I  Modsætning  til  en  senere  Tids  Lyst  til  store  udelte  Vægflader,  som  kan  volde 
den,  der  ikke  er  Ejer  af  hele  Malerisamlinger  en  vis  Vanskelighed,  foretrak  man  dengang 
at  dele  Væggene  i  Felter,  ikke  alene  de  Vægge,  hvor  Døre  eller  Vinduer  naturlig  frem¬ 
kaldte  en  saadan  Deling,  men  ogsaa  en  sammenhængende  Bagvæg  eller  Endevæg.  Hvert 
Felt  var  betrukket  (tapetseret)  med  udspændt  Lærred  beklædt  med  Papir  og  for  det  meste 
oliemalet,  en  hvid  eller  forgyldt  Liste  omgav  Feltet  og  udenom  den  dannede  en  flad  Frise 
Skel  mellem  Felterne  og  mod  Loftets  Kransning  foroven;  det  høje  Brystpanel  forneden, 
Vinduesaabningerne  og  Pillerne  var  altid  panelede  helt  op ;  Dørene  var  tidt  smykkede 

med  riflede  Pilastre  paa  Siderne  og  en  Fronton  foroven,  de  store  Kakkelovnspladser1 
havde  ligeledes  Pilastre  ved  Siden. 

Denne  Inddeling  af  Væggene  havde  sin  store  Fordel,  i  det  mindste  for  mere 
beskedne  Beboere.  Et  større  og  et  Par  mindre  »Skilderier«  i  hvert  Felt  var  nok  til  at 
udfylde  Haderne  tilstrækkeligt,  og  selv  for  hvem  der  intet  saadant  havde,  saa  Væggene 
ikke  saa  bare  ud,  som  mangengang  nutildags  med  nogle  smaa  Fotografier  over  Sofaen. 
Og  skønt  hverken  Fotografien  eller  endog  Lithografien  den  Gang  var  opfundet,  kunde 
den  mindre  bemidlede  dog  let  faa  Billeder,  haandkolorerede  Kobberstik  af  Paul  og  Vir- 
gimes  Historie,  af  Cook’s  Mord  paa  Sandvichs-Øerne ,  af  Bombardementet  i  1807,  Pro¬ 
spekter  Ira  Norge  af  Povelsen  og  Lorentzen,  Gouache-  eller  Akvarel-Portræter  af  den  kgl. 
Familie,  hele  Silhouetgrupper  af  vedkommendes  egen  Familie,  og  selv  Oliemalerier,  navnlig 
Portræter,  var  ikke  saa  sjældne.  I  halv  eller  hel  naturlig  Størrelse  leveredes  de  ret  billigt;  selv 
paa  Landet  tilbød  omrejsende  Malere  deres  Kunst  for  Opholdet  og  et  beskedent  Vederlag. 
Endog  mere  fremragende  Kunstnere  rejste  paa  den  Maade  fra  Herregaard  til  Herregaard,  og 
Egnens  Honoratiores  greb  da  Lejligheden  til  at  faa  et  Portræt  malet  eller  et  gammelt  Billede 
restaureret. 


Hvis  Udstillingen  ikke  af  tvingende  Grunde  havde  været  indskrænket  til  knap  4 
Uger,  vilde  der  have  været  god  Grund  til  ved  Henvisning  til  den  overordentlig  interessante 
Række  af  samtidige  Portræter  at  forsøge  en  dybere  Karakteristik  af  Tidsalderens  Mennesker. 
Nu  kan  der  kun  fremdrages  enkelte  Træk  af  deres  Udseende.  Den  franske  Revolution 
havde  givet  Stødet  til  en  i  det  mindste  delvis  Omdannelse  af  Dragterne.  Mindst  lykkedes 
dette  for  Mandsdragten.  Idealet,  den  romerske  eller  græske  Dragt,  kunde  kun  enkelte 
fantaster  tænke  paa  at  anlægge,  og  det  kom  ikke  videre  end  til  en  uskyldig  Maskerade. 
Ellers  indskrænkede  Forandringen  sig  til,  at  den  brede  Hofkjortel  med  store  Taskeklapper 
og  Ærmeopslag,  med  sine  rige  Stoffer,  Fløjl  og  Silke  og  kostbare  Guld-  eller  Sølvbroderier 
svandt  ind  til  snævre  Kjoler,  en  Udvikling,  der  allerede  var  begyndt  i  Ludvig  XV’s  og 
Ludvig  XVI’s  Tid,  men  her  fik  et  andet  Præg,  ved  at  Kjolerne  fik  høje  ombøjede  Kraver, 
store  Overfald  og  næsten  udelukkende  forfærdigedes  af  Klæde,  i  Førstningen  i  lysere, 
senere  kun  i  mørke  Farver,  med  blanke  Guld-  eller  Sølvknapper.  Knæbuxerne  gik  i  Arv 

1-  Paa  Grund  af  datidens  store  Pladeovne  fra  Norge  med  Tromler,  saa  meget  mere  som  der  ogsaa 
skulde  være  Plads  til  en  stor  Brændekurv. 

fra  forrige  Aarhundrede  eller  afløstes  delsvis  af  de  snævre  Pantalons;  de  lange  Buxer  blev 
først  almindelige  ved  Periodens  Slutning.  Damerne  derimod  gennemførte  med  mere  Held 
en  Efterligning  af  den  antike  Dragt,  med  Bæltet  helt  oppe  under  Armene,  saaledes  som 
Tidsskriftets  Læsere  kan  se  det  i  Madame  Récamiers  Portræt  (Aarg.  1885,  S.  174),  dog  at 
man  istedenfor  de  nøgne  Fødder  maa  tænke  sig  Strømper  og  højhælede  Sko.  I  Karakter 
med  Stilen  bar  man  Shawler,  men  til  Gengæld  nogle  ganske  mærkelige  Hatte.  Efter  det 
franske  Kejserdømmes  Fald  afløstes  denne  Dragt  af  Kjoler  med  langt  Liv,  i  Førstningen 
med  Bælte,  senere  med  spidst  Korset  for  og  bag,  og  med  lange  Pufærmer,  istedenfor  de 
tidligere  ganske  korte  Ærmer.  Ovenpaa  den  nedenfor  afbildede  Sekretær  (Fig.  76)  staar  en 
Mal  mstatuette  af  en  Dame  i  denne  Dragt.  Saa  længe  de  stærkere  Farver  bevaredes  i 
Mandsdragterne,  var  det  ikke  sjældent,  at  Mandens  og  Kvindens  Dragt  var  af  samme 
Farve.  Endnu  et  Stykke  ind  i  vort  Aarhundrede  var  det  Brug,  at  naar  Brudens  Dragt 
var  lyserød  Silke,  stod  Brudgommen  i  lyserød  Klædes  Kjole  og  Knæbenklæder.  Var 
Bruden  lyseblaa,  var  han  det  ogsaa. 

En  lidt  senere  Tid  tilhører  den  saakaldte  Werthers  Dragt,  mellemblaa  Kjole  med 
blanke  Knapper,  »Kærligheds  den  gule  Vest«,  lysegraa  Pantalons,  Wellington  Støvler 
med  Kvaster,  bredskygget  Castorhat,  hvide  Handsker  og  guldknappet  Stok.  »Werthers 
Leiden«  spillede  nemlig  en  overordentlig  Rolle,  Bogen  selv  blev  forbudt,  men  den  afsatte 
fremtrædende  Spor  i  Ingemanns  »Varners  Sommervandringer«,  i  Sibberns  »Gabrielis’ 
efterladte  Breve«,  og  mere  spredt  hos  Oehlenschlæger ,  Schack  Staffeldt  o.  fl.  Dragten 
var  uden  Tvivl  den,  Goethe  selv  bar,  dog  sikkert  senere,  end  da  »Werther«  blev  til;  ti 
Goethedyrkelsen,  hvorom  der  kunde  skrives  meget,  hører  til  Tidens  ejendommelige  Træk. 

Den  Sentimentalitet,  som  prægede  en  Del  af  den  tyske  Litteratur  i  Periodens 
Beg  yndelse,  parrede  sig  paa  en  ganske  egen  Maade  med  en  stærkt  frivol  Livsopfattelse, 
som  var  indforskreven  fra  den  franske  Revolutions-  og  Kejsertid,  og  dannede  ved  den 
Lidenskabelighed,  den  gjorde  sig  til  Udtryk  for,  en  mærkelig  Modsætning  til  det  stive 
og  pedantiske  i  de  udvortes  Former,  som  stammede  fra  ældre  Tider  og  stod  i  Harmoni 
med  de  stive,  haarde  Sofaer  og  Stole,  men  disse  virkede  uden  Tvivl  i  ikke  ringe  Grad  til 
at  holde  den  frembrydende  Frihedstrang  i  Tømme.  Fru  Gyllembourgs  Novelle  »To 
Tidsaldere«  giver  et  godt  Billede  af  Periodens  første  Del,  medens  »En  Hverdagshistorie« 
og-  liere  andre  karakterisere  slaaende  dens  senere  Afsnit. 

Ti  denne  Tidsalder  er  saa  langt  fra  et  skarpt  afgrænset,  stagnerende  Afsnit,  at 
den  tværtimod  er  en  af  vort  Lands  mest  bevægede  Perioder,  hvori  en  stærkt  fremadskridende 
Udvikling  foregaar.  Medens  Frankrigs  politiske  Bevægelse,  Revolution,  Kejserdømme, 
Restauration  og  Julirevolution  allerede  kastede  stærke  Dønninger  ind  over  Danmark, 
spores  Bevægelsen  dog  mere  paa  sociale  Omraader,  Bondestandens  Frigørelse ,  Kampen 
for  fødernes  Borgerret,  Haandværkets  langsomme,  men  gradvise  Udløsning  af  stivnede 
Former,  Handelsstandens  Opsving,  hele  det  borgerlige  Livs  friere  Udfoldelse.  Paa 
Religionens  Omraade  gennemgik  Kristendommen,  der  var  stivnet  i  gammeldags  Orthodoxi, 
en  stræng  Skærsild  under  Rationalismen  og  den  senere  kritiske  Skoles  Behandling,  men 
brød,  gennem  Mynster  og  navnlig  gennem  den  store  grundtvigske  Bevægelse ,  frem  med 
fornyet  Inderlighed  og  Kraft.  Hvilken  stor  og  mærkelig  Udvikling  der  foregik  i  vor 
Litteratur,  under  en  Deltagelse  fra  den  hele  dannede  Del  af  Befolkningen,  som  man  nu 
ikke  gør  sig  Forestilling  om,  er  paa  mange  Steder  udførligere  paavist. 

Men  ogsaa  paa  det  Omraade,  som  Udstillingen  især  har  stillet  os  for  Øje,  er 
der  ingen  afsluttet  Stilstand,  men  rask  Bevægelse,  Impulser  fra  forskellige  Sider.  Det  var 
derfor  heldigt,  at  Industriforeningen  forlod  det  vildledende  Stikord  Empire  og  holdt  sig 
til  det  simple  »Frederik  den  Sjettes  Tid.«  Selv  hvad  der  i  Frankrig  kan  kaldes  »Empire«, 
fordi  det  faktisk  kom  frem  under  Kejserdømmet,  er  nemlig  ikke  en  for  den  Tid  særegen 

Stil,  idet  den  netop  var  skabt  under  og  nedarvet  fra  Ludvig  den  X\  I  og  fra  Revolutionen, 
men  kun  Udtrykket  for  et  historisk  Afsnit.  Hvad  der  tidt  endnu  i  daglig  Tale  kaldes 
Empire  er  tildels  sammenblandede  Træk  fra  hele  den  antikiserende  Retning,  som 
begynder  med  Winkelmann  i  Midten  af  det  forrige  Aarhundrede  og  for  Danmarks  Ved¬ 
kommende  først  taber  sin  Magt  henimod  1860,  og  naar  man  ikke  sjældent  hører  den  af 
vort  Kunsthaandværk  saa  højt  fortjente  Hetsch  nævne  som  Empirens  Repræsentant  i 
Danmark,  er  det  et  uheldigt  Udtryk,  fordi  Hetsch  paa  Kunsthaandværkets  Omraade  for 
største  Delen  søger  at  udvikle  en  Genoptagelse  af  antike  Motiver,  der  i  kiederik  den  Sjettes 
første  Tid  tildels  havde  været  forladte,  og  kun  til  Nød  i  Metalarbejdet,  der  havde  holdt 
sig  mere  paa  den  lige  Vej,  fortsætter  Udviklingen.  Naar  man  husker,  hvorledes  Hetsch 
slutter  sig  til  C.  F.  Hansens  hele  Opfattelse ,  uden  at  paavirkes  synderlig  af  Abildgaard 


Fig.  72.  Mahogny-Sofa  med  gul  Indlægning  (Cand.  jur.“E.  de  Neorgaard). 


eller  H.  E.  Freund,  hvorledes  han  vender  tilbage  til  Percier ,  som  sin  Kilde  og  Støtte, 
ser  man  let,  at  det  er  Antikens  Genfødelse,  den  i  hans  Øjne  eneste  »rene«  Stil,  han 
lever  for,  uafhængigt  af  de  Særegenheder,  der  karakterisere  T  erioden  før  1815'  20. 

Den  Stil,  den  Karakter,  som  især  træder  frem  i  de  udstillede  Møbler,  bunder 
helt  tilbage  i  det  18de  Aarhundrede,  i  den  allerede  nævnte  genvakte  Interesse  for  Old¬ 
tidens  Kunst  og  Kultur,  som  bragte  Rokokoens  krumme  Linier  til  at  rettes  i  Ludvig 
XV’s  og  Ludvig  XVI’s  Tid.  Den  Oldtid,  man  studerede,  fandt  man  i  Italien,  navnlig  i 
Rom.  Ved  Siden  af  hele  det  Stilpræg,  som  Oldtidens  Italien  havde  tilegnet  sig  fra 
Grækenland,  hvorom  Statuer,  Reliefer,  Vaser  og  Bygningsminder  bære  Vidnesbyrd,  fandt 
man  der  ogsaa  den  Paavirkning  fra  Ægypten,  som  under  hele  det  romerske  Kejserdømme 
fyldte  Verdensstaden  med  Obelisker,  stiliserede  Løver,  Sfinxer,  Gudebilleder  i  Granit  og 
Porfyr  m.  m.  Selv  i  Privatsamlinger  her  hjemme  fandt  man  romerske  og  ægyptiske  Old- 

sager  jævnsides  (se  Wiedewelts  Tegn.  og  »Ægypt.  og  rom.  Olds.«).  Det  hænger  derfor  nøje 
sammen  med  Tidens  romerske  Studier,  naar  man,  ved  Siden  af  Former  f.  Ex.  af  Stole,  eller 
.Sekretæren  paa  Titelvignetten  (Fig.  69)  ved  Siden  af  en  Dekoration ,  der  for  en  Del 
har  taget  Udgangspunktet  fra  etrurisk-græske  Vasemalerier,  finder  ægyptiske  Menneske- 
og  Dyrefigurer  anvendte  som  Dekoration,  især  udførte  i  Metal  (s.  Fig.  72). 

Det  er  imidlertid  ikke  det  eneste,  hvorved  de  udstillede  Genstande  synes  at 
overraske  den  Besøgende  ved  en  Afvigelse  fra  den  rent  antikiserende  Stil,  som  altid 
regnes  for  Tidsalderens  Særkende  i  Bygningsstil  og  Bohave.  Man  undres  over  kun  at 
finde  et  eneste  Exempel  (Fig.  70),  den  hvidt  lakerede  Chaiselongue  fra  Amalienborg, 
paa  det  Motiv  til  Endestykke  i  Sofaer  og  Senge,  som  ellers  hører  den  antikiserende  .Stil 
til,  og  som  det  ovenfor  nævnte  Portræt  af  Md.  Récamier  viser  Tegning  af.  Der  er 
ogsaa  den  Mærkelighed ,  at  medens  dette  Motiv  optræder  stærkt  i  Revolutionstiden  og 
Begyndelsen  af  det  franske  Kejserdømme,  viger  det,  i  det  mindste  her  i  Danmark, 
fuldstændig  Pladsen  for  ganske  andre  Motiver  i  største  Delen  af  det  Tidsrum,  Udstillingen 
omfatter,  og  dukker  først  op  igen  i  Slutningen  af  Frederik  den  Sjettes  og  i  Kristian  den 
Ottendes  Regeringstid  i  den  lidt  kedelige,  tørre  Sofaform,  som  man  endnu  en  enkelt 
Gang  kan  se  paa  fattige  Flyttelæs,  medens  den  synes  forsvunden  fra  de  bedre  Hjem  i 
langt  højere  Grad  end  Tidsalderens  her  i  mange  Exemplarer  udstillede  Sofaform. 

Denne  Form,  med  den  lange  lige  Madrats,  de  lodrette  Sidestykker,  enten  med 
Læddiker,  eller  med  Skabe  og  Opsatser,  den  lave  lige  Rygmadrats,  sjælden  forsynet 
med  nogen  Overliste,  er  nemlig  ogsaa  en,  den  romerske  eller  græske  Oldtid  ganske 
uvedkommende  Indpodning ,  som  med  et  vidunderlig  heldigt  Greb  er  bragt  i  Harmoni 
med  den  øvrige  Stiludvikling.  Dens  Historie  gaar  ogsaa  tilbage  til  forrige  Aarhundrede. 
Man  var,  selv  under  den  Glans  og  Luxus,  som  Ludvig  den  XIV  skabte  og  udbredte  over 
hele  Europa,  ikke  vant  til  magelige  Møbler.  I  Middelalderen  og  Renaissancen  kendte 
man,  ved  Siden  af  Stole  og  Tabouretter,  kun  Løjbænke,  der  baade  var  smalle  og  haarde, 
blot  dækkede  med  løse,  læderbetrukne  Hynder.  Selv  de  Lænestole,  man  kendte,  var 
stive  og  umagelige.  Rokokoen  gjorde  dem  pragtfuldere,  mere  indbydende,  men  ikke  ret 
meget  mageligere.  For  at  tilvejebringe  et  Sæde,  der  kunde  optage  flere  Personer, 
komponerede  man  ligesom  flere  Stole  sammen;  Kanapéerne  fra  Ludvig  XV’s  Tid  med 
deres  mange  høje  og  tynde  Ben  peger  hen  derpaa;  endog  i  Rokokoen  havde  man  en 
Kanapé  (paa  fransk  Canapé ,  lat.  Canapæum  eller  Kanopæum,  fra  Kanope),  der  med  to 
Par  sammenflettede  Ben  paa  Midten  og  med  tre  forenede  Stolerygge  til  Bagklædning 
bestemt  viste  denne  Sammenstilling.  Motivet  er  endog  gaaet  helt  ned  til  denne  Tidsalder 
og  i  Udstillingens  Nr.  61 1,  'hvor  den  rigtig  betegnes  med  det  ældre  Navn  Kanapé,  ser 
man  tydelig  Sammenstillingen  af  3  af  Datidens  Stole  (Fig.  71).  Vi  have  i  den  nyeste 
Tid  set  en  østerlandsk  Mode  bryde  ind  i  og  knytte  sig  til  et  helt  fra  den  forskelligt 
Bohave.  Det  er  imidlertid  kun  en  Gentagelse.  Naar  man  i  forrige  Aarhundrede  pludselig 
fik  Lyst  til  at  indføre  den  tyrkiske  »Divan«  i  Salonerne,  lader  sig  næppe  mere  paavise. 
Mulig  har  den  over  Wien,  som  stod  i  nærmere  Forbindelse  med  Levanten  end  nogen 
anden  Stad  nord  for  Alperne,  med  Marie  Antoinette  fundet  Vej  til  Paris.  Men  Orientens 
Divan  strakte  sig  som  2  eller  3  over  hinanden  lagte  Madratser  hele  Værelset  rundt.  Det 
havde  man  ingen  Brug  for.  Man  tog  et  Stykke  paa  omtrent  tre  Alen,  og  hvor  man  ikke 
kunde  klemme  det  ind  i  en  Niche  (se  Aarg.  1888,  S.  105),  der  afgav  Støttepunktet 
for  de  runde  »Trøstere«  ved  hver  Ende,  satte  man  Endestykker  til.  Fra  først  af  var 
disse  vistnok  løse ;  en  af  Udstillingens  Sofaer  havde  saaclanne  løse  Endestykker  ( accoltoirs 
eller  accondoirs ) ;  senere  fæstedes  de  til  Sædet,  især  naar  man  gav  dette  et  poleret  Forstykke 
med  Skuffe,  istedetfor  de  i  Træ  efterlignede  Undermadratser.  Aled  den  nye  Form  kom 
de  østerlandske  Navne,  »Divan«,  »Ottoman«  og  »Sofa«  i  Brug.  Medens  Sofa  ganske  er 

ga;iet  over  i  Sproget,  høres  Ottoman  slet  ikke 
mere  og  Divan  kun  i  »Divanbord«,  et  Ord, 
der  ogsaa  er  ved  at  forsvinde. 

Af  Udstillingens  Sofaer  maa  fremhæves  den 
prægtige  Sofa  (Udst.-Nr.  616,  kig.  72)>  som 
smykkes  med  liggende  Sfinxer  af  Malm.  Et 
enestaaende  Træk  er  de  rent  dekorative  flade 
Stykker  med  flade  Vaser,  som  hæver  sig  over 
Endestykkerne,  og  ligesom  skulle  give  et  Bil¬ 
lede  af  de  Skabe,  man  finder  over  de  brede 
Endestykker  paa  de  større  Sofaer.  Ejendom¬ 
melig  er  ogsaa  Bundfladen  og  det  fritliggende 
Sæde ;  sædvanligvis  naar  den  kompakte  Midter¬ 
del  næsten  ned  til  Gulvet.  Alan  havde  det 
Held  hos  forskellige  Ejere  at  finde  Borde  og 
Stole,  som  ved  en  lignende  forgyldt  Udsmyk¬ 
ning  stod  i  Harmoni  med  Sofaen.  Selv  paa 
den  lille  Gengivelse  ser  man  det  smukke  De- 
kupørarbejde  over  Ryggen  og  under  Sædet. 

En  saadan  overordentlig  nøjagtig  udført 
Indlægning  med  Citron-  (?)  eller  Buxbomtræ 
var  ellers  den  Udsmykning,  som  Tiden  især 
yndede.  I  en  tidligere  Artikel  (Aarg.  1885,  S.  174  Hg.)  findes  afbildet  Stole,  tegnede  af 
Abildgaard,  med  saadanne  Indlægninger,  hvortil  Ideen  er  tagen  fra  etruriske  (græske) 
Vaser.  Det  er  imidlertid  heller  ikke  noget,  som  denne  Tidsalder  skaber.  Alan  finder 
Afbildninger  af  Bohave  fra  Ludvig  XVI’s  Tid  og  fra  Aarhundredets  Begyndelse,  hvori 
Indlægningen  med  det  lyse  Træ  har  et  ganske  beslægtet  Præg.  Her  i  Danmark  har 
uden  Tvivl  de  Abildgaardske  Aløbler  øvet  ikke  ringe  Indflydelse  paa  Tegningen  i  Indlæg¬ 
ningerne;  den  Diskretion,  hvormed  Dekorationen  anbringes,  de  fine  Streger,  de  lette, 
velholdte  Alotiver,  hvori  Træk  fra  Oldtiden  og  fra  italiensk  Renaissance  tydelig  spores, 
alt  dette  gør  en  stor  Del  af  de  udstillede  Aløbler  højst  interessante  og  særlig  lærerige  i 


Fig.  73.  Mahognystol  med  Indlægning. 
(Fredensborg). 


dette  Øjeblik,  hvor  Interessen  for  kunst¬ 
nerisk  Dekoration  paany  er  vakt. 

Den  Række  Sofaer,  som  var  udstil¬ 
lede,  viste  med  hvor  megen  Frihed  og 
Afvexling  Divan-AIotivet  kunde  omformes, 
undertiden  naturligvis  med  mindre  Held, 
ligesom  jo  ogsaa  enkelte  have  modtaget 
Forandringer,  der  staa  i  Strid  med  den 
oprindelige  Stil.  Ikke  desto  mindre  savnes 
den  mest  udprægede  orientalske  Form, 
der  synes  forsvunden.  Den  havde  ganske 
Karakteren  af  en  rigtignok  haard  og 
umagelig  Pudesofa,  tre  Aladratser  over 
hverandre  (de  to  underste  fingerede)  paa 
en  lav  Fod;  for  Enderne  var  ingen  syn¬ 
lig  Trækonstruktion  af  poleret  og  indlagt 
Træ,  men  Aladratsformen  fortsattes  og 
bar  faststaaende  over  et  Træstativ  stoppede 


Fig.  74.  El  Mahognybord  (Fru  S.  Verdier). 

Trøstere,  der  ligesom  hele  den  øvrige  Sofa  var  overtrukket  med  det  samme  Stof.  Denne 
Form  anvendtes  mest  til  Sovesofaer,  og  det  er  ganske  naturligt,  at  med  det  mere  for¬ 
gængelige  Tøjstof  er  Sofaen  selv  gaaet  til  Grunde. 

Om  Stolenes  Former  kan  jeg  for  største  Delen  henvise  til  min  tidligere  Artikel 
(Aarg.  1885,  S.  174  fh),  hvor  den  danske  Kunstnerpaavirkning 
er  nærmere  omtalt.  Man  vil  dog  have  lagt  Mærke  til  den 
Afvexling  i  Formerne,  som  Udstillingen  frembød,  lige  fra  de 
smækre  Armstole  (Fig.  73),  der  synes  Fortsættelse  fra  Lud¬ 
vig  XV’s  Tid,  gennem  tilnærmelsesvis  udførte  Efterligninger 
af  den  græske  Stol,  til  'Tidens  sædvanlige  Stol  med  den 
smalle,  lodrette  Fjæl  i  Ryggen,  smykket  med  Dekupørarbejde, 
med  de  snedkrede  Ben,  forbundne  ved  Tværtremmer,  og 
med  den  smukke  Overgang  fra  Ryggens  Sidestav  til  Benene. 
Indlægningen  var  ogsaa  der  sædvanligst  i  Træ,  undertiden 
meget  diskret  i  Messing,  som  paa  Stolene,  der  var  udstillede 
under  Nr.  5gg,  undertiden  lidt  sværere.  Sjældnere  havde  de 
modelerede  Broncesirater  eller  Efterligninger  deraf  i  forgyldt 
Træ.  Ved  Siden  af  disse  Tidens  sædvanlige  Former,  Arm¬ 
stolen  og  den  mindre  Stol  uden  Arme,  saa  man  ogsaa  andre. 
Former,  der  paa  forskellig  Maade  efterlignede  antike  eller 
franske  fra  Antiken  laante  Stole,  f.  Ex.  de  hvide  og  forgyldte 
Stole  fra  Palæerne,  hvoraf  navnlig  den  hvide  Lænestol,  der 
hørte  til  Chaiselonguen,  med  sin  lukkede  Ryg  med  den  antike 
Bølgelinie  viser  hen  til  franske  Modeller  (Prudhon  eller  Per- 
eier?).  I  Slutningen  af  Perioden  taber  disse  Former  sig; 
ganske  stilløse  Stole,  hvori  tarveligt  Drejerarbejde  afløser 
Snedkerarbejdet,  faar  mere  og  mere  Indpas,  og  selv  et 
Forsøg  som  Hetsch’s  paa  at  komponere  en  kostbarere  Stol 
(Nr.  boo)  tager  sig  plumpt  ud  ved  Siden  af  de  ældre.  Med 
Rørstolene,  som  blev  almindelige  i  de  nu  moderne  Spise¬ 
stuer,  glider  man  efterhaanderi  over  i  vilkaarlige  Former, 
der  ender  i  Rokokoen. 

Flin  mere  beskedne  Tid  havde  i  almindelige  borgerlige 
Huse  ingen  Spisestue;  man  spiste  i  Dagligstuen,  siddende 
paa  de  polstrede  Stole.  De  Klap-Borde,  som  man  helt  ind 
i  vor  Tid  kunde  købe  under  Navn  af  »Frokostborde«,  var 
den  sidste  Udløber  af  denne  Skik.  Divanbordet,  som  vi  se 
det  i  de  fleste  af  Udstillingens  »Værelser«,  stod  snart  paa 
en  enkelt  Søjle,  snart,  og  almindeligst,  paa  en  dobbelt 
Underdel  (se  Aarg.  1885,  S.  178),  en  Form,  som  fra 
^  ~  Middelalderens  to  Fjæle  overkors  gennem  Renaissancen 

modificeres  til  noget  lignende  Former,  som  den  nyere  Tid 
har  genoptaget.  Men  i  denne  Tidsalder  havde  Bordene 
Klapper,  som  man  slog  op,  naar  Bordene  skulde  gøres 
større  til  Maaltidet,  og  yderligere  kunde  forstørres  ved  Tilsatser.  Et  Bord,  der  uden 
Tvivl  har  tilhørt  et  Kabinet  i  et  mere  velstillet  Hus,  er  afbildet  i  Fig.  74.  Dets 

ovale  Form,  dets  antike  Frise  omkring  Kanten  gør  det  meget  interessant.  Det  er  vistnok 
dansk  Arbejde. 

Komoderne,  som  nu  ere  banlyste  til  Sovekamrene,  var  i  Datiden  et  stadseligt 


Fig-  75-  Pillespejl. 
(Kunstmaler  4'.  Schwartz ) 

Stuemøbel.  Udstillingen  havde  kun  faa  og 
ingen  af  de  mere  rigt  udstyrede.  Af  de 
tre  Skuffer  var  sædvanligvis  den  midterste 
meget  dyb  og  et  halvrundt  Felt  bar  den 
rigeste  Udsmykning  (Udst.-Nr.  690).  I  de 
fleste  jævnere  Huse  stod  Komoden  paa  Vin¬ 
duespillen  med  et 
ovalt  Spejl  over. 

Pillespejle  med 
Konsoler  var 
sjældnere;  der 
fandtes  dog  flere 
smukt  udstyrede 
paa  Udstillingen. 

Skulde  de ,  som 
det  her  gengivne 
(Fig.  75)  være 
taalelig  store, 
maatte  Spejlglas¬ 
set  deles  i  et 
større  og  et  min¬ 
dre  ,  og  endda 
var  der  afsondret 
et  øvre  Felt  med 
Glasmaleri ;  den 
kørende  Neptun 
var  en  yndet  Frem¬ 
stilling.  Sekretæ¬ 
rer,  saaledes  som 
den  paa  Vignet¬ 
ten  (Fig.  69),  var 
forholdsvis  sjæld¬ 
ne,  jævnligere  saa 
man  Chatoller 
med  lodret  eller 
skraatliggende 
Klap,  som  faldt 
ud  ad.  En  Se¬ 
kretær  eller  et 
Chatol  fra  Fre¬ 
densborg,  som  her 
er  gengivet  (Fig. 

76),  udmærker  sig 
ved  sit  line  Gitter  foroven,  men  Indlægningen 
er  ikke  saa  diskret  holdt  og  ikke  saa  smag¬ 
fuld,  som  man  efter  Arbejdets  Fortrinlighed 
skulde  have  ventet  (Gengivelsen  af  Gulv¬ 
flader).  En  senere  Form  af  Chatol,  med 
den  runde  Klap  med  Balance,  er  maaske 


engelsk  Opfindelse.  Et  Exemplar,  Udst.- 
Nr.  623,  er  imidlertid  meget  smukt  indlagt 
i  Tidens  almindelige  (franske)  Stil.  Skrive¬ 
borde  var  sjældne,  »Klaverer«  heller  ikke 
saa  almindelige  som  nu  og  temmelig  smaa. 
En  meget  oplysende  Samling  var  udstillet 

fra  Hornung  åf 
Møller.  En  In¬ 
ven  tariegenstand, 
som  savnedes 
paa  Udstillingen, 
men  derimod 
ikke  i  noget  Hus 
i  Datiden ,  var 
Stueuhret.  Man 
havde  meget  store, 
indtil  halvanden 
Alen  brede  og 
fire  Alen  høje; 
men  sædvanligvis 
var  de  kun  tre 
Alen  høje  eller 
lidt  mere  og  om¬ 
trent  1 8  T omnier 
brede.  De  bedre 
var  af  engelsk 
Oprindelse  og 
viste  baade  Uge¬ 
dag  og-  Dato  for- 
uden  Klokkeslet. 
De  tarveligere  var 
de  bornholmske 
Uhre,  som  i  Fyr¬ 
rerne  og  senere 
endnu  solgtes  ved 
Børsen  og  i  Børs¬ 
basaren.  Ved  Si¬ 
den  af  de  kost¬ 
bare  Bronceuhre, 
som  1  \x. Bauer  oxh. 
har  gjort  til  Gen¬ 
stand  for  Omtale, 
havde  man  dog 
ogsaa  Taffeluhre  af  Mahogny,  enten  med 
Søjler  eller  i  Kasse.  Deraf  havde  Udstil¬ 
lingen  et  Par  smukke  Prøver.  De  flade 
Mahogny  Skillerirammer ,  med  eller  uden 

Indlægning  af  smalle  Linier,  hørte  ogsaa  til 

Datidens  Udstyrelse  af  Boligen. 


(Fredensborg  Slot). 


76 


Tidsskrift  for  Kunstindustri. 


Endnu  skal  kun  nævnes,  hvilke  Stoffer  man  fortrinsvis  arbejdede  i.  Til  Pragt¬ 
værelser  foretrak  man  hvidt  lakerede  og  forgyldte  Møbler,  hvoraf  flere  ere  omtalte.  Der 
fandtes  ogsaa  en  rigt  dekoreret  hvid  Seng  fra  Amalienborg  (Udst.-Nr.  644).  Ellers  var 

baade  paa  Slottene  og  i  private  bluse  de  polerede  Møbler  mest  yndede,  og  man  satte 

megen  Pris  paa  en  skinnende  spejlblank  og  paa  samme  Tid  holdbar  Politur.  Man 

arbejdede  gærne  i  indenlandske  Træsorter  som  Asketræ  og  Birk  (»Valbirk«),  undertiden 

Ahorn  til  Skuffer.  Efterhaanden  fortrængtes  især  Ask  og  Birk,  der  let  tager  mod  Orm, 
af  Mahogny,  som  kom  hertil  fra  de  vestindiske  Øer  og  derfor  regnedes  med  til  inden¬ 
landske  Træsorter.  I  de  Birketræs  Møbler  udførtes  enten  selve  Indlægningen  i  Mahogny 
eller  man  indsatte  et  helt  med  gul  Indlægning  dekoreret  Mahognytræs  Felt,  undertiden 
ogsaa  en  sort  Plade  med  Broncedekoration ;  en  smuk  Birketræs  Sofa  var  udstillet  under 
Nr.  6x2;  ejendommelig  for  den  var  den  smalle  Aabning  midt  i  det  lodrette  Endestykke, 
saa  at  Madratsen  saas.  Ved  Siden  af  Indlægningen  i  Buxborn  i  de  Mahogny  Møbler  er 
allerede  nævnet  Messingindlægning.  Istedenfor  Indlægningen  forekom  ogsaa  en  rig 


Fig,  77.  Seng  med  forgyldt  Broncebeslag  (Fredensborg  Slot). 


Dekoration  med  Broncebeslag;  man  erindrer  maaske  Uhret,  Udst.-Nr.  341.  Et  pragtfuldt 
Exempel  paa  denne  Dekorationsmaade  er  Sengestedet  fra  Fredensborg  (Fig.  77).  Bronce- 
Udsmykningen  fik  imidlertid  let  noget  svært,  og  naar  Indlægningen  er  holdt  i  den  lettere, 
elegante  Stil,  som  Udstillingen  opviste  saa  mange  Exempler  paa,  en  Stil,  der  minder  os 
dels  om  Vasemaleriet,  hvorfra  den  utvivlsomt  er  laant,  dels  om  Abildgaard,  hvis  Haand 
maaske  mangen  Tegning  skyldes,  synes  denne  Udsmykning  mere  i  Plarmoni  med  Bohavets 
hele  Karakter  end  Metalbelægningen. 

Hvad  der  var  udstillet  af  Bohave  og  hvad  der  her  har  været  omtalt  deraf,  var 
udelukkende  i  en  Stil,  som  sandsynligst  er  kommen  til  Danmark  fra  Frankrig,  dog 
rimeligvis  ad  en  Omvej  over  Tyskland.  I  enkelte  Træk  kunde  Afstamningen  eller 
Sammenhængen  paavises.  Men  ved  Siden  heraf  gaar  en  engelsk  Stil,  som  des  værre  slet 
ikke,  eller  i  al  Fald  ikke  i  noget  iøjnefaldende  Stykke  var  repræsenteret  paa  Udstillingen. 
Den  udmærkede  sig  ved  en  større  Sværhed,  en  vis  mere  øjensynlig  Soliditet;  det 
Mahognytræ,  altid  »fuld  Mahogny«,  som  Bohavet  lavedes  af,  havde  en  dybere  mørk 
Politur,  som  i  Tidens  Løb  næsten  blev  sort,  og  'Tegningen  i  Møbler  holdt  sig  renere  til 

med  Renaisancen  beslægtede  antike  Motiver.  Jeg  har  ejet  et  Spillebord  med  firkantede, 
riflede  Ben,  der  var  lidt  sværere  end  i  den  franske  Stil ,  og  afd.  Konferensraad  1  homsen 
ejede  et  Chatol,  som  Etatsraad  Bloch  købte.  Jeg  har  ogsaa  set  Komoder,  Toiletspejle, 
Skabe  med  mere.  Spejlrammerne  var  tidt  tavlede,  i  en  Slags  antik  Maner,  Kransninger 
udførtes  som  Tandrækker,  Komoderne  var  simple,  enten  buede  eller  med  skraa  Hjørner, 
og  i  disse  Møbler  forekom  hverken  Indlægning  eller  Broncebeslag,  Denne  Paavirkning 
kan  bestemt  paavises,  bl.  a.  ogsaa  ved  at  danske  Snedkere  lærte  i  England. 

Der  var  jo  endnu  meget,  som  kunde  gøres  til  Genstand  for  Omtale,  naar  I  idens 
udvortes  Udstyr  skulde  karakteriseres  i  alle  Enkeltheder ,  men  en  saadan  Gennemgang 
vilde  let  blive  trættende.  Dog  vilde  det  være  ønskeligt,  om  en  Fagmand  f.  Ex.  vilde 
behandle  den  Udvikling,  der  foregik  med  Lommeuhrene  i  den  Tid  saavel  i  Mekanismen, 
som  i  Udstyr.  Ved  Siden  af  franske  Uhre  (Breguet  og  Montandon)  var  dansk  Uhr- 
fabrikation  i  høj  Anseelse,  og  et  dansk  Cylinderuhr  i  Guldkasse  betaltes  i  Aarhundredets 
Begyndelse  med  600  Kroner  (150  Species  r.  S.)  Ogsaa  Jærnstøbenets  Udvikling  for¬ 
tjente  Belysning. 

Et  smukt  og  betegnende  Træk  ved  hele  denne  Udstilling  er  den  I  roskabsfølelse 
mod  Familieoverleveringen  og  mod  Kongehuset,  som  kommer  frem  ved  den  skaansomme 
Bevaring  af  saa  mange  almindelige  Brugsgenstande ,  ved  de  talrige  Portræter,  ikke  alene 
af  Familiemedlemmer,  men  særlig  af  Frederik  den  Sjette,  hans  Dronning  og  deres  Børn. 
Og  hvad  der  var  tilstede  paa  Udstillingen,  var  i  Virkeligheden  en  rent  forsvindende  Del 
af,  hvad  København  endnu  rummer,  ikke  at  tale  om  hvad  der  findes  spredt  1  Herregaarde 
oo-  Herresæder  rundt  om  i  Landet.  Man  hørte  idelig  paa  Udstillingen  de  Besøgende 


undertiden  endoj 


udbryde:  »Noget  saadant  har  jeg  ogsaa 
smukkere,  endnu  mærkeligere  Exemplar 
Udtalelser,  som  denne:  »Du  har  slet  ikke  nødig  at  gaa  derhen,  Bedstefader,  du  kan  se 


og 


mangen  ældre 


Det  har  jeg  i  et  endnu 
Mand  har  maaske  hørt 


den  Udstilling  i  dine  egne  Stuer!« 


Men  Bedstefader  gik  dog  derhen. 


Mindre  Meddelelser. 


Fredag  den  8.  Februar  aabnedes  i  Industri¬ 
foreningen  en  Udstilling  af  Gjenstande  fra  I'  rederik 
VI's  Tid,  der  med  Understøttelse  af  Kongehusets 
Medlemmer,  Statsinventariet,  det  kgl.  Sølvkammer, 
Tøjhuset  og  en  Række  private  Samlere  blev  en 
baade  fyldig  og  tiltalende  Udstilling.  I  Forbindelse 
med  den  afholdtes  fire  Foredrag  af  Dhrr.  C.  Nyrop , 
Emil  Hannover ,  A,  Bauer  og  Philip  JI eilbach.  De 
tre  Sidstnævntes  Foredrag  ere  delvis  gjengivne 
ovenfor.  Udstillingen,  der  blev  stærkt  besøgt,  slut¬ 
tedes  den  2den  Marts. 

Industriforeningens  Andragende  om  et  aarligt 
Statstilskud  paa  2000  Kr.  til  nærværende  Tidsskrift, 
for  at  det  kan  blive  i  Stand  til  ogsaa  at  levere 
nogle  Billeder  med  Farver  uden  Forhøjelse  af  Sub¬ 
skriptionsprisen  (s.  ovfr.  S.  34),  blev  modtaget  med 
stor  Velvilje  af  baade  Regering  og  Rigsdag,  kolke- 
thingets  Finansudvalg  stillede  først  som  F>etingelse> 


at  Tidsskriftets  Abonnementspris  for  Ikke-Medlem- 
mer  (6  Kr.  aarligt)  skulde  nedsættes  til  4  Kr.,  men 
efter  modtagne  Oplysninger  frafaldt  det  denne  Be¬ 
tingelse.  Med  Hensyn  til  Kunstindustriens  voxende 
Betydning  er  det  af  Interesse,  at  Udvalgets  Ord¬ 
fører  i  sit  Foredrag  den  19.  Marts  i  Folkethinget 
bl.  A.  sagde  Følgende:  »Man  har  tiltraadt  Forslaget, 
fordi  man  erkjender,  at  Industriforeningen  ved  den 
Forbedring,  den  ønsker  at  lade  Tidsskriftet  blive 
til  Del,  virkelig  vil  kunne  stifte  en  Del  Nytte  og 
navnlig  gjøre  Nytte  for  dem,  der  interessere  sig  for 
Kunstindustrien  i  Danmark,  og  det  gjør  mange  Men¬ 
nesker  og  deriblandt  adskillige,  som  tjene  deres 
Brød  derved.  Det  er  jo  en  Vej,  som  begynder  at 
aabne  sig.« 

Etatsraad  Philip  Schou,  der  den  13.  Marts 
,  traadte  tilbage  som  Industriforeningens  bormand, 
modtog  den  12.  April  en  Skrivelse  tra  samtlige 

Medlemmer  af  Foreningens  Bestyrelse  og  Repræ¬ 
sentantskab,  hvori  de  bragte  ham  en  Tak  for  de 
7  Aar,  i  hvilke  han  har  været  deres  Formand. 
Skrivelsen  nævner  særlig  hans  »frejdige  Kamp  for 
Hævdelsen  af  den  danske  Kunstindustris  Betydning.« 
—  Foreningens  nyeFormand,  Hof-Juveler  C.  Michelsen, 
har  paa  sit  Program  sat  Fortsættelsen  af  de  nævnte 
Bestræbelser  og  navnlig  Oprettelsen  af  et  kunst¬ 
industrielt  Museum,  og  efter  Indstilling  af  det  i  sin 
Tid  nedsatte  Museumsudvalg  (s.  ovfr.  S.  34),  har 
Foreningens  Repræsentantskab  i  sit  Møde  den  18. 
April  udtalt  sig  for  at  ville  yde  et  aarligt  Tilskud 
til  et  saadant  Museum  paa  6000  Kr.  i  10  Aar. 

Den  kongelige  Por cellænsj abrik  har  i  April  Maaned 
aabnet  et  Udsalg  i  Paris  og  bl.  A.  forsynet  det  med 
en  Række  skjønne  Arbejder  væsentlig  af  samme  Art 
som  dem,  der  ifjor  vakte  saa  stor  Opsigt  paa  Ver¬ 
densudstillingen.  De  vare  udstillede  i  Fabrikens 
Udsalg,  forinden  de  sendtes  til  Faris,  og  bleve  her 
tagne  i  Øjesyn  af  Mange.  Det  var  navnlig  Arbej¬ 
der  af  Arnold  Krog  og  Liisberg ,  der  samlede  Be¬ 
undrere  omkring  sig. 

E.  Hannover  kalder  i  sin  Meddelelse  i  nær¬ 
værende  Tidsskrift  (forr.  Aarg.  S.  197)  om  Emile 
Gallé  denne  en  Romantiker  af  en  Slægt,  der  vil 
følge  efter  Nutidens  Realister,  og  en  i  sidste  Plefte 
af  Revue  des  arts  décoratifs  offentliggjort  Tale  af  Gallé 
bekræfter  fuldt  ud  denne  Betegnelse  af  ham.  Ved  en 
festlig  Sammenkomst  til  Ære  for  de  Udstillere  af 
Keramik  og  Glas,  der  ved  Udstillingen  ifjor  havde 
faaet  Æreslegionen,  optraadte  Gallé  som  Taler,  og 
den  Del  af  hans  Tale,  som  den  franske  Revue  med¬ 
deler,  en  Hymne  til  Porcellænels  Forherligelse,  er 
fuld  af  inderlig  Overbevisning  og  skjøn  Betagethed, 
kort  sagt  af  Ynde  og  Romantik.  De  Ord,  som 
Revuen  indleder  Talen  med,  vise  tillige,  at  Talen 
blev  modtagen  med  beundrende  Hyldest.  Gallé 
maa  være  en  gjennemdannet,  ejendommelig  skjøn 
Kunstnernatur.  —  I  sin  Tale  nævner  han  bl.  A.,  og 
det  er  en  Udmærkelse,  Arnold  Krogs  blaa  Maager 
eller  rettere  den  hendøende  blaa  Farve,  hvormed  de 
ere  fremstillede. 

Februar-PIeftet  af  Gazette  des  Beaux-Arts  om¬ 
taler  i  en  selvstændig  Artikel  Krøyers  fra  Verdens¬ 
udstillingen  i  Paris  bekjendte  Billede  af  de  Mænd, 
mest  franske  Kunstnere,  der  dannede  Komiteen  for 
Carl  Jacobsens  franske  Kunstudstilling  her  i  Byen 
1888,  og  i  det  Afsnit  af  Paul  Mantz'  Artikel  om 
Watteau,  som  det  samme  Hefte  bringer,  omtales 
Emil  Hannovers  Skrift  om  den  nævnte  Kunstner 
med  Anerkjendelse. 

Til  den  endelige  Konkurrence  angaaende  Teg¬ 
ninger  til  Kjøbenhavns  nye  Raadhus  (jvfr.  forr.  Aarg. 
S.  129)  forelaa  der  ved  Fristens  Udløb  den  31.  Ja¬ 
nuar  6  Projekter.  Ved  Bedømmelsen,  der  sluttede 


den  24.  Marts,  blev  den  højeste  Præmie  (10,000  Kr.) 
ikke  tilkjendt  noget  af  Projekterne,  men  der  ud¬ 
deltes  én  Præmie  paa  5000  Kr.,  to  paa  hver  3000 
Kr.  og  én  paa  2000  Kr.  Den,  hvem  Præmien  paa 
5000  Kr.  tildeltes,  var  Arkitekt  Martin  Nyrop ,  de  to 
Præmier  paa  .3000  Kr.  tilfaldt  Professor  V.  Dahle- 
rup  og  Arkitekt  Georg  E.  W.  Aløller  i  Forening 
samt  Arkitekt  L.  Clausen;  de  2000  Kr.  tildeltes 
Arkitekt  V.  Koch. 

Professor  Magnus  Petersen  forelagde  i  det  nor¬ 
diske  Oldskriftselskabs  Maanedsmøde  den  1 8.  Marts 
en  Række  Afbildninger  af  i  Kirker  fremdragne 
Kalkmalerier  og  knyttede  hertil  en  længere  Ud¬ 
talelse,  hvori  han  paaviste,  at  der  nu  var  samlet 
saa  meget  Materiale,  at  man  kunde  følge  de  gjen- 
nem  Tiderne  skiftende  Male-  og  Fremstillingsmaader 
fra  omkring  1600  tilbage  til  det  12te  Aarhundrede. 

Foreningen  for  Bogkaandværk ,  der  ved  sit 
Maanedsmøde  i  Marts  havde  foranstaltet  en  lille 
Udstilling  af  Bogbind,  franske  Pragtværker  og  en 
Del  nye  smukke  danske  Bøger,  udsendte  omtrent 
samtidigt  en  Skrivelse  til  Bogbinderlavet,  For¬ 
eningen  af  danske  Bogtrykkere  og  de  forskjellige 
typografiske  Foreninger  om  at  vælge  Delegerede 
til  Drøftelse  af  Spørgsmaalet  om  Oprettelse  af  en 
Fagskole  for  Boghaandværk.  Det  var  ønskeligt, 
om  det  saaledes  tagne  Initiativ  rnaatte  bære  Frugt. 

I  Chronique  des  arts  har  Ernest  Zais  begyndt 
en  Artikel  »Verriers  Frangais  dans  la  mon  tagne  de 
Taunus«,  hvori  han  i  Omtalen  af  en  Glasfabrik  ved 
Konigstein  nævner,  at  en  Glasmager  Gundlach  i 
Slutningen  af  det  17de  Aarhundrede  kom  til  denne 
Fabrik,  da  han  havde  maattet  forlade  Fabriken  i 
Berlin,  »fordi  Overopsynet  med  Glaspusterne  her 
var  bleven  overdraget  til  en  Guldsmed  fra  Kjøben- 
havn«.  Herved  kan  sigtes  til  Hof-Guldsmed  Jean 
Henri  de  Moor ,  der  1694  forestaar  en  »Glashytte« 
paa  Kristianshavn,  men  kort  efter  rejser  til  Bran- 
denburg,  hvor  han  skal  have  »vel  reusseret«.  For¬ 
øvrigt  kan  det  erindres,  at  hans  Medhjælper  ved 
Glashytten  her  i  Kjøbenhavn,  St.  Pierre ,  ogsaa  stod 
i  Forbindelse  med  Tyskland.  1708  skriver  han  til 
Kjøbenhavn  fra  Berlin  (s.  C.  Nyrop:  Danmarks 
Glasindustri  indtil  1750), 

Fjerde  (sidste)  Hefte  af  Svensk  Konstslojd  for 
1889  indledes  med  en  Henvendelse  til  Bladets  Læ¬ 
sere  fra  Udgiveren,  Arkitekt  Hugo  Horlin ,  hvori 
han  meddeler,  at  da  det  Tidsskriftet  i  1888  ydede 
Statstilskud  er  ophørt  i  1889,  var  han  mest  stemt 
for  at  lade  Tidsskriftet,  der  ikke  har  samlet  en  til¬ 
strækkelig  stor  Abonnementskreds,  gaa  ind.  Af 
Hensyn  til  den  paatænkte  nordiske  Udstilling  i 
Stockholm  vil  han  dog  foreløbig  lade  Tidsskriftet 
vedblive  at  udgaa  og  har  paany  ansøgt  om  Stats¬ 
understøttelse. 


Mindre  Meddelelser. 

Den  Svenske  Bog-  og  Kunstkjender  Christoffer 
Eichhorn  døde  den  4.  December  f.  A.,  noget  over 
52  Aar;  han  var  født  den  26.  Oktober  1837.  Han 
har  udgivet  en  Kække  Smaaskrifter  om  kunstindu¬ 
strielle  Emner  og  har  forfattet  den  i  flere  Sprog 
udgivne  Beskrivelse  af  Guldsmed  Hammers  store 
Samlinger  i  Stockholm. 

I  det  Letterstedtske  Nordisk  Tidsskrift  (2det 
Helte)  har  Intendant  G.  Upmark  under  Titelen:  »En 
svensk  Hofkopparstickare  på  1600-talet«  givet  en 
Anmeldelse  af  en  tysk  Bog  om  den  paagjældende 
formentlig  i  Danzig  fødte  Kobberstikker  »Jeremias 
Falck,  sein  Leben  und  seine  Werke«  af  J.C.Block. 
Bogen  viser  sig  alt  Andet  end  heldig  og  paalidelig. 

Blåtter  fur  Kunstgewerbe  meddeler  i  sit  2det 
Hefte  for  i  Aar  i  en  Notits,  at  Guldsmed  Tostrup  i 
Kristiania  af  de  paa  den  nordiske  Udstilling  i  Kjø- 
benhavn  1888  af  den  russiske  Guldsmed  Outschin- 
nikoff  udstillede  gjennemsigtige  Emaljearbejder 
(émail  å  jour)  har  lært  sig  den  i  disse  brugte  Tek¬ 
nik  og  nu  selv  fremstiller  lignende  Emaljearbejder. 
Tidsskriftet  henviser  til  et  af  Tostrup  forarbejdet 
Kors,  der  er  kjøbt  af  Oesterreich.  Museum  i  Wien. 

Ifjor  er  i  Paris  (Librairie  de  l’Art)  udkommet 
af  Emile  Molinier :  Venise,  ses  arts  décoratifs,  ses 
rnusées  et  ses  collections  (300  S.  40),  der  i  en  Række, 
dog  ikke  planmæssigt  sammenarbejdede  Artikler 
giver  gode  Oplysninger  om  Venedigs  Kunstindustri 
ned  igjennem  Tiderne.  Særlig  roses  Afsnittene  om 
Byens  keramiske  Produktion  og  Glastilvirkning. 

Det  er  ganske  mærkeligt  at  se,  hvorledes  der 
i  Frankrig  fremkommer  det  ene  Forslag  efter  det 
andet  om  at  rejse  Jeanne  d'Arc  Monumenter.  Det 
er  ikke  længe  siden,  at  Rigmanden  Osiris  skjænkede 
Byen  Nancy  Frémiets  Statue  af  Jomfruen  fra  Orleans 
paa  Betingelse  af,  at  den  blev  rejst  paa  en  af 
Byens  Pladser.  Kort  efter  satte  Biskoppen  af  Ver¬ 
dun  en  Subskription  i  Gang,  hvis  Formaal  skulde 
være  at  skaffe  Byen  Vaucouleurs  et  kolossalt  Mindes¬ 
mærke  af  hende,  og  nu  foreslaar  Joseph  Fabre  at 
indvie  et  helt  Bjerg  til  hende.  —  Vaucouleurs  er 
den  By,  hvor  Jeanne  d’Arc  begyndte  sit  store  Fore¬ 
tagende.  Biskoppen  af  Verdun  tænker  paa  her  at 
faa  bygget  en  middelalderlig  Borg  som  Fodstykke 
for  en  kjæmpemæssig  Statue  af  Pleltinuen. 

Chronique  des  Arts  giver  i  sit  Nr.  11  (for  15. 
Marts)  en  Del  Meddelelser  om  et  i  St.  Etienne 
aabnet  nyt  Kunstindustrimuseum,  hvis  Ordning  har 
været  ledet  af  Marius  Vachon :  Han  er,  hedder 
det,  gaaet  ud  fra,  at  et  Museum  maa  ligesom  stadig 
fornyes  for  altid  at  kunne  drage  Besøgende  til  sig. 
Hvor  rigt  et  Museum  end  er,  kan  det  nemlig  ikke 
i  Længden  undgaa  et  vist  Skjær  af  Ensformighed, 
der  fremkalder  Ligegyldighed,  og  det  nye  Museum 


er  da  ogsaa  begyndt  med  rige  Laaneudstillinger, 
til  hvis  Istandbringelse  Undervisningsministeriet  har 
bidraget  med  Udlaan  fra  Statens  Garde-meuble 
ligesom  fra  samtlige  Statsfabrikker,  ikke  at  tale  om 
at  l'Union  des  arts  décoratifs  og  en  Række  private 
Samlere  har  gjort  det  Samme.  Der  paatænkes  en 
Serie  temporære  Fagudstillinger  ordnede  i  Forbin¬ 
delse  med  flere  Provinsmuseer  og  skiftende  i  disse. 
Museet  i  St  Etienne  skal  staa  aabent  indtil  Kl.  11 
Aften,  for  at  den  arbejdende  Befolkning  kan  faa 
Lejlighed  til  at  besøge  det,  og  det  er  vedtaget,  at 
de  Gjenstande,  det  selv  ejer,  som  Regel  skulle 
kunne  laanes  ud  til  Kunstnere,  Industridrivende  og 
Skoler.  Det  er  fuldstændigt  frit  for  Enhver  at  aftegne 
dem,  og  enhver  udstillet  Gjenstand  paatænkes  for¬ 
synet  med  en  trykt  Seddel ,  der  giver  tekniske  og 
historiske  Oplysninger. 

• 

I  CcTté-d’Ors  Departementsarkiv  findes  et  gam¬ 
melt  Manuskript  vedrørende  Abbediet  Molerne.  I 
det  forekommer  som  Vitterlighedsvidne  under  et 
Dokument  fra  omtrent  1100  »Walterius  vitri  arti- 
fex*  og  under  et  Andet  »Johannes  et  Widricus 
cementarii*.  Saa  gamle  Giarmestre  og  Murere  for¬ 
tjene  at  nævnes  (Chronique  des  arts  Nr.  5). 

Præsidenten  for  Wiens  Kunstgewerbeverein 
Rudolf  von  Waldlieim  døde  den  2.  Januar,  efter 
lige  at  have  fyldt  58  Aar.  Han  var  oprindelig 
Xylograf  og  anlagde  senere  en  Kunstreproduktions- 
og  Forlagsforretning,  der  fik  stor  Betydning  i  det 
wienske  Boghaandværks  Udvikling.  Sammen  med 
Valentin  Teiricli  stiftede  han  bl.  A.  det  kunstindu¬ 
strielle  Tidsskrift  »Bl atter  fur  Kunstgewerbe«  (1872). 
Hans  Portræt  følger  med  dette  Tidsskrifts  iste 
Hefte  for  i  Aar. 

Den  bekjendte  Forfatter  J.  H.  v.  Hefner- 
Alteneck  har  udgivet  en  forøget  Udgave  af  sit  i 
1868  udkomne  Arbejde  :  »Original-Zeichnungen  deut- 
scher  Meister  des  sechszehnten  Jahrhunderts  zu  aus- 
geftihrten  Kunstwerken  fur  Konige  von  Frankreich 
und  Spanien  und  andere  Fiirsten«.  Forfatteren 
synes  med  Rette  at  hævde,  at  bl.  A.  en  Række 
Pragtrustninger,  som  tidligere  tilskreves  franske  og 
italienske  Mestere,  stamme  fra  tyske  Kunstnere  og 
tyske  Værksteder.  —  Værket  findes  i  Industrifor¬ 
eningens  Bibliotek. 

I  Bayerische  Gewerbe- Zeitung,  iste  og  2det 
Hefte  for  i  Aar,  har  Stadsarkivar  Ernst  Mummen- 
hoff  i  Niirnberg  offentliggjort  en  Artikel  »Handwerk 
und  freie  Kunst  in  Niirnberg«,  der  gaar  ud  paa  at 
vise,  at  det  sædvanlige  Lavsvæsen  aldrig  har  existe- 
ret  i  Niirnberg.  I  Spidsen  for  de  enkelte  Haand- 
værksfag  stod  nok  edsvorne  Mestere,  men  Fagene 
havde  ingen  Forsamlingsret,  ingen  Strafferet,  ingen 
Ret  til  at  føre  Segl,  ingen  Ret  til  at  korrespondere 
med  udenbys  Lav  o.  s.  v.  En  Række  meddelte 

enkelte  Tilfælde  vise,  at  Raadet  strax  var  tilrede 
med  sin  Myndighed,  naar  et  Fag  forsyndede  sig 
herimod. 

De  ved  Berlins  Kunstindustrimuseum  i  Januar 
d.  A.  begyndte  Foredragsrækker  have  været  føl¬ 
gende  :  Dr.  P.  Jessen  har  hver  Mandag  Aften  talt 
om  Kunstindustriens  Litteratur  og  hver  Fredag  Aften 
om  det  tyske  Renæssanceornament ;  Dr .  Alf r.  Meyer 
har  hver  Tirsdag  talt  om  Italiens  dekorative  Plastik 
fra  den  ældgamle  Tid  indtil  Renæssancen,  og  ende¬ 
lig  har  Dr.  O.  v.  Falke  hver  Torsdag  Aften  talt 
om  Emalje,  Smykker  og  [uvelarbejde. 

Det  ægyptiske  Oldtidsmuseum  i  Boulak  er  nu 
flyttet  til  Gizeh,  som  Kliediven  velvilligt  har  stillet 
til  dets  Raadighed.  Flytningen  paabegyndtes  i  Juli 
forrige  Aar.  I  Boulak  har  Museet  været  fra  1859 
til  1889. 

I  forrige  Aargang  S.  200  nævntes  en  tysk  Bog 
over  Guldsmedemærker,  M.  Rosenbergs  Der  Gold- 
schmiede  Merkzeichen  —  den  findes  i  Industrifor¬ 
eningens  Bibliotek  —  og  nu  kan  her  nævnes  en  til¬ 
svarende  fransk  Bog,  Ris  Paquot:  Dictionnaire  des 
Orfhvres  frangais  et  étrangers.  Den  indeholder  over 
2000  Mærker,  hovedsageligt  franske. 

Dr.  Jos.  Neuwirth  har  i  et  for  nylig  udkommet 
Værk  »Die  Wochenrechungen  und  der  Betrieb  des 
Prager  Dombaues  in  den  Jahren  1372 — 1378«  (Prag, 
510  S.)  givet  et  nyt  og  væsentligt  Bidrag  til  de 
middelalderlige  Bauhiitters  interessante,  men  endnu 
uklare  Historie.  Denne  dygtige  Bogs  Fremkomst 
har  ladet  et  Ønske  fremstaa  om,  at  det  tilstede¬ 
værende  Materiale  til  den  wienske  Stephanskirkes 
Historie  maatte  kunne  faa  en  lignende  samvitigheds- 
fuld  og  grundig  Behandling. 

I  Mittheil.  des  k.  k.  oesterreich.  Mus.  (Nr.  52) 
har  Professor,  Dr.  IV.  A.  Neumann  begyndt  en 
læseværdig  Artikel  »S.  Bernwardus  von  Hildesheim 


in  seiner  Zeit«.  Det  er  et  kunstindustrielt  Tids¬ 
billede  fra  Slutningen  af  det  10de  og  Begyndelsen 
af  det  ilte  Aarlntndrede. 

Kunst  und  Altertum  in  Lotringen  af  Dr.  F.  X. 
Krauss  (Strasburg,  1889)  er  Titelen  paa  det  sidste 
(tredje)  Bind  af  den  Beskrivelse  over  Elsass-Lotrin- 
gen,  som  det  kejserlige  Ministerium  for  disse  Lands¬ 
dele  har  besørget  udgivet.  Omtrent  Halvdelen  af 
Bogen  optages  af  Meddelelser  om  Byen  Metz,  hvis 
gamle  Domkirke  faar  en  udførlig  Omtale.  I  dens 
nuværende  Skikkelse  skriver  den  sig  væsentlig  fra 
det  14de  Aarhundrede.  Af  dens  fordums  rige  Skat, 
der  plyndredes  under  den  store  Revolution,  er  nu 
bl.  A.  tilbage  en  saa  kaldet  Karl  den  Stores  Kappe, 
der  formentlig  er  fra  det  12te  Aarhundrede,  et  for¬ 
trinligt  Rejsealter  af  Agat  fra  det  12te  Aarhundrede 
og  to  Biskopstave  af  Elfenben. 

Bayerische  Gewerbe-Zeitung  har  i  sine  Hefter 
3 — 5  for  i  Aar  under  Overskriften  »Die  Bahnbrecher 
unseres  modernen  Kunstgewerbes«  nærmere  omtalt 
Georg  Hirth ,  Udgiveren  af  den  siden  1877  i  Miin- 
chen  udkommende  »Fornrenschatz  der  Renaissance«. 
Foruden  dette  Værk  har  han  udgivet  »Das  deutsche 
Zimmer,  Anregungen  zur  hauslichen  Kunstpflege« , 
»Kulturgeschichtliclres  Bilderbuch  aus  drei  Jahr- 
hunderten«,  »Album  ftir  Frauenarbeit«,  »Bilder  aus 
der  Luther-Zeit« ,  »Die  Liebhaberbibliotliek  alter 
Illustratoren«,  »Biicherornamentik  der  Renaissance« 
o.  s.  v.  Hans  Formenschatz  og  Das  deutsche  Zim¬ 
mer  findes  i  Industriforeningens  Bibliotek. 

Som  et  godt  Suplement  til  Franz  Ewerbechs 
store  Værk  »Die  Renaissance  in  Belgien  und  Hol¬ 
land«  (I — IV,  1883—  1S89),  der  findes  i  Industri¬ 
foreningens  Bibliotek,  skal  her  nævnes  et  andet 
Værk  af  Dr.  G.  Galland:  Gescliichte  der  liollåndi- 
schen  Baukunst  und  Bildnerei  im  Zeitalter  der  Re¬ 
naissance,  der  nationalen  Blute  und  des  Klassicismus 
(Frankfurt  a.  M.  1S90). 

Bygningskunst  og 
det  19de  Århundrede. 


P å  et  af  de  fynske  Stamhuse  faldt  Talen  en  Dag  for 
en  halv  Snes  År  siden  på  de  Forandringer,  som  danske 
Herregårdes  Hovedbygninger  er  undergåede  i  Tidens 
Løb.  Dette  Samtale-Emne  gav  Anledning  til,  at  Stamhus- 
besidderen  omtalte  den  Armod,  som  i  Begyndelsen  af 
vort  Århundrede  satte  sit  Præg  såvel  på  hans  Barndoms¬ 
hjem  som  på  største  Parten  af  Landets  øvrige  Herregårde. 
i>I  de  Tider  var  Indtægterne  af  min  Gård  og  mit  Gods  så 
små«,  sagde  han,  »at  jeg  måtte  gå  i  hvidt  Vadmel,  fordi 
min  Moder  vilde  spare  Farverlønnen.  —  Når  De  hører,  at 
Klæderne  var  så  tarvelige,  kan  De  vel  nogenlunde  danne 
Dem  en  Mening  om,  hvor  ringe  det  stod  til  med  Vedlige¬ 
holdelsen  af  det  store  Bygningscomplex.  Således  som  jeg 
fra  mine  Drengeår  mindes  Gården,  lignede  den  nærmest 
en  Røverrede.  Selv  på  Hovedbygningen  var  de  fleste 
Vinduer  slåede  i  Stykker,  og  Hullerne  var  lukkede  med 
Plalm  og  Bræddestumper.  Der  var  kun  to  Stuer  i  hele 
Huset,  som  var  beboelige ;  i  alle  de  andre  var  en  Slud  og 
Træk,  så  Ingen  kunde  være  der.  Når  det  stormede,  måtte 
vi  tilmed  gå  ud  og  ind  ad  Køkkendøren,  da  Trappetårnet 
var  i  den  Grad  forfaldent,  at  vi  stadig  frygtede  for,  at 
noget  af  Murværket  skulde  blæse  ned  og  slå  En  eller 
Anden  ihjel«. 

Vi,  den  yngre  Slægt,  har  ondt  ved  at  forstå,  at  en  sådan  Tilstand  er  gået 
umiddelbart  forud  for  vor  egen  Tid.  De  mundtlige  og  skriftlige  Vidnesbyrd,  som  fore¬ 
ligger,  er  dog  ubestridelige,  og  desuden  er  Sporene  af  Datidens  Armod  tydelige  i  mange 
af  vore  Herresæder. 

Da  den  værste  Pengekrise  var  overstået,  begyndte  Godsejerne  at  lade  deres 
Hovedbygninger  sætte  i  Stand;  men  ingen  af  den  Tids  Istandsættelser  kan  kaldes  en 
Restauration.  Intet  blev  ofret  på  ny  kunstnerisk  Udstyrelse,  og  intet  blev  sparet  af  For¬ 
tidens  Udsmykning.  Hvor  der  kun  var  Brudstykker  af  Gavlkammene  tilbage,  hvor  Vind¬ 
gavlene  (den  spidse  Del  af  Gavlene)  var  revnede,  hvor  Spirene  var  itu,  der  var  det  givet, 
at  alt  dette  skulde  rives  ned.  Ingenlunde  var  man  utilbøjelig  til  at  lade  Tag-Etagen  med 
Skydeskårene  samt  Tårnene  og  Karnapperne  følge  efter;  thi  det  Herresæde,  som  tiltalte 
Datiden  mest,  var  en  prunkløs,  hvidtet,  firkantet  Bygning  med  Valm-Tag,  med  firkantede 
Vinduer  og  Døre,  og  med  en  stor  udvendig,  såkaldet  »herskabelig«  Stentrappe. 

De  offentlige  Bygninger  blev  lige  så  lidt  fredede  som  de  private.  Levninger  af 
gamle  Borge,  der  havde  den  største  culturhistoriske  Interesse,  var  i  den  Grad  prisgivne 
til  Ødelæggelse,  at  Murværket  årlig  blev  bortført  og  anvendt  til  Privathuse  af  den  tarve¬ 
ligste  Art.  Ikke  engang  de  Slotte,  der  endnu  var  beboelige,  blev  holdte  vedlige.  Selv 
Frederiksborg  og  Kronborg  var  så  forfaldne  for  50  Åar  siden,  at  det  så  ud,  som  om 
det  Tidspunkt  stundede  til,  da  Danmarks  stolteste  Renaissance-Bygninger  skulde  dele 
Skæbne  med  største  Parten  af  de  øvrige  Kongeborge.  I  Overensstemmelse  hermed  blev 
heller  ikke  Kirkebygninger  holdte  i  Hævd.  Så  længe  det  på  nogen  Måde  lod  sig  gøre, 
skjulte  man  deres  Brøstfældigheder  med  Hvidtekosten;  når  dette  ikke  længer  var  muligt, 
greb  man  kun  altfor  ofte  til  den  Udvej  at  bryde  de  Partier  ned,  som  udkrævede  større 
Reparationer.  Ja  efter  at  man  var  kommen  ind  på  Nedbrydnings-Systemet,  blev  dette  til 
en  sådan  Mani,  at  man  ikke  længere  nøjedes  med  at  rasere  det  faldefærdige,  men  også 
tog  det  »overflødige«  under  Behandling.  Skete  det  undertiden,  at  en  sådan  Nedbrydning- 
blev  meget  kostbar,  trøstede  man  sig  ved  den  Tanke,  at  nu  var  både  Samtiden  og  Efter¬ 
tiden  forskånet  for  Udgifter  til  Reparationer.  Så  faldt  da  ikke  alene  Tårne,  Buegange  og 
mange  andre  Enkeltheder,  som  havde  stor  architektonisk  Værdi,  men  endogså  velbevarede 
Kirkebygninger,  der  hørte  til  de  interessanteste  i  Landet.  —  Som  bekendt  var  det  kun 
et  Tilfælde,  der  frelste  den  »barbariske«  Domkirke  i  Roskilde  fra  Undergang. 

Respect  havde  Datiden  kun  for  den  »rene  og  ædle«  Stil,  hvori  Kjøbenhavns 
Hovedkirke  blev  genopført.  Forargelsen  var  stor,  da  en  af  de  ældre  Digtere  forstyrrede 
Glæden  over  denne  Bygning,  idet  han  pegede  på  Tårnkorset  og  sagde:  »Herunder 
hviler  salig  Frue«. 

Endnu  længe  efter  at  Høyen  havde  vakt  Interessen  for  de  romanske  og  gothiske 
Kirkebygninger,  vedvarede  Ringeagten  for  deres  Inventarier  og  øvrige  Monumenter.  For 
ca.  30  År  siden  blev  disse  endnu  ødelagte  for  Fode.  Ligsten,  som  var  uerstattelige 
historiske  Actstykker,  blev  slåede  itu  til  Trappesten  og  Brosten.  Drevne  og  ciselerede 
Gravplader  af  Messing,  der  hørte  til  vore  få  Vidnesbyrd  om  det  Standpunkt,  Metal¬ 
arbejderne  indtog  i  Middelalderen,  blev  solgte  efter  Vægt  og  smeltede.  Kummer  af 
Døbefonte  fra  den  ældste  christne  Tid  blev  satte  ud  på  Gårdspladser  som  Vandingstrug, 
ja  man  gik  endog  så  vidt  i  Mangel  på  Ærbødighed  for  Menighedens  Traditioner,  at  man 
anvendte  dem  som  Ædetrug  i  Svinestier.  Altertavler  af  fortrinligt  Billedskærerarbejde  blev 
henslængte  på  Lofter  og  i  Materialkamre.  Kostbare  Epitaphier  og  pyntelige  Paneler  blev 
sønderslåede  og  brugte  til  at  lappe  Skur  og  Plankeværker  med.  Den  største  Interesse, 
man  viste  for  det  gamle  Snitværk,  var  den,  at  man  pyntede  med  det  i  Haverne,  ligesom 
man  endnu  pynter  med  Vragstumper  på  Jyllands  Vestkyst.  Det  var  »de  dannede«  — 
særlig  Provstesynet  —  der  lagde  øde.  Almuesmanden,  »som  ingen  Smag  havde«,  stod 

ofte  med  sin  gammeldags  Synsmåde  og  fandt,  at  det,  der  blev  kørt  ud,  i  Grunden  var  kønt. 
Han  kunde  også  i  senere  Tid  tage  sådanne  Pietets-Hensyn,  som  man  egentlig  måtte 
vente,  at  Præsten  skulde  have  taget.  Således  fortælles  der,  at  et  gammelt  Crucifix 
fæstet  til  en  Bjælke  i  en  jydsk  Kirkers  Korbue  —  blev  frelst  af  en  Boelsmand,  som  var 
Kirkeværge.  Da  Sognepræsten  for  en  halv  Snes  År  siden  ønskede  det  fjærnet  og  derfor 
rådførte  sig  med  Boelsmanden,  læste  denne  på  Bjælken:  »Hengivet  for  vore  Over¬ 
trædelser«,  og  sagde:  »Det  er  et  godt  Ord;  det  lader  vi  stå,  Hr.  Præst«. 

Det  Bohave,  der  var  Vidnesbyrd  om  Fortids  Kunst  og  Kunstindustri,  blev  ikke 
mindre  ringeagtede.  Suiter  af  gamle  Malerier  kom  på  Auction,  hvor  de  i  Almindelighed 
blev  betragtet  som  vandtæt  Lærred.  —  På  en  af  de  fynske  Herregårde  blev  endogså  en 
stor  Samling  af  Familieportraiter  solgt  for  12  Sk.  Stykket.  —  Gobelins  blev  benyttede  til 
Presenninger  og  Gulvklude.  Udskårne  og  indlagte  Møbler  blev  slaede  itu  til  Brændsel, 
kastede  på  Loftet,  satte  ud  i  Karlekamre,  Huggehuse  og  Hønsehuse,  hvor  særlig  de  små 
Bum  i  Vråskabene  gjorde  Tjeneste  som  Reder.  Alt  det,  der  ikke  var  moderne,  blev 
anset  for  gammelt  Skrammel;  kun  enkelte  Genstande,  som  man  fablede  om  havde  til¬ 
hørt  kongelige  Personer,  blev  holdte  i  Hævd  i  borgerlige  Huse,  hvor  de  betragtedes  som 
»fornemme  Stykker«  og  kildrede  Ejernes  Forfængelighed. 

På  Bygningskunstens  og  Kunstindustriens  Område  var  altså  den  første  Halvdel  af 
det  19de  Århundrede  i  det  Hele  taget  en  Nivellerings- 1  id.  At  enkelte  Mænd,  som 
hentede  deres  Motiver  fra  fjerne  Tider  og  Steder,  frembragte  Arbejder  af  anselig  Værdi, 
er  tidligere  omtalt  i  Tidsskrift  for  Kunstindustri  (s.  I,  S.  174  Her  skal  jeg  henlede 

Opmærksomheden  på,  at  selve  Nivellerings-Systemet  ved  Midten  af  Århundredet  gav 
Anledning  til,  at  der  rejste  sig  en  Modstand,  som  i  Løbet  af  en  Menneskealder  førte  til 
en  Udvikling,  Ingen  forud  havde  anet;  samtidig  skal  jeg  pege  på,  at  de  første  Impulser 
til  denne  Bevægelse  må  føres  tilbage  til  Digtere  og  Videnskabsmænd,  som  havde  virket 
fra  Begyndelsen  af  Århundredet. 

Det  var  Digterne,  som  fra  første  Færd  henledede  Folkets  Opmærksomhed  på 
Fortidsminderne  og  ved  livfulde  Fantasibilleder  vakte  Sansen  for  historisk  og  kunstnerisk 
Fremstilling.  Selv  i  de  mest  afsides  Kroge  af  Landet  var  Kendskaben  til  dansk  Skøn- 
literatur  i  Løbet  af  få  År  bleven  så  stor,  at  Hentydninger  til  Oldtiden  og  Middelalderen 
var  tilstrækkelige  til  at  skabe  Ideforbindelser  og  fremkalde  Forestillinger,  som  i  det  væsent¬ 
lige  hidrørte  fra  OehlenschUigers  Tragedier  og  Ingemanns  Romaner.  Det  er  naturligt,  at 
disse  Forestillinger  for  Sceneriets  Vedkommende  var  i  høj  Grad  tågede;  thi  Datidens 
Digtere  hentede  jo  Emner  fra  gamle  Dage  for  at  få  Lejlighed  til  at  skildre  stærke  Liden¬ 
skaber  og  dybe  Følelser;  det  var  ingenlunde  deres  Opgave  at  give  et  culturhistorisk 
Billede  af  fjerne  Tidsrum. 

Kunstnernes  første  Forsøg  på  at  fyldestgøre  de  Krav,  Poesien  havde  stillet,  er 
prægede  af  stor  Fattigdom.  Selvfølgelig  kunde  der  ikke  fremkomme  stilrigtige  Former, 
sålænge  der  ikke  forelå  archæologiske  og  historiske  Undersøgelser;  derimod  turde  man 
måske  have  forudsat,  at  der  vilde  være  fremstået  fantastiske  Ornamenter,  som  var  rige 
på  Lune  og  Liv.  Udfaldet  viste,  at  en  sådan  Forudsætning  heller  ikke  kunde  holde  Stik. 
Man  skal  have  vanskeligt  ved  at  tænke  sig  noget  mere  tørt  og  indholdsløst  end  de  malede 
Bræddeskur,  det  kongelige  Theater  benyttede  som  Sceneri  for  Fremstillinger  af  Nordens 
Oldtid,  eller  de  Tilløb  til  Gothik,  der  i  en  noget  senere  Tid  kom  til  at  agere  Decora- 
tioner  i  Kirker  og  på  Herregårde.  Den  dybe  Armod,  som  her  kommer  tilsyne,  er 
iøvrigt  ikke  uden  Interesse  for  Nutiden ;  thi  idet  den  lærer  os,  at  Fremkomsten  af  kunst¬ 
neriske  Ideer  er  betinget  af  T  ilstedeværelsen  af  kunstneriske  1  raditioner,  far  den  særlig 
Betydning  overfor  et  Postulat,  der  blev  fremsat  for  fa  År  siden  og  lød  på,  at  vi  matte 

bryde  med  alt  det  bestående  og  begynde  helt  forfra,  hvis  vi  skulde  komme  ud  af  vor  Tids 

Virvar  og  ind  i  en  Udvikling,  som  førte  til  architektonislc  Enhed.  —  Just  fordi  vi  må 
fælde  så  stræng  en  Dom  over  Datiden  i  Almindelighed,  står  det  som  et  talende 
Vidnesbyrd  om  de  enkelte  fremsynede  Mænds  Energi,  at  så  godt  som  alle  vore  offent¬ 
lige  Samlinger  blev  åbnede  i  den  sidste  Halvdel  af  Frederik  den  Sjettes  Tid.  —  De, 
der  dengang  stod  for  Styret,  havde  selvfølgelig  store  Forventninger  om  den  Indflydelse, 
Studiet  af  disse  Skatte  vilde  øve  paa  Folket.  I  Henhold  til  Worsaaes  Udtalelser  skal 
allerede  Thomsen  have  næret  den  Tanke,  at  Genstandene  kunde  komme  til  at  tjene  de 
Industridrivende  til  Forbilleder. 

Som  bekendt  blev  det  særlig  Oldsagssamlingen,  der  fra  første  Færd  fik  stor 
Betydning  for  Kunstindustrien,  idet  den  afgav  Motiver  for  Smykker,  der  fængslede  Inter¬ 
essen  såvel  i  Udlandet  som  i  Indlandet.  Det  er  kun  at  beklage,  at  det  rige  Materiale 
ikke  er  benyttet  efter  en  større  Målestok.  Grunden  hertil  er  vistnok  den,  at  de  Industri¬ 
drivende  i  Regelen  er  utilbøjelige  til  at  gøre  Museumsstudier ;  i  hvert  Fald  er  det  så  godt 
som  udelukkende  de  Former,  Worsaae  har  ladet  afbilde,  der  er  reproducerede  h 

For  at  Kunstindustrien  kunde  komme  til  organisk  Udvikling,  måtte  den  knyttes 
til  Architekturen.  Derfor  blev  det  Høyens  rige  Virksomhed,  som  fremkaldte  Spirer,  der 
havde  varig  Livskraft.  Vi,  som  læser  hans  Skrifter,  forbavses  over  hans  klart  skuende  Blik  og 
aner  den  Virkning,  hans  åndrige  Foredrag  måtte  gøre  på  begavede  Tilhørere,  der  var  rede 
til  at  sætte  alle  Kræfter  ind  på  store  Opgaver ;  men  vi  forstå  tillige,  at  det  måtte  tage 
lang  Tid,  før  Samfundet  i  det  Hele  taget  kunde  hæve  sig  op  til  hans  Synspunkt,  og  at 
det  altså  er  naturligt,  at  praktiske  Resultater  af  hans  Stræben  først  kunde  vise  sig  rundt 
om  i  Landet  i  hans  ældre  År  og  efter  hans  Død.  Det  er  særlig  hans  store  Kærlighed 
til  Middelalders- Architekturen,  som  har  fået  Betydning  for  os;  thi  som  Følge  af  den 
Interesse,  han  bibragte  sin  Samtid,  er  alle  vore  større  Kirkebygninger  og  ikke  få  af  de 
mindre  undergåede  gennemgribende  Restaurationer.  Ved  disse  Restaurationer  fik  vore 
Architekter  en  Opgave,  der  er  imponerende  ved  de  Vanskeligheder,  den  har  frembudt. 
Ser  vi  bort  fra  den  første  Tids  Tilbøjelighed  til  at  fjerne  alle  de  Ornamenter,  som  ikke 
hidrørte  fra  oprindelige  Byggeplaner,  kan  der  ikke  være  Tvivl  om,  at  Løsningen  i  det 
Hele  taget  er  vellykket. 

Om  Principet  for  Restaurationerne  kunde  der  ikke  være  synderlig  Meningsforskel ; 
thi  da  Tidspunktet  for  den  højeste  Udvikling  af  den  kirkelige  Bygningskunst  ligger  langt 
tilbage  i  den  katholske  Periode,  og  da  Protestantismen  ikke  med  Nødvendighed  stiller 
nye  kunstneriske  Krav,  var  det  klart,  at  man  stod  overfor  en  afsluttet  Udvikling.  Det 
gjaldt  da  ikke  om  at  skabe  noget  nyt,  men  om  at  genfremstille  det  gamle  i  dets  reneste 
og  ædleste  Form.  Følgelig  måtte  Nutidens  Kunstnere  studere  de  oprindelige  Bygmestres 
Tankegang,  underordne  sig  denne  og  stræbe  efter  at  tilegne  sig  de  fremmede  Ideer. 

Lige  så  simpel  og  klar,  som  denne  Fordring  er,  når  den  opstilles  theoretisk, 
lige  så  indviklet  og  besværlig  var  den,  da  det  gjaldt  den  praktiske  Løsning  af  Opgaverne. 
Middelalderens  Stilarter  var  i  lang  Tid  betragtede  som  bizarre  Former,  der  kun  havde 
Interesse  som  Curiositeter ;  derfor  var  Architekternes  Uddannelse  hovedsagenlig  gået  i 
Retning  af  klassisk  Kunst,  og  følgelig  savnede  de  Forkundskaber,  dengang  de  nye  Krav 
begyndte  at  gøre  sig  gældende.  Der  existerede  så  godt  som  ingen  Hjælpemidler,  og  de, 
der  forefandtes,  var  næsten  utilgængelige.  De  offentlige  Bibliotheker  havde  kun  få  ældre 


••  I  »Ude  og  Hjemme«,  livor  Kunstindustrien  i  sin  Tid  havde  et  godt  Asyl,  findes  der  i  Nr.  158  en 
Artikel  »Om  oldnordisk  Stil  i  Udstillingen  af  kunstindustrielle  Frembringelser  i  1880«.  Det  vilde 
være  ønskeligt,  om  Forfatteren  af  denne,  der  forener  et  grundigt  Kendskab  til  Oldtiden  med  en  ud¬ 
viklet  Skønhedssans,  vilde  levere  en  Afhandling  forsynet  med  en  Samling  af  Forbilleder,  der  kunde 
henlede  Opmærksomheden  paa  det  rige  Stof,  som  endnu  er  ubenyttet. 

Værker,  der  handlede  om 
Architekturen.  Kunstakade¬ 
miets  Bibliothek  var  lidt  bedre  forsynet;  men  Adgangen  til  dette 
var  i  høj  Grad  begrænset;  det  var  egentlig  kun  til  Brug  for  Akade¬ 
miets  Professorer.  Af  indenlandsk  Litteratur  over  Bygningskunst 
forelå  næsten  intet,  og  den  nyere  udenlandske,  der  nu  er  saa  rig¬ 
holdig,  var  dengang  i  sin  første  Vorden.  På  Afbildningernes  Om¬ 
råde  var  Armoden  ikke  mindre  end  på  Litteraturens.  Photographien, 
der  i  de  senere  År  har  fået  samme  Betydning  for  Architektur  og 
Kunstindustri,  som  Opfindelsen  af  Bogtrykkerkunsten  i  sin  Tid  fik 
for  Videnskaberne,  var  endnu  ikke  kommen  til  Udvikling.  Der  var 
ingen  Opmålinger,  som  kunde  tjene  til  Sammenligning  af  samtidige 
Bygninger.  Der  forelå  kun  et  meget  ringe  Antal  gamle  Prospecter, 
og  største  Parten  af  disse  var  udførte  således,  at  de  var  mere 
vildledende  end  vejledende.  Følgelig  var  Architekterne  så  godt 
som  udelukkende  henviste  til  deres  egne  Studier  af  Fortidens 
Bygningsværker.  Også  på  dette  Område  var  de  meget  uheldig 
stillede.  Thi  Undersøgelser  af  Kirker,  der  var  jævnaldrende  med 
dem,  som  skulde  restaureres,  blev  i  høj  Grad  vanskeliggjorte,  dels 
ved  Datidens  lidet  udviklede,  tidsspildende  og  kostbare  Befordrings¬ 
væsen,  dels  ved  den  Ombygning  og  Overhvidtning,  der  i  Regelen 
berøvede  de  architektoniske  Monumenter  deres  egentlige  Karakter. 
Man  måtte  fjerne  det  nyere  Påhæng,  før  man  kunde  dømme  om 
det  oprindelige  Udseende,  og  fra  første  Færd  måtte  man  derfor  i 
det  væsentlige  lære  af  selve  den  Bygning,  man  var  i  Færd  med  at 
restaurere.  De  nødtørftige  Oplysninger  kom  kun  til  Syne,  efter¬ 
hånden  som  Arbejdet  skred  fremad,  og  ofte  udkrævedes  der  en 
ikke  ringe  Grad  af  Skarpsindighed  til  Forståelse  af  Former,  som 
kun  var  betegnede  ved  Brudstykker.  Vanskelighederne  for¬ 
øgedes  betydeligt  derved,  at  Opførelsen  af  vore  større  Kirke¬ 
bygninger  har  strakt  sig  over  et  længere  Tidsrum,  og  at  de  enkelte 
Partier  er  komne  til  at  repræsentere  forskellige  Stil-Nuancer,  fordi 

påfølgende  Bygherrer  og  Bygmestre  har  fraveget  den  oprindelige  Plan  for  Anlæget.  —  Der 
var  derfor  Punkter,  hvor  Nutidens  Architekter  måtte  arbejde  næsten  i  Blinde. 

Efterhånden  som  den  ene  Restauration  afløste  den  anden,  indvandt  man  selvfølgelig 
mere  og  mere  Erfaring,  og  idet  der  virkedes  ivrigt  i  Udlandet,  blev  de  fremmede  Hjælpe¬ 
kilder  samtidig  flere  og  flere.  Arbejdet  blev  for  så  vidt  lettere,  som  det  skred  frem  med 
større  Sikkerhed;  men  Studierne  blev  betydeligt  forøgede.  Nu  stilledes  den  Fordring  til 
Architekten,  at  han  måtte  være  så  fortrolig  med  de  udenlandske  Bygningsværker,  at  han 
kunde  henføre  enhver  af  de  hjemlige  Kirkebygninger  til  den  Gruppe,  som  havde  givet 
den  sit  Særpræg;  thi  først  da  kunde  han  danne  sig  en  klar  Forestilling  om,  hvad  der  i 
hvert  enkelt  Tilfælde  var  copieret,  og  benytte  Originalerne  ved  Genfremstilling  af  de  Led, 
der  var  i  høj  Grad  forkvaklede  eller  fuldstændig  borte.  Der  blev  så  meget  mere  at 
varetage,  som  man  nu  ikke  længere  lod  sig  nøje  med  en  Restauration  af  det  Ydre  og  en 
Gengivelse  af  det  Indres  architektoniske  Hovedformer,  men  også  fordrede  en  Reproduction 
af  hele  den  indvendige  Udstyrelse,  såvel  af  Murfladernes  malede  Decorationer  som  af  alt 
Inventariet.  Således  var  der  idelig  nye  Opgaver  for  Bygningskunst  og  Kunstindustri. 
Studierne  strakte  sig  over  Tredjeparten  af  Europas  Område  og  over  et  Tidsrum  af  mere 
end  et  halvt  Årtusinde. 

Der  forløb  ikke  mange  År,  før  Kærligheden  til  de  romanske  og  gothiske  Bygnings¬ 
former  affødte  en  varm  Interesse  for  Overleveringerne  fra  Renaissance-Tiden.  Denne 
Interesse  blev  båren  frem  af  den  yngre  Slægt.  Høyen  deltog  kun  i  ringe  Grad  i  den  ny 
Bevægelse.  Der  er  mange  Vidnesbyrd  om,  at  Bygningerne  fra  Frederik  den  Andens  og 
Christian  den  Fjerdes  Tid  fængslede  ham  ved  deres  maleriske  Skønhed,  og  at  han  ofte 
blev  greben  af  det  umiddelbare  Indtryk,  disse  Værker  gjorde  på  ham;  men  der  er  ikke 
færre,  som  viser  os,  at  han  atter  blev  frastødt,  når  han  kom  ind  på  en  nærmere  Under¬ 
søgelse  af  Enkelthederne.  Hans  Skrifter  synes  at  vidne  om,  at  han  ikke  nåede  til  et  fast 
Stade  for  sin  Betragtning  af  den  gothiske  Renaissance,  fordi  han  ikke  kunde  indordne 
dens  Planer  og  Anlæg  under  Systemer.  Han  siger,  at  Monumenterne  fra  det  1 6de  og 
17de  Århundrede  »lige  så  meget  savner  en  bestemt  udtalt  Karakter,  som  de  har  Rigdom 
og  Afvexling  i  Enkelthederne.«  Han  ivrer  imod  Datidens  Tårne,  der  ifølge  hans  Anskuelse 
mistede  deres  Skønhed,  da  de  kom  til  at  afvige  fra  den  rent  gothiske  Construction,  og 
han  fremhæver  særlig,  at  »Tårnspirene  af  kobbertakt  Træværk,  inddelte  i  forskellige 
Stokværk  af  Arcader  med  Reminiscentser  af  italiensk  Kuppelbygning  under  de  høje  Spidser, 
røbe  en  smagløs,  haardnakket  og  blind  Stræben  efter  at  ville  forene  de  mest  mod¬ 
stræbende  Kræfter.«  I  det  Hele  taget  går  Høyen  ikke  stort  videre  i  sin  Anerkendelse, 
end  at  han  indrømmer,  at  den  Stil,  der  gør  sig  gældende  i  Herregårde  som  Hesselager- 
gård,  Egeskov  og  Ørbæklunde,  »da  også  har  sit  Tiltrækkende«.  Den  største  Ros  synes 
han  at  have  udtalt  for  halvtredsindstyve  Ar  siden,  da  han  skrev:  »Vor  Tid,  der  i  Kunsten 
vel  mest  udmærker  sig  frem  for  hin  [Renaissance-Tiden]  ved  en  renere  og  fuldstændigere 
Theori,  overser  disse  Bygninger  [den  Suite,  hvortil  Kronborg  og  Frederiksborg  hører] 
netop  formedelst  deres  tilsyneladende  Mangel  på  Enhed  og  lægger  ikke  Mærke  til,  hvor¬ 
ledes  det  dybere  i  de  forskellige  Stilarters  Naturer  lettest  åbenbarer  sig  i  disse  Forsøg 
på  at  sammensmelte  dem  til  Enhed,  samt  at  der  selv  på  denne  Vej  lod  sig  noget  udføre, 
der  ej  vilde  mangle  Harmoni.« 

Da  der  blev  Tale  om  Restaurationen  af  Frederiksborg,  måtte  de  Erfaringer, 
Iløyen  havde  gjort  i  sine  yngre  Dage,  ægge  ham  til  Indsigelse  mod  de  Fordringer,  der 
fremkom.  Han  havde  levet  under  Forhold,  som  i  pecuniær  Henseende  var  kummerlige 
for  Kunsten,  og  han  havde  ofte  kæmpet  hårdt  og  forgæves  for  at  skaffe  forholdsvis  små 
Summer  tilveje  til  Arbejder,  der  stod  for  ham  som  påtrængende  nødvendige ;  det  var 
derfor  naturligt,  at  han  ikke  turde  tro,  at  den  almene  Interesse  var  voxet  i  en  sådan 

Grad,  at  det  nu  var  muligt  at  rejse  Penge  til  alt  det,  de  Yngre  krævede.  Just  idet  han 
fremsætter  sin  Tvivl,  giver  han  de  bedste  Oplysninger  om  Forskellen  mellem  før  og  nu. 
Denne  kommer  særlig  tilsyne,  hvor  han  fraråder  Genopførelsen  af  Frederiksborg,  idet  han 
skriver:  »Fire  hundrede  tusinde  Rigsdaler  er  den  Sum,  der  foreløbig  anslåes  som  nød¬ 
vendig  til  at  fuldføre  Mellembygningens  og  den  østre  Fløjs  ydre  Architektur,  uagtet  Murene 
ikke  er  nedbrændte,  men  blot  beskadigede.  Dersom  denne  Sum  virkelig  bliver  tilveje¬ 
bragt,  uden  at  efterlade  noget  Tryk  på  andre  Steder,  hvor  Øjeblikket  behøver  Kunstens 
Anvendelse  til  at  vedligeholde  eller  til  at  skabe  noget  nyt,  så  vil  det  unægtelig  være  et 
slående  Vidnesbyrd  om,  at  Velstanden,  både  den  offentlige  og  den  private,  og  at  Sansen 
for  vore  historiske  Mindesmærker  og  for  vor  Kunst  er  tiltagen  forbausende  i  Løbet  af 
dette  Århundrede.  Vist  er  det,  at  der  fordredes  ikke  så  stor  en  Sum  til  at  fuldende 
Marmorkirken,  da  Nikolaj  Kirke  var  brændt,  og  dette  Overslag  var  sikkert  i  det  mindste 
lige  så  pålideligt  som  det,  der  nu  er  gjort  til  Frederiksborg;  men  Foretagendet  blev 
alligevel  stående.  Da  Thorvaldsens  Museum  skulde  opføres,  dette  Museum,  som  med 
Rette  kan  kaldes  Nationens  Stolthed,  og  hvis  uvurderlige  Kærne  vi  fik  for  Ingenting,  da 
måtte  det  dog  tage  til  Takke  med  at  få  en  gammel  Rønne  til  Ombygning,  som  oven  i 
Købet  lå  uheldigt.  Hvor  fattig  vil  dog  ikke  den  Tid  komme  til  at  stå  mod  vor,  som  kan 
anvende  fire  Tønder  Guld  til  blot  en  Del  af  Frederiksborgs  ydre  Skal!« — Havde  Høyen 
oplevet,  at  Frederiksborg  blev  genoprejst,  og  at  Marmorkirken  fuldendes,  havde  han  set, 
at  der  her  hjemme  i  det  Hele  taget  på  Architekturens  og  Kunstindustriens  Område  i  Løbet 
af  de  sidste  25  År  er  udrettet  mere  end  i  de  foregående  hundrede,  da  vilde  han  sikkert 
have  glædet  sig  mere  end  nogen  Anden  over  Fremskridtet. 

Da  vor  Tids  Renaissance-Stil  blev  dominerende,  var  det  ikke  blot  et  nyt  Felt, 
der  blev  taget  under  Arbejde,  og  ny  Mænd,  der  kom  til  at  gå  i  Spidsen  for  Bevægelsen,  det 
var  også  ny  Principer,  der  blev  lagte  til  Grund  for  Udviklingen.  —  Største  Parten  af  Over¬ 
leveringerne  fra  Renaissance-Tiden  tilhører  det  verdslige  Område,  hvor  det  daglige  Livs 
Krav  idelig  skifter,  og  hvor  det  19de  Århundrede  stiller  helt  andre  Fordringer  end  dem, 
der  blev  gjort  gældende  i  det  1 6de.  Var  der  bevaret  et  Slot,  en  Herregård  eller  et 
borgerligt  Hus,  hvis  hele  Indretning  og  Udstyrelse  hidrørte  fra  Renaissance-Tiden,  vilde 
et  sådant  Hjem  ganske  vist  være  langt  skønnere  og  meget  mere  interessant  end  et  til- 

svarende  fra  senere  Tidsrum.  Desuagtet  kunde  et  sådant  Sted  dog  ikke  egne  sig  til 
Beboelse  for  Nutids  Mennesker;  thi  den,  der  skulde  opholde  sig  i  de  gammeldags 
Værelser,  vilde  ikke  alene  komme  til  at  savne  største  Parten  af  de  Bekvemmeligheder, 
vor  Tid  fordrer,  men  han  vilde  også  snart  blive  træt  af  det  usædvanlige,  som  omgav 
ham,  og  komme  til  at  føle  sig  fremmed  i  Rum,  der  idelig  og  idelig  påtvang  ham  Stem¬ 
ninger,  som  tilhørte  en  anden  Tidsalder.  En  Architekt,  der  skal  indrette  Nutids  I-Ijem  i 
Renaissance-Stil,  er  derfor  af  praktiske  Hensyn  tvungen  til  at  afvige  fra  de  gamle  Grund¬ 
former  og  optage  andre,  som  tilfredsstiller  vor  Tids  Fordringer.  Det  Stof,  han  skal 
beherske,  er  overmåde  stort.  Kunstneriske  Hensyn  kræver,  at  han  har  gjort  omfattende, 
comparative  Studier,  så  han  er  kommen  til  Klarhed  over  den  Skikkelse,  Renaissancen 
havde  i  sin  oprindelige  Hjemstavn,  og  over  de  Former,  den  har  antaget  i  det  øvrige 
Europa.  Hans  Kendskab  må  være  så  indgående,  at  han  frit- og  naturligt  kan  combinere 
de  architektoniske  Led,  der  er  optagne  fra  andre  Stilarter,  og  med  Lethed  skabe  ny 
realistiske  Decorationer,  som  kan  hævde  deres  Plads  ved  Siden  af  den  Skønhedsfylde, 
Renaissancen  har  frembragt.  —  Idet  denne  Opfattelse  for  adskillige  År  siden  gjorde  sig 
gældende  blandt  de  danske  Kunstnere,  kunde  de  kun  betragte  den  indenlandske  Renais- 
sance  som  en  lille  Del  af  den  Helhed,  der  var  Genstand  for  deres  Studier  og  Basis  for 
deres  Udvikling;  følgelig  ophørte  Bygmestrene  at  have  samme  Formål  som  de  Mænd, 
der  levede  og  virkede  for  Udviklingen  af  vort  Fædrelands  Culturhistorie.  Derved  skete 
det,  at  to  Bevægelser  påvirkede  Folket  i  forskellige  Retninger. 

Det  er  Worsaaes  ubestridelige  Fortjeneste,  at  han  varmt  og  indtrængende  ivrede 
mod  Ødelæggelsen  af  de  interessante  Levninger  af  Fortidens  Kunst  og  Kunstindustri,  og 
at  han  utrættelig  vedblev  at  kæmpe,  indtil  han  havde  overvundet  enhver  Modstand.  Sam¬ 
lingerne  på  Rosenborg  står  som  det  mest  iøjnefaldende  Vidnesbyrd  om  Frugterne  af  hans 
Bestræbelser;  kunde  man  få  et  Overblik  over  hans  øvrige  Virksomhed,  således  som  den 
giver  sig  tilkende  rundt  om  i  Landet,  vilde  dette  upåtvivlelig  være  endnu  mere  imponerende. 

Da  Worsaae  i  høj  Grad  havde  Evne  til  at  vække  Interessen  for  det,  der 
begejstrede  ham,  fik  hans  Ide  mange  Forkæmpere.  Disse  var  dels  Videnskabsmænd, 
som  ikke  alene  fulgte  den  Vej,  han  havde  anvist,  men  også  banede  ny  Sideveje  og 
åbnede  Adgang  til  culturhistoriske  Områder,  der  hidtil  havde  været  upåagtede,  dels 
private  Samlere,  som  arbejdede  ihærdigt  og  efterhånden  lærte  at  se  forstandigt  på  det 
indsamlede  Materiale  h 

1-  Det  varede  ikke  mange  Ar,  før  det  store  Publikum  blev  revet  med  af  P>evægelsen,  og  da  dette  skete, 
kunde  det  ikke  undgås,  at  Mange  misforstod  de  gamle  Tings  culturhistoriske  og  kunstindustrielle 
Betydning.  Desto  værre  blev  s Antiquiteter«  Modesager,  og  den  Antagelse  blev  almindelig,  at 
alt,  hvad  der  var  gammelt,  var  godt.  Som  Følge  heraf  blev  Fortidens  Løsøre  Genstand  for  Handels- 
Speculationer.  Opkøbere  gennemstrejfede  Landet;  alt  hvad  de  kunde  få  Fingre  i,  førte  de  til 
Antiquiletshar^llerne.  PIos  disse  blev  Genstandene  således  blandede  sammen,  at  det  næsten  var 
umuligt  for  Videnskabsmændene  at  gøre  Rede  for  det  Særpræg,  der  knyttede  sig  til  Productioner  i 
forskellige  Egne.  Endnu  værre  var  det,  at  Handelsmændene  lod  mangfoldige  Ting  omlave,  dels  for 
at  give  dem  et  pikantere  Udseende,  dels  for  at  gøre  dem  mere  tjenlige  til  praktisk  Brug.  Genstande, 
der  har  undergået  en  sådan  Behandling,  er  i  Regelen  i  culturhistorisk  Henseende  bievne  fuldstændig 
værdiløse.  —  Den  store  Afsætningj  som  skyldtes  Modevæsenet,  havde  til  Følge,  at  gammelt  Bohave 
blev  eftergjort.  Ved  denne  Virksomhed  fremstod  kunstindustrielle  Arbejder  af  tvivlsom  Værdi. 
Største  Parten  af  det  såkaldte  stilstrænge  Løsøre,  der  er  udgået  fra  vore  Værksteder,  er  rosværdigt 
i  teknisk  Henseende;  derimod  tilfredsstiller  det  i  Almindelighed  ikke  kunstneriske  Krav.  Genstandene 
bærer  kun  altfor  ofte  Præg  af,  at  Tegningerne  er  fremkomne  ved  Sammenstykning  af  Enkeltheder, 
som  er  lånte  fra  mere  eller  mindre  gode  Journaler.  Ornamenterne  er  hyppig  kedelige  Gentagelser  af 
Former,  der  er  benyttede  mangfoldige  Gange;  ikke  sjældent  er  der  endogså  sammenstillet  Prydelser, 
som  hidrører  fra  uensartede  Stilnuancer.  Selv  i  de  bedre  Ting,  hvor  særlig  Proportionerne  er  til¬ 
fredsstillende,  er  der  ofte  Mangel  på  decorativ  Enhed.  At  Hovedleddene  ikke  gør  Hovedvirkningen, 
er  Beviset  for,  at  Tegneren  har  savnet  kunstnerisk  Uddannelse. 

Samtidig  med  at  Videnskabsmændene  gjorde  alt, 
hvad  de  kunde,  for  at  bevare  Levningerne  af  den 
gamle  Kunstindustri,  stræbte  Kunstnerne  efter  at  skabe 
en  ny,  der  havde  Traditionerne  til  Basis,  men  iøvrigt 
udviklede  sig  selvstændigt.  Ved  Midten  af  Århun¬ 
dredet  var  der  ikke  få  dygtige  Mænd,  som  spejdede 
efter  en  Lejlighed  til  at  gribe  kraftigt  ind  i  de  be¬ 
stående  Forhold.  En  sådan  tilbød  sig,  da  Frederiks¬ 
borg  var  brændt,  og  hele  Nationen  pønsede  på  Midler 
til  at  genopføre  det.  1861  stiftede  en  Kreds  af  Kunstnere,  Rigmænd 
og  ansete  Embedsmænd  Kunstflids-Lotteriet,  hvis  Netto-Indtægt  som  be¬ 
kendt  skulde  tilflyde  Frederiksborgs  Byggefond,  og  hvis  Formål  var  at 
fremme  Samvirken  mellem  Kunst  og  Håndværk.  Det  var  et  betydeligt 
Antal  kunstneriske  Kræfter,  der  her  blev  taget  i  Tjeneste.  Navnene :  Peters, 
Heinr.  Hansen  og  Dahlerup  er  hyppigst  opførte  på  Gevinstfortegnelserne; 
men  ved  Siden  af  disse  findes  en  lang  Række  af  andre  ansete  Navne. 
At  anføre  dem  alle  vilde  blive  for  omstændeligt;  vi  skal  indskrænke  os 
til  at  nævne:  Fenger,  Chr.  Hansen,  Herholdt,  Hilker,  Hans  Holm,  Klein, 
Olrik  og  Slorck.  Kunstnerne  fulgte  et  gammelt  Princip,  idet  de 
anvendte  Renaissancestilen  som  Iklædning  for  almindeligt  Bohave  og 
behandlede  Ornamenterne  frit  uden  ængstelig  Spørgen  efter  direkte 
Forbilleder.  Lodsedlerne  blev  afsatte  i  stort  Antal.  Der  blev  bort¬ 
spillet  en  Mængde  Gevinster,  og  disse  var  af  saa  mangfoldig  Art,  at 
der  næppe  var  nogen  Gren  af  Kunstindustrien,  som  blev  uberørt  af 
kunstnerisk  Påvirkning. 

Det  varede  ikke  længe,  før  en  Del  af  de  Industridrivende,  der 
havde  udført  Gevinster  for  Lotteriet,  fik  Blik  for  Betydningen  af  kunst¬ 
nerisk  Assistance  og  benyttede  denne  til  Genstande,  de  lod  udføre  for 
egen  Regning.  Yngre  Firmaer,  som  optog  Concurrencen  med  de  ældre, 
fulgte  samme  Fremgangsmåde ;  enkelte  gik  endog  så  vidt,  at  de  knyt¬ 
tede  ansete  Kunstnere  til  deres  Virksomhed  og  lod  disse  lede  væsent¬ 
lige  Grene  af  denne. 

Som  Resultatet  af  Samarbejdet  mellem  Kunst  og  Hånd¬ 
værk  er  i  den  senere  Tid  fremstået  Suiter  af  Arbejder, 
der  hæver  sig  betydeligt  over  den  sædvan¬ 
lige  Production.  Kraftigt  har  Industriforenin¬ 
gens  ledende  Mænd  støttet  dette  Fremskridt. 

Om  de  Offre,  J.  C.  Jacobsen  bragte  Kunsten 
og  Kunstindustrien,  er  det  genopførte  Frederiks- 

borg  et  talende  Vidnesbyrd.  —  Udsmykningen  af  Localerne  på  dette  Slot  gav  Anledning 
til  forskelligartede,  højst  karakteristiske  Yttringer.  Vel  kunde  der  kun  være  en  Mening  om, 
at  Kirken,  Bedestolen,  Riddersalen,  Rosen  og  nogle  mindre  Kamre,  hvis  oprindelige 
Decorationer  var  bevarede  til  vore  Dage,  skulde  udstyres  på  samme  Måde  som  før.  Men 
Udsmykningen  af  de  øvrige  Rum,  som  var  forandrede  i  det  17de  og  18de  Århundrede, 
var  derimod  et  åbent  Spørgsmål. 

Mange  Stemmer  talte  for,  at  Decorationerne  skulde  udføres  efter  indenlandske 
Forbilleder,  som  skulde  copieres  så  tro,  at  de  ikke  alene  gengav  gammeldags  Motiver, 
men  også  var  fuldtro  Vidnesbyrd  om  Fortidens  Arbejdsmåde.  Talsmændene  gik  ud  fra, 
at  Frederiksborg  skulde  være  et  Museum  i  Lighed  med  Rosenborg,  og  forlangte,  at  samt¬ 
lige  Værelser  i  det  ny  Slot  skulde  svare  til  dem,  der  fandtes  i  det  gamle.  De  forsvarede 
denne  Fordring  fra  et  theoretisk  Standpunkt  og  overså,  at  uovervindelige  Hindringer 
måtte  vise  sig,  såsnart  man  vilde  begynde  på  en  praktisk  Løsning  af  Opgaven. 

De  attråede  Forbilleder  måtte  jo  indsamles  på  vore  Herregårde,  og  her  er  kun 
såre  få  Rum,  som  har  bevaret  den  Prunk,  de  havde  for  halvtredje  hundrede  Ar  siden. 
Ganske  vist  har  senere  Undersøgelser  godtgjort,  at  der  findes  ikke  få  malede  Decorationer 
skjulte  under  Paneler,  Hvidtekalk  og  Udspækning;  disse  kommer  dog  kun  tilsyne  ved 
Hovedreparationer,  og  såfremt  man  vilde  have  lagt  dem  til  Grund  for  de  påtænkte 
Arbejder,  vilde  man  altså  have  været  nødsaget  til  at  vente  uforholdsmæssig  lang  Tid,  før 
man  havde  fået  en  tilstrækkelig  Suite  af  Motiver  til  sin  Rådighed.  Dertil  kommer  for  det 
første,  at  disse  Motiver  såre  sjældent  gengiver  en  fuldstændig  Decoration,  og  for  det 
andet,  at  hvor  interessante  de  end  er  i  og  for  sig,  er  de  dog  i  Regelen  ikke  så  pragt¬ 
fulde,  at  de  kan  anvendes  Side  om  Side  med  dem,  der  hører  hjemme  på  Frederiksborg. 
Følgelig  vilde  der  komme  et  tarveligt  Udbytte  ud  af  en  sådan  Indsamling. 

Selv  om  man  havde  taget  til  Takke  med  disse  Forbilleder,  kunde  man  dog  ikke 
have  fået  tilfredsstillende  Copier.  Thi  ganske  vist  har  den  bildende  Kunstner  ved  Siden 
af  den  Fremstillingsmåde,  som  er  ham  ejendommelig,  mere  eller  mindre  Talent  til  at  vise, 
hvorledes  Andre  arbejder;  men  denne  Gave  til  at  eftergøre  kan  han  i  Regelen  kun 

benytte  i  ringe  Mål;  Iran  optræder  som  Skuespiller,  idet  han  momentvis  anvender  en 
sådan  Evne,  og  hans  Arbejde  er  altså  nærmest  at  betragte  som  en  kunstnerisk  Spøg. 
Vælger  han  som  sin  daglige  Opgave  en  Fremstillingsmåde,  der  ligger  udenfor  den,  hans 
særlige  kunstneriske  Begavelse  anviser  ham,  bliver  hans  Arbejde  manieret,  og  hans 

Production  et  Udbytte  af  manuel  F'ærdighed.  FT  manglende  Led  af  et  Ornament  og  en 
enkelt  Figur,  som  skal  fuldstændiggøre  et  ældre  Complex,  kan  udføres  således,  at  Hel¬ 
heden  ikke  lider  under  Reproductionen ;  men  her  er  Grænsen. 

Det  er  karakteristisk,  at  da  vor  Tids  Kunstnere  begyndte  at  beskæftige  sig  med 
de  gamle  Stilarter,  men  endnu  ikke  havde  klart  Blik  for  disses  Ejendommeligheder, 

troede  de,  at  en  fuldstændig  Reproduction  var  mulig.  Særligt  lærerigt  er  det  at  over¬ 
bevise  sig  om,  at  dengang  Renaissancen  begyndte  at  udvikle  sig  i  Italien,  var  også  den 
Tids  Mestre  af  den  Formening,  at  de  fuldt  ud  copierede  Antiken.  De  Ting,  som  efter 
Datidens  Dom  havde  en  skuffende  Lighed  med  de  classiske  Former,  skelner  vi  nu 
tydeligt  fra  deres  Forbilleder.  Efterverdenen  vil  sikkert  også  kunne  udpege  vor  Tids 
Reproductioner ;  thi  det  gælder  først  og  fremmest  om  at  komme  til  at  se  på  behørig 

Afstand,  når  man  vil  påvise  det  ejendommelige  for  de  forskellige  Perioder. 

Og  sæt  nu,  at  det  i  vore  Dage  havde  været  muligt  at  decorere  en  Bygning  i 
Overensstemmelse  med  gamle  danske  Borge,  at  det  kunde  lykkes  vor  Tids  Kunstnere  at 
gengive  Fortidens  urigtige  Proportioner,  uorganiske  Forbindelser  og  ufine  Linjer,  da  vilde 
det  jo  være  den  Fiffighed,  hvormed  Affectationen  var  udført,  der  vilde  vække  Opmærksomhed. 


Vor  Tids  Stil. 

Forgæves  vilde  man  søge  efter  Skønheden, 
der  fremtræder  i  gamle  Arbejder,  hvor  Mesteren 
tiltrods  for  Naiviteten,  de  lider  rinder,  fæng¬ 
sler  os  ved  den  Inderlighed,  som  har  stemplet 
hans  Gerning. 

De  Regler,  hvorefter  Commiteen  gik  frem, 
blev  da  også  helt  andre  end  dem,  en  Viden¬ 
skabsmand,  der  ikke  besad  et  praktisk  ud¬ 
dannet,  kunstnerisk  Blik,  rimeligvis  vilde  have 

_ ^  Man  stillede  Opgaven  således,  at  man  spurgte  sig  selv.  Ilvad 

vilde  en  Bygmester  fra  Christian  den  Fjerdes  Tid  have  gjort,  hvis  han 
havde  haft  samme  Midler  til  Rådighed,  som  vi,  og  Svaret  kunde  da 
kun  blive  ét.  Det  måtte  gå  ud  på,  at  han  vilde  have  valgt  de  skøn¬ 
neste  Motiver  fra  hele  den  europæiske  Renaissance,  tillempet  disse 
efter  de  Forhold,  hvorunder  han  virkede,  og  gennemført  dem,  så^  vidt 
det  var  muligt  med  de  kunstneriske  Kræfter,  der  stod  til  hans  Rådig¬ 
hed.  Idet  denne  Besvarelse  var  givet,  var  Fremgangsmåden  slået 

fast.  Ved  Siden  af  Kirken,  Bedestolen,  Riddersalen,  Rosen,  Tårn¬ 

kamrene  med  de  hvide  Stuklofter  og  flere  andre  Rum,  dei 
gengiver  de  Nuancer  af  Renaissance-Stil,  som  oprindelig 
var  dominerende  på  Frederiksborg,  kom  dei  til  at 
Suite  af  Sale  og  Gemakker,  der  frembyder  en 
i  høj  Grad  lærerig  Række  af  Exempler  på  de 
ejendommeligste  og  skønneste  Forgreninger  af 
Renaissance-Stilen. 

Således  som  vi  særlig  havde  Lejlighed  til  at 
se  det  på  den  nordiske  Udstilling  1888,  har 
mange  Grene  af  Kunstindustrien  gjort  anselige 
Fremskridt  i  de  senere  Åar.  Her  skal  kun  peges 
på,  at  Decorationsmotiverne  nutildags  er  langt 
mangfoldigere  end  nogensinde  før,  at  Emnerne 
tages  ikke  alene  fra  alle  europæiske  Stilarter  — 
både  dem,  der  er  bevarede  i  kunstneriske  frem¬ 
stillinger,  og  dem,  der  kun 
kendes  fra  Al- 
muearbejdet  - — 

men  også  hentes  fra  de  fjærneste  Lande  i  andre  Verdensdele.  —  løvrigt  arbejdes 
der  den  Dag  i  Dag  på  at  forøge  vort  Kendskab  til  alle  Landes  og  alle  Tiders  Kunst. 

o  o 

Og  Ar  for  Ar  nedlægges  Resultaterne  af  denne  ufortrødne  Stræben  i  fortrinligt  ordnede 
Industrimuseer  og  i  mangfoldige  Pragtværker.  jo  mere  Materiale  der  kommer  tilsyne, 
desto  tydeligere  bliver  det,  at  Formernes  Mangfoldighed  samler  sig  i  Grupper,  som  ud¬ 
gøre  en  Enhed. 

Sikkert  vil  det  Tidsrum  komme,  da  Hovedformerne  er  lette  at  overse.  Da  vil 
de  upåtvivlelig  blive  benyttede  som  Rammer,  hvori  Kunstnerne  indfatter  Billeder  hentede 
fra  Naturstudier.  Først  da,  når  en  ny  Stil  har  udfoldet  sig,  kan  den  nuværende  blive 
Genstand  for  en  retfærdig  Dom.  På  Forhånd  tør  vi  dog  sige,  at  vore  Dages  Bygningskunst 
og  Kunstindustri  fremviser  klare  Spejlbilleder  af  Tidens  Andsliv,  idet  den  afgiver  mang¬ 
foldige  Vidnesbyrd  om  uskrømtet  Kærlighed  til  Minder  og  Mindesmærker. 


Figurerne,  der  smykker  ovenstående  Artikel,  gengiver  Illuminationer  i  sent  middel¬ 
alderlige  Håndskrifter  fra  Oldnordisk  Museum ,  Kongeligt  Bibliothek  og  Universitets 
Bibliotheket.  Vel  har  de  tabt  betydeligt  ved  at  miste  deres  pragtfulde  Farver  og  For¬ 
gyldning;  men  deres  simple  Omrids  er  dog  af  stor  decorativ  Virkning.  De  er  valgte 
med  særligt  Henblik  på  regelløse  Former,  som  fremstod,  før  Renaissancen  kom  til 
Gennembrud;  de  skal  give  et  Par  Exempler  på  Naturstudierne,  som  tiltvang  sig  Plads 
ved  Siden  af  stilstrænge  gothiske  Forbilleder. 

November  1888. 


Fra  Helligkorskirke n. 

Af  Erik  Schiedte. 


13en  19de  Januar  i  dette  Aar  indviedes  Kjøbenhavns  nyeste  Kirkebygning, 
Helligkorskirken,  beliggende  ved  Kapelvej  med  sin  Akse  i  Korsgadens  Forlængelse,  opført 
af  røde  Munkesten  i  gothisk  Stil.  Det  er  en  Korskirke  med  Taarn  og  Spir  og  langagtigt, 
ottekantet  Kor;  Taarnet  er  firkantet,  foroven  endende  i  fire  trekantede  Gavle,  hvorover 
et  højt  ottekantet  Spir  hæver  sig;  Kirkens  Vinduer  er  høje  og  spidsbuede,  delte  ved 
Sprodser  af  Formsten;  Taget  er  dækket  med  kraftige  Munkesten;  Stræbepiller,  Gavle  og 
Fløje  er  dekorerede  med  forskjelligtfarvede,  glasserede  Formsten  og  Ornamenter. 

Det  er  vor  fortjenstfulde  Arkitekt,  Professor//.  Storck,  som  har  leveret  Tegningerne 
til  Kirken  og  ledet  dens  Opførelse.  Den  er,  som  alle  Storcks  Bygninger,  stor  og  rolig  i 
sin  Helhed,  fin  og  nobel  i  sine  Enkeltheder,  en  gjennemdannet  Kunstners  modne  og 
smagfulde  Værk,  ikke  paa  noget  Punkt  overskridende  Skjønhedens  eller  den  gode  Smag-s 
Grænser,  men  heller  ikke  stærkt  præget  af  nogen  dristig  eller  original  Personlighed. 

Kirkens  Indre  er  rigt  dekoreret.  Forstuerne  har  broget  malede  Bjælkelofter  og 
farvede  Mosaikgulve  af  engelske  Fliser;  Skibet,  Koret  og  Korsfløjene  dækkes  af  et  Træ¬ 
loft  i  Form  af  en  spidsbuet  Tøndehvælving,  hvis  buede  Flader  ved  Hjælp  af  dekorerede 
Lister  er  delte  i  en  Uendelighed  af  smaa  Kassetter.  Væggene  er  af  hvide  Kridtsten, 

Fig.  84.  Lysekrone  i  Helligkorskirken. 
(H.  Storck.) 


dækkede  af  en  elegant  formet  Gesims,  der  ligesom 
de  to  Tværbaand,  der  deler  og  afslutter  Væggen, 
er  malet  i  rige  Mønstre.  Forneden  findes  et  Træ¬ 
panel. 

Det  højtideligste  og  smukkeste  Indtryk  mod¬ 


tager 


man  ved  at  betragte  Koret.  Lyset  falder 


varmt  og  farverigt  gjennem  de  høje,  smalle  Vinduer 
med  de  brogede  Glasmalerier,  Altertavlen  og  det 
mørke  Alterbord  virker  kraftigt  og  alvorligt  mod 
det  bagfra  indstrømmende  Lys,  Alterstager  og  Lyse¬ 
kroner  straaler  og  blinker  i  skinnende  Metalpragt. 

Naar  en  Kunstner,  som  her  Prof.  Storck,  arbejder 
i  en  svunden  Stil  og  saavidt  gjørligt  lever  sig  ind  i 
dens  Karakter  og  Tankegang,  maa  han  uvilkaarligt 
paa  mange  Punkter  tøvende  standse,  fordi  den 
svundne  Tids  og  den  nuværende  Tids  Opfattelse  og 
Fordringer  er  saa 
saare  forskjellige. 

Spørgsmaal  paa 
Spørgsmaal  frem¬ 
stiller  sig,  og  Løs¬ 
ningen  er  ofte 
yderst  vanskelig ; 
det  bliver  da  et 
personligt  Skjøn, 
hvad  man  skal 
gjøre,  hvor  man 
skal  give  efter, 
og  hvor  man  skal 
gjennemtrodse 
Stilens  eller  det 
praktiske  Hensyns 
Fordringer.  Ved 
en  Bygning  som 
en  Kirke  vil  selve 
Bygningen  ikke 
frembyde  saa 


mange  Vanskelig¬ 
heder,  og  det  vil  være  nogenlunde  let  at  gjennemføre 
den  valgte  Stil ;  derimod  vil  Inventariet 
saagodtsom  paa  ethvert  Punkt  hidkalde 
Uoverensstemmelser  mellem,  hvad  der 
skyldes  Stilen,  og  hvad  der  skyldes  Brugen. 

Og  tillige  er  det  langt  vanskeligere  at 
arbejde  med  de  frie  Enkeltheder  end  med 
de  store  Helheder,  hvor  Forbillederne  dels 
i  højere  Grad  paa  Forhaand  er  givne,  dels 
næppe  fordrer  en  saa  fuldendt  Opgaaen  Fig.  85. 

oi;  Indleven  i  den  gamle  Stil. 


94 


Tidsskrift  for  Kunstindustri. 


Det  kan  ikke  nægtes,  at  Prof.  Storck  heller  ikke  ganske  liar  formaaet  at  klare 
disse  vanskelige  Skær.  Dette  beroer  hovedsagelig  paa,  at  han  har  forlangt  et  Arbejde 
præsteret,  som  det  nittende  Aarhundredes  Haandværkere  og  Kunstnere  absolut  ikke  kan 
præstere,  af  den  ganske  simple  Grund,  at  de  er  kommet  firehundrede  Aar  senere  til 
Verden  end  den  omhandlede  Periode. 


Fig.  86.  Døbefont  i  Helligkorskirken.  (V.  Koch.) 


Stærkest  er  Manglerne  fremtrædende  ved  Altertavlen  og  Prækestolen.  Altertavlen 
er  af  den  bekjendte  gothiske  Type:  et  Midtparti  med  Kristus  paa  Korset,  to  Sidefløje 
med  de  fire  Evangelister,  forneden  et  Felt  med  Alterens  Sakramente,  udenom  alle  Figurer 
og  Reliefer  rige  Indfatninger  af  udskaarne  Led,  Ornamenter  og  Løvværk.  Altertavlen  er 
smukt  og  stilfuldt  komponeret  fra  Arkitektens  Side,  men  den  tilsigtede  Virkning  er  ikke 
naaet  i  Udførelsen.  Orneringen  er  for  smaalig  i  Forhold  til  Figurernes  Størrelse,  Kristus- 

hovedet  er  altfor  lille,  og  først  og  fremmest  savner  man  den  gothiske  Karaktér  i 
Hovedernes  Udtryk,  i  Figurernes  Stillinger  og  Klædebonnenes  Folder.  Noget  bidrager 
dertil,  at  Alt  staaer  i  ufarvet  Egetræ,  hvorimod  den  Tids  Arbejder  i  Regelen  straalede  i 
Guld  og  pragtfulde  Farver.  Altertavlen  er  udført  af  Billedhugger  Aarsleff,  Billedskærer 
Hans  Chr.  Berg  og  Snedkermester  Oxe/berg ,  hver  for  sig  saa  dygtige  Mænd  i  deres  bag, 
at  det  var  Synd  at  rette  nogen  Bebrejdelse  mod  dem;  at  Resultatet  ikke  er  fuldt  tilfreds¬ 
stillende,  er  ikke  deres  Skyld,  men  Tidens.  Altertavlen  er  forøvrigt  en  Gave  fra  Fru  Sukr 
og  Grosserer  Isberg. 

Ligeoverfor  Prækestolen  gælder  endel  af  de  samme  Indvendinger.  Den  er  otte¬ 
kantet  —  Motivet  fra  Skibbinge  Kirke  paa  Sjælland  - —  med  Pergamentfolder  i  de  nederste 
og  udskaaret  Løvværk  i  de  øverste  Fyldinger  og  slanke  gothiske  Spir  paa  Hjørnerne. 
Enhver  Enkelthed  for  sig  er  vellykket,  men  Helheden  savner  ligeledes  noget  af  den  rette 
Stils  Karaktér,  og  flere  Steder  —  saaledes  ved  Overgangen  til  Vægfladen  —  har  Arkitekten 
ikke  klaret  Vanskelighederne  og  anbragt  det  rette  Led  paa  det  rette  Sted.  Baldakinen 
derimod  er  baade  ejendommelig  og  original  og  gjør  en  fortræffelig  Virkning.  At  Præke¬ 
stolen  i  det  Hele  taget  er  lykkedes  bedre  end  Altertavlen,  beroer  paa  de  særlige  For¬ 
dringer,  Figurfremstillingen  medfører.  Prækestolen  er  som  Gave  til  Kirken  udført  af 
Snedkermester  R.  Rasmussen,  Baldakinen  af  Snedkermester  J.  C.  Groule,  ligeledes  som  Gave. 

Stolestader  og  Pulpiturer  er  enkelte  og  smagfulde  og  frembyder  ingen  særlig 
Anledning  til  nærmere  Omtale. 

Ulige  bedre  end  Træarbejdet  er  Metalarbejdet  lykkedes  Arkitekten.  De  to  smaa 
Lysekroner  ved  Siden  af  Alteret,  Fig.  84  —  Motivet  fra  oldnordisk  Museum  er  saa 
fine  og  elegante  i  Formen  og  saa  ægte  gothiske,  som  man  kan  ønske  sig.  De  fire  store 
Kroner  gjør  et  imposant  Indtryk,  men  ihvorvel  alle  Enkeltheder  er  rent  gothiske,  har 
Helheden  alligevel  faaet  et  ubestrideligt  Renæssanceskær  over  sig.  Alle  sex  Kroner  er  en 
Gave  fra  Grosserer  E.  le  Maire ;  de  to  smaa  er  støbte  i  Bronce  af  O.  Schieltved,  de  fire 
store  af  Lauritz  Rasmussen. 

Kalk,  Disk,  Alterkande,  Oblatæske  og  Alterstager,  Alt  er  komplet  smukt  og 
nobelt,  gjennemført  med  den  Kjærlighed  til  Detaillen  og  den  fine  Formsands,  som 
udmærker  Prof.  Storck.  Vi  meddeler  som  Prøve  en  Tegning  af  Alterstagerne  (Fig.  85), 
som  er  udførte  af  Lauritz  Rasmussen  og  skænkede  af  Etatsraad  Holmblad. 

Den  pragtfulde  Broncedøbefont,  hvoraf  gives  en  Afbildning  (Fig.  86),  er  efter  Tegning 
af  Arkitekt  V.  Koch  udført  af  Lauritz  Rasmussen  og  sammen  med  Fad  og  Kande  skænket 
Kirken  af  Murmester  C.  Licht,  som  har  megen  Ære  af  Bygningens  fortrinlige  Murarbejde 
og  Tagdækning.  Døbefonten  er  et  overordentlig  smukt  Arbejde;  paa  det  ottekantede, 
skærmlignende  Dække  omkring  Skaalen  findes  i  gjennembrudt  Arbejde  de  fire  Evangelist¬ 
symboler  vexlende  med  I-H-S,  det  bekjendte  legn  for  »lesus  hominum  salvator«  (Jesus, 
Menneskenes  Frelser).  Skærmstykkerne  sammenholdes  med  Remme,  et  Motiv,  som  ikke 
tager  sig  ud  i  Metal,  ligesom  der  kan  indvendes,  at  Løverne  ikke  ret  bærer;  med  bor¬ 
benene  lodretstillede  og  siddende  paa  Hug,  en  Stilling,  som  ofte  ses  paa  Alterstagefødder, 
gjør  de  et  langt  kraftigere  Indtryk  af  Styrke  og  Bæreevne.  Men  som  Helhed  er  bonten 
saa  vellykket  fra  Arkitekt  Kochs  Side,  at  den  staaer  fuldt  værdig  ved  Siden  af  Kirkens 
andre  Metalarbejder,  hvad  der  er  en  stor  Roes. 

Det  er  saa  sjældent  herhjemme,  at  der  viser  sig  en  Lejlighed  som  denne,  hvor 
flinke  Haandværkere  og  talentfulde  Kunstnere  kommer  til  at  arbejde  sammen  under 
Forhold,  hvor  det  ikke  udelukkende  er  Billigheden  det  kommer  an  paa.  Det  er  saadanne 
Anledninger,  som  skaber  den  gode  Kunstindustri. 

Om  det  oprindelige  Monument  til  Christian  d.  4’s  Capel. 

Af  Henry  Petersen. 


Professor  L.  Fenger  har  i  sin  Artikel  om  »Crucifixet  i  Holmens  Kirke«  ovfr. 
S.  15  o.  flg.  udtalt  Tvivl  om  den  Traditions  Rigtighed,  at  der  ved  Tøjhusets  Brand  den 
12  Februar  1647  gik  et  Monument  tilgrunde,  som  Christian  d.  4  havde  ladet  forfærdige 
til  Anbringelse  over  siir  Grav  i  Capellet  i  Roskilde  Domkirke.  I  Thaarups  Beskrivelse  af 
Holmens  Kirke  (1840)  findes  denne  Tradition  knyttet  til  det  ved  Siden  af  Prædikestolen 
i  denne  Kirke  indmurede,  prægtige  Crucifix  fra  Kong  Christians  Tid.  Crucifixet  skulde 
ifølge  den  1821  afdøde  Abraham  Kalis  Meddelelse  til  Thaarup  være  en  Rest  af  det 
nævnte  Mausoleum  og  være  skænket  til  Kirken  af  Frederik  d.  3. 

Traditionen  om  Monumentet  og  dets  Undergang  ved  den  nævnte  Lejlighed  har 
flere  Traade  end  den,  der  kan  følges  tilbage  til  Abraham  Kali,  og  som  det  nedenfor 
skal  paavises,  mangler  den  ikke  faste  Tilknytningspunkter.  Gjennem  Conferentsraad 
C.  J.  Thomsen,  fra  hvem  Steen  Friis  havde  Traditionen  (se  Steen  Friis :  Kong  Christian  d.  4’s 
Gravcapel  i  Roskilde  Domkirke  Side  38),  er  den  gaaet  i  mundtlig  Arv  til  vore  Dage. 
Jeg  mindes  at  have  hørt  den  anføre  af  afdøde  Museumsinspektør  A.  Strunk,  der  sad  inde 
med  saameget  af  den  traditionelle  Arv  om  vore  historiske  og  kunstneriske  Mindesmærker, 
og  den  var  ifølge  F.tatsraad  Heinr.  Hansen  saa  bekjendt,  at  der,  medens  Udsmyknings¬ 
arbejdet  af  Christian  d.  4’s  Capel  stod  paa,  var  Tale  mellem  Marslrand  og  ham  om  at 
faa  Crucifixet  fra  Holmens  Kirke  anbragt  paa  Pillen  mellem  Vinduerne  mod  Nord,  hvor 
senere  den  opstandne  Christus  maledes. 

Der  er  vistnok  Ingen,  der  betragter  Crucifixet  i  Holmens  Kirke  —  hvoraf  Afbild¬ 
ningen  S.  16  her  suppleres  med  omstaaende  Fig.  87  —  uden  at  han  uvilkaarligt  maa 
faa  Indtrykket  af,  at  det  er  fremmed  paa  sin  nuværende  Plads  paa  den  lange  bare  Væg, 
og  at  dets  Form  med  den  usædvanlig  korte  Tværarm,  der  kun  er  1 1/3  Alen  bred, 
medens  Korset  er  51/2Alen  højt,  og  som  en  Følge  deraf  dets  hele  Modellering  viser  det 
tilbleven  med  Hensyntagen  til  Pladsen,  hvorpaa  det  skulde  anbringes. 

Efter  at  Christian  d.  4’s  Capel  har  staaet  færdig  siden  ca.  1620,  finde  vi  1633 
følgende  Skrivelse  rettet  til  Rentemesteren  fra  Kongen:  »Plftersom  Vi  naadigst  komme 
i  Forfaring,  at  Hvælvingen  i  Voris  Begravelse  i  Roskilde  Domkirke  ikke  saaledes  skal  være 
gjort,  som  den  burde,  og  eftersom  Vi  erindrer,  at  der  den,  som  samme  Begravelse 
tinget  havde,  ved  Døden  afgik,  førend  Capellet  blev  forfærdiget  [Lorenz  Steenvinkel  f  1619], 
da  haver  hans  Broder  Hans  Slenwinchel  sig  paataget  samme  Begravelse  lovligen  at  for¬ 
færdige  og  fra  sig  levere.  Thi  beder  Vi  Eder  og  naadigst  ville,  at  I  fornævnte  Hans 
Stenwinchel  for  Eder  fordrer,  hannem  saadant  foreholder,  og  at  han  igjen  med  forderligste 
samme  Hvælving  nedertager  og  een  igjen  saaledes  opsætter,  at  den  kan  udstaa  at  bære 
den  Tynge  og  Monument,  som  derpaa  vorder  opsæt.  Datum  Skanderborg  den  17  Decern- 
bris  1633.« 

Denne  Skrivelse  fulgtes  faa  Dage  efter,  den  21  December,  af  en  anden  af  samme 
Indhold,  men  med  Tilføjelse  om  »strax  at  lade  Kongen  vide,  hvad  Hans  Steenvinkel 
dertil  svarer.« 

Udtrykket  i  Kongens  Skrivelse  af  1  7  December,  der  er  ucorrect  anført  i  Citations¬ 
tegn  af  Steen  Friis,  maa  antages  at  henpege  paa  et  bestemt,  i  det  væsentlige  færdigt 
Monument,  hvis  Tynge  kunde  beregnes.  Hans  Steenvinkel  har  hurtigt  erklæret  sig  for 
Kongen  om  Sagen.  Under  den  18  (eller  15)  Januar  1634  skriver  denne  fra  Skanderborg 

til  Rentemesterne :  »Udaf  Mester  Hans 
Steenwinchels  Erklæring  om  den  Hvælving- 
udi  den  Begravelse  i  Roskild  Domkirke 
haver  jeg  forstanden,  at  lian  den  med  det 
første  vil  reparere, 
hvorfor  I  skal  gjøre 
den  Anordning ,  at 
hånd  udi  rette  Tyde 
kan  have  Sten  og 
Kalk  ved  Haandén.« 

Hermed  taber  et¬ 
hvert  Spor  sig  af  Ar¬ 
bejder  med  Tanke 
paa  Monumentet  i 
Christian  d.  4’s  Capel; 

Monumentet  er  jo  fac- 
tisk  ingensinde  blevet 
opsat  ovenover  Grav¬ 
hvælvingen.  Steen 
Friis  mener,  at  Hans 
Steenvinkel  bar  sia- 
saaledes  ad,  at  han 
nedtog  Hvælvingen  og 
istedenfor  lod  opføre 
fra  Kjældergrunden 
et  sammenhængende 
Murværk,  der  gaar  fra 
Vest  6  ‘/2  Alen  ind 
under  Capellets  Gulv 
(St.  Friis:  1.  c.  Side  6 
Anm.  cfr.  Side  9). 

Tanken  om,  at  et 
saadant  Murværk  er 
udført  som  Fundament 
til  Mausoleet,  skjøndt 
derved  den  i  Grav- 
kjælderen  fra  først  be¬ 
regnede  Plads  ind¬ 
skrænkedes  til  det 
halve ,  kunde  ligge 
nær  ved  det  første 
Blik  paa  Grundplanen 
(cfr.  foran  Side  1 7), 
og  det  paatænkte  Mo¬ 
nument  maatte  der¬ 
efter  tænkes  at  skulle  have  været  anbragt 
ved  den  vestre  Væg  i  Capellet,  idet  den 
Indtrædende  ganske  naturligt  gjør  Front  til 
denne  Side,  eftersom  Gitterdøren  til  Capellet 


er  tæt  op  til  den  østlige  Væg.  Dom¬ 
kirkens  Værge,  Hr.  Stiftsskriver  M.  Hansen, 
har  velvil  ligst  fulgt  min  Anmodning  om  at 
lade  dette  Fundament  nærmere  undersøge 

af  Murmester  ved 
Domkirken,  Hr.  Schle- 
dermann,  for  at  komme 
til  Kundskab  om  der 
i  Murværket  kunde 
spores  nogen  Foran¬ 
dring  eller  Tilføjelse. 
Resultatet  af  denne 
nylig  foretagne  Under¬ 
søgelse  er  blevet  det, 
at  hele  det  omtalte 
Parti  af  Kjælderen, 
hvorigjennem  Lys- 
canalerne  ere  førte, 
bestaar  af  en  Murskal, 
indenfor  hvilken  der 
kun  er  Jordfyld.  Mur¬ 
mester  Schledermann 
har  derefter  erklæret, 
at  der  ikke  kunde 
være  Tanke  om  oven- 
paa  denne  Del  af 
Gravkjælderen  at  op¬ 
stille  noget  »Monu¬ 
ment«.  Vi  maa  derfor 
holde  os  bestemt  til 
Christian  d.  4’s  Ordre 
om  atomsætte  »Hvæl¬ 
vingen«.  Om  det 
gjælder  Hvælvingen 
over  samtlige  tre  Kjæl- 
derrum  eller  kun  den, 
over  hvilken  man  da 
vidste,  at  Monumentet 
skulde  anbringes,  maa 
henstaa. 

Først  1642  føres 
Dronning  Anna  Ca¬ 
thrines  Kiste  fra  Vor 
Frue  Kirke  i  Kjøben- 
havn  til  Capellet,  og 
samtidigt  samles  Kisterne  med  Kongens  af¬ 
døde  Børn  m.  fl.  i  dets  Gravhvælvinger.  Vi 
kunne  paa  ingen  Maade  tro,  at  Grunden 
til,  at  Dronningens  Kiste  saa  sent  føres 


Fig.  87. 

Crucifix  i  Holmens  Kirke. 

did,  er  den,  at  Bygningsarbejderne  ved  Capellet  ere  trukne  i  Langdrag.  Saa  langmodig 
var  Kongen  ikke  overfor  sine  Bygningsarbejdere ;  dertil  truer  han  dem  for  ofte  med  Blaa- 
taarn,  naar  de  ikke  passe  den  accorderede  Tid.  Sandsynligvis  har  det  været  Kongens 
første  Bestemmelse,  at  Dronningen  ikke  skulde  føres  did,  før  hans  og  hendes  Kiste  kunde 
følges  ad  til  det  fælles  Hvilested.  Men  der  opstilles  endnu  intet  Monument  i  Capellet,  og 
saa  kommer  den  skæbnesvangre  Begivenhed  1647,  der  berøvede  Fremtiden  enhver  Udsigt 
til  at  se  Christian  d.  4’s  Capel  udsmykket  saaledes,  som  det  havde  været  Kongens  Plan 
og  Ønske. 

Et  synligt  Vidnesbyrd  for  Paalideligheden  af  Traditionen  gjennem  Abraham  Kalis 
og  C.  J.  Thomsens  Mund  foreligger  i  det  her  i  Fig.  88  og  89  afbildede  Hoved  af  en 
Alabastfigur  i  naturlig  Størrelse,  forestillende  Kong  Christian  d.(_4.  Han  har  været  frem¬ 
stillet  i  Rustning  med  Pibekrave  ovenover  Pantserkraven.  Hovedet  bevares  i  Museet  for 
de  nordiske  Oldsager,  men  har  paa  Grund  af  dets  ramponerede  Tilstand  hidtil  ikke  været 
udstillet  til  Beskuelse.  Det  afgaves  i  Aaret  1869  til  Museet  (Museets  Inventarieprotokol 
D.  532)  fra  Videnskabernes  Selskabs  Localer  paa  Prindsens  Palais,  hvor  det  udentvivl  har 


Fig.  S8 — 89.  Alabasthoved  forestillende  Christian  d.  4  (Museet  for  de  nord.  Olds.). 


henligget  som  en  Rest  af  de  Samlinger,  der  tilhørte  det  kgl.  danske  Selskab  for  Fædre¬ 
landets  Historie  og  Sprog,  og  hvoraf  den  sidste  Rest  først  ved  Localernes  Rømning  efter 
Slotsbranden  1884  blev  bragt  for  Dagens  Lys  og  afgivet  til  Museet.  At  dette  Hoved 
forestillede  Christian  d.  4,  nærede  Strunk,  som  jo  var  en  af  vore  første  Portraitkjendere, 
ingen  Tvivl  om.  Det  er  den  yngre  Ansigtstype,  som  bedst  lejendes  fra  Peder  Isaks  Malerier 
og  Simon  de  Pas’  Kobberstik,  og  ved  enhver  Sammenligning  af  Alabasthovedet  med  malede 
Portraiter  af  Kongen  fra  Perioden  1612 — 1620  ligesom  med  samtidigt  prægede  Medailler 
(cfr.  den  i  Fig.  90  afbildede),  møde  vi  charakteristiske  Overensstemmelser.  Det  gjælder 
Ansigtsformen  en  face,  Profilen  med  det  fremstaaende  Underansigt,  Haaret  med  den  ejen¬ 
dommelige  —  dog  ikke  for  Christian  d.  4  særegne  —  »Marelok«.  Denne  bar  han  i  sine 
yngre  Dage  paa  højre  Side,  senere  stedse  paa  den  venstre.  I  Øret  se  vi  den  pæreformede 
Berlok,  som  paa  et  af  de  gamle  Stik  ved  en  Misforstaaelse  af  Forbilledet  er  fremstillet  hængende 
i  Enden  af  Marelokken.  Ogsaa  Skjægget  er,  som  vi  stedse  finde  det  paa  hin  Tids  Portraiter ; 
det  lidt  opad  snoede  Overskjæg  ses  tydeligt  markeret  paa  den  afbildede  Medaillon.  Forskellig¬ 
hederne  mellem  Alabasthovedet  og  hine  Portraiter  af  Kongen  ere  i  hvert  Fald  ikke  større,  end 
vi  kunne  paavise  dem  mellem  disse  indbyrdes.  Destoværre  er  en  saa  vigtig  Factor  til  Bedøm- 

melse  af  »Portraitet«  som  Næsen  gaaet  tabt; 
en  ny  ses  at  have  været  paasat,  men  ogsaa 
den  mangler  nu.  —  Strunk  henførte  dette 
Hoved  ligesom  Crucifixet  i  Holmens  Kirke 
til  det  tabte  Monument. 

At  Hovedet  er  Rest  af  en  dygtig  ud¬ 
ført,  ved  Vold  ødelagt  Billedstøtte,  er  let  at 
se.  At  Ild  har  haft  sin  Del  i  Ødelæggelsen, 
fremgaar  af  Alabasterets  Tilstand,  navnlig 
i  Pibekraven,  hvor  det  ved  Udglødning  er 
delvis  forvandlet  til  Kalk,  ligesom  andre 
Partier  ere  bievne  meget  porøse  og  smuld¬ 
rende.  Crucifixet  i  Holmens  Kirke  ses 
ogsaa  at  have  været  udsat  for  haard  Molest 
og  Figuren  at  have  været 
sønderbrudt  over  Skinne¬ 
benene.  Den  viste  ved  en 
paatænkt  Restauration  ifig. 

Billedhugger  Fjeldskov  saa 
mange  Brøst,  som  om 
Crucifixet  var  »faldet  ned«, 
og  man  mente,  det  var 
rettest  at  lade  Overmalin¬ 
gen  skjule  disse. 

Det  er  i  1647,  Aaret 
før  Kongens  Død,  at  Mo¬ 
numentet  siges  ødelagt. 

Havde  Monumentet  først 
henimod  hin  Tid  været 
paabegyndt,  saa  havde 
Kunstneren  sikkert  nok 
ikke  fremstillet  Kongen  i 
en  ca.  30  Aar  forynget 
Skikkelse  med  et  Ansigts¬ 
udtryk,  som  var  blevet 
Folket  fremmed.  Hint  Billede  maa  nød¬ 
vendigvis  være  modelleret  dengang ,  da 
Kongen  saa  saaledes  ud,  og  til  denne  I  id 
(1612 — 20)  vilde  man  vel  ogsaa  snarest 
henføre  Crucifixet  i  Holmens  Kirke.  Der  er 
som  ovenfor  sagt  ogsaa  al  Grund  til  at  an¬ 
tage,  at  hele  Mausoleet  har  været  færdigt, 
da  Kongen  1633  lod  Hvælvingen,  som 
skulde  bære  det,  undersøge  og  forstærke. 
Men  det  er  forblevet  i  Kjøbenhavn  for  først 
at  opstilles,  naar  Kongen  engang  var  bisat 
i  Capellet,  og  har  sikkert  kun  i  adskilte 
Dele  henligget  paa  Tøjhuset.  Dette  tjente 
til  Opbevaringssted  for  Materialer  og  Inven¬ 


tar  til  de  kongelige  Bygninger.  Paa  Tøj¬ 
huset  fandtes  endog  Værksteder  for  Billed¬ 
huggere  »Posserere«.  Ifølge  Rentemester- 
regnskaberne  fra  1623,  hvortil  jeg  skylder 
Hr.  F.  F.  Friis  Henvisning,  modelleres  i  det 
nævnte  Aar  »paa  Tøjhuset«  Heste  og  Drager 
m.  m.  i  Gibs  af  Ludwig  Heidtridter,  Poserer, 
Indvaaner  i  Kjøbenhavn.  Disse  Arbejder 
skulde  bruges  til  Fyrværkerifester.  Men  der 
er  Grund  til  at  antage,  at  det  ogsaa  er  paa 
Værkstedet  paa  Tøjhuset,  at  han  samtidigt 
arbejder  paa  de  4  Drager,  han  skal  gjøre 
til  »den  Spids  og  Spir  paa  den  ny  Børs«, 
hvorpaa  han  den  27  April  samme  Aar  faar 
et  Forskud  af  600  Daler. 
Trods  Udtrykket  »paa 
Tøjhuset«  i  Regnskaberne 
var  det  rnaaske  ikke  paa 
selve  det  lange  Tøjhus, 
at  slige  Værksteder  fand¬ 
tes,  men  derimod  i  det 
hvælvede  Hus  mellem  Tøj¬ 
huset  og  Havneindløbet, 
hvor  forskjelligeRum  brug¬ 
tes  til  Oplag  af  Svovl  og 
Salpeter  samt  til  Fyrværkeri¬ 
kunster  (O.  Blom :  Kjøben¬ 
havns  Tøjhus  i  Hist.  Tids¬ 
skrift  6  R.  I  606).  Det 
var  fra  dette  Hus,  at  Bran¬ 
den  kom  1647.  Naar  man 
imod  Traditionens  Rigtig¬ 
hed  har  anført,  at  Monu¬ 
mentet  ikke  er  opført  i 
Tøjhusinventarerne,  er 
Grunden  til  denne  Udeladelse  den,  at  kun 
Krigsmateriellet  er  optaget  i  disse.  Der  har 
været  meget  andet  Materiel  tilstede  paa 
Tøjhuset,  som  ikke  hørte  til  dets  væsent¬ 
ligste  Inventar. 

At  Hovedet  ikke  er  af  en  almindelig 
Buste  af  Kongen,  hvis  Contrafej  allerede 
vides  udført  i  Alabast,  da  han  var  14  Aar 
gi.,  af  Geert  van  Egen,  men  netop  maa  høre 
til  et  Epitafium  (Gravmonument),  fremgaar 


1.  Paa  Bagsiden  Rigsvaabenet.  En  Pendant  til 
denne  Medaillon  viser  paa  Eorsiden  det  samme 
Billede  af  Kongen,  paa  Bagsiden  Dronningens. 


Pig.  90. 

Guld-Medaillon  i  en  med  Ædelstene  besat 
Indfatning  !.  (Den  kgl.  Mønt-  og  Medaille- 
samling). 

af  det  opad  (mod  den  Korsfæstede)  løftede  Blik,  ligesom  det,  at  Nakken  er  stærkt  tilbage¬ 
bøjet,  tyder  hen  paa,  at  Kongen  har  været  fremstillet  i  knælende  Stilling. 

Det  kunde  synes  paafaldende,  at  Christian  d.  4  ventede  sig  saa  lidet  af  sin 
Efterfølger,  at  han  selv  havde  ladet  det  Monument  forfærdige,  der  skulde  staa  over  hans 
Grav.  Christian  d.  3  havde  rejst  det  prægtige  Monument  i  Slesvig  Domkirke  over  sin 
Fader;  i  Roskilde  Domkirke  stod  de  to  prægtige  Mausoleer  rejste  af  Søn  og  Efterfølger 
over  Faderen,  det  ene  af  Christian  d.  4  selv  over  Frederik  d.  2.  Dog  det  er  ingenlunde 
nogen  Mistillid  til  Arvingen,  som  bestemmer  Christian  d.  4  til  at  lade  sit  eget  Billede 
udhugge  til  Capellet.  Vi  maa  nemlig  ikke  glemme,  at  Capellet  var  bygget  i  Anledning 
af  Dronning  Anna  Cathrines  Død,  og  at  det  Mindesmærke,  Gravkjælderens  Hvælvinger 
skulde  bære,  derfor  først  og  fremmest  maatte  gjælde  hende.  Paa  sin  Samtids  Vis  har 
Kongen  ladet  sit  eget  Billede  udføre  som  Pendant  til  Dronningens,  der  er  gaaet  fuld¬ 
stændig  tabt. 

Ikke  blot  fra  Christian  d.  4’s  Tid  haves  fra  Adelsmænds  og  Borgermænds  Epitafier 
og  Gravstene  Exempler  paa,  at  den  efterlevende  Mage  lader  sig  selv  fremstille  ved  den 
afdødes  Side  —  skjønt  Livet  tidt  senere  knytter  ham  til  en  anden,  og  han  maaske  slet 
ikke  begraves,  hvor  Mindesmærket  er  anbragt.  Kongehuset  selv  frembyder  fra  Aarhundredet 
forud  et  charakteristisk  Exempel.  I  Bordesholm  Klosterkirke  ved  Kiel  havde  Frederik  d.  1, 
da  han  som  Hertug  mistede  sin  Plustru,  Anna  af  Brandenburg,  Stammoderen  til  de 
følgende  Konger  i  Danmark,  ladet  sin  vaabenklædte  Figur  i  naturlig  Størrelse  fremstille 
hvilende  ved  hendes  Side  paa  den  prægtige  Bronzesarkofag.  Han  overlevede  hende  i 
mange  Aar,  ægtede  en  anden  Hustru,  og  i  Slesvig  Domkirke  rejstes  det  prægtige  Monument 
over  ham  som  Konge. 

Saalænge  der  ikke  fandtes  hensat  nogen  Kiste  i  Capelrummet,  synes  det  selv¬ 
følgeligt,  at  heller  ikke  Monumentet  over  den  Afdøde  opstilledes.  Men  heller  ikke  var 
det  paafaldende,  at  Kongen  fremdeles,  efter  at  Dronningens  Kiste  var  ført  til  Capellet 
1642,  tøvede  med  at  lade  Monumentet  opsætte,  da  det  gjaldt  dem  begge.  Der  var  saa 
meget  andet,  der  optog  den  gamle  Konge  i  de  følgende  Aar,  at  alene  derved  kunde 
Opsættelsen  forklares.  Denne  kunde  han  jo  trygt  stole  paa,  at  hans  Arving  og  Efterfølger 
vilde  iværksætte. 

Vi  tør  sikkert  antage,  at  Mausoleet  har  fremstillet  Kongen  og  Dronningen 
knælende  ved  hinandens  Side  eller  overfor  hinanden,  og  der  er  ingen  Grund  til  at  tro, 
at  Mausoleet  har  været  udført  i  Lighed  med  Kongemonumenterne  i  Hellig  Tre-Kongers 
Capellet.  Det  var  Monumenter  af  en  hel  anden  Form,  Kongen  fandt  over  sine  Slægt¬ 
ninges  Grave  i  Giistrow  i  Meklenborg  og  i  Freiberg  i  Sachsen,  eller  f.  Ex.  saa  i  Revent- 
lowernes  Gravcapel  i  Lutjenburg  (afb.  i  Haupt:  Ban-  und  Kunstdenkmaler  d.  Prov.  Schleswig- 
Plolstein,  II.  Side  139).  I  Voer  Kirke  i  Vendsyssel  knæle,  som  vist  i  den  omstaaende  Afbildning 
Fig.  91,  Otto  Banner  til  Voergaard  og  Ingeborg  Skeel  overfor  hinanden  paa  et  prægtigt 
Epitafium  fra  det  16de  Aarhundredes  Slutning.  I  Baggrunden  ses  et  Basrelief  med  den 
korsfæstede  Frelser.  Ogsaa  paa  den  malede  Fpitafiumstavle  i  Kaagerød  Kirke  i  Skaane 
over  Otto  Brahe  til  Knudstrup  og  hans  Slægt,  blandt  hvilke  Sønnen  Tyge,  knæle  Mand  og 
Hustru  ved  Foden  af  Korset,  og  i  det  mærkelige,  af  Træ  udskaarne  Epitafium  i  Galten 
Kirke  ved  Randers,  hvor  man  ser  Thomas  Juel  til  Estrup  (f  1647)  og  Maren  Bølle  (f  1648) 
knæle  paa  Consoler  hver  paa  sin  Side  af  Triumfbuen,  maa  et  større  Crucifix,  ophængt 
midt  i  denne,  have  dannet  Centralpunktet. 

Monumentet  over  Dronning  Anna  Cathrine  og  Christian  d.  4  kunde  have  været 
bestemt  til  Opstilling  foran  den  8  Alen  brede  Vinduespille  mod  Nord,  saaledes  at  Figurerne 
have  ligget  knælende  hver  til  sin  Side  for  det  paa  Pillen  anbragte  (indmurede)  Crucifix, 
alt  selvfølgelig  omgivet  af  en  architektonisk  Ramme,  Her  var  jo  absolut  Hovedpladsen  i 


Om  d_ l  oprindelige  Monument  til  Christian  d.  4’s  Capel. 

Capellet,  hvor  man  derfor  i  vore  Dage  vilde  have  Kongens,  af  Thorvaldsen  modellerede 


Standbillede  opstillet; 


Lysvirkningen  var  en  hel  anden  dengang  end  nu ,  efter  at 


Vinduerne  paa  Capellets  Øst-  og  Vestside  ere  blindede  for  at  frembringe  de  store  Væg¬ 
flader  til  Frescomalerierne  (jfr.  2  Aarg.  S.  84  flg.). 

Et  Spørgsmaal  er  det  jo  dog,  om  Sands  tenscxvLcifaet  og  Alabasthgnxer  kunne 
have  hørt  til  samme  Monument 
eller  om  de  ikke  skulde  have 
været  anbragte  paa  forskjellige 
Pladser  i  Capellet;  —  de  synes 
endog  at  være  udførte  af  for¬ 
skjellige  Kunstnere.  Dog  For¬ 
skellighederne  i  Stenarten  kunde 
jo  gjøre  sin  Virkning  samtidigt 
med  at  Farver  og  Forgyldning 
kunde  afdæmpe  Modsætningen. 

Indskriftpladen  med  de  gyldne 
Bogstaver  IN  RI  over  Sand- 
stenscrucifixet  er  af  Alabast. 

Christian  d.  3’s  Monument 
udførtes  i  Antwerpen  af  Floris 
de  Vriendt.  Frederik  d.  2’s  blev 
derimod  udført  her  i  Landet  af 
Billedhuggeren  Gert  van  Ege?i. 

Efter  Accorden  skulde  det  koste 
4500  Dir. ;  men  Kongen  skulde 


selv  lægge  Marmorsten  og  Ala¬ 
bast  dertil  og  paatage  sig  Trans¬ 
porten  til  Roskilde.  Arbejdet 
stod  paa  i  g  Aar ;  Monumentet 
opsattes  1598  (F.  R.  Friis:  Kong 
Frederik  d.  2’s  Gravmonument 
i  Roskilde  Domkirke.  Autogra- 
feret.  Kjøbenhavn  1877). 

Vi  have  al  Grund  til  at 
antage,  at  ogsaa  Monumentet 
til  Christian  d.  4’s  Capel  ud¬ 
førtes  her  i  Landet,  men  naar 
vi  se,  hvorledes  det  gjennem 


CyG  A \V .  ^  ^  °\^ 

v.  \  - 


Fig.  91. 

Midtparti  af  Otto  Banners  og  Ingeborg  Skeels  Epitafium 
i  Voer  Kirke. 


Regnskaberne  er  muligt  at  følge 
Tilblivelsen  af  Frederik  d.  2’s 
Monument,  er  det  jo  paafaldende, 
at  ingen  Regnskaber  findes,  der 
angaa  hint.  I  Accordsummen 

med  Lorenz  Steenvinkel,  der  var  2000  Daler,  kan  ikke  være  beregnet  andet  end  selve 
Bygningen.  Ligesom  der  sluttes  særlig  Accord  med  Gaspar  hncke  om  Gitteret,  saaledes 
er  der  udentvivl  sluttet  særlig  Accord  om  Monumentet,  Dette  kunde  være  betalt  af 
Kongens  egen  Lomme,  men  alle  Kongens  Privatregnskaber  ere  tabte.  Et  Monument, 
som  det,  hvorom  her  er  Tale,  var  jo  ogsaa  paa  en  ganske  anden  Maade  privat  i  Konge¬ 
familien,  end  de  Monumenter,  der  ene  gjaldt  Landsfaderen,  den  afdøde  Konge. 

Traditionen,  som  er  anført  af  Thaarup,  beretter,  at  Kunstneren  har  været  en 
Udlænding  af  den  katholske  Confession,  og  at  han  skal  være  død  af  Sorg  over  Monu¬ 
mentets  Tilintetgjørelse,  hvorefter  Kongen  som  særligt  Bevis  paa  sin  Bevaagenhed  lod  ham 
begrave  i  Holmens  Kirke.  Denne  Tilføjelse  har  dog  næppe  stort  paa  sig;  den  smager 
ganske  af  en  senere  Udsmykning,  navnlig  da  Monumentet  er  fra  Tiden  1612 — 20,  medens 
Beretningen  forudsætter,  at  Kunstneren  er  midt  i  sit  Arbejde,  da  det  ødelægges. 

Blandt  de  fremmede  Kunstnere,  som  Christian  d.  4  tog  i  sit  Arbejde,  var  en 
Italiener,  Peter  Gravile,  ogsaa  kaldet  Peder  Griffel  eller  Peder  Italiener.  Han  kom  her 
til  Landet  1615  (F.  R.  Friis:  Samlinger  til  dansk  Bygnings-  og  Kunsthistorie  S.  267)  og 
ses  at  have  arbejdet  her  endnu  1621.  Det  var  jo  muligt,  at  Sagnet  om  Katholiken  som 
Mesteren  for  Monumentet  kunde  vise  tilbage  paa  ham ;  men  til  at  afgive  Beviser  fattes 
Materiale,  og  man  fristes  til  helt  at  se  bort  fra  hint  Sagn.  Af  andre  Billedhuggere,  man 
kunde  gjætte  paa,  var  der  saaledes  Nederlænderen  I^orenz  Peitersen  Schweis  af  Amsterdam. 
Det  var  ham,  som  havde  forfærdiget  Galleriet  til  Frederiksborgs  indre  Slotsgaard  (1.  c.  230) 
og  Altertavlen  til  Christianstad  Kirke  (F.  I\.  Friis:  Den  hellige  Trefoldigheds  Kirke  i 
Christianstad),  og  hvem  Kongen  søger  1633  paany  at  indkalde  til  Arbejder  i  Frederiks¬ 
borg  Slotskirke. 

Men  der  var  fremdeles  en  indfødt  Kunstner  af  en  talentfuld  borgerlig  Slægt,  hvem 
Tanken  ledes  hen  paa:  Billedhuggeren  Hans  Steenvinkel.  Han  udførte  Figurerne  til 
Galleriet  ved  Siden  af  Broen  paa  Frederiksborg  —  overfor  hvis  Udførelse  det  maa  tages 
med  i  Betragtning,  at  de  skulde  virke  ved  Forgyldning;  han  gav  Tegning  til  Caroussel- 
porten  ved  Slottet,  til  Portalen  paa  Børsen,  til  Udsmykning  af  Hovedstadens  Porte,  til 
Slotsholmsbroerne  o.  m.  a.  Arbejder,  der  særlig  faldt  i  den  Tid  (i6ig — 39),  da  han  efter 
Broderens  Død  virkede  som  Kongens  Generalbygmester.  Mester  Leonhard  Blasius,  der 
blev  Bygmester  efter  Steenvinkels  Død,  blev  engageret  med  600  Daler  højere  Løn  med 
den  Motivering  af  Kongen,  at  »om  han  end  ikke  kan  tegne  saa  godt  som  den  forrige, 
kan  han  dog  bedre  staa  for  Arbejdet«  (Christian  d.  4’s  egenhændige  Breve  II  413). 
Hvad  der  særligt  kunde  lede  Tanken  hen  paa  Hans  Steenvinkel  som  Mester  i  alt  Fald 
for  Monumentets  Portraitfigurer,  er  den  Notits,  Kongen  gjør  i  sin  Skrivecalender  for  1614, 
da  han  i  December  opholdt  sig  paa  Kronborg  (Nyt  hist.  Tidsskr.  IV  235):  d.  15  December: 
»Begiinthc  Hans  Steenuynkel  att  podtzere  paa  ted  billed  i  mit  Kammer.«  Denne  Notits, 
der  jo  er  fra  en  Tid,  da  Kongen  var  meget  optaget  af  Arbejder  ved  Capellet  og  dets 
Udsmykning,  ligger  det  nær  at  forstaa  saaledes,  at  Kongen  sidder  Model  for  ham. 
Dette  viser  sig  sikkert,  naar  vi  slaa  efter  i  Calenderen  og  finde  prentet  et  Monogram 
H-S-V,  Kunstnerens  Navn,  under  Datoerne  d.  16.  ig.  20.  22.  23.  24  December. 

Af  Øresunds-Toldregnskaberne  refunderedes  Kongens  private  Udgifter.  Under  Aaret 
1617  findes  en  Liste,  der  opsummerer,  hvormeget  Hans  Steenvinkel  aarlig  fra  1614  »haver 
annammet  af  kgl.  Majestæts  eget  Kammer  og  paa  Hs.  Majestæts  Toldbod  for  Arbejder 
paa  Frederiksborg  og  udi  Kjøbenhavn,  eftersom  Kongen  selv  havde  handlet  og  fortinget 
med  ham.«  Den  samlede  Sum  er  mindst  3350  Daler.  Under  1620  faar  Caspar  Fincke 
af  Sundtolden  Afbetaling  paa  det  Gitterværk,  han  gjør  til  Kongen. 

Mellem  Alabasthovedet  og  flere  af  de  malede  Portraiter  af  Kongen  viser  der  sig 
den  Forskjel,  at  PIaaret  paa  venstre  Side  ikke  er  saa  langt  paa  disse  som  paa  hint.  Men 
vi  have  da  ogsaa  i  Kongens  Notits  under  22  April  1617  »samme  Dag  skar  jeg  min 
uenster  Lock  aff  tet  ued  hoffuedet«,  et  Vidnesbyrd  om  en  Forandring  i  Kongens  Mode, 
som  daterer  Alabasthovedet  som  modelleret  før  den  22  April  1617. 


Mindre  Meddelelser. 

I  Tilskuerens  Januar  Ilefte  har  Dr.  F.  J.  Meier 
skrevet  »Et  Par  Notitser  om  Alteret  i  Vor  Frelsers 
Kirke«.  Alteret  var  i  1725  temmeligt  forfaldent  og 
det  blev  overdraget  Billedhugger  Johan  Christopher 
Heimbrod  at  sætte  det  i  Stand  igjen.  Hvad  han 
præsterede,  har  imidlertid  ikke  været  noget  Mester¬ 
stykke,  det  blev  to  Gange  synet  og  kasseret  af  Billed¬ 
huggerne  Joh,  Fr.  Ehbisch  og  Adam  Sturmberg. 
Først  sidst  i  December  1728  lykkedes  det  ham  at 
faa  Arbejdet  antaget  og  betalt. 

Efter  at  de  til  Prinsens  Palæ  stødende  Ejen¬ 
domme  nu  ere  erhvervede  af  Staten,  er  der  sidst  i 
Maj  Maaned  nedsat  en  Kommission,  der  skal  gjøre 
Forslag  til  Palæets  Omdannelse  og  Udvidelse,  saa- 
ledes  at  det  kan  blive  et  baade  rummeligt  og  be- 
tryggende  Opbevaringssted  for  de  alt  derværende 
Museer  samt  Folkemusect.  Kommissionen,  hvis 
Arbejder  ledes  af  Kirke-  og  Undervisningsminister 
J.  F\  Scavenius,  bestaar  forøvrigt  af  Museums- 
embedsmændene  Justitsraad  C.  F.  Herbst,  Etatsraad 
L.  Muller,  Dr.  phil.  Sophus  Muller  og  Dr.  phil. 
Henry  Petersen  samt  af  Arkitekterne  Etatsraad  F. 
Meldahl ,  Etatsraad  J.  D.  Herholdt ,  Professor  Hans 
J.  Holm  og  Professor  Vi/h.  Petersen. 

I  et  lille  Skrift  »Minderne  om  Søslaget  paa 
Kolberger  Heide«  har  Dr.  P.  Brock  flittigt  samlet 
Alt ,  hvad  der  sikkert  kan  samles  til  Oplysning 
onr  de  paa  Rosenborg  opbevarede  Klædningsdele, 
som  Kristian  IV  bar  i  det  nævnte  Slag.  De  af 
Kongen  ved  den  nævnte  Lejlighed  (da  han  blev 
saaret  og  efter  Forbindingen)  baarne  Huer  —  i  Alt 
tre  —  afbildes  ligesom  to  Øresmykker  med  en 
Stump  af  den  svenske  Jernkugle  og  den  danske 
Malmkanon,  der  foranledigede  Kongens  Saar.  Øre- 
smykkerne  have  formentlig  tilhørt  Vibeke  Kruse. 

I  den  nyligt  udkomne  10de  Bog  af  Professor 
Troels  Lunds  Danmarks  og  Norges  Historie,  der 
bærer  Undertitelen  »Forberedelse  til  Bryllup«,  findes 
et  Kapitel ,  der  særligt  omhandler  Brudekronen. 
Der  gaas  her  ud  fra  en  Væsenforskjel  mellem  det 
hedenske  Nordens  Pandebaand  som  Fribaarenhedens 
Mærke  og  den  fra  Syd  med  Kristendommen  ind¬ 
trængende  Krans  eller  Krone.  Af  de  der  givne 
Oplysninger  synes  det  endvidere  at  fremgaa,  at  Kronen 
her  i  Landet  ved  festlige  Lejligheder  kun  er  bleven 
baaren  af  Kvinder.  —  Til  Suplering  af  den  ovfr. 
S.  I  meddelte  Afhandling  om  Kroner  skal  her  endnu 
oplyses,  at  det  S.  35  nævnte  Dokument  nu  er  gjen- 
fundet  i  Rigsarkivet.  Det  viser  sig,  at  der  ikke 
som  i  den  benyttede  Afskrift  staar:  »Konn.  Mait. 


Kronne  dar zu  XIX  stiicke«,  men  »Konn.  Mait. 
Kronne  dar  in  XIX  stiicke«  o.  s.  v. 

Det  nordiske  Oldskriftsselskab  har  begyndt  Ud¬ 
givelsen  af  et  nyt  Tidsskrift  Nordiske  Fortidsminder, 
der,  som  det  iste  Hefte  viser,  vil  blive  et  smukt 
og  solidt  Værk.  Det  indeholder  to  med  Kemi- 
typier,  Fototypier  og  Farvetryk  ligt  udstyrede  Ar¬ 
tikler.  I  den  sidste  af  dem  »Nogle  Halsringe  fra 
Slutningen  af  Bronzealderen  og  fra  den  ældste  Jern¬ 
alder«  fremsætter  Dr.  phil.  Sophus  Miiller  en  ny 
Theori,  hvorefter  en  Del,  tidligere  som  Hovedringe 
(Haarringe  og  Kroner)  benævnede  Ringe  udeluk¬ 
kende  opfattes  som  Ilalsringe. 

Søndag  den  1  Juni  blev  der  til  Minde  om  den 
afdøde  Rev.  R.  S.  Ellis ,  der  næsten  i  50  Aar  var 
Præst  ved  den  britiske  Legation  i  Kjøbenhavn,  af¬ 
sløret  et  Vindue  med  Glasmaleri  i  St.  Albans  Kir¬ 
ken  her  i  Byen.  Glasmaleriet,  der  viser  Kristi 
Fremstilling  i  Templet,  er  udført  hos  Firmaet 
Heaten  Butler  &=  Bayne  i  London. 

Af  Meddelanden  från  Nationalmuseum  er  Nr. 
il  udkommen  indeholdende  en  Redegjørelse  for  de 
svenske  Stats- Kunstsamlingers  Tilvæxt  og  Forvalt¬ 
ning  i  1889.  Det  oplyses  heri,  at  der  den  16  Ok¬ 
tober  f.  A.  i  Nationalmuseet  aabnedes  en  af  det  og 
Foreningen  flir  grafisk  konst  forestaaet  grafisk  Ud¬ 
stilling,  der  i  Alt  talte  1086  Numre  (621  fra  Sve¬ 
rige,  354  fra  Danmark,  84  fra  Norge  og  27  fra 
Finland).  Den  gav  en  god  Udsigt  over  den  grafiske 
Kunsts  nuværende  Standpunkt  i  Norden,  og  Inten- 
dent  G.  Uppmark  havde  til  den  udarbejdet  en  rigt 
illustreret  Katalog,  der  kan  betragtes  som  den  hid¬ 
til  fuldstændigste  Haandbog  til  Oplysning  om  Nor¬ 
dens  grafiske  Kunst.  Katalogen  findes  i  Industri¬ 
foreningens  Bibliotek. 

Løverdag  den  24  Maj  døde  Professor  i  Arki¬ 
tektur  ved  den  tekniske  Højskole  i  Stockholm 
Magnus  Isaus ,  henved  49  Aar  gammel.  Han  be¬ 
gyndte  sin  Virksomhed  som  Arkitekt  samt  Tegner 
ved  Gustafsbergs  Porcellænsfabrik  og  har  været  be¬ 
nyttet  som  Arrangør  af  den  svenske  Afdeling  ved 
forskjellige  Udstillinger,  saaledes  ogsaa  ved  den 
nordiske  Udstilling  i  Kjøbenhavn  1888.  Han  har 
virket  ikke  ubetydeligt  i  den  svenske  Kunstindustris 
Tjeneste;  der  findes  Bidrag  fra  ham  i  Chr.  Helschs 
»Industrielle  Tegninger«. 

Heinrich  Sauermann  i  Flensborg  har  i  April 
1  Maaned  udgivet  en  Beretning  om  det  derværende 

af  ham  forestaaede  »Gewerbe-Museum*.  Det  ses  j 
af  den,  at  Museet  i  det  forløbne  Aar  har  rnadet 
over  5437  Mk.  72  Pf.,  idet  Staten  ydede  det  4000 
Mk.  og  Byen  1437  Mk.  72  Pf.  Der  gjøres  i  Beret¬ 
ningen  Rede  for  Museets  Tilvæxt  i  Aarets  Løb,  og 
det  nævnes  i  Forbigaaende,  al  det  bl.  A.  besid¬ 
der  1600  forskjelligt  mønstrede  Tønderske  Knip¬ 
linger. 

I  Bayerische  Gewerbc-Zeitung  (1890  Nr.  8)  findes 
en  Artikel  om  Niirnberger-Guldsmeden  Wenzel  Jam- 
nitzer  (f  1585),  der  giver  en  samlende  Udsigt 
over,  hvad  der  i  de  sidste  Aar  er  offentliggjort  om 
ham  baade  i  kunstindustriel  og  ren  genealogisk 
Henseende.  Efter  at  man  havde  udfundet  hans 
Stempel,  har  man  igjennem  forskjellige  Arbejder, 
som  maatte  henføres  til  ham,  søgt  at  bestemme 
hans  Stil,  og  nu  søger  man  igjen  gjennem  denne  at 
knytte  bl.  A.  forskjellige  forhaandenværende  itsig- 
nerede  Tegninger  til  større  Guldsmedarbejder  til 
hans  Navn.  Tidsskriftet  gjengiver  en  i  to  Exem- 
plarer  i  Coburg  og  Basel  opbevaret  Tegning  af  en 
Bordopsats,  som  efter  Forfatterens  Mening  maa  til¬ 
skrives  Wenzel  Jamnitzer. 

Den  27  April  aabnedes  i  Paris  en  japansk  Ud¬ 
stilling  i  Ecole  des  Beaux-Arts.  Initiativet  til  den 
var  taget  af  S.  Bing ,  der  har  ordnet  den  sammen 
med  saadanne  kunstindustrielle  Stormænd  som  Henri 
Bonillet ,  P/i.  Burty ,  Edmond  de  Goncourt ,  Louis 
Gense,  Antonin  Proust  m.  fl.  Det  er  herefter  natur¬ 
ligt,  at  Udstillingen  var  baade  betydelig  og  inter¬ 
essant. 

Den  22  April  døde  den  bekjendte  Samler  Fre¬ 
der  ic  Spitzer  pludselig  i  Paris.  Han  var  født  1815  i 
Presburg  og  erhvervede  sin  store  Formue  og  sine 
betydelige  Samlinger  væsentlig  som  Antikvitets¬ 
handler.  Allerede  i  flere  Aar  havde  han  forberedt 
en  storartet  Katalog  over  sine  Samlinger,  og  første 
Del  af  dette  Pragtværk  udkom  kort  før  hans  Død. 
Hans  Samlinger  ville  efter  den  Afdødes  Bestemmelse 
ikke  strax  komme  til  Avktion,  men  først  efter  Aars 


Forløb;  de  kunne  imidlertid  erhverves  strax,  hvis 
et  Museum  vil  kjøbe  dem  som  Helhed. 

En  Gren  af  Kunstindustrien,  om  hvilken  der  fore¬ 
ligger  en  rig  Litteratur,  er  Bogbinderiet.  Af  nyere 
Værker  om  dette  Emne  skal  her  nævnes  nogle. 
Marius  Michel:  La  rel  iltre  frangaise,  I-II  (Paris, 
1880  —  Si);  B.  Louisy :  Le  livre  et  les  arts  qui  s’y 
rattachent  (Paris,  1886);  Léon  Gruel:  Manuel  histo- 
rique  et  bibliographique  de  l’amateur  de  reliures 
(Paris  1887);  l\larius  Michel:  L’ornamentation  des 
reliures  modernes  (Paris,  1889);  Techener:  Ilistoire 
de  la  bibliophilie  (ufuldendt);  Jos.  Cundall:  On 
bookbindings  ancient  and  modern  (London  1 88 1 ) ; 
H.  B.  Weathley:  Remarkable  bindings  in  the  Bri- 
tish  Museum  selecled  for  their  beauty  or  historie 
interest  (London,  1889).  Det  Sidste  paa  dette  Om- 
raade  er  formentlig  en  lille  godt  orienterende  Haand- 
bog  af  Dusseldorfer-Bogbindercn  Paul  Adam:  Der 
Bucheinband.  Seine  Technick  und  seine  Geschichle 
(Leipzig,  1  890). 

Det  ovfr.  S.  79  nævnte  nye  Museum  i  St. 
Etienne  omtales  nærmere  i  en  længere  Artikel  i 
Revne  des  arts  .décoratifs  (Marts— April  Numeret). 
Det  kaldes  betegnende  nok  et  Sted  i  Artiklen  ikke 
slet  og  ret  Museum,  men  Musée-bibliolheque  d'art  et 
d'industrie,  hvilket  viser,  at  det  vil  virke  paa  anden 
Maade  end  slet  og  ret  som  Museum,  og  som  saa- 
dant  vil  det  dernæst  ogsaa  optræde  paa  sin  ejen¬ 
dommelige  Maade.  Foruden  ved  sine  faste  Sam¬ 
linger  vil  det  virke  ved  stadig  skiftende  temporære 
Udstillinger,  tilvejebragte  ved  Laan  fra  Staten,  andre 
Museer  eller  Private;  ved  livligt  Udlaan  af  alle 
dets  Samlingers  Bestanddele,  idet  kun  saadanne 
undtages,  hvis  Existens  vilde  udsættes  for  Fare 
herved,  og  endelig  ved  Udsendelse  af  Vandre¬ 
udstillinger.  Et  ubevægeligt  Museum,  hedder  det, 
som  uophørligt  viser  de  samme  Gjenstande,  ordnede 
i  systematiske  Rækker,  ender  i  Længden  med  ikke 
at  blive  besøgt,  og  navnlig  overfor  Kunstnerne  og 
de  Industridrivende  gjælder  det  om  uophørligt  at 
holde  dem  i  Aande,  skabe  ny  Tiltrækning  og  sam¬ 
tidig  byde  dem  frugtbare  Studiemotiver. 

Fig.  92.  Gravmæle  over  Kobberstikkeren  G.  L.  Lahde  (f  1833). 


Fra  Kirkegaarden. 

Af  F.  J.  Meier. 

— 

Den  velvillige  Læser  vil  maaske  finde  det  noget  underligt,  at  jeg  beder  ham 
ledsage  mig  ud  paa  Kirkegaarden.  »Hvad  have  vi  der  at  skaffe«,  vil  han  maaske 
udbryde,  »vil  De  docere  Kunstindustri  paa  Kirkegaarden?« 

Hvorfor  ikke?  Naar  vi  maaske  kunne  medbringe  et  eller  andet  lærerigt  eller 
interessant  fra  vort  Besøg  derude.  En  lille  Rundtour  i  »de  dødes  Have«,  som  man  for¬ 
dum  sagde  og  mulig  endnu  i  Ny  og  Næ  siger,  kan  maaske  bringe  os  et  LTdbytte,  som 
ikke  er  at  foragte;  ogsaa  fra  Kirkegaarden  maa  det  kunne  lykkes  os  at  hjembringe  ret 
karakteristiske  Blomster  fra  længst  forsvundne  Dages  kunstindustrielle  og  kulturhistoriske 
Flora.  Enhver  Tid  træder  sine  Fodspor,  ofte  dybere  og  fastere  og  varigere,  end  man 

mange  Gange  aner,  ogsaa  paa  Kirkegaarden. 

Benævnelsen  »Kirkegaarden«  er  iøvrigt,  fra  hvilket  Synspunkt  man  end  betragter 
den,  kun  saare  lidet  adækvat  og  burde  snarest  muligt  afløses  af  en  anden  og  bedre. 
Det  gjælder  kun  om  at  finde  en  saadan  anden  og  bedre  Benævnelse.  Det  tyske  »Gottes- 
acker«,  som  ulykkeligvis  vanskelig  kan  gjengives  paa  Dansk,  er  endskjønt  noget  for¬ 
ældet  —  mere  træffende  og  baade  religiøst  og  poetisk  skjønnere  end  vort  danske  »Kirke- 
gaard«,  —  »Legemet,  der  dør,  sans  i  Forkrænkelighed,  opstaar  i  LI  forkrænkelighed«,  eller, 
for  at  tale  med  Digteren:  det  til  Graven  overantvordede  Legeme  er  »Saat  von  Gott 
gesåct,  am  Tage  der  Garben  zu  reifen«  (Indskriften  paa  det  Klopstockske  Gravmæle, 
Ottensen). 

Vort  »Kirkegaard« ,  som  Benævnelse  for  Begravelsesplads,  stammer  fra  den 
Tid,  da  man  jordede  de  Hensovedes  Lig  paa  »Gaarden  ved  Kirken«,  den  »indenbyes 
Kirkegaard«,  paa  de  »Gaarde«,  ^Urtegaarde«,  der  som  de  hellige  Bygningers  nærmeste 
Omgivelser  hvilede  i  Kirkernes  dybe  og  højtidelige  Skygger  midt  inde  i  den  travle  By, 
kun  skilte  fra  Gadens  Larm  og  Færdsel  ved  høje,  nøgne  Mure,  —  saaledes  som  vi  endnu 
sc  dem  om  St.  Petri  Kirkes  vidtstrakte  to  eller  tre  »Urtegaarde«.  Det  er  nemlig  ikke 
saa  længe  siden,  man  først  begyndte  at  jorde  de  Afdøde  paa  vore  »udenbyes  Kirkegaarde«. 

I  gamle  Dage,  for  2 — 300  Aar  siden,  var  det  Sæd  og  Skik,  at  de  Afdøde  stedtes 
til  Hvile  i  selve  Kirken  eller  under  Kirkegulvet:  i  dyre  Marmorsarkofager  overragede  af 
prægtige,  ofte  mere  kostbare  end  kunstnerisk  smagfulde  Epitafier,  i  Kirkens  Kor,  Side¬ 
skibe  og  Kapeller,  naar  den  Hensovede  var  rig  og  af  høj  Rang,  —  i  »Kjældere«  under 
Kirkernes  og  Kapellernes  Gulve,  naar  han  var  en  »fornemme  Borger«  af  »bedre  Stand«, 
bemidlet.  Af  den  første  Slags  Gravmæler  er  der  ikke  meget  bevaret  her  hjemme  i 
Kjøbenhavn,  Tiden,  Elementerne,  Ildsvaade,  Bombardement  osv.  har  ødelagt  det  meste 
af  den  Slags;  af  det,  der  er  levnet,  kan  nævnes  et  Par  Epitafier  i  Trinitatis  Kirke  af 
Thomas  Quellinus  (fra  Antwerpen,  arbejdede  hos  os  i  de  første  Aar  af  forrige  Sekulum)  og 
i  Petri  Kirkes  gamle  Gravkapel.  Af  »Kjældergravsteder«  fortjene  kun  at  nævnes  de,  der 
findes  under  Petri  Kirkes  Gulvfliser,  i  dem  hviler  der  mange  hundrede  Lig  og  mangen  en 
berømt  Mands  Støv.  Ogsaa  i  Kjælderne  under  samme  Kirkes  Gravkapeller  er  der  stedt 
til  Hvile  mangfoldige  Lig,  i  to  store  Rum  blev  Ligene  af  dem  af  Petri  Menighed,  der 
døde  i  Pestens  Tid  1711,  nedlagte,  med  et  godt  Lag  ulæsket  Kalk  over. 

Jordfæstelse  i  Kirkerne  aftog  efterhaanden,  og  Jordfæstelse  paa  »Kirkegaardene«, 
paa  de  til  Kirkerne  hørende  og  umiddelbart  op  til  dem  stødende  Haver  og  Urtegaarde, 
blev  hyppigere.  Indtil  langt  over  Midten  af  forrige  Aarhundrede  blev  en  meget  stor  Del 
af  dem,  der  ved  Døden  afgik  paa  Kjøbenhavns  Grund  —  og  Kjøbenhavn  havde  den 
Gang  70 — 80,000  Indbyggere  jordede  paa  de  indenbyes  Kirkegaarde. 

En  Del  af  disse  indenbyes  Kirkegaarde  ere  forlængst  forsvundne;  nogle  existere 
endnu,  skjønt  der  naturligvis  ikke  længer  jordfæstes  nogen  der.  De  Gravmæler,  der  findes 
paa  dem,  ere  kun  af  ringe  Betydning,  tilmed  naa  de  ikke  langt  tilbage  i  Tiden.  Med 
Hensyn  til  Gravmælernes  Alder  staa  nemlig  vore  Kirkegaarde  langt  tilbage  for  mangfoldige 
af  Udlandets.  I  Udlandet  er  det  ikke  sjeldent  at  finde  3 — 400  Aars  gamle  Grave.  Paa 
Kirkegaarden  i  Soignies  i  Hennegau  erindrer  jeg  at  have  set  Grave  endog  fra  det  13de 
og  14de  Aarhundrede,  det  vil  sige  fra  Valdemarernes  Dage.  Jeg  kunde  ogsaa  nævne 
den  navnkundige  Ligsten  med  Aarstallet  604,  der  endnu  den  Dag  i  Dag  henligger  paa 
den  jødiske  Kirkegaard  ved  » Altneuschule«  midt  inde  i  Prags  tættest  byggede  Kvarter, 
og  over  hvis  kolossale  Ælde  vistnok  mangen  en  Rejsende  korser  sig,  • —  indtil  han 
opdager,  at  Ligstenens  ene  Hjørne  mangler,  og  at  dette  manglende  Hjørne  øjensynlig  i 
fordums  Dage  har  baaret  et  —  nu  ligeledes  manglende  —  Ettal.  Men  for  at  vende  til¬ 
bage  til  vor  egen  By  og  dens  indenbyes  Kirkegaarde:  et  af  de  ældste  endnu  paaviselige 
Gravsteder  hos  os  er  Christoffer  Zeise’s,  paa  Petri  Kirkes  Urtegaard,  fra  i68g.  (Christoffer 
Zeise  var  Tipoldefader  til  den  berømte  Kemiker  Prof.  W.  Christoffer  Zeise.) 

Heller  ikke  vore  udenbyes  Kirkegaarde  kunne  gjøre  Fordring  paa  nogen  overvættes 
høj  Ælde:  Holmens  Kgd.  er  fra  1666,  mosaisk  Kgd.  paa  Nørrebro  fra  1694,  Garnisons 
Kgd.  fra  1711,  Assistens  Kgd.  paa  Nørrebro  fra  1760,  Frelsers  Kgd.  paa  Amager  fra 
1  790  osv.  Hvad  angaar  de  stedlige  Forhold,  Anlæggets  Størrelse,  Beplantningens  Skjønhed 
og  Anordning,  de  enkelte  Gravsteders  Indhegning,  Udsmykning,  Vedligeholdelse,  Grav¬ 
mælernes  og  Monumenternes  Tal  og  Skjønhed,  Totalindtrykket  af  det  Hele  ■ —  Tilsyn  og 
Opsyn,  baade  af  Overordnede  og  Underordnede,  ikke  at  forglemme  ■ —  da  staa  vistnok 
vore  udenbyes  Kirkegaarde  i  Højde  med  mange  af  Udlandets  store  Byer  og  som  Regel 

langt  over  de  aller  fleste  katholske  Kirke- 
gaarde,  men  de  staa  næppe,  Assistens  Kgd. 
paa  Nørrebro  end  ikke  undtaget,  i  Højde 
med  Berlins  og  Hamborgs  Kirkegaarde  eller 
med  de  store  og  berømte  Pariser  »Cimetiérer« 
Fere  Lachaise  og  Montmartre. 

Assistens  Kgd.  paa  Nørrebro,  som  jeg- 
lier  nærmest  vil  beskjæftige  mig  med,  fordi 
den  er  den  største  og  i  alle  Maader  betyde¬ 
ligste  her  hjemme,  har 
man  stundum  og  ikke 
ganske  med  Urette 
sammenlignet  med  Pa¬ 
risernes  Pére  Lachaise. 

Den  er  rigtignok  ikke 
saa  stor  og  vidtstrakt 
som  Pére  Lachaise  og 
staar  baade  i  Anlæggets 
Skjønhecl  og  Storartet¬ 
hed  og  i  Henseende 
til  Monumenternes  An¬ 
tal  og  Pragt  og  Stør¬ 
relse  og  først  og  frem¬ 
mest  i  deres  historiske 
Betydning  og  Interesse 
langt  tilbage  baade  for 
denne  og  Montmartre 
og  Montparnasse  osv., 
den  gjemmer  ikke,  som 
Pére  Lachaise  eller 
Montmartre  eller  Piepus 
Støvet  af  verdensberøm¬ 
te  Hensovede ,  som 
Abailard  og  Heloise, 
eller  Moliére,  Racine, 

Thiers,  eller  Cavaignac 
eller  Lafayette,  har  hel¬ 
ler  ingen  kolossale  eller 
kunstnerisk  fremragen¬ 
de  Monumenter  —  som  General  Foy’s  eller 
Elisabeth  Demidoffs  eller  Casimir  Perier’s, 
paa  Pére  Lachaise  —  thi  det  lille  og 
ubetydelige  Danmark  er  nu 
det  store  og  berømte  Frankrig 
Assistens  Kirkegaard  gjemmer 
af  en  stor  Mængde  'fortjente  og  berømte 
Danske,  fra  lidt_over  Midten  af  forrige  Aar- 
hundrede  ned  til  vore  Dage,  og  ere  Monu¬ 
menterne  der  ude  end  kun  faa  og  srnaa, 


saa  er  der  dog  enkelte  af  dem,  som  ere 
seværdige,  og  en  Del,  som  i  ikke  ringe 
Grad  illustrere  den  Tids  Smag  og  Stil,  i 
hvilken  de  bleve  til.  Vi  ville  derfor  se  lidt 
paa  nogle  af  dem.  Lad  os  træde  ind  paa 
Kirkegaarden. 

Naar  blev  den  anlagt?  Hvorfor  blev 
den  anlagt?  Hvor  stor  var  den  fra  første 
Færd?  Hvorledes  saa  den  ud  i  den  første 

lid?  Er  der  Monu¬ 
menter  tilbage  fra  dens 
ældste  Dage?  Alle 
disse  Spørgsmaal,  som 
af  sig  selv  paatrænge 
sig  En,  ville  vi  først 
besvare. 

Den  blev  anlagt  i 
Følge  kgl.  Reskript  af 
20  Maj  1757  i  de  ti 
derpaa  følgende  Aar 
og  indviet  med  stor 
Iløitidelighed  6  Nov. 
1 760.  Man  var  for¬ 
modentlig  allerede  1757 
bleven  noget  betænke¬ 
lig  ved  —  som  jo  Sæd 
og  Skik  den  Gang  var 
—  at  ophobe  Ligene 

Kai  den  ene  ^Generation 

_  saadanne  Betænkelig- 

Fig.  93.  6 

Gravmæle  over  G  eneral  krigsk  ommi  ssser  M.  Wærn  heder,  selv  hos  dem, 
(f  1796).  der  mente  ikke  at  turde 

gjøre  sig  Haab  om  at 
indgaa  til  den  evige  Salighed,  naar  deres 
dødelige  Levninger  ikke  stedtes  til  den 
sidste  Hvile  foran  et  Kirkealter  eller  under 
et  Kirkegulv  eller  i  det  mindste  i  en  Kirkes 
Gravkapel  eller  paa  dens  Urtegaard  —  me¬ 
dens  der  paa  den  anden  Side  aldeles  intet 
forlød  om,  at  de  paa  de  udenbyes  Kirke¬ 
gaarde,  Holmens,  Garnisons,  Frelserens, 
Jordfæstede  skulde  slumre  mindre  trygt  og 
mindre  fredeligt  i  Graven  end  andre  Afdøde. 


en  Gang  ikke 
—  men  vor 
dog  Støvet 


>5* 


io8 


Tidsskrift  for  Kunstindustri. 


Kort  at  fortælle:  det  kgl.  Reskript  af  20  Maj  1757  anordnede,  at  der  udenfor  Nørreport 
paa  et  dertil  passende  Sted  skulde  anlægges  en  Kirkegaard,  og  saa  skete  det  da  ogsaa. 
Det  Sted,  hvor  denne  nye  Kirkegaard  blev  anlagt,  var  en  Slags  ørkenagtig  Ødemark,  der 
tilhørte  Kjøbenhavns  Kommune,  henved  3  Tdr.  Land  stor,  sumpet  og  smudsig  og  fæl, 
hist  og  her  benyttet  til  en  Smule  Avl  af  Grønt  og  Roer  og  Tobak,  i  øde  og  ubeboede 
Omgivelser,  en  halv  Mil  borte  fra  Byen ;  det  er  den  Del  af  den  nuværende  Kirkegaard, 
som  ligger  nærmest  ved  Kapelvejen  og  Nørrebrogade,  og  som  endnu  ved  en  Ringmur  er 
skilt  fra  Kirkegaardens  nyere  Terræn  baade  Nord  og  Vest  efter. 

Den  nye  Kirkegaard  blev  altsaa  anlagt  og  indviet  6  Nov.  1760.  Men  hvis  man 


tror,  at  Folk  saa  lod  sig  begrave  derude,  paa  den  nye  Kirkegaard,  tager  man  fejl.  Det 
vil  da  sige  de  saakaldte  bedre  Folk.  Hvorledes?  Skulde  bedre  Folk  ligge  derude,  i  en 
Ørken,  milelangt  borte  fra  Byen,  i  Sump  og  Mudder,  Vand  og  Pløre,  og  lade  Hagl  og 
Sne  og  isnende  Blæst  suse  hen  over  Gravhøjen,  naar  man  kunde  ligge  lunt  og  trygt  og 
i  godt  Selskab  paa  Urtegaardene  inde  ved  Byens  Kirker,  saafremt  man  betalte,  hvad  der 
forlangtes,  og  ganske  vist  forlangtes  der  en  Del  mere  for  Begravelse  indenfor  Voldene 
end  for  Jordfæstelse  paa  den  nye  Kirkegaard.  Det  var  derfor  hovedsagelig  kun  Fattig¬ 
folk,  som  ingen  store  Fordringer  stillede,  der  i  den  første  Snes  Aar  stedtes  til  Hvile  paa 
Assistens  Kirkegaard.  Deres  Grave  ere  forlængst  i  andres  Eje,  og  intet  Monument  fra 
disse  Kirkegaardens  allerældste  Tider,  om  der  i  dem  nogensinde  har  været  noget,  der 

og  hos 


vilde  være  Omtale  værd,  er  bevaret,  —  og 
det  var  et  helt  Særsyn,  som  hele  Byen  talte 
om  i  lange  Tider,  naar  en  sjælden  Gang 
en  af  de  »bedre«  Klasser  blev  jordfæstet 
der  11de.  Da  derfor  en  fornem  Mand,  den 
fortjente  Etatsraad  Joh.  Samuel  Augusthi 
efter  sin  sidste  Vilje  blev  jordet  derude 
(1785),  vakte  dette  saa  stor  Opsigt, 
mange  maaske  Undren 
og  Forargelse,  at  det  af 
Rasmus  Nyerup  paa  Prent 
blev  fremhævet  som  noget 
særdeles  fortjenstfuldt, 
der  paa  det  mest  ind¬ 
trængende  burde  anbe¬ 
fales  til  Efterfølgelse  h 
Fra  Kirkegaardens 
allerældste  Dage  existe- 
rer  der,  som  sagt,  intet 
Gravmæle  mere,  og  det 
hele  har  selvfølgelig  et 
ganske  andet  Fysiognomi 
nu  end  i 


Slutningen  af 
forrige  og  endda  en  Del 
Aar  ind  i  dette  A århun¬ 
drede,  Jeg  ved  ikke, 
om  der  existerer  Afbild¬ 
ninger  af  Assistens  Kirke- 
gaard  fra  dens  alleræld¬ 
ste  Dage,  jeg  kjender 
ingen  saadanne  og  har 
ingen  saadanne  set,  min 


>•  Gravfæstelser  1  Byens 
Kirker  og  Kirkekapeller 
og  paa  de  indenbyes 
Kirkegaarde  vedvarede 
endnu  meget  længe,  for 
Kirkernes  V  edkommende 
til  1805,  for  Kirkegaar- 
denes  til  1851  (og  for 
Frelserenstil  1853).  Den 
sidste,  der  blev  jordet  paa  en  indenbyes  Kirke- 
gaard  (Petri),  var,  for  omtrent  en  halv  Snes 
Aar  siden,  en  gammel  Frøken  Wemwich,  en 
Datter  af  den  fortjente  Kunsthistoriker  Elats- 
raad  N.  H.  W.  —  I  et  Par  Kirkekapeller: 
Holmens,  Petri  og  Frederikskirkens,  ere  endnu 
Bisættelser  tilladte;  saaledes  blev  for  nogen 
Tid  siden  afdøde  Brændevinsbrænder  Jean 
Wilian  bisat  i  Renlemester  Brandts  fordums 
Gravkapel  (Petri  Kirkes  gamle  Kapel). 


velvillige  Læser  heller  næppe.  Men  man 
kan  ogsaa  godt  uden  saadanne  konstruere 
sig  et  Billede  af,  hvorledes  der  har  set  ud 
derude  for  100  Aar  siden. 

Langt  fra  Byen  var  det,  en  hel  Rejse, 
og  alt  andet  end  lystigt  saa  der  ud  der. 
Kirkegaarden  var,  som  man  vel  kan  tænke 
sig  efter  den  Tid,  den  tilhørte,  anlagt  i  god 
gammel  uforfalsket  Paryk¬ 
stil:  gjennemskaaret  af 
snorlige  Længdegange  og 
Tværgange,  alle  til  Plobe 
indfattede  mellem  Ræk¬ 
ker  af  mere  eller  min¬ 
dre  vantrevne,  klippede 
Træer,  altsaa  delt  i 
regelmæssige  Kvadrater 
som  et  Brædtspil,  og 
hvor  man  gik  og  stod, 
i  hvilken  Allée,  Længde¬ 
eller  Tværgang  man  end 
befandt  sig,  havde  man 
den  trøstesløse  Udsigt 
til  en  lang ,  lav,  hvid¬ 
kalket  Ringmur  med 
Blændinger,  som  til  alle 
Sider  omgav  denne  »de 
Dødes  Hauge«.  Og  paa 
den  anden  Side  Ring¬ 
muren  snoede  der  sig 
ind  ad  Byen  til  en  smud¬ 
sig  og  slet  brolagt  eller 
til  Dels  ubrolagt  Vej, 
hist  og  her  flankeret  af 
faldefærdige  Hytter,  og 
Nord  efter  strakte  hin 
ørkenagtige  Ødemark  sig, 
hvoraf  i  1 760  en  ringe 
Del  var  bleven  indrettet 


Pig-  95- 

Gravmæle  over  Geheimeraad  A.  G.  Carstens 
f  1795.  fStaar  nu  paa  Plænen  foran  det 
store  Gravkapel). 


til  Kirkegaard.  Og  der 
inde  var  der  Gravsted 
paa  Gravsted,  smaa  og  lave  og  uanselige, 
slet  indhegnede  og  slet  holdte ;  det  var 
mest  Fattigfolk,  som  laa  der;  hist  og  her, 
i  Ringmurens  Blændinger  og  enkelte  Steder 
inde  mellem  de  lave  Gravtuer,  rejste  der 
sig  enkelte  Gullænderstens-  eller  Marmor- 
monumenter,  —  og  ogsaa  paa  Smaafolks 
sidste  Hvilesteder  var  tler  »Monumenter«  og 

Indskriftstavler,  men  rigtignok  af  den  miserableste  Beskaffenhed  i  alle  Maader,  om  hvilket 
mere  siden.  Hist  og  her  i  Gangene  var  der  hensat  plumpe  Træbænke;  de  fine  og 
elegante  Jernbænke  og  Stole,  som  nu  ses  paa  mangfoldige  Gravsteder,  kjendtes  den  Gang 
ikke.  Men  de  fleste  Grave  vare  uden  Indhegning  eller  mangelfuldt  indhegnede,  Blomster¬ 
prydelser,  Grønsvær  og  Beplantning  tarvelig  og  forsømt,  nedtraadt  og  nedtrampet,  og  det 
kunde  ikke  være  andet:  hele  Kirkegaarden  —  hvad  der  ikke  vidner  om  nogen  stor  Pietet 
for  de  Afdøde  —  var  eller  blev  snart  et  Samlingssted  for  alskens  havarerede  Fxistenser, 
et  Slags  Forlystelsessted  af  den  forkasteligste  Art  ikke  alene  for  al  mulig  Janhagel,  men 
ogsaa  for  den  laveste  Del  af  Omegnens  Befolkning,  som  paa  Søn-  og  Helligdage  til¬ 
bragte  halve  Snese  Timer  her,  i  hundredvis  liggende  paa  eller  mellem  Gravene,  med 
Kurve  og  Madposer  og  Ølflasker,  spisende,  smøgende,  tyllende  sig  fulde  af  01  og  Finkel, 
syngende  og  jodlende  og  skoggerleende,  eller  svingende  sig  i  kaade  og  frastødende 
Danse  til  Tonerne  af  hæse  Lirpk asser  eller  snærrende  Klarinetter.  Skjønt  der  ofte  blev 
ført  Klage,  baade  mundtlig  og  i  Pressen,  over  denne  brutale  Vanhelligelse  af  »de  Dødes 
Have«,  varede  det  dog  meget  længe,  inden  Tilstanden  væsenlig  forandredes  til  det  bedre, 
og  det  var  egentlig-  først,  da  Byen  under  sin  fortsatte  Udvidelse  rykkede  Kirkegaarden 
nærmere  og  nærmere,  at  de  nævnte  og  andre  lignende  Utilbørligheder  ophørte  derude. 
Endnu  for  en  Snes  Aar  siden  hørte  Klager  over  skandaløse  Scener  paa  Assistens  Kirke- 
gaard  til  Dagens  Orden. 

Opsyn  og  Tilsyn  har  der  saaledes  næppe  været  synderligt  af  i  Assistens  Kirke- 
gaards  ældre  og  ældste  Dage.  Dette  fremgaar  ogsaa  af  de  odiøse  Crravplyndringer,  der 
i  et  Tidsrum  af  ikke  mindre  end  14  Aar,  1789 — 1804,  uopdaget  og  altsaa  ogsaa  ustraffet 
dreves  af  Graverkarlene,  som  dels  plyndrede  Ligene,  før  disse  sænkedes  i  Jordens  Skjød, 
dels  ved  Nattetide  opgravede  de  nys  jordedes  Kister,  aabnede  disse,  plyndrede  og  af¬ 
klædte  Ligene  og  endog  ikke  sjælden  bortslæbte  Ligidsterne  med.  Denne  skjændige 
Trafik  blev  opdaget  i  Januar  1804  og  vakte  den  dybeste  Indignation  og  Forbittrelse  i 
vide  Kredse.  Mangfoldige  respektable  Familier  lode  deres  Familiegravsteder  aabne  og  de 
Flensovedes  Lig  undersøge  for  at  komme  til  Kundskab  om,  hvorvidt  Banditterne  ogsaa 
havde  hjemsøgt  dem,  og  12  Jan.  bekjendtgjorde  Politimester  Haagen,  »at  saasorn  mange 
havde  forlangt  Tilladelse  til  ved  Opgravning  at  undersøge  Tilstanden  af  Slægtninges  og 
Venners  Lig,  saa  opfordredes  andre  slige  »Lysthavende«  til  inden  8  Dage  efter  berørte 
12  Jan.  at  melde  sig.«  Ikke  mindre  end  400  Grave  bleve  saaledes  undersøgte.  — -  Grav¬ 
røverne  kom  i  Rasphuset.  Men  en  Kirkegaard,  hvor  Æden  og  Drikken  og  Syngen  og 
Banden  og  Dans  og  Lirekassenrusik  —  og  Gravplyndringer  —  Aar  efter  Aar  upaatalt  og 
ustraffet  kunde  foregaa,  har  tilforladelig  ladet  meget  tilbage  at  ønske.  Det  samme  gjorde 
ogsaa,  som  allerede  antydet,  Gravmælerne  der  ude  i  den  ældste  Tid. 

Da  Kirkegaarden  blev  taget  i  Brug  1 760,  herskede  her  hjemme  som  alle  andre 
Steder  den  rigtige  ægte  uforfalskede  Parykstil,  Rokokoen  med  sine  bugtede  og  svejfede 
og  forvredne  Former,  sin  Rædsel  for  den  rette  Linie,  sine  balletmæssig  opstyltede  Skik¬ 
kelser,  sine  pluskjæbede  Genier  og  kvabsede  Amoriner  og  buttede  Nymfer  og  Gudinder 
med  Smilehuller  og  Gruber  i  Hage,  Kind,  Albuer,  Hænder,  med  udspilede  Fingre  og 
oppustede  Klædebon,  med  sin  evige  ferske  og  flove  Allegorisering,  med  sin  hele  blød¬ 
agtige  og  naragtige  Forvrængning  af  den  sunde  og  usminkede  Natur.  Naturen  lod  man 
haant  om,  og  Antiken  kjendte  man  næppe  af  Navn.  Kunst  —  og  da  for  den  Sags  Skyld 
ogsaa  en  stor  Del  af  Kunstindustrien  —  var  omtrent  naaet  til  Dekadencens  dybeste  Punkt. 
Det  er  derfor  heller  intet  Under,  at  Gravmælerne  der  ude  paa  Kirkegaarden  i  de  Dage 
vare  forladte  af  alle  Muser  og  Gratier.  Der  er  vel  intet  af  alle  disse  Monumenter  bevaret 
til  vore  Dage,  men  endnu  hen  imod  Aarhundredets  Slutning,  da  en  ny  og  renere  og 
ædlere  Stil  alt  forlængst  havde  banet  sig  Vej,  og  endnu  i  de  første  Aar  af  dette  Aar- 


Fra  Kirkegaartlen. 

hundrede  stode  de  der,  i  det  mindste  til  Dels,  og  hvorledes  saa  de  vel  ud?  De  vare 
»saa  slette  og  smagløse,  at  de  opvakte  Latter«,  og  »Latter  hører  ikke  hjemme  paa  en 
Kirkegaard«,  hedder  det,  »det  var  idel  Naragtigheder;  ildegrinende  Dødningehoveder  og 
afskyelige  Benrade  vrimlede  paa  næsten  alle  Monumenter  og  opvakte  Væmmelse«,  hvad 
der  dog  ikke  forhindrede  »Folk  i  at  ligge  mellem  Gravene  med  Mad  og  Drikke  for  sig« 
eller  »Musikantere  i  at  spille  den  ene  Drikkevise  efter  den  anden«  (d.  danske  Tilskuer 
28  Marts  1803).  Altsaa  ildegrinende  Dødningehoveder  og  afskyvækkende  Benrade  myldrede 


Fig.  96.  Gravmæle  over  billedhuggeren  Wiedewelt  (f  1802). 


paa  Gravmælerne,  med  det  ubarmhjertige  Timeglas  og  den  uafvendelige  Le  i  Knokkel- 
hænderne,  det  var  det,  man  hensatte  paa  de  Bortgangnes  sidste  Hvilesteder  til  Trøst  for 
de  Efterlevende,  til  Opbyggelse  for  dem  og  andre  !  Men  det  var  iøvrigt  ganske  i  Paryk- 
tidens  Smag :  et  rigtig  ægte  uforfalsket  Rokokogravmæle,  af  større  Omfang,  i  det  mindste, 
maatte  nødvendigvis  være  »prydet«  med  en  Benrad  eller  to  eller  i  det  allerringeste  med 
et  grinende  Dødningehoved  paa  et  Par  korslagte  Laarknokler,  og  Rædselsskikkelsen 
maatte  være  saa  vivace  som  mulig,  optræde  ikke  alene  handlende,  men  virksom,  geskæftig, 

stundum  endog  lakajagtig  vims  —  som  paa  Marechalen  af  Sachsens  Mausoleum  (af 
rigalle)  i  Thomasldrken  i  Strassborg,  hvor  Knokkelmanden,  halvt  indhyllet  i  et  folderigt 
Ligklæde,  med  kammertjeneragtig  smidig  Ryg  og  ydmygt  Smil  i  det  hæslige  Dødninge- 
fjæs  aabner  Adgangen  til  Graven  for  Marechalens  ned  ad  Trappens  Trin  skridende  stolte 
Helteskikkelse  —  eller  som  paa  Pave  Urban  den  8’s  Monument  (af  Bernini,  som  ganske 
vist  ikke  levede  i  Rokokotiden,  men  dog  i  Paryktiden)  i  Peterskirken  i  Rom,  hvor  Døden 


Pis-  97-  Gravmæler  over  Digteren  O.  J.  Smnsøe  (f  1796)  og  Kommandørkaptajn  Stibo  lt  (f  1796).' 

med  Knokkelhaand  skriver  Pavens  Gravskrift  paa  et  Marmorblad  - —  eller  som  paa 
Alexander  den  7’s  Monument  samme  Steds,  hvor  Skelettet  som  et  grinende,  uhyggeligt 
Spøgelse  løfter  Forhænget  for  Gravens  Indgang,  som  om  det  opfordrede  til  at  træde  ind, 
osv.  Paa  ikke  fati  gamle  Ivirkegaarde  i  fremmede  Lande  ses  endnu  Dødningehoveder 
med  korslagte  Laarknokler  i  Nicher  eller  Blændinger  i  Kirkegaardsmuren,  ikke  alene  indad 
mod  Gravene,  men  ogsaa  udad,  mod  Gader  og  Torve.  LIvorfor  disse  evige  Skeletter  og 


Fra  K irkcgaarden. 

gysenvækkende  Kranier?  Hvorfor  bestandig  Benraden  med  Le  og  Timeglas  ved  den 
Døendes  Leje?  blvorfor  disse  evige  Allusioner  til  det  skrækkelige  ved  den  sidste  Kamp, 
til  Legemets  uhyggelige  Dekomposition  i  Graven?  De  antike  Folk,  vore  uovertrufne 
Læremestere,  symboliserede  ogsaa  Døden,  men  under  trøstende  og  løftende  Billeder,  ikke 
under  rædselvækkende ;  Leen  kjendte  de  ogsaa,  men  det  var  Høstfolk,  der  mejede,  den 
rige,  fuldmodne  Sæd,  som  førte  den,  ikke  en  hæslig  Dødning;  det  bortflygtende  Liv  sym¬ 
boliseredes  ved  den  omvendte  Fakkels  døende  Blus,  ud  af  hvilket  Sommerfuglen,  det  fri¬ 
gjorte  Uforkrænkelige,  svinger  sig  paa  straalende  ingcr,  Afskeden  fra  Livet  ved  et  paa 
Sarkofagens  Side  anbragt  Relief,  hvor  den  Døende  rækker  den  sørgende  Ægtefælle 
Haanden  til  Farvel,  velsigner  sine  Børn  eller  holder  det  sidste  Maaltid  med  sine  Kjære. 
Grækerne  nævnede  endog  højst  ugjerne  Ordet  Thanatos,  Død,  ja  endog  dette  Ords  første 
Bogstav  Theta  var  for  dem  et  skjæbnesvangert,  uheldsvarslende  Tegn.  Thanatos  og 
Hypnos,  Søvnens  Gud,  vare  Brødre,  Sønner  af  den  store,  evige,  uudgrundelige  Nyx, 
Natten,  hvori  vi  alle,  Konger  og  Stoddere,  Rige  og  Fattige,  Daarer  og  Vise,  Nyfødte  og 
Oldinge  til  sidst  skulle  forsvinde  for  stedse. 

Herder  har  sagt  alt  dette  langt  mere  gribende  og  skjønnere  og  bedre  og  fuld¬ 
stændigere,  end  jeg  har  formaaet  det,  og  hvem  der  ikke  kjender  Herders  »Wie  die  Alten 
den  Tod  gebildet«,  kjender  i  al  Fald  Schillers: 


»Damals  (i  den  klassiske  Oldtid)  trat  kein  gråszliehes  Gerippe 
Vor  das  Bett  des  Sterbenden;  ein  Kuss 
Nahm  das  letzte  Leben  von  der  Lippe, 

Seine  Fackel  senkt'  ein  Genius.« 

(Die  Gutter  Griechenlands.) 


Hvem  havde  gjort  disse  de  allerældste  og  nu  forsvundne  Gravmæler  paa  vor 
Assistens  Kirkegaard  ?  Ja  det  kan  nu  ikke  mere  afgjøres;  formodentlig  har  det,  paa 
ganske  enkelte  Undtagelser  nær,  været  slet  og  ret  Stenhuggerværk  —  rent  haandværks- 
mæssigt  Arbejde,  som  det  da  er  en  vis  og  afgjort  Sag,  at  det  alt  til  Hobe  var  ynkeligt 
aands-  og  idéforladt  Makværk.  Men  Inskriptionerne  da  paa  disse  Gravmæler,  de  udmærkede 
sig  maaske  ved  høj  poetisk  Flugt,  ved  trøstende,  opbyggeligt  Indhold,  ved  styrkende 
religiøse  Tanker?  O  nej,  de  vare  lige  saa  flove  og  ferske  som  selve  Gravmælerne,  ja 
de  vare  »endnu  smagløsere«  end  disse,  berettes  der.  Der  er  opbevaret  adskillige  af  disse 
Inskriptioner,  som  man  ikke  véd,  om  man  skal  le  eller  græde  over,  og  vi  meddele  her 
et  Par  i  hele  deres  stilistiske,  ortografiske  og  versifikatoriske  Ynkelighed. 


Paa  et  Gravmæle  stod  (1803)  at  læse: 
Her  hviler  jeg  i  Jordens  Skød 
I  Gravens  mørge  Gemme. 

Nu  er  min  Aand  i  Jesu  Haand 
Og  synger  Engele  Steme. 

En  Gravsten  bar  følgende  Indskrift: 
Her  Under 
Hviler  N.  N. 
fød  osv. 
død  osv. 

Og  skinket 
Til  de  Fattige 
Tusinde  R.  Dahier. 


Paa  en  anden: 

Vandrer!  Her  iblandt  Træerne 
Ere  de  elysæiske  Egne. 

Ved  disses  Rødder  forraadne 
Aanderboligerne  '. 

Paa  ikke  mindre  end  fire  Børns  Grav¬ 
steder  stod  (1803)  følgende  »Patiar«  (Passiar): 
Sørg  ey  for  mig,  Forældre  kier 
De,  som  paa  Jorden  en  nu  er! 
leg  fulgte  Dødens  Bud. 

Jeg  veed  de  høyt  har  elsket  mig 
De  taer  det  ey  fortrydelig 
Jeg  lever  nu  hos  Gud,  osv. 


*•  Dette  Vers  er  endnu  den  Dag  i  Dag  at  læse  derude,  paa  en  Grav  ved  Siden  af  det  Bodenhoffske 
Familiegravsted. 

Et  større  Monument  har  følgende  Indskrift: 

Sein  Wahl  Spruch  war 
Nos  Quarn  Divines 
Tider 

Bleibe  bestændig  auf  den  rechten  Weg. 


Paa  en  Læges  Gravsten  læstes: 

Her  lægdes  N  N.  Ilan  var  en  indsigtsfuld  Leege  .  . 
en  sielden  Ven,  der  forælsket  og  agtet  bøyt  af  De 
som  kiende  ham.  Hans  Fortienester  bleve  ikke 
bellønnede  i  hans  Live,  men  band  savnes  Alle  i 
sin  Død. 


Det  vilde  være  Synd  og  Skam  at  nægte,  at  man  ogsaa  endnu  i  vore  Dage  kan 
finde  abderitiske  Inskriptioner  paa  Kirkegaardsmonumenter,  men  saa  aldeles  meningsløse 
som  ovenforstaaende  træffes  dog  vist  kun  ganske  undtagelsesvis. 

Ved  det  Lag  1 700  nogle  og  firs  var  Rokokostilen  omtrent  forsvunden  herhjemme. 
»Ludvig  16’s  Stil«  var  kun  af  forholdsvis  kort  Varighed  og  traadte  ikke  dybere  Spor  her¬ 
hjemme,  i  det  mindste  ikke  paa  Kirkegaardene,  hvorimod  en  ny,  antikiserende  Stil  allerede 
en  halv  Snes  Aar  tidligere  var  dukket  op  med  ikke  ringe  Kraft.  Denne  Stils  betydeligste 
Forkæmpere  herhjemme,  Wiedeweli,  Harsdorff  og  Abildgaard,  vare  lige  til  vort  Aarhundredes 
Begyndelse  de  toneangivende  for  den  kunstneriske  Smags  Vedkommende,  de  fordrede 
Studium  af  Antiken  og  af  Naturen  —  den  sunde,  uforfalskede,  usminkede  Natur,  ikke 


Fig.  98.  Gravmæle  over  Maleren  Jens  Juel  (f  1801). 


Rokokotidens  Vrængebillede  af  Naturen  —  noget,  man  herhjemme  i  lange  Tider  næppe 
havde  kjendt  af  Navn,  og  om  der  end  kan  være  meget  at  indvende  mod  den  »akademiske 
Stil«,  der  fremblomstrede  under  deres,  navnlig  under  Wiedewelts  og  Abildgaards  Auspicier, 
som  og  mod  den  Maade,  hvorpaa  de  opfattede,  tilegnede  sig  og  gjengav  baade  Naturen 
og  den  Del  af  den  antike  Kunsts  Herlighed,  som  det  faldt  i  deres  Lod  at  skue  ',  maa 
man  dog  indrømme,  at  de  betegne  et  decideret  og  betydeligt  Fremskridt  paa  Kunstens 
tre  Hovedomraader  herhjemme.  At  heller  ikke  Kunstindustrien,  eller  det  af  den,  som 
den  Gang  existerede  her,  og  Haandværksfrembringelserne  kunde  blive  uberørte  heraf,  er 
en  Selvfølge,  saa  meget  mindre  som  Regeringen  gjorde  alt  for  at  bringe  Akademiet  i 
saa  nøje  Forbindelse  med  Industri  og  Haandværk  som  muligt:  Wiedewelt  var  i  en  Aar- 
række  en  Slags  kunstnerisk  Konsulent  og  Tilsynsmand  ved  den  kgl.  Porcellænsfabrik, 
Ornamentskolerne  ved  Akademiet  oprettedes  hovedsagelig  i  Industriens  og  Haandværkets 
Interesse,  Tegning  til  ethvert  Mesterstykke  skulde  indsendes  til  Akademiet  og  bedømmes 


L  Man  erindre  vel,  at  da  de  tre  nævnte  Kunstnere  vare  i  Italien,  laa  endnu  Størstedelen  af  Storgræken- 
lands  og  Hellas’  højeste  Kunst  begravet  under  Gruset  af  mangfoldige  Aarhundreder. 

af  dette,  osv.  Heller  ikke  paa  Kirkegaarden  lod  den  nye  antikiserende  Stil  sig  selv  uden 
Vidnesbyrd :  den  forjog  tidligere  Tiders  kunstneriske  Misfostre  fra  Gravene  og  indtog  selv 
deres  Plads. 

At  Harsdorffs  rene  og  ædle  Smag  og  den  fra  ham  udgaaende  kunstneriske  Paa- 
virkning  i  mangt  og  meget  maa  have  gjort  sig  gjældende  paa  mere  end  ét  Gravmonument 
for  saa  vidt  Stil  og  Form  og  Forhold  osv.  angaar,  er  naturligt,  men  der  kan  ikke  paa¬ 
vises  noget  Gravmæle  der  ude,  der  direkte  skyldes  ham,  Arkitekten,  der  som  saadan 
byggede  for  de  Levende,  ikke  for  de  Døde,  heller  ikke  noget,  der  er  udført  efter  Plan 
eller  'hegning  af  ham.  Efter  Abildgaards  Tegning  er  hans  Broder  Naturforskerens 
Monument  udført:  Rhea’s  Statue,  med  de  mange  diegivende  Bryster,  er  sindrig  undfanget 
og  ganske  som  sprunget  ud  af  den  Tid,  i  hvilken  Værket  blev  frembragt,  men  hverken 
egentlig  tiltalende  eller  æsthetisk  skjøn.  Hvem  der  har  udført  den,  kan  jeg  ikke  sige; 
jeg  antager,  den  er  af  Weidenhaupt. 

Wiedewelt,  der  allerede  den  Gang  —  og  i  endnu  langt  højere  Grad  senere  — 
stred  og  sled  for  det  daglige  Brød,  rejste  et  ikke  ubetydeligt  Antal  Monumenter  der  ude. 
Tiden  den  Gang  var  saa  isnende  kold  herhjemme  for  Billedhuggerkunsten,  at  han,  der 
dog,  naar  alt  kom  til  alt,  var  vor  første  og  betydeligste  Billedhugger  i  de  Dage,  maatte 
prise  sig  lykkelig,  naar  der  i  Ny  og  Næ  kom  en  Bestilling  til  ham  paa  et  Gravmonument. 
En  Del  af  hans  Værker  der  ude  ere  gaaede  til  Grunde,  en  Del  forefindes  endnu,  tildels 
beskadigede  eller  defekte.  Auguslins  var  det  første  (1 785),  det,  saa  vel  som  det  følgende, 
det  Broagerske  (1790),  var  et  i  en  Murblænding  indsat  Mindesmærke,  de  følgende  (fra 
1 792)  vare  fritstaaende.  Wiedewelts  antikiserende  Retning  er  tydelig  udtalt  i  disse  frit- 
staaende  Monumenter,  de  kunne  saa  godt  som  alle  heiiføres  til  den  romerske  Cippus  som 
Grundform;  selvfølgelig  er  den  fæle  Benrad  og  det  grinende  Dødningefjæs  og  den 
skærende  Le  og  alle  tidligere  Dages  hæslige  Skræmseler  banlyste  fra  hans  Værker;  naar 
han  paaminder  om  Død  og  Forkrænkelighed,  er  det  ved  Sommerfuglen,  eller  den  ud- 
gaaede  Lampe,  eller  Taarekrukken,  eller  Dødens  Genius  i  Skikkelse  af  en  blid,  vemodig 
Yngling,  eller  ved  et  trøstende,  opløftende  Tilbageblik  paa  en  velført  og  fortjenstfuld 
Livsvandel  (ærværdig,  granskende  Olding,  paa  Konferensraad  Nielsens  Mon.  Fig.  102)  osv. 
Det  nys  nævnte  Gravmæle,  der  uden  Tvivl  i  kunstnerisk  Henseende  er  det  skjønneste 
paa  Kirkegaarden,  bevares  med  Omhu  og  Pietet  af  Frimurerordenen.  Wiedewelt  ansaa 
det  selv  for  et  af  sine  bedste  Arbejder. 

Raadmand  Waage  s  Monument  var  det  første  fritstaaende,  Wiedewelt  rejste  der 
ude  ( 1  79 2),  ogsaa  det  var  i  stærkt  antikiserende  Retning,  cippusagtigt,  med  antike  Grav¬ 
lamper,  Urne,  nedadvendte  Fakler.  Det  blev  nedtaget  som  faldefærdigt  for  en  halv  Snes 
Aar  siden.  Det  prægtige  Wærnske  Monument  er  fra  1797  (Fig.  93)>  det  er  halvottende 
Alen  højt,  de  arkitektoniske  Dele  af  forskjellige  Slags  farvet  Marmor,  Relieffet,  der  fore¬ 
stiller  Vindskibelighed  og  Aarvaagenhed  —  Allegoriseringen  blomstrede  endnu  stedse  med 
ustyrlig  Yppighed  —  af  hvidt  italiensk  Marmor.  Derhos  er  det  prydet  med  Kandelabrer, 
Askeurne  i  Niche,  Festons  i  Frisen  og  Ornament  i  l  opstykket. 

Det  tætved  staaencle  store  Bodenhoffske  Gravmæle  (fra  1  797>  ^ig-  94)  var  ligeledes 
oprindelig  i  god  antikiserende  Stil,  oprindelig,  thi  de  to  store  og  slette  Statuer  ved  Sarko¬ 
fagen  ere  af  senere  Datum.  Den  i  en  Niche  paa  Forstavnen  af  et  Skib  hvilende  Dødens 
Genius,  en  Yngling  med  omvendt  Fakkel  og  Kaduceus,  er  et  svagt  Arbejde,  af  altfor 
kvindelige  Former.  Men  endnu  langt  svagere  Arbejder  ere  de  to  nys  berørte  Statuer. 
Man  lade  sig  ikke  af  det  paa  den  ene  af  disse  Statuers  Plinth  indhuggede  »J.  Wiede¬ 
welt«  forlede  til  at  tro,  at  disse  to  Billeder  ere  Værker  af  den  nævnte  Kunstner.  De 
ere  gjorte  og'  opsatte  længe  efter  Wiedewelts  Død  (1802),  formentlig  først  efter  Grav¬ 
røverierne  i  1804,  og'  de  ere,  skjønt  det  ikke  kan  siges  med  apodiktisk  Vished,  uden 

Tvivl  Arbejder  af  Dajon.  Af  Wiedewelt  ere  de  i  alle  Tilfælde  ikke.  Det  nævnte  »J.  Wiede- 
welt«  blev  indhugget,  da  Monument  og  Statuer  i  Sommeren  1886  paa  Borgmester  Hansens 
Anordning  restaureredes  af  afdøde  Billedhugger  Vieth.  J.eg  nedlagde  den  Gang  —  des¬ 
værre  for  sent  —  i  ^Dagbladet«  for  11  Aug.  nævnte  Aar  Protest  imod,  at  man  saaledes 
uden  videre  paaoktroyerede  en  forlængst  bortgangen  Kunstner  Værker,  ban  aldrig  har 
gjort,  og  jeg  gjentager  denne  Indsigelse  her:  det  gaar  paa  ingen  Maade  an  og  er  ganske 
utilstedeligt  af  egen  Magtfuldkommenhed  at  signere  et  Kunstværk,  godt  eller  slet,  med  en 
afdød  Kunstners  Navn  —  de  levende  ville  nok  selv  i  fornødent  Fald  gjøre  Indsigelse  — 
naar  det  ikke  med  mathematisk  Vished  kan  bevises,  at  han  og  ingen  anden  er  Mesteren 
■ — -  og  det  var  saa  langt  fra  at  være  Tilfældet  her,  at  det  end  ikke  paa  nogen  Maade  er 


Fig.  99.  Gravmæle  over  Kjøbmand  Fix  (j'  i8o7\ 


afgjort  eller  bleven  bevist,  at  de  nævnte  Statuer  ere  gjorte  efter  Wiedeweltske  Tegninger, 
Udkast  eller  Ideer.  Det  havde  været  i  sin  Orden,  om  den  nævnte  Signatur  var  bleven 
indhugget  paa  Sarkofagen  eller  paa  det  bag  denne  staaende  Monument,  som  begge 
bevislig  ere  Værker  af  Wiedewelt,  men  dette  skete  ikke,  man  satte  Mesterens  Navn  ikke 
paa  de  Arbejder,  der  ere  af  ham,  men  paa  dem,  der  ikke  ere  af  ham. 

F.ndnu  et  af  Wiedewelts  Værker  paa  Assistens  Kirkegaard  maa  vi  nævne:  den 
skjønne  og  anselige  Søjle,  som  nu  har  Plads  paa  Plænen  foran  det  store  Gravkapel,  og 
som  i  fordums  Dage  stod  paa  Gehejmeraad  Carstens'  Grav  (Fig.  95).  Den  er  fra  1 796 
og  ligesom  de  fleste  andre  af  Wiedewelts  Kirkegaardsmonumenter  stukken  af  Lalide. 
Carstens’  sidste  Hvilested  laa  i  Nærheden  af  Wiedewelts.  Da  dennes  Gravmæle  i  1877 

eller  78  kom  for  Dagens  Lys,  idet  den  urskovagtige  Tykning  af  Krat  og  Tidsler,  der  i 
mangfoldige  Tider  havde  skjult  den,  faldt  for  Øxen  og  Spaden  og  en  smal  Vej  blev  lagt 
op  til  Monumentet,  under  hvilket  den  gamle  Kunstner  hviler,  sløjfedes  Carstens’  Grav, 
den  nye  Vej  blev  ført  lige  hen  over  den,  og  den  skjønne  Søjje  snart  efter  henflyttet  til 
dens  nuværende  Plads. 

Det  beskedne,  men  ikke  uskjønne  Monument  paa  WiedeweUs  Grav  (Fig.  96)  er  af 
Weidenhaupt,  den  gamle  Kunstners  mangeaarige  Ven  og  trofaste  Medarbejder  i  Kunsten 
og  paa  Akademiet.  Til  dette  Gravmæle  knytter  der  sig  et  lille  Stykke  Kunsthistorie,  eller 


Fig.  100.  Gravmæle  over  Sukkerraffinatlør  H.  Farliges  (f  1805). 


—  om  man  vil  —  Kunstnerhistorie,  som  hidtil  ikke  er  offentliggjort  paa  Prent,  og  som 
jeg  derfor  her  vil  meddele.  Monumentet  er  rejst  af  den  Afdødes  mange  Venner  og  hans 
akademiske  Medbrødre  og  udført  af  Weidenhaupt  uden  Betaling.  Da  Monumentet  skulde 
rejses,  skulde  der  betales  derfor.  Men  da  Wiedewelts  tiggefærdige  Efterladte  ikke.  evnede 
dette,  og  Petri  Kirkekasses  Tilstand  ikke  tillod  den  at  renoncere  paa  saadan  Betaling, 
sammenskød  Kirkekollegiet  10  Daler,  for  at  Monumentet  kunde  blive  rejst,  »i  Betragtnin 
af  den  Afdødes  sjældne  Fortjenester  af  Kunsten«.  Og  da  der  af  de  indkomne  Bidra 
til  Gravmælet  var  bleven  en  Sum  af  c.  6  Daler  tilovers,  vedtog  Bidragyderne,  at  nævnte 

sex  Daler  skulde  tilstilles  Wiedewelts  Efterlevende,  hvis  Armod  og  Elendighed  man  med 
Gru  og  Medynk  havde  bragt  i  Erfaring.  Og  saaledes  skete  det  h 

Weidenhaupts  Monument  er  tæt  ved  Wiedewelts;  det  er  af  Dajon,  fra  1805  eller 
1806,  lille,  uanseligt,  stilløst,  med  en  yderlig  slet,  sørgende  Muse  —  som  iøvrigt  i  for¬ 
dums  Tid  ofte  reproduceredes,  af  hvilke  Reproduktioner  der  endnu  findes  enkelte  paa 
vore  Kirkegaarde. 

Den  antikiserende  Retning  i  Billedhuggerkunsten  herhjemme  vegeterede  endnu  i 
nogen  Tid  efter  Weidenhaupts  og  Wiedewelts  Død  under  talentløse  Efterfølgeres  Hænder; 
den  bekjendteste  af  disse  saare  lidet  betydelige  Kunstnere  er  Dajon  (død  1823).  Han 
har  gjort  Tordenskjolds  Monument  i  Holmens  Kirkes  Kapel  og  de  to  ringeste  af  Statuerne 
paa  Frihedsstøtten,  men  det  er  tarvelige  Arbejder,  skjønt  altid  bedre  end  hans  Kirlcegaards- 
Monumenter,  som  Bygmesteren  Magens  paa  Holmens,  Søren  Gyldendals  og  Digteren 
Samsøes  (Fig.  97)  paa  Assistens  Kirkegaard.  Dajon  tager  sig  Sagen  let,  han  lader  ganske 
simpelt  en  Stenhugger  forfærdige  eller  forfærdiger  selv  en  slet  og  ret  Pyramide  paa  et 
Par  Trin  eller  et  kubisk  Fodstykke,  eller  en  flad,  opretstaaende  Sandsten,  som  Regel  lille 
og  ubetydelig  i  alle  Maader,  og  derpaa  anbringer  han  saa  en  Portrætmedaillon  i  Marmor 
eller  et  Relief,  som  kun  gjør  ham  ringe  Ære.  Om  egentlig  Kunststil  er  der  saa  godt  som 
aldrig  Tale  hos  ham.  Enkelte  Gange  gjør  han  et  Slags  Tilløb  til  at  antikisere,  saaledes 
i  et  navnløst  Blændingsmonument  paa  Assistens  Kgd.,  50  Skridt  Syd  for  det  Scholtenske 
Gravkapel:  Sarkofagside  af  norsk  Marmor,  med  et  yderlig  slet  Relief  i  hvidt  Marmor: 
Hustru  og  Børn  sørge  og  græde  ved  Ægtefællens  Hedengang.  Det  er  signeret  »Dajon 
inv. «,  men  Udførelsen  er  saa  miserabel,  at  den  maa  skyldes  en  af  Lærlingene  i  Dajons 
Værksted. 

Et  Monument  i  Smag  med  Samsøes,  men  endnu  tarveligere  end  dette,  staar  paa 
Edvard  Storms  Grav  (død  1 794).  Det  er  udført  efter  Tegning  af  Storms  Plejesøn  Poul 
Edvard  Rasmussen.  Portrætmedaillonen,  som  er  meget  slet  Arbejde,  skal  efter  Oehlen- 
schlågers  Vidnesbyrd  ikke  ligne  den  Afdøde  i  nogen  større  Grad.  Storm  gik  altid  med 
en  Krumkam  om  Haaret,  han  er  dog  ikke  afbildet  med  en  saadan.  Gravmælet  og 
Graven  besørges  vedligeholdte  af  Efterslægtsselskabet.  Monumentet  staar  bestandig  skjævt, 
hvor  ofte  der  end  bliver  rettet  paa  det.  Midler  til  at  forebygge  sligt,  maatte  dog  vist 
kunne  findes. 

Var  Dajon  en  tarvelig  Kunstner,  saa  var  der  andre,  der  samtidig  med  ham  rejste 
Monumenter  derude,  som  vare  aldeles  utilladelig  tarvelige.  Der  staar  endnu  to  Monu¬ 
menter  af  saadanne  derude,  fra  de  sidste  Aar  af  forrige  eller  de  første  af  dette  Aar- 
hundrede:  Fabrikør  Paulus  Roslins  (f  1800)  tæt  ved  Wiedewelts,  og  et  andet  lignende, 
ovre  ved  Ringmuren,  tæt  ved  det  Raben-Levetzauske.  Det  er  umuligt  at  se  mere  skræk¬ 
indjagende  Uhyrer  end  de  Togastatuer  i  halv  Størrelse  og  Statuetter  i  romersk  Dragt, 
der  »pryde«  disse  to  Gravmæler;  man  skulde  tro,  at  Trolde  og  Underjordiske  have  røvet 
de  oprindelige  Billedstøtter  der  og  sat  deres  egne  vanskabte  og  modbydelige  Skiftinger  i 
Stedet  for  dem. 

Mere  tilfredsstillet  føler  man  sig  overfor  Kommandørkaptajn  og  Holmens  Fabrik¬ 
mester  Stibolls  Monument  (død  (1796),  umiddelbart  bag  Samsøes  (Fig.  97);  det  er  baade 
smukt  og  karakteristisk  og  heller  ikke  uden  Stil:  en  Slags  Columna  rosir  a/a,  Marmor  og 
Sandsten,  Søjlen  vel  kort,  oventil  kuppelformet,  to  korresponderende  Reliefmedailloner: 

1  Wiedewelt  døde  17  Decbr.  1802.  Hans  efterlevende  vare  hans  to  Søstre,  Enken  Cathr.  Zeise,  blind, 
død  1806,  80  Aar  gi.,  og  Agnete  Wiedewelt,  næsten  ganske  blind,  død  1807,  72  Aar  gi.,  samt  Fæt¬ 
teren  Peter  P'r.  Zeise,  død  1806,  85  Aar  gi.;  derhos  den  Afdødes  alderstegne  blinde  Tjener,  »som 
vi  ikke  uden  at  synde  mod  vor  Broders  Minde  kunne  slaa  Haanden  af«  vSøstrenes  Ansøgning  til 
Kongen,  26  Decbr.  1802).  Altsaa  én  Seende,  en  Olding  paa  85  Aar,  i  en  Familie  af  Soaarige  Blinde. 

sørgende  kvindelig  Genius  paa  den  ene  Side,  Passer,  Vinkel,  Tommestok  osv.  paa  den 
anden.  Jeg  kjender  ikke  Mesteren,  der  har  gjort  det,  men  antager,  det  er  af  Weidenhaupt. 

Naar  Folk  i  de  Dage  ikke  ævnede  at  lade  deres  eller  deres  hensovede  Kjæres 
Grave  pryde  med  virkelige  »Monumenter^  —  skjønt  Guderne  skal  vide,  at  de  Priser,  der 
betaltes  Billedhuggerne  for  slige  Arbejder,  vare  yderst  kummerlige  — ~  men  de  dog  ellers 
sade  ret  taaleligt  i  det,  lode  de  hyppig  Graven  dække  med  en  stor  flad  Sandsten  med 
Indskrift  eller  med  en  imiteret  Sarkofag  af  Sandsten,  med  hvælvet  Laag  og  ligeledes  med 
kortere  eller  længere  Indskrift.  Enkelte  saadanne  findes  endnu  hist  og  her,  og  det  er 
ret  Skade,  at  saadanne  ikke  mere  anvendes.  Thi  om  end  slige  Gravmæler  vanskelig  kan 
føres  ind  under  æsthetiske  Kategorier,  saa  gjøre  de  dog  et  solidt,  beroligende  og  vel- 
gjørende  Indtryk,  det  er  som  vogtede  de  den  Dødes  Støv  saa  trofast  og  sikkert,  at  kun 
Dommedagsbasunens  Engel  formaar  at  vælte  Stenen  fra  Graven.  Jeg  tror,  at  denne  Slags 
Gravmæler  stammer  fra  Tyskland,  særlig  fra  de  Byer  i  Tyskland,  der  først  og  kraftigst 

HÆDRET AF  KONGEN  ELSKETAFSINE  SAN/NET AE  MANGE. 

JORDEOES  HER  ... 

G0TTFR1EDWILHELM  CHRISTIAN  e«*. ..  SCHMETTA  U 

Gene  rauiiutenantcomhandeur  torden  kongelige  Livgarde  til  hest  commandf.w.  at  dannebrogordene  n 
HR«  VAR  FØD  PAA  GODSET  STVCK  I  MEKLEN80RC  SCHWERIHOEN  TJUNI  !7SZ  *.?, 

ElJRSTE  CANC  LIFT  MED  ELISABETH  AI.ETANDR.iNE  »i  HEMMERT  ANDEN  CAWG.HEBMARGRETHE  WILHEEMINE  —STE  MANN 

AT  HV>LK£TSIDST£AG£TESKAB£N£&NT'10DEJ>HÆm’T  EVIGHEDEN  '/ 

TO  SOMNER.  OG  TRE  DØT  TRE  BEGRÆDE  MEFTMODERC  N  ENKoÆRLIG  FADERS  TAB. 

HAN  DØDE  I  KJ  ØB  EN  HAV  N  DEN  ET  APRi  l  FS13-_J>yy, 

HAMSAANDERI  AANDØStiHIEMHANS  STØVHVILER  I  FRED  HANS  MINDET  L.EVER., 


Fig.  ioi.  Gravmæle  over  Generallieutenant  G.  V  Clir  Schmettau  (J  1823). 


udviklede  en  solid  og  velstaaende  Borgerstand,  som  Niirnberg:  paa  denne  Bys  vidtstrakte 
St.  Johannes  Kirkegaard  ere  saa  godt  som  alle  Gravene  dækkede  af  Sandstens-Sarkofager 
med  hvælvet  Laag,  og  Albr.  Durer,  Veit  Stosz,  Hans  Sachs,  Lazarus  Spengler,  Willibald 
Pirkheimer,'  Wenzel  Jamnitzer  og  andre  berømte  Mænd  hviler  der  under  saadanne.  Et 
smukt  Exemplar  af  disse  Gravsarkofager  tindes  paa  vor  Assistens  Kgd.,  under  det  hviler 
den  ypperlige  Portrætmaler  Jens  J uel  (død  1801).  Det  blev  for  en  Del  Aar  siden  restau¬ 
reret  af  Venner  og  Beundrere  af  den  Afdødes  Kunst  (Fig.  g8). 

Da  Juel  og  Weidenhaupt  og  Wiedewelt  og  Storm  og  Samsøe  stedtes  til  Hvile, 
var  Kirkegaarden  allerede  til  den  Grad  overfyldt  af  Lig,  at  der  snarest  muligt  maatte 
sørges  for  en  Udvidelse  af  den.  Dette  skete  i  1803  og  1805;  i  1803  blev  den  saakaldte 
Interims-Kirkegaard,  en  60  Alen  bred  Jordstrimmel  nord  for  Ringmuren  om  den  gamle 
Kirkegaard,  tagen  i  Brug,  i  1805  udvidedes  Kirkegaarden  nærmest  ud  mod  Nørrebrogade 
lige  til  jagtvejen.  Senere  er  den  gjentagne  Gange  bleven  yderligere  udvidet.  (Sml.  C.  Friis: 
Assistens  Kirkegaarden,  hvilket  lille  Skrift  oftere  er  bleven  benyttet  i  denne  Afhandling). 

Derhos  blev  det  befalet,  at  der  i  de  næste  20  Aar,  til  1825,  ikke  maatte  jordfæstes  nogen 
paa  den  gamle  Kirkegaard,  hvor  man  derfor  saa  godt  som  ikke  finder  et  eneste  Grav¬ 
mæle  fra  Tiden  mellem  1805  og  1825.  Paa  den  nordre  Side  af  Ringmuren,  altsaa  paa 
det  saakaldte  Interimsstykke,  findes  derimod  adskillige  ikke  uinteressante,  til  Dels  meget 
kostbare  Gravmæler  fra  Aarhundredets  Begyndelse,  om  hvilke  mere  siden. 

Antik'iseringsbestræbelserne  i  forrige  Aarhundrede  strakte  sig  ikke  til  Kunsten  og 
Kunstindustrien  alene,  de.  greb  efterhaanden  ind  paa  alle  Omraader  —  i  Udlandet  dog 
i  langt  højere  Grad  end  herhjemme  —  og  gav  sig  Vidnesbyrd  i  Videnskab  og  Digte¬ 
kunst,  i  Journalistik  og  Forfattervirksomhed,  i  Politik  og  Militærvæsen,  paa  Scenen  og  paa 
Talerstolen,  i  Moder  og  Klædedragt,  særlig  under  de  mægtige  Rørelser,  den  store  Revo¬ 
lution  affødte  i  Frankrig.  I  Dantons  og  Robespierres  blodige  Dage  saa  vel  som  i  Direk- 
toriets  Tid  naaede  de  endog  til  de  latterligste  Yderligheder.  Ikke  nok  med  at  man  for¬ 
bandede  sig  og  svor  ved  » Hellig"  Marat«,  man  var  ikke  langt  fra  ogsaa  at  sværge  ved 
Harmodios  og  Aristogeiton  og  Cassius  og  Brutus,  man  afskaffede  den  kristelige  Religion, 
forsøgte  at  gjenindføre  den  antike  Dragt  og  Spartanernes  Fællesmaaltider,  man  vilde 
reformere  Børneopdragelsen  i  antik  Retning,  man  slog  om  sig  med  Citater  af  Oldtidens 
Skribenter  baade  paa  rette  og  urette  Sted,  og  at  holde  en  Tale  paa  fem  Minutter  i 
Konventet  eller  i  sin  Sektion  eller  hos  Jakobinerne  eller  i  Municipalraadet  uden  mindst 
en  Snes  Gange  at  paakalde  Cato  og  Regulus  eller  fremmane  Casca  og  Brutus  og  Cassius 
af  Gravene,  var  nu  rent  umuligt.  At  Kunsten  (David  o.  A.)  ikke  blev  tilbage,  er  bekjendt 
nok,  Kunstindustrien  lige  saa  lidt:  bar  maaske  Pariserinderne  f.  Ex.  ikke  smaa  Guld- 
Guillotiner  i  Ørerne  og  en  nydelig  lille  Øxe  som  Brystsmykke  og  antike  Prydelser  i  Haaret, 
der  var  opsat  i  Knude  paa  attisk  Vis?  Og  nu  Datidens  Dragter!  Det  er  bekjendt  nok, 
at  Pariserinderne  af  bon  ton  strax  efter  Revolutionens  barskeste  og  blodigste  Dage  anlagde 
det  attiske  Kostume  fra  Perfides’  og  Alkibiades’  Dage :  intet  Linned  eller  Strømper,  let, 
folderig,  halv  gjennemsigtig  Klædning,  Sandaler  paa  Fødderne  —  et  Kostume,  der 
passede  saa  slet  som  vel  muligt  til  Paris’  alt  andet  end  attiske  Klima  —  at  de  tone¬ 
angivende  merveilleuses  som  Mme.  Tallien  og  Enken  Josefine  Beauharnais  viste  sig  i  de 
eleganteste  Saloner  prydede  med  Guldringe  ikke  alene  paa  Fingrene,  men  ogsaa  paa 
Tæerne  —  hvad  der  minder  mere  om  Kongen  af  Dahomeys  Koner  end  om  Phokions 
Hustru  og  Arria  og  Gracchernes  Moder  —  at  den  Tids  mandlige  Elegants  ligeledes 
klædte  sig  paa  den  latterligste  Maade  (incroy ables),  og  at  de  Femhundredes  Raad  holdt 
Møder  iførte  den  romerske  Toga  og  med  Sandaler  paa  Fødderne.  Her  hjemme  gik  vi 
saa  temmelig  fri  for  disse  Revolutionstidens  outrerede  Antikiseringslyster,  det  manglede 
vel  ikke  paa  fanatiske  Beundrere  af  Mirabeau  og  Danton  og  Robespierre,  og  vi  havde 
jo  endog  vor  egen  »lille  Marat«,  men  de  Revolutionslystne  bleve  holdte  stramt  i  Ørerne 
af  Regeringen,  og  de  øvrige  Taabeligheder  bevarede  Folkets  sunde  Sans  os  for. 

I  Konsulatets  og  Kejserdømmets  Dage  fik  baade  Maratdyrkelsen  og  Friheds¬ 
raseriet  og  det  attiske  Kostume  osv.  en  hurtig  Ende.  Der  sad  nu  en  Cæsar  i  Højsædet, 
og  Ve  den,  der  ikke  blindt  adlød  hans  mindste  Vink!  Alt  for  Cæsar,  Verdensherskeren, 
de  romerske  Kejseres  Arvetager!  Alt  bøjer  sig  for  ham,  føjer  sig  efter  ham,  omskaber 
sig  helt  eller  modificerer  sig  delvis,  ganske  som  han  vil  det,  ogsaa  Kunsten  og  Kunst¬ 
industrien.  Empirestilen  opstaar.  Den  er  egentlig  ikke  andet  end  en  nøgtern  og  betydelig 
afdæmpet  Modifikation  i  forandret  Retning  af  de  outrerede  Antikiseringsbestræbelser  fra 
Republikkens  og  Direktoriets  Dage :  da  sværmede  man  nærmest  for  det  antike  Hellas, 
Republikkernes  Vugge,  nu  blev  det  Rom,  Cæsurernes  By,  hvorfra  man  paa  den  moderne 
Cæsars  Bud  skulde  hente  sine  Inspirationer.  Nu  var  der  ingen  mere,  som  talte  om  The- 
mistokles  og  Aristides,  end  sige  da  om  Brutus  og  Cassius,  hverken  de  gamle  Jakobinere 
i  Paris  eller  de  unge  Marat’er  i  Kjøbenhavn ;  her  hjemme  var  det  kun  ganske  enkelte 

Brushoveder,  der  ikke  kunde  holde  Mund 
og  Pen  i  Tømme,  hvorimod  Folkets  store 
Masse  var  absolut  kongeligsindet  og  loyal. 
Særlig  da  store  Ulykker  —  Byens  Brand 
1795  og  1807,  Flaadens  og  Norges  Tab, 
Statsbankerotten  —  Slag  i  Slag  ramte  vort 
Land,  sluttede  Nationen  sig  nøje  til  Ene¬ 
voldsherskeren,  • —  saa  nøje,  at  den  tilsidst, 
lamslaaet  af  Skæbnens  Slag,  laa  som  i  Dvale, 
indhyllet  i  Folderne 
af  Absolutismens  Kaa- 
be,  blidelig  lullet  i 
Søvn  ved  Vuggesangen 
»Vi  alene  vide«. 

Kun  én  Ting  kom 
det  i  de  Dage  an 
paa  for  vore  Bedste¬ 
forældre  og  Oldefor¬ 
ældre  :  at  være  lydig 
og  dydig,  lydig  Under- 
saat,  dydig  Borger,  — 
kun  ét  var  fornødent: 
at  være  »Christians« 
eller  »Sjette  Frederiks« 
underdanige  og  loyale 
Undersaat,  Statens  og 
Kongens  »tro  og  nid- 
kjære  Tjener«,  »stræb¬ 
som  og  nyttig  Borger«, 
opoffrende  Ægtefælle, 
kjærlig  og  trofast  Fa¬ 
der,  med  »den  kjælne 
Tøs«  og  »den  muntre, 
raske  Knøs«  paa  »øm¬ 
me  Knæ«  (Zetlitz),  kun 
ét  var  Særkjendet  paa 
»den  ægte  danske 
Mand«:  Loyalitet  og 
Borgerdyd,  —  legeret 
med  en  god  Dosis 
Sentimentalitet  og  larmoyant  Føleri.  V  ed 
alle  den  Tids  talløse  Symposier  tømtes  der 
alendybe  Boller  »for  Frederiks  Held«,  »for 
Handels  og  Søfarts  Floreren«,  »for  Flids  og 
Vindskibeligheds  Fremme«,  »for  al  nyttig 
Idræts  Trivsel«,  »for  Borgerdyd  og  Borger- 
daad«,  —  og  denne  Tidens  loyal-borger- 
dydige  Aand  traadte  sine  Spor  allevegne, 
ogsaa  paa  Gravene.  Eller  rettere  sagt:  paa 


Gravmælernes  Inskriptionstavler,  —  og  saa- 
danne  vare  ganske  uundværlige  den  Gang. 
Gravmælerne  selv  blev  bestandig  mindre, 
ringere,  stilløsere,  smagløsere,  ubetydeligere 
i  alle  Maader,  —  men  til  Gjengjæld  voxede 
Indskriftstavlerne  baade  i  Længden  og 
Bredden,  og  Inskrifterne  med,  stundum  til 
det  groteske.  Naar  fordum  Præsterne  i 
deres  trykte  Parentationer  og  Ligprædikener 

havde  givet  et  ofte 
ikke  ganske  kort  Re¬ 
sumé  af  vedkommende 
Hensovedes  Liv  og 
Levned  og  gode  og 
store  Handlinger,  saa 
besørgede  nu  Inskrip¬ 
tionstavlerne  paa  Grav¬ 
mælerne  saadant.  Af 
100  Indskriftstavler 
paa  100  Gravmæler, 
fra  det  største  til  den 
mindste  og  besked- 
neste  Ligsten ,  for¬ 
kyndte  mindst  Halv¬ 
delen,  at  her  hvilede 
i  Gravens  Skj ød  »den 
ærværdige  Olding«, 
»Kongens  trofaste  Un¬ 
dersaat«,  »den  stræb¬ 
somme,  gavnlige,  virk¬ 
somme,  nidkjære,  nyt¬ 
tige  Borger«,  »den 
ømme,  kjærlige,  op¬ 
offrende  Ægtefælle  og 
Fader«,  N.  N.,  Borger 
og  Handelsmand  eller 
Brygger  eller  Brænde¬ 
vinsbrænder  osv.,  — 
og  efter  denne  Hyl¬ 
dest  til  den  Afdødes 
huslige  og  borgerlige  Dyder  fulgte  saa  en 
Række  biografiske  Data  ham  selv,  Hustru 
og  Børn  betræffende,  og  hele  den  urimelig 
lange  Indskrift  endte  da  som  Regel  med  et 
eller  andet  fromt  Citat  eller —  for  at  »Føl¬ 
somheden«  ,  som  man  den  Gang  sagde, 
ogsaa  kunde  nyde  sin  Ret  —  med  et  Par 
Strofer  af  et  eller  andet  af  de  mange 
»følelsesfulde«  Digte,  som  i  de  'bider 

Fig.  102. 

Gravmæle  over  Konferensraad  G.  Nielsen 
(t  1797)- 

vare  paa  Alles  Læber,  man  træffer  flere  Exempler,  men  hyppigst  de  to  bekjendte  Linier 
af  Prams  »Stærkodder«  : 

O  venlige  Grav,  i  din  Skygge  boer  Fred, 

Din  tause  Indbygger  af  Sorgen  ej  veed. 

Og  over  eller  under  Indskriftstavlen,  paa  Gravmælets  Forside  eller  Sideflader,  var  der  saa 
gjerne  anbragt  forskjellige  Attributer  i  Relief:  Caduceus,  Skibsror,  Passer  og  Vinkel, 
Bikube  osv.,  alt  efter  den  Dont,  den  Afdøde  havde  udøvet  her  i  Livet,  og  øverst  oppe 
saas  hans  Billede  i  Relief,  Profil,  knejsende,  med  Pisk  i  Nakken,  Kalvekrøs  og  kvarterhøj 
Kjolekrave,  i  Ramme  af  Blomster  eller  Egeblade  eller  omslynget  af  Evighedens  Symbol, 
Slangen,  der  bider  sig  selv  i  Halen. 

Adskillige  Monumenter,  paa  hvilke  foranstaaende  Beskrivelse  saa  temmelig  passer, 
ere  endnu  at  se  paa  Assistens  Kgd.,  navnlig  paa  det  nysnævnte  »Interimsstykke«.  Jeg 
vil  saaledes  nævne  Mindesmærkerne  over  en  i  1807  afdød  Dobel,  over  en  Ter  Bor ch,  død 
1807,  over  Raadmand  og  Brygger  Skibsted,  død  1806,  og  over  Isenkræmmer  Ebbesen,  død 
1804,  alle  mere  eller  mindre  rigt  prydede  med  slette  Billedhuggerarbejder,  særlig  frem¬ 
hæves  maa  det  store  og  kostbare  /dir’ ske  Monument  (Fig.  99),  skjønt  det  rigtignok  kun 
er  fremragende  i  kvantitativ,  men  ingenlunde  i  kvalitativ  Henseende.  Ogsaa  Præsten 
Lauritz  Smiths  Monument  paa  Holmens  Kirkegaård,  ud  mod  Østerbrogade,  fortjener  at 
ses,  for  Indskriftens  Skyld. 

Et  baade  interessant  og  sjældent  Gravmæle,  paa  Assistens  Kgd. s  Interimsstykke, 
lige  over  for  Ringmuren,  er  Blomsterelskeren  Wahts  (død  1804).  Det  er  helt  og  holdent 
af  Jern,  udgaaet  fra  Bærums  Værk  i  Norge  —  Wahl  var  Normand  - —  hvilket  Land  jo 
i  1804  havde  Konge  sammen  med  os,  og  bærer  paa  Forsiden  en  dansk  Indskrift,  paa 
Bagsiden  en  latinsk.  Foruden  den  berømte  Naturforsker  hviler  ogsaa  hans  to  Døttre  i 
denne  Grav,  den  ene  af  dem  døde  i  1881,  den  anden  i  Marts  1889,  efter  at  have  over¬ 
levet  sin  navnkundige  Fader  i  ikke  mindre  end  85  Aar  eller  halvtredie  Menneskealder. 

Monumenterne  over  Legatstifteren,  Sukkerraffinadør  Heinr.  Ladige,  død  1805,  en 
Mand,  der  var  bleven  rig  »ved  Borgerflid«,  og  over  Grev  Schmettau,  død  1823,  begge 
paa  Assistens  Kgd.,  ere  seværdige.  Ladiges  (Fig.  100)  er  af  rødlig  Sandsten,  paa  en 
Forhøjning  af  flere  Trin  hviler  et  firkantet  helt  gjennembrudt  Mellemstykke  med  Bikube 
og  Taarekrukker,  der  oven  paa  en  firkantet  foroven  afrundet  Pyramide  med  Indskrifts¬ 
tavle.  Det  hele  er  af  skjønnere  og  ædlere  Form  og  Forhold,  end  man  er  vant  til  at 
træffe  det  paa  Monumenter  fra  den  Tid.  Schmettaus  Gravmæle  (Fig.  101),  paa  Kirke- 
gaardens  ældste  Del,  ikke  langt  fra  Wiedewelts,  er  indsat  i  en  af  Ringmurens  Blændinger; 
det  er  af  Sandsten  og  viser  Sidefladen  af  en  Sarkofag,  oven  paa  hvilken  den  Afdødes 
Ridderhjælm  og  Sværd  hviler.  Det  er  af  rene  og  ædle  Forhold  og  virker  tiltalende,  men 
er  ikke  prydet  med  Skulpturarbejde;  Indskriften  er  kortfattet  og  ikke  bombastisk.  —  Dette 
Monument  begynder  at  løsne  sig  fra  Murværket,  hvori  det  er  indsat,  og  det  bør  derfor 
tilses  snarest  muligt. 

Det  Råben  I^ewetzau  ske  og  det  Treschow’  ske  Monument,  begge  tæt  ved  Schmet¬ 
taus,  ere  ligeledes  seværdige  og  i  god  Stil. 

Men  —  det  hørte  desværre  til  de  store  Sjældenheder,  at  der  blev  opsat  noget 
virkelig  godt  og  smukt  og  stilfuldt  paa  vore  Ivirkegaarde.  Villien  til  at  yde  noget  saadant 
var  vist  god  nok,  men  det  skortede  i  bedrøvelig  Grad  paa  Ævnen.  Billedhuggere  havde  vi 
grumme  faa  af,  og  naar  Dajon  var  den  første  af  dem,  kan  man  tænke  sig  til,  hvor  lidt 
de  sidste  duede.  Det  højeste,  de  ævnede,  var  at  gjøre  en  sørgende  Hund,  et  Par  med 
Næbbet  hængende  Turtelduer,  en  melankolsk  udslukt  Gravlampe  eller  en  larmoyant 
Taarekrukke.  Thorvaldsen  var  endnu  saa  godt  som  ukjendt  herhjemme,  Freund  var 
nylig  og  Bissen  endnu  ikke  dukket  op,  saa  fra  dem  var  der  ingen  Paavirkning  til  det 

bedre  mulig.  Det  gik  saa  vidt,  at  Dajon 
savnedes,  da  han  gik  bort  (1823),  og  at 
man  bogstavelig  ikke  havde  en  eneste,  der 
kunde  indtage  hans  Lærestol.  Aldrig,  hver¬ 
ken  før  eller  siden,  har  der  hersket  en  saa- 
dan  Misere  i  vor  Billedhuggerkunst  som 
den  Gang,  heldigvis  var  den  ikke  af  lang 
Varighed.  Under  saadanne  Omstændigheder 
kan  der  naturligvis  vanskelig  være  Tale  om 
Smag  og  Stil  og  Idé 
og  Kunstværd,  om  en 
Undfangelse ,  Opfat¬ 
telse,  Udførelse,  der 
hæver  sig  over  den 
laveste  og  ferskeste 
Middelmaadighed,  — 
og  allermindst  for 
Gravmonumenternes 
Vedkommende:  hvad 
Smagen  angaar,  da 
var  den  saa  slet  som 
'mulig,  og  al  Stil  var 
saa  godt  som  for¬ 
svunden  fra  vor  hjem¬ 
lige  Jords  Overflade. 

Don  under  Abild- 
eaards  os:  Wiedewelts 
Auspicier  fremblom- 
strede  antikiserende 
akademiske  Stil  løb 
efterhaanden  ud  i 
Ørkenens  Sand  for 
sporløst  at  forsvinde, 
om  den  end  snart 
efter,  luttret  og  renset, 
skulde  fremstaa  i  Her¬ 
lighed  under  en  stor 
Mesters  Haand,  — 
hverken  Stilen  fra  Re¬ 
volutionens  Dage  eller 

Empiren  bragte  os  nogen  større  Velsignelse, 
lige  saa  lidt  som  vore  politiske  Forbindelser 
med  det  imperialistiske  Frankrig,  og  det  er 
næppe  nok,  der  paa  Assistens  Kgd.  kan 
paavises  et  Par  gamle,  navnløse,  ubetyde¬ 
lige  Gravmæler  og  paa  Garnisons  Kgd.  et 
enkelt,  General  Schulenburgs  (død  1828), 
der  kunde  føres  eller  tvinges  ind  under  den 


Fig.  103. 

Gravmæle  over  Redaktør  V.  Topsøe 
(|  1881). 


færre,  mindre,  uanseligere,  ubetydeligere  i 
alle  Maader,  Tidens  økonomiske  Misere, 
der  stod  i  en  grel  Modsætning  til  den  al¬ 
mindelig  udbredte  borgerlige  Velstand  en 

Menneskealder  før,  tvang  Alle  til  at  ind¬ 
skrænke  sig,  ogsaa  for  Gravmælernes  Ved¬ 
kommende,  og-  snart  var  alt  sunket  ned  i 
en  saa  pur  og  dyb  Elendighed,  Vansmag 
og  Idéforladthed,  at  endogsaa  Regeringen 

fandt  det  fornødent  at 
skride  ind :  ved  konge¬ 
lige  Paabud  blev  det 
i  1817  og  i  1819  an¬ 
ordne!,  at  der  til 
Kunstakademiet  skul¬ 
de  indsendes  Teg¬ 
ninger  af  alle  Grav¬ 
monumenter  af  Sten, 
Jern  og  Træ,  som 
ønskedes  rejste  paa 
Kirkegaardene,  og  at 
Akademiet  skulde  er¬ 
klære  sig  om,  hvor¬ 
vidt  saadanne  Grav¬ 
mæler  maatte  rejses 
eller  ej.  Det  er  muligt, 
at  disse  Paabud  have 
hjulpet,  men  det  har 
næppe  været  i  nogen 
betydeligere  Grad,  og 
Kirkegaardsmonu- 
menterne  vedbleve 
endnu  i  lang  Tid  at 
være  højst  miserable. 

Vi  ere  nu  naaede 
til  vore  Fædres  Dage, 
Billledhuggerkunstens 
Misere  er  forbi,  Thor- 
valdsen  er  alt  for¬ 
længst  den  store,  over 
Alle  fremragende  Mester.  H.  V.  Bissen  og 
H.  E.  Freund  skattede  som  Kunstnere  af 
Rang.  De  to  sidstnævnte  gjorde  ogsaa 
Kirkegaardsmonumenter,  men  rigtignok 
ingenlunde  alle  af  stor  kunstnerisk  V  ærdi. 
Bissens  Gravmæle  over  Brøndsted ,  særlig 
da  Portrætbilledet,  gjør  ham  ikke  større 
Ære,  og  at  den  horrible  sørgende  Muse 


Kategori.  Gravmonumenterne  bleve  bestandig  paa  Kuhlau’s  Grav  er  af  Freund,  skulde 

man  forsværge.  Skjønt  der  paa  vore  Kirkegaarde  ikke  haves  Monumenter  af  Thorvaldsen, 
gjør  hans  Indflydelse  sig  dog  snart  gjælder.de :  »Natten«,  »Dagen«,  »Kristus«  reproduceres, 
mest  i  Biskuit  og  i  ringe  Størrelse,  og  fortrænger  Askeurner  og  Bikuber,  Gravlamper  og 
Taarekrukker  —  hvorimod  de  sørgende  Hunde  og  Turtelduer,  parvis  og  enkelte,  endnu 
leve  og  trives  i  vore  Dage  —  særlig  de  sidste. 

Det  kan  indrømmes,  at  Smagen  langsomt  hæver  sig,  at  den  efterhaanden  renses 
og  luttres,  at  den  tekniske  Udøvelse  bliver  mere  tilfredsstillende,  alt  efter  som  vi  komme 
vore  Dage  nærmere.  Men  hvad  Stilen  i  Gravmælerne  angaar,  da  er  det  dermed  endnu 
bestandig  meget  slet  bevendt.  Wiedewelts  og  Lahdes  »Kæmpehøj«  paa  Holmens  Kgd. 
over  dem,  der  faldt  den  2  April,  lader  sig  —  dens  uomtvistelige  Skjønhed  og  Stor- 
slaaethed  ufortalt  • —  kun  med  Vanskelighed  indrangere  under  Kategorien  »nordisk  Stil«, 
det  samme  gjælder  i  endnu  højere  Grad  om  de  paa  Garnisons  og  Holmens  Kgd. 
optaarnede  Raastens  Tumuli  over  faldne  Land-  og  Søkrigere  fra  1864,  og  det  er  et  helt 
Særsyn  at  træffe  et  Gravmæle  i  ren  nordisk  Stil,  som  Oldgranskeren  Rafns  mægtige 
Bavtasten  med  Runeindskrift  (Ass.  Kgd.).  Paavirkning  af  de  antike  Stilarter  kan  der 
endnu  kun  for  saa  vidt  være  Tale  om,  som  den  romerske  Cippus  endnu  stedse  er  og 
formodentlig  i  uoverskuelige  Tider  vil  vedblive  at  være  en  af  Grundformerne  for  vore 
Kirkegaardsmonumenter;  —  hist  og  her  kan  det  mulig  ved  flittig  Efterforskning  lykkes 
at  finde  et  enligt  Renaissancemotiv  i  en  Ornering  eller  en  Dekorationsgjenstand,  men  af 
romansk  Stil,  af  Gothiken  i  dens  forskjellige  Afskygninger,  af  Barokstil  osv.  osv.  intet  eller 
saa  godt  som  intet.  Det  maa  siges:  vor  Tids  Gravmæler  kunne  være  meget  gode,  meget 
smukke,  meget  smagfulde,  meget  dyre,  —  men  de  ere  absolut  eller  saa  godt  som  absolut 
stilløse1.  Og  naar  jeg  tilføjer:  af  alle  Kjøbenhavns  Begravelsespladser  er  der  kun  Stil  at 
finde  paa  Jødekirkegaarden,  hvor  vi  Kristne  aldrig  sætte  vor  Fod  —  og  endda  kun  for 
de  ældre  Gravmælers  Vedkommende  der  —  saa  skriver  jeg  dette  i  ramme  og  bittre 
Alvor  og  ikke  for  at  gjøre  Løjer. 

Materialet,  hvoraf  forrige  Tiders  større  Gravmæler  forfærdigedes,  var  hovedsagelig 
gullandsk  Sten,  bornholmsk  Sandsten,  akershusisk,  blaat  lilienskjoldsk  eller  forskjellige 
Slags  farvet  Marmor,  alt  til  de  arkitektoniske  Dele,  hvidt  italiensk  Marmor  til  Portræt- 
medailloner,  Relieffer  osv.,  Porfyr  til  Urner  o.  1.  Enkelte  Gravmæler  vare  helt  og  holdent 
af  Jern,  som  Wahls,  Danserinden  Schalls,  Koncertmester  Schalls  o.  a.,  Ass.  Kgd.  Grav¬ 
stedernes  Indhegning  var  dels  Buxbomhækker,  som  Regel  langt  tættere  og  tykkere  og 
skjønnere,  end  vi  kjende  dem  nu 2,  dels  Gitterværk  af  Træ  eller  Smedejern,  beskedne  og 
fordringsløse,  med  Aarstal  og  Ejerens  Navnetræk  i  kunstfærdig  Slyngning  paa  Forsiden. 
Nu  er  alt  dette  undergaaet  meget  betydelige  Forandringer.  Der  haves  vel  endnu  og 
gjøres  vel  endnu  ikke  faa  Gravmæler  af  Jern  (som  det  Meldahlske  paa  Frederiksberg 
Kgd.  o.  a.),  men  det  blaa  norske  Marmor,  det  akershusiske,  lilienskjoldske,  de  forskjellige 
Sorter  broget  og  farvet  Marmor  ere  i  vore  Dage  forsvundne,  Granit  —  i  alle  Farver  — 
og  Sandsten  spille  Hovedrollen  for  de  arkitektoniske  Deles  Vedkommende,  Reliefornamenter 
ere  næsten  rent  forsvundne,  og  Broncen  har  omtrent  fortrængt  det  hvide  italienske  Marmor 
i  Portrætmedailloner  og  Buster.  Som  det  synes,  trænger  Granitten  sig  mere  og  mere  frem 


*•  En  rarissima  avis ,  en  virkelig  Stræben  efter  Stil  (nordisk)  er  at  se  paa  et  beskedent  Gravmæle  paa 
Garnisons  Kgd.  Paa  en  græsdækt  og  af  skjønne  Granhækker  indhegnet  Gravplads  staar  en  smukt- 
tormet,  næsten  kubisk,  raa  Granitblok  med  Indskrift:  Til  Minde  om  Emilie  Sofie  Lundbye  osv.  De 
høje,  smalle,  tæt  paa  hinanden  staaende  Bogstaver  ligne  Runer  i  ikke  ringe  Grad. 

-■  For  nogle  Aar  siden  begik  man  den  Vandalisme  at  omhugge  og  borttage  den  pragtfulde  Buxbom- 
hæk,  der  omsluttede  den  navnløse  Grav,  hvori  Kumen ,  hans  Hustru,  den  berømte  Sangerinde, 
født  Zuccarini,  og  Solodanseren  Dahlén  hvile  (Ass.  Kgd.).  Denne  Hæk  var  næsten  mandshøj  og  c 
Z  Alen  tyk. 


Fra  Kirkegaarden. 

paa  Sandstenens  Bekostning,  hvad  der  jo 
ogsaa  for  saa  vidt  er  i  sin  Orden,  som 
Granitten  er  langt  holdbarere  og  forholdsvis 
ikke  dyrere  end  Sandstenen,  ikke  saa  let 
smudskes  og  lettere  renses  end  denne  og 
ikke,  som  Sandstenen  eller  Marmoret,  frister 
til  at  anvende  fortyndet  Saltsyre  eller  lig¬ 
nende  ædende  Vædsker  som  Renselses¬ 
middel.  Det  er  navnlig 
bornholmsk  og  svensk 
Granit,  der  kommer  til 
Anvendelse.  Den  første  er 
noget  mere  grovkornet  end 
den  svenske  og  kan  maa- 
ske  heller  næppe  modtage 
en  saa  fin  og  spejlblank 
Politur  som  denne.  Sær¬ 
lig  skjøn  er  den  prægtige 
sorte  svenske  Granit  fra 
Egnen  om  Westerwik,  — 

Bruddene  dér  ejes  af  et 
kjøbenhavnsk  Firma,  - — 
men  iøvrigt  anvendes  Gra¬ 
nit  af  alle  Farver  og  Be¬ 
arbejdelser:  rødlig,  rød, 
graa,  sort,  grønlig,  — 
raa,  ruhugget,  finthugget, 
slebet  og  poleret  over  det 
Hele  eller  kun  paa  For¬ 
siden,  osv.  Af  disse  Grav¬ 
monumenter  er  der  i  de 
senere  Aar  paa  vore  Kirke- 
gaarde  rejst  adskillige 
smukke  og  effektfulde,  til¬ 
med  ofte  prydede  med 
Portrætmedailloner  eller 
Buster.  Jeg  vil  saaledes 
nævne,  paa  Assistens  Kgd. : 

Arkitekten  H.  C.  Hansens 
Monument ,  rød  poleret 
Granit  med  Portrætmedail- 
lon  i  hvidt  Marmor,  Madvigs  mægtige  Minde¬ 
støtte  af  sort  bornholmsk  Granit,  Zoologen 
Schiødtes  skjønne  Bautasten  midt  i  et  rigt 
Efeuflor,  og  C,  A.  Rei/zels  Monument  af 
sort  poleret  Granit  med  firekantet  Portræt  i 
Bronce,  —  paa  Holmens  Kgd. :  Alfred  Hages 
fem  Alen  høje  Monument  af  graa  poleret 
Granit  med  Broncebuste,  og  Digteren  Carl 


Andersens,  graa  poleret  Granit  med  Portræt- 
medaillon,  —  paa  Garnisons  Kgd. :  General 
Ryes  skjønne  Monument,  sex  Alen  højt,  af 
rød  poleret  Granit,  med  Buste,  Sværd  og 
Laurbærkrans,  —  man  oversé  ikke  det  lave, 
beskedne,  men  skjønne  Jerngitterværk,  der 
omgiver  Monumentet  og  staar  saa  vel  til 
det,  —  Rustmester  Christensens,  grønlig  po¬ 
leret  Granit  med  skjøn 
Broncebuste,  og  Artilleri¬ 
general  Fibigers  karakteri¬ 
stiske  Gravmæle:  rød  po¬ 
leret  Granit,  indhegnet  af 
Jernlænker,  der  bæres  af 
lodretstaaende  Kanoner 
(med  Mundingen  nedad, 
udtrykker  Sorg).  Af  Sand¬ 
stensmonumenter  vil  jeg 
fremhæve  Topsøes  (Fig. 
103),  efter  Tegning  af  V. 
Dahlerup,  med  Portræt¬ 
buste,  der  dog  ikke  er  af 
overvættes  stor  Lighed, 
Lassenius  Kramps,  lige¬ 
ledes  med  Broncebuste, 
Fr.  Hammer ichs,  med  yp¬ 
perlig  Portrætmedaillon  i 
Bronce,  og  gamle  Medail- 
lør  Conradsens ,  ligeledes 
med  Portrætmedaillon  i 
Bronce,  alle  disse  paa  Ass. 

General  Flens¬ 
borgs  Monument,  med  Pro¬ 
filbillede  (ikke  Medaillon) 
i  Bronce,  paa  Garnisons 
Kad.  oa  C.  V.  Rimeslads 
paa  Frederiksberg  Kgd. 
En  smuk  Buste  paa  et 
hæsligt  Fodstykke  er  Th. 
Overskous  (Frederiksberg 
Kgd.). 

Mange  andre  end  de  nys  nævnte  Grav¬ 
mæler  ere  prydede  med  Buster  eller  Portræt¬ 
medailloner  eller  blotte  Profilbilleder  i  Bronce, 
men  det  maa  siges,  at  ikke  alle  disse  Ar¬ 
bejder  ere  fremragende  Kunstværker.  Nogle 
ere  endog  meget  tarvelige ,  ogsaa  hvad 
Portrætligheden  angaar,  og  dette  gjælder 
navnlig  Hoveder  i  Lløjrelief  og  halv  Face. 


Fig.  104. 

Gravmæle  over  Professor  Joh.  Keller 

(t  1884). 

Der  er  i  den  senere  Tid  dukket  en  Del  saadanne  op,  og  der  kan  derfor  nok  være  Grund 
til  at  advare  imod  at  gaa  for  vidt  ad  den  Vej.  Noget  mere  uskjønt  end  f.  Ex.  Digteren 
Carl  Andersens  Billede  paa  hans  nys  omtalte  Monument  paa  Holmens  Kgd.  eller  Prof. 
Holbechs  eller  Tandlæge  Vald.  Nielsens  paa  Assistens  Kgd.  skal  man  saaledes  ikke  let 
finde,  og  Portrætligheden  er  saa  ringe  som  vel  muligt,  særlig  for  det  sidstnævnte  Arbejdes 
Vedkommende.  Langt  bedre  opnaar  man  Portrætlighed  ved  at  give  Billedet  i  hel  eller 
næsten  hele  Face  (som  C.  A.  Reitzels  paa  Assistens  Kgd.,  Ingeniør  E.  Hersoms  og  C.  V. 
Rimestads  paa  Frederiksberg  Kgd.)  eller  ren  Profil,  thi  ogsaa  for  dette  sidstes  Vedkom¬ 
mende  kan  der  opnaaes  udmærkede  Resultater  (som  Nik.  Abildgaards,  Fr.  Hammerichs  og 
Medaillør  Conradsens  paa  Assistens  Kgd.,  General  Hedemanns  paa  Garnisons).  At  give 
den  Afbildede  i  blot  og  bar  Profilportræt  (altsaa  ikke  i  Medaillon),  slet  og  ret  fastgjort 
paa  Monumentet,  synes  der  i  den  senere  Tid  at  være  nogen  Tendens  til  (General  Flens¬ 
borgs  paa  Garnisons  Kgd.,  Slagtermester  Wenzel  Beckers  og  Professor  Joh.  Kellers  (Fig.  104) 
paa  Assistens  Kgd.,  alle  tre  i  øvrigt  smukke  og  anselige  Gravmæler);  saadanne  Portrætter 
forekomme  mig  dog  at  gjøre  et  noget  blandet  Indtryk  som  noget  silhouetteagtig  paa¬ 
klistret,  og  jeg  foretrækker  de  gamle  Portrætmedailloner.  Jeg  foretrækker  ligeledes  disse 
fremfor  de  Portrætter  paa  firekantede  i  Monumentet  indsatte  Bronceplader,  som  af  og  til 
ses  i  den  nyere  og  nyeste  Tid  ( C .  A.  Reitzels,  Lægen  Skins  paa  Holmens  Kgd.  o.  a.). 

Med  Undtagelse  af  Portrætafbildningerne  og  et  ganske  enkelt  eller  et  Par 
statuariske  Arbejder  —  jeg  sigter  herved  navnlig  til  det  skjønne  og  kostbare  Monument 
paa  Præsten  H.  Møllers  Familiegravsted  paa  Frederiksberg  Kgd.,  Som  er  noget  i  vore 
Dage  næsten  ganske  enestaaende  —  er  al  egentlig  Billedhuggerkunst  omtrent  fuldstændig 
forsvunden  fra  vor  Tids  Gravmæler,  endog  hvad  der  af  Dekorationsarbejde  og  Ornering 
præsteres,  er  kun  Stenhuggerværk  —  der  dog  naturligvis  som  saadant  kan  have  sin  Værdi 
og  Betydning. 

Med  Hensyn  til  Gravstedernes  Indhegning  med  Jerngittre,  da  have  vi  fjernet  os 
betydeligt  fra  forrige  Tiders  beskedne,  men  ingenlunde  uskjønne  Smedejerns  Gitterværker 
(som  f.  Ex.  det  om  Kobberstikkeren  Clemens’  Grav  paa  Assistens  Kgd.).  Vi  have  maaske 
fjernet  os  for  langt  fra  dem,  idet  der  nu  ikke  sjælden  udfoldes  en  vis  Luxus  i  Orneringen 
af  Gravgittrene :  Fornikling,  forgyldte  Knapper,  Kugler  eller  Spidser  o.  1.  Men  dette  bør 
næppe  anbefales  til  Efterligning :  Luxus  hører  ikke  hjemme  paa  Kirkegaardcn,  Sølv-  og 
Guldglans  ikke  heller  og  kan  kun  undtagelsesvis  admitteres,  hvor  særlige  Grunde  tale 
derfor  (som  forniklede  Lanse-  eller  Partisanspidser  paa  Indhegningen  om  Militærpersoners 
Gravmæler). 

Til  Slutning  endnu  kun  et  Par  Ord  om  en  ganske  særlig  Slags  Ciravmæler  — 
om  man  tør  kalde  dem  saa  —  paa  Assistens  Kgd.  I  1881  henledede  Forf.  af  denne 
Afhandling  Offentlighedens  Opmærksomhed  paa  den  lidet  sømmelige  Tilstand,  hvori  en 
hel  Række  berømte  eller  fortjente  Mænds  Grave  paa  nævnte  Kgd.  henlaa,  idet  disse 
Grave  ikke  alene  manglede  ethvertsomhelst  synligt  Tegn  eller  Mærke,  der  kunde  bevare 
Mindet  om  den,  der  en  Gang  var  stedt  til  Hvile  der,  men  ogsaa  for  største  Delen  henlaa 
aldeles  upaaagtede,  bevoxede  med  Ugræs  og  Tidsler,  ja  for  cn  Del  endog  allerede  vare 
afhændede  til  Andre  eller  stod  i  Begreb  med  at  blive  det.  Blandt  dem,  der  hvilede  i 
disse  glemte  og  navnløse  Grave,  var  R.  Nyerup,  Nik.  Abildgaard,  Finn  Magnusen,  Kunzen, 
Lindgren ,  Galeoiti,  Lahde  o.  A.  (Nationaltidende  g  Oktbr.  1881).  Nogen  Tid  efter  satte 
Selskabet  for  Historie,  Literatur  og  Kunst  sig  i  Bevægelse,  og  et  Monument,  rød  Granit 
med  Portrætmedaillon  i  Bronce,  blev  rejst  paa  R.  Nyerups  Grav  (1882).  Snart  efter  blev  der 
paa  Nik.  Abildgaards  Grav  rejst  en  skjøn  Mindesten,  en  mægtig,  raa,  firekantet  Granitblok 
med  Portrætmedaillon  i  Bronce,  cg  Kirkegaardens  øverste  Tilsynsmand,  Oberst  Petersen, 
gav  Ordre  til,  at  der  ogsaa  paa  de  øvrige  i  hin  Bladartikel  nævnte  Afdødes  glemte 


Lidt  om  gamle  danske  Signeter  og  Signetstikkere. 

Grave  skulde  anbringes  beskedne  Mindestene  med  Navn.  Hist  og  her  paa  Kirkegaarden 
ses  nu  disse  »Gravmæler«,  simple  Granitblokke  eller  mægtige  Kampestene,  for  største 
Delen  lejlighedsvis  fundne  ved  Gravning  paa  Kirkegaarden,  med  den  Afdødes  Navn  ind¬ 
hugget,  »Kunzen«  eller  »Finn  Magnusen«  eller  »Lindgren«  —  intet  videre.  En  Afbild- 
af  et  af  disse  fordringsløse  »Monumenter«,  Kobberstikkeren  Lahdes,  er  givet  ovenfor 
(Fig.  92). 


Lidt  om  gamle  danske  Signeter  og  Signetstikkere. 

Ved  Archivsecretair  Thiset. 


Fig.  105. 
Vendelboen  Christen  Bergs 
Segl  (1496). 


I  en  Anmeldelse  i  Historisk  Tidsskrift  (6.  Række  1.  Bind)  af 
Dr.  Henry  Petersens  »Danske  geistlige  Sigiller  fra  Middelalderen« 
blev  det  af  mig  (Side  732)  kortelig  berørt,  at  der  vistnok  af  de 
gamle  Voxsegl  fra  Middelalderen  lod  sig  drage  visse  Slutninger 
med  Hensyn  til  selve  de  Kunstnere  og  Haandværkere,  som  have 
stukket  de  tilhørende  Signeter,  og  det  ikke  blot  vedrørende  deres 
Smag  og  Dygtighed,  men  ogsaa  om  deres  Hjemstavn,  Omfanget 
af  den  Enkeltes  Virksomhed  osv.  I  den  nævnte  Anmeldelse  var 
der  selvfølgelig  ikke  Anledning  eller  Ledighed  til 


en  nærmere 

Redegjørelse  herfor,  og  heller  ikke  her  kan  der  være  Tale  om  en 
grundig  Behandling  af  Spørgsmaalet  allerede  af  den  Aarsag,  at 
jeg  kun  har  sysselsat  mig  med  en  enkelt  Art  af  disse  Voxsegl,  nemlig  dem,  der  skyldes 
Medlemmer  af  den  danske  Adel,  og  af  saadanne  Segl  endda,  skjøndt  mit  Materiale  om¬ 
fatter  mellem  4  og  5000  Stykker,  neppe  stort  mere  end  Halvdelen  af,  hvad  der  er  i 
Behold.  De  Resultater  og  Slutninger,  som  lade  sig  udlede  af  dette  begrænsede  Materiale, 
ere  selvfølgelig  endnu  saa  usikkre,  at  de  kun  kunne  faa  nogen  Værd  ved  den  Omstæn¬ 
dighed,  at  der  ad  directeVei  aldeles  ingen  Kundskab  er  levnet  os  om  de  danske  Signet- 
graveurer  i  Middelalderen. 


Men  har  da  dette  FIaandværk  havt  nogen  synderlig  Betydning?  Ja  tilvisse!  langt 
større  end  i  vore  Dage,  thi  Seglet  selv  fandt  jo  en  ganske  anderledes  almindelig  Anven¬ 
delse  end  nuomstunder.  Det  brugtes  ikke  blot  som  nu  til  Lukke  for  Breve  mellem  Mand 
og  Mand,  men  først  og  fremmest  var  Seglet  i  hine  fjerne  Tider,  da  •  Skrivekunstens 
Hemmelighed  kun  var  de  Færrestes  Eie,  det  Samme  som  Underskriften  nu  tildags.  Deraf 
kom  den  Omhu,  hvormed  man  søgte  at  beskytte  de  under  Brevene  anbragte  Segl,  den 
Nøiagtighed,  hvormed  man  i  Omtalen  af  et  Aktstykke  gjorde  Rede  for  de  under  dette 
anbragte  Segls  Antal  og  Tilstand,  og  den  Fordring,  der  ved  Forløfter  stilledes  til  Debitor, 
at  han  skulde  skaffe  sine  Forlovere  deres  Segl  skadesløst  tilbage;  altsammen  fordi  kun  det 
beseglede  Brev  havde  bindende  Kraft,  hvorimod  det  efter  at  være  sine  Segl  berøvet,  for¬ 
sætlig  eller  ved  Vanrøgt,  ingensomhelst  juridisk  Værd  havde.  Af  denne  Seglenes  store 
Betydning  fulgte  da  med  Nødvendighed,  at  hver  nogenlunde  selvstændig  Mand,  han  være 
Adelsmand,  Geistlig,  Borger  eller  Bonde,  maatte  have  sit  eget  personlige  Signet,  ja  ofte 
flere  end  eet.  Det  er  et  sjelden  Tilfælde  i  et  middelalderligt  Diplom  at  træffe  en  Mand 
nævnt,  som  skulde  have  beseglet,  men  ikke  har  kunnet  det,  enten  fordi  han  selv  intet 
Signet  eiede  eller  ogsaa  ikke  havde  det  tilstede.  I  saadanne  Tilfælde  anmodedes  da  en 

Anden  om  at  hænge  sit  Segl  paa  det  ledige  Sted,  men  saavidt  gjørligt,  anførtes  denne 
Omstændighed  udtrykkelig  i  selve  Brevet. 

Hvorledes  disse  Signeter  omtrentlig  saae  ud,  er  de  Fleste  bekjendt.  Adelsmanden 
førte  i  sit  Slægtvaabnet,  den  Gejstlige  sin  Helgen  eller  hans  Attribut  eller  en  eller  anden 
symbolsk  Figur,  som  en  Alterkalk,  en  Nøgle  osv.,  medens  Borgerens  og  Bondens  vise 
hans  Bomærke ;  om  dem  alle  anbragtes  en  Indskrift  med  Eierens  fulde  Navn  h  Skjøndt 
Slægtvaabnet  og,  som  det  synes,  ogsaa  Bomærket  var  ens  for  alle  Medlemmer  af  samme 
Slægt,  kunde  altsaa  eet  Signet  ikke  bruges  af  flere  Personer  og  kun  undtagelsesvis  træffer 
man  navnlig  i  den  senere  Tid  f.  Ex.  Faderens  Signet  ogsaa  benyttet  af  Sønnen. 

Det  vil  da  forstaaes,  at  Fortidens  Signetstikkere  havde  fuldt  op  at  bestille,  og 
det  er  i  Grunden  paafaldende,  at  der  ikke  haves  nøiere  Kjendskab  til  dem  og  deres 
Haandværk.  De  udgjorde  dog  ikke  et  selvstændigt  Lav;  idet  det  vistnok  som  Regel  op¬ 
rindelig  var  Guldsmede  eller  Møntmestre,  der  gave  sig  af  med  den  Kunst  at  stikke  Sig¬ 
neter;  i  en  kjøbenhavnsk  Jordebog  fra  1656  omtales  den  dog  som  et  selvstændigt  Haand¬ 
værk,  idet  der  nævnes  to  Træboder,  beliggende  ved  Høibro,  der  havde  været  bortleiede 
til  »Pidtzeerstickere«  eller  Knivsmede* 2. 

Vil  man  nu  af  Arbeidet  danne  sig  en  Mening  om  Mesteren,  træder  strax  den 
Vanskelighed  i  Veien,  at  der  af  alle  de  Tusinder  og  atter  Tusinder  af  Signeter,  der  Middel¬ 
alderen  igjennem  lige  til  Aar  1600  ere  brugte  her  i  Danmark,  høist  er  bevaret  et  Par 
Hundrede  Stykker.  Det  er  selvfølgelig  ikke  Tidens  Tand,  der  har  foraarsaget  denne 
kolossale  Tilintetgjøreise,  thi  alle  Signeterne  vare  jo  udførte  i  saa  godt  som  uforgængeligt 
Materiale:  jern,  Bly,  Kobber,  Messing  eller  Sølv  og  ædle  Stene3,  den  er  tvertimod  vil- 
kaarlig  om  end  en  simpel  og  naturlig  Følge  af  den  Betydning,  Seglet  havde.  For  at 
hindre  Uvedkommendes  Misbrug  af  Signetet  efter  Ejermandens  Død  til  Skade  for  hans 
efterladte  Arvinger,  blev  det  nemlig  hurtigst  muligt  gjort  ubrugeligt,  enten  ved  at  kastes 
i  Graven  ved  den  Afdødes  Jordefærd  eller  ved  at  sønderslaaes  strax  efter  (jvfr.  Danske 
Magasin  I.  19 — 20);  Flertallet  af  de  endnu  bevarede  Signeter  er  derfor  ogsaa  Bysegl, 
Klostersegl  og  lignende,  hvis  Brug  ikke  var  betinget  af  en  enkelt  Mands  Liv,  hvorved  de 
sikkredes  mod  den  forsætlige  Tilintetgjøreise,  der  ramte  de  øvrige  Signeter.  For  de 
danske  Kjøbstæders  Vedkommende  er  hist  og  her  endnu  den  Dag  i  Dag  meget  gamle 
Signetstempler  i  Brug. 

I  Mangel  af  selve  Signeterne  maa  der  altsaa  tages  til  Takke  med  de  i  fordums 
Dage  tagne  Aftryk  af  dem,  som  endnu  ere  bevarede  under  de  gamle  Aktstykker  i  vore 
Archiver.  Ofte,  ja  vel  som  oftest,  ere  disse  Aftryk  naturligvis  et  tarveligt  Surrogat  for 
Signeterne.  Om  end  disse  havde  været  aldrig  saa  skarpt  og  dybt  graverede,  vilde 'dog 
ikke  alle  Aftryk  af  dem  være  bievne  lige  vellykkede;  Voxet  var  meget  vanskeligere  at 
behandle  end  Lakket  i  vore  Dage,  og  der  hørte  ikke  ringe  Øvelse  til  for  at  kunne  tage 
Aftryk  deri ;  hyppigt  er  Signetet  gledet  lidt  til  Siden  under  Aftrykningen,  hvorved  Bogstaver 
og  Figurer  ere  komne  til  at  staa  dobbelt.  Derhos  er  Vox  ingenlunde  noget  haardt  eller 
uforgængeligt  Materiale,  hvorfor  ogsaa  de  fleste  gamle  Segl  i  høi  Grad  bære  Spor  af 
Tidens  Ødelæggelse.  Ere  de  ikke  itubrudte,  saa  er  dog  som  oftest  Stemplet  i  dem  mere 
eller  mindre  udslidt  eller,  ved  at  have  været  udsat  for  Tryk,  forandret  saa  meget,  at  det 
kan  have  sine  Vanskeligheder  at  afgjøre,  om  to  Segl  skrive  sig  fra  eet  eller  to  forskjel- 
lige  Signeter.  Navnlig  i  det  15.  og  16.  Aarh.  anvendtes  ofte  ufarvet  Vox  af  en  ringe 
Kvalitet,  der  nu  synes  at  have  naaet  Grændsen  for  sin  Holdbarhed.  Selv  under  Regjerings- 

'•  Hvor  stor  Betydning  der  tillagdes  denne  Indskrift,  sees  bl.  A.  af  den  i  D.  Mag.  6.  Bind  212  aftrykte 
Retterthingsdoni. 

2-  Kjøbenhavns  Diplomatarium  I,  486;  Pidtzeerstickere  er  en  Forvanskning  af  det  tydske  Petschaft. 

3-  Ogsaa  Hvalrostand  benyttedes  (se  Danske  geistl.  Sigil.  V.) 


Lidt  om  gamle  danske  Signeter  og  Signetstikkere. 


I2g 


akter,  der  aldrig  have  været  udsatte,  for  Vanrøgt,  smuldrer  det  nu  hen  i  Smaadele,  og  af 
dets  Affald  er  der  i  Archiverne  fuldt  op  i  hver  eneste  Pakke  gamle  Pergamentsbreve. 
Næsten  alle  Segl,  der  ere  trykte  i  dette  Vox,  ere  nu  i  høi  Grad  utydelige,  medens  Segl 
fra  en  meget  ældre  Tid,  men  trykte  i  finere  og  bedre  Vox,  ofte  ere  lige  saa  skarpe  og 
smukke  som  den  Dag,  da  de  bleve  trykte. 

De  Fleste  ville  vel  mene,  at  der  ikke  vilde  være  store  Resultater  at  vinde  ved 
en  Undersøgelse  af  disse  gamle  Voxsegl,  og  dog  skylde  vi  dem  en  Rigdom  af  personal- 
historiske  og  heraldiske,  ja  selv  kulturhistoriske  Oplysninger,  som  nu  ikke  ville  kunne  faaes 
andetstedsfra.  Her  skal  imidlertid  kun  antydes,  hvorledes  der  af  dette  Materiale,  naar 
det  engang  foreligger  samlet  i  gode  Afbildninger,  ved  en  dertil  sigtende  Sammenstilling 
vil  kunne  uddrages  ialtfald  nogen  Viden  om  selve  Signetstikkerne,  deres  Opholdssted, 
Talrighed  osv.  for  ikke  at  tale  om  deres  Duelighed  og  Smag.  I  de  to  sidste  Henseender 
er  der  naturligvis  et  vidt  Spillerum.  Man  sammenligne  blot  den  lundske  Erkebisp  Børges 


Fig.  106.  Den  lundske  Erkebiskop  Børges  Segl  (1505). 


hosstaaende  Segl  (Fig.  106)  med  Afbildningen  af  et  Segl  (Fig.  105),  der  1496  bruges  af 
Vendelboen  Christen  Berg.  I  dette  sidste  skal  der  en  Del  god  Villie  til  at  faae  Si 1  cris/en 
ber  ud  af  Indskriften  og  en  Rose  af  Skjoldemærket;  det  hele  gjør  nærmest  Indtryk  af,  at 
Signetet  har  været  Husflidsarbeide. 

Her  maa  Undersøgelsen  iøvrigt  indskrænkes  til  nogle  af  de  Segl,  som  ved  deres 
nøie  Overensstemmelse,  saavel  med  Hensyn  til  Tegning  og  Udførelse,  bestemt  gjøre  Ind¬ 
tryk  af  at  skrive  sig  fra  samme  Mester ;  men  forinden  maa  det  fremhæves,  at  dermed 
selvfølgelig  ikke  skal  være  sagt,  at  hver  Graveur  kun  udførte  Signeter  efter  et  eneste  For¬ 
billede,  ligesom  heller  ikke  den  Mulighed  er  ganske  udelukket,  at  en  Signetstikker  kan 
have  efterstukket  en  andens  Signeter.  I  begge  Tilfælde  vilde  dog  sikkert  et  øvet  Øie 
som  oftest  finde,  hvad  der  hørte  sammen,  og  adskille,  hvad  der  kun  tilsyneladende 
skyldtes  samme  Haand,  —  hvis  man  blot  havde  havt  selve  Signeterne.  Af  de  gamle 
medtagne  Voxaftryk  vil  der  som  oftest  udkræves  et  større  Antal  Exemplarer  af  hvert 
enkelt  Segl,  end  der  i  de  fleste  Tilfælde  haves  til  Raadighed,  for  med  blot  tilnærmelsesvis 


1-  Forkortelse  af  »Sigillum«  (d.  e.  Segl). 

Sikkerhed  at  kunne  gjenkjende  den  samme  Signetstikker,  ogsaa  hvor  Seglene  vare  udførte 
efter  afvigende  Forbilleder. 

Jo  rigere  Seglets  Indhold  er,  desto  større  Udbytte  kan  der  selvfølgelig  ventes  af 
Undersøgelsen  og  omvendt.  Derfor  vil  det  kun  i  ringe  Grad  kunne  lønne  sig  at  anstille 
en  Sammenligning  mellem  Segl  fra  Tiden  før  1350,  af  hvilke  jo  ogsaa  kun  forholdsvis 
faa  ere  bevarede.  De  fleste  af  disse  Segl  ere  høist  ensartede  i  Udstyrelse:  det  trekantede 
Skjold  i  Midten,  omgivet  af  Indskriften  paa  Latin  med  store  latinske  Bogstaver  i  en  som 
oftest  cirkelrund  Ramme.  Undertiden  føres  ogsaa  Hjelm  og  Hjelmtegn  over  Skjoldet 
eller  disse  Gjenstande  alene  med  Udeladelse  af  Skjoldet,  men  Udstyrelsen  af  dem  saavel 
som  af  Skjoldet  er  ligesom  Formen  af  de  omgivende  Bogstaver  saa  ensartet,  at  man  ved 
en  sammenlignende  Undersøgelse  af  disse  Segl  kun  altfor  ofte  vilde  komme  til  at  mangle 
paalidelige  Udgangspunkter. 

Det  er  kun  i  de  færreste  Tilfælde,  at  Seglene  have  characteristiske  Eiendomme- 
ligheder,  hvoraf  der  lader  sig  slutte  en  fælles  Oprindelse  for  nogle  af  dem.  At  f.  Ex.  de 
to  her  afbildede  Segl  (Fig.  107  og  109)  skyldes  samme  Signetstikker,  er  sikkert  uden  for 
al  Tvivl.  Dette  lader  sig  ikke  blot  slutte  af  Bogstavernes  aparte  Form,  det  eiendomme- 


Fig.  107. 

Nicholaus  Olufsens  Segl 

(1327)- 


Fig.  108. 

Gyncelin  Gyncekesens  Segl 
(1365—1380). 


Fig.  109. 

Nicholaus  Mærædsens  Segl 
(1327). 


lige,  tynde,  langarmede  Kors  øverst  i  Seglet  og  Mangelen  af  en  Adskillelse  ved  en 
Perlerand  eller  lignende  mellem  Skjoldet  og  Indskriften,  men  bestyrkes  yderligere  derved, 
at  de  begge  findes  under  et  og  samme  Brev,  der  er  udfærdiget  i  Aaret  1327.  Disse 
Segl  føres  af  to  Adelsmænd  Nicholaus  Oluf  sen  og  Nicholaus  Mærcedsen,  der  begge,  efter 
Vaabnet  at  dømme,  ere  af  Slægten  Dyre.  Nævnte  Brev  er  endvidere  beseglet  af  Paine 
Thomesen,  ogsaa  af  Slægten  Dyre,  Kally  Krook,  der  fører  Stjerne -Juelernes  Vaaben,  og 
7hom.es  Mallesen  af  Lillie-/w«/-Vaabnet,  hvis  Segl  ligeledes  paa  Grund  af  deres  Bogstavers 
eensartede,  ualmindelige  Udseende  sikkert  alle  tre  tør  antages  at  skrive  sig  fra  een 
Graveur,  forskjellig  fra  den,  der  har  stukket  de  to  Førstnævntes.  Endnu  hænger  under 
samme  Brev  to  Segl,  førte  af  Knud  Ihorbernsen,  der  fører  Dyre-Y aabnet,  og  Peder  Lerke, 
hvis  Segl  viser  en  kronet  Fugl,  men  disse  to  Segl  ligne  hverken  hinanden  indbyrdes  eller 
noget  af  de  andre.  Alle  disse  Adelsmænd  synes  at  have  boet  i  Skads  Herred,  og  deres 
Segl  tyde  altsaa  paa,  at  der  ved  Aar  1320  alt  var  flere  end  een  Signetstikker  i  Ribe. 
Det  bør  dog  bemærkes,  at  de  to  førstnævnte  Segl  sikkert  hidrøre  fra  Signeter,  der  ere 
adskillige  Aar  ældre  end  de  andre  under  Brevet  brugte  Signeter.  Omskriften  i  dem  viser 
nemlig,  at  de  ikke  ere  stukne  til  Nicholaus  Olufsen  og  Nicholaus  Mærædsen,  men  snarere 

til  deres  respective  Fædre,  der  formodentlig  have  været  Brødre,  da  de  begge  ere 
Sønner  af  en  Nicholaus.  I  det  første  staaer  der  S.  OLEF.  NICHOLAI,  medens  af  det 
andet  kun  S.  .  .  .  NICHOLAI  er  læselig,  en  noget  uheldig  Omstændighed,  da  Sønnen  ikke 

kalder  sig  efter  sin  Faders  men  efter  sin  Moders  Fornavn  Merete. 

Om  ved  Midten  af  det  14.  Aarh.  træffes  nogle  ret  eiendommelige  Segl,  der 
navnlig  ere  kjendelige  ved  Bogstavernes  fligede  Form.  Det  ældste  Segl  af  denne  Type 
er  Roskilde-Borgeren  Gynceke  Clausens  fra  Aaret  1335.  F'ndvidere  har  jeg  af  den  fundet 
Adelsmanden  Gynceke  af  Falkendales  Segl  1356;  han  førte  to  korslagte  Ørnekløer  i  sit 
Vaaben,  og  hans  nu  forlængst  forsvundne  Gaard  Falkendale  var  beliggende  tæt  udenfor 
Roskilde  By.  Hans  Søn  Gyncelin  Gyncekesen  har  søgt  samme  Graveur  som  Faderen, 
hvilket  hans  Segl  fra  1365 — 80  vise.  Ogsaa  en  anden  Borger  i  Roskilde  Jakob  Gudmundsen, 
der  fører  et  ved  en  Bjelke  tværdelt  Skjold  med  to  Stjerner  foroven,  een  forneden,  benytter 
x365  et  Segl  af  lignende  Ydre.  Ligeledes  fra  sidstnævnte  Aar  føres  et  saadant  Segl  af 

Katharina,  gift  med  Væbneren  Karl  Nielsen  i  Hørby;  hendes  Vaaben  var  et  tværdelt 

Skjold,  hvis  nederste  Felt  er  delt.  Da  ogsaa  denne  Dame  er  knyttet  til  Roskilde,  hvor 
hun  eiede  en  Gaard,  er  det  i  høieste  Grad  sandsynligt,  at  den  Signetstikker,  som  har 
udført  alle  disse  Signeter,  har  boet  i  Roskilde.  Alle  Seglene  vise,  at  han  har  været  en 
øvet  og  dygtig  Kunstner;  som  en  Prøve  hidsættes  den  ovennævnte  Gyncelin  Gyncekesens 
Segl  (Fig.  108)  h 

Henimod  Slutningen  af  det  14.  Aarh.  bliver  en  rigere  Udstyrelse  af  Seglene  mere 
og  mere  almindelig,  idet  Skjoldet  hyppigt  anbringes  i  smagfulde,  blomsterlignende  Rammer, 
hvilke  varieres  med  en  forbavsende  Opfindsomhed  (jvfr.  »Danske  geistlige  Sigiller«  Nr. 
58,  62,  214 — 15,  225,  228,  234,  239,  343,  383  osv.  osv.).  Enkelte  af  disse  Rammer 
gaa  dog  saa  uforandrede  igjen  i  forskjellige  Segl,  at  man  med  Sikkerhed  tør  forudsætte 
en  indbyrdes  Forbindelse  imellem  dem;  f.  Ex.  en  sexkantet  indbuet  Ramme,  der  ved  Aar 
1400  findes  i  en  Række  Aclelsmænds  Segl:  Hr.  Mogens  Lagesen  Galt,  Hr.  Jakob  Kaj,  Hr. 
Niels  Myg,  Hr.  Svend  Udsøn,  Hr.  Jakob  Truelsen  ( Benderup )  osv.  Alle  ere  de  Jyder,  saa 
at  vedkommende  Signetstikker  sikkert  ogsaa  var  hjemmehørende  i  denne  Landsdel. 

Selve  Vaabnet  i  Seglene  træder  nu  ogsaa  stadseligere  frem.  Hjelm  og  Hjelmtegn 
over  Skjoldet  bliver  mere  og  mere  almindelig  og  det  fra  Hjelmen  nedhængende  Klæde 
lægges  i  pyntelige  Folder,  der  danne  Overgangen  til  den  kommende  Tids  rent  ornamen¬ 
tale  Behandling  af  samme.  Selv  de  i  vore  Dage  saa  almindelige  Skjoldholdere  støder 
man  stundom  paa.  Hr.  Steen  Basse,  Hr.  Iven  Bryske,  Hr.  Peder  Lykke  og  flere  bruge 
Løver,  Griffer,  Lindorme,  Ørne  osv.  som  Skjoldholdere,  hvilke  Kunstneren  nok  saa  snildt 
veed  at  anbringe,  skjøndt  den  da  brugelige  heldende  Stilling  af  Skjoldene  skulde  synes 
at  umuliggjøre  Brugen  af  saadanne  Bifigurer.  Med  Forsæt  sige  vi  Kunstneren,  thi  alle 
disse  Segl  hidrøre  utvivlsomt  fra  een  og  samme  Graveur.  Ikke  blot  ligne  alle  de  nævnte 
Dyr  hinanden  slaaende,  men  ogsaa  andre  Omstændigheder,  som  at  Indskriften  i  dem  alle 
begynder  helt  nede  ved  Skjoldets  høire  Side  og  ikke  som  ellers  almindeligst  øverst  i 
Seglet,  og  endvidere  selve  Bogstavernes  Ydre  røbe  noksom,  at  een  og  samme  Haand  har 
udført  dem  alle.  Det  er  sagtens  en  Udlænding,  der  har  bragt  denne  Mode  frem  her  til¬ 
lands  (han  staver  Hr.  Steen  Basses  Navn:  ftein  Baffce),  og  han  synes  at  have  taget  Ophold 
i  Odense,  thi  Hr.  Iven  Bryske  var  ved  Slægtskabsbaand  knyttet  til  Fyen,  hvor  baade  Hr. 

L  Sikkre  Vidnesbyrd  om  Graveurers  Bosættelse  i  denne  By  i  en  endnu  ældre  Tid  afgive  de  i  Fortalen 
til  »Danske  geistl.  Sig.«  omtalte  Fund  af  en  Øvelsesplade  for  en  Signetstikker  og  af  et  ufuldendt 
Signet  med  en  siddende  biskoppelig  Figur.  Af  den  nævnte  Øvelsesplade  (Fig.  1 10 — 111),  der  skriver 
sig  fra  den  ældre  Middelalder,  og  af  en  lignende  Plade,  der  er  funden  i  Lund  (Fig.  112— 113),  gives 
omstaaende  Afbildninger  efter  Lakaftryk,  der  godbedsfuldt  ere  mig  meddelte  af  Hr.  Professor  Kor- 
nerup  og  Hr.  Dr.  Henry  Petersen. 

Steen  Basse  og  Hr.  Peder  Lykke  eiede  Hovedgaarde  (Lykkesholm  nu  Hofmansgave, 
Jersøre  m.  m.  og  Skovsbo).  Brugen  af  Skjoldholdere  tabte  sig  atter ;  dog  forekomme  de 
af  og  til  gjennem  hele  det  femtende  Aarh.,  om  end  ikke  som  en  fast  Bestanddel  af  selve 
Vaabnet,  men  som  Ornamenter,  der  kunde  forandres  efter  Behag,  saa  at  samme  Mand  i 
et  Segl  kunde  have  to  Ørne,  i  et  andet  to  Vildmænd.  Saa  gik  de  helt  af  Brug,  og  ene 
Lindormen  i  Hr.  Iven  Bryskes  Segl  naaede  at  faae  en  blivende  Plads  omkring  Bryslcernes 
Vaabenskjold.  Ogsaa  denne  Graveur,  der  har  levet  ved  Aarene  1400 — 1430,  har  været 
en  øvet  Mester  i  sit  Fag. 


En  anden  samtidig  Række  Segl,  let  kjendelig  paa  Bogstavernes  dybe  og  skarpt- 


kantede  Præg,  føres  af  udelukkende  sjællandske  Adelsmænd ;  gode  Prøver  ere  Adels- 
mændene  Niels  Eriksen  Banner  til  Vinstrups  og  Je?is  Jepsen  af  Sørups  Segl  under  et  Vidne 
af  Sjællands  Landsthing  1421.  Jeg  har  en  stærk  Formodning  om,  at  denne  Graveur  har 
været  en  i  Udlandet  oplært  Dansk.  Han  har  nemlig  stukket  et  Signet  til  Kong  Erik  af 


Fig.  1 10. 

Aftryk  af  en  i  Roskilde  funden  Øvelsesplade 
(Forside). 


Fig.  iii. 

Aftryk  af  en  i  Roskilde  funden  Øvelsesplade 
(Bagside). 


Pommerns  Frænde  Grev  Witzlaf  af  Eberstein  til  Neugarten  i  Pommern,  der  en  Tid  lang 
opholdt  sig  herinde  i  Landet.  I  dette  Segl  peger  den  smukt  stiliserede  Løve  bestemt 
paa  Tydskland,  hvorimod  Indskriften  i  den  tydske  Greves  Segl:  5.  tJFEUg.  tøifjlaf. 
nøbbøfjafim  noksom  røber  Graveurens  danske  Herkomst. 

Paa  Sjælland  og  vel  herefter  nærmest  i  Kjøbenhavn,  der  alt  nu  begyndte  at  tage 
Luven  fra  Landets  øvrige  Byer,  blomstrede  naturligvis  Kunsten  stærkest.  Her  kunde  jo 
ikke  blot  paaregnes  Kunder  iblandt  den  sjællandske  Adel,  men  ogsaa  fra  de  øvrige 
Landsdele ;  Medlemmerne  af  Rigens  Raad  samledes  selvfølgelig  hyppigst  i  Hovedstaden, 
hvortil  ogsaa  den  menige  Adel  hele  Landet  over  ofte  droges  af  de  aarlige  Herre¬ 
dage.  Af  kjøbenhavnske  Signetstikkere  kan  fremhæves  en  Mester,  hvis  Signeter  navnlig 
kjendes  paa  det  lange  folderige  Hjelmklæde.  Hans  Signeter  bruges  bl.  A.  af  Hr.  Tyge 
Lunge  til  Basnæs  1447,  Niels  Knudsen  Dyre  til  Vidfuglebjerg  1453  og  Landsdommeren  i 
Sjælland  Anders  Jensen  Passow  paa  Tureby  1460.  En  anden  Graveur,  hvis  Signeter  kun 
vise  et  næsten  firkantet,  forneden  svagt  udbuet  Skjold,  men  navnlig  kjendes  paa,  at  saavel 

Rummet  mellem  dette  og  Indskriften  som  den  aabne  Plads  mellem  de  enkelte  Ord  i  den 
sidste  ere  fyldte  med  Ringe,  har  stukket  Signeter  for  Fru  Mette  Andersdat/er  Ebersieiti  paa 
Sonnerup  (1452)  og  Væbneren  Frille  Marsk  (1475) l.  Disse  sidste  to  Graveurer  synes  ikke 
at  have  havt  nogen  stor  Kundekreds  og  kunne  paa  ingen  Maade  maale  sig  med  en 
tredie  Samtidig,  hvis  Signeter  bruges  fra  Aarene  1450 — 90.  Han  har  ikke  blot  arbeidet 
for  de  rige  kjøbenhavnske  Borgere,  af  hvilke  flere  vare  af  Adel  eller  bleve  adlede  og  i 
Byen  beklædte  betroede  Stillinger  som  Borgermestre  eller  Raadmænd,  og  for  den  paa  Sjæl¬ 
land  bosatte  Adel,  men  ogsaa  for  en  hel  Række  Medlemmer  af  Høiadelen  fra  det  øvrige 
Land,  der  alle  som  Rigsraader  havde  hyppig  Anledning  til  at  opholde  sig  i  Kjøbenhavn. 
Af  Kunderne  hos  ham  haves  endnu  Segl  for  følgende: 

Gerlak  Flor,  der  1448 — 68  nævnes  som  Raadmand  i  Kjøbenhavn  og  fra  1453  af 
kaldes  Væbner  og  fører  det  smukke  adelige  Segl,  hvortil  her  sigtes.  1449  førte  han  kun 
et  slet  og  ret  Bomærke-Segl. 


Fig.  112. 

Aftryk  af  en  i  Lund  funden  Øvelsesplade 
(Forside). 


Fig.  1 13. 

Aftryk  af  en  i  Lund  funden  Øvelsesplade 
(Bagside). 


Ditlev  von  dem  Bor?ie,  fra  1456 — 79  Raadmand  i  Kjøbenhavn,  hvis  Segl  viser 
nøiagtig  det  samme  Vaaben,  som  førtes  af  den  adelige  Slægt  Baden. 

Mogens  Jensen,  var  1459 — 81  Raadmand  i  Kjøbenhavn  og  fører  ligeledes  et  ade¬ 
ligt  Vaaben. 

Erik  Jensen,  fører  Godov-Slægtens  Vaaben,  var  1453 — 56  Borgermester  i  Kjøben¬ 
havn,  1460 — 68  Forstander  i  Vor  Frue  Kloster  i  Roskilde,  1477  Lehnsmand  paa  Harits- 
borg,  1479 — 80  Høvedsmand  paa  Kjøbenhavns  Slot  og  1482 — 86  paany  paa  Haritsborg. 

Endvidere :  Hr.  Joachim  Griis  til  Holmegaard,  Høvedsmand  paa  Kjøbenhavns 
Slot  (1462),  Mads  Eriksen  Gøye  (1472),  Hr.  Jørgen  Lauridsen  Oxe  (1483),  begraven  i 
Antvorskov  Klosterkirke,  samt  Landsdommeren  i  Laaland  Christoffer  von  Haffn.  Endelig 

>•  Denne  Sidste  hørte  til  Slægten  Munk  og  var  en  Søn  af  Hr.  Paine  Jonsen  Marsk  paa  Østrupgaard  og 
Fru  Ide  Frille.  Faderen  havde  lige  saa  lidt  som  Sønnen  været  Marsk,  men  han  var  opkaldt  efter 
sin  Farfader  den  gamle  Hr.  Paine  Jonsen,  der  havde  været  Marsk  i  Kong  Valdemar  Atterdags  Tid, 
og  hvis  Embedstitel  blev  Tilnavn  for  Sønnesønnen.  Ogsaa  dennes  anden  Søn  Ludvig  kaldtes  som 
oftest  Hr.  Ludvig  Marsk. 

Rigsi*aaderne  Hr.  Anders  Nielsen  Banner  (1471)  og  Hr.  Niels  Eriksen  Gyldenstier n  (1472) 
fra  Jylland,  Hr.  Johan  Frille  (1460)  fra  Fyen,  Hr,  Johan  Oxe  (1467)  fra  Sjælland  og  Hr. 
David  Hak  (1462)  samt  Brødrene  Hr,  Iver  og  Hr.  Philip  Axelsen  Thott  (1457  og  1462) 
fra  Skaane. 

Samme  Graveur  synes  altsaa  at  have  været  meget  søgt,  men  har  sikkert  ogsaa 
fortjent  den  Yndest,  han  nød,  thi  alle  de  Segl,  der  skyldes  ham,  ere  ualmindelig  smukt 
udførte.  De  indeholde  alle  baade  Skjold  og  Hjelm,  den  sidste  med  et  elegant,  ornamen¬ 
talt  behandlet  Hjelmdække,  der  er  temmelig  ens  i  dem  alle.  Indskriften  er  anbragt  paa 
et  Baand,  der  begynder  og  ender  paa  Hjelmens  højre  Side,  saaledes  at  »*»’«  (sigillum) 
staaer  paa  denne  Side,  medens  Eierens  Fornavn  begynder  paa  den  anden  Side  af 
Hjelmen.  Baandet  ender  i  en  eller  to  Rttller.  I  et  enkelt  Segl  (den  ovennævnte  Erik 
Jensens)  staaer  Vaabenet  i  en  hul,  kløverformet  Ramme,  omkring  hvilken  Baandet  slynger 
sig.  Her  er  afbildet  Mogens  Jensens  og  Christoffer  von  Haffns  Segl,  der  ere  de  to  af 
denne  Række  Segl,  der  vise  den  største  indbyrdes  Ulighed  (Fig.  114  og  1 1 5). 

Omtrent  samtidig  med  denne  Graveur,  maaske  dog  lidt  yngre,  er  en  anden  vist¬ 
nok  ogsaa  kjøbenhavnsk  Graveur,  hvis  Signeter  ligeledes  ere  meget  smukke,  om  de  end 
ikke  ganske  kunne  maale  sig  med  hins.  Han  har 'stukket  Signeter  for  Brødrene  Hr.  Betit 


Bille  til  Søholm  og  Per  Bille  til  Svanholm  (afbildede  i  Bille  Ættens  Historie  Nr.  16  og  18). 
Ligeledes  har  han  arbeidet  for  Adelsmanden  Bo  Jensen  til  Gjerdrup  (1459),  Hr.  Claus  Daa 
paa  Ravnstrup  (1467)  og  for  flere  Medlemmer  af  Slægten  Baden,  nemlig  for  Anders  Nielsen, 
Borgermester  i  Kjøbenhavn,  og  dennes  Sønner  Jetis  Andersen,  Borgermester  i  Helsingør,  og 
Jep  Andersen,  Raadmand  i  Roskilde.  Han  har  ogsaa  stukket  et  smukt  Segl  for  Malmø 
By.  Senere  kan  paavises  en  ny  kjøbenhavnsk  Signetstikker,  af  hvis  Arbeider  træffes  fra 
1487 — 1501.  Som  Exempler  kan  nævnes  Rigsraaderne  Niels  Eriksen  ( Ro  senkran tz)  og 
Tønne  Parsbergs  Segl  (1487),  Borgermester  Hans  Pedersens  i  Helsingør  (1499)  og  den  kjøben- 
havnske  Borger  Peder  Truidsens  (1501).  Begge  de  sidste  føre  et  adeligt  Vaaben,  Hans 
Pedersens  Fader  Peder  Hansen,  der  ogsaa  var  Borgermester  i  Helsingør,  havde  1476  faaet 
adelig  Frihed  af  Kong  Christiern.  Sidstnævnte  Graveurs  Signeter  kunde  dog  hverken  med 
Hensyn  til  Tegning  eller  Udførelse  maale  sig  med  de  foregaaendes. 

Langt  dygtigere  var  en  efterfølgende  Graveur,  der  arbejdede  i  Begyndelsen  af 
det  16.  Aarh.,  og  hvis  Signeter  ligne  hinanden  slaaende.  Her  er  afbildet  Otte  Clausen 
Huitfeldts  Segl  fra  1517  (Fig.  11 6);  den  samme  svære  Hjelm,  hvis  Række  af  smaa  Glug¬ 
huller  ligesom  danner  Overgangen  fra  tidligere  Tiders  altid  lukkede  Hjelme  til  de  endnu 
i  den  moderne  Heraldik  brugelige  aabne  Tralle-Hjelme,  det  samme  spinkle  Hjelmdække, 
det  samme  slyngede  Baand  med  Indskriften  med  smaa  gothiske  Bogstaver  og  Ringe 

som  Skilletegn  gjenfindes  i  dem  alle.  Bestandig  ere  de  meget  smukt  graverede,  endogsaa 
Bunden  i  Signetet  oplives  hist  og  her  ved  gratieuse  Slyngninger.  Til  Sammenligning  med 
det  her  afbildede  Segl  henvises  til  Hr.  Anders  Billes  Segl  (1510)  i  Bille  Ættens  Historie 
Nr.  29.  Det  er  dog  noget  tvivlsomt,  om  denne  dygtige  Signetstikker  har  boet  i  Kjøben- 
havn.  Saavidt  hans  Kundekreds  lejendes,  peger  den  nemlig  ikke  paa  nogen  bestemt 
Landsdel.  Foruden  de  to  nævnte,  af  hvilke  Hr.  Anders  nærmest  var  en  Sjællænder,  Otte 
Clausen  en  Laalik,  kan  fremhæves  Rigsraaderne,  Bisp  Joakim  Rønnow  i  Roskilde  (afbildet 
i  Danske  geistlige  Sig.  Nr.  184,  men  ikke  tilfredsstillende),  Hr.  Peder  Lykke  (1513)  til 
Demmestrup  og  Hverringe  (Jylland  og  Fyen)  og  Laurids  Skinkel  (1527)  til  Egeskov  paa 
Fyen  og  Adelsmændene  Søren  Stampe  (1528)  til  Gjerdrup  i  Sjælland,  Anders  Jacobsen 
Reventloiv  (1527)  og  Per  Ovesen  (1530),  begge  Fynboer,  samt  Fru  Berete  Rosenkrantz  ( 1 53b) 
fra  Sønderjylland  (jvfr.  Afbildn.  i  Barners  Famil.  Rosenkrantz’  Hist.  Tab.  III  Nr.  8,  der 
dog  er  meget  utilfredsstillende  udført).  Denne  sidste  Graveur  har  imidlertid  havt  en  sam¬ 
tidig  Konkurrent,  der  ikke  blot  har  gjort  ham  Rangen  stridig  i  Dygtighed,  men  ogsaa 
synes  at  have  havt  nok  saa  betydelig  Søgning.  Hans  Segl  ligne  vel  hinanden  indbyrdes, 
men  ere  dog  ikke  slaviske  Kopier  efter  samme  Forbillede.  Ikke  blot  i  Hjelmdækkets 
Ornamenter  sees  Smaaafvigelser,  men  Indskriftsbaandet  er  i  nogle  Segl  hyppigere  foldet 


Fig.  1 16. 

Otto  Clausen  Huitfeldts  Segl 

0517). 


Fig.  1 17.  Fig.  1 18. 

Christine  Eriksdatter  Rosenkrantz’  Segl  Mads  Eriksen  Bølles  Segl 

('505)-  (1495)- 


end  i  andre,  ligesom  selve  Indskriften  snart  er  smaa  gothiske  Bogstaver,  snart  store 
latinske  Bogstaver  af  en  karakteristisk  Form.  Kun  den  stærkt  fremtrædende  Hjelmpude 
mellem  Hjelm  og  Hjelmtegn  er  afgjort  fælles  for  dem  alle.  Det  ældste  Segl,  som  tør  til¬ 
skrives  denne  Signetstikker,  er  Mads  Eriksen  Bølles  hosstaaende  fra  1495  (Fig.  1 1 8).  Det 
har  den  Eiendommelighed,  at  Hjelmen  er  vendt  tilvenstre ;  man  kunde  fristes  til  at  tro, 
at  det  var  sket  ved  en  Feiltagelse,  at  han  ikke  har  iagttaget,  at  Aftrykket  viser  Signetets 
Figurer  omvendt;  sligt  har  man  nemlig  seet  før,  f.  Ex.  Seglindskrifter,  som  kun  lade  sig 
læse  bagfra;  men  allerede  dette  Segl  røber  i  alt  Øvrigt  en  øvet  Haand.  Nok  er  det,  at 
i  alle  Mandens  andre  Sigiller  er  Hjelmen  vendt  tilhøire  efter  sædvanlig  Skik  og  Brug; 
saaledes  i  Herluf  Skaves  (1495),  Axel  Nielsen  Rosenkrantz  (1497),  hvoraf  en  mindre  nøiagtig 
Afbildning  findes  i  »Fam.  Rosenkr.  Historie«  Tab.  III  Nr.  7,  Fru  Christine  Eriksdatter 
Rosenkrantz'  (1505),  som  er  afbildet  her  (Fig.  1 1  7),  Fru  Karen  Pedersdaiter  Væbners  (1506), 
Hr.  Thomes  Langes  (15 12),  Hr.  Albert  Jepsen  Ravensbergs,  Hr.  Mads  Eriksen  Bølles  (et  nyt 
Signet),  Hans  Billes,  Niels  Eriksen  Rosenkrantz  (flere  Signeter,  jvfr.  »Fam.  Rosenkr.  Hist.« 
Tab.  III  10,  11  og  12,  hvilke  Tegningers  Upaalidelighed  dog  gjør  det  tvivlsomt,  om  ikke 
Nr.  10  og  12  ere  to  Aftryk  af  et  og  samme  Signet)  og  Tyge  Krabbes  (alle  1513)  samt  i 
Hr.  Mogetis  Gøyes  (1542).  Samtlige  disse  Adelspersoner  vare  Sjællændere  paa  nær  Axel 

Nielsen,  som  imidlertid  1497  tjente  som  Hofjunker,  og  Hr.  Thonres  Lange  og  Hr.  Tyge 
Krabbe,  der  begge  vare  Rigsraader;  at  Signetstikkeren  har  boet  i  Kjøbenhavn  er  altsaa 
mere  end  sandsynligt.  Han  har  sikkert  ogsaa  arbeidet  for  de  daværende  Roskilde-Bisper, 
ialtfald  for  Hr.  Johan  Jepsen  Ravensberg  (jvfr.  »Danske  geistl.  Sig.«  Nr.  179 — 81)  og 
maaske  ogsaa  for  dennes  Eftermand  Lage  Urne  (Nr.  182 — 83). 

Endnu  kunde  her  omtales  en  noget  ældre  Graveur,  af  hvis  Signeter  et,  tilhørende 
Hr.  Claus  Rønnogv  til  Hvidkilde  paa  Fyen  1466  og  1482,  her  er  afbildet  som  Prøve  (Fig. 
1 1 9).  Der  er  den  Mærkelighed  ved  Manden,  at  det  ikke  af  hans  Kundekreds,  saavidt 
denne  kjendes,  ret  lader  sig  oplyse,  hvor  han  har  boet.  Han  har  nemlig  vel  arbeidet  for 
flere  andre  Fyenboer,  som  Claus  Andersen  Ulfeld  1479  (afbildet  i  »Danske  geistl.  Sig.« 
Nr.  539)  og  Peder  Tidemand  1487,  men  han  har  ogsaa  stukket  Signeter  for  Sjællænderen 
Christoffer  Andersen  Passoiv  1473,  Jyden  Niels  Timmesen  Rosenkranlz  1482  og  Skaaningerne 
Peder  Nielsen  Thott  til  Alnerup  1483,  Anders  Rober  tsen  paa  Lykaa  1486,  Hr.  Axel  Brahe 
1487,  Axel  Olsen  Skanke  paa  Gundralof  1491,  Hans  Brostrup  1493  og  Per  Truelsen  1497. 
Mulig  er  det,  at  han  har  boet  i  Kjøbenhavn,  men  snarest  skulde  jeg  tro,  at  han  først 
har  været  bosat  paa  Fyen  og  senere  ved  Aar  1482  er  flyttet  til  Skaane. 


Fig.  1 19. 

Claus  Rønnows  Segl 
(1466,  1482). 


Fig.  120. 

Johan  Bjørnsens  Segl 
(1461). 


Fig.  121. 

Bjørn  Johansens  Segl 
(1490). 


Hvis  den  sidst  omtalte  Formodning  er  rigtig,  at  samme  Signetstikker  var  en  i 
Provindserne  bosat  Haandværker,  er  han  et,  forøvrigt  temmelig  enestaaende  Exempel  paa, 
at  en  Graveur  udenfor  Kjøbenhavn  har  havt  Kunder  fra  en  anden  Landsdel,  end  den 
han  selv  beboede,  thi  ellers  er  det  netop  paafaldende,  saa  bestemt  de  enkelte  Landsdele 
have  holdt  sig  afsondrede.  Der  forekommer  f.  Ex.  i  Aarene  1438 — 68  meget  ofte  Segl  af 
hosstaaende  Udseende  (Fig.  120).  Bestandig  er  Formen  for  Hjelm  og  Skjold  eens, 
Hjelmen  har  aldrig  Hjelmpude  og  kun  Hjelmklædet  varieres  ganske  ubetydeligt.  Ind¬ 
skriften,  der  som  oftest  staaer  paa  et  Baand  uden  Sammenrulninger  eller  Folder,  begynder 
paa  Hjelmtegnets  venstre  Side  med  et  »S«  eller,  hvor  Pladsen  tillader  det,  med  et  helt 
»fiøillum«.  Af  disse  Segl  har  jeg  foruden  det  her  afbildede,  ført  af  Hr.  Johan  Bjørnsen 
paa  Nielstrup  1461,  fundet  Jørgen  Urtte  til  Brolykkes  og  Odense  Raadmanden  Peder 
Nielsens  fra  1438,  Borgermester  Hans  Mules  og  Raadmand  Jens  Hansens  1461,  begge  fra 
Odense,  Eggert  Tuesen  Rantzows  i  Skovby  Herred  og  Hr.  Johan  Rantzows  paa  Hellerup 
fra  samme  Aar,  Hr.  Johan  Frilles  paa  Ugerslevgaard  og  Verner  Pedersens  paa  Skovsgaard 
1466,  Hr.  Claus  Rønnows  paa  Hvidkilde  og  Hr.  Johan  Hvitkops  paa  Sandholt  1467  samt 
Morten  Skinkels  paa  Rolfsted  1468.  Uden  en  eneste  Undtagelse  ere  disse  hans  Kunder 

Fyenboer,  og  skjøndt  Manden  synes  at  have  været  meget  søgt,  har  jeg  dog  ikke  en  eneste 
Gang  fundet  Segl  af  denne  Type  ført  af  Sjællændere,  Jyder  eller  Skaaninger.  Derimod 
forekommer  der  vel  noget  senere  Segl,  der,  som  hosstaaende  Afbildning  (Fig.  1 21)  viser, 
meget  minder  om  den,  men  en  nærmere  Sammenligning  oplyser,  at  disse  sidste  paa 
ingen  Maade  kunne  maale  sig  med  den  fyenske  Mesters  i  Henseende  til  Udførelsen.  Mon 
ikke  den  fyenske  Mester  skulde  være  en  indvandret  Udlænding  og  hans  yngre  Efterligner 


Fig.  123. 

Per  Judes  Segl  (1468). 


en  Søn  eller  indenlandsk  Lærling  af  ham,  som  maaske  har  taget  Ophold  paa  Sjælland? 
Ialtfald  staver  den  ældre  i  sine  Segl  Ordet  Ridder  riftCl'  3  medens  den  yngre  sætter 
Denne  Sidste  har  stukket  Signeter  for  Christoffer  Jensen  ( Basse)  til  Sørup  i 
Sjælland  1480,  for  Eiler  Madsen  (Bølle),  Biskop  i  Aarhus,  1489  og  det  her  afbildede, 
der  1490  føres  af  Hr.  Bjørn  Johansen  paa  Valdbygaard  (nu  Juellinge  i  Stevns).  Denne 
Sidste  var  en  Søn  af  den  ovennævnte  Hr.  Johan  Bjørnsen  paa  Nielstrup  og  altsaa  af 
Fødsel  en  Fyenbo;  at  Fader  og  Søn  benytte  hver  sin  af  de  to  her  omtalte  Graveurer. 


Fig.  124. 

Anders  Haks  Segl  (1486). 


Fig.  125. 

Knud  Saxtrups  Segl  (1492). 


turde  ogsaa  tale  for  en  vis  Forbindelse  mellem  disse  sidste.  Kiler  Madsen  Bølle  var  for¬ 
øvrigt  ligeledes  født  paa  Fyen. 

En  anden  Odense-Mester,  hvis  Segl  ere  let  kjendelige  derpaa,  at  han  altid  lader 
Indskriftbaandet  begynde  midt  i  Seglets  høire  Side  med  en  tilbagebøiet  Rulle,  hvorpaa 
som  oftest  »g«  er  anbragt,  har  ogsaa  havt  flrttig  Søgning.  Signeter  fra  ham  føres  af 
Adelsmændene  Jochum  Henriksen  (Reventlow)  til  Søby  1453,  Svend  Hvitkop  (vistnok  fra 
Sandholt)  1459,  Anders  Norby  1463,  Hr.  Frederik  Barsebek  til  Elvedgaard  1466,  Ebbe 

AndersenUlJeld  til  Kogsbølle  og  Claus  Bryske  til  Flintholm  1487,  samt  de  to  Odense- 
Patriciere  Hans  Mule  1458  og  hans  Søn  Jens  Mule  1482.  Endda  synes  der  samtidig  at 
have  været  endnu  flere  Graveurer  i  Odense ;  den  fyenske  Adelsmand  Per  Henriksens  Segl 
1468  og  Borgermesteren  i  Odense  Tyge  Atidersens  1470  skyldes  saaledes  en  tredie  Graveur, 
hvis  Signeter  bl.  A.  lejendes  paa,  at  Hjelmen  er  vendt  tilvenstre. 

Den  foranstaaende  Afbildning  (Fig.  122)  af  Væbneren  Niels  Friis  til  Haraldskjærs 
Segl  fra  1434  viser  en  jysk  Graveurs  Arbeide.  Man  sammenligne  det  f.  Ex.  med  Hr. 
Otto  Nielsen  Rosenkrantz  Segl  (Barner  »Faml.  Rosenkr.  Hist.«  Tab.  1  Nr.  10)  og  man  vil 
see,  at  Ligheden  imellem  dem  ikke  blot  skyldes  den  Omstændighed,  at  begge  disse 
Adelsmænd  førte  nøjagtig  samme  Vaaben.  Mellem  de  originale  Segl  er  Ligheden  endda 
meget  større,  saa  stor,  at  kun  den  forskjellige  Indskrift  viser,  at  de  ikke  ere  to  Aftryk  af 
samme  Signet.  Denne  Graveurs  Hjemstavn  maa  vel  søges  i  en  af  Byerne  paa  Østkysten, 
snarest  Aarhus  eller  Horsens.  Derimod  arbeidede  i  Midten  af  Aarhundredet  i  Ribe  en 
Signetstikker,  hvis  let  kjendelige  Signeter  alle  udmærke  sig  ved,  at  der  er  anvendt 
Kløverbladornamenter  til  Udfyldning  af  det  tomme  Rum  i  Indskriften.  Hans  Signeter  føres 
af  Jes  Pedersen  Hjul  1442,  Jep  Grøn  1446,  Søstrene  Ursula  og  Marine,  Hans  Greverods 
Døttre  i  Ribe  1445  og  57  etc. 

Fra  Slcaane  findes  paa  samme  Maade  Segltyper,  der  ikke  gjenfmdes  fra  de  andre 
Landsdele,  saa  at  ogsaa  denne  Provinds  har  havt  sine  egne  Graveurer.  Det  foran  af¬ 
bildede  Segl  (Fig.  123),  der  føres  1468  af  Per  Jude,  og  med  hvilket  kan  sammenlignes 
Tage  Henriksen  Hollungers  Segl  fra  s.  A.,  viser  os  en  saadan  skaansk  Type.  Det  stærkt 
trevlede  Hjelmdække  er  vel  mindre  tilfredsstillende  i  heraldisk  Henseende,  men  forøvrigt 
synes  disse  Signeter  at  have  været  meget  fint  og  smukt  udførte.  Større  Søgning  har  dog, 
som  det  synes,  en  noget  senere  Graveur  havt.  Per  Lang  paa  Valløse  1471,  A?iders  Hak 
paa  Hikkebjerg  1486.  Steen  Pedersen  Gøye  paa  Ingelstad  1487,  Niels  Hak  paa  Hikkebjerg 
1491,  Knud  Saxtrup  paa  Gjedsholm  1492,  Anders  Galen  1504,  Jens  Holgersen  UIJstand 
paa  Glimminge  1512  have  vistnok  alle  Signeter  fra  ham.  Anders  Haks  og  Knud  Saxtrups 
foranstaaende  Segl  (Fig.  124  og  125)  give  Idee  om  denne  Graveurs  Arbeider. 

Som  alt  omtalt  er  her  kun  bygget  paa  Grundlag  af  de  Segl,  hvis  nøie  Overens¬ 
stemmelse  i  Tegning  som  i  Udførelse  viser  fælles  Oprindelse;  ikke  saa  sjeldent  vilde  det 
dog  ogsaa  være  muligt  at  følge  de  enkelte  Graveurer,  hvor  der  er  Tale  om  Segl  af  mere 
uensartet  Udseende.  Den  jydske  Graveur  fra  Slutningen  af  det  14.  Aarh.,  der  ikke 
kjender  Forskjel  paa  op  og  ned  med  Hensyn  til  Bogstavet  L,  som  han  bestandig  stiller 
paa  Hovedet,  skjøndt-  hans  Signeter  ellers  ere  vel  graverede  —  jvfr.  Palle  Nielsens, 
Johannes  Nielsens  (afb.  i  »Danske  geistlige  Sigiller«  Nr.  853)  og  Niels  Jensen  af  Klæstrup- 
lunds  Segl  —  er  ikke  den  eneste  Signetstikker,  der  overalt  røber  sig  ved  visse  smaa 
Lyder  eller  Dyder.  Den  bebudede  Fortsættelse  af  Dr.  Henry  Petersens  her  oftere  citerede 
Seglværk  vil  ventelig  bringe  et  rigt  Materiale  netop  til  saadanne  Undersøgelser,  forudsat 
at  Afbildningerne  blive  tilstrækkelig  talrige  og  nøjagtige  og  forudsat  — ,  at  det  ikke  store 
Udbytte,  der  kan  ventes,  overhovedet  vil  friste  nogen  til  at  fortsætte  i  det  Spor,  som  i 
nærværende  lille  Arbeide  er  angivet. 

Naar  de  ovenstaaende  Sigilafbildninger  fremtræde  i  noget  forskjellig  Dragt,  er  det,  fordi  der 
her  er  gjort  Forsøg  med  at  udfinde,  hvilken  Tegnemaade  der  bedst  egner  sig  for  Sigiltegningers  Gjen- 
fremstilling  ad  kemigrafisk  Vej.  Red. 

Den  11  Juli  døde  Etatsraad  Heinrich  Hansen 
efter  kun  faa  Dages  Sygdom.  Som  oftere  her  i 
Tidsskriftet  nævnt  var  han  en  betydningsfuld  Støtte 
for  den  danske  Kunstindustri,  navnlig  i  det  saa 
kaldte  Frederiksborg-Lotteri,  ligesom  det  kan  næv¬ 
nes,  at  han  stod  den  Bing  &  Grøndalske  Porcellæns- 
fabrik  nær.  Hans  Udvikling  gik  i  udpræget  Re¬ 
næssanceretning,  hvilket  Tidsskriftet  forhaabentlig 
vil  faa  Lejlighed  til  nærmere  at  vise. 

Et  andet  faa  Dage  efter  indtruffet  Dødsfald  er 
Snedker  F.  Oxelbergs.  Født  i  1833  blev  han  kun 
57  Aar  gammel,  men  allerede  for  en  Række  Aar 
siden  havde  han  ført  sit  store  Dampsnedkeri  ind  i 
et  smukt  og  efterlignelsesværdigt  Spor.  De  af  ham 
til  det  tekniske  Selskabs  Skoles  Festsal  skjænkede 
Døre  og  det  af  ham  til  den  nordiske  Udstilling 
udførte  prægtige  Kongeværelse,  som  han  senere 
forærede  til  det  kommende  Kunstindustrimuseum, 
staa  som  talende  Vidnesbyrd. 

Dekorative  Tegneøvelser  for  Skolen  og  Hjem¬ 
met  er  Navnet  paa  to  Hefter  Fortegninger,  som 
Frk.  Henriette  Søkjer  har  udgivet  paa  Lehmann  & 
Stages  Forlag.  Hvad  der  udmærker  disse  Tegninger 
ligesom  et  Par  samtidigt  udkomne  Hefter  Børnenes 
Tegnebog ,  ogsaa  af  Frk.  Søkjer,  er,  at  de  fremtræde 
som  et  energisk  Forsøg  paa  at  faa  Eleverne  til  at 
interessere  sig  for  at  tegne,  til  selv  at  øve  sig,  ja 
til  selv  at  komponere.  P'ortegningerne  gives  som 
Mønstre  med  Anvisning  til,  hvorledes  de  kunne 
anvendes,  supleres  og  ændres,  og  samtidig  staar 
der  ved  Tegningerne  saadanne  Smaaoplysninger 
som  »fra  Broncealderens  Krukker.  Se  oldnordisk 
Museum«,  »Ornamentik  fra  Malaier  i  Afrika.  Se 
etnografisk  Museum«,  »fra  Grønland«,  »fra  Pom- 
peji«  o.  s.  v.  Der  er  ingen  Tvivl  om,  at  det  her 
tilrettelagte  Stof  i  en  dygtig  Lærers  Haand  kan 
være  til  Gavn  for  den  elementære  Tegneundervis¬ 
nings  Fremme,  og  samtidig  give  Stødet  til  Udvik¬ 
lingen  af  en  vis  dekorativ  Sans  allerede  hos  meget 
unge  Elever. 

Den  af  Inspektør  P.  Krohn  udgivne  F'ortegnelse 
over  hans  afdøde  Faders  Samlinger  til  en  beskri¬ 
vende  Fortegnelse  over  danske  Kobberstik,  Raderin¬ 
ger,  Illustrationer  m.  m.  (I,  1889)  er  anerkjendende 
anmeldt  i  Kunstchronik  (Nr.  2S  for  5  Juni  d.  A.). 

I  Haandværkerbladet  for  9  Juli  d.  A.  findes  en 
Artikel  overskreven  Sportspræmier  og  Kunsthaand- 
vcerket,  hvori  der  lægges  Vægt  paa,  at  de  her  i 
Landet  opstillede  Sportspræmier  fremtidig  blive 
bedre  og  smukkere  end  hidtil,  og  naar  Bladet  skri¬ 


ver,  at  det  vil  »blive  ved  med  at  indprente«  denne 
Sag,  vil  det  sikkert  blive  fulgt  med  Sympati  -  af 
Mange.  Det  vilde  meget  være  at  ønske,  at  nær¬ 
værende  Tidsskrift  snart  kunde  faa  en  Række  vir¬ 
kelig  skjønne  Præmier  at  afbilde. 

Efter  Aarsberetningen  for  18 89/90  fra  det  tek¬ 
niske  Selskabs  Skole  er  der  for  Løsningen  af  de  i 
Aaret  1889  udsatte  kunstindustrielle  Opgaver  (s. 
forr.  Aarg.  S.  130)  givet  Sølvmedalje  til  M.  F. 
Enna  for  en  Sølje  og  et  Armbaand  af  Sølvfiligran, 
til  Chr.  Joh,  Øjgaard  for  et  malet  og  dekoreret 
Skab  og  til  K.  W.  Vieth  for  en  Sølvopsats  med  3 
Bægere  og  Skeer,  samt  hæderlig  Omtale  til  Charles 
Achen  for  en  graveret  Messingbakke. 

Det  tekniske  Selskabs  Skoles  kunstindustrielle 
Prisopgaver  for  1 800/Q1  ere:  For  Guldsmede ,  en 
Gjenstand  hørende  til  Borddækning;  —  for  Bog¬ 
bindere,  et  Bogbind,  et  Bind  til  et  Fotografialbum 
eller  til  en  Adresse;  — -  for  Gravører,  et  graveret 
Arbejde  til  et  The- eller  Kaffeservice ;  —  for  Sned¬ 
kere,  et  mindre  Møbel,  et  Smykkeskrin  eller  lign.; 
—  for  Malere ,  Detalje  hørende  til  en  malerisk  De¬ 
koration;  —  for  Modellerere,  Detalje  bestemt  til  at 
udføres  i  brændt  Ler  som  Udsmykning  for  en  Fa¬ 
gade;  —  for  Smede,  et  Stykke  Bygningsarbejde  af 
smedet  Jern;  —  for  Ciselerer,  et  drevet  og  ciseleret 
Arbejde;  —  for  Billedskærere,  Detalje  til  et  rigt 
smykket  Møbel,  en  Væg-  eller  Loftsdekoration;  — 
for  Gørtlere ,  et  Stykke  Gørtlerarbejde.  —  Besvarel¬ 
serne  skulle  indsendes  inden  I  April  1891.  Til  Pris¬ 
belønningerne  (Sølvmedalje,  Hæderlig  Omtale)  vil 
der  kunne  føjes  et  Pengebeløb  som  Bidrag  til  de 
med  Arbejdets  Udførelse  hafte  Udgifter. 

Den  1887  i  Bergen  dannede  Forening  til  Op¬ 
rettelse  af  et  Kunstindustrimuseum  (s.  Aarg.  1887 
S.  62)  har  hurtig  faaet  sit  Maal  realiseret.  Gros¬ 
serer  C.  Sundt,  der  var  den  Privatmavd,  der  —  s. 
forr.  Aarg.  S.  13 1  —  kjøbte  en  stor  Del  af  Kjøb- 
mand  Simonsens  bekjendte  Samlinger,  skjænkede 
dem  strax  til  det  Bergenske  Museum,  og  med  dem 
som  Grundlag  er  Vestlandske  Kunstindustrimuseum 
i  Bergen  blevet  indviet  den  19  November  ifjor. 
Den  1  Oktober  s.  A.  var  Hr.  Johan  Bøgh  i  Bergen, 
der  er  bekjendt  som  Udgiver  af  forskjellige  Skrifter 
af  kunstindustrielt  Indhold,  bleven  ansat  som  Mu¬ 
seets  Konservator,  og  han  har  vist  sin  Interesse  for 
det  ved  at  skjænke  det  sit  betydelige  kunst¬ 
industrielle  Bibliotek.  Ved  Gaver  fra  hans  og 
anden  Side  har  Museet  ogsaa  allerede  faaet  en 
begyndende  Samling  af  Mønsterblade.  Af  Museets 
den  21  Juli  i  Aar  aflagte  Aarsberetning  ses  det,  at 

det  i  den  forløbne  Tid  har  raadet  over  7000  Kr.  fra 
Staten  (deraf  3000  Kr.  som  fast  aarligt  Tilskud), 
4000  Kr.  fra  Bergens  Samlag  og  1000  Kr.  fra  Ser¬ 
gens  Sparebank,  i  Alt  12,000  Kr. 

Nordiska  Museet  i  Stockholm  har  udsendt  en 
ny  Aarsberetning  (for  1888),  der  paany  viser  den 
mærkelig  Energi ,  hvormed  dette  Museum  stadig 
ledes  af  Dr.  Artur  Hazelius.  Oplysende  er  det 
saaledes  at  høre,  at  dets  Indkomster  i  1888  udgjorde 
65,519  Kr.  48  Øre,  men  dets  Udgifter  70,940  Kr. 
37  Øre,  og  at  dets  Gjæld,  for  hvilken  Dr.  Hazelius 
har  paataget  sig  et  personligt  Ansvar,  nu  udgjør 
90,542  Kr.  75  Øre.  Samtidig  med  Aarsberetningen 
omsendes  et  lille  Skrift  Nordiska  Museet  infor 
1 8 goårs  rigsdag ,  hvori  de  Forhandlinger  paa  den 
svenske  Rigsdag  meddeles,  hvorved  Statens  Tilskud 
til  Museet  forøgedes  fra  16,000  Kr.  til  25,000  Kr. 
om  Aaret.  Forhandlingerne  ere  interessante  med 
Hensyn  til  en  Stats  Stilling  til  sine  egne  Museer 
og  et  ved  privat  Initiativ  opdukkende  nyt  Museum. 
—  Den  24  Oktober  1888  gjordes  det  første  Spade¬ 
stik  til  Grundudgravningen  for  Museets  nye  Byg¬ 
ning  paa  Lejonsletten  ved  Djurgården.  Museets  Byg¬ 
ningskapital  udgjorde  den  Gang  410,142  Kr.  55  Øre. 

Hambur gs  Industri?nussutns  Aarsberetning  for 
1889  oplyser,  at  Museet  i  det  nævnte  Aar  i  Alt 
har  raadet  over  56,791  M.  9  Pf.  (24,500  M.  til  Løn¬ 
ninger,  9291  M.  9  Pf.  til  den  daglige  Drift,  20,000 
M.  til  Indkjøb  og  3000  M.  til  Biblioteket),  hvad  der 
væsentlig  svarer  til,  hvad  det  i  de  senere  Aar  har 
haft  til  Raadighed  (s.  forr.  Aarg.  S.  34).  Men  ved 
Siden  af,  hvad  Byen  Hamburg  saaledes  har  voteret 
det,  har  det  fra  en  Række  Private  faaet  betydelige 
Legater  og  Gaver,  ja  saa  betydelige,  at  1889  be¬ 
tegnes  som  det  i  denne  Henseende  indholdsrigeste 
Aar  for  Museet.  Aarsberetningen  nævner  særlig 
det  Hallierske  Legat,  der  er  blevet  benyttet  til  Ind¬ 
kjøb  af  Renæssancemøbler,  Fru  Dr.  Marie  Meyers 
Gave  af  en  rig  Samling  »Probstei«  Kniplinger  og 
et  af  Alfred  Beit  skjænket  større  Beløb,  for  hvilket 
der  er  blevet  anskaffet  navnlig  japansk  Keramik. 
Overfor  én  saadan  Offerberedvillighed  er  det  sik¬ 
kert  meget  praktisk,  at  Aarsberetningen  har  et  eget 
lille  Afsnit  med  Overskrift:  Wesentliche  Liicken 
der  Sammlung.  Imellem  de  i  Aarets  Løb  kjøbte 
Ting  fremhæves  en  Del  Gjenstande  fra  den  kgl. 
Porcellænsfabrik  i  Kjøbenhavn.  Museets  længe  for¬ 
beredte  illustrerede  Fører  udkom  ikke  ifjor,  såa- 
ledes  som  det  var  ventet  (s.  forr.  Aarg.  S.  35), 
fordi  Museet  ifjor  opnaaede  en  betydelig  Plads¬ 
udvidelse  derved  at  det  etnografiske  Museum,  der 
tidligere  optog  en  Del  Værelser  i  Bygningen  paa 
Steinthorplatz,  nu  har  faaet  sin  egen  Bygning.  Man 
har  herefter  troet  det  rigtigt  først  at  lade  Føreren 
udkomme,  naar  Museet  har  faaet  en  ny  Ordning  i 


de  nye  Rum.  Aarsberetningen  ender  med  en  ud¬ 
førlig  Omtale  af  den  i  Hamburg  ifjor  afholdte  In¬ 
dustriudstilling,  som  Museet  stod  i  et  saa  væsentligt 
og  inderligt  Forhold  til. 

Rembrandt  als  Erzieher.  Von  einem  Deutschen 
er  Titlen  paa  en  i  Aar  i  Leipzig  udkommen  Bog, 
der  har  vakt  stor  Opsigt,  den  er  i  kort  Tid  udkommen 
i  1 1  Oplag.  Den  beskjæftiger  sig  bl.  A.  ogsaa  med 
Museumsspørgsmaalet.  Paa  Bogens  første  Side  findes 
en  Bemærkning  om,  at  Nutidens  Kunstindustri  er 
paa  Klapjagt  gjennem  alle  Tider  og  Lande,  og  at 
Tidens  hele  Dannelse  er  for  videnskabelig.  Jo  vi¬ 
denskabeligere  Alt  bliver,  des  mindre  skabes  der, 
siger  Forfatteren,  det  gaar  da  mere  ud  paa  »alte 
Werthe  zu  registriren  als  neue  zu  schaffen.«  I 
Overensstemmelse  hermed  udtaler  han  senere  (S. 
16  —  18),  at  Museer  efter  hans  Mening  væsentlig 
skulde  være  Opdragelsesanstalter  for  Folket  og 
ikke  kun  Exempelsamlinger  for  videnskabelige 
Studier.  Han  tilraader  at  anbringe  Gjenstandene  i 
som  Helhed  virkende  Interiører  og  minder  om,  at 
et  Museum,  der  har  Navn  efter  Muserne,  skal  være 
Repræsentant  for  en  skabende,  ikke  for  en  kun  re¬ 
gistrerende  Aandsretning. 

Porcellænsfabriken  i  Meissen ,  der  skriver  sig 
fra  1710,  har  ifjor  haft  sit  bedste  Aar,  idet  dens 
Omsætning  naaede  en  Værdi  af  1,911,744  Mark. 
1720  var  Omsætningen  kun  9694  Thaler,  men  alle¬ 
rede  1746  222,560  Th.  Derefter  sank  Omsætningen 
og  udgjorde  i  1813  endda  kun  24,378  Th.  Efter 
de  Napoleonske  Krige  gik  Fabrikens  Udvikling 
rask  frem  igjen,  og  navnlig  efter  1867  har  den 
taget  et  nyt  Opsving. 

Efter  La  chronique  des  arts  for  7  Juni  d.  A. 
blev  det  tidligere  omtalte  Industrimuseum  i  St. 
Etienne  (s.  ovfr.  S.  104)  den  4  Maj  indviet  ved  en 
Fest,  ved  hvilken  Direktør  i  det  franske  Ministerium 
for  de  skjønne  Kunster  Larroumet  holdt  en  med 
stor  Interesse  hørt  Tale.  I  denne  dvælede  han  ved 
de  Egenskaber,  der  særlig  skulde  gjøre  dette  Mu¬ 
seum  praktisk  overfor  Stedets  Industridrivende,  og 
her  blev  da  paany  lagt  Vægt  paa,  at  Museet  skulde 
bestaa  af  skiftende  Samlinger,  at  dets  enkelte  Gjen- 
s'tande  saa  vidt  muligt  skulde  kunne  laanes  ud  til 
Studerende  o.  s.  v.  og  endelig  at  Museet  skulde 
være  aabent  navnlig  om  Aftenen. 

I  Zeitschr.  f.  bild.  Kunst  (Juni  Heftet  1890) 
findes  en  Artikel  af  L.  H.  Fischer  om  det  indiske 
Maleri  oplyst  med  Billeder.  Idet  han  gjør  opmærk¬ 
som  paa  den  Stillestaaen ,  der  viser  sig  i  hele 
Orientens  Kunst,  holder  han  særlig  Indiens  Kunst 
for  en  »slet  konserveret  Kunst  fra  tidligere  Aar- 
hundreder«. 

Fig.  126.  Fontænen  i  Frederiksborg  Slots  midterste  Gaard. 


Frederiksborgfontænerne. 

Af  F.  R.  Friis. 


Da  Kong  Frederik  II  byggede  det  ældre  Frederiksborg,  maatte  der  tillige 
sørges  for  Slottets  Vandforsyning.  Allerede  fra  1564  af  blev  der  efterhaanden  anskaffet 
og  nedlagt  en  stor  Del  borede  Trærender,  for  at  føre  Vandet  fra  de  omliggende  Søer 
og  Kilder  til  Slottet,  Slotssøen,  Fiskeparkerne  o.  s.  v.  Den  14.  Juni  1567  blev  der  sluttet 
en  Akkord  med  Heinrich  Strausz  von  Duren,  om  at  indrette  en  Fontæne  paa  Pladsen  ved 
Frederiksborg,  med  Rør  og  springende  Vand  og  at  føre  Vandet  dertil  gjennem  Ledninger 
fra  Byen  Sponholt,  og  denne  »Vandkunst«  skulde  koste  600  Rd.  Men  i  Aaret  1584,  da 
den  gamle  Brønd  var  meget  forfalden,  sluttedes  Kontrakt  med  Herman  Stenhugger  i  Hel¬ 
singør  om  at  hugge  en  ny.  Stenhuggeren  skulde  paa  sin  egen  Bekostning  lade  de  dertil 
fornødne  Sten  hugge  paa  Gotland,  og  selv  lade  Brønden  hugge  indvendig  og  udvendig 
»med  gjennemseende  Galleri  paa  Brønden«  og  med  en  Kumme,  som  Vandet  kunde  løbe 
i.  Brønden  skulde  være  ottekantet,  »efter  den  Form  og  Skik,  som  den  Brønd  er  der  paa 
Kronborg  dog  ikke  med  Trapper  inden  udi  Brønden,  som  der  er,  men  udenom  den 
Brønd  skal  han  gjøre  en  Trappe  af  huggen  Sten,  tre  Trin  op  til  Galleriet,  saa  at 
Brønden  bliver  forhøjet  paa  Borggaarden,  at  Vandet  kan  derudi  støbes  og  ydermere  løbe 
udi  Kjøkkenet  og  Bryggerset  der  sammesteds.«  Betalingen  herfor  var  700  gamle  Daler, 
Kojigen  vilde  lade  Stenene  hente  fra  Gotland  til  Kronborg,  og  naar  Brønden  var  hugget 
færdig,  vilde  han  lade  den  bringe  til  Frederiksborg  og  der  lade  Fundamentet  under  den  opsætte. 

Nogle  Aar  senere,  da  Kong  Christian  IV  begyndte  at  omdanne  hele  Slottet, 
tænkte  han  ogsaa  paa  at  give  Brønden  nye  Ornamenter.  I  Aaret  1608  lod  han  Billedskjærer 

Claus  Lauridsen  i  Kolding  skjære  en  Model  i  Træ  til  en  ny  Brønd.  Modellen,  der  kostede 
250  Rd.,  blev  i  Efteraaret  1609  sendt  til  Helsingør,  hvor  den  skulde  støbes  i  Metal. 
Men  der  hengik  flere  Aar,  inden  der  blev  taget  endelig  Bestemmelse  herom,  og  da 
Frederiksborg  efterhaanden  blev  helt  ombygget,  foretrak  Kongen  at  lade  den  gamle 
Brønd  erstatte  af  en  helt  ny,  der  kunde  taale  Sammenligning  med  den  paa  Kronborg. 
Den  fik  Plads  midt  paa  den  mellemste  Slotsgaard;  men  om  den  gamle  Brønd  fandtes 
paa  samme  Sted,  vides  ikke.  Der  maatte  nu  ogsaa  gjøres  en  ny  Stenindfatning,  og  nu 
har  Claus  Lauridsens  Model  neppe  været  anvendelig. 

I  Foraaret  1616  blev  Stenhugger  Hans  BrocJi7)iand  fra  Kjøbenhavn  sendt  til 
Emden,  for  der  at  forfærdige  eller  forskaffe  en  Brønd  til  Frederiksborg  Slot,  af  sort  Tuts¬ 
sten  og  blaa  Nemsten  1,  efter  den  Skabelon,  som  Kongen  havde  leveret  ham.  Den  skulde 
gjøres  af  hans  egen  Sten  og  paa  hans  egen  Bekostning,  men  Kongen  vilde  betale  Fragt 
og  anden  Omkostning  ved  dens  Transport  fra  Emden  til  Kjøbenhavn.  For  Brønden  skulde 
Brochmand  have  2300  Rd.  i  4  Terminer,  den  sidste  til  Paaske  1618,  til  hvilken  Tid 
Arbejdet  maatte  være  færdigt.  Men  Brochmand  døde  allerede  i  Efteraaret  1616  eller  i 
Foraaret  1617,  inden  Brønden  var  færdig,  og  hvad  der  manglede,  fuldførtes  af  Stenhugger 
Johan  Baptista  Schyrmand  i  Emden.  Brønden  var  færdig  og  blev  sendt  hertil  i  Efteraaret 
1617,  da  Schyrmand  fik  en  Rest  af  Betalingen  for  den  Fontæne,  som  Brochmand  havde 
lovet  at  forfærdige  for  Kongen  »af  Nemensche  sorte  Sten  med  en  poleret  Pille  af  Tudz- 
sten«,  og  som  Brochmand  havde  bestilt  hos  Johan  Baptista  i  Emden.  Han  fik  desuden 
30  Rd.  for  en  senere  Forandring  ved  Foden,  og  skulde  selv  være  kommen  til  Danmark 
for  at  opstille  Brønden,  men  kom  nok  ikke,  da  Kongen  i  April  1620  befalede,  at  Hans 
Stenwinkel  skulde  forsøge,  om  han  kunde  finde  paa  at  samle  Brønden  paa  Frederiksborg. 

Flere  Aar  tidligere  havde  Kongen  bestilt  nogle  kostbare  Broncefigurer  til  denne 
Brønd.  I  Foraaret  1614  blev  Møntmesteren  Nikolaus  Schwake  sendt  til  Tyskland  for  at 
opsøge  en  Kunstner,  der  vilde  komme  til  Danmark  for  at  gjøre  Udkast  til  nye  Figurer. 
Schwabe  maa  dengang  have  gjort  en  foreløbig  Aftale  med  Billedhuggeren  Adrian  de  Fries 
i  Prag,  men  blev  det  følgende  Aar  atter  sendt  til  Tyskland  for  at  slutte  en  bestemt 
Akkord  med  ham,  og  skulde  da  tillige  have  Opmærksomheden  henvendt  paa  andre 
Kunstnere  og  kjøbe  forskjellige  Kunstsager,  som  Kongen  kunde  have  Brug  for.  I 
Instruxen  for  Nikolaus  Schwabe,  om  hvad  han  skulde  udrette  i  Tyskland  1615,  staar  bl.  A., 
at  der  maatte  tilstaas  Adr.  de  Fries  5000  Rd.  for  Billederne;  men  uden  Tvivl  er  man 
endnu  ikke  denne  Gang  kommen  til  et  endeligt  Resultat,  da  Schwabe  i  Aaret  1616  for 
tredie  Gang  blev  sendt  til  Tyskland,  og  da  Kontrakten  først  underskreves  i  Prag  den 
26.  Oktober  s.  A.  Billederne  skulde  koste  10,600  Rd.,  og  efter  den  første  Bestemmelse 
skulde  Kunstneren  selv  komme  til  Danmark  for  at  opstille  dem;  men  dette  har  han 
rimeligvis  aldrig  faaet  Tid  til,  da  han  stedse  havde  Bestillinger  nok.  Den  sidste  Rest  af 
Betalingen  fik  han  1624,  og  som  det  synes  er  man  omtrent  ved  den  Tid  bleven  færdig 
med  Opstillingen.  Fyrst  Christian  af  Anhalt,  der  i  Foraaret  1623  var  paa  Frederiksborg, 
fortæller  nemlig  i  sin  Dagbog,  at  der  paa  Brønden  saas  9  Metalbilleder  i  naturlig  Stør¬ 
relse,  der  vare  støbte  i  Prag  og  havde  kostet  10,000  Rd. 

I  Aarene  1629 — 31  blev  der  foretaget  forskjellige  Reparationer  eller  Forandringer 
ved  Brønden,  de  tilhørende  Vandledninger  og  den  omgivende  Plads,  og  Billederne  maatte 
derfor  nedtages  og  opstilles  paany.  Senere  omtales  Fontænen  kun  sjeldent,  indtil  den 
under  Krigen  mod  Sverig  1659  delte  Skjæbne  med  Kronborgfontænen,  at  blive  bortført 
af  rovgjærrige  Fjender.  At  Kronborgfontænen  er  bleven  ødelagt,  hvorimod  den  største 
Del  af  Figurerne  fra  Frederiksborg  endnu  findes  i  Sverig,  og  at  en  Reproduktion  af  dem 


2.  »Nemsten«  eller  »Nemensche  sorte  Sten«  har  formodentlig  været  sort  Marmor  fra  Namur. 

i  Aaret  1888  er  bleven  opstillet  paa  Frederiksborg  i  den  gamle  Fontænes  Sted,  er  nu  en 
velbekjendt  Sag.  Vi  have  tidligere  i  dette  Tidsskrift,  i  en  Afhandling  om  Kronborg¬ 
fontænen  (1889,  S.  27),  omtalt  Dr.  Bottigers  indholdsrige  og  smukt  udstyrede  Værk: 
Bronsfignrer  af  Adrian  de  Fries  i  Sverge,  der  giver  saa  udførlige  Oplysninger  om  disse 
Figurer,  og  vi  skulle  atter  her  meddele  nogle  Uddrag  deraf. 

Efter  at  Figurerne  vare  komne  til  Sverig,  bleve  de  først  magasinerede,  og  senere 
tildels  adsplittede  og  anbragte  som  Dekoration  ved  de  kongelige  Slotte,  men  opstillede 
paa  en  Maade,  der  var  meget  afvigende  fra  den  oprindelige,  og  da  de  tillige  bleve 
sammenblandede  med  en  Mængde  andre  Broncefigurer,  der  især  hidrørte  fra  Kunstrovet 
i  Prag,  kunde  den  sikkre  Underretning  om,  hvorfra  de  egentlig  hidrørte,  saameget  lettere 
gaa  i  Forglemmelse.  To  af  Figurerne  kom  til  Gripsholm,  hvor  de  endnu  findes,  medens 
omtrent  hele  Resten  ved  Aar  1 680  eller  lidt  senere  kom  til  Drottningholm,  hvor  den  paa 
faa  Undtagelser  nær  hidtil  er  forbleven.  En  af  Figurerne,  nemlig  en  stor  Triton,  blev 
før  1 744  afgivet  til  Kongsgaarden  Karlberg,  men  blev  maaske  først  for  en  eller  anden 
Reparations  Skyld  sendt  til  Hufvudsta,  og  her  blev  den  for  faa  Aar  siden  opdaget  hos  en 
Metalstøberfamilie  og  kjøbt  af  Ejeren  af  Gaarden  Heleneborg  ved  Stokholm,  paa  hvilken 
Gaard  den  endnu  findes. 

Efter  at  Dr.  Bottiger  var  bleven  opmærksom  paa,  at  der  paa  nogle  af  Bronce- 
figurerne  paa  Drottningholm  fandtes  Christian  IV’s  Navnechiffer  og  det  danske  Vaaben, 
og  efter  at  han  i  den  Anledning  havde  indhentet  nogle  Oplysninger  fra  Danmark,  kom 
han  snart  til  den  rimelige  Formodning,  at  Broncerne  hidrørte  fra  Frederiksborg.  Med 
Hensyn  til  Spørgsmaalets  Afgjørelse  var  det  imidlertid  et  stort  Savn,  at  man  ikke  havde 
nogen  samtidig  Afbildning  af  den  gamle  Fontæne.  Paa  et  Kobberstik,  der  hører  til 
Adam  Bergs  Beskrivelse  af  Frederiksborg  Slot  (1616),  ses  rigtignok  en  meget  lille  Del  af 
en  meget  lille  Afbildning  af  Fontænen  (idet  Resten  maa  tænkes  skjult  af  Porttaarnet), 
men  den  er  saa  lille  og  utydelig,  at  den  er  for  intet  at  regne.  Derimod  giver  selve 
Beskrivelsen  endel  forholdsvis  gode  og  udførlige  Oplysninger  om  Fontænens  Udseende, 
uagtet  man  nok  kan  paavise,  at  Slotsforvalterens  Meddelelser  ikke  overalt  ere  ganske 
nøjagtige.  En  af  de  forefundne  Statuer,  nemlig  Neptunsbilledet,  er  signeret:  ADRIANVS 
FRIES  HAGIENSIS  BATAVUS  FE.  1617,  og  ved  Hjælp  af  de  fra  forskjellige  Steder  ind¬ 
hentede  Oplysninger  kom  Dr.  Bottiger  efterhaanden  til  det  sikkre  Resultat,  at  næsten 
alle  de  fra  Frederiksborg  røvede  Broncefigurer  endnu  kunne  paavises  i  Sverig. 

Afdøde  Kapitain  og  Brygger  J.  C.  Jacobsen,  der  paa  en  saa  storartet  Maade  har 
vist  sin  Interesse  for  alt,  hvad  der  angaar  Frederiksborg  Slot  og  flere  af  vore  nationale 
Mindesmærker,  var  neppe  kommen  til  Kundskab  om  Dr.  Bbttigers  interessante  Opdagelse, 
før  han  fattede  Tanken  om  at  tilvejebringe  en  saavidt  muligt  tro  Efterligning  af  Fontænen, 
til  Opstilling  paa  Frederiksborg,  paa  den  gamle  Fontænes  Plads.  Hs.  Maj.  Kongen  af 
Sverig  gav  Tilladelse  til,  at  der  rnaatte  tages  Form  over  de  gamle  Broncefigurer,  og  hos 
Firmaet  Fausimann  og  Ostberg  i  Stokholm  blev  der  i  1886  støbt  Kopier  af  de  15  Figurer. 
Dr.  Bottiger  og  Prof.  Borjeson  ydede  i  flere  Henseender  deres  Hjælp  ved  dette  Fore¬ 
tagende,  og  sidstnævnte  modellerede  en  Figur  af  en  Dreng  i  Stedet  for  den,  der  manglede. 
Kapitain  Jacobsen  gjorde  selv  en  Rejse  til  Stokholm,  for  at  anordne  alt  dette,  og 
anmodede  tillige  Etatsraad  Heinrich  Hansen,  som  allerede  i  Slutningen  af  50’erne,  førend 
man  endnu  kjendte  Figurerne,  men  alene  havde  A.  Bergs  Beskrivelse  at  holde  sig  til, 
havde  beskjæftiget  sig  med  Fontænens  Rekonstruktion,  om  at  udarbejde  en  Tegning  til 
de  arkitektoniske  Dele  af  Fontænen,  hvorved  der  toges  behørigt  Hensyn  til  et  i  Aaret 
1860  forefundet  Brudstykke,  som  antages  at  hidrøre  fra  den  gamle  Stenindfatning,  samt 
til  hvad  der  ved  Undersøgelsen  forefandtes  af  Fundamentet  og  Kanalerne  til  Vandrørene. 
Ved  Optagelsen  af  Stenbroen,  hvor  den  gamle  Fontæne  havde  staaet,  fandt  man  lidt 

under  Overfladen  en  stor  Rundkreds,  udmuret  med  brændte  Sten,  som  var  1 7  Alen  i 
Diameter.  Nærmest  indenfor  Periferien  fandtes  en  firkantet  Aabning,  som  stod  i  Forbin¬ 
delse  med  de  underjordiske  Kanaler,  hvori  Rørene  havde  ligget,  og  som  maa  have  tjent 
til  at  optage  de  eller  det  Rør,  der  skulde  forsyne  de  Figurer,  der  stode  paa  de  sex- 
kantede  Hjørnepiedestaler,  med  Vand.  Herved  var  altsaa  Størrelsen  af  Kummen  givet. 
For  at  forebygge,  at  mulige  Forandringer  eller  Forstyrrelse  af  Rørene,  der  alle  ligge 
skjulte,  skulde  nødvendiggjøre  en  Nedtagelse  af  Figurerne,  maatte  man  ved  Rekonstruk¬ 
tionen  indrette  den  trekantede  Pille  i  Midten  saaledes,  at  en  Mand  fra  den  underjordiske 
Kanal,  som  fortsættes  ind  til  denne,  kunde  komme  op  i  den,  for  at  afhjælpe  mulige 
Mangler  eller  Forstyrrelser.  Den  maatte  altsaa  have  en  indvendig  Hulning  saa  stor,  at 
en  Mand  kunde  arbejde  derinde,  og  hermed  var  Pillens  Tykkelse  tilnærmelsesvis  angivet. 
Flere  af  Bronceornamenterne  bleve  ogsaa  indrettede  saaledes,  at  de  kunde  tages  af  eller 
lukkes  op,  dels  for  i  paakommende  Tilfælde  at  kunne  faa  Lys  ind  i  det  Indre  af  Pillen, 
dels  for  at  man  ogsaa  udvendig  fra  kunde  komme  til  at  arbejde  ved  Rørene. 

Kort  før  sin  Død  ansøgte  Kapitain  Jacobsen  Ministeriet  om  at  maatte  paa  sin 
Bekostning  lade  den  nye  Fontæne  opstille  paa  Frederiksborg,  og  Gaven  modtoges  ved 
allerh.  Resol.  af  30.  Januar  1887,  samme  Dag  som  Giveren  døde  i  Rom. 

I  Henhold  til  det  i  Gavebrevet  udtalte  Ønske  blev  det  overdraget  Frederiksborg 
Slots  Bygmester,  Etatsraad  Meldahl,  at  konstruere  og  opføre  Fontænen  efter  det  fore¬ 
liggende  Projekt,  og  de  mange  herhen  hørende  og  meget  omfattende  Arbejder  udførtes 
i  Løbet  af  Aarene  1887 — 88.  Firmaet  C.  Wienberg  leverede  Stenhuggerarbejdet  af  born¬ 
holmsk  Granit,  og  de  forskjellige  Metalornamenter,  der  skulde  anbringes  paa  Frisen  under 
Neptunsbilledet,  bleve  modellerede  af  Billedhugger  H.  C.  Petersen,  efter  Heinr.  Hansens 
Tegninger  og  under  hans  Tilsyn,  og  støbte  af  PIof-Metalstøber  L.  Rasmussen.  Midterstativet, 
som  er  af  Metal  og  anbragt  indeni  Granitsøjlen,  er  leveret  af  Burmeister  &  Wains  Fabriker, 
og  Pumpeværket  og  Vandledningerne  af  Firmaet  Hassel  åf  Teudt.  Arkitekt  Holck,  Konser¬ 
vator  ved  Nationalmuseet  paa  Frederiksborg,  førte  det  daglige  Tilsyn  med  Fontænens 
Opstilling.  De  gamle  Forhold  med  Hensyn  til  Vandforsyningen  kunde  ikke  gjenoprettes, 
da  der  paa  anden  Maade  var  disponeret  over  Vandet  fra  de  omliggende  Søer,  og  der 
blev  derfor,  ligeledes  som  Gave  fra  Kapitain  Jacobsen,  opstillet  to  Pumper,  som  sattes  i 
Forbindelse  med  de  allerede  i  Kancellibygningen  tilstedeværende  Gaskraftmaskiner,  saa¬ 
ledes  at  Fontænen  nu  forsynes  med  Vand  fra  Slotsgraven  og  kan  være  i  Virksomhed  en 
Time  hver  Dag  i  Sommermaanederne,  medens  det  dog  kunde  ønskes,  at  der  bevilligedes 
Midler  til,  at  den  kunde  springe  4  Timer  om  Dagen,  hvilket  var  Jacobsens  Ønske.  Den 
nye  Fontæne  var  første  Gang  i  Virksomhed  Jubilæumsdagen  den  15.  Novbr.  1888. 

Fontænens  Kumme  er  af  sort  poleret  Granit  og  af  sexkantet  Form.  Paa  de  tre 
Hjørner  staa  Tritoner,  der  gjennem  Muslinger  blæse  Vandstraaler  ind  over  Bassinet, 
medens  der  fra  Fiske  udsendes  Straaler  til  Siderne.  Paa  de  øvrige  tre  Hjørner,  mellem 
Tritonerne,  staa  tre  Løver,  hver  med  en  mindre  Figur  ved  Siden:  Pax,  der  holder  en 
Laurbærkrans,  Merkurius,  der  holder  Christian  IV’s  Navnetræk  hen  over  Løvens  Hoved, 
og  Fama,  der  støtter  sig  til  Løven.  Ud  af  Løvernes  Munde  gaa  Skaaler  ind  over  Bas¬ 
sinet.  Fra  Bassinets  Midte  hæver  sig  en  trekantet  Søjle  af  graa  bornholmsk  Granit  med 
Indlægninger  af  rød  Granit.  Paa  dens  Hjørner  sidde  tre  kvindelige  Figurer  paa  Delfiner 
(af  A.  Berg  kaldet  Venus,  Ceres  og  Bakkus),  hver  holdende  en  Buket  eller  Frugt  i 
Haanden,  hvorfra  der,  ligesom  fra  Delfinerne,  udsendes  Vandstraaler.  Mellem  disse 
Figurer  ligge  tre  mindre  Drengefigurer  paa  fremspringende  Granitkonsoller,  en  med  en 
Svane,  en  med  en  Slange  og  en  med  en  Hund,  og  fra  disse  udgaa  ligeledes  Vandstraaler. 
I  den  øverste  Afdeling  findes  tre  flade  Nicher  af  rød  poleret  Granit  med  Metalkonsoller 
forneden,  paa  hvilke  staa  mandlige  Figurer  med  Vandkander,  ud  af  hvilke  der  springer 

Straaler.  Øverst  oppe  staar  den  3  lj2  Alen  høje  Neptunsfigur  paa  et  Fodstykke  med 
mange  Ornamenter,  hvorfra  18  store  Straaler  udgaa.  Hele  Fontænens  Højde  er 


Fig.  127.  Løvebrønden  i  Frederiksborg  Slots  inderste  Ciaard. 


ca.  12  Alen.  Paa  Fodstykket  findes  Indskrifterne:  Opført  1623.  Bortført  1659. 
Gjenopført  1888, 

De  mange  større  og  mindre  Straaler,  i  Forening  med  det  smukke  Materiale,  graa 
sort  og  rød  Granit,  og  de  talrige  Broncefigurer  gjøre  en  saa  mægtig  og  storartet  Virk¬ 
ning,  at  denne  Fontæne  neppe  ove.rgaas  af  ret  mange  i  Nordeuropa,  og  Adrian  de  Fries 
kunde  neppe  have  ønsket  sit  Værk  anbragt  under  heldigere  eller  mere  passende  Om¬ 
givelser  end  paa  Frederiksborg.  I  dekorativ  Henseende  maa  Kompositionen  betragtes 
som  vellykket,  og  det  var  jo  ogsaa  dette,  Kunstneren  især  lagde  Vind  paa,  og  det,  hvori 
han  havde  sin  Styrke,  medens  de  enkelte  Figurer  mere  have  Betydning  som  Vidnesbyrd 
om  en  vis  Tids  Kunstretning  end  som  egentlige  Kunstværker.  Adrian  de  Fries  var  især 
bleven  uddannet  i  Jean  Bolognas  Skole,  men  var  tillige  stærkt  paavirket  af  Michelangelo, 
af  hvem  han  i  visse  Henseender  snarere  havde  optaget  for  meget  end  for  lidt,  saasom 
en  vis  Tilbøjelighed  til  Overdrivelse  i  Muskulaturen.  Ved  Aar  1600  eller  noget  tidligere 
var  han  i  Kejser  Rudolfs  Tjeneste.  Et  af  hans  tidligere  større  Arbejder  er  Herkules- 
brønden  paa  Torvet  i  Augsburg,  opsat  1602,  der  forøvrigt  saavel  i  hele  Anlæget  som  i 
Enkelthederne  viser  en  ikke  ringe  Lighed  med  den  store  Fontæne  paa  Frederiksborg. 
Efter  at  Adr.  de  Fries  var  færdig  med  Frederiksborgfontænen,  havde  han  fremdeles  nok 
at  gjøre  i  Prag,  bl.  A.  med  en  stor  Fontæne  til  Wallensteins  Palæ,  der  tilligemed  mange 
andre  Kimstværker  under  Trediveaarskrigen  bortførtes  af  Svenskerne. 

Foruden  Neptunsbrønden  er  der  endnu  en  anden  Brønd  paa  Frederiksborg,  der 
ligeledes  blev  forstyrret  af  Svenskerne  1659,  °S  vec^  Kapitain  Jacobsens  Gavmildhed  atter 
sat  i  sin  forrige  Stand.  Det  er  den  saakaldte  Løvebrønd  (Fig.  127),  der  staar  ved  Prin¬ 
sessefløjen  i  den  inderste  Slotsgaard.  Stenhuggerarbejdet  bestaar  af  en  Niche,  der  er 
anbragt  op  til  Muren  og  prydet  med  joniske  Søjler,  Basreliefer  og  Ornamenter,  foran 
hvilket  ligger  en  i  Sandsten  udhugget  Løve.  I  Nichen  staar  en  Broncegruppe,  nemlig  en 
ung  Kvinde,  der  sidder  paa  en  Træstamme  og  holder  en  Buket  i  Haanden,  og  ved  Siden 
af  Træstammen  Kupido  paa  en  Svane.  Af  Buketten,  Gudindens  Bryst  og  Svanens  Næb 
udgaa  Vandstraaler,  som  falde  i  en  Skaal,  der  bæres  af  Løven.  Stenindfatningen  og 
Løven  blev  beskadiget  ved  Branden  1859,  nmn  sattes  i  Stand  nogle  faa  Aar  efter,  og 
Broncegruppen,  der  nu  findes  paa  Drottningholm,  er  bleven  reproduceret  samme  Sted 
og  paa  samme  Maade  som  Figurerne  til  Neptunsbrønden. 

Udgifterne  ved  begge  Fontæners  Fornyelse  beløb  sig  til  100,000  Kroner. 

Det  er  uden  Tvivl  om  Stenhuggerarbejdet  til  Løvebrønden,  at  Kong  Christian  IV 
skriver  i  sin  Almanak  1.  Januar  1618:  »Blev  en  Brønd  fortinget  med  Hans  Stenvinkel, 
som  skal  staa  ved  Kjøkkenet  ved  Frederiksborg,  hvorfor  han  skal  have  150  Rdl.«  —  I 
Juni  1620  fik  Peter  de  Meier  8  Kourantdl.  »for  en  Brønd,  han  har  formalet  og  stafferet 
med  sin  egen  Farve  og  Guld  paa  Frederiksborg,  ved  Kjøkkenet  sammesteds.«  Det  er 
derimod  ikke  let  at  afgjøre ,  hvorfra  Broncegruppen  til  denne  Brønd  oprindelig  var 
kommen,  men  den  er  dog  maaske  støbt  af  Jørgen  Wolf  i  Kjøbenhavn.  Denne  Metalstøber 
havde  i  flere  Aar  betydeligt  Arbejde  for  Kongen.  Saaledes  støbte  han  1619  et  Par  Klokker 
og  et  Par  Postamenter  til  Billeder;  1620—24  var  han  beskjæftiget  med  at  »udfile«  eller, 
som  vi  vilde  sige,  at  ciselere  det  Billede  af  Hesten  og  Løven,  der  nu  staar  i  Rosenborg  Have. 
Blandt  andre  af  Wolfs  Arbejder  nævnes  udtrykkelig  »et  Billede  udi  Venus  og  Cupido 
Skikkelse«,  som  han  støbte  og  gjorde  færdigt,  og  for  hvilket  han  i  Aarene  1619 — 20  fik  i 
Alt  200  Rd.  1 639  fik  han  Betaling  for  39  Kobberrør,  som  han  gjorde  til  1 2  Kobber¬ 
billeder,  som  bleve  opsatte  paa  Frederiksborg.  Hvis  han  har  støbt  Figurerne  til  Brønden 
ved  Kjøkkenet,  saa  bliver  det  dog  endnu  et  Spørgsmaal,  hvem  der  har  modelleret  dem, 
hvilket  neppe  har  været  hans  Arbejde. 

Fig.  128.  Fransk  Renæssanceornament  (Boule-Arbeide.  Grunes  GewolbeX 


National  Kunstindustri. 

Af  V.  Klein. 

Foredrag  holdt  i  Industriforeningen  i  Kjøbenhavn  den  8.  Oktober  1890. 

IVline  Herrer!  De  veed,  at  det  i  den  nylig  vedtagne  Grundplan  for  det  danske 
Kunstindustrimuseum  er  bestemt,  at  der  skal  holdes  »Foredrag  til  Oplysning  om  Kunst¬ 
industriens  Udvikling«,  og  De  vil  derfor  finde  det  naturligt,  at  jeg,  da  jeg  for  nogle  Dage 
siden  blev  opfordret  til  at  holde  et  Foredrag  i  denne  Forening,  valgte  et  Æmne,  som 
stod  i  nær  Forbindelse  med  denne  Sag.  Det  forholder  sig  dog  ikke,  som  meddelt,  at 
jeg  specielt  vil  omtale  de  Gjenstande,  der  ere  udstillede  i  Salen  her  ved  Siden  af,  thi 
dette  Foredrags  Æmne  var  bestemt,  førend  jeg  vidste,  hvad  Udstillingen  skulde  omfatte  1, 
men  jeg  maa  tilstaa,  at  dette  tilfældige  Sammentræf  ikke  har  været  mig  ukjært,  idet  paa 
den  ene  Side  Udstillingen  danner  en  Illustration  til  det,  jeg  vil  meddele,  medens  dette 
paa  den  anden  Side  forhaabentlig  vil  bidrage  til  at  vække  en  bedre  Forstaaelse  af  en 
betydningsfuld,  —  rnaaske  den  betydningsfuldeste,  —  Side  af  den  Virksomhed,  der  er 
udfoldet  af  de  to  Mænd,  hvis  Minde  Udstillingen  vil  hædre. 

Naar  jeg  har  kaldt  dette  Foredrag  »national  Kunstindustri«,  vil  denne  Titel 
maaske  for  en  eller  anden  af  Dem  have  en  lidt  gammeldags  Klang:  der  er  jo  nemlig 
dem,  der  mene,  at  Begrebet  Nationalitet  tilhører  Fortiden,  og  at  de  moderne  Mennesker 
have  den  Opgave  at  være  Verdensborgere.  Jeg  maa  tilstaa,  at  jeg  deler  ikke  denne 
Anskuelse;  mig  forekommer  det  tværtimod,  at  Nationalitetsideen  først  i  den  senere  Tid 
ret  har  begyndt  at  udvikle  sig;  det  er  jo  den,  der  har  skabt  baade  Tydskland  og  Italien, 
og  det  er  den,  der  gjærer  i  Panslavismen  og  truer  det  østerrigske  Monarchi;  men  skjøndt 
jeg  altsaa  i  fuldeste  Maal  vedkjender  mig  den  Anskuelse,  at  al  vor  Virksomhed,  hvis  den 


*•  Industriforeningens  Oktober  Forevisning  omfattede  navnlig  kunstindustrielle  Gjenstande  og  Tegninger 
af  de  to  afdøde  danske  Kunstnere  Heinr.  Hansen  og  H.  Olrik. 

skal  due  noget,  bør  være  præget  af  vor  personlige,  følgelig  ogsaa  af  vort  Folks 
Individualitet,  skal  jeg  dog  ikke  opholde  Dem  med  almindelige  Betragtninger  over  dette 
Spørgsmaal;  jeg  skal  gaa  lige  løs  paa  Sagen  og  paa  god  moderne  Vis  indskrænke  mig 
til  at  fremføre  nogle  Kjendsgjerninger,  som  Enhver  kan  controllere,  og  jeg  skal  lade  Dem 
selv  være  med  til  at  drage  Konsekventserne  deraf. 

Forinden  jeg  begynder,  maa  jeg  dog  bede  om  Tilladelse  til  undertiden  at 
benytte  Ordet  Kunst  istedenfor  Kunstindustri,  da  dette  er  saa  langt,  at  det  vil  trætte  ved 
hyppig  Gjentagelse;  men  jeg  troer  tillige,  at  en  saadan  Ombytning  af  Ordene  ikke  vil 
kunne  virke  meningsforstyrrende,  idet  den  virkelige  Kunstindustri  til  alle  Tider  nøie  har 
fulgt  i  Kunstens,  navnlig  i  Bygningskunstens  Spor,  kun  med  Undtagelse  af  Porcellains- 
fabrikationen,  der  som  en  fuldt  udviklet  Industri  pludselig  kom  fra  China  og  fik  Plads 
midt  i  en  anden,  ligeledes  fuldt  udviklet,  Kunst. 

Jeg  begynder  altsaa  ganske  simpelt  med  at  minde  om  Noget,  som  De  alle  ved, 
at  indtil  Begyndelsen  af  dette  Aarhundrede  udviklede  Kunst  og  Kunstindustri  sig  paa  den 
Maade,  at  den  ene  Stilart  affødte  den  anden,  saaledes  at  der  dog  i  alle  Kulturlande  i  alt 
Væsentligt  herskede  den  samme  Stilart  paa  samme  'Tid.  Og  skjøndt  der  ikke  er  nogen  Stil¬ 
art,  som  særlig  hører  hjemme  i  det  19de  Aarhundrede,  gjælder  der  dog  ogsaa  i  dette 
noget  lignende:  ogsaa  i  vor  Tid  hersker  den  samme  Eklekticisme,  den  samme  Stilløshed  i 
alle  Lande. 

Heraf  synes  det  berettiget  at  drage  den  Slutning,  at  hidtil  har  Kunsten  ikke  været 
national,  men  universel;  men  denne  Slutning  er  dog  noget  forhastet,  og  den  beroer,  som  alle 
forhastede  Slutninger,  derpaa,  at  man  kun  ser  paa  Spørgsmaalets  Overflade.  Man  kunde 
paa  lignende  Maade  sige,  at  alle  Mennesker  ere  ens,  idet  de  alle  have  samme  physio- 
logiske  Bygning;  men  efter  en  saadan  flygtig  Betragtning  kan  man  ikke  fælde  den  Dom, 
at  der  ikke  existerer  nationale  Forskjelligheder  mellem  Menneskene,  thi  man  kan  lige  saa 
godt  sige  det  modsatte,  at  der  gives  ikke  to  Mennesker,  som  ere  fuldstændig  ens,  og 
saaledes  gaar  det  ogsaa  med  Kunsten.  Det  er  ganske  rigtigt,  at  Stilarterne  ere  universelle, 
men  dette  er  ganske  simpelt,  fordi  Ordet  Stil  ikke  er  andet  end  en  Betegnelse  for  de 
store  Grupper  af  Kunstværker,  paa  lignende  Maade  som  Begreberne  Europæer,  Afrikaner  osv. 
betegner  de  store  Grupper  af  Mennesker;  men  ligesom  der  i  den  store  Gruppe  Europæerne 
findes  romanske,  gothiske  og  slaviske  Stammer  med  forskjellige  nationale  Kjendemærker, 
saaledes  er  det  ogsaa  med  Kunsten ;  indenfor  de  store  Stilgrupper  er  der  en  Mængde 
forskjellige  Grupper,  og  i  disse  findes  der  ikke  blot  nationale  Forskjelligheder,  7nen  disse  ere 
ofte  endog  stærkt  fremtrædende ;  dette  kan  paavises  paa  ethvert  Punkt. 

Oldtidens  græske  og  romerske  Templer  hørte  til  samme  Stilart,  og  i  Hovedtrækkene 
vare  de  ens,  men  der  var  dog  stor  Forskjel  paa  dem,  og  denne  Forskjel  havde  en 
national  Aarsag.  For  Grækerne  kom  det  mest  an  paa  Finhed  i  Detaillet;  de  opførte 
deres  smaa  Bygninger  af  det  eleganteste  hvide  Marmor,  de  udarbeidede  hver  Profilering 
og  hvert  Ornament  med  den  største  Fuldendthed  og  anvendte  gjerne  Guld  og  Farver; 
til  Gjengjæld  kunde  de  ofte  tabe  Overblikket  over  Plovedforholdene.  Hos  Romerne  var 
det  lige  omvendt:  for  dem  kom  det  mere  an  paa  Totalvirkningen,  deres  Pragtbygninger  fik 
derfor  ofte  en  colossal  Størrelse;  Materialet  var  ofte  en  hæslig  porøsSten,  Detaillerne  raa 
og  Ornamenterne  plumpe;  men  Hovedforholdene  var  altid  ulastelige.  Og  denne  Forskjel 
er  ikke  tilfældig;  den  er  gjennemgaaende,  thi  den  har  sin  Aarsag  deri,  at  Grækerne  var  et 
fint  men  lidt  kvindeligt  Folk,  Romerne  var  kraftige,  mandige  men  noget  raa,  det  vil  sige, 
at  Forskjellen  mellem  Romernes  og  Grækernes  Kunst  var  national. 

/  de  romanske  Stilarter  er  der  en  tilsvarende  Forskjel  mellem  det,  der  udføres  i 
Byzanz  og  i  Rom,  Nord  for  Alperne  eller  Syd  for  dem;  men  da  der  i  denne  Overgangs¬ 
tid  er  saa  mange  andre  Factorer,  som  gjøre  sig  gjælclende,  skal  jeg  ikke  opholde  mig 

ved  den;  derimod  træde  de  nationale  Forskjelligheder  stærkt  frem  i  den  franske  og  den 
tydske  gothiske  Stil.  Domkirkerne  i  Reims  og  i  Colin  høre  til  samme  Stilgruppe  men  den 

ene  er  et  ægte  fransk,  den  anden  et  ægte 
tydsk  Arbeide.  I  dem  begge  er  saavel 
det  konstruktive  som  det  dekorative  System 
udviklet  til  klar  Bevidsthed;  dette  er  Lig¬ 
heden,  men  Forskj ellen  er  den,  at  i  Tydsk- 
land  er  det  konstruktive,  i  Frankrig  det 
dekorative  overveiende ;  den  franske  Phan- 
tasi  faar  Lov  til  at  spille  i  Reims ;  i  Colin 
er  der  ogsaa  Phantasi,  for  det  hører  nu 
engang  med  til  Systemet,  og  det  kan  selv 
Tydskerne  forstaa,  men  den  tydske  Phan¬ 
tasi  maa  styre  sig;  den  maa  ligesom  en 
artig  Dreng  spadsere  bag  efter  den  strænge 
Skolemester  og  ikke  gjøre  Krumspring. 

Og  naar  vi  saa  betragte  Renæssancen, 
hvor  mange  nationale,  endog  locale  For¬ 
skjelligheder  see  vi  ikke  indenfor  dens 
Grændser.  Det  er  den  samme  Stil,  de  samme  Grundtanker,  ja  endog  de  ornamentale 
Motiver  ere  ens  hele  Europa  over,  men  de  varieres  i  den  Grad,  at  man  ikke  blot  kan 
tale  om  tydske,  franske,  engelske,  spanske  og  italienske  Afarter  men  endog  maa  skjelne 
mellem  den  venetianske,  den  florentinske,  den  romerske,  den  neapolitanske  o.  s.  v.,  — 
og  det  samme  er  Tilfældet,  skjøndt  ikke  i  saa  fremtrædende  Grad,  med  dens  Efterfølger 
paa  Tronen  Rococcostilen. 

Men  —  siger  man  —  i  vort  Aarhundrede  er  Forholdet  ganske  anderledes;  Jern¬ 
baner,  Telegrafer  og  Bogtryk  har  udvisket  alle  tilfældige  Grændser;  nu  finder  man  de 
samme  Gjenstande  i  alle  Boutiksvinduer  baade  i  Wien  og  i  Paris,  i  Berlin  og  i  London. 
Dette  er  rigtigt,  men  det  gjælder  kun  Boutiksvarerne,  der  mere  ere  Handelsgjenstande 
og  Døgnproduk¬ 
ter  end  alvorlig 
Kunstindustri.  Vil 
man  kjende  den¬ 
ne,  skal  man  see 
paa  det,  der  frem¬ 
bringes,  naar 
Kunstneren  og 
Elaandværkeren 
faar  Lov  til  at 
røre  sig  frit  uden 
at  tage  Hensyn 
til  Moden,  til  Pu¬ 
blikums  Lune  og 
til  det,  der  beta¬ 
ler  sig;  man  skal 
see  paa  det,  der 

produceres,  naar  en  Mand  med  Smag  vil  udstyre  sit  Hus  paa  en  stilfuld  Maade, 
eller  naar  der  skal  tilveiebringes  en  Festgave:  kun  i  dette  Tilfælde  faa  vi  at  vide, 
hvad  der  dybest  rører  sig  i  Folkene,  og  saa  ville  vi  snart  opdage,  at  skjøndt  man  i  vor 

Fig.  130.  Ornament  fra  et  græsk  Tempel  (Parthenon). 


Fig.  129.  Ornament  fra  et  romersk  Tempel. 

'Jul,  idetmindste  til  en  vis  Grad,  kan  arbeide  i  en  hvilkensomhelst  Retning,  saa  har  dog  ethvert 
Folk,  maaske  med  Undtagelse  af  det  datiske,  valgt  sig  en  særlig  begrændset  Kreds  af  Former, 
hvori  det  søger  sine  kjæreste  Forbilleder,  og  disse  Former  ere  netop  dem,  som  i  tidligere  Tider 
have  udviklet  sig  eller  ere  bievne  naturaliserede  i  deres  eget  Land.  I  Grækenland  arbeider 


Fig.  131.  Domkirken  i  Reims, 


man  udelukkende  i  antik  græsk  Stil;  Kongepal  adset  i  Athen,  Universitetet,  Observatoriet, 
Museet,  Bibliotheket  o.  s.  v.  slutter  sig  paa  det  nøieste  til  de  klassiske  Forbilleder,  og 
det  samme  er  'Tilfældet  med  Kunstindustrien.  I  Italien  seer  man  ikke  et  eneste  moderne 
kunstindustrielt  Arbeide,  der  ikke  er  i  etrurisk  eller  i  italiensk  Renæssancestil.  I  Frankrig 

er  man  ganske  vist  uophørlig  paa  Færde  for  at  finde  paa  nye  Former,  og  man  adopterer 
strax  alt  det  nye,  der  kommer  frem  fra  China,  Japan,  Indien  etc.,  men  hvordan  det  gaar 
eller  ikke,  lander  man  tilsidst  alligevel  i  en  af  de  franske  Stilarter:  selv  de  japanesiske 
Motiver  forvandles  til  Elementer  i  Rococcoen.  I  England  kan  man  ligeledes  undertiden 


Fig.  132.  Domkirken  i  Colin. 


af  Modehensyn  gjøre  en  lille  Afstikker  til  Rococcoen  eller  Empirestilen,  men  man  vender 
dog  altid  tilbage  til  sit  eget  og  søger  sine  Forbilleder  i  Borgene  fra  det  15de  Aar- 
hundrede  eller  fra  Elisabethtiden ;  man  gjennemfører  disse  Stilarter  konsekvent  lige  til 
Tapeter  og  Gulvtæpper,  og  ligesom  i  Frankrig  blive  efterhaanden  de  persiske,  indiske 

og  japanesiske  Motiver  forvandlede  til  Momenter  i  den  engelske  Gothik  eller  Elisabeth- 
stilen.  I  Rusland  vil  man  leve  paa  gammelrussiske  Former;  det  saa  vi  paa  vor  Udstilling 
i  1888,  og  i  Tydskland  svælger  man  i  altdeutsche  Renaissance;  kun  i  Danmark  er  man 
endnu  ikke  blevet  sig  selv ;  her  lever  man  mest  af  franske  og  tydske  Modejournaler. 

Ingen  kan  nægte,  at  Forholdet  er,  som  det  her  er  skildret,  men  saa  kan  der  atter 
reises  det  Spørgsmaal,  om  ikke  ogsaa  dette  har  sin  Aarsag  i  Tilfældigheder  eller  i 
Bornerthed.  Jeg  troer  det  ikke;  jeg  troer  tværtimod,  at  disse  nationale  Bestræbelser  ere 
vel  begrundede,  selv  om  deres  Motiver  ikke  altid  ere  bevidste  for  Vedkommende  selv. 
Motiverne  eie  blandede;  det  kan  være,  at  Bevægelsen  har  sit  Udspring  i  en  bevidst 


Fig.  133.  Domkirken  i  Orvieto. 


Fædrelandskjærlighed,  idet  man  føler  en  særlig  Glæde  ved  Synet  af  det,  som  ens  egne 
Forfædre  have  frembragt  og  derved  faar  Lyst  til  at  efterligne  netop  dette;  ingen  kan 
nægte,  at  en  saadan  Betragtning  kan  være  berettiget,  men  den  kan  desværre  vanskeligt 
gjøres  gjældende  for  andre;  man  kan  kun  ad  Omveie  vække  Fædrelandskjærlighed,  hvor 
den  ikke  er  iforveien.  Lysten  hos  de  udenlandske  Industridrivende  til  at  foretrække 
hjemlige  Forbilleder  kan  ogsaa  uvilkaarlig  være  opstaaet  derved,  at  Nutidsfolkene  have 
samme  Karakter  som  deres  Forfædre;  og  der  er  ingen  Tvivl  om,  at  ogsaa  denne  Aarsag 
har  en  væsentlig  Betydning:  vor  Tids  Russere  have  saaledes  endnu  en  hel  Del  af  den 
samme  barbariske,  halv  orientalske  Lyst  til  det  Glimrende,  der  var  saa  betegnende  for 
Storfyrsterne  af  Kiew  og  Vladimir;  derfor  frydes  deres  Øie  særlig  ved  fantastiske  Former, 

Guld  og  Emaille.  Franskmcendene  i  vor  Tid  have  den  samme  Glæde  ved  det  Pikante 
som  i  Ludvig  XV’sTid;  derfor  passer  Rococcoen  dem  saa  godt;  Italienernes ,  Englændernes 
og  'lydskernes  Nationalkarakter  har  ikke  forandret  sig,  og  selv  Grækerne  have  bevaret 

Q  } 

deres  Forfædres  fine  Sands  for  det  Simple  og  Ædle,  deres  Afsky  for  alle  Udslag  af  en 
barbarisk  Phantasie,  og  det  endskjøndt  deres  Race  i  flere  tusinde  Aar  er  bleven  krydset 
med  Folk  af  de  mest  forskj ellige  Afstamninger ;  et  betegnende  Exempel  paa  dette  har  jeg 
selv  set.  Da  den  græske  Deputation  var  her  i  1862,  aflagde  den  et  Besøg  paa  Frederiks¬ 
borg  Slot,  hvor  Kongen  mente  ret  at  skulle  vise  dem  noget  herligt;  men  det  var  disse 
Mænd  næsten  ikke  muligt  at  holde  sig  alvorlige,  selv  ikke  i  Kongens  Nærværelse,  og  da 
de  endelig  kom  paa  egen  Haand,  brast  de  i  den  mest  ustyrlige  Latter,  thi  —  noget  saa 
nederdrægtig  barbarisk  og  grimt  havde  de  dog  aldrig  seet;  —  og  det  kaldte  man  Kunst 
i  Norden? 

Der  er  endnu  et  Moment,  som  har  stor  Betydning,  naar  et  Folk  i  vor  Tid  vælger 
sig  en  Kunststil,  som  det  fortrinsvis  vil  dyrke;  det  er  dette,  at  man  har  altid  selv  en  For¬ 
nemmelse  af  hvad  man  kan  og  ikke  kan  udrette.  Tydskerne  vilde  engang  (i  Schinckels  og 
Klenzes  Tid)  være  klassiske,  men  de  rnaatte  snart  opdage,  at  dette  Parti  slet  ikke  laa 
for  deres  Stemme;  de  saakaldte  græske  Ornamenter,  som  Miinchener-  og  Berliner- 
Arkitekterne  producerede,  vare  temmelig  mislykkede ;  Haandværkerne  ved  Isar  og  Spree 
vare  nu  engang  mere  klumpede  paa  Fingrene  end  dem,  der  boede  ved  Foden  af  Akro- 
polis,  og  dette  Forhold  lod  sig  vanskelig  ændre:  saa  gjorde  Tydskerne  resolut  omkring  og 
kastede  sig  over  den  gemytlige  men  alt  andet  end  klassiske  altdeutsche  Renaissance  og 
saa  gik  det  fortræffeligt.  Omvendt  kunne  de  græske  Haandværkere  meget  godt  gjengive 
deres  Forfædres  Arbeider  paa  en  tilfredsstillende  Maade;  Theophilos  Hansen,  som  er  meget 
kræsen  i  det  Punkt,  har  fortalt  mig,  at  da  han  byggede  Observatoriet  i  Athen,  fandtes 
der  slet  ingen  uddannede  Billedhuggere  i  Byen ;  men  han  fik  fat  paa  nogle  Bønderkarle,  gav 
dem  lidt  Anvisning,  og  det  varede  ikke  længe,  før  de  kunde  udføre  græske  Ornamenter, 
der  ikke  stod  tilbage  for  Oldtidens;  skulde  disse  Grækere  have  componeret  en  altdeutseh 
Bierstube,  vare  de  sikkert  ikke  sluppet  godt  fra  det.  Paa  lignende  Maade  er  det  gaaet 
Franskmændene,  naar  de  engang  imellem  have  forsøgt  sig  i  den  florentinske  Stil;  dennes 
strænge,  kjølige  Skjønhed  er  under  deres  Fingre  efterhaanden  bleven  tilsat  med  saa 
mange  smaa  Pikanterier,  at  den  i  høi  Grad  har  nærmet  sig  det  Rococcoagtige,  og  de 
have  derfor,  saavidt  mig  bekjendt,  i  de  senere  Aar  ikke  indladt  sig  paa  den  Slags  Forsøg : 
de  arbeide  nu  med  fuld  Bevidsthed  i  style  Henry  quatre,  Louis  treize,  quatorze,  quinze 
eller  hvad  de  nu  kalde  deres  mange  nationale  Renæssancestilarter.  Og  hvad  Englænderne 
angaar,  har  jeg  allerede  tidligere 1  omstændelig  paavist,  at  det,  som  har  givet  deres 
Kunstindustri  dette  mærkelige  originale  nationale  Præg,  er  netop  deres  klare  Bevidsthed 
om  deres  egne  Evners  Begrændsning,  deres  Fortrin  og  Svagheder. 

Denne  sidste  Betragtning  henleder  vor  Opmærksomhed  paa  endnu  et  Motiv  for 
Nationerne  til  at  vælge  deres  kunstindustrielle  Forbilleder  indenfor  en  snævrere  Kreds,  og 
dette  Motiv,  at  man  skal  overhovedet  altid  begrændse  sig,  er  maaske  det  vigtigste  af  dem 
alle.  Det  kan  være  interessant  nok  at  kjende  alle  Stilarter  og  være  i  Stand  til  at  repro¬ 
ducere  dem  alle,  men  den  Slags  Færdigheder  bliver  dog  let  kun  til  Curiositeter,  ligesom 
naar  Mark  Twain  skriver  condenserede  Noveller  i  Balzacs,  Marryats  og  Charles  Dickens 
Stil ;  man  kan  nu  engang  ikke  være  alsidig ;  vil  en  Digter,  en  Maler  eller  en  Kunst- 
haandværker  opnaa  den  høieste  Færdighed,  maa  han  —  efter  at  have  studeret  saa  meget 
som  muligt  i  alle  Gader  —  vælge  sig  en  Specialitet,  og  hvad  der  gjælder  for  Individerne, 
gjælder  ogsaa  for  Folkene:  det  er  dette,  som  man  i  andre  Lande  mere  og  mere  indseer, 

Fig.  134.  Renæssanceornament  fra  Frederiksborg  Slot. 

men  som  ikke  endnu  er  gaaet  op  for  de  Danske.  Vore 
Guldsmede  staa  endnu  'paa  det  gammeldags  Standpunkt, 
at  de  lægge  an  paa  at  kunne  forarbeide  baade  oldnordiske 
og  etruriske  Smykker,  altdeutsche  og  Rococco  Pokaler  etc., 
men  lad  os  være  oprigtige  og  tilstaa,  at  denne  Alsidighed 
medfører,  at  Alting  bliver  mere  eller  mindre  halvgjort 
Arbeide:  sætter  man  et  dansk- florentinsk  Smykke  ved 
Siden  af  et  ægte  florentinsk,  falder  det  sørgeligt  igjennem, 
og  det  samme  er  Tilfældet,  naar  en  dansk  Sølvsmed 
møder  med  en  dreven  Rococcoskaal  paa  en  Pariser¬ 
udstilling.  Det  kan  ogsaa  være  interessant  nok,  at  vore 
Billedskærere  kunne  modellere  Ornamenter  i  Alverdens 
Stilarter,  og  det  skal  indrømmes,  at  de  gjør  det  saa  godt, 
som  det  er  muligt  under  de  givne  Forhold,  men  mere 
kan  man  heller  ikke  sige  med  Sandhed:  blive  saadanne 
Arbeider  satte  ved  Siden  af  de  virkelige  franske,  floren¬ 
tinske  o.  s.  v.,  skal  man  snart  see  Forskjellen.  Jeg  har 
for  nogle  Aar  siden  seet  et  interessant  Exempel  paa 
dette:  jeg  besøgte  Haandværkerskolen  i  Niirnberg  og  saa, 
at  man  der  slet  ikke  lærte  andre  Stilarter  at  kjende  end 
den  tydske  Renæssance,  men  det  var  forbausende  at  see  den  Dygtighed,  som  Eleverne 
opnaaede  indenfor  denne  Grændse.  Snedkersvende  componerede  hele  Møblementer, 
panelede  Værelser  etc.  med  en  saadan  Fuldendthed,  at  Eleverne  paa  vort  Kunstakademi 
langtfra  kunne  hamle  op  med  dem,  og  det  samme  var  Tilfældet  med  Stenhuggere, 
Smede,  Murere,  Tømrere  etc.  Det  samme  erfarede  jeg  ved  et  Besøg  hos  Fruliini  i 
Florenz:  han  sagde  rentud,  at  han  kjendte  kun  een  Stil,  den  florentinske  Renæssance  og 
vilde  heller  ikke  kjende  andre. 

Endelig  ere  andre  Landes  Kunsthaandværkere  saa  kloge,  at  de  veed,  det  lønner 
sig  bedst,  naar  ma?i  holder  sig  til  de  nationale  Forbilleder ;  naar  Fremmede  komme  til  en 
By,  bryde  de  sig  ikke  en  Smule  om  Varer,  som  de  lige  saa  godt  kunde  finde  i  deres 
Hjemstavn,  men  de  spørge  efter  nationale  Specialiteter,  og  det  er  ikke  blot  for  at  kunne 
fremvise  Curiositeter,  naar  de  komme  hjem,  der  ligger  en  alvorligere  Interesse  bagved, 
thi  man  glædes  altid  ved  at  træffe  Originalitet;  Martin  Nyrops  lille  nordiske  Indgangshal 
foran  Kunstudstillingen  i  1888  gjorde  megen  Lykke  hos  alle  de  Fremmede,  der  saa  den, 
V,  Christesen  gjorde  i  sin  Tid  udmærkede  Forretninger  paa  fremmede  Udstillinger  med 

sine  oldnordiske  Smykker,  og  paa  Pariserudstillingen  1867  vakte  Kunstflidslotteriets  Meubler 
i  den  saakaldte  Christian  IV’s  Stil  ligefrem  Opsigt.  Alle  andre  Nationer  kunde  se,  at 
den  danske  Kunstindustri  her  var  kommet  ind  paa  den  rigtige  Vei;  kun  de  Danske  selv 
ahnede  det  ikke;  de  vendte  sig  paany  til  de  tydske  og  franske  Modejournaler. 

I  min  Indledning  lovede  jeg  Dem,  mine  Herrer,  at  jeg  kun  vilde  anføre  Kjends- 
gjerninger,  som  De  selv  kunde  kontrollere  og  lade  Dem  selv  være  med  til  at  drage 
Konsekventsen;  jeg  haaber,  De  vil  indrømme,  at  jeg  har  holdt  Ord.  Hvad  Konsekventsen 
er  af  denne  Fremstilling,  har  De  allerede  seet:  jeg  stiller  den  bestemte  Opfordring  til 
de  danske  Kunsthaandværkere,  at  de  fremtidig  skulle  begrændse  sig,  ikke  flakke  saa  meget 
som  hidtil  omkring  paa  alle  Omraader,  men  vælge  en  bestemt  mindre  Kreds  af  For¬ 
billeder,  studere  disse  rigtig  nøie  og  see  at  udvikle  dem  videre:  de  Forbilleder,  jeg  sigter 
til,  er  de  Former,  som  have  udviklet  sig  i  vor  Oldtid  og  i  det  16de  og  17de  Aar- 
hundrede  i  Danmark,  netop  de  Former,  hvorved  Heinr.  Hansen  og  Olnk  have  vundet 
deres  bedste  Laurbær.  De  vil  maaske  hertil  svare,  at  heller  ikke  disse  Former  ere 
nationale,  men  indførte  fra  andre  Lande;  jeg  indrømmer  dette,  men  i  saa  1  ilfælde  vil 


Pig.  135.  Renæssanceornament  fra  Firenze  (Intarsia-Arbeide). 


De  ogsaa  indrømme  mig,  at  for  en  saadan  Opfatning  gives  der  intet  origitialt  i  Verden. 
Rococco  og  Renæssance  stammer  fra  den  romerske  Oldtid,  denne  atter  fra  den  græske, 
og  denne  dels  fra  ægyptisk,  dels  fra  persisk  Indflydelse.  Gothiken  havde  sine  Rødder  i 
de  romanske  Stilarter,  disse  i  den  romerske  Oldtids  Former  og  disse  atter  i  de  etruriske. 
Det  er  ganske  sandt,  at  den  saakaldte  Christian  IV’s  Stil  er  indført  hos  os  fra  Holland, 
men  den  er  ikke  blot  bleven  nationaliseret  hos  os,  den  er  tillige  bleven  omformet  i  en 
saadan  Grad,  at  vi  have  Ret  til  at  regne  den  for  vor  Landsmand ;  og  naar  jeg  stiller 
dette  bestemte  Forslag  til  Dem,  er  det  ikke  paa  Grund  af  tilfældigt  Liebhaveri,  det  er 
paa  Grund  af  en  mangeaarig  Erfaring.  Jeg  har  set  danske  Architekter  og  Kunsthaand¬ 
værkere,  der  vilde  være  klassiske,  det  blev  som  oftest  forfærdeligt,  jeg  har  set  dem 
forsøge  paa  at  være  originale  og  opfinde  nye  Stilarter;  det  vil  jeg  nu  slet  ikke  tale  om, 
enkelte  have  sentimentalt  forsøgt  sig  i  Gothiken;  det  var  ikke  til  at  udholde;  og  naar 
de  skulde  i  Lav  med  Rococcoen,  drev  de  det  sjældent  videre  end  til  at  banke  Buler  i 
Metalplader  og  »lave  Kruseduller«  paa  de  mest  ubegribelige  Steder,  —  medmindre  de 
havde  franske  Modeller  at  copiere,  men  i  saa  Tilfælde  kan  man  dog  kun  i  uegentlig 
Forstand  tale  om  dansk  Kunstindustri.  I  Retning  af  italiensk  Renæssance  er  der  ganske 

vist  undertiden  bleven  frembragt  respektable  Arbeider,  men  disse  have  dog  langtfra  kunnet 
maale  sig  med  de  virkelige  italienske.  Det  bedste,  der  er  frembragt  af  dansk  Kunstindustri, 
er  ubetinget  det,  der  er  udført  i  oldnordisk  Stil  eller  i  nordisk  Renæssancestil,  thi  disse  Kunst¬ 
retninger  stille  ikke  større  Fordringer  til  Phantasi  og  Skjønhedssands,  end  de  nordiske 
Folk  kunne  præstere,  og  det  maa  vi  da  vel  være  enige  om,  at  man  maa  hellere  være 
stor  paa  et  lille  Omraade  end  lille  paa  et  stort. 

En  Ven  af  mig  yttrede  engang,  at  han  havde  ingen  Tro  paa,  at  der  overhovedet 
i  Norden  kunde  udvikle  sig  nogen  Kunst  eller  Kunstindustri  af  Betydning,  og  han  for¬ 
klarede  denne  Anskuelse  saaledes,  at  der  til  disse  Virksomheders  Modning  udfordres  de 
samme  Betingelser  som  til  de  tropiske  Planters  Blomstring,  Sol,  Lys  og  en  straalende 
Natur.  Jeg  maatte  give  ham  Ret,  for  saavidt  som  han  tænkte  paa,  at  vi  skulde  efterligne 
Sydboernes  Kunst;  thi  det  er  ganske  sandt,  at  vi  altid  ville  komme  til  at  staa  tilbage  for 
Franskmænd  og  Italienere  i  Phantasiens  Rigdom,  og  det  er  lige  saa  vist,  at  et  græsk 
Tempel  eller  et  pompejansk  Atrium  hører  ikke  hjemme  under  vor  skyfulde  Himmel,  men 
kan  end  ikke  Palmen  og  Agaven  trives  hos  os,  saa  ere  vi  dog  ikke  derfor  Naturens  Sted¬ 
børn;  vore  Ege  og  Bøge  have  dog  ogsaa  deres  Skjønhed,  og  dem  har  man  ikke  i  Syden. 
Paa  samme  Maade  er  det  med  vor  Kunst  og  Kunstindustri ;  vi  skal  ikke  forsøge  paa  at 
copiere  Sydboerne,  men  vi  skal  lære  vor  egen  Natur,  vore  Kræfter  og  deres  Begrændsning 
at  kjende,  thi:  »in  seiner  Begrenzung  erkennt  man  den  Mann«;  men  først  og  fremmest 
skulle  vi  have  Agtelse  for  os  selv  og  vort  eget;  naae  vi  først  dertil,  ville  vi  sikkert  ogsaa 
i  Retning  af  Kunstindustri  komme  til  at  drive  det  lige  saa  vidt  som  andre  Nationer,  thi 
vel  ere  disse  anderledes,  men  de  ere  ikke  bedre  end  vi. 


Om  dekorativt  Farvevalg. 

En  Regel,  fremgaaet  af  Iagttagelse. 

Af  Jul.  Lange. 


Det  er  et  Forsøg  paa  at  opstille  en  Regel  for  Udvalg  og 
Sammenstilling  af  Farver  i  Dekorationen,  som  jeg  her  vil  med¬ 
dele.  Jeg  hører  ellers  ikke  til  dem,  som  have  Trang  til  at 
besvære  deres  Medmennesker  med  æsthetiske  Regler  eller  Love: 
paa  de  fleste  Omraader  af  Kunsten  tror  jeg  ikke,  at  Kunstens 
Udøvere  have  Brug  for  dem.  Kun  med  Hensyn  til  den  rent 
elementære  Anvendelse  af  Linier  og  Farver  i  dekorative  Øje¬ 
med  kan  man  faa  tydeligere  Blik  paa  den  æsthetiske  Lov  og 
vente  sig  noget  Udbytte  af  den  praktiske  Regel.  Og  selv  paa 
dette  Omraade  bør  man  vogte  sig  for  at  tro,  hvad  de  Lærde 
udgranske  i  deres  Studerestue,  men  kun  have  Tillid  til  Iagt¬ 
tagelsens  og  Erfaringens  Lærdomme  om,  hvad  der  er  skønt  og  uskønt.  Jeg  fremhæver 
derfor  udtrykkelig,  hvad  jeg  ogsaa  allerede  har  anført  i  min  Overskrift,  at  den  Sætning 
jeg  opstiller,  aldeles  er  udgaaet  af  Erfaring  og  prøvet  gennem  den.  Det  er  saa  langt 
fra,  at  jeg  er  gaaet  paa  Jagt  efter  Regler,  at  jeg  tværtimod  kun  har  taget  hvad  der  af 
sig  selv  er  løbet  i  mit  Garn  —  hvad  der  udenfra  har  frembudt  sig  for  min  Tanke,  ja 
ligesom  paatvunget  sig  den. 


kig-  136.  En  Farvecirkel. 


LOVE  FRISE  FRA  SUSA  (LOUVRE) 

Fysikerne  have  som  bekendt  ordnet  de  rene  og  elementære  Farver  som  Sektorer 
(Udsnit)  af  en  Cirkel,  med  tre,  nemlig  Rødt,  Blaat  og  Gult  som  Hovedfarver,  de  øvrige 
som  underordnede  Blandingsfarver  mellem  Hovedfarverne,  saaledes  at  der  dannes  en  fuld¬ 
kommen  jævn  Overgang  mellem  alle  Spektrets  Farver.  Om  den  egentlig  naturvidenskabe¬ 
lige  Værdi  af  denne  Ordning  og  om  Betydningen  af  Begrebet  Hovedfarver,  er  der,  saa 
vidt  jeg  ved,  forskellige  Meninger;  men  derom  kan  jeg,  som  ikke  er  Naturforsker,  ingen 
begrundet  Dom  have.  I  hvert  Fald  er  denne  Ordning  af  Farverne  i  en  Cirkel  en  smuk 
Opfindelse,  der  ogsaa  frembyder  praktiske  Fordele  ved  al  Slags  æsthetisk  Behandling  af 
de  elementære  Farver. 

Min  Sætning  gaar  ud  paa  følgende;  Naar  det  gælder  om  al  sammenstille  forskellige 
Farver  til  en  dekorativ  Enhed,  altsaa  f.  Ex.  til  Udsmykning  af  en  Væg,  et  Loft,  et  Gulv, 
et  broderet  Tæppe,  Beklædningen  af  et  Møbel,  en  malet  eller  emailleret  Plade  eller  Bakke, 
eller  overhovedet  enhver  Overflade,  som  skal  opfattes  med  ét  Blik,  saa  bør  man  forud 
udelukke  en  af  Hovedfarverne,  eller,  som  man  ogsaa  kunde  udtrykke  det:  et  større  eller 
mindre  Udsnit  af  Farvecirklen.  For  at  opnaa  Stil  og  Holdning  i  Virkningen  maa  man 
være  ensidig  i  sit  Udvalg,  begunstige  en  eller  anden  Region  af  Farvecirklen  fremfor  det 
øvrige.  At  anvende  alle  Hovedfarver  ligelig  i  en  og  samme  Dekoration  er  ødelæggende 
for  Stil  og  Stemning 1 ;  det  gør  en  usammenhængende,  forvirrende,  karakterløs  og  derfor 
kedelig  Virkning.  Vil  man  ikke  helt  udelukke  en  af  Hovedfarverne,  saa  bør  man  dog 
omgaas  yderst  varsomt  og  sparsomt  med  den  og  sørge  for  at  anvende  den  paa  en 
Maade,  som  er  tydelig  forskellig  fra  Anvendelsen  af  de  øvrige,  navnlig  til  tynde  Streger, 
smaa  Prikker  eller  Stænk,  medens  man  benytter  de  andre  til  de  bredere  blader. 

*  * 

* 

Til  Bevidsthed  om  alt  dette  kom  jeg  først  ret,  da  jeg  ifjor,  medens  jeg  opholdt 
mig  i  Paris  især  for  Verdensudstillingens  Skyld,  i  Louvre-Museet  betragtede  de  store  og 
prægtige,  farvede  og  glacerede  Brændtleers-Dekorationer,  som  ved  Hr.  og  Fru  Dieulafof  s 
Udgravninger  ere  fremdragne  fra  den  gamle  persiske  Kongestad  Susa  og  derefter  i  Løbet 
af  de  seneste  Aar  ere  komne  til  Paris.  Det  er  ikke  alene  uden  Sammenligning  de 
smukkeste  og  betydeligste  Stykker  af  persisk  Oldtidskunst,  som  man  nu  faar  at  se  i 
Europa,  men  overhovedet  de  vigtigste  Prøver,  man  kender,  af  I  olykromi,  kunstnerisk 
Farvekomposition,  fra  Orienten  i  Oldtiden  stolte  og  herlige  Prydelser  for  Louvres 

allerede  i'  Forvejen  saa  rige  Samlinger.  Man  behøver  aldeles  ikke  at  være  Kunsthistoriker 
eller  Arkæolog  af  Fag  for  at  fatte  levende  Interesse  for  disse  Ting:  det  gaar  ganske  af 
sig  selv,  naar  man  staar  lige  over  for  dem.  De  Dekorationer,  som  der  her  især  er  1  ale 
om,  er  en  Frise  med  legemsstore  Figurer,  Soldater  af  Perserkongens  Livgarde,  hidrørende 
fra  Kong  Darius  Hystapes’s  Søns  Tid,  omtrent  Aar  500  før  Kr.  F.,  og  en  anden  Frise 
med  vandrende  Løver,  der  er  omtrent  et  Aarhundrede  senere,  fra  Artaxerxes  Mnemons 
Regering2.  Det  kunde  være  meget  fristende  at  fordybe  sig  i  Skildringen  af  disse  Kunst¬ 
værker  fra  Indholdets  og  Teknikens  Side;  men  det  vilde  ved  denne  Lejlighed  føre  os  for 
langt  bort  fra  vort  egentlige  Æmne.  Her  tale  vi  altsaa  kun  om  Farvekompositionen. 

Der  er  allerede  ved  det  første,  rent  umiddelbare  Indtryk  af  denne  Farvegivning 
noget  paafaldende:  Virkningen  er  saa  lys,  saa  høj  og  stærk  -  men  tillige  tør  og  saft- 


1.  Se  Gulvene  i  nederste  Etage  af  Udstillingsbygningen  i  Nyhavn! 

2.  For  ikke  paa  dette  Sted  at  blive  for  vidtløftig  med  Henvisninger  skal  jeg  indskrænke  mig  til  at 
anføre  det  sidst  udkomne  (5te)  Bind  af  Perrot  &  Chipiez’s  store  Værk:  Histoir e  de  Vart  dans  Vanti- 
quité,  livor  man  atter  vil  finde  de  fornødne  Henvisninger  til  andre  Skrifter.  Fra  det  nævnte  Værk 
ere  ogsaa  de  her  meddelte  Illustrationer  laante. 

løs  — ,  at  man  i  Tanken  føler  sig  henflyttet  til  det  mægtige  Solskin  over  et  sydasiatisk 
Højland;  og  Karakteren  af  det  Hele  er  tillige  saa  højfornem,  som  man  kan  vente  det 
fra  et  Palads,  hvor  Storkongen  over  hele  det  vestlige  Asien  residerer.  Er  der  nogen¬ 
steds,  hvor  man  kan  tale  om  S/il  i  Farven,  saa  er  det  her.  Heraf  fik  jeg  strax  et  saa 
stærkt  Indtryk,  at  jeg  følte  en  levende  Trang  til  at  gøre  mig  nøjere  Rede  for,  med 
hvilke  Midler  denne  ejendommelige  Virkning  er  opnaaet.  Da  jeg  saa  optegnede,  hvilke 
Farver  der  var  anvendt,  fandt  jeg,  at  det  var  følgende:  Blaat,  Blaagraat,  Blaagrønt, 
Grønt ,  Graagrønt,  Gulgrønt,  Gult  (Lysegult,  Guldgult),  Mørkebrunt,  Sort,  Hvidt.  Det  er 
en  ikke  ringe  Mængde  forskellige  Nuancer.  Der  er  baade  rene  Farver  og  blandede; 
dog  ere  de  alle,  hver  for  sig,  hensatte  ved  Siden  af  hverandre  uden  gradvis  sammen¬ 
smeltede  Overgange  —  som  det  jo  ogsaa  næsten  altid  er  Tilfældet  i  Oldtidens  Kunst 
udenfor  Europa. 

Men  Rødt  fandtes  aldeles  ikke,  hverken  paa  Friserne  med  figurlige  Fremstillinger 
eller  paa  de  tilhørende  Ornamenter,  overhovedet  ikke  paa  noget  af  de  mange  glaserede 
Brændtleersstykker,  som  vare  komne  til  Louvremuseet  fra  Susas  Ruiner  h  Heller  ikke  de  til 
Rødt  nærmest  grænsende  Bifarver  (Orange  og  Violet)  vare  medtagne.  Med  andre  Ord: 
hele  den  ene  Halvdel  af  Farvecirklen  var  udelukket,  og  al  Virkningen  opnaaet  ved  Farverne 
fra  den  anden,  dels  rene,  dels  blandede  med  Sort  og  Hvidt,  der  ogsaa  vare  anvendte 
rent  paa  underordnede  Pladser.  Der  er  ingen  Tvivl  om,  at  det  netop  er  paa  denne 
Ensidighed,  at  Farvestemningens  kraftig  udprægede  Karakter  beror.  Historisk  betragtet 
maa  denne  Farvestil  antages  at  stamme  fra  Kaldæa  og  Assyrien  og  derfra  at  være  over¬ 
ført  til  det  nærliggende  Susiana.  Fra  hine  ældre  Kulturlande  kender  man  glaserede 
Brændtleers-Delcorationer,  hvor  Hovedfarverne  Gult  og  Blaat  ere  anvendte  næsten  alene, 
f.  Ex.  en  prægtig  assyrisk  Frise  fra  Khorsabad,  gengivet  i  Victor  Place’s  Værk:  Ninive  et 
l’Assyrie.  Det  er  ikke  vanskeligt  at  tænke  sig,  hvorledes  den  gamle  asiatiske  Kunst, 
udgaaende  fra  en  saa  overordentlig  Simpelhed  i  Anvendelsen' af  Farven,  efterhaanden  har 
medtaget  flere  Nuancer  uden  derfor  at  overskride  sine  oprindelig  givne  Grænser. 

Der  har  i  den  sidste  Snes  Aar  i  Videnskaben  været  megen  Tale  om  Farvesansens 
oprindelige  Udvikling  i  Menneskeslægten.  Man  har  paastaaet,  at  Sansen  for  de  forskel¬ 
lige  Farver  først  efterhaanden  er  traadt  frem,  og  at  navnlig  Sansen  for  Blaat  først  er 
udviklet  meget  sent,  langt  ind  i  den  historiske  Tid :  Sprogforskerne  have  ogsaa  iagttaget, 
at  nogle  af  de  ældste  Sprog  mangle  særlige  Ord  til  Betegnelse  af  den  blaa  Farve.  At 
man  tidlig  har  lært  at  kende  Rødt,  har,  saa  vidt  jeg  ved,  aldrig  været  betvivlet  :•  de  fleste 
Mennesker  ville  vist  snarest  være  tilbøjelige  til  at  kalde  Rødt  Farven  fremfor  alle  Farver, 
og  mene,  at  hvis  Farverne  have  en  Dronning,  saa  maa  det  være  Rødt.  Og  nu  træffe  vi 
her,  fra  meget  fjerne  Tider,  en  aabenbar  Forkærlighed  for  Blaat  (og  Gult)  og  en  konse¬ 
kvent  Udelukkelse  af  Rødt.  I  Virkeligheden  forholder  det  sig  uden  Tvivl  saaledes,  at 
der,  saa  dybt  som  man  kan  lodde  Menneskeslægtens  sjælelige  Udvikling,  har  været  en 
Bevidsthed  om  alle  Hovedfarver  og  Evne  til  at  fremstille  dem  og  anvende  dem  i  Dekora- 


1-  I  Ruinerne  af  Persepolis  fandt  Dieulafoy  Lerstensbrokker  (glaserede  ?)  med  lysegraa  og  med  rød 
Farve.  Denne  Kendsgerning  er  benyttet  af  den  evig  uheldige  Chipiez  til  en  farvet  Restauration 
af  Darius’s  Palads  i  Persepolis  (Histoire  de  l' art  antique  V,  PI.  IX).  I  Modsætning  til  de  bevarede 
Friser  fra  Susa  med  deres  karakterfulde  Farveholdning  er  det  ret  lærerigt  at  betragte  den  smagløse 
Ragout  af  alle  Farver,  som  Chipiez  her  har  givet  til  bedste:  man  kan  ikke  se  noget  mere  godtkøbs- 
agtigt.  Det  Motiv,  han  har  benyttet  til  Vægfladernes  Beklædning,  hører  sandsynligvis  slet  ikke 
hjemme  i  Persiens  Oltid.  —  Om  en  rød  Stuk,  som  fandtes  i  Susa,  siger  Dieutafoy  meget  rigtig:  Ce 
stue,  en  raison  de  sa  couleur,  ne  pouvait  Stre  mis  en  contact  avec  les  faiences  bleues  (Revue  archéol. 
1886,  p.  265).  Plan  formoder,  at  den  har  været  anvendt  til  den  indre  Dekoration,  medens  det  glase¬ 
rede  Ler  har  taget  sig  bedst  ud  i  fuldt' Solskin, 


Om  dekorativt  Farvevalg. 

tion,  for  saa  vidt  som  man  har  villet.  Dertil  behøves  ikke,  at  Sprogene  skulle  have  dannet 
særlige  Ord  til  Betegnelse  for  enhver  af  dem:  det  gælder  her  en  Sag  mellem  Øjet  og 
Haanden,  ikke  mellem  Øret  og  Stemmen.  Det  var  kun  i  bestemte  Sammenhæng,  at  de 
gamle  Asiatere  ikke  anvendte  Rødt,  ellers  have  de,  som  der  ogsaa  er  Beviser  for,  meget 
vel  kendt  det  og  havt  Evne  til  at  anvende  det  kunstnerisk.  Heller  ikke  kan  det  antages, 
at  der  har  været  nogen  teknisk  Hindring  for  dem  i  at  bruge  Rødt  i  glaserede  Brændtlers- 
Dekorationer :  fra  Assyrien  kender  man  meget  ældre  Exempler  paa  en  saadan  Anvendelse 
af  Rødt,  og  Traditonen  i  Assyrien  hører  til  samme  Stamme  som  i  Susiana.  Naar  man 
ikke  har  brugt  det  sammen  med  Blaat  og  Gult  som  Hovedfarver,  saa  er  det  fordi  man 
ikke  har  villet  bruge  det.  Vi  staa  her  paa  Farvens  Omraade  lige  over  for  det  som  Fransk- 
mændene  kalde  et  parti  pris- — -  hvad  vi  desværre  ikke  have  noget  dansk  Ord  for  — :  en 
vis  resolut  Vilkaarlighed  i  Handlemaaden,  som  der  dog  er  god  indre  Mening  i  og 
derfor  Styrke  og  Karakter. 

Hos  Oldtidens  Grækere  har  der  været  et  lignende  parti  pris  med  Hensyn  til 
Farven;  men  det  har  spillet  en  noget  anden  Rolle  i  Kunsten  og  havt  en  forskellig 
Karakter.  Flere  gamle  Forfattere  tale  om  den  udelukkende  Anvendelse  af  4  Farver: 
1)  Galt  (Okker),  2)  Rødt  (sinopisk  Jord:  et  mildt,  køligt  Rosenrødt),  3)  Sort  og  4)  Hvidt; 
men  da  Sort  og  Hvidt  jo  egentlig  ikke  er  Farver,  bliver  der  kun  Gult  og  Rødt  tilbage, 
allsaa  med  Udelukkelse  af  Blaat.  Beretningerne  gælde  særlig  om  den  egentlige  Malerkunst 
i  den  ældre  Tid  i  Grækenland:  en  Kunst,  der  til  Trods  for  sin  store  Simplicitet  i  Farven 
omfattedes  med  den  største  Beundring  og  Begejstring  fra  Grækernes  Side  og  glimrede 
med  mange  berømte  Kunstnernavne.  Og  at  Beretningerne  ere  troværdige,  derom  kan 
der  ikke  være  mindste  Tvivl.  Vi  kende  ogsaa  denne  gammelgræske  Farvestil  fra  dens 
dekorative  Side;  thi  baade  paa  de  malede  Brændtlers-Vaser  og  paa  andre  gamle  dekora¬ 
tive  Terrakottaer  finde  vi  Gult  og  Rødt  som  de  eneste  egentlige  Farver  1  Forbindelse 
med  Sort  og  Hvidt:  Blaat  og  de  tilgrænsende  Farver  ere  ikke  medtagne,  skønt  Grækerne 
forøvrigt  fra  ældgammel  Tid  meget  vel  kendte  Blaat  og  gærne  anvendte  det  i  arkitektonisk 
Dekoration  og  da  fortrinsvis  i  Forbindelse  med  Rødt,  med  Udelukkelse  af  Gult.  Hvor¬ 
ledes  den  gamle  Firefarvers-Stil  har  taget  sig  ud  i  den  egentlig  højere  Malerkunst,  det 
kunne  vi  ikke  længere  danne  os  nogen  ganske  tydelig  Forestilling  om,  eftersom  hele  den 
egentlige  græske  Malerkunst  er  tabt  for  os;  dog  kende  vi  Eftervirkninger  af  denne  Stil, 
som  kunne  hjælpe  os  til  en  Idé  om  dens  Karakter.  I  det  store  Mosaikbillede  fra  Pom- 
peji,  » Alexander  slaget^  (nu  i  Museet  i  Neapel),  der  er  en  Gengivelse  af  et  historisk  Maleri 
fra  Tiden  kort  efter  Alexander  den  Store,  altsaa  fra  den  berømte  Maler  Apelles  s  Tid 
eller  endnu  senere,  er  der,  som  man  let  kan  tænke,  anvendt  en  stor  Mangfoldighed  af 
Farver;  men  endnu  her  er  Blaat  absolut  udelukket,  og  de  tilgrænsende  Farver  ere  kun 
benyttede  meget  sparsomt.  Hele  Billedet  er  stemt  i  varme  Toner  med  Rødt  og  Gult 
som  Hovedfarver.  Himlen  paa  dette  Billede  er  ikke  blaa,  men  dæmpet  hvid:  det  er  et 
slaaende  Bevis  for,  at  den  nedarvede,  mere  dekorative  end  egentlig  maleriske  Farvestil 
her  endnu  har  Overhaand  over  den  maleriske  Gengivelse  af  Naturen. 


* 

Hvad  Stil  vil  sige,  det  lærer  man  i  enhver  Henseende  bedst  af  Oldtiden.  Stilen 
udviklede  sig  da  sundt  af  ældgammel  Tradition:  den  undergravedes  ikke  af  Experimenter ; 
man  frittede  ikke  efter  alle  de  mulige  Maader,  hvorpaa  en  Ting  kan  tages,  men  lod  sig 
nøje  med  at  udvikle  og  berige  den  Maade,  hvorpaa  den  nu  engang  var  tagen.  I  larve¬ 
sammenstillingen  har  der  hersket  bestemte  Stilarter  ligesom  i  Bygningskunstens  Former  og 

i  Musikens  Harmonier.  Der  var  nemlig  en  indre  Fornuft  i  den  Maade,  hvorpaa  Tingene 

fra  først  af  vare  tagne  og  derefter  overleverede:  den  havde  man  en  umiddelbar  Følelse 
for  og  nedarvet  Tillid  til. 

Efter  at  jeg  nu  har  paapeget  dette  fornuftige  Princip  for  Farvekompositionen  for 

den  asiatiske  og  græske  Oldtids  Vedkommende,  vil  jeg  væsentlig  lade  mig  nøje  dermed. 

Jeg  opfordrer  Læseren  til  at  prøve  Reglen,  som  jeg  ovenfor  har  fremsat  den,  paa  Her- 
farvede  Dekorationer  af  alle  forskjellige  Stilarter.  Jeg  paastaar  jo  ingenlunde,  at  man  i 
ethvert  Tilfælde  vil  finde  Reglen  fulgt;  jeg  kender  selv  meget  vel  Exempler  baade  fra 
Oldtid  og  senere  Tider,  hvoir  den  ikke  er  det.  Men  jeg  tror  dog  at  have  givet  den  et 
solidt  historisk  Grundlag;  og  jeg  mener,  at  hvor  den  ikke  er  fulgt,  der  burde  den  maaske 
helst  have  været  det.  Det  er  jo  ikke  ethvert  Kunstværk,  der  er  udgaaet  fra  den  fineste 
Sans  for  Benyttelsen  af  Kunstens  Elementer:  Menneskene  lade  sig  saa  tidt  vildlede  af 
den  Tro,  at  det  bliver  des  bedre  og  fulclkomnere,  jo  mere  der  diskes  op  af  alle  Slags. 

Det  er  i  hvert  Fald  den  kunstneriske  Følelse,  som  til  syvende  og  sidst  maa  afgøre  Sagen ; 

den  kan  ikke  erstattes  af  nogen  Regel.  Reglen  kan  kun  lede  Følelsen  paa  Vej  —  helst 
paa  den  rette. 

Til  Slutning  vil  jeg  blot  fremhæve,  at  Reglen  ogsaa  har  sin  Betydning  for  den 
egentlige  Malerkunst,  for  Nutidens  ikke  mindre  end  for  Oldtidens.  Et  Maleri  kan  jo 
betragtes  fra  to  kunstneriske  Synspunkter:  dels  med  Hensyn  til  Gengivelsen  af  hvad  det 
forestiller,  dels  med  Hensyn  til  det  indbyrdes  Forhold  mellem  Farver  og  Linier,  uanset 
hvad  de  gengive.  Med  andre  Ord:  ethvert  Maleri  er,  foruden  at  være  et  Billede,  tillige 
en  dekorativ  Flade  og  er  som  saadan  de  samme  Love  underkastet  som  alle  andre 
dekorative  Flader.  Og  hos  enhver  sand  Kolorist  vil  man  utvivlsomt  skønne  noget  af  den 
Ensidighed  i  Valget  af  Farver,  som  giver  hele  Farvevirkningen  en  udpræget  og  individuel 
Karakter.  Det  kan  være  et  meget  tiltrækkende  Studium  at  gøre  sig  Rede  for  denne  paa 
tusind  forskellige  Maader  fremtrædende  Ensidighed. 

Et  Par  danske  Malerier  fra  vor  kongelige  Samling  ere  i  denne  Henseende  ret 
lærerige.  Det  ene  er  Vigilius  Erichsens  fine  gamle  Billede  af  Enkedronning  Juliane  Marie, 
staaende  i  et  Gemak  og  pegende  hen  paa  Bronze-Busten  af  sin  afdøde  Gemal,  Frederik  V. 
Hvilken  stilfuld  Simpelhed  i  Farven!  Det  milde  hvide  og  graalige  Skær  af  Atlaskesroben 
behersker  det  Hele ;  derefter  kommer  det  klare  og  høje  Blaa  i  Betrækket  paa  Møbler 
og  Vægge;  lidt  Gult  og  Brunt  i  den  glinsende  Forgyldning —  flere  Farver  er  der  egentlig 
ikke.  Rødt  er  slet  ikke  taget  med  —  dog  med  Undtagelse  af  et  lille  Stænk  Zinnober 
paa  Dronningens  Kinder,  hvor  det  ogsaa  tager  sig  ud  som  en  fremmed  Gæst,  som  Noget 
der  ikke  kommer  indenfra,  men  er  hentet  op  af  en  lille  Daase  paa  Toilet-Bordet.  Hele 
Harmonien  har  forresten  noget  af  den  samme  kølige,  fornemme  Holdning  som  i  de 
gamle  persiske  Dekorationer  fra  Susa:  vi  befinde  os  jo  ogsaa  her  som  hist  ved  et  absolut 
Monarkis  Hof.  Betragt  saa  i  Modsætning  dertil  Eckersbergs  smukke  »Nathansenske 
Familiebillede«.  Der  er  en  langt  rigere  Mangfoldighed  af  Lokalfarver;  og  Eckersberg 
hørte  jo  til  en  Skole,  som  i  høj  Grad  respekterede  Lokalfarven,  fremstillede  den  rent  og 
tydelig  og  overlod  den  til  dens  egen  Virkning.  Dermed  følger  let  noget  broget;  dog 
kan  man  ikke  nægte,  at  Farverne  paa  dette  Billede  i  det  Hele  ere  fint  og  harmonisk 
sammenstemte.  Her  have  de  varme  Farver  Overhaand,  og  Blaat  er,  skønt  ikke  fuld¬ 
stændig  udelukket,  dog  kun  saa  svagt  og  knapt  repræsenteret  (i  Striberne  paa  en  Kjole  i 
Mellemgrunden),  at  det  langtfra  fremtræder  under  lige  Vilkaar  med  de  andre  Hoved¬ 
farver.  Det  passer  godt  til  den  Stemning  af  det  borgerlige  Hjems  lune  Hyggelighed,  som 
hviler  over  hele  Maleriet. 

Christian  den  4des  Rosenkartov. 

Af  P.  C.  Bang. 


Hosstaaende  Tegning  (Fig.  137)  tilligemed  en 
Tegning  af  den  24  Pd.s  Canon  med  den  oldenborgske 
Stamme  paa,  som  nu  findes  paa  1  øihuset,  har  Kigs¬ 
arkivar  Jørgensen  fremdraget  i  Rigsarkivet.  I  egningen 
maa  være  udført  af  eller  paa  Foranledning  af  Oberst- 
lieutenant  Jiirgen  Norden ,  som  fra  1722  til  sin  Død 
1728  var  Chef  for  det  Artillerie  Compagnie  der  laa  i 
Castellet,  og  som  vides  at  have  havt  historisk  Sands, 
idet  han  har  arbeidet  for  at  conservere  nogle  gamle 
Metalcanoner  af  historisk  Interesse.  Af  Indskriften  paa 
Canonens  Forstykke:  Christiani 4.  regia  me  fixil manus  .  .  . 
Ao  2J.  regni  14  Ao  Chnsti  1601 1  sees,  at  Kong  Chri¬ 
stian  den  4  selv  har  støbt  den  i  1601.  Nordens  Teg¬ 
ning  angiver  den  som  en  24  Pd.s,  fuld  Gods,  lidt  over 
16  Caliber  lang  Canon.  Istedetfor  Drue  har  den  en 
Hank  prydet  med  Rosenknopper.  Men  mærkelig  nok 
har  den  ved  Tapperne  mellem  Delfinerne  Bogstaverne 
C  V  D,  der  kunde  synes  at  antyde,  at  den.  var  støbt 
af  Claus  von  Dam. 

Af  Regnskabet  for  Giethuset  i  Helsingør  fremgaar 
det,  at  Christian  den  4  selv  har  formet  og  støbt  en 
Canon  der  i  1601.  Kongen  havde  endogsaa  ladet 
indrette  et  eget  lille  Værksted  til  sig  i  Giethuset. 
Denne  Canon  kaldes  Rosenkartouf,  veiede  4751  2  Pd- 
og  angaves  at  skulle  skyde  27  Pd.s  Kugle.  Den  blev 
i  Helsingør  til  1603  for  at  blive  færdig.  1601  betales 
Jacob  v.  Breslau  3°  Rdlr.,  fordi  han  reenfilede  det 
Stykke,  Kgl.  Majestæt  selv  haver  støbt  med  de  Rosser. 
1603  betales  Maleren  for  at  anstryge  Laden  til  den. 
1603  sendes  den  til  Kjøbenhavn,  og  Tøimesteren  der 
indfører  i  Regnskabet,  at  den  kom  med  en  skjøn  vel- 
beslagen  Feltlade.  At  den  dengang  blev  anseet  for 
en  mere  udmærket  Canon,  kan  ogsaa  sees  af,  at  der 
i  1605  blev  lavet  Svinebørstevidsker  til  den,  noget, 
som  ellers  kun  skete  f.  Ex.  med  de  Slanger ,  der 
sendtes  som  Foræring  til  Kongen  af  England.  Ikke 
desto  mindre  indførtes  den  ei  særskilt  i  Inventariet, 


1.  Tegningen  bærer  følgende  Indskrift:  Accurate  Abzeichnung 

des  durchlautigsten  grosmachtigsten  Konigs  Christian  I\ 
mit  eigener  Hånd  in  seinem  XXV  Jahr  angegebenen  und 
entworfenen  selir  curieusen  Metallen  Blulimen  Canon,  so  wie 
selbiger  annoch  in  der  Citadelle  Friedericlisliafen  auf  der 
Konigin  Bastion  zu  sehen. 


Fig.  137.  Christian  den  4des  Rosenkartov, 
tegnet  og  støbt  afham  1601. 


t62 


Tidsskrift  for  Kunstindustri. 


men  kun  som  26  Pd.s  mellem  de  andre  Trequarteerkartover.  1603  skjød  Kongen  med 
den  fra  Tøihuset  over  mod  et  Vrag  paa  Amager  med  16  Pd.  Krudt  og  28  Pd.  Jern¬ 
kugler  og  7  Pd.  Steenkugler.  Efter  den  Tid  nævnes  den  ei  særskilt  i  de  resterende 
Regnskaber.  Derimod  modtoges  1645  paa  Tøihuset  et  Rosenstykke  30  Pd,  i  Høiden 
veiende  16  Skpd.  eller  5120  Pd.,  støbt  af  Claris  von  Dam.  Det  føres  siden  særskilt  og 
nævnes  endnu  1659  som  staaende  paa  Dæmningen  ved  Toldboden.  Da  Skikken  at 
benævne  Canonerne  ved  deres  særskilte  Navn  lidt  efter  lidt  taber  sig,  kunne  disse 

Canoner  ikke  paavises,  før  denne  Tegning  af  Norden  fra  c.  1728  foreligger.  I  et  Inven¬ 
tarium  fra  c.  1793  nævnes  denne  f.  G.  [d.  e.  fuld  Gods]  Canon  17  Cal.  1.  støbt  1601,  ogi 

Commissionsoptællingen  1824  opføres  den  værende  paa  Islands  Batteri  ved  Castellet  som 
26  Pd.s  gammel  Vægt,  støbt  1601.  I  1829  udleveres  den  til  Omsmeltning  til  Frederiksværk. 

Der  kan  ingen  Tvivl  være  om,  at  det  er  den  samme  Canon,  Norden  giver  Teg¬ 
ning  af,  og  den,  der  sendes  til  Frederiksværk  1829,  men  Spørgsmaalet  er,  om  den  er 
støbt  af  Christian  den  4  eller  af  Claus  von  Dam,  den  bærer  jo  baade  Indskriften 

Christian  4  og  C.  v.  Dams  Mærke.  I  1829  afleveres  til  Frederiksværk  3  26  Pd.s  Canoner, 
denne  og  2  svenske  15/ie  Gods  22  Caliber  lange  næsten  ens.  Tilsammen  veie  de 
15620  Pd.  Kun  Vægten  paa  den  ene  har  det  været  muligt  at  udfinde  nemlig  4708  Pd., 
hvorefter  de  to  andre  have  veiet  tilsammen  109 12  Pd.  eller  hver  5400 — 5500  Pd.;  ingen 
af  dem  kan  derfor  antages  for  Claus  v.  Dams.  For  mig  stiller  det  sig  derfor  indtil 
videre  som  sikkert,  at  det  er  den  af  Christian  den  4  støbte  Canon,  hvoraf  her  foreligger 
Tegning,  og  at  den  1829  er  indsmeltet  paa  Frederiksværk.  Den  maa  engang  under 
Christian  den  4  være  bleven  beskadiget  og  saa  repareret  af  Claus  v.  Dam,  vistnok  paa 
Vaabnet  og  Hanken,  og  han  har  saa  efter  den  hos  flere  Haandværkere  ikke  ualmindelige, 
men  uheldige  Skik  troet  sig  berettiget  til  at  slaa  et  Mærke  ind  paa  Canonen. 

Det  er  meget  beklageligt,  at  et  saadant  Pragtstykke,  tegnet,  formet  og  støbt  af 
en  regierende  Konge,  er  gaaet  i  Smelteovnen,  uden  at  en  eneste  Autoritet,  Artilleriets 
Chef,  Tøihusets  Chef,  Frederiksværks  Bestyrelse  eller  Optællingscommissionen  1824  har 
giort  det  mindste  for  at  bevare  den.  Størst  Skyld  maa  dog  lægges  paa  Optællings¬ 
commissionen.  Traditionen  om  dens  Tilværelse  havde-  tabt  sig,  og  Commissionen-  læste 
af  Indskriften  ei  Andet  end:  » Christian  den  4  etc.  etc.  Anno  1601«. 


Mindre  Meddelelser. 


De  med  dette  Hefte  følgende  Farvetryk  ere,  som 
det  vil  ses,  udførte  i  Paris,  hvor  disse  oplysende 
Bilag  til  Professor  Jul.  Langes  Artikel  efter  de 
mellem  Danmark  og  Frankrig  gjældende  Bestem¬ 
melser  om  gjensidig  Beskyttelse  af  Kunstarbejder 
nødvendigt  maatte  hentes.  Det  er  ikke  lykkedes, 
som  det  var  tilsigtet,  at  begynde  Rækken  af  de 
Farvetryk,  Tidsskriftet  fremtidig  vil  bringe,  med 
danske  Arbejder,  men  disse,  som  Tidsskriftet  særlig 
interesserer  sig  for,  ville  forhaabentlig  hurtigt  følge. 

I  Forslag  til  Finanslov  for  det  kommende  Aar 
findes  som  Bidrag  til  det  danske  Kunstindustri¬ 
museum.  100,000  Kr.  til  Udbetaling  i  to  paa  hin¬ 
anden  følgende  Aar,  og  i  Anmærkningerne  til  Lov¬ 


forslaget,  der  aftrykker  et  Andragende  fra  Museets 
Bestyrelse  af  5  September,  forudsættes  det,  at  der 
endvidere,  i  sin  Tid  vil  blive  tilstaaet  Museet 
et  aarligt  Statstilskud  paa  10,000  Kr.  i  10  Aar. 
Det  er  Frugten  af  det  ovfr.  S.  34  nævnte  Udvalgs 
Arbejder,  som  her  foreligger.  Det  var  nedsat  af 
Industriforeningen  i  Kjøbenhavn  og  søgte  strax 
Sammenarbejde  med  Ny  Carlsbergs  Museumslegat , 
der  tilførte  det  Dhrr.  Brygger  Carl  Jacobsen ,  Pro¬ 
fessor  V.  Klein  og  Dr.  phil.  Sophus  Muller. 
Efter  længere  Forhandlinger  vedtog  det  saaledes 
forstærkede  Udvalg  under  7  August  en  Grundplan 
for  det  danske  Kunstindustrimuseum ,  der  findes 
trykt  i  Industriforeningens  Tidsskrift  for  i  Aar 
S.  190  — 192.  Fra  Industriforeningen  vil  Museet 

modtage  6000  Kr.  aarligt,  foreløbigt  i  10  Aar,  fra 
Ny  Carlsbergs  Museumslegat  den  aarlige  Rente  af 
100,000  Kr.  og  fra  Komiteerne  for  den  nordiske 
Udstilling  i  Kjøbenhavn  1888  og  for  Danmarks  Del¬ 
tagelse  i  Verdensudstillingen  i  Paris  1889  tilsammen 
en  Gang  for  alle  omtr.  '40,000  Kr.  Foruden  til 
Staten  har  Museet  ogsaa  i  et  Opraab  henvendt  sig 
til  det  store  Publikum,  og  det  kan  med  Glæde  ud¬ 
tales,  at  Opraabet  var  anbefalende  tiltraadt  af  over 
100  ansete  Mænd  i  de  forskjelligste  Livsstillinger. 
Det  er  da  ogsaa,  som  de  alt  indkomne  talrige 
private  Bidrag  udvise,  blevet  modtaget  med  Vel¬ 
vilje.  Det  i  Berlin  udkommende  Kunstgewerbeblatt 
slutter  en  Meddelelse  om  Museet  med  følgende 
velvillige  Ord:  »Wir  begriissen  das  Undernehmen 
mit  Freuden  und  wiinschen  ihm  alles  Gute.* 

Den  for  faa  Aar  siden  fra  Vor  Frue  Kirke  i 
Odense  til  St.  Knuds  Kirke  sammesteds  flyttede 
saakaldte  Dronning  Kirstines  Altertavle  (s.  Aarg. 
1886,  S.  1 9 1),  der  er  udført  af  Claus  Berg ,  kom 
her  til  at  staa  i  et  mindre  godt  Lys.  For  at  af¬ 
hjælpe  dette  behøvedes  et  Vindue  med  Glasmalerier, 
og  et  saadant  er  sidst  i  August  i  Aar  bleven  op¬ 
sat,  skjænket  til  Kirken  af  Fru  Etatsraadinde  Koch. 
Tegning  til  det  (et  Mønstertæppe  med  lang  Bord 
og  rig  Ornamentering)  er  givet  af  Bygningsinspektør 
V.  Petersen  i  Odense,  og  Glarmester  J.  Rasmussen 
sammesteds  har  udført  det.  Det  er  20  Alen  højt 
og  5  Alen  bredt  og  har  kostet  omtr.  3000  Kr. 

Den  15  September  afsløredes  i  Søndermarken 
en  Statue  af  Carl  Christian  Hall ,  der  er  udført  af 
Professor  Vi  Ih.  Bissen  og  støbt  i  Bronce  af  Hof- 
Zinkstøber  L.  Rasmussen  (s.  Illustr.  Tid.  for  28 
Septbr.  1890).  — Den  31  s.  M.  afsløredes  paa  Sorø 
Kirkegaard  et  Mindesmærke  for  Professorerne  Chr. 
Molbech  og  Chr.  K.  F.  Molbech ,  en  mægtig  Granit¬ 
blok  med  en  af  en  Karyatide  baaren  Broncemedaljon 
med  de  to  Professorers  Portrætter.  Medaljonen  er 
modelleret  af  Professor  Saab-ye.  Tegningen  til 
Stenen  er  af  Professor  L.  Frølich  og  Arbejdet  ved 
den  udført  af  Billedhugger  Sode. 

Søndag  den  19  Oktober  havde  Foreningen  til 
Hovedstadens  Forskjønnelse  samlet  en  Del  Indbudne, 
væsentlig  af  Kommunalbestyrelsens  Kreds,  paa 
Højbroplads,  hvor  Omridset  af  det  saa  længe  om¬ 
talte  Springvand  var  angivet  og  forskjellige  Model¬ 
stykker  vare  opstillede.' —  Ogsaa  Frederiksberg 
Kommune  synes  at  ville  faa  et  monumentalt  Spring¬ 
vand,  der  skal  have  Plads  i  Frederiksberg  Allees 
første  Runddel.  Under  6  September  udstedte  Frede- 
riksbergs  Kommunalbestyrelse  en  Opfordring  om 
at  indsende  Skitser  til  et  saadant  Springvand  inden 
den  i  November.  Der  indkom  23,  og  de  to  udsatte 
Præmier,  en  paa  300  Kr.  og  en  paa  200  Kr.,  bleve 
begge  vundne  af  Billedhugger  Bundgaard.  Pro- 
jektet ,  der  vandt  første  Præmie,  forestiller  Gefion, 


der  kjører  paa  Bølgerne  i  sin  Vogn,  trukken  af  lire 
Oxer. 

Det  skal  her  noteres,  at  der  i  August  og  Sep¬ 
tember  har  fundet  en  livlig  Diskussion  Sted  om 
Frederiksborgslot  og  det  der  indrettede  National¬ 
museum.  En  unævnt  F’orfatter  angriber  i  Dagbladet 
(Nr.  205,  208  og  237),  hvad  der  her  er  gjort,  og  i 
Berlingske  Tidende  for  15  og  16  August  samt  16 
og  17  September  svarer  Etatsraad  F.  Meldahl. 
Han  hævder,  at  den  forud  givne  Opgave  ikke  er 
blot  at  skabe  et  Museum  men  at  indrette  et  Museum 
i  de  paagjældende  Fløje  af  Slottet  saaledes,  at  Lo¬ 
kalerne  der  desuagtet  kunne  anvendes  til  Fest¬ 
lokaler  ved  store  Højtideligheder  i  Kongehuset  f.  Ex. 
ved  Kroninger  og  fremmede  Fyrsters  Besøg.  Dette 
maa  sikkert  siges  at  være  uheldigt. 

Den  4  November  holdt  Professor  J.  Kornerup 
i  det  kgl.  nordiske  Oldskriftsselskab  et  interessant 
Foredrag  om  de  nyeste  Fund  af  Kalkmalerier. 

Illustr.  Tidende  for  9  November  giver  en  Del 
Billeder  af  de  sidste  ægyptiske  Anskaffelser,  som 
Ny  Carlsbergs  Glyptotek  har  erhvervet  paa  Auk¬ 
tion  i  Paris,  samt  af  Chapu’s  Statue  Prinsessen  af 
Wales.  Francis  Becket  fremhæver  i  en  ledsagende 
Text  med  Rette  den  beundringsværdige  Hurtighed, 
hvormed  Glyptoteket  voxer. 

I  den  Diskussion  om  Fagskoler,  som  den  22 
Oktober  indlededes  i  Industriforeningen  af  Hr. 
Juveler  Alfr.  Dragsted  med  et  Foredrag  om  kunst¬ 
industrielle  Fagskoler  i  Metalindustrien,  spillede 
Skolen  i  Hanau  en  væsentlig  Rolle.  Det  vil  derfor  sik¬ 
kert  kunne  interessere,  at  der  i  Bayerische  Gewerbe- 
Zeitung  (1890  Nr.  18)  er  paabegyndt  en  »Geschichte 
der  Hanauer-Goldschmiedekunst«  af  J.  L.  Sponsel. 
Det  ses  af  den,  at  det  er  flamske  og  vallonske  Re¬ 
formerte,  som  udjoges  af  Frankfurt  a.  M.,  der  ned¬ 
satte  sig  i  Hanau  og  her  bl.  A.  udviklede  en  rig 
Guldsmedevirksomhed.  I  det  Hele  er  det  mærke¬ 
ligt,  at  tre  hidtil  ukjendte  Byer  Hanau,  Pforzheim 
og  Schwabisch-Gmiind  omtrent  samtidig  dukke  op 
og  remplacere  de  tidligere  Midtpunkter  for  tysk 
Guldsmedekunst. 

I  en  Artikel  i  Revue  des  arts  décoratifs  »La 
décoration  architecturale  et  les  industries  dart  å_ 
l’Exposition  universelle  de  1889  af  Roger  Marx 
omtales  de  af  den  kongelige  PorcellcensJ abrik  i 
Kjøbenhavn  udstillede  Gjenstande  med  den  største 
Berømmelse  (jfr.  forr.  Aarg.  S.  170 — 1).  Afsnittet 
om  Keramik  rækker  Palmen  til  de  af  Émile  Galle 
i  Nancy  og  af  den  danske  Fabrik  udstillede  Ar¬ 
bejder.  Dhrr.  Gallé  og  Arnold  Krog,  hedder  det, 
arbejde  frit  i  det  af  Japaneserne  givne  Spor,  idet 
de  lade  deres  Geni  og  deres  Landes  ejendommelige 
Natur  inspirere  dem.  Hvad  de  herved  opnaa,  er 

paa  en  Gang  noget  nationalt  og  lokalt  og  dog  ab¬ 
solut  frie  Kunstværker,  der  ere  saa  meget  mere  for¬ 
tryllende,  som  Resultatet  er  naaet  med  faa  og 
simple  Midler,  Artiklen  gjengiver  i  Billeder  to  af 
Porcellænsfabrikens  Arbejder,  et  Fad  og  en  Vase, 
som  ere  erhvervede  af  Musée  des  Arts  décoratifs. 

Den  flittige  Udgiver  af  det  fortjenstfulde  Værk 
»Samlinger  til  dansk  Bygnings-  og  Kunsthistorie« 
Hr.  F.  R.  Friis  har  udsendt  første  Hefte  af  et  nyt 
Værk  Bidrag  til  dansk  Kunsthistorie ,  som  for¬ 
tjener  Opmærksomhed  og  Understøttelse.  Det  inde¬ 
holder  følgende  4  Afhandlinger:  Maleren  Tobias 
Gemperlin;  Kunstnerfamilien  Stenvvinkel ;  Altertavlen 
i  Frelserskirken  paa  Kristianshavn  ;  Brandmajor  Fuchs 
og  Glaskammeret  paa  Rosenborg. 

»Landsbyskomageren  Jonas  Stolts  Optegnelser« 
af  R.  Mejborg  er  Titelen  paa  en  god  lille  Bog,  der 
er  udgivet  af  Udvalget  for  Folkeoplysnings  Fremme. 
Den  viser  Tilstanden  omtr.  1820  paa  Landet  i 
Egnen  ved  Kalmar,  hvor  Jonas  Stolt,  der  døde  for 
et  Par  Aar  siden,  var  Landsbyskomager.  Hr.  Mej¬ 
borg  har  ikke  nøjedes  med  at  oversætte  og  udgive 
Stolts  Optegnelser,  han  har  ogsaa  illustereret  dem 
med  c.  60  Afbildninger,  og  da  det  originale  Manu¬ 
skript  findes  i  »Nordiska  Museet«  i  Stokholm,  har 
han  taget  Anledning  til  i  en  Indledning  nærmere 
at  omtale  dette  Museum  og  dets  beundringsværdigt 
ihærdige  Stifter  Dr.  Artur  Hazelius. 

Paa  Lehmann  &  Stages  Forlag  er  udkommet 
»Skaansk  Kunstvævning  i  Almuestil«  af  Maria 
Collin.  Denne  for  Danmark  autoriserede  Udgave 
er  en  fortrinlig  Vejledning  for  dem,  der  ønske  at 
beskjæftige  sig  med  den  smukke  Sløjd,  som  ikke 
nok  som  kan  anbefales.  I  Bogen  findes  5  litografiske 
Farveplancher  med  en  Række  Mønstre.  Det  er 
den  fortjenstfulde  Forening  Handarbetets  vdnner 
(stiftet  1874  i  Stokholm),  der  oprindelig  har  sat 
Sagen  i  Gang,  og  senere  har  der  været  god  Væxt 
i  den.  I  Kristianstad  var  der  i  1885  en  større  Ud¬ 
stilling  af  skaanske  vævede  og  syede  Tæpper, 
foranstaltet  af  Kulturhistoriska  Foreningen  i  Lund 
og  i  Svenska  Slojdforeningens  Aarsberetning  for 
samme  Aar  skrev  Jakob  Kulle  en  med  Afbildninger 
oplyst  Afhandling  »Svenska  allmogevåfnader« .  1886 
foranstaltede  den  nævnte  kulturhistoriske  Forening 
en  lignende  Udstilling  i  Industriforeningen  i  Kjø- 
benhavn,  og  Amanuen-sis  G.  J.son  Kar  lin  skrev 
samtidig  i  nærværende  Tidsskrift  sin  Afhandling 
Skånsk  textil  konstslojd«,  der  udkom  i  Særtryk; 
endelig  saas  der  talrige  skaanske  Arbejder  paa  den 
nordiske  Udstilling  i  1888.  Ved  hver  Udstilling 


I  have  de  vundet  nye  Venner,  og  det  er  derfor  i  høj 
Grad  tidssvarende ,  at  der  nu  foreligger  en  lille 
praktisk  Haandbog  i  at  udføre  dem. 

Paa  Marius  Lunds  Forlag  er  i  Kristiania  ud¬ 
kommen  »Kortfattet  Haandbog  for  Typografer«  af 
Faktor  H.  Scheibler.  Den  er  en  videre  Udvikling 
af  Forfatterens  i  1888  af  »Den  grafisk-tekniske 
Forening«  udgivne  »Om  bogtryk  og  korrekturlæs¬ 
ning«,  der  hurtigt  blev  udsolgt,  og  den  synes  lige¬ 
som  denne  at  være  en  praktisk  Bog.  Det  er  imid¬ 
lertid  et  Spørgsmaal,  om  Forfatteren  ser  rigtigt, 
naar  han  i  det,  han  kalder  Ornamentik,  ser  det, 
der  redder  Typografien  fra  at  blive  en  mekanisk 
Haandtering.  Det  er  noget  Andet  og  Væsentligere, 
der  gjør  en  Bog  typografisk  skjon  end  nogle  i  den 
anvendte  »Ornamenter«. 

Af  Meddelanden  från  Svenska  Sloj 'djoreningen 
er  Aargangen  1890  udkommen.  Den  indledes  med 
en  Artikel  af  Dr.  L.  Loostrom  om  den  paatænkte 
nordiske  Udstilling  i  Stokholm,  der  varmt  anbefales, 
og  indeholder  desuden  følgende  Artikler  af  kunst¬ 
industrielt  Indhold:  En  blick  pak  konstslojden 
inom  sodra  Sverige  af  G.  J.son  Karlin ;  Om  Mål- 
ningarna  i  Johannes  ICyrka  i  Stockholm  af  Bernh. 
Salin;  Et  svenskt  bosåtningsmagasin  for  1 50  år 
sedan  af  L.  L.  samt  en  Del  Anmeldelser.  —  Med 
Aarsskriftet  medfølger  Svenska  Slojdforeningens  mbn- 
steralbum  1890 ,  der  i  6  Plancher  giver  en  Del  In¬ 
teriører,  Ornamentmotiver  m.  m.  fra  det  af  Gustav  III. 
byggede  kongelige  Teater  i  Stokholm,  der  er  dømt 
til  at  falde. 

I  sin  ovfr.  nævnte  Afhandling  om  Kunstslojden 
i  Syd-Sverige  oplyser  G.  J.son  Karlin ,  at  den  kul¬ 
turhistoriske  Forening  i  Lund  stræber  efter  at  faa 
oprettet  en  praktisk  Kunstindustriskole  i  Tilslutning 
til  det  af  Foreningen  oprettede  Museum,  efter  at 
kunne  uddele  Præmier  og  Rejsestipendier  til  lovende 
Kunsthaandværkere,  efter  at  afholde  kunstindustrielle 
Udstillinger  i  de  større  sydsvenske  Byer  og  endelig 
efter  at  faa  oprettet  et  kunstindustrielt  Lotteri  for 
Syd-Sverige. 

Den  1  Oktober  aabnedes  under  H.  Sauermanns 
Ledelse  i  Flensborg  et  »Læreværksted  og  Mester¬ 
skole  for  Kunstsnedkere  og  Billedskærere.«  Skolen, 
der  understøttes  af  Staten,  giver  gratis  Undervisning 
til  et  begrænset  Antal  Elever,  der  hver  Uge  skulle 
arbejde  i  48  Timer  paa  Værkstedet  og  i  22  ugent¬ 
lige  Timer  faa  teoretisk  Vejledning.  Teori  og  Praxis 
skal  gaa  Haand  i  Haand,  og  de  nødvendige  For¬ 
billeder  ville  blive  hentede  fra  Byens  Industri¬ 
museum. 

H.  Olrik  og  den  danske  Kunstindustri. 

Af  P.  Johansen. 


Uh  He7irik  Bene  die  tus  Olrik  fødtes  i  Kjøben- 
havn  den  24.  Maj  1830.  Hans  Fader,  Told¬ 
kontrollør  J.  H.  L.  Olrik,  satte  ham  i  Efterslægts- 
selskabets  Skole;  det  var  Meningen,  at  han  saa 
efter  endt  Skolegang  skulde  i  Lære  hos  en 
Kunstdrejer,  da  han  tidlig  havde  vist  Lyst  til  at 
tegne  og  modellere.  Figurerne  i  Kongens  Have 
fristede  især  hans  ungdommelige  Fantasi  til 
Efterligning ;  de  var  vel  for  ham  Kunstens 
væsentligste  Repræsentanter.  Han  prøvede  paa 
at  gjøre  dem  efter,  og  virkelig  var  han  saa  heldig 

med  at  modellere  en  Løve  i  Ler,  at  han  fik 

Lov  til  at  levere  den  ind  til  den  kongelige 

Porcellænsfabrik  for  at  faa  den  brændt.  Og  da 
han  nu  var  i  Gang  med  Heldet,  saa  skete  det 
videre,  at  Hetsch,  som  var  Fabrikens  kunstneriske 
Konsulent,  fik  Løven  at  se  og  lagde  Mærke  til 
den;  han  fik  fat  i  Drengen,  og  Enden  blev  da, 
at  denne  kom  i  Lære  paa  Porcellænsfabriken 
og  blev  sat  paa  »Modellergangen«.  Der  arbejdede 
han  saa  et  Par  Aar.  1844  kom  han  paa  Kunstakademiets  Modellerskole,  og  fra  1846 
gik  han  tillige  paa  Dekorationsklassen.  Samtidig  havde  han  faaet  Lov  til  at  arbejde  som 

Elev  i  H.  V.  Bissens  Atelier,  og  under  Mesterens  Vejledning  blev  det  ham  der  betroet  at 

gjøre  formindskede  Kopier  af  Thorvaldsens  Figurer  til  Brug  for  Porcellænsfabriken.  For 
et  ungt  Menneske  paa  endnu  ikke  20  Aar  og  efter  danske  Forhold  maatte  dette  kaldes 
en  anseelig  Opgave,  og  Løsningen  var  ikke  ilde.  Olrik  gjorde  de  fleste  af  disse  almin¬ 
delig  udbredte  Biscuitfigurer,  som  vi  alle  kjende  saa  godt. 

Nu  begyndte  han  ogsaa  at  indsende  Arbejder  til  Akademiets  Udstillinger.  Han 
var  nemlig  kommen  i  Berøring  med  forskjellige  Haanclværkere,  muligvis  paa  Hetsch’s 
Anbefaling,  og  begyndte  at  faa  Bestillinger.  Saaledes  blev  det  overdraget  ham  at  gjøre 
Modellen  til  den  Æressabel,  som  Planterne  paa  St.  Croix  vilde  forære  Admiral  Irminger ; 
Modellen  kom  paa  Udstillingen  1848  og  fik  ovenikjøbet  Akademiets  lille  Sølvmedaille. 
Selve  Sabelen  blev  udført  af  Sværdfeger  J.  S.  Heraszek.  Den  er  meget  elegant  udstyret 
og  rigt  forsiret,  og  er  den  end  ikke  noget  epokegjørende  Kunstværk,  saa  er  den  dog  for 
et  ungt  Menneske  paa  18  Aar  en  særdeles  respektabel  Præstation,  som  sikkert  har  været 
et  Stykke  over  det  almindelige  af,  hvad  der  dengang  frembragtes. 

1851  nævner  Udstillingskataloget  fra  Olriks  Haand  en  »Frugtskaal«,  som  fik 
Akademiets  store  Sølvmedaille.  Denne  Frugtskaal  er  rimeligvis  identisk  med  en  Bord¬ 
opsats,  som  udførtes  af  Guldsmed  Michelsen  og  af  ham  udstilledes  paa  Industriudstillingen 
i  Kjøbenhavn  1852.  I  Industriudstillings-Tidende  for  nævnte  Aar  faar  den  følgende  Omtale: 
»Foruden  disse  Sjældenheder  (forskjellige  Smykker)  udmærker  næsten  alle  Hr.  Michelsens 
Juvel-  og  Guldarbejder  sig  ved  smagfuld  Elegance;  og  iblgndt  Sølvarbejdet  findes  Gjen- 
stande,  som  i  lige  Grad  repræsentere  Kunst  og  Haandværk,  saasom  en  Vinkande,  en 

Fig.  138. 

H  Olrik,  f.  1830,  f  1890. 

Daase  med  det  danske  Vaaben,  men  fremfor  alt  Bordopsatsen  med  sine  smilende  Drenge. 
Denne  har  allerede  som  Model  (af  Hr.  Olrik)  vundet  den  store  Sølvmedaille.  I  Forhold 
til  alle  øvrige  Udstillere  har  Hr.  Michelsen,  saa  at  sige,  vistnok  bragt  de  største  Offre; 
men  Lønnen  haves  ogsaa  i  den  Beundring,  der  daglig  ydes  af  de  mange,  som  stedse 
dvæle  ved  Skabet.«  Andetsteds  udtales  det  om  denne  Opsats,  at  den  »hvad  Stil  og  Form 
angaar,  var  en  udmærket  Prydelse  h «  Desuden  var  den  en  af  de  meget  faa  Gjenstande, 
som  — -  rigtignok  paa  en  kun  ufuldstændig  Maade  —  blev  afbildede  i  »Folkekalender  for 
Danmark  1853«.  Det  fremgaar  altsaa  heraf,  at  Olrik  saa  lidt  maatte  vente  paa  Aner- 


Fig.  139-  Porcellænsskaal  (Den  kgl.  Porcellænsfabrik). 


kjendelse,  at  hans  Medarbejderskab  ovenikjøbet  var  det,  der  indbragte  en  af  Landets 
mest  ansete  Guldsmede  den  største  Ros.  Og  da  han  det  følgende  Aar  sammen  med 
Billedhugger  E.  Vieth  udstillede  en  »Sølvsukkerskaal,  prydet  med  Figurer«,  fik  han  den 
Neuhausen’ske  Præmie. 

Ved  Siden  af  disse  Arbejder  gjorde  Olrik  forskjellige  Ting  for  den  kongelige 
Porcellænsfabrik  (hig.  139).  Nu  er  det  lidt  vanskeligt  at  beundre  dem,  særlig  da  de 
anvendte  Farver,  men  de  vandt  sig  et  stort  og  taknemligt  Publikum. 


P  Jvfr.  Nyrop:  Dansk  Guldsmedekunst  p.  118  —  19. 

Herefter  fik  Olrik  let  en  Understøttelse  fra  Indenrigsministeriet  og  en  fra  det 
Reiersenske  Fond,  som  satte  ham  i  Stand  til  i  1854  at  gjøre  en  Rejse  til  Paris.  Det 
var  da  hans  Hensigt  at  uddanne  sig  som  Billedhugger  i  dekorativ  Retning  —  men  det 
gik  ham  som  saa  mange  danske  Kunstnere,  at  Kunstindustrien  er  dem  ikke  nok;  de  maa 
nødvendigvis  være  Billedkunstnere.  Og  medens  Plastiken  hidtil  havde  været  Olriks  et  og 
alt,  saa  blev  Paavirkningen  fra  Frankrigs  ogsaa  dengang  frodige  Malerskole  ham  for 


Fig.  140.  Ciseleret  Bordplade.  Tilh.  Enkefru  Olrik. 
(Casper  Møllers  galvanopl.  Etabi.). 


stærk;  han  opgav  Billedhuggernet,  fulgte  sit  »Kald«  og  blev  Elev  af  Couture,  dengang 
Europas  navnkundigste  Lærer.  Fra  dette  Øjeblik  udstiller  Olrik  væsentlig  kun  Malerier, 
mest  Portræter.  Om  han  har  gjort  vel  i  saaledes  at  dele  sig,  om  han  maaske  havde 
drevet  det  videre  ved  at  vie  sig  til  sit  oprindelige  Fag  alene  —  det  er  Spørgsmaal, 
som  det  nu  er  ørkesløst  at  søge  Svar  paa. 

Han  glemte  nemlig  ikke  sin  Ungdoms  Kjærlighed  til  Kunstindustri  og  Dekoration, 

og  det  siges,  at  han  i  Paris  gjorde  flittige  Studier  baade  efter  Antik  og  Renaissance  — 

og  da  han  senere,  1862,  var  i  Rom  med 
Kunstakademiets  Stipendium,  har  han  sikkert 
ogsaa  havt  Øjnene  med  sig  paa  dette  Om- 
raade.  Desværre  giver  hans  efterladte  Teg¬ 
ninger  ikke  synderlig  Oplysning  om.  hvad 
han  med  størst  Forkjærlighed  studerede, 
hvad  der  mest  har  fængslet  ham  og  taget 
hans  Interesse.  Han  sendte  en  anseelig 
Samling  Kompositioner  i  Renaissancestil  hjem 
til  Hetsch,  der  stadig  interesserede  sig  meget 
levende  for  ham,  men  hvor  disse  Tegninger 
er  bievne  af,  har  jeg  ikke 
kunnet  faa  nogen  Oplys¬ 
ning  om. 

Efter  Olriks  Hjem¬ 
komst  fik  han  igjen  meget 
at  gjøre  i  Kunstindustriens 
Tjeneste,  der  ved  Siden 
af  Maleriet  beskjæftigede 
ham  stærkt  lige  til  hans 
Død.  Dobbeltløbetheden 
i  hans  Virksomhed  illustre¬ 
res  godt  ved  det  Træk, 
at  han  døde  fra  to  ufuld¬ 
endte  større  Arbejder: 
det  ene  et  Maleri  afVol- 
merslaget  til  Frederiksborg 
Museum,  det  andet  en 
stor  Jardiniére  til  Sølv- 
varefabrikant  V.  Chris/esen. 

(Modellen  til  den  sidste 
fuldendtes  af  Billedhugger 
H.  C.  Pe/erseji.) 

Fra  1859  tager  Olriks 
kunstindustrielle  Virksom¬ 
hed  især  Fart.  I  dette 
Aar  udførte  han  et  af  sine 
bedste  Arbejder,  rnaaske 
det  allerbedste,  en  Plade  til  et  Sybord,  ciseleret 
af  ham  selv  i  forsølvet  Kobber  (Fig.  140). 
Det  var  hans  Morgengave  til  hans  Plustru. 
Pladen  er  holdt  i  italiensk  Renaissancestil. 
Den  fremstiller,  med  vakker  Symbolik,  en 
ung  Piges  Drømme :  til  hver  Side  et  sovende 
Barn  og  rundt  om  Drømmenes  Genier,  legende 
i  Planteslyngninger.  Det  er  et  ret  fint  og 
elegant,  ogsaa  smagfuldt  Arbejde,  der  sik¬ 
kert  for  sin  Tid  har  været  et  Særsyn;  derom 
vidner  det  Ry,  som  altid  er  gaaet  deraf. 


At  Olriks  Navn  havde  god  Klang,  frern- 
gaar  bl.  a.  af,  at  det  overdroges  ham  at 
gjøre  Tegning  til  den  Pragtsabel,  som  den 
danske  Regjering  1859  sammen  med  andre 
Gaver  sendte  til  Kongen  af  Siam.  Sabelen 
blev  udført  i  massivt  oxyderet  Sølv  af  J.  S. 
Heraszek  &  Søn.  I  det  hele  taget  voxede 
Olriks  Ry  som  en  af  Hovedstøtterne  for  den 
danske  Kunstindustri  stadig.  Hertil  bidrog 
noget  den  Stilling,  han  indtog  overfor  Kunst¬ 
flidslotteriet ,  der  oprettedes  for  gjennem 
Bortlodning  af  Kunstflids- 
gjenstande  at  skaffe  Bidrag 
til  Gjenopførelsen  af  Fre¬ 
deriksborg  Slot,  og  endnu 
mere  den  betydelige  Ind¬ 
flydelse,  han  som  Tegner 
for  H.  C.  Drewsen  kom  til 
at  udøve  paa  Smagen  her¬ 
hjemme.  Drewsen  havde 
allerede  1848  oprettet  et 
Etablissement  for  Affine- 
ring  og  Galvanoplastik,  og 
fra  1849  gav  han  sig  ude¬ 
lukkende  af  med  denne 
sidste  Branche.  Han  havde 
strax  fra  Begyndelsen  faaet 
Støtte  af  Hetsch,  men  først 
fra  det  Øjeblik  han  — 
netop  ved  Begyndelsen  af 
Treserne  —  knytter  Olrik 
nærmere  til  sig,  tager  hans 
Fabrik  rigtig  Fart  og  Op¬ 
sving.  Nu  bliver  han  for 
lange  Tider  den,  der  næ¬ 
sten  udelukkende  forsyner 
Danmark  medPletsager,  og 
Olrik  giver  ham  en  Masse 
Tegninger  dertil  (Fig.  141 — 43,  145).  Man  har 
næppe  i  Almindelighed  nogen  Forestilling  om, 
hvor  stor  en  Mængde  af  disse  Drewsenske 
Brugsgjenstande  der  skyldes  Olriks  flittige 
Blyant.  Næsten  i  hvert  Hus  træffer  man  dem, 
i  Service  og  Skaaler  og  Lysestager  og  i 
mange  andre  Ting,  der  er  saa  almindelige, 
at  aldrig  nogen  tænker  paa,  hvor  de  stam¬ 
mer  fra  —  »det  er  jo  dem,  alle  Mennesker 
har«.  De  mindst  udbredte  af  Olriks  Frem¬ 
bringelser  paa  dette  Felt  er  for  saa  vidt  de, 


Fig.  14 1.  Stage  i  Galvanoplaslik 
(H.  C.  Drewsen). 

som  ved  deres  Fremkomst  gjorde  mest  Opsigt  eller  i  ethvert  Tilfælde  mest  fortjente  at 
gjøre  Opsigt,  nemlig  alle  de  Gjenstande,  der  ere  holdte  i  oldnordisk  Stil. 

Olrik  er  ikke  den,  som  først  fandt  paa  at  anvende  den  oldnordiske  Metalstil  paa 
moderne  Guldsmedearbejder.  E.  F.  Dahl,  som  paa  Verdensudstillingen  i  London  1862 
tiltrak  sig  Opmærksomhed  ved  en  Samling  Smykker  i  denne  udenfor  Skandinavien  lidet 
kjendte  Stil,  var  nok  den,  der  allerførst  øste  af  Kilden,  og  baade  Dragsted  og  J.  Dideriksen 
har  benyttet  den  selvstændigt.  Desuden  har  Billedhugger  C.  Peters  anvendt  Stilen  jævn¬ 
sides  med  Olrik  og  endda  rnaaske  med  større  Talent  end  denne.  —  Endnu  paa  Verdens¬ 
udstillingen  i  London  1862  repræsenteredes  Olrik  ved  et  Arbejde  (en  Opsats)  i  Renaissance- 
stil,  udført  af  V.  Christesen,  »et  smukt  Ahdnesbyrd  om  den  Samarbejden  mellem  Kunst 
og  Haandværlc,  som  taler  gjennem  saa  mange  af  de  udstillede  Arbejder,  som  kun  er 
muligt,  hvor  Kunstneren  er  nøje  kjendt  med  det  Materiales  Natur,  hvori  Arbejdet  skal 
udføres,  og  som  Udlandets  Presse  ogsaa  har  været  enig  om  at  anerkjende  ved  næsten  alle 


Fig.  142.  Bordbakke  i  Galvanoplastik  (H.  C.  Drewsen). 


de  danske  udstillede  Sager«  (Illustreret  Tidende  1861 — 62).  Opsatsen,  der  ogsaa  fandtes 
paa  Industriudstillingens  Oktoberudstilling  dette  Aar,  vandt  i  det  hele  megen  Anerkjendelse, 
idetmindste  herhjemme. 

1861  havde  Olrik  givet  Tegning  til  en  Opsats,  som  udførtes  hos  Hofguldsmed 
Michelsen,  en  Guldbryllupsgave  til  Kammerherre  Benzon  til  Christiansdal  ved  Odense. 
Ogsaa  den  blev  af  Samtiden  betragtet  som  et  sjeldent  Pragtstykke. 

Sin  største  Triumf  fejrede  Olrik  dog  i  London  1870 — 71.  Illustreret  Tidende 
giver  hans  Kandelaber  (Fig.  144)  følgende  begejstrede  Omtale  :  »Det  Sølvarbejde,  hvoraf  vi  her 
meddele  en  Afbildning,  fører  Tanken  tilbage  til  det  15de  og  16de  Aarhundrede  —  til 
den  Periode,  da  det  florentinske  Guldsmedearbejde  stod  paa  sit  Højdepunkt,  da  store 
Billedhuggere  og  Bygmestre  • — •  Donatello,  Brunelleschi  og  Ghiberti  —  udgik  fra  Guld¬ 
smedeværkstederne,  og  da  Cellini  forbausede  Verden  ved  sine  Arbejders  uforlignelige 
Finhed  og  Formskjønhed.  Det  er  nu  ingenlunde  vor  Mening  at  ville  sætte  et  Arbejde 
fra  Nutiden  ved  Siden  af  disse  uopnaaede  Mønstre;  men  man  kan  ikke  se  det  uden  at 

gjennemtrænges  af  den  Overbevisning,  at 
det  maa  maales  med  en  ganske  anden 
Alen,  end  hvad  vi  see  af  Sølvgjenstande  i 
Almindelighed,  og  at  det  baade  i  Aand  og 
Udførelse  slutter  sig  til  det  bedste,  der  er 
frembragt.  Kandelabren,  der  er  1 3/4  Alen 
høj,  blev  efter  en 
ypperlig  Tegning  af 
//.  Olrik  udført  af 
Sølvvarefabrikant  V. 

Chris/esen  til  den  in¬ 
ternationale  Arbejder¬ 
udstilling,  der  afhold¬ 
tes  i  London  1870. 

Den  vakte  saa  almin¬ 
delig  Opmærksomhed, 
at  Comiteen  tilkjendte 
V.  Christesens  For¬ 
retning  ikke  færre  end 
36  Sølvmedailler  til 
hans  Arbejdere  og  i 
Anerkjendelsen  af  det 
usædvanlige,  der  her 
var  præsteret,  til¬ 
kjendte  Mesteren  den 
eneste  Guldmedaille, 
der  ved  Udstillingen 
tilfaldt  dette  Fag.  Til 
den  internationale  Ud¬ 
stilling  i  London  1871 
—  hvor  Haandværks- 
o  g  Fabriksfrembrin- 

gelser  ikke  kunde  faa 
Adgang  —  blev  Kan¬ 
delabren  anden  Gang 
reklameret  for  at  ud¬ 
stilles  mellem  Kunst- 
gjenstande.  Der  er 
ved  denne  velfortjente 
Ære,  som  er  viist  vor 
dygtige  Landsmand, 
givet  et  Stød  fremad 
til  igjen  at  hæve  Guld¬ 
smedearbejdet  til  den  Anseelse,  det  havde 
i  Mediceernes  Tid,  da  Kunst  og  Haand- 
værk  i  den  Retning  smeltede  sammen. 
Comiteen  har  ved  at  hædre  et  saa  udmær¬ 
ket  Arbejde  paa  denne  Maade  hædret  sig 
selv.  Dette  er  den  almindelige  Dom,  efter 


at  Arbejdet  er  udstillet  igjen,  og  Kritiken, 
med  The  art  journal  i  Spidsen,  har  været 
enig  i  at  udtale,  at  det  er  et  beundrings¬ 
værdigt  udført  Værk  af  en  virkelig  Kunst¬ 
ner«  —  Og  i  Anledning  af  andre  Arbejder 
af  Christesen  har  111.  Tid.  næste  Aar  Føl¬ 
gende:  »Guldsmede¬ 
kunsten  selv ,  der  i 
vore  Dage  ved  enkelt 
Mands  Udholdenhed, 
Energi  og  Genialitet 
(og  et  saadant  Exem- 
pel  er  lykkeligvis  frugt¬ 
bringende  for  mange) 
synes  at  ville  svinge 
sig  op  til  at  indtage 
den  samme  Stilling, 
som  den  indtog  i 
Middelalderen,  i  Kun¬ 
stens  skjønneste  Blom¬ 
stringstid.« 

Som  man  ser, 
spares  der  ikke  paa 
Lovtaler.  Skade  blot, 
at  de  skjønne  Spaa- 
domme  om  Guldsme¬ 
dekunstens  Fremtid 
saa  lidt  er  gaaede  i 
Opfyldelse.  Nutildags 
turde  der  jævnlig  være 
Anledning  til  at  se 
paa  dens  Frembrin¬ 
gelser  med  andre  Fø¬ 
lelser  end  den  rene 
Henrykkelse. 

Olriks  sidste  stør¬ 
re  Bedrift  paa  dette 
Omraade  var  V.  Chri¬ 
stesens  »Volmer- 
skjold«,  som  var  ud¬ 
stillet  paa  den  nor¬ 
diske  Udstilling  1888 
og  dengang  blev  af¬ 
bildet  og  omtalt  her  i  Tidsskriftet  (1888, 
p.  95).  Foruden  sine  Kompositioner  for 
Drewsen  og  Guldsmedene  har  Olrik  ogsaa 
gjort  mange  andre  Ting,  saaledes  en  Række 
af  »Pragtbind«,  deriblandt  til  Chr.  Winthers 
Mythologi  og  flere  afRichardts  Digtsamlinger. 


Fig.  143-  Kniv  og  Gaffel  i  Galvanoplastik. 
(H.  C.  Drewsen). 

Forøvrigt  høre  disse  til  det  mindst 
heldige,  han  har  gjort;  de  er  Udtryk 
for  den  Smag,  der  kalder  Shirtings¬ 
bind  med  Presseforgyldning  »Pragt«. 
Desuden  har  han  gjort  en  Række  Me- 
dailler  for  V.  Christesen. —  Ved  sin  Død 
den  3.  Januar  1890  efterlod  Olrik  sig 
foruden  den  alt  nævnte  Jardiniére  en 
Tegning  til  et  Banner  for  Universitetet. 
Det  skulde  syes  af  hans  Datter  og 
blev  ogsaa  i  den  sidste  Del  af  Oktober 
udstillet  i  Industriforeningen. 


Olrik  staar  som  Repræsentant  for 
en  hel  Periode  i  vor  Kunstindustri. 
Hans  Virksomhed  begynder  med  Pe¬ 
riodens  første  Begyndelse,  og  hans 
Liv  ender  i  det  Øjeblik,  da  ogsaa 
den  har  brugt  sin  Livskraft  op  og 
trænger  til  Afløsning. 

Olrik  begynder  sin  Løbebane 
under  Vejledning  af  G.  F.  Hetsch, 
som  indtil  Aarhundredets  Midte  var 
enevældig  Hersker  over  den  danske 
Kunstindustri,  den  han  jo  ogsaa  selv 
havde  fremelsket.  Hetsch,  der  ude¬ 
lukkende  beundrede  den  antike  Stil 
og  i  Grunden  betragtede  den  som 
den  eneste  tilladelige,  om  end  Go- 
thiken  havde  sin  Charme  og  Renais- 
sancen,  naar  galt  skulde  være,  kunde 
anerkjendes,  —  han  var  en  streng 
Lærer,  der  holdt  sine  »Kunsthvalpe« 
godt  i  Ørene  og  ikke  taalte  noget 
Krumspring.  For  Hetsch  var  vel  efter 
alle  Vidnesbyrd  en  brav  og  retsindig 
Mand  med  den  varmeste  Kunstinter¬ 
esse,  men  han  var  tillige  en  lille 
Aand,  hvis  store  Indflydelse  paa 
mange  Maader  maatte  virke  lige  saa 
hæmmende  som  den  paa  andre  Maa¬ 
der  virkede  fremmende.  Det  er  det 
uheldige  ved  at  have  en  stærkt  be¬ 
grænset  Begavelse  som  almægtig  Le¬ 
der,  at  al  Frihed  i  Udviklingen  falder 


Fig.  144.  Sølvkandelaber  (V.  Christesen). 


bort 


den  smaalige  Korrekthed 


sættes  i  Højsædet.  Den,  der  ikke  tør  stole  fuldt  ud  paa  sin  sikkre  Sands  for  godt  og 
ondt,  den,  som  ikke  af  Naturen  har  den  lykkelige  Haand  i  Kunsten,  han  maa  gaa  strengt 
efter  Principer,  om  han  ikke  vil  udsætte  sig  for  en  Gang  imellem  at  falde  i  Grøften  og 

maaske  sætte  sin  Anseelse  paa  Spil;  jo  snævrere  Principernes  Grænse  drages,  desto  større 
bliver  Sikkerheden,  men  desto  flere  bliver  ogsaa  de  gode  Muligheder,  der  lukkes  ude. 
Naar  man  kun  opererer  med  et  ganske  lille  Antal  Forbilleder,  kan  man  jo  altid  lære 
dem  udenad  og  gjøre  dem  taalelig  efter;  men  saa  bliver  Kunsten  ogsaa  snart  til  en  blot 
Fremplapren  af  den  lærte  Lektie.  Den  »rene  Smag«  og  »Fornuften«,  som  Hetsch  havde 
saa  travlt  med,  den  betød  for  ham  Plankeværket  om  hans  lille  Kongerige,  som  ingen  af 
hans  Elever  fik  Lov  at  krybe  over.  Hvor  betegnende  er  ikke  den  Definition  af  den  gode 


Fig.  145.  Bordopsats  i  Galvanoplastik  (H.  C.  Drewsen). 


Smag,  som  Hetsch  giver  i  Bemærkninger  angaaende  Kunst,  Industri  og  Haandværk  (p.  12): 
»Jeg  har  alt  for  mange  Aar  siden  i  Dansk  Kunstblad  (1839,  Nr.  13)  udtalt,  at  den  gode 
Smag  i  Kunsten  synes  mig  at  have  et  Slags  Lighed  med  den  gode  Tone  i  det  daglige 
Selskabsliv,  og  at  denne  ligesom  hin  tilkjendegiver  sig  især  ved  Ikkeanvendelsen  af 
visse  Former.« 

Med  Hetsch’s  Strenghed  overfor  Valget  af  Former  fulgte  ogsaa  en  minutiøs 
Nøjeseenhed  overfor  selve  Udførelsen  af  Tegningerne,  en  Fordring  paa  Pænhed  og 
Orden,  som  mærkes  i  alle  Tegninger  fra  hans  Tid  og  endnu  langt  senere,  Krav,  som 

ikke  kunde  andet  end  hæmme  Fantasien  og  forlede  til  overdreven  Syslen  med  de  smaa 
Ting,  medens  Overblikket  over  Helheden  tabtes. 

Selvfølgelig  var  Olrik,  som  alle  andre,  stærkt  paavirket  af  denne  Skole,  den  han 
for  saa  vidt  aldrig  rentud  brød  med,  og  meget  blev  fra  den  siddende  ham  i  Blodet  til 
hans  Dødsdag.  Og  dog  kom  Olrik  til  at  være  en  af  de  Mænd,  som  skulde  bære  en  ny 
Periode  frem,  dengang  den  klassiske  Retning  i  Hetsch’s  sidste  Aar  var  ved  at  løbe  sin 
Bane  ud,  og  Kunstindustrien  maatte  se  sig  om  efter  nye  Veje  og  nye  Maal.  Vel  vovede 
man  ikke  at  se  fremad,  evnede  ikke 
at  famle  ind  paa  de  utraadte  Stiers 
Mørke,  og  saa  gjorde  matr  da  det, 
som  er  Særkjende  for  det  igde  Aar- 
hundrede,  man  saa  tilbage,  søgte  det 
nye  blot  i  at  stirre  paa  et  andet  af 
Fortidens  Lys:  man  opgav  Antiken 
som  eneste  Forbillede  og  satte  i 
Stedet  dens  sildigfødte  Datter,  Italiens 
og  Frankrigs  Renaissance.  Under  sit 
Ophold  i  Paris  viede  Olrik  denne 
sine  bedste  Kræfter;  men  hverken 
han  eller  nogen  anden  dengang  fik 
dog  fat  paa  det,  som  var  Renais- 
sancens  største  og  ypperste  Egen¬ 
skab,  dens  Dristighed  i  at  gaa  sine 
Veje,  som  den  selv  lystede,  den 
friske  Luft,  som  var  i  dens  Sale. 

Efterligningen  blev  spinkel.  Men 
Samtiden  var  henrykt  og  saa  sig  alt 
som  Rival  til  Kunstens  Guldalder. 

Kun  ganske  enkelte  havde  kritisk 
Blik  nok  til  at  se  Manglerne,  hvis 
Kjærnepunkt  Goldschmidt  saa  træf¬ 
fende  har  udtrykt:  »I  vor  officielle 
Verdens  Luft  opvoxer  baade  en  Lit¬ 
teratur  og  en  Kunst,  hvor  det  egent¬ 
lige  Ideal  synes  at  forsvinde  og  alt 
kun  tragter  efter  noget  underordnet- 
skjønt,  Nethed  og  Pænhed.«  (Hjem¬ 
løs  II,  p.  162.) 

Den  Periode,  der  kom,  blev 
studerende,  som  den  er  den  Dag 
idag,  fordi  den  i  hele  sit  Væsen  var 

søgende.  Deraf  til  Gjengjæld  ofte  noget  vist  slcoleagtigt  i  dens  Frembringelser,  et  frem¬ 
trædende  Element  af  noget  paa  Forhaand  givet.  Paa  den  anden  Side  maa  man  aner- 
kjende  det  saare  agtværdige  i  den  Flid,  hvormed  man  søgte,  og  den  Ihærdighed  og 
Alvor,  hvormed  der  blev  arbejdet,  ikke  mindst  af  en  Mand  som  Olrik. 

Det  er  vanskeligt  at  arbejde  i  en  Periode,  hvor  to  Tidsaldere  brydes,  uden  at 
den  nye  Tid  endnu  ret  er  voxet  til  at  tone  Flag  eller  blive  sig  sine  Maal  bevidst.  Denne 
Brydning  mærkes  selvfølgelig  hos  Olrik  som  hos  andre.  Den  lejendes  f.  Ex.  i  hans 
Vedhængen  ved  den  rene  Linie.  For  Hetsch’s  Tid  spiller  Linien  jo  næsten  større  Rolle 

24 


Fig.  146.  Sølvbordopsats  (Jul.  Dideriksen). 
Tilh.  Etatsraad  H.  N.  Valentiner. 

end  Formen.  Derfor  lykkes  Fladeornamenterne  bedst  for  Olrik.  Der  kunde  hans  noble 
Talent  med  sit  naturlige  Hang  til  Sirlighed  naa  sine  smukkeste  Resultater.  Og  derfor 
var  den  nordiske  Bronzealders  Smykker  for  ham  et  saa  betydningsfuldt  Fund,  hvoraf  han 
har  forstaaet  at  øse  Motiverne  til  sine  smagfuldeste  Frembringelser.  Æren  for  at  have 
støttet  og  opmuntret  ham  paa  denne  Vej  tilkommer  væsentlig  H.  C.  Drewsen,  der  i 
mange  Maader  var  ham  en  trofast  Ven.  I  Sammenligning  med  de  seneste  Aars  Kunstner¬ 
honorarer  lyder  det  ret  imponerende,  at  Drewsen  for  at  tegne  og  delvis  modellere  en, 
rigtignok  temmelig  stor,  Opsats  betalte  Olrik  ikke  mindre  end  1500  Rdlr. 

Den  Usikkerhed,  som  følger  med  en  Overgangsperiode,  viser  sig  ogsaa  i  Olriks 
Vanskelighed  ved  at  tage  kraftig  fat  paa  Formen.  Muligvis  har  den  Arbejdsmaade,  han 
var  skolet  til,  bundet  ham  en  Del.  Man  kan  ikke  tænke  sig  noget  mere  fuldendt  i 
Behandling  og  »Optrækning«  end  hans  Tegninger.  De  er  pyntelige  til  det  yderste, 
tegnede  med  et  meget  spidst  og  haardt  Blyant,  uden  en  Bule  paa  Stregen,  uden  nogen 
Rysten  paa  Haanden,  uden  den  mindste  Plads  for  Tilfældigheder.  Han  har  ikke  ladet 
Blyantet  løbe  for  at  se,  hvad  han  muligvis  kunde  finde  paa  sin  Vej.  Man  kan  ikke  se, 
hvormeget  der  er  gjort  om,  da  han  i  Reglen  ikke  har  efterladt  sig  forskjellige  Udkast  til 
den  samme  Komposition.  Men  han  har  dog  vist  saa  temmelig  strax  havt  i  Hovedet,  hvor¬ 
ledes  den  Ting  skulde  se  ud,  som  blev  bestilt  hos  ham,  han  har  næsten  strax  kunnet 
tegne  den  ned.  Det  meste  Arbejde  blev  at  udarbejde  Detaillen  og  sætte  Ornamentiken 
paa.  Hovedformen  blev  da  jævnlig  noget  mager  og  tør.  Olriks  Syn  har  i  meget  lignet 
det,  som  er  almindeligt  hos  Damer.  Men  han  kunde  saa  til  Gjengjæld  være  kvindelig  fin 
og  dannet  i  sin  Smag  for  det  enkelte  og  intelligent  i  at  overvinde  smaa  Skjær. 

Ejendommeligt  er  det  ellers,  at  hvor  Hovedformen  lykkes  Olrik  bedst,  der  har 
han  forladt  den  forgudede  Renaissance  og  minder  mere  om  middelalderlige  —  romanske  - — 
Forbilleder,  som  han  da  forbinder  med  oldnordisk  Fladedekoration  (se  f.  Ex.  Fig.  145). 
—  Til  andre  Tider  finder  man  Træk  af  den  ejendommelige  Naturalisme,  som  i 
Treserne  udgik  fra  Frankrig  og  endnu  i  Halvfjerserne  trivedes  hos  os.  Han  kunde  stun¬ 
dom  være  heldig  dermed,  som  i  flere  Ting  f.  Ex.  Skeer,  han  tegnede  for  Drewsen,  eller  i 
den  i  Fig.  146  afbildede  Sølv-Bordopsats.  Andre  Gange,  som  i  den  store,  Kammerherre 
Scavenius  tilhørende  Opsats,  ledte  denne  Anvendelse  af  Naturformer  ham  ud  over  Maal  og 
Maade,  saa  Resultatet  ikke  tiltaler,  trods  al  den  Duelighed,  hvoraf  Udførelsen  med  Rette 
kan  rose  sig. 


Fig.  147.  Medaille  fra  den  nord.  Udstilling  1872. 
(V.  Christesen). 

Fig.  148.  Flygel  i  Citrontræ  (Hornung  &  Møller).  Tilh.  Fru  D.  B.  Adler. 


Heinrich  Hansen. 

Af  Harald  Bing. 


Der  falder  os  en  Dag  et  Bind  Digte  i 
Haanden,  som  Alverden  for  en  Menneskealder 
var  enig  om  at  ansee  for  ægte  og  lødig  Poesi. 
Eller  vi  høre  tilfældig  vore  Forældres  Yndlings- 
opera,  Udtrykket  for  hvad  de  følte  varmest  og 
dybest.  For  os  lyde  disse  Toner  spinkle  og 
trivielle ;  og  med  kritisk  Kulde  læse  vi  den  for¬ 
rige  Generations  Lyrik,  der  ikke  formaaer  at 
sætte  vor  Sjæls  Nerver  i  Svingning.  Er  dette 
nu  et  Bevis  paa,  at  vore  Forgængeres  Følelses¬ 
liv  var  mindre  udviklet  end  vort,  at  deres  Smag 
var  ringere  end  vor?  Ingenlunde.  Det  er 
blot  en  Stadfæstelse  af  den  gamle  Sandhed,  at 
enhver  Generations  Værker  —  i  Kunsten  som 
paa  andre  Omraader  —  maa  bedømmes  efter 
den  Sum  af  Værdier,  de  har  tilført  deres  Sam¬ 
tid.  Vi  bør  som  samvittigshedsfulde  Dommere 
ikke  paavirkes  af  den  Omstændighed,  at  det 
maaské  er  lykkedes  os  at  give  vor  Skjønheds- 
trang  ædlere  og  renere  Udtryk,  men  snarere 
undersøge,  om  det,  der  forekommer  os  forældet 
og  banalt,  ikke  for  Datiden  maatte  staa  som 
en  Fornyelse,  en  Rensning  og  Befrielse. 

Det  er  vel  overflødigt  at  sige,  at  der  gives  Arbeider,  der  uskadte  gaa  ud  af 
6  hvis  Berømmelse  voxe  med  hver  Menneskealder,  de  blive  ældre. 

24* 


Fig.  149. 

Heinrich  Hansen,  f.  1821,  j-  1890. 


Tidens  Ildprøve,  o 

Al  Honnør  for  Shakespeare  og  Beethoven,  Mozart  og  Holberg  —  de  har  deres  paa  det 
tørre.  Dog  disse  Undtagelser  omstøde  ikke  den  Regel :  at  det  er  de  første  50  Aar,  der 
er  de  skjæbnesvangreste  for  de  fleste  Kunstneres  Udødelighed. 

Som  det  gaaer  i  Rhytmernes  og  Tonernes  Verden,  gaaer  det  ogsaa  for  de 
bildende  Kunsters  Vedkommende.  In  casu  for  Kunstfliden. 


Fig.  150.  Opstaaende  Pianoforte  (Hornung  &  Møller,  Severin  &  Andreas  Jensen). 

Tilh,  Grosserer  P.  C.  A.  Sthyr. 


Det  kan  ikke  være  andet,  end  at  Enhver,  der  med  Sindet  opfyldt  af  Indtryk  fra 
Verdensudstillingen  i  1889,  hvor  Form  og  Farve  kjæmpede  den  skjønneste  Væddekamp 
om  Seirens  Pris,  traadte  ind  i  Industriforeningens  Oktober-Forevisning,  maatte  føle  denne 
som  en  Skuffelse.  Derude  feirede  man  en  Sommerfest  i  lyse,  sarte  Toner  —  herhjemme 
var  et  Efteraarsgilde  i  tunge,  dystre  Farver.  Hist  tumlede  de  sig  lystigt  omkring  efter 
alle  Kompassets  Streger;  her  —  det  samme  Skoleridt  den  samme  Bane  rundt  for 
tyvende  Gang. 


Heinrich  Hansen. 


177 


Denne  Skuffelse  vil  imidlertid  betydelig  formindskes,  dersom  man  fastholder,  at 
de  Mænds  Gjerning,  der  fremstilledes  i  Industriforeningen,  tilhører  Fortiden.  De  har  da 
et  billigt  Krav  paa  at  værdsættes:  ikke  eftersom 
de  holde  Maal  med  Nutidens  Kunstsands,  men  i 
Forhold  til  det,  deres  umiddelbare  Forgængere 
har  ydet. 

Heinrich  Hansens  Kunstflid,  det  er  Smagen  i 
Danmark  fra  1860 — 80.  Tilførte  han  os  dengang 
noget  nyt,  stod  han  blot  en  Gang  som  den,  der 
vilde  vise  sin  Samtid  noget  forskjelligt  fra  det, 
man  havde  seet  paa  i  den  foregaaende  Snes 
Aar  —  saa  har  han  ikke  levet  forgjæves. 


Fig.  151. 

Stol  til  el  Herreværelse  (Sev.  &  Andr.  Jensen). 
Tilh.  Fru  Adler. 


Heinrich  Hansens  Fortjeneste  af  dansk  Kunst¬ 
flid  er  da  den,  at  han  paa  en  Tid,  da  man  var 
overmæt  af  Hetsch’s  Klassicisme,  paaviste  hvilken 
rig  Skat  af  nye  Motiver  der  laa  gjemt  i  den 
saakaldte  »Christian  IV’s  Stil«.  Hetsch’s  Ene¬ 
vælde  havde  strakt  sig  over  en  lang  Række  af 
Aar.  Med  genial  Ensidighed  havde  han  paatrykt 
næsten  ethvert  Haandværk  den  kunstneriske  Op¬ 
fattelse,  han  som  Yngling  førte  med  sig  fra  Ud¬ 
landet.  Eiheller  kunde  de  Mænd,  der  var  opvoxet 
under  hans  Tugt,  frigjøre  sig  fra  en  Synsmaade, 
der  engang  havde  været  ung  og  moderne,  men  i 
Aarenes  Løb  var  bleven  til  Skole  og  Rutine; 

efter  et  halvt  Aarhundredes  Dvælen  ved  de  samme  Kunstidealer  var  der  stærk  I  rang  til 
nye  Udtryksformer.  Den  udprægede  nationale  Retning  efter  Krigsaarene  1848  50  pegede 

naturligt  hen  til 
at  søge  disse  i 
vor  egen  Fortid, 
og  af  denne  For¬ 
tids  Kunst  frem¬ 
bød  Renaissancen 
sig  som  af  sig 
selv.  Opgaven 
laa  da  tilrette  for 
Heinrich  Hansen, 
der  forlængst 
havde  taget  dette 
Afsnit  af  vort 
Folks  Liv  i  Be¬ 
siddelse  som  sin 

Fig.  152.  Sofa  til  et  Herreværelse  (Sev.  &  Arulr.  Jensen).  kunstneriske  Do 

Tilh.  Fru  D.  B.  Adler. 


rnæne. 


Med  Heinr. 

Hatisens  Virksomhed  som  Maler  har  vi  kun  forsaavidt  at  gjøre  i  denne  Sammenhæng, 
som  det  vilde  være  lærerigt  at  see,  om  han  anvendte  sine  Evner  paa  samme  Maade, 

hvad  enten  han  gjengav  sit  kunstneriske  Syn  paa  Lærredet,  eller  han  søgte  Udtryk  herfor 
ved  Hjælp  af  andre  Materialer.  Der  møder  os  strax  en  Grundforskjel.  Med  Pensel  og 
Palet  i  Haanden  erkjendte  Heinr.  Hansen  sin  Begrændsning  som  Kunstner:  han  følte  sig 
som  Arkitektun naler  og  ikke  som  andet.  Der  kan  paavises  Ungdomsarbeider  af  ham, 
hvor  han  endnu  ikke  er  bleven  sig  sit  egentlige  Kald  bevidst,  ligesom  han  ogsaa  i  sine 
senere  Aar  undtagelsesvis  —  i  det  store  Arvehyldningsbillede  f.  Ex.  —  slog  ind  paa  nye 
Baner.  Men  der  er  vist  ingen  Tvivl  om,  at  han  som  Maler  kun  fandt  sig  ret  tilpas  i  det 


Fig.  1 53-  Et  Ibentræs-Salonskab  (J.  G.  Lund). 
Tilh.  Fru  Oxelberg. 


Indre  af  en  Domkirke,  et  Slotskapel,  en  Bibliothelcssal  eller  —  helst  - — ■  en  Riddersal  fra 
det  17de  Aarhundrede.  Her  fandt  han  de  Omgivelser,  i  Ly  af  hvilke  hans  Talent  for 
sikker  og  omhyggelig  Gjengivelse  kunde  udfolde  sig ;  udenfor  disse  Mure  vovede  han  sig 
vistnok  kun  efter  ydre  Tilskyndelse. 

Ikke  saa  i  hans  Forhold  til  Kunsthaandværket.  Der  følte  Heinrich  Hansen  sig 
som  den  Overlegne ,  der  i  Kraft  af  sin  Autoritet  som  Maler  turde  binde  an  med 
enhver  Opgave.  Og  der  blev  ham  stillet  mange  saadanne,  til  hvis  Løsning  han  skred 

med  Lyst,  Iver  og  —  et  Mod,  der  nu  næsten 
forekommer  os  forbløffende.  Han  gav  sig 
ufortrødent  i  Lag  med  at  forme  vore  Kop¬ 
per,  male  vore  Kander,  snedkre  Møbler  og 
gravere  Sølvtøi.  At  denne  ene  Mands 
Evner  spredtes  over  saa  stort  et  Felt  af 


Fig.  154.  Taburet  i  Citrontræ  (J.  G.  Lund). 
Tilh.  Fru  Adler. 


uensartede  Sysler  laa  for  det  første  deri,  at 
Udvalget  af  de  til  Raadighed  staaende 
Kræfter  dengang  var  mere  begrændset,  end 
det  nu  er.  Men  Grunden  var  dog  fornem¬ 
melig  den,  at  Specialiseringen  —  denne 
Kunstens  som  Industriens  store  Hemmelig¬ 
hed  —  endnu  ikke  var  aabenbaret  for  det 
ganske  Folk.  Nutildags  kan  jo  Alle  paa 
deres  Fingre  den  simple  Sandhed,  at  en¬ 
hver  Kunstart  er  god  for  sig,  men  at  den 
fordrer  sin  Mand  hel  og  holden.  En  Ar¬ 
kitekt  har  sit  Hus  at  bygge,  en  Billedhugger 
passer  Meisel  og  Hammer;  dog  ingen  af 
disse  Beskjæftigelser  indeholder  i  sig  nogen¬ 
somhelst  Betingelse  for  at  komponere  en 
Bordopsats  f.  Ex.  Saa  lidt  som  en  Land¬ 
skabsmaler  bør  tegne  Stole  eller  en  Dyre- 
maler  give  Udkast  til  Pianoer.  —  Vi  ved, 
som  sagt,  alt  dette  nu ;  men  da  Heinrich 
Hansen  fremstod,  var  man  hverken  i  Kunstner¬ 
eller  Haandværkerkredse  naaet  saa  vidt  i 
Erkjendelse  af  Livsvilkaaret  for  en  virkelig 
Kunstindustri.  Den  vil  gjøre  Krav  paa,  at 
Kunstneren  omformer  sig  til  Haandværker, 


offrer  et  enkelt  Fag  sin  Kjærlighed  og  sine 
Evner.  Heinrich  Hansen  tog  for  saavidt  fat, 
hvor  hans  fortjenstfulde  Forgænger  He/sch 
slap  —  det  var  Fortegningernes  Periode, 
der  endnu  var  inde. 

*  * 

* 

Paa  en  beskeden  Plads,  halvt  skjult  af 
den  mægtige  Midteropstilling  af  Sølvopsatser, 
hang  en  Ramme  med  Arbeidstegninger.  Det 
var  Studier  fra  det  gamle  Frederiksborg  — 
Ornamenter,  Dørfyldinger,  Karnisser  —  der 
vistnok  var  benyttet  ved  Opførelsen  af  det 
nye  Slot.  Flertallet  af  de  Besøgende  har 
neppe  skjænket  disse  Arbeider  mere  end  et 
flygtigt  Blik,  men  det  havde  lønnet  sig  at 


ISS-  Stol  i  Citrontræ  (J.  G.  Lund). 
Tilh.  Fru  Adler. 


offre  dem  et  lidt  indgaaende  Studium.  Thi 
de  indeholdt  i  Virkeligheden  hele  Heinrich 
Hansens  dekorative  Syn,  hans  kunstneriske 
Anskuelse.  Man  gjenfandt  her  de  Motiver, 
han  havde  benyttet  gjennem  et  langt  pro¬ 
duktivt  Liv,  lige  fra  den  Uhrkasse,  han 

havde  dekoreret  som  Malersvend,  indtil  Kompositionerne 
paa  hans  Fodstykke  til  Michelsens  Rytter-Statuette  af 
Kongen.  Det  være  sagt  som  en  Ros  for  den  gamle 
Kunstner:  Renaissancen  i  dens  dansk-hollandske  Form, 
naar  det  kom  høit  i  dens  ældre  florentinske  Fætters 
Skikkelse,  den  havde  han  levet  sig  ind  i,  dens  livfulde 
Ynde  og  bugtende  Fylde  var  han  fortrolig  med.  Den 
eiede  hans  Kjærlighed  som  Maler,  og  hvad  han  lagde 
Haand  paa  som  Kunsthaandværker,  antog  af  sig  selv 
det  samme  Præg.  Det  samme  Præg  —  deri  laa  Heinr. 
Hansetis  Svaghed.  At  han  havde  assimileret  sig  med  en 
enkelt  Tids  Stil  og  kun  ved  Hjælp  af  den  kunde  ud¬ 
trykke,  hvad  der  laa  ham  paa  Hjerte,  det  maa  betegnes 
som  et  kunstnerisk  Fortrin  hos  ham.  Men  han 
stod  ikke  frit  ligeoverfor  sin  Kunstform,  havde 
ikke  afluret  den  dens  dybeste  Hemmelighed,  dens 
inderste  Væsen.  Plan  dristede  sig  sjeldent  til  en 
selvstændig  Bearbeidelse  af  Detailen,  endsige  da 
til  en  Omformning  af  Renaissancens  Hovedlinier. 
Uden  Vaklen  overførte  han  de  kjendte  Motiver, 
den  hele  arkitektoniske  Habitus  fra  Frederik  IPs 
og  Christian  IV’s  Tid  til  det  19de  Aarhundredes 
Sofaer  og  Spiseskeer. 

Vi  indsee  nu,  ved 
at  skue  tilbage  paa  den 
Fig.  156.  Sølvbæger,  afdøde  Kunstners  Værk, 

ølvbryllupsgave  tilDd.  MM.  Kongen  og  Dronningen  at  han  havde  løst  sin 
(A.  Michelsen).  Opgave  fuldkomnere, 

dersom  han  havde  be¬ 
nyttet  sit  solide  Kjendskab  til  det  1 7de  Aarhundredes  Stil  og  sin 
rige  dekorative  Evne  noget  anderledes.  Det  havde  været  et  For¬ 
søg  værd  for  ham  at  forny  den  saakaldte  danske 
Renaissance  ved  at  tillempe  dens  kunstneriske 
Eiendommeligheder  efter  Nutidens  praktiske  Krav. 

Men  naaede  Heinr.  Hansen  ikke  saavidt,  be¬ 
tegner  dog  hans  Manddomsgjerning,  uadskillelig 
knyttet  til  Kunstflidslotteriets  Navn,  et  Fremskridt 
og  en  Forbedring.  Denne  Institution  var  i  en 
Række  af  Aar  Midtpunktet  for  den  kunstiudustrielle 
Interesse  i  vort  Land.  Det  lykkedes  den  at 
samle  en  Stab  af  virkelystne  Kunstnere  om  sin 
Fane:  Kunstens  forædlende  Indflydelse  paa 
Haandværket;  og  i  denne  Stab  var  Heinr.  Han¬ 
sen  facile  princeps.  Han  forenede  med  sine 
øvrige  Føreregenskaber  ogsaa  den,  at  have  et 
aabent  Øje  for  at  rekrutere  Hæren  med  friske 
Kræfter,  og  adskillige  unge  Haandværkerfirmaer 
vandt  deres  gyldne  Sporer,  bleve  ansete  og  be-  Fig.  ,57  Armstol  (Sev.  &  Andr.  Jensen). 
kjendte  under  Kunstflidslotteriets  25aarige  Kam-  Tilh.  Fru  Heinr.  Hansen. 

pagne.  —  Det  var  selvfølgelig  kun  en  ringe  Del  af  Heinr.  Hansens  Produktion,  som  det 
var  lykkedes  Industriforeningen  at  skaffe  tilveie  ved  sin  Oktober-Udstilling,  men  den  var 
stor  nok  til  at  tjene  som  Type  for  hans  kunstneriske  Personlighed.  To  fuldstændige 

Møblements  —  til  Salon  og  Herreværelse  —  tilhørende  Enkefru  J.  Adler,  indtog  den 

største  Plads.  Begge  ere  fortjenstfulde  Arbeider,  gjennemtænkte  i  deres  Komposition, 
gjennemførte  i  Udarbeidelsen.  Salonmøblerne  virke  lyst  og  festligt  ved  det  anvendte 
Citrontræ,  der  er  udfoldet  megen  Sindrighed  ved  Anbringelsen  af  Ornamenter  og  Guld, 
men  det  er  klart,  at  ikke  alle  Enkeltheder  af  en  saadan  Samling  Gjenstande  virke  lige 
harmonisk.  Særdeles  heldig  var  en  lille  Taburet  eller  Klaverstol  (Fig.  154),  derimod  kunde 
Møblementets  piece  de  resistance,  en  Sofa  med  Søileopstandere  paa  Siden,  maaske  opvække 
lidt  Tvivl  og  Betænkelighed.  Stærkt  udsat  for  Kritik  var  absolut  den  konstruktive  Ubehjælp¬ 
somhed,  der  skjæmmer  det  udstillede  Bord,  hvis  System  af  Stivere  eller  Stræbere  betager 

Foden  dens  Karakteristik.  Herreværelsets  Udstyrelse  (Fig.  151 — 52)  er  holdt  roligt  og 


Fig.  158.  Porcellæns-Ko fiestel  (Bing  &  Grøndahl). 

kjøligt  og  frembringer  et  behageligt  Indtryk  af  Soliditet  ved  de  mere  enkle  Former  og 
det  anvendte  Materiale.  Pin  ulige  lettere  Opgave  —  end  den  at  holde  sammen  paa 
et  helt  Møblement  —  har  Kunstneren  havt  ved  Komponeringen  af  de  enkelte  Pragt¬ 
møbler,  af  hvilke  Udstillingen  frembød  adskillige  Exemplarer.  Det  pompøse  Oxelbergske 
Skab  af  Ibentræ  (Fig.  153)  med  tilsvarende  Ramme  vakte  megen  Opmærksomhed;  det 
udmærkede  sig  ved  en  trofast  Gjengivelse  af  Renaissancemotiver,  og  Kunstneren  var  ikke 
veget  tilbage  for  at  anvende  udskaaret  Relief  i  Fyldingen  paa  Dørene  ganske  vist  med 
tvivlsomt  Held.  Dets  Gjenbo,  et  Skab,  tilhørende  Fabrikant  H.  E.  Klein,  var  et  af 
Udstillingens  ypperste  Arbeider  med  dets  intarsiatura  efter  italienske  Forbilleder. 

Efter  Sigende  opfattede  Heinr.  Hansen  det,  at  udføre  en  Model  til  et  Klavér,  som 
en  saare  vanskelig  Opgave.  Han  ansaa  nemlig  den  ydre  Form  for  i  den  Grad  given  og 
for  at  staa  i  saa  nøie  Forbindelse  med  den  indre  Konstruktion  af  Klaviaturet,  at  den 
kunstneriske  Flugt  paa  Forhaand  var  stækket.  Industriforeningen  mødte  med  tre  Instru¬ 
menter  efter  Tegning  af  Heinr.  Hansen:  et  opretstaaende,  som  eies  af  hans  Hustru,  det 

rigt  udstyrede  Adlerske  Flygel  (Fig.  148)  og  endelig  et  Klaver,  som  er  i  Grosserer  Sthyrs 
Besiddelse  (Fig.  150).  Navnlig  dette  sidste  er  et  fremragende  Arbeide.  Det  har  været 
Kunstnerens  Hensigt  at  gjengive  Orgelets  Arkitektur  saa  at  sige  i  Lommeformat,  og  han 
har  havt  et  lykkeligt  Greb  herpaa.  Uden  at  forvanske  eller  forvride  Instrumentets 
Karakter  af  opretstaaende  Piano,  er  det  lykkedes  ham  ved  Forsidens  dekorative  Behandling 
at  frembringe  den  ønskede  Illusion. 

I  den  store  Samling  af  Sølvarbeider,  Udstillingen  indeholdt,  var  Heinr.  Hansen 
kun  repræsenteret  ved  enkelte  Stykker.  Den  mægtige  Bordopsats  med  allegoriske  Figurer 
gjorde  ved  sin  Symbolik  Krav  paa  vor  Agtelse,  men  den  manglede  den  tændende  Gnist 
af  Inspiration,  der  alene  er  istand  til  at  vinde  vor  Kj ærlighed.  Med  ganske  anden  Lyst 
er  Kunstneren  aabenbart  gaaet  til  Arbeidet,  da  Kongen  ønskede  at  sende  sit  førstefødte 
Barnebarn  en  Faddergave,  af  hvilken  det  udstillede  og  i  Fig.  156  afbildede  Bæger  er 
en  modificeret  Gjengivelse.  Det  lille  Krus  eller  Bæger  havde  fortjent  Hæderspladsen 
blandt  Metaltsagerne :  rent  og  kjønt  som  det  var  i  sine  Forhold,  fint  i  Detail’en  og  dristigt 
ved  sin  Anvendelse  af  indrammede  kolorerede  Portraithoveder. 

Det  Bidrag,  Heinr.  Hansen  har  ydet  til  den  keramiske  Industris  Udvikling  ved 
sin  mangeaarige  Virksomhed  for  Bing  åf  Grøndahls  Porcellainsfabrik,  lades  her  —  af  let 
fattelige  Grunde  ■ —  uomtalt.  Eiheller  kan  der  indenfor  denne  Ramme  blive  Leilighed  til 
at  dvæle  ved  en  anden  Hovedgren  af  hans  Virksomhed:  den,  som  knytter  sig  til  det 
gjenopførte  Frederiksborg.  Her,  hvor  det  gjaldt  om  at  g/Hzfremstille  det  svundne  paalide- 
ligt  og  nøiagtigt,  var  han  en  sikker  Mand.  Det  kommende  Kunstindustrimuseum  vil  uden 
Tvivl  bestræbe  sig  for  at  anlægge  en  Samling,  der  viser  vor  egen  Kunstflids  Udvikling. 
Grundlagt  af  Bindesbøll  og  Hetsch,  taget  i  Arv  af  Heinr.  Hansen ,  Olrik  m.  fl.  og  med  den 
Forpligtelse  for  hver  ny  Generation  at  føie  sit  Bidrag  til  Slægtens  Historie.  Dog,  ogsaa 
uden  en  saadan  Samling  vil  Heinr.  Hansens  Minde  blive  bevaret.  Saalænge  Taarnets 
Spir  speile  sig  i  Søens  Vande,  saalænge  vil  Slottet  i  Hillerød  indeholde  Vidnesbyrd  om, 

hvor  langt  en  Kunstner  kan  naa  ved  Troskab  og  ved  Flid. 

*  * 

* 

Mit  Bekjendtskab  til  Heinr.  Hansen  strækker  sig  over  et  Tidsrum  af  20  Aar;  fra 
1869  til  hans  Død.  Det  er  lyse  og  smukke  Minder,  jeg  bevarer  om  vort  personlige  For¬ 
hold  i  disse  mange  Aar.  Baade  fra  den  første  Tid,  da  jeg  som  Yngling  stod  ligeoverfor 
den  modne  Mand,  hvis  Anseelse  og  Autoritet  netop  dengang  var  i  Zenith,  og  fra  den 
lange  Periode,  der  fulgte  efter,  hvor  han  viste  mig  en  Hengivenhed,  der  tilfulde  gjen- 
gjældtes  af  mig.  Under  hans  lidt  forbeholdne  Væsen  skjulte  der  sig  et  varmt  og  trofast 
Temperament,  trofast  i  Venskab,  varmt  i  Sympathi  og  Antipathi.  Det  hos  ham,  der  kunde 
holde  Enkelte  i  Frastand  —  det  etatsraadsværdige  —  svandt  hurtigt  bort,  naar  man 
færdedes  lidt  med  ham :  i  et  hyggeligt  Lag  der  blev  han  paany  den  lystige  Gesell  fra  de 
glade  Haandværlcerdage  i  hans  Ungdom. 

Uagtet  han  ikke  nærede  Tvivl  om,  at  den  kunstneriske  Bane,  ad  hviken  han 
vandrede,  var  den  rette,  manglede  Pleinr.  Hansen  dog  ingenlunde  Sands  for  andre  Stil¬ 
arters  eiendommelige  Skjønhed.  Et  fornyet  Bevis  herpaa  modtog  jeg  i  en  Samtale,  han 
førte  med  mig  to  Dage  før  hans  Død.  Jeg  viste  ham  et  Arbeide,  der  baade  i  Anlæg  og 
Udførelse  afgjort  stod  i  Modstrid  med  hans  kunstneriske  Codex,  og  til  en  Begyndelse  saa 
han  lidt  prøvende  og  tvivlende  paa  dette  Kjætteri.  Men  saa  lysnede  det  i  hans  Blik; 
hans  ægte  Kunstnersind  vandt  Overhaand  over  alle  Theorier  og  Fordomme.  Uskrømtet 
udtalte  han  sin  Glæde  over  alt  det  gode,  yngre  og  friskere  Kræfter  formaaede  at  udrette. 
—  Jeg  er  glad  over  at  have  modtaget  dette  sidste  smukke  Indtryk  af  min  afdøde  Ven. 


Brev  fra  en  Bogelsker  (Grolier  og  hans  Samtid). 

Af  Carl  Elberling. 


Kjære  Ven! 

Du  har  et  Par  Gange  spurgt  mig,  hvor  Du  skulde  søge  nærmere  Oplysning  om 
de  smukke  franske  Bind  fra  ældre  Tid.  Afbildninger  af  saadanne  Pragtstykker  kan  Du 
finde  mange  Steder;  jeg  vil  blot  nævne  Album  de  Reliures  artistiques  et  historiques  accom- 
pagné  de  notes  explicatives  par  le  Bibliophile  Julien  ( Ant.  Bachelin),  Paris  1869,  Fol.,  den 
illustrerede  Catalog  over  Ambroise  Fir  min- Dido  f  s  kostbare  Bogsamling  (Paris  1878 — 1884, 
6  Bind  40)  og  H.  Bouchof s  les  Reliures  d' art  å  la  Bibliothlque  Nationale,  Paris  1888,  40. 
Og  har  Du  lyst  til  at  læse  en  sammenhængende  Fremstilling  af  det  franske  Bogbinderies 
Historie,  kan  jeg  anbefale  Dig  Marius  Michel' %  smukke  Bog  la  Reliure  Frangaise  depuis 
l' invention  de  t imprimerie  jusqu  å  la  fin  du  XVIII6  silcle,  Paris  1880,  40;  Forfatterne 
(Fader  og  Søn)  ere  selv  dygtige  Forgyldere  ( relieurs-doretirs),  de  ledsage  bestandigt  deres 
Ord  med  oplysende  Afbildninger,  og  jeg  for  min  Deel  har  havt  megen  Nytte  af  at  læse 
deres  Bog.  Rigtignok  har  jeg,  medens  jeg  læste,  gjort  adskillige  Spørgsmaal,  som  jeg 
ikke  har  faaet  besvarede,  og  i  Billedværkerne  er  Texten  ofte  saa  kortfattet,  at  den  er 
aldeles  utilstrækkelig;  men  det  forstaaer  sig,  man  bliver  hverken  Naturkyndig  eller  Kunst- 
kjender  alene  ved  at  læse  Bøger,  om  det  end  er  de  allerbedste:  man  maa  bruge  sine 
egne  Øine  og  see  saa  meget  som  muligt  af  de  Ting,  som  Bøgerne  tale  om.  Og  Noget 
kan  man  dog  faae  at  see  her  i  Kjøbenhavn.  Paa  et  af  de  første  Møder,  som  Foreningen 
for  Boghaandværk  afholdt,  var  der  udstillet  en  lille  Række  af  italienske  og  franske  Bogbind 
fra  det  16de  Aarhundrede,  uden  Tvivl  nogle  af  de  smukkeste  Stykker,  som  det  store 
kongelige  Bibliothek  eier;  denne  Udstilling  vilde  sagtens  forekomme  den  lidt  tarvelig,  som 
har  besøgt  nogle  af  de  store  Bibliotheker  i  Udlandet,  men  der  var  dog  altid  saa  meget, 
at  man  kunde  lære  noget  deraf. 

At  Franskmændene  i  mere  end  300  Aar  have  gjort  skjønt  og  rigt  Bogbinderarbeide 
i  mange  forskjellige  Mønstre,  det  veed  Du  naturligviis ;  men  Du  veed  maaskee  ikke,  at 
Italienerne  fra  først  af  have  været  deres  Lærere.  Og  saaledes  forholder  det  sig  dog. 
Det  synes  nemlig,  som  om  Italienerne  mod  Slutningen  af  det  15de  Aarhundrede  begyndte 
at  pryde  Bindene  om  deres  smukke  Bøger  med  Forgyldning,  medens  man  andensteds  i 
Europa  næsten  kun  anvendte  Blindtryk.  Det  er  høist  sandsynligt,  at  de  have  lært  denne 
Kunst  af  Araberne,  der  fra  gammel  Tid  af  vare  Mestre  i  allehaande  Læderarbeide ;  man 
veed,  at  paa  denne  Tid  havde  Italien  og  især  Venedig  livligt  Handelssamqvem  med 
Østerland,  og  endnu  langt  senere  hentede  Europæerne  det  bedste  Maroquin  paa  den 
anden  Side  af  Middelhavet.  Hvorledes  det  end  forholder  sig  hermed,  saa  er  det  vist,  at 
Italienerne  i  Begyndelsen  af  det  1 6de  Aarhundrede  udførte  Bogbinderarbeide,  som  i  Lethed 
og  Ziirlighed  stod  høit  over  hvad  man  havde  i  det  øvrige  Europa;  de  gjorde  Bindene 


25* 


Ovenstaaende  Frise  (Fig.  159)  viser  Snittet  paa  den  i  Fig.  1 60  afbildede  Bog. 


184 


Tidsskrift  for  Kunstindustri. 


af  Pap,  medens  man  ellers  brugte  Træplader,  og  Læderet,  hvormed  Pappen  var  beklædt, 
prydede  de  med  den  rigeste  Haandforgyldning. 

Der  var  paa  denne  Tid  mange  fornemme  og  velhavende  Italienere,  som  satte 
Priis  paa  smukke  Bøger;  men  iblandt  dem  er  der  en,  hvis  Navn  overstraaler  alle  de 
andres:  det  er  Thomas  Maioli.  Om  hans  Liv  og  Skjæbne  veed  man  aldeles  Intet;  kun 
hans  Navn  er  blevet  bevaret  for  Efterverdenen  ved  de  Bøger,  som  have  tilhørt  ham,  og 
som  nu  findes  spredte  omkring  i  de  rige  Bibliotheker.  Det  store  kongelige  Bibliothek  eier 
en  af  dem:  Petri  de  Blarrorivo  insigne  Nanceidos  Opus  de  Bello  Nanceiano.  Ivipressum  in 
celebri  Lolhoringie  pago  divi  Nicolai  de  Portu  (o:  St.  Nicolas-du-Port)  1518,  Folio  (30:21 
Ctm.).  Bogen  er  et  Digt  i  latinske  Hexametre  om  den  Krig,  i  hvilken  Carl  den  Dristige 
fandt  sin  Død;  det  er  en  ganske  smuk  Bog,  prydet  med  interessante  Træsnit,  og  den  er 
temmelig  sjelden.  Bindet  er  beklædt  med  bruunt  Ivalveskind,  og  Decorationen  paa  dets 
Sider  bestaaer  af  Baand,  der  paa  de  mangfoldigste  Maader  ere  sammenslyngede; 
Baandene  ere  ikke  overalt  lige  brede;  paa  nogle  Steder  ere  de  bladformigt  udvidede,  og 
hvor  deres  Ender  ere  indrullede,  udgaae  Stilke  med  pliantastiske  Blomster;  disse  Baand- 
slyngninger,  som  beherskes  af  to  sværere  Ornamenter,  et  foroven  og  et  forneden,  bedække 
den  største  Deel  af  Bindet,  saa  at  kun  i  Midten  et  aflangt  Felt  bliver  frit  (dets  Bredde 
er  noget  mindre  end  Trediedelen  af  Bindets  Bredde).  Baand  og  Blomster  ere  sorte, 
og  deres  Omrids  tegnede  med  Guldlinier,  og  den  hele  Decoration  indfattes  af  en 
smal  Ramme  med  Guldlinier.  Paa  Forsiden  af  Bindet  staaer  i  Midtfeltet  Bogens 
Titel:  •  DPI  BELLO  •  |  •  NANCEIANO  •  |  •  OPVS:  •  ,  og  paa  Foden  i  den  sorte  Ramme, 
Eierens  Mærke:  •  THO  •  MA  •  IOLLI  ■  ET  •  A  •  MICOR  •  (det  vil  sige,  at  Bogen  tilhører 
Th.  Maioli  og  hans  Venner);  paa  Bagsiden  staaer  i  Midtfeltet  et  stort  Monogram,  sam¬ 
mensat  af  Bogstaverne  D,  T  og  M.  Bindets  Kant  er  prydet  med  en  Guldlinie.  Ryggen 
er  glat  (uden  ophøiede  Bind) ;  midt  paa  den  er  et  større  Ornament,  og  herfra  udgaae 
Snirkler  med  Blade,  alt  indfattet  af  Guldlinier;  disse  Prydelser  have  oprindelig  været 
sorte,  men  denne  Farve  er  her  tildeels  forsvunden,  medens  den  paa  Bindets  Sider  har 
holdt  sig  særdeles  godt;  tværs  over  Ryggen,  temmelig  høit  oppe,  er  klæbet  en  smal 
Læderstrimmel,  hvorpaa  er  trykt  med  Guldbogstaver:  NANCE;  men  denne  Titel,  som 
overskjærer  Tegningen,  er  ganske  sikkert  ikke  fra  samme  Tid  som  Bindet.  Snittet  er 
forgyldt,  og  Capitalen  er  bestukken  med  grøn  Silke.  —  Da  dette  Bind  var  fremlagt  ved 
det  før  omtalte  Møde  af  Foreningen  for  Boghaandværk,  fængslede  det  i  høi  Grad  nogle 
tilstedeværende  Forgylderes  Opmærksomhed:  de  syntes  ikke  blot,  at  det  var  smukt  og 
rigt,  men  de  kunde  ikke  ret  forstaae,  hvorledes  Arbeidet  var  udført;  at  det  var  gjort  med 
Ruller  og  Buelinier,  kunde  de  ikke  troe.  Et  Par  af  disse  Mænd  havde  senere  Leilighed 
til  at  undersøge  Bindet  nøiagtigere,  og  de  kom  da  til  den  Slutning,  at  det,  de  her  havde 
for  sig,  ikke  var  almindelig  Haandforgyldning,  men  mere  lignede  den  saakaldte  Stift-  eller 
Tegneforgyldning.  Denne  Maade  at  forgylde  paa  siges  at  være  opfunden  for  omtrent 
halvtredsindstyve  Aar  siden  af  en  Mand,  som  boede  i  Pflorents.  Man  bærer  sig  herved 
saaledes  ad:  naar  Skindet  er  grunderet  og  dækket  med  Guld,  lægger  man  herover  et 
Stykke  Papir,  hvorpaa  Mønsteret  er  tegnet,  og  nu  calquerer  man  hele  Tegningen  med  en 
varm  Messingstift1.  Dette  kan  gjøres  ganske  hurtigt,  men  Stiftforgyldningen  faaer  aldrig 
saa  smuk  en  Giands  som  god  Haandforgyldning.  Jeg  maa  naturligviis  udtale  mig  forsigtigt, 
saa  meget  mere,  som  jeg  aldrig  har  seet  noget  Arbeide,  hvorom  jeg  veed,  at  det  var 
udført  paa  denne  Maade ;  men  jeg  kan  nok  forstaae,  at  adskillige  Besynderligheder  ved 
dette  Maioli-Bind  kunne  forklares,  hvis  man  tør  antage,  at  Forgylderne  i  hiin  fjerne  Tid 


1-  Jos.  Meyer ,  Noch  einiges  iiber  die  Stiftvergoldung  i  Illustr.  Zeitung  frir  Buchbinderei  u.  Cartonnage- 
fabrikation.  21.  Jahrg.  34.  Bd.  1888,  1.  Semester.  S.  1 1 5,  127,  140,  152. 

have  kjendt  en  lignende  Technik;  og  det  vilde  da  vel  ikke  være  første  Gang,  at  en  Frem- 
gangsmaade  blev  forladt,  fordi  den  havde  visse  Mangler,  blev  ganske  glemt  og  efter  lang 
Tids  Forløb  opfunden  igjen. 

Om  de  andre  italienske  Bogelskere  fra  det  1 6de  Aarhundrede,  Demetrio  Canevari, 
Giordano  Orsini  og  hvad  de  ellers  hedde,  skal  jeg  intet  fortælle  Dig;  thi  jeg  veed  saare 


Fig.  160.  Sal/ustius.  Venetiis  1 52 1 .  Nic.  v.  Ebelebens  Exemplar. 
(Tilh.  d.  st.  kgl.  Bibliothek.) 


lidet  om  dem  og  har  i  det  høieste  seet  Afbildninger  af  Bind,  som  have  tilhørt  nogle  af 
dem.  Derimod  maa  jeg  med  nogle  faa  Ord  omtale  et  Par  italienske  Bind,  som  have  til¬ 
hørt  en  tydsk  Adelsmand  ved  Navn  Nicolaus  voti  Ebeleben,  og  som  have  Interesse,  ikke 
blot  fordi  de  ere  smukke  og  eiendommelige,  men  ogsaa  fordi  man  bestemt  veed,  naar 
og  hvor  de  ere  gjorte.  Den  ene  af  disse  Bøger  (Fig.  160)  var  fremlagt  ved  hiint  Møde  af 
Foreningen  for  Boghaandværk ;  det  er  en  Udgave  af  Sallus  t  (  Venetiis  in  cedibus  Aldi  et  Andreæ' 

soceri  1521,  8°,  16:10  Ctm.),  og  Bindet  er  beklædt  med  olivengrønt  Maroquin.  Decora- 
tionen  dannes  af  een  i  Guld  trykt  Dobbeltlinie,  der  brydes  paa  saa  mange  Maader,  at 
den  tegner  en  Labyrinth,  som  breder  sig  over  hele  Bindet ;  de  af  Dobbeltlinien  omskrevne 
Felter  ere  i  Hjørnerne  trekantede,  langs  Siderne  mangekantede,  og  i  Midten  ere  to  større, 
rhombiske,  det  ene  over  det  andet ;  i  alle  de  mindre  Felter  er  der  med  Stempler  trykt 
Blomster  og  andre  Ornamenter;  i  Midtfelterne  staaer  paa  Forsiden  Eierens  og  Forfatterens 
Navne:  NI  |  COLA  j  VS  AB  EB  ;  LEBE  |  N  •  og  •  :  C  :  •  |  CRISP  •  |  SAL  •  ,  paa  Bagsiden 
Datoen  :  •  XX  ■  |  MAII  |  M  •  D  •  XL  j  VIII  ||  BO  |  NONI  j  Æ.  Bindets  Kant  er  prydet  med 
Forgyldning.  Ryggen  er  ved  tre  stærkere  og  fire  svagere  (uægte)  Bind  deelt  i  otte  Felter, 
prydede  med  Stempler  i  Guldtryk.  Snittet  (see  Frisen  over  nærværende  Artikel)  er  blaat  med 
Guldprydelser,  og  Capitalen  er  bestukken  med  guul  og  blaa  Silke ;  der  har  været  to  Par  blaa 
Baand  til  at  binde  Bogen  sammen  med.  Det  store  kongelige  Bibliothek  har  endnu  et  Bind,  som 
ganske  ligner  dette  :  det  er  en  Udgave  af  Sophocles  (  Venetiis  in  Aldi  Romani  Academia  1502,  8  °); 
Exemplaret  har  tilhørt  Luxdorph  1,  og  han  har  i  det  øverste  af  Ryggens  Felter  anbragt 
sit  Mærke,  det  bekjendte  Elefanthoved,  som  her  rigtignok  ikke  er  nogen  Prydelse ;  men 
han  havde  meget  vel  lagt  Mærke  til  det  eiendommelige  Bind,  og  paa  Forsatsbladet  har 
han  skrevet,  at  der  i  Grev  Otto  Thotts  Samling  fandtes  et  Exemplar  af  Merlini  Cocaii 
Opus  Macaronicorum,  Tusculani  1521,  120,  der  var  indbundet  paa  lignende  Maade  og 

havde  tilhørt  den  samme  Mand.  Denne  Bog  findes  nu  ogsaa  i  det  store  kongelige 
Bibliothek;  den  er  beklædt  med  rødt  Maroquin,  har  rødt  Snit  og  bærer  Datoen:  X  MAII 
MDXLVIII  BONONIÆ.  Bindet  har  vel  nogen  Lighed  med  de  to  andre,  idet  der  paa 
Midten  er  to  større  rhombiske  Felter,  men  Rammen  udenom  dem  er  anderledes  sammen¬ 
sat  - — -  det  er  ikke  nogen  Labyrinth.  Jeg  kjender  ellers  ikke  noget  til  Nicolaus  von 
Ebeleben  og  veed  ikke,  hvor  mange  saadanne  smukke  Bøger  han  har  havt;  kun  har  jeg 
lagt  Mærke  til,  at  det  storhertugelige  Bibliothek  i  Weimar  ogsaa  eier  to  Bind,  som  have 
tilhørt  ham ;  dem  kjender  jeg  fra  Slockbauer s  Abbildungen  von  Mm tereinb ånden  aus  der 
Bliithezeit  der  Buchbinderkunst,  Lpz.  ( 1 88 1 )  Fol.  PI.  31  ;  de  ere  ligesom  de  andre  gjorte  i 
Bologna  og  daterede  d.  20.  Mai  1548;  Stemplerne  ere  tildeels  de  samme,  som  ere 
anvendte  paa  Sallust  og  Sophocles,  men  Mønsteret  er  forskjelligt. 

Jeg  tænker,  at  denne  tydske  Adelsmand  under  et  Ophold  i  Italien  er  bleven  for¬ 
elsket  i  de  smukke  italienske  Bind  og  har  ønsket  at  hjembringe  nogle  gode  Bøger  i 
saadan  smagfuld  Dragt.  Maaskee  er  han  her  bleven  Bogelsker,  ligesom  det  noget  tidligere 
gik  en  anden  Udlænding,  der  vel  i  sit  Fædreland  beklædte  høie  Embedsstillinger,  men 
som  dog  sikkert  vilde  være  ganske  glemt,  hvis  ikke  hans  Kjærlighed  til  smukke  Bøger 
havde  gjort  ham  berømt  —  jeg  mener  Grolier,  ham,  som  man  har  kaldt  Fyrsten  for  alle 
Bogelskere,  afdøde,  nulevende  og  fremtidige 2.  Jean  Grolier,  Vicomte  af  Aguisy,  var  født 
i  Lyon  1479;  omtrent  1512  var  han  bleven  sin  Faders  Efterfølger  som  Skatmester  ved 
den  franske  Hær  i  Italien,  og  han  beklædte  denne  Stilling,  indtil  Franskmændene  maatte 
forlade  Landet  efter  Nederlaget  ved  Pavia  (1525).  I  Tiden  omkring  1529  var  han  fransk 
Gesandt  i  Rom  og  kom  derefter  til  Paris;  1537  var  han  Skatmester  for  Provindsen  Ile- 
de-France,  og  1547  blev  han  en  af  de  fire  Generalskatmestre  i  Frankrig;  han  døde  d. 
22.  October  1565  i  en  Alder  af  86  Aar.  Medens  han  var  ansat  ved  Hæren  i  Italien, 
boede  han  meest  i  Mailand,  men  gjorde  hyppige  Reiser  til  Venedig  og  blev  her  bekjendt 
med  den  lærde  Bogtrykker  Aldus  Manutius  den  Ældre;  denne  døde  allerede  1515,  men 
Grolier  vedblev  at  staae  i  Forbindelse  med  Huset  og  var  stundom  en  god  Støtte  for  det 
under  vanskelige  Forhold.  Her  udviklede  sig  nu  hans  Lidenskab  for  Bøger,  og  allerede 


B ibliotheca  Luxdorphiana.  II.  Havn.  1789,  S.  440,  Nr.  2014. 

2.  »Le  prince  des  bibliophiles  passés,  présents  et  futurs.«  Brunet ,  Manuel  du  Libraire,  5.  Éd.  I.  col.  141. 

1518  var  han  en  berømt  Mæcen  og  Kjender  af  Litteratur,  som  man  kan  see  af  et  Brev 
til  ham  fra  Erasmus  Roterodamus,  hvori  denne  siger  ham  mange  Artigheder  h  Den 
franske  Historiker  Le  Roux  de  Lincy  har  i  en  smuk  Bog,  Recker ches  sar  Jean  Grolier,  sur 
sa  Vie  et  sa  Bibliotheque,  Paris  1866,  sammenstillet  hvad  han  kunde  finde  om  ham  i  Bøger 
og  Papirer.  Her  maa  Du  selv  see  efter,  hvis  Du  vil  vide  mere  om  hans  Liv;  men  noget 
fyldigt  og  ret  sammenhængende  vil  Du  ikke  finde,  og  hvad  mig  angaaer,  maa  jeg  til- 
staae,  at  Efterretningerne  om  hans  Bibliothek  interessere  mig  ulige  mere.  Denne  kostbare 
Samling  blev  efter  Groliers  Død  deelt  imellem  flere  Arvinger,  men  den  største  Deel,  hen¬ 
ved  3000  Bind,  tilfaldt  en  Mand  ved  Navn  Méry  de  Vie  og  blev  i  hans  Families  Besid¬ 
delse  indtil  1676  —  saa  blev  den  solgt  og  splittet  for  alle  Vinde2,  og  man  kan  nu  kun 
danne  sig  et  ufuldstændigt  Billede  deraf,  idet  Le  Roux  de  Lincy,  der  i  Bibliotheker  og 
Cataloger  har  eftersøgt  Groliers  Exemplarer,  ikke  har  kunnet  gjenfinde  mere  end  halv¬ 
fjerde  hundrede  Bind,  hvorover  han  giver  en  nøiagtig  Fortegnelse.  Saavidt  man  kan 
skjønne  heraf,  bestod  Bibliotheket  fortrinsviis  af  de  græske  og  romerske  Forfatteres  Værker, 
nyere  Latinisters  Skrifter,  italiensk  Litteratur,  samt  historiske  og  archæologiske  Bøger.  Af 
Bøger  skrevne  paa  Fransk  findes  der  kun  et  Par  Stykker;  det  er  naturligviis  muligt,  at 
der  oprindelig  har  været  ikke  faa,  men  at  disse  Bøger  i  Tidens  Løb  bleve  mere  læste 
og  derfor  maatte  ombindes,  saa  at  Mindet  om  den  første  Eier  er  udslettet 3 ;  imidlertid  er 
det  nok  saa  rimeligt,  at  Grolier  med  sin  store  Interesse  for  den  klassiske  og  italienske 
Litteratur  ikke  brød  sig  stort  om  den  franske  og  derfor  ikke  kjøbte  synderligt  deraf.  For 
ham  vare  Bøgerne  nemlig  ikke  blot  en  Prydelse  i  hans  Værelser,  men  som  en  ægte  Bog¬ 
elsker  brugte  han  sine  Bøger,  hvad  man  kan  vide  deraf,  at  flere  af  dem  indeholde  talrige 
Bemærkninger,  skrevne  med  hans  Haand4 .  Han  vilde,  at  hans  Exemplarer  skulde  være 
saa  fuldkomne  som  muligt;  mange  af  dem  ere  trykte  paa  stort  Papir,  et  enkelt  paa  blaat 
Papir,  adskillige  paa  Pergament.  Særlig  Priis  satte  han  paa  de  Aldinske  Tryk;  i  hans 
Exemplarer  heraf  ere  Initialerne  malede  med  Guld  og  Farver5,  og  adskillige  af  disse 
Udgaver  ere  tilegnede  ham  som  Beskytter  af  Videnskaben 6. 

Saa  smukke  Bøger  skulde  naturligviis  have  smukke  Bind;  det  sørgede  Grolier 
ogsaa  for,  og  han  mærkede  sine  Bøger  med  Navn  og  Devise.  Stundom  finder  man  paa 
et  af  de  første  Blade  i  Bogen  hans  Vaaben  malet  med  Guld  og  Farver  (Skjoldet  er  blaat 
med  tre  Guldpenge  og  over  dem  tre  Sølvstjerner);  i  nogle  Bøger  er  dette  Vaaben  led¬ 
saget  af  et  Emblem  med  Devisen :  Æque  difficulter  (lige  vanskeligt  eller  i  den  Grad 
vanskeligt).  Paa  et  Par  Bøger  finder  man  Devisen:  Tanquam  ventus  est  vita  mea  (mit 
Liv  er  som  et  Aandepust,  Jobs  Bog,  Capitel  7,  V.  7) 1 .  Reglen  er  dog,  at  der  paa  For¬ 
siden  af  Bindet  foruden  Bogens  Titel  staaer  Indskriften:  lo.  Grolierii  et  Amicorum  og 
paa  Bagsiden  Devisen:  Portio  mea ,  Domine,  sit  in  terra  viventium  (min  Deel,  Herre,  være 
i  de  Levendes  Land).  Denne  Devise  er  dannet  efter  et  Vers  i  en  af  Davids  Psalmer 
(Vulgata  Ps.  1 41,  V.  6;  Dansk  Bibelovers.  Ps.  142,  V.  6):  Clamavi  ad  te.  Domine,  dixi: 
Tu  es  spes  mea,  portio  mea  in  terra  viventium  (jeg  raabte  til  dig,  Herre,  jeg  sagde:  Du  er 
mit  Haab,  min  Deel  i  de  Levendes  Land).  Og  nu  denne  Indskrift:  lo.  Grolierii  et  Ami¬ 
corum,  betyder  den  virkelig,  at  Bøgerne  tilhørte  Grolier  og  hans  \Tenner  i  Fællesskab? 

I  forrige  Aarhundrede  levede  en  fransk  Lærd  ved  Navn  Dotteville ;  om  ham  fortæller  man, 
at  han  en  Dag  gjerne  vilde  laane  en  Bog  hos  en  yngre  Collega,  og  denne  kunde  efter 
Omstændighederne  ikke  godt  sige  Nei,  men  han  bad  kun  Dotteville  at  behandle  Bogen 
godt;  efter  nogle  Dages  Forløb  kom  han  ind  i  Dottevilles  Værelse  og  blev  aldeles  for- 


1-  Erasmi  Roterod.  Opera.  Tom.  III.  P.  I.  Lugd.  Bat.  1703.  c°k  3J6 — 319. 

2.  Le  Roux  de  Lincy  S.  1 14  —  1 15.  —  3.  Samme  Bog  S.  63—68.  —  4-  Samme  Bog  S.  78.  —  5-  Samme 

Bog  S.  104.  —  6.  Samme  Bog  S.  49.  —  7-  Samme  Bog  S.  85 — 86. 

færdet,  da  han  saae  sin  Bog:  Laaneren  havde  nemlig,  da  han  den  foregaaende  Aften 
holdt  op  at  læse,  taget  sit  Tællelys  og  dermed  sat  et  Mærke  ved  det  Sted  i  Bogen, 
hvortil  han  var  kommen1.  Et  saadant  Barbari  er  vistnok  sjeldent,  men  det  er  sikkert 
nok,  at  Mange,  der  meget  vel  forstaae  at  bruge  Bøger,  ikke  kunne  lade  være  at  misbruge 
dem,  og  maaskee  er  det  de  Færreste,  der  kunne  haandtere  en  smuk  Bog  saaledes,  at 
den  ikke  tager  Skade.  Det  er  derfor  ganske  naturligt,  at  Bogelskere  ikke  holde  af  at 
laane  deres  Bøger  ud,  og  man  forstaaer  godt  den  Devise,  som  findes  paa  nogle  af  den 
før  omtalte  Maiolis  Bøger:  Ingratis  servir e  Nephas  (det  er  en  Skam  at  tjene  Utaknem¬ 
melige).  Dog  staaer  der  paa  disse  Bøger:  Tho.  Maioli  et  Amicorunr,  Marc  Lauwrin, 
Herre  til  Watervliet  (af  en  fornem  Familie  fra  Brugge),  mærkede  ogsaa  sine  Bøger: 
M.  Laurini  et  Amicorum.  Det  synes,  som  om  Grolier  under  sit  Ophold  i  Italien  har  staaet 
i  venskabeligt  Forhold  til  begge  disse  Mænd,  og  saa  har  han  i  denne  Henseende  fulgt 
deres  Exempel.  Lægge  nogen  særlig  Betydning  i  denne  venskabelige  Talemaade,  der 
forøvrigt  i  hiin  Tid  blev  brugt  af  flere  andre  end  de  her  nævnte2,  det  bør  man  vistnok 
ikke ;  dog  maa  man  med  Hensyn  til  Grolier  lægge  Mærke  til  et  eget  Forhold  :  af  nogle 
Bøger  kjender  man  flere  Exemplarer  med  hans  Navn  og  Devise,  af  den  aldinske  Virgil 
fra  1527  endog  fem,  alle  smukt  indbundne.  Hvad  vilde  han  med  saa  mange?  Ja,  han 
vilde  maaskee  forære  nogle  af  dem  bort,  —  thi  han  synes  at  have  været  gavmild,  —  og 
paa  denne  Maade  bleve  hans  Bøger  da  ogsaa  hans  Venners3. 

De  fleste  Levninger  af  Groliers  Bibliothek  findes  naturligviis  i  Frankrig:  National- 
bibliotheket  i  Paris  har  for  sin  Deel  alene  64  Bind,  og  adskillige  findes  i  de  andre  offent¬ 
lige  og  i  de  store  private  Samlinger  —  en  Bogelsker  ved  Navn  Yemeniz,  som  boede  i 
Lyon,  Groliers  Fødeby,  og  hvis  Samling  blev  adsplittet  i  1867,  havde  12  Bind.  Dog  ere, 
især  i  ældre  Tid,  mange  Exemplarer  komne  udenfor  Frankrigs  Grændser,  og  saaledes 
eier  British  Museum  idetmindste  28  Bind,  og  Bibliotheket  i  Wien  164.  Vort  store  konge¬ 
lige  Bibliotkelc  har  to  Grolier-Bøger ,  som  Le  Roux  de  Lincy,  i  Forbigaaende  sagt,  ikke 
har  kjendt,  og  to  andre  har  fundet  Veien  til  Stockholm5. 

De  to,  som  findes  her,  ere :  Blondi  Flavii  Forliviensis  de  Roma  instaurata ;  de  Italia 
illustrata  Opus;  de  Gestis  Venetorum.  Venetiis  1510,  Folio  (32:20  Ctm.)  og  Plauti  Co- 
moediæ  cum  Pyladæ  Buccardi  Commentario.  Brixiæ  1506,  Folio  (32:21,5  Ctm.).  De  ere 
begge  indbundne  i  lysebruunt  Kalveskind.  I  dem  begge  er  Bindet  indvendig  beklædt  med 
Pergament,  og  der  har  baade  for  og  bag  været  et  Forsatsblad  af  samme  Stof  foruden 
nogle  af  hvidt  Papir;  men  i  Blondus  ere  begge  disse  Pergamentsblade  udskaarne ,  og  i 
Plautus  det  ene,  saa  at  der  nu  ikke  er  andet  tilbage  af  dem  end  smalle  False,  som 
hænge  sammen  med  de  Blade,  der  beklæde  Bindet.  Paa  begge  Bindene  dannes  Decora- 
tionen  væsentlig  af  sorte  Baand,  hvis  Omrids  ere  tegnede  med  Guldlinier;  desværre  har 
man  som  Farvemiddel  anvendt  Jernsværte  eller  en  lignende  Vædske,  og  Følgen  deraf  har 
været,  at  Skindets  Overflade  paa  de  farvede  Steder  er  smuldret  hen,  saa  at  Baandene  nu 
ere  matte,  medens  Grunden  er  blank  —  kun  hist  og  her  staaer  den  sorte  Farve  tydeligt. 
Trods  disse  Ligheder  ere  de  to  Bind  dog  meget  forskj ellige. 

Paa  Bindet  om  Blondus  er  der  yderst  en  smal  sort  Ramme,  kantet  med  Guldlinier 
og  prydet  med  en  lille,  bestandigt  gjentagen  Figur,  trykt  i  Guld  med  et  Stempel.  Inden¬ 
for  denne  smalle  Ramme  er  der  en  bred  Ramme ,  dannet  af  tre  sorte  Baand ,  der  i  det 


1-  Tenant  de  Latour ,  Mémoires  d’un  Bibliophile.  Paris  1861.  S,  221  —  222. 

2.  Le  Roux  de  Lincy  S.  90. 

3.  Ed.  Fournier ,  l’Art  de  la  Reliure  en  France.  Paris  1864.  S.  90 — 91. 

4-  Le  Roux  de  Lincy  S.  152  ff.,  309,  310,  314,  320. 

5.  Kongl.  Bibliotekets  Handlingar.  7.  Årsberattelse  for  år  1884.  Ofversigt  af  Utstallningen  i  Visnings¬ 
salen,  S.  40. 

hele  ere  lagte  parallelt,  men  som  forbindes  med  hverandre  i  Hjørnerne  og  ud  for  Midten 
af  Siderne;  og  hvor  de  saaledes  skulle  samles,  ere  de  brudte  i  Vinkler,  saa  at  de 
Figurer,  de  danne  med  hverandre,  blive  Rhomber  og  retvinklede  Triangler;  det  yderste 
Baand  er  ved  Hjørnerne  lagt  saaledes,  at  det  danner  en  Cirkelbue  med  Huulheden  udad, 
og  her  er  et  temmelig  stort  Ornament  trykt  i  Guld  med  tre  Stempler  (som  en  Besynderlig¬ 
hed  kan  mærkes,  at  i  et  af  Hjørnerne  er  det  yderste  Stempel  glemt).  Baandenes  Omrids 
ere  tegnede  med  Guldlinier.  I  det  temmelig  smalle  Felt  indenfor  Baandene  staaer  paa 
Forsiden  Bogens  Titel  i  ni  Linier  af  forskjellig  Længde,  saa  at  den  fylder  særdeles  godt: 
BLONDI  FLAVII  FORLIVIEN  |  SIS.  |  DE  ROMA  INSTAV  I  RATA.  DE  ITALIA  ILLV 
STRATA  ;.DE  VENETORVM  GESTIS.  Udenom  den  er  en  snirklet  Ramme,  trykt  i 
Guld  med  Linier  og  store  Stempler,  hvilke  sidste  ere  anbragte  paa  de  Steder,  hvor  det 
inderste  af  de  sorte  Baand  viger  udad  for  at  forbinde  sig  med  de  andre.  Ovenfor  og 
nedenfor  Titlen ,  saavel  som  paa  nogle  Steder  imellem  Baandene  er  der  trykt  enkelte 
Stempler  i  Guld,  saa  at  man  ingensteds  savner  noget.  Paa  Foden  staaer:  IO.  GROLIER] I 
ET  AMICORVM.  Paa  Bagsiden  af  Bindet  staaer  i  Midtfeltet  Devisen :  PORTIO  MEA  DO 
MINE  SIT  IN  TERRA  VI  VENTI  |  VM  j  .  ;  som  Du  vil  see,  ere  Linierne  deelte  saaledes, 
at  der  dannes  en  Trekant  med  Spidsen  nedad.  - —  Bindets  Kant  er  prydet  med  en  Guldlinie, 
som  ved  Ryggen,  ved  Hjørnerne  og  midt  forpaa  afbrydes  af  et  lille  Ornament;  langs  den 
indre  Rand  løber  en  enkelt  Guldlinie.  —  Ryggen  er  ved  sex  ophøiede  Bind  deelt  i  syv 
Felter,  af  hvilke  det  øverste  og  det  nederste  ved  Fitsbindene  ere  deelte  i  to.  I  det 
næstøverste  er  anbragt  en  Titel:  BLOND.  |  FORLIV.  ;  DE  ROM.  INSTAVT.  !  DE  ITAL. 
De  andre  Felter  ere  ved  et  Andreaskors  deelte  i  fire  Trekanter,  der  ere  oversaaede  med 
ganske  smaa  fiirbladede  Rosetter;  hvert  Felt  omgives  desuden  af  en  Filet,  og  en  saadan  pryder 
ogsaa  selve  Bindene ;  i  to  af  de  smaa  Felter  ved  Fitsbindene  mangler  Andreaskorset. 
Efter  mine  'banker  stemme  Ryggens  Prydelser  kun  lidet  overeens  med  Sidernes,  og  jeg 
antager,  at  al  denne  Forgyldning  paa  Ryggen  er  fra  en  senere  Tid  end  selve  Bindet.  — 
Snittet  er  forgyldt,  og  Capitalen  er  bestukken  med  grøn  Silke.  Der  har  været  to  Par 
grønne  Baand  til  at  binde  Bogen  sammen  med. 

Skjøndt  dette  Bind  visselig  er  smukt,  staaer  det  dog  tilbage  for  Bindet  om  Plautus. 
Som  allerede  ovenfor  sagt,  dannes  Decorationen  ogsaa  her  af  sorte  Baand,  men  disse 
ere  ordnede  paa  en  heelt  anden  Maade,  idet  de  ere  slyngede  saaledes  mellem  hverandre, 
at  de  danne  en  meget  sammensat  Ramme  om  et  ovalt  Midtfelt.  Enderne  af  Baandene 
ere  indrullede,  og  af  saadanne  Voluter  er  der  sex  yderst  paa  liver  af  de  lange  Sider, 
medens  andre  findes  nær  Midtlinien.  Det  Hele  er  naturligviis  symmetrisk,  men  af  saadanne 
regelmæssige  Figurer  som  paa  Bindet  om  Blondus  er  her  ingen.  Felterne  imellem 
Baandene  have  alle  mulige  Former,  og  i  disse  Felter  slynge  sig  Guldlinier,  der  stundom 
overskjære ,  men  oftere  gjennembore  Baandene,  og  som  bære  stiliserede  Blomster  og 
Blade ;  de  hertil  anvendte  Stempler  ere  skraverede  (hvad  Franskmændene  kalde  fers 
azures),  medens  Stemplerne  paa  Blondus  ere  glatte.  Baandene  ere  indfattede  af  Guldlinier, 
saaledes  at  der  paa  den  ene  Side  af  dem  er  en  enkelt,  paa  den  anden  Side  en  dobbelt 
Linie.  Paa  hver  af  Voluterne  er  der  et  Blad,  hvis  Omrids  er  tegnet  med  en  Guldlinie; 
disse  Blade  ere  sorte,  men  farvede  med  et  ganske  andet  Stof  end  det,  som  er  anvendt 
til  Baandene;  medens  disse  næsten  overalt  ere  matte,  ere  Bladene  stærkt  giindsende,  og 
jeg  troer,  at  de  oprindelig  have  været  forsølvede.  Den  samme  giindsende  sorte  Farve  er 
anvendt  til  de  større  Blomster,  og  paa  nogle  Steder  er  Kanten  af  Baandene  (imellem  de 
to  Guldlinier)  farvet  paa  samme  Maade ;  men  her  kan  jeg  ikke  finde  nogen  Regel.  Langs 
Randen  af  Bindet  løber  et  smalt  sort  Baand  med  Guldlinier.  Paa  Forsiden  af  Bindet 
staaer  i  Midtfeltet  Bogens  Titel:  M  .  ACCII  PLAVTI  |  COMOEDIAE.  j  XX.  |  ■  .  • ,  og 
nedenfor  ere  Baandene  lagte  saaledes,  at  der  dannes  et  stort  Felt  til  Eierens  Mærke: 

kig.  161.  Plauti  Comoediæ,  Brixiæ  1506.  Groliers  Exemplar.  Forsiden 

Brev  fra  en  Bogelsker. 


TQI 


10.  GROLIERII  !  ET  AMICO  |  RVM.  |  ’  .  •  Paa  Bagsiden  staaer  i  Midtfeltet  Devisen: 
PORTIO  MEA  DO  |  MINE  SIT  IN  |  TERRA  VI  j  VENTI  |  VM.  |  •  .  •  —  Forgyldningen 
paa  Bindets  Kant  bestaaer  afvexlende  af  en  enkelt  Linie ,  der  løber  langs  med  Kanten, 
og  en  Række  Linier,  der  løbe  paa  skraa  over  den.  —  Ryggen  er  ved  sex  ophøiede  Bind 
deelt  i  syv  Felter,  som  ere  omgivne  af  Dobbeltlinier  i  Guld;  selve  Bindene  ere  prydede 
med  en  enkelt  Guldlinie,  og  Ryggens  Hoved  og  Fod  (udenfor  Fitsbindene)  med  talrige 
Guldlinier.  —  Snittet  er  forgyldt,  og  Capitalen  er  bestukken  med  rød  og  grøn  Silke.  — 
Paa  Forsiden  af  Blad  314  er  under  Texten  skrevet:  lo.  Grolierij  et  Amicorutn,  og"' paa 
Bagsiden  af  samme  Blad  staae  i  en  fiin  lille  Haandskrift  to  Citater  fra  Blad  259.  Om 
disse  ere  skrevne  af  Grolier,  veed  jeg  ikke,  og  det  kan  ikke  nytte  at  sammenligne  en 
saadan  Optegnelse  med  den  Qvittering,  hvoraf  Le  Roux  de  Lincy  giver  et  Facsimile  (PI.  3); 
men  da  Grolier  f.  Ex.  bag  i  et  Exemplar  af  Senecas  Tragødier  har  skrevet  Sententser, 
uddragne  af  selve  Bogen1,  var  det  vel  ikke  umuligt,  at  de  tre  Linier  i  Plautus ,  der  jo 
ere  af  samme  Art,  ogsaa  kunde  hidrøre  fra  hans  Haand.  —  Endnu  kun  den  Bemærkning, 
at  dette  smukke  Bind  desværre  har  lidt  meget;  især  er  Forsiden  (Fig.  161)  slemt  medtagen, 
og  et  stort  Stykke  af  Skindet  er  afrevet  ved  det  nederste  Hjørne :  den  stakkels  Plautus 
har  engang  havt  en  krigersk  Nabo  —  maaskee  det  var  »en  sølvbeslagen  tyk  Homerus«. 

I  Lempertz  s  Bilder-Hefte  zur  Geschichte  des  Bilcherhandels,  Cohi  l8yj — l86j.  Fol. 
Buchbinderei  PI.  9,  er  afbildet  et  Grolier-Bind,  paa  hvilket  Baandslyngningerne  ere  blaa  og 
Bladprydelserne  hvide.  Af  saadanne  Bind  med  flere  Farver  eiede  Grolier  adskillige,'  og 
stundom  ere  de  forskjellige  Farver  anvendte  saaledes,  at  en  af  dem,  f.  Ex.  Rødt,  hersker 
i  de  to  diagonalt  modsatte  Hjørner,  medens  en  anden,  f.  Ex.  Blaat,  hersker  i  de  to 
andre2.  Som  oftest  ere  disse  Dele  af  Bindet  kun  malede  med  Lakfarver,  men  nogle 
enkelte  Bind  ere  prydede  med  Mosaik,  idet  Stykker  af  forskjelligt  farvet  Skind  ere  indlagte 
i  Grunden  (hvad  Franskmændene  kalde  incrustations )3.  —  Naar  man  taler  om  Bind  i 
Grolier-Stiil,  tænker  man  nærmest  paa  saadanne ,  hvis  Decoration  dannes  af  Baandslyng- 
ninger ,  men  Grolier  havde  ogsaa  Bind ,  der  kun  ere  prydede  med  slyngede  Linier  og 
skraverede  Stempler  i  Guld4.  Et  ganske  eiendommeligt  Bind  er  afbildet  i  Monuments 
inédits  faisant  partie  du  Cabinet  de  G.  Libri,  2.  Éd.  Londres  1864,  Fol.  PI.  44:  paa  et 
Fodstykke  staae  to  corinthiske  Pilastre,  der  bære  en  Frontispice;  imellem  Pilastrene  staaer 
Bogens  Titel  i  elleve  Linier:  Iamblichus  de  Mysterys  o.  s.  v.,  og  paa  Fodstykket  Eierens 
Navn.  Man  træffer  jevnlig  saadanne  architektoniske  Tegninger  paa  Titelbladene  af  ældre 
Bøger,  men  til  egentlig  Fladedecoration  egne  de  sig  dog  vel  ikke. 

I  Le  Roux  de  Lincy’s  Fortegnelse  over  de  ham  bekjendte  Bøger,  der  stamme  fra 
Groliers  Bibliothek,  meddeles  ogsaa  hvad  Forfatteren  veed  om  Bindenes  Beskaffenhed,  og 
heraf  seer  man,  at  det  hyppigst  anvendte  Materiale  er  Kalveskind;  men  man  finder  ogsaa 
anført  Maroquin  i  næsten  alle  Farver:  grønt,  sort,  rødt,  guult  og  blaat;  det  grønne  er 
hyppigst  anvendt.  En  enkelt  Bog  (en  Qvart-Udgave  af  Val.  Probus  fra  1525)  er  indbunden 
i  hvidt  Pergament  med  Ornamenter  i  Sort,  Grønt  og  Guld;  Navn  og  Devise  ere  her 
satte  med  sorte  Bogstaver. 

Der  har  saaledes  været  rig  Afvexling  i  Groliers  Bind,  og  disse  smukke  Bøger 
vare  uden  Tvivl  oprindelig  opstillede  paa  Hylder  og  Pulte  saaledes,  at  de  vendte  en  af 
Siderne  udad.  Derfor  var  al  Kunst  anvendt  paa  Bindenes  Sider,  medens  Ryggene  som 
oftest  vare  ganske  tarvelige  og  uden  Titel.  Paa  mange  af  Groliers  Bøger  er  Ryggen 


1-  Le  Roux  de  Lincy  S.  276 

2  H.  B.  Wheatley ,  Remarkable  Rindings  in  the  Rritish  Museum.  London  1889.  40.  PI.  33. 

3.  Marius  Michel ,  la  Reliure  Frangaise.  S.  38. 

b  Samme  Bog  PI.  2. 

senere  forandret  og  har  faaet  Titel,  saaledes  som  Tilfældet  er  med  vor  Blondus\  men 
man  kjender  ogsaa  Exemplarer,  der  altid  have  været  forsynede  med  Rygtitel 

Der  kan  vel  ingen  Tvivl  være  om,  at  den  ældre  Deel  af  dette  Bibliothek  er 
bleven  indbunden  i  Italien,  hvor  Eieren  dengang  opholdt  sig,  og  at  den  nyere  Deel  af 
det  er  indbunden  i  Paris.  Man  har  nu  sluttet  som  saa,  at  naar  man  har  for  sig  en  lang 
Række  af  skjønne  Bind,  som  trods  alle  Forskjelligheder  dog  ere  nær  beslægtede,  og  disse 
Bind  ere  udførte  i  Løbet  af  et  langt  Tidsrum,  paa  forskjellige  Steder  og  af  forskjellige 
Arbeidere,  saa  maa  Arbeidsgiveren  selv  være  den  egentlige  Ophavsmand  til  disse  Værkeri.  2. 
Man  mener,  at  Grolier  selv  var  Mand  for  at  give  Tegning  til  et  Bind ;  men  at  han  ogsaa 
fik  Hjælp  af  egentlige  Kunstnere,  er  temmelig  sikkert 3,  og  her  maa  da  nævnes  Geoffroy 
I  o  ry ,  en  mærkelig  og  saare  virksom  Mand,  som  var  baade  Forfatter,  Forlægger,  Bogtrykker, 
Tegner  og  Gravør.  Han  var  født  omtrent  1480  og  døde  1533;  han  fortæller  paa  det 
første  Blad  af  sin  Bog  Champ  Fleury  (Paris  1529),  at  han  allerede  før  1523  udførte  nogle 
Bogstaver  for  Grolier,  og  man  inener,  at  det  er  disse  Bogstaver,  hvormed  Titlerne  ere 
trykte  udenpaa  Groliers  Bøger.  Dette  er  sagtens  alt  hvad  man  veed  om  et  egentligt 
Forhold  imellem  de  to  Mænd;  men  en  heel  Gruppe  af  Groliers  Bind  siges  at  være  i 
Geoffroy  Tory’s  Stiil4 *.  Og  nu  de  Bogbindere  og  Forgyldere,  som  have  arbeidet  paa 
disse  Bøger?  Ja,  om  dem  veed  man  ikke  det  allermindste,  og  naar  man  i  denne 
Sammenhæng  har  nævnet  en  Jean  Gascon,  saa  er  det  sagt  uden  nogetsomhelst  Beviis  r\ 
Betragter  man  den  Deel  af  Arbeidet,  som  disse  Folk  have  udført,  da  vil  man  vistnok 
finde  Skjævheder  og  andre  Feil,  som  en  dygtig  Forgylder  nu  ikke  vilde  gjøre  sig  skyldig 
i;  men  seer  man  paa  Arbeidet  i  dets  Heelhed,  maa  man  indrømme,  at  en  saadan  Friskhed 
og  Rigdom  i  Opfindelsen  raader  man  i  vore  Dage  ikke  over,  og  Groliers  Bind  ville  derfor 
længe  være  Mønstre. 

Dette  erkjendes  vel  ogsaa  nu  af  Alle,  som  sætte  Priis  paa  ydre  Skjønhed  hos 
Bøger,  og  imellem  dem  er  Groliers  Navn  høit  agtet.  I  New-York  har  man  dannet  en 
Grolier-Club ,  og  allevegne  ville  rige  Bogelskere  gjerne  eie  en  Bog,  som  er  prydet  med 
dette  berømte  Navn ;  men  for  at  faae  dette  Ønske  opfyldt,  maae  de  ogsaa  være  rige ,  thi 
Priserne  for  disse  Bøger  naae  ofte  en  svimlende  Høide.  Saaledes  har  det  ikke  altid 
været.  Fra  1676  af,  da  Groliers  Bibliothek  blev  adsplittet,  og  indtil  Slutningen  af  det 
18de  Aarhundrede,  ja  endnu  senere,  kunde  en  Mand  med  beskedne  Midler  ret  vel 
kjøbe  nogle  af  hans  Bøger.  Man  syntes  jo  nok,  at  Bindene  vare  smukke,  men  Bøgerne 
selv  vare  ikke  af  dem,  som  Datidens  Bogelskere  holdt  meest  af,  og  naar  Priserne  stundom 
bleve  høiere,  var  Grunden  gjerne  den,  at  engelske  Samlere  vare  bievne  opmærksomme 
paa  disse -smukke  Ting.  Det  var  vel  egentlig  først  efter  1830,  at  Priserne  begyndte  at 
stige  stærkt;  naturligviis  vare  allerede  tidligere  enkelte  udmærkede  og  vigtige  Værker 
bievne  betalte  dyrt,  men  siden  den  Tid  er  det  Bindenes  Skjønhed  og  Groliers  Navn,  som 
bestemme  Prisen 6.  Nogle  Exempler  paa  Auctionspriser  fra  den  senere  l  id  ville  vise, 
at  det  forholder  sig  saaledes. 

1°  Catullus ,  Tibullus ,  Propertius.  Venetiis,  Aldus,  1515  blev  paa  Libris  Auction 
1847  betalt  med  935  Fr.  og  paa  Hebbelincks  Auction  1856  med  2500  Fr. 

2°  Virgilius.  Venetiis,  Aldus  1527.  Et  af  Groliers  fem  Exemplarer  blev  paa 


i.  Le  Roux  de  Lincy  S.  106 — T07. 

2-  Monatsschrift  fiir  Buchbinderei  und  verwandte  Gewerbe.  |ahrg.  1890.  S.  18.  (Efter  Quaritch.) 

3.  Ed.  Fournier,  l’Art  de  la  Reliure  en  France.  S.  78  og  8 1  —  83. 

b  H.  Bouchot ,  les  Reliures  dart  a  la  Bibi.  Nationale.  Notices  des  Planches  S.  IX.  —  H.  Bouchot,  le 

Livre.  Paris  (1886),  S,  266 — 269. 

5  Le  Rnux  de  Lincy  S.  103.  —  6-  Samme  Bog  S.  151,  172  176, 


Renouards  Auction  1854  betalt  med  1600  Fr.,  paa  Solars  Auction  1860  med  1905  Fr., 
og  paa  Doubles  Auction  1863  med  2850  Fr. 

30  Ovidius.  Venetiis ,  Aldus  1502  — 1503.  J.  Ch.  Brunet,  Forfatteren  af  den 
bekjendte  Manuel  du  Libraire ,  eiede  andet  og  tredie  Bind  af  denne  Udgave,  indbundne 
i  blaat  Maroquin  med  Groliers  Mærke.  Han  gjorde  sig  naturligviis  megen  Umage  for  at 
faae  det  tilsvarende  første  Bind  (Metamorphoserne) ;  det  lykkedes  ham  dog  aldrig,  og  han 
maatte  tilsidst  lade  sig  nøie  med  anden  Udgave  (fra  1516)  af  dette  Bind;  men  det 
Exemplar,  han  fik,  var  ligeledes  indbundet  i  blaat  Maroquin  og  bar  Marc  Lauwrins 
Mærke.  Disse  tre  Bind  bleve  paa  hans  Auction  1868  betalte  med  2500  Fr. 

40  Leander  Albertus,  de  Viris  illus/ribus  ordinis  Prædica/orum  libri  VI.  Bononiæ 
1517.  Et  almindeligt  Exemplar  af  denne  Bog  kan  efter  Brunets  Mening  maaskee  være 
10  Fr.  værd;  men  Groliers  Exemplar  blev  paa  en  Auction  1841  betalt  med  303  Fr.  og 
paa  Yemeniz’s  Auction  1867  med  3050  Fr. 

5  0  Jac.  Sannazarii  Opera  omnia  latine  scripta.  Venetiis,  Aldus,  1535-  Efter  Brunets 
Mening  kan  et  almindeligt  Exemplar  af  denne  Bog  være  6 — 12  Fr.  værd;  men  et 
Exemplar,  som  har  tilhørt  Grolier  (han  synes  at  have  havt  flere),  blev  1858  kjøbt  af 
Double  for  2700  Fr. ;  paa  Doubles  Auction  1863  blev  det  betalt  med  2050  Fr. ,  og  paa 
Didots  Auction  1878  med  5800  Fr. 

6°  Heliodori  Æthiapicæ  Histories  libri  X,  e  græco  sermone  in  latinum  translati  Stan. 
Warschewiczki  Polono  interprete.  Basileæ  1552.  Et  almindeligt  Exemplar  vurderer  Brunet 
til  høist  5  Fr. ;  men  Groliers  Exemplar  blev  paa  Libris  Auction  i  London  1859  betalt 
med  110  Pd.  St.  (omtrent  2750  Fr.),  paa  Doubles  Auction  1863  med  3505  Fr.,  og  endelig 
paa  Techeners  Auction  1887  med  12000  Fr.,  formodentlig  den  høieste  Friis,  der  endnu  er 
givet  for  en  Grolier. 

Naturligviis  har  man  ogsaa  Exempler  paa  Grolier-Bøger,  som  ere  faldne  i  Prisen, 
og  Le  Roux  de  Lincy  anfører  saaledes,  at  lertia  Pars  Chronici  Carionis,  1564,  der  1858 
var  bleven  betalt  med  655  Fr.,  1865  blev  solgt  for  150  Fr.;  men  det  er  jo  ogsaa  kun  en 
Deel  af  en  Bog.  Andre  Exemplarer  ere  bievne  solgte  forholdsviis  billigt,  fordi  de  ikke 
vare  i  god  Stand ;  men  i  det  hele  ere  Priserne  af  en  saadan  Beskaffenhed,  at  de  nok 
kunne  friste  somme  Folk:  hvorfor  skulde  man  ikke  eftergjøre  Groliers  Bind,  ligesom  man 
eftergjør  andre  Oldsager?  [eg  har  da  ogsaa  læst,  at  man  skal  have  prøvet  paa  Sligt; 
men  noget  bestemt  Exempel  paa  et  saadant  Falskneri  kjender  jeg  ikke,  og  i  et  enkelt 
Tilfælde,  da  der  var  Tale  om  en  falsk  Grolier,  viste  det  sig  dog  tilsidst,  at  Bindet  var 
ægte,  men  uheldigt  istandsat1.  Imidlertid  ere,  som  det  synes,  Bogelskerne  bievne  mis¬ 
troiske  overfor  Exemplarer,  hvis  Historie  de  ikke  kjende.  Den  store  Lonclonske  Antiqvar 
Bernard  Quaritch  udsendte  i  November  1888  en  Catalog  (Nr.  93)  over  1500  Bøger  i 
smukke  og  mærkelige  Bind,  en  Samling  af  saa  stor  Kostbarhed,  at  man  under  vore  smaa 
Forhold  slet  ikke  begriber,  hvorledes  en  Boghandler  kan  have  Sligt.  Perlen  i  denne 
Samling  er  Psalterium ,  trykt  af  Fust  og  Schoffer  1459,  paa  Pergament;  for  denne  Bog 

forlanges  5230  Pd.  St.  (95,000  Kroner),  og  der  er  andre  Bøger,  som  skulle  koste  850, 

1000  og  1200  Pd.  St.  Imellem  alle  disse  Herligheder  ere  ni  Grolier-Bind,  og  et  af  dem 

er  Ba yjii  Annotationes  in  legem  II  de  captivis  et  postlunimo  reversis  Qfc.,  Basil.  154U  4  "> 

med  Groliers  Navn  og  den  sjelden  forekommende  Devise :  lanquam  vcntus  est  vita  mea 
(Nr.  124  i  Catalogen).  Dette  Exemplar  er  -saa  udmærket  bevaret,  at  Nogle  tvivlede  om 
dets  Ægthed;  Quaritch  lod  derfor  tre  erfarne  engelske  Bogbindere  undersøge  det,  og  de 
erklærede,  at  man  ikke  nu  kan  gjøre  et  saadant  Bind,  men  at  Guldet  og  karven  maaskee 
paa  nogle  Steder  ere  opfriskede.  Om  Bogen  siden  er  bleven  solgt,  veed  jeg  ikke;  der 


Bulletin  du  Bibliophile  par  Techener,  1857,  S.  535  — 536  °S  >85$.  8.  693. 

forlangtes  84  Pd.  St.  (1520  Kroner)  for  den,  og  det  er  jo  efter  Omstændighederne  ikke 
nogen  overdreven  Priis  —  flere  af  de  andre  Grolier-Bind  i  Samlingen  ere  meget  dyrere, 
indtil  250  og  300  Pd.  St. 

Da  Grolier  havde  bragt  sit  Bibliothek  til  Paris,  fandt  han  snart  Efterlignere  blandt 
sine  rige  og  fornemme  Landsmænd,  og  man  kjender  udmærket  smukke  Bind  i  Grolier- 
Stiil,  udførte  for  andre  Bogelskere.  Der  tales  saaledes  ofte  om  et  Exemplar  af  Plinii 
Historia  mundi.  Basil.  1545,  Fol.,  som  har  tilhørt  Louis  de  Sainte-Maure,  Marquis  af  Nesle. 
Dette  Bind  er  afbildet  i  Monuments  inédi/s  faisant  partie  du  Cabinet.  de  G.  Libri,  PI.  15: 
Baandene,  som  danne  meget  kunstige  Slyngninger,  ere  sorte,  hvide,  gule  og  grønne; 
Bladprydelserne  ere  blaa  og  grønne.  —  De  franske  Bogbindere  fik  nok  at  bestille,  og  de 
arbeidede  med  en  saadan  Dygtighed,  at  de  snart  overgik  deres  Lærere,  Italienerne.  Og  det 
var  ikke  blot  private  Bogelskere,  som  gave  dem  noget  at  fortjene,  men  ogsaa  de  pragtelskende 
Konger  holdt  af  smukke  Bøger.  De  Bind,  der  ere  udførte  for  Frants  1,  ere  prydede 


Fig.  162.  Mrerke  fra  Frants  I's  Bøger. 


med  det  franske  Vaaben  og  under  det  en  Salamander,  som  ligger  i  en  Ild  (s.  Fig.  162), 
oftest  desuden  med  kronede  F’er;  mange  af  disse  Bind  ere  smukke,  men  de  kunne  dog 
ikke  maale  sig  med  dem,  der  bære  hans  Efterfølgers,  Henrik  I/s  Mærke.  Marius  Michel 
indrømmer  vel  ',  at  der  iblandt  denne  Konges  Bind  findes  middelmaadigt  og  i  Hast  gjort 
Arbeide;  men  de  bedste  Stykker  ere  af  en  saadan  Skjønhed,  at  han  neppe  kan  finde  Ord, 
der  kunne  udtale  hans  Beundring.  Nogle  af  disse  Arbeider  ere  udførte  med  Buelinier  og 
skraverede  Stempler,  men  paa  de  rneest  udmærkede  er  hele  den  rige  Tegning  givet  alene 
med  Buelinier.  Man  kjender  ikke  Navnet  paa  den  Forgylder,  hvem  disse  Værker  skyldes; 
men  efter  Marius  Michels  Mening  ere  hans  Arbejder  saa  fortrinlige,  at  der  aldrig  senere 
er  udført  noget,  som  kan  maale  sig  dermed,  og  naar  man  sammenligner  PI.  3,  4  og  5  i 
hans  Bog  med  de  følgende ,  maa  man  vel  give  ham  Ret.  Paa  den  nordiske  Industri¬ 
udstilling  i  1888  saae  man  i  det  Glasskab,  som  indeholdt  Marius  Michels  smukke  Bind, 
en  Foliant,  indbunden  i  rødt  Maroquin  og  prydet  med  en  bred,  meget  sammensat 
Ramme,  dannet  af  Guldlinier;  jeg  havde  ikke  ^eilighed  til  at  undersøge  dette  Bind 
nærmere,  men  jeg  troer,  at  det  var  en  Copi  af  et,  som  har  tilhørt  Henrik  II. 


I-  T,a  Reliure  Frangaise.  S.  57- 

I  det  store  kongelige  Bibliothek  findes  en  Bog  med  denne  Konges  Mærke.  Det 
er  Isocrates  miper  accurate  recognilus  et  auctus.  Isocrates,  Alcidamas,  Gorgias,  Aris/ides, 
Harpocraiion.  Venetiis  in  ædibus  hæredum  A/di  Manutii  &  Andrece  Asulani  1534,  Folio 
(31:20,5  Ctm.).  Bindet  bestaaer  af  Træplader,  beklædte  med  rødt  Maroquin.  Paa  dets 
Sider  er  yderst  en  Ramme ,  dannet  af  flere  Linier  i  Blindtryk  og  een  Linie  i  Guldtryk. 
Indenfor  denne  Ramme  er  en  anden,  dannet  af  store  skraverede  Stempler,  trykte  i  Guld 
og  forbundne  med  hverandre  ved  fire  Linier  i  Guld,  og  denne  Ramme  er  paa  begge 
Sider  kantet  med  Linier  i  Blindtryk;  saadanne  forbinde  ogsaa  den  indre  og  den  ydre 
Rammes  Hjørner.  Paa  Midten  af  Bindet  er  anbragt  et  Skjold  med  de  tre  Lilier;  over 
Skjoldet  er  en  Krone,  og  omkring  det  hænger  St.  Michaels-Ordenens  Kjæde  og  Medaillon; 
Medaillonen  omgives  af  en  Halvmaane ,  og  paa  begge  Sider  af  den  staaer  et  kronet  H. 
Udenom  dette  Vaaben  er  en  uregelmæssig  oval  Ramme,  dannet  af  fire  Dianas-Buer.  I  de 
Dele  af  Midtfeltet,  som  ikke  optages  af  Vaabenskjoldet  og  hvad  dertil  hører,  er  der 
efter  en  bestemt  Regel  anbragt  flere  Smaafigurer:  den  franske  Lilie,  det  kronede  H,  et 
Monogram,  sammensat  af  et  H  og  to  i  hinanden  føiede  D’er,  og  tre  sammenslyngede 
Halvmaaner.  Imellem  den  ydre  og  den  indre  Ramme  staaer  forneden  det  af  D  og  H  sam¬ 
mensatte  Monogram,  paa  begge  Sider  de  tre  Halvmaaner  og  foroven  Bogens  Titel  med 
græske  Bogstaver:  120KPAT0Y2  AOr  ■  KAI  TSIN  AAAJIN  •  •  B  •  (b  antyder  maaskee,  at 
denne  Bog  slutter  sig  som  Fortsættelse  til  Samlingen  Oratores  Græd).  Halvmaanerne  og 
Buerne  have  været  malede,  rimeligvis  hvide,  I  de  ydre  Hjørner  af  den  indre  Ramme  har 
der  siddet  Metalnagler,  hvis  Hoveder,  der  uden  Tvivl  vare  fladt  hvælvede,  havde  et  Tvær- 
maal  af  omtrent  23  Millim.;  jeg  tænker,  at  de  have  været  af  Messing,  thi  de  have  efter¬ 
ladt  lidt  grønlig  Rust  paa  Forsatsbladene.  I  Bindets  Kant  er  en  temmelig  dyb  Fure. 
Ryggen  er  glat  (uden  ophøiede  Bind)  og  prydet  med  Lilier  og  kronede  H’er.  Paa  det 
forgyldte  Snit  er  der  punkterede  Ornamenter,  og  midt  paa  Forsnittet  er  et  H,  paa  Over¬ 
snittet  de  tre  Halvmaaner,  og  paa  Undersnittet  to  i  hinanden  føiede  D’er.  —  Bogen  har 
været  til  at  lukke  med  fire  Spænder,  to  fortil,  eet  foroven  og  eet  forneden,  og  ved  dens 
Form  er  der  den  Egenhed,  at  Bindene  næsten  slet  ikke  rage  ud  over  Snittet;  men 
Capitalen,  som  er  bestukken  med  Traad,  er  meget  stor,  og  Ryggen  er  saa  meget  længere 
end  Bindene ,  at  den  baade  foroven  og  forneden  rager  næsten  5  Millim.  ud  over  dem ; 
i  Bindenes  underste  Kant  har  der  været  Metalstifter,  som  kunde  beskytte  den  imod  Slid'. 
FT  grønt  Silkebaand  er  indheftet  som  Mærke. 

For  at  forstaae  Decorationen  af  dette  Bind  og  af  mange  andre,  som  ere  udførte 
for  Henrik  II,  maa  man  huske,  at  han  havde  en  Elskerinde  ved  Navn  Diana  af  Poitiers, 
som  havde  meget  Hertedømme  over  ham,  og  til  dette  Forhold  hentydes  der  ved  at 
Begyndelsesbogstaverne  af  deres  Navne  ere  forbundne,  og  at  de  franske  Lilier  stilles  ved 
Siden  af  Gudinden  Dianas  Emblemer:  Halvmaanen ,  Buen,  stundom  ogsaa  Pilekoggeret. 
Diana  af  Poiters  havde  sit  eget  Bibliothek  paa  sit  Slot  Anet,  og  Kongen  berigede  denne 
Samling  ikke  blot  med  trykte  Bøger,  men  ogsaa  med  herlige  Haandskrifter ,  som  han 
havde  arvet  efter  sine  F'orfædre.  I  det  store  kongelige  Bibliothek  findes  et  Haandskrift 
paa  Papir,  som  har  tilhørt  hende:  Champ  royal  i  den  Thottske  Samling,  Nr.  59,  Folio 
(24,5  :  1  7,5  Ctm.).  Bindet  bestaaer  af  Træplader,  beklædte  med  guulbruunt  Maroquin.  Paa  dets 
Sider  er  yderst  en  Ramme,  dannet  af  et  Par  Dobbeltlinier  i  Guld;  Feltet  indenfor  denne 
Ramme  er  heelt  oversaaet  med  en  lille  i  Guld  trykt  Figur,  dannet  af  tre  Prikker;  Feltets 
Hjørner  ere  skraat  afskaarne,  og  her  er  indlagt  Stykker  af  rødbruunt  Skind  med  et 
temmelig  stort  Ornament  i  Blindtryk.  Midt  paa  Bindet  er  anbragt  Eierindens  Vaaben 
som  Hertuginde  af  Valentinois,  rudeformet,  som  en  fransk  Dames  Vaaben  bør  være,  og 


1-  Sml.  Album  de  Reliures  par  le  Bibliophile  Julien.  PI.  37. 

udført  med  Guld,  Sølv  og  Farver.  I  Bindets  Kant  er  en  Fure,  hvori  er  trykt  en  Guldlinie. 
Den  glatte  Ryg  er  som  paa  Isocrates  længere  end  Bindene;  Forgyldningen  derpaa  er  i  et 
Mønster,  som  ligner  Skjæl;  Rygtitlen,  CHAMP  |  ROYAL,  trykt  paa  rødt  Skind,  er  vist  fra 
en  senere  Tid  end  selve  Bindet.  Snittet  er  forgyldt  og  figureret  med  Stempler.  Bogen 
liar  været  til  at  lukke  med  fire  Spænder,  af  hvilke  eet  endnu  er  heelt. 

En  Enkelthed  ved  Bindet  om  Isocrates  omtalte  jeg  med  Forsæt  ikke  ovenfor:  paa 
Forsiden  staae  øverst  i  Midtfeltet  Bogstaverne  •  A  •  A  •  ,  og  det  samme  Mærke  er  skevet 
med  Blæk  paa  et  af  Forsatsbladene.  Elvad  det  betyder,  veed  jeg  ikke,  men  i  den  før 
nævnte  Catalog  fra  Quaritch  findes  som  Nr.  141  en  Bog  med  Henrik  IFs  og  Dianas 
Mærke,  og  paa  Bindet  er  trykt  Bogstavet  •  A  •  ;  maaskee,  siger  Quaritch,  betyder  det  Anet. 

Jeg  tænker,  at  disse  to  Bind  erc  blandt  de  tarveligere  af  deres  Søskende;  men 
de  ere  dog  Minder  om  den  Tid,  som  Quaritch  kalder  the  grand  age  of  bookbinding, 
og  derfor  har  jeg  omtalt  dem  saa  udførligt.  Isocrates  var  desuden  fremlagt  ved  hiint 
Møde  af  Foreningen  for  Boghaandværk ,  og  mit  Brev  er  jo  paa  en  Maade  en  Beskrivelse 
af  denne  Udstilling. 


* 

»Hvorledes  ere  disse  Bøger  dog  komne  her,  saa  langt  fra  deres  Hjemstavn?« 
Saaledes  spurgte  flere  af  dem,  som  vare  tilstede  ved  Udstillingen,  og  dette  Spørgsmaal  cr 

ganske  naturligt,  men  det  er  ikke  saa  let  at  besvare.  Jeg  kunde  jo  sagtens  sige,  at 

Bøgerne  i  sin  Tid  have  tilhørt  den  udmærkede  Bogsamler  Grev  Otto  Thott;  thi  man  vil 
finde  dem  næsten  alle  i  Calalogus  Bibliothectc  I'hoitianæ,  Tom.  VII,  det  Bind,  som  indeholder 
Fortegnelsen  over  Haandslcrifterne  og  over  de  indtil  Aaret  1530  trykte  Bøger,  og  alt  dette 
blev,  som  bekjendt,  af  Eieren  testamenteret  til  Staten.  Desværre  havde  Thott  intet  Mærke 
paa  sine  Bøger,  og  man  kan  derfor  ikke  med  fuldkommen  Bestemthed  sige,  at  de  Exem- 
plarer,  som  nu  ere  opstillede  i  det  store  kongelige  Bibliothek,  ere  de  samme,  som  vare  i 

Thotts  Eie  —  nogle  af  disse  kunne  jo  være  udskudte  som  Dubletter.  Men  selv  om  de 

alle  have  været  hans,  saa  ligger  det  Spørgsmaal  dog  saare  nær:  hvor  meget  have  de 
vandret  om  i  Verden,  inden  de  kom  i  hans  Hænder?  Og  herom  har  jeg  kun  lidet  at 
fortælle.  Om  Maiolis  Nanceidc  kan  jeg  sige,  at  den  engang  har  tilhørt  en  Hollænder, 
thi  paa  Indersiden  af  Bindet  er  skrevet:  C:  W:  Gecollaiioneert  En  Compleete.  Paa  et  af 
Forsatsbladene  i  Groliers  Blondus  har  en  Mand,  som  hed  Badger  eller  Budger  eller  noget 
lignende,  skrevet  sit  Navn  samt  Aarstallet  1715,  og  paa  Indersiden  af  Bindet  er  klæbet  - 
B.  H.  de  Fourcy’s  kobberstukne  Ex-Libris;  denne  sidste  Eier  er  formodentlig  Balthasar 
Henri  de  Fourcy,  Abbed  af  Saint-Vandrille,  som  døde  1754.  Det  er  ikke  store  Oplys¬ 
ninger,  og  kun  een  af  disse  Bøger  har  jeg  kunnet  følge  saaledes,  at  jeg  nogenlunde 
kjender  dens  Skjæbne:  det  er  Elenrik  II’s  Isocrates. 

Da  Kongen  var  død  1559,  rnaatte  Diana  af  Poitiers  trække  sig  tilbage  fra  Hoffet, 
og  1566  døde  hun  paa  Slottet  Anet;  men  hendes  Bibliothek  blev  i  lange  Tider  holdt 
samlet,  og  først  1  724  blev  det  sat  til  Auction  og  adsplittet.  Dersom  nu  Isocrates  har  hørt 
til  Bibliotheket  paa  Anet,  maa  den  dog  tidligere  være  bleven  udskilt  derfra;  thi  paa  Titel¬ 
bladet  er  skrevet  med  Blæk :  Bibliothecæ  Colbertinæ,  hvorved  Bogen  betegnes  som  hørende 
til  den  udmærkede  Samling,  der  blev  grundlagt  af  den  berømte  Statsmand  Colbert;  han 
døde  1683,  men  Bogsamlingen  blev  i  hans  Slægts  Besiddelse  indtil  1728;  da  bleve  de 
trykte  Bøger  solgte  ved  Auction,  medens  PIaandskrifterne  senere  afstodes  til  Staten.  I 
Catalogen  ( Biblio/heca  Colbertina )  vil  man  finde  Bogen  S.  262  som  Nr.  3785:  Isocrates  & 
alii  quidam.  Gr.  Venet.  Aldus,  1334.  C.  M.  mar.  Jeg  tænker,  at  C.  M.  betyder  Charta 
major  (stort  Papir);  mar.  betyder  naturligviis  Maroquin.  Saa  kom  Bogen  til  England  og 

fik  Plads  i  det  kostbare  Bibliothek,  som  var  samlet  af  Robert  Harley,  Jarl  af  Oxford,  og 
hans  Søn  Edward.  Efter  dennes  Død  i  Aaret  1741  blev  Samlingen  adsplittet;  Haand- 
skrifterne  bleve  erhvervede  af  British  Museum,  men  de  trykte  Bøger  kjøbtes  af  en  Londonsk 
Boghandler  ved  Navn  Thomas  Osbome,  som  1743 — 1745  udgav  en  Fortegnelse  derover 
i  fem  Bind:  Catalogus  Bibliothecæ  Harleianæ.  I  Vol.  I,  S.  258  findes  Isocrates  som  Nr. 
5268,  og  om  Exemplaret  siges  kun,  at  det  har  Guldsnit  ( foliis  deauratis).  Hos  Osborne 
kjøbte  Otto  Thott  mange  fortræffelige  og  sjeldne  Bøger,  og  de  kunne  i  Almindelighed 
lejendes  paa,  at  der  foran  i  dem  med  Blyant  er  skrevet  en  Priis  i  engelske  Penge:  paa 
Forsatsbladet  af  Isocrates  staaer  saaledes  » —  15  — «,  og  Bogen  har  altsaa  kostet  15 
Shilling.  I  Catalogus  Bibliothecæ  Thottianæ  Tom.  IV  vil  man  finde  den  S.  14  som  Nr. 
186,  og  efter  dens  Titel  tilføies  t.  g.  f.  aur.  o:  tegurne?itum  gallieum  foliis  auratis  (fransk 
Bind  med  Guldsnit).  Denne  Deel  af  Thotts  Samling  blev  solgt  ved  Auction  i  Slutningen 
af  Aaret  1788;  her  kjøbte  da  Suhm  Bogen,  og  saa  kom  den  nogle  faa  Aar  efter  med 
hele  hans  Bibliothek  til  det  Sted,  hvor  den  nu  er.  - —  Som  Du  vil  see,  give  de  gamle 
Cataloger  ingen  saadan  Beskrivelse  af  Exemplaret,  at  man  derefter  kan  lejende  det;  men 
jeg  troer  dog,  at  den  her  givne  Beretning  om  dets  Vandringer  har  al  Sandsynlighed  for 
sig.  Det  store  kongelige  Bibliothek  har  et  Par  Bind  af  Thotts  Catalog,  i  hvilke  Priserne 
ere  tilføiede,  og  her  kan  man  læse,  at  Suhm  betalte  Bogen  med  1  Rdl.  5  Mk.  8  Sk.; 
det  var  saamænd  ganske  godt  Kjøb. 


Fra  Industriforeningens  Oktober-Forevisning. 


Der  er  om  Industriforeningens  Oktober-Forevisning  blevet  sagt,  at  den  viste 
tilbage,  og  dette  er  rigtigt,  ti  dens  væsentligste  Indhold  var  kunstindustrielle  Gjenstande,  der 
skyldtes  to  Afdøde,  Kunstnerne  H.  Ulrik  og  Heinr.  Hansen.  Men  langt  viste  den  ikke 
tilbage,  det  var  ikke  to  forlængst  Afdøde,  som  paany  skulde  drages  frem,  men  to  nys 
Afdøde,  der  skulde  mindes  —  med  Tak  for  hvad  de  havde  udrettet,  og  Udstillingen  er 
med  taknemlige  Følelser  bleven  set  af  Mange. 

Med  Ulrik  og  Heinr.  Hansen  forsvinde  to  Navne,  der  ere  noje  knyttede  til  den 
sidste  Menneskealders  Kunstindustri  i  Danmark,  saaledes  som  den  efter  det  givne  Grund¬ 
lag  vel  nødvendigt  maatte  forme  sig,  ti  der  er  noget  virkeligt  Overensstemmende  mellem 
de  to  Mænd  paa  det  her  nævnte  Omraade,  hvor  stor  en  Forskjel  der  end  er  imellem 
dem,  den  fine  og  intelligente  Ulrik,  der  virkningsfuldt  anvender  saavel  Broncealderens 
Ornamenter  som  Menneskefiguren  i  en  vis  ideal  (barnlig)  Skikkelse,  og  den  djærve  men 
ogsaa  livligere  Heinr.  Hansen,  fra  hvis  Haand  den  saa  kaldte  Kristian  IV’s  Renæssance 
vælder  ud  i  en  mærkelig  frodig,  men  derved  ogsaa  undertiden  lidt  tyngende  Rigdom.  Hvor 
forskjelige  de  end  ere,  have  de  i  en  væsentlig  Henseende  det  samme  Grundlag,  der  vel 
nærmest  kan  kaldes  akademisk,  uden  at  der  i  dette  Udtryk  skal  ligge  nogetsomhelst  odiøst. 
Regelens  Aandedrag  er  ikke  altid  kun  skjult  tilstede  i  deres  Arbejder;  og  idet  de  paa 
forskjellig  Maade  ligesom  markere  deres  Udspring,  Skolen,  der  har  fostret  dem,  røbe  de 
tillige  imellemstunder,  at  den  anvendte  Kunst  ikke  altid  ganske  svarer  til  det  Materiale, 
dan  er  benyttet  til,  men  samtidigt  vise  de  ogsaa,  som  ovenfor  antydet,  frem  fra  det  til 

Grund  Liggende,  som  var  og  rnaatte  være 
den  her  i  sin  Tid  gængse  Klassicisme ;  de 
have  erobret  de  ovenfor  nævnte  nye  Felter, 
de  have  udvidet  Horisonten  og  givet  Im¬ 
pulser,  hvad  der  vandt  og  maatte  vinde 
dem  mange  Venner. 

Og  saaledes  som 
de  to  Kunstnere  vir¬ 
kede,  virkes  der  endnu 
af  Mange;  der  kunde 
her  nævnes  ikke  eet 
men  flere  Navne.  Den 
Tid,  hvortil  de  hørte, 
er  derfor  sikkert  stadig 
Nutiden  her  i  Landet 
—  deres  Virksomhed  er 
jo  ogsaa  forst  endt  i 
Aar  og  ingen  af  dem 
naaede  nogen  særlig 
hoj  Alder  —  men  syn¬ 
ligt  er  det  desuagtet, 
at  der  er  noget  Nyt, 
som  arbejder  sig  frem. 

Det  kan  blandt  Andet 
ses  af  begge  de  fra 
saa  forskjellige  Hænder 
stammende  Artikler,  der 
aabne  nærværende  Hef¬ 
te,  og  Industriforenin¬ 
gens  Oktober-Forevis¬ 
ning  viste  det  da  og¬ 
saa.  Den  omfattede 
ikke  alene  Arbejder, 
der  skyldtes  Olrik  og 
Heinr.  Hansen,  men 

ogsaa  en  Del  andre, 
nyere  kunstindustrielle 
Gjenstande,  og  mellem 
disse  bl.  A.  en  Samling 
fortrinlige  Arbejder  fra 
De?i  kongelige  Porcel- 
lænsf abrik ,  der  som 

bekjendt  i  de  senere 

Aar  har  betraadt  nye  Baner,  hvilket  forste 
Gang  blev  synligt  for  det  store  Publikum 
ved  den  nordiske  Udstilling  i  1888.  Hvad 
der  her  gjør  sig  gjældende,  er  en  frisk, 
individuel  Kunst,  der  afgjort  vender  sig  fra 

Skolen  til  Livet,  fra  Stilen  som  Stilart  til 


Fig.  163. 

Lolland-Falsters  Vandrepokal  (1889). 
(A.  Dragsted). 


Naturen,  og  som  paa  det  Nojeste  er  bleven 
Et  med  Stoffet,  Materialet,  hvori  den  ar¬ 
bejder.  Den  har  et  Stænk  af  Japanisme  i 
sit  Udspring,  men  er  dansk,  ubetinget  dansk 
i  sine  Motiver,  hvad  Enhver  hurtigt  kan 
overbevise  sig  om ,  men  desuagtet  synes 
denne  Kunst,  som  en 
kommende  Artikel  her 
i  Tidsskriftet  nærmere 
vil  omtale,  endnu  her 
i  Landet  at  staa  som 
noget  delvis  Fremmed. 
Den  har  hurtigt  erobret 
sig  et  endog  stort  Navn 
i  Udlandet,  men  det 
danske  Publikum  har 
endnu  ikke  helt  knæ¬ 
sat  den.  Det  vil  selv¬ 
følgelig  komme.  Men 
Udviklingen  herhjemme 
behøver  altid  —  Tid. 

De  nye  Gjenstande 
fra  Den  kongelige  Por- 
cellænsf abrik,  som  der 
her  sigtes  til,  staa  præ¬ 
gede  som  individuel 
Kunst;  der  kan  med 
andre  Ord  ikke  af  dem 
fremstilles  nye  Exem- 
plarer ,  uden  at  den 
paagjældende  Kunstner 
paany  frembringer  dem. 
De  ere  som  Regel 
kunstneriske  Unika,  men 
derfor  ogsaa  kostbare, 
hvad  der  naturligt  med¬ 
fører,  at  de  —  i  alt 
Fald  indtil  videre  — 
for  storste  Delen  maa 
søge  til  Udlandet.  Dette 
’/s--  maa  imidlertid  ikke  paa 
nogen  Maade  faa  Ind¬ 
flydelse  paa  den  Aner- 
kjendelse,  der  herfra  bor  ydes  dem,  tværtimod. 
Et  saadant  Samarbejde,  som  der  for  deres 
Vedkommende  finder  Sted  mellem  Kunst 
og  Haandværk,  er  noget  hidtil  Enestaaende 
i  den  danske  Industri,  og  det  her  givne 
Exempel  har  afgjort  en  stor  Betydning  ogsaa 

for  den  fuldt  saa  vigtige  kunstindustrielle  Virksomhed,  der  ikke  kan  og  ikke  skal  frem¬ 
bringe  kunstneriske  Unika,  men  hvis  Opgave  det  er  efter  givne  Tegninger  til  almindeligt 
Brug  at  tilvirke  Brugsgjenstande,  der  gjor  Skjonhedens  Fordringer  Fyldest.  Ogsaa  ved 
dem  kan  der  visselig  tænkes  et  inderligere  Samarbejde  mellem  Kunst  og  Industri  end 
der  hidtil  altid  har  fundet  Sted.  Ogsaa  i  denne  Retning  var  det  glædeligt,  om  en  ny 
Tid  var  i  Færd  med  at  bryde  frem. 

Paa  det  keramiske  Omraade  er  der,  som  antydet,  en  ny  Bevægelse  tilstede,  og 
det  saas  ved  Industriforeningens  Oktober-Forevisning  ikke  alene  af  de  fra  Den  kongelige 
Por cellænsf abrik  udstillede  Arbejder,  men  ogsaa  delvis  af  P.  Ipsens.  Men  dette  Omraade, 


Fig.  164.  Grev  Lerches  Vandrepræmie,  1890.  */„.  (A.  Micbelsen). 


hvis  Fremskridt  kan  paavises  ogsaa  udenfor  de  her  nævnte  Udstillere  i  Industriforeningen, 
burde  ikke  staa  alene.  Der  er  andre,  som  formeijtlig  godt  kunde  følge  med,  og  her 
skal  exempelvis  nævnes  Fremstillingen  af  de  i  stadig  talrigere  Mængde  fremkommende 
Sportspræmier.  Det  falder  saa  naturligt  at  fordre,  at  disse  Belønninger  for  en  udført, 
nobel  Bedrift  skulle  staa  i  Hdjde  med  den  Dygtighed,  de  skulle  hædre.  Belønningen  bor 
være  noget  absolut  godt.  De  økonomiske  Betingelser  herfor  ville  sikkert  kunne  være 
tilstede  her,  og  dog  er  det  for  ikke  længe  siden  med  Rette  andensteds  bleven  nævnt  (se 
ovfr.  S.  1 39),  at  vi  paa  dette  Omraade  staa  tilbage. 

Derfor  havde  det  sin  Interesse  ved  Industriforeningens  Oktober-Forevisning  ogsaa 
at  se  en  Række  Sportspræmier.  Guldsmed  A.  Dragsted  udstillede  endog  en  hel  lille 

Samling,  og  i  Hof-juveler  A.  Michelsens  Montre  fandtes  een.  Fig.  163  viser  den  bedste  af 
Dragsteds  (Lolland-Falsters  Vandrepokal,  forste  Gang  udsat  i  Juli  1889  af  lolland-falsterske 
Godsejere  ved  Kaproningen  i  Guldborgsund),  og  Fig.  164  viser  Michelsens  (Lensgreve 
Lerche-Lerchenborgs  Vandrepræmie  for  Lawn-Tennis  Klubben,  forste  Gang  udsat  i  Oktober 
1890).  I  begge  disse  vel  udførte  Præstationer  er  der  gode  Bestræbelser  henimod  Maalet, 
men  Maalet  er  endnu  ikke  helt  naaet.  Tegningen  til  den  sidste  er  af  Ciselør  TV.  G.  Hen¬ 
riksen,  og  Tegningen  til  den  forste  er  udgaaet  fra  Dragsteds  eget  Værksted.  Selvfølgelig 
er  det  ligegyldigt,  om  den,  der  gjor  Udkastet  til  et  kunstindustrielt  Arbejde  har  offentligt 
Brev  paa  at  skulle  være  Kunstner  eller  ej,  naar  han  blot  er  det.  Vægten  ligger  ikke 
paa  et  ydre  Kriterium  men  paa  kunstnerisk  Blik  i  Forbindelse  med  en  vis  skabende  Evne 


Fig.  165.  Jardinifere. 

Gave  fra  Kjøbenhavns  Slaglerlav  til  Dd.  Maj.  Kongen  og  Dronningen  i  Anledning  af  Regerings- 

Jubilæet  i  1888.  (A.  Dragsted).  1/6. 


og  en  sikker  Udvikling,  ogsaa  overfor  det  Tekniske.  Idealet  er  jo,  som  i  Renæssancens 
skjonneste  Dage,  at  den  samme  Person  paa  een  Gang  er  Kunstner  og  Haandværker. 

I  Dragsteds  Montre  fandtes,  som  det  bedste  Stykke,  ogsaa  den  i  Fig.  1 65  af¬ 
bildede  Opsats  til  Blomster,  som  Kjøbenhavfis  Slagterlav  den  ig.  Maj  i  Aar  ved  en  Deputation 
overrakte  Kong  Kristian  IX  i  Anledping  af  det  i  1888  stedfundne  Regerings-Jubilæum  l. 
Selve  Skaalen  og-  Foden  er  af  Porcellæn  (bleu  royal  fra  den  kgl.  Porcellænsfabrik)  prydet 
med  rige,  forgyldte  Bronceornamenter,  mellem  hvilke  Midtskjoldet  med  Majestæternes 
Navneciffer  paa  en  turkisfarvet  Emaljegrund  virker  godt.  Jardiniéren  gjor  i  det  Hele  et 


Paa  Fodstykket  findes  følgende  Indskrift  fordelt  i  4  Afsnit:  »Deres  Majestæter  Kong  Christian  den 
9de  og  Dronning  Louise  |  I  Anledning  af  Deres  25a'arige  Regerings-Jubilæum  |  Vi  stole  paa  Gud 
og  ære  vor  Konge  |  Fra  Kjøbenhavns  Slagterlaug«.  —  Midtskjoldet  paa  Skaalens  anden  Side  viser 
det  danske  Vaaben  i  Emalje  paa  Guldgrund  omgivet  af  Aarstallene  MDCCCLXI1I  —  MDCCCLXXX VIII. 

kraftigt  og  betydeligt  Indtryk,  og  Arkitekt  F.  T.  E.  Blichfeldt,  der  har  tegnet  den,  har 
her  sammen  med  Guldsmed  Dragsted  skabt  et  smukt  kunstindustrielt  Arbejde.  De  for- 
skjellige  Ornamenter  m.  m.  paa  den  ere  modellerede  af  Billedhugger  J.  V.  Schultz. 

Det  tor  vistnok  siges,  at  Industriforeningens  Oktober-Forevisning  ved  Siden  af  at 
vise  tilbage  ogsaa  viste  frem  og  indeholdt  Varsler,  forhaabentlig  om  en  godt  fremad¬ 
stræbende,  frugtbar  Udvikling.  C.  N. 


Mindre  Meddelelser. 


Til  det  med  nærværende  Hefte  følgende  Farve¬ 
tryk,  et  Grolier-Bind  til  en  Bog  af  Blondus  Flavius, 
findes  et  Pendant  i  det  af  Foreningen  for  Boghaand- 
vcerk  i  disse  Dage  for  Aaret  1890  udgivne  Aars- 
skrift.  Det  meddeler  nemlig  det  andet  Grolier-Bind, 
som  det  store  kongelige  Bibliotek  ejer.  Farve- 
trykkene  ledsages  begge  Steder  af  den  samme  Text 
af  Hr.  Carl  Elberling,  Noget,  som  Omstændighederne 
saa  godt  som  have  paabudt,  idet  Hr.  Elberling  for¬ 
mentlig  er  den  eneste,  der  her  litterært  sysler  med 
den  interessante  Gren  af  Kunstindustrien,  som  Bog¬ 
indbindingen  danner.  Foruden  Hr.  Elberlings  Artikel 
indeholder  Boghaandværk-Foreningens  smukke  Aars- 
skrift  en  Artikel  af  Justitsraad,  Dr.  Chr.  Bruun  om 
Gotfred  af  Ghemen,  en  Artikel  af  Dr.  Emil  Gigas 
om  Christophe  Plantin,  nogle  siden  1888  af  Hans 
Tegner  tegnede  danske  Trykker-,  Forlægger-  og 
Foreningsmærker  samt  en  Aarsberetning. —  Artiklen 
om  Gotfred  af  Ghemen  er  en  Jubilæumsartikel,  idet 
man  for  sikkert  tror  at  kunne  gaa  ud  fra,  at  det  nu 
er  400  Aar  siden,  at  den  nævnte  Bogtrykker  trykkede 
den  første  Bog  i  Kjøbenhavn.  Det  er  ogsaa  i  den 
Anledning,  at  Industriforeningen  med  Bistand  af 
Foreningen  for  Boghaandværk  i  den  kommende 
Januar  Maaned  afholder  en  grafisk  Udstilling,  hvor¬ 
til  der  bl.  A.  er  anmeldt  gode  Bidrag  fra  Amerika, 
England,  Frankrig,  Tyskland  og  Sverige. 

Af  H.  Olriks  kunstindustrielle  Arbejder  findes 
—  foruden  i  Artiklen  ovfr.  S.  165 — 174  —  en 
Række  afbildede  paa  nedenfor  nævnte  Steder.  I 
Folkekalender  for  Danmark  (1853,  S.  137)  en  Sølv- 
bordopsats,  udført  af  A.  Michelsen ;  —  i  Illustr. 
Tidende  I,  1859 — 60.  S.  15 1:  en  Pallask,  Gave  til 
Siam  (J.  S.  Herazcek);  II,  1860  —  61,  S.  154:  en 
Brødkurv  (H.  C.  Drewsen) ;  III,  1861-62,  S.  74:  en 
Sølvopsats,  Gave  til  Kammerherre  C.  Bentzon  (A. 
Michelsen);  III,  1861—62,8.289:  en  Sølvbordopsats 
(V.  Christesen);  XII,  1870—71,  S.  398:  en  Sølv¬ 


kandelaber  (V.  Christesen) :  —  i  Forbilleder  og  Mo¬ 
tiver ,  udg.  af  Industriforen,  i  Kbhvn,  1861  —  65:  en 
Presenterbakke  (H.  C.  Drewsen),  en  Kaffekande 
(V.  Christesen),  en  Kaffekop  og  Sukkerskaal  (Den 
kgl.  Porcellænsfabrik) ;  —  The  Art  Journal ,  1878, 
S.  28:  en  Broche  i  Brillanter;  S.  32:  en  Bakke;  — 
C.  Nyrop:  Vilhelm  Christesen,  1871:  en  Del  Me¬ 
daljer  (V.  Christesen) ;  —  Tidsskr.  for  Kunstind. 
IV,  1888,  S.  95:  Volmerskjoldet  (V.  Christesen);  — 
i  Aaret  rundt,  Avg.  1890,  S.  355  :  Opsats  af  Porcel- 
læn  og  Biskuit  (Den  kgl.  Porcellænsfabrik  ;  S.  356: 
Armstage  i  Broncealderstil  (H.  C.  Drewsen) ;  S.  360: 
Volmerskjoldet  (V.  Christesen).  —  I  det  nævnte  og 
et  foregaaende  Hefte  af  Aaret  rundt  har  Kunstnerens 
Søn,  Cand.  theol.  Hans  Olrik,  givet  en  Udsigt  over 
sin  Faders  hele  kunstneriske  Virksomhed. 

Af  Heinrich  Hansens  kunstindustrielle  Arbejder 
findes  —  foruden  i  Artiklen  ovenfor  S.  175  — 182  — 
en  Række  afbildede  paa  nedenfor  nævnte  Steder. 
I  Illustr.  Tidende ,  II,  1860  —  61,  S.  198:  Stol 
og  Bogskab  (Kunstflidslotteriet ,  Dekupør  Wille); 
IV,  1862  —  63,  S.  56:  Pianino  (Ludv.  Wulffs  Efterfh); 
VI,  1864  —  65,  S.  37:  Guldbæger,  Faddergave  fra 
Kong  Kristian  IX  til  hans  førstefødte  Dattersøn 
(A.  Michelsen);  1866—67,  S.  293:  Opsats,  Sølv¬ 
bryllupsgave  til  Kongen  og  Dronningen  (A.  Mi¬ 
chelsen);  VIII,  1866  —  67,  S.  419:  Bogskab,  Brude¬ 
gave  til  Prinsesse  Dagmar  (J.  G.  Lund) ;  XIV, 
1872 — 73,  S.  1 18:  Citrontræs  Flygel  (Hornung  og 
Møller,  Billedskærer  Wille) ;  —  i  Tidsskr .  f .  Kunst¬ 
industri,  I,  S.  102:  Bogskab  (Kunstflidslotteriet); 
IV,  1888,  S.  82:  Opsats  (Bing  &  Grøndahls  Porcel- 
lænsfabr.) ;  S.  83 :  Opsats  (Bing  &  Grøndahls  Por- 
cellænsfabr.) ;  S.  96:  Sølvstatuette  af  Kong  Kristian 
IX  (A.  Michelsen);  —  Album-Blade  fra  Bortlodn. 
af  Kunstflidsarbejder  i  Kbhvn.  (1866):  Et  Skab  i 
Kristian  IV’s  Stil  (Dekupør  C.;  Rønne);  Fortepiano 
i  Renæssance  Stil  (^Billedskærer  C.  G.  Wille,  Sev. 

&  Andr.  Jensen,  Hornung  &  Møller,  Gørtlerm.  H. 
Dalhoff);  Møbler  (Snedkermester  A.  C.  Wille,  De- 
kupør  C.  Rønne). 

I  Borgerrepræsentationens  Møde  den  28  No¬ 
vember  forelaa  der  en  Betænkning  af  det  i  sin  Tid 
nedsatte  Fællesudvalg  angaaende  Anbiingelsen  af 
et  Springvand  paa  Højbroplads.  Det  gjaldt  det  af 
Foreningen  til  Hovedstadens  Forskjønnelse  i  Decem¬ 
ber  1888  til  Kommunalbestyrelsen  indsendte  Forslag 
af  Arkitekt  M.  Nyrop.  Udvalget  fraraadede  at 
følge  Foreningen,  og  det  samme  Resultat  førte  For¬ 
handlingerne  i  Borgerrepræsentationen  til. 

I  den  Kjøbenhavns  Borgerrepræsentation  i  De¬ 
cember  d.  A.  af  det  dertil  nedsatte  Udvalg  forelagte 
Betænkning  over  det  kommende  Aars  Budget,  nævnes 
bl.  A.  de  siden  1886  foretagne  Prøveforsøg  til 
Fremstilling  af  nye  Freskobilleder  paa  Thorvaldsens 
Museum.  Udvalget,  hedder  det,  har  med  Beklagelse 
erfaret,  at  der  endnu  ikke  er  aabnet  Udsigt  til 
Løsning  af  den  stillede  Opgave. 

I  Minis terial- Tidende  for  i  Aar  (i  dens  Afde¬ 
ling  B)  findes  nogle  Meddelelser  om  forskjellige 
under  Kirke-  og  Undervisningsministeriet  udførte 
Byggearbejder,  som  det  kan  have  sin  Interesse  her 
at  gjøre  opmærksom  paa.  S.  97 — 100  findes  saa- 
ledes  en  Beretning  fra  Professor  H.  Storck  om  den 
af  ham  ledede  Istandsættelse  af  den  her  i  Landet 
enestaaende  Dobbeltkirke  i  Ledøje ,  der  skriver  sig 
fra  den  romanske  Stils  Slutningsperiode.  Arbejderne 
begyndte  i  Maj  1887  med  Nedbrydningen  afVaaben- 
huset  og  Taarnets  Istandsættelse.  Ministeriet  har 
skaffet  Kirken  en  smuk  Prædikestol  fra  1581  ,  der 
tidligere  har  været  anbragt  i  Skjørring  Kirke.  ■ — 
S.  734 — 736  læses  en  Beretning  fra  Arkitekt  Ludv. 
A.  Petersen  om  den  af  ham  forestaaede  Ombygning 
af  Vejle  Kirketaarn.  Ved  Nedbrydningen  af  det 
ældre  Taarn  blev  Kirkens  vestlige  Gavl  helt  synlig, 
hvilket  benyttedes  til  en  Opmaaling  af  den,  forinden 
den  atter  blev  skjult.  En  Tegning  af  den  indsendtes 
til  Ministeriet  sammen  med  Beretningen.  Gavlen, 
hedder  det,  frembyder  formentlig  ikke  liden  Inter¬ 
esse.  —  Side  72  —  73  findes  en  Meddelelse  fra  Pro¬ 
fessor  Hans  J.  Holm  om  Vor  Frelserskirkes  Høj¬ 
tidsklokke,  en  oprindelig  svensk  Klokke,  som  1676 
toges  fra  Vennersborg  og  skjænkedes  til  Kristians- 
havns  nye  Kirke  af  Ulrik  Frederik  Gyldenløve. 
1S89  er  den  bleven  omstøbt  paa  Frederiksværk.  — 
Endelig  kan  det  meddeles,  at  Ministeriet  har  til- 
staaet  Professor  L.  Fenger  800  Kr.  til  Udarbejdelsen 
af  et  Værk  om  Thorvaldsens  Museums  Bygnings- 
historie. 

Pastor  y.  y.[Lohmann  harjudgivet  en  lille  Bog 
»Kalkmalerierne  i  Skive  Kirke«  (92  S.  8°),  hvori 
han  nærmere  beskriver  de  i  denne  Kirke  1887  af 


Arkitekt  V.  Ahlmann  fundne  og  af  Professor  Mag¬ 
nus  Petersen  afdækkede  Kalkmalerier,  der  forment¬ 
lig  skrive  sig  fra  1522.  Hele  Kirken  synes  at  have 
været  prydet  med  Kalkmalerier,  væsentlig  en  Billed- 
række,  der  omfatter  ikke  alene  Apostlene  og  en 
Række  I-Ielgener,  men  ogsaa  Mænd  hørende  til  den 
danske  Kirke  f.  Ex.  Ansgar,  Rembert,  St.  Kjeld, 
den  hellige  Thøger  og  Abbed  Vilhelm.  Beskrivelsen 
tyder  paa,  at  vi  her  staa  overfor  et  stort  og  ganske 
monumentalt  Arbejde. 

Thisted  Kirke  har  i  Aar  ved  det  Berregaard- 
ske  Legat  til  Thisted  Kirkes  Udsmykning  faa  et  en 
ny  Altertavle  med  et  Billede  af  Dorpli,  den  sama¬ 
ritanske  Kvinde  ved  Jakobs  Brønd,  men  samtidig 
har  tillige,  ogsaa  for  det  nævnte  Legats  Bekostning, 
en  Restavrering  af  Kirkens  gamle  Altertavle  fundet 
Sted.  Den  skriver  sig  fra  Begyndelsen  af  forrige 
Aarhundrede  og  er  bleven  anbragt  paa  den  søndre 
Væg  i  Kirketaarnets  vestre  Bue. 

Tegne-  og  Kunstindustriskolen  for  Kvinder  har 
sidst  i  November  udgivet  sin  15de  Aarsberetning. 
Det  ses  af  den ,  at  Skolen  i  det  forløbne  Aar  har 
haft  en  noget  mindre  Tilgang  end  ellers,  hvad  der 
begrundes  i,  at  Regeringen  har  oprettet  en  Kunst¬ 
skole  for  Kvinder.  Et  Bevis  fra  Kunstindustriskolen 
giver  Adgang  til  Kunstskolen.  Aarets  Arbejder  ud¬ 
stilledes  i  Aar  dels  som  sædvanlig  i  Skolen  selv, 
dels  ved  Industriforeningens  December-Forevisning. 

Paa  Foranledning  af  Friherre  y.  Nordenfalk 
Museumsintendent  G.  Up?nark,  Professor  C.  Curman, 
Hofintendent  A.  Bbrtzell  og  Hofintendent  y.  Bottiger 
stiftedes  den  21  Januar  1889  en  Gripsholmsforening, 
der  skal  virke  for  at  sætte  Gripsholms  Slot  i  en 
for  dets  Egenskab  som  Nationalmuseum  værdig 
Stand  og  for  at  lade  de  i  saa  Henseende  nødvendige 
kunstneriske  og  videnskabelige  Forarbejder  udføre. 
Foreningen,  for  hvilken  Kong  Oskar  er  Protektor, 
har  valgt  Friherre  C.  G.  af  Ugglas  til  Formand, 
Friherre  f.  Nordenfalk  til  Næstformand  og  Inten- 
dent  G.  Upmark  til  Sekretær  og  Kasserer.  En 
Aarsberetning  for  1889  er  udkommen  som  »Med- 
delande  for  Gripsholmsforeningen  1«,  og  Foreningen 
tæller  efter  den  66  stiftende  Medlemmer  og  48  al¬ 
mindelige  Medlemmer,  der  tilsammen  have  ydet  c. 
12,000  Kr. 

Dr.  Artur  Hazelius  har  forøget  den  Litteratur, 
der  slutter  sig  til  Nordiska  Museet  i  Stokholm  med 
et  nyt,  fortræffeligt  Billedværk,  nemlig  »Afbildningar 
af  foremål  i  Nordiska  Museet.  2  och  3  Island «  (Nr. 
1  omhandler  Småland).  Paa  20  Blade  giver  det 
108  godt  udførte  Træsnit  af  Gjenstande  fra  Island, 
hvortil  slutter  sig  nogle  forklarende  Oplysninger  af 
Polf  Arpi.  Nogle  af  de  afbildede  Gjenstande  ville 
være  kjendte  fra  Arthur  Feddersens  Artikel  »Is¬ 
landsk  Kunstindustri«  i  nærværende  Tidsskrift  for 

1887  (S.  14  flg.).  Nordiska  Museet  voxer  efter- 
haanden  til  at  blive  den  rigeste  kulturhistoriske 
Samling  i  Norden. 

Union  centrale  des  arts  décoratifs  har  begyndt 
at  foranstalte  fagmæssige  Besøg  i  det  af  den  op¬ 
rettede  Industrimuseum  i  Palais  de  l’Industrie.  Den 
29  Juli  besøgtes  det  saaledes  af  omtr.  300  Arbejdere 
og  Lærlinge,  der  vare  samlede  af  Guldsmedenes 
og  Juvelerernes  P"agskole.  Germain  Bapst  holdt 
ved  denne  Lejlighed  et  med  stor  Interesse  hørt 
Foredrag,  og  Sagen  gjøres  til  Gjenstand  for  rosende 
Omtale  af  Marius  Vachon  i  Revue  des  arts  déco¬ 
ratifs. 

Luden  Falize  har  foreslaaet  Union  centrale 
des  arts  décoratifs  at  foranstalte  en  Udstilling,  som 
han  simpelthen  kalder  La  plante ,  men  som ,  hvis 
den  realiseres,  vil  blive  af  endog  stor  Interesse, 
saaledes  som  det  vil  ses  af  de  5  Afdelinger,  den 
efter  Forslaget  skal  bestaa  af.  Første  Afdeling 
skal  omfatte  alle  Slags  levende  Planter,  anden  Af¬ 
deling  kunstindustrielle  Gjenstande ,  til  hvis  Frem¬ 
stilling  der  er  brugt  Plantemotiver ,  tredje  Afdeling 
Tegninger  og  Modeller  af  Kunstnere  vedrørende 
Plantens  Anvendelse  i  Kunstindustrien ,  fjerde  Af¬ 
deling  Undervisningsmateriel  i  samme  Retning,  og 
endelig  skal  femte  Afdeling  give  en  historisk  Ud¬ 
sigt  over  Tidernes  skiftende  Anvendelse  af  Plante- 
motiver. 

Oktober  Heftet  af  Revue  des  arts  décoratifs 
bringer  en  Skrivelse  fra  Formanden  for  Broncefabri- 
kanterne  i  Paris ,  G.  Gagneau ,  hvori  han  gjør  For¬ 
dring  paa ,  at  de  Kunstnere,  der  arbejde  i  Kunst¬ 
industriens  Tjeneste,  ved  de  aarlige  Udstillinger 
skulle  behandles  fuldstændigt  som  deres  Kolleger 
Malerne,  Billedhuggerne  og  Arkitekterne.  Tids¬ 
skriftet  slutter  sig  hertil,  og  der  synes  at  være  al 
Grund  til  at  antage,  at  »Salonen«  næste  Aar  vil 
faa  en  særlig  kunstindustriel  Afdeling.  —  Den 
samme  Tanke  har  været  oppe  paa  de  tyske  Kunst¬ 
industriforeningers  Delegeretmøde  den  27  September 
i  Leipzig ;  det  vedtog  en  Resolution,  om  at  alle 
fremtidige  Kunstudstillinger  burde  have  en  Afdeling 
for  fremragende  kunstindustrielle  Arbejder. 

Den  3  Juni  er  Philippe  Burty  død  i  Parays, 
lidt  over  60  Aar  gammel.  Han  var  en  anset  kunst¬ 
historisk  Forfatter,  der  ogsaa  har  beskjæftiget  sig 
med  Kunstindustriens  Arbejder.  1866  udgav  han 
saaledes  Les  chefs  d'oeuvre  des  arts  industriels ,  i 

1888  Les  émaux  cloisonnés,  andens  et  modernes  m. 
m.,  og  hertil  slutter  sig  en  Række  Artikler  af  kunst¬ 
industrielt  Indhold  i  Artistes  célébres ,  Japon  Arti- 
stique,  Gazette  des  Beaux-Arts  o.  s.  v. 

Den  12  Juni  døde  i  Paris  Frangois  Eugéne 
Rousseau  (født  sammesteds  den  17  Novbr  1827),  en 


dygtig Kunsthaand værker  paa  Keramikens  og  Glassets 
Omraade.  September-Heftet  af  Revue  des  arts 
décoratifs  meddeler  en  længere  Biografi  af  ham  og 
afbilder  fire  af  ham  udførte  Tallerkener. 

I  Paris  er  under  Titelen:  Tapisseries,  Broderies 
et  Dentelles  udkommet  150  Plancher  med  Afbildning 
af  baade  gamle  og  nye  Mønstre  af  Roger  von  der 
Weyden,  Raphael,  Giulio  Romano,  Charles  le  Brun, 
Bérain,  Boucher  o.  s.  v.  Værket,  der  koster  20  Frs. 
(Librairie  de  l’art)  indledes  med  en  Fortale  af 
Eugéne  Miintz. 

Bldtter  fur  Kunst g-ewerbe  giver  i  sit  9de  Hefte 
for  i  Aar  forskjellige  Oplysninger  vedrørende  den 
for  et  halvt  Aar  siden  af  Bryggeridirektør  i  Liesing 
Dr.  Schultze  fremsatte  Paastand,  at  man  ikke  maatte 
drikke  01  af  Glas,  fordi  disses  Blybestanddele 
gik  over  i  Øllet.  Lederen  af  Laboratoriet  ved 
Wiens  Kunstindustri-Skole,  Professor  Dr.  Linke ,  har 
videnskabelig  undersøgt  Sagen  for  den  østerrigske 
Glasindustris  Vedkommende  og  giver  denne  det 
Skudsmaal,  at  dens  Glas  ere  uskadelige,  som  sikkert 
alle  andre  Glas.  Dr.  Schultze  tages  meget  haardt  i 
Skole  af  ham. 

Foredragsrækken  i  Vinteren  18 90/91  ved  det 
østerrigske  Museum  i  Wien  er  følgende:  Hofraad 
J.  Falke :  Kunstindustriens  moderne  Reform  og  dens 
Resultater;  Hofraad  W.  Exner-,  Den  østerrigske 
Husindustri  set  fra  et  teknisk  og  et  videnskabeligt 
Synspunkt;  Sektionsraad ,  Professor  Dr.  Herich\ 
Ungarns  Husindustri;  Kustodeadjunkt,  Dr.  A.  Riegel: 
Sarazenernes  Kunst:  Kustode  Dr.  H.  Zimmermaw. 
Kejser  Rudolf  II  og  Prags  Kunstkammer;  Arkitekt 
Professor  v.  Feldegg :  Kunstindustriens  og  Fabrik¬ 
industriens  indbyrdes  Forhold ;  Professor  Dr.  IV. 
Neumann-,  Glasmosaik  som  Væggedekoralion ;  Pro¬ 
fessor  Dr.  F.  Linke:  Sévres  og  det  moderne  Porcel- 
læn;  Professor  Dr.  fos.  Bayer:  Bygningers  karak¬ 
teristiske  Anbringelse  i  Forhold  til  deres  Omgivelser 
i  By  og  paa  Land ;  Sekretær  Dr.  E.  Leisching:  Om 
den  højeste  Kunststil;  Professor  F.  Lentner:  Kunst 
og  Kunstindustri  i  Forhold  til  Presselovgivningen 
i  den  sidste  Menneskealder;  Kustos  J.  Folnesics: 
Naturkjærlighed  i  den  italienske  Renæssances  Deko¬ 
ration;  Direktør  Dr.  A.  lig:  Wiens  Hofburgs  Historie 
fra  Fischer  von  Erlachs  Tid;  Kustos  Dr.  Th.  Frim- 
mel:  Kunstvidenskabelige  Studier;  Hofraad  f.  Falke: 
Kostymeudstillingen  i  det  østerrigske  Museum;  Ku¬ 
stodeadjunkt  Dr.  K.  Masner:  Nutidens  Gravmonu¬ 
menter;  Dr.  A.  v.  Dorn:  Østerrigs  kunstindustrielle 
Export.  Det  bliver  i  Alt  17  Foredrag. 

Den  i  Amerika  siden  den  6  Oktober  gjældende 
nye  Toldlov  (Mac  Kinley-Billen)  har  haft  en  meget 
væsentlig  Indflydelse  paa  en  stor  Del  Industrier 
i  Europa,  og  bl.  A.  har  Perlemodersindustrien  i 
Wien  lidt  betydelig  ved  den.  I  November  har  der 

i  den  Anledning  været  afholdt  en  Perlemodersud¬ 
stilling  i  Wien,  arrangeret  af  Byens  Modeklub,  og 
denne  Udstilling  havde,  da  den  lukkedes  den  16 
November,  været  beset  af  ikke  mindre  end  31,585 
Besøgende.  Der  gjøres  Anstrengelser  for  at  skaffe 
Industrien  nye  Markeder. 

Adolph  Goldschmidt-,  Liibecker  Malerei  und 
Plastik  bis  1530  (Liibeck,  B.  Noliring,  25  M.)  roses 
meget  som  et  godt  Værk.  Det  indledes  med  en 
Fremstilling  af  Hansaens  og  de  gejstlige  Broder¬ 
skabers  Indflydelse  paa  Liibecks  Kunstudvikling 
og  er  særligt  opmærksom  paa  Forholdet  mellem 
den  og  den  hollandske  Skole. 

Dr.  Joseph  Karabaceks  to  Skrifter  »Das  ara- 
bische  Papier«  (Wien  1888)  og  »Neue  Quellen  zur 
Papiergeschichte«  (Wien  1888)  give  gode  Oplys¬ 
ninger  om  Papirets  Historie  og  gjør  det  bl.  A. 
fuldstændig  af  med  det  tidligere  ofte  omtalte  ægyp¬ 
tiske  Bomuldspapir. 

De  sidste  Flefter  af  Gazette  des  beaux-arts  have 
bragt  Begyndelsen  af  en  længere,  interessant  Ar¬ 
tikel  af  A.  de  Champeaux,  betitlet  »L’art  décoratif 
dans  le  vieux  Paris«,  ledsaget  af  en  Række  gode  Illu¬ 
strationer.  December-Heftet  bringer  saaledes  bl.  A. 
nogle  Døre  fra  Hotel  des  Monnaies  og  fra  Luxem¬ 
bourg  samt  to  Fontæner  fra  Luxembourg-Haven. 

Fra  den  1.  Maj  til  den  15.  Oktober  næste  Aar 
vil  der  i  Moskov  blive  afholdt  en  storartet  fransk 
Udstilling.  Den  vil  omfatte  fransk  Kunst,  fransk 
Industri,  fransk  Handel  og  fransk  Landbrug,  og  i 
Spidsen  for  den  Komite,  som  ordner  den,  staar 
Teisserenc  de  Bort.  Der  er  ingen  Tvivl  om,  at 
Udstillingen  jo  vil  blive  god.  Fristen  til  at  gjøre 
Anmeldelser  udløb  den  1.  December.  Da  det 
synes,  som  om  Komiteen  ikke  kan  opnaa  en  saa- 
dan  Transport  af  Udstillingsgjenstandene  gjennem 
Tyskland,  som  den  ønsker,  er  der  Tale  om,  at  de 
skulle  gaa  ad  Søvejen  fra  en  fransk  Havn  til  Liebau. 

Det  franske  Deputeretkammer  har  efter  en 
længere  Forhandling  endt  med  at  bevilge  alle  de  af 
Regeringen  forlangte  Summer  til  den  franske  Kunst 
og  Kunstindustri.  Under  Behandlingen  havde  der 
bl.  A.  hævet  sig  Stemmer  for  at  nedlægge  Sévres 
som  Statsanstalt,  da  der  langtfra  er  udelt  Tilfreds¬ 


hed  med  Fabrikens  Virksomhed  i  de  sidste  Aar.  I 
La  Chronique  des  Arts  for  29.  November  hedder 
det,  bl.  A.  sigtende  hertil,  »der  er  Haab  om,  at 
Omdannelsen  af  vore  nationale  kunstindustrielle 
Etablissementer  til  offentlige  Undervisningsanstalter 
ligesom  Spørgsmaalet  om  en  større  kunstnerisk 
Decentralisation  paany  vil  blive  taget  op;  det  er 
allerede  Noget.« 

Byerne  Ziirich ,  Bern ,  Luzern  og  Basel  konku- 
rere  om  at  blive  Stedet,  hvor  Schweitz’  nye  Natio¬ 
nalmuseum  skal  have  Plads.  Til  at  afgive  en 
Betænkning  i  denne  for  Schweitz  saa  vigtige  Sag 
har  Forbundsraadet  nedsat  et  Udvalg  bestaaende  af 
August  IV.  Franks ,  Direktør  for  British  Museum  i 
London,  Alfred  Darcel ,  Direktør  tor  Cluny  Museet 
i  Paris,  og  August  Otmar  Essenwein,  Direktør  for 
Germanisches  Museum  i  Niirnberg. 

Den  afdøde  Sir  Richard  JVallaces  kostbare 
Samlinger  omtales  i  en  Artikel  i  Revue  des  arts 
décoratifs  af  A.  de  Champeaux ,  der  med  Beundring 
nævner  særlig  de  udsøgte  franske  Møbler,  som 
findes  i  hans  Bolig  i  det  saa  kaldte  Flertford 
House  i  London.  Her  er  Kommoder,  Borde  og  flere 
andre  Møbler  af  franske  Kunstnere  som  Riesener , 
Cressent ,  Oeben  etc.,  og  Marie  Antoinettes  Navne¬ 
ciffer  er  ikke  sjældent  paa  dem. 

Hørspindemaskinens  Opfinder  Philip  Girard 
(f.  1 775,  f  1845),  der  paa  Grund  af  de  store  Om  væb¬ 
ninger  i  Frankrig  kom  til  at  føre  et  meget  bevæget 
Liv,  snart  i  Frankrig,  snart  i  Italien,  snart  i  Østerrig 
og  snart  i  Polen,  er  efter  Blatter  flir  Kunstgewerbe 
nærmere  omtalt  i  Fru  von  Boses  Værk  »Konig  Je- 
rome  und  seine  Familie  in  Exil«  (Leipzig,  1870). 

Den  16  September  har  en  ulykkelig  Ildsvaade 
ødelagt  Barca-Gaarden  og  Arrayanes-Gaarden  i 
Alhambra,  det  prægtige  Maurerslot  ved  Granada. 
Tabet  er  uerstatteligt,  men  Ambassadørsalen  og  Løve- 
gaarden  ,  der  vare  truede,  bleve  heldigvis  reddede. 

I  Oktober  har  der  i  Rom  fundet  en  Udstilling 
Sted  af  Arbejder  fra  samtlige  italienske  kunstindu¬ 
strielle  Skoler,  og  samtidig  har  det  italienske 
Undervisningsraad  i  en  Konference  været  samlet 
med  Skolens  Direktører. 


